
VOORWOORD 

By die publikasie van Deel 3 van hierdie werk wil 
die skrywer graag die aandag op die volgende 
sake vestig: 

1. Die telegrafiese en/of skriftelike verslae van die 
verskillende Boere- en Britse bevelvoerders oor 
die reeks gevegte en skermutselings wat in hierdie 
Deel behandel word, word nie soos in Dele 1 en 2 
as bylae gepubliseer nie en wel om twee redes. In 
die eerste plek verskaf daardie verslae - waarvan 
deeglik kennis geneem en sorgvuldig gebruik 
gemaak is by die behandeling van die 
gebeurtenisse wat in hierdie Deel beskryf is - 
geen inligting van belang wat die belangstellende 
leser nie in skrywer se beskrywing van die 
verskillende slae en skermutselings sal aantref 
nie; en in die tweede plek is die verslae so 
omvangryk dat die publikasie van almal baie 
bladsye aan hierdie deel sou toegevoeg het - 
bladsye wat geen addisionele inligting aan die 
leser sou verskaf nie. Waar enigsins nodig bevind, 
is die verslae woordeliks in die teks aangehaal. 
Skrywer volstaan dus met slegs een bylaag, nl. 'n 



lys van Boere wat buite enige twyfel in die slag 
by Pietershoogte op 27 Feb. 1900 gesneuwel het 
of kort daarna aan wonde oorlede is wat hulle 
tydens die slag opgedoen het. Hierdie lys word as 
bylaag gepubliseer omdat dit vir skrywer 
gaandeweg duidelik geword het dat die amptelike 
ongevalle opgawes soos gepubliseer, nie 
heeltemal betroubaar is nie. Dit geld sowel die 
Britse as die Boereverliese. 

2. Dat die Britse amptelike ongevalle opgawes 
verre van volledig is, is reeds telkens op gewys. 
By Modderspruit en Nicholsonsnek het die 
Engelse volgens hul amptelike opgawes 'n verlies 
gely wat 38 persent laer is as wat dit inderdaad 
was, en wat die Britse verlies in die gevegte aan 
die Tugela en in die Kameeldoringrante was, sal 
vir die navorser blykbaar altyd 'n tergende 
geheim bly. Al wat met stelligheid verklaar kan 
word, is dat die getal gesneuweldes vir wie daar 
sigbare grafte bestaan, veel hoer is as die wat 
volgens die Britse amptelike ongevalle opgawes 
gesneuwel het. So bv. bestaan daar volgens die 
Britse "Register of War Graves in Natal" grafte 



vir 30 persent meer Britse soldate wat op 27 Feb. 
1900 tydens die slag van Pietershoogte gesneuwel 
het as wat in die Britse amptelike ongevalle 
opgawes vermeld word. Daarby moet in 
aanmerking geneem word dat ook die "Register 
of War Graves" nie volledig is nie. Die Suid- 
Afrikaanse Oorlogs Grafteraad het nl. by die 
opgrawing van die stoflike oorskot van 
gesneuweldes meer as een soldaat aangetref in 
grafte waarin volgens die "Register of War 
Graves" en volgens die aanduidings op die graf 
slegs 'n enkele soldaat moes gele het; en in grafte 
waarop die aanduiding "Here lies a brave 
burgher" voorgekom het, het hulle die stoflike 
oorskot van Britse soldate gekry. 

Dat daar iets ernstigs met die Britse 
ongevallesyfer haper, word bevestig deur die feit 
dat in die gevegte aan die Tugela waar die 
Engelse volgens alle getuienis verbete geveg het, 
die amptelike ongevallesyfer so laag is dat mens 
nie aan die indruk kan ontkom dat die Britse 
troepe na 'n geringe persentasie ongevalle (5 
persent of 10 persent) lafhartig op die vlug 



geslaan het nie. Dit is in stryd met die getuienis 
dat hulle met die taaiste volharding geveg het. 

3. Ook die amptelike ongevalle opgawes van die 
Boere soos in die Staatscourant van die Suid- 
Afrikaanse Republiek openbaar gemaak, is nie 
suiwer nie, soos uit die Bylaag op p. 573 blyk. 'n 
Volledige of baie na aan volledige lys van Boere 
wat in die oorlog gesneuwel het of gewond is, 
bestaan wel in die Transvaalse Argief. Dit is 
geput uit die amptelike ongevallelyste, die leers in 
die argief van die Rooi Kruis en gegewens wat op 
las van die Regering na die oorlog ingesamel is. 
Die name van die persone wat in hierdie 
ongevallelys voorkom, is egter alfabeties 
gerangskik sodat die hele lys - eers die alfabetiese 
lys van gesneuweldes en daarna die alfabetiese lys 
van gewondes - deurgewerk moet word om vas te 
stel watter persone in enige bepaalde geveg 
gedood of gewond is. Die werk word tans onder 
toesig van die skrywer deur mnr. H. C. J. 
Bodenstein van die Transvaalse Argief gedoen 
maar dit sal etlike jare duur voor dit voltooi is. 
Daarmee is egter reeds so ver gevorder dat 'n 



volledige of baie na aan volledige lys saamgestel 
kon word van Boere wat op 27 Feb. 1900 in die 
slag van Pietershoogte gesneuwel het of aan 
wonde wat tydens die slag opgedoen is, gesterf 
het (Sien Bylaag). 

Aan hierdie lys sal moontlik nog enkele name 
toegevoeg moet word van persone van wie in die 
ongevallelys vermeld is dat hulle aan die Tugela 
gesneuwel het sonder vermelding van plek of 
datum. Met die beskikbare gegewens is dit nie 
moontlik om vas te stel waar of wanneer die 
persone aan die Tugela geval het nie dog 
navorsing daaromtrent word steeds gedoen. 

Wanneer mnr. Bodenstein se taak voltooi is, sal 
skrywer as bylaag tot die laaste deel van hierdie 
werk 'n hersiene opgawe plaas van die getal 
ongevalle wat die Boere in elke geveg opgedoen 
het. 

4. Foto no. 40 in Deel 2 van hierdie werk is nie 
een van hoofkmdt. M. Prinsloo soos per abuis 
daar aangedui is nie maar wel een van asst.- 
hoofkmdt. A. M. Prinsloo. 'n Foto van hoofkmdt. 



Prinsloo word derhalwe in hierdie Deel geplaas 
(sien foto no. 29 en vgl. ook foto no. 24). 

Naas die persone wat reeds in Dele 1 en 2 genoem 
is, wil skrywer ook sy hartlike dank betuig aan 
mnr. W. A. Stals wat saam met prof. F. du T. 
Spies en dr. A. P. J. van Rensburg die manuskrip 
gelees het, aan mnr. George Tatham wat horn na 
die verskillende slagvelde aan die Tugela geneem 
het, en aan mnre. H. J. J. van Rensburg en J. D. 
Lessing van die afdeling Driehoeksmeting wat die 
kaarte versorg het asook aan mnr. P. H. Vermaak 
en ander personeellede van die afdeling wat belas 
was met die tekening van die kaarte. 'n Besondere 
woord van dank wil hy rig aan mnr. Aart van den 
Hoek van Nederland, 'n goeie kenner van die 
geskiedenis van die Tweede Vryheidsoorlog, wat 
etlike baie nuttige wenke aan die skrywer gegee 
het. 

J. H. Breytenbach. 

Pretoria, 11 Jun. 1973. 



hoofstuk 1 

Die Voorbereidsels Vir Die Aanval Op 

Platrand 

1. Bedrywighede aan die Tugela, 
17 Des. 1899-5 Jan. 1900 

Na die slag van Colenso het die Engelse 
teruggetrek tot agter die heuwel by Chievely 
stasie waar daar volgens genl. Louis Botha drie 
vyandelike kampe was. 'n Deel van hul konvooi 
waens het hulle nog verder teruggetrek tot by 
Frere, maar hul swaar skeeps kanonne het hulle 
by die eerste heuwel ten suide van Colenso 
gelaat, van waar hulle die Boere stellings onder 
vuur kon hou. 1 Genl. Botha het geen illusies 
gehad oor waarom die Engelse hul kampe en 
konvooi waens na Chievely en Frere toe terug- 
getrek het nie. Hy het besef dat hulle naby die 
spoorweg stasie moes wees waarheen water vir 
hulle gereeld met treine aangevoer kon word, 
want op die terrein waar hulle voorheen was en 
op die heuwel by Chievely was nie voldoende 



water om in die behoeftes van die groot 
troepemag te voorsien nie. 3 

Vanaf die heuwel waarop hul verdraende 
vlootgeskut geposteer was, het die vyand om 
5 vm. op 18 Des. 1899 op die Boere stellings met 
hul skeeps kanonne losgebrand en dit onder 'n 
stadige vuur gehou tot teen 12.20 nm. Hul skote 
was veral op die wabrug gemik, wat hulle 
nogtans nie getref het nie. 3 Die 19de het hulle 
die bombardement hervat en nie daarmee 
opgehou voordat hulle teen twaalfuur die middag 
die een spanning van die brug by die naaste pyler 
aan die noordelike oewer van die Tugela, 7,000 
meter van die kanonne af, afgeskiet gehad het 
nie." Daarmee het hulle die verbinding tussen die 
burgers op die noordelike oewer van die rivier en 
die op Hlangwane ernstig belemmer. As die 



1 Leyds 713, Telegram no. 3 d.d. 18 Des. 1899. 



2 Sien K.G. 337 (4) p. 33. Vgl. ook South African War, 
Confidential Telegrams, 1899-1902, no. 65 d.d. 18 Des. 
1899. 

3 Leyds 713, Telegramme nos. 1, 3 en 18 d.d. 18 Des. 
1899. 

4 Ibid. Telegramme nos. 7, 12 en 13 d.d. 19 Des. 1899. 



rivier vol sou word, sou dit nl. onmoontlik wees 
om die burgers op die suidelike oewer gereeld 
van kos en ander voorrade te voorsien. 5 Daar 
moes dus onverwyld stappe gedoen word om 'n 
doeltreffende verbinding tussen die noordelike 
en suidelike oewer van die rivier daar te stel. 

Die ingenieurs van die Nederlandse spoorweg 
maatskappy (bekend as Z.A.S.M.) in die Suid- 
Afrikaanse Republiek was wel besig om 'n 
tydelike voetbrug oor die rivier te bou om die 
verbinding met die burgers op Hlangwane in 
stand te hou, maar genl. Botha was daarvan 
oortuig dat die brug nie sou bly staan as die 
Tugela sou afkom en dit oorstroom nie. s Daarom 
het hy gevra dat twee groot skuite met die nodige 
toue en kabels aan horn verskaf word sodat 
lewensmiddele en ander voorrade gereeld oor die 
rivier geroei kon word. Die ingenieurs van die 
departement Publieke Werke van die Suid- 
Afrikaanse Republiek het horn egter daarvan 
oortuig dat skuite te lig sou wees om op 'n rivier 



wat 200 voet breed was en baie sterk gevloei het, 
te gebruik en dat 'n swaar vlot van 20 by 25 voet 
veel doelmatiger sou wees. Hierop het Botha twee 
baie sterk vlotte van die voorgestelde grootte en 
twee lugtrems uit Pretoria bestel met die oog op 
die instandhouding van die verbinding met sy 
kommando's op die Bosrant." Aan sy versoek is 
voldoen. Op 30 Des. 1899 is die vlotte en lug- 
trems uit Pretoria na Colenso gestuur en die 
nodige instruksies uitgereik vir die vervoer daar- 
van na en die maak van die nodige installasies 
daarvoor by die rivier. 8 Op 4 Jan. 1900 het die 
vlotte op Colenso aangekom en kort daarna is 'n 
begin gemaak met die oprigting van die nodige 
installasies om dit op die rivier te plaas." 

In die tussentyd het genl. Botha ook die nodige 
maatreels getref om aan 'n nuwe Britse aanval die 
hoof te bied. Nadat die Regering in Pretoria 



; Ibid. Telegram no. 13 d.d. 19 Des. 1899. 
K.G. 337 (6) p. 88. 



7 Sien Ibid. p. 88, en Leyds 713, Telegramme nos. 13 d.d. 
19 Des., 17 d.d. 27 Des., en 16 d.d. 28 Des. 1899. 

8 Vgl. Leyds 713, Telegram no. 9 d.d. 31 Des. 1899, en 
K.G. 337 (8) pp. 201 en 222. 

9 Vgl. Preller 12, Telegram kopieboek B, p. 47. 




Krupp-houwitser op Platrand gerig 



verneem het dat Buller as opperbevelhebber in 
Suid-Afrika deur lord Roberts vervang is, het 
hulle aan genl. Botha deur bemiddeling van 
kmdt.-genl. Piet Joubert laat weet dat Buller 
moontlik 'n desperate aanval op die Boere 
stellings sou onderneem ten einde sy geskonde eer 
te herwin, en dat Botha horn daarvoor gereed 
moes hou. 10 

Hierdie waarskuwing was eintlik oorbodig. Van 
17 Des. 1899 af het die jong Boere aanvoerder 
reeds so 'n aanval verwag en horn daarvoor 
ingerig. Waar die aanval op die Tugelalinie sou 
plaasvind, het hy natuurlik nie geweet nie. Hy 
was egter daarvan oortuig dat dit op Hlangwane, 
die sleutel tot al sy stellings by Colenso, 
toegespits sou wees, en wel sodra die rivier 
vanwee die baie reens so sterk sou afkom dat dit 
vir horn onmoontlik sou word om versterkings na 
die Bosrant toe te stuur. Die feit dat die Engelse 
die wabrug by Colenso stukkend geskiet en 
daarmee die burgers op Hlangwane in so 'n 
posisie geplaas het dat hulle van die res van die 



burgermag afgesny sou wees wanneer die rivier 
sou afkom, het sterk daarop gedui. 

Hierin het Botha verskil van die Vrystaatse 
veggeneraal, A. P. Cronje, wat met sy burgers aan 
die Bo-Tugela teenoor Potgietersdrif gele het. 
Laasgenoemde was daarvan oortuig dat die 
Engelse na die debakel van die 15de nie weer by 
Colenso sou probeer deurbreek nie maar wel by 
een van die driwwe aan die Bo-Tugela. Botha het 
egter vas geglo dat Buller dit nie sou waag om sy 
reuse leer van die spoorweg af weg te neem nie en 
hy het horn dus veral toegespits op die 
verdediging van sy stellings by Colenso, in die 
eerste plek Hlangwane. ' ' 

Nadat hy reelings getref het vir die vlotte en 
lugtrems om die verbinding tussen Hlangwane en 
die noordelike oewer van die Tugela te handhaaf, 
het hy op 19 Des. 1899 in oorleg met sy krygsraad 
besluit dat die burgermag op Hlangwane 
onmiddellik opgestoot moes word na minstens 
1 500 man sonder om nogtans enige van sy ander 



' Leyds 713, Telegram no. 21 d.d. 28 Des. 1899. 



11 Leyds 713, Telegram no. 23 d.d. 20 Des. 1899. 



posisies te verswak. Met die oog daarop het hy 
die Kommandant-generaal versoek om horn ten 
spoedigste met 500 man te versterk. n Ook het hy 
C. E. Fourie van Middelburg, wat voor die slag 
van Colenso deur die waarnemende Komman- 
dant-generaal tot veggeneraal benoem is, na 
Hlangwane verskuif. Hy moes die bevel van die 
burgers op die Bosrant op sy skouers neem en die 
nodige stappe doen om nog dieselfde aand een 
van die maxim kanonne te laat haal en op die kop 
teplaas. 13 

Na aanleiding van Botha se versoek om 
versterkings het die Kommandant-generaal aan 
genl. J. Ferreira wat met 'n afdeling burgers by 
Helpmekaar gele het om te waak teen 'n 
onverwagte Britse inval deur Zoeloeland, las 
gegee om 500 man aan Botha te stuur. Ferreira 
het gehoorsaam en op die 20ste die kommando 
Bethal, 400 man sterk, na Colenso laat vertrek. 



Meer manskappe, so het hy beweer, kon hy nie 
afstaan nie. ,J 

Vervolgens het genl. Botha op die 19de genl. 
Andries Cronje en die Vrystaatse offisiere in hul 
stellings by Potgietersdrif ontmoet. Sy bedoeling 
was blykbaar om ook van die Bo-Tugela af 
versterkings te probeer kry. Na samesprekings 
met die Vrystaatse offisiere het dit egter vir horn 
duidelik geword dat hy geen versterking van die 
Vrystaters kon verwag nie, want die vyand het oor 
'n sterk berede mag beskik en het reeds 
bewegings in die rigting van die Bo-Tugela 
onderneem. Die Boere mag aan die Bo-Tugela 
moes dus sterk genoeg bly om aan enige 
gebeurlikheid in die sektor die hoof te kan bied." 
Botha het die Vrystaatse offisiere toe versoek om 
elke dag verkennings patrollies in die rigting van 
die vyandelike stellings uit te stuur wat hulle 
betyds van 'n aantog van die vyand sou kon 



12 K.G. 337 (6) p. 79. 
"Ibid. p. 88. 



14 Ibid. p. 94. Vgl. ook Leyds 713, Telegramme nos. 8 en 
34d.d. 23Des. 1899. 

15 K.G. 337 (6) p. 88, en Leyds 713, Telegram no. 23 d.d. 
20Des. 1899. 



verwittig. As bespeur sou word dat die Engelse in 
die rigting van die Bo-Tugela trek, soos genl. 
Cronje verwag het dat Buller sou doen, moes hy 
dadelik aan Botha kennis daarvan gee. Laasge- 
noemde sou hulle dan van Colenso af in die rug 
aanval. Verder het genl. Botha die Vrystaatse 
offisiere dit op die hart gedruk om nie toe te laat 
dat die vyand die hoogtes tussen die Groot en 
Klein Tugela (nl. Swartkop, Spearman's Hill en 
Mount Alice) in besit kry nie, want van die 
hoogtes af kon die Engelse Potgietersdrif, 
domineer en die Vrystaatse kommando's by 
Potgietersdrif in 'n baie netelige posisie plaas. 
Aangesien die Vrystaatse kommando's by 
Potgietersdrif te swak was om al die driwwe aan 
die Bo-Tugela behoorlik te beskerm, het Botha 
ook onderneem om die kommando Middelburg en 
300 man van die kommando Johannesburg 
daarheen te stuur om hulle te versterk. 16 

Ten slotte het Botha by die Kommandant- 
generaal daarop aangedring om ernstige pogings 
aan te wend om Ladysmith te probeer inneem 



sodat die Boere mag wat Ladysmith beleer het, 
vrygestel kon word om hul maats aan die Tugela 
te kom help. Hy het aan die hand gedoen dat daar 
elke nag loopgrawe of slote nader aan Ladysmith 
gegrawe en beset moes word, totdat die dorp so 
nou omsingel sou wees dat dit voortdurend met 'n 
geweldige swaar geweer- en kanonvuur bestryk 
kon word wat die vyand sou dwing om te 
kapituleer. " Ook die waarnemende 
Kommandant-generaal, S. W. Burger, wat 
ondertussen op uitnodiging van genl. Botha na 
Colenso gegaan en laasgenoemde met die 
inspeksie van die verskillende posisies aan die 
Tugela gehelp het, het die gedagte ondersteun dat 
'n plan uitgewerk moes word om Ladysmith 
onverwyld tot 'n val te bring. Dit was, so het 
Burger aan kmdt.-genl. P. J. Joubert meegedeel, 
die begeerte van die hele burgermag aan die 
Tugela en daar sou honderde wees wat hulle as 
vrywilligers vir so 'n poging sou aanmeld - 



' Leyds 713, Telegram no. 23 d.d. 20 Des. 1899. 



K.G.337(5)p. 29. 



soveel dat die poging slegs en verkieslik met vry- 
willigers deurgevoer sou kon word. 18 

Botha en Burger het die posisies aan die Bo- 
Tugela 'n paar dae later weer ondersoek en op 27 
Des. 1899 nog 'n onderhoud met genl. A. P. 
Cronje gevoer. Laasgenoemde het toe onderneem 
om die berg posisie tussen die Groot en Klein 
Tugela (Swartkop, Spearman's Hill en Mount 
Alice) te beset. Daarvandaan af sou hy nie alleen 
in staat wees om die vyand die weg na die Bo- 
Tugela te versper nie maar ook om die Engelse in 
die linkerflank aan te val as hulle dit sou waag om 
'n aanslag op die Boere stellings by Colenso te 
onderneem. Voorts het genls. Botha en Burger 
bepaal dat kmdt. B. J. Viljoen met die hele 
kommando Johannesburg na die samevloeiing 
van die Groot en Klein Tugela moes beweeg en 
teenoor die driwwe aldaar moes stelling neem. 
Die kommando Middelburg wat op papier 1 400 
man gemonster het, en die kommando Bethal van 
400 man moes die kommando Standerton op 



Hlangwane vervang." Laasgenoemde kommando 
sou verplaas word na die posisie wat die 
kommando Middelburg ten ooste van die 
kommando Johannesburg beset gehad het. = ° Die 
voorgestelde verplasing van 'n deel van die 
Vrystaatse mag onder genl. A. P. Cronje na 
Swartkop, Spearman's Hill en Mount Alice wat 
op die suidelike wal van die Tugela teenoor 
Potgietersdrif gele het, het dit noodsaaklik 
gemaak om aandag te skenk aan die pont by 
Potgietersdrif. Die kabels van die pont, wat 
gebruik sou moes word om lewensmiddele aan 
die kommando 's op die suidelike oewer te 
verskaf, was nl. baie verweer. Gevolglik het genl. 
Burger 'n paar nuwe kabels bestel en ook gevra 
dat roeiers vir die skuit by die drif verskaf moes 
word, sodat daar gereeld lewensmiddele en ander 
krygs kommissariaat oor die rivier gebring kon 
word om genl. Cronje se manskappe op die 
suidelike oewer van die nodige te voorsien. 2 ' Daar 



K.G. 337 (8) p. 106, Telegram d.d. 28 Des. 1899. 



19 Ibid. p. 103, Telegram d.d. 28 Des. 1899. 

20 Sien Preller 10, Brieweboek C, p. 59. 

21 K.G. 337 (8) p. 90, Telegram d.d. 28 Des. 1899. 



is toe deur die Staatsekretaris in Pretoria aan die 
departement Publieke Werke opdrag gegee om 
500 voet nuwe ysterkabel en twee roeirieme van 
Johannesburg af na Colenso te stuur met die oog 
op die inrigting van 'n goeie pontdiens by 
Potgietersdrif. 22 

Genl. Botha was daarvan oortuig dat die verwagte 
Britse aanval op sy stellings spoedig sou 
plaasvind. Hy het die aanval in die nag verwag en 
het dus die uiterste waaksaamheid betrag." Nie 
alleen het hy op 18 Des. die vyandelike stellings 
persoonlik gaan verken" en ook voortdurend 
verkennings patrollies oor die rivier gestuur nie, 
maar op 19 Des. 1899 het hy aan W. M. Edwards, 
een van sy knapste verkenners, die stigting 
opgedra van 'n spesiale spioen korps van 50 man. 
Hulle moes met Edwards as hoof en onder Botha 
se persoonlike bevel hulle uitsluitlik daarop toele 
om op hoogte van die vyand se planne en bedry- 
wighede te kom. Die lede van die korps is 



persoonlik deur Botha gekeur, aangesien hy 
dubbel seker wou maak dat net persone daarin 
opgeneem word wat aan al die vereistes deur horn 
vir goeie verkenners gestel, beantwoord het. Hulle 
is voorsien van goeie, sterk perde en verkykers, 
sodat hulle hul werk ten beste kon verrig, en was 
reeds voor die end van 1899 in die veld." 

Die lede van hierdie "scouts corps" soos dit 
algemeen genoem is, sowel as ander verkenners 
wat gereeld oor die rivier gegaan het om vas te 
stel wat die vyand doen, het hulle op energieke 
wyse van hul taak gekwyt en verskeie botsings 
met die Britse verkenners en voorposte ten suide 
van die Tugela gehad. So bv. het 'n groepie 
verkenners op 17 Des. 1899 'n vyandelike 
patrollie bekruip en 'n tweetal troepe asook drie 
perde gedood sonder dat hulle self enige verliese 
gely het." Drie dae later het 'n ander groepie wat 
bestaan het uit manskappe van die kommando 



22 Ibid. p. 119, Telegram d.d. 29 Des. 1899. 

23 Vgl. Leyds 713, Telegram no. 16 d.d. 17 Des. 1899. 

24 Vgl. Ibid. Telegram no. 3 d.d. 18 Des. 1899. 



25 Vgl. Preller 10, Brieweboek band III deel II (b), p. 20, 
K.G. 337 (5) p. 95, en Leyds 713, Telegram no. 7 d.d. 31 
Des. 1899. 

26 Leyds 713, Telegram no. 2 d.d. 17 Des. 1899. 



Standerton, 'n vyandelike patrollie bestorm en 
verdryf. 'n Drietal van die vyand asook drie perde 
is gedood en nog vier opgesaalde perde deur die 
paar Standertonners gebuit wat self geen verlies te 
betreur gehad het nie. 27 Met dagbreek die 21ste 
het die verkenningskorps gevorder tot binne sig 
van die Britse kamp by Chievely en op die Britse 
voorposte losgebrand. 38 Drie dae later het hulle 
twee offisiere van die South African Light Horse, 
kapt. Grenfell en kapt. Crockwood, gevange 
geneem en 'n twaalftal perde gebuit. " Op die 
30ste weer was Edwards se spioen korps in 'n 
botsing gewikkel met 'n vyandelike mag van 250 
voetgangers en 25 perderuiters wat hulle probeer 
voorle het met die klaarblyklike doel om hulle in 
die pan te hak. Edwards se kerels het hulle kranig 
gedra en die vyand na 'n kort geveg na hul kamp 
verwilder. Minstens twee van die vyandelike 
troepe is hierby gedood sonder dat die Boere 



enige ongevalle opgedoen het. 3 " Twee dae later 
het die "scouts corps" sy eerste ongeval opgedoen 
toe Harry Campbell van Braamfontein swaar 
gewond is tydens 'n skermutseling met 'n Britse 
verkenningspatrollie wat die Boere in 'n koppie 
voorgele en onverwags onder vuur geneem het. 
Edwards se manne het egter daarin geslaag om 
die vyand na hul kamp te verjaag voordat hulle 
meer skade kon veroorsaak." Gedurende die 
middag het daar 'n kort geveg losgebrand tussen 
die burgers van die kommando Swaziland en 'n 
vyandelike af deling wat horn te na aan die posisie 
van die Swazilanders gewaag het. Volgens genl. 
Botha is etlike van die vyand buite geveg gestel 
terwyl die Boere geen verliese gely het nie." Op 3 
Jan. 1900 was daar weer 'n botsing tussen 'n 
groepie burgers en 'n Britse patrollie en is twee 
van die Britse troepe neergeskiet. | 



27 Ibid. Telegram no. 9 d.d. 20 Des. 1899. 

28 Ibid. Telegram no. S d.d. 21 Des. 1899. 

29 Leyds 746 (d) p. 19, Heliogram van kapt. Pretorius aan 
maj. Wolmarans, d.d. 24 Des. 1899. 

Ten spyte van hul intensiewe bedrywighede kon 
die verkennings patrollies nie ontdek wat Buller 
se planne was of waar sy volgende hou sou val 
nie. Die Britse troepe het hulle nl. redelik stil 
gedra. Af en toe het hulle die burgers wel die 
skrik op die lyf gejaag, bv. op die aand van 30 
Des. 1899 toe die troepe skielik 'n hewige 
geweervuur teenoor die posisie van die 
kommando Ermelo geopen het, 34 maar origens 
was hulle rustig. Die enigste ontdekking van 
belang wat Botha en sy verkenners dan ook 
gedoen het, was dat twee van die vier groot 
skeeps kanonne wat op hoe onderstelle op die 
koppie by die vyandelike kamp gepryk het, 
verdwyn het. Waarheen hulle verplaas was, kon 
egter nie vasgestel word nie." Botha het dit aan 
die Kommandant-generaal gerapporteer maar in 
'n ander telegram ook duidelik aan horn te kenne 
gegee dat hy nie daaruit moes aflei dat die vyand 
besig was om pad te gee nie. Die vyandelike 
kamp het inteendeel eerder groter geword as 



kleiner en uit die hoeveelheid goedere wat 
daagliks per trein daarheen aangevoer is, was dit 
duidelik dat die vyand nie aan padgee gedink het 
nie." 

Anders as die Boere wat soos bo aangetoon 
telkens verkennings patrollies oor die Tugela 
gestuur het om die Engelse te bespied, het Buller 
nie veel moeite gedoen om deur verkenners vas te 
stel wat in die Boere laers gaande was nie maar 
horn daarmee vergenoeg om die Boere sterlings 
daagliks onder die vuur van sy vlootgeskut te hou. 
Oor die uitwerking van die kanonvuur is die 
getuienis uiteenlopend. Uit die werke van 
sommige ooggetuies, o.a. J. F. Naude, B. J. 
Viljoen en L. E. Krause, kry mens die indruk dat 
die sowat 200 bomme wat daagliks deur die 
vyand op die Boere posisie afgevuur is, die 
burgers nie veel gehinder het nie, sodat hulle 
voldoende tyd gekry het vir ontspanning. Die het 
bestaan uit swem, hengel, lees en kamp 
speletjies. Daar moes net gereeld iemand op wag 
bly om die Engelse kanonne dop te hou. As die 



Sien Leyds 713, Telegram no. 7 d.d. 31 Des. 1899. 
Ibid. Telegram no. 7 d.d. 31 Des. 1899. 

wag dan skreeu "aspaai!" of "daar blits hy!" het 
die burgers hulle gou na hul loopgrawe gehaas of 
op die grond platgeval totdat die bom 'n half- 
minuut later grondgevat het; dan het hulle maar 
weer opgestaan en met hul bedrywighede 
voortgegaan asof daar geen gevaar gedreig het 
nie. Hulle het glo gou aan die bombardemente 
gewoon geraak en het naderhand begin om die 
bomme wat nie ontplof het nie en digby hulle 
geval het, agterna te sit as hulle teen die helling 
afrol om die "Boesmantjies" - soos hulle die 
groot liddiet bomme genoem het - te vang. Daar 
was, so verklaar Naude, tyd vir allerlei grappe. 37 
Die Boere het selfs allerhande prettige bood- 
skappe aan die Engelse oorkant die rivier gesein 
soos "How is Mr. Buller to-day?", "What has 
Mr. Buller done that Roberts is coming out?" en 
"How's Mr. Buller? When is he coming for his 
next hiding?" En hierop het die Engelse dan in 



37 Vgl. J. F. Naude, Vechten en Vluchten, pp. 76-82; B. J. 
Viljoen, Mijne Herinneringen uit den Anglo-Boeren- 
oorlog, p. 48; L. E. Krause, Anglo-Boer War, hoofstuk XI; 
C. J. Barnard, Generaal Louis Botha op die Natalse Front, 
p. 74. 



pittige taal geantwoord." 8 Volgens verskillende 
getuies was hierdie tydperk van stille aan die 
Tugela na die slag van Colenso inderdaad 'n tyd 
van vreugde en plesier. 

Ook in die Britse kamp het daar gedurende 
hierdie tydperk vrolikheid geheers. Dit was 'n 
tyd van brood en spele. Die kos van die soldate 
was uitstekend - 'n pond vars vleis en 'n kwart 
pond spek is elke dag aan elke soldaat uitgereik, 
asook brood, kaas, ertappels en tee of koffie, en 
dikwels ook lemmetjiesap. Op Kersdag en die 
dag daarna was daar sowel in die kamp by 
Chievely as die by Frere sport aan die gang. 
Volgens, Julian Symons 

"The programme included cutting the lemon, 
tent pegging and tug-of-war, as well as horse, 
mule and donkey races. The men threw stones 
for prizes at bottles hung in rows, ran races in 
their stockinged feet, and wrestled on 
horseback stripped to the waist. The atmos- 
phere was that of a fair, rather than of any 



38 Julian Symons, Butter's Campaign, pp. 177 en 187. 



army at war a few miles from the enemy. In 
frizzling heat a band of sailors made the 
rounds, led by one on horseback carrying the 
Union Jack who was followed by two seated 
on a gun carriage, representing John Bull and 
Kruger." 39 

Volgens die amptelike berigte wat genl. Louis 
Botha aan die Kommandant-generaal versend 
het, het dit egter nie so jolig in die Boere laer 
toegegaan as wat Sandberg, Naude en die ander 
ooggetuies voorgee nie. Die Britse kanonvuur 
wat nie deur die Boere se veldgeskut beantwoord 
is nie omdat die Engelse skeeps kanonne buite 
trefafstand gestaan het, was effektief en het die 
lewe vir die burgers in die loopgrawe weldra 
ondraaglik gemaak. Wei het hulle geen lewens 
verlies veroorsaak nie maar die bomme het tog so 
gevaarlik naby die loopgrawe geval dat niemand 
dit kon waag om horn daar te roer nie. As iemand 
in die loopgrawe probeer regop kom het, het die 
kanonne spoedig op horn losgebrand en hul 
bomme so na aan die loopgrawe geplant dat hy 



dadelik weer moes gaan le/° Op 8 Jan. 1900 het 
een van die bomme selfs binne in die "sloot 
positie" ontplof en 'n viertal burgers van 
Boksburg, nl. C. J. Coetzee, J. H. Coetzee, P. J. 
Coetzee en S. J. Steyn, gewond/' Die gevolg was 
dat die burgers dit net snags wanneer die donker 
hulle vir die vyand bedek het, kon waag om die 
nat, modderige slote te verlaat ten einde litte te 
rek en vir hulle kos uit hul laertjies te gaan haal, 
want bedags was hulle aan 'n al te hewige 
vyandelike vuur blootgestel." Van die 29ste af 
het die Engelse die Boere loopgrawe egter ook 
snags begin bombardeer en dit daarmee vir die 
burgers nog moeiliker gemaak om uit die 
loopgrawe uit te kom. J " 

Die voortdurende onaktiewe lewe in die loop- 
grawe en slote het die lewe vir die burgers onuit- 



' Ibid. p. 186. 



40 Vgl. K.G. 337 (5) p. 29. 

houbaar gemaak. 44 Genl. Botha het dit voorsien 
en daarom het hy horn reeds op 18 Des. 1899 
genoodsaak geag om die Kommandant-generaal 
te versoek om aan hom 'n kanon te verskaf 
waarmee hy die Britse verdraende geskut sou kon 
dwing om tot buite trefafstand van die Boere 
sterlings terug te val. 4 " Hy het die oog gehad op 
een van die Creusot vesting kanonne wat by 
Ladysmith was. Van die plat berg af waaroor die 
wapad van Colenso af na Ladysmith toe geloop 
het, sou, so het hy aan die Kommandant-generaal 
berig, dit in 'n posisie wees om die vyandelike 
kanonne te dwing om te retireer en dan sou sy 
burgers by die rivier die bewegingsvryheid kry 
wat hulle nodig geag het. 46 Maj. J. L. Pretorius het 
egter gevoel en Botha ook oortuig dat 'n maxim- 
kanon van meer nut sou wees as 'n vesting -kanon, 
aangesien laasgenoemde so moeilik was om te 
verskuif. Hy was ook van oordeel dat 'n vesting - 
kanon net meer Engelse skeeps kanonne na die 



" K.G. 337 (8) p. 181; Leyds 713, Telegram no. 6 d.d. 19 
Des. 1899. 

45 Leyds 713, Telegram no. 18 d.d. 18 Des. 1899. 

Tugela toe sou aansuig en dus die teenoorgestelde 
uitwerking sou he as wat Botha in gedagte gehad 
het. 47 Botha se offisiere sowel as sy burgers wat 
daagliks onder die Britse bombardemente moes 
deurloop, het die sienswyse egter nie ondersteun 
nie en op 2 3 Des. 1899 eenparig besluit dat 'n 
vesting-kanon aan hulle afgestaan moes word 
waarmee hulle die vyandelike kamp en perde kon 
beskiet, die vyandelike patrollies wat, vergesel 
van "groot geskut", daagliks teen hulle uitgetrek 
het, kon terugdryf en die vyand kon dwing om sy 
verdraende skeeps kanonne tot buite bereik van 
die Boere sterlings terug te sleep. 48 Ten spyte van 
teenkanting van wnd. kmdt.-genl. S. W. Burger 
wat nie oortuig was van die nut van 'n vesting- 
kanon by Colenso nie en blykbaar vir die veilig- 
heid daarvan gevrees het, 4 " het die krygsraad by 
Colenso op 2 Jan. 1900 weer besluit dat die groot 
Creusot-kanon wat in kmdt. Nel se posisie by 
Ladysmith gestaan het, na Colenso gebring moes 



ibid. 

1 Sien K.G. 337 (7) p. 49. 

word. 50 Die besluit is ondersteun deur genl. Botha 
wat reeds op 30 Des. 1899 weer aangedring het 
op die versending van die vesting-kanon na 
Colenso. " Gedurende die volgende paar dae het 
hy selfs reelings getref vir die plasing van die 
kanon en die bou van 'n verskansing uit 
sandsakke om dit te beskerm." Aan sy versoek is 
egter nie gevolg gegee nie en van die verskuiwing 
van die vesting-kanon na Colenso het dus niks 
tereggekom nie. 

Die feit dat die vyand niks meer gedoen het as om 
Botha se stellings van ver af te bombardeer en die 
burgers af en toe met 'n vals alarm die skrik op 
die lyf te jaag nie, het die Boere mettertyd laat 
wonder of daar nog 'n groot leer voor hul stellings 
gele het en of hulle nie met 'n lee kamp te doen 
gehad het nie. 'n Franse offisier wat by Colenso 
was en die Britse kamp met die aanbreek van die 
nuwe jaar gaan bespied het, het pres. Kruger selfs 



50 Preller vers. 12, Telegram kopieboek B, p. 27. 

51 K.G. 337 (8) p. 108, Telegram d.d. 29 Des. 1899. 

52 Sien K.G. 338 (1) p. 112, K.G. 338 (2) p. 18, en Leyds 

verseker dat die Britse leer by Colenso uit nie 
meer as 5,000 man bestaan het nie ofskoon die 
Britse kamp nog net so groot was as met die slag 
van Colenso, klaarblyklik om die Boere te 
verskalk." Hierdie rapport het by die Boere 'n 
vermoede gewek dat Buller besig was om sy leer 
ongemerk van Colenso af terug te trek en na 
Kaapstad te stuur met die doel om die Republieke 
deur die Kaapkolonie binne te val." 

Veral pres. Steyn het groot waarde aan die rapport 
geheg. Sy mening was dat die troepe wat van 
Colenso af teruggetrek is, teenoor Colesberg 
gekonsentreer sou word en dat die Boere mag by 
Colesberg dus aansienlik versterk moes word. 
Met die oog daarop het hy hoofkmdt. M. Prinsloo 
beveel om horn gereed te hou om met die 
kommando Kroonstad vanuit Natal na die 
suidelike grens van die Vrystaat te vertrek wat 
deur groot vyandelike magte bedreig was. Pres. 
Kruger het hiervan aan kmdt.-genl. Joubert en 00k 
aan genl. Louis Botha kennis gegee en hulle gevra 



Vgl. Leyds 714, Telegram no. 27 d.d. 3 Jan. 1900. 
Vgl. Ibid. Telegram no. 26 d.d. 2 Jan. 1900. 



wat hulle gedink het van die gerug dat die Engelse 
besig was om hul troepe van Colenso af terug te 
trek. 55 As dit waar was, moes Botha in oorleg met 
sy krygsraad planne beraam om die Engelse wat 
nog by Colenso was, in die nag te omsingel en 
met die aanbreek van die dag van alle kante af aan 
te val en tot oorgawe te dwing. Hy moes egter 
eers vooraf deur bekwame en betroubare spioene 
laat vasstel hoeveel Engelse daar wel in die kamp 
was en aan horn, die President, laat weet wat die 
krygsraad besluit het." 

Botha se antwoord was dat die vol Tugela dit vir 
die Boere baie moeilik gemaak het om te bepaal 
wat die vyand doen, en dat niks met sekerheid 
gese kon word aangaande die rapport van die 
bovermelde Franse offisier nie. Die vyand het die 
oggend (4 Jan. 1900) nog "groote verkenningen" 
gedoen maar hy, Botha, het reeds bemerk en aan 
die Kommandant-generaal gerapporteer dat twee 
van die vyand se groot kanonne verplaas of 
weggeneem is, en het self 'n vermoede gehad dat 



'n deel van Buller se troepemag met grofgeskut 
na die Kaapkolonie toe teruggestuur is. Sodra die 
rivier weer tot sy normale vlak gedaal het, sou hy 
'n burgermag uitstuur om die spoorlyn na Durban 
in die rug van die Engelse op die breek ten einde 
hulle op die wyse uit te lok en aan te val." 

Hoofkmdt. Prinsloo en die 500 burgers van 
Kroonstad sou dan ook seker na Colesberg 
teruggetrek gewees het as daar nie ondertussen 
verwikkelinge plaasgevind het wat aangetoon het 
dat daar nog 'n sterk Britse mag oorkant die 
Tugela gele het nie, en as hoofkmdt. Prinsloo nie 
daarop aangedring het dat die posisies van die 
kommando Kroonstad wat sowat 3 myl lank was, 
eers deur 'n toereikende aantal Transvaalse 
burgers beset word voordat hy dit ontruim nie." 8 

2. Besluit van die Boere om Platrand 

aan te val 

In die tussentyd het die langdurige beleg van 
Ladysmith nie net vir die Engelse nie maar ook 



Ibid. Telegramme nos. 25 en 27 d.d. 3 Jan. 1900. 

vir die Boere 'n nagmerrie geword. Die burgers 
om die dorp was siek en sat van die eentonige 
lewe van wagstaan en voortdurende bombarde- 
mente wat geen sigbare resultate opgelewer het 
nie, en het in toenemende getalle hul sterlings 
verlaat. Ook hul aanvoerders was onrustig - in die 
eerste plek pres. Kruger. Hy het besef dat die hele 
beleg eintlik tot voordeel van die Engelse gestrek 
het. Solank as wat daar sterk Boere magte om 
Ladysmith en die ander beleerde dorpe in Britse 
gebied saamgetrek was, het die Engelse groot 
troepe versterkings na Suid-Afrika toe aangevoer 
met die oog op 'n nuwe offensief teen die 
Republieke. As krygsman het hy begryp dat dit 
nie ongemolesteerd toegelaat kon word nie en dat 
die enigste beleid wat die Boere kon volg, was om 
met so min versuim as moontlik self 'n 
aansienlike mag byeen te bring om teen die Britse 
versterkings in te werp. Die enigste oord waar so 
'n mag vandaan gekry kon word, was van die 
beleerde dorpe en wel in die eerste plek van 
Ladysmith af, waar die keur van die Boere 
krygsmag feitlik werkloos gele het, besig om die 
Britse troepe in 'n staat van beleg te hou. Dit was 



dus noodsaaklik om ten spoedigste 'n end aan die 
beleg van die dorpe, en wel ten eerste van 
Ladysmith, te maak. Met die oog daarop het die 
President, blykbaar aangespoor of minstens sterk 
ondersteun deur die vurige Staatsprokureur, Jan 
Smuts, op Nuwejaarsdag 1900 die volgende 
telegram aan die Kommandant-generaal by 
Ladysmith gestuur: 

"De geheele troepenmacht der twee 
republieken liggen nu vast op zekere punten 
alwaar zij de thans in Zuid Afrika aanwezige 
macht van den vijand bedwingen. Het schijnt 
echter maar te waar dat aanzienlijke versterk- 
ingen voor den vijand aan het komen zijn of 
nog verzonden zullen worden. Zoo deze in een 
groot macht op een nieuw punt aanvallen, 
moeten wij ook een aanzienlijke macht vrij en 
disposabel hebben om daar tegen te stellen. 
Waar die macht moet verkregen worden, weet 
ik niet, tenzij te Ladysmith. Het komt mij nl. 
voor dat wij nu niet langer een geduchten 
aanval op den Platten rand ten zuiden van 
Ladysmith moeten uitstellen. Ladysmith die 



thans om zoo te zeggen den bloem onzer 
manschappen en artilleriemacht vasthoudt, 
moet vallen voordat de vijand met zijne 
versterkingen een nieuwe voorwaartsche 
beweging begint; en zoo onze manschappen 
eenmaal in bezit van den platten rand zijn, en 
onze kanonnen zonder verwijl erop getrokken 
worden en een onafgebroken bombardement 
op de Engelsche kampen en forten van daar 
plaats heeft, dan zal het garnizoen verplicht 
zijn of de witte vlag te hijschen of uit te 
trekken. Meer dan een krijgsraad heeft tot den 
aanval besloten, maar om een of ander reden is 
die nog nooit geprobeerd. Generaal Burger was 
met generaal Prinsloo overeengekomen over 
de wijze van aanval toen de slag te Colenso 
plaats vond en de aanval dus weer op de 
langebaan werd geschoven. Laat er toch nu 
geen verder verzuim plaats hebben. Al zal de 
aanval wat bloed kosten zoo zal daardoor nog 
veel grooter bloedvergieting worden voorge- 
komen. Misschien kan u overste Trichardt er 



toe overhalen den aanval te leiden. Ik bid u 
toch aan deze zaak spoedig iets te doen." 59 

Hierdie wenk van die President is van 
verskillende kante af toegejuig. Regter Kock het 
van Wasbank af gesein dat dit moontlik en raad- 
saam was om die dorp spoedig aan te val. Die 
burgers was reeds so moeg van die lang beleg dat 
hulle van die front af weggeloop het. Ongeveer 
10% was met verlof maar hy het geglo dat hulle 
dadelik weer opgekommandeer moes word met 
die oog op die aanval. 60 Die Hoof van Wee het die 
President se telegram van harte verwelkom. Sy 
standpunt was egter dat owerste Trichardt nie as 
aanvoerder benoem moes word nie, want "de man 
bezit geen voldoende vertrouwen na Colenso 
slag" en "schijnt niet erg dapper geweest te 
zijn.""" Die blyste van almal was egter genl. Louis 
Botha. Hy het aan die President gesein dat hy sy 



59 Sien Leyds 714, Telegram no. 7 d.d. 1 Jan. 1900, 
opgestel deur staatsprokureur J. C. Smuts vir 
Staatspresident. 

60 Ibid. Telegram no. 25 d.d. 2 Jan. 1900. 

"hartelijke en warme instemming" met die siens- 
wyse en woorde van die President wil betuig. 

"Wij die hier voor op het brandpunt staan en 
die tot werkeloosheid gedwongen zijn 
doordat wij geen manschappen kunnen 
missen uit onze posities hier, wij zijn er diep 
van doordrongen dat elk oogenblik zelfs dat 
wij wachten om handelend op te treden tegen 
vijand van onberekenbare schade voor ons 
zijn. Juist nu vooral, nu voordat de Engels- 
chen versterkt worden zoowel in aantal als 
zedelijk door de komst van Lord Roberts en 
Lord Kitchener, is het onze tijd!" 

As Ladysmith geval het, kon die so hoog nodige 
versterkings na Colenso en na die Kaapkolonie 
toe gestuur word. Dan sou die Boere mag by 
Colenso ook in staat wees om die vyand te 
omvleuel, die verbindingswee in sy rug geheel 
en al te vernietig en die aanvoer van proviand 
vir Buller se reuse leer volkome te ontwrig. 62 



Leyds 714, Telegram no. 29 d.d. 2 Jan. 1900. 



Ook kmdt.-genl. Piet Joubert wat al weer terug 
by sy hoofkwartier by Ladysmith was, ofskoon 
hy nog nie sodanig herstel het dat hy weer kon 
perdry nie, het die President se telegram van 
harte verwelkom. Die President se sienswyse 
het volkome ooreengestem met sy eie. Trouens 
pas na sy terugkoms by sy hoofkwartier by 
Ladysmith het hy hoofkmdt. Prinsloo en die 
Vrystaatse en Transvaalse krygsoffisiere byeen- 
geroep en aan hulle voorgestel om Platrand in te 
neem. Die offisiere, veral die kommandante van 
Winburg en Vryheid, het egter soveel besware 
gekoester dat daar van sy plan afgesien is. Daar 
is toe besluit dat elke kommando na eie 
bevinding nader aan Ladysmith stelling moes 
neem en horn daar moes ingrawe. So sou 
Ladysmith doodgewurg word. Die Komman- 
dant-generaal het met ywer gewerk om die 
uitvoering van die besluit te vergemaklik deur 
grawe, pikke, byle, breekysters, lee sandsakke 
en ander materiaal wat nodig was om skanse 
mee te maak, byeen te kry en ter beskikking van 
die onderskeie kommando' s te stel. Ten spyte 
van sy pogings is die ideaal om Ladysmith met 



meer krag te verwurg egter nie verwesenlik nie. 
Geen kommandant het kans gesien om nader 
aan die dorp stelling te neem nie en die beleg 
het dus maar op die ou voet voortgegaan. 63 

Die President se wens in die bo aangehaalde 
telegram vervat, het kmdt.-genl. Joubert die 
vrymoedigheid gegee en horn tewens die plig 
opgele om die saak weer eens by die krygsraad 
aanhangig te maak. Met die oog daarop het hy 
die offisiere dadelik weer vir 'n bree krygsraads 
vergadering byeengeroep - aan Sandspruit, 
naby hoofkmdt. Prinsloo se laer ten weste van 
Lady smith. Hier het op 3 Jan. 1900 'n 43-tal 
Transvaalse en Vrystaatse offisiere 
byeengekom. Teenwoordig was die Komman- 
dant-generaal, hoofkmdt. M. Prinsloo, die 
Transvaalse generaals S. W. Burger en ID. J. E. 
Erasmus, die hoof van die Transvaalse 
Staatsartillerie (lt.-kol. S. P. E. Trichardt), ses 
Vrystaatse kommandante of waarnemende 
kommandante (t.w. C. Nel van Kroonstad, C. J. 



63 K.G. 352 (iii), Briewe kopieboek no. 2 p. 98, Brief van 
Kmdt. genl. aan Staatspres., d.d. 4 Jan. 1900. 



de Villiers van Harrismith, H. Theunissen van 
Winburg, H. de Wet van Kroonstad, A. J. 
Bester van Heilbron en H. A. Truter van 
Vrede), sewe Transvaalse kommandante of 
waarnemende kommandante (t.w. J. L. Grobler 
van Carolina, C. J. Spruyt van Heidelberg, M. P. 
Taute van Lydenburg, A. Greyling van 
Wakkerstroom, B. C. Hattingh van Utrecht, 
Salmon Grobler van Vryheid en wnd. kmdt. Paul 
Krantz van die Duitse korps), dertien Vrystaatse 
veldkornette en assistent-veldkornette (t.w. H. J. 
Viviers, B. Wessels en M. Wessels, almal van 
Winburg, Brink, Hoffman, A. L. Thring, 
Odendaal en D. Botha, almal van Kroonstad, Jan 
Celliers, Z. Neethling en Roux, almal van 
Heilbron, en G. P. Pretorius en J. van Rooyen, 
albei van Harrismith) en twaalf Transvaalse 
veldkornette en assistent-veldkornette (nl. J. G. 
Meyer van Heidelberg, Manie Botha van 
Carolina, G. J. Beukes van Wakkerstroom, P. J. 
Truter van Utrecht, F. D. Moolman, B. J. de L. 
Badenhorst, B. E. A. Rabe en Nel, almal van 
Vryheid, F. C. Esterhuysen, L. J. E. Opperman en 
P. L. Uys, almal van Pretoria, en L. J. C. du Toit 



van Krugersdorp) asook P. R. Viljoen wat as 
adviseur opgetree het. 

Nadat die vergadering met gebed geopen en die 
President se telegram voorgelees is, het die 
Kommandant-generaal die woord geneem. Hy het 
die noodsaaklikheid beklemtoon om Ladysmith 
sonder verdere uitstel tot oorgawe te dwing - 'n 
gedagte waarmee almal ingestem het. Na 'n 
algemene bespreking van die aangeleentheid is 
besluit om in ooreenstemming met die President 
se wens 'n algemene aanval op Platrand te loods. 
Die volgende voorstel, ingedien deur genl. Burger 
en gesekondeer deur genl. Erasmus, is toe met 
byna algemene stemme aanvaar: 

(a) Dat die Vrystaatse kommandante Theunissen 
en De Villiers en die kommandante van die 
Transvaalse kommando's Utrecht en Vryheid met 
hul burgers Platrand sou bestorm en inneem. 
Hulle sou bygestaan word deur die burgers van 
vk. Celliers van Heilbron en vk. Botha van 
Kroonstad asook 'n veldkornetskap uit elk van die 
kommando's Wakkerstroom, Heidelberg en 
Krugersdorp. 



(b) Terselfdertyd sou genl. Erasmus met sy 
burgers, bygestaan deur die kommando's 
Lydenburg en Carolina, Ladysmith vanuit die 
noorde en ooste aanval. Ook elders sou soveel 
bewegings as moontlik gemaak en so na as 
moontlik na die vyandelike stellings toe ingedring 
word met die doel om die aandag van die vyand 
van Platrand af te trek en dit soveel te verdeel as 
wat moontlik was. 

(c) Dat die aanvalle deur 'n algemene 
bombardement ondersteun sou word. Daarom 
moes die offisiere by die kanonne in oorleg met 
die offisiere wat die onderskeie aanvalle moes lei, 
bepaal waar elke kanon geplaas moes word. 64 

Die uur en dag van die aanval is nie deur die 
krygsraad vasgestel nie. Dit sou later bepaal word. 
Uit 'n brief wat kmdt.-genl. Joubert die volgende 
dag aan pres. Kruger gerig het, is dit duidelik dat 

dit die volgende Saterdag, 6 Jan. 1900, sou 
plaasvind. 65 

3. Platrand en sy skanse 

Van die begin van die beleg van Ladysmith af 
het die Boere besef dat Platrand die sleutel tot 
die dorp en sy verdediging stellings was en dat, 
as hulle dit kon bemeester, Ladysmith en sy 
garnisoen hulle weldra soos 'n ryp appel in die 
skoot sou moes val. Immers die lang, plat rant 
wat oor 'n af stand van 2Va myl van oos na wes 
uitgestrek en die hele suidelike aansig van 
Ladysmith gedek het, was nie verder as 3,000 
tree van die middel van die dorp af gelee nie. 
Van die kruin af wat sowat 600 voet bokant die 
omliggende vlakte en die dorp uitgetroon het, 
kon dus nie alleen met Mausers tot in die dorp 
geskiet word nie maar elkeen van die Britse 
stellings om die dorp in die rug of in die flank 
met artillerievuur bestryk en onhoudbaar gemaak 
word. 

Vanuit Bestersvallei in die suide besien, het die 
rant drie boggels vertoon wat na vorentoe 
uitgebuig het. Die westelike hiervan het die deel 
van die rant ingesluit wat algemeen as Wagon 
Hill bekend was. Die kruin van die deel van die 
rant was uiters 900 tree lank en gemiddeld maar 
slegs sowat 300 tree breed. Dit was in twee plat 
pieke verdeel wat deur 'n smal nekkie van 
mekaar geskei was. Die westelike van die twee 
pieke, bekend as Wagon Point, het die verste 
westelike punt van Platrand gevorm. Dit was 
baie steil - ofskoon nie onklimbaar steil nie - en 
enigsins laer as die oostelike piek. Laasge- 
noemde was eintlik die sleutel tot Platrand omdat 
dit vanwee sy hoogte nie alleen die hele Wagon 
Hill beheers het nie maar tewens die hele 
oostelike deel van Platrand wat as Caesar's 
Camp bekend was. Van die kruin af was die 
uitsig op die suidelike helling van Wagon Hill 
deur 'n bergpunt versper sodat die deel van die 
rant ongemerk vanuit die suide beklim kon word. 
Ook het daar aan die kant 'n diep sloot teen die 
helling op geloop waarvan 'n aanvaller gebruik 
kon maak om die kruin ongesiens te bereik. 



Anders as Wagon Hill was die kruin van 
Caesar's Camp lank en breed. Dit het sowat twee 
myl lank uitgestrek en was gemiddeld 800 tot 
1,000 tree breed. Daarby het die terrein van die 
voorste deel van die bree kruin effens opdraand 
na die agterste deel geloop, sodat troepe op die 
agterste deel van die kruin 'n skoon vuurveld oor 
die hele breed te van die kruin gehad het en 'n 
aanvaller kon beskiet sodra hy vanuit die suide 
op die voorpunt van die kruin verskyn het. Ook 
het die steil suidelike helling van Caesar's Camp 
geen beskutting aan 'n aanvaller gebied nie. Dit 
was gelyk en kon van die voet van die rant af 
voortdurend en op elke punt deur troepe op die 
voorkruin onder vuur gehou word. Bestersvallei 
aan die voet van die heuwel was egter deurklief 
met slote en klofies en bowendien redelik dig 
begroei met bossies en besaai met klippe sodat 'n 
aanvaller maklik die voet van Caesar's Camp 
konbereik. 66 

Ofskoon Platrand soos reeds gese die sleutel tot 
Ladysmith was en in sowel die front as in die 



flanke deur artillerie op Middle Hill, Bulwana- 
berg en Rifleman's Ridge beskiet kon word, het 
die Engelse met die aanvang van die beleg nie 'n 
besef gehad van die taktiese waarde van die 
heuwel nie. Hulle het die westelike deel daarvan 
aanvanklik glad nie eers in hul verdedigingslinie 
ingesluit nie. Vir die verdediging van die hele 
suidekant van Ladysmith wat oor 'n front van vyf 
myl uitgestrek het, is aanvanklik slegs sowat 
1,000 troepe aan genl. Ian Hamilton, die 
bevelhebber in die sektor, afgestaan. 

Met die geringe getal troepe was dit onmoontlik 
om 'n aaneenlopende linie van verdedigingswerke 
te bou en te beman soos aan die noordekant van 
die dorp gedoen is. Hamilton was dus gedwonge 
om horn te beperk tot die bou van enkele uiteen 
liggende forte wat so geposteer was dat elkeen 'n 
uitgestrekte vuurveld in die front en aan elke flank 
gehad het, sodat hy die gebied voor en tussen die 
forte te eniger tyd met geweervuur kon bestryk. 
So 'n linie kon in geval van nood met reserwe- 
troepe vanuit Ladysmith versterk word en is dus 



' Vgl. kaart vir die slag van Platrand hieragter. 



doeltreffend geag om die vyand ten suide van 
Lady smith op 'n af stand te hou. 

Vir die beskerming van die oostelike deel van sy 
seksie het Hamilton 'n vyftal stewige forte op 
Caesar's Camp gebou maar vir die verdediging 
van die westelike seksie het hy horn vergenoeg 
met die oprigting van slegs twee forte. Hulle was 
albei ten noorde van Wagon Hill gelee, t.w. een 
by Highlander's Post naby die Acton Homespad 
en die ander op Maiden Castle. Die hele Wagon 
Hill was dus met die begin van die beleg van 
Ladysmith inderdaad onverdedigd en aan die 
genade van die Boere oorgelewer. 

Na die mislukte Boere aanval van 9 Nov. 1 899 op 
Platrand het die Engelse egter die waarde van die 
heuwel in verband met die verdediging van 
Ladysmith leer begryp en geen gras onder hul 
voete laat groei om ook die onverdedigde gedeelte 
van Platrand effektief te verdedig nie. 57 Die 
gevolg was dat teen 5 Jan. 1900 die hele Platrand 
van punt tot punt deeglik deur die Engelse beset 

en verskans was en slegs na 'n baie taai geveg wat 
hoe offers van 'n aanvaller sou eis, verower sou 
kon word. 

Op Caesar's Camp het daar, soos reeds gese, vyf 
deeglike vestings gestaan, van klip gebou, almal 
op die noordelike (of agterste) deel van die kruin, 
buite sig van die Boere. Die vernaamste hiervan 
was Manchester Fort, digby die westelike punt 
van die heuwel gelee, naby sy aansluiting met 
Wagon Hill. Sy mure was 7 voet hoog en 12 voet 
dik en het ruimte en skietgate gehad vir twee 
kompanies soldate. In sy ondergrondse magasyne 
kon 'n ruim voorraad ammunisie geberg word en 
as daar versterkings nodig was, kon dit dadelik 
van die hoofkwartier af ontbied word, waarmee 
die fort telefonies verbind was. 'n Paar honderd 
tree ten ooste daarvan was 'n tweede en nog 'n 
paar honderd tree verder ooswaarts ook 'n derde 
fort, net so sterk gebou dog ingerig vir slegs een 
kompanie soldate elk. 'n Vierde fort, nog 'n paar 
honderd tree verder ooswaarts, was ingerig vir 'n 
halwe kompanie terwyl 'n vyfde fort, enigsins 
swakker toegerus, naby die oostelike punt van die 



heuwel verrys het. Tussen hierdie forte en ook op 
die noordelike gedeelte van die kruin buite sig 
van die vyand gelee, was kanonstellings, skanse 
vir skutters en ander verdedigingswerke. Hulle het 
ruimte gebied aan nog honderde infanteriste en 
etlike kanonne. Slegs die oostelike aansig van 
Caesar's Camp is nie gefortifiseer nie omdat dit te 
veel blootgestel was aan kanonvuur van die kruin 
van Bulwanaberg af. 

Hierdie hele sterk linie forte met kanonstellings, 
skutters kuile en ander verdedigingswerke tussen 
die forte was gelee op die agterste deel van 
Caesar's Camp se kruin. Die verdedigers daarvan 
het 'n suiwer vuurveld in 'n suidelike rigting oor 
die hele bree plat kruin van die heuwel gehad en 
kon 'n aanvallende vyand dus onder vuur hou van 
die oomblik af wat daardie vyand 800 tot 1,000 
tree vorentoe op die voorste deel van die kruin 
sou verskyn. Dit kon ook maklik vanuit 
Ladysmith versterk word. Om hierdie weerstands 
linie teen verrassings aanvalle te beskerm, is 'n 
sterk linie observasie poste op die voorkant van 
die kruin geplaas. Dit is beman met troepe uit die 



forte wat die hele suidelike helling onder 
observasie moes hou en in geval van nood op die 
forte en tussen gelee verdedigingswerke kon 
terugval. 

Op Wagon Hill was daar twee forte en etlike 
kanonstellings wat sedert die besetting van die 
heuwel deur die Engelse daar gebou is en wel 
gedurende die nag, ten einde te voorkom dat die 
Boere iets van die oprigting van die verdedigings 
werke bespeur en dit bombardeer. Die oostelike 
fort, aan die troepe bekend as die "Crow's Nest" 
en gelee op die agterste deel van die kruin, was 
voorsien van twee bomvaste skuilings regs en 
links in die front daarvan. Op die kim van die rant 
was nog skanse, wel nie so sterk gebou nie maar 
nietemin doelmatig. Hierdie fort en omliggende 
skanse het gedien as hoofkwartier van die drie 
kompanies 1st King's Royal Rifles onder maj. H. 
Gore-Browne wat na 9 Nov. uit die verdediging 
sterlings ten noorde van die dorp na Wagon Hill 
verplaas is om die Britse mag op Wagon Hill te 
versterk. Wes van die "Crow's Nest", op die 

Britse 12-ponder vloot kanon met bediening 



noord-westelike rand van die piek wat die nek 
tussen Wagon Hill en Wagon Point en trouens die 
hele Wagon Point beheers het, was 'n klein, ronde 
fortjie. Dit was die hoofkwartier van die Imperial 
Light Horse, van wie twee eskadrons die heuwel 
onmiddellik na 9 Nov. 1899 beset het. Daar was 
nie ruimte om meer skanse op hierdie smal kruin 
van Wagon Hill te bou nie en die troepe wat nie in 
die twee forte en die skuilings rondom hulle 
gehuisves kon word nie, moes hulle vir dekking 
dus maar tuismaak agter die baie klippe waarmee 
die kruin besaai was. Van die kanonstellings wat 
daar gebou is, was twee, teen die agterste helling 
van die nek gelee, ingerig vir die twee houwitsers 
van 6,3 duim kaliber waaroor Sir George White 
beskik het. Twee was naby die verste end van 
Wagon Point gebou vir die 12-ponder skeeps 
kanonne wat deur White net voor die slag van 
Colenso daar geplaas is, toe hy nog in die waan 
geleef het dat Buller by Colenso deur die Boere 
linie sou breek en dat dit vir horn nodig sou wees 
om van Platrand af hulp aan Buller se seevierende 
leer te verleen wanneer die Ladysmith sou nader. 
Nog een is teen die noordelike helling van Wagon 



Point opgerig vir 'n swaar skeepskanon van 4,7 
duim kaliber wat White op Wagon Hill in posisie 
wou bring om die vyand te beskiet indien Buller 
sou slaag in die voorneme wat hy kort tevore aan 
White geopenbaar het, nl. om by Potgietersdrif 
deur die Boere linie te breek. Die swaar kanon is 
die aand van 5 Jan. saam met 'n drieponder 
Hotchkiss deur White na Wagon Hill gestuur en 
moes nog die nag of vroeg die volgende oggend 
in die kanon skanse geplaas word. 68 

4. Sterkte van Britse en Boere magte 

Die aand van die 5de was Caesar's Camp beset 
deur sy gewone garnisoen wat bestaan het uit die 
lste bataljon van die Manchester regiment, die 
42ste battery Royal Field Artillery, 'n afdeling 
van die Royal Navy met 'n twaalfponder-vloot 
kanon, en 'n afdeling Natal Naval Volunteers, 
alles onder die bevel van lt.-kol. A. E. R. Curran 
van die Manchester regiment. Wagon Hill was 
beset deur drie kompanies van die 1st King's 



68 Sien Times History, III, pp. 178-181, en Britse amptelike 
History of the War in South Africa, II, pp. 555-557. 



Royal Rifles onder maj. H. Gore-Browne wie se 
hoofkwartier by die Crow's Nest was, en een of 
twee eskadrons Imperial Light Horse wat in 'n 
paar groepe oor die kop versprei was. 69 'n Groep 
van 38 man was in die fort ten weste van Crow's 
Nest, 'n tweede groep, 41 man sterk, op Wagon 
Point, terwyl drie wagposte in die front van 
hierdie groepe diens gedoen het. Een daarvan 
was op die nek geposteer. Gedurende die aand 
het ook ander versterkings op die kop aangekom: 
eers 'n af deling Natal Naval Volunteers met 'n 
drieponder-Hotchkiss, en teen 7.15 nm. 'n 33-tal 
sappeurs van die 23ste kompanie Royal 
Engineers onder bevel van luit. R. J. T. Digby- 
Jones. Hierdie sappeurs moes 'n kanonstelling 



69 Genl. White se melding dat daar slegs een eskadron 
Imperial Light Horse op Wagon Hill was, lyk aanvegbaar. 
Uit alle beskrywings van die slag - met insluiting van die 
van die Britse amptelike History of the War in South 
Africa - blyk dat daar twee was, nl. eskadron C aangevoer 
deur kapt. G. Mathias ten ooste van die nek en eskadron D 
(bevelvoerder kapt. J. J. Richardson) op Wagon Point. Vgl. 
o.a. ook Times History, III, p. 182, en T. J. Greenwood, 
Fighting the Boers, p. 201. 



vir 'n twaalfponder-skeepskanon naby die kruin 
van Wagon Point voltooi en 'n platform le vir 'n 
ander dergelike kanon in 'n halfvoltooide 
kanonskans wat net onder die verste westelike 
punt van die heuwel gelee was. Verder moes 
hulle die reeds genoemde swaar vloot kanon van 
4,7 duim kaliber wat van junction Hill af 
onderweg was, in sy kanonskans tussen die 
skanse van die bogenoemde twee twaalfponders 
opstel. Kort na hul aankoms het die betrokke 
kanon by die voet van die kop opgedaag onder 
geleide van 2 offisiere en 13 manskappe van die 
Britse oorlogskip Powerful en 170 Gordon 
Highlanders. 

Altesaam het genl. Ian Hamilton gedurende die 
nag van 5-6 Jan. 1900 oor meer as 1,000 man en 
8 kanonne op Platrand beskik, asook oor 'n 
swaar vloot kanon aan die voet daarvan.™ 

Die Boere mag wat deur die krygsraad met die 
aanval op Platrand belas was, het uit slegs vier 



70 Vgl. White se verslag, par. 34; Britse amptelike History 
of the War in South Africa, II, pp. 557-558; Times History, 
III, p. 181; en Nierstrasz, II band 3, pp. 704-705. 



kommandantskappe (Utrecht, Vryheid, Winburg 
en Harrismith) bestaan, bygestaan deur een 
veldkornetskap uit elk van die kommando's 
Heilbron, Kroonstad, Wakkerstroom, Heidelberg 
en Krugersdorp. Genl. Louis Botha sou ook 'n 
agterhoede van omtrent 300 man van Colenso af 
stuur, maar die sou die burgers wat met die 
bestorming belas was, slegs as reserwe dien en 
dus nie aan die bestorming van die rant self 
deelneem nie. 71 Volgens ds. J. D. Kestell wat die 
Vrystaatse kommando vergesel het en dus 'n 
ooggetuie van die gebeure was, het die hele Boere 
mag sowat 4,000 man behels, van wie die helfte 
Transvalers en die helfte Vrystaters was." 



71 Sien K.G. 353, folios 88-90, Krygsraads besluit van 3 
Jan. 1900, weergegee op p. 13 hiervoor, asook Leyds 714, 
Telegram no. 26 d.d. 4 Jan. 1900. 

72 Sien Kestell, Met de Boeren- Commando' '$, p. 36. Kestell 
se opgawe word ook sonder meer aanvaar deur Nierstrasz 
(II band 3, p. 704) en die Britse amptelike History of the 
War in South Africa (II, p. 557). Die Times History stel die 
sterkte van die Boere mag egter op 5,000 man, afgesien 
van die reserwe wat van Colenso af sou kom en wat 
volgens die Times History en die Britse amptelike History 



Volgens 'n opgawe van die Kommandant- 
generaal het die burgers wat van Wakkerstroom, 
Heidelberg en Krugersdorp aan die aanval moes 
deelneem, gesamentlik 450 tot 500 man beloop, 
t.w. 150 van Wakkerstroom, 200 van Heidelberg 
en 100 of 150 van Krugersdorp," en van hulle 
het uiteindelik slegs 350 man opgedaag. Die 
burgers van Krugersdorp wat die Kliprivier moes 
oorsteek om hulle by die kommando's ten suide 
van Ladysmith te voeg aan wie die verowering 
van Caesar's Camp opgedra was, het nl. nooit hul 
bestemming bereik nie. Hulle het getrek, almal te 
voet, tot in die omgewing van Nelthorpe. 
Daarvandaan af het hulle aan die Kommandant- 
generaal laat weet dat die rivier so vol was dat 



of the War in South Africa 650 man sterk was. As in 
aanmerking geneem word dat verskeie burgers van die 
genoemde kommando's sedert die uitbreek van die oorlog 
gesneuwel het of gewond is, dat siekte hul geledere 
uitgedun het en dat 'n ruim persentasie van 
kommandodiens afwesig was, is dit duidelik dat die getal 
burgers nie 4 ,000 kon oorskry het nie, as daar soveel was. 
73 Sien K.G. 348 (iii), Versonde telegramme van Kmdt.- 
genl. aan genls. Botha en Burger, d.d. 5 Jan. 1900. 



voetgangers daar met die beste wil ter wereld nie 
kon deurkom nie. Rmdt.-genl. Piet Joubert het 
gedreig dat hy hul kommandant, Sarel 
Oosthuizen, persoonlik verantwoordelik sou hou 
indien die aanval sou misluk en het aan die hand 
gedoen dat hulle van die vlot by die drif gebruik 
moes maak om die rivier oor te steek, egter 
tevergeefs. 74 Hulle het nooit by die aanvallers 
opgedaag of aan die aanval deelgeneem nie en 
slegs 'n posisie op die regterflank van die aan- 
vallers langs Kliprivier ingeneem. Daarvandaan af 
kon hulle belet dat die aanvallers vanuit 
Ladysmith omvleuel word." 

Van Transvaalse kant het die mag vir die 
bestorming van Platrand dus slegs bestaan uit die 
kommando's Utrecht en Vryheid wie se posisies 
in die heuwels ten suide en suidooste van Platrand 
tussen Fouriespruit en Kliprivier gelee was, en 



74 Sien die telegramme gewissel tussen die Kmdt.-genl. en 
die Kmdt., Krugersdorp, d.d. 5 Jan. 1900, in K.G. 338 (iii) 
en K.G. 348 (iii). 

Vgl. J. F. Naude, Vechten en Vluchten van Beyers en 
Kemp bokant De Wet, p. 83. 



350 man van Wakkerstroom en Heidelberg wat 
van hul stellings ten ooste van Kliprivier op die 
5de na die weste van die rivier gestuur is om by 
Utrecht en Vryheid aan te sluit. 

Hulle sou in die rug gesteun word deur die 
"agterhoede" of "reserwe" wat na donker die 5de 
deur genl. Burger en genl. Louis Botha uit die 
stellings by Colenso geneem is. Burger wat ook 
oor 'n kanon en 'n bom-maxim beskik het, het 
hulle suid van Platrand laat stelling neem, gereed 
om die burgers wat die rant moes verower, in 
geval van nood te hulp te kom." 

5. Aanvalsplan en uittog van die Boere 

Die Boere aanvoerders het vooraf ooreengekom 
dat die Vrystaters Wagon Hill en die Transvalers 
Caesar's Camp gedurende die nag van die 5de 
doodstil moes beklim ten einde die vyand met 
die aanbreek van die dag op die kruin te verras. 



76 Sien K.G. 338 (iii) en 348 (iii), Telegramme d.d. 5 Jan. 
1900, gewissel tussen Kmdt.-genl. en genls. Botha en 
Burger, asook Leyds 714, Telegram no. 26 d.d. 4 Jan. 
1900. 



Elkeen van die twee groepe aanvallers moes die 
Engelse op elkeen van die onderskeie twee dele 
van Platrand dan onder 'n kruisvuur bring wat 
van agter af deur artillerievuur gesteun sou word. 
Met die oog daarop moes die Vrystaters onder 
aanvoering van hoofkmdt. Prinsloo Wagon Hill 
aan die suidelike, suidwestelike en westelike 
hange beklim sodat hulle met die aanbreek van 
die dag die verdedigers van Wagon Hill en 
Wagon Point in die front en in die regterflank 
tegelyk kon beskiet. Die Transvalers weer moes 
Caesar's Camp onder aanvoering van genl. 
Burger aan die suidelike, suidoostelike en 
oostelike kant bestyg met die doel om die 
verdedigers daarvan in die front en in die 
linkerflank tegelyk aan te durf. Die hele Platrand 
en die troepe op elke punt daarvan sou dus in 'n 
knyptangbeweging vasgevat word wat, as die 
burgers gelyk sou optree en hul plig sou doen, 
die troepe sommer by die aanvang van die geveg 
in 'n uiters haglike posisie sou plaas en hulle 
weldra sou dwing om die kruin te ontruim. Die 
vernaamste voorwaarde vir sukses was egter 
gelyke en snelle optrede. 



Oor wat Prinsloo se instruksies aan sy 
kommando's was, kon geen amptelike dokumen- 
tere getuienis opgediep word nie. Volgens die 
Times History - wie se getuienis in die verband 
klaarblyklik korrek is - moes die kommando 
Winburg die suidelike helling van Wagon Hill 
beklim en die troepe vanuit die suide aanpak, 
terwyl 400 burgers van Harrismith, Heilbron en 
Kroonstad die aanval op die kruin vanuit die 
suidweste en weste moes loods. Hulle sou 
ondersteun word deur die res van die Vrystaatse 
burgers wat agter Mounted Infantry Hill en in die 
dal van Flagstonespruit gereed moes le. Vanuit 
die dal moes 'n sterk berede mag op die agterste 
of noordelike helling van Wagon Hill afstorm 
wanneer die burgers op die heuwelkruin was, 
met die doel om die Britse terugtog af te sny en 
die aanvoer van versterkings na die heuwel toe te 
belet. 77 

Oor hoe die Transvalers te werk moes gaan om 
Caesar's Camp te bemeester, het kmdt.-genl. Piet 
Joubert die volgende instruksies aan genl. S. W. 



Sien Times History, III, p. 177. Vgl. ook Kestell, p. 36. 



Burger op die 5de gesein: Die rant moes van twee 
kante af tegelyk aangeval word, vanuit die suide 
deur die kommando Vryheid en die versterkings 
wat die kommando moes ondersteun, en vanuit 
die ooste deur die kommando Utrecht en die 
versterkings daaraan toegese. "Gij moet het 
Utrecht Commando met deszelfs versterking 
instrueeren om zulk een richting te nemen zoodat 
zij den rand van de Hospitaal zijde (d.i. van die 
kant van Intombi af) beklimmen - en alzoo den 
vijand in den rug vallen. Zij moeten echter streng 
gewaarschuwd worden om niet te schieten voor 
en aleer den aanval van den anderen kant in 
vollen gang is. Het commando aan den bovenkant 
moet ook gewaarschuwd worden om zooveel 
mogelijk de bekende posities van den vijand te 
vermijden en geen blinde schooten te schieten of 
daarvan notitie te nemen maar stil en snel te 
klimmen en zoo ver van elkander dat zij ten alien 
tijde elkander kunnen zien om verwarring te ver- 
mijden." Die verwagting was dat die Britse 
weerstand op Caesar's Camp onder so 'n 
kruisvuur vanuit die suide en die ooste weldra 
ineen sou stort. 



Voorts het die Kommandant-generaal die 
volgende algemene instruksies en mededelings op 
die 5de konfidensieel aan genl. Burger laat toe- 
kom: 

"Aan u wordt opgedragen om morgen aan de 
overkant de werkzaamheid te leiden en te 
besturen. Ik heb zoo gerapporteerd aan 
Commandanten Utrecht en Vrijheid, daarom 
doe toch u best, wees als achterhoede en als 
bestuur om de zaak te leiden zooals in krijgs- 
raad besloten. Ik zal op de groote kop bij groot 
kanon heliograaf post wezen. Neem bij u een 
heliograaf. Bij de commando zal ook een 
heliograaf zijn ... Zeg ook aan Ass. Genl. 
Botha en alle officieren aldaar dat leeraren 
alhier kennis hebben gegeven en verzocht dat 
heden avond ten zes ure in alle lagers en aan 
alle wachtplaatsen een gemeenschappelijk 
biduur en gebed gehouden zal worden om des 
Heeren hulp en zegen af te smeeken." 78 



78 Die bogenoemde instruksies is te vinde in K.G. 348 (iii), 
Telegramme d.d. 5 Jan. 1900 van Kmdt.-genl. aan genl. S. 
W. Burger. 



Die Kommandant-generaal het besef dat Platrand 
'n deeglik gefortifiseerde vesting was wat nie 
maklik ingeneem sou kon word nie. Hy het egter 
daarop staatgemaak dat die ander kommando's 
rondom Ladysmith, veral die in die noorde en 
ooste wat volgens krygsraads besluit ondertussen 
swaar afleidings aanvalle op Ladysmith moes 
onderneem, asook sy artillerie, White se aandag 
en die van sy troepe so in beslag sou neem dat die 
Britse bevelhebber geen grootskeepse versterk- 
ings na Platrand sou kon stuur nie. Saam met die 
kanon en bom-maxim wat gedurende die nag van 
die 5de van Colenso af aangekom het, het hy oor 
nie minder as 26 kanonne om Ladysmith beskik 
nie, t.w. twee vesting kanonne van 'n kaliber van 
15,5 cm waarvan een op Bulwanaberg en die 
ander op Telegraph Ridge gestaan het, in 
uitstekende posisies om die kruin van Platrand 
onder 'n kruisvuur te neem en versterkings te 
beskiet wat die rant sou nader, ses Creusot 
snelvuurders van 'n kaliber van 75 mm, vier 
Krupps van die self de kaliber, vier houwitsers 
van 'n kaliber van 12,5 cm, vier vyftien ponder 
Armstrongs wat by Colenso gebuit is, en ses 



maxim kanonne (kaliber 37 mm). Laasgenoemde 
is volgens lt.-kol. Trichardt die dag egter nie 
gebruiknie. 79 

In hoofsaak was sy vertroue egter gevestig op die 
God van sy vaders wat sy volk nog altyd uit alle 
krisisse uitgered het en om 6 nm. in 'n gemeen- 
skaplike biduur in alle laers en op alle wagplekke 
gesmeek sou word om die onderneming te seen 
en met sukses te bekroon. 

Om 10 vm. op 5 Jan. 1900 het 'n 21-tal 
Transvaalse offisiere onder voorsitterskap van 
die Kommandant-generaal byeengekom om 
reelings in verband met die voorgenome aanval 
te bepreek. Teenwoordig was die Kommandant- 
generaal, genls. Erasmus en Lucas Meyer, die 
hoof van die Staatsartillerie (kmdt. S. P. E. 
Trichardt), die kommandante van Heidelberg, 
Wakkerstroom, Carolina en Lydenburg (Spruyt, 
Greyling, Grobler en Taute onder skeidelik), en 
'n dertiental veldkornette, van wie drie (Meyer, 
Smit en Botha) uit die distrik Heidelberg was, 



Sien Preller, 43-44, Outobiografie van Trichardt, p. 206. 



vier (Opperman, Uys, Preterms en Esterhuysen) 
uit Pretoria, twee (Du Toit en van Rensburg) uit 
Krugersdorp, twee (Swart en Viljoen) uit 
Lydenburg, een (F. Retief) uit Wakkerstroom en 
een (A. J. Viljoen) uit Carolina. Uit die distrikte 
Utrecht en Vryheid was niemand aanwesig nie. 

Die hoof van die artillerie het gerapporteer dat 
hy en genl. Burger rondgegaan het om te sien 
waar kanonne geplaas moes word en dat alles in 
orde sou wees sodra die verwagte kanonne van 
Colenso af aankom. Daar is toe besluit om 
vooraf eers van die assistent-generaal aldaar per 
telegraaf te verneem of die kanonne die self de 
dag nog op hul plekke kon wees. Nadat 'n 
bevestigende antwoord ontvang is, is besluit dat 
die "aanval zal geschieden op Ladysmith op 
Zaturdag, 6 Jan., zooals in laatste krijgsraad is 
overeengekomen" en soos reeds deur die 
Kommandant-generaal aan hoofkmdt. Prinsloo 
bekend gemaak is. 80 Die offisiere moes dus aan 



io Uit die bewoording van hierdie krygsraads besluit blyk 
dus dat daar reeds met die sitting van die bree Krygsraad 
van 3 Jan. definitief besluit is dat die aanval op 6 Jan. sou 



hul burgers instruksie gee om dieselfde aand of 
nag nog uit te trek, sodat hulle voor dit lig word 
op hul bestemde posisies kon wees. 81 

Hierdie instruksie is nagekom. Teen sononder 
die aand van 5 Jan. 1900 het die onderskeie 
Boere kommando's die bevel ontvang om die 
aanval voor dagbreek van stapel te stuur en teen 
10 nm. het hulle hul laers verlaat. Die 
kommando's wat Platrand moes aanval, was stip 
betyds op die aangewese konsentrasiepunte - die 
Transvalers agter 'n heuweltjie teenoor die 
suidoostelike hoek van Caesar's Camp en die 
Vrystaters agter Mounted Infantry Hill - gereed 
vir die opmars. 

Die konsentrasie van die Vrystaters is byna 
ontdek deur kapt. J. J. Richardson van die 11th 
Hussars, bevelhebber van eskadron D van die 
Imperial Light Horse op Wagon Point. Hy het 
juis die aand by Mounted Infantry Hill verby 
gery, nadat hy die aard van die Boere se 

plaasvind ofskoon dit nie in die notule van die Bree 
Krygsraads vergadering so genotuleer is nie. 
81 K.G. 353, folio's 91-93. 



kanonstelling op Middle Hill bespied het met die 
oog op die beplanning van 'n nagtelike aanval op 
die Boere kanon aldaar. Hy het egter teruggekeer 
kort voor die Vrystaters daar begin aankom het 
en het dus niks van die aankomende burgers 
gewaar nie. 82 

Nadat die onderskeie kommando's gereed was, 
het die opmars na Platrand wat teen 2.30 vm. 
beklim moes word, 'n aanvang geneem. 



Times History, III, p. 182. 



hoofstuk 2 
Die Slag Van Platrand 

1 . Die aan val op Wagon Hill 

Om 1 vm. het die voorhoede van die Vrystaatse 
kommando's, bestaande uit sowat 150 man van 
die kommando Harrismith, 100 van Heilbron en 
'n klein aantal van Kroonstad, deur die droe slote 
oor die oop terrein aan die voet van Wagon Hill 
gegaan, reguit afgepyl op die diep spoelsloot wat 
teen die nek tussen Wagon Hill en Wagon Point 
op geloop het en die heuwel begin te beklim. 
Hulle is aangevoer deur veggenl. C. J. de 
Villiers, een van die persone wat deelgeneem het 
aan die bestorming van Majuba in 1881. Hulle 
sou in die rug gevolg word deur genoeg 
Vrystaatse burgers om die kruin van die heuwel 
wat hulle moes verower, te beset en van die 
vyand te suiwer. Aangesien hulle die Engelse 
wou verras, het hulle langsaam en fluisterend oor 
die slote en teen die helling op gesluip, versigtig 
om die vyand niks van hul aan tog te laat bespeur 
nie. Regs van hulle moes die Winburgers beweeg 
en nog verder regs het die voorhoede van die 



Transvalers die suidelike en oostelike hange van 
Caesar's Camp bestyg. 'n Sterk afdeling van die 
kommando's Heidelberg, Wakkerstroom en 
Utrecht het die oostelike hang beklim met die 
doel om die Engelse in die linkerflank by te kom, 
en die burgers van Vryheid, gevolg deur die 
Duitse korps, die suidelike hang. Laasgenoemde 
is nie deur die krygsraad met 'n aandeel aan die 
aanval belas nie en het dus slegs nader getrek om 
as reserwe aan die voet van die rant beskikbaar 
te wees wanneer nodig. Hulle het dan ook 
volgens die Times History nie voor die 
oggendskemer vertrek nie, want hulle moes eers 
stellings maak vir die kanonne wat van Colenso 
af gekom het. Gevolglik het hulle aan die gevegs 
bedrywighede op die kruin van die heuwel self 
nie deelgeneem nie. | 

Die Britse garnisoen was daardie nag besonder 
waaksaam. Gedurende die voornag was die 
brandwagte op die loer vir kapt. Richardson wat 
te eniger tyd terugverwag is van Middle Hill af, 



1 Sien Penning, De Oorlog in Zuid-Afrika, p. 298; Times 
History, III, pp. 182-183; Nierstrasz, 11 band 3, p. 705. 



en gedurende die nanag is die troepe wakker 
gehou deur die lawaai wat met die aankoms en 
voorbereidings vir die opstelling van die 
skeepskanon gepaard gegaan het - die geratel 
van wiele en die geskreeu van die drywers op die 
spanne osse. Kort na 1 vm. het die kanon die 
voet van Wagon Hill bereik. Twee waens met 
die platform van die kanon en ander toerusting 
belaai, is onmiddellik daarvandaan af na Wagon 
Point gestuur, waar die kanon se bediening, 
bygestaan deur die 33-tal sappeurs onder luit. 
Digby Jones, dit begin aflaai het. Teen 2 vm. het 
sowat 60 man van die Gordon Highlanders 
opgedaag om hulle te help. Die hele nanag deur 
was daar dus 'n luidrugtige gewerskaf van troepe 
op die westelike deel van die kruin terwyl die 
Britse brandwagte op die voorkant (d.i. die 
suidelike kant) van die kruin wakkerder wag 
gehou het as gewoonlik. 2 

Van die Boere se uittog na die rant toe het die 
troepe niks bemerk nie. Trouens nog om 2 vm. 
het kapt. J. J. Richardson van die Imperial Light 



Horse wat die omgewing tot digby Middle Hill 
gepatrolleer het, gerapporteer dat alles in die 
geledere van die vyand stil was. Om 2.30 vm. het 
'n werkers troep van die Manchesters wat die 
genietroepe verwelkom het, dus houtgerus na hul 
laer vertrek aangesien hul taak volbring was' 

Die voorhoede van die Vrystaters het reeds 
sowat twee derdes van die helling van Wagon 
Hill beklim gehad toe korp. Dunn, bevelhebber 
van die hoof wagpos van die Imperial Light 
Horse wat 'n entjie onderkant die nek tussen 
Wagon Hill en Wagon Point teen die helling van 
die rant gepo steer was, onraad gemerk het. Hy 
het teen 2.30 vm. manne tussen die klippe aan 
die voet van die heuwel hoor beweeg en het dit 
dadelik aan kapt. G. Marhias, die bevelhebber 
van eskadron C, gemeld. Ten spyte van die 
poging van die Vrystaters om die helling so stil 
as moontlik te bestyg ten einde die vyand te 
verras, het die gedruis van hul voetstappe oor die 
los klippe volgens ds. Kestell soos die hoefslae 



Times History, III, p. 183. 



3 Britse amptelike History of the War in South Africa, II, p. 
538. 



van 'n trop perde geklink. Hulle kon die kruin 
dus nie onopgemerk bereik nie. 

Mathias was op die tydstip van sy pos af weg en 
besig om 'n wag by die Britse vlootkanon aan 
die noordelike voet van die heuwel te plaas. Sy 
plaasvervanger, luit. Normand, het egter dadelik 
die res van die eskadron op hul hoede gestel en 
die manne wat van diens af was, voorwaarts 
gestuur om die wagpos te versterk. Laasge- 
noemde kon met hul ore gespits duidelik hoor 
hoe die Boere in die sloot onder hulle die kruin 
nader. Selfs die woorde van bemoediging van 
hul aanvoerders was hoorbaar. Dat die vyand 
reeds ontplooi het en besig was om vanuit drie 
rigtings - die suidelike, die suidwestelike en die 
westelike - teen die helling uit te beur, het hulle 
egter nie besef nie. 

Om 2.40 vm. toe die burgers wat tussen Wagon 
Hill en Wagon Point na die nek toe aangesluip 
gekom het, digby die wagpos was, het die 
bevelhebber van die wagpos hulle tot stilstand 
probeer bring met 'n kragtige: "Halt, who goes 
there!" Toe hy geen antwoord kry nie, het hy 'n 



sarsie op die vyand laat vuur. Die Boere het 
geantwoord met 'n hewige geskiet in die donker. 
Dadelik het die reserwes van die eskadron 
Imperial Light Horse vorentoe gestorm om die 
wag te versterk en het 'n woeste blinde geveg in 
die voordag duisternis losgebreek. 

Intussen het kapt. Mathias berig van die 
vyandelike aantog ontvang en teen die agterste 
helling van die rant uit gehardloop gekom om 
horn by sy regiment te voeg. Bo-op die nek het 
hy oor die Hotchkiss van die Natalse Vry- 
willigers wat onder luit. E. N. W. Walker gestaan 
het, gestruikel en dadelik daarmee op die vyand 
laat losbrand. Die lang vuurstraal in die donker 
gevolg deur die knal van die kanon skoot en die 
gedruis van vallende kartets koeels op die vlakte 
het baie van die burgers wat nog aan die voet van 
die rant op die vlakte was, laat skrikvat en 
terughardloop. Vir die res was dit egter 'n 
aansporing om so vinnig as wat enigsins 
moontlik was, voorwaarts te storm om die kruin 



te bereik. 4 Nog die hewige geskiet van die troepe 
nog die Hotchkiss kon hulle teenhou. Hoewel die 
burgers by die val van elkeen van die ongeveer 
twaalf skote wat die kanon op hulle afgevuur het, 
'n oomblik geskok stilgestaan het, het hulle hulle 
nie laat keer nie. 

Hul leiers, manne soos kmdt. de Villiers, vk. Jan 
Lyon en vk. Zacharias de Jager, het hulle 
voortgedu met bemoedigende woorde en 
herhaalde bevele van "Kom Burgers, Op, 
Voorwaarts!" en hulle het gehoorsaam. Hulle het 
die vyand voor hulle tree vir tree teruggeskiet en 
tien minute later was hulle by die rotslys wat die 
kruin van die heuwel aangedui het, binne tien 
tree van die Hotchkiss af, waarvan twee van die 
bediening toe reeds gesneuwel het. 5 So na was 
hulle aan die kanon dat iemand blykbaar 'n 
boodskap aan die burgers aan die voet van die 



rant gestuur het dat hulle die kanon verower het 
- 'n berig wat in die Boere laer rond versprei en 
ook gedurende die middag deur hoofkmdt. 
Prinsloo aan kmdt.-genl. Joubert gesein is." 
Diegene van die wag wat nie met die aanvang 
van die geveg neergeskiet is nie, was reeds terug 
op die nek. Daarvandaan af het hulle met die 
steun van Walker se Hotchkiss 'n hewige vuur 
op die helling van die heuwel voor hulle 
onderhou ten einde die opmars van die Boere tot 
minstens daglig toe te probeer vertraag. 7 So 
vinnig het die geweerskote op mekaar gevolg dat 
dit in die Transvaalse hooflaer na die geknetter 
van maxims geklink het. Die telegrafis in die 
hooflaer het dan ook om 4 vm. aan die Regering 
in Pretoria gesein het dat 'n hewige maxim vuur 
en enkele kanonskote op die westelike deel van 
Platrand losgebars het." 



4 Vgl. veral White se verslag (in South Africa Despatches, 
I, pp. 224-251), par. 34; Times History, III, pp. 183-184, en 
Kestell, Met de Boeren Commando's, pp. 36-37. 

5 Sien Kestell, p. 37, en T. J. Greenwood, Fighting the 
Boers, p. 203. 



Vgl. Leyds 714, Telegramme nos. 50 en 57 d.d. 6 Jan. 
1900. 

7 Sien White se verslag, par. 34. 

8 Sien Kestell, p. 37, en Leyds 714, Telegram no. 1 d.d. 6 
Jan. 1900. 



Die afdeling van die Imperial Light Horse wat op 
Wagon Point gestasioneer was, het nie nagelaat 
om hul kamerade op die nek kragdadig te steun 
nie. Toe hy die eerste skote onderkant die nek 
hoor val, het kapt. Richardson dadelik die wagte 
wat hy uitgestel gehad het, teruggetrek. Met die 
manskappe waaroor hy beskik het, het hy 
vervolgens in 'n suidoostelike rigting teen die 
helling van Wagon Point af in die rigting van die 
geskiet beweeg om die troepe wat aldaar aan veg 
was, te versterk. 'n Entjie onderkant die kruin 
van die nek het hy horn in 'n groep burgers 
vasgeloop wat besig was om die kop te beklim. 
Hy het hulle egter in die donker aangesien vir 
manne van die Imperial Light Horse en het dus 
na hulle geroep. Dit was sy laaste roep daardie 
dag. Die volgende oomblik het hy gewond 
neergesyg. Geweer koeels het orals tussen sy 
troepe rond gespat en luit. Adams wat die bevel 
oorgeneem het, moes haastig retireer. Sodra hy 
buite gevaar was, het hy egter weer vasgeskop en 
met sowat 20 man van die afdeling teen die kaal 
skouer van Wagon Point in die donker stelling 
geneem. 



Pas daarna het die burgers wat die helling van 
Wagon Point uitgeklim het, op 'n af stand van 
sowat 150 tree losgebrand op die sappeurs en 
vlootsoldate wat besig was om met lanterns in 
die kanonstelling bo-op Wagon Point te werk. 
Dadelik het Digby Jones die lanterns omgeskop 
en uitgedoof en met sy manskappe agter die 
kanonstelling posgeneem, gereed vir gebeurlik- 
hede. Hy is versterk deur kanonnier W. Sims en 
die vlootsoldate wat daar by horn aangesluit het. 
Die 60-tal Gordon Highlanders wat die sappeurs 
en vlootsoldate behulpsaam was met die aflaai 
van die platform en toerusting van die swaar 
skeepskanon, het doodverskrik teen die helling 
aan hul oostekant afgehardloop. Hulle wou hul 
gewere bykom wat aldaar op 'n hoop geplaas 
was, en het hulle vasgeloop in die Imperial Light 
Horse. Die was in die donker nie van die Boere 
te onderskei nie en daar het heelwat verwarring 
ontstaan voordat hulle uiteindelik in besit van 
hul wapens was. 

Toe hulle uiteindelik weer bewapen was, het 'n 
groepie van hulle onder aanvoering van 



luitenante McGregor en Macnaghten nie terug- 
geval soos mens sou verwag nie maar voor- 
waarts gestorm na waar hulle die vyand hoor 
skiet het, en in die donker reg tussen die Boere 
ingehardloop. Diegene van hulle wat nie gewond 
is nie, is deur die Boere gevange geneem en 
onder die nek aangehou totdat hulle later die dag 
ontset is. Die res het by die wagte van die 
Imperial Light Horse aangesluit of elders op die 
heuwel stelling geneem. Die aanvanklike 
verwarring en die verlies van hul offisiere en 
onderoffisiere het hulle ernstig benadeel sodat 
hulle nie georganiseerde teenstand kon bied nie. 9 

Intussen het Jones, nadat sy manne die Boere 'n 
rukkie lank vanuit die kanonstelling teengehou 
het, besluit om die vyand met 'n bajonet- 
stormloop van die onmiddellike omgewing van 
die kanonstellings op Wagon Point te verdryf. 
Hy het die sappeurs en vlootsoldate dus gebied 
om bajonette te bevestig, en die vyand voor hulle 
te bestorm en terug oor die kant van die kruin te 



werp. Die aanstormende troepe is dadelik gevolg 
deur die manskappe van die Imperial Light 
Horse wat gemeen het dat hulle vorentoe 
geskikte stellings sou kry van waar hulle die 
vyandelike opmars met geweervuur sou kon 
stuit. Die voorpunt van die Boere was egter reeds 
op die kruin tussen die rotse en het die 
aanstormende troepe so 'n warm ontvangs gegee 
dat hulle die poging om die vyand met bajonette 
terug te dryf, spoedig moes staak. Van die kruin 
van Wagon Point het die burgers 'n pragtige 
uitsig op Wagon Hill gehad. Die hele gebied 
waaroor Jones se manne gestorm het, was met 
geweervuur bestryk en binne 'n paar oomblikke 
het die Boere 17 van die 22 offisiere en 
manskappe wat die kanonstellings verlaat het, 
buite aksie gestel gehad. Die wat oorgebly het, 
was verplig om na 'n stormloop van sowat 40 
tree dekking in die westelike kanonstelling te 
soek. Daarvandaan af het hulle die Boere nou 
probeer teenhou. '" 



9 Vgl. Britse amptelike History of the War in South Africa, 
II, pp. 558-559; en Times History, III, p. 184. 



Britse amptelike History of the War in South Africa, II, 
pp. 558-559. 



Ofskoon die Boere nie daarin geslaag het om die 
Engelse op Wagon Hill aan die slaap in hul forte 
en vestings te betrap nie, het hulle die troepe 
volkome verras. Hulle was dan ook in staat om, 
as voldoende burgers van agter af sou opgekom 
het om krag by die aanval te sit, die hele 
garnisoen van die heuwel af te verdryf. Die getal 
burgers wat die kruin self bestyg en soveel 
verwarring onder die Engelse gestig het, was 
egter ontstellend klein. Net so wat 100 man van 
Harrismith, 50 van Heilbron en 'n klompie van 
Kroonstad het die kop beklim. Van die 
Winburgers wat regs van hulle moes opgeruk en 
teen die tyd met die King's Royal Rifles voor en 
in Crow's Nest slaags moes gewees het, was 
daar geen spoor nie. Hulle het by 'n rant onder 
Wagon Hill agtergebly. Ander weer het verkies 
om by die "neutrale koppie" te bly van waar die 
opmars begin het en waar trouens die meeste van 
die ander Vrystaters nog gele het wat die heuwel 
moes bestorm. n 



Die klompie Vrystaters op die kop het egter uit 
'n keurbende baie dapper manne bestaan en het 
nie geaarsel om die oormag Imperial Light Horse 
voor hulle, wat van agter af deur die King's 
Royal Rifles gesteun is, met mening aan te val 
nie. Hulle het teen die nek regs van hulle uit 
voort geklouter tot op die rotsrif op die 
suidwestelike kruin van Wagon Hill. Daarvan- 
daan af het klein groepies toe dit lig word, op die 
fort self begin toesak. Volgens Kestell het van 
die burgers selfs vir hulle 'n pad tot binne in die 
fort oopgeveg en daar van die troepe oorrompel 
en gevange geneem. Hulle was egter genoodsaak 
om weer na die rotsrif toe terug te val omdat die 
verdedigers vanuit die ander verdedigingstellings 
die wereld daar vir hulle te warm gemaak het. | 

Gedurende hierdie hele aanval sbeweging moes 
wnd. kmdt. Van Wyk van Harrismith horn 
besonder kranig gedra het. Volgens Greenwood 
het hy sy manskappe voortdurend aangemoedig 
en was sy bulderende stem immer hoorbaar bo 



" Kestell, pp. 37-38. 



! Ibid. 



die geskiet as hy bv. op die Engelse geskreeu 
het: "I'll sweep the lot of you from the hill!" 13 

Toe Mathias wat met sy manne nog altyd op die 
nek was, besig om die terrein voor horn ten 
hewigste met Hotchkiss en Lee Metford te 
beskiet in die hoop om die vyand terug te hou, 
met die aanbreek van die dag die Boere links van 
horn in die rotsrif gewaar, in 'n uitstekende 
posisie en gereed om horn met sy manne van die 
fort af te sny, het hy sy eskadron beveel om na 
die fort die kruin van Wagon Hill terug te val. 
Die beweging is met 'n skerp geweervuur deur 
die burgers begroet. Die het baie ongevalle 
veroorsaak, want dit was toe reeds so lig dat die 
burgers die terugvallende soldate duidelik teen 
die gesigseinder kon sien. Walker wat bevel 
gekry het om die terugtog met sy Hotchkiss te 
dek, het 'n swaar kartetsvuur op die rotsrif 
onderhou solank as die troepe besig was om teen 
die helling uit te retireer. Dit het ewenwel nie 
veel indruk op die Boere gemaak nie. Hulle het 
'n hewige vuur op die troepe bly handhaaf totdat 



laasgenoemde in die fort verdwyn en ook die 
Hotchkiss daarheen terug gesleep gehad het. By 
hierdie geleentheid het Mathias self byna in die 
hande van die vyand geval. Onder die indruk dat 
'n deel van sy eskadron die bevel om terug te val 
nie gehoor of geeerbiedig het nie, het hy teen die 
nek af gehardloop om te kyk waarom hulle nie 
retireer nie. By die klein rotslys wat die suidelik 
kruin van die nek afgesluit het, het hy tussen die 
Boere in afgespring wat besig was om versigtig 
onder dekking van die rotslys nader te kruip. Tot 
sy grootste geluk het niemand horn in die 
oggendskemer vir 'n kakie herken nie en het hy 
daarin geslaag om ongemerk terug oor die kruin 
te sluip en by sy manne in die fort aan te sluit 
terwyl die Hotchkiss vanuit die fort opnuut op 
die vyand losgebrand het. " 

Vanuit die fort en die rotsagtige rif ten suidooste 
daarvan, waar baie van die soldate intussen 
posgeneem het, het Mathias en sy manne nou 
opnuut probeer om die opdringende vyand teen 



Greenwood, p. 204. 



14 Times History, III, pp. 184-185; Britse amptelike History 
of the War in South Africa, II, p. 560. 



te hou. 'n Dapper groep burgers onder leiding 
van vk. Jan Cilliers van Heilbron het, aangemoe- 
dig deur die sukses waarmee hulle die vyand 
teruggedryf het, deurgedruk tot aan die voet van 
die vesting. Daar het hulle 'n linie gevorm agter 
die suidelik deel van die rotsrif waarin Mathias 
se manne stelling geneem het. Hul geweerlope 
het die van die Engelse hier feitlik gekruis, en 
spoedig het hulle die toestand vir die verdedigers 
daar so benard gemaak dat Mathias by die fort 
van die King's Royal Rifles (Crow's Nest) om 
versterking aansoek gedoen het. 15 

Al troepe waaroor Gore-Browne, bevelvoerder 
van die King's Royal Rifles op Wagon Hill, op 
die stadium in die Crow's Nest beskik het, was 
een kompanie, aangevoer deur maj. D. 
Mackworth van die Royal West Surrey regiment. 
Die ander twee kompanies was op wagdiens en 
het in 'n onreelmatige linie op die kruin van die 
heuwel stelling geneem waar hulle ook al 
skuiling kon vind. 



Van hierdie reserwe kompanie het Gore-Browne 
20 man onder leiding van Mackworth as 
versterking voorwaarts gestuur. Die het met 
Mackworth vooraan dapper op die suidwestelike 
punt van die heuwel afgestorm om die vyand te 
gaan verjaag, dog sonder sukses. Die Boere het 
hulle genadeloos beskiet en Mackworth het 10 
tree van die Boere stelling af met 'n skoot in die 
kop geval, terwyl die meeste van sy volgelinge 
gedood of gewond is voordat hulle die fort van 
die Imperial Light Horse kon bereik. " 

Ongeveer op dieselfde tydstip het 'n ander 
vyandelike afdeling van sowat 20 man wat om 
die westelike voet van Wagon Hill beweeg het, 
op die groot skeepskanon afgekom wat die nag 
na die kop vervoer is en nog aan die voet 
daarvan gestaan het. Die wag en lede van die 



Times History, III, p. 185. 



16 Britse amptelike History of the War in South Africa, II, 
p. 559; Times History, III, p. 185. Volgens die Times 
History en T. J. Greenwood (p. 203) het die versterking 
bestaan uit 'n korporaal en slegs 8 man van die King's 
Royal Rifles en 'n 12-tal Gordon Highlanders en het hulle 
hul pad tot by Mathias oopgeveg. 



kanon se dienstroep het hulle egter teruggeslaan 
en die wiele van die kanonwa uitgehaal sodat die 
kanon nie beweeg kon word as die vyand daarin 
sou slaag om dit te verower nie. Daarna het hulle 
hulle rondom die kanon opgestel om 'n 
hernieude aanval af te slaan, wat egter nie gevolg 
het nie. 17 

Teen 3.45 vm. was daar dus 'n deurmekaar 
geskiet orals om die Britse verdedigingstellings 
op Wagon Hill. Dit het verwarring verwek onder 
die verdedigers. Hulle was op verskillende punte 
met die aanvallers deurmekaar en het nie geweet 
hoe hulle moes optree nie omdat dit in die 
donker vir hul offisiere onmoontlik was om 
leiding aan hulle te gee. Niemand wis of hy die 
Boere digby met die bajonet moes aanval of 
Hewers die geweervuur van die wat verder weg 
was, moes beantwoord nie. ,s 



17 Britse amptelike History of the War in South Africa, II, 
p. 560; Times History, III, p. 185. 

18 Britse amptelike History of the War in South Africa, II, 
p. 560. 



Nadat dit lig geword het, het die Boere kanonne 
op die kruin begin losbrand met die doel om die 
aanval van die burgers te ondersteun. Dit het die 
situasie vir die verdedigers enigsins verbeter; 
want ofskoon baie van die bomme om die Britse 
vestings ontplof het, het hulle die vestings nie 
vernietig nie en geen besondere skade aan die 
Engelse veroorsaak nie. Die vesting kanon wat 
opgestel was om die Vrystaatse aanval op 
Wagon Hill te ondersteun, en trouens die enigste 
kanon was wat in staat was om die Britse 
vestings stukkend te skiet, het volgens ds. J. D. 
Kestell oor slegs drie bomme beskik en was dus 
buite aksie; en die veldkanonne het hul bomme 
so kort voor die Vrystaters se stellings geplant 
dat hulle die burgers meer gehinder as gesteun 
het. Hul bomme het die burgers huiwerig 
gemaak om verder voorwaarts te gaan, want 
hulle het gevrees dat hulle deur hul eie 
kanonniers getref sou word. Die geveg het dus 'n 
statiese karakter begin aanneem. " 



' Kestell, p.37. 



Kol. Ian Hamilton wie se hoofkwartier by die 
ingang van 'n klein klofie naby die oostelike 
punt van Caeser's Camp gelee was - enigsins 
wes van fort V, die mees oostelike van die Britse 
forte op die heuwel - het gou met versterkings 
opgedaag. Toe die woeste geskiet op Wagon Hill 
horn daarvan oortuig het dat daar 'n ernstige 
geveg aan die gang was, het hy besluit dat hy 
persoonlik die bevel op Wagon Hill moes gaan 
oorneem. Met die oog daarop het hy die drie 
kompanies Gordon Highlanders wat as reserwe 
by Fly Kraal, die kampeer basis aan die voet van 
Maiden Castle ten noorde van sy hoofkwartier, 
gele het, na Manchester-fort ontbied en teen 3.45 
vm. met twee daarvan na Wagon Hill vertrek. 
Die derde kompanie het hy onder aanvoering van 
kapt. R. F. Carnegie gestuur om die regiment 
Manchesters op Caesar's Camp te versterk, wat 
onder bevel van kol. A. E. R. Curran gestaan het. 
Hy was op die punt om te vertrek toe om 3.15 
vm. geweervuur op die troepe wat die suidelike 
kruin van Caesar's Point bewaak het, losgebars 
het. Hy was egter daarvan oortuig dat kol. 
Curran in staat sou wees om die aanslag op 



Caesar's Camp af te slaan en het dus voort 
beweeg na Wagon Hill terwyl verdwaalde koeels 
telkens om horn gefluit het. 

Nadat hy by die Crows' Nest, die fort van die 
King's Royal Rifles naby die noordoostelike 
punt van Wagon Hill, besonderhede oor die 
Boere aanval en die militere toestand op Wagon 
Hill verneem het, het hy horn vanuit die fort 
telefonies met genl. sir George White in verbind- 
ing gestel, laasgenoemde van die toestand 
verwittig en versterkings aangevra. 

Vir White was dit duidelik dat die burgers op die 
kruin vasberade was om Platrand aan die 
Engelse te ontworstel en Lady smith tot 'n val te 
bring. Daarom het hy Hamilton beveel om sy 
aandag uitsluitlik aan die verdediging van 
Wagon Hill te wy. Die verdediging van Caesar's 
Camp het hy aan lt.-kol. A. E. R. Curran, 
bevelhebber van die 1st Manchester regiment, 
opgedra. Die was van die begin van die beleg af 
op die heuwel gestasioneer en dus goed met die 
omgewing vertroud. White het nl. begryp dat dit 
met die oog op die uitgestrektheid van die 



posisie en die hewigheid van die geveg vir een 
offisier onmoontlik sou wees om op doeltref- 
fende wyse op albei vleuels van Platrand bevel te 
voer. 

Daarna het White versterkings na die bedreigde 
punte gestuur. Die drie eskadrons Imperial Light 
Horse (B, E en F) wat nog in Lady smith was, is 
na Wagon Hill, en vier kompanies Gordon 
Highlanders na Fly Kraal aan die voet van 
Maiden Castle om die troepe op Caesar's Camp 
as reserwe te dien. Hulle is gevolg deur twee 
batterye artillerie. Die 21ste moes onder 
aanvoering van maj. W. E. Blewitt en onder 
eskort van die 5th Dragoon Guards oor Range 
Post beweeg en belet dat versterkings die vyand 
op Wagon Hill vanuit die weste bereik. Die 53ste 
weer moes onder aanvoering van maj. Abdy die 
oostelike en suidoostelike hellings van Caesar's 
Camp onder vuur hou, sodat vyandelike 
versterkings Caesar's Camp nie aan daardie kant 
beklim nie. Met die oog daarop is die battery na 
die omgewing van Kliprivier gestuur waar die 



Natalse berede Vrywilligers onder kol. Royston 
gestasioneer was. 

Na die uitsending van hierdie versterkings het 
White om 4.20 vm. (volgens die Times History 
om 5.30 vm.) ook bevel aan die hoofkwartier van 
die 1st en 2nd King's Royal Rifles naby 
Observation Hill gestuur om vier kompanies van 
elkeen van die twee regimente na Wagon Hill te 
laat vertrek. 20 

Hierdie groot versterkings is nie 'n oomblik te 
vroeg uitgestuur nie, want die toestand was 
kritiek. Die Boere was reeds in besit van die hele 
suidwestelike gedeelte van Wagon Hill, en goed 
verskuil agter die klippe op die rotsagtige kruin. 
Hul voorhoede het reeds gevorder tot teen die 
Imperial Light Horse se fort wat dus ernstig 
bedreig was. Ook het hulle op die kruin ten ooste 
van die fort verskyn en 'n deel van die nek 
tussen Wagon Hill en Wagon Point beset gehad. 
Ander groepies was verskans tussen die klippe 



20 Vgl. White se verslag, par. 34; Britse amptelike History 
of the War in South Africa, II, p. 561; en Times History, 
III, pp. 185-186. 



onderkant die lys waar Mathias horn in die 
donker in die Boere vasgeloop het, in 'n klofie 
aan die onderkant daarvan en teen die hange van 
Wagon Point. Die stryd het vir die Engelse op 
die deel van Platrand verlore gelyk. Oral was 
hulle in gei'soleerde groepies versprei, besig om 
hulle met alle mag te verdedig. In die fort van 
die Imperial Light Horse en in die kliprif aan die 
linkerkant daarvan het luit. Mathias met die 
manne van die Imperial Light Horse wat by horn 
was, 'n stryd op lewe en dood gevoer om die 
vyand uit die fort te hou en uit die klipdrif te 
probeer terugskiet. Tussen die klipskanse en 
rotse verder agtertoe was die manne van die 
King's Royal Rifles in net so 'n verbete stryd 
gewikkel om hul stellings te handhaaf. Die 
sappeurs, vlootsoldate en Highlanders op die 
verste punt van en in die kanonstellings op 
Wagon Point en die klein groepie Imperial Light 
Horse wat saam met Adams oor die nek gevlug 
het, het dit nie minder druk gehad om die vyand 
van hul lyf af te hou nie. Die situasie is 
bemoeilik deur die feit dat die verspreide groepe 
geen gekoordineerde leiding gehad het nie en nie 



geweet het hoe hulle moes optree om hulle met 
sukses te verdedig nie. Baie van hulle het hulle 
daarop toegele om die burgers onder in 
Bestersvallei op lang afstand te beskiet, in plaas 
van die burgers op die kruin te probeer uitwis 
wat stadig maar seker vorentoe gebeur het. 
Hierdie burgers het steeds suiwerder geskiet 
namate die lig beter geword het, en groot 
verliese onder die troepe, wat nie oor goeie 
dekking beskik het nie, aangerig. Veral die 
manne van Adams op die kaal skouer van 
Wagon Point het swaar gely. Adams is gedood 
en sy hele gevolg op vyf na buite aksie gestel. 
Daarmee was 'n lastige flankvuur wat die Boere 
se voortgang belemmer het, uitgewis. 21 

2. Die aanval op Caesar's Camp 

Op Caesar' s Camp was sake vir die Engelse nie 
minder kritiek nie. Hier was die troepe kort voor 
die aanvang van die geveg as volg gestasioneer: 
die Manchester regiment wat die deel van 
Platrand beset het, het vyf wagposte uitgestel 



Sien Times History, III, pp. 192-193. 



gehad waarvan die regterhandse aangesluit het 
by die King's Royal Rifles op Wagon Hill. Oos 
van hulle het 'n tweede wagpos die sentrale deel 
van die suidelike kruin van die rant bewaak en 
nog verder oos, op en om die suidoostelike punt 
van Caesar's Camp, was daar drie wagposte. 
Van hulle het twee die suide dopgehou en die 
derde die ooste. Die linkervleuel van laasge- 
noemde wagpos, bekend as wagpos no. V, het 
aangesluit by 'n linie wagposte van die Natalse 
Vrywilligers wat verder noordwaarts oor die 
Kliprivier in die rigting van Ladysmith uitgestrek 
het. 

Nadat die geveg op Wagon Hill losgebars het, 
het lt.-kol. Curran, bevelhebber van die 
Manchesters, voorsorg maatreels teen 'n verras- 
sings aanval op die oostelike deel van Platrand 
getref. Met die oog daarop het hy elke wagpos 
op die suidelike en oostelike deel van die kruin 
van Caesar's Camp verdubbel - natuurlik ten 
koste van die sterkte van die besetting van die 
forte op die noordelike of hoogste deel van die 



kruin. Die voorste deel van die kruin was dus 
baie sterk beset. 

Die wagte wat front na die suide en suidooste 
gemaak het, het die burgers van Vryheid wat 
Caesar's Camp onder leiding van kmdt. Salmon 
Grobler vanuit die suide beklim het, teen 3.15 
vm. teen die suidelike helling ontwaar en hul 
voortgang spoedig met 'n skerp geweervuur 
gestuit. Die burgers het hulle toe maar agter die 
baie klippe en tussen die bossies teen die helling 
tuisgemaak en die vyand voor hulle, veral die 
wat op die rand van die kruin teen die 
gesigseinder sigbaar was, so goed as hulle kon, 
beskiet. Hul geskiet in die donker was egter 
ondoeltreffend en het Ian Hamilton so skadeloos 
voorgekom dat hy horn daaroor nie veel gekwel 
het nie. Hy was seker dat die Manchesters 
hierdie aanval op hul stellings vanuit die suide 
maklik sou kon bed wing. Daarom het hy soos 
reeds vermeld, met twee derdes van die reserwe 
wat by Fly Kraal was, na die westelike punt van 
Platrand vertrek om die vyandelike aanval aan 
daardie kant die hoof te bied. 



Ondertussen het die burgers van Utrecht, 
Heidelberg en Wakkerstroom onder kmdte. B.C. 
Hattingh en C. J. Spray t egter die Britse troepe 
op die oostelike punt van Caesar's Camp in 
ooreenstemming met kmdt.-genl Joubert se 
instruksies op knaphandige wyse omvleuel en 
volkome verras. 

Nadat hulle die suidoostelike helling van 
Caesar's Camp meer as halfpad beklim het, het 
hulle behendig regs geswaai. Hulle het ongemerk 
tussen die regterhandse wagpos van die Natalse 
Vrywilligers en die linkerhandse van die 
Manchesters voor fort no. V deurgesluip en die 
oostelike wagpos van die Manchesters wat front 
na die ooste toe gemaak het, aan die linkerkant 
omvleuel. Voor die verste oostelike wagpos van 
die Manchesters iets van hulle kon bemerk, was 
die burgers op hul linkerflank en in hul rug. Die 
voorste brandwag van hierdie wagpos het nog 
niksvermoedend blykbaar half aan die slaap en 
op sy geweer staan en leun toe hy met 'n 
geweerkolf oor die kop bewusteloos geslaan en 
gevange geneem is. Daarna het die burgers die 



rant vinnig beklim en teen 4.15 vm. was hulle 
bo-op die kruin, digby die oostelike fort - wat 
hulle desverkiesend nou kon bestorm - en op die 
linkerflank van die dun linie Engelse wagposte 
op die suidelike kruin van die rant. Die res van 
die oostelike wagpos is deur die Boere aangeval 
en ten spyte van verbete weerstand heeltemal 
uitgewis. Kompanies A en D van die 
Manchesters het hul klipskanse en skutterskuile 
tot die laaste man toe verdedig maar die Boere 
het nie gerus voordat hulle alle weerstand 
uitgewis gehad het en in die onbetwiste besit van 
die verste oostelike punt van die kruin was nie. 
Daar het hulle egter 'n defensiewe stelling tussen 
die klippe ingeneem in plaas van die fort te 
bestorm of op die wagposte verder vorentoe toe 
te tas. 22 

Van hierdie verwikkeling op hul oostelike flank 
het geen Britse bevelvoerder op Caesar's Camp 
iets geweet nie. Daar het geen enkele wag van 



22 White se verslag, par. 34; Britse amptelike History of the 
War in South Africa, II, pp. 559-560; Times History, III, 
pp. 187-188; Vallentin, Burenkrieg, I, p. 290. 



wagpos no. V oorgebly om rapport daaroor te 
doen nie en die wagte van die Natalse 
Vrywilligers het daar self ook niks van geweet 
nie. Kol. Curran wat horn op die kruin by 
wagpos no. IV bevind het waar almal se aandag 
op die burgers van Vryheid teen die suidelike 
helling van die rant toegespits was, het egter die 
hewige geskiet 'n paar honderd tree links van 
horn gehoor. Dit het horn onrustig gestem en om 
5 vm. het hy die helfte van kompanie C van die 
Manchesters wat voor fort no. Ill gestasioneer 
was, beveel om wagpos no. V te gaan versterk. 

Ondertussen het maj. Simpson, bevelvoerder by 
Manchester fort, by kapt. R. F. Carnegie, 
bevelhebber van kompanie G van die Gordon 
Highlanders wat deur Ian Hamilton daar gelaat is 
om die Manchesters as reserwe te dien, aan die 
hand gedoen dat hy die kompanie Gordon 
Highlanders na die oostelike punt van die heuwel 
moes neem om in geval van nood op daardie 
vleuel bystand te gaan verleen. Carnegie het 
daarop die fort op die noordoostelike punt van 
die rant beset en luit. Hunt-Grubbe van die 



Manchesters van daar voorwaarts gestuur om te 
kyk wat die wagte op die oostelike punt doen. 
Laasgenoemde het egter geen wagte by die 
wagpos aangetref nie maar horn in die Boere 
vasgeloop wat horn gevange geneem het. Toe hy 
nie terugkeer nie het Carnegie onrustig geword 
en met sy manskappe agter die kruin van die rant 
langs ooswaarts getrek. Toe hy om die punt van 
die rant kom, het hy tot sy ontnugtering twee 
burgers op die kruin bemerk en met sy Lee- 
Metford op hulle losgebrand. Hierdie burgers het 
in stryd met kmdt.-genl. Joubert se instruksie om 
nie onnodig te vuur en veral geen blinde skote te 
skiet nie, met 'n taamlike hewige geskiet 
geantwoord en daarmee aan die vyand verraai 
dat hulle in besit van die oostelike punt van die 
kruin was. 

Carnegie het 'n ernstige poging aangewend om 
hulle van die rant af te verdryf dog het op so 'n 
swaar geweervuur gestuit dat hy skuiling moes 
soek. 'n Eskadron Border Mounted Rifles onder 
maj. Rethman wat deur kol. W. Royston na horn 



gestuur is om horn te ondersteun, is in wanorde 
terug gedryf. 23 

Volgens een van die burgers van die Utrecht- 
kommando wat aan die slag deelgeneem het, net 
daar sedert die verrassing van die Britse wagpos 
deur die burgers 'n besonder hewige geveg op 
die oostelike punt van die rant ontstaan. Die 
storm koors - aldus die getuie - het die burgers 
beetgepak. Hulle het in antwoord op die bevel 
"Voorwaarts" wat deur die offisiere langs die 
hele linie gegee is, soos 'n warrelwind vorentoe 
gestorm sonder om ag te slaan op die duisende 
koeels uit die Lee-Metfords en maxims wat orals 
rond gespat het. Dit was 'n gesig soos Suid- 
Afrika volgens die mening van die getuie nog 
nooit aanskou het nie. In hul begeerte om met die 
vyand handgemeen te raak, het die dapperste van 
die Boere geen ag op die haelbui koeels en 
projektiele geslaan nie maar snel opgeruk, in 
sommige gevalle tot 60 tree van en selfs nader 
aan die "vlammende skanse". Baie het selfs oor 
die skanse gespring en die soldate daarbinne 



neergevel. Hulle het byna almal gesneuwel maar 
het nie omgegee nie. Uitstaande onder hulle was 
Ignatius Vermaak van wyk IV, Vryheid, wat 
horn tydelik by die Utrecht-kommando gevoeg 
het. Hy was reeds ongeveer 60 jaar oud en 
waarnemende veldkornet van sy wyk. Hy het tot 
in die skanse van die vyand ingedring, waar die 
mense horn soos 'n Herkules verskeie gewere uit 
die hande van die Engelse sien wring het terwyl 
laasgenoemde gepoog het om horn met die 
bajonet neer te vel of dood te skiet. Hy was juis 
besig om drie Engelse wat hy ontwapen en 
gevange geneem het, weg te bring, toe hy deur 'n 
skoot in die sleutelbeen neergevel is. 

Moedig het die burgers vorentoe bly werk totdat 
hulle deur die vuur van die troepe in die forte en 
elders in die tweede verdedigingslinie agter op 
die kruin gestuit is." 

Solank as die burgers opgeruk het, het die Boere 
kanonne sedert vroeg die oggend (volgens die 



Sien Times History, III, p. 188. 



Sien Standard & Diggers News, en Volksstem van 1 1 
Jan. 1900. 



telegrafis op Bulwana reeds sedert 3 vm.) die 
kruin van Caesar's Camp onder 'n swaar vuur 
geneem ten einde die pad vir die burgers skoon 
te skiet. Die Long Tom op Bulwana - waar 
kmdt.-genl. Joubert met sy staf en volgens die 
Times History ook mev. Joubert hulle tuis 
gemaak het om die verloop van die aanval dop te 
hou - het die toon aangegee, en hy is ondersteun 
deur elke ligter kanon wat binne trefafstand 
gestaan het. Op en om die Britse verdedigings 
werke het hul bomme geval sonder ewenwel die 
forte te kon stukkend skiet. 25 Die Engelse 
kanonne op Platrand en bokant Ladysmith het 
die vuur met die losbreek van die geveg heftig 
beantwoord maar kort na 5 vm. skielik geswyg - 
iets wat by die Boere die indruk gelaat het dat 
hulle van die Engelse kanonne op Platrand 
stukkend geskiet het. 36 Dit was egter nie die 
geval nie. Trouens die Boere kanonne het aan die 
burgers op die rant nie die gewenste steun gegee 



nie. Dit lyk nie of die kanonniers op hoogte was 
van waar die Britse posisies was of met die 
vordering wat die burgers van Utrecht, 
Heidelberg en Wakkerstroom gemaak het nie. 
Die gevolg was dat van hul bomme vlak voor en 
tussen hul eie burgers te lande gekom het, wie se 
voortgang daardeur ernstig belemmer is. In plaas 
van die troepe op die middel van die kruin onder 
vuur te hou, het die kanonniers hul bomme op 
die oostelike punt van die kruin bly plant sodat 
die kommandant van Utrecht na sonsopgang aan 
die Kommandant-generaal moes heliografeer dat 
die kanon van die Vryheid laer op sy burgers 
skiet. Daardeur is die burgers dan ook op die 
oostelike deel van die kruin vasgepen op 'n 
tydstip toe hulle kon en moes opgeruk het om die 
Engelse in 'n westelike rigting te verdryf." 

Dit was die toestand toe die versterkings wat 
deur genl. White uitgestuur is, op die toneel 
begin verskyn het. Die eerste van hierdie verster- 
kings wat in die omgewing van Caesar's Camp 



23 Times History, III, p. 190; ook Leyds 714, Telegram no. 

6 d.d. 6 Jan. 1900. 

26 Sien Leyds 714, Telegram no. 7, d.d. 6 Jan. 1900. 

opgedaag het, was die 53ste battery veldartillerie 
onder bevel van maj. A. J. Abdy. Kol. W. 
Royston, aanvoerder van die Natalse Vrywillig- 
ers, het horn by die aankoms daarvan tussen 5 en 
6 vm. juris aan die voet van Caesar's Camp 
bevind. Van waar hy was, het hy 'n goeie blik 
oor die hele oostelike en suidoostelike helling 
asook oor die oostelike kruin van die rant gehad. 
Hy kon duidelik sien hoe die Boere oor die hele 
suidoostelike hang van die rant tot bo-op die 
kruin versprei was en dat die Gordon High- 
landers en maj. Rethman se eskadron Border 
Mounted Rifles op die noordoostelike hoek van 
die kruin vasgedruk was. Nadat hy nog 'n 
eskadron van die Border Mounted Rifles aangese 
het om teen die helling uit te draf ten einde die 
troepe op die kop te gaan versterk, het Royston 
maj. Abdy se battery van tussen die struikgewas 
aan die noordekant van Fly Kraal teen die Boere 
in aksie laat tree wat op die kruin en teen die 
hange van die heuwel op 'n af stand van 2 200 
tree gele het. 28 



Die battery is dadelik deur die Boere kanonne 
beskiet, dog ofskoon dit swaar verliese gely het 
onder die vuur van die vesting kanon en van 'n 
15-ponder op Bulwana, kon die twee kanonne 
die battery nie verhinder om die oostelike en 
suidoostelike kruin en hange van die heuwel 
onder 'n hewige haelbui van kartetse te hou nie. 
Trouens die twee Boere kanonne was weldra 
gedwing om hul vuur van die twee veldbatterye 
af te wend en dit te konsentreer op die swaar 
Britse skeepskanon wat op Cove Redoubt 
opgestel was en wat sedert 5.50 vm. ook met 
liddietbomme weer lewendig op Long Tom 
losgebrand het. Ofskoon die skeeps kanon 
meestal te kort geskiet het, het baie van sy 
bomme tog so na aan die Boere se vesting kanon 
geval dat Long Tom se kanonniers dit die 
verstandigste geag het om hul vuur verder byna 
uitsluitlik op die skeeps kanon gerig te hou. 
Bowendien moes die twee Boere kanonne ook 
aandag wy aan 'n af deling Britse troepe wat 
vanaf Bulwana in 'n bos op Platrand ontwaar is. 



!S Times History, III, p. 189; Britse amptelike History of 

Gevolglik het hulle dit maar aan die ander 
kanonne in die omgewing oorgelaat om die 
Britse veldbattery die swye op te le, 29 en die was 
daartoe nie in staat nie aangesien die Britse veld 
battery buite hul bereik gestaan het. Abdy se 
battery het dus vrye spel gehad om die burgers 
op en teen die hange van Caesar's Camp onder 
'n swaar kartetsvuur te hou. Hierdie swaar 
kartetsvuur - nie minder as 138 sarsies is deur 
die battery afgevuur nie - het die skaal spoedig 
ten gunste van die Engelse laat swaai. Baie van 
die burgers teen die helling wat hul wapen 
broeders op die oostelike deel van die kruin 
moes ondersteun, het teen die rant af gevlug om 
veiligheid onder op die vlakte te gaan soek. 30 

Vir die manne van Utrecht wat reeds op die 
kruin was en die bystand geniet het van sowat 
125 Heidelbergers onder vke. Cornells Spruyt, 
Dolf Spruyt en David van der Westhuizen, was 



29 Vgl. Leyds 714, Telegramme nos. 8 en 31, d.d. 6 Jan. 
1900. 

30 Sien Britse amptelike History of the War in South 
Africa, II, pp. 562-563; Times History, III, p. 189. 



dit ontmoedigend. Hulle het dapper vasgeklou 
aan die terrein wat deur hulle verower is, of- 
skoon in die rug deur hul eie kanonne beskiet. 
Elke aanslag van Carnegie met die Gordon 
Highlanders, die Natalse Vrywilligers (wat aan 
laasgenoemde ter versterking gestuur is) en die 
Manchesters het hulle bloedig afgeslaan, steeds 
in die hoop dat versterkings van agter af sou 
opdaag om hulle in staat te stel om die rant 
verder vorentoe in te neem en uiteindelik op die 
vyandelike forte toe te tas. Die swaar kartetsvuur 
waaraan hulle op die kruin blootgestel was, het 
dit vir die manne egter onuithoudbaar gemaak. 
Ook het hul ammunisievoorraad allengs uitgeput 
geraak, sodat teen 9 vm. die kommandant van 
Utrecht aan die Kommandant-generaal om 
versterking gevra en spoedig daarna ook aan 
horn laat weet het dat as hy geen versterking kry 
nie hy genoodsaak sou wees om sy posisie prys 
te gee. Die Kommandant-generaal het daarop 
aan kmdt. Taute van Lydenburg bevel gegee om 
minstens 100 man as versterking met twee 
handmaxims asook voldoende ammunisie aan 



die kommandant van Utrecht te stuur, asook 
pikke en grawe om skanse mee te maak. 31 

Versterkings het egter nie opgedaag nie. Die 
Utrechtse kommandant het angsvallig bly omkyk 
om te sien of hulle aankom maar al wat hy 
bemerk het, was dat die burgers wat horn moes 
ondersteun, teen die hange terugstroom na die 
voet van die kop. Gevolglik het hy besluit om uit 
die stelling wat hy ingeneem gehad het en waar 
hy so swaar gebombardeer was, te retireer na 'n 
beter bedekte posisie 'n entjie terug, net onder 
die kruin, waar die Britse kartetse horn nie 
soveel kon teister nie. Carnegie het die 
terugwaartse beweging van die burgers met 'n 
vinnige bajonetstormloop van al sy troepe 
opgevolg in die hoop om hulle van die rant af te 
verdryf. Hy kon egter nie verder vorder as die 
stelling wat deur die burgers ontruim is nie, 
ofskoon hy deur 'n baie swaar bombardement 



31 Sien Leyds 714, Telegramme nos. 21, 31, 55(a), 55(b) 
en 65 d.d. 6 Jan. 1900, asook K.G. 338 (iii) en 348 (iii), 
Telegramme van en aan die Kommandant van Utrecht, d.d. 
6 Jan. 1900. 



gesteun is. Hyself is in die poging op twee 
plekke gewond en sy troepe was genoodsaak om 
die aanval te staak en skuiling te soek in weerwil 
van Carnegie se poging s om, gewond soos hy 
was, hulle verder voorwaarts te du. By die 
besetting van die ontruimde gedeelte van die 
kruin is luit. Hunt-Grubbe ontset." 

Ofskoon die burgers op die oostelike flank nou 
tot net onderkant die hoofkruin van Caesar's 
Camp teruggestoot was, was die Britse troepe op 
hierdie flank nog geensins buite gevaar nie. 
Vanaf hul nuwe stelling het die Boere die troepe 
met 'n swaar geweervuur bly teister en elke 
poging van Curran en sy manskappe om met die 
steun van die Britse kanonne hulle van hul flank 
af te verdryf, is bloedig afgeslaan. Die 
voortdurende geskiet van die burgers uit die 
ooste het die troepe so besig gehou dat dit die 
burgers van Vryheid geluk het om die kruin van- 
uit die suide te bereik en die hele oostekant van 
die kruin vanuit die suide onder 'n swaar 



2 Britse amptelike History of the War in South Africa, II, 
p. 563; Times History, III, p. 190. 



kruisvuur te hou, wat die posisie van die Britse 
besetting op die berg hoogs onveilig gemaak het. 
Hulle moes al hul kragte aanwend om die Boere 
terug te hou. 33 

Vir White wat in telefoniese verbinding met 
Manchester fort was en volgens die Times 
History vanaf die stoep van sy huis op Convent 
Hill 'n goeie uitsig op die oostelike aansig van 
Caesar's Camp en op Abdy se battery gehad het, 
was dit 'n bron van kommer." Reeds vroeg die 
oggend het hy, soos reeds vermeld, die vier 
kompanies van die Gordon Highlanders wat nog 
in Ladysmith was, na Caesar's Camp gestuur om 
die infanterie aldaar te versterk, en kort daarna 
het hy ook ses kompanies van die Rifle Brigade 
daarheen laat vertrek. Hy het dus alle rede gehad 
om te verwag dat Curran in staat sou wees om 
met die groot versterkings tot sy beskikking die 
vyand met gemak te verdryf. 



33 Britse amptelike History of the War in South Africa, II, 
p. 563. 

34 Ibid.; Times History, III, p. 190. 



Die aankoms van hierdie groot versterkings het 
Curran egter me gebaat om die rant van die 
vyand te suiwer nie. In plaas van hierdie troepe 
aan te wend om 'n teenaanval op die vyandelike 
magte aan die voet en teen die hange van die rant 
uit te voer en die burgers so sterk in die rug te 
bedreig dat hulle verplig sou wees om die rant in 
voile daglig en onder 'n swaar flankvuur te 
verlaat, het Curran al die versterkings op die 
kruin saamgebondel." 

In die eerste plek was daar die drie kompanies 
Gordon Highlanders wat Ladysmith tussen 4.30 
en 5 vm. verlaat het. Hulle het Kliprivier pas oor 
die ysterbrug op die suidwestelike hoek van die 
dorp oorgesteek gehad toe hulle onder 'n yl reen 
van koeels van die kruin van Caesar's Camp af 
beland het wat kol. W. H. Dick-Cunnyngham, 
V.C., die bevelhebber van die bataljon, dodelik 
gewond het. Daarna het hulle onder die vuur van 
die Boere kanon op Bulwana gekom. Die gevolg 
was dat hulle Caesar's Camp eers om 9 vm. 
bereik het, 'n uur na die ses kompanies van die 



1 Vgl. Times History, III, pp. 190-191. 



Rifle Brigade. Hier is hulle geleidelik in 
defensiewe posisies in die vuurlinie ingestoot. 36 

Die Rifle Brigade het Manchester fort om 8 vm. 
(volgens die Times History om 7 vm.) bereik, 
maar die bevelhebber, kol. Metcalfe, kon geen 
kontak met lt.-kol. Curran kry wat horn in die 
vuurlinie bevind het nie. Hy het toe by die 
bevelvoerende offisier by Manchester fort aange- 
klop om te verneem wat hy moes doen, en die 
kon aan horn niks anders meedeel nie as dat die 
suidoostelike punt van die heuwel ten hewigste 
deur die vyand aangeval was. Daarvan het hy 
afgelei dat die Britse troepe wat daar was, 
versterkings nodig gehad het. Met die oog 
daarop het hy kompanies F en D van sy bataljon 
in verspreide orde in die rigting van die kruin 
gestuur om die Manchesters te steun. Toe hulle 
150 tree van die kant van die kruin af was, is 
hulle so swaar in die linker front deur die Boere 
beskiet dat hulle moes platval. Hul offisiere is 
gewond - kapt. Mills dodelik - terwyl ook baie 



36 Britse amptelike History of the War in South Africa, II, 
pp. 561-565. Vgl. ook White se verslag, par. 34. 



van die manskappe ongevalle opgedoen het. Vir 
die res van die dag moes hulle daar onder 'n 
onafgebroke swaar vuur van die vyand still bly 
le, nie in staat om vorentoe of agtertoe te beweeg 
nie. Die oorgeblewe vier kompanies van die 
regiment is agter om die noordoostelike kruin 
gelei en het teen 9 vm. by Carnegie se 
Highlanders aangesluit. Hulle het met die steun 
van die Highlanders die een poging na die ander 
aangewend om die burgers van Utrecht uit hul 
posisie onder die oostelike kruin te verdryf, egter 
tevergeefs. Die burgers het elke poging bloedig 
van die hand gewys. Om 2 nm. is hulle versterk 
met nog twee kompanies van die Gordon High- 
landers maar ook dit het niks gehelp nie. Die 
Boere het onbeweeglik in hul stelling gebly en 
die Engelse kon geen duim veld verder wen nie. 
Die troepe het egter 'n veilige muur om die 
oostelike kruin van die heuwel gevorm waar die 
Boere nie sou kon deurbreek nie en die toestand 
op die punt van die heuwel was dus vir die 
verdedigers so goed as wat hulle maar kon 
verlang. Curran het besef dat met geen vooruitsig 
om verder te vorder nie die aanvallers net op die 



aand gewag het om terug te trek, en het dus met 
genoee aan White laat weet dat die situasie op 
Caesar's Camp geen onrus meer gebaar het nie 
maar hoogs bevredigend was. 37 

Vir die res van die dag het op Caesar's Camp 
dan ook 'n statiese geveg geheers. Die Boere het 
nie kans gesien om die kruin te verower nie al 
het hulle die verdedigers ook bly beskiet, en die 
Engelse het hulle nie in staat geag om die 
aanvallers te verdryf nie. Die een het dus slegs 
probeer om aan die ander soveel ongevalle te 
berokken as wat met geweervuur op die afstand 
moontlik was. 

Teen 11 vm. het die vuur aan albei kante baie 
verslap. Die dag was ontsettend warm en teen 
die tyd was sowel die Boere as die Engelse 
uitgeput. Die manne het byna van dors versmag 
en alle vegkrag was geblus. 



3. Die stryd om die besit van Wagon Hill 

Solank as hierdie verwikkelings op Caesar's 
Camp aan die gang was, het Ian Hamilton by 
Wagon Hill aangekom en teen 4 vm. die twee 
kompanies Gordon Highlanders wat horn onder 
aanvoering van maj. C. C. Miller- Wallnutt 
vergesel het, in die stryd gestoot. Hy het hulle 
om die westelike punt van Wagon Point laat 
kruip met die doel om die Boere aan die 
linkerkant te omvleuel. 'n Hewige vuur het hulle 
egter begroet nie alleen in die front vanaf Middle 
Hill nie, maar ook in die regterflank en regs in 
die rug vanaf Mounted Infantry Hill en uit die 
slote wat Bestersvallei deurklief het. Dit het die 
poging om die Boere te omvleuel, verydel en die 
troepe gedwing om by die vlootsoldate en 
genietroepe in die westelike kanonstelling op 
Wagon Point stelling te neem. Daarvandaan af 
kon hulle niks ander s doen as om die Boere 



37 Vgl. White se verslag, par. 34; Britse amptelike History 
of the War in South Africa, II, p. 565; Times History, III, 

onder op die vlakte op lang af stand te beskiet 
nie. 38 

Teen 5.10 vm. het die eerste van die versterkings 
wat deur White na Wagon Hill uitgesend is, 
egter hul verskyning gemaak, t.w. die drie 
eskadrons Imperial Light Horse onder 
aanvoering van lt.-kol. A. H. M. Edwards. 
Edwards het sy manne teen die westelike hang 
van Wagon Hill laat uitklim en hulle toe oor die 
plat kruin op die vyand laat afstorm wat aan die 
oorkant van die kruin gele het. Sy doel was om 
die wankelende Britse frontlinie te verleng en te 
versterk. Eskadron E onder kapt. Codrington het 
op die kliprif afgestorm wat links van eskadron 
C se sterling gele het, en eskadron Fna'n posisie 
regs daarvan. Eskadron B is beveel om na links 
te gaan ten einde die King's Royal Rifles te 
ondersteun en die Britse linie oor die hoogte 
aaneenlopend te maak. 



38 Sien White se verslag, par. 34; Britse amptelike History 
of the War in South Africa, II, pp. 563-564; en Times 

Die aanstormende troepe het 'n swaar en suiwer 
geweervuur uit die Boere stellings op hulle 
saamgetrek. Dit was afkomstig van die Boere 
wat in die kliprif op die oorkantse deel van die 
kruin gele het, en het baie ongevalle onder die 
troepe veroorsaak voordat laasgenoemde 
uiteindelik 'n beskutte stelling agter die klippe 
teenoor die vyand ingeneem gehad het. Lt.-kol. 
Edwards is op twee plekke getref en moes die 
bevel afgee aan maj. Karri Davies wat kort 
daarna ook gewond is onderwyl hy besig was om 
die toestand op Wagon Point te ondersoek, 
terwyl ook luit. Pakeman, maj . Doveton en Lord 
Ava - laasgenoemde het 'n boodskap vir Ian 
Hamilton by horn gehad - geval het, almal 
dodelik gewond. Dapper pogings is aan die dag 
gele om die gewonde offisiere uit die vuurlinie te 
onttrek en na veilige skuilplekke te bring, o.a. 
deur kol. F. Rhodes wat daarin geslaag het om 
Lord Ava uit die gevegslinie te haal. 

Die offers was egter nie tevergeefs nie. Die 
Britse verdedigingslinie op Wagon Hill was nou 
aansienlik versterk en die Boere se vooruitsig om 



die heuwel te verower, nie meer so rooskleurig 
nie. Die Boere het egter besef dat as hulle die 
heuwel wou bemeester, hulle die troepe sou 
moes terugdwing en die geveg in hierdie sektor 
het dan ook he wig opgevlam. Die burgers in die 
stellings op die kliprif het die troepe met groter 
heftigheid beskiet as te eniger tyd tevore. 39 

Die posisie van die Vrystaatse burgers op die 
kruin was egter geensins benydenswaardig nie. 
Hulle kon die rant vermeester as hulle die nodige 
steun gehad het maar die burgers wat teen die 
helling vlak by hulle moes gele het om hulle te 
ondersteun, was nerens te sien nie. Hulle het of 
die rant nooit beklim nie of met die val van die 
eerste skote gevlug, en het nou vanaf Mounted 
Infantry Hill en elders in die omgewing daarvan 
'n swaar geweervuur op lang af stand op die 
kruin onderhou. Hierdie vuur was egter alles 
behalwe bevorderlik vir die verowering van 



39 Sien White se verslag, par. 34; Britse amptelike History 

Wagon Hill. Trouens die burgers wat nie op of 
digby die kruin was nie, kon die vyand en ook 
hul eie mense nie sien nie en hul koeels was dus 
vir die burgers op die kruin net so gevaarlik as 
vir die Engelse. Die klompie burgers op die kop 
kon dit ook nie waag om sonder aansienlike 
versterkings in die helder daglig deur die sterk 
verdedigingslinie wat deur die Imperial Light 
Horse op die kop geplant is, te probeer breek om 
op die Imperial Light Horse se fort af te storm en 
dit te probeer inneem nie. Genl. De Villiers kon 
dus nie anders as om sy manskappe op die rotsrif 
te hou waar hulle stelling geneem het en van 
waar hulle nie verdryf sou kon word sonder baie 
swaar verliese vir die vyand nie. Daar het hy dan 
ook bly le in die verwagting dat hoofkmdt. 
Prinsloo wat onder op die vlakte was en die 
beheer oor die Vrystaatse strydkragte gehad het, 
spoedig voldoende versterkings teen die helling 
uit na horn toe sou opstuur sodat hy verder 
voorwaarts kon gaan en die fort kon verower.* 
De Villiers het egter 'n dodelike vuur op die 



' Vgl. Times History, III, pp. 193-194. 



Britse linie voor horn bly onderhou, 'n vuur wat 
dit vir die Engelse uiters moeilik gemaak het om 
hulle posisie te handhaaf. 

Sy hoop om ondersteuning van die voet van die 
rant af te ontvang, het sterk afgeneem toe teen 
6.30 vm. die ses kanonne van die 21ste battery 
Royal Field Artillery wat deur White in die 
rigting van Wagon Hill gestuur is om sy troepe 
aldaar tot versterking te dien, hul bestemming 
bereik en vuur geopen het. Vanaf 'n geskikte 
sterling tussen Sign Post Ridge en Range Post, 
3 400 tree van Mounted Infantry Hill gelee en 
dus buite trefafstand van die meeste van die 
Boere geskut, het maj. Blewitt sy kanonne teen 
die burgers op Mounted Infantry Hill en aan die 
voet daarvan in aksie laat tree, met merkwaar- 
dige effek. Nie alleen het talle burgers Mounted 
Infantry Hill verlaat om beter skuiling elders op 
die vlakte te soek nie maar 'n poging wat 
aangewend is om 'n Pom-pom op die vlakte teen 
die troepe op Wagon Hill in aksie te bring, is 
gestaak. Die vuur wat vanaf Mounted Infantry 
Hill en ander geskikte stellings in die omgewing 



op die vyandelike troepe op Wagon Hill 
onderhou is, is daardeur aanmerklik verswak. 
Tewens was die aanwesigheid van die battery 
tussen Sign Post Ridge en Range Post en van die 
eskadron 5th Dragoon Guards wat dit met die 
steun van die 42ste battery en die twaalfponder- 
vlootkanon op Caesar's Camp moes beskerm, 'n 
waarborg dat die Boere in die moot van 
Flag stone spruit nie wes om Wagon Hill sou kon 
beweeg om die troepe op die kop te omvleuel 
nie. 41 

Die toestand was dus vir die verdedigers redelik 
bevredigend toe teen 7 vm. 'n versterking van 
meer as 800 man - vier kompanies 1st King's 
Royal Rifles en vier kompanies 2nd King's 
Royal Rifles - onder aanvoering van maj. W. P. 
Campbell aan die noordelike voet van die kop 
verskyn. 

Hamilton het van die staanspoor af begryp dat 
daar net een manier was om sy posisie te 



41 Vgl. White se verslag, par. 34; en Times History, III, p. 

beveilig en dit was om die Boere skuts te verdryf 
wat in die kliprif op die oostelike kruin van 
Wagon Hill gele en so 'n dodelike vuur op die 
Imperial Light Horse onderhou het. Hy het nl. 
besef dat as hulle van agter af versterk sou word, 
hulle sy posisie baie ernstig kon bedreig. Ook as 
daar burgers op hul regterflank sou inval - waar 
die Winburgers inderdaad moes gewees het - 
kon hy in 'n uiters benarde posisie geplaas word. 
Daar was egter net een manier waarop hy hulle 
doeltreffend kon bykom en dit was deur middel 
van 'n frontaanval reg oor die kruin van die rant, 
wat baie hoe offers sou eis. 'n Skielike, vinnige 
stormloop oor die kruin wat verby moes wees 
voor die Boere tot verhaal kon kom, het vir horn 
na die aangewese middel gelyk om sy doel te 
bereik en die vyand van die kruin af weg te vee, 
en hierop het hy horn dan nou ook toegespits. 
Die eerste poging in die rigting is aangewend 
deur kapt. Codrington van eskadron E van die 
Imperial Light Horse. Hy het dapper uit sy 
stelling opge spring en sy manne beveel om die 
vyand te bestorm maar die geskiet was so hewig 
dat sy bevel onhoorbaar was en net een man horn 



gevolg het. Hy het dan ook net enkele tree 
gevorder voor hy neergeskiet is. 

Toe Campbell met die agt kompanies King's 
Royal Rifles teen 7 vm. opdaag, het die 
geleentheid gelee gelyk om die stormloop te 
waag. By sy aankoms het Campbell sy troepe 
teen die agterste helling van die heuwel digby 
die Crow's Nest tot stilstand gebring. Nadat hy 
die situasie goed in oenskou geneem het, het hy 
vier kompanies van sy troepe tussen die Crow's 
Nest en die Imperial Light Horse se fort probeer 
instoot. Hulle kon egter nie teen die hewige vuur 
van die burgers in die kliprif opgeroei kry nie. 
Toe het luit. Raikes op bevel van Hamilton met 
'n groep soldate skielik voorwaarts gestorm om 
die lastige vyand daar te gaan wegvee. Raikes 
het egter nie beter gevaar as maj. Mackworth 
vroeer dieselfde oggend nie. Sy manskappe is 
genadeloos neergeskiet, hyself het geval en die 
poging het op 'n volslae mislukking uitgeloop. 

Die geskiet vanuit die Boere stelling was egter 
onuitstaanbaar en teen 8.45 vm. het Hamilton 
luit. N. M. Tod van die King's Royal Rifles gelas 



om weer 'n aanval op die kliprif te waag. Die 
gevolg was dieselfde. Tod is neergeskiet toe hy 
uit sy stelling op spring, en sewe van die sowat 
twaalf persone wat horn gevolg het, is gedood of 
gewond. Verder na links het maj. R. S. Bowen 
met 'n agttal volgelinge probeer om onder die 
suidelike kruin langs te beweeg en om die Boere 
se linkerflank te kom, maar ook hy is met sy 
manskappe feitlik onmiddellik gedood. 

Ander offisiere het volgens die Times History 
ook heroiese pogings aangewend om hul 
manskappe aan te spoor om die vyand te 
bestorm, maar Hamilton het dit belet nadat dit 
vir horn duidelik geword het dat dit onmoontlik 
en net 'n vermorsing van kosbare lewens was om 
die Boere op die wyse te probeer verdryf. Die 
geveg het dus staties gebly terwyl die fronte van 
die twee vegtende partye byna teen mekaar in die 
blakende son tussen die rotse op mekaar gele en 
vuur het. Slegs die los klippe, gras en bossies 
waaragter hulle geskuil het, het hulle van mekaar 
geskei. Die manne aan albei kante het byna 
gesterf van die dors in die gloeiende son wat alle 



energie uit hulle uit gebak het. Die vuur het dus 
net soos op Caesars' Camp geleidelik bedaar en 
was teen 11 vm. so swak dat van die Britse 
offisiere en manskappe sonder gevaar uit die 
vuur gebied weggeneem kon word om agtertoe 
verversings te gaan nuttig. 42 

Ook van die burgers wie se waterflesse leeg was, 
het na die slote teen die helling agter hulle 
afgekruip om daar water te gaan probeer soek, al 
was daar niks. Die gekerm van die gewondes 
was onder die omstandighede byna 
onuitstaanbaar." 

Die mislukte pogings van die Engelse om die 
Boere op sowel Wagon Hill as Ceasar's Camp 
uit die stelling s wat hulle ingeneem het, te 
verdryf, het White genoop om verdere 
versterkings op die rant in die stryd te werp; en 
aangesien hy geen infanterie meer beskikbaar 
gehad het nie, moes hy sy ruitery gebruik om sy 

krygsmag op die twee punte aan te vul. Eers het 
hy twee eskadrons van die 19th Hussars aan die 
westelike voet van Maiden Castle geplaas om te 
waak teen pogings wat die vyand miskien kon 
aanwend om om sy regterflank te trek. Daarna 
het hy teen 10 vm. drie eskadrons van die 5th 
Lancers na Caesar's Camp en die 18th Hussars 
na Wagon Hill gestuur om die troepeafdelings 
van Curran en Hamilton onderskeidelik te 
versterk. 44 

Die 18th Hussars is na hul aankoms by die 
skeepskanon aan die voet van Wagon Hill teen 9 
vm. deur Hamilton op sy westelike flank inge- 
stoot. Hulle moes die troepe op die kop, wie se 
getalle ondertussen reeds ook met twee 
kompanies van die King's Royal Rifles aangevul 
is, ondersteun en die Britse posisie op Wagon 
Point versterk. Met die groot oorwig aan getalle 
op hierdie flank het Hamilton daarin geslaag om 
sy posisie op Wagon Point aansienlik te verbeter. 
Sy troepe het die grootste gedeelte van die 



suidelike deel van die kruin van Wagon Point 
bemeester en daarmee ook die vyand op die 
oostelike hang van die nek teruggestoot. Vanaf 
die kruin van Wagon Point het hulle 'n swaar 
vuur op die burgers aan die voet van die heuwel 
onderhou en al hoe nader gekom aan die 
linkervleuel van die Boere in die kliprif op 
Wagon Hill, tot groot vreugde van Ian Hamilton 
wat intussen ook gunstige berigte ontvang het 
aangaande die Britse posisie op Caesar's Camp 
waar, soos reeds vermeld, die Boere aanval ook 
reeds gestuit was. Die verspreiding van die 
gunstige berigte in die geledere van die vegtende 
troepe op Wagon Hill het hulle opgebeur. Dat 
die geweervuur van die burgers op laasgenoemde 
heuwel besig was om vinnig te verswak, het by 
die Engelse die hoop laat herlewe dat hulle 
weldra die moeilike situasie onder die knie sou 
kry en dat dit nie te moeilik sou gaan om die 
burgers teen skemer heeltemal van Platrand af te 
verdryf nie." 



44 White se verslag, par. 34; Britse amptelike History of the 

Met Wagon Point van die vyand gesuiwer en 
stewig deur Britse troepe beset, het genl. 
Hamilton teen die middag die plan bedink om 
die Boere op Wagon Hill wat hy nie deur 
frontaanvalle uit die kliprif verdryf kon kry nie, 
van die kant van Wagon Point af deur 'n sterk 
mag te omvleuel en dan deur 'n verras sings 
aanval in die linkerflank en in die rug uit die 
posisie te lig. Sy plan was om daarmee te begin 
sodra die troepemag op Wagon Point weer 
voltallig sou wees. Baie van die soldate het nl. 
teen die noordelike helling van Wagon Point 
afgesak om 'n stukkie te gaan eet. Hy het egter 
nie rekening gehou met die skerpsinnigheid van 
die Boere nie. 

Kmdt. De Villiers het goed begryp dat die 
Engelse met Wagon Point in hul besit in staat 
sou wees om die burgers in die kliprif op Wagon 
Hill in die linkerflank aan te tas en het op die 
gepaste tyd die nodige maatreels getref om dit te 
voorkom. Toe die middaguur nader, het hy 'n 
vyftien- of twintigtal Harrismith-burgers onder 
leiding van vke. Japie de Villiers en Zacharias de 



Jager van Wagon Hill af gestuur met die opdrag 
om voldoende manskappe te versamel om 
Wagon Point van die westekant af te bestorm en 
van die vyand te suiwer. Die tyd wat daarvoor 
gekies is, was tussen 12.30 en 1 nm. toe 'n deel 
van die troepemag van die kruin af weg was om 
te gaan eet en baie van diegene wat op die kruin 
agtergebly het om dit beset te hou, loom gebak 
op die grond in die hitsige son aan slaap geraak 
het, sommer in die vuurlinie waar byna geen 
koeels meer geval het nie omdat die Boere feitlik 
opgehou het met skiet. Hamilton het pas op die 
kruin verskyn om aan maj. C. C. Miller- Wallnutt 
die nodige instruksies vir die aanval op die Boere 
te gee, toe die klompie burgers wat ongemerk 
teen die helling op gesluip het, skielik in losse 
formasie oor die kruin gestorm kom, reguit in die 
rigting van die 4,7 duim-skeepskanon se stelling, 
waarin 'n klompie genietroepe en die Imperial 
Light Horse gele het. 

Die half aan die slaap troepe was yskoud 
geskrik. Daar was net 'n verskrikte uitroep van 
"Here they come!" en 'n geknetter van geweer- 



vuur en toe vlug die troepe paniekbevange teen 
die helling af. Die offisiere het in hul bedekte 
posisies niks van die vlug bemerk nie en eers toe 
'n gewonde sappeur dood neerval ten gevolge 
van 'n skoot wat een van die burgers oor die 
borswering van die kanonstelling op horn gelos 
het, het hulle die verwarring bemerk. 

Miller- Wallnutt en Digby Jones was net buite die 
kanonstelling onder 'n bokseil byeen, besig om 
te luister na Ian Hamilton se uiteensetting van sy 
aanvalsplanne, toe dit gebeur. Hulle het dadelik 
gehandel. Jones het met 'n geweer uitgespring en 
op die burgers in die kanonstelling begin vuur en 
dit het die troepe wat nog nie uit die kanonskans 
gevlug het nie, weer bemoedig. In navolging van 
Jones se besielende voorbeeld het hulle met alle 
mag op die aanstormende burgers begin losbrand 
van wie twee in die onmiddellike nabyheid van 
die skans geval het, nl. vk. Japie de Villiers wat 
volgens Britse getuienis deur Digby Jones 
persoonlik doodgeskiet is, en Zacharias de Jager. 

Die res van die klein groepie burgers op die 
kruin het nou die bestorming van die kanonskans 



laat vaar en 'n vinnige geweervuur op die troepe 
geopen wat besig was om teen die helling af te 
vlug. Hulle is gesteun deur die Boere artillerie op 
die omliggende hoogtes maar geen burgers het 
van agter af bygekom om hul getalle te versterk 
en die herowerde kruin effektief te beset nie. 
Gevolglik het maj. Miller- Wallnutt, bygestaan 
deur luit. Digby Jones, luit. P. D. Fitzgerald, 
kanonnier W. Sims en verskeie ander offisiere, 
die geleentheid gekry om die orde onder hul 
manskappe in die kanonstelling te herstel en 
stappe te doen om die aanvallers te verdryf. 

Nadat hulle die troepe georganiseer gehad het, 
het Jones die sappeurs en vlootsoldate met 
gevelde bajonette oor die kruin laat storm om die 
stellings wat deur die infanterie op Wagon Point 
ontruim is, te herbeset. Vooraan was Jones 
persoonlik, vergesel van 2de luit. G. B. B. 
Denniss, R.E., sers. G. Howard en troeper H. 
Albrecht van die Imperial Light Horse, 
kanonnier W. Sims en die ander offisiere. Hulle 
kon die burgers nie verdryf kry nie maar 
laasgenoemde het geen poging meer aangewend 



om die kanonskans te bemeester nie. Hulle het 
slegs 'n defensiewe posisie op die voorkant van 
die kruin ingeneem van waar hulle die 
aanstormende troepe beskiet het. 

Ondertussen het kol. Knox wat met die 18th 
Hussars nog aan die voet van die heuwel gele 
het, gereed om ondersteuning te verleen wanneer 
vereis, die infanterie langs die helling van 
Wagon Point sien afstroom en dadelik twee 
eskadrons van sy manskappe beveel om die kop 
te bestorm. Hulle het dit met groot onstuimigheid 
gedoen. Soos 'n warrelwind het hulle teen die 
helling uitgestorm en die terugvallende voetvolk 
met hulle meegesleur tot op die kruin by Jones se 
sappeurs, waar die voetvolk so verskrik, 
deurmekaar en verward aangekom het dat hulle 
nie in staat was om te veg nie. Toe Jones en die 
ander offisiere by die sappeurs hul verwarring 
bemerk, het hulle dadelik langs die linie af 
beweeg om die orde in die geledere van die 
infanterie te herstel en hulle op die aanval te 
plaas, egter met futiele gevolge. Jones, Miller- 
Wallnutt, tweede luit. Denniss en troeper 



Albrecht het onder die skerp geweervuur wat die 
burgers voor op Wagon Point se kruin op die 
aanstormende troepe geopen het, gesneuwel 
terwyl talle Britse troepe in die frontlinie gedood 
of gewond is. Aan Boere kant het die poging om 
Wagon Point te herower en te hou die lewens 
van De Jager en De Villiers en ook die van Gert 
Wessels geeis. 46 

Ofskoon die poging van die Boere misluk het om 
die kruin van Wagon Point van die vyand te 
suiwer, het hulle deur hul aanval nogtans teen 
1.30 nm. die Engelse op sowel Wagon Hill as 
Wagon Point in 'n kritieke posisie geplaas. Die 
durf wat hulle met die stormloop aan die dag 
gele het, het Hamilton sowel as sy oorspanne 
troepe ontsenu met die gevolg dat hy die gedagte 
om die Boere in die kliprif op Wagon Hill deur 
omvleueling van die kant van Wagon Point af te 
verdryf, laat vaar het. Sy troepe was immers so 
uitgeput dat hulle, selfs met die ondersteuning 



46 White se verslag, par. 34; Britse amptelike History of the 
War in South Africa, II, pp. 565-567; Times History, III, 
pp. 196-197. 



van die 18th Hussars, nie in staat was om die 
klompie Boere wat op Wagon Point voet gevat 
het, terug te dryf of nog so 'n aanval wat enige 
oomblik kon plaasvind, te weerstaan nie. Om 
alles te kroon, het. die weerstand van die troepe 
wat Wagon Hill moes verdedig, op die tydstip 
vinnig ineen begin stort. Die Boere op die 
heuwel het me teens vinnig begin vorder en in 
steeds toenemende getalle in die omgewing van 
die Imperial Light Horse se fort verskyn, van 
waar hulle, ondersteun deur verskillende Boere 
kanonne, 'n skerp geweervuur op die verdedigers 
onderhou het. Die lot van Ladysmith was dus 
inderdaad in die weegskaal! 47 

Die rapport van die aanval van die Boere op 
Wagon Point het vir White wat met rasse skrede 
moed verloor het namate die pogings misluk het 
om die vyand van Wagon Hill af te verdryf, 
heeltemal desperaat gemaak. Dit blyk duidelik 
uit sy boodskappe aan Buller met wie hy in 
heliografiese verbinding was, en by wie hy met 



47 Sien Britse amptelike History of the War in South 
Africa, II, p. 567. 



die groei van die dag steeds sterker daarop 
aangedring het om die Boere by Colenso aan te 
val, ten einde hulle te dwing om van hul 
strydkragte van Ladysmith af daarheen weg te 
stuur. Nadat hy Buller om 7 vm. van die aanval 
op Ladysmith verwittig het, het hy om 9.30 vm. 
aan horn gesein dat die vyandelike aanval 
voortgesit word en dat al sy reserwes onder vuur 
was. Die vyand het versterkings uit die Suide 
gekry en hy was dus van oordeel dat die 
strydmagte wat by Colenso teenoor Buller 
gestaan het, verswak was. Om 12.45 nm. het hy 
dit opgevolg met die berig dat hy betroubare 
inligting ontvang het dat redelike sterk 
vyandelike afdelings die stellings by Colenso die 
vorige dag verlaat het met die doel om 
Ladysmith te help inneem, ten einde daarna in 
samewerking met die Boere magte om 
Ladysmith op Buller se leer toe te tas. Die 
vyandelike aanval was vir die oomblik afgeslaan 
maar sterk vyandelike magte het in die suide nog 
teenoor horn gestaan, en dit was baie 
waarskynlik dat die aanval hervat sou word; en 
om 3.15 nm. het hy dit opgevolg met die bondige 



boodskap: 
pressed!" 48 



'Attack renewed, very hard 



Daar was net een weg oop om in afwagting van 
'n aanval van Buller Lady smith te red, en dit was 
om alle moontlike versterkings wat daar nog 
beskikbaar was, op Wagon Hill in die stryd te 
werp. In Ladysmith het White oor geen reserwes 
meer beskik nie. Daarom het hy teen 1.45 nm. 
die drie eskadrons 5th Lancers wat vroeer die 
dag na Caesar's Camp gestuur is, die 19th 
Hussars aan die voet van Maiden Castle en twee 
van die drie eskadrons 5th Dragoon Guards wat 
die 21ste battery bewaak het, beveel om na 
Wagon Hill te gaan. Die laaste eskadron 5th 
Lancers waaroor hy nog in Ladysmith beskik 
het, moes nou ook weggestuur word om die 
21ste battery te gaan help bewaak. 

By die aankoms van die eerste van hierdie 
versterkings - die 5th Lancers en 19th Hussars - 
op die westelike punt van Wagon Hill by Crow's 
Nest was die voorste Britse verdedigingslinie 



reeds feitlik ontbloot en op die punt om te 
verkrummel. Die troepe wat nie gewond of 
doodgeskiet was nie en wat op hul mae plat op 
die grond nog daar gele het, kon dit nie meer 
uithou onder die gloeiende tropiese son nie. 
Hierdie versterkings is dus onmiddellik in die 
vuurlinie gewerp. Toe hulle in verspreide orde 
links van die Crow's Nest verby oor die kruin 
begin storm het na die klipskanse wat 
oorspronklik deur die wagte van die King's 
Royal Rifles voor die Crow's Nest beset was, het 
daar 'n ongekende wolkbreuk oor die slag veld 
losgebreek soos talle Boere nog nooit beleef het 
nie. Die gevolg was dat ofskoon die burgers die 
stormloop met 'n baie swaar geweervuur begroet 
het, die troepe daarin geslaag het om aan die 
linkerkant van die Crow's Nest verby te storm en 
deur te druk tot by die klipskanse wat 
oorspronklik deur die wagte van die King's 
Royal Rifles voor die Crow's Nest beset was en 
daar stelling te neem. Die reen was nl. vol in die 
gesigte van die burgers in die kliprif by die 
Imperial Light Horse-fort, en dit asook die 



SienCd. 1791, p. 162. 



skemer het hul uitsig baie belemmer, sodat hulle 
nie suiwer kon skiet nie. 

Van agter die klipskanse uit waar hulle 
posgeneem het, het die troepe die heftige vuur 
van die Boere vir die volgende uur beantwoord, 
aan die linkerkant gesteun deur 'n maxim wat 
deur die 5th Dragoon Guards daar geplant is. 

Gedurende die tyd het maj . Campbell ook daarin 
geslaag om drie van sy reserwe kompanies 
King's Royal Rifles in 'n posisie oor die noorde- 
like deel van die kruin te versprei van waar hulle 
die troepe in die klipskanse kon steun, en hulle 
kort daarna te versterk met twee eskadrons van 
die 5th Dragoon Guards. 49 

Die versterkings het die Boere egter geensins 
gedemoraliseer nie. Die reen was vir hulle 'n 
ware verkwikking na die ontsettende hitte van 
die dag al het dit ook hul uitsig belemmer. Hulle 



kon ten minste nou weer hul dors les en het daar 
gretig gebruik van gemaak om dit te doen. 

Hulle het - so vertel ds. Kestell - "kleine 
dammetjes" in hul reenjasse gemaak waarin 
hulle die water opgevang en tot versadiging toe 
gedrink het." Dit het hulle met nuwe krag en 
veglus besiel en hulle het die Engelse vir die res 
van die dag dan ook swaarder bestook as op 
enige tydstip tevore, in weerwil van die gietende 
reen, klaarblyklik vasberade om die vyand van 
die kruin af te verdryf/' 

White het gou besef dat die versterkings wat hy 
tydens die middag aan Hamilton gestuur het, 
ontoereikend was om die Boere te verdryf. 'n 
Beklemmende vrees het by horn posgevat dat as 
die Boere nie verdryf word nie, hulle hul 
stellings op die suidelike heuwelkruin gedurende 
die loop van die nag baie sou versterk, ten einde 
sy reeds uitgeputte troepe met die aanbreek van 



49 Sien White se verslag, par. 34; Britse amptelike History 
of the War in South Africa, II, pp. 567-568; en Times 
History, III, p. 198. 



50 J D Kestell, Met de Boeren-Commando's, p. 40. 

51 Sien White se verslag, par. 34; Britse amptelike History 
of the War in South Africa, II, pp. 567-568; en Times 
History, III, p. 198. 



die volgende dag met verdubbelde krag aan te 
val en van die rant af weg te vee. Dit moes teen 
elke prys voorkom word, al moes ook die troepe 
wat vir die bewaking van die res van die 
verdedigingslinie om Ladysmith gebruik is, 
daarvoor ingespan word. 

Aan Hamilton het hy dus laat weet dat hy die 
heuwel voor die aand van die vyand moes 
suiwer. Met die oog daarop sou hy drie 
kompanies van die Devonshire regiment aan 
horn stuur wat hy saam met die troepe waaroor 
hy reeds beskik het, vir die doel kon gebruik. Die 
hoofkwartier van die betrokke regiment het 
White reeds vroeer in die dag vanaf Tunnel Hill 
in die noordelike sektor van die Britse 
verdedigingslinie na die nabyheid van die 
ysterbrug verskuif met die oog op die verde- 
diging van die suidekant van Ladysmith. 52 

Om 4 nm. het die bevelvoerder van die 1st 
Devonshire regiment bevel ontvang om dadelik 



met elke beskikbare manskap na Wagon Hill toe 
op te ruk, en binne 'n kwartier het drie 
kompanies (5 offisiere en 184 man) onder maj. 
C. W. Park die dorp verlaat. Teen 5 nm. was 
hulle in 'n duik onder die kruin van Wagon Hill, 
waar Park Hamilton van sy aankoms verwittig 
het." Hier het Hamilton die situasie aan Park 
verduidelik en horn gevra of hy die kruin van die 
vyand sou kon skoonvee, waarop hy geantwoord 
het: "We will try". Hamilton het horn toe ver- 
soek om as hy kon die Boere skerpskutters wat 
die gebied voor die Imperial Light Horse-fort 
beset en van daar so 'n swaar vuur op die troepe 
onderhou het, met die bajonet te verdryf. Hy het 
Park geneem tot by die stellings van die Imperial 
Light Horse en die troepe-eenhede wat hulle 
gesteun het, en sover as wat dit onder die swaar 
vyandelike vuur moontlik was, verduidelik in 
watter rigting die troepe met die bajonette moes 
opruk. Die Devons moes doodstil teen die 
noordelike helling van Wagon Hill uitklim en 



" Britse amptelike History of the War in South Africa, II, 

dan onverwags en baie vinnig van die stellings 
van die Imperial Light Horse af die vyand in die 
front bestorm en teen die suidelike hang af 
verdryf. 

In 'n nou duikie op die agterste deel van die 
helling het die troepe wat weens die beperkte 
ruimte in 'n digte massa byeen moes bly, 
bajonette bevestig en hul gewere gelaai, en 
daarna het Park aan die kompanie-offisiere 
beduie hoe hulle te werk moes gaan om die 
vyandelike sterling te verower. Sodra hulle uit 
die duikie uitkom, moes hulle hul geledere 
oopsprei en in verspreide formasie op die Boere 
stelling afpyl. Die voorste kompanie, F, moes 
onder leiding van luit. Field reg oor die hoogte 
storm; kapt. Lafonne se kompanie, E, moes by 
die klippe half -regs swenk en die linie na regs 
verleng en luit. J. E. I. Masterson met kompanie 
D moes die sentrum van die aanval versterk. 

Om 6 nm. het volgens Britse getuienis die klanke 
van 'n beuel aangedui dat die aanval moes begin 
en het die troepe met 'n gejuig vorentoe gestorm. 
Hulle is volgens die Times History met 'n "sheet 



of flame" beantwoord. Dit het baie troepe 
neergevel. Die Devons het egter volgens White 
en die ander Britse bronne dapper deurgedruk tot 
50 tree van die vyandelike stelling af waar daar 
dekking was, en 'n hitsige vuurgeveg met die 
vyand aangeknoop. Dit het die troepe 'n rukkie 
vertraag maar, so lui genl. White se verslag, die 
"Devons were not to be denied, and, eventually, 
cheering as they pushed from point to point, they 
drove the enemy not only off the plateau but 
cleared every Boer out of the lower slopes and 
the dongas surrounding the position". Hierin is 
hulle gehelp deur kapt. A. Menzies met 'n 
klompie van die Manchesters. Volgens die Times 
History het die Boere tot op die laaste weerstand 
gebied en toe terug gevlug. By die eerste 
gerieflike kliprif het hulle egter - aldus die 
Times History - weer platgeval en vir nog 'n 
halfuur op die Devons gevuur wat toe ruim net 
sulke swaar verliese gely het as tydens die 
stormloop. Luit. Field en kapt. Lafonne is 
gedood en luit. Masterson op verskeie plekke 
gewond terwyl hy besig was om 'n boodskap aan 
sy ondersteuners oor te dra. 



Nadat daar nog 'n rukkie geveg is, het die donker 
'n end aan die geveg gemaak en het die Boere 
die heuwel verlaat. 54 

Ds. J. D. Kestell wat by die burgers in die kliprif 
op die rant 'n ooggetuie van die hele geveg was 
en een van die betroubaarste getuies in verband 
met die oorlog is, ontken met nadruk die Britse 
bewerings dat die Boere deur die Devons van 
Wagon Hill af verdryf is. Sy relaas oor wat daar 
gebeur het en wat skrywer geen rede het om te 
verwerp nie, is as volg: 

Terwyl die donderstorm aan die gang was, het 
die vyand sy pogings verdubbel om die Boere 
van die rant af te verdryf. Laasgenoemde moes al 
hul kragte inspan 

"om niet naar de laagte beneden gestort te 
worden, waar elk een, voor zijn leven 



5 " Sien White se verslag, par. 34; Britse amptelike History 
of the War in South Africa, II, pp. 568-569; en Times 
History, III, pp. 199-200. Alle Britse joernaliste en 
geskiedskrywers verklaar dat die Devons die Boere van 
Wagon Hill af verdryf het, ongetwyfeld op grond van genl. 
White se verslag. 



vluchtende, een schijf voor den vijand zal 
zijn. Er wordt nu zoo scherp gevochten, als er, 
tot nog toe, heden niet gevochten is. 't Is 
ontzettend het klateren van den donder daar 
boven, en het knallen der geweren hier 
beneden te hooren. Maar de vijand slaagde er 
niet in ons te verdrijven. Wij bleven er nog 
twee en een half uur ..." 

Nadat die vyand 'n tyd lank met alle mag 
probeer het om die Boere van die rant af te 
verdryf en bevind het dat dit tevergeefs was, het 
hy na sy forte teruggegaan en het die geskiet 'n 
rukkie opgehou. Dit het toe so stil geword soos 
dit die ganse dag nie was nie. Die burgers wat 'n 
uur tevore nie geweet het waar hulle hulle vir die 
hitte moes verberg nie, wis nou nie hoe hulle dit 
sou uithou weens die koue nie. 'n Yskoue wind 
het nl. na die donderstorm oor die slagveld bly 
waai en die burgers wie se klere deurnat was, het 
van die koue gebibber. 

Uiteindelik na sononder het kmdt. De Villiers 
aan ds. Kestell gese dat hy nog 'n rukkie sou 
aanhou veg tot dit donker was en dan sou terug- 



trek. Dit het immers vir hom duidelik geword dat 
geen versterking sou opdaag nie en bowendien 
was minstens een derde van sy manskappe 
gedood of gewond. Die terugtog het, volgens ds. 
Kestell, om 7.30 nm. plaasgevind. 

"Zestien uren was men op dien rand in een 
allerhevigst vuur geweest, en nu verliet men 
hem; maar niet door de Devons met gevelde 
bajonetten gedreven, zooals ik in een 
Engelsch boek gelezen heb. Wij werden van 
den rand niet gedreven. Wij hielden hem 
zoolang als het licht was, en toen de 
avondschemering viel meende Commandant 
de Villiers dat het ijdel was daar te blijven. 
Hij bleef tot het laatste en schoot nog een paar 
maal; maar niet op Devons, met gevelde 
bajonet avanceerende; maar in de lucht, om 
de Engelschen te doen denken, dat wij nog in 
onze stellingen waren. 

Wij plasten toen door het water, totdat wij 
onze paarden bereikten, en reden naar het 



lager bezwaard in 't gemoed, want wij hadden 
zeer dierbaren in den dood achtergelaten." 55 

Volgens kmdt. Theunissen sou hy sy posisie ook 
langer gehandhaaf het, maar met die aanbreek 
van die aand het hy van genl. S. W. Burger berig 
ontvang dat die kommando's Utrecht en Vryheid 
hul stellings op Caesar's Camp prysgegee en 
teruggetrek het. Toe het hy ook sy burgers 
beveel om maar terug te val." 

4. Die einde van die geveg op Caesar's 
Camp 

Inderdaad het die houding van die Transvaalse 
strydkragte op Caesar's Camp sedert omstreeks 
1 1 vm. vir die Vrystaters op Wagon Hill nie tot 
bemoediging gestrek nie. Inteendeel, nadat hul 
onstuimige aanval van die oggend gestuit en 
hulle tot op die kant van die kruin teruggedring 



55 Sien Kestell, pp. 39-41. Vgl. egter Leyds 714, Telegram 
no. 22 d.d. 7 Jan. 1900 van hoofkomdt. Prinsloo waarin 
meegedeel word dat sy burgers (d.i. Vrystaters) die kop 
moes verlaat "daar er zoo een overmacht van de vijand op 
hen stormde." 

56 Sien Leyds 714, Telegram no. 35, d.d. 7 Jan. 1900. 



was, het die Transvalers so min gedoen om die 
kant van Platrand te probeer verower dat die 
Engelse tydens die klimaks van die geveg op 
Wagon Hill - toe die lot van Ladysmith in die 
weegskaal gehang het - van hul troepemagte van 
Caesar's Camp af kon onttrek en op Wagon Hill 
in die stryd kon stoot om die aanval van die 
Vrystaters te stuit. 

In plaas van op die aanval te bly soos die 
Vrystaters gedoen het en die vyand te probeer 
terugdryf, het hulle hulle daarmee vergenoeg om 
veilige defensiewe stellings agter die klippe te 
neem en aan die vyand die geleentheid te laat om 
hulle te probeer verdryf. Dit het in die Engelse se 
kraam gepas wat, toe hulle bemerk dat die Boere 
hul aanval gestaak het, heeltemal tevrede was om 
'n statiese skietgeveg met hulle aan te knoop. 

Vanuit sy beskutte stellings agter die klippe het 
die Utrechtse kommandant wat met die 
Kommandant-generaal op Bulwana in heliogra- 
fiese verbinding was, slegs daarop bly aandring 
dat die vyandelike troepe op sy regterflank wat 
sy burgers "wreed" beskiet het, met kanonvuur 



bestook en verdryf moes word en dat die 
Kommandant-generaal versterkings aan horn 
moes stuur - wense waaraan die Kommandant- 
generaal probeer het om te voldoen. Die kanonne 
is op die aangeduide posisies gerig en aan die 
Lydenburgse kommandant is opdrag gegee om 
'n versterking na die Utrechtse stelling te laat 
jaag. Daarby het die Kommandant-generaal die 
Utrechtse kommandant egter ook duidelik laat 
verstaan dat hy aanvallend moes optree en nie 
die aanval wat hy begin het, tot 'n stilstand moes 
laat kom nie. "Gij moet de burgers aanmoedigen, 
de klippen zullen hunne onafhankelijkheid niet 
behouden", het hy by een geleentheid 
geheliografeer. 57 

Van genl. S. W. Burger wat die aanval van die 
Transvaalse kommando's op Caesar's Camp 
moes bestuur, het hy egter geen medewerking 
gekry nie. Sy pogings om heliografiese 
verbinding met Burger te kry, was almal 



57 Vgl. K.G. 338 (iii) en 348 (iii), Heliogramme, d.d. 6 Jan. 
1900, gewissel tussen die Kommandant-generaal en die 
Kommandant van Utrecht. 



tevergeefs. 58 Die gevolg was dat die burgers op 
die oostelike kruin van die rant 'n neiging getoon 
het om sedert die Engelse hul offensief daar 
gestuit het, liewers agteruit as vooruit te gaan. 
Hulle het dit gedoen in weerwil van 
aanmoedigings van die Kommandant-generaal, 
beloftes van versterking en 'n versekering dat die 
Vrystaters reeds op Wagon Hill was en besig 
was om forte daar te bou. Met die kommando 
Vryheid wat die vyand vanuit die suide op die 
linkervleuel van die Utrecht burgers moes 
aanpak, het die Utrecht burgers geen aansluiting 
gekry nie. Hulle het alleen die effek gevoel van 
die kanonne in die Vryheid laer, wat hul bomme 
nie tussen die Engelse geplant het nie maar 
tussen die burgers op die oostelike kruin, veral 
die van Heidelberg. 5 ' 

Tot 5 nm. het die burgers in die defensiewe 
posisie op die rant 'n gunstige geleentheid le en 



58 Leyds 714, Telegram no. 21 d.d. 7 Jan. 1900. 

59 Vgl. K.G. 338 (iii) en 348 (iii), Heliogramme, d.d. 6 Jan. 
1900, gewissel tussen die Kommandant-generaal en die 

afwag om terug te trek. Aanvanklik het hulle 
gemeen dat hulle tot die aand toe op die rant sou 
moes bly, maar toe die hewige donderstorm 
losbreek en die uitsig van die vyand so versper 
dat hy nie suiwer kon skiet nie, het hulle daar 
dankbaar gebruik van gemaak om bergaf te 
retireer na hul kamp. ao 

Volgens die Times History is hulle tot hierdie 
terugtog gedwing deur 'n swaar aanval wat die 
berede infanterie van die Manchester-regiment 
onder leiding van kapt. Chrichton tydens die 
donderstorm op hulle onderneem het. Daardeur 
is hulle na 'n effense laer posisie teen die hang 
van die rant verdryf waar hulle vir nog 'n halfuur 
vasgeskop het. Hier is hulle teen 5.30 nm. 
aangeval deur die Manchester regiment, versterk 
deur die Gordon Highlanders en die Rifle 
Brigade, wat so 'n hewige vuur op die burgers 
geopen het dat hul weerstand uiteindelik 
ineengestort het. Hulle het toe volgens die Times 
History teen die steil hellings van die kop 
afgestroom na en oor Fouriespruit wat nou na al 



' Leyds 714, Telegram no. 2, d.d. 9 Jan. 1900. 



die reen baie sterk gevloei het, so sterk dat 
verskeie burgers daarin verdrink het. Andere het 
onder 'n swaar kartetsvuur van die 42ste battery 
beland terwyl hulle die dekking van die rantjies 
onder die kop opgesoek het. 

Tevergeefs het genl. Piet Joubert boodskappe 
aan Louis Botha gestuur wat net op die toneel 
verskyn het, om 'n afleidings aanval te doen. Dit 
was te laat en die Boere moes die prys van hul 
neerlaag betaal - aldus die relaas van die Times 
History oor die terugtog van die Boere kom- 
mando's wat op Caesar's Camp was. 61 

5. Die afleidings aanval op Observation 
Hill 

Die feit dat genl. White in staat was om sy 
aangevalde troepe poste op Platrand gedurende 
die dag soveel te versterk, moet gewyt word aan 
die feit dat die Boere kommando's elders om 
Ladysmith nie die taak wat hulle deur die 
krygsraad opgele was, nagekom het nie. Hulle 
het Ladysmith nl. nie van alle kante af in so 'n 



mate bedreig en so diep na die onderskeie Britse 
verdediging stellings toe ingedring dat die vyand 
verplig was om ernstige aandag aan die 
verdediging van die stellings te wy en dit dus nie 
kon waag om die stellings te verswak nie. Die 
vernaamste skuldige in die verband was die 
kommando Pretoria wat aan die noordekant van 
die dorp gele het. Die kommando het die 
uitdruklike opdrag gehad om onder aanvoering 
van genl. D. J. E. Erasmus en met die steun van 
die kommando's Lydenburg en Carolina 'n 
swaar aanval op die Britse posisies ten noorde 
van Ladysmith deur te voer ten einde die Britse 
troepe van die Helpmekaarrant af tot by 
Observation Hill in hul stellings vas te pen." 

Erasmus het die taak wat horn in die verband 
opgele is, op so 'n ondoeltreffende wyse 
deurgevoer dat White spoedig besef het dat daar 
uit die rigting niks te vrees was nie. Daarom het 
hy gedurende die middag die drie kompanies 
Devons wat vir die verdediging van Observation 



Sien Times History, III, pp. 198-199. 



Sien Krygsraadsbesluit op p. 13 hiervoor. 



Hill verantwoordelik was, daar weggeneem en 
na Wagon Hill toe verplaas. 

Van 'n swaar bedreiging van die Britse stellings 
in die noordelike of oostelike sektor was daar op 
geen tydstip enige sprake nie. Slegs op een punt 
het daar 'n aanval plaasgevind - egter met 'n 
hopeloos ontoereikende mag - nl. op die sg. rooi 
skans op Observation Hill. Twee veldkornet 
skappe, t.w. die van vk. Zeederberg en die van 
vk. H. J. H. Glas, is met die aanval belas. 63 Hulle 
was altesaam sowat 400 man sterk dog geen 
behoorlike toesig is oor hulle gehou nie met die 
gevolg dat uiteindelik minder as die helfte van 
die burgers aan die stormloop teen die fort 
deelgeneem het." Ook het Erasmus nie toegesien 
dat die burgers hul doelwit gedurende die nag 
onder dekking van die duisternis nader soos 
gedoen is deur die aanvoerders by Platrand nie. 
Eers om 3 vm. het die fluite geblaas vir die 
aanvallers om byeen te kom en is hulle geneem 
na die moot van 'n droe spruit onderkant 



Bellskop waar die burgers tot byna dagbreek 
getalm het. Hier het die helfte van die burgers 
besluit dat die bestorming van Observation Hill 
'n te gewaagde onderneming was en derhalwe 
agtergebly. Die res het deurgedruk tot by 'n 
kliprantjie waar die Engelse hulle gewaar en met 
'n swaar vuur verwelkom het, wat hulle weer 
eens tot stilstand gebring het, onseker of hulle 
moes verder gaan of nie. 

Die veldkornette wat moes toesien dat die 
burgers hul plig doen, het die twyfel net verder 
aangewakker toe hulle, self nie seker oor hoe 
hulle onder die omstandighede moes optree nie, 
oor die saak begin argumenteer het. Die knoop is 
vir hulle deurgehak deur Johannes Willemse, 'n 
polisieman en oud-artilleris wat so 'n hartstog- 
telike beroep op sy medeburgers gedoen het om 
nie verder te huiwer nie dat hulle dadelik, of 
skoon heftig beskiet, in die rigting van die Britse 
fort begin storm het wat net anderkant die 
Harrismith spoorweg op Observation Hill gelee 
was. 



Vgl. Leyds 714, Telegram no. 48, d.d. 6 Jan. 1900. 
Sien Reitz, Commando, p. 63. 



Tot by die spoorweg het alles goed gegaan en het 
die burgers net een ongeval gely. 65 Die kans om 
die fort te verower, het goed gelyk want teen 
4 vm. het ook die Boere kanonne wat die 
aanvallers in die rug moes steun, op die Britse 
stellings begin losbrand.'"' Toe die burgers egter 
agter die wal by die spoorweg platval om bietjie 
asem te skep vir die laaste stormloop en ontdek 
dat hulle daar goeie skuiling teen die vyandelike 
koeels geniet het, het hul moed hulle weer 
begewe. 

Hulle was digby die fort - so naby dat hulle die 
Engelse se geweerlope, sommige met bajonette 
vooraan, kon sien, glinsterend in die opkomende 
son - en om tot by die fort te kom, was werklik 
geen kuns meer nie; maar die Engelse het he wig 
geskiet en dit het hulle afgeskrik. Inderdaad was 
daar ook geen sin in om sonder handbomme in 
die helder daglig oor die oop vlakte verder teen 
die onbeskadigde Engelse skans aan te storm net 
om doodgeskiet te word nie. Willemse het egter 



Ibid. pp. 63-64. 

Vgl. Leyds 714, Telegram no. 4 d.d. 6 Jan. 1900. 



nie so geredeneer nie. Toe almal dink dat die 
aanval verby was, het hy opgespring en, gevolg 
deur 'n dosyn van die dapperste van die burgers, 
teen die rant uitgehardloop en reg op die rooi 
skans afgepyl. 'n Hewige sarsie koeels het die 
burgers uit die skietgate begroet, wat almal op 
die grond laat neersak het, dood of gewond of 
besig om skuiling te soek - almal behalwe een, 
Johannes Willemse self. Met die moed van 'n 
leeu het hy sonder om 'n oomblik te weifel 
deurgedruk tot teen die skans en toe probeer om 
oor die wal daarvan tussen die verdedigers in te 
klim. Bajonette is na horn gesteek maar hy het 
hulle met sy geweer afgeweer en steeds vorentoe 
gebeur totdat 'n rewolwer koeel horn gewond 
laat neersyg het. Sy maats by die spoorweg het 
gesien hoedat hy, nadat hy die eerste skoot gekry 
het, met sy kop tussen sy kniee sy liggaam heen 
en weer van pyn gewring het totdat 'n tweede 
koeel 'n end aan sy lyding gemaak het. Hulle het 
egter nie die moed gehad om horn te volg nie. 
Immers ses van diegene wat saam met horn op 
die skans afgepyl het, was reeds doodgeskiet 



terwyl die res, onder wie etlike gewondes, 
naarstiglik besig was om skuiling te soek. 67 

Waarom die fort nie in die nag deur 'n 
toereikende mag genader is wat dit met hand- 
bomme kon aanval nie, is nie bekend nie. Die 
aanval soos deurgevoer, was slegs 'n verspilling 
van die lewens van dapper manne. Dit was nie 
beplan nie en ook nie deur voldoende strydkragte 
gesteun nie. Dit gevolg was dat daar geen druk 
van betekenis op die Engelse strydmag in die 
sektor uitgeoefen is nie en White nie verhinder is 
om na willekeur manne vanuit die sektor na 
Platrand te verplaas ten einde sy strydmag aldaar 
te versterk nie. 

Die Kommandant-generaal wat met onrus 
waargeneem het hoe Britse versterkings Wagon 
Hill en Caesar's Camp voortdurend bereik, het 
angsvallig op die kragdadige aanval gewag wat 
Erasmus aan die noordekant van die dorp van 
stapel moes stuur. Toe hy niks van so 'n aanval 
bespeur nie, het hy om 11.15 vm. die volgende 



telegram aan horn gestuur om te verneem wat hy 
eintlik doen, en horn te herinner aan die taak wat 
horn deur die krygsraad opgele is: 

"Wat wordt er gedaan van uw kant? Hier zijn 
burgers in den Platrand doch vijand biedt nog 
sterken tegenstand. Gij moet uw posities sterk 
ophouden en vijand druk bezig houden, 
zoodat hij geen versterking naar Platrand kan 
zenden. Antwoord spoedig."" 

Erasmus se antwoord 25 minute later het nie 
aangedui dat hy eintlik versuim het om 'n swaar 
aanval soos beplan en deur die Kommandant- 
generaal verwag op die vyandelike stellings deur 
te voer nie, en dat hy inderdaad slegs besig was 
om die vyandelike ve stings met kanonne te 
beskiet nie. Hy het laat weet dat dit maar swak 
gaan. "Een aantal burgers zijn nabij een schans 
van den vijand, doch zij kunnen daar niet bij 
komen noch terug." 6 ' 



Vgl. Deneys Reitz, Commando, pp. 63-66. 



' Leyds 714, Telegram no. 55 (c) d.d. 6 Jan. 1900. 
' Leyds 714, Telegram no. 55 (d) d.d. 6 Jan. 1900. 



Vir die Kommandant-generaal was die berig dat 
daar "een aantal burgers" in die onmiddellike 
omgewing van die skans was, 'n aanduiding dat 
Erasmus besig was om met alle mag op die skans 
toe te tas 'n beweging wat, indien kragdadig 
genoeg gesteun, White sou belet om troepe uit 
die noordelike verdediging sektor weg te neem. 
Hy het Erasmus dan nou ook beveel om die 
burgers naby die vyandelike skans goed met 
kanonne te laat dek en sodra moontlik 
versterking aan hulle te stuur om die bewuste 
skans te verower.™ Hulle moes onder geen om- 
standighede uit die posisie wat hulle ingeneem 
het, terugkeer nie, en daarom moes Erasmus die 
nodige doen om te verseker dat hulle nie deur die 
vyand omsingel en van hul basis afgesny word 
nie. Indien nodig moes hy handbomme aan hulle 
stuur om in die skans te gooi. Ook moes Erasmus 
se manskappe skanse op die rantjies wat hulle 
naby die vyandelike stellings ingeneem het, 
probeer opwerp, en Erasmus moes indien 
moontlik 'n bom-maxim daarheen stuur om hulle 



te versterk. Om Erasmus se voorhoede verder te 
verstrek, het die Kommandant-generaal 
vervolgens aan die kommandant van Lydenburg 
- wat ondertussen reeds 'n versterking na 
Platrand gestuur het - teen 12-uur instruksies 
geflits om sy burgers asook die van Carolina en 
die Heidelbergers onder vk. J. G. Meyer wat nie 
by die aanval op Platrand betrokke was nie, met 
alle mag te laat indring na die rooi skans ten 
einde dit te verower, en Erasmus daarvan kennis 
gegee. Daar moes flink opgetree word om die 
skans in te neem en sodra dit ingeneem was, 
moes dit met 'n kanon beset word. 7 ' 

Van 'n vasberade aanval ter verowering van 
enige van die Britse skanse of stellings ten 
noorde van Ladysmith het egter in weerwil van 
die Kommandant-generaal se dringende 
instruksies niks gekom nie. Wei het teen 9.30 
vm. en weer teen 12-uur die middag van die 
groepies burgers wat in die omgewing van 
Observation Hill deur die bloedige son gaar 
gebak is, weer eens dapper stormlope teen die 



' Ibid. Telegramme nos. 55(e) en (f) d.d. 6 Jan. 1900. 



Ibid. Telegram no. 59 (g) d.d. 6 Jan. 1900. 



Britse rooi skans onderneem. Hierdie aanvalle is 
egter maklik deur die Devons, ondersteun deur 
die vuur van die Britse vloot- en veldgeskut in 
die omgewing, afgeslaan. 72 

Tussen 12-uur en 1 nm. het Erasmus die 
Kommandant-generaal vollediger ingelig oor die 
posisie van sy burgers wat, gesteun deur die 
kanonne, 'n statiese geweervuur op die Engelse 
verdediging stellings onderhou het. Twee 
veldkornetskappe, so het hy berig, het die 
"Rooirandje aan deze zijde van Kliprivier" 
ingeneem, die naaste posisie wat in die rigting 
aan die Engelse beset kon word, 'n Ander groep 
het sowat 300 tree van die vyandelike forte af 
aan die voet van die rant gele dog kon nie 
vorentoe of agtertoe nie, aangesien die hele 
terrein voor en agter hulle deur vyandelike 
geweervuur bestryk was; en 'n deel van die 
burgers het naby die stasie "aan bovenzijde van 
de poort" gele. Van die Lydenburgers en vk. 
Org. Meyer van Heidelberg wat in sy rigting sou 



beweeg, het hy egter nog niks gewaar nie; en as 
die nie sou naderkom om stelling te neem in die 
nabyheid of in die rigting van die posisies wat 
deur sy burgers beset was nie, sou dit vir horn 
onmoontlik word om die posisies daar te bly 
handhaaf. Die bedoelde posisies was gelee in die 
nabyheid van die spoorwegstasie." 

Dit het die Kommandant-generaal se hoop weer 
sterk laat opvlam dat die rooi skans ingeneem 
sou word, veral toe hy pas daarna (om 1.50 nm.) 
uit die hooflaer verneem dat die kommandant 
van Lydenburg besig was om met 'n sterk mag 
op te ruk om die skans te verower." 

Hy het dadelik aan Erasmus berig gestuur dat hy 
aan die kommandante van Lydenburg en 
Carolina opgedra het om onmiddellik op te ruk 
en die skans in te neem. Gespanne het hy gewag 
op 'n berig dat die skans geval het en Observa- 
tion Hill in die hande van die Boere was. "Ik zie 
er wordt hard geschoten in fort", het hy aan sy 



7n Sien White se verslag, par. 34; Nierstrasz, II band 3, p. 
706. 



1 Leyds 714, Telegram no. 48 d.d. 6 Jan. 1900. 
1 Ibid. Telegram no. 55(i) d.d. 6 Jan. 1900. 



heliogram aan Erasmus toegevoeg; dus hulle 
"zullen mogelijk nu net daarin zijn". 75 Maj. 
Wolmarans was ook van mening dat die Boere 
die Rooirantjies beset het, want tot twee maal toe 
het die Engelse daarop gevuur. 

Die Kommandant-generaal en maj. Wolmarans 
moes egter verkeerd gesien het. Nog gen. 
Erasmus se burgers nog die Lydenburgers en vk. 
Meyer het enige verdere pogings aangewend om 
na die "rooi skans" of enige van die ander Britse 
stellings ten noorde van Ladysmith toe deur te 
dring. Inteendeel, toe die reeds vermelde 
donderstorm oor die terrein uitsak en die uitsig 
van die Engelse so belemmer dat hulle nie 
suiwer kon skiet nie, het die burgers wat tot by 
die spoorweg en die kliprantjie naaste aan 
Observation Hill gevorder het, van die 
geleentheid gebruik gemaak om die stellings te 
verlaat en na hul kamp toe terug te val wat 'n 



myl agtertoe was. Die dooies en gewondes het 
hulle aan hul lot oorgelaat. 76 

Die afleidings aanval wat deur die Boere uitge- 
voer is om die Engelse te verhinder om 
versterkings na Platrand toe te stuur ten einde 
aan die hoofaanval aldaar die hoof te bied, het 
dus op 'n klaaglike mislukking uitgeloop. Die 
getal burgers wat werklik aan die afleidings 
aanval deelgeneem het, was baie klein en hul 
dapper poging om die "rooi skans" te verower, is 
maklik afgeslaan. Die res van die burgery wat 
hulle moes ondersteun het deur die onderskeie 
Britse posisies ten noorde en noordooste van 
Ladysmith swaar te bedreig, het op 'n veilige 
afstand bly le en werklik niks gedoen wat White 
op enige tydstip verontrus of verhinder het om 
net so veel van sy troepe uit sy gevegslinies ten 
noorde en ooste van Ladysmith te onttrek en 
elders te gebruik as wat hy nodig geag het nie. 
Die Britse bevelhebber het van die staanspoor af 
begryp dat hy hier met 'n skynaanval te doen 
gehad het waaragter geen krag gesit het nie - 'n 



1 Ibid. Telegram no. 55 (j) d.d. 6 Jan. 1900. 



' Vgl. D. Reitz, p. 67. 



bluf poging wat slegs bedoel was om sy aandag 
van die werklike gevaarpunte af weg te lei. 77 

6. Die bewegings van sir Redvers Duller 

Terwyl die burgers van genl. Erasmus tevergeefs 
probeer het om genl. White se aandag in die 
rigting van Observation Hill af te lei, het sir 
Redvers Buller met 'n mag van 20 kanonne, 
minstens 8 000 voetgangers, minstens 1 500 
perderuiters en 13 ambulanswaens tot digby die 
Tugela opgeruk en van daar 'n swaar 
bombardement op die Boere stellings oorkant die 
rivier onderhou. Dit het geduur tot die aand met 
skemer toe hy teruggetrek het. 7S 

Die aanleiding tot die demonstrasie was die 
heliogramme wat Buller van White ontvang het. 
Daarin is hy meegedeel dat die Boere van hul 
strydkragte van Colenso af weggeneem het om 
teen Ladysmith in te span, en is tewens sterk by 
horn daarop aangedring om 'n afleidings aanval 



op die Boere te doen ten einde hulle in hul 
stellings by Colenso vas te pen en hulle van 
Ladysmith af na Colenso te probeer lok. 7 ° 

White se inligting of veronderstelling dat die 
Boere hul linie by Colenso verswak het om die 
aanvallers by Platrand te versterk, was egter 
verkeerd. Afgesien van die klompie burgers wat 
saam met genl. Botha na Platrand gekom het om 
as reserwe te dien en wat nie eers aan die aanval 
op Platrand deelgeneem het nie, het die Boere 
geen versterking van Colenso af na Platrand toe 
gestuur nie - altans nie tydens die duur van die 
geveg aldaar nie - en was hulle ook nie 
voornemens om dit te doen nie. Die kommando's 
waaroor hulle by Ladysmith beskik het, was 
immers toereikend om Platrand te verower as al 
die offisiere en burgers maar hul plig gedoen het. 
Dit was dus nie nodig vir Buller om 'n demon- 
strasie teen Colenso uit te voer om die Boere wat 
daar was, aan hul stellings te bind nie. 



77 Sien White se verslag, par. 34. 

78 Vgl. Leyds 714, Telegram no. 12© d.d. 7 Jan. 1900, van 
genl Botha aan die Kommandant-generaal. 



Sien p. 45 hierbo. 



Nietemin het Buller se beweging die Boere groot 
laat skrik. Die Kommandant-generaal was veral 
bang vir 'n nagtelike aanval op die Colenso 
posisies en het wnd. asst.-genl. Tobias Smuts wat 
tydens genl. Botha se afwesigheid daar in bevel 
was, dus beveel om uiters waaksaam te wees. Hy 
moes toesien dat elke burger steeds wakker op sy 
pos bly, gereed vir die verwagte geveg. 80 Ook 
genl. Botha het, toe hy van die Britse beweging 
verneem, dit die verstandigste geag om dadelik 
na Colenso toe terug te gaan om persoonlik die 
bevel oor sy burgers aan die Tugela te voer as dit 
nodig sou word. Aan die aanval op Platrand het 
hy dus geen aandeel gehad nie. 

Die demonstrasie het egter nie tot gevolg gehad 
dat van die Boere magte van Ladysmith af as 
versterking na Colenso gestuur is of dat die 
aanval op Platrand verswak is soos White 
gehoop het nie. Dit het vir White en die troepe in 
Ladysmith in geen opsig tot ondersteuning 
gedien nie en was dus nutteloos. Dit het die 
verloop van die geveg op Platrand nie in die 



minste beinvloed nie en moet dus net soos die 
afleidings aanval wat deur Erasmus uitgevoer is, 
as 'n mislukking bestempel word. 

7. Britse en Boere verliese 

Die prys wat dit die Engelse gekos het om die 
aanval af te slaan en Platrand te behou, was 
geweldig hoog. 'n Totaal van 424 man is buite 
aksie gestel. 14 Offisiere en 135 onderoffisiere 
en manskappe het gesneuwel en 31 offisiere en 
244 onderoffisiere en manskappe is gewond, en 
van hulle het 3 offisiere en 23 onderoffisiere en 
manskappe aan hul wonde beswyk. 8 ' Ook die 
Boere het baie swaar verliese gely. Hul verlies 
soos in die Staatscourant openbaar gemaak, het 
181 man beloop. 56 het gesneuwel en 125 is 
gewond, van wie 6 aan hul wonde beswyk het." 
Hiervan het 111 tot die Transvaalse en 70 tot die 



' Leyds 714, Telegram no. 59 d.d. 6 Jan. 1900. 



81 Sien White se verslag, par. 34, en Britse amptelike 
History of the War in South Africa, II, p. 570. 
2 Sien StaatsCourant der Z.A. Republiek, d.d. 24 Jan. 
1900, verlieslys no. 31. Die Times History haal hierdie 
syfer aan, maar voeg daaraan toe dat die Boere verlies 
"probably somewhat higher, perhaps 220-250 in all", was. 



Vrystaatse kommando's behoort. Die 
kommando's wat die swaarste gely het, was die 
van Heidelberg (51 ongevalle), Harrismith (32 
ongevalle), Heilbron (18 ongevalle), Utrecht (16 
ongevalle), Wakkerstroom (16 ongevalle), 
Pretoria (14 ongevalle) en Kroonstad (12 
ongevalle). 83 Ds. Kestell stel die verlies van die 
Boere heelwat hoer, nl. op 'n totaal van 203, t.w. 
68 (onder wie 22 Vrystaters) gedood, en 135 
(onder wie 36 Vrystaters) gewond." Waaraan 
die verskil tussen die amptelike opgawe en die 
van ds. Kestell te wyte is, kon deur skrywer nie 
opgeklaar word nie. Skrywer aanvaar dus dat die 
totale Boere verlies tussen 62 en 68 man beloop 
het wat gesneuwel het of aan wonde oorlede is, 
en tussen 119 en 135 wat gewond is. 



83 Sien die gepubliseerde naamlys in die Staats Courant 
der ZA. Republiek, d.d. 24 Jan. 1900. Volgens ds. Kestell 
(p. 41) het Harrismith 35, Heilbron 17 en Kroonstad 5 
ongevalle opgedoen, en Winburg 1. 

84 Sien J. D. Kestell, Met de B oer en- Commando' s, p. 41. 



8. KONKLUSIE 

Verskillende redes kan aangevoer word waarom 
die Boere nie daarin geslaag het om Platrand te 
verower nie. Die vernaamste hiervan was seker 
die gebrek aan leiding. 

Eerstens het die twee hoofaanvoerders, genl. 
Burger en hoofkmdt. Prinsloo, nie toegesien dat 
die klompie burgers wat die oostelike en 
westelike kruine van Platrand beset en die troepe 
daar onder so 'n swaar kruisvuur gebring het, 
van agter af deur 'n toereikende getal burgers uit 
die aangewese kommando's versterk word om 
die Engelse totaal van die punte af te verdryf en 
hul forte te verower nie. Ook het hulle nie daar- 
voor gesorg dat Platrand kragdadig in die 
sentrum vanuit die suide aangeval word nie. As 
hulle dit gedoen het, sou die Engelse genoodsaak 
gewees het om hul strydkragte op die rant te 
verdeel en sou hulle nie soveel aandag aan die 
verdediging van die oostelike en westelike punte 
kon wy nie. 'n Mens kry die indruk dat Burger 
en Prinsloo niks anders as passiewe toeskouers 
van die geveg was nie, wat daarmee tevrede was 



om alles op 'n klein groepie dapperes, uiters 'n 
paar honderd man sterk, te laat afloop, terwyl by 
verre die grootste deel van die burgers in veilige 
stellings aan die voet van Platrand gebly het. 

Prinsloo het heeltemal onaktief in sy hooflaer 
gebly en was so buite voeling met sy burgers dat 
hy tot omstreeks 5 nm. van die 7de nie eers 
geweet het dat hulle Wagon Hill ontruim het nie. 
Om 1 1 nm. die 6de het hy nog aan kmdt.-genl. 
Piet Joubert laat weet dat sy kommando's die 
verowerde posisies op Wagon Hill behou het. Hy 
het horn toe versoek om uit die geledere van die 
Transvalers versterkings na Wagon Hill te stuur, 
"anders zal ik verplicht zijn mijn commando 
terug te roepen." 85 Dit het by Joubert die hoop 
laat ontvlam dat Platrand teen dagbreek die 7de 
deur 'n gesamentlike aanval van Transvalers en 
Vrystaters ingeneem sou kon word, en hy het 
dan ook op ontvangs van Prinsloo se boodskap 
genls. Botha, Burger, en ook Erasmus gelas om 
dadelik versterkings na Wagon Hill te stuur, en 



Prinsloo kennis daarvan gegee." Botha het 
daarop 200 en Erasmus 50 man na Wagon Hill 
gestuur, terwyl genl. Botha ook aan die 
Vrystaatse generaal, Andries Cronje wat aan die 
Tugela was, 'n versoek gerig het om met 200 
man na Wagon Hill te gaan. Cronje kon, so het 
hy aan die Kommandant-generaal gesein, 
desnoods met al sy burgers daarheen gestuur 
word. 87 Aan genl. Burger het die Kommandant- 
generaal 'n tweede bevel gestuur om persoonlik 
na Wagon Hill te gaan en alle moontlike hulp 
daar te verleen. Die klein maxim van die Utrecht 
laer moes ook daarheen gaan en daar moes 
spoedig ook 'n kanon geplaas word. aB 

Pres. Kruger het horn in 'n kragtige boodskap 
aange spoor om alle moontlike versterkings op 
Wagon Hill in te werp en aan te hou "om met 
geweld te werken" totdat die vyand ten onder 



Leyds 714, Telegram no. 68 d.d. 6 Jan. 1900. 



86 Ibid. Telegramme nos. 2, 12(c) en 12(g) d.d. 7 Jan. 
1900. 

87 Ibid. Telegramme nos. 12(b), 12(f) en 12(j) d.d. 7 Jan. 
1900. 

88 Ibid. Telegram no. 12 (b) d.d. 7 Jan. 1900. 



gebring was. Daar moes - dit het die President 
beklemtoon - nie teruggeval word voordat die 
doel bereik was nie. 89 

Eers om 5.11 nm. die 7de het Prinsloo laat weet 
dat sy burgers uit hul posisies op Wagon Hill 
verdryf was. Sy boodskap in die verband het as 
volg gelui: "Heden nacht moesten mijne burgers 
hun posities verlaten daar er zoo een overmacht 
van de vijand op hen stormde". Kmdt. Nel, so 
het hy die Kommandant-generaal verseker, was 
egter nog in sy posisie naby die kamp so - en dit 
het hy gesein nadat almal, Nel inkluis, byna vier 
en twintig uur tevore padgegee het. Van Prinsloo 
se kant het die Vrystaters dus bedroewend min 
leiding, indien enige, ontvang. 

Genl. Schalk Burger wat deur die Kommandant- 
generaal met die taak belas was om die 
Transvaalse burgers aan te voer, het horn niks 
beter van sy taak gekwyt nie. Die Kommandant- 
generaal het van die begin van die aanval af die 



' Ibid. Telegram no. 4 d.d. 7 Jan. 1900. 

1 Leyds 714, Telegram no. 22 d.d. 7 Jan. 1900. 



oggend tot in die middag toe die donderstorms 
alle helio kommunikasie verbreek het tevergeefs 
probeer om met horn in aanraking te kom. Hy 
was nerens te vind nie. Kmdt.-genl. Joubert wou 
dringend aan horn verduidelik dat die kanonne 
verkeerd werk "en meer schade aan onze 
menschen deed dan aan vijand", dog hy kon horn 
nie opspoor nie. Sy eie gevolgtrekking was dan 
ook dat die Transvaalse burgers hul posisies op 
Caesar's Camp verlaat het omdat hulle "niet 
onder behoorlijk orders" was nie."' 

In die tweede plek was daar geen samewerking 
tussen die Vrystaatse burgers op Wagon Hill en 
die Transvalers op Caesar's Camp nie. Dit was 
die gevolg van 'n gebrek aan gekoordineerde 
leiding. Die burgers van die twee Republieke op 
die twee punte van die rant het as gei'soleerde 
groepe geveg, omdat daar niemand was wat as 
opperbevelhebber opgetree en aan elkeen van die 
groepe telkens bevele gegee het oor hoe hulle 
moes beweeg om mekaar te ondersteun nie. Die 
gevolg was dat die vyand sy troepemag op 



91 Sien Ibid. Telegram no. 21 d.d. 7 Jan. 1900. 



Wagon Hill kon versterk op 'n tydstip toe die 
weerstand van die Engelse aldaar op die punt 
was om ineen te stort; en hy het Wagon Hill 
versterk ten koste van die verdediging van 
Caesar's Camp waar die aanval heeltemal 
onnodig tot stilstand gekom het. As die 
Transvalers op Caesar' s Camp met die aanbreek 
van die middag weer kragtig begin aanval het, 
sou die Engelse geen versterkings van Caesar's 
Camp af na Wagon Hill toe durf stuur het nie en 
kon Wagon Hill moontlik verower gewees het. 

Maar nie alleen was daar 'n gebrek aan 
samewerking tussen die Vrystaatse en 
Transvaalse burgers wat die rant aan weerskante 
aangeval het nie. Die gebrek aan 'n sentrale 
leiding het ook ten gevolge gehad dat die 
artillerie en die burgers wat die rant bestorm het, 
nie saamgewerk het nie maar onafhanklik van 
mekaar opgetree het. Die gevolg was dat die 
artillerie die burgers nie na behore gesteun het 
nie en vir hulle dikwels meer 'n gevaar was as 'n 
hulp. So bv. is bomme telkens tussen die burgers 
op die oostelike vleuel (Caesar's Camp) gegooi 



met die gevolg dat nie alleen van die burgers 
deur hul eie artillerievuur gedood is nie maar dat 
hulle ook gedwing was om van die posisies wat 
hulle ingeneem het, te ontruim. 92 Dit het die 
burgers daar so ontmoedig dat hulle die aanval 
gestaak het op 'n tydstip toe hulle dit met goeie 
gevolge kon en moes voortgesit het. Ook is die 
aanval van die burgers op Wagon Hill gestuit 
deur die Boere kanonne wat hul bomme vlak 
voor die aanstormende burgers geplant het. 

Die kanonne kon die burgers wat as stormtroepe 
opgetree het, die beste tot diens gewees het as 
hulle hulle daarop toegele het om die Engelse te 
verhinder om versterkings na die aangevalde 
punte toe aan te voer. Dit kon gedoen gewees het 
as hulle ten ooste van Ladysmith gekonsentreer 
was van waar die Britse bedrywighede in 
Ladysmith - waaruit die versterkings vir die 
verdediging van Platrand moes kom - sigbaar 
was. Vanuit die suide kon hulle die burgers 
alleen behoorlik steun as daar offisiere was wat 



92 Sien Ibid. Telegram no. 21 d.d. 7 Jan. 1900, waarin die 
Kommandant-generaal hierdie stelling onderskryf. 



die operasies van die burgers en van die artillerie 
kon kontroleer en koordineer. 

Die gebrek aan goeie leiding en ook aan 'n 
toereikende getal geskikte onderoffisiere het tot 
gevolg gehad dat te veel oorgelaat is aan die 
inisiatief van die gewone burgers; en die het 
verkies om hulle vanuit voorbereide stellings 
teen aanvalle te verdedig - nie om aanvalle te 
onderneem nie. Dit was in 'n groot mate aan elke 
burger self oorgelaat om te oordeel wanneer hy 
voorwaarts moes gaan en wanneer hy dekking 
moes soek. Die gevolg was dat net 'n klein 
persentasie van die burgers wat vir die aanval 
bestem was, tot op die kruin gevorder het; en 
hulle het klein groepies van die aller dapperstes 
uitgesonderd - slegs vorentoe gestorm tot agter 
'n klip of ander goeie posisie op die kruin, waar 
hulle van goeie dekking verseker was. Van daar 
het hulle 'n statiese vuurgeveg met die vyand 
onderhou. Dit was veral die geval op Caesar's 
Camp waar die burgers, onmiddellik nadat hulle 
die oostelike wagpos uitgewis het, kragdadig op 
die Britse skanse moes toegetas het. Ten gevolge 



van hierdie verskynsel het die aanvalle op sowel 
Caesar's Camp as Wagon Hill baie van hul krag 
ingeboet feitlik onmiddellik nadat dit begin 
ontwikkel het. Hiertoe het die feit dat die 
aanvallers nie van agter af versterk is nie 
meegewerk. As die klompie burgers wat die 
kruin bereik het, almal kragdadig voorwaarts bly 
storm het, sou hul verliese seker veel groter 
gewees het maar dit is twyfelagtig of die Engelse 
weer stand teen so 'n volgehoue vasberade aanval 
lank sou voortgeduur het. In die geval kon hulle 
die vyand op die rant uitgewis het voordat enige 
Britse versterkings kon opdaag. 

Ook die aanval wat deur Erasmus uitgevoer is 
om die aandag van die Engelse in 'n noordelike 
rigting af te lei, het sy doel gemis omdat 
Erasmus en sy ondergeskikte offisiere nie 
toegesien het dat die burgers kragdadig genoeg 
op die Britse stellings toetas nie. Alles was daar 
ook aan 'n paar man oorgelaat wat die moed 
gehad het om tot by die Engelse fort te storm en 
vir hul dapperheid met hul lewens geboet het. 
Die res het nie verder as tot by veilige 



defensiewe stellings gevorder nie en van daar op 
eie inisiatief 'n onskadelike vuurgeveg met die 
vyand onderhou. 

Regter Kock het by Pres. Kruger gekla omdat hy 
en genl. Meyer geen kennis van die voorgenome 
aanval gekry het nie en dat die burgers tot op die 
laaste moment oor die aanvalsplan in die duister 
gehou is en dus nie wis wat hulle moes doen 
nie. 93 Die feit dat die burgers met die oog op 
geheimhouding nie vooraf op hoogte van die 
aanvalsplan gestel is nie en dus nie suiwer wis 
hoe hulle moes optree nie, het ongetwyfeld in 'n 
groot mate daartoe bygedra dat slegs 'n klein 
persentasie aan die bestorming van die kruin 
deelgeneem en die res die Engelse vanuit veilige 
stellings beskiet het. Immers die burgers was 
geen gereelde soldate nie en nog nie daaraan 
gewoond om bevele in verband met gevaarlike 
aanvallende operasies oombliklik en blindelings 
op te volg nie. Hulle moes tyd he om dit te 
oordink en met hul offisiere en met mekaar 
daaroor te raadpleeg. 



By alles wat hierbo gese is, moet natuurlik 
gevoeg word dat die Britse troepe hulle besonder 
dapper verweer het. Volgens 'n verklaring van 'n 
Britse soldaat aan dr. Krieger van die Carolina 
kommando is hulle reeds die vorige Maandag 
(1 Jan. 1900) gewaarsku dat die Boere van plan 
was om Platrand aan te val en was hulle dus 
daarop voorbereid.'* White het natuurlik besef 
dat Platrand die sleutel tot Ladysmith was en dat 
hy dit steeds goed moes bewaak met die oog op 
'n vyandelike aanval, maar dat hy 'n aanval op 
die 6de verwag en horn daarvoor ingerig het, kan 
skrywer nie aanvaar nie. Bevestiging daarvoor 
kon nie in die Britse bronne gevind word nie en 
die feit dat eers op 3 Jan. besluit is om die aanval 
te onderneem, loenstraf die bewering. Immers as 
die Engelse 'n aanval op Platrand op die 6de 
verwag het, sou hulle seker beter maatreels 
getref het vir die verdediging van die posisie. 
Hulle sou dan seker nie 'n skeepskanon 



Sien Leyds 714, Telegram no. 17 d.d. 7 Jan. 1900. 



94 Sien Ibid. Telegramme nos. 14 en 15 d.d. 17 Jan. 1900. 
In een van die telegramme word beweer dat die Engelse 
reeds op Sondag kennis van die voorgenome aanval gedra 
het. 



gedurende die aand van die 5de na die voet van 
die rant gebring en in 'n posisie gelaat het waar 
die Boere dit kon verower as hulle wakkerder 
opgetree het nie. Die troepe het dan ook niks 
meer as die gewone waaksaamheid by al hul 
stellings betrag nie, waar hulle tydens die hele 
duur van die beleg van Ladysmith altyd gereed 
moes staan om aan enige aanval te eniger tyd die 
hoof te bied. Hul waaksaamheid was besonder 
skerp en as hulle 'n aanval op die 6de verwag 
het, sou hulle sonder twyfel daardie aand 
verkenners en wagposte uitgestel gehad het tot 
digby die Boere laers. 



DIE SLAG VAN PLATRAND 
(6 JAN. 1900) 

hoofstuk 3 
Buller Se Opmars Na Die Bo-Tugela 

1 . Die Boere word onkant betrap 

Die demonstrasie van die Britse mag teen die 
Boere stellings by Colenso tydens die slag van 
Platrand op 6 Jan. 1900 het aan die Boere getoon 
dat Buller by Chievely en Frere oor minstens nog 
10,000 troepe met minstens 20 kanonne beskik 
het. Dit het die gedagte egter nie die nek 
ingeslaan dat die Engelse besig was om van hul 
troepe van Colenso af na Kaapstad toe terug te 
stuur om die Republieke vanuit die Suide binne 
te val nie. Aan die moontlikheid dat die Engelse 
na die Bo-Tugela toe kon opruk om daar deur die 
Boere linie te breek, is, soos reeds aangetoon, 
wel gedink maar genl. Louis Botha het daar nie 
veel vrees voor gekoester nie. Genl. A. P. Cronje 
wat die Vrystaters aan die Bo-Tugela aangevoer 
het, was daar wel op bedug. Hy sou dan ook 
volgens die ooreenkoms wat hy op 27 Des. 1899 
met genls. S. W. Burger en Louis Botha getref 
het, die bergagtige gebied tussen die Groot en 
Klein Tugela regoor Potgietersdrif beset het om 



te verhinder dat dit onverhoeds deur die vyand 
ingeneem word. Nadat hy op 30 Des. 1899 die 
terrein persoonlik geinspekteer het, het hy egter 
tot die slotsom gekom dat hy nie in staat was om 
dit te beset nie. Hy het dadelik daarvan per 
heliogram aan genl. Burger kennis gegee en wel 
in die volgende woorde: 

"Ik ben gisteren met mijne officieren door 
Tugela geweest om te gaan kijken naar 
posities daar maar heb geen positie gevonden. 
De plek door u aangewezen is niet een loskop 
zooals door u verondersteld maar een stuk van 
de zwart rand. Daar is geen water. Al water te 
krijgen is Tugela en Klein Tugela. Tugela 
loopt vast aan de krantz. Daar is geen plaats 
voor paarden om te weiden. Het is heelemaal 
ongeschikt in bezit te nemen. De randen die 
op loopen naar Drakensberg moeten alien ook 
in bezit genomen worden als wij de positie 
door u aangewezen in bezit nemen. Hiervoor 
zullen ten minste 2,000 burgers noodig zijn. 
De beste positie in bezit te nemen zijn aan de 
over zijde van Klein Tugela. Maar zullen wij 



ten minste in drie afdeelingen moeten gaan 
staan. En hiervoor zal ook een sterke macht 
noodig zijn. Ik zal mij gereed houden om mijn 
hulp bij te zetten in geval daar een aanval is. 
Commdt. Viljoen is weg met al zijne 
menschen en ook de maxim en nu zit ik hier 
met slechts een kanon." 1 

Genl. Burger het horn oor die saak nie verder 
bekommer nie en sover vasgestel kon word aan 
genl. Botha daar nie eers kennis van gegee nie. 
Laasgenoemde het ook nie, verder by genl. 
Cronje daarop aangedring dat hy die terrein 
tussen die Groot en Klein Tugela beset nie. Hy 
was so seker daarvan dat die Engelse weer by 
Colenso deur die Tugelalinie sou probeer breek - 
d.w.s. as Buller nie besig was om sy mag na die 
Kaapkolonie toe terug te trek nie - dat hy nog op 
7 Jan. 1900 bereid was om genl. Cronje met sy 
hele mag van die Bo-Tugela af te laat weggaan 
om Platrand te help inneem, al sou die Bo- 



Tugela ten gevolge daarvan ook byna heeltemal 
onbeset wees. 2 

Op 9 Jan. 1900 het die Regering in Pretoria 'n 
berig onder oe gekry wat in die Natal Mercury 
verskyn het, en waarvan die strekking was dat 
Buller en White 'n gesamentlike aanval op die 
Boere mag aan die Tugela sou doen met die doel 
om op die een of ander punt 'n bres in die Boere 
linie te slaan. Hulle het daarvan kennis gegee aan 
kmdt.-genl. Piet Joubert en die mening uitge- 
spreek dat hy maatreels moes tref om aan so 'n 
aanval die hoof te bied.' Voordat hy daaraan 
aandag kon gee, het 'n berig uit 'n baie betrou- 
bare bron die Regering in Pretoria op 10 Jan. 
1900 bereik dat daar die vorige week 30,000 
troepe met 3,000 muile en 1,500 perde in Durban 
geland het asook baie kanonne, en dat Buller 
voornemens was om Colenso teen die end van 
die week met 60,000 man van drie kante af aan 
te val ten einde Ladysmith te ontset, wat dit nie 
langer as nog drie weke kon uithou nie. Na 



1 Leyds 746e pp. 65-66 



2 Sien vorige hoofstuk hiervoor. 

3 Leyds 714, Telegram no. 18 d.d. 9 Jan. 1900. 



aanleiding hiervan het pres. Kruger aan kmdt.- 
genl. Joubert gesein om Colenso so goed as 
moontlik te versterk en op alle punte baie waak- 
saam te wees. 4 Aan pres. Steyn het hy daarvan 
kennis gegee en horn versoek om alle Vrystaatse 
burgers wat nog wagdiens op die Drakensberge 
verrig het, gereed te hou om na die Tugela te 
vertrek of hulle sommer onmiddellik daarheen te 
stuur/ Na aanleiding hiervan het kmdt.-genl. 
Joubert aan hoofkmdt. Prinsloo getelegrafeer dat 
die offisiere van die twee Republieke wat aan die 
Tugela en by Ladysmith diens gedoen het, byeen 
moes kom vir 'n krygsraadsvergadering, natuur- 
lik om planne te beraam om die verwagte Britse 
aanval die hoof te bied." 

Almal was dus vol spanning besig om hulle voor 
te berei op 'n nuwe Britse aanval in die 
omgewing van Colenso toe soos 'n donderslag 
uit die blou hemel daar 'n berig van kmdt. Ben 
Viljoen in die laer van genl. Botha aankom dat 



Ibid. Telegram no. 20 d.d. 10 Jan. 1900. 
; Ibid. Telegram no. 22A d.d. 10 Jan. 1900. 
Ibid. Telegramme nos. 25 en 26 d.d. 10 Jan. 1900. 



die Engelse met 'n groot mag in aan tog was na 
die Bo-Tugela. Hulle het reeds die brug oor die 
Klein Tugela oorgetrek en was vinnig onderweg 
na die Groot Tugela op die pad na Oliviershoek. 
'n Groot deel van die vyandelike mag het nadat 
hulle oor die Klein Tugela was na Pontdrif (d.i. 
Potgietersdrif) getrek en hul verkenners was 
reeds in die berge aan die suidelike oewer van 
die Groot Tugela wat genl. A. P. Cronje nagelaat 
het om te beset. Die mag het bestaan uit baie 
kavallerie, infanterie en grofgeskut, en die vyand 
het so vinnig getrek dat hulle die Groot Tugela 
met dagbreek deur kon wees. 7 

2. BULLER SE PLANNE VIR DIE OPMARS NA DIE 
BO-TUGELA 

Met hierdie beweging het Buller die Boere skoon 
onkant betrap en as hy maar vinnig bly voort trek 
het, kon hy die Boere in 'n verskriklike penarie 
geplaas het. Dit skyn egter of Buller sedert die 
slag van Colenso vertroue in homself of in sy leer 
verloor het en alles behalwe lus was om nog 'n 



7 Leyds 714, Telegram no. 30 d.d. 10 Jan. 1900. 



botsing met die Boere te waag. Daarom het hy 
dan ook aan die War Office voorgestel dat hy 
Ladysmith maar aan sy lot moes oorlaat en goeie 
posisies op 'n geskikte terrein moes inneem vir 
die beskerming van Suid-Natal. 8 Die Britse 
kabinet wou daar egter nie van hoor nie. Hy het 
aan Buller laat weet dat hy die oorgawe van 
Ladysmith as 'n nasionale ramp van die grootste 
omvang sou beskou en het by horn aangedring om 
nog 'n poging aan te wend om Ladysmith te 
ontset." Terselfdertyd het die War Office horn 
verwittig van die uitsending van groot troepe 
versterkings na Suid-Afrika. Hieronder was 
Milisie, uitgesoekte Yeomanry en Vrywilligers, 
en meer as voldoende kanonne om die swaar 
geskut te vervang wat by Colenso verlore gegaan 
het. 10 

Onder druk van die Britse kabinet het hy dus 
besluit om nog eens te probeer om Ladysmith te 



8 Vgl. South African War, 1899-1902, Confidential 
Telegrams, no. 54 d.d. 15 Des. 1899. 

9 Ibid., no. 57 d.d. 16 Des. 1899. 

10 Ibid. no. 59 d.d. 16 Des. 1899. 



ontset. Met die oog daarop het hy sir Charles 
Warren se divisie uit die ha we van Kaapstad na 
Natal ontbied met uitsondering van twee 
bataljons, die 1st Yorkshires en die 2nd Warwick- 
shires, wat op versoek van genl. sir F. Forestier- 
Walker in die Kaapkolonie agtergelaat is om op 
die verbindings linies daar diens te doen. ' ' Buller 
was egter vasbeslote om nie weer in die 
omgewing van Colenso deur die Boere linies te 
probeer bars nie maar aan die Bo-Tugela, die 
terrein van waar hy reeds van voor sy aanval op 
Colenso af op die Boere wou toetas.' 2 Etlike van 
sy senior offisiere, waaronder sir Charles Warren, 
het van horn verskil en die mening uitgedruk dat 
daar liewers op die Boere se linkerflank regoor 
Pietersstasie toegeslaan moes word." Buller was 
egter oortuig dat hy reg was en wou daar nie van 
hoor nie. Hy het geglo dat 'n opmars via 
Potgietersdrif voordeliger was as een oor Colenso 
of Pieters. Hy het reeds deur verkenning vasgestel 



11 Ibid. nos. 65 en 67 d.d. 18 Des. 1899. 

12 Vgl. Cd. 1791, p. 177. 

13 Sien Times History, III, p. 208. 



dat hy Potgietersdrif sonder moeilikheid sou kon 
oorsteek, en is verseker dat as hy eers oor die 
rivier was, dit nie moeilik sou wees om 
Ladysmith te bereik nie. 14 

Daar was natuurlik ernstige moeilikhede aan 'n 
opmars na Potgietersdrif en daarvandaan af verder 
na Ladysmith toe verbonde - moeilikhede wat 
enige Britse bevelvoerder huiwerig sou gemaak 
het om dit te waag. In die eerste plek sou die 
verskuiwing van die groot troepemag na die Bo- 
Tugela toe nie ongesiens kon plaasvind nie. Die 
Boere op die noordelike oewer van die Tugela sou 
dit sien en dadelik groot burgerkommando's 
weswaarts stuur om die terrein teenoor Potgieters- 
drif of enige ander drif waar hy sou probeer 
deurgaan, te verdedig, asook die terrein tussen die 
betrokke drif en Ladysmith. Daarby sou die 
bewegings van Buller se leer vertraag word deur 
die groot tros kommissariaat waens wat dit sou 
moes vergesel, en wat bowendien afgesny sou 
kon word as die Boere by Colenso of elders oor 



die rivier sou gaan om op sy verbindingslinies toe 
te tas. Die verbindingslinies sou dus besonder 
goed beskerm moes word. Ook was sy kennis van 
die terrein ten noorde van Potgietersdrif beperk en 
die kaarte wat hy daarvan besit het, 
ondoeltreffend. Die enigste gedetailleerde kaart 
van die terrein waaroor hy beskik het, was 
vervaardig met die doel om die grense tussen 
plase aan te toon en topografiese besonderhede 
het daarop of heeltemal ontbreek of was 
onnoukeurig." Ten slotte het genl. White na 6 
Jan. 1900 aan horn laat weet dat hy sy poging om 
Ladysmith te ontset nie sou kon steun deur vanuit 
Ladysmith ook 'n aanval op die Boere te waag 
me.' 6 

Die nuwe Britse opperbevelhebber in Suid- 
Afrika, lord Roberts, het egter op 23 Des. 1899 uit 
Londen aan Buller gekabel dat "I imagine, from 
what I learn here, that you are only waiting for 
reinforcements sufficient to enable you to hold, at 



14 Britse amptelike History of the War in South Africa, II, 
pp. 339-340. 



15 Britse amptelike History of the War in South Africa, II, 
p. 339. 

16 U. 1791,BylaagK, no. 50. 



or near Chievely, an entrenched camp, and, with 
the rest of the troops, to turn the strong position 
which the enemy hold on the Tugela." 17 Onder 
druk dus ook van die kant van die nuwe Britse 
opperbevelhebber was daar vir Buller geen ander 
genade as om na die aankoms van Warren met sy 
divisie na die Bo-Tugela toe op te ruk, en daar 
deur die vyandelike linies te probeer breek in 
weerwil van die moeilikhede wat aan die 
voorgenome operasie verbonde was nie. Daarby 
was hy self ook begerig om sy eer en reputasie 
wat deur sy mislukte aanval op Colenso vernietig 
was, deur 'n suksesvolle militere operasie te 
herstel voordat lord Roberts in die land sou 
aankom.' 8 Hy het egter nie kans gesien om die 
Boere aan enige kant te omvleuel soos deur lord 
Roberts aan die hand gedoen is nie, en het dit ook 
duidelik te kenne gegee in 'n brief wat hy op 28 
Des. 1899 aan die Britse opperbevelhebber gerig 



en na Kaapstad gestuur het, waar dit aan horn 
oorhandig moes word. Hierin het dit geheet: 

"The whole Tugela river is a strong position; 
there is no question of turning it; the only open 
question is whether one part of it is easier to 
get through than another. I tried Colenso, 
because, though unaided I could not have 
forced the defile north of Colenso, it was the 
only place in the whole line in which Sir 
George White's force could aid me in my 
advance from the Tugela. I am now waiting for 
reinforcements and am going to force a 
passage at Potgieters Drift. If I can find water 
to use in the subsequent advance, I think I 
ought to just pull through: but the difficulties 
are very great. If I succeed, it should be about 
the 12th January, and if then I join hands with 
Sir G. White, I think together we shall be able 
to force the enemy to retire and so free Sir G. 
White's force."'" 



17 South African War, 1899-1902, Confidential Telegrams, 
no. 75 d.d. 23 Des. 1899. 

18 Vgl. Julian Symons, Buller's Campaign, p. 192. 



Sien Britse amptelike History of the War in South 
Africa, I, p. 411, en Cd. 1791, p. 177. 



Sy gedagte met die voorgestelde opmars na die 
Bo-Tugela was dus nie om om die Boere se 
regterflank te gaan nie maar slegs om die sentrum 
van die operasies weswaarts te verskuif, en om 
daar in die omgewing van Potgieterdrif nog 'n 
swaar frontaanval op die Boere stellings te 
beproef. 20 Hy het natuurlik daarop staatgemaak 
dat die Boere die gebied daar baie swakker beset 
sou he as by Colenso en ook nie so waaksaam sou 
wees nie. 

Van sy offisiere het met horn saamgestem dat die 
onderneming met sukses deurgevoer kon word 
maar van hulle wou dat die troepemag wat die 
deurbraak moes waag, met soveel spoed na die 
terrein aan die Bo-Tugela aangevoer moes word 
dat hulle die Tugela kon deurtrek voordat die 
Boere voldoende versterkings daarheen kon stuur 
om hulle te keer. Met die oog daarop het hulle aan 
Buller voorgestel om die berede troepe ongesiens 
gedurende die nag na Potgietersdrif toe te laat 
opruk, vergesel van Lyttelton se infanteriebrigade 
wat met muilwaens daarheen aangery moes word. 



Met die aanbreek van die dag moes hulle dan die 
Tugela oorsteek en die hoogtes op die noordelike 
wal daarvan beset voordat die Boere daar kon 
aankom. Die artillerie en die res van die infanterie 
kon hulle op die gewone wyse volg. 21 Deur so op 
te tree, sou, so het hulle geredeneer, die Engelse 
sonder enige swaar gevegte in besit van die 
noordelike oewer van die rivier kom en in 'n 
uitstekende posisie wees om na Ladysmith toe 
deur te druk. 

Vir Buller wat met die slag van Colenso geleer 
het dat die Boere nooit onderskat moes word nie, 
het dit egter te veel na 'n avontuurlike waagstuk 
gelyk, die soort waagstuk wat gewoonlik tot 
mislukking gedoem is. Hy het die plan gevolglik 
verwerp." Die Boere verkenners was immers 
wakker, en daarby het die inligting wat horn 
bereik het, daarop gedui dat hy teen 'n groot 
oormag geveg het. 



" Vgl. Julian Symons, Butter's Campaign, p. 192. 



Sien Times History, III, p. 208. 
; Ibid. 



In Natal alleen en op die grense daarvan, so het 
Buller die Britse Minister van Oorlog op die mou 
probeer speld (klaarblyklik om 'n verklaring te 
gee vir sy groot neerlaag van 15 Des. 1899), was 
daar 'n mag van 46,000 Boere, en altesaam het 
die Boere oor nie minder as 145,000 man beskik 
nie, van wie slegs 120,000 in die veld was. 23 
Tevergeefs het die Minister van Oorlog horn 
daarop gewys dat die totale Transvaalse 
bevolking voor die oorlog maar net 90,000 was, 
vrouens ingesluit, en dat daar maar slegs 25,000 
burgers bo 16 jaar in die Presidentsverkiesing 
van 1898 gestem het." Buller het tot na die 
oorlog toe volgehou dat sy inligting juis was, en 
dat die mag waaroor hy beskik het - selfs na die 
aankoms op Frere van Warren se divisie 
gedurende die laaste dae van Desember 1899- 
nietig gelyk het teen die wat die Boere teen horn 
kon monster." Hy het slegs aan een manier 
geglo waarop hy met enige hoop op sukses deur 



Sien South African War, 1899-1902, Confidential 
Telegrams, no. 94 d.d. 9 Jan. 1900. 
24 Ibid. no. 96 d.d. 10 Jan. 1900. 
"Vgl.Cd. 1791, p. 177. 



'n linie kon breek wat deur so 'n gedugte mag 
verdedig is. Dit was om met nagenoeg sy hele 
leer op die een of ander punt in die linie toe te 
slaan en te bly toeslaan totdat dit uiteindelik 
beswyk en hy deur die Tugela kon trek na 
Ladysmith toe. Die plek wat hy gekies het om 
die Tugela oor te steek, was Potgietersdrif, en hy 
het gemeen om na sowat drie harde gevegte sy 
pad oop te slaan tot by Lancer's Hill voor 
Ladysmith." 

As basis vir die konsentrasie van sy leer met die 
oog op die aanval op die Boere stellings aan die 
Bo-Tugela het Buller Springfield gekies, 'n 
dorpie op die noordelike wal van die Klein 
Tugela op die pad na Potgietersdrif, Meuldrif en 
Skietdrif, en nie ver van Porritsdrif verwyder nie. 

3. Maatreels met die oog op die opmars 
na die bo-tugela 

Op 8 Jan. 1900 het Buller die nodige stappe 
gedoen vir die verskuiwing van sy leer na 



' 5 Vgl. Ibid. Bylaag K, no. 42. Sien ook Britse amptelike 
History of the War in South Africa, II, p. 339. 



Springfield. Allereers het hy die leer gereorgani- 
seer, en voorsiening gemaak vir die behoorlike 
bewaking van sy basisse by Chievely en Frere 
gedurende die afwesigheid van die troepemag 
wat na Springfield verskuif sou word. Die gevaar 
was nl. nie uitgeslote dat die Boere by Colenso 
op sy verbindingslinies kon toetas en horn selfs 
in die rug kon aanval as hulle sou ontdek dat sy 
leer vertrek het nie. Daarteen moes gewaak 
word. 

Die beskerming van Chievely het hy opgedra aan 
genl.-maj. G. Barton wat oor 4 twaalfponder- 
skeepskanonne, 200 berede troepe en die 6de 
infanteriebrigade (saamgestel uit die 2nd Royal 
Fusiliers, die 1st Royal Welsh Fusiliers, die 2nd 
Royal Irish Fusiliers en 'n halfbataljon 2nd 
Royal Scots Fusiliers) beskik het, asook oor 'n 
voorrade kolonne, 'n kompanie baardraers en 'n 
veldhospitaal; en met die verdediging van Frere 
het hy lt.-kol. Blagrove belas. Laasgenoemde het 
daarvoor 2 twaalfponder-skeepskanonne, 2 veld- 
kanonne van die 66ste battery, 400 berede troepe 
en 'n halfbataljon Royal Scots Fusiliers, 'n 



af deling van die King's Royal Rifles en 'n 
afdeling van die Rifle Brigade gekry. 27 

Met die reorganisasie van die infanterie wat na 
Springfield moes gaan, is verskeie brigades 
verskuif uit divisies waarin hulle tot op die 
tydstip ingedeel was, met die gevolg dat daar 
baie staf veranderings plaasgevind het. So is die 
5de brigade by die 2de divisie geplaas wat die 
4de brigade aan die 5de divisie moes afstaan, 
terwyl die lOde brigade van die 5de divisie na 
die korpstroepe toe oorgeplaas is." s Buller en sy 
offisiere het dit egter so verkies en die 
reorganisasie is dus deurgevoer. 

Nog dieselfde dag het Buller die bevel uitgereik 
vir die opmars van sy leer na die Bo-Tugela as 
volg: Gedurende die nag van 9 tot 10 Jan. 1900 
moes die 2de divisie van genl. C. F. Clery en die 
berede divisie van die graaf van Dundonald 
opruk na uitgesoekte kampplekke wat op en in 
die nabyheid van die plaas van Pretorius gelee 



27 Cd. 968, p. 12. 

8 Sien Britse amptelike History of the War in South 
Africa, II, p. 340. 



was, sowat 6 myl noordwes van Frere en 9 myl 
ten suidweste van Springfield. Hulle moes in 
twee afdelings trek. Genl.-maj. Hildyard se 
kolonne wat bestaan het uit die 2de infanterie 
brigade, 'n battery veldartillerie en 2 twaalf- 
ponder skeepskanonne, moes van Chievely af 
trek na 'n kamp in die nabyheid van Pretorius se 
plaas; en genl.-maj. Hart se kolonne - bestaande 
uit die 5de infanteriebrigade, die 73ste 
veldbattery, die 17de veld kompanie Royal 
Engineers en 6 twaalfponder skeepskanonne - 
moes onder geleide van 400 berede troepe van 
Frere af na 'n kampplek ten suide van Pretorius 
se plaas beweeg. Laasgenoemde kolonne sou 
ook die hoofkwartier- en divisie troepe begelei. 
Hieronder was die afdeling kommissariaat, die 
divisie hospitaal, die veldbattery en ammunisie 
kolonne van die divisie, asook 2 kanonne van die 
66ste veldbattery en 2 vloot kanonne van 4,7 
duim kaliber. 

Die primere funksie van Hildyard se kolonne 
was om die opmars van die troepe wat van Frere 
af na Springfield sou opruk, gedurende die 



oprigting van 'n voorrade depot by Springfield te 
dek, maar hy moes ook skynbewegings doen wat 
die vyand onder die indruk sou bring dat Buller 
se doel eintlik was om die Tugela by Porritsdrif 
oor te steek. Genl.-maj. Hart moes onder Clery 
se bevel alle moontlike hulp aan die 
kommissariaat afdelings verleen soos hulle by sy 
kamp verbykom, maar ook gereed wees om 
Hildyard wanneer nodig te help. 

Die middag van die lOde moes genl. C. F. Clery 
'n sterk berede mag met artillerie uitstuur om 
Springfield te verken en indien moontlik te beset, 
en die aand van die lOde moes lt.-genl. sir 
Charles Warren met die hele 5de divisie en die 
korpstroepe onder sy bevel (t.w. die lOde 
brigade, die 61ste en 78ste batterye Royal Field 
Artillery met 'n ammunisie kolonne, 'n ponton 
troep, 'n ballon seksie, 'n seksie van die telegraaf 
afdeling en 'n voorrade park) van Frere af na 
Springfield toe opruk, waar hy horn die oggend 
van die llde moes tuismaak. Wanneer die 
voorrade waarmee Springfield toegerus moes 
word alles daar afgelaai was - dit sou volgens 



Buller se verwagting teen die 13de geskied - 
moes ook Clery sy kolonne na Springfield toe 
verskuif. 29 

Voorts het hy gedetailleerde instruksies uitgereik 
vir die aanry na Springfield van voldoende 
kommissariaat om sy reuseleer aldaar vir 16 dae 
te onderhou. Die onderneming het 324 ossewaens 
vereis waarvan elkeen twee vragte moes aanry, 
afgesien van nog 25 waens wat die troepemag op 
en in die omgewing van Pretorius se plaas en die 
wat later by Spearman's Hill posgeneem het, van 
voorrade moes voorsien." Ten slotte het Buller 'n 
beweging beplan om die Boere se aandag van sy 
trek af te lei na die grens van Zoeloeland en na die 
omgewing van Helpmekaar. Met die oog daarop 
het hy 'n klein, lig toegeruste kolonne van sowat 
300 koloniale troepe onder kol. F. Addison, lid 
van die Natalse Wetgewende Vergadering, beveel 
om op 11 Jan. 1900 vanuit Estcourt en Mooirivier 
deur Zoeloeland op te ruk, en die Boere mag wat 
op Helpmekaar onder die bevel van asst.-genl. J. 



Ferreira gele het om teen invalle vanuit 
Zoeloeland te waak, aan te val en te vernietig. 
Daarvandaan af moes hulle deurdruk na Wasbank 
en op die Boere se verbindingslinies toetas." 

As gevolg van baie swaar reen wat aanhoudend 
sedert die aand van 8 Jan. 1900 geval het, moes 
Buller van sy plan afsien om gedurende die nag 
van die 9de na Pretorius se plaas toe op te ruk, en 
het Clery se divisie eers met skemer die oggend 
van die lOde in beweging gekom. Buller het aan 
die Minister van Oorlog kennis gegee dat hy die 
volgende dag van Springfield af sou vertrek en 
oor Trichardtsdrif of Potgietersdrif teen die vyand 
sou opruk met die oog op die ontset van 
Lady smith. Ook aan lord Roberts het hy so 'n 
mededeling gestuur." 

Nie een van die twee het horn daarop geantwoord 
nie. Lord Landsdowne, die Britse Minister van 
Oorlog, het slegs aan Roberts gekabel dat hy baie 
bekommerd voel oor Buller. Buller se telegram 



'Cd. 968, pp. 6-7 en 9-10. 
'Cd. 968, pp. 12-13. 

van die vorige dag waarin hy vertel het van die 
vreeslike oormag Boere waarteen hy moes veg, 
kon nie anders as om die indruk by horn te 
verwek dat Buffer enigsins in die bol gepik was 
nie. Hy het Roberts dus gelas om seker te maak 
dat Buller "is doing what is best." 33 Dit het 
Roberts nie gedoen nie. Voor die Britse "War 
Commission" het hy na die oorlog verklaar dat "I 
refrained from expressing my opinion, or from 
giving any instructions with regard to them, for I 
felt I was not in a position to judge how far Sir 
Redvers Buller was committed to an immediate 
move, or whether the situation in front of him and 
in Ladysmith demanded prompt action. I 
therefore decided to let Sir Redvers Buller have 
an absolutely free hand to carry out the operations 
he had planned."" Aan Landsdowne het hy 
nogtans gekabel dat Buller blykbaar weer 
"cheered up" was, want "before he knew of my 
arrival here (d.i. in Suid-Afrika) yesterday, he had 



arranged as I telegraphed to you this morning, 
cipher No. 3, to make a turning movement for the 
relief of Ladysmith; I earnestly hope this will 
prove successful. Buller has had up to the present 
a perfectly free hand, and any instructions I may 
give him will depend on the result of the 
operation to which he is now committed."" Lord 
Roberts het dus van die staanspoor af 'n 
verkeerde opvatting gehad oor wat Buller beoog 
het met die beweging na die Bo-Tugela. Hy was 
daarvan oortuig - blykbaar selfs nadat hy Buller 
se brief van 28 Des. 1899 wat hierbo aangehaal 
is, ontvang het - dat Buller van plan was om die 
Boere posisie aan die westekant te omvleuel, en 
het geen gedagte daaraan gegee dat hy 
voornemens was om nog 'n frontaanval op die 
Boere stellings te waag nie. 

4. Die opmars 

Die opmars van Buller se leer van Chievely en 
Frere af na die Bo-Tugela toe was 'n uitputtende 

onderneming wat die hoogste eise aan mens en 
dier gestel het. Die swaar reens het die paaie in 
moerasse en elke droe lopie in 'n rivier verander, 
met die gevolg dat nie alleen die meer as 24,000 
troepe nie maar veral die 58 kanonne (waaronder 
10 vloot kanonne) en die lang toue swaar 
belaaide konvooiwaens, ammunisiewaens en 
waens belaai met pontons en ander toerusting 
van die genietroepe, slegs met die grootste 
gesukkel oor die weg kon kom. Dit was 'n 
geploeter in die modder soos die troepe nog 
nooit voorheen beleef het nie. Veral die swaar 
kanonne en die 350 konvooiwaens wat met hul 
vragte elkeen gemiddeld tussen 5,500 en 5,865 
lb. (12,100 en 12,900 kg.) geweeg het, het 
ontsettend baie las gegee. Hulle het tot op hul 
aste in die modder vasgeval, en telkens moes die 
soldate die oorvermoeide dubbele en selfs 
driedubbele spanne osse help om die waens deur 
die driwwe en talle vasval plekke te kry. 
Bowendien was die son verskriklik warm. 
Gelukkig het Warren 'n sewetal pad lokomo- 
tiewe met horn van Engeland af saamgebring wat 
deur stoom aangedryf is, en hulle het uitstekende 



diens verrig. Wei het van hulle ook by Frere in 
die modder vasgeval, maar die wat uitgekom het, 
het waens uit die modder gesleep wat 'n span 
van 80 osse nie kon versit nie. Met hul hulp en al 
het die kolonne egter baie stadig gevorder, slegs 
so wat 'n myl per uur, en toe die infanterie 
daardie aand op die plaas van Pretorius aankom, 
besmeer met modder en doodmoeg, was die stert 
van die stoet konvooiwaens nog digby die kamp 
by Frere. 36 

Solank as die infanterie moeisaam voortgesleep 
het na die plekke op en om Pretorius se plaas 
waar hulle moes oornag, het die berede brigade 
verlof gekry om voor die kolonne uit te trek, en 
vroeg die middag reeds was hulle op Springfield. 
Nadat die graaf van Dundonald, bevelvoerder 
van die berede brigade, die omgewing aldaar 



36 Sien Britse amptelike History of the War in South 
Africa, II, p. 341; Times History, III, pp. 210-211; 
Nierstrasz, II band 3, p. 714; Julian Symons, p. 194; en 

Oliver Ransford, The Battle of Spion Kop, p. 43, se daar 
was 10 pad lokomotiewe. 



verken het sonder om iets van die Boere te 
gewaar, het hy besluit om na Potgietersdrif toe 
deur te druk. Hy was doodseker dat daar van die 
kant van die vyand geen gevaar te vrees was nie 
en het dus slegs 300 man berede infanterie, 'n 
kompanie van Bethune's Mounted Infantry en 2 
kanonne by Springfield agtergelaat om dit as 
basis te beskerm. Met die res, sowat 700 man en 
4 kanonne, het hy sy tog voortgesit en toe die 
aandskemer daal, het hy Spearman's Hill en 
Mount Alice wat Potgietersdrif aan die suidelike 
oewer van die Tugela beheers het, beset en aan 
genl. Clery rapport van sy verrigtinge gedoen. 'n 
Swak afdeling van genl. Andries Cronje se 
burgers wat op die hoogtes geposteer was, het by 
die nadering van die vyand ongemerk na die 
noordelike oewer toe teruggetrek. Hulle het geen 
weerstand probeer bied nie, aangesien hulle bang 
was dat die Engelse hulle van hul basis sou 
afsny. Die enigste Boere wat dan ook deur die 
Engelse gesien is, was 'n klein wagpos wat die 
pont op die noordelike oewer bewaak het. 37 



Britse amptelike History of the War in South Africa, II, 



Die volgende dag (11 Jan. 1900) was daar egter 
meer van die vyand te sien, besig om hulle op 
die hoogtes sowat 3 myl anderkant die drif in te 
grawe. Dundonald het horn egter nie deur die 
groter getalle burgers laat afskrik wat besig was 
om vir hulle inderhaas loopgrawe uit te haal nie. 
Hy was vasbeslote om Potgieterdrif te bly behou 
en toe die Boere wagte wat die pont op die 
noordelike oewer bewaak het, weer hul oe 
uitvryf, het 'n drietal waaghalsige Engelse, lede 
van die South African Light Horse, die rivier 
oorgeswem en die pont onder hul oe losgesny 
gehad en dit na die suidelike oewer begin 
wegvoer. Die paar troepe is hewig beskiet en hul 
aanvoerder, luit. Carlisle, is ook lig gewond maar 
tog het hulle met die pont weggekom. Daarmee 
is die beheer van die Engelse oor Potgietersdrif 
verstewig." 

Ondertussen het genl. Hildyard met die 2de 
brigade en die troepe wat daarby gevoeg is, die 
aangewese laer plekke op die plaas van Pretorius 
bereik. Hiervandaan af het hy ingevolge sy 
instruksies op die llde met Thorneycroft' s 
Mounted Infantry, 'n battery veldartillerie; die 
2nd Devonshire regiment en die 2nd West 
Yorkshire regiment in die rigting van Porritsdrif 
en Deeldrif beweeg om die Boere onder die 
indruk te probeer bring dat die troepe die Tugela 
by die driwwe wou oorsteek. Die demonstrasie 
het egter geen indruk op die Boere gemaak nie. 
Slegs enkele burgers is gesien, en teen die 
middag het die troepe dus na hul laerplek op die 
plaas teruggetrek. 39 

Teen middernag van 10 Jan. 1900 het ook die 
infanterie van genl. Warren se kolonne, nl. die 
4de, lOde en 1 lde brigades, op Pretorius se plaas 
begin opdaag. Hulle het Frere om 5.30 nm. 
verlaat en in die spore van Clery se divisie oor 
die modderige pad gesukkel wat deur Clery se 



kolonne byna onbegaanbaar gemaak is. Veral die 
swaar voertuie en kanonne, waaronder 
skeepskanonne wat 9,900 lb. (4,500 kg.) elk 
geweeg het, het die pad letterlik stukkend 
geploeg. Dit het 'n op mars oor die terrein in die 
donker byna onmoontlik gemaak. Naby die plaas 
het Warren se troepe hul weg versper gevind 
deur 'n lopie wat afgekom en soos 'n rivier gelyk 
het. Dit het byna die hele divisie verplig om ten 
ooste van die lopie in en langs die modderpad 
waarlangs hulle getrek het, te oornag. Eers die 
volgende dag kon die 5de divisie verder na 
Springfield toe opruk. Daarvandaan het Warren 
Lyttelton se brigade na Potgietersdrif gestuur om 
Dundonald te onder steun. Die middag van die 
12de was hierdie brigade digby Spearman's Hill 
en die dag daarna het hulle twee swaar 
skeepskanonne van 4,7 duim kaliber op die 
heuwel geplaas om die omgewing van die drif 
skoon te skiet wanneer dit nodig sou word. Die 
drif was nou stewig in Britse besit.*° 



39 Britse amptelike History of the War in South Africa, II, 
p. 343. 

Terwyl die res van Warren se divisie voortge- 
gaan het om 'n voorraad basis op Springfield in 
te rig met die oog op die onderhoud van Buller 
se leer van altesaam meer as 24,000 man het 
Buller op 12 Jan. 1900 'n besielende algemene 
bevel aan die troepe uitgereik, wat op parade van 
die manskappe voorgelees moes word. Die 
inhoud daarvan was as volg: 

"The Field Force is now advancing to the 
relief of Ladysmith, where surrounded by 
superior forces our comrades have gallantly 
defended themselves for the last ten weeks. 

The General Commanding knows that 
everyone in the Force feels as he does, we 
must be successful. 

We shall be shortly opposed by a clever, 
unscrupulous enemy; let no man allow 
himself to be deceived by them. If a white 
flag is displayed, it means nothing unless the 
Force displaying it halt, throw down their 

South Africa, 10 tot 13 Jan. 1900; Britse amptelike History 

arms, and throw up their hands at the same 
time. 

If they get a chance the enemy will try and 
mislead us by false words of command and 
false bugle sounds; everyone must guard 
against being deceived by such conduct. 

Above all, if any are ever surprised by a 
sudden volley at close quarters, let there be no 
hesitation; do not turn from it, but rush at it. 
That is the road to victory and safety. A 
retreat is fatal; the one thing the enemy cannot 
stand is our being at close quarters with them. 

We are fighting for the health and safety of 
our comrades, we are fighting in defence of 
our flag against an enemy, who has forced 
war upon us for the worst and lowest motives 
by treachery, conspiracy and deceit. Let us 
bear ourselves as our cause deserves." 41 

5. Die terrein en Buller se aanvalsplan 

Dieselfde dag het Buller Mount Alice beklim, 
die hoogste van die heuwels wat sy troepe 
teenoor Potgietersdrif beset het. Daarvandaan af 
het hy die terrein aan die oorkant van die rivier 
waaroor sy troepe sou moes gaan om na 
Ladysmith toe op te ruk, noukeurig in oenskou 
geneem. Dit was die eerste maal wat hy dit doen 
en dit het horn dadelik opgeval dat die terrein 
daar heeltemal anders uitgesien het as wat hy 
gereken het toe hy die plan opgevat het om deur 
Potgietersdrif na Ladysmith toe te trek. 

Potgietersdrif self was gelee aan die suidwes- 
telike punt van 'n vierkantige landtong tussen 
twee groot bogte wat die Tugela na die noorde 
gemaak het. Aan drie kante, die ooste-, weste- en 
suidekant, was die landtong deur die bog van die 
rivier gevorm wat tussen 50 en 60 tree breed en 
12 voet diep was - 'n ernstige versperring om 
oor te trek en veral om oor terug te vlug as dit 
noodsaaklik sou word. Die enigste skuiling op 
die landtong was die Rooikoppies (ook 
Makonkiekoppies genoem) wat aan die suidwes- 



tekant daarvan digby Potgietersdrif gele het. Die 
res van die gebied wat deur die rivier ingesluit 
was, was 'n gelyk vlakte. Aan die noordekant 
was die landtong begrens deur die Brakfontein- 
hoogtes wat hoogstens 600 voet bo die vlakte 
uitgetroon het, en hierdie hoogtes was aan albei 
kante deur hoe berge beskut wat vas teen die 
rivier gele en uitstekende posisies aan die 
verdedigers van die terrein gebied het. Aan die 
oostekant was Vaalkrans en aan die westekant 
die Drielingkoppe, 'n uitloper van Spioenkop. 
Presies halfpad tussen hulle het die pad na 
Ladysmith oor die Brakfonteinhoogtes gegaan. 42 

Die gesig op die terrein oorkant die rivier het 
Buller laat besef dat sy plan om van die nou 
landtong af deur die halfmaanvormige Boere - 
linie op die Brakfonteinheuwels te probeer 
breek, onuitvoerbaar was. Dit kon horn in 'n 
ernstiger debakel laat beland as die waarin hy 'n 
maand tevore by Colenso was. Hy sou horn nie 
alleen in die front in die Boere vasloop nie maar 



42 Sien kaarte hieragter oor die Tugelalinie en Die Slag by 

albei sy flanke sou van die Drielingkoppe en 
Vaalkrans af voortdurend en hewig deur die 
vyand beskiet kon word; en as sy troepe sou 
moes vlug, sou 'n diep, bree rivier in hul rag le. 

Oos van Potgietersdrif en buite die gevaarlike 
landtong was daar twee ander driwwe waar hy 'n 
deurtog kon waag, nl. Meuldrif (ook bekend as 
Mungersdrif) en Skietdrif; maar regoor eersge- 
noemde het Vaalkrans gele en regoor laasge- 
noemde Doringkop - albei uitstekende verdedig- 
ing stellings in die hande van die Boere. 'n 
Deurtog daar het dus net so gevaarlik gelyk as 'n 
deurtog deur Potgietersdrif. 

Die enigste alternatief wat hy kon volg, so het hy 
geredeneer, was om wes om die Boere se 
regtervleuel te gaan soos lord Roberts verlang 
het dat hy sou doen, en die Boere in die 
regterflank te bedreig. Dit sou die vyand dwing 
om die berge ten weste van Brakfontein en 
Brakfontein self te ontruim, en Buller in staat 
stel om na Ladysmith toe deur te trek. Nadat hy 
die saak goed deurdink het, het hy die middag 



van 13 Jan. 1900 die volgende kabelgram aan die 
Britse Minister van Oorlog gestuur: 

"The following is the situation here: - The river 
looked at from the south forms deep doubles. At 
the apex of one re-entering bend is Potgieter's 
Drift. The Boer position lies 6,000 yards off 
across the two salients, having command of from 
200 to 500 feet; the intervening plain is without 
cover and flat; the enemy's flanks are unassail- 
able; their defences are in two and three lines, 
the second line being out of sight of the plain 
with 8 guns. This position I do not think we can 
force. On the 14th we shall be concentrated here 
with 10 days' supplies which I am unable to 
increase. My force consists of 5 Brigades, less 1 
battalion; 42 guns, Field Artillery; 1 howitzer 
battery; 6 Naval 12-pr., and 2 guns, 4.7 in. I 
propose that Warren - taking 36 guns, Field 
Artillery, 3 Brigades, and 1,500 mounted men - 
shall cross 5 miles to the west at Trichard's 
Drift; the mountain which forms right flank of 
enemy's defence will be turned by his advance, 
while we do the best we can here with 1 Brigade 



and 3 battalions, howitzer battery and Naval 
guns. He agrees to this but as he can only take 
supplies for 3 days, and will have to march not 
less than 15 miles from the river, and as he will 
have difficulty in obtaining water, the operation 
is undoubtedly risky. But this is the only possible 
chance for Ladysmith, where supplies are 
running short and the sick list is already over 
2,000." 43 

Hierop het lord Landsdowne die volgende dag 
geantwoord: 

"Your telegram of 13th. We realise the great 
difficulty of your position, but rely confidently 
on you and Warren to do the best that you can 
for us."" 

Van die bestaan van Trichardtsdrif was Buller 
reeds voor sy vertrek na die Bo-Tugela op 
hoogte. Dit was aangedui op die kaarte van die 
terrein waaroor hy beskik het, en verkennings 

patrollies wat hy voorheen in die rigting gestuur 
het sou ongetwyfeld ook tot by die drif gegaan 
het. In die berig wat hy op 10 Jan. 1900 aan die 
Minister van Oorlog gestuur het om horn te 
verwittig van sy vertrek na Springfield die 
volgende dag, het hy Springfield dan ook beskryf 
as "a base near Trichard's or Potgieter's Drifts", 
van waar hy van plan was om te opereer met die 
oog op die ontset van Ladysmith/' Persoonlik 
het hy Trichardsdrif en die terrein wat daaraan 
gelee was, egter nog nie gesien nie. 

Op 13 Jan. 1900 het kapt. H. Gough, inligtings 
beampte van Dundonald se berede brigade, na 
die drif toe gery en op die 14de het hy 
deurgedruk tot op Endangwe Hill, 'n hoe kop 3 
myl ten weste van die drif. Hiervandaan het hy 
'n goeie uitsig gehad op die terrein oorkant die 
Tugela en groepies burgers waargeneem wat 
besig was om kanonstellings op die berge ten 
weste van Spioenkop teenoor Trichardtsdrif te 
bou. Op die 15de het Buller horn daarheen 
vergesel om die terrein self te bekyk. Deur sy 



1 Ibid. no. 98 d.d. 10 Jan. 1900. 



teleskoop het hy die gebied oorkant die rivier 
deeglik betrag. 46 Voor horn tot teen Spioenkop 
en die oos daaraan gelee Drielingkoppe het 'n 
aaneenlopende bergreeks, die Tabanyama 
genoem, uitgestrek. Aan die westekant byna teen 
Venterspruit, 'n sytak van die Tugela wat vanuit 
die noordweste in die Tugela invloei, was 
Bastion Hill, een van die suidwestelike pieke van 
die Tabanyamahoogtes. Ten ooste daarvan, deur 
Venterspruit se sytakke van Bastion Hill geskei, 
het Drieboomkop gele met Langkoppie ten 
noorde daarvan. Oos van Drieboomkop was 
Piquet Hill met Groenkop ten noordooste 
daarvan en oos van Piquet Hill was Spioenkop 
waarvan die noordelike uitloper bekend was as 
Conical Hill. Anderkant Trichardtsdrif het die 
pad gevurk. Die westelike uitdraaipad het voor 
Bastion Hill verby oor Venterspruit met 'n wye 
draai wes om die berge na Acton Homes en 
daarvandaan na Ladysmith geloop, terwyl die 
oostelike tussen Piquet Hill en Groenkop aan die 



een kant en Drieboomkop en Langkoppie aan die 
ander kant deur geloop het, oor Rosalie na Lady- 
smith/ 7 

Buller het, soos gese, die terrein noukeurig deur 
sy verkyker betrag maar geen vyandelike 
bedrywighede waargeneem wat horn verontrus 
het of laat besluit het om af te sien van sy 
voorneme om deur Trichardtsdrif om die Boere 
se regterflank te trek nie. 48 Volgens die inligting 
wat horn bereik het, was daar maar slegs so wat 
400 Boere krygers ten weste van die 
Brakfonteinhoogtes en dit sou dus geen kuns 
wees om om die vyandelike regterflank te kom 
nie. Die res van die vyandelike mag was volgens 
sy inligting tussen Colenso en Brakfontein. 4 " 

Nadat hy - volgens sy eie getuienis altans - die 
situasie bespreek het met Warren wat Trichardts- 
drif ondertussen ook verken het, het hy op 15 

Jan. 1900 geheime instruksies aan Warren 
uitgereik om met die 2de divisie, die llde 
brigade, die hele berede brigade op 400 man na, 
en 36 veldkanonne oor Trichardtsdrif te trek en 
voorwaarts te beur tot op die oop vlakte ten 
noorde van Spioenkop. Gedurende die beweging, 
so het Buller aan die hand gedoen, moes Warren 
sy linkerflank voortdurend uitstoot en sy regter- 
flank terughou. As hy eers op die vlakte agter 
Spioenkop was, sou die Boere teenoor 
Potgietersdrif soseer in die rug bedreig wees dat 
hulle sou moes wyk. Om te voorkom dat die 
Boere hul swak regtervleuel met burgers uit hul 
sentrum en linkerflank versterk en op die wyse 
Warren se poging dwarsboom om hulle te 
omvleuel, sou Buller met die res van die 
troepemag, nl. die 4de brigade, 'n deel van die 
lOde brigade, 'n veldbattery, 'n houwitserbattery 
en 2 skeepskanonne van 4,7 duim kaliber, die 
Boere stelling by Potgietersdrif in die front 
bedreig en ook probeer om die Tugela by Skiet- 
drif oor te steek ten einde die vyand se aandag 
soveel as moontlik van Warren af te lei. 



Warren moes so gou as moontlik met die 
operasie begin en Buller sou heliografiese 
verbinding met horn probeer onderhou van 'n 
heuwel reg in sy rug gelee. Hy moes voorrade 
saamneem vir vier dae en ook 'n ammunisie- 
kolonne. 

Woordeliks het die instruksies aan Warren as 
volg gelui: 

"Mount Alice, 15th January, 1900. 

1. The enemy's position in front of Potgieters 
Drift seems to me to be too strong to be taken 
by direct attack. 

2. 1 intend to try and turn it by sending a force 
across the Tugela from near Trichard's Drift 
and up to the west of Spion Kop. 

3. You will have command of that force 
which will consist of the 1 1th Brigade of your 
Division, your Brigade Division, Royal Field 
Artillery, and General Clery's Division 
complete, and all the mounted troops, except 
400. 



4. You will of course act as circumstances 
require, but my idea is that you should 
continue throughout refusing your right and 
throwing your left forward till you gain the 
open plain north of Spion Kop. Once there 
you will command the rear of the position 
facing Potgieter's Drift, and I think render it 
untenable. 

5. At Potgieter's there will be the 4th Brigade, 
part of the 10th Brigade, one battery Royal 
Field Artillery, one howitzer battery, two 4.7- 
inch Naval guns. With them I shall threaten 
both the positions in front of us, and also 
attempt a crossing at Skiet's Drift, so as to 
hold the enemy off you as much as possible. 

6. It is very difficult to ascertain the numbers 
of the enemy with any sort of exactness. I do 
not think there can be more than 400 on your 
left, and I estimate the total force that will be 
opposed to us at about 7,000. I think they 
have only one or at the most two big guns. 



7. You will take IVi days' supply in your 
regimental transport, and a supply column 
holding one day more. This will give you four 
days' supply, which should be enough. Every 
extra wagon is a great impediment. 

8. I gathered that you did not want an 
ammunition column. I think myself that I 
should be inclined to take one column for the 
two Brigade Divisions. You may find a 
position on which it is expedient to expend a 
great deal of ammunition. 

9. You will issue such orders to the Pontoon 
Troop as you think expedient. If possible I 
should like it to come here after you have 
crossed. I do not think you will find it 
possible to let oxen draw the wagons over the 
pontoons. It will be better to draw them over 
by horses or mules, swimming the oxen; the 
risk of breaking the pontoons, if oxen cross 
them, is too great. 

10. The man I am sending you as a guide is a 
Devonshire man; he was employed as a boy on 



one of my own farms; he is English to the 
backbone, and can be thoroughly trusted. He 
thinks that if you cross Springfield flat at night 
he can take you the rest of the way to the 
Tugela by a road that cannot be overlooked by 
the enemy, but you will doubtless have the 
road reconnoitered. 

11. I shall endeavour to keep up heliographic 
communication with you from a post on the 
hill directly in your rear. 

12. I wish you to start as soon as you can. 
Supply is all in, and General Clery's Division 
will, I hope, concentrate at Springfield today. 
Directly you start I shall commence to cross 
the river. 

13. Please send me the 10th Brigade, except 
that portion which you detail for the garrison at 
Springfield, as soon as possible; also the eight 
12-pr. Naval guns, and any details, such as 
ammunition column, &c, that you do not wish 
to take. 

REDVERS BULLER, General." 50 



Warren kon nie dadelik met die groot troepemag 
wat aan horn afgestaan was, vertrek nie. Toe hy 
die bo aangehaalde instruksies ontvang het, was 
die infanterie van Clery se divisie en die tegniese 
personeel nog op Pretorius se plaas, besig om 
toesig te hou oor en beskerming te verleen aan die 
konvooiwaens wat nog steeds van Frere af met 
hul vragte na die voorraad basis op Springfield 
beweeg het. Eers nadat die laaste waens van Frere 
af gekom het en Springfield van voldoende 
kommissariaat voorsien was om die groot Britse 
leer aan die Bo-Tugela vir 16 dae te onderhou, het 
hulle Pretorius se plaas verlaat en na Springfield 
vertrek om hulle by die res van die leer te voeg. 
Hulle het 'n myl en 'n half onderkant die 
Springfieldbrug oor die Klein Tugela getrek, 
gedeeltelik met 'n noodbrug wat deur die 17de 
kompanie Royal Engineers vervaardig is en 
origens met vlotte, en teen die 16de op Spring- 
field aangekom." 



' Sien Cd. 968, no. 1(D), pp. 13-14. 

6. Die optrede van die Boere 

Toe Buller se voorste troepe die aand van die 
lOde by Potgietersdrif aangekom en Spearman's 
Hill en Mount Alice op die suidelike oewer van 
die Tugela beset het, het die Boere mag aan die 
Bo-Tugela uit slegs die Vrystaatse magte bestaan 
wat onder die bevel van genl. A. P. Cronje op die 
hoogtes teenoor Potgietersdrif met een kanon 
geposteer was, 52 en origens uit die kommando 
Johannesburg. Laasgenoemde het onder aanvoer- 
ing van kmdt. B. J. Viljoen in die rante teenoor 
Porritsdrif en Deeldrif digby die samevloeiing van 
die Groot en Klein Tugela gele. 

Wat die sterkte van die twee Boere magte op die 
tydstip was, word nie deur die bronne vermeld 
nie. Dit kon egter nie meer as hoogstens 1,500 
man gewees het nie. Buller kon hulle dus maklik 
vermorsel het as hy maar net met sy leer van 
24,356 man wat vergesel gegaan het van 58 
kanonne en 21 masjiengewere, die Tugela vinnig 
oorgesteek en na Ladysmith toe opgeruk het. Die 



Boere het immers niks van die vyandelike opmars 
na die Bo-Tugela bemerk voor die lOde toe 'n 
patrollie van kmdt. Ben Viljoen wat verkennings 
werk ten suide van die Tugela gedoen het, 'n 
negetal vyandelike verkenners op die lyf geloop 
het nie. In 'n poging om hulle te vang, het die 
verkenners hulle byna vasgery in 'n sterk af deling 
Britse ruitery wat met driloefeninge besig was. 
Nadat hulle 'n paar skote met die Britse troepe 
gewissel het, het hulle teruggejaag en aan Viljoen 
rapport van die Britse aantog gedoen." 

Vanuit sy stellings op die rante ten noorde van die 
Tugela het Viljoen die Engelse bewegings 
vervolgens wakker dopgehou. Hy het die een wa 
na die ander agter Doringkop, digby Pretorius se 
plaas, sien uitkom maar nie veel troepe opgemerk 
nie. Selfs nadat hy 41 van die waens sien 
verbytrek het, het hy maar slegs sowat 500 
perderuiters gewaar en 'n klompie voetvolk. Orals 
was daar egter verkenners in groepe van omtrent 
50 man met kanonne. Hoogs verontrus het hy 

verkenners deur die rivier probeer stuur om meer 
van die vyandelike beweging en die sterkte van 
die Britse mag te ontdek dog die rivier was so vol 
dat hy die poging moes laat vaar nadat 'n perd 
verdrink het. Bantoe spioene het egter gese 
"vyand gaat by Klein Tugela kampeeren tot de 
grootbaas komt." Kort daarna het Viljoen 'n "zeer 
groot" vyandelike troepemag in die oog gekry wat 
vergesel was van minstens 20 kanonne, en dadelik 
aan genl. Botha asook aan genl. A. P. Cronje 
berig daarvan gegee. 54 

Wnd. asst.-genl. Tobias Smuts wat gedurende 
genl. Louis Botha se afwesigheid die dag die 
telegram ontvang het, het dit dadelik aan genl. 
Botha op Ladysmith gestuur. Laasgenoemde was 
egter op die tydstip juis weer van Ladysmith af 
onderweg na Colenso, waar hy met sy aankoms 
die aand verdere berigte van Viljoen en ook van 
genl. A. P. Cronje oor die vyandelike opmars 
aangetref het. Hierdie berigte was hoogs 
verontrustend en het Botha genoop om 



34 Vgl. Preller 12, Telegram kopieboek van genl. Botha- 

onmiddellik die volgende vertroulike telegram 
aan die Kommandant-generaal op Ladysmith te 
stuur: 

"Spoed. Confidentieel. Volgens rapport juist 
ontvangen van Comdt. Viljoen, Johannesburg, 
die gestationeerd is bij vereeniging van groot 
en klein Tugela rivieren is vijand reeds over 
brug van Klein Tugela en trekt snel voort naar 
brag over Groot Tugela op weg naar Oliviers- 
hoek. Een groot gedeelte van vijand echter 
trekt na brag van Klein Tugela overgegaan te 
zijn, naar Pont drift over Groot Tugela waar 
Generaal Cronje gestationeerd is. Hunne 
spioenen zijn reeds in koppen aan Groot 
Tugela die ik steeds op aandrong in bezit 
zouden worden genomen door Gen. Cronje. 
De macht van den vijand die op trekt is zwaar 
en groot, infanterie zoowel als cavalerie 
zoowel als grof geschut, en onze macht bij 
Gen. Cronje is naar mijn oordeel te zwak 
vooral daar hij mij informeerde dat de 
meeste van zijn menschen thans bij 
Ladysmith zijn. Ik heb order gegeven dat 



vijfhonderd van mijn manschappen nog 
hedennacht daarheen optrekken moeten. De 
vijand trekt met zulk een groote snelheid dat 
indien zij zoo voortgaan en dat ook 
gedurende de nacht, zullen zij met dagbreek 
Groot Tugela door zijn. Daarom is't zeer 
dringend noodzakelijk dat Gen. Prinsloo 
zooveel manschappen als hij missen kan nog 
heden nacht als versterking stuurt om de 
beste posities aan deze zijde van Groot 
Tugela in te nemen. De vijand moet 
waarschijnlijk versche versterking gekregen 
hebben daar nun macht recht tegenover ons 
te oordeelen naar de grootte van hun kamp 
niet veel verminderd is, en ik dus mijn 
posities hier niet te veel durf verzwakken. 
Het is dringend noodzakelijk dat indien van 
uw kant manschappen kunnen gemist 
worden, die ook optezenden daarheen. Ik 
vertrek persoonlijk morgen tot op die 
hoogste punt van den berg om zaken 
persoonlijk te bezien. Volgens ontvangen 
rapporten schijnt het of de vijand van plan is 
dwars door te trekken. Verder is het dringend 



noodzakelijk dat er aan onze kant meer grof 
geschut komt. Zoodra nadere rapporten 
inkomen, zal ik u onmiddellijk berichten." 55 

Die berig het die Kommandant-generaal en 
trouens ook vir genl. Botha bitter ontstem. 
Hulle het die skuld vir die Engelse se deurtog 
na die Bo-Tugela uitsluitlik op die skouers van 
genl. Andries Cronje gepak omdat hy versuim 
het om die hoogtes tussen die Groot en Klein 
Tugela, in die eerste plek Swartkop, met die 
Vrystaatse burgers te beset soos gedurende 
Desember met horn ooreengekom is." Dat 
Cronje reeds op 30 Desember per heliogram aan 
genl. Burger laat weet het dat die hoogtes geen 
geskikte posisies gebied het wat hy met sy 
geringe getal manskappe kon beset me," het 
hulle vergeet. Ook het hulle daar blykbaar geen 

ag op geslaan dat met die vol Tugela in sy rug 
en geen verbindingsmiddel met die noordelike 
wal van die rivier behalwe 'n pont waarvan die 
kabels vrot was nie, 58 dit vir horn baie moeilik 
was om Swartkop doeltreffend te beset, veral 
aangesien daar geen sterk kommando's op die 
noordelike oewer was wat horn van agter af kon 
ondersteun nie. Hy is van nalatigheid en pligs- 
versuim beskuldig, veral deur kmdt.-genl. 
Joubert wat daarop gehamer het dat as hy sy 
plig gedoen en Swartkop beset het, die Engelse 
nie na die Bo-Tugela toe sou kon deurgedring 
het nie. Sy aantygings was so aanstootlik dat 
pres. Steyn horn verplig gevoel het om streng 
geheim en onoffisieel aan pres. Kruger te laat 
weet dat die Kommandant-generaal moes afsien 
"van zijne klaagliederen, want die kunnen 
ongewenschte gevolgen veroorzaken, vooral 
wanneer een man als onze vecht genl. Andries 
Cronje wordt aangevallen in wien wij alien de 
volste vertrouwen hebben en die ik my overtuigd 



houd de tegen hem gemaakt beschuldiging van 
achteloozigheid niet heeft verdiend."" 

Daar was trouens ook nie tyd vir verwyte of rusie 
nie. Maatreels moes dadelik beraam word om te 
keer dat die vyand nie oor die Tugela trek, die 
swak Boere afdelings aan die Bo-Tugela uit hul 
pad slaan en na Ladysmith toe deurdruk nie. In 
die verband was daar twee wee wat gevolg kon 
word. Die een was om Buller se leer in die rug 
aan te val en veral toe te slaan op die lang stoet 
konvooiwaens wat deur die modder na 
Springfield gesukkel het. Pres. Kruger het dit aan 
die hand gedoen maar genl. Botha het daarvoor 
nie kans gesien nie. Hy kon nl. nerens oor die vol 
Tugela kom as net by die voetbrug wat 
Hlangwane met die noordelike oewer verbind het 
nie, en om voldoende burgers oor die brug te 
stuur om die Engelse van agter af aan te val, sou 
'n lang tyd in beslag neem. Daarby sou so 'n 
burger-mag eers die troepe moes verdryf wat 
Buller by Chievely en Frere agtergelaat het om sy 
leer aan die Bo-Tugela in die rug te beskerm; en 



K.G. 338 (v), pp. 141 en 211. 



' Leyds 714, Telegram no. 21 d.d. 13 Jan. 1900. 



hoe sterk die troepemag was wat by Chievely en 
Frere teenoor Colenso gele het, het Botha nie 
geweet nie. Hy kon sy goeie defensiewe stellings 
by Colenso en veral die op Hlangwane dus nie 
sommer holderstebolder ontruim om die Britse 
troepe ten suide van die rivier te gaan aandurf 
nie. 60 Daarom het hy besluit om die Engelse nie 
in die rug te probeer aanval nie. 

Die enigste ander weg wat gevolg kon word, was 
om die swak Boere mag aan die Bo-Tugela 
voldoende te versterk sodat dit die vyand kon 
belet om daar deur te breek. Dit sou egter 'n uiters 
moeilike taak wees om betyds voldoende burgers 
en krygstuig van Ladysmith, Colenso en elders af 
na die Bo-Tugela verplaas te kry om die klein 
Boere krygsmag wat daar voor Potgietersdrif - 
die Boere se verste regterflank - gele het, te help 
om Buller se reuseleer te verhinder om die Tugela 
by een van die driwwe oor te steek en na 
Ladysmith toe deur te trek. Die voorstelling 6 ' wat 



60 Vgl. Ibid. Telegram no. 30 d.d. 10 Jan. 1900. 

61 Sien bv. Britse amptelike History of the War in South 
Africa, II, p. 344. 



deur verskillende Britse skrywers gegee word as 
sou die Boere van Colenso af feitlik saam met 
Buller se leer weswaarts beweeg en met 
laasgenoemde se aankoms by Springfield reeds 'n 
groot mag teenoor Potgietersdrif gehad het om 
horn te stuit, is nl. onjuis, soos trouens blyk uit 
wat hierbo gese is. Toe Buller Spearman's Hill en 
Mt. Alice beset en die res van sy troepemag by 
Springfield saamgetrek het, was daar niks om 
horn te belet om na Ladysmith toe deur te druk as 
net die swak Vrystaatse burgermag van genl. A. 
P. Cronje nie, met links daarvan die kommando 
Johannesburg van kmdt. Ben Viljoen teenoor 
Porritsdrif. 

Gelukkig vir die Boere het Buller egter nie van sy 
kans gebruik gemaak om hulle uit sy pad te vee 
nie. Hy het eers op sy konvooie gewag, daarna 
geworstel met die vraag of hy dit sou waag om by 
Potgietersdrif oor die rivier te trek, en ten slotte 
besluit om by Trichardtsdrif deur die rivier te trek 
uit vrees dat hy horn by Potgietersdrif in 'n lokval 
sou loop. Deur die getalm tot die 15de en uitein- 
delik tot die 16de Januarie het hy aan die Boere 



die kans gegee wat hulle nodig gehad het om 
versterkings na die Bo-Tugela toe te stuur. 

Genl. Louis Botha het dadelik na die ontvangs 
van Viljoen se rapport die aand van die lOde 500 
man uit sy stellings by Colenso na die Bo-Tugela 
gestuur om genl. Cronje te gaan versterk, en ook 
aan die Kommandant-generaal by Ladysmith 
gesein om soveel manskappe en grofgeskut 
daarheen te stuur as wat hy enigsins moontlik kon 
spaar. Hy het horn daarby laat verstaan dat hy nie 
meer as 500 man uit die stellings by Colenso kon 
mis nie, want die Engelse teenoor Colenso het na 
die grootte van hul kamp te oordeel nie veel 
verminder nie en hy sou sy burgers by Colenso 
dus nodig he om hulle in bedwang te hou. 62 

Die Kommandant-generaal wat die erns van die 
toestand begryp het, het dadelik gehandel. Hy het 
hoofkmdt. Prinsloo van die rapport verwittig en 
horn versoek om, aangesien genl. Botha geen 
versterkings kon stuur nie, genl. Cronje 



onverwyld soveel as moontlik te versterk met die 
Vrystaatse burgers waaroor hy by Ladysmith en 
elders beskik het. Daarna het hy uit die 
Transvaalse kommando's by Ladysmith wat 
onder sy bevel geressorteer het, afdelings van die 
kommando's Pretoria en Lydenburg na die Bo- 
Tugela gestuur, asook 'n ingenieur met 'n karvrag 
dinamiet om die brug oor die Groot Tugela te 
vernietig, en indien moontlik ook die een oor die 
Klein Tugela. Dit het hy gehoop, sou minstens die 
vyandelike opmars vertraag." 

Hoofkmdt. Prinsloo het egter 'n traak-my- 
nieagtige houding met betrekking tot die berig in 
verband met die vyandelike opmars na die Bo- 
Tugela - waarvan hy ondertussen ook deur genl. 
A. P. Cronje verwittig is - ingeneem. Cronje het 
aan horn laat weet dat die vyand reeds met hul 
waens en kanonne oor die Klein Tugela was en in 
drie kolonnes opgeruk het waarvan een op 
Oliviershoek afgepyl het, een op die Bosrant en 
een op 'n punt ten ooste daarvan, en dat hulle 



62 Leyds 714, Telegram no. 30 d.d. 10 Jan. 1900 en 39 d.d. 
11 Jan. 1900. 



; Ibid. Telegram no. 30 d.d. 10 Jan. en 3 d.d. 11 Jan. 1900. 




reeds twee kampe opgeslaan gehad het. 64 Prinsloo 
het die erns van die situasie egter blykbaar hoege- 
naamd nie begryp nie. In plaas van versterkings 
aan Cronje te stuur, het hy aan die Kommandant- 
generaal laat weet dat hy nie van die Vrystaatse 
burgers van Ladysmith af kon wegneem nie, want 
hy het verwag dat die Britse garnisoen in Lady- 
smith deur die stellings sou probeer breek wat 
deur sy burgers beset was. Daarom het hy hulp 
van die kant van die Transvalers verwag." 
Tevergeefs het kmdt.-genl. Joubert horn probeer 
oortuig dat dit vir die Boere 'n saak van lewe en 
dood was om die vyand aan die Tugela te keer en 
dat hulle hulle nie moes verknies oor die troepe 
in Ladysmith wat met 'n klein burgermag 
bedwing kon word en ook nie soveel moeite sou 
doen om deur die Boere linie te breek as die 
troepe aan die Tugela nie. Hy was doof vir rede 
en selfs die Kommandant-generaal se argument 
dat die Boere gedwonge sou wees om Ladysmith 



Hoofkmdt. M. Prinsloo 



64 Ibid. Telegram no. 35 d.d. 10 Jan. 1900. Die Bosrant 
waarvan hier sprake is, is nie Hlangwane nie maar die sgn. 
Boskop (d.i. Mt. Alice) aan die Bo-Tugela. 

65 Leyds 714, Telegram no. 35 d.d. 10 Jan. 1900. 



prys te gee as hulle aan die Tugela verslaan sou 
word, het op hom geen indruk gemaak nie. 66 Al 
versterking wat Prinsloo onmiddellik aan genl. 
Cronje gestuur het, was sowat 80 tot 90 burgers 
met 'n Krupp kanon." Aan die Kommandant- 
generaal se dringende versoek om kmdt. Nel met 
sy hele kommando (Kroonstad) daarheen te 
stuur," was hy alleen bereid om te voldoen as 
die Kommandant-generaal die terrein van 3 myl 
lank wat deur die kommando Kroonstad bewaak 
was, deur Transvaalse burgers sou laat beset. Hy 
het egter op aandrang van die Kommandant- 
generaal nog 'n Franse veldkanon na die Bo- 
Tugela gestuur nadat die Kommandant-generaal 
onderneem het om aan hom twee Armstrongs in 
die plek daarvan te laat kry en hy reeds een 
daarvan ontvang het. 6 ' 

Selfs op 'n versoek van pres. Steyn om soveel 
versterking s na die Tugela toe te stuur as wat 



Ibid. Telegram no. 3 d.d. 11 Jan. 1900. 
Ibid. Telegram no. 15 d.d. 11 Jan. 1900. 
Ibid. Telegramme nos. 3 en 15 d.d. 11 Jan. 1900. 
' Ibid. Telegram no. 8 d.d. 11 Jan. 1900. 



enigsins moontlik was,™ het hy koel gereageer. 
Hy het die President geantwoord dat die hom nie 
moes verontrus nie. Hy het reeds sowat 90 man 
as versterking aan Cronje gestuur en kon nie 
meer afstaan nie, want die posisies wat hy ten 
weste en suidweste van Ladysmith moes 
bewaak, was reeds te yl beman, en dit was vir 
elkeen duidelik dat die Engelse in Ladysmith 'n 
uitval deur sy linies sou probeer waag. By elkeen 
van die Drakensbergpasse het slegs 25 man 
wagdiens gedoen en die kon hy ook nie 
wegneem nie. Bowendien was die wagte van vk. 
Z. de Beer merendeels sonder perde. Hy was 
bereid om kanonne aan Cronje te stuur maar 
laasgenoemde wou dit nie he nie 7 ' - iets wat 
beslis onwaar was soos blyk uit die volgende 
heliogram wat genl. Cronje op 14 Jan. 1900 aan 
die Kommandant-generaal gestuur het: 

"Commdt. Nel kwam gisteren avond hier aan 
en zegt UEd. is verwonderd dat ik niet meer 
kanonnen hebben wil. Ik weet niet waar UEd. 



' Vgl. Ibid. Telegram no. 8 d.d. 11 Jan. 1900. 
Ibid. Telegram no. 22 d.d. 11 Jan. 1900. 



aan zoo iets komt. Ik heb gisteren speciaal een 
rapport gestuurd aan UE. en kanonnen 
gevraagd. Alhoewel ik niet op een vleeslijke 
arm steunt en (lees: is) mijn beschouwing dat 
wij niet te veel kanonnen en manschappen 
hier kunnen hebben om de groote macht 
tegenstand te bieden. Het schijnt mij of UEd. 
en de andere Transvaalsche Gnls. alien 
onbekend zijn met de posities hier. Niemand 
was hier om daar (lees: naar) de posities te 
komen kijken. Als de officieren meet belang 
in de plek hier gesteld hebben om de posities 
te komen bezien dan zouden zij niet zoo licht 
over die posities denken." 72 

Die fout het egter, soos hierbo aangetoon, nie by 
kmdt.-genl. Joubert of die Transvaalse generaals 
gele nie maar by hoofkmdt. Prinsloo wat dit sy 
eerste plig geag het om te keer dat genl. White 
nie miskien aan die suidwestekant uit Ladysmith 
uitbreek om Cronje in die rug aan te val nie en 
horn min bekommer het oor wat van Cronje sou 
word as hy deur Buller se mag in die front 



aangeval sou word. Kmdt.-genl. Piet Joubert het 
nie opgehou om horn op sy eerste plig te wys, nl. 
om Cronje se mag te versterk nie. Ofskoon dit 
vir die Kommandant-generaal na die telegramme 
wat reeds tussen hulle gewissel was, duidelik 
moes gewees het dat Prinsloo nie van plan was 
om versterkings van betekenis na die Bo-Tugela 
te stuur nie, het hy later in die dag weer probeer 
om horn daartoe te oorreed. Hy het horn weer 
daarop gewys dat die vyand volgens ontvange 
berigte nog steeds na die Bo-Tugela in die 
rigting van Oliviershoek opgeruk het, en het horn 
gevra of Cronje gewaarsku en voldoende 
versterk was." Die antwoord wat hy ontvang het, 
was dat Cronje gewaarsku was en dat hy, 
Prinsloo, horn ook met 'n Franse veldkanon 
versterk het. Volgens Cronje - aldus Prinsloo - 
het die vyand egter na die pont toe getrek, dus 
nie na Oliviershoek nie." 

Geen wonder dat die Kommandant-generaal wat 
maar baie gou pessimisties geword het onder die 



1 Sien K.G. 338 (vii), pp. 85- 



; Leyds 714, Telegram no. 33 d.d. 11 Jan. 1900. 
'Ibid. Telegram no. 40 d.d. 11 Jan. 1900. 



omstandighede en met die oog op hoofkmdt. 
Prinsloo se volgehoue weiering om toereikende 
versterkings aan Cronje te stuur, aan die 
Staatsekretaris in Pretoria getelegrafeer het dat 
hy sake maar donker insien nie. 75 Hyself het 
geen gesag oor Prinsloo gehad nie en die enigste 
liggaam wat horn kon dwing om genoeg 
versterkings na die Tugela te stuur, nl. die Bree 
Krygsraad, sou met die oog op die verrassende 
vyandelike opmars na die Bo-Tugela nie meer 
die volgende dag sitting hou soos voorheen 
ooreengekom is nie. 76 

Anders as Prinsloo het die Transvaalse owerhede 
alles in hul vermoe gedoen om genoeg 
versterkings na die Bo-Tugela toe te verplaas om 
die Engelse te keer. Pres. Kruger het alle burgers 
in die oostelike en suidoostelike distrikte van die 
Suid-Afrikaanse Republiek wat nog nie 
opgekommandeer was nie of wat met verlof was, 
na hul kommando's laat terugstuur. Voorts het 
hy 'n klompie Soutpansbergse burgers onder 



aanvoering van vk. A. Z. A. Briel onmiddellik na 
die Tugela laat vertrek, en op 13 Jan. 1900 ook 
aan genl. J. P. Snyman, die Transvaalse bevel- 
voerder by Mafeking, las gegee om dadelik 500 
man uit die distrikte onder sy beheer op te 
kommandeer en onder bevel van kmdt. P. 
Steenkamp na Natal te stuur." Kmdt.-genl. Piet 
Joubert het tot op 14 Jan. 1900 850 burgers van 
Ladysmith af na die Bo-Tugela gestuur, t.w. 200 
man van Carolina, 250 van Pretoria, 100 van 
Lydenburg, 100 van Heidelberg en 200 van 
Wakkerstroom; 7S en op die 17de het nog 300 
burgers van die kommando Pretoria asook 'n 
klein klompie van die kommando Carolina 
gevolg," sodat van Ladysmith af alleen meer as 
1,150 (miskien 1,200) Transvaalse burgers na die 
Bo-Tugela gestuur is. Die grootste versterkings 
is egter deur genl. Louis Botha na die Bo-Tugela 
gestuur. Tot op 17 Jan. 1900 was daar reeds 
1,450 van die "Colenso burgers" soos Botha 



73 Ibid. Telegram no. 35 d.d. 11 Jan. 1900. 

76 Ibid. Telegramme nos. 19 en 24 d.d. 11 Jan. 1900. 



77 Vgl. Leyds 714, Telegramme nos. 2 d.d. 11 Jan., 2 en 29 
d.d. 12 Jan. en 14 d.d. 13 Jan. 1900. 

78 Ibid. Telegramme nos. 31 en 32 d.d. 14 Jan. 1900. 

79 Ibid. Telegram no. 31 d.d. 17 Jan. 1900. 



hulle genoem het, daarheen, 80 en hulle is 
gedurende die nag en die volgende oggend 
gevolg deur nog 375, "' sodat daar tot die oggend 
van die 18de 1,825 burgers van Colenso af na die 
Bo-Tugela vertrek het om posisie aan die Bo- 
Tugela in te neem. 

Die totale getal burgers aan die Bo-Tugela op die 
tydstip toe Buller se krygsmag tot die aanval 
oorgegaan het, moes dus tussen 4,000 en 5,000 
man beloop het, t.w. die kommando's van genl. 
A. P. Cronje en kmdt. Ben Viljoen wat hoog- 
stens 1,500 man sterk was, 1 200 Transvaalse 
burgers wat van Ladysmith af daarheen gegaan 
het, 1,825 wat van Colenso af daarheen verskuif 
is, en tussen 80 en 90 wat deur hoofkmdt. 
Prinsloo daarheen gestuur is. Hulle het oor 
altesaam 7 kanonne beskik, nl. 2 Transvaalse 
Krupps van 75 mm kaliber, 'n Vrystaatse Krupp 
van dieselfde kaliber, 2 Creusot-veldkanonne en 



2 Pom-poms. s= Van hierdie kanonne was daar op 
die llde toe Buller Mt. Alice met sy vlootgeskut 
beset het, slegs twee aanwesig, nl. 'n Vrystaatse 
Krupp wat genl. Cronje sedert sy stellingname 
aan die Bo-Tugela by horn gehad het, en 'n 
kanon wat genl. Botha daarheen gestuur het." 
Die ander vyf het na die 1 lde daar aangekom. 

"Buller se nuwe offensief ', aldus C. J. Barnard 
in sy werk Generaal Louis Botha op die Natalse 
Front, 1899-1902, "het vir Botha 'n tydperk van 
spanning en koorsagtige bedrywigheid ingelui". 

"Vanaf 11 tot 14 Januarie het Botha elke 
oggend - gewoonlik in die vroee oggendure, 
lank voor dagbreek - na die Bo-Tugela gery. 
Hier het hy die stellings sorgvuldig geinspek- 
teer, verbeterings aan die hand gedoen, nuwe 
loopgrawe en skanse laat maak, en offisiere 
en burgers opgebeur en bemoedig. Saans was 
die son reeds onder wanneer hy in sy 
hoofkwartier by Colenso teruggekeer het. Die 



so Leyds 715, Telegram no. 50 d.d. 17 Jan. 1900. 
81 Ibid., Telegram no. 9 d.d. 18 Jan. 1900. 



C. J. Barnard, Generaal Louis Botha op die Natalse 
Front, 1899-1900. 

83 Sien Leyds 714, Telegram no. 39 d.d. 11 Jan. 1900. 



afstand vanaf Brakfontein tot hier was 
ongeveer twintig myl, '3V2 uur te paard goed 
rijden', soos hy dit gestel het. Daarna was 
daar nog 'n menigte pligte wat nagekom moes 
word voordat hy aan rus kon dink. Verslae 
aan pres. Kruger en genl. Joubert moes 
gedikteer word, en die versending van 
versterkings, ammunisie en voedsel vanaf 
Ladysmith en Colenso na die Bo-Tugela moes 
aandag geniet. Dit het horn tot laat in die nag 
besig gehou." 84 

7. Louis Botha se benoeming tot 

BEVELVOERDER AAN DIE TUGELA 

Ofskoon Louis Botha sedert die verskuiwing van 
Buller se hoofmag na die Bo-Tugela alles in sy 
vermoe gedoen het om die Boere stellings in die 
bedreigde gebied te versterk en die verdediging 
te organiseer, was hy nog nooit benoem as 
assistent-generaal nie en het hy dus wetlik geen 
gesag gehad om as aanvoerder van die Boere 
mag aan die Tugela op te tree nie. 



Barnard, p. 80. 



Dit het 'n onhoudbare toestand geskep toe asst.- 
genl. Lucas Meyer wat die front in Okt. 1899 
weens ongesteldheid verlaat het en in wie se plek 
Botha sedertdien waargeneem het, met die 
uitgang van die oujaar besluit het om na die front 
toe terug te keer en sy pligte as assistent-generaal 
te hervat. Dit het beteken dat Botha die bevel oor 
die leermag aan die Tugela aan horn sou moes 
afstaan - iets wat Botha baie graag wou doen 
aangesien hy gretig was om met verlof te gaan 
en die nodige aandag aan sy persoonlike sake te 
bestee. Die offisiere en burgers wat aan die 
Tugela geveg het, was egter bitter ontevrede. 
Hulle was eenparig van mening dat Meyer nie as 
aanvoerder met Botha vergelyk kon word nie en 
P. J. Malan, die hoof van Wee wat op Colenso 
was, het dit op 2 Jan. en weer op 3 Jan. 1900 aan 
die onder staatsekretaris in Pretoria getelegrafeer 
wat dit aan pres. Kruger oorgedra het. Malan het 
in sy telegram ook meegedeel dat Botha 
voornemens was om reeds die volgende Vrydag 
te vertrek, en dat as hy eers eenmaal weg was hy 
nie maklik beweeg sou kon word om weer terug 
te keer nie. Om die burgers tevrede te hou, moes 



gesorg word dat hy aan die front bly as generaal 
en nie deur Meyer vervang word nie. 85 

Hierop het pres. Kruger op 3 Jan. 1900 aan genl. 
Meyer wat pas by Ladysmith aangekom het, 
gesein om ten spoedigste na Vryheid toe te gaan 
om tydelik saam met asst.-genl. Coenraad Meyer 
oor die veiligheid van die distrikte Dundee en 
Vryheid te waak. Hy het immers groot invloed 
by the Zoeloes gehad en daar was berigte dat 
sowat 400 Engelse troepe die genoemde distrikte 
met die by stand van 100 gekleurde soldate 
bedreig het. 86 

Meyer wat twee dae tevore aan die 
Kommandant-generaal gesein het dat hy die sake 
met betrekking tot die bedreiging van die gebied 
onder die beheer van die Republiek vanuit 
Zoeloeland ondersoek het en tot die slotsom 
gekom het dat die gerugte deur lafaards versin is 
wat graag tuis wou bly en diens aan die front 



wou ontduik," het horn aan die bevel nie gesteur 
nie maar na Colenso toe deurgedruk. Hier- 
vandaan het hy in sy hoedanigheid as assistent- 
generaal 'n telegram aangaande die swak 
mediese versorging van die burgers by Colenso 
aan die Regering gestuur." Dit het die Staat- 
sekretaris in Pretoria so ontstel dat hy onthuts by 
die Kommandant-generaal geinformeer het wie 
nou bevelvoerder by Colenso was, Botha of 
Meyer, en wat van die instruksie geword het dat 
Meyer na Vryheid toe moes gaan."" Die 
Kommandant-generaal se antwoord was dat hy 
die instruksie wel aan Meyer besorg het dog dat 
laasgenoemde ten spyte daarvan tog na Colenso 
gegaan het. Hy het tot op die tydstip alle sake 
wat op Colenso betrekking het, met Botha 
behandel. 00 

Toe Buller sy opmars na die Bo-Tugela begin 
het, was daar dus inderdaad twee bevelvoerders 



35 Sien Leyds 714, Telegramme nos. 26 d.d. 2 Jan. en 12 

d.d. 3 Jan. 1900. 

86 Ibid. Telegram no. 18 d.d. 3 Jan. 1900. 



' Sien K.G. 338 (i), pp. 43-44. 
' Leyds 714, Telegram no. 14 d.d. 10 Jan. 1900. 
' Ibid. Telegram no. 23 d.d. 10 Jan. 1900. 
'Ibid. Telegram no. 32 d.d. 10 Jan. 1900. 



by Colenso: Meyer wat wettig as generaal 
benoem was dog nooit aan die Tugela die bevel 
gevoer het nie, en Botha wat nooit as assistent- 
generaal benoem is nie dog wel sedert die slag 
van Modderspruit nog altyd in Meyer se plek as 
bevel voerder opgetree het. Pres. Kruger was 
vasbeslote dat Meyer nie vir Botha uit die pos 
sou verdring wat hy van meet af aan met soveel 
onderskeiding beklee het nie. Uit genl. Botha se 
rapporte wat hy tot 13 Jan. 1900 ontvang het, 
was dit vir horn duidelik dat die swaar Britse 
aanslag op die Bo-Tugela toegespits sou wees en 
dat die troepe wat by Chievely agtergebly het, 
geen aanval van betekenis op die Boere stellings 
by Colenso sou loods nie. 

Op die llde, nadat hy die Britse kampe en 
troepebewegings in geselskap van genl. A. P. 
Cronje en sy offisiere van die Brakfontein- 
hoogtes af besigtig het, het Botha aan die 
Regering en aan die Kommandant-generaal 
gerapporteer dat die vyand die rant aan die 
Tugela beset het en dat hy verwag het dat hulle 
gedurende die nag kanonne daarop sou plaas. 



Een vyandelike kamp was egter nog agter, tussen 
die Klein Tugelabrug en Doringkop. Die burgers 
op die noordelike oewer teenoor Potgietersdrif 
en die driwwe ten ooste daarvan was in besit van 
die beste posisies en kon die vyand terughou as 
hulle hul plig doen. Hul getalle was egter baie 
klein en groot versterkings asook grofgeskut, 
veral groot en klein maxims, was dringend 
nodig, anders sou sake beslis verkeerd loop. Dit 
was vir horn duidelik dat die vyand ook "een 
trein of spoor van Frere statie heeft gelegd om de 
Boschkop in richting zooals zij nu trek", want 
"Locomotief met een truck heeft heden voor 
eerst daarlangs gestoomd." 91 

Nadat hy die vyandelike laers en troepe beweg- 
ings van Platberg en ander punte af deeglik in 
oenskou geneem het, het hy die volgende dag 
gemeld dat daar drie groot vyandelike kampe en 
een klein tjie was en dat die vlakte gewemel het 



91 Sien Ibid. Telegram no. 39 d.d. 11 Jan. 1900. Wat Botha 
vir 'n trein aangesien het, was natuurlik een van Buller se 
pad lokomotiewe waarmee hy voorradewaens en kanonne 
uit die modder gesleep het. 



van perderuiters. Daar was minstens 4,000 berede 
troepe in die voorhoede. Die naaste vyandelike 
kamp was aan die voet van die Bosrant (Mt. 
Alice) wat deur die vyand beset en die nag tevore 
deeglik met klipmure en slote verskans was. 
Vanaf enige punt op die hoe, steil heuwel wat met 
doringbosse oortrek was, kon die vyand die 
Vrystaatse posisies ten noorde van die Tugela met 
hul Lee-Metfords beskiet. Dit was vir Botha 
duidelik dat die vyand by Potgietersdrif oor die 
Tugela wou trek om Ladysmith te gaan ontset en 
volgens sy beskouing was dit ook die gerieflikste 
punt vir hulle om deur te gaan. Groot, sterk 
vyandelike berede patrollies het verder langs die 
Groot Tugela opgegaan tot by Trichardtsdrif. In 
die rigting het genl. Cronje 400 man op wagdiens 
gehad. Die Britse troepemag was verskriklik 
groot. Honderde waens het heen en weer beweeg. 
Botha was egter daarvan oortuig dat die vyand 
nog vir etlike dae sou talm om tot die aanval oor 
te gaan want hul agterhoede, hul sterkste mag, het 
te ver agtergebly. 92 



Sien Leyds 714, Telegramme nos. 8, 21, 37 en 39 d.d. 



Na die ontvangs van hierdie rapporte het pres. 
Kruger besluit dat Botha permanent na die Bo- 
Tugela verskuif en met die bevel oor die burgers 
aldaar belas moes word, en dat Meyer die bevel 
moes kry oor die klompie burgers wat by Colenso 
moes agterbly om die Engelse troepe by Chievely 
en Frere in bedwang te hou. Sodoende sou aan 
niemand aanstoot gegee word nie en tog voorkom 
word dat Botha deur Meyer as bevelhebber 
verdring word. Hy het dan ook dadelik op 13 Jan. 
1900 so 'n wenk aan die Kommandant-generaal 
gegee." Ook het hy persoonlik by Botha daarop 
aangedring om Meyer by Colenso in bevel te laat 
en self na die Bo-Tugela te gaan om die burgers 
wat daar was, aan te voer. Genl. S. W. Burger sou 
horn na die Bo-Tugela volg om horn te 
ondersteun. 1 " 

Die Kommandant-generaal wat baie pessimisties 
gestem was omdat die Engelse toegelaat is om na 
die Bo-Tugela toe deur te dring en al die skuld 

12 Jan. 1900. 

93 Ibid. Telegram no. 2 d.d. 13 Jan. 1900. 

"*Ibid. Telegram no. 1 (u), d.d. 13 Jan. 1900. 



daarvoor op genl. A. P. Cronje gepak het, 95 was 
dit met pres. Kruger eens en het dieselfde dag nog 
die volgende telegram aan Botha gestuur: 

"Ik heb telegram ontvangen van ZHEd. den 
Staatspresident, mij vragende dat, terwijl het 
gevaar van een aanval te Colenso niet schijnt 
zoo groot te zijn en terwijl de Heer Lucas 
Meyer nu daar is, of het niet goed zou wezen, 
dat hij het opzicht daar zou nemen en dat UEd. 
naar boven bij den Heer Cronje onze burgers 
gaat commandeeren en dat zelfs de Heer 
Schalk Burger zelf u daar zal gaan helpen, daar 
de uitgestrektheid te groot is. Ik wil in deze 
niets doen zonder uw advies en volkomen 
toestemming. De Heer Generaal Cronje 
heliografeert, dat ik werken moet dat er meer 
overleg en samenwerking tusschen de 
officieren komt; want dat het schijnt of 
Transvaalsche officieren daar elkeen zelf- 
standig is en handelt zooals hij verkiest. Ik 
moet (u) daarop opmerkzaam maken. Laat 
toch uw invloed gelden en doet toch uw best, 



' Ibid. Telegram no. 17 d.d. 12 Jan. 1900. 



om onze burgers en officieren te doen 
gevoelen en verstaan dat het toch nu geen tijd 
is op eenige wijze verdeeldheid en onacht- 
zaamheid te werken. De belangen van ons land 
vorderen dat wij elkeen met de hulp van onzen 
God doen wat zijn hand vindt te doen voor 
onze groote zaak; het is toch nu niet on eer en 
rang of wat ook in de wereld dat wij werken 
moeten; maar laten wij als getrouwe diens- 
knechten met onzen God voor oogen niet 
heerschen, niet overheerschen, maar ons land, 
ons volk en onzen Heer dienen. Ik weet niet 
wat ik zou willen doen, als ik de eendracht en 
de liefde en de ernstige belang sterling van al 
onze officieren en burgers tot het hoogste 
toppunt kon opvoeren. Ja waarlijk, ik wil 
vandaag liever niets anders dan bij het volk 
wezen of zijn, als dat mijne tegenwoordigheid 
of mijn positie onze groot zaak en de onaf- 
hankelijkheid van ons land en volk op eenige 
wijze zoude schaden; liever wensch ik dat 
iedereen, wie hij ook zij, mij met raad en hulp 
wil bijstaan, dan dat ik op eigen persoon onze 
zaken zou doen feilen. Laten onze broeders en 



officieren dat toch beseffen, dat een huis of 
volk tegen zich zelf verdeeld, niet kan bestaan 
en laat ons met Gods hulp vasthouden aan ons 
motto 'Eendracht maak Macht.' Uw spoedig 
antwoord s.v.p." 96 

Genl. Botha wat reeds op die llde gekla het dat 
hy siek voel," wou die benoeming as bevelhebber 
aan die Bo-Tugela nie graag aanvaar nie. Hy het 
die Kommandant-generaal geantwoord dat hy 
uitgeput was van angs en spanning en dag en nag 
se werk om toe te sien dat sy posisies behoorlik 
beset bly. Hy het die koms van genl. Meyer na die 
front dus die ideale geleentheid geag om 'n paar 
dae te gaan rus en na sy persoonlike belange te 
gaan omsien waaraan hy vir 10 maande geen 
aandag kon bestee nie omdat hy al die tyd in 
openbare diens gestaan het - 6 maande in die 
Volksraad en 4 maande op die oorlogsveld. 
Bowendien het hy geglo dat met Meyer by 
Colenso en genl. Burger aan die Bo-Tugela in 
bevel, die leiding in beter hande was as in syne. 



Sy voorneme was om vir hoogstens 8 dae weg te 
gaan.' 8 

Pres. Kruger wou daar egter nie van hoor nie en 
het Botha versoek om onder die omstandighede 
waarin die land verkeer het, nie op verlof aan te 
dring of van die front af weg te gaan voor die 
verwagte slag aan die Tugela verby was nie, want 
sy teenwoordigheid was onder die moeilike 
omstandighede aan die Tugela onmisbaar. God 
sou horn in sy moeilike taak help en ondersteun." 

Na die versoek van die President het Botha nie 
langer teengestribbel nie maar voortgegaan met sy 
aktiwiteite aan die Tugela. Hy is deur almal as 
bevelvoerder aanvaar en op 17 Jan. 1900 ook deur 
die Kommandant-generaal amptelik as sodanig 
benoem. Dit was vir horn 'n moeilike posisie om 
nou meteens bevel te voer oor genl. Meyer in wie 
se plek hy tot op die datum inderdaad slegs 
waargeneem het as generaal, en oor genl. S. W. 
Burger wat tydens kmdt.-genl. Joubert se siekte 



Leyds 714, Telegram no. 20 d.d. 13 Jan. 1900. 
Ibid. Telegram no. 39 d.d. 11 Jan. 1900. 



: Ibid. Telegram no. 60 d.d. 13 Jan. 1900. 
' Ibid. Telegram no. 2 d.d. 14 Jan. 1900. 



kort tevore as waarnemende Kommandant- 
generaal opgetree het, en hy het dit ook 
openhartig aan die Kommandant-generaal uiteen- 
gesit. 100 

Die Kommandant-generaal het Botha egter per 
telegram verseker dat hy persoonlik horn aanvaar 
as die hoogste bevelhebber aan die Tugela, en dat 
genls. Meyer en Burger aan horn ondergeskik sou 
wees. Die Kommandant-generaal self sou in geen 
geval teen Botha se sin en wil handel nie maar 
altyd sy advies afwag in verband met die rapporte 
van ander offisiere. Botha sou die hoof verteen- 
woordiger van die Kommandant-generaal aan die 
Tugela wees en "daar waar ik afwezig ben ... (sal) 
de eindbeslissing en uitspraak bij u benzst en u 
woord gelden moet alsof het door mijzelven 
gesproken was."' ' 

Botha het daarna, ondanks sy vermoeienis en die 
feit dat hy nie gesond gevoel het nie, die uitdaging 
aanvaar wat aan horn gestel is om Buller se 



1 Leyds 715, Telegram no. 52 d.d. 17 Jan. 1900. 
Ibid. Telegram no. 47 d.d. 17 Jan. 1900. 



magtige leer aan die Bo-Tugela te beveg. Hy was 
goed gewapen. Nie alleen het hy oor een van die 
sterkste Boere krygsmagte beskik wat ooit in 
Suid-Afrika beweeg het en wat volkome vertroue 
in horn as aanvoerder gestel het nie, maar hy het 
tewens die volste vertroue geniet van die 
owerheid wat horn as opperbevelhebber oor 
daardie leer benoem het. Daarby het hy vir horn 
by Colenso 'n reputasie opgebou wat hy moes 
handhaaf en wat aan horn 'n besondere invloed 
oor sy burgers besorg het; en ten slotte was hy in 
besit van 'n besondere boodskap aan die burgers, 
afkomstig van 'n geloofsheld in wie sy leer die 
hoogste vertroue gehad het, die Staatspresident 
van die Suid-Afrikaanse Republiek. 

8. Pres. Kruger se boodskap aan die 

BURGERS 

Hierdie boodskap is aan die verskillende 
bevelvoerders oor die Transvaalse strydkragte 
versend op dieselfde dag waarop Buller sy reeds 
aangehaalde algemene bevel uitgereik het wat op 
parade aan sy troepe voorgelees moes word en 
waarin hulle aangemoedig is om nooit te retireer 



nie maar voorwaarts te bly beur totdat hulle deur 
die Boere linie was. 102 Pres. Kruger wat byna dag 
en nag in die gebed met God geworstel het om tog 
die wapens van die Republieke te seen, het die 
verskillende bevelvoerders gelas om sy boodskap 
aan die burgers voor te lees "dat zij niet wankelen, 
want God regeert". Dit was 'n eenvoudige 
boodskap van 'n geloofsheld, geput uit die 
Bybel, die enigste boek wat hy geken het, en het 
as volg gelui: 

"Ter informatie van u en de krijgsofficieren en 
burgers thans in uw nabijheid wensch ik 
medetedeelen dat door de zegen des Heeren onze 
groote zaak thans in zoodanige positie is dat door 
een groote krachtsinspanning wij verwachten 
mogen die zaak tot een voor ons gelukkige 
uitslag te brengen. Hiertoe is echter dringend 
noodig dat alle krachten worden ingespannen, 
dat alle Burgers die maar eenigzins dienste 
kunnen doen naar het oorlogsterrein gaan, en dat 
zij die op verlof terug zijn gekomen niet te lang 



102 Sien slot gedeelte van paragraaf 4 van hierdie hoofstuk 
daarvoor. 



verzuimen, maar zoo spoedig mogelijk weer 
teruggaan, ieder te gaan naar dat oorlogsterrein 
waar zijn krijgsofficieren reeds zijn. Broeders, ik 
bid u toch in deze met alle naarstigheid en ijver 
te handelen, en uwe oogen gevestigd te houden 
op die Voorzienigheid die ons volk met 
mirakelen door geheel Zuid Afrika heeft geleid. 
Lees en zing Psalm 33 van vers 7 tot einde toe. 
De aanslag van den vijand is Psalm 83, waar hij 
zegt dat dit volk niet zal bestaan, en zijn naam 
moet uitgeroeid worden, doch de Heer zegt hij 
zal bestaan, en lees nog Psalm 89, versen 13 en 
14. Daar zegt de Heer dat de kinderen van 
Christus, indien zij afwijken van Zijn Woord, 
met bittere tegenheden zullen worden gekastijd, 
maar Zijn gunst en goedheid zal Hij nooit doen 
eindigen noch feilen. Wat Hij eenmaal 
gesproken heeft, blijft vast en onverbroken. Ziet, 
de Heer loutert Zijn kinderen als goud beproefd 
komende uit het vuur, maar denkt er aan: de 
vijand werkt verwoesting waar zij op plaatsen 
komen. In de Kolonie schrapen zij al het goed 
weg van het Afrikaansche volk en verkoopt en 
vernielt dezelve volgens berichten. Zelfs in den 



Oranje Vrijstaat vernielen zij de plaatsen. Ik hoef 
u niet op al de verwoestingen die de vijand 
werkt, te wijzen want gij zelfs weet het, en ik 
wijs nogmaals op den aanslag van den vijand, 
Psalm 83. Dit is de aanslag van den duivel tegen 
Christus en Zijn kerk. Dit is de aanslag van ouds 
af, en God zal niet toelaten dat Zijn kerk zal 
worden uitgeroeid. Gij weet onze zaak is 
rechtvaardig, en er is niet aan te twijfelen, want 
zij hebben juist met den inhoud van dit Psalm 
met hare boosheid met ons begonnen. Ik vind 
nog den ganschen Bijbel door, en krijg geen 
ander weg om in te slaan als dat wij gedaan 
hebben, en verder in den naam des Heeren te 
strijden." 103 

Hierdie eenvoudige boodskap uit die Bybel van 
'n geloofsheld aan 'n gelowige herders volkie 
wat, net soos hy, ook maar net een boek geken 
het wat vir hulle tot vertroosting gedien het in 
leed, tot krag in nood en tot 'n algemene lewens 
gids onder alle lewensomstandighede, het sy 
uitwerking op Botha se leer nie gemis nie. Dit 



het baie goed gekompenseer vir die groot 
agterstand aan soldate en kanonne waarmee 
Louis Botha Buller se sterk leer sou moes keer. 



Sien Leyds 714, Telegram no. 36 d.d. 12 Jan. 1900. 



hoofstuk 4 

Die Bedrywighede Aan Die Tugela, 14-19 

Jan. 1900 

1. Krygsbedrywighede, 13-16 Jan. 1900 

Op 14 Jan. 1900 het die Engelse aangedui dat 
hulle gereed was om tot die aanval oor te gaan. 
Hulle het nl. die Boere stellings onder vuur 
geneem met die kanonne wat hulle die dag 
tevore op Mt. Alice en Spearman's Hill in 
posisie geplaas en verskans het. 1 Aan die 
Bantoes wat in die omgewing gewoon het, het 
hulle ook kennis gegee om uit hul krale by die 
Tugela pad te gee aangesien hulle van plan was 
om die Boere stellings die volgende oggend, die 
15de, aan te val. Van hierdie Bantoes het die 
inligting aan die Boere gaan oordra. Hulle het 
vertel dat die Engelse voornemens was om met 
'n sterk berede mag deur die Boere linie te breek 
en na Ladysmith toe deur te jaag, en genl. Botha 



het dus dit sy plig geag om horn gereed te hou 
vir 'n swaar Britse aanslag op die 15de. a 

Die verdediging stellings van die Boere het oor 'n 
linie van 42 uur te perd lank uitgestrek, nl. vanaf 
Hlangwane op hul linkerflank tot verby 
Spioenkop op hul regterflank. Genl. Botha het 
verwag dat die Engelse by Potgietersdrif of 
miskien ook by Meuldrif deur sy linie sou 
probeer breek. Daarom het hy die burgers wat hy 
uit die stellings by Colenso gehaal het en wat op 
14 Jan. 1900 uit altesaam 1,050 man bestaan het 
(t.w. 250 van Standerton, 200 van Krugersdorp, 
500 van Johannesburg en 100 van Ermelo), op 
die Brakfonteinhoogtes, Spioenkop en Vaalkrans 
gekonsentreer. Op die 13de het hy alle slote en 
ander posisies wat die Transvaalse en Vrystaatse 
burgers in die sektor beset het, veral die op 
Spioenkop, sorgvuldig geinspekteer en op die 
14de aan die Kommandant-generaal asook aan 
die Regering getelegrafeer dat die posisies 
sterker was as die wat die Boere met die slag van 
Colenso beset gehad het. Nie alleen het die 



1 K.G. 338 (vii) p. 141; Leyds 714, Telegram no. 31 d.d. 
14 Jan. 1900. 



2 Leyds 714, Telegram no. 35 d.d. 14 Jan. 1900. 



burgers in die sektor genoeg loopgrawe uitgehaal 
en skanse gepak van waaruit hulle die vyand kon 
terugskiet nie, maar daar was ook baie 
"natuurlijke sloten en loopen" wat uitstekende 
defensiewe stellings aan hulle verskaf het. Botha 
was dan ook daarvan oortuig dat as die burgers 
in die sektor maar net hul plig sou doen, die 
vyand nie in sy poging sou slaag om by 
Potgietersdrif of Meuldrif deur te breek nie. 3 Hy 
was egter ontevrede met die stellings wat lt.-kol. 
S. P. E. Trichardt vir die kanonne, veral die 
maxim-kanonne, uitgesoek het en met die skanse 
wat daarvoor opgerig is. Daarom het hy bevel 
gegee dat hulle gedurende die nag verbeter moes 
word/ Dit is gedoen en op 14 Jan. 1900 was 
genl. Botha dus gereed om aan 'n vyandelike 
aanval via Potgietersdrif of Meuldrif die hoof te 
bied. 

Dit was egter nog geen uitgemaakte saak dat die 
verwagte swaar Britse aanval op Potgietersdrif of 
Meuldrif toegespits sou wees nie. Die groot 



Britse mag was van Chievely af tot by Mt. Alice 
in vyf verskillende kampe verdeel; en die was so 
gelee dat dit nie moontlik was om met enige 
mate van sekerheid te bepaal op watter punt in 
hierdie uitgestrekte linie die Engelse hul aanval 
sou konsentreer nie. By Colenso op die oostelike 
flank het die vyand 'n aantal kanon skanse 
gebou, klaarblyklik met die doel om gedurende 
die nag daar kanonne in posisie te plaas.* 'n 
Aanval van die kant van Colenso af was dus nie 
onwaarskynlik nie. Die moontlikheid was selfs 
nie uitgeslote dat die Engelse by een van die 
driwwe ten weste van Potgietersdrif sou probeer 
deurbreek nie. Wnd. kmdt. Pistorius van Heil- 
bron het ernstig gevrees dat hulle die Tugela by 
die brug wat die Boere 4 uur te perd ten weste 
van Potgietersdrif in die lug laat spring het, sou 
probeer oorsteek. Hulle kon daar nl. met 'n goeie 
drif deur die Tugela trek en met 'n goeie, 
gebaande weg om die Boere se regtervleuel en 
agter hul rug om na Ladysmith toe opruk. Vir die 
Boere was dit dus 'n "zeer gevaarlijke plaats" 



Ibid. 

K.G. 338 (vii) p. 160. 



5 Leyds 714, Telegram no. 35 d.d. 14 Jan. 1900. 



want as die vyand daar sou deurkom, kon hy die 
Boere maklik van hul basis afsny en omsingel. 
Met die oog daarop het Pistorius eers by genl. 
Cronje en daarna by hoofkmdt. Prinsloo en 
kmdt.-genl. Joubert op voldoende versterkings 
aangedring om die drif te verdedig. 6 

Genl. Louis Botha het nie slegs 'n deurtog van 
die vyand deur hierdie drif gevrees nie maar 
trouens deur enigeen van die "vele doorgangen" 
deur die Tugela ten weste van Potgietersdrif. Hy 
het genl. Cronje dus versoek om soveel 
manskappe as wat moontlik was, beskikbaar te 
hou om die oorgange te verdedig as dit nodig sou 
word, of elders waar dit noodsaaklik kon word, 
hulp te verleen. 7 

Die moontlikheid was selfs nie uitgesluit dat 
Buller op verskillende punte tegelyk deur die 
Boere linie sou probeer breek nie. Immers vol- 
gens 'n verdagte spioen wat deur die Boere by 
Ladysmith gevange geneem is, het Buller die dag 



tevore aan genl. sir George White, bevelvoerder 
in Ladysmith, geheliografeer dat hy die Boere 
binne 72 uur op alle punte aan die Tugela sou 
verslaan. White moes dus sorg dat die brue en 
spoorlyne in die rug van die Boere betyds 
vernietig word sodat hulle nie met hul kanonne 
kon uitvlug en ontkom nie. Uit Delagoabaai weer 
is berig dat Buller van plan was om vir 5 dae 
aaneen aan te hou met aanval totdat hy deur die 
Boere linie gebars het. B Dit was dus noodsaaklik 
om die hele Tugelalinie sowel as alle poste 
rondom Ladysmith sorgvuldig te bewaak. 

Die moontlikheid dat Colenso die brandpunt van 
die Britse aanval sou wees, het teen 6 nm. die 
14de weer sterk op die voorgrond gekom toe die 
Britse kanonne teenoor Colenso meteens 'n 
skerp vuur op die Boere stellings geopen het, 
waarmee tot 7.30 nm. volgehou is." Vroeg die 
volgende middag is die bombardement hervat 
terwyl 'n af deling voetvolk en perderuiters asook 



* Sien Preller, 3, pp. 91-93; Leyds 714, Telegramme nos. 

28, 31 en 34 d.d. 14 Jan. 1900. 

7 Leyds 714, Telegram no. 35 d.d. 14 Jan. 1900. 



8 Leyds 714, Telegram no. 28 d.d. 14 Jan. 1900; Preller 3, 
pp. 86-87. 

9 Ibid. Telegramme nos. 29 en 30 d.d. 14 Jan. 1900. 



'n gepantserde trein in die rigting van 
Colensobrug opgeruk het. Toe die Boere die 
vuur ewenwel nie beantwoord nie en van die 
demonstrasie geen notisie neem nie het die 
troepe dit gerade geag om terug te trek en geen 
poging aangewend om deur die verswakte Boere 
linie by Colenso te breek nie. Die slag van 'n 
maand tevore was nog vars in hul geheue en 
hulle was nie van plan om sonder die hulp van 
die hoofmag 'n pad deur die Boere linie by 
Colenso te probeer slaan nie. 

Genl. Botha se gevolgtrekking was dan ook dat 
die doel van die beweging slegs was om te 
probeer uitvind waar die Boere se kanonne was. 
Hy het egter tog die vrees gekoester dat dit 
gedurende die nag of volgende dag deur 'n 
aanval opgevolg kon word en het dit daarom sy 
plig geag om die Boere stellings by Colenso die 
aand nog eens te inspekteer ten einde horn te 
oortuig dat elke burger op sy plek is. Vroeg die 
volgende oggend sou hy, indien nie gedurende 
die nag by Colenso aangeval nie, egter na die 
Bo-Tugela vertrek om genl. S. W. Burger te 



ontmoet, wat horn moes help om die Transvaalse 
krygsmag aan die Bo-Tugela aan te voer. 10 

Op genl. Lucas Meyer wat genl. Botha moes 
help om die burgers op sy linkervleuel (d.i. by 
Colenso) aan te voer, het die Britse beweging 'n 
somber indruk gemaak. Hy het dadelik by die 
Regering gekla omdat daar 'n burgermag van 
slegs 4,000 man aan die Tugela was om 'n Britse 
troepemag van 40,000 te weerstaan, terwyl 5,000 
man vir die beleg van Lady smith gebruik is - 'n 
dorp wat volgens sy mening met 3,000 man 
beleer kon word. Verder het hy gekla omdat die 
Kommandant-generaal geweier het om een of 
meer van die groot kanonne wat besig was om 
hul ammunisie op Ladysmith sonder effek te 
vermors, aan horn af te staan, sodat hy die vyand 
teenoor Colenso kon terugskiet, wat hy nie kon 
bykom met die ligte kanonne waaroor hy beskik 
het nie. Dit was vir horn duidelik, so het hy die 
Regering ten slotte meegedeel, dat daar duisende 
troepe teenoor Colenso gekonsentreer word en 



10 Ibid. Telegramme nos. 1, 12, 18 en 31 d.d. 15 Jan. 1900. 



dat hulle miskien reeds die volgende dag tot die 
aanval sou oorgaan. 11 

Na aanleiding hiervan het pres. Kruger die 
Kommandant-generaal gelas om met spoed 
soveel hulp aan die burgers aan die Tugela te 
verleen as wat moontlik was, want die groot 
stryd sou daar beslis word. Die enigste terreine 
om Ladysmith waar Kruger nog sterk kom- 
mando's nodig geag het, was die vlaktes wat ten 
weste van die dorp deur die Vrystaatse 
kommando's beset was en die gebied tussen 
Lombardskop en Ladysmith, want slegs in een 
van die twee rigtings sou die Ladysmithse 
garnisoen met skadelike gevolge kon uitval. In 
die posisies wat deur die kommando Pretoria ten 
noorde van die dorp beset was en op die terrein 
suid van Platrand kon net wagte aangehou word. 
Die Kommandant-generaal moes egter self 
daaroor oordeel en ook beslis of die veldkanonne 
om Ladysmith nie met beter gevolg aan die 
Tugela gebruik kon word nie. Die kommando's 
om Ladysmith moes hulle gereed hou om op die 



punt te help waar die grootste gevaar eventueel 
sou dreig, en mense wat nog agter langs die 
grens gele het, moes met spoed vorentoe gebring 
word. ,a 

Terselfdertyd het die President aan genl. Meyer 
gesein dat dit verkeerd sou wees om by Colenso 
'n verdraende kanon te plaas waarmee die vyand 
op lang afstand beskiet kon word. Daar moes 
gewag word totdat die vyand goed onder skoot 
van die Mausers was voordat daar op horn 
gevuur word. Daaraan was die suksesvolle 
afloop van die slag van Colenso te danke. As die 
vyand op 'n ver afstand met 'n kanon beskiet 
word, sou hy slegs met artillerievuur antwoord 
en sy stormtroepe buite trefafstand van die 
Mausers hou." 

Die Kommandant-generaal het horn gruwelik vir 
Meyer vererg omdat hy by die Regering gekla 
het oor die swak Boere mag by Colenso wat nie 



Ibid. Telegramme nos. 14 en 15 d.d. 15 Jan. 1900. 



12 Leyds 714, Telegram no. 32 d.d. 15 Jan. 1900. 

13 Ibid., Telegram no. 55 d.d. 15 Jan. 1900. 



ten koste van die om Ladysmith versterk is nie, 
en het aan horn gesein dat 

"Als wij gekomen waren om klein klompjes 
troepen of een met ons in getal gelijk staande 
Engelsche macht te ontmoeten, dan hebben 
wij met ons zelf vreeslijk zelfbedrog 
gepleegd, even zoo groot als de 5,000 die gij 
nu nog om Ladysmith ziet liggen. Behalve dit 
lager waar in des avonds nog een klein 
klompje mannen blijven, (is) hier geen een 
plaats waar ik niet elken avond vandaan 
gewaarschuwd wordt dat zij niet voldoende 
menschen hebben om behoorlijk de 
brandwacht te houden. Het is ook bewezen 
dat Engelsche rapportgangers en spionnen 
telkens des nachts uitloopen zonder op- 
gemerkt te worden ... Er is slechts hier een 
paar plekken waar nog een paar kanonnen 
staan en zouden die hier weggenomen worden 
dan kan het beleg van Ladysmith ook maar 
opgebroken worden. Het is niet bij u alleen 
waar kanonnen gevraagd worden alsof het uit 
een gietersfabriek moet komen. Uit 



Kimberley en Colesberg, Helpmekaar en 
andere plekken komen ook dezelfde vragen 
en als u denkt dat er (bij) mij een onwil 
bestaat om of kanonnen of manschappen te 
zenden dan maakt gij een mistake. Ik heb op 
ieder plek waar ik maar kan, aangedrongen 
om menschen te zenden naar Colenso of 
Tugela. Ik verneem nu tot mijne verwonder- 
ing dat er zoovveel wagens en lagers aan deze 
zijde van Colenso staan waar in kampjes 
burgers vastzitten dat al zou ik al de 5,000 
man dat u denkt dat hier om Ladysmith (zijn) 
wegsturen en zij daar overal in lagers blijven 
hangen dan zou uw verzoek toch niet 
veranderen. Hier zijn twee klompen 
menschen van Zoutpansberg gekomen die ook 
dadelijk opgaan naar Colenso." 14 

Genl. Meyer het sy diepe spyt uitgedruk omdat 
die Kommandant-generaal beledig gevoel het 
"omdat ik eenigzins de waarheid gezegd heb" 
maar, het hy voortgegaan, dit was tog waar dat 
die groot kanonne rondom Ladysmith net 



1 Leyds 714, Telegram no. 29 d.d. 15 Jan. 1900. 



gebruik is om die laglus van die vyand op te wek 
en ammunisie te vermors terwyl hulle by 
Colenso nodig was om die Engelse uit hul 
stellings te verjaag. Die vyand - aldus Meyer 
verder - was nl. in die oop veld so na aan die 
Boere stellings by Colenso gekampeer dat die 
vyandelike voetvolk hulle nie eers sou hoef te 
vermoei om tot by die Boere posisies op te ruk 
nie. Hy wou juis 'n groot kanon he om hulle 
verder weg te dryf sodat hulle hulle moeg sou 
moes marsjeer om die Boere stellings by te kom. 
Sy opvatting was nl. dat die vyandelike 
infanterie onbekwaam sou wees om te veg as 
hulle moeg was. Daarom sou 'n groot kanon die 
Boere by Colenso tot voordeel strek. I5 

Die Kommandant-generaal het van hierdie 
telegram geen verdere notisie geneem nie. Hy 
het sy hart jeens genl. Botha gelug in 'n telegram 
wat vir Botha 'n riem onder die hart moes 
gewees het in verband met die groot taak wat op 
horn gerus het met betrekking tot die verdediging 



15 Ibid. Telegram no. 35 d.d. 15 Jan. 1900. 



van die Tugelalinie. Die inhoud daarvan was as 
volg: 

"Ik heb telegrammen ontvangen van asst.- 
genl. L. Meyer betrekkelijk Engelsche 
krijgsmacht, onze burgermacht en de 
belegeringsmacht om Ladysmith, ook over 
groote kanonnen. Dat alles is reeds tusschen 
mij en u meer dan eens telegrafisch, 
schriftelijk en ook mondelings behandeld. Ik 
ben blijd te zeggen dat gedurende al die tijd 
wij in deze onzen zwaare landszaak wij 
elkander hebben verstaan en ook verdragen en 
ik ben zeer verblijd en dankbaar aan onzen 
liefen God en trouwen Vader die ons tot 
zoover heeft geleid en geholpen dat ik 
blijmoedig moest erkennen Ebenhaezer; en 
het is mijn gedurig gebed en verlangen dat hij 
ons zoo verder mogen voort leiden, en wij 
hebben zijn woord en belofte dat wie op hem 
vertrout niet alleen met woord maar met der 
daad en waarheid niet beschaamd zal 
uitkomen. Wij wisten van begin dat onze zaak 
een dure en zware zaak zou zijn en dat wij 



stonden tegenover een wereldlijke over- 
machtig vijand en dat al onze verwachtingen 
alleen moest wezen van die God die hemel en 
aarde gemaakt heeft, de God onzer vaderen 
die reeds zooveele wonderen voor ons heeft 
gedaan en ons geholpen heeft zonder 
kanonnen en zonder duizenden strijders, en 
het was in dat vertrouwen dat wij opgetrokken 
zijn tegen den grooten overmacht van 
Engeland; en indien wij die hand zou loslaten 
en grijpen naar menschelijke macht, naar 
andere dingen, dan zullen wij verloren zijn; 
maar die God die David sterk maakte om de 
geduchten Goliath te ontmoeten en die 
zoovele wonderen deed als aan de drie 
jongelingen in den oven en Daniel in den 
leeuwen kuil, die de muren van Jerusalem 
deed vallen, die, dezelfde God, is nog in staat 
om ons handje vol volk te verlossen uit den 
macht van Engeland. En ziet maar hoe heeft 
hij ons (tot) hiertoe geholpen, hoeveel 
duizenden bommen moet hij (d.i. die vijand) 
verschieten om een enkele onzer burgers te 
dooden, met hoeveel duizend komt hij 



telkenmale tegen onze honderden, en wat 
heeft hij met dit al gedaan daar waar in het 
vertrouwen onze burgers op die hulp van die 
God hevig en standvastig heeft gestreden? 
Onze God ziet de nederige in genade aan en 
helpt de bedrukten maar de hovaardigen doet 
hij vlieden en maakt beschaamd diegene die 
buiten hem gaat. Laat ons dus in de begonnen 
liefde eendrachtig, broederlijk en standvastig 
onze burgers een voorbeeld van nederigheid 
en vast vertrouwen op onze God voortgaan en 
aanmoedigen en de overmacht van den vijand 
zal ons niet verschrikken of verzaagd doen 
zijn. Vertrouw op den Heer en wees sterk en 
gij zult het heil des Heeren zien en de strijd 
zal niet de onze wezen maar de Heer zal voor 
ons strijden en ons verlossen." 16 

2. Die Boere stellings 

Genl. Botha het hierdie boodskap op Colenso 
gekry waar by die 15de oorgebly het met die oog 
op die dreigende houding wat die vyand daar 



' Leyds 714, Telegram no. 41 d.d. 15 Jan. 1900. 



voor sy stellings ingeneem het. Gedurende die 
aand het by egter berig ontvang "dat de vijand al 
zijne kampen heeft opgeschoven naar zijne 
bovenste positie recht tegenover de Vrij staters 
aan onze bovenste posities". Daaruit het hy 
afgelei dat die vyand op die punt was om by 
Potgietersdrif deur die Boere linie te probeer 
bars. Nadat by nog 300 man uit die stellings by 
Colenso geneem het om horn te vergesel, het hy 
vroeg die oggend van die 16de na die Bo-Tugela 
vertrek, vasbeslote om al sy kragte aan te wend 
"om met Gods hulp de vijand te trachten tegen te 
houden en te verslaan" 17 

Aangesien hy van die begin af verwag het dat 
Buller by Potgietersdrif, Meuldrif of Skietdrif 
deur die Tugela sou trek, het genl. Botha die 
burgers aan die Bo-Tugela in die heuwels 
gekonsentreer wat vanaf Doringkop in die ooste 
tot by Spioenkop in die weste uitgestrek het. Op 
hierdie front van 15 myl lank het hulle hulle as 
volg ingegrawe: Die burgers wat van Colenso en 



17 Ibid. Telegram no. 44 d.d. 15 Jan. 1900, en Leyds 715, 
Telegram no. 4 d.d. 16 Jan. 1900. 



Porritsdrif af weswaarts gestuur is, is op die 
linkerflank in die sektor Doringkop- Vaalkrans 
onder aanvoering van volksraadslid Tobias 
Smuts van Ermelo, deur Botha tot veggeneraal 
benoem, geplaas. Hulle is deur 'n 75 mm-Krupp 
snelvuur kanon en 'n bom-maxim ondersteun. 
Regs van hulle in die sentrum en versprei oor die 
Brakfonteinheuwels was die Vrystaatse 
kommando's onder bevel van genl. A. P. Cronje. 
Hulle het hoofsaaklik uit burgers van die 
kommando's Vrede, Heilbron, Senekal en 
Winburg bestaan, en het oor 'n 75 mm-Creusot 
snelvuur kanon en 'n bom- maxim beskik. Regs 
van hulle het die Boere se regterflank op die 
Drielingkoppe en Spioenkop gerus. Hulle het 
bestaan uit die Transvaalse strydkragte wat van 
Ladysmith af gekom het, hoofsaaklik burgers 
van die kommando's Carolina, Pretoria, 
Lydenburg, Heidelberg, Wakkerstroom en Piet 
Retief, en het onder die bevel van genl. S. W. 
Burger gestaan. Hulle het oor 2 Krupps van 75 
mm kaliber beskik, waarvan een 'n moderne 
Transvaalse snel vuurder was. Die ander een was 
'n Vrystaatse Krupp wat met swart (d.i. rook 



verwekkende) kruit geskiet het. Ten einde 'n oog 
te hou oor die driwwe verder na die westekant 
toe, is 500 Vrystaters en Pretorianers onder 
kmdte. Pistorius en "Rooi" Daniel Opperman 
onderskeidelik in die nek tussen Drieboomkop 
en Piquet Hill, die sg. Wapadnek, gestasioneer. 18 

Botha het net betyds van Colenso af by die Bo- 
Tugela aangekom. Toe hy op 16 Jan. 1900 in die 
laer van genl. Tobias Smuts uit die saal klim, 
glad nie gesond na al die dae van werk nie, is hy 
van alle kante met die tyding begroet dat die 
vyand besig was om vir die aanval op te ruk. Al 
die wagte het gerapporteer dat die Engelse in 
groot getalle na Potgietersdrif en Meuldrif toe 
aankom waar hulle klaarblyklik wou deurbreek. 
Hulle het dus reg op die net wat die Boere vir 
hulle gespan het, afgepyl."* 

'n Blik op die oprukkende troepe was genoeg om 
mens met ontsag te vervul. Selfs hoofkmdt. 
Prinsloo het besef dat hy nie langer kon talm om 



hulp aan genl. Andries Cronje te stuur ten einde 
die vyand te probeer terugslaan nie. Opgewonde 
het hy aan kmdt.-genl. Joubert berig dat hy 200 
man na Cronje toe stuur, 100 van kmdt. C. Nel 
en 100 van die ander kommando's, en dat die 
getal burgers waarmee hy aan die suidwestekant 
van Lady smith teen 'n Britse uitval uit die dorp 
moes waak, nou so klein was dat hy vir die 
veiligheid van die swaargeskut gevrees het. 20 
Ook het genl. Lucas Meyer nog 100 man van 
Colenso af weswaarts gestuur terwyl genl. 
Erasmus probeer het om nog 300 van die 
Pretoria burgers uit die stellings noord van Lady- 
smith los te kry om die vyand te gaan help 
keer. 3 ' 

Van sy laer af het genl. Tobias Smuts 150 man 
versterking na die bedreigde sentrum en 
regtervleuel gestuur om die Boere linie teenoor 
Potgietersdrif des te sterker te maak, en ook nog 
100 man aan kmdt. B. J. Viljoen om Meuldrif te 
bewaak. Met die 200 man van Standerton op sy 



Sien Barnard, p. 84. 
' Vgl. Leyds 715, Telegram no. 53 d.d. 16 Jan. 1900. 

verste linkerflank het hy horn klaar gehou om of 
die vyand in die regterflank aan te pak as hulle 
Meuldrif sou deurtrek, af anders verder na die 
sentrum toe op te ruk as dit nodig sou word. 22 

Hy was vol moed. "Alle maatregelen zijn 
genomen om posities te verdedigen. Met Gods 
hulp hopen wij op overwinning," het hy opti- 
misties aan die Kommandant-generaal gesein; en 
later weer: "Wij zien strijd met vertrouwen 
tegemoet vertrouwende op ons goed recht en de 
afgebeden hulp van boven. De strijd zal zwaar 
zijn maar wij zullen pal staan."" Hy en alle 
Boere generaals was doodseker dat dit Buller se 
oogmerk was om deur Potgietersdrif of Meuldrif 
op die Boere toe te slaan en na Ladysmith toe te 
probeer deurbreek, en daarvoor was hulle gereed. 
Aan die feit dat die Engelse van plan was om 
eintlik om die Boere posisies te trek, het haas 
niemand meer gedink nie. 



Genl. D. J. E. Erasmus het gedurende die loop 
van 15 Jan. 1900 aan die Staatsekretaris gemeld 
dat een van vk. Opperman se manskappe van die 
Tugela af by horn aangekom en horn verseker het 
"dat waar onze burgers zijn, hebben ze de 
posities goed verschanst en de Engelschen niet 
makkelijk zullen doorkomen". 'n Uur en 'n half 
te perd bokant (d.w.s. wes van) "onze menschen" 
was egter nog 'n "goed gemaakte drift met een 
goede pad door Tugela, alwaar geen wacht was", 
'n Patrollie burgers het die 15de daarheen gery 
en "hedenmorgen" sou 'n krygsraadsvergadering 
byeenkom en reel om "naar deze drift een sterke 
wacht te zenden van omtrent 100 man"." 

Volgens genl. Lucas Meyer is die vorige nag ook 
van Colenso af 400 man langs die Tugela op 
gestuur, omdat gevrees is dat die vyand van plan 
was om na Middeldrifbrug, 4 uur te perd 
anderkant Spioenkop, op te trek om die Boere 



22 Leyds 715, Telegramme nos. 53 en 54 d.d. 16 Jan. 1900. 

23 Ibid., Telegramme nos. 52 en 54 d.d. 16 Jan. 1900. 

van daar af in die rug aan te tas. 25 Niemand het 
daarvoor egter ernstig gevrees nie. 

3. Die Britse opmars na en oortog oor 
potgietersdrif 

Teen 3 nm. op 16 Jan. 1900 het die voorhoede 
van Buller se troepemag in beweging gekom en 
in die rigting van Swartkop getrek. Die Boere het 
die beweging duidelik gesien, en dit het hulle 
nog sekerder laat voel dat die Engelse by 
Potgietersdrif deur hul linie sou probeer breek. 
Immers van Swartkop af kon die Engelse 
Meuldrif en Skietdrif beheers en verhinder dat 
die Boere daar deurtrek en die troepemag wat by 
Potgietersdrif oor die Tugela moes gaan, tydens 
hul oortog in die rug aanval." Drie dae tevore 
het kmdt. Nel van die kommando Kroonstad aan 
die hand gedoen dat die Boere Swartkop met 'n 
sterk mag moes beset en die Engelse 
daarvandaan af uit die heuwels wat hulle by 
Potgietersdrif beset gehad het, moes verdryf. 



Genl. Botha het dit egter onsinnig geag. Hy wou 
daar nie van hoor nie omdat die Engelse op Mt. 
Alice te sterk verskans was." Die vyand het dus 
vrye spel gehad om alle hoogtes wat op die 
suidelike oewer van die Tugela teenoor 
Potgietersdrif, Meuldrif en Skietdrif gele het, 
sonder teen stand in te neem en was bowendien 
gedek deur 2 swaar skeepskanonne van 4,7 duim 
kaliber wat hulle op Mr. Alice geposteer het. 

Solank as die Dorset regiment, vergesel van 'n 
eskadron Bethune's Mounted Infantry en die 
64ste battery Royal Field Artillery, in die rigting 
van Swartkop getrek het, het die res van genl.- 
maj. Lyttelton se kontingent na Potgietersdrif 
beweeg. 'n Seksie genietroepe en 'n aantal voet- 
soldate het dadelik aan die werk ge spring om die 
takelwerk by die drif te herstel en die pont in 
order te bring, en kort na sononder is daar begin 
om die troepe met die pont oor die rivier te 
bring. Die Boere het niks gedoen om die oortog 
te belet nie en teen 11.15 nm. het nie minder nie 



" K.G. 339 (i) p. 189. 

26 Britse amptelike History of the War in South Africa, II, 

as twee voile bataljons infanterie, nl. die 1st 
Rifle Brigade en die 2nd Scottish Rifles met hul 
konvooie asook die 61ste (houwitser) battery met 
sy bemanning, op die noordelike wal van die 
Tugela gestaan. Hulle het dadelik besit van die 
Rooikoppies oorkant die drif geneem, hul 
houwitsers daar opgestel en verdere bevele 
afgewag. Sommige van die troepe was so 
oorgretig om op die noordelike oewer te kom dat 
hulle die rivier sommer by die drif deurwaad het 
maar die stroom was so sterk en het so vinnig 
gevloei dat dit verskeie van hulle meegesleur het. 
Daar is toe 'n pontonvlot deur 'n seksie van die 
37ste kompanie Royal Engineers gebou, wat die 
oorvoer van troepe en voertuie oor die rivier baie 
vergemaklik het. 28 

Die mag waarmee die Engelse Meuldrif bedreig 
en by Potgietersdrif oor die Tugela gegaan het, 
was hopeloos te swak om deur die verdedigings- 
linie wat die Boere vanaf Spioenkop oor die 
Brakfonteinheuwels en Vaalkrans tot by Doring- 



kop opgebou het, te breek. Dit het nl. bestaan uit 
slegs 8 974 man met 1 638 perde, 2 swaar en 8 
ligte skeepskanonne, 6 houwitsers, 6 15-ponder 
Armstrongs en 7 masjiengewere onder die bevel 
van genl.-maj. N. G. Lyttelton, en was saam- 
gestel uit: 

(a) 'n Vlootbrigade van 25 offisiere en 225 
manskappe met 2 4,7 duim-vloot kanonne en 8 
12-ponder skeepskanonne; 

(b) die 61ste en 64ste batterye Royal Field 
Artillery van altesaam 16 offisiere en 473 
onderoffisiere en manskappe met 6 15-ponder 
Armstrongs en 6 houwitsers; 

(c) twee infanteriebrigades, t.w. die 4de onder 
genl.-maj. Lyttelton (saamgestel uit die 2nd 
Scottish Rifles, die 3rd King's Royal Rifles, die 
1st Durham Light Infantry en die 1st Rifle 
Brigade) en die lOde onder genl.-maj. Talbot 
Coke (saamgestel uit die 2nd Somerset Light 
Infantry, die 2nd Dorset regiment en die 2nd 
Middlesex regiment), altesaam 201 offisiere en 



8 Britse amptelike History of the War in South Africa, II, 
p. 354. 



7 060 onderoffisiere en manskappe sterk met 198 
perde en 7 masjiengewere; 

(d) 'n afdeling berede troepe van 16 offisiere en 
400 onderoffisiere en manskappe met 420 perde, 
saamgestel uit Bethune's Mounted Infantry en 'n 
eskadron 13th Hussars; 

(e) die 37ste kompanie Royal Engineers van 4 
offisiere en 111 onderoffisiere en manskappe 
met 84 perde; 

(f) 94 man Dienskorps troepe (onder wie 6 
offisiere) met 218 perde; 

(g) 'n Royal Army Medical Corps van 14 
offisiere en 164 manskappe met 168 perde; en 

(h) 'n staf van 34 offisiere en 137 manskappe 
met 123 perde. 29 

Buller se doel met die uitsending van hierdie 
kontingent was egter nie om onmiddellik deur 
die stellings van die Boere wat voor en oos van 
Potgietersdrif gele het, te probeer breek nie. Hy 



29 Britse amptelike History of the War in South Africa, II, 
pp. 627-628. 



wou slegs die indruk by die Boere wek dat hy dit 
wel gaan doen ten einde hulle te dwing om al hul 
strydkragte in die posisies saam te trek wat ten 
ooste van Spioenkop tot by Doringkop uitgestrek 
het. Daardeur sou hy hul aandag heeltemal aftrek 
van die terrein wat ten weste van Spioenkop 
teenoor Trichardtsdrif gele het, waar hy Warren 
se kontingent om die Boere se regtervleuel wou 
laat trek om die vyand in die rug by te kom. 
Daarom het hy Lyttelton se kontingent dan ook 
in die voile daglig op Potgietersdrif en Meuldrif 
afgestuur, en wel op so 'n wyse dat dit die 
aandag van die Boere moes trek. Hy was seker 
dat die beweging die Boere dadelik al hul stryd- 
kragte voor Potgietersdrif en Meuldrif sou laat 
saamtrek, d.i. weg van die punt af waar Warren 
volgens die geheime instruksies van die 15de 
met sy groot massa troepe deur die Tugela moes 
gaan en die Boere moes omvleuel. 

Die set het geslaag. Die Boere het presies 
gehandel soos hy wou he dat hulle moes handel. 
Hulle het al hul kommando's - op 'n klein wag- 
pos na - in hul voorbereide stellings op die 



boogvormige heuwelreeks voor Potgietersdrif en 
Meuldrif ingestoot. Daardeur het hulle die pad 
vir Warren oopgemaak om deur Trichardtsdrif te 
trek, al hul stellings van die westekant af op te 
rol en Ladysmith - met of sonder die same- 
werking van Lyttelton se kontingent - te gaan 
ontset. Nooit tevore het 'n Engelsman die Boere 
so volkome verskalk nie. Al wat Warren nou 
moes doen, was om met die sterk troepemag 
waaroor hy beskik het, so vinnig as moontlik by 
Trichardtsdrif oor die Tugela te gaan en om die 
Boere se regtervleuel te trek wat op die oostelike 
herrings van Spioenkop gerus het. 

4. Warren se opmars na en oortog oor 
Trichardtsdrif 

Om 5 nm. op 16 Jan. 1900, net twee uur voor 
sonsondergang, het Warren die afdelings wat 
onder sy bevel gestel is, op Springfield in 
beweging gebring. Sy kontingent het bestaan uit 
altesaam 529 offisiere en 14 853 onderoffisiere 
en manskappe met 36 15-ponder Armstrong 
kanonne, 14 masjiengewere en 4 856 perde, en 




Lt.-genl. Sir Charles Warren 



was saamgestel uit 'n berede brigade van 2 270 
man met 2 masjiengewere onder aanvoering van 
kol. die graaf van Dundonald, 2 brigade-divisies 
(d.i. 6 batterye) veldartillerie met 'n bemanning 
van 1 316 man, 3 infanteriebrigades (t.w. die 2de 
onder aanvoering van genl.-maj. H. J. T. 
Hildyard, die 5de onder genl.-maj. A. F. Hart en 
die llde onder genl.maj. E. P. Woodgate) van 
altesaam 10 634 man met 12 masjiengewere, 627 
man genietroepe met 318 perde, 155 man 
Dienskorps troepe met 327 perde, 'n Royal Army 
Medical Corps van 313 man met 252 perde en 'n 
staf van 67 man met 46 perde. Die berede 
brigade was saamgestel uit die Royal Dragoons, 
2 eskadrons van die 13th Hussars, Thorney- 
croft's Mounted Infantry (minus 100 man wat 
nie saamgegaan het nie), die South African Light 
Horse, 'n eskadron Imperial Light Horse, 'n 
eskadron Natal Carbineers, 'n eskadron Natalse 
Polisie, die berede kompanie van die 2nd King's 
Royal Rifles en 'n seksie van die berede 
kompanie van die 2nd Dublin Fusiliers; die twee 
brigade-divisies artillerie uit die 7de, 73ste en 
78ste en die 19de, 28ste en 63ste batterye Royal 



Field Artillery onderskeidelik; en die drie 
infanterie brigades uit die volgende 12 bataljons: 
Hildyard se 2de brigade uit die 2nd Queen's (d.i. 
Royal West Surrey) regiment, die 2nd 
Devonshire regiment, die 2nd West Yorkshire 
regiment en die East Surrey regiment; Hart se 
5de brigade uit die 1st Royal Inniskilling 
Fusiliers, die 1st Border regiment, die 1st 
Connaught Rangers en die 2nd Royal Dublin 
Fusiliers; en Woodgate se llde brigade uit die 
2nd King's Own (of Royal Lancaster) regiment, 
die 2nd Lancashire Fusiliers, die 1st South 
Lancashire regiment en die 1st York and 
Lancaster regiment. 30 

Die opmars het in die grootste geheimsinnigheid 
geskied en nie eers die senior offisiere het 
geweet dat Trichardtsdrif die kontingent se 
bestemming was nie. Warren het sy geheime 
instruksies van die 15de streng geheim gehou en 
almal in die kontingent was onder die indruk dat 
hulle agter Lyttelton se kontingent aan oor 

* * 




Opmars van Warren se divisie na die Bo-Tugela 



Potgietersdrif na Ladysmith toe sou opruk. Ten 
einde die vyand te probeer verskalk, is die kamp 
op Springfield nie afgebreek nie. Die tente het 
regop bly staan en klein groepies soldate wat in 
die kamp agtergelaat is, het bevel ontvang om op 
opsigtiglike wyse in die kamp rond te stap, die 
gewone seine op hul beuels te bly blaas en deur 
hul optrede die indruk by die vyand te wek dat 
die kamp van soldate gewemel het. Die kolonne 
het slegs 3 konvooiwaens vir elke bataljon 
saamgeneem. Op een was die reenjaste van die 
manne, op die tweede een dag se rantsoene en op 
die derde 20 lb. (9,1 kg) uitrusting vir elke 
offisier. Die manskappe het elk een dag se 
rantsoen, die gewone noodrantsoen, 150 patrone 
en 'n trui en 'n waterproef lakentjie wat aan hul 
lyfbande vasgemaak is, met hulle saamgedra. 
Die groot konvooi sou later volg. 

Vir sowat 3 myl het die troepe op die pad wat 
van Springfield af na Potgietersdrif toe loop, 
voortmarsjeer - die troepe in marskolonne aan 
weerskante van die pad en die kanonne, ponton 
waens en konvooiwaens in die pad. Die Boere 



het hulle ongetwyfeld deur hul verkykers gewaar 
en afgelei dat hulle na Potgietersdrif en Meuldrif 
toe onderweg was. Na sononder toe die donker 
die kolonne vir die Boere onsigbaar gemaak het, 
het die kolonne egter links weggeswenk. Toe het 
dit vir die eerste maal tot die troepe deurgedring 
dat nie Potgietersdrif nie maar wel Trichardtsdrif 
hul bestemming was. In doodse stilte het die 
myle lange kolonne van manne met strak gesigte 
opgeruk, uiters versigtig, om te voorkom dat die 
Boere hulle hoor. Die voetvolk het in viere 
marsjeer, so vinnig dat van die manne dikwels 
moes hardloop om by te bly; en die lede van die 
vlootbrigade in hul groot jasse tussen hul perde 
en kanonne het mens herinner aan tonele wat in 
prente van die Napoleontiese oorloe voorkom. 
Elke slag as daar halt gemaak is, het daar 'n 
fluistergesprek tussen die leiers plaasgevind wat 
bevele aan die offisiere gefluister het - presies 
asof daar 'n groot Boere leer heel digby was en 
sou hoor as daar normaalweg gepraat word. 31 



31 Britse amptelike History of the War in South Africa, II, 

Warren se doel was om die rivier gedurende die 
nag onder dekking van die duisternis te probeer 
oorsteek. Dundonald se berede brigade was egter 
die enigste wat die drif betyds vir 'n nagtelike 
oortog bereik het. 

Die graaf van Dundonald het sy manskappe in 
roete kolonne langs die pad uitgestel om die res 
van die leer in te wag, maar die het pynlik stadig 
gevorder. Eers teen 12.30 vm. die 17de het die 
voorste afdelings van Woodgate se brigade met 
'n eskadron van die 13th Hussars en die konvooi 
pontonne by die agterhoede van die berede 
troepe aangesluit. Aangesien Dundonald self nie 
opgespoor kon word om die verdere opmars te 
reel nie en Warren nie veranderings wou 
aanbring aan reelings wat Dundonald moontlik 
met betrekking tot die verdere opmars getref het 
nie, is alle afdelings beveel om orals halt te maak 
waar hulle hulle ook al op die pad bevind het, en 
te wag totdat Dundonald sou opdaag. Warren se 
hele mag het dus vir die res van die koue, klam 
nag dadeloos in roete kolonne langs die pad 
deurgebring, die voorhoede digby die Tugela wat 




Kol. lord D. M. B. H. Dundonald 



hy kon en moes oorgesteek het voor die Boere 
homgewaar. 32 

Kort nadat dit lig geword het, het 'n patrollie van 
die Imperial Light Horse die rivier oorgesteek. 
Hulle het egter skaars op die oorkantse wal voet 
gevat of hulle beland onder 'n skerp geweervuur 
van 'n paar burgers wat op Wright se plaas 
oorkant die drif stelling geneem het. Oor hoe 
sterk die burgermag was wat die vuur geopen 
het, is die bronne dit nie eens nie. So bv. vermeld 
die Britse amptelike History of the War in South 
Africa dat 300 of 400 geweerskuts op die troepe 
losgebrand het" terwyl volgens die Times 
History dit maar slegs enkele Boere was - drie of 
vier stuks." Die enigste amptelike bron aan 
Boere kant wat lig op die saak werp, t.w. 'n 
rapport van een van die burgers van vk. "Rooi" 
Daniel Opperman wat saam met die Heilbron 



32 Du Cane, German Official Account of the War in South 
Africa, p. 98. 

33 Britse amptelike History of the War in South Africa, II, 
p. 355. 

34 Times History, III, pp. 219-220. 



kommando onder kmdt. Pistorius die hele gebied 
ten weste van die Boere regtervleuel gepatrolleer 
het, tot aan die brug by Middeldrif, 42 uur te 
perd wes van Spioenkop, dui duidelik aan dat dit 
maar 'n klein getal burgers moes gewees het wat 
die Britse patrollie onder vuur geneem het. 
Volgens die rapport sou daar die oggend van 15 
Jan. 1900 'n wag van omtrent 100 man geplaas 
word voor die "goeie drif wat IV2 uur te perd 
wes van die Boere posisie op Spioenkop (d.w.s. 
Trichardtsdrif) gele het." Dit moes 'n voorpos 
van hierdie wag gewees het wat op die troepe 
van die Imperial Light Horse losgebrand het, en 
die kon seker nie baie manskappe getel het nie. 

Die skote, ofskoon slegs deur 'n klein klompie 
burgers afgevuur, het Warren geweldig laat 
skrik. Hy het dadelik aangeneem dat daar 'n 
groot getal Boere in die onverkende en haas 
onbesette terrein oorkant die rivier gele het, en in 
plaas van die rivier vinnig oor te steek met 
soveel troepe as wat enigsins moontlik was, het 
hy van die oortog 'n ingewikkelde operasie 



Sien Leyds 714, Telegram no. 50 d.d. 15 Jan. 1900. 



gemaak; en dit nieteenstaande die feit dat Buller 
horn op die 15de verseker het dat daar nie meer 
as 400 Boere links voor horn gele het nie. 36 

Hy was daarvan oortuig dat die Boere horn die 
oortog oor die rivier sou probeer belet, en het dus 
maatreels getref om hulle terug te skiet nog 
voordat die Imperial Light Horse die rivier 
oorgesteek het. Allereers het hy sy kanonne reg 
getrek om sy genietroepe wat die ponton brae 
oor die rivier moes bou, van die suidelike oewer 
af te beskerm. Dit het moeilik gegaan om 
geskikte artillerie stellings te kry en in te neem 
want die terrein was die oggend in 'n digte mis 
gehul, maar teen 5 vm. het hy sy kanonne 
opgestel gehad." Toe kort daarna die klein 
Boere voorpos weer op die Imperial Light Horse 
vuur, het hy dadelik met twee batterye op die 
terrein oorkant die drif losgebrand en vir 'n voile 
uur lank ammunisie vermors ten einde die sterk 



vyandelike mag te verdryf wat hy voor horn 
gewaan het, en die drif te beveilig." Die vuur het 
die Boere op en in die omgewing van Wright se 
plaas verdryf, maar nie voordat die burgers 'n 
manskap van die 2nd Devonshire regiment 
doodgeskiet het terwyl die regiment besig was 
om die pontons na die rivier toe geleide te doen 
nie. 3 ' Teen 6 vm. het Warren saam met maj. J. L. 
Irvine, R.E., bevelhebber van die ponton troep, 
na die rivier toe gestap om 'n geskikte plek uit te 
soek vir die bou van 'n pontonbrug.* 

Dit was 'n onbenydenswaardige taak. Die rivier 
wat so wat 80 tree breed was, het in 'n moot van 
30 voet diep gevloei, waarvan die walle feitlik 
loodreg was, sodat voertuie en kanonne nie 
daarteen af getrek kon word nie. Om die voertuie 
en kanonne op die brag te kry, sou daar dus 'n 
skuins pad deur die steil walle gegrawe moes 
word. Die walle wat hier en daar met bossies 



36 Sien paragraaf 5 in hoofstuk 3 hiervoor. Ook Times 
History, III, pp. 218-219. 

37 Britse amptelike History of the War in South Africa, II, 
p. 355. 



38 Times History, III, p. 220. 

39 Britse amptelike History of the War in South Africa, II, 
p. 355. 

40 Times History, III, p. 219. 



oortrek was, was egter van soliede rots met 'n 
dun lagie grond bedek en so hard dat die poging 
om 'n pad daardeur te grawe van die staanspoor 
af tot 'n mislukking gedoem was. Op die plek 
wat Warren uiteindelik vir die brug gekies het, 
kon die hele dag lank net 'n pad gemaak word 
wat vir voetgangers geskik was en waarlangs 
perde af gelei kon word. Dit was so steil dat ligte 
voertuie, masjiengewere op wiele, ens., met toue 
laat sak moes word en deur manskappe van die 
bodem van die moot af oor die brug getrek moes 
word. 

Om 9 vm. is vier kompanies van die 2nd West 
Yorkshire regiment in pontons oor die Tugela 
geroei en in 'n stelling op die noordelike oewer 
geplaas, van waar hulle die bou van die brug en 
die oortog van die troepe moes bewaak. Eers 
daarna kon in alle erns met die bou van die brug 
begin word. 

Die brug is met spoed en vaardigheid deur maj. 
Irvine en sy manskappe oor die rivier gele. Hulle 
is van die suidelike oewer af deur die manne van 
die 2nd Devonshire regiment bygestaan, en 



binne twee uur het die genietroepe 'n brug van 
12 pontons oor die rivier voltooi gehad, ten spyte 
van die hoe walle en die vinnig vloeiende rivier. 
Hierdie brug was egter slegs geskik vir 
voetgangers, perde en ligte vervoermiddels. Vir 
waens en kanonne was dit ondoeltreffend. 

Solank as met die bou van die brug voortgegaan 
is, het Warren 'n plek 'n entjie hoer langs die 
rivier op ontdek waar daar 'n droe loop in die 
Tugela ingeloop het. Dit het 'n kloof met 'n 
skuins helling in die moot ingesny. Hierdie 
helling was so vlak dat waens en swaar voertuie 
maklik daarteen afgetrek kon word en Irvine is 
dus aangese om ook daar 'n brug te bou. Hierdie 
brug wat geloop het van die suidelike oewer tot 
op 'n eiland in die rivier en van daar tot op die 
noordelike oewer, was 86 tree lank en breed 
genoeg vir gebruik deur kanonne en swaar 
konvooie, en die bou daarvan het die genietroepe 
die hele dag geneem. Teen 7.30 nm. het Irvine 
dit egter voltooi gehad en is dit oopgestel vir die 
oorvoer van kanonne en konvooie na die 
oorkantse oewer. 



Toe het 'n nuwe moeilikheid opgeduik. Die 
muile en osse wat gewoond daaraan was om op 
vaste aarde te beweeg, het steeks geword op die 
swaaiende brug van plank waarop hul hoefslae 
ongewoon hard weerklink het. Pogings om hulle 
vorentoe te dryf, het hulle so verbouereerd 
gemaak dat party van die muile selfs paniek- 
bevange in die rivier gespring en versuip het. 
Daar moes eers sooie en grond gemeng met gras 
so dik op albei briie geplaas word dat dit die 
hoefslae van die trekdiere heeltemal gedemp het 
voordat daarin geslaag is om die muile, osse en 
perde stadig daaroor te lei. 41 

Dundonald wat reeds om 9.30 vm. instruksies 
ontvang het om die rivier met sy berede brigade 
oor te steek, het 'n ruk lank op die voltooiing van 
die brue gewag. Toe hy egter bemerk hoe stadig 
die werk vorder, het hy besluit om die rivier by 
'n drif 'n myl en 'n half ten ooste van die brug 
wat eerste voltooi is, oor te steek. Dit was 'n 
besonder ongemaklike en gevaarlike drif. Dit het 



in die middel van die rivier - wat hier diep was 
en besonder sterk gevloei het 'n draai gemaak en 
die bodem daarvan was bedek met groot, gladde 
klippe waaroor mens en dier maklik kon struikel 
of gly. Dundonald was egter 'n man met 
waagmoed en ondernemingsgees, en het horn nie 
deur moeilikhede van die aard laat kleinkry het 
nie. Hy wou by die drif oor die rivier kom en het 
dit ook gedoen, ten spyte van die feit dat etlike 
perde in die water omgekantel en selfs een van 
die ruiters van die 13th Hussars verdrink het." 

Dat Warren nie met ten minste 'n deel van sy 
infanterie Dundonald se voorbeeld gevolg en 
sommer deur die rivier by Trichardtsdrif getrek 
het nie, toon slegs dat hy geensins begryp het dat 
spoed die vernaamste vereiste was om die taak 
wat horn deur Buller opgele is, met sukses ten 
uitvoer te bring nie. Die drif was wel diep en die 
rivier het sterk gevloei maar dit was nie 
ondeurwaadbaar met behulp van 'n tou nie." 3 



41 Britse amptelike History of the War in South Africa, II, 

Warren het egter blykbaar glad nie besef dat hy 
hom moes haas sodat hy op die onbesette 
hoogtes voor hom kon kom voordat die Boere sy 
oortog by Trichardtsdrif sou ontdek nie. Hy het 
nie begryp dat hy deur te talm aan die vyand die 
geleentheid sou gee om self 'n toereikende 
strydmag op die hoogtes te plaas om hom te keer 
en hul blootgestelde regterflank te beskerm nie. 
Daarom het hy sy infanterie, selfs nadat hulle 
laat die middag met die brue oor die rivier 
gekom het, net 'n entjie voorwaarts laat trek aan 
weerskante van die spruit wat van die wapad nek 
af geloop het, en hulle toe laat halt maak vir die 
nag. 

Buller wat juis by Warren was om die oortog te 
besigtig, het ook absoluut niks gedoen om 
Warren tot spoed aan te maan nie. In 'n brief ie 
aan Warren gedurende die aand geskryf, het hy 
slegs aan hom beduie dat Woodgate se brigade 
eintlik in 'n verkeerde rigting getrek het, nl. 
noordoos, en daardeur sy linkerflank aan die 
vyand blootgestel het. 



"... this is what I want all commanders 
especially to avoid. If your direct road is 
blocked, we must go forward by moving off 
to the left, and this will have the further 
advantage that it will keep you near the water 
at Venter's Spruit - consequently the left 
flank must always be thrown outward. If you 
can make a direct advance it will be in line, 
but if you are checked the next advance must 
be by moving half left <see D>. I mean that to 
get on, your left will creep outward and 
forward and your right follow. I don't know if 
I have made myself clear. Wynne (d.i. Buller 
se stafhoof) will explain, but until you have so 
far encircled the enemy that you can wheel to 
the east, pray always try to overlap their right 
with your left." 44 



44 Cd. 1791, p. 655, Aanhangsel C. Vgl. ook Du Cane, 
German Official Account of the War in South Africa, pp. 
101-102. Die bewoording van die stuk soos deur Du Cane 
gepubliseer, wyk baie van die oorspronklike af. Die 
strekking is egter dieselfde. 



Uit hierdie instruksie is dit duidelik dat Buller 
net so min as Warren begryp het dat dit absoluut 
noodsaaklik was om die hoogtes ten weste van 
Spioenkop wat feitlik onverdedig was, met die 
hoogste spoed te bemeester. Mens kry die indruk 
dat hy die volkome korrekte inligting waaroor hy 
op die 15de beskik het, nl. dat daar hoogstens 
500 Boere in die hoogtes voor Warren gele het, 
nie meer geglo het nie en horn intussen ook 
begin inbeeld het dat daar 'n sterk vyandelike 
mag, wat eers omvleuel moes word, sy troepe 
teenoor Trichardtsdrif le en inwag het. As 
Warren nog enige waagmoed gehad het, het 
Buller dit met hierdie instruksie vernietig. 

Dit laat die vraag ontstaan waarom Buller nie 
self die bevel oor die operasies geneem het nie. 
Hy kon tog maklik die bevel oor sowel die 
troepe wat die skynbeweging by Potgietersdrif 
moes doen as die wat die Boere se regterflank 
moes omvleuel, behartig het. Of anders kon hy 
die skynbeweging by Potgietersdrif aan Warren 
toevertrou het en self die hoofaanval by 
Trichardtsdrif onderneem het. Dat hy dit nie 



gedoen het nie en verkies het om in verband met 
al die operasies niks anders as 'n toeskouer te 
wees nie wek die indruk dat hy sy selfvertroue 
om die Boere te kan verslaan na die neerlaag by 
Colenso kwytgeraak het. Verskeie Britse 
skrywers meen verder dat Buller vies was omdat 
Warren deur die War Office tot tweede in bevel 
in Suid-Afrika benoem is, en gevrees het dat 
Warren tot sy meerdere verhef sou word as hy, 
Buller, miskien weer 'n mislukking op die lyf 
sou loop. Daarom wou hy he dat as daar 'n 
mislukking sou wees - iets waarvoor hy 
blykbaar bang was - dit op Warren se rekening, 
moes kom en nie op sy eie nie. 45 

5. Die optrede van die Boere 

Genl. Lyttelton (by wie se kontingent Buller horn 
tuisgemaak het) het sy plig, nl. om die aandag 
van die Boere op die bedrywighede van sy 
kontingent toegespits te hou en die vyandelike 
strydkragte in hul posisies ten ooste van 



45 Vgl. bv. Times History, III, p. 217; Julian Symons, 
Butter's Campaign, p. 197; en Oliver Ransford, The Battle 
ofSpion Kop, p. 41. 



Spioenkop vas te pen sodat Warren sonder teen- 
stand om die vyandelike regterflank kon kom, 
baie goed nagekom. 

Terwyl die skeepskanonne op Mt. Alice en digby 
Swartkop om 5 vm. die 17de op die Boere 
stellings losgebrand het en aangehou het om 
hulle te bombardeer, het die Engelse troepe wat 
by Potgietersdrif oor die Tugela getrek het, die 
Vrystaatse stellings op die Brakfonteinheuwels 
met hul 6 houwitsers van die Rooikoppies af 
onder vuur geneem. Dit het die indruk by die 
Boere gewek dat die Engelse binnekort met hul 
infanterie op die Boere posisies teenoor die drif 
sou toetas. 46 

Die troepe wat nie by Potgietersdrif deur die 
rivier getrek het of voor die drif le en wag het 
nie, het met 'n battery kanonne vanuit die klowe 
op die suidelike oewer van die Tugela teen 
Meuldrif gedemonstreer. 47 Die enigste rede 
waarom hulle dit nog nie gewaag het om 



Meuldrif te oorskry nie, aldus veggenl. Tobias 
Smuts in 'n telegram aan die Kommandant- 
generaal, was omdat die drif op 'n af stand van 
400 tree deur die burgers onder geweervuur 
geneem kon word. Hy was egter daarvan oortuig 
dat die vyand die drif gedurende die nag sou 
oorsteek en dan in alle erns met hul hoofaanval 
op die Boere posisies teenoor Potgietersdrif en 
Meuldrif sou begin." 8 Hy was egter vol moed dat 
die Boere die aanval sou afslaan, want ofskoon 
hul posisies so gelee was dat hulle die vyand nie 
kon belet om deur die rivier te kom nie was die 
stellings op die meeste punte sterk, so sterk dat 
die vyand daar nie maklik sou kon deurbreek nie. 
"Wij zijn niet sterk in getal", het hy aan pres. 
Kruger gesein, "maar vertrouwen op onze goede 
zaak en hulp van God die ons reeds zoo dikwijls 
heeft bygestaan." 4 " 

Anders as veggenl. Smuts op die Boere se 
linkervleuel was asst.-genl. Schalk Burger wat 
die Boere se regtervleuel teen die oostelike hang 



46 Sien Leyds 715, Telegram no. 10 d.d. 17 Jan. 1900. 

47 Ibid., Telegramme nos. 15 en 18 d.d. 17 Jan. 1900. 

van Spioenkop en op die westelike punt van die 
Brakfonteinheuwels moes handhaaf, pessimis- 
ties. Hy het 'n nagtelike aanval van die vyand 
gevrees, het hy gesein, en die burgers was te min 
om so 'n nagtelike aanval te weerstaan. Alleen 
die Here kon help. 50 

Na aanleiding van die rapport het genl. Louis 
Botha vir vk. J. T. Kelly van Soutpansberg en 
vk. Kock van Johannesburg wat deur genl. Lucas 
Meyer met 'n klompie mense van Colenso af na 
die Bo-Tugela as versterking gestuur is," op die 
Brakfonteinheuwels ingestoot om die posisie 
aldaar te versterk, want hy het vas geglo dat die 
brandpunt van die vyandelike aanval op die 
stellings voor Potgieterdrif gerig sou wees. Ook 
het hy persoonlik na genl. Burger toe gery om te 
kyk wat daar nog aan die verdediging van die 
stellings op die Boere se regterflank gedoen kon 
word." Burger was veral bang dat die vyand by 
Wapadsnek waar daar slegs 'n klein getal 



burgers sonder 'n kanon was, om die Boere se 
stellings sou kom" maar niemand het die vrees 
gedeel nie. Lyttelton het sy rol so volmaak 
vervul dat sowel genl. Botha as genl. Tobias 
Smuts daarvan oortuig was dat die vyandelike 
aanval op die Boere se sentrum teenoor 
Potgietersdrif toegespits sou wees en dat hulle 
wellig ook op die Boere se linkervleuel teenoor 
Meuldrif sou toetas."" Gevolglik is geen stappe 
gedoen om die klein wagpos op Wapadsnek te 
versterk nie. 

Om 11.35 vm. die 17de, 11 uur na die aankoms 
van Warren se voorste troepe by Trichardtsdrif, 
het die telegrafis by "Cronje's lager" waar genl. 
Burger se hoofkwartier was, die volgende berig 
aan die verskillende telegraafkantore gestuur: 
"Engelschen trek door met groote macht by 
Trichardtsdrift met 2 kanonnen. Comdt. 
Pretorius (lees: Pistorius) vraagt hulp. Nog 
niemand bezeerd."" 



'°Ibid., Telegram no. 13 d.d. 17 Jan. 1900. 

52 Ibid., Telegram no. 15 d.d. 17 Jan. 1900. 

Dit het 'n gefladder in die duiwehok afgegee 
soos nog nooit tevore nie. Die Boere was 
letterlik lamgeslaan. Al hul strydmagte was 
opgestel op die hoogtes wat van Spioenkop af 
ooswaarts voor Potgietersdrif en Meuldrif 
verbygeloop en tot aan Doringkop uitgestrek het, 
en hier het meteens die berig gekom dat die 
vyand besig was om van heeltemal 'n ander 
rigting af na die hoogtes ten weste van 
Spioenkop op te ruk, waar niemand was om 
hulle te keer nie, en van waar hulle die Boere 
heeltemal kon omvleuel en by die 
Brakfonteinhoogtes in die rug kon aanval. 

Genl. Burger aan wie kmdt. Pistorius se versoek 
om hulp gerig was, het die rapport dadelik aan 
hoofkmdt. Prinsloo ten suidweste van Ladysmith 
gesein in die hoop dat Prinsloo van sy burgers 
aan Pistorius as versterking sou kon stuur. Hy 
het Prinsloo daarby duidelik te verstaan gegee 
dat nog hy nog genl. A. P. Cronje enige 
versterking aan Pistorius kon laat toekom want 
"ons menschen leggen alien in de posities (voor 
Potgietersdrif) en word nog altoos gebombar- 



deerd en de macht van de vijand legt voor ons." 
Aan die anderkant het hy Prinsloo dit op die hart 
gedruk dat die troepemag wat Pistorius bedreig 
het, nie toegelaat kon word om Pistorius uit die 
pad te vee en wes om die Boere stellings te trek 
nie, want dan kon hy al die Boere laers in die rug 
aanval en vernietig. 

Prinsloo wat nog altyd in vrees en bewing 
gelewe het dat White 'n uitval na die suidweste 
sou waag om aan Buller die hand te reik, het al 
sy burgers nodig geag om Ladysmith aan die 
suidwestekant te bewaak. Hy het die rapport dus 
aan kmdt.-genl. Piet Joubert gesein en aan die 
verduidelik dat hy nie in staat was om enige hulp 
aan Pistorius te stuur nie. Daarom verwag hy dat 
die Kommandant-generaal die nodige hulp uit 
die geledere van die Transvalers moes versamel. 
Daar was, het hy voortgaande verduidelik, by 
horn 300 man van die kommando Pretoria wat 
genl. Erasmus aan horn gestuur het om Lady- 
smith aan die suidwestekant te help bewaak. Hy 



wou weet of die Kommandant-generaal die 300 
man ter versterking aan Pistorius wou stuur. 56 

Die Kommandant-generaal wat intussen ook van 
genl. Burger self verneem het dat die Engelse 
nou besig was om vanuit drie rigtings na die 
Tugela toe op te ruk en dat Burger dringend 
versterking s nodig gehad het, was in die middel 
van die wereld. Uit Burger se telegram het hy 
tewens verstaan dat die Boere posisie aan die 
Bo-Tugela "slecht verdedigbaar en uitgestrekt" 
was, en dat genl. A. P. Cronje bowendien ook 
nog by Burger om hulp aangeklop het om sy 
stellings op die Brakfonteinhoogtes te kan 
handhaaf." Dit was vir horn duidelik dat sake 
aan die Tugela besig was om verkeerd te loop en 
as dit moes gebeur, sou die hele Boere 
verdediging aan die Natalse front ineenstort. Hy 
het dus aan Prinsloo, wat intussen weer aan horn 
gesein het dat die offisiere aan die Tugela by 
horn aandring op versterking en dat hy dus wou 
weet of hy die 300 man van die Pretoria 



kommando daarheen kon stuur, 58 getelegrafeer 
om die betrokke 300 man dadelik te beveel "dat 
zij zonder verzuim ter hulp Snellen". Hulle moes 
hulle aansluit by vk. "Rooi" Daniel Opperman se 
burgers wat onder die bevel van kmdt. Pistorius 
in die omgewing van Trichardtsdrif was."" 
Voorts het hy die burgers van die kommando 
Carolina wat nog by Ladysmith was, na 
Trichardtsdrif gestuur om daar te help wal gooi. 
'n Rukkie later het hy weer aan Prinsloo 
getelegrafeer om te verneem of die 300 man al 
weg was. Hulle moes dadelik gaan want "Genl. 
Botha dringt ernstig aan op hulp", en Joubert kon 
onmoontlik nog meer mense van Ladysmith af 
wegstuur. Ook moes Prinsloo aan die lede van 
die kommando Carolina, wanneer hulle daar sou 
verbykom, se om met die hoogste spoed op te 
ruk. 6 ° 

Genl. Erasmus het geprotesteer teen die 
versending van nog 300 van sy burgers na die 



56 Ibid., Telegram no. 28 d.d. 17 Jan. 1900. 

57 Leyds 715, Telegram no. 9 d.d. 17 Jan. 1900. 

Tugela want, het hy gese, hy het reeds 100 man 
opdrag gegee om na vk. Opperman te vertrek en 
kon nie meer mis nie. 61 Die Kommandant- 
generaal het horn daar egter nie aan gesteur nie. 
Hy was deurdronge van die feit dat die Engelse 
aan die Tugela gekeer moes word as die Boere 
die oorlog wou wen, en die 300 man is dus voort 
na die Tugela waar hulle hulle nog die self de dag 
by genl. Burger gevoeg het." Aan genl. Burger 
het die Kommandant-generaal voorts 'n telegram 
van bemoediging gestuur waarin hy horn tewens 
gekapittel het oor sy swartgalligheid. 

Dit het horn gespyt, het hy aan Burger gesein, 
om te sien dat laasgenoemde die Boere posisies 
sleg ag. Waar in die wereld sal goeie posisies 
gevind word? Daar was tog geen posisie wat nie 
met kanonne beskiet kon word nie. Onder Gods 
hand was die Boere in elke posisie veilig en 
slegs waar Hy nie sy beskerming verleen het nie 
was posisies onveilig. Hy, die Kommandant- 
generaal, het soveel versterkings na die Tugela 



51 Ibid., Telegram no. 46 d.d. 17 Jan. 1900. 

52 K.G. 339 (ii) P. 80. 



toe gestuur as wat hy kon ten einde voldoende 
versterkings aan die Tugela in te werp, al het hy 
daardeur sy eie posisies by Ladysmith hopeloos 
ontbloot, en hy hoop dat die Here sal help, nie 
deur groot getalle nie maar deur Sy krag. Die 
mense moes net moed hou en op Horn vertrou." 

Burger het verskonend geantwoord dat hy die 
posisies alleen as sleg beskryf het omdat dit so 
uitgestrek was. Ten gevolge daarvan was daar 
groot gapinge in die Boere linie wat weens 'n 
tekort aan burgers nie bewaak kon word nie. Die 
vyand het dus "vele" geleenthede gehad om op 
die onbewaakte punte deur te breek. Daar was 
dus groot gevaar, veral as die vyand wat nou op 
drie plekke, nl. Meuldrif, Potgietersdrif en 
Trichardtsdrif, deur die rivier was, nagtelike 
aanvalle op die Boere linie sou beproef. By die 
pad wat van Trichardtsdrif af na Ladysmith 
geloop het, was slegs 500 man - die 300 Pretoria 
burgers het nl. toe nog nie daar aangekom nie - 
sonder grofgeskut, en Burger kon nie die burgers 
van Lydenburg waaroor hy ten ooste van 



; Leyds 715, Telegram no. 11 d.d. 17 Jan. 1900. 



Spioenkop beskik het, uit hul stellings neem om 
die 500 man te gaan versterk nie. Ook hy en die 
ander offisiere het, so het hy die Kommandant- 
generaal verseker, op die Here vertrou maar 
hulle moes die nodige hulp onmiddellik he om 
hulle te verdedig. Vervolgens het hy gekla dat 
die verskansing en bediening van die kanonne 
veel te wense oorgelaat het. Daar was nie eers 'n 
luitenant om daarna te kyk nie. Hy sou dus bly 
wees as owerste Trichardt of maj. Wolmarans 
daarheen kon kom, en as die maxim-kanon wat 
by die Vryheid laer gestaan het, daarheen gestuur 
kon word met die oog op die verdediging van die 
pad wat oor die Wapadnek gegaan het. 64 

Die bo aangehaalde telegramme van "lings en 
rechts" het die arme kmdt.-genl. Piet Joubert so 
ontwrig "dat ik somtyds niet weet of ik achteruit 
of vooruit moet loopen." In hierdie toe stand het 
hy aan die enigste offisier aan die Tugela in wie 
hy voile vertroue gehad het, nl. genl. Botha, 
getelegrafeer. Hy het horn gevra om rapport oor 
die toestand te doen en advies te gee oor hoe 



daar opgetree moes word, hoe graag hy ook al 
genls. Burger, Meyer en Cronje ter wille sou 
wou wees, het hy aan Botha gesein, sou hy in 
geen geval buite of teen Botha se sin handel nie 
en dus slegs ooreenkomstig Botha se wense en 
voorstelle handel." 

Botha het hierdie telegram die aand van die 17de 
by Colenso ontvang. Hy het daarheen vertrek 
nadat hy aan die Bo-Tugela berig ontvang het dat 
die vyand by Trichardtsdrif oor die rivier getrek 
het. Op ontvangs van die berig het hy aan genl. 
Lucas Meyer gesein om 100 man van elk van die 
kommando's Middelburg en Bethal uit hul stel- 
lings te haal. Hulle moes gereed gehou word om 
Botha na die Bo-Tugela te vergesel, waarheen hy 
na samesprekings met genl. Meyer by Colenso 
sou terugkeer. Toestande was, so het sy telegram 
aan Meyer gelui, baie ernstig. Dit het gelyk of hy 
geen hulp meer van die hooflaer by Ladysmith 



Ibid., Telegram no. 45 d.d. 17 Jan. 1900. 

kon kry nie "en onze zaak gaat hopeloos verloren 
als er geen hulp komt." 66 

Ofskoon hy by sy aankoms by Colenso so siek 
en afgemat was dat hy genoodsaak was om sy 
werk "liggende" uit te voer, het Botha die aand 
aan die Kommandant-generaal 'n goeie 
telegrafiese verslag gestuur van die toestand, en 
van wat gebeur het. As gevolg van die versuim 
van genl. A. P. Cronje om die boskop tussen die 
Groot en Klein Tugela te beset, so het sy verslag 
gelui, het die vyand besit van die hoogtes op die 
suidelike oewer van die Tugela teenoor 
Potgietersdrif geneem. Daardeur het die Engelse 
nie alleen Potgietersdrif en Meuldrif beheers nie, 
maar was hulle in staat om hul linie langs die 
rivier op steeds langer uit te rek en die Boere aan 
die regterkant te omvleuel. Vir die klein Boere 
mag was dit onmoontlik om voor 'n rivier met so 
baie en sulke groot draaie die vyandelike mag te 
verhinder om dit te doen. Die enigste wyse 
waarop die Boere met hul beskikbare strydkragte 
daarin kon slaag om die vyand te keer, was om 



" Ibid., Telegram no. 29 d.d. 17 Jan. 1900. 



die linie wat vanaf die vereniging van die twee 
Tugelas 4Vi uur te perd lank was, slegs op die 
vernaamste punte te beset. Daar was dus groot 
gapings in die Boere linie. 

Die Engelse het, so het hy verder meegedeel, die 
Tugela op drie plekke oorgesteek en het die 
Boere linie dus op drie punte bedreig, nl. by 
Potgietersdrif, Meuldrif en Trichardtsdrif. Die 
oortog by Potgietersdrif en Meuldrif kon nie 
belet word nie, aangesien die vyand dit van Mt. 
Alice en die daaraan gelee hoogtes met hul 
kanonne kon dek. Daar is egter maatreels getref 
om die troepe op die twee punte te weerstaan. In 
die Brakfonteinhoogtes teenoor Potgietersdrif het 
die kommando's hulle met 6 kanonne in goeie 
stellings ingewag en ook die stellings teenoor 
Meuldrif was deur die Boere beset. Daar was 
vroeer in die dag selfs 'n berig dat die Engelse 
by Meuldrif teruggetrek het en hoewel hulle 
volgens die jongste berigte weer besig was om 
die rivier daar oor te steek, was Botha nie soseer 
begaan oor die troepebewegings by Potgieters- 
drif en Meuldrif nie. Die punt waaroor hy die 



meeste besorgd was, was Trichardtsdrif wat 
suidwes van Spioenkop en 9 tot 10 myl van genl. 
Burger se laer gelee was. 

Die Engelse het by die drif oor die Tugela getrek 
nadat al die Boere aan die Bo-Tugela in hul 
stellings teenoor Potgietersdrif en Meuldrif 
geplaas was, en die vyand was dus in 'n 
uitstekende posisie om om genl. Burger se 
regterflank te trek. Al wat daar was om hulle te 
keer, was die klompie burgers van vk. Daniel 
Opperman en kmdt. Pistorius. Versterking daar 
was dus dringend nodig en daarom moes die 
manne van genl. Erasmus daarheen gestuur 
word. Daarom het Botha ook self na Colenso 
oorgekom. Sy doel was om soveel manskappe uit 
die stellings by Colenso los te werk as wat hy 
moontlik kon, en na die Bo-Tugela te neem om 
die vyand voor Trichardtsdrif te probeer keer. 

Nog 'n moontlikheid waarvoor Botha gevrees 
het, was dat die Engelse 'n nagaanval sou waag 
op een van die drie uiteen gelee punte waar hulle 
die Tugela deurgetrek het. Watter punt hulle vir 
die aanval sou uitkies, was natuurlik onbekend. 



Hy kon nie persoonlik op al die bedreigde punte 
op die uitgestrekte linie wees nie en daarom is 
die reeling van sake bo aan die Tugela in die 
hande van genl. Burger geplaas, wat deur 
veggenl. Smuts bygestaan is. Botha was daarvan 
oortuig dat dit in goeie hande was en dat genl. 
Burger alles sou doen wat moontlik in belang 
van die Boere saak gedoen kon word. Die 
Kommandant-generaal moes dus tog op hul 
versoeke ag gee al het hy ook 'n swaar taak 
gehad. Hulle moes probeer om mekaar in die 
swaar tye te verdra, het Botha se verslag ten 
slotte gelui. 67 

By Colenso het genl. Botha soveel versterkings 
as hy enigsins moontlik kon spaar uit die 
verskillende stellings gehaal en aan genl. Burger 
gestuur. Aangesien hy die posisie by Colenso 
beter as enigiemand anders geken het en presies 
wis watter punte sterk beset moes wees en watter 
nie, wou hy die taak aan niemand anders 
toevertrou nie. Dit het egter intussen vir horn 



67 Sien Leyds 715, Telegramme nos. 50 en 52 d.d. 17 Jan. 
1900. 



duidelik geword dat die vyandelike bewegings 
voor Colenso slegs skynbewegings was met die 
doel om 'n groot Boere mag daar vas te hou en 
dat die Engelse nie van plan was om ook by 
Colenso deur die Boere linie te probeer breek 
nie. Gevolglik het hy byna twee maal soveel 
burgers uit die posisies gehaal as wat hy 
oorspronklik gemeen het om te kry, nl. 375 in 
plaas van 200. 68 Ook het hy 2 Franse veld 
kanonne na die Bo-Tugela toe gestuur om die 
vyand mee te beveg, nl. een wat hy uit die 
posisies by Colenso geneem het en een wat hy 
van die Kommandant-generaal verkry het. 
Laasgenoemde kanon het tot op die tydstip op 
Bulwana gestaan, waar dit gebruik is om 
Ladysmith te bombardeer. 6 ' 

6. Genl. Warren se houding 

Uit die telegramme waarna hierbo verwys is, is 
dit duidelik dat Warren met sy oortog oor die 
Tugela by Trichardtsdrif die Boere heeltemal 



6S Ibid., Telegram no. 9 d.d. 18 Jan. 1900. 

onklaar betrap het. In die hele gebied ten weste 
van Spioenkop sou hy hoogstens 500 burgers 
sonder 'n enkele kanon of masjiengeweer uit sy 
pad moes stoot om in die rug van die Boere linie 
te kom en na Ladysmith toe deur te stoot. Al wat 
hy moes gedoen het, was om die raad op te volg 
wat lord Roberts op 16 Jan. 1900 aan Buller 
gegee het in 'n telegram waarvan die inhoud as 
volg was: 

"It is, I am sure, needless for me to urge the 
importance of there being no delay on the road. 
Rapidity of movement is everything against an 
enemy so skilful in strengthening defensive 
positions." 70 

Dit lyk egter, so verklaar die opsteller van die 
Times History met reg, of Warren van die 
staanspoor af deur twee idees beetgeneem was: 
die eerste was dat die Boere hulle reeds in 
oorweldigende getalle in elke stelling van die 
Drakensberg af tot by Colenso gevestig het, en 
dat enige vinnige opmars of wye flankbeweging 



Times History, III, p. 221. 



wat sou veroorsaak dat hy vir 'n oomblik voeling 
met Lyttelton en die verdraende geskut op sy 
regterflank verloor, die onmiddellike omsinge- 
ling en vernietiging van sy mag sou beteken. Die 
tweede was dat dit sy eerste en vernaamste plig 
was om sy ossewaens op te pas. Dit skyn asof hy 
horn ten taak gestel het om 'n konvooi om 
Spioenkop met een van twee moontlike roetes te 
neem, en asof hy sy troepe daarby slegs gebruik 
het om 'n pad vir die konvooi oop te veg of om 
die flanke daarvan gedurende die opmars te 
beskerm. 71 Daarby was hy die eienaardige 
mening toegedaan dat sy troepe soos 
krieketspelers, gholfspelers, voetbalspelers en 
toneelspelers oefening en repetisie nodig gehad 
het voordat hulle hul werk kon doen. Om "die 
Boer" met sukses te kon aanval, moes hulle eers 
drie dae he om met horn bekend te raak - en dit 
terwyl daar nie eers 'n Boer op die heuwels 
sigbaar was nie." Gevolglik het Warren op die 



17de, 18de en 19de Januarie niks anders gedoen 
as om sy troepe oor die Tugela te bring en 'n 
veilige oorgang te verseker vir die lang stert 
konvooiwaens wat horn gevolg het nie - 'n 15 
myl lange stoet met 15,000 osse wat op 'n gelyk 
pad 13 uur sou neem om by 'n bepaalde punt 
verby te trek." En Buller wat 'n paar myl van 
horn af gele het, het niks gedoen om horn aan te 
dryf nie. 

7. dundonald se geveg met die boere, 
18 Jan. 1900 

Die enigste wat 'n bietjie waagmoed getoon het, 
was lord Dundonald met die berede afdeling. 
Van Warren wat bevrees was dat die Boere 
onverwags op sy groot trop transport osse sou 
toesak, het hy vroeg die oggend van die 18de 
bevel gekry om 500 van sy manskappe af te 
sonder om die kamp by Trichardtsdrif te bewaak. 
Nadat hy dit gedoen het, het Warren horn teen 
11.45 vm. versoek om met sy manskappe uit te 

trek om die terrein vorentoe te verken en ook 
patrollies sowat 10 myl na die weste en 
noordweste toe uit te stuur om die terrein in die 
rigting te besigtig. 

Dundonald het versigtig in die skaduwees van 
die lae heuwels noord van die Tugela 
voortbeweeg, Venterspruit oorgesteek en sketse 
van die Tabanyama laat maak. So ver as hy 
gegaan het, het sy troepe die omgewing deeglik 
verken. Daarna het hy aan Warren laat weet dat 
die beste roete waarlangs opgeruk kon word met 
die oog op 'n flankaanval op die Tabanyama aan 
die regter- (d.i. die westelike) oewer van 
Venterspruit gele het, want dit was nie soos die 
terrein op die linker oewer op kort afstand deur 
voorheuwels beheers nie. Hy het verwag dat 
Warren met die res van die leer op sy voetspore 
sou volg, en het daarom al die punte wat takties 
van belang was op die roete waarmee hy getrek 
het, deur klein afdelings van sy brigade laat 
beset. Voorts het hy patrollies in die rigting van 
Acton Homes gestuur om vas te stel of die vyand 
gebruik gemaak het van die pad wat van 



Ladysmith af oor Acton Homes na die Oranje- 
Vrystaat geloop het, en reelings getref om by 
Earthcote, 'n hoogte wat die hele regteroewer 
van Venterspruit beheers het, te oornag en daar 
die res van Warren se kontingent in te wag. 74 

Toe genl. Andries Cronje berig kry dat daar 
vyandelike patrollies digby Acton Homes 
gewaar is, het hy vk. Daniel Opperman en vk. N. 
J. Mentz met hul veldkornetskappe van altesaam 
sowat 300 man uitgestuur om te gaan kyk wat 
daar gaande was en die voorpunt van die vyand 
terug te dryf ten einde te verhinder dat hulle om 
die Boere linie trek. Aan genl. S. W. Burger het 
hy daarvan kennis gegee. Burger was ontevrede 
omdat hy gevrees het dat die geringe aantal 
burgers deur die Engelse in 'n strik gelei sou 
word. Hy het dus aan Cronje gese dat hy dadelik 
'n versterking agterna moes stuur en nie moes 
toelaat dat Opperman se burgers in gevaar kom 
nie. Hy het nie nodig gehad om vir die veiligheid 
van sy eie posisie te vrees nie want Burger het 

die juis met 300 Middelburgers versterk wat kort 
tevore daar aangekom het. 75 

Die verkenners van Dundonald se voorste troepe 
wat onder aanvoering van maj. H. W. G. Graham 
van die 5th Lancers tot digby Acton Homes 
deurgedring het, het Opperman en Mentz se 
burgers gou in die oog gekry en Graham van hul 
aantog verwittig. Laasgenoemde het bemerk dat 
hulle argeloos in die rigting van 'n kloof trek wat 
tussen twee koppies gelee was. Dadelik het hy 
die twee eskadrons waaroor hy beskik het, gelas 
om hulle daar te gaan voorle. Behendig deur maj. 
D. McKenzie van die Natal Carbineers gelei, het 
die troepe ongemerk opgeruk en agter die twee 
koppies buite sig van die Boere deur 
Venter spruit gegaan. Hiervandaan af het hulle op 
die twee koppies wat tussen hulle en die Boere 
gele en die uitsig vir die Boere versper het, 
afgestorm en dit beset - die Natal Carbineers die 



een en die Imperial Light Horse die ander 
koppie. 76 

Inmiddels het vk. Opperman, vergesel van vk. 
Mentz met 160 man van die wyke Witwatersrand 
en Elandsrivier (kommando Pretoria), vooruit 
gery om die vyand van wie hulle nog niks 
gewaar het nie, se bewegings te verken en te 
probeer om erens voor horn stelling te neem. Een 
van die bogenoemde koppies het vir hulle na 'n 
goeie observasiepos gelyk en hulle het dus twee 
man vooruitgestuur om vas te stel of dit onbeset 
was. Hoe die twee man, wat die koppie aan die 
teenoorgestelde kant beklim het as die Engelse, 
gekyk het dat hulle die Engelse nie raakgesien 
het nie, weet nugter. Blykbaar het hulle toe hulle 
niemand teen die helling gewaar waarteen hulle 
uitgeklim het nie, aangeneem dat ook die ander 
helrings onbeset was en dit oorbodig geag om 
verdere ondersoek in te stel. In elk geval het 
hulle toe hulle die kruin sonder weerstand bereik 
en sonder om iets verdags te bemerk, met hul 

hoede vir die patrollie wat 'n ent terug op hulle 
gewag het, gewink om aan te kom aangesien 
alles veilig was. 77 Eers toe die patrollie besig was 
om die koppie te bestyg, houtgerus en sonder om 
enige onraad te vermoed, het een van die Natalse 
Vrywilligers in sy opgewondenheid op 'n af stand 
van 70 tree gevuur en toe het die koeels van alle 
kante af op die burgers gereen. 

Die Boere was lam geskrik. Die grootste 
meerderheid het egter genoeg teenwoordigheid 
van gees behou om hul perde onmiddellik om te 
ruk en weg te jaag, onder die koeels uit. Verskeie 
se perde was egter met die trompop geskiet 



77 Leyds 715, Telegramme nos. 8a, 38 en 50 d.d. 19 Jan. 

verlang. Daarop het hulle daarheen gestorm "en natuurlijk 
was het een strik om hen te vangen" (Leyds 715, Telegram 
no. 46 d.d. 19 Jan. 1900). Dit rym egter nie met die 
getuienis van horn en genl. Burger in hul gesamentlike 
telegram aan die Regering wat deur skrywer as die aan- 
neemlikste aanvaar word nie (Leyds 715, Telegram no. 8a 
d.d. 19 Jan. 1900). 



neergepiets, en vir hulle was daar geen ander 
genade nie as om agter die naaste klip of 
rotsblok in te spring en van daar af op die vyand 
los te brand in 'n heroiese poging om hulle tot 
donker toe te handhaaf, wanneer hulle moontlik 
kon ontkom. Ander het dit hul plig geag om vas 
te staan in plaas van weg te jaag, en hul makkers 
te help om die Engelse van hul lyf af te hou. 
Hulle het op 'n lae bultjie stelling geneem en met 
soveel vasberadenheid geveg dat Graham horn 
gou verplig gevoel het om luit. Barnes van die 
Imperial Light Horse te stuur om sy reserwes te 
gaan aankeer "so as to attack these fellows in 
flank and 'bag the lot' ." 

Bygestaan deur die berede infanterie van die 
King's Royal Rifles, 'n eskadron South African 
Light Horse en later ook Thorneycroft' s 
Mounted Infantry, het die Imperial Light Horse 
en Natal Carbineers toe met die 50-tal Boere 
klaargespeel. Volgens Churchill wat die laaste 
helfte van die geveg vanuit 'n sloot besigtig het, 
moes die Boere soos leeus geveg het. Iemand in 
hul geledere het vir 'n oomblik 'n wit vlag gehys 



maar dit is dadelik afgeruk, klaarblyklik deur of 
op las van vk. Mentz, en die geveg het met groter 
heftigheid as tevore voortgeduur. Toe het 'n 
groep van die King's Royal Rifles teen die 
bultjie op gekruip om die Boere met die bajonet 
by te kom. Hulle is flink van agter af deur die 
vuur van die res van die troepe gedek maar toe 
hulle op 50 tot 100 tree af stand van die kruin af 
voor die Boere stelling verskyn, is hulle met so 
'n woeste vuur begroet dat hulle holderstebolder 
teen die helling af gevlug het tot in die sloot 
waar Churchill gele het. Daar het hulle aan die 
ander vertel dat dit net onmoontlik was om 
langer uit te hou. 

"We got to within fifty yards of the Dutchmen," 
het hulle beduie, "but it was too hot to go further. 
They've shot two fellows through the head". 
Ook in die sloot waarheen hulle gevlug het, het 
die Boere se vuur dit nou so warm gemaak dat 
almal verder na die hoofposisie toe moes 
terugval waar Dundonald en sy staf ondertussen 
ook aangekom het. 



Vir 'n uur lank het die klompie Boere die geveg 
teen die oormag volgehou voordat hulle 
uiteindelik die wit vlag gehys en hulle aan die 
vyand oorgegee het. Altesaam het daar 10 
gesneuwelde en 8 gewonde burgers op die 
slagveld gele terwyl 24 burgers hulle ongewond 
aan die vyand oorgegee het. 'n Tiental perde 
waarvan sommige dood was en die ander besig 
om te vrek, en 20 ander perde het die Engelse 
verder as buit toegeval. 78 Onder die gesneuwel- 
des was vk. Mentz, 'n man van oor die 60 jaar 
met grys hare, 'n kort baardjie en 'n sterk arends- 
gesig. Sy stroewe gesig was kalm maar dit het 
die merk van beslistheid gedra. Hy het elke 
voorstel of wenk dat daar oorgegee moes word, 
van die hand gewys en selfs nadat 'n koeel sy 
linkerbeen verbrysel het, aangehou met vuur 
totdat hy inmekaargesak het van bloedverlies. In 
sy hand was 'n brief van sy vrou wat hy tydens 
sy laaste oomblikke uit sy sak moes gehaal het. 



78 Churchill, p. 292. Skrywer aanvaar Churchill se opgawe 
van die Boereverliese in hierdie skermutseling as die 
getrouste. 



Langs horn was 'n seun van sowat 17 jaar wat 
deur die hart geskiet is, en elders nog 'n jong 
seun besig om te sterf. Ses van die burgers wat 
ontkom het, was gewond. Aan Britse kant het 3 
of 4 soldate gesneuwel. 79 

Toe lord Dundonald die geskiet vir die eerste 
maal hoor losbars, was sy eerste indruk dat sy 
voorhoede in 'n swaar botsing met die hoofmag 
van die Boere verwikkeld geraak het. Dit het 
horn so groot laat skrik dat hy sonder om verdere 
ondersoek in te stel teen die aand die volgende 
boodskap aan Warren gestuur het: "My advanced 
squadrons are engaged with the enemy. I am 
supporting them. Can you let me have the 
Royals." 80 



79 Sien oor die geveg Britse amptelike History of the War 
in South Africa, II, p. 361; Times History, III, p. 222; 
Churchill, London to Ladysmith, pp. 283-292; Leyds 715, 
Telegramme nos. 8a, 38, 46 en 50 d.d. 19 Jan. 1900. 
so Britse amptelike History of the War in South Africa, II, 
PP. 362 en 632. 



8. Die verhouding tussen Warren en 
Dundonald 

Warren wat, soos reeds vermeld, aan 'n kroniese 
vrees gely het dat die Boere met 'n oormag op sy 
konvooiwaens sou toesak en die Royal Dragoons 
juis by die laer gehou het vir die beskerming 
daarvan, was warm. "I did not intend you should 
force on an action until I had arranged to proceed 
from here and take the initiative", het hy om 7.30 
nm. en weer later in die aand aan Dundonald laat 
weet. Daarom moes Dundonald op die kamp 
terugval tensy hy seker was van sukses. Nogtans 
het hy 3 eskadrons van die Royal Dragoons aan 
Warren gestuur om horn te versterk en ook aan 
Hildyard se brigade opdrag gegee om die 
volgende oggend om 4.30 op te ruk ten einde die 
berede troepe te gaan ondersteun. 8 ' 

Gedurende die loop van die aand het Warren nog 
twee boodskappe van die opgewonde Dundonald 
ontvang. Die eerste wat om 6.30 nm., kort na 
afloop van die skermutseling met Opperman en 



Ibid. 



Mentz se burgers, versend en om 9 nm. deur 
Warren ontvang is, het as volg gelui: 

"The position about two miles west of Acton 
Homes occupied after a fight; about 20 Boers 
killed and wounded, 15 prisoners; am holding 
position and kopjes commanding the west of 
your line; details further"; 82 

en die tweede wat kort daarna versend is, se 
inhoud was as volg: 

"I remain here for the night with 880 men; the 
two squadrons 13th Hussars have to connect 
with occupying a kopje en route."" 

In nie een van sy boodskappe van die 18de het 
Dundonald Warren laat verstaan dat sy voorposte 
heeltemal veilig was en dat die skermutseling 
van die dag maar 'n los affere was wat normaal- 
weg met verkenningswerk deur kavallerie 
gepaard gegaan het nie. Inteendeel, deur sy 
oorhaastige aanvraag vir versterkings het hy 



Warren onder die verkeerde indruk gebring dat 
die kavallerie orals op die vyand gestuit het en 
dat Warren hulle met sy hele leer sou moes steun 
om hulle losgewikkel te kry of vorentoe deur die 
Boere linies te breek. Dit sou Warren dwing om 
bewegings uit te voer wat hy glad nie in die sin 
gehad het nie. Hy was dus hoogs onvergenoegd, 
veral aangesien hy nou geen berede troepe meer 
gehad het wat sy groot laer en menigte trekvee 
konbewaak nie"" 

Dundonald het besef dat hy horn in 'n 
uitstekende posisie bevind het om om die Boere 
se regterflank na Ladysmith toe deur te trek en 
dit te ontset. Van sy offisiere het egter aan horn 
berig dat daar 'n Boere kanon in sy pad was, en 
hy het artillerie steun noodsaaklik geag om enige 
Boere kanonne voor horn te verdryf. Gedurende 
die nag het hy dus 'n boodskapper na Warren toe 
gestuur met die versoek dat swaargeskut aan 



B3 Britse amptelike History of the War in South Africa, II, 
p. 632. 
83 Ibid. 



84 Vgl. Warren se verslag in Cd. 1791, pp. 647-648; verder 
Britse amptelike History of the War in South Africa, II, p. 
362. 



horn verskaf moes word, sodat hy sy tog na 
Ladysmith kon voortsit. 85 

Warren wou Dundonald egter nie toelaat om 
verder voorwaarts te gaan nie en het om 7 vm. 
die 19de die volgende nota aan horn gestuur: 

"Yours of 4 a.m. Our objective is not 
Ladysmith. Our object is to effect a junction 
with Sir Redvers Buller's force and then to 
receive orders from him. By detaching your 
cavalry from me you are hampering all my 
movements, and are forcing me to alter my 
plans. I am moving up towards you and desire 
you will not move forward unless you are 
actually forced to do so. I require your 
mounted men to act as part of my force. I am 
shelling a hill close to this in order to draw 
attention off you." B " 



85 Vgl. E. Blake Knox, Buller's Campaign, p. 200; 
Symons, Buller's Campaign, p. 200. 

86 Britse amptelike History of the War in South Africa, II, 
p. 632. 



Hierop het Dundonald om 9 vm. geantwoord met 
'n behoorlike verduideliking van sy beweging en 
posisie. 

"Please understand", het hy aan Warren laat 
weet, "that I have taken up my position here 
to protect your left flank and assist your plans. 
I am in close touch with you. If I am to 
operate on your left flank, the road across 
which I came is the only one available for my 
wheeled first-line transport. I quite understand 
your general plan, and that is to unite with Sir 
R. Buller. I am quite able to protect myself 
where I am, and shall there await your 
instructions.""' 

Eers na die ontvangs van hierdie boodskap het 
dit tot Warren deurgedring dat sy berede troepe 
glad nie in swaar gevegte met die voorposte van 
die Boere verwikkeld geraak het nie en geensins 
in gevaar verkeer het nie. Hy het egter gedurende 



87 Britse amptelike History of the War in South Africa, II, 
p. 632; vgl. ook Cd. 1791, pp. 647-648. 



die dag besluit om nie via Acton Homes om die 
Boere se regtervleuel te probeer trek nie. 

Die aanleiding tot hierdie besluit was eerstens 
dat die pad na Acton Homes vir ten minste die 
gedeelte tussen Trichardtsdrif en Venterspruit 
baie sleg was - so sleg dat die konvooiwaens 
daar ternouernood gebruik van kon maak. 
Anderkant Venterspruit en vir so ver as wat 
Warren die terrein gedurende die dag verken het, 
was die pad nie alleen sleg nie maar tewens so 
nou dat daar nie twee waens langs mekaar kon 
beweeg nie. Warren sou dus verplig wees om sy 
groot massa konvooiwaens een-een agter mekaar 
in 'n lang stoet van 15 myl na Acton Homes te 
laat trek, en dit tussen berge deur en voor berge 
verby wat volgens Warren se opvatting van die 
Boere gewemel het. As daardie Boere hul sout 
werd was, sou hulle seker nie huiwer om op 'n 
gelee oomblik op die konvooi wat 'n geruime tyd 
op die pad sou wees, toe te tas en te probeer om 
dit te verower of te vernietig nie. 

Dat die pad ellendig sleg was, het hy reeds vroeg 
die oggend van die 19de uitgevind toe Hildyard 



se brigade, ingevolge Warren se bevele van die 
vorige aand, om 6 vm. van hul kampplek op 
Wright se plaas met die pad na Venterspruit 
begin opruk het om Dundonald se troepe te gaan 
ondersteun. Hulle is deur die konvooiwaens 
gevolg wat in ses rye langs mekaar beweeg het. 
Op hul regterflank het Hart en Woodgate se 
brigades opgeruk om Hildyard se brigade en die 
konvooi teen moontlike vyandelike aanvalle van 
die kant van die Tabanyama af te beskerm. 
Herhaaldelik moes hulle halt maak sodat die 
slegte pad eers vir die waens begaanbaar gemaak 
kon word, en die vordering was dus bitter stadig. 
By Venterspruit het die opmars tot 'n stilstand 
gekom omdat die drif so sleg was dat die waens 
daar nie kon deurkom nie en daar eers 'n 
noodbrug gebou moes word. Hildyard en Hart se 
brigades het wel sonder veel moeite oor die 
spruit gekom maar om die konvooiwaens na die 
westelike oewer te bring, het weldra 'n haas 
onmoontlike taak geblyk te wees. Daarvoor sou 



'n pontonbrug nodig wees soos wat by die 
Tugelagebouis. 88 

Warren kon as hy wou die konvooi agtergelaat 
en sy infanteriebrigades vinnig na Acton Homes 
toe laat opruk het, maar dit sou in stryd wees met 
sy opvatting dat die konvooi die troepe altyd 
moes vergesel en dat die leer dus nie vinniger as 
die stadigste ossewa in die konvooi kon beweeg 
nie. B9 Gevolglik het hy, toe daar teen 4 nm. nog 
net 'n paar waens oor die spruit was en dit vir 
horn duidelik geword het dat hy nie die hele 
konvooi oor die spruit sou kon kry voordat die 
Boere in toereikende getalle by Acton Homes 
saamgetrek sou wees om horn te keer nie, besluit 
om van die verdere opmars na Acton Homes af 
te sien."" Hy het nl. in die tussentyd van sir 
George White berig gekry dat daar 'n sterk 
Boere mag van Clydesdale af na Acton Homes 



88 Britse amptelike History of the War in South Africa, II, 
pp. 363-364. 

89 Vgl. Julian Symons, p. 200. 

90 Britse amptelike History of the War in South Africa, II, 
PP. 363-364. 



toe opgeruk het. 9 ' Daaruit het hy afgelei dat die 
vyand besig was om in groot getalle by Acton 
Homes saam te trek om te belet dat hy om die 
Boere se regtervleuel trek. Teen die slakkegang 
wat hy gevorder het, sou hulle tyd genoeg kry 
om 'n baie sterk mag by Acton Homes in te werp 
om horn terug te slaan. Gevolglik het hy die 
opmars na Acton Homes afgelas en bevel gegee 
dat die konvooiwaens sowel as die infanterie wat 
Venterspruit reeds oorgesteek het, na die 
oostelike oewer daarvan teruggetrek moes word. 
Toe die aand daal, was al die troepe en 
konvooiwaens dan ook weer op die oostelike 
oewer terug waar hulle die nag deurgebring het, 
behalwe Hart se brigade wat met uitsondering 
van die Inniskilling Fusiliers op die westelike 
oewer oornag het. 91 

Aan lord Dundonald wat nog altyd in die 
omgewing van Acton Homes met die berede 
brigade gele en wag het op die kanonne wat hy 
aangevra het en op die infanterie wat horn beloof 



Ibid., Bylaag 9 E. 
; Ibid., pp. 363-364. 



is, het Warren met die aanbreek van die middag 
bevel gestuur om persoonlik na horn toe te kom 
om verdere bevele te ontvang. Hy het selfs al die 
berede brigade se konvooiwaens wat met 
voorrade vir die berede brigade van die hooflaer 
af vertrek het, gestop want, het hy aan die 
verantwoordelike offisier gese, "If I let them go, 
Lord Dundonald will try and go on to 
Ladysmith." 93 Die rede waarom hy dit gedoen 
het, was dat hy vies was omdat Dundonald met 
die berede troepe wat hy met die oog op die 
uitvoering van sy eie planne nodig geag het, 'n 
hele ent van horn af weg met eie gevegs 
operasies besig was. Hy was geensins oortuig dat 
dit die verstandigste sou wees om die roete oor 
Acton Homes te volg, agter Dundonald aan, om 
in die rug van die Boere sterlings 'n posisie te 
beset van waar hy Buller kon steun om oor die 
heuwels by Brakfontein na Ladysmith toe deur te 
breek nie. Hy was nl. bevrees dat die Boere al 
die heuwels ten weste van Spioenkop sterk beset 
gehad het en horn in die flank en in die rug sou 



aantas en van sy basis sou afsny sodra hy na 
Acton Homes sou vertrek. 

Toe Dundonald dan ook uiteindelik by horn 
opdaag waar hy op die wal van Venterspruit 
besig was om aan die wadrywers bevele te gee 
oor hoe hulle te werk moes gaan om die waens 
oor die spruit te kry, het daar 'n skerp woorde- 
wisseling tussen die twee plaasgevind. Eintlik 
was dit Warren wat geraas het. Hy het tussen sy 
bevele aan die wadrywers deur aan Dundonald 
gese dat hy die berede troepe naby horn moes he, 
'n myl en 'n half in die front en op die flanke van 
die infanterie, en tussen die infanterie en die 
vyand. Dundonald het geantwoord dat hy besig 
was om Buller se bevele uit te voer, want hy was 
besig om die vyand te omvleuel en wou graag 
versterkings he - die Royal Dragoons en 'n 
battery kanonne. 

"I want you to be close to me," was al antwoord 
wat hy van Warren gekry het, wat daarna weer 
op die wadrywers geskreeu het. 



93 Vgl. Julian Symons, p. 200. 



Dundonald het toe behoorlike argumente ten 
gunste van 'n beweging oor Acton Homes 
aangevoer, en weer gepleit dat kanonne en die 
Royal Dragoons aan horn afgestaan moes word, 
maar Warren het nie eers geluister nie. In plaas 
van Dundonald se argumente te probeer weerle, 
het hy aangehou om te skreeu op die drywers 
van die konvooiwaens, en toe hy daarmee klaar 
was, Dundonald kortaf beveel om ook Thorney- 
croft' s Mounted Infantry aan horn terug te stuur. 
Met die res van die berede troepe kon Dundonald 
dan maar doen wat hy wou, solank as hy net sorg 
dat hy naby Warren se flank bly. Met moeite het 
Dundonald vergunning gekry om tot die 
volgende oggend in die stellings te bly wat hy 
ingeneem gehad het. Die twee manne is kwaad 
van mekaar af weg en vir die res van die duur 
van die Spioenkop veldtog het Warren 
Dundonald en sy brigade geignoreer asof hulle 
glad nie bestaan het nie. 94 As hy nie so hardkop- 
pig was nie maar na Dundonald geluister en 
agter horn aan getrek het, sou die Spioenkop 



veldtog hoogs waarskynlik in die guns van die 
Engelse verloop het, en kon Lady smith 'n maand 
vroeer ontset gewees het. 

9. Genl. Warren se planne 

Warren moes nou tot 'n besluit kom oor hoe hy 
sou optree om aan Buller se geheime instruksies 
van die 15de uitvoering te gee, nl. om na die oop 
vlakte agter Spioenkop te trek van waar hy die 
posisie vir die Boere op die Brakfonteinheuwels 
onhoudbaar kon maak, want hy was reeds 60 uur 
op die noordelike oewer van die Tugela sonder 
dat hy iets meer verrig het as om sy berede 
troepe in die rigting van Acton Homes op 
verkenning uit te stuur. 

Daar was twee paaie waarmee hy kon trek om op 
die vlakte agter Spioenkop te kom. Die eerste 
was die pad waarmee die berede afdeling wes 
om die Boere se regterflank na Acton Homes 
getrek het en wat van Acton Homes af oor 
Dewdrop na Ladysmith gegaan het. Warren het 
egter, soos reeds vermeld, geen lus gehad om 
met die pad langs te trek nie omdat hy dit te nou 



Times History, III, pp. 224-225; Julian Symons, p. 201. 



en te sleg geag het vir sy konvooiwaens. Ook het 
hy gevrees dat die Boere horn van die hoogtes 
ten noorde en ten ooste van die pad af gedurende 
sy trek in sy regterflank met swaargeskut sou 
aanval en horn uiteindelik by Acton Homes van 
voor af sou probeer stuit. Bowendien was die 
pad 9 myl langer as die tweede wat hy kon volg 
en wat oor die Wapadnek tussen Spioenkop en 
Drieboomkop deur na Dewdrop geloop het waar 
dit by die pad van Acton Homes na Ladysmith 
aangesluit het. Voor hy die pad kon gebruik, sou 
hy dit egter eers moes beveilig deur die Boere uit 
die berge aan weerskante daarvan te verdryf. Oor 
hoe hy dit sou regkry, het hy intussen ook besin. 
Hy sou deur middel van 'n frontaanval die Boere 
se regterflank uit die Tabanyama druk wat ten 
weste van die pad gele het en daardie hoogte dan 
self beset. Dit sou horn in staat stel om om die 
regterflank van die Boere se linie te gaan, wat na 
sy suksesvolle aanval op en besetting van die 
Tabanyama op die berge ten ooste van die pad 
gelee sou wees. In die flank en in die rug 
bedreig, sou die Boere dan ook gedwonge wees 
om die berge ten ooste van die pad gelee - 



Piquet Hill, Groenkop, Spioenkop en Conical 
Hill - te ontruim en ooswaarts terug te val. Hy 
sou dan direk na Ladysmith kon deurdruk om dit 
te ontset. 

Dit sou natuurlik nie moontlik wees om 
konvooiwaens gedurende die operasie met horn 
saam te neem nie. Daarom het hy besluit om na 
die inname van die Tabanyama ten weste van die 
pad al sy konvooiwaens terug oor die Tugela te 
stuur en slegs met sy soldate, van 3 tot 4 dae se 
rantsoene in hul rugsakke voorsien, deur te druk 
na Ladysmith. 95 

Daardie aand het Warren - wat op die stadium 
nog net voorrade gehad het vir een dag se 
verblyf ten noorde van die Tugela - sy planne 
aan sy offisiere (met uitsondering van 
Dundonald) voorgele en hulle het dit eenparig 
goedgekeur. Daar was niemand wat enige kritiek 
daarop gehad het of die mening uitgespreek het 



93 Vgl. Britse amptelike History of the War in South 

dat dit miskien beter sou wees om agter 
Dundonald aan oor Acton Homes te trek nie. 96 

Daarna het Warren, gesterk deur die wete dat sy 
offisiere horn steun, om 7.45 nm. die volgende 
nota aan die stafhoof in Buller se hoofkwartier 
gerig: 

"Left Flank, 19th January. 

To Chief of Staff. 

I find there are only two roads by which we 
could possibly get from Trichardts Drift to 
Potgieters on the north of the Tugela, one by 
Acton Homes, the other by Fairview and 
Rosalie. The first I reject as too long: the 
second is a very difficult road for a large 
number of wagons, unless the enemy is 
thoroughly cleared out. I am, therefore, going 
to adopt some special arrangements which 
will involve my stay at Venter's Laager for 



two or three days. I will send in for further 
supplies and report progress. -C. Warren."" 

Wat die "special arrangements" was, het Buller 
nie gevra nie. Hy het slegs geantwoord dat hy 
bereid was om Warren van die aangevraagde 
voorrade te voorsien en laasgenoemde was dus 
vry om die nodige maatreels te tref om die Boere 
van die Tabanyama af te verdryf. 98 

Waarom Warren nie aan Buller persoonlik 'n 
duidelike en noukeurige uiteensetting gegee het 
van wat presies sy planne was nie, slaan mens 
dronk. As hy dit gedoen het, kon laasgenoemde 
minstens aan White, Barton en Lyttelton 
instruksies gegee het om Warren se poging te 
ondersteun deur kragdadige aanvalle te 
onderneem op die vyandelike af deling s wat 
teenoor hulle gele het. Dit sou die Boere wat 
reeds onseker was oor waar die vyand van plan 
was om deur te breek, nog verder verwar het. 
Ook is dit eienaardig dat Buller geen poging aan- 



96 Britse amptelike History of the War in South Africa, II, 

gewend het om by Warren uit te vind wat hy 
eintlik van plan was om te doen nie. Mens sou 
tog verwag dat hy as die verantwoordelike 
opperbevelhebber wat al die operasies vir 'n 
deurbraak deur die Boere linie beplan het, 
daarvan op hoogte sou wou wees. 

10. Die Boere se verdedigings maatreels 

As Warren sou opgeruk en die hoogtes ten weste 
van Spioenkop beset het onmiddellik nadat hy 
die Tugela by Trichardtsdrif oorgesteek het, sou 
hy op geen swaarder teenstand gestuit het as die 
van 'n deel van die 500 burgers van Heilbron en 
Pretoria wat die hele terrein van Spioenkop af tot 
by Middeldrifbrug moes patrolleer en oor geen 
enkele kanon beskik het nie. Deur vir 3 dae lank 
stil te le en te huiwer oor hoe hy te werk moes 
gaan, het hy egter aan die Boere die geleentheid 
gegee om effektiewe maatreels vir die 
verdediging van die bedreigde gebied te tref en 
hul regtervleuel behoorlik te beskerm. 

Binne die drie dae het hulle 'n mag van minstens 
2,000 man met 3 veldkanonne en 'n Pom-pom 



op die Tabanyama ten weste van Spioenkop 
geplant. Daar was in die eerste plek die 500 man 
van wnd. kmdt. Pistorius van Heilbron en vk. D. 
J. Opperman van Pretoria wat hulle na die 
hoogte gehaas het. Hul getal is spoedig aangevul 
deur die 300 man van die kommando Pretoria en 
die klompie burgers van Carolina (getal onbe- 
kend) wat op 17 Jan. 1900 deur die Komman- 
dant-generaal van Ladysmith af daarheen gestuur 
is. By hulle het kort daarna aangesluit die 375 
man wat deur genl. Louis Botha die middag van 
die 17de by Colenso "losgewerk" is en die twee 
Franse kanonne. Een daarvan is deur genl. Botha 
uit die posisies by Colenso geneem terwyl die 
ander een van Bulwana af gekom het." Genl. 
Andries Cronje en 'n deel van sy Vrystaatse 
kommando' s wat op die Brakfonteinhoogtes te 
veel blootgestel was aan die vuur van een van 
die swaar Britse skeepskanonne op Mt. Alice, is 
op 18 Jan. 1900 na die kruin van Wapadsnek 
verskuif. Hulle is deur genl. S. W. Burger 



99 Sien in verband met die aansending van hierdie 
versterkings die slot gedeelte van paragraaf 5 hierbo. 



versoek om op die loer te bly vir 'n gunstige 
geleentheid om 'n aanval op die troepe by 
Trichardtsdrif te onderneem indien laas- 
genoemde passief sou bly en nie spoedig op die 
Boere sou toetas nie. 100 Hoeveel burgers genl. 
Cronje vergesel het, is nie bekend nie maar 
altesaam was daar op die 20ste 400 Vrystaatse 
burgers in die stellings teenoor Trichardtsdrif. '°' 
Voorts is daar op die 18de of 19de 150 man uit 
die stellings voor Meuldrif en Skietdrif onder die 
bevel van kmdt. Sarel Oosthuizen na die posisies 
teenoor Trichardtsdrif gestuur, en uit die 
telegramme skyn dit asof hulle getal gedurende 
die nag van die 19de aangevul is met nog sowat 
100 man van die kommando Ermelo."" Uit die 
stellings ten ooste van Spioenkop het genl. S. W. 
Burger op 19 Jan. 1900 350 burgers en 'n kanon 
na die Tabanyama gestuur, terwyl genl. Erasmus 



uit sy stellings by Ladysmith ook nog 200 man 
daarheen verplaas het. "" 

Loopgrawe, kanon skanse en ander voorbereide 
stellings was daar egter op 17 Jan. 1900 glad nie 
op die Tabanyama nie. Eers nadat ontdek is dat 
die Engelse besig was om die Tugela by 
Trichardtsdrif met 'n groot leer oor te steek, het 
die klompie burgers op die berg inderhaas begin 
arbei om stellings uit te grawe en skanse op te 
werp met die bietjie primitiewe gereedskap wat 
hulle by hulle gehad het. Met die toerusting 
waaroor hulle beskik het, het hulle egter maar 
stadig gevorder en toe Warren op die 20ste met 
sy aanval begin het, was die Boere se 
verdedigingswerke nog nie halfpad gereed nie. 
Die gevolg was, so vertel jonkheer Sandberg wat 
as sekretaris van genl. Louis Botha ooggetuie 
van alles was, dat gedurende die volgende dae 
terwyl die swaar gevegte aan die gang was 



100 Sien Leyds 715, Telegramme nos. 16 en 24 d.d. 18 Jan. 

"onze mannen, die overdag aanhoudend 
hadden moeten vechten, van de avonden en 
nachten gebruik maakten om nun verdedig- 
ingswerken te voltooien. En zoo schaarsch 
waren vooral in den aanvang onze 
werktuigen, dat de commando's die van 
elkander moesten leenen, waardoor zij slechts 
beurtelings konden werken." 104 

Dat die burgers dit reggekry het om die nodige 
verdedigingswerke te voltooi, is des te merk- 
waardiger as die omstandighede in aanmerking 
geneem word waaronder hulle moes werk. Die 
kommando's wat inderhaas van Colenso en 
Ladysmith af na die Bo-Tugela gestuur is om te 
keer dat Buller nie daar deur die yl bemande 
Boere linie na Ladysmith toe deurbreek nie, het 
geen geleentheid gehad om hul walaers met hulle 
saam te neem nie en die walaers is ook nie agter 
hulle aan gestuur nie. Hulle was mobiele 
perdekommando's en elke perderuiter het slegs 
die aller noodsaaklikste uitrusting met horn mee- 



gevoer wat hy in sy saalsak kon steek of oor sy 
perd kon hang sonder om die dier te oorlaai en sy 
mobiliteit in te boet. Die gevolg was dat daar nie 
alleen 'n knaende tekort aan pikke en grawe was 
nie maar dat die burgers met die allerkarigste 
kampgerei en voedsel moes klaarkom. Hulle het 
oor geen tente beskik nie en hul kos was so karig 
dat sowel genl. Botha as genl. Burger gevrees het 
dat hul weerstands vermoe ten gevolge van 'n 
gebrek aan voedsel sou ineenstort."" Brood en 
meel om pap van te maak, het hulle glad nie 
gesien nie, laat staan nog weeldeartikels soos 
groente. Selfs koffie om hul beskuit in te week, 
was daar nie. Die enigste voedsel waaraan hulle 
geen gebrek gehad het nie was vleis. Daar is nl. 
slagosse agter die kommando's aangestuur wat 
die burgers kon slag om in hul behoeftes aan 
voedsel te voorsien. ""■ Hulle moes dus bestaan 
op harde beskuit in water geweek en vleis van 
pas geslagte beeste. Hierdie vleis is op 'n rooster 



104 G. C. S. Sandberg, Twintig Jaren onder Kruger' s 
Boeren in voor- en tegenspoed, p. 258. 

gebraai of aan 'n laaistok wat as spit gedien het. 
Snags moes hulle hulle onder die blote hemel 
tuismaak met net hul klere aan hul lyf. I07 Tog het 
die burgers wonderlik goed volgehou ten spyte 
van die ontberings en gebrek aan voedsel. Dit 
moet gewyt word aan hul geloof in die 
regverdigheid van hul saak, in die bekwaamheid 
van hul militere leiers - in die eerste plek genl. 
Botha wat die groot Engelse oormag by Colenso 
teruggeslaan het - en in die almag van die God 
van hul vaders wat die Afrikanervolk nog altyd 
uit elke benoudheid verlos het en in Wie almal 
deur die bank 'n vaste geloof gehad het. 

Die invloed wat Louis Botha na die slag van 
Colenso oor die burgers gehad het, was volgens 
ooggetuies eenvoudig wonderlik. Mens hoef 
slegs die feit te genoem het dat Botha in bevel en 
ter plaatse was, dan was die burgers vol moed en 
vertroue, hoe wanhopig hulle ook al voor die tyd 
mag gewees het. Met horn aan die roer van sake 
het hulle veilig gevoel. Byna elke burger het 
steeds gevra - somtyds by homself - waar 



generaal Botha was, doodseker dat as hy in die 
nabyheid was, die Engelse nie sou deurbreek nie. 
Die groot geheim van sy sukses, aldus sy 
sekretaris, was dat hy horn in die eerste plek 
altyd burger gevoel het, 'n gewone burger wat 
met sy medeburgers meegeleef het, en dan eers 
generaal. '° 8 

As Calviniste wat die hand van 'n Alles 
besturende God in alles gesien het en nie aan so 
iets as die toeval of geluk geglo het nie, was 
hulle tewens deurdronge van die feit dat die God 
van hemel en aarde wat die lotgevalle van 
volkere en nasies bepaal en op wie hulle hul 
vertroue gestel het, hulle uit die hand van enige 
oormag kon red en aan hulle die oorwinning sou 
skenk as hulle maar net hul plig doen en Horn 
met 'n opregte geloof daarvoor bid. Elke aand 
nadat dit donker geword het, is daar dan ook 
godsdiens gehou, ook by die voorposte. Jhr. 
Sandberg vertel hiervan : 



Sandberg, t.a.p., p. 259. 

"Daar werden de mannen in groepjes 
vereenigd en ging de veldcornet, assistent- 
veldcornet of korporaal in den eenvoudigen 
dienst voor, die begon met een gebed, waarop 
eenige psalmverzen gezongen en soms een 
kort woord gesproken werd, om dan te 
eindigen met gebed. Een man uit de groep 
werd echter steeds op de uitkijk geplaatst, 
omdat de vijand er nu eenmaal behagen in 
scheen te scheppen, die godsdienst oefening- 
en te verstoren, door ons, op het geluid 
afgaande, met artillerievuur te bekogelen. 
Zoodra de uitkijk dan het bekende flitzen zag, 
riep hij daar blits hij' en spatten de mannen, 
dekking zoekend uiteen, soms midden in een 
plechtig oogenblik. En groot was dan bij ieder 
de innerlijke verontwaardiging over den 
laffen streek dien de vijand ons weer speelde. 
Nauwelijks is de rust wedergekeerd of daar 
klinkt door het stille donker weder een laatste 
lofzang, gevolg door het dankgebed. Dan gaat 



ieder weer zwijgend en kalm naar zijn post 
voor den nacht terug." 109 

Ofskoon Warren deur sy getalm om na sy oortog 
by Trichardtsdrif tot die aanval oor te gaan die 
Boere in die geleentheid gestel het om 2,000 
man in die sektor ten weste van Spioenkop te 
plaas ten einde teen 'n Britse deurbraak aldaar te 
waak, het hy die Boere tog in groot onsekerheid 
gelaat oor waar die volgende Britse hou sou val. 

Aanvanklik het die Boere leiers, in die eerste 
plek genl. S. W. Burger, baie ernstig gevrees, 
veral na die botsing op die 18de tussen die Britse 
troepe en die burgers van vke. Opperman en 
Mentz, dat Warren met sy hele mag om die 
Boere se regtervleuel op die Tabanyama sou 
gaan, oor Acton Homes sou trek en die Boere om 
Ladysmith in die rug sou aanval. Hy het 
derhalwe aan die Kommandant-generaal gesein 
dat dit noodsaaklik was om 'n goeie brandwag 
op die pad te plaas en ook die Vrystaatse wag by 
Vanreenenspas te versterk, en homself daarop 



Sandberg, p. 259. 



voorberei om so 'n omvleuelings beweging te 
probeer afweer met die burgers waaroor hy 
beskik het. 110 Hy het selfs daaraan gedink om 
met sy geringe mag 'n aanval op die vyandelike 
oormag te onderneem ten einde 'n omvleuelings 
beweging in die wiele te ry.'" Pres. Kruger het 
die gedagte hartlik toegejuig om die vyand aan te 
val en by Potgietersdrif of Trichardtsdrif of waar 
ook al die geskikste was, terug te slaan. Hy was 
daarvan oortuig dat as die vyand by een van die 
punte, verkieslik Trichardtsdrif, teruggedryf 
word, hy ook elders sou skrik vat en terugtrek. '" 
Toe berig horn op die 19de bereik dat die 
Engelse besig was om in die rigting van 
Venterspruit te trek, het hy dan ook nog eens by 
die Kommandant-generaal aan die hand gedoen 
om aanvallend op te tree en, in plaas van die 
Boere linie verder na regs te verleng om die 



"°K.G. 339 (ii) p. 191. 

vyand voor te wees, die voorpunt van die vyand 
van die res van hul leer af te sny en uit te wis. 

Toe die vyand egter nog dieselfde middag van 
Venterspruit af terugtrek, het dit vir die Boere 
duidelik geword dat die Engelse nie van plan 
was om verder weswaarts as tot by die oostelike 
wal van die spruit te gaan nie, en dat die Boere 
se regterflank dus nie in gevaar gestaan het om 
deur die Engelse omvleuel te word nie. Oor wat 
Buller se volgende stap sou wees, kon alleen 
maar gegis word. Daar was verskillende 
moontlikhede. Hy kon 'n frontaanval op die 
Tabanyama in die sin gehad het maar dit was 
ook geensins uitgeslote dat sy beweging na 
Trichardtsdrif net 'n taktiese set was wat ten doel 
gehad het om 'n groot aantal burgers uit die 
stellings by Brakfontein en Meuldrif weg te lok 
nie. Met die Boere se strydkragte in daardie 
stellings baie verswak, sou die vyandelike 
kontingent wat voor Potgietersdrif gele het, 
maklik sy weg oor die Brakfonteinhoogtes na 
Lady smith toe kon oopveg. Die vyandelike 



' Ibid., Telegram no. 39 d.d. 19 Jan. 1900. 



kontingent by Potgietersdrif was immers op die 
18de en 19de net so bedrywig as op die 17de. 

Die Boere stellings op die Brakfonteinheuwels 
tussen Spioenkop en Vaalkrans is op die 1 8de en 
19de aanhoudend deur die Britse swaargeskut 
beskiet - nie alleen deur die twee swaar skeeps 
kanonne op Mt. Alice en die agt 12-ponder vloot 
kanonne op die hoogtes ten noorde daarvan nie 
maar ook deur die 6-tal houwitsers aan die 
oorkant van die Tugela, digby Potgietersdrif. 
Hulle het aan die burgers etlike ongevalle 
berokken. So bv. is op die 18de 2 van die 
Vrystaatse burgers deur bomme gedood en 'n 8- 
tal gewond, terwyl op die 19de 'n Transvaalse 
burger, Hubert Brehmer van die Staatsdrukkery 
in Pretoria, deur 'n bom aan die hand verwond 
is. 114 

Terwyl die Engelse die Boere stellings op die 
18de vanuit 'n lugballon verken het wat van 
Swartkop af opgestyg het, het ook die Engelse 



voetvolk vorentoe opgeruk en die Boere stellings 
op lang afstand met Lee-Metfords bestook, 
klaarblyklik om vas te stel of daar Boere was en 
hoe sterk hulle was. Die Boere op die 
Brakfonteinhoogtes het die vuur egter nie 
beantwoord nie. Hulle het verwag dat die 
infanterie spoedig tot die aanval sou oorgaan en 
wou hul patrone nie ontydig vermors nie. Ook by 
Meuldrif en Skietdrif het die vyandelike 
infanterie onder dekking van 'n swaar vuur uit 
hul veldbattery tot digby die Boere stellings 
deurgedruk en 'n hewige vuur met hul Lee- 
Metfords op die vyand onderhou." 5 Selfs by 
Colenso het Barton met 'n taamlike sterk mag 
perderuiters, voetgangers en artillerie teen die 
Boere stellings uitgetrek asof vasberade om daar 
deur te breek. Toe die verkenners wat hy vooruit 
gestuur het, hulle egter by Robinsonsdrif in die 
Boere vasloop wat na 'n kort skermutseling 6 
man van die South African Light Horse gevange 
geneem het, het hy dit die verstandigste geag om 



'"Ibid., Telegramme nos. 8a en 43 d.d. 19 Jan. 1900, en 6 

geen aanval op die Boere te waag nie maar 
Hewers terug te trek. I16 

Die gelyktydige opmars van die Britse troepe op 
verskillende punte aan die Tugelalinie 
(Trichardtsdrif, Potgietersdrif, Meuldrif en 
Colenso) het die Boere enigsins verwar. Dit het 
hulle onder die indruk gebring dat die Engelse 'n 
frontaanval op die Boere stellings by al die 
deurgange aan die Tugela beplan het. Hulle het 
minstens 'n aanval op hul stellings by 
Trichardtsdrif, Potgietersdrif en Colenso verwag, 
en miskien ook by Meuldrif. Daar was trouens 
verskillende berigte wat daarop gedui het. So bv. 
is daar op die liggaam van een van kol. Baden- 
Powell se Ban toe spioene wat by Maf eking 
gesneuwel het, 'n kode telegram gevind waarin 
gemeld is dat Buller voornemens was om die 
Boere stellings aan die Tugela op drie punte aan 
te val, terwyl pres. Kruger ook vanuit Lourenco 
Marques berig ontvang het dat die Engelse op 
drie punte tegelyk aan die Tugela sou aanval. 



Die President het dit verstandig geag om kmdt.- 
genl. Piet Joubert op 18 Jan. 1900 van die berigte 
te verwittig. Daarby het hy horn gewaarsku om 
'n aansienlike mag te konsentreer op elkeen van 
die drie punte wat vermoedelik aangeval sou 
word, en die burgers elders aan die Tugela aan te 
se om hulle steeds gereed te hou om op die 
bedreigde punte hulp te verleen. ' " 

Onder die omstandighede kon genl. Botha dit 
dus nie waag om die Boere linie op die 
Brakfonteinheuwels of teenoor Meuldrif en 
Skietdrif of selfs by Colenso nog verder te 
verswak ten einde 'n sterk burgermag teenoor 
Trichardtsdrif op te bou om aan Warren se oor- 
mag aldaar die hoof te bied nie. Al wat hy kon 
doen, was om met die geringe strydmag waaroor 
hy teenoor Trichardtsdrif beskik het, die stellings 
op die Tabanyama op so 'n wyse te beset dat die 
vyand nie daar sou kon deurbreek nie. Die wyse 
waarop hy dit gedoen het, toon watter uitgeslape 
taktikus hy was. 

Vanaf die Britse waarnemings punte in die 
Tugela vallei was slegs die voorste kruine van 
Tabanyama, d.w.s. van Piquet Hill tot Bastion 
Hill, sigbaar. Die agterste deel van die kruin wat 
hoer as die voorste deel was, het egter 600 tot 
2,000 tree verder teruggele en van Groenkop oor 
Langkoppie tot by Platkop geloop. Langs hierdie 
agterste deel van die kruin wat vir die Engelse 
onsigbaar was, het Botha sy burgers stelling laat 
neem. Die troepe sou die suidelike helling van 
die Tabanyama dus ongehinderd kan beklim. 
Sodra hulle egter op die bergrug uitkom, sou 
hulle vir 'n af stand van 600 tot 2,000 tree onder 
die geweervuur van die burgers op die hoer kruin 
agtertoe le, wat oor 'n pragtige oop skootsveld 
dood en verderf onder hulle sou kon saai. Agter 
sy linie het genl. Botha self die posisie van sy 
kanonne - wat bestaan het uit twee Creusot 
snelvuurders van 75 mm, 'n 75 mm-Krupp en 'n 
Pom-pom - bepaal en wel so dat die kanon 
skanse van die voorste kruine af onsigbaar 
was. 118 



Vgl. C. J. Barnard, p. 90. 



Die Engelse het sedert hul verskyning by 
Trichardtsdrif Boere op die voorste kruin van die 
Tabanyama gewaar, ywerig besig om loopgrawe 
en ander verskansings te maak. Die burgers wat 
hulle gesien het, het egter slegs bestaan uit die 
klompie manne van vk. Opperman en kmdt. 
Pistorius, en die vroegste versterkings wat van 
Ladysmith en Colenso af op die Tabanyama 
aangekom het. Van die verskansings wat die 
Boere op die agterste kruin - die eintlike linie 
van die burgers nadat Botha die Tabanyama 
beset het - gemaak het, het hulle niks ontdek 
voordat hulle op 20 Jan. 1900 met die futiele 
aanval op die hoogtes begin het met die doel om 
dit van die vyand te suiwer en daarmee die 
vyandelike regterflank met geweld uit hul pad te 
stoot nie. 

11. KONKLUSIE 

Uit wat hierbo gese is, is dit duidelik dat die 
Engelse tot so laat as 18 Jan. 1900 en selfs 19 
Jan. 1900 maklik om die Boere se regtervleuel 
kon getrek en Ladysmith gaan ontset het. Buller 
se hele krygsplan - wat werklik 'n goeie 



krygsplan was - was dan ook daarop bereken. 
Met sy beweging na Potgietersdrif en Meuldrif 
het hy die Boere so verwar dat hulle feitlik al hul 
beskikbare strydkragte aan die Bo-Tugela voor 
die driwwe saamgetrek het wat teenoor die Brak- 
fonteinheuwels gelee was, en niks gedoen het ter 
beskerming van die Tabanyama teenoor 
Trichardtsdrif nie. Die pad het dus vir Warren 
oopgele om die Tabanyama te beset en om of oor 
die Tabanyama na Ladysmith toe deur te trek. 

Ongelukkig vir die Engelse het dit Warren egter 
aan die nodige deurdrywingskrag ontbreek om te 
doen wat Buller van horn verlang het. In plaas 
van vinnig om die Boere se regterflank te gaan 
met watter pad hy ook al verkies het, het hy 
nadat hy die Tugela oorgesteek het 'n operasie 
waarmee onnodig baie tyd vermors is - voor die 
onbesette Tabanyama gaan le en huiwer. 
Daardeur het hy aan die Boere drie dae tyd 
gegun om die bergagtige terrein teenoor 
Trichardtsdrif wat hy met sy sterk troepemag 
kon en moes beset het; self stewig te beset. Ten 
gevolge daarvan is Buller se uitstekende plan om 



om die swak regterflank van die Boere te kom, 
die vyand in die rug aan te val en Ladysmith te 
gaan verlos, in die wiele gery. Die feit dat 
Ladysmith nie kort na 17 Jan. 1900 ontset is nie 
moet dus in die eerste plek op die rekening van 
Warren geplaas word. Hy het die uitstekende 
geleentheid wat Buller vir horn geskep het om 
genl. White te gaan ontset en tewens die 
weerstand van die Boere aan die Tugela uit te 
wis, deur sy vingers laat glip. In plaas van 
onmiddellik op die swak Boere regterflank toe te 
tas en die vyand te omvleuel, het hy verkies om 
sy leer in 'n reeks swaar gevegte te dompel wat 
slegs swaar verliese aan die Engelse berokken 
het sonder dat enige positiewe resultaat bereik is. 

Buller was egter mede skuldig aan hierdie 
mislukking. Hy moes Warren van die bevel 
onthef het onmiddellik nadat hy bemerk het dat 
die onwillig of onbevoeg was om sy krygsplan 
uit te voer en self met die sterk leer afdeling by 
Trichardtsdrif na Ladysmith toe deurgedruk het. 
As hy dit gedoen het, sou hy sy reputasie as 
krygsman herstel het voordat lord Roberts tot die 



offensief oorgegaan het en homself baie 
onaangenaamheid gespaar het. 



hoofstuk 5 
Die Aanval Op Tabanyama 

1. Warren se aanvalsplan 

Die aand van 19 Jan. 1900 het Warren aan genl. 
Clery opdrag gegee om die Tabanyama aan te 
val en die Boere deur middel van 'n reeks 
omvleuelings bewegings daaruit te verdryf. 1 
Waarom hy dit nie self onderneem het nie, is nie 
duidelik nie. Hy was immers tog self die bevel- 
voerder van die troepemag wat by Trichardtsdrif 
oor die Tugela gegaan het en spesiaal met die 
taak belas was om die regterflank van die Boere 
te omvleuel. Ook is die skriftelike bevel wat hy 
in die verband aan Clery gegee het, ingewikkeld 
en vaag. Dit het as volg gelui: 

"General Officer Commanding 2nd Division, 

I shall be glad if you will arrange to clear the 
Boers out of the ground above that at present 
occupied by the 1 1th Brigade, by a series of 
outflanking movements. In the early morning 



1 Sien Warren se verslag d.d. 29 Jan. 1900 in Cd. 968, pp. 
15-17, par. 7. 



an advance should be made as far as the 
Hussars reconnoitered today, and a shelter- 
trench there made across the slope of the hill. 
A portion of the slopes of the adjoining hill to 
the west can then be occupied, the Artillery 
assisting, if necessary, in clearing the western 
side and upper slopes. When this is done I 
think that a battery can be placed on the 
slopes of the western hill in such a position 
that it could shell the seances of the Boers on 
Spion Kop and the upper portion of the 
eastern hill. When this is done a further 
advance can be made on the eastern hill, and 
artillery can be brought to bear upon the 
upper slopes of the western hill. It appears to 
me that this might be done with compara- 
tively little loss of life, as the Boers can in 
each turn be outflanked. The following 
Cavalry are at your disposal - two squadrons 
Royal Dragoons and 5th Divisional 
Squadron." 3 



: Sien Cd. 968, p. 22. 




Spearmanskamp, Bo-Tugela, Jan. -Feb. 1900 



Kort saamgevat, so verseker die opstellers van 
die Britse amptelike History of the War in South 
Africa ons, het hierdie instruksies voorskrifte 
bevat van hoe te werk gegaan moes word om die 
vyand van die bergpunte af te verdryf wat die 
suidelike kruin van die Tabanyama tussen 
Bastion Hill aan die westekant en Drieboomkop 
aan die oostekant gevorm het, met die doel om 
artillerie stellings uit te soek sodat die Boere op 
Groenkop en Spioenkop met swaargeskut beskiet 
kon word. 3 

Vir Warren, aldus die German Official Account 
of the War in South Africa, moes dit van die 
staanspoor af duidelik gewees het dat die aanval 
wat hy wou doen, op 'n swaar geveg in die front 
van die Boere posisie sou uitloop. Hoe die 
omvleuelings bewegings wat hy aan Clery 
voorgeskryf het, tydens die frontaanval op die 
Boere stellings deurgevoer moes word, is nie 



duidelik nie." Immers die Boere se stellings het 
teen 20 Jan. 1900 in 'n aaneengeslote linie vanaf 
Platkop in die weste tot by Spioenkop in die 
ooste op die kruin van die Tabanyama uitgestrek. 
Die Engelse kon hulle van Trichardtsdrif af nou 
op slegs een manier omvleuel, nl. deur die pad te 
volg wat wes van Venterspruit na Acton Homes 
gegaan het, soos trouens ook deur die graaf van 
Dundonald aangedui is. 'n Aanval op die Taban- 
yama vanuit die suide sou 'n frontaanval op die 
Boere posisie wees. Warren het egter nie geweet 
waar die Boere linie was nie, ten spyte van die 
feit dat die Hussars die terrein voor die 
Tabanyamakruin op die 19de tot so ver as 
Drieboomkop verken het. Skynbaar het hy 
vermoed dat dit voor aan die rand van die 
bergpunte gele het wat in die kruin van die 
Tabanyama doodloop. 

Van die aard van die kruin van die Tabanyama 
het hy en sy generaals ook niks geweet nie. 
Goeie kaarte het hulle nie gehad nie en hul 



3 Sien Britse amptelike History of the War in South Africa, 
II, p. 366. 



4 Vgl. Du Cane, German Oflicial Account of the War in 
South Africa, p. 111. 



enigste bron van inligting, nl. Bantoes en boere 
uit die omgewing, het maar baie swak 
beskrywings van die terrein aan hulle gegee. 5 
Van waar hulle hulle bevind het, kon Warren en 
sy generaals net die suidelike kruin van die 
Tabanyama sien, d.w.s. die kruine van die 
bergpunte wat in die Tabanyama vasgeloop het 
en wat eintlik die voorkant van die Tabanyama 
gevorm het. Hulle het nie geweet dat die troepe 
van die sigbare suidelike kruin af nog oor 'n oop 
opdraande terrein van 600 tot 1,500 tree breed 
sou moes storm om op die agterste of hoogste 
deel van die kruin waar die Boere stellings was, 
te kom nie. Hulle het die Boere voor op die 
kruine en teen die boonste hellings van die 
verskillende bergpunte verwag. Warren se doel 
was dan ook klaarblyklik om deur flankaanvalle 
op die bergpunte die kruine van die bergpunte 
veral met sy artillerie van die vyand te suiwer en 
self besit daarvan te neem. Daar kan in elk geval 
aangeneem word dat Warren sy instruksies 




Vgl. Pemberton, Battles of the Boer War, p. 166. 



Genl.-maj. C. F. Clery 



persoonlik aan Clery verduidelik het en dat 
laasgenoemde dus volledig op hoogte was van 
hoe Warren verlang het dat hy moes optree. 

2. Aanvang van die geveg 

Om 3 vm. op 20 Jan. 1900 het genl. Clery die 
opmars begin. Hy het oor die twee infanterie 
brigades van genls. Woodgate en Hart beskik 
wat elkeen uit vier bataljons bestaan het, asook 
oor 6 veldbatterye (nl. die 7de, 19de, 28ste, 
63ste, 73ste en 78ste batterye Royal Field 
Artillery) en 3 eskadrons kavallerie. Die derde 
infanteriebrigade wat aan Warren toebedeel was, 
nl. die van genl. Hildyard, het by die kamp aan 
die oewer van Venterspruit agtergebly om dit te 
beskerm. 6 

Een van die infanteriste wat aan die opmars 
deelgeneem het, vertel dat hy kort voor 3 vm. 
deur sy vaandel sersant wakker gemaak is wat 
horn toegefluister het dat die troepe besig was 
om aan te tree. In 'n kits het hy horn by sy 




6 Sien Britse amptelike History of the War in South Africa, 
II, p. 366. 



Genl.-maj. A. FitzRoy Hart 



kompanie gevoeg en opgewonde na die kaptein 
se bevele geluister. Die instruksies wat hy 
uitgereik het, was uiters eenvoudig. Al wat hulle 
moes doen, so het hy aan die manskappe verdui- 
delik, was om in 'n linie oop te sprei met 'n 
ruimte van 5 tree tussen die manskappe en dan te 
gaan le en wag op die bevel om op te ruk. 
Daarna was dit slegs 'n kwessie van vorentoe 
deurdruk, verband hou met die res van die linie 
en af en toe sarsies afvuur op die heuwel voor 
hulle wat hulle moes inneem. Dit was egter 
streng verbode om tot stilstand te kom as iemand 
gewond sou word ten einde hulp aan horn te 
verleen want daar was genoeg baardraers om na 
die gewondes om te sien. 7 

Clery se eerste doelwit was die verowering van 
Drieboomkop, gelee onmiddellik wes van die 
pad wat oor Fairview en Rosalie (d.i. oor die 
Wapadnek) gegaan het. Daarheen het hy die 
bataljons van Woodgate se brigade nou laat 
opruk: die South Lancashires en Royal 



Lancasters na die oostelike punt van die kop en 
die Lancashire Fusiliers en York and Lancaster 
regiment na die lang bergpunt wat onmiddellik 
wes van Drieboomkop gele het. Hart se brigade 
moes ondertussen as 'n reserwe by die kamp le 
en wag. 8 Terwyl Woodgate se brigade besig was 
om aan weerskante van Drieboomkop stelling te 
neem om die af deling s burgers in die flanke by 
te kom wat volgens Clery se verwagting op die 
kop was, het om 5 vm., 'n kwartier voor sonop, 
vier van die ses batterye veldkanonne Drieboom- 
kop genader om dit skoon te skiet. Die ander 12 
veldstukke het voorlopig in die kamp as 'n 
reserwe agtergebly en het eers om 10 vm. 
gevolg, toe dit duidelik was dat daar geen gevaar 
was nie." 



7 Vgl. getuienis van luit. Charleton, aangehaal by Julian 
Symons, p. 203. 



Sien Britse amptelike History of the War in South Africa, 

II, p. 366. 

9 Sien Clery se verslag in Cd. 968, p. 18; Times History, 

III, pp. 230-231; Nierstrasz, II band 3, p. 728. Uit die 
beskrywing van die Britse amptelike History of the War in 
South Africa (II, p. 366) kry mens die indruk dat al ses 
veldbatterye tegelyk na Drieboomkop opgeruk het. Dit 
word egter deur Clery weerspreek. 



Die verwagte geveg by Drieboomkop en teen die 
helling s van die lang bergpunt ten weste daarvan 
het egter nie plaasgevind nie. Die Boere het nie 
een van die voorste bergpunte van die 
Tabanyama beset gehad nie, en brandwagte wat 
daarop geplaas was, is betyds teruggetrek. 10 Om 
6 vm. was die troepe dus op Drieboomkop asook 
op die koppie wat 'n halfmyl ten ooste daarvan 
gelee was, en op die suidelike deel van die lang 
bergpunt wat wes van Drieboomkop gele het. 
Daar het hulle begin met die uithaal van die 
loopgrawe wat volgens Warren se instruksies 
"across the slope of the hill" gemaak moes 
word. ' ' 

Dit was harde werk. Die soldate het maar min 
ondervinding van die uithaal van loopgrawe 
gehad, en die wat hulle wel gehad het, het hulle 
op plekke soos die duine by Dover opgedoen 



10 Volgens Nierstrasz (II band 3, p. 727) het die Boere 
Drieboomkop gedurende die nag ontruim. Dit is egter 
twyfelagtig of die kop deur enigiets meer as brandwagte 
beset was. 
"Cd. 968, p. 22. 



waar die grond sag was. Dit was beslis nie die 
oefening wat hulle vir die maak van loopgrawe 
op die klipharde, rotsagtige bodem van die Suid- 
Afrikaanse berge en koppies nodig gehad het nie, 
met die gevolg dat hulle gou uitgeput geraak het. 
Bowendien was die gereedskap waaroor hulle 
beskik het, die "Wallace spade", nutteloos vir die 
taak wat hulle opgele is. Dit het meer na 'n 
speelding as na 'n graaf gelyk en was so 
ondoeltreffend dat baie van die soldate die ding 
weggesmyt het. Die loopgrawe wat hulle daar- 
mee op die berg gemaak het, was dan 00k so 
vlak dat dit geen behoorlike beskutting aan die 
troepe gebied het nie en nie vergelyk kon word 
met die loopgrawe wat die Boere met koevoete 
en grawe uitgehaal het nie. ,a 

Met Drieboomkop bemeester, was Clery in besit 
van 'n stelling waarop hy kanonne kon plaas om 
die aanval van die infanterie te ondersteun. 
Vervolgens het hy stappe gedoen om sy ses 
batterye veldgeskut - waarvan die laaste twee 
kort na 10 vm. aan die voet van Drieboomkop 



Sien Julian Symons, pp. 203-204. 



gestaan het - op die kop in posisie te plaas. Die 
helling van die kop was egter so steil en rotsagtig 
dat die kanonne nie met kanonperde na die kruin 
toe getrek kon word nie. Die soldate moes elke 
kanon met die hand daarheen vervoer en die 
kanonwaens aan die voet van die kop agterlaat. 
Ook was die kruin wat in drie terras se verdeel 
was, so nou dat daar nie meer as drie batterye 
(nl. die 7de, 63ste en 73ste batterye) op die kop 
geplaas kon word nie, een battery van ses 
kanonne op elke terras. Die ander drie batterye 
(t.w. die 19de, 28ste en 78ste) moes in 'n mielie- 
land ten ooste van Drieboomkop opgestel word. 
Die was egter so gelee dat die 18 kanonne van 
die drie batterye slegs op 'n gedeelte van 
Groenkop en op Spioenkop gerig kon word. B 

Terwyl die swaargeskut in posisie geplaas is, het 
Warren en Clery na Drieboomkop toe gekom en 
vir die eerste maal 'n idee van die ligging en 
vorm van die Boere linie gekry. Op die tydstip 
het dit vir hulle duidelik geword dat die 



vyandelike linie nie op die voorste kruin aan die 
kant van die bergpunte langs geloop het soos 
hulle gemeen het nie maar 1,000 of 2,000 tree 
agtertoe in 'n groot halfsirkel op die plat kruin 
van die Tabanyama gele het. Die troepe sou dus 
nadat hulle op die voorste kruin uitgekom het, 
oor 'n bree, gelyk vlakte wat geen natuurlike 
beskutting aan hulle gebied het nie, moes storm 
om by die Boere linie te kom. Sover hulle kon 
uitmaak, het die westelike flank van die Boere 
linie teen die suidelike helling van die 
Tabanyama doodgeloop, ongeveer halfpad 
tussen Bastion Hill en die lang bergpunt wat ten 
weste van Drieboomkop deur die Lancashire 
Fusiliers en die York and Lancaster regiment die 
oggend beklim is." 

Hulle het egter blykbaar gereken dat hulle die 
burgers in die linie se moreel sodanig met 
kanonvuur sou kon afkraak dat die vyand voor 'n 
frontaanval van die infanterie sou beswyk. Clery 
het derhalwe besluit om die Boere na 'n heftige 
bombardement deur sy infanterie te laat bestorm 



13 Britse amptelike History of the War in South Africa, II, 
p. 366. 



Sien Times History, III, p. 230. 



wat op die lang bergpunt ten weste van 
Drieboomkop en die bergpunt ten weste daarvan 
was. Aan hierdie infanterie aanval sou Woodgate 
se twee bataljons agter en oos van Drieboomkop, 
nl. die South Lancashires en Royal Lancasters, 
nie deelneem nie. Hulle moes die Britse regter 
vleuel en die veldbatterye bewaak. Alleen 
Woodgate se twee bataljons teen die boonste 
hange van die lang bergpunt ten weste van Drie- 
boomkop, nl. die Lancashire Fusiliers en York 
and Lancaster regiment, sou saam met Hart se 
brigade met die verowering van die Tabanyama 
belas word. Hulle moes volgens Warren se bevel 
die kruin met 'n bajonetstormloop verower en 
die vuurgeveg uitsluitend aan die artillerie 
oorlaat. 15 

Die Boere het betyds maatreels getref om aan 'n 
Britse aanval vanuit die suide en veral die 
suidooste die hoof te bied. Toe genls. Botha en 
Burger bemerk dat die Engelse besig was om die 
suidoostelike helling van die Tabanyama te 



bestyg, het hulle haastig versterkings aangevra 
uit die Boere stellings wat verder na die ooste toe 
gelee was, en 'n aantal Ermelo burgers uit die 
sterling van genl. Tobias Smuts gekry.' 6 Hierdie 
burgers het in die middel van die kruin stelling 
geneem, waar die Boere voorposte in 'n boog- 
vormige linie voor die eintlike Boere linie op die 
agterste of hoogste deel van die Tabanyamakruin 
geposteer was. Hulle was dus so geplaas dat 
hulle die Engelse nie alleen in die front nie maar 
ook in die linkerflank op effektiewe wyse sou 
kon beskiet sodra laasgenoemde op die kruine 
van die bergpunte ten weste van Drieboomkop 
sou verskyn." Daarby sou hulle die Boere se 
eintlike weerstands linie op die agterste kruin 
beskut. 

Nadat hul eerste vier batterye tussen 7 en 8 vm. 
in posisie geplaas was, het die Engelse met hul 
veldkanonne vuur op die Boere linie geopen en 
dit vir 'n voile vier uur lank gebombardeer. 



13 Cd. 968, Clery se verslag; Britse amptelike History of 
the War in South Africa, II, p. 366; Du Cane, p. 115. 



16 Vgl. K.G. 339 (iii) p. 178 en K.G. 339 (iv) p. 58, asook 
Leyds 715, Telegram no. 36 d.d. 20 Jan. 1900. 

17 Times History, III, pp. 228-229, en Du Cane, p. 119. 



Aanvanklik het dit gelyk of Clery in sy doel sou 
slaag om die burgers met artillerievuur te 
demoraliseer. Die lawaai van die barstende 
bomme, die groot stofwolke wat hulle opgeskop 
het en die kartetskoeels en bomsplinters wat 
orals rondgevlieg het, het so op die senuwees 
van etlike van die burgers gewerk dat hulle uit 
die gevegslinie padgegee het. Diegene wat 
gevlug het, het egter maar 'n skrale minderheid 
gevorm. Die oorgrote meerderheid van die 
burgers in die frontlinie het op hul poste bly wag, 
die Mauser in die hand, gereed om hul plig te 
doen as die Britse stormtroepe hul verskyning op 
die bergpunte voor hulle sou maak. I8 

Die Boere het besef dat hulle met die paar 
kanonne waaroor hulle beskik het, niks teen die 
oormag Britse artillerie kon vermag nie en het 
die vuur dus nie eers probeer beantwoord nie." 
Hul kanonne was baie goed agter die ware kruin 
van die Tabanyama versteek. Hulle was so 
opgestel dat slegs die punte van die kanonlope 



: Vgl. Atkins, p. 226; en Du Cane, p. 1 19. 

' Leyds 715, Telegram no. 36 d.d. 20 Jan. 1900. 



bo-oor die kruin geloer het. Vir die meeste van 
hul kanonne het hulle twee skanse, sowat 20 tree 
uitmekaar gelee, gebou. Dit het hulle in staat 
gestel om kanonne waarop die vyand gevuur het, 
gedurig van skans te laat verwissel. Daardeur is 
die vyand verwar oor waar die juiste standplaas 
van die Boere se kanonne was."' Ook het die 
burgers die swaar Britse bombardement nie met 
hul Mausers probeer beantwoord nie. Net soos 
die Boere artilleriste het hulle besef dat die 
kanonvuur maar net die voorloper was van 'n 
aanval deur die voetvolk en dat dit wenslik was 
om hul ammunisie te spaar totdat die voetvolk 
onder skoot sou kom. 

Die kanonnade het nie die uitwerking gehad wat 
Warren en Clery verwag het nie. In die eerste 
plek was die Engelse nie seker waar presies die 
vyandelike linie gelee was nie. Die burgers het 
hul loopgrawe nl. baie goed met gras, klippe en 
wat dies meer sy gecamoufleer, en daarby ook 
op verskillende plekke slote gegrawe wat nie 
beset was nie, spesiaal met die oogmerk om die 



'Du Cane, pp. 115-116. 



vyand te mislei. Baie van die burgers het ook 
glad nie in loopgrawe gele nie maar agter groot 
klippe. 21 Van die kruin van Drieboomkop af kon 
ook net die suidelike kruin van die Tabanyama 
en 'n stukkie van die kruin van Langkoppie 
gesien word en uit die mielieland heeltemal 
niks." Die Britse kanonniers moes hul kanonne 
dus in hoofsaak rig volgens aanwysings van die 
infanterie van genl. Woodgate wat aan die aanval 
sou deelneem. Hulle het op die lang bergpunt ten 
weste van Drieboomkop gele van waar hulle 'n 
heelwat duideliker blik op die kruin teenoor 
hulle gehad het as die artilleriste; dog ook die 
troepe was onseker oor waar die vyandelike linie 
langs geloop het. Hulle het die kanonne dus maar 
laat vuur op elke punt waar nuut uitgegraafde 
grond of opvallende hope klippe die bestaan van 
vyandelike loopgrawe en skanse aangedui of laat 
vermoed het. Waar daar nie hope grond of klippe 



21 Vgl. Ibid., pp. 1 15-116; ook Wilhelm Mangold, 
Heidelberg Dorp Kommando im Sud-Afrikanischen 
Kriege, 1899-1902 (manuskrip), pp. 143-144. 

22 Britse amptelike History of the War in South Africa, II, 
pp. 143-144. 



te sien was nie is die bomme geplant op punte 
waar die Engelse gemeen het dat daar Boere 
aanwesig kon wees. 

Ofskoon die artillerievuur onder die omstandig- 
hede nie sleg gerig was met die kanonne op 
2,600 tree ingestel nie en die Boere die 
bombardement 'n beproewing geag het, het die 
Engelse nie in hul doel geslaag om die vyand te 
demoraliseer nie. Die hele kanonnade was dus 
volgens die Duitse militere attaches niks anders 
as 'n vermorsing van ammunisie nie. 31 Volgens 
die betrokke attaches sou Warren se kans op 
sukses veel beter gewees het as hy die 
bombardement en sy infanterieaanval gelyktydig 
laat plaasvind het," en dit klink logies. Immers 
met die langdurige bombardement voor die 
infanterieaanval het hy die Boere slegs op hul 
hoede gestel om hulle vir 'n stormloop deur die 
infanterie gereed te hou en het hy hulle ook aan 



23 Du Cane, p. 1 16; Britse amptelike History of the War in 
South Africa, II, p. 367. Vgl. ook Leyds 715, Telegram no. 
36 d.d. 20 Jan. 1900. 

24 Vgl. Du Cane, p. 116. 



die kanonvuur gewoond gemaak. Daardeur het 
die kanonvuur baie van die effek wat dit 
aanvanklik gehad het, verloor. Hoe langer die 
artillerie voorbereiding geduur het hoe meer het 
die Boere begryp dat kanonvuur maar 'n geringe 
persentasie ongevalle veroorsaak het en dat hulle 
op hul veiligste was as hulle doodstil in hul 
sterlings bly le. 

3. Die Britse infanterieaanval 

Solank as die bombardement aan die gang was, 
het Hart met drie bataljons van sy brigade die 
hange van die lang bergpunt ten weste van 
Drieboomkop beklim en agter Woodgate se 
troepe halt gemaak, gereed om aan Woodgate die 
nodige ondersteuning te verleen om die Taban- 
yamakruin te verower. Die vierde bataljon van sy 
brigade, nl. die Connaught Rangers, het hy na 
die suidekant van Drieboomkop gestuur om die 
Britse kanonne en troepe aan daardie kant teen 
aanvalle van die Boere op en ten ooste van 
Spioenkop te beskerm. Hy was baie besorgd oor 
die veiligheid van die Britse regterflank. Daarom 
het hy ten slotte ook nog drie kompanies van die 



Royal Inniskilling Fusiliers daarheen gestuur om 
beskerming aan die drie batterye veldgeskut op 
sy verste regterflank ten ooste van Drieboomkop 
te verleen. Van die hele Britse mag van altesaam 
12 bataljons infanterie voor Trichardtsdrif het 
dus op die ou end net 42 bataljons 'n aandeel aan 
die aanval op Tabanyama gehad, nl. Woodgate 
se twee reeds vermelde bataljons wat die lang 
bergpunt die oggend vroeg beklim het (die 
Lancashire Fusiliers en die York and Lancaster 
regiment) en 2Vi van Hart se brigade wat agter 
hulle stelling geneem het, nl. die 2nd Royal 
Dublin Fusiliers, die 1st Border regiment en 5 
kompanies van die 1st Royal Inniskilling 
Fusiliers - 'n totaal van hoogstens 5,500 man. 
Die res het wagdiens verrig: 4 bataljons van 
Hildyard se brigade by die Britse kamp aan 
Venterspruit en 32 bataljons van Hildyard en 
Hart se brigades op die regtervleuel van die mag 



wat die Boere stellings op Tabanyama moes 
bestorm. 25 

Dit was ook maar goed dat die Engelse die 
aanval nie met 'n groter mag onderneem het nie. 
Die verskillende bergpunte wat die suidelike 
helling van die Tabanyama gevorm het en wat 
deur diep klowe van mekaar geskei was waarin 
sytakke van Venterspruit van die kruin van 
Tabanyama af na benede gevloei het, se kruine 
was smal. Hoe verder mens teen die bergpunte 
uitgebeur het hoe nouer het hulle geword en bo 
waar hulle met die suidelike kruin van die 
Tabanyama saamgesmelt het, was hulle so smal 
dat daar op elkeen van die bergpunte skaars 
ruimte was vir 'n kompanie soldate om 'n 
vuurlinie te vorm. Dat hierdie eienaardige 
formasie van die berg waarvan nog Warren, nog 
Clery, nog Hart iets geweet het moeilikhede aan 
hulle kon verskaf, het niemand van die Britse 
bevel voerders vermoed nie. Ook het hulle nie 



25 Vgl. Britse amptelike History of the War in South 
Africa, II, p. 367; Du Cane, p. 118; Times History, III, pp. 
229-230. 



geweet dat as die troepe daarin sou slaag om die 
voorste boogvormige linie van die Boere op die 
kruin te verower, hulle nog oor 'n pragtige oop 
skootsveld vir die Boere sou moes storm voordat 
hulle die eintlike verdedigingslinie van die vyand 
op die agterste of hoogste deel van die kruin sou 
kon bykom nie. Vir genl. Hart het dit gelyk of 
die heuwel voor horn uit 'n reeks banke bestaan 
het wat die een agter die ander gele het, en sy 
voorneme was om die vyand van die een bank na 
die ander terug te stoot totdat die hele vyandelike 
posisie verower was. Hy het nie rekening gehou 
met die bedrieglike voorkoms van die Suid- 
Afrikaanse berge op 'n af stand nie. In die 
verband skryf J. B. Atkins, korrespondent van 
die Manchester Guardian, dat die Suid- 
Afrikaanse berge soos die see is. Van ver af lyk 
hulle gelyk maar as mens by hulle kom, tref jy 
klowe en kruine aan wat jy nooit verwag het nie. 

"Nothing on the face of South African nature is 
what it seems. You see the British trenches up 
there, seeming to lie immediately under the Boer 
trenches, but if you go up you will find that they 



are on different hills, and a deep valley lies 
between. You see troops march on to a sheer 
plain; and when they have disappeared suddenly 
in their march you learn for the first time that the 
plain is no plain but is full of dips and rises, 
dongas and unremarked kopjes." 26 

Na vier uur se intensiewe artillerie voorbereiding 
het Clery sy infanterie teen 11 vm. vorentoe 
gestuur om die Boere wat teen die tyd deeglik 
deur die baie barstende bomme gedemoraliseer 
moes wees, uit hul sterlings te verjaag. Voor was 
Woodgate se twee bataljons, die 2nd Lancashire 
Fusiliers regs en die 1st York and Lancaster 
links, elk met twee kompanies in die front, en 
agter hulle het Hart se bataljons gevolg: die 1st 
Borderers en 2nd Dublin Fusiliers as onder- 
steuning en die 1st Inniskilling Fusiliers as 
reserwe. Laasgenoemde was meer na die linker- 
kant toe oopgesprei om die linkerflank van die 
oprukkende kolonne te beskut. Skouer aan 
skouer het die manne teen die lang bergpunt 
uitgebeur wat wes van Drieboomkop gele het, 



besiel met slegs een doel, nl. om bo-op die 
Tabanyamakruin te kom en dit van die vyand te 
suiwer wat hulle swygend ingewag het. Doodstil 
het die Boere le en wag totdat die troepe op 'n 
af stand van 1,500 tot 1,600 meter voor hulle op 
die kruin van die bergpunt sigbaar geword het. 
Toe het daar 'n swaar salvo van agter die Boere 
verskansings uit losgebreek wat die troepe 
dadelik verplig het om plat te val en die Boere 
stellings in kort stormlope en kruipend te 
nader." 

Van die kruin van Drieboomkop af het Warren 
en Clery en hul stafoffisiere asook 'n groep 
ambulans manne die stormloop angsvallig 
dopgehou. Aanvanklik het die troepe begeesterd 
en vasberade vorentoe gestorm, klaarblyklik 
besiel met die ideaal om te vergoed vir die 
debakel van 15 Des. 1899 by Colenso, maar 
nadat die Boere begin vuur het, was dit duidelik 
dat dinge besig was om verkeerd te loop. Die 



' J. B. Atkins, The Relief of Ladysmith, pp. 224-225. 

soldate het agter die baie klippe en in die slote 
platgeval wat orals op die heuwel te vinde was, 
en skuiling gesoek. Groepies het nog in kort 
stormlopies vorentoe probeer beur maar hul 
getalle het vinnig afgeneem. Die res het skuiling 
in die slote en agter die klippe op die bergpunt 
gesoek, party omdat hulle werklik skuiling nodig 
gehad het teen die aanhoudende Mauservuur wat 
steeds gevaarliker geword het namate die troepe 
die vyandelike stelling genader het, ander omdat 
hulle moeg geword het van die gejaag teen die 
steil helling uit en eers asem moes skep, en nog 
ander omdat hulle bang geword het, en spoedig 
het die verskillende eenhede deurmekaar begin te 
raak. Aanvanklik het die troepe min en net vir 
kort rukkies tot stilstand gekom, maar namate 
hulle nader aan die Boere stellings en onder 'n 
steeds suiwerder geweervuur beland het, het die 
neiging steeds groter geword om al hoe langer 
stil te bly le en al hoe meer dikwels tot stilstand 
te kom. 28 Die Boere het goed geskiet. Hulle het 



28 Vgl. getuienis van luit. Charleton, aangehaal by Julian 
Symons, pp. 204-205. 



die afstande geken of baie suiwer geskat en waar 
die troepe hulle vertoon het, het daar onmiddellik 
baie geweer koeels tussen, om en op hulle geval 
en hul tol aan dooies en gewondes geeis. Die 
Lancashire Fusiliers vertel dat daar op een punt 
waar 'n wit bos blomme gestaan het 7 man na 
mekaar geval het wat daar verby gestorm het. 29 
Klaarblyklik het die Boere die afstand na die bos 
blomme toe goed geken. 

Tevergeefs het die Engelse artilleriste op 
Drieboomkop die Mausers probeer stilmaak. Hoe 
fel hulle die Tabanyama ook al gebombardeer 
het, op die bestendige en suiwer geweervuur van 
die burgers het dit geen uitwerking gehad nie. 
Die burgers het nie baie geskiet nie. Slegs 
wanneer die soldate hulle duidelik vertoon het, is 
daar op hulle gevuur. Origens het die burgers stil 
agter hul skans muurtjies en in hul loopgrawe 
gele en wag dat die kakies nader moes kom, 
want hulle wou van elke skoot seker wees. Hul 
vuur was egter so gevaarlik dat die troepe dit die 
wenslikste geag het om meestal doodstil te bly le 



' Vgl. o.a. Du Cane, p. 120. 



agter die klippe op die bergpunt waar hulle was, 
en daarvandaan af 'n hewige vuur met hul Lee- 
Metfords op die Boere stelling 800 tot 1,000 tree 
voor hulle te onderhou. Om krag by die vuur te 
sit, het hulle 'n paar handmaxims teen die helling 
uitgesleep en daarmee so vinnig as wat hulle 
moontlik kon, op die Boere linie losgebrand. Hul 
vuur was egter nagenoeg skadeloos. Die soldate 
was nie geoefen om op sulke lang afstande te 
skiet nie en het bowendien meestal in sarsies 
gevuur, met die gevolg dat hulle maar min van 
die burgers, van wie hulle ook nie veel gesien het 
nie, getref het. 30 

Maar al was die Britse kanon-, maxim- en klein- 
geweer vuur ook oneffektief, tog het die groot 
Britse oormag en die vasberade wyse waarop die 
infanterie die stormloop begin het, die moed van 
die Boere, selfs van sommige Boere aanvoerders, 
tot 'n laagtepunt laat daal. Toe genl. Schalk 
Burger bv. die Engelse sien opruk, het hy 



moedeloos aan kmdt.-genl. Piet Joubert by 
Ladysmith gesein: 

"Troepen trekken met groote macht wagenpad 
nek uit, bombardeer reeds posities, zend 
hulp!"" 

en bietjie later het hy paniekbevange aan 
veggenl. Tobias Smuts getelegrafeer: 

"Hoe is het? Waar is de Ermelo burgers? 
Vijand komt met groote macht op de een punt 
aan. Zend hulp! Antwoord!"" 

Die paniekerige toon van die telegramme het 
pres. Kruger so opgeval dat hy dadelik uit 
Pretoria aan genl. Burger gesein het om moed te 
hou en op die Here te vertrou. Hy moes Psalm 27 
die laaste vers in berymde vorm lees waar God 
se: "Houd moed gij godvruchtig schaar", asook 
die beryming van Psalm 33 vers 7. Ook moes hy 
let op Moses, die man van God. "Als zijn geloof 
zakt, komt de vyand nader en als zijn geloof 



30 Vgl. Times History, III, pp. 231-232; Du Cane, p. 120; 
Preller 12, Telegram kopieboek van genl. Botha vir 1900 
(Deel IIIb), pp. 23-24. 

weer sterk (word) en zijn vrienden hem 
opbeuren, dan verdrijf hij den vijand." 33 

Ook genl. Louis Botha wat die bevel oor die 
burgers op Tabanyama gevoer het, het die 
vyandelike mag "verschrikkelijk groot" geag 
maar hy het horn nie daardeur van stryk laat 
bring of laat afskrik nie, ofskoon die vyand 
"geweldig met kanonnen en maxims" geveg 
het." Inteendeel om 1.15 nm. het hy aan Warren 
en Clery wat nog altyd op Drieboomkop by hul 
kanonne gesit en die infanterieaanval besigtig 
het, 'n lewendige verrassing besorg toe hy 
me teens 2 veldkanonne en 'n Pom-pom op die 
Britse batterye op Drieboomkop laat losbrand 
het. Die bomme van die drie Boere veldstukke 
wat die hele oggend niks van hulle laat hoor het 
nie, het die groep generaals, stafoffisiere en 
ander toeskouers op Drieboomkop baie gou 
uiteen laat spat. Daarna het die paar Boere veld- 
stukke vir sowat 20 minute 'n lewendige twee- 



geveg met die Britse batterye onderhou en hulle 
toe tot die Britse infanterie bepaal wat in steeds 
digter dromme op die kruin en teen die hange 
van die lang bergpunt ten weste van Drieboom- 
kop saamgepak het. 3= 

Verskillende van die bomme het tussen digte 
massas van die infanterie tereggekom wat agter 
die Britse frontlinie saamgepak was, maar het 
daar meer verskrikking as verderf gesaai 
aangesien min van die bomme volgens Britse 
getuienis ontplof het. Een wat wel ontplof het, 
het volgens 'n Britse geneesheer een man 
gedood en sowat 'n halfdosyn gewond." 
Volgens genl. Botha het die Boere kanonne egter 
maar slegs 'n paar skote afgevuur. Die Pom-pom 
het nl. onklaar geraak en "voor andere kanonnen 
was weinig kans." Gevolglik het die Boere die 
kanonvuur baie gou gestaak." 



33 Ibid., Telegram no. 28A d.d. 20 Jan. 1900. 

34 Preller 12, Telegram kopieboek van genl. Botha vir 1900 
(Deel IIIb), pp. 23-24. 

In die voetspore van die voetvolk het die 
baardraers van die Britse ambulanse gevolg om 
dooies en gewondes te versamel. Hulle het hoof- 
saaklik uit Indiers bestaan en onder hulle was 
Mohandas Ghandi, die jong Durbanse Indier 
advokaat wat later so 'n prominente rol as Indier 
leier sou vervul. Hierdie baardraers het onver- 
skrokke tot in die vuurlinie gegaan en van Drie- 
boomkop af kon gesien word hoe hulle oor die 
soldate buk wat geval het, en die gewondes met 
toewyding versorg terwyl die koeels en bomme 
rondom hulle gefluit het. Die Boere het klaar- 
blyklik nie gemerk dat hulle manne van die Rooi 
Kruis was nie en het nie minder as 6 van hulle 
doodgeskiet en 12 gewond nie. 38 Dit was die 
Rooi Kruis manne se eie skuld, want hulle het 
nie die reg gehad om tydens die verloop van 'n 
geveg in die vuurlinie te kom en te verwag dat 
die Boere vuur sou staak nie. 

Met die oog op die feit dat die kruin van die lang 
bergpunt ten weste van Drieboomkop so nou 
was, het Hart twee kompanies van die York and 



Lancaster-regiment wat op sy linkerflank was, 
beveel om die volgende bergpunt na die weste 
toe te beklim en van daar af 'n flankvuur op die 
Boere linie te onderhou. In hierdie operasie het 
hulle sonder teenstand geslaag want die aandag 
van die Boere was byna uitsluitlik op die kruin 
van die lang bergpunt ten weste van Drieboom- 
kop gevestig." Toe die York and Lancaster egter 
bo-op die betrokke bergpunt verskyn, het ook 
hulle hulle vasgeloop in 'n swaar Mauservuur 
wat hulle gedwing het om plat te val en skuiling 
te soek. Hulle het nie in die flank van die Boere 
linie tereggekom soos Hart veronderstel het nie 
maar 600 tree voor die Boere linie wat voor hulle 
verbygeloop het. 

In 'n reuse poging om die Boere linie te pletter te 
skiet, het Hart nou sy reserwes van agter af teen 
die besette bergpunte op gelei. Hyself het met 
die Borderers op die regterflank voorwaarts 
gegaan tot by die vuurlinie terwyl kol. Cooper 
met die 2nd Dublin Fusiliers links van horn 



: Sien E. Blake Knox, p. 41. 



Times History, III, p. 232. 



opgeruk het. 40 Deur sy optrede is die frontlinie 'n 
entjie vorentoe verskuif, maar daarby het die 
troepe ook al hoe digter saamgepak op die kruine 
van die bergpunte wat soos tregters in die Taban- 
yama doodgeloop het. Daar het hulle slegs as 
voer vir die Mausers gedien, want die bergpunte 
was so nou dat daarop geen doeltreffende 
vuurlinie geplaas kon word nie. So bv. kon die 
Lancashire Fusiliers wat altesaam 900 man sterk 
was, maar net 100 man in die vuurlinie stoot. 
Met die instoot van versterkings van agter af het 
Hart sy manne wat in die vuurlinie was, net 
gehinder en niks gehelp nie. Die troepe wat so 
saamgedrom was, het teen mekaar geskuur en 
gestamp en daardeur mekaar se pogings om 
vinnig te laai en te vuur in die wiele gery. Dit het 
onmoontlik geword om 'n gekombineerde en 
onafgebroke vuur op die vyandelike linie te 
handhaaf. 

Die Boere daarenteen was uitstekend beskut. 
Hulle het in 'n boogvormige linie waarvan nie 
veel deur die Engelse waargeneem kon word nie, 



op die kruin gele, so yl versprei dat elke burger 
voortdurend 'n effektiewe vuur op die 
aanstormende troepe kon bly handhaaf wat, in 
digte dromme versamel, 'n uitstekende skyf aan 
hulle gebied het. Hart het dus in die onmoontlike 
posisie beland dat hy met groot moeite in staat 
was om 'n vuurlinie teen die Boere te handhaaf, 
en dit terwyl groot massas troepe op mekaar 
gedrom gestaan het sonder dat hy iets met hulle 
kon doen. Die poging om die vuurlinie te 
versterk, is dan ook op die ou end laat vaar en 
die troepe toegelaat om die front te verlaat en 
skuiling agtertoe te soek, agter die klippe of in 
die slootjies of waar hulle dit ook al kon kry/' 
Die Britse stormtroepe het dus vasgeval. Slegs 'n 
paar honderd troepe was soos 'n wig in die 
vuurlinie ingedryf . 

Onder hierdie omstandighede het Hart roekeloos 
geword. Hy was 'n vurige kerel wat geen vrees 
geken het nie en het besef dat daar nog net een 
manier was om die kruin te bemeester: die troepe 
moes die nuttelose vuurgeveg waarin hulle besig 

was om die onderspit te delf, staak en ongeag die 
verliese wat hulle sou ly, die vyandelike stellings 
met hul bajonette bestorm en die Boere met brute 
geweld uit hul stellings verdryf. Hierop het hy 
horn nou voorberei. 

Teen 3 nm. het hy sy troepe beveel om hul 
bajonette te bevestig en hulle vir die stormloop 
gereed te maak. Daarna het hy aan die bevel- 
hebber van die 36 veldstukke op Drieboomkop 
laat weet om met 'n gekonsentreerde snelvuur op 
die Boere stellings los te bars en ook aan die 
skeepskanonne geheliografeer om die stellings 
wat hulle kon bykom, ten heftigste te bombar- 
deer. Die bevel is dadelik gehoorsaam en die 
vuur spoed van die kanonne verdubbel. Teen 'n 
koers van 4 skote vir elke kanon per minuut het 
die Britse veldgeskut nou op die heuwel losge- 
brand en weldra die gras tussen die voorste linie 
van die Boere en die troepe op die bergpunte aan 
brand geskiet gehad. Ook die Boere wat besef 
het dat die krisis oomblik nou aangebreek het, 
het heftig begin skiet. Met die rookwolke voor 
hulle kon hulle egter niks van die vyand sien nie 



en die meerderheid het dit dus die verstandigste 
geag om ongemerk op hul tweede linie, wat op 
die agterste kruin van die Tabanyama gelee was, 
terug te val. 42 

In die tussentyd het die troepe hul bajonette 
bevestig en toe die kannonade ophou, het die 
York and Lancaster-regiment aan Hart 
vergunning gevra om die stormloop te begin. Hy 
was juis gereed om die bevel te gee en die 
bajonet stormloop self te lei ten einde die vyand 
van die berg af weg te vee toe daar onverwags 
van 'n posisie op die Engelse linkerflank 'n 
hewige geweervuur op die Britse troepe losbrand 
en hulle nog eens tot stilstand bring. Bo-op die 
koppie van waar geskiet is, het triomfantlik 'n 
Boere vlag gewapper. Dit was 'n Vyfkleur 
(d.w.s. 'n Transvaalse Vierkleur met 'n Oranje 
baan diagonaal daaroor aangebring) en dit het 
onteenseglik aangetoon dat die voorkruin van die 
Tabanyama nog sterk deur die Boere beset was. 



41 Vgl. Britse amptelike History of the War in South 

As die troepe vorentoe sou storm, sou hulle dus 
aan 'n gevaarlike vuur in hul linkerflank bloot- 
gestel wees. Die verskyning van die vlag op die 
koppie op die Britse linkerflank, 'n hele ent voor 
die voorste Boere posisies, het selfs genl. Louis 
Botha verbaas, want hy wis dat hy sy voorposte 
teruggetrek het na die linie op die eintlike kruin 
langs die noordelike helling van die heuwel om 
daar die laaste weerstand aan die geweldige 
Britse oormag te bied. 

Met die skielike hewige geweervuur op hul 
linkerflank het die Engelse stormtroepe gehuiwer 
om op die lee Boere posisies voor hulle af te 
storm. Immers, hulle was nou heeltemal onseker 
of die Boere nog in besit van die linie was wat 
die kanonne kort tevore so hewig gebombardeer 
het, en kon bowendien nie daaraan dink om 
vorentoe te storm terwyl hul flank van die koppie 
af aan so 'n moorddadige vuur blootgestel was 
nie. Dit sou niks minder as selfmoord wees nie. 
Gevolglik is aan die kanonne opdrag gegee om 
die Boere stellings nog eens onder vuur te neem 
en veral die koppie op hul flank skoon te skiet 



wat, na dit voorgekom het, deur 'n baie sterk 
vyandelike mag beset was. Inderdaad het slegs 3 
man, almal lede van Edwards se spioen korps, 
die koppie beset, nl. Henri Slegtkamp, Jack 
Hindon en H. de Roos. Aanvanklik het 20 man 
hulle gevolg dog nie een van die 20-tal het die 
moed gehad om saam met hulle weer 'n stelling 
op die voorste kruin van die Tabanyama te gaan 
beset nie. Dit was dus aan hulle drie alleen 
oorgelaat om deur 'n baie vinnige geweervuur 
die Engelse onder die indruk te bring dat die 
voorkruin van die Tabanyama nog deur 'n sterk 
Boere mag gehou was wat in 'n posisie verkeer 
het om 'n kragdadige flankaanval op die Britse 
stormtroepe uit te voer. Die gevolg van hul 
optrede was dat die Engelse die bestorming van 
die Boere linie uitgestel en ten slotte heeltemal 
afgestel het. 43 



43 Vgl. Sandberg, Twintig Jaren onder Kruger 's Boeren in 

oorspronklike Dagboek van kapt. Slegtkamp; E. Blake 



Dit was nie Hart se skuld nie. Hy was soos hy 
tydens die slag van Colenso bewys het 'n roeke- 
lose Ier en sou nie gehuiwer het om die bajonet 
stormloop te lei nie, ongeag die gevolge daarvan. 
Op die laaste moment het Clery egter ingegryp. 
Hy het nl. intussen bemerk dat sy troepe tot op 
die stadium maar net met voorposte van die 
Boere gebots het en dat hulle oor die hele bree, 
plat kruin van die Tabanyama sou moes storm 
voordat hulle die eintlike Boere linie op die 
agterkant van die berg sou kon bykom. Hulle sou 
dit moes doen sonder enige dekking waarvan 
hulle gebruik kon maak om die vyandelike linie 
in kort stormlope te nader, en dit wel oor 'n oop 
terrein wat 'n pragtige skootsveld aan die Boere 



Knox, pp. 49-50. Die Vyfkleur word soms deur Engelse 
skrywers as die "federal flag" beskryf en het gedien om die 

'n Transvaalse Vierkleur bestaan met 'n Oranje baan wat 
diagonaal daaroor aangebring is of soms ook ewewydig 
met die blou, rooi en wit bane bokant die blou baan 
geplaas is. 



gebied het. Daarby sou hulle dit moes doen 
sonder enige artillerie steun, want die Boere linie 
was so gelee dat die artillerie op Drieboomkop 
en in die omgewing daarvan dit nie met die 
nodige effek kon beskiet nie. Voorts was daar 
die gevaar dat die troepe deur swaar geweervuur 
in die linkerflank beskiet kon word. Om sy 
troepe onder al die omstandighede en nadat 
hulle uitgeput was na die swaar geveg van die 
hele dag op die af gelee Boere stellings te laat 
af storm, sou dus net beteken om hulle aan 'n 
vreeslike slagting te onderwerp waardeur hulle 
heeltemal gedemoraliseer kon raak. 44 Aan 
Warren het hy hiervan rapport gedoen en die 
volgende antwoord ontvang: 

"I quite concur that a frontal attack is 
undesirable, and that a flank attack is more 
suitable. I intend to convey that we shall hold 
what we get by means of entrenchments when 

necessary, and not retire, continuing the 
advance tomorrow if it cannot be done 
tonight; frontal attack, with heavy losses, is 
simply playing the Boer game." 45 

Nadat hy hierdie antwoord ontvang het, het hy 
Hart beveel om van die aanval af te sien en slegs 
die terrein te behou wat gedurende die dag 
verower is. 

Volgens Warren se instruksie moes Hart dus 
minstens die terrein beset gehou het wat hy 
verower het, d.w.s. die hele voorste deel van die 
Tabanyamakruin. Om die een of ander rede - 
klaarblyklik omdat hy 'n nagaanval op sy 
uitgeputte troepe gevrees het - het hy sy 
manskappe egter teruggetrek tot teen die hellings 
van die bergpunte waar daar goeie dekking was, 
en hulle die nag daar laat deurbring. Daarmee het 
hy die hele terrein wat hy wel verower gehad het, 
prysgegee. 

Die troepeafdeling wat die verste in die rigting 
van die Boere linie op die agterste kruin van die 



Tabanyama deurgedring het, was die van kapt. 
Bellamy wat bestaan het uit 5V2 kompanies van 
die Border regiment en 100 man van die 
Lancashire Fusiliers. Hulle het ongemerk in 'n 
kloof opgegaan wat uit die lang bergpunt wes 
van Drieboomkop in 'n noordoostelike rigting 
geloop het, tot tussen 600 en 700 tree van die 
Boere linie en daar op die donker gewag. 
Bellamy was daar in 'n uitstekende posisie om 
onder dekking van die donker op die Boere 
stelling voor horn toe te tas en wellig 'n 
aansienlike aantal van die burgers te oorrompel. 
Hart wou horn egter nie vergunning daartoe 
verleen nie. Die kans dat so 'n aanval kon misluk 
en dat die troepe as krygsgevangenes in die 
hande van die Boere kon beland, was te groot. 
Daarom het hy ook aan Bellamy bevel gegee om 
met sy troepe gedurende die aand terug te val en 
hulle by die res van die mag teen die hange van 
die bergpunte aan te shut." 

Die verskillende af deling s troepe was tot die 
dood toe uitgeput toe hulle by hul aangewese 

laerplek aankom. Hulle het neergeval net waar 
hulle gestaan het en begin slaap. 47 

Ook die Boere was baie uitgeput soos blyk uit 
die volgende telegram wat genl. Louis Botha die 
aand aan pres. Kruger gestuur het: 

"Geheele achtermiddag vechten wij hard met 
klein geweer. Macht van vijand verse hrik- 
kelijk groot en vechten geweldig met kanon- 
nen en maxims. Tot zoover houdt het kleine 
klompje burgers de groote macht terug doch 
vijand krijgt steeds door versterking. Heb een 
versterking van genl. Burger. Dit zal zeker 
veel helpen. Het is wonder dat er nog niet een 
menigte burgers gesneuveld is met zoo een 
geweldig bombardement, maar ons geloof is 
in de Heer tegen zulk een groote, onrecht- 
vaardige overmacht. Vijand komt te schiet 
ons met 40 kanonnen. Onze kanonnen kan 
tegen zulk een gebulder niets doen. Vijand 
dringt met macht door alhoewel keer op keer 



teruggeschoten. 
uitgeput."* 8 



Burgers braaf maar 



Pres. Kruger was verheug en het dan ook die 
volgende boodskap van bemoediging aan genl. 
Botha gestuur: 

"Het verheugt mij ten zeerste dat gij en uwe 
mannen zoo dapper strijden in onze goede 
zaak tegen den overweldigenden vijand. Houd 
steeds moed en twijfel niet want onze God is 
tegenwoordig en bij u. Strijd gedurig in den 
naam des Heeren en wankelt niet. Leest 
Psalm 33 in rhijm van af zevende vers tot 
einde toe, waarin staat de Heer is tegen- 
woordig en dat het niet op een groote macht 
aankomt maar de overwinning alleen in de 
hand van den Heer is voor zijne kinderen. Let 
op de man Gods Moses wat ongeloof kan 
doen. Zoodra als zijn geloof zakt dan drijft de 
vijand in maar zoodra als zijn geloof weer 
sterk wordt door ondersteuning en aanmoed- 
iging zijner vrienden dan verdrijft hij de 

vijand en de Heer bestuurt het zoo opdat wij 
wettig strijden zoowel de uitwendige roeping 
als naar de inwendige om de kroon te behalen. 
Leest Psalm 27 laaste vers in rhijm waar Hij 
zegt Houd moed gij godvruchtig schaar Hij 
zal in uw zwakheid zijn kracht volbrengen. 
Daarom vreest niet want als God de Heer met 
ons is, wie zal dan tegen ons zijn? Onze zaak 
is rechtvaardig. Leest ook Psalm 89 in rhijm 
vers 13 en 14 waar het staat de Heer tucht 
zijne kinderen met bittere tegenheden 
wanneer zij af wij ken van zijn woord maar zal 
zijn gunst en goedheid nooit doen einden. 
Wat hij eenmaal heeft gesproken, blijft altijd 
vast en onverbroken." 49 

4. Die aktiwiteite van die kavallerie en 
hlldyard se brigade 

Onderwyl genl. Clery die Boere op die 
Tabanyama vanuit die suide en suidooste in die 
front aangepak het, het lord Dundonald se berede 

afdeling dit vanuit die weste in die Boere se 
regterflank probeer doen. 

Vroeg die oggend van die 20ste het Warren aan 
Dundonald laat weet dat die vyand volgens 
inligting wat van sir George White ontvang is, 
besig was om by Acton Homes saam te trek. 
Daarom moes hy sy kavallerie laat terugval sodat 
hulle nouer verbinding met die hoofmag kon 
hou. Aan hierdie bevel het Dundonald gevolg 
gegee. Nadat hy 'n deel van sy troepe met die 
Acton Homes pad laat optrek het om teen die 
Boere se regterflank te demonstreer, het hy met 
die res in die rigting van Bastion Hill op Warren 
se linkerflank getrek tot op 'n punt van waar hy 
'n goeie blik op die opmars van Hart se brigade 
teen die suidelik helling van die Tabanyama en 
van hul frontaanval op die Boere gehad het. Dit 
het gou vir horn duidelik geword dat hy die 
voetvolk kon help deur die Boere van Bastion 
Hill af in die regterflank aan te val en teen 
1 1 vm. het hy dan ook aan die South African 
Light Horse onder kol. Byng opdrag gegee om 
Bastion Hill te verower. 



Byng het 2 eskadrons onder aanvoering van maj . 
Childe gelas om die kop te be storm en met die 
res van die regiment, bygestaan deur die 13th 
Hussars, die aanval vanuit 'n bos aan die voet 
van die kop met die 6 masjiengewere van die 
berede brigade gedek. Childe en sy manne het op 
'n handgalop oor die vlakte gery en hul geledere 
oopgesprei toe hulle onder vuur kom. Aan die 
voet van die kop het hulle van hul perde 
afgespring en die kop stadig te voet beklim. Die 
steil helling van die kop het uitstekende dekking 
aan hulle verskaf en die energieke vuur van die 
masjiengewere het die swak Boere voorpos op 
die kop so besig gehou dat hulle nie veel aandag 
aan Childe se manne kon gee nie. Die klompie 
burgers het dan ook weldra teruggeval en toe die 
Engelse die kruin teen 2.50 nm. nader, was dit 
onbeset. Die eerste van die troepe wat die kruin 
bereik het, was korp. Tobin, 'n seeman. Toe hy 
bemerk dat die Boere padgegee het, het hy vir sy 
kamerade met die hoed gewink dat hulle moes 
aankom, en kort daarna was Childe met die res 
van die troepe by horn en het hulle aan die werk 
gespring om hulself in te grawe. 



Van 'n stormloop na die ooste om die Boere in 
die regterflank by te kom, moes egter afgesien 
word. Childe se afdeling het nl. pas op die kruin 
aangeland toe hulle vanuit die Boere se verder 
terug gelee loopgrawe onder 'n hewige 
geweervuur geneem word. Dit het hulle gedwing 
om te bly net waar hulle was. Terselfdertyd het 
die Boere van Platkop af met 'n kanon op die 
troepe losgebrand wat die stormloop van die voet 
van die kop af met handmaxims ondersteun het 
en hulle gedwing om die wyk te neem. Die 
kanon het ook 'n paar bomme op Bastion Hill 
self gelos en maj. Childe gedood en 'n paar 
ander manskappe verwond. Die geweervuur van 
die Boere was so hewig dat die vlag van die 
seinman wat dadelik met Hart in verbinding 
getree het, binne 'n kort rukkie deur 8 koeels 
deurboor was. 50 



50 Sien oor die aanval op Bastion Hill Britse amptelike 
History of the War in South Africa, II, pp. 368-369; Times 
History, III, pp. 233-234; Nierstrasz, II band 3, p. 728; Du 
Cane, pp. 122-123; Atkins, pp. 229-230; Bennett Burleigh, 
pp. 315-316. 



Die hewige geskiet van die berede troepe tydens 
die be storming van Bastion Hill het vir genl. 
Hildyard wat met die 2de Brigade die kamp 
bewaak het, so onheilspellend geklink dat hy die 
2nd Royal West Surrey regiment teen 1 nm. 'n 
myl en 'n half in die rigting van die geskiet laat 
opruk het. Daarvandaan af sou hulle steun aan 
die berede troepe kon verleen en die linkerflank 
van die Britse mag kon beskerm as dit nodig sou 
word. Sowat twee uur later het die assistent- 
adjudant-generaal van die 5de Divisie aan horn 
berig dat die berede troepe Bastion Hill verower 
het. Daarop het hy groot versterkings uitgestuur 
om hulle te help om die kop te behou, nl. 'n 
kompanie van die East Surrey, teen 3.30 nm., 
drie kompanies van die Royal West Surrey om 
4 nm. en ten slotte ook die vyf kompanies Royal 
West Surrey waaroor hy nog in sy laer beskik het 
om 6 nm. 51 Ook Thorneycroft wat nie meer 
onder die bevel van Dundonald geressorteer het 
nie, het met sy regiment opgeruk en die bergpunt 



ten ooste van Bastion Hill, die sgn. Sugar Loaf 
Hill, beset." Hy was vol vertroue dat hy dit met 
die East Surrey en die West Surrey langs horn 
sou kon hou. 

Teen die aand was dus nagenoeg al die 
bergpunte wat die suidelike aansig van die 
Tabanyama gevorm het, stewig in Britse besit. 
Al wat die Engelse nog moes doen, was om oor 
die bree kruin van die berg te storm en die Boere 
uit hul hoofstelling op die agterste of hoogste 
deel daarvan te druk - 'n operasie wat egter sou 
moes plaasvind oor 'n oop veld wat geen 
dekking gebied het nie. 

Die prys wat dit die Engelse gekos het om die 
Boere tot in hul hoof verdedigings linie terug te 
druk, was hoog. Amptelike Britse gegewens stel 
dit op 8 offisiere en 108 man" maar volgens 
ander betroubare bronne het dit byna of meer as 
drie maal die syfer bedra. So bv. meen die Times 
History dat die Engelse 'n totaal van 308 



51 Sien Hildyard se verslag d.d. 23 Jan. 1900 in Cd. 968, 

offisiere, onderoffisiere en manskappe tydens die 
aanval verloor het, van wie 28 gedood en 280 
gewond is, terwyl die Duitse militere attache en 
P. A. Nierstrasz bereken dat daar 331 Britse 
soldate buite aksie gestel is, van wie 34 offisiere 
gedood, gewond of vermis geraak het. 54 Winston 
Churchill se die verlies was hoogstens 350 
gewond "with fortunately, a small proportion of 
killed" en Atkins stel dit op sowat 400." Miskien 
is Atkins nog die naaste aan reg. Trouens in 'n 
privaat brief wat hy op 1 Feb. 1900 geskryf het, 
verklaar genl. Hart dat sy eie brigade alleen 365 
man op 20 Jan. 1900 verloor het" 

Die totale Boere verlies gedurende die dag het 5 
(moontlik 6) gesneuweldes beloop en 42 



gewondes van wie 2 later aan hul wonde beswyk 
het." 

Die nag wat gevolg het, was een van onrus. Die 
Boere wat onder dekking van die duisternis die 
laaste vooruitgeskowe posisies ontruim het wat 
hulle nog beset gehad het en op hul eintlike 
verdedigingslinie op die agterste kruin van die 
Tabanyama teruggeval het, het ernstig gevrees 
dat die Engelse van die nag gebruik sou maak 
om hul stellings te bestorm. Daarom het hulle 'n 
paar maal gedurende die nag met hul Mausers op 
die bergpunte wat die Engelse verower het, 
losgebrand en ook telkens stergranate op die 
Britse linies afgevuur. Hierdie stergranate het 
bokant die Britse linies ontplof en die omgewing 
helder verlig." Die Engelse was egter so 
uitgeput dat hulle aan 'n operasie soos 'n 

nagaanval geen oorweging geskenk het nie, en 
die Boere het dus ruim geleentheid gekry om op 
die agterste kruin terug te val en hul linie aldaar 
gedurende die nag verder te versterk. 59 

5. Gevegs bedrywighede, 21 Jan. 1900 

Toe die volgende oggend aanbreek, het die 
Engelse die aanval hervat. Volgens 'n verslag 
van genl. Botha het die bataljons wat die vorige 
dag op die bergpunte tussen Sugar Loaf Hill en 
Drieboomkop gestuit is en wat deur genl.-maj. 
Hart aangevoer is, die geveg met nog 'n 
frontaanval vanuit die suide op die Boere linie 
ingelui, 'n aanval wat egter gestuit is. so 

Die wyse waarop die aanval die vorige dag 
deurgevoer en daardie oggend begin is, het 
Buller nie aangestaan nie. Vroeg die oggend het 
hy dan ook na Warren toe gery en horn reguit 
gese dat hy hoogs onvergenoegd was met die 
maatreels wat Clery getref het om die Boere te 
verdryf. Dit was vir horn duidelik dat Warren nie 



besig was om sy instruksies van die 15 de uit te 
voer, nl. om die Boere se regterflank te omvleuel 
nie, maar blykbaar 'n eie plan wou uitvoer om 
die vyand van die Tabanyamakruin af te probeer 
verdryf. 6 ' Hy het Warren daarvan beskuldig dat 
hy sy troepe onder drie aanvoerders ingedeel het 
wat onafhanklik van mekaar en ook onafhanklik 
van Warren opgetree het. Verder het hy sy 
misnoee betuig omdat Warren se regter vleuel 
verder vorentoe posgeneem het as sy linker 
vleuel. Dit was immers in stryd met sy 
instruksies van die 15de dat die linker vleuel 
uitgestoot en die regter vleuel teruggehou moes 
word. Ook was hy ontevrede omdat daar geen 
poging aangewend is om die Boere aan die 
westekant te omvleuel nie en omdat die veld 
batterye almal op Drieboomkop op Clery se 
regter flank saamgedrom was." Op die Britse 
linkerflank was immers ook kanonne nodig, te 
meer omdat die Boere aan daardie kant omvleuel 

moes word. Tremens Hildyard het juis die 
oggend om 7.50 nog by Buller se hoofstafoffisier 
aan die hand gedoen dat kanonne na die Britse 
linkerflank toe gestuur moes word om Hildyard 
se posisie op die flank te versterk. 63 Volgens 
Buller was kanonne op die Britse linkerflank 
onontbeerlik, want volgens 'n berig wat hy van 
sir George White uit Ladysmith ontvang het, het 
die Boere hul regterflank met 2,500 man versterk 
en kon hulle dus maklik op die Britse linkerflank 
toetas." 

Hierdie berig het Warren baie ontstel en toe hy 
bowendien na Buller se vertrek kort na 9 vm. 'n 
versoek van kol. Walter Kitchener ontvang wat 
die bevel oor Hildyard se troepe op Bastion Hill 
gevoer het, om aan horn kanonne te stuur sodat 
hy die Boere kon keer wat besig was om van 
Acton Homes af teen horn op te ruk, het hy, 
Warren, om 9.35 vm. ontsteld aan genl. Clery 
gesein: 



"A Boer force is coming round beyond left 
from Acton Homes. I am taking two batteries 
down there at once to support the left, which 
is very weak near Sugar Loaf (Bastion) 
Hill."" 

Hy het dan ook nie getalm met die aanstuur van 
die artillerie nie. Kort na die ontvang s van die 
boodskap het hy die 19de en 28ste veldbatterye 
uit die omgewing van Drieboomkop teruggetrek 
en onder bevel van luit. Montgomery na Venter- 
spruit verplaas waar hulle om 12.10 nm. vuur op 
die Boere se regterflank geopen het." 

Buller was nie die enigste Britse offisier wat 
ontevrede was nie. Warren was net so ontevrede 
oor Clery se gedrag. Gedurende die geveg van 
die 20ste het dit nl. vir horn duidelik geword dat 
Clery weens die een of ander voet moeilikheid of 
siekte nie aktief genoeg was nie en sy twee 
brigades nie behoorlik kon beheer nie. Daarom 
het hy om 9 vm. die 20ste bevel gegee dat die 

troepe op die regterflank onder genl. Woodgate 
moes ressorteer en die op die linkerflank, onder 
wie ook die troepe van die berede brigade, onder 
genl. Hildyard wat persoonlik aan horn, Warren, 
moes rapporteer. Clery se gesags terrein het hy 
beperk tot die verste linkerflank, d.w.s. tot wat 
Warren beskryf het as "that portion of the hills 
from which an advance was considered of so 
much importance by General Buller" 67 

Die eintlike rede waarom Warren Clery van die 
bevel oor die troepe in die sentrum en op die 
regterflank onthef en horn op die verste 
linkerflank geplaas het, was egter klaarblyklik 
nie Clery se seer voet nie. Immers in 'n memo- 
randum wat hy later geskryf het, verklaar Warren 
daaromtrent: 

"General Buller always insisted on the left 
being advanced; General Clery as a rule 
agreed with General Buller, so I placed 
General Clery so that he could concentrate his 



whole attention on advancing the left ... 
General Buller insisted on the left advancing; 
General Clery that it could not advance. My 
view was that it certainly could not advance 
until the command of the advance was placed 
under someone who believed in the success of 
an advance." 68 

Tydens sy onderhoud met Buller die oggend het 
Warren voorgestel dat genl. Clery vir 'n dag of 
twee op die siekelys geplaas moes word totdat sy 
voet beter sou wees. Buller wou daar egter nie 
van hoor nie en is van Warren af weg om self 
met Clery te gaan praat. Warren het daarop na 
genl. Hildyard gery om 'n oog te hou oor die 
opstelling van die kanonne wat hy van 
Drieboomkop se omgewing af na die Britse 
linkerflank verskuif het. 

Terwyl hy besig was om die kanonne in goeie 
posisies te laat opstel, het hy tot sy verbasing 
bespeur dat daar 'n geveg op Bastion Hill losge- 
breek het. Die troepe op die kop het sonder sy 

wete en sonder dat hy bevel daartoe gegee het 'n 
aanval op die vyandelike regterflank gewaag. 69 

Die siel van die aanval was kol. Walter 
Kitchener, die bevelvoerder van Hildyard se 
troepe op Bastion Hill, en hy het vir horn die 
samewerking verseker van genl. Hart wie se 
troepe, soos vermeld, vroeg die oggend 'n 
frontaanval vanuit die suide op die vyandelike 
stellings van stapel gestuur het. 

Kitchener, van wie twee bataljons, nl. die Royal 
West Surrey en die West Yorkshire, gedurende 
die nag in aanraking met voorposte van die 
Boere gekom het, klaarblyklik toe hulle probeer 
vasstel het waarheen die Boere se regterflank die 
vorige dag met die Britse besetting van Bastion 
Hill padgegee het, was met die aanbreek van die 
dag onder die indruk dat die verste punt van die 
vyandelike regterflank op die eerste klein koppie 
ten noorde van Bastion Hill gerus het. Hy sou 
dus, so het hy geredeneer, sy troepe slegs 'n 
klein entjie noordwaarts om Bastion Hill moes 



laat trek, dan sou hy om die Boere se regterflank 
en in staat wees om die vyandelike posisie van 
die westekant af ooswaarts op te rol. Hy was nl. 
nie daarvan bewus dat die Boere se regterflank 
heelwat verder noord gelee was en tot by Platkop 
uitgestrek het nie. 

Sy mag op Bastion Hill is die oggend aanmerklik 
versterk. Om 4.10 vm. het Hildyard 4 kompanies 
van die East Surrey regiment na Kitchener 
gestuur om sy linkerflank teen onverhoedse 
aanvalle te beskerm en hulle is om 8 vm. deur 
nog 3 kompanies van dieselfde regiment gevolg 
terwyl die berede troepe van Bastion Hill af 
teruggetrek is om oor die kamp by Venterspruit 
te waak.™ 

Met die drie infanteriebataljons waaroor hy 
beskik het, nl. die Royal West Surrey, die East 
Surrey en die West Yorkshire, het Kitchener 
horn sterk genoeg geag om om die eerste koppie 
noord van Bastion Hill - waarop hy gemeen het 
dat die verste end van die Boere se regtervleuel 

gelee was - te gaan, dit te bestorm en die Boere 
linie van daar af in 'n oostelike rigting op te rol. 
Sy aanvalsplan, waarmee genl. Hart, aanvoerder 
van die troepe ten ooste van Sugar Loaf Hill, 
ingestem het, was heel eenvoudig en het goeie 
kans op welslae gehad mits Kitchener se 
veronderstelling korrek was dat die Boere se 
regtervleuel nie verder uitgestrek het as tot by 
die eerste koppie ten noorde van Bastion Hill 
nie. 

Kitchener sou nl. met die vier kompanies van die 
East Surrey regiment wat om 4.30 vm. aan horn 
gestuur is toe dit nog donker was, ongemerk 
agter die westelike hang van Bastion Hill om 
trek tot regoor die koppie waarop die westelike 
flank van die Boere volgens sy mening gerus het. 
Die troepe sou agter die kruin van Bastion Hill 
versteek wees en voorts dekvuur geniet van die 
2nd West Surrey regiment wat op die nek ten 
ooste van Bastion Hill gestasioneer was. 
Wanneer die troepe op hul bestemde plek ten 
weste van die koppie was, moes die East Surreys 




Kol. F. W. Kitchener 



haastig daarop afstorm en dit vanuit die weste 
verower. Tegelykertyd sou twee kompanies van 
die West Surrey en twee van die West Yorkshire 
regiment vanuit die suide reg op die koppie 
afstorm om dit onder 'n kruisvuur te bring. Hulle 
sou gedek word deur die vuur van die res van die 
West Yorkshire regiment op Bastion Hill. Van 
twee kante af op die wyse aangeval, was dit feit- 
lik seker dat die Boere die stelling sou moes 
ontruim. 71 

Hart se aandeel aan die maneuver was om met 'n 
demonstrasie en 'n hewige frontvuur vanuit die 
suide die vyand in hul loopgrawe en ander 
verskansings op Sugar Loaf Hill en verder na die 
oostekant toe vas te pen sodat hulle nie hul 
posisies op die bedreigde koppie kon versterk 
nie. Verder moes hy die oprol van die Boere linie 
vanuit die weste met 'n kruisvuur ondersteun. Sy 
troepe moes 'n baie swaar maxim- en geweer- 
vuur op die Boere linie voor hulle onderhou wat 
by die Boere die indruk sou wek dat die troepe 
voornemens was om vanuit die suide oor die 



Tabanyamakruin te storm en die Boere linie deur 
'n frontaanval te verower. Die vuur moes die 
Boere se aandag so in beslag neem dat Kitchener 
ongemerk op die begeerde punt op die Boere se 
linkerflank - of wat volgens Kitchener se 
opvatting die Boere se linkerflank was - kon 
kom. Daarna moes Hart die aanval uit die weste 
kragtig met geweervuur vanuit die suide 
ondersteun totdat die weerstand van die Boere 
onder die swaar kruisvuur volkome ineenstort. 
Om dit met die maksimum effek te kan doen, het 
Hart sy linie na links verleng totdat sy 
linkerflank by Kitchener se regterflank 
aangesluit het." 

Solank as genl. Hart se troepe vroeg die oggend 
oor die uitgestrekte linie vanaf Sugar Loaf Hill 
tot by Drieboomkop met 'n hewige kanon-, Lee- 
Metford- en maxim vuur op die Boere linie op 
die agterste kruin van die Tabanyama losgebrand 
het, het Kitchener sy troepe geen voorwaartse 
beweging laat maak nie. Dit het genl. Botha 

onder die indruk gebring dat die vyand 
voornemens was om sy taktiek van die vorige 
dag te herhaal, nl. om deur 'n frontaanval uit die 
suide deur sy linie te probeer breek. Hy het hom 
dan ook veral daarop toegele om die frontaanval 
te stuit. Hy het op en af langs die Boere linie van 
stelling tot stelling beweeg om met mooipraat - 
en ook raas waar dit nodig was - die burgers, 
van wie die moed reeds klein begin word het, te 
beweeg om hul stelling s tog nie te verlaat nie 
maar vas te staan. 73 

Die swaar Britse geweer-, maxim- en kanonvuur 
is egter nie opgevolg deur 'n bestorming van die 
Boere stellings deur die vyandelike infanterie 
nie. Inteendeel, die vyandelike troepe het hulle 
agter die bergpunte en agter klippe op die 
bergpunte verskuil gehou waar die Boere hulle 
met 'n goed gemikte kanonvuur bly bestook het. 
Die vuur was so heftig en so goed gerig dat toe 
Warren sy twee reeds vermelde veldbatterye uit 
die omgewing van Drieboomkop terugtrek, 
Botha onder die indruk gekom en aan die 



Kommandant-generaal gerapporteer het dat sy 
burgers die troepe met 12 kanonne teruggedryf 
het." 

Ondertussen het die Britse bewegings op die 
westelike flank nie aan Botha se aandag ontsnap 
nie. Hy het spoedig bemerk dat troepe van die 
East Surrey regiment besig was om om die 
westelike punt van Bastion Hill te trek met die 
klaarblyklike doel om sy linie in die regterflank 
te probeer bykom. Dadelik het hy soveel 
versterkings as wat hy moontlik kon spaar op die 
bedreigde punt ingestoot om die Engelse terug te 
skiet sodra hulle dit sou waag om tot die 
stormloop oor te gaan." Die gevolg was dat nie 
die Boere nie maar wel kol. Kitchener en die 
ander offisiere op die Britse linkerflank onaange- 
naam verras is. 

Kitchener het nie die aankoms afgewag van die 
twee veldbatterye wat van Drieboomkop af 

gestuur is voordat hy tot die aanval oorgegaan 
het nie. Nadat Hart se troepe vir sowat 5 uur lank 
besig was om die Boere linie vanuit die suide 
met maxim- en kleingeweervuur te peper, het hy 
teen 10.30 vm. aan sy troepe die bevel gegee om 
te storm: die 4 kompanies East Surrey vanuit die 
weste en die West Surrey en West Yorkshire 
vanuit die suide. Dit was die oomblik waarop 
Botha gewag het! Toe die troepe in die weste in 
hul stellings opspring, is hulle deur so 'n geweld- 
dadige geweervuur begroet dat hulle onmiddellik 
moes platval, nie in staat om meer as 'n paar tree 
vooruit te kom nie. Met die af deling s van die 
West Surrey en West Yorkshire wat uit die suide 
aangeval het, het dit enigsins beter gegaan maar 
ook hul vordering was so stadig dat Kitchener 
die hele onderneming wat die Engelse 'n totaal 
van 123 ongevalle gekos het, na 'n halfuur op 
bevel van genl. Clery afgelas en die troepe wat 
daaraan deelgeneem het, teen 1 1 vm. teruggetrek 
het. Slegs een kompanie van die West York- 
shires het langer op die slagveld gebly, nl. tot die 
aand donker toe, en dit is gedoen omdat besef is 
dat as hulle in die daglig uit die sloot sou retireer 



waarin hulle skuiling gevind het, hul verliese 
geweldig sou gewees het. 76 

Warren was daarvan oortuig dat die mislukte 
aanval eintlik op las van Buller en Clery geskied 
het en het leedvermakerig verwys na Buller se 
mislukte "little warfare on his own account"." 
Hy het gehoop dat Buller daardeur sou leer dat 
dit nie sulke kinderspeletjies was om om die 
Boere se regterflank te trek as wat die Britse 
hoofbevelvoerder blykbaar veronderstel het dat 
dit sou wees nie. 

Vir die res van die dag het daar 'n nagenoeg 
statiese vuurgeveg tussen die Britse en Boere 
magte geheers. Dit het voortgeduur totdat die 
donker dit beeindig het. Die troepe op en teen die 
hellings van die verskillende bergpunte is in 
weerwil van die hewigste vuur uit die Britse 
veldkanonne, kleingewere en masjiengewere - 

laasgenoemde het die dag elkeen 7,000 tot 8,000 
skote gevuur - baie swaar deur die Boere se 
kanonne, Pom-poms en handmaxims beskiet. 
Die Boere het 'n byna onafgebroke en akkurate 
kruisvuur op die troepe onderhou, wat nog in die 
frontlinie nog in hul rusplekke agtertoe behoorlik 
teen die voortdurend barstende kartetse of Pom- 
pom bommetjies en masjien geweerkoeels 
beskut was. Dit het hulle uitgeput. 78 Ds. J. D. 
Kestell vertel daarvan: 

"Onze kanonnen, hoewel veel minder in getal, 
richtten verschrikkelijke verwoesting uit. De 
artilleristen vereenigden in zich de natuurlijke 
talenten van den Boer om afstanden te 
schatten en net te schieten, met de kunde 
opgedaan in hunne militaire opleiding te 
Pretoria of Bloemfontein. Zoo was het dan 
ook dat zij niet in den blinde schoten. 
Schijnbaar barstten hunne projectielen 
meestal waar zij dat hebben wilden. De 
fransche snelvuurkanonnen en de Krupps 



werkten demoraliseerend op de aanvallende 
troepen. Vooral het Maxim-Nordenfeldt was 
een voorwerp van afgrijzing voor de Engel- 
sche soldaten. Die van hen die gevangen 
werden noemden het de 'Hell clock'."™ 

Aan hierdie vuurgeveg het die twee veldbatterye 
wat tussen 11 vm. en 12-uur die middag onder 
die bevel van luit. Montgomery van Drieboom- 
kop af op die oostelike oewer van Venter spruit 
opgedaag het, 'n belangrike aandeel geneem. Die 
twee batterye het om 12.10 nm. teen die Boere se 
regterflank in aksie getree en hul vuur wat 
redelik skadeloos was, veral op Platkop gerig. BO 

Die vuurgeveg langs die hele linie is kort na die 
aanbreek van die middag deur die Engelse met 'n 
gejuig onderbreek toe 'n gerug die rondte in die 
vuurlinie gedoen het dat die beleg van Lady- 
smith opgehef is. Aangesien daar geen waarheid 
in gesteek het nie, is aan die gejuig spoedig 'n 
einde gemaak en is die geskiet wat intussen 

gestaak is, hervat. Geen poging is egter deur die 
troepe beproef om die vyandelike stellings op die 
agterste kruin van die Tabanyama te bestorm nie. 
Die Engelse het slegs probeer om die Boere se 
weerstand met kanon- en geweervuur te 
vermurwe. Telkens, so vertel J. B. Atkins, het 
die infanterie met hul Lee-Metfords en die 
artilleriste met hul kanonne op die Boere 
stellings losgebrand om die vyand te verdryf, 
maar elke slag as hul vuur bedaar het, het 
skerpskutters uit die Boere linie die vuur met hul 
Mausers beantwoord! Vir 'n tydjie het die 
Engelse dit verdra en dan vererg met 'n 
oorverdowende bombardement op die 
vyandelike linie losgebars. Hier en daar het die 
liddietbomme van die skanse stukkend geskiet en 
kon een of twee burgers gesien word wat vlug, 
maar sodra die bombardemente opgehou het, het 
die Boere skerpskutters maar weer begin te vuur. 
Dan moes die artilleriste wat opgewonde gesels 
het oor die swaar verliese wat hulle die Boere 
toegebring het, hulle gou uit die voete maak om 
van die orals rond spattende Mauserkoeels af 
weg te kom na 'n verskuilde plekkie. Hulle was 



eenvoudig magteloos om die Mausers stil te 
maak, die loopgrawe van die vyand te suiwer en 
die oorhand oor die paar Boere kanonne en Pom- 
poms te kry wat volgens Churchill beter bedien 
en van beter kwaliteit as die Britse geskut was. 81 
Onder die omstandighede kon die infanterie nie 
aan 'n bestorming van die Boere stellings dink 
nie. Die vyand het immers onbeweeglik in sy 
stellings op die agterste kruin van die Taban- 
yama gele en die Britse kanon-, geweer- en 
maxim vuur bestendig bly beantwoord. Op die 
Engelse het dit 'n demoraliserende uitwerking 
gehad!" 

"De verlies der vijand," aldus genl. Botha in 'n 
verslag aan die Regering en aan die Komman- 
dant-generaal aan die end van die dag, "moet 
groot zijn, want de draagbaren werkte gedurig en 



81 Vgl. Atkins, pp. 231-232, en Churchill, London to 

de hoopjes dooden kon wij zien". 83 Volgens die 
Britse amptelike History of the War in South 
Africa en die gegewens deur Buller verstrek, het 
die Britse verlies 158 man beloop, nl. gedood 1 
offisier en 13 ondergeskiktes, gewond 8 offisiere 
en 131 ondergeskiktes, en vermis 5 man; en 
volgens die Times History was die Britse verlies 
169 man. 8 " E. Blake Knox, geneesheer by Buller 
se mag, die Duitse militere attaches en P. A. 
Nierstrasz stel dit egter op 'n totaal van 251 man, 
van wie volgens Knox 24 gedood, 223 gewond 
en 4 vermis is." Aan die kant van die Boere was 
die verlies 3 gesneuwel en 21 gewond van wie 
een noodlottig." Onder die gesneuweldes was 
vk. F. W. Ernst van Ermelo wat deur Botha 
beskryf is as "een mijner braafste officieren". 

Genl. Botha kon, nadat hy aanskou het in welke 
massas die bomme oor sy burgers gebars het, tot 
net een slotsom kom en dit is "dat de 
beschermende hand der Allerhoogsten steeds 
over ons is." Die gedrag van sy burgers het hy 
hoog aangeprys. Hulle was "gehoorzaam en 
alhoewel van hun vrienden en bloedverwanten 
reeds aan stuk zijn geschoten, zijn zij des te meer 
beslist te strijden tot den dood toe." Vir 36 uur 
lank het hulle reeds "door de genade Gods deze 
overmacht prachtig gehouden en terug 
geslagen." 87 

6. Warren se reaksie 

Vir genl. Warren het dit nou duidelik geword dat 
hy die Boere op die Tabanyama nie deur 'n 
frontaanval van sy voetvolk, ondersteun deur die 
vuur van sy veldkanonne, uit hul posisies sou 
kon dryf nie. Die Boere linie wat op die agterste 
kruin van die Tabanyama gele het, was stewig en 
sterk beset en om die troepe daarop te laat 
afstorm oor die kaal rug van die berg wat geen 



' Leyds 715, Telegram no. 14 d.d. 23 Jan. 1900. 



dekking gebied het nie, sou net 'n geweldige 
slagting onder sy reeds half gedemoraliseerde 
manskappe meebring. Dit kon Warren nie toelaat 
nie want wie kon daarvoor borgstaan dat die 
troepe se moreel nie tydens so 'n slagting ineen 
sou stort en hulle op die vlug sou slaan nie? Daar 
moes dus ander metodes bedink word om die 
Boere van die Tabanyama af te verdryf en daar- 
aan het Warren horn die res van die 21ste en 
22ste gewy. 

Die een metode was die een waarop Buller van 
die begin af gestaan het, nl. om die Boere aan die 
westekant te omvleuel. Die inligting wat Warren 
die oggend van die 21ste van sowel Buller as 
kol. Kitchener ontvang het, was egter dat die 
regtervleuel van die Boere so sterk was dat 'n 
omvleuelingsbeweging aan daardie kant min 
hoop op welslae gehad het. Inteendeel, volgens 
Kitchener se berig het die Boere op daardie flank 
op die punt gestaan om die offensief te neem. 88 
Warren wou horn egter, veral na wat hy beskou 
het as Buller se mislukte aanval op die Boere se 



regterflank die oggend, eers persoonlik oortuig 
van die waarheid van die berigte. Derhalwe het 
hy om 6 nm. na die westekant toe gery om die 
terrein anderkant Bastion Hill persoonlik te 
inspekteer. Hy was naywerig op Buller en 
blykbaar begerig om te toon dat hy sukses kon 
inoes waar Buller nie kon nie. Vandaar sy 
skielike begeerte om die Boere op die regterflank 
aan te val. Nadat hy die terrein besigtig het, het 
hy tot die gevolgtrekking gekom "that an attack 
might be made on hill north of Bastion Hill if I 
had another brigade, and there was a preparation 
of howitzers. But I considered it would be very 
risky."'" Om 6.30 nm. het hy egter die volgende 
telegram aan die stafhoof in Buller se 
hoofkwartier gestuur: 

"I am under the impression, from various 
indications, that the Free State Boers are 
preparing a great trek to the west, and that the 
present fighting is to secure their line of 
retreat. If you can push on three battalions to 
reinforce me as quickly as possible I think I 

can manage to close the road to the west and 
secure some of the wagons." 90 

Die vier houwitsers wat hy nodig geag het, het 
hy van Potgietersdrif af aangevra"' en later die 
aand het hy die volgende nota aan Buller 
gestuur: 

"I find that there is a position now being fortified 
behind the one we are now engaged on, so that it 
is impossible to say when decisive attack will 
take place, but I am under the impression that 
with continuous fighting we shall clear the range 
of hills we are now attacking up to the Acton 
Homes-Ladysmith road in two or three days. I 
fancy the Boers are fighting as much to retain 
possession over their communications as to 
prevent our getting to Ladysmith, and I have 
great hopes that the Howitzers will add greatly to 
our progress tomorrow. I find that there are some 
guns concealed in a donga, together with a large 

number of Boers, overlooking the road between 
here and Acton Homes, and as soon as the extra 
battalions arrive I shall endeavour to surround 
both."" 

Uit hierdie boodskappe lei mens af dat Warren 
na sy besoek aan die terrein anderkant Bastion 
Hill tot die slotsom gekom het dat die Boere 
eintlik besig was met 'n geveg om hul terugtog 
linie oop te hou omdat hulle op die punt was om 
tot 'n algemene terugtog oor te gaan, en dat hy, 
Warren, die aand van die 21ste die vaste 
voorneme gekoester het om hulle aan die 
westekant te omvleuel ten einde op hul verbin- 
dings linies toe te tas. Dit was daarom dat hy 
verlang het dat die lOde brigade aan horn gestuur 
moes word. Die vier houwitsers wou hy he om 
die vyandelike skanse mee stukkend te skiet en 
die vyand daaruit te verdryf." Ten einde dit met 
soveel meer sukses te kon doen, het hy volgens 

sy eie verklaring ook sterk by Buller daarop 
aangedring om aan horn ook ander verdraende 
geskut, klaarblyklik skeepskanonne, af te staan. 
Buller het egter geweier om dit te doen. 94 

Gedurende die aand en nag van 21 Jan. 1900 is 
van die regimente wat op Bastion Hill was, 
afgelos: die 2nd Royal West Surrey regiment 
deur die 2nd Devonshire en die 2nd East Surrey 
deur die Lancashire Fusiliers wat die 19de en 
28ste batterye vergesel het. Van die aanval op 
die Boere se regtervleuel het egter niks 
tereggekom nie. 

By nader oorweging van die situasie gedurende 
die nag moes dit nl. tot Warren deurgedring het 
dat hy sy eie vermoens om die Boere te verdryf, 
oorskat het en dat die aanval op die Boere se 
regtervleuel waarvoor hy gedurende die dag in 'n 
onbesonne bui gepleit het, "very risky" sou wees 
- so "risky" dat dit die beste was om daarvan af 
te sien." Hy het nl. geen sekerheid gehad dat die 

Boere besig was met voorbereidsels om te vlug 
soos hy die vorige aand in sy oormoed aan 
Buller gerapporteer het nie. Trouens met 
dagbreek die 22ste het hulle weer met dieselfde 
mate van geesdrif op die Britse linie vanaf Acton 
Homes tot by Doringkloof - 'n af stand van meer 
as 12 myl-losgebrand; en ofskoon die vuur 
skadeloos was omdat die Engelse doodstil in hul 
stellings bly le het, was dit vir horn duidelik dat 
dit met die troepe sleg sou afloop as hulle sou 
begin beweeg en hul self aan die vyand sou 
vertoon. Veral die Boere se verdraende geskut 
naby Acton Homes sou verwoesting op die 
Britse linkerflank kon aanrig. Daar was niks wat 
die reeds vermelde rapport van genl. White 
aangaande die aankoms van groot Boere 
versterkings by Acton Homes weerle het nie en 
dit sou sotheid wees om die berig te negeer. 
Bowendien het die Boere se regtervleuel ver 
verby Bastion Hill in die rigting van Platkop 
uitgestrek, sodat dit onmoontlik was om die 
vyand van Bastion Hill af te omvleuel. Enige 
Britse mag wat van die omgewing van Bastion 
Hill af noordwaarts sou opruk, sou maar net nog 



'n frontaanval op die vyandelike regterflank 
moes uitvoer en daarby nog voortdurend van die 
kant van Bastion Hill af in die regterflank beskiet 
word. 96 

Onder die omstandighede het Warren ander 
planne bedink om die Boere uit die Tabanyama 
te verdryf - planne wat beter sou wees as om 
hulle aan die westekant te omvleuel. Die 
alternatief wat horn die beste voorgekom het, 
was om die Boere linie vir 'n paar dae aaneen 
aan 'n intensiewe bombardement te onderwerp 
ten einde die vyand deeglik te demoraliseer en 
die Boere linie teenoor Drieboomkop daarna 
deur 'n stormloop met dagbreek te probeer 
bemeester." Aan hierdie plan het hy volgens sy 
eie getuienis die voorkeur gegee" 8 maar twee 
moeilikhede het die uitvoering daarvan in die 

weg gestaan. Die eerste was dat hy die vorige 
aand aan Buller beloof het om by die aankoms 
van nog 'n brigade en van die houwitsers 'n 
aanval op die burgers te waag wat volgens sy 
rapporte aan Buller met voorbereidsels besig was 
om uit die stellings op die vyand se regterflank te 
vlug. Die tweede was dat hy eers Buller se 
toestemming sou moes kry vir sy plan om die 
Boere vir nog 'n paar dae te bombardeer en sy 
infanterie ondertussen te laat stille. 

Uit die eerste van die twee moeilikhede het 
Buller horn self gehelp. Terwyl Warren besig 
was om planne te bedink oor hoe hy deur die 
Boere linie kon kom sonder om die gevaarlike 
beweging om die vyandelike regtervleuel te 
waag, het hy om 6 vm. die 22ste die volgende 
verrassende telegram van Buller ontvang - die 
man wat tot op die stadium onwrikbaar daarop 
gestaan het dat die Boere mag aan die westekant 
omvleuel moes word: 

"I think it possible the enemy may try a 
counter-attack. They are concentrated. Your 
troops are widely extended and do not support 



each other. I should be cautious how I 
attempted any enterprise further to the left at 
present. I thought Woodgate's troops very 
badly placed on your right yesterday, the bulk 
of them were much too far back to have been 
of any use in the event of a sudden attack 
upon the guns. I think before you do anything 
else, at least one battalion should be strongly 
entrenched close to the guns. I am riding over 
this morning and should like to see you. Will 
you leave an orderly on the hill where I met 
you out yesterday to tell me where to find 
you?" 99 

Vir Warren was dit 'n uitkoms uit die dilemma 
waarin hy horn die vorige aand in sy voort- 
varendheid gedompel het toe hy dit voorgestel 
het asof die Boere leer klaargemaak het om terug 
te val en maklik met een brigade aan die 
westekant omvleuel kon word. Hy het die 
omvleuelings gedagte dan ook dadelik laat vaar 
en al hoe meer die gedagte getroetel om die 

vyand deur 'n aanhoudende bombardement uit 
hul stellings te verdryf. 

Teen 10 vm. het Buller persoonlik sy opwagting 
by Warren gemaak, glad nie in 'n goeie bui nie. 
Hy het sy ontevredenheid gelug oor die 
vordering wat Warren gedink het dat hy besig 
was om te maak en kou water op al Warren se 
planne gegooi oor hoe die vyand beveg moes 
word. Aan die gedagte om die vyand vir nog 'n 
paar dae met artillerievuur te demoraliseer, wou 
hy nie eers oorweging skenk nie omdat hy dit as 
'n blote ekskuus van Warren beskou het om tyd 
te vermors en 'n beslissende geveg te voorkom. 
Ook wou hy niks van Warren se plan hoor 
waarna in die vorige hoofstuk verwys is, nl. om, 
nadat die Tabanyama ingeneem was, die 
voorrade waens oor die rivier terug te stuur en 
die troepe met 3 tot 4 dae se voorrade in rugsak- 
ke na Ladysmith toe te laat opruk nie. Hy wou he 
dat die hele konvooi na Ladysmith toe moes trek. 
Hierop het Warren volgens sy eie getuienis aan 
horn gese: "It will be impossible to go by the 
Fair View road without taking Spion Kop". 



Buller se antwoord volgens Warren was: "Of 
course you must take Spion Kop." 

Op hierdie lughartige wyse is die plan om 
Spioenkop in te neem by die twee Engelse 
veldhere gebore. Daar is toe bespreek hoe te 
werk gegaan moes word om Spioenkop te 
verower. Warren het aangebied om persoonlik 
die kolonne aan te voer wat die aanval sou moes 
onderneem want hy wis watter pad hy sou moes 
volg om op die kruin te kom. Buller wou daar 
egter nie van hoor nie. Sy standpunt was dat 
Warren horn nie in die vuurlinie moes waag nie 
maar op 'n veilige plek agter sy linies moes bly 
en van daar af in verbinding met die generaals 
wat hy uitgestuur het, moes bly. 

Buller was blykbaar nie baie geesdriftig oor die 
plan om Spioenkop aan te val nie. Dit het egter 
vir horn na die beste van die planne gelyk wat 
Warren aan horn voorgestel het nadat hy Warren 
se besielende voorstel om die Boere aan die 
regterkant te omvleuel met sy telegram van die 
oggend so goed as van die hand gewys het, of 
altans by Warren twyfel gewek het oor die 



wenslikheid om dit uit te voer. Persoonlik het hy 
die plan om die Boere posisies aan die westekant 
te omvleuel, verkies bo die plan om Spioenkop 
in te neem en hy het dit ook reguit aan Warren 
gese. Hy wou egter nie die verantwoordelikheid 
op horn neem om 'n bepaalde instruksie in die 
verband uit te reik nie en het Warren op die ou 
end net laat verstaan dat daar een van twee wee 
vir horn oopgestaan het. Hy moes of die posisie 
voor Bastion Hill op die Britse linkerflank 
aanval, of as hy daarvoor nie kans gesien het nie 
moes hy op Spioenkop toetas. Anders sou Buller 
horn genoodsaak ag om sy hele mag oor die 
Tugela terug te trek. Buller self was ten gunste 
van die aanval op die posisie op die Britse 
linkerflank. Na afloop van die onderhoud het 
Buller na Bastion Hill gery en Warren alleen 
gelaat om te besluit wat hy sou doen. 10 ° 



100 Vgl. Warren se aantekeninge in Williams, pp. 300-301; 
Cd. 1791 p. 650; Warren se rapport d.d. 29 Jan. 1900 in 
Cd. 968; Britse amptelike History of the War in South 
Africa, II, p. 373; Times History, III, p. 238; en Symons, p. 

Nadat hy Bastion Hill besigtig het, het Buller 
gedurende die namiddag weer eens aan Warren 
laat weet om gedurende die nag van Bastion Hill 
af 'n aanval op die Boere se regterflank te doen. 
Hierop het Warren dadelik sy generaals by of 
naby horn - nl. Clery, Hildyard en J. Talbot 
Coke wat gedurende die middag met die lOde 
brigade opgedaag het - byeengeroep om oor die 
aangeleentheid te beslis. Clery was baie sterk 
teen die aanval op die Boere se regterflank 
gekant. Volgens Warren het hy gese dat as dit 
sou slaag dit hulle sou verplig om al die Boere 
stellings op die Tabanyama in 'n ry van die 
westekant af aan te val (m.a.w. om die Boere 
posisies van regs af op te rol) en miskien sou 
hulle nie sterk genoeg wees om dit te doen nie. 
Warren het saamgestem omdat hy volgens sy eie 
verklaring die onderneming nie kon steun solank 
as dit in die hande van genl. Clery was nie maar 
waarom hy nie iemand anders met die 
onderneming belas het nie, het hy nie gese nie; 



en ook genl. Hildyard het met genl. Clery 
saamgestem. 101 

Volgens die Britse amptelike History of the War 
in South Africa was die oorwegings wat die 
deurslag gegee het by die besluit om nie so 'n 
aanval te onderneem nie, egter van minder 
oppervlakkige aard. Dit was dieselfde as die wat 
Warren gedurende die nag laat besluit het om nie 
'n aanval op die Boere se regterflank te waag 
nie, nl. eerstens dat volgens genl. White se 
boodskap wat deur niemand weerle is nie, die 
Boere se regtervleuel baie sterk was, miskien net 
so sterk as die van die Engelse; tweedens dat die 
Boere in baie goeie posisies verskuil was wat 
beskerm was deur goeie verdraende swaargeskut 
waarteen die Engelse kanonne nie opgewasse 
was nie; en derdens dat die vyand se regterflank 
ver verby Bastion Hill gestrek het sodat dit nie 
van Bastion Hill af omvleuel sou kon word nie 



"" Vgl. Cd. 968 p. 16n.; Warren se memorandum by 
Williams, p. 301; en Julian Symons, p. 209. 



maar nog eens in die front aangepak sou moes 
word. 102 

Aangesien Warren nie wou terugtrek nie omdat 
dit darem te vernederend sou wees en Buller 
horn nie wou toelaat om vir vyand met nog 'n 
paar dae se artillerie voorbereiding te demorali- 
seer nie, is toe besluit om Spioenkop dieselfde 
nag nog aan te val en te verower. Op die oog af 
het dit vir Warren en sy generaals na 'n baie 
voordelige maneuver gelyk. Immers Spioenkop 
wat die hoogste berg in die omgewing was en 
tussen die Tabanyama en die Brakfonteinhoogtes 
uitgetroon het, was so op die oostelike flank van 
die Boere stellings op die Tabanyamakruin gelee 
dat al die Boere stellings daarvandaan af met 
kanonvuur in die linkerflank beskiet kon word. 
As die kop dus verower en met swaargeskut 
beset kon word, sou die Engelse in staat wees om 
die Boere stellings op die Tabanyama nie alleen 
in die front nie maar ook in die linkerflank onder 
'n swaar kanonvuur te plaas wat die Boere sou 



dwing om die Tabanyamakruin te ontruim, en 
dan sou die pad na Ladysmith toe vir die Engelse 
oople. 

Die Engelse infanterie wat met die verowering 
van Spioenkop belas sou word, sou op die steun 
van al die Engelse swaargeskut kon reken - nie 
alleen die op en naby Drieboomkop nie maar ook 
die op Mt. Alice en by Potgietersdrif, terwyl 
sover as die Engelse kon uitmaak die Boere 
kanonne aan die troepe op die kop nie veel las 
sou kon besorg nie. 'n Aanval op Spioenkop het 
dus vir Warren baie voordeliger voorgekom as 
een op die Boere se regterflank wat slegs deur 
enkele Britse kanonne gesteun en deur byna al 
die Boere kanonne teengestaan sou kon word. "" 

Nadat hy en sy generaals besluit het om 
Spioenkop te beset, het Warren dadelik begin om 
instruksies uit te skryf met die oog op die 
verowering van die kop dieselfde nag. Genl. 
Coke, aan wie hy die aanval wou opdra, het egter 



Loa Cd, 1791 p. 650; Britse amptelike History of the War in 
South Africa, II, p. 373. 



103 Vgl. Cd. 1791 p. 650; Britse amptelike History of the 
War in South Africa, II, p. 373. 



'n dag uitstel gevra omdat hy die terrein nog nie 
voorheen gesien het nie en dit eers wou verken. 
Warren het daarmee ingestem en die aanval is 
dus uitgestel tot die nag van 23 Jan. 1900. I04 

7. Gevegs bedrywighede op die 
Tabanyama, 22-23 Jan. 1900 

Solank as die Engelse aanvoerders planne bedink 
en beraam het om die Boere uit hul stellings op 
die Tabanyama te verdryf, het die gevegs 
bedrywighede voortgegaan. 

Vroeg die oggend van die 22ste het die 4-tal 
houwitsers wat deur Warren aangevra is, 
opgedaag. Twee daarvan is op bevel van Buller 
by die veldartillerie op Drieboomkop en die 
ander twee by die 19de en 28ste veldbatterye op 
die oostelike oewer van Venterspruit geplaas. 
Hulle het dadelik saam met die veldbatterye op 
die Boere linie losgebrand."" Die uitwerking wat 
die soveel hewiger kanonvuur op die burgers 



gehad het, was geweldig. Reeds onder die 
aanhoudende swaar vuur van die gewone Britse 
veldgeskut en maxims van die vorige dag het die 
Boere se moreel tot so 'n laagtepunt gedaal dat 
die veldkornetskappe van die kommando's 
Johannesburg en Heidelberg wat op die Taban- 
yama was en die swaarste deurgeloop het, 
gedurende die nag uit hul stellings padgegee het 
sonder om iemand iets daarvan te se: Hulle is 
eers om 11 vm. die 22ste teruggevind nadat 
burgers van ander kommando's in die ontruimde 
stellings geplaas is. ""■ Toe nou die vuur van die 
houwitsers by die van Warren se 36 veldkanonne 
gevoeg is om die weerstand van die Boere te 
verbreek, het daar 'n ontsettende verwarring in 
die Boere geledere begin ontstaan. 

'n Britse geneesheer wat ooggetuie van alles 
was, vertel daarvan; 

"The howitzers frightened the enemy 
considerably, but could not range their guns. 

As the large 50-pound lyddite shells burst on 
the opposite ridge, throwing up great clouds 
of red dust, mixed with their dark brown or 
canary yellow fumes, according as this explo- 
sive detoned completely or otherwise, the 
Boers could be seen running from place to 
place to escape the effects of the missiles." 

Nog hy nog die Engelse generaals en troepe het 
egter besef hoe geweldig die uitwerking van die 
bombardement was; want, voeg hy daaraan toe, 

"Neither the howitzers nor the 15 -pound 
field-guns could reach the enemy, and there 
were no long-range naval guns available." 107 

Die bomme het wel nie by die Boere kanonne 
geval nie maar die loopgrawe waarin die burgers 
gele het, het swaar deurgeloop. Die haastig 
geboude skans muurtjies waaragter die burgers 
stelling geneem het, was nie bestand teen die 
bomme van die houwitsers wat hulle stukkend 
geskiet en die burgers weerloos en sonder 
skuiling gelaat het nie. Die gevolg was dat die 



burgers moedeloos uit hul stellings padgegee het 
op die punte waar hulle verskansings stukkend 
geskiet is, en op 'n groter skaal van die slagveld 
af weggevlug het as die Engelse ooit vermoed 
het.' OB Dit het so erg toegegaan dat genl. Louis 
Botha gedurende die voormiddag aan kmdt.- 
genl. Piet Joubert gesein het: 

"Groote spoed. Onze menschen op de een 
punt verlaten posities. Ik uitgeput van razen 
en praten om hen in posities terug te krijgen. 
Johannesburg en gedeelte Heidelberg hebben 
reeds verleden nacht posities verlaten en zijn 
nog spoorloos verdwenen. Menschen verlaten 
posities harder dan versterking komt. Als het 
zoo gaat, vrees ik het ergst."'°* 

Die neiging om te vlug, het aansteeklik gewerk 
en so algemeen geword dat genls. Louis Botha 
en S. W. Burger die Kommandant-generaal 
dringend versoek het "zulke maatregelen te 
nemen, dat alle officieren hun burgers die zonder 

verlof hunne posities verlaten direct opvangen en 
volgens wet behandelen zullen aangezien het 
voor ons op deze wijze onmogelijk is om oorlog 
te voeren." Die posisies was wel "zeer swak" 
maar dit was geen rede vir die burgers om dit te 
verlaat nie. 110 

Buller sou dus seker nie sleg gevaar het as hy 
Warren se voorgestelde krygstaktiek aanvaar het 
om die Boere op die Tabanyama vir 'n paar dae 
lank ook met skeepskanonne te bombardeer nie. 

Generaals Botha en Burger en die ander Boere 
generaals het egter in weerwil van die feit dat die 
burgers klaarblyklik van die geveg moeg was en 
vasberade was om die aftog te blaas, nie moed 
opgegee nie. Hulle was vas oortuig daarvan dat 
die burgers die stellings teen die vyandelike 
oormag kon handhaaf as hulle maar net oor goeie 
skanse kon beskik, en het dus dringend by die 
Kommandant-generaal aangeklop vir 1,500 
sandsakke en pikke, grawe en koevoete met die 
doel om beter verskansings vir die burgers te bou 



wat hulle teen die swaar liddietbomme sou kon 
beskut. Die vuur van die vyandelike grof- en 
kleingeskut op die Boere linie agter op die 
Tabanyamakruin was nl. so geweldig dat hulle 
nie in staat was om hul perde selfs vir 'n kort 
tydjie af te saalnie. '" 

Die feit dat baie van die burgers vir die 
geweldige swaar vuur van veral die houwitsers 
geskrik en gevlug het, het die vasbeslotenheid 
van die Boere leiers om die stellings teen elke 
prys te handhaaf dan ook nie geknak nie. Hulle 
was vasberade om die Engelse te stuit. Veral 
genl. Louis Botha het soos 'n taring van moed op 
en af tussen die barstende bomme langs die linie 
bly beweeg om sy burgers met "razen en praten" 
te beweeg om vas te staan en tog nie vir die 
Engelse te wyk nie. Sy perd is die dag onder 
horn gewond maar dit het horn nie van stryk 
gebring nie. Sy gestalte het byna voortdurend 
sigbaar gebly soos hy van stelling tot stelling 
gegaan het. 



1 '° Ibid., Telegram no. 39 d.d. 23 Jan. 1900. 

Terwyl hy op die wyse besig was om deur sy 
voorbeeld weer nuwe moed by die Transvalers te 
laat herleef, het daar 'n rysige gestalte met 'n 
bruin baard in die voorste posisies van die 
Vrystaters verskyn en onder die Britse vuur 
tussen sy manne rondgestap, bedaard en koel 
maar vurig van gees, en hulle vir die stryd 
opgebeur. Dit was Marthinus Theunis Steyn, 
Staatsp resident van die Oranje-Vrystaat, wat na 
die front gekom het om sy mense te besoek en 'n 
rukkie saam met hulle op die oorlogsveld te 
vertoef. 112 

Die voorbeeld van sulke leiers het die 
wankelmoedigheid onder die burgers gestuit. 
Diegene wat gevlug het, het weer na hul stellings 
toe teruggekom, die Mauser vaster in die hand 
geklem, en vir die vyandelike infanterie gewag 
om te storm, en teen die aand van die 22ste was 
al die Boere posisies wat gedurende die dag 
ontruim is, reeds weer beset. ' '" 



112 Ibid., Telegramme nos. 9 en 42A d.d. 23 Jan. 1900; 

As Buller en Warren besef het watter verwarring 
die vuur van die houwitsers in die geledere van 
die Boere gestig het, sou hulle ongetwyfeld nie 
gehuiwer het om die Boere stelling nog eens te 
laat bestorm nie. Hul kanse om dit met sukses op 
die 22ste te doen, was baie goed. Na die 
ondervinding wat hulle op 20 en 21 Jan. 1900 
opgedoen het, was hulle egter baie lugtig vir die 
Boere op die agterste kruin van die Tabanyama; 
en in plaas van die infanterie nog 'n aanval te 
laat onderneem, het hulle daardie infanterie ledig 
teen die steil helling s van die bergpunte voor die 
Tabanyamakruin opgehoop laat le, en dit in 'n 
uiters ongemaklike posisie waar die son hulle 
gaar gebrand en die Boere se kanonvuur hulle 
aanhoudend geteister het. Die hellings waaragter 
die troepe skuiling geneem het en waarteen hulle 
soos vliee teen 'n muur gesit het, was egter so 
steil dat die Boere artilleriste geen effektiewe 
kanonvuur op hulle kon onderhou nie, hoe goed 
hulle ook al geskiet het."" Die gevolg was dat 
die Engelse gedurende die twee dae - 22 en 23 



' E. Blake Knox, p. 52. 



Jan. 1900 - volgens Britse amptelike gegewens 
'n totale verlies van slegs 38 man gely het, nl. 1 
manskap gedood, 2 offisiere en 34 manskappe 
gewond en 1 manskap vermis. 115 

Buller kon natuurlik aanspreeklikheid ontken vir 
die feit dat die infanterie niks gedoen het nie 
deur daarop te wys dat hy tot die middag van die 
22ste toe aanhoudend by Warren daarop 
aangedring het om die Boere in die regterflank 
aan te val. Dit neem egter nie weg dat hy nie 
toegesien het dat sy wenk in die verband 
uitgevoer word nie maar toegelaat het dat 
Warren en sy generaals sy hele krygsplan om die 
Boere linie aan die westekant te omvleuel, 
verander. As hoofaanvoerder kon hy Warren 
gelas het om sy instruksies uit te voer of anders 
self die bevel oor die troepe oorgeneem het. 

8. Krygsbedrywighede by 
potgietersdrif 

Ook het Buller nie sy onderneming nagekom, nl. 
om Warren se bewegings kragdadig te onder- 



steun met afleidings aanvalle van die troepe 
af deling s wat hy by Potgietersdrif en Meuldrif 
gehad het nie. Ook sy troepe by Colenso en 
Ladysmith het versuim om aanvalle op die Boere 
te waag. In sy instruksies van 15 Jan. 1900 aan 
Warren het Buller gese: 

"At Potgieter's there will be the 4th Brigade, 
part of the 10th Brigade, one battery Royal 
Field Artillery, one howitzer battery, two 4.7- 
inch Naval guns. With them I shall threaten 
both the positions in front of us and also 
attempt a crossing at Skiets Drift, so as to 
hold the enemy off you as much as 
possible."" 6 

Sedert Warren Trichardtsdrif oorgesteek en met 
die Boere slaags begin raak het, het daar egter 
van die beloofde afleidings aanvalle wat die 
aandag van die Boere van Warren af na die 
Brakfonteinheuwels toe moes aflei, weinig tereg- 
gekom. Wei het die 16-tal kanonne (t.w. 2 swaar 
en 8 ligte skeepskanonne en 6 houwitsers) op 



113 Cd. 968 Bylaag F. 



Sien p. 76 hiervoor. 



Mount Alice en die daaraan gelee hoogte ten 
suide en die koppies ten noorde van 
Potgietersdrif die Brakfonteinheuwels elke dag 
beskiet maar hul vuur was skadeloos. Die futlose 
wyse waarop hulle Brakfontein gebombardeer 
het en die feit dat die 7,700 man infanterie en 
berede troepe by Potgietersdrif en teenoor 
Meuldrif en Skietdrif doodstil bly le het, het die 
Boere baie gou oortuig dat die Engelse nie van 
plan was om ten ooste van Spioenkop deur die 
Boere linie te probeer breek nie, maar dat hul 
aanval op die gebied ten weste daarvan gerig sou 
wees, d.w.s. op die Tabanyama. Gevolglik het 
die Boere offisiere dikwels burgers uit die linie 
ten ooste van Spioenkop gehaal om die linie op 
die Tabanyama te versterk. I17 

Slegs eenmaal het Lyttelton 'n afleidings aanval 
op die vyand beproef. Dit was op 20 Jan. 1900, 

toe Warren horn meegedeel het dat hy besig was 
om die Boere op die Tabanyama aan te val en 
Lyttelton versoek het om teen die Boere teenoor 
Potgietersdrif te demonstreer ten einde die vyand 
te verhinder om sy stellings op die Tabanyama te 
versterk. Lyttelton se afleidings aanval was egter 
'n lustelose affere wat geen indruk op die Boere 
gemaak het nie. Hy het nl. slegs 'n enkele 
bataljon, die 3rd King's Royal Rifles, teen 10 
vm. in die rigting van die Boere stellings op die 
Brakfonteinheuwels gestuur. Op 1,600 tree van 
die heuwels af het hy hulle tot stilstand gebring 
en net 'n enkele kompanie onder aanvoering van 
kapt. Beaumont in 'n sloot verder laat opruk 
totdat die Boere op hulle begin vuur het - eers 
slegs met hul Mausers en later die middag met 
een of hoogstens twee masjiengewere. Hierop 
het Lyttelton met 2 12-ponder skeepskanonne en 
2 houwitsers op hulle losgebrand, en teen 5 nm. 
ook met die 64ste veldbattery wat op 'n af stand 
van 2,400 tree van die Boere posisie af in aksie 
gebring is. Die vuur van hierdie swaargeskut, so 
vertel Lyttelton in sy amptelike verslag, was 
"singularly effective". Die Boere se paar masjien 



gewere en hul Mausers is die swye opgele en van 
waar hy was, kon gesien word hoe die Boere in 
alle rigtings teen die hange van die heuwels vir 
die bomme vlug. Daar is ook 'n ambulans in die 
Boere stellings gewaar; dus, so het Lyttelton 
gerapporteer, was die Boere se verliese ongetwy- 
feld swaar. 

Teen 5.30 nm. het Lyttelton ook die 2nd Scottish 
Rifles en die 1st Rifle Brigade onder dekking 
van kanonvuur in die rigting van die 
Brakfonteinheuwels gestuur. Hulle het egter ver 
van die Boere stellings af gebly en nadat dit 
donker geword het saam met die King's Royal 
Rifles - met wie se gedrag Lyttelton na die "long 
and trying day" hoogs tevrede was - teruggetrek. 
Die totale Britse verlies tydens hierdie lustelose 
demonstrasie was 17 man, t.w. 1 offisier en 2 
ondergeskiktes gesneuwel, 13 manskappe 
gewond en 1 manskap vermis. 118 Aan Boere kant 
was daar geen ongevalle nie. 



Tydens die operasie is die Britse lugballon wat 
vir waarnemings gebruik is, deur 'n koeel getref 
en het kapt. Phillips van die Royal Engineers 'n 
noue ontkoming gehad terwyl hy in die 
ballonskuitjie was. ' '" 

Op die 21ste het Lyttelton se kontingent weer in 
die rigting van die Boere stelling getrek sonder 
egter enigiets uit te rig. ,ao 

Dit was die bystand wat Warren van die troepe 
voor Potgietersdrif en elders langs die Tugela 
tydens sy swaar geveg met die Boere op die 
Tabanyama gehad het. Die enigste bystand wat 
hy van Buller persoonlik ontvang het, was 
voortdurende kritiek op die pogings wat hy 
aangewend het om deur die Boere linie te bars, 
en "wenke" wat hy nutteloos geag het. Warren 
het dus die volste reg gehad om Buller daarvan 
te beskuldig, soos hy ook later gedoen het, dat 
die horn nie die ondersteuning gegee het wat hy 
horn kon en moes gegee het tydens sy aanval op 

die Tabanyama nie. 121 Nie alleen het hy versuim 
om toe te sien dat Lyttelton werklik kragdadige 
afleidings aanvalle op die Boere teenoor 
Potgietersdrif uitvoer nie maar hy het tewens al 
die verdraende geskut en ook die lugballon voor 
Potgietersdrif laat bly. Daar was hulle nutteloos. 
Warren daarenteen sou hulle baie nuttig kon 
aangewend het om die Boere van die Tabanyama 
af te verdryf en daarmee die weg na White se 
beleerde garnisoen in Ladysmith oop te slaan. 

9. KONKLUSIE 

Die mislukking van die Britse aanval op die 
Tabanyama moet aan veral drie oorsake gewyt 
word: 

In die eerste piek was daar 'n gebrek aan durf en 
moed by die Britse bevel voerders. Nadat hulle 
die Boere uit die voorste posisies op die 
Tabanyama verdryf het, kon hulle eenvoudig nie 
genoeg moed bymekaar skraap om die Boere op 
die agterste deel van die kruin te bestorm en te 
verdryf nie. Dit moet toegeskryf word aan die 



heldhaftige en vasberade wyse waarop die Boere 
die stellings onder leiding van Louis Botha 
verdedig het. Hulle het ten spyte van die grootste 
ontberings swaar verliese aan die Britse troepe 
toegebring wat laasgenoemde se moed tot 'n 
laagtepunt laat daal het. Veral die snelvuur wat 
De Roos, Slegtkamp en Hindon op die 
linkerflank van Hart se troepe geopen het toe 
laasgenoemde op die punt gestaan het om die 
Boere stellings op die agterste kruin met 
bajonette te bestorm omdat hulle seker was dat 
die voorste Boere stellings skoon geskiet was, 
was van deurslaggewende betekenis. Dit het die 
Engelse verwar en hulle onder die indruk 
gebring dat die stellings op die Britse linkerflank 
nog steeds sterk deur die vyand beset was, en dat 
die troepe in die flank aangeval sou word as 
hulle dit sou waag om uit hul bedekte posisies 
vorentoe te storm. Gevolglik het hulle van die 
bestorming van die Boere linie afgesien toe die 
kanse om die Boere te verdryf, uitstekend was. 

In die tweede plek het Buller nadat die poging 
misluk het om die Boere deur middel van 'n 

infanterieaanval, gesteun deur vuur van sy 
veldbatterye, van die Tabanyama af te verdryf, 
geweier om Warren se baie gesonde voorstel in 
oorweging te neem, nl. om die Boere linie op die 
agterste deel van die Tabanyamakruin vir 'n paar 
dae lank deeglik met houwitsers en 
skeepskanonne te laat beskiet alvorens dit weer 
deur infanterie te laat bestorm. As hy die 
voorstel aanvaar het, is dit feitlik seker dat die 
weerstand van die Boere ineen sou gestort en die 
Engelse die stellings maklik sou verower het. 
Trouens slegs 'n paar uur se bombardement met 
'n 4-tal houwitsers het die Boere reeds op groot 
skaal op die vlug gedryf. As die vuur van daardie 
houwitsers ook nog versterk sou gewees het deur 
die van die swaar en ligter skeepskanonne wat 
nutteloos voor Potgietersdrif gele het, kon die 
Boere volkome gedemoraliseer en die Boere 
stellings op die Tabanyama maklik deur die 
Engelse ingeneem gewees het. Buller wou egter 
nie na die voorstel luister of die skeepskanonne 
aan Warren afstaan nie. Selfs die lugballon 
waarmee die bewegings van die Boere op die 
Tabanyama voortdurend verken kon word, het 



hy by Potgietersdrif laat bly. Die gevolg was dat 
Warren nie kon bepaal wat die uitwerking van 
die kanonvuur op die vyand was nie. 

Derdens het Buller nie sy belofte gestand 
gedoen, nl. om met sy leermag by Potgietersdrif 
en elders langs die Tugela afleidings aanvalle 
van betekenis op die Boere stellings te doen nie. 
Die gevolg was dat die Boere al hul aandag op 
die verdediging van die Tabanyama toegespits 
het. Die futlose bewegings van Lyttelton kan 
seer seker nie as effektiewe afleidings aanvalle 
beskou word nie. Trouens dit het op die Boere 
hoegenaamd geen indruk gemaak nie. Die 
aanvalle het geen Boere strydkragte van die 
Tabanyama af weggelok nie en die Boere ook 
nie verhinder om van hul strydmagte van die 
omgewings van Colenso en Potgietersdrif af na 
die Tabanyama te stuur om laasgenoemde te help 
verdedig nie. 

Mens kan, as jy die verloop van sake volg en 
veral Buller en Warren se rapporte deurlees, nie 
aan die indruk ontkom dat Buller aan Warren 'n 
mislukking gegun het nie en horn daarom so min 



gehelp het dat mens nie weet wat Buller eintlik 
aan die Bo-Tugela kom soek het nie. Sommige 
skrywers meen dat dit aan naywer gewyt moet 
word. Volgens hulle was Buller gegrief omdat 
Warren in Engeland as die "sterk man" beskou is 
en as die opvolger van Buller in Suid-Afrika 
benoem is. Na sy eie mislukking by Colenso 
wou hy nou he dat Warren, wat nog nooit eers 
15,000 man bymekaar gesien het nie en dus 
seker nie die regte man was om oor so 'n mag 
bevel te voer nie, nou aan die publiek moes wys 
of hy werklik so 'n goeie bevel voerder was as 
wat hulle gemeen het. 122 Dit kan ook wees dat 
Buller verontwaardig was omdat Warren nie sy 
instruksies van die 15de nagekom het, nl. om om 
die Boere se regterflank te trek nie maar besluit 
het om liewers 'n frontaanval op die Tabanyama 
uit te voer. Buller het van die begin af geglo dat 
so 'n frontaanval nie sou slaag nie. Daarom het 
hy Warren steeds bly aanraai om om die Boere 
se regtervleuel te trek. Toe Warren nie wou nie, 
het hy horn feitlik aan die operasies onttrek en 



Vgl. bv. Julian Symons, p. 197. 



dit aan Warren gelaat om self te besluit oor wat 
hy met die leerafdeling gaan doen wat aan horn 
gegee is. Hoe dit ook al sy, nadat Warren op 20 
Jan. 1900 met sy frontaanval op die Tabanyama 
begin het, het Buller blykbaar sy belangstelling 
in die onderneming verloor, Warren net af en toe 
gekritiseer, en horn verder alleen gelaat om die 
mas op te kom. 

Aangesien Buller nie aan Warren die nodige 
steun by Potgietersdrif verleen het om die 
aandag van die Boere op die Tabanyama daar- 
heen af te lei nie en horn ook nie wou toelaat en 
van die nodige verdraende geskut voorsien om 
die Boere deur 'n aanhoudende bombardement 
op die Tabanyama te demoraliseer nie, is dit 
geen wonder dat Warren nie Buller se herhaalde- 
like wenke wou opvolg om om die Boere se 
regterflank te trek nie. Immers volgens berigte 
wat sir George White aan Buller en Warren 
vanuit Ladysmith gestuur het, is die regterflank 
van die Boere gedurende die aanval op die 
Tabanyama in so 'n mate versterk dat 'n Britse 
beweging om die vyandelike regtervleuel te 



omvleuel, in 'n goeie kans gestaan het om te 
misluk. Daarom het Warren met die goedkeuring 
van Buller die enigste plan gevolg wat moontlik 
was as hy horn van die steun van ten minste die 
swaargeskut - en moontlik ook die troepe - by 
Potgietersdrif wou verseker, nl. om Spioenkop te 
beset van waar hy die Boere op die Tabanyama 
in die linkerflank kon bedreig. 



DIE TUGELAL1NIE 

hoofstuk 6 
Die Slag Van Spioenkop 

1. Instruksies vir die besetting van 
Spioenkop 

Warren het dadelik nadat hy en sy generaals 
besluit het om Spioenkop in te neem, planne 
begin uitwerk oor hoe te werk gegaan moes word 
om die kop dieselfde nag nog aan die Boere te 
ontworstel en te beset. Met die oog daarop het hy 
besluit om die mag waaroor hy beskik het in 
twee dele te verdeel wat hy 'n "left attack" en 'n 
"right attack" genoem het. Die troepe vir die 
"left attack" bestem, sou bestaan uit al die 
afdelings wat links (d.w.s. wes van) Drieboom- 
kop besig was om teen die Boere magte op die 
Tabanyama te veg en sou onder die bevel van 
genl. sir C. F. Clery staan. Hul plig sou wees om 
die Boere op die Tabanyama skaak te hou terwyl 
die troepe van die "right attack" wat uit al die 
afdelings op en ten ooste van Drieboomkop sou 
bestaan, Spioenkop gedurende die nag van 22 
Jan. 1900 ongemerk moes beklim en verower. 
Hulle sou deur genl. J. Talbot Coke aangevoer 



word, die bevel voerder van die lOde brigade wat 
gedurende die middag van die 22ste by Warren 
opgedaag het. 

Clery het dus beskik oor: 

(a) 9 infanteriebataljons, t.w. (i) die 4 bataljons 
van die 2de brigade (nl. die 2nd Queens ook 
bekend as die Royal West Surrey regiment, die 
2nd Devonshires, die 2nd West Yorkshires en 
die East Surrey regiment), (ii) 3 bataljons van die 
5de brigade (nl. die 1st Royal Inniskilling 
Fusiliers, die 2nd Royal Dublin Fusiliers en die 
1st Border regiment) en (iii) 2 bataljons van die 
llde brigade (nl. die 2nd Lancashire Fusiliers en 
die 1st York and Lancaster regiment); 

(b) die troepe van Dundonald se berede brigade 
(met uitsondering van Thorneycroft's Mounted 
Infantry en die Royal Dragoons); en 

(c) 2 veldbatterye (nl. die 19de en 28ste batterye 
Royal Field Artillery) en 2 houwitsers. 

Daarmee moes hy die Boere op die Tabanyama 
vasgepen hou en desnoods verdryf terwyl Talbot 




Spioenkop 



Coke Spioenkop met die troepe van die "right 
attack" moes verower wat as volg ingedeel was: 

Infanterie: 6 bataljons, nl. die 3 bataljons van die 
lOde brigade (t.w. die 2nd Somerset Light 
Infantry, die 2nd Dorset regiment en die 2nd 
Middlesex regiment), 2 bataljons van die llde 
brigade (nl. die 2nd Royal Lancasters en die 1st 
South Lancashires) en 'n bataljon van die 5de 
brigade (t.w. die 1st Connaught Rangers). 

Ruitery: Die Royal Dragoons en Thorneycroft' s 
Mounted Infantry. 

Artillerie: 4 veldbatterye (nl. die 7de, 63ste, 
73ste en 78ste batterye Royal Field Artillery) en 
2 houwitsers wat op Drieboomkop gestasioneer 
was en 

Genie: Die 17de kompanie Royal Engineers. 1 

Die aanval op Spioenkop het egter nie die nag 
van die 22ste plaasgevind nie aangesien genl. 
Coke 'n dag uitstel gevra het om die terrein wat 



Sien Britse amptelike History of the War in South Africa, 
II, p. 635, Bylaag 9 (L). 




Genl.-maj. J. Talbot Coke 



hy op die 22ste vir die eerste maal aanskou het, 
eers te verken - 'n versoek wat Warren billik 
geag en dus toegestaan het. 

Teen 4 vm. op 23 Jan. 1900 het Warren en Coke 
en 'n paar, stafoffisiere uitgery om Spioenkop 
persoonlik te gaan verken en te besluit oor hoe 
die kop aangeval moes word. Links van hulle het 
Clery se troepe wat nog altyd op die voorste 
bergpunte van die Tabanyama was, hul geskiet 
op die burgers op die agterste deel van die kruin 
hervat, gesteun deur die kanonne wat teenoor 
Bastion Hill en op Drieboomkop gestaan het. 
Warren en sy geselskap kon die steil hellings van 
Spioenkop natuurlik nie beklim nie want die 
gevaar om in die hande van die vyand te val, was 
darem te groot. Hulle het die kop dus maar van 
die vlakte af besigtig wat Spioenkop aan die 
Tabanyama verbind het, en ook van 'n heuwel af 
wat regs van hul posisie gele het. Ofskoon hulle 
van die waarnemings punte af eintlik niks meer 
kon bespeur nie as dat die hellings steil was en 
dat dit bitter swaar sou gaan om op die 
Spioenkopkruin te kom, van watter kant af die 



kop ook al bestyg sou word, het hulle tog oor 'n 
opmarsroete besluit. 

Hoe die kop se kruin daar uitgesien het, kon 
hulle nie uitmaak nie. Dit was 'n geheim wat 
horn eers later sou ontvou wanneer die troepe die 
kruin bereik het. Nadat Warren-hulle 'n ruk lank 
na die hellings en die geheimsinnige kruin deur 
hul teleskope gekyk het sonder om juis iets 
wyser te word, het hulle teruggery om te gaan eet 
en die nodige reelings vir die opmars te tref. 2 

Toe Warren by sy hoofkwartier terugkom, het hy 
Buller daar aangetref wat in 'n slegte bui was en 
Warren op 'n dwarse wyse ingevlieg het. Buller 
verklaar daaromtrent: 

"I pointed out to him that I had no further 
report and no intimation of the special 
arrangements foreshadowed by his telegram 
of the 19th; 3 that for four days he had kept his 



2 Vgl. Julian Symons, p. 210, en Britse amptelike History 
of the War in South Africa, II, p. 375. 

3 Nl. Warren se telegram van die 19de dat hy 2 of 3 dae 
langer by Venterspruit sou moes vertoef om "some special 



men continuously exposed to shell and rifle 
fire, perched on the edge of an almost 
precipitous hill; that the position admitted of 
no second line, and the supports were massed 
close behind the firing line in indefensible 
formations, and that a panic or a sudden 
charge might send the whole lot in disorder 
down the hill at any moment. I said it was too 
dangerous a situation to be prolonged, and 
that he must either attack or I should 
withdraw his force. I advocated, as I had 
previously done, an advance from his left." 4 

Op die warm taal wat hy jeens Warren gebesig 
het en wat natuurlik nie alles in sy amptelike 
verslag staan nie, het Warren gereageer deur aan 
horn te verduidelik dat die aanval op Spioenkop 
reeds aan die gang sou gewees het as Coke nie 'n 
dag uitstel gevra het om die terrein te verken nie, 
maar dat die voorgenome aanval daardie einste 
nag nog sou plaasvind. Hy het aan Buller ook die 

arrangements" te tref om die Boere te verdryf. Sien 

hoofstuk 3 net voor paragraaf 10 hiervoor. 

4 Buller se verslag d.d. 30 Jan. 1900 in Cd. 968 p. 23. 



bevele getoon wat hy die vorige dag in verband 
met die verdeling van sy troepemag in 'n "left 
attack" en 'n "right attack" met die oog op 'n 
aanval op Spioenkop uitgereik het, en verder ook 
aan horn verduidelik hoe hy van plan was om te 
werk te gaan om die kop daardie nag nog deur 
genl. Coke te laat beset en watter instruksies hy 
aan Coke wou uitreik. Buller het daarmee 
tevrede gelyk - trouens hy het geen verandering 
in die planne aangebring nie - maar slegs die 
wens uitgespreek dat genl. Woodgate en nie 
genl. Coke nie as bevel voerder van die troepe 
moes optree wat die kop moes verower, want 
Coke het mank geloop omdat hy sy regterbeen 
eenmaal tevore gebreek het. Hy sou dus nie so 
goed as Woodgate teen die steil helling kon 
beweeg nie. Laasgenoemde het immers twee 
gesonde bene gehad. 5 



Verslae van Buller (d.d. 30 Jan. 1900) en Warren 
(ongedateerd) in Cd. 968, pp. 23-26. Sien verder o.a. 
Britse amptelike History of the War in South Africa, II, p. 
375, en Julian Symons, p. 210. 




Genl.-maj. E. R. P. Woodgate 



Dit lyk egter of Buller Warren tog nie heeltemal 
vertrou het nie. Immers na afloop van die 
gesprek het hy een van sy stafoffisiere, lt.-kol. C. 
a Court, eenkant toe geroep en horn aangese om 
die troepemag wat die kop moes inneem, te 
vergesel. Laasgenoemde het toe ewe stompsinnig 
gevra wat die troepemag nou eintlik moes doen 
as hulle die kop gevat het. Dit was 'n vraag wat 
blykbaar nog nie by Buller opgekom het nie 
maar nadat hy so 'n oomblikkie gedink het, het 
hy net so stompsinnig geantwoord dat "It has got 
to stay there". Hierop het a Court verduidelik dat 
die troepemag beslis kanonne nodig sou he as 
hulle hulle op die kop moes handhaaf. Vir die 
moeilikheid het Buller ook 'n uitweg gehad. Hy 
het eenvoudig aan die bevelvoerder van die 
troepekamp by Frere las gegee om 'n battery 
bergkanonne na Warren se kamp toe aan te stuur 
om die ekspedisie te vergesel. Ironies het a Court 
later in verband met die hele plan om Spioenkop 
in te neem, opgemerk dat 

"There was no plan except that we were to 
take the hill and stay there. Some 1,700 men 



were to assault a hill 1,740 feet high in the 
centre of the Boer position, and the rest of 
Buller's 20,000 men were to look on and do 
nothing." 6 

Dis 'n bietjie oordrewe gestel. Wei het Buller 
geen instruksies aan Lyttelton en die bevel- 
voerders by Frere en Chievely uitgereik om af 
leidings aanvalle ter ondersteuning van die 
aanval op Spioenkop op die Boere te doen nie, 
maar Warren het darem aan Clery, die bevel- 
hebber van die "left attack" (nie die "left lie and 
look on" nie), 9 infanterie bataljons, 'n berede 
af deling en 14 kanonne - 'n totaal van meer as 
10,000 troepe - gelaat waarmee hy die Boere op 
die Tabanyama na hartelus kon aanval en 
opdons. 

Ook het Warren Spioenkop nie sommer vir die 
snaaksigheid en sonder enige doel voor oe laat 
beset soos sommige Engelse skrywers wil 
voorgee nie. Warren se plan met die verowering 
en besetting van Spioenkop was - al word dit 



C. a Court Repington, Vestigia, pp. 216-217 '. 



ook nerens uitdruklik gese nie - ongetwyfeld om 
in die linkerflank van die Boere op die 
Tabanyama te kom, sodat hy hulle onder 'n 
kruisvuur kon bring van sy "left attack" wat 
hulle in die front moes bestook, en sy "right 
attack" wat hulle in die linkerflank moes aanval. 
Daarvoor het Spioenkop wat al die hoogtes in die 
omgewing gedomineer het, vir horn na 'n ideale 
sterling gelyk. Dit was dan ook 'n baie goeie 
stelling vir die verwesenliking van die oogmerke 
wat Warren gekoester het. As die Spioenkop- 
kruin reg beset was, kon die Engelse op 
Drieboomkop en Spioenkop die Boere sonder 
moeite van Groenkop - net wes van Spioenkop - 
verdryf het en dan kon al die Boere stellings op 
die Tabanyamakruin onhoudbaar gemaak word. 

Ook kon die Boere wat ten ooste van Spioenkop 
op die Brakfonteinhoogtes gele het, van 
Spioenkop af in die regterflank aangeval word, 
'n Troepemag op Spioenkop sou dus in same- 
werking met Lyttelton se kontingent ook die 
burgers op die Brakfonteinheuwels onder so 'n 
swaar kruisvuur kon bring dat hulle sou moes 



vlug. Dan sou ook die pad wat oor Potgietersdrif 
na Ladysmith geloop het, vir die troepe oopgele 
het. 

Warren se plan om Spioenkop te verower en te 
beset, was dus glad nie so dwaas as wat deur sy 
kritici voorgegee word nie. Daar was egter een 
noodsaaklike voorwaarde aan die suksesvolle 
besetting van die kop verbonde: die bevel- 
voerders van die troepe wat die besetting moes 
onderneem, moes die Spioenkopkruin ken of 
minstens weet hoe dit gelee was en hoe dit gelyk 
het. Die kaarte waaroor die Engelse beskik het, 
was vir hulle in die verband van geen hulp nie en 
mens sou dus verwag dat Warren ten minste 
verkenners teen die kop sou uitgestuur het om 
die kruin te probeer verken. Die gevaar dat die 
verkenners deur die Boere gevang sou word, was 
groot maar die risiko moes geneem word. Hy het 
dit egter nie eers probeer nie, hoe noodsaaklik dit 
ook al was, en horn met ander bedrywighede 
besig gehou. 

Een van sy grootste kwellinge was die 
voorsiening van water aan die troepe op die kop. 



Waterdraers wat Buller beloof het om aan horn te 
stuur, het nie aangekom nie. Toe het een van sy 
staf 'n skema uitgewerk om water na die kruin 
toe te laat aanry in die blikke waarin die troepe 
se "army biscuits" verpak was. Hiervoor sou 25 
muile gebruik word wat elkeen 2 blikke - d.w.s. 
17-18 gallon water - sou moes dra. 7 Origens het 
hy met genls. Woodgate en Coke gesels oor die 
oprigting van 'n verbandpos op die kruin, die 
inrigting van 'n veldhospitaal aan die voet van 
die kop, die opmarsroete wat gevolg moes word, 
die wyse waarop die aanval deur horn met 
kanonvuur gesteun sou word wanneer die troepe 
weerstand sou ondervind en, ja, natuurlik oor hul 
instruksies." 

Die instruksies wat Warren, Coke en Woodgate 
gedurende die loop van die middag uitgereik het, 
het as volg gelui: 

A. Van Warren aan Coke: 

"To G.O.C. Right attack: 

7 Sien Cd. 968 p. 34, Verslag van maj. H. N. Sargeant. 

8 Vgl. Julian Symons, p. 2 11. 



1. The G.O.C. the force had decided to seize 
Spion Kop tonight. 

2. You will detail from the troops under your 
orders 2 battalions and Thorneycroft's 
Mounted Infantry and Vi company R.E. to 
carry out this operation. 

3. Major- General Woodgate is to command 
this force. 

4. The Column will parade at the place 
appointed by you, and you will issue all 
necessary orders. The Column should move 
off not later than 12 midnight. 

5. Extra ammunition must be carried on 
ammunition mules drawn from the Regiments 
of your own force. 

6. One day's complete rations are to be 
carried on the man, and wagons with supplies 
and great-coats brought up as far as possible 
at present without exposure. 

7. All natives in the vicinity of the 
commencement of your line of advance 



should be confined to their kraals by cavalry 
piquets, which should act after dark tonight. 
Wright's Farm should also be piqueted and 
inhabitants confined to the building. 

8. The Imperial Light Infantry now at the 
Pontoon Bridge will be ordered to occupy the 
heights E. and W. of the gully above Wright's 
Farm after dark tonight, ready to support you 
and keep open your communications. 

9. A mountain battery has been ordered to 
come up, and will be sent up the Spion Kop as 
soon as they arrive, after you have made your 
lodgment on the hill. 

10. The artillery and infantry of your right 
attack must be prepared to support the 
Column occupying Spion Kop by their fire as 
soon as it is light. 

11. Entrenchments must be made on the top 
of Spion Kop as soon as it is taken; the half 
company R.E. will bring their extra tools for 
this purpose. 



12. The G.O.C. desires that the regiments you 
may detail for the Spion Kop Column should 
be relieved from further duty today. 

13. Endeavour will be made to collect any 
puckall mules there may be in camp to carry 
water. Failing this, water can be carried on 
mules in waterproof sheets. 

14. Signalling communication must be 
established as soon as secrecy is no longer 
possible. 

15. A special party from the R.A. to observe 
and report by signal the effect of Howitzer 
fire must also accompany the Column:" 9 

B. Van Coke aan Woodgate: 

"1. The General Officer Commanding has 
decided to seize Spion Kop. 

2. The operations will be conducted by 
Major-General Woodgate, who will detail two 
battalions of his own brigade, to which will be 



" Sien Britse amptelike History of theWar in South Africa, 
II, p. 636, Bylaag 9 (M). 



attached about 100 men of Thorneycroft' s 
Mounted Infantry and half company Royal 
Engineers. 

3. Rendezvous just east of the encampment 
Royal Engineers, at 7 p.m. Men must be kept 
concealed from the front. 

4. One hundred and fifty rounds of 
ammunition will be carried by the men. The 
General Officer Commanding 11th brigade 
will attach three mules to each battalion, and 
the Officer Commanding 10th brigade three 
mules, this afternoon. Ammunition for these 
mules will be furnished by the battalions con- 
cerned. One day's complete ration to be 
carried by the men. All horses to be left at the 
Royal Engineer bivouac. The mules will 
follow in rear of the Column. Men will carry 
entrenching tools in stretchers. 

5. The Officer Commanding the Royal 
Dragoons will arrange to piquet all native 
kraals on the line of advance, and also 



Wright's Farm. All inhabitants should be 
confined to the buildings. 

6. Men will of course carry filled water- 
bottles, and should be cautioned that a refill 
may be difficult. Battalions will endeavour to 
make some arrangement by fastening biscuit- 
boxes on to mules, or in some other manner, 
to carry extra water. 

7. The General Officer Commanding 11th 
brigade will arrange that the Volunteer 
ambulance and the bearer company of the 
brigade send detachments. No ambulance to 
be nearer than the Royal Engineer bivouac till 
day-light." 10 

C. Van Woodgate aan sy brigade: 

"1. The General Officer Commanding has 
decided to seize Spion Kop this night. 

2. The following troops will compose the force: 
Royal Lancaster regiment <6 companies>, 2nd 
Lancashire Fusiliers, Thorneycroft's Mounted 



Infantry <180 men> Half company 17th 
company Royal Engineers. 

3. The above troops will rendezvous at White's 
Farm (lees: Wright's Farm) about half mile 
north-west of Pontoon Bridge at 7 p.m. ' ' 

4. Extra ammunition will be carried on the mules 
supplied by the 10th brigade. 

5. One day's complete rations will be carried. 
Wagons with supplies and great-coats will be 
brought up as soon as possible without exposure; 
also water carts and machine guns. 

6. The South Lancashire regiment will hand over 
six mules, three to each battalion, for water- 
carrying purposes. 

7. Pack mules will be utilized for carrying water 
in waterproof sheets. '" 



° Sien Ibid., p. 637, Bylaag 9 (N) en Cd. 1791 p. 442. 



1 ' Hierdie bevel is later verander en die troepe gelas om op 
'n plek noord van Wright se plaas in 'n lang, rotsagtige 
kloof byeen te kom wat na die voet van Spioenkop geloop 
het. Dit was nie ver van Warren se hoofkwartier af nie 
(Knox, pp. 57-58). 



8. Twenty picks and twenty shovels to be carried 
in regulation stretchers. 

9. Password, 'Waterloo." 13 

Die bevele wat hier in extenso aangehaal is, was 
tiperend van die Britse manier om bevele uit te 
reik. Dit was omslagtig en vol besonderhede oor 
aangeleenthede wat net so wel deur junior 
offisiere gereel kon word. In kort het dit egter 
daarop neergekom dat genl. Woodgate 
gedurende die nag met die 2nd Lancashire 
Fusiliers, die Royal Lancaster regiment, 
Thorneycroft' s Mounted Infantry en 'n halwe 
kompanie Royal Engineers die helling van 
Spioenkop moes beklim, die Boere wat hulle 
daarop sou aantref, met 'n verrassingsaanval 
moes verdryf en hulle dan self op die kop moes 
ingrawe. Met die oog daarop moes elke manskap 

12 Aangesien die "waterproof sheets" nie doelmatig vir die 
vervoer van water was nie is, soos reeds vermeld, blikke 
gebruik waarin die "army biscuits" verpak was wat gereeld 
aan die Britse leers gestuur is. 

13 Britse amptelike History of the War in South Africa, II, 
pp. 637-638, Bylaag 9 (O). 




Lt.-kol. A. W. Thorneycroft 



150 patrone (en natuurlik sy geweer en bajonet) 
en 'n voile dag se rantsoene asook sy waterfles 
vol water met horn saamdra en die genietroepe 
die nodige gereedskap vir die maak van 
verskan sings. Ook moes die infanterie help met 
die vervoer van pikke en grawe in kampbedjies 
("stretchers"). Verdere voorrade ammunisie, 
water en krygs kommissariaat asook wapentuig 
soos masjiengewere en 'n battery berg kanonne 
sou, op muile verpak, die kolonne vergesel of 
anders agterna gestuur word. 

Ten einde geheimhouding te verseker, moes die 
bevelvoerder van die Royal Dragoons alle 
Bantoe krale langs die opmars linie asook 
Wright se plaas deur wagte laat beset, wat moes 
toesien dat niemand die geboue verlaat nie. Ook 
moes die offisiere en manskappe wat aan die 
ekspedisie sou deelneem en die aand om 7-uur 
op 'n aangewese plek ten ooste van die Royal 
Engineers se kamp moes byeenkom, sorg dat die 
Boere hulle nie in die oog kry nie. 

Terwyl hulle op die aand gewag het, het Warren 
en Coke die laaste voorbereidsels met die oog op 



die aanval getref. Hulle was lugtig dat die Boere 
van Tabanyama af versterkings na Spioenkop toe 
sou stuur wanneer die geveg daar losbars. 
Daarom het hulle al hul veldbatterye en 
houwitsers op verskillende punte in die Boere 
linie ingestel. Hul doel was om onmiddellik na 
die verowering van die kop die hele Boere linie 
onder vuur te neem ten einde die stuur van 
versterkings van die Tabanyama af na Spioenkop 
te verhinder. Om dit des te effektiewer te kan 
doen, is die 19de battery Royal Field Artillery 
van die omgewing van Venterspruit af na Wright 
se plaas verskuif en in 'n posisie geplaas van 
waar dit die nek tussen Groenkop en Conical Hill 
kon beheers. I4 Warren het toe met Woodgate 
ooreengekom dat sodra die troepe Spioenkop 
verower het, laasgenoemde aan Warren daarvan 
met 'n seinlamp kennis sou gee. Dan sou van die 
kanonne op Drieboomkop ster granate afvuur om 
aan al die Britse troepekampe aan die Bo-Tugela 
berig te gee dat Spioenkop ingeneem was. 



14 Britse amptelike History of the War in South Africa, II, 
p. 377; Julian Symons, p. 211. 



Daarna sou die kanonne die Boere linies ten 
heftigste begin te bombardeer. Met die aanbreek 
van die dag wanneer dit lig genoeg was om te 
sien, sou die troepe ook met hul geweers op die 
Boere linie losbrand. As daar geen geveg op 
Spioenkop plaasvind nie en die kruin daarvan 
sonder slag of stoot in Britse hande val, sou daar 
egter geen geskiet in die nag plaasvind nie. 

Solank as Warren en sy offisiere besig was om te 
peins en te praat oor wat nog gedoen moes word, 
het een van die offisiere wat die kop moes 
beklim, gedurende die laat middag ure daaraan 
gedink dat mens in die nag teen 'n onbekende 
berghelling kon verdwaal en miskien kon klim 
en klim sonder om ooit op die kruin te beland. 
Hy was lt.-kol. A. W. Thorneycroft, aanvoerder 
van Thorneycroft' s Mounted Infantry en 'n 
frisgeboude kerel van 6 voet 2 duim lank. Hy het 
die kamp toe verlaat en die marsroete wat die 
troepe moes volg, sorgvuldig besigtig. Hier en 
daar teen die helling van die kop het sekere 
punte horn opgeval wat as bakens vir die kolonne 
tydens hul nagtelike opmars kon dien: eerstens 



'n groep Ban toe krale 'n ent teen die helling op; 
verder aan 'n klompie borne wat bymekaar 
gestaan het; nog verder aan 'n steil rotsrif 
waaroor mens seker sou bars om te kom maar 
tog 'n baie goeie baken; en ten slotte naby die 
kruin 'n oop grasveld met borne omsoom. Van 
hierdie en ander in die oog vallende bakens het 
hy sorgvuldig aantekening gemaak sodat hy 
darem in die nag teen die helling op sou kon 
koershou. I5 

Op 23 Jan. 1900 teen 7nm. het die ongeveer 
2,000 troepe wat Spioenkop moes aanval, op die 
aangewese vergaderplek op Wright se plaas 
aangekom. Hulle was daar goed buite sig van die 
Boere en is nadat dit donker genoeg was, in 
formasie vir die opmars opgestel.' 6 Woodgate 
het dit verstandig geag om op die laaste moment 



15 Vgl. Leyds 779 (iii), Verslag van kapt. Ram en luit. 
Thomson oor die oorlog, p. 697; Britse amptelike History 
of the War in South Africa, II, pp. 379-380; Du Cane, p. 
143. 

16 Die sterkte van die kontingent word deur Nierstrasz op 
ongeveer 2,000 man gestel. VA bataljons moes egter 
altesaam sowat 3,500 man beloop het. 



ook twee kompanies van die South Lancashires 
te gebied om sy troepemag te verge sel. 

Om 7 nm. het Warren die volgende algemene 
bevel aan al die troepe onder sy beheer uitgereik: 

1 . Die opmars van die kontingent wat Spioenkop 
moes verower, sou teen middernag begin en die 
aanval op die kop deur 'n mag van ongeveer 31 
bataljons onder aanvoering van genl. Woodgate 
deurgevoer word. 

2. Van Drieboomkop af moes die aanval deur die 
troepe van genl. Coke, algemene bevelvoerder 
van die "right attack", ondersteun word. As daar 
gedurende die nag van Spioenkop af gevuur 
word, sou die artillerie ster granate van 
Drieboomkop af afvuur en tewens vuur open op 
verskillende punte in die rug van die vyandelike 
posisie. Daardeur sou die vyand verhinder word 
om versterkings van die Tabanyama en Brak- 
fontein af na Spioenkop toe te stuur. Met die 
aanbreek van die dag moes die infanterie op 
Drieboomkop die vuur van die artillerie met hul 
Lee-Metfords versterk. 



3. Genl. Clery, algemene bevelvoerder van die 
"left attack", d.i. die troepe wes van 
Drieboomkop, moes self besluit of hy 'n 
afleidings aanval op die Tabanyama sou doen 
wanneer daar van Spioenkop af gevuur word, en 
of hy dit moes laat. 

4. 'n Stafoffisier van sowel Coke as Clery se 
afdelings moes hulle om middernag by Warren, 
die algemene bevelvoerder van die mag, op 
Drieboomkop aanmeld. 

5. Alle troepe moes in kennis gestel word van die 
operasies wat sou plaasvind en daar moes nie 
gevuur word behalwe op bevele van bataljons 
aanvoerders nie. 

6. Die wagwoord was: Waterloo. 

7. Sodra die gevuur begin, moes daar telkens 
deur middel van boodskappers of seine aan 
Warren rapport gedoen word. Hy sou by Drie- 
boomkop wees. 

8. Die verdeling van die troepemag in 'n "right 
attack" en 'n "left attack" was bloot tydelik met 
die oog op taktiese oorwegings. Vir administra- 



tiewe doeleindes (o.a. by die opmaak van 
ongevallelyste) sou die mag ingedeel bly in 'n 
2de divisie, 'n 5de divisie en korps troepe. 

9. Genl. Coke sou die 5de divisie tydelik aanvoer 
en ook sy eie staf benoem. 

10. Die Imperial Light Infantry wat die dag 
aangekom het, sou onder die bevel van genl. 
Coke, aanvoerder van die "right attack", val. 
Laasgenoemde het dus oor nog 'n addisionele 
bataljon beskikking gekry. 17 

Afgesien van die skriftelike bevele is daar ook 
mondelinge bevele aan die troepe gegee. 
Thorneycroft het bv. 'n kort toesprakie vir sy 
af deling gehou waarin hy o.a. gese het: 

"We are about to attack Spion Kop. Make no 
noise. It's bayonet work only. No shots are to 
be fired. No smoking. No talking. Keep in 
close touch with one another. The honour of 



the regiment is in your hands. I can trust you 
all to do your duty."' 8 

Ook het hy aan sy troepe bevel gegee om plat te 
val sodra daar deur die vyand gevuur word, en 
stil te bly le totdat die vyand hul magasyne leeg 
geskiet gehad het. Eers dan moes hulle vorentoe 
storm en die vyand oorrompel." Dieselfde 
bevele is deur die ander bevelvoerders - kol. 
Blomfield van die Lancashire Fusiliers en kol. 
M. E. Crofton van die Royal Lancasters - aan 
hul bataljons gegee toe hulle 'n paar woorde van 
bemoediging tot hul troepe gerig het."' 

2. Die Britse opmars 

Om 9 nm. het die kolonne hul vergaderplek op 
Wright se plaas verlaat en die opmars na die 
Spioenkopkruin begin. 2 ' Terwyl hulle teen die 



en 



17 Britse amptelike History of the War in South Africa, II, 
p. 638, Bylaag 9 (P). 



18 W. Baring Pemberton, p. 171; Knox, p. 58. 

19 Vgl. Ram en Thomson se verslag, p. 699 
Thorneycroft se rapport in Cd. 968. 

211 W. Baring Pemberton, p. 171. 

21 Sien Cd. 968, p. 28, rapport van kol. Thorneycroft. 
Skrywer aanvaar hierdie amptelike verklaring aangaande 
die tyd waarop die opmars begin het as getrou. Etlike 



hoogte af na die voet van die suidwestelike 
helling van Spioenkop gemarsjeer het - hulle sou 
die kop nl. van die suide westekant af beklim - 
het Talbot Coke hulle geinspekteer. 'n Uur nadat 
hulle weg was, het. Talbot Coke twee kompanies 
van die Connaught Rangers agter die kolonne 
aan gestuur met die opdrag om 'n saamtrekpunt 
hoog teen die helling van Spioenkop in te rig en 
te verskans, waar die troepe kon vasskop as hulle 
miskien van die kop af verdryf sou word. 22 Hy 
het nou nie juis so iets verwag nie maar dit was 
tog raadsaam om nie oormoedig te wees nie. 
Trouens Spioenkop was 'n belangrike stelling en 
daar was alle rede om te vermoed dat dit sterk 
deur die vyand beset sou wees. 

Aanvanklik het twee Bantoes die kolonne as 
gidse gedien, klaarblyklik omdat hulle teen die 
hang van Spioenkop gewoon het en daar dus 
aangeneem is dat hulle die pad na die kruin toe 



outeurs stel dit op 8.30 nm. Knox {Buller's Campaign, p. 
59) gee dit aan as kort na 9.30 nm., Nierstrasz (II band 3, 
p. 733) as 7 nm. en Ransford (p. 63) as 8:20 nm. 
22 Du Cane, p. 143. 



sou ken. Een het horn egter baie gou uit die voete 
gemaak en die ander een het blykbaar nie begryp 
wat van horn verlang word nie." Gevolglik het 
Thorneycroft aan Woodgate aangebied om die 
troepemag na die kruin toe te lei. 

Woodgate en a Court was dit eens dat 
Thorneycroft die beste bevoeg was om as gids 
vir die kolonne op te tree, aangesien hy darem 
die pad waarmee getrek sou word van 'n af stand 
af noukeurig in oenskou geneem het. Daarom het 
hulle die kolonne na 'n opmars van 'n myl en 'n 
half tot stil stand gebring om Thorneycroft in die 
voorhoede te plaas. Die opmars is daarna in die 
volgende volgorde voortgesit: Vooraan was 
Thorneycroft' s Mounted Infantry, 18 offisiere en 
180 manskappe, almal te voet. Hul perde het 
hulle nl. volgens instruksies in die kamp 
agtergelaat. Op hul hakke was Woodgate en sy 
staf, agtereenvolgens gevolg deur die 2nd 
Lancashire Fusiliers, die halwe kompanie Royal 
Engineers, die ses kompanies 2nd Royal 



' W. Baring Pemberton, p. 171. 



Lancasters en die twee kompanies 1st South 
Lancashires. 

Die manne van die genieaf deling het elkeen 'n 
pik en 'n graaf met horn saamgedra en party ook 
koevoete. 'n Vyftal muile met gereedskap belaai, 
het hulle vergesel, terwyl nog meer gereedskap 
deur die infanterie in kampbedjies ("stretchers") 
meegevoer is. Daar moes ook sandsakke van die 
laerplek af saamgeneem word maar die is 
vergeet en agtergelaat. Die breedgeskouerde 
Thorneycroft het met twee offisiere, nl. luit. 
Farquhar en luit. Gordon Forbes, en twee 
manskappe van sy korps, Shaw en Macadam, 'n 
entjie voor die kolonne geloop. 24 

Van die laerplek af tot op die bree vlakte wat 
tussen Spioenkop en Groenkop geloop het en 
wat die troepe moes oorsteek om die voet van 
die berghang te bereik waarmee hulle na die 
kruin wou klim, het dit afdraand en dus maklik 



"* Britse amptelike History of the War in South Africa, II, 
p. 379; Times History, III, p. 250; Du Cane, p. 143; 
Symons, pp. 210 en 212; Ram en Thomson, p. 698; Knox, 
p. 59. 



gegaan. Niemand was dan ook juis moeg toe die 
kolonne aan die voet van die berg beveel word 
om te halt nie. Die halt was egter noodsaaklik ten 
einde Thorneycroft in staat te stel om deur 
middel van verkenners eers vas te stel waar sy 
eerste baken teen die berghang op, nl. die groep 
Bantoe krale, was. Eers nadat hy dit gekry het, 
het die kolonne teen 10 nm. - volgens sommige 
skrywers teen 11 nm. - begin om die heuwel 
waarteen 'n dowwe paadjie uitgeslinger het, te 
beklim. Dit was 'n uiters moeisame onderneming 
wat die troepe weldra uitgeput het. Die gras was 
lank en die helling wat besaai was met los klippe 
van afwisselende grootte en groot rotse, en 
verder deurklief was van talle spoel slootjies 
tussen die rotse en klippe, was baie ongelyk. 
Daarby was die nag pikdonker. Die maan het wel 
om 1 1 nm. opgekom maar die lug was met swaar 
reenwolke bedek en telkens het reenbuie geval. 
Slegs af en toe het die lig van die sterre dof deur 
die wolke gebreek en die wereld enigsins beter 
verlig. 



Die gevolg was dat die troepe uiters stadig teen 
die helling uit gestrompel het. Hulle het oor die 
klippe gestruikel en moes dikwels swaar belaai 
soos hulle was met patrone, rantsoene en selfs 
gereedskap vir die uithaal van loopgrawe - oor 
die groot rotsblokke in die donker kruip. Dit het 
die kerels uitgeput. Gelukkig moes daar telkens 
halt gemaak word om Thorneycroft die 
geleentheid te gee om vas te stel of die kolonne 
nog op die regte pad was of om die volgende 
baken op te soek waar die troepe volgens die 
aantekeninge wat Thorneycroft die middag 
gemaak het, verby moes gaan. Dan het die afge- 
matte troepe hul kans waargeneem om te slaap, 
tot groot ergernis van a Court en die verskillende 
regiments offisiere wat voortdurend moes sukkel 
om hulle wakker te kry sodat die opmars 
voortgesit kon word. Om die las van die 
genietroepe en ook van die infanterie onder die 
omstandighede ligter te maak, is hulle naderhand 
toegelaat om party van die swaar gereedskap wat 
hulle moes saamdra met die oog op die maak van 
verskansings op die Spioenkopkruin, maar teen 



die helling agter te laat sodat hulle makliker oor 
die weg kon kom. 

Tydens die opmars oor die ongelyke terrein het 
die gereedskap wat die troepe vervoer het, asook 
hul gewere, voortdurend teen die klippe gestamp 
omdat die soldate aanhoudend in die spoelslote 
of oor die klippe gestruikel het. Daar was dus 
heelwat lawaai wat die nadering van die 
kontingent aan die vyand kon verraai. Gelukkig 
vir die Engelse het daar egter 'n sterk wind van 
die kruin se kant af gewaai wat die geraas vir die 
Boere onhoorbaar gemaak het. Dit, en die feit dat 
die soldate nie toegelaat is om lig te maak of te 
rook nie, het tot gevolg gehad dat hulle die kruin 
van die kop heeltemal ongemerk genader het. 'n 
Hond wat ontydig sy verskyning tussen hulle 
gemaak het, het tot hul geluk ook nie geblaf nie 
en is deur een van die beuelenaars van die leer 
gepaai en met 'n tou om die nek stilweg na die 
voet van die kop geneem. 

Die klere van die soldate was spoedig papnat van 
die reen en die lang, nat gras waardeur hulle 
moes sukkel en hul skoene vol water, want 



telkens het hulle in poeletjies of stroompies 
water getrap. Ten spyte van die ontberings en 
van die donker het die troepe wat in viere 
gemarsjeer het, egter verbasend goed verband 
met mekaar gehou. Ook het lt.-kol. Thorneycroft 
sy een baken na die ander bereik sonder om ooit 
te verdwaal. Die laaste deel van die opmars was 
die swaarste. Eers het die troepe oor 'n besonder 
klipperige deel van die berghelling gesukkel en 
toe hulle uiteindelik minder klipperige gebied 
bereik, het die helling baie steil geword. Die 
kontingent het Thorneycroft se laaste baken - die 
oop grasveld - bereik en die leier wis toe dat 
hulle baie naby die kruin moes wees. Dit was 
pikdonker. 

Thorneycroft het sy manskappe toe beveel om 
bajonette te bevestig, in een lang linie uit te sprei 
en plat op die nat gras te gaan le totdat die troepe 
agter hulle ook gereed sou wees. Daarna is die 
bevel gefluister: "Rise ... Advance ... Make no 
noise." Stadig het die linie vorentoe gesluip met 
die verkenners nie meer as 30 tree in hul front 
nie. Toe het die voorste linie weer gaan le terwyl 



die linie agter hulle bajonette bevestig het. 
"Advance ... Down ... Creep forward", het dit 
weer gedemp van Thorneycroft gekom en weer 
eens het hulle voorwaarts beweeg. 25 

3. Die Britse inname en besetting van 
Spioenkop 

Spioenkop, 'n berg met 'n driehoekige kruin wat 
van die suidwestelike uitloper af in 'n 
noordwestelike, noordoostelike en noordelike 
rigting gelyk soos 'n tafel uitgestrek en dan vir 
ongeveer 200 tree geleidelik begin daal het 
voordat die helling skielik aan die noordelike, 
oostelike en westelike kante baie steil na benede 
geval het, was deur die Boere swak beset, nl. 
slegs met 'n gedeelte van die kommando 
Vryheid onder die bevel van wnd. kmdt. 



25 Sien in verband met die opmars Britse amptelike History 
of the War in South Africa, II, p. 380; Du Cane, pp. 143- 
144; Times History, III, p. 250; Ram en Thomson, p. 698; 
Nierstrasz, II band 3, p. 734; Symons, pp. 212-213; 
Pemberton, pp. 171-172; J. H. Cilliers, Die Slag van 
Spioenkop {Argiefjaarboek, 1960, II, pp. 19-20); Barnard, 
pp. 93-94. 




Vervoer van Britse artillerie oor die pontonbrug oor die Tugela 



Salomon Grobler. Op 21 Jan. 1900 het genl. 
Louis Botha egter 'n versoek aan genl. S. W. 
Burger gerig om die kop te laat inspekteer met 
die doel om vas te stel of daar nie 'n kanon op 
geplaas kon word om die vyand op die suidelike 
kruin van die Tabanyama in die rug te bestook 
en sy kamp stukkend te skiet nie. 26 Daarop het, 
maj. J. p. Wolmarans, bevelvoerder van die 
artillerie, op 22 Jan. 1900 'n sterling vir 'n 75 
mm-Krupp uitgesoek en is 'n 25-tal manskappe 
van die Duitse korps met die maak van die 
kanonskans - en blykbaar ook ander skanse - 
belas." 

Volgens H. Jannasch, een van die manskappe 
van die Duitse korps, in 'n baie lesenswaardige 
artikel wat in 1902 gepubliseer is, was die kop 
die nag van die 23ste deur altesaam sowat 195 
man beset. Hiervan was 25 lede van die Duitse 
korps, besig om teen die boonste helling van die 
kop skanse op te werp. Links van hulle op die 
piek van die berg wat soos 'n gelyksydige 



driehoek met die hoeke na die noorde, ooste en 
weste uitgestrek het, was 70 man van die 
kommando Vryheid op brandwag uitgestel en 
regs van die klompie Duitsers teen die helling 
van die kop het die res van die Vryheid 
kommando gele, sowat 100 man sterk. 38 

Teen eenuur die nag het die Duitsers die skanse 
voltooi gehad en gaan slaap. Ook die burgers van 
die kommando Vryheid aan weerskante van 
hulle was diep in droomland, behalwe 'n 15-tal 
van die brandwag bo-op die kop wat wag gestaan 
het."' Ook hulle was half aan die slaap en het 



26 Preller, 12, deel III (b), p. 31. 

27 Vgl. Barnard, p. 94. 



28 H. Jannasch, Siidafrikanische Kriegsbldtter, Basel 7902, 
aangehaal by Vallentin, Der Burenkrieg, I, pp. 314-315. In 
1942 het Jannasch 'n werk gepubliseer, Onder Boeren, 
Britten en Bantoes, waarin hy egter nie al die 
besonderhede verskaf wat in Siidafrikanische Kriegsbldtter 
voorkom nie en o.a. meedeel dat daar 50 Vryheid burgers 
op die piek van Spioenkop was. Dis in stryd met sy 
vroeere en met ander getuienisse, bv. die vervat in die 
"Officieel" berig in die Volksstem van 27 Jan. 1900. 

Vgl. Jannasch, Siidafrikanische Kriegsbldtter (by 
Vallentin, I, t.a.p.); Penning, De Oorlog in Zuid-Afrika, p. 
486; en Nierstrasz, II band 3, p. 734; Britse amptelike 
History of the War in South Africa, II, p. 380. 



niks van die nader kruipende vyand bemerk 
voordat die feitlik op hulle was nie. 

Dit was pas na 3.30 vm. en alles was pikdonker. 
Die kruin van die berg was in 'n digte mis gehul. 
Skielik het van die brandwagte 'n geskuifel deur 
die gras gehoor. "Wie's daar", het hy twee maal 
geroep en toe iemand "Waterloo" skreeu, het hy 
en sy maats woes teen die hang af begin te vuur 
terwyl die Engelse doodstil le. Vir 'n minuut of 
twee het die heftige geskiet voortgeduur, toe was 
die burgers se magasyne leeg. Daar is gehoor 
hoe die burgers die slotte van hul gewere ooptrek 
om weer te laai. 

"Charge!" het Thorney croft geroep en toe het sy 
manne uit die gras opge spring en vinnig 
vorentoe gestorm. 

Jannasch vertel dat hy wakker geskrik het van 
die geskiet. Daar was 'n verwarde rumoer van 
krete wat deur die Engelse en Boere uitgeskreeu 
is, en toe 'n hoera gebrul vermeng met die 
gekerm van gewondes. Die Vryheid burgers het 
teen die kop af gevlug met gillende uitroepe van 



"Hardloop, burgers, die Engelse is op die 
koppie!" Hyself het ook onmiddellik laat spat 
terwyl agter hulle hy die Engelse juigend hoor 
roep het: "Revenge for Majuba-Hill!" "Majuba, 
Bronkhorstspruit!" het dit agter hulle voort 
gedawer terwyl hulle hulle uit die voete gemaak 
het. 30 

Toe die burgers van die kruin af verdryf was, het 
die troepe drie harde hoera' s aangehef om 
Warren in kennis te stel dat hulle die kruin 
verower het. Die mis was nl. so dig dat hulle 
horn nie met 'n seinlamp daarvan kon verwittig 
nie. Daarna het die kanonne by Drieboomkop 
ster granate afgevuur om al die troepekampe van 
die Britse sukses in kennis te stel, en toe het die 
kanonne met 'n heftige bombardement op die 
Boere stellings waarop hulle ingestel was, 
begin." 



Vgl. Jannasch, Sudafrikanische Kriegsbldtter (by 
Vallentin, I, t.a.p.), Jannasch, Onder Boeren, Britten en 
Bantoes, Baring Pemberton, pp. 172-173; Barnard, p. 94. 

Britse amptelike History of the War in South Africa, II, 
p. 381; Times History, III, pp. 250-251; Baring Pemberton, 



Oor wat die verliese met die inname van die kop 
was, is die bronne dit nie eens nie. Warren 
verklaar dat aan Engelse kant slegs 3 man 
gewond is. Thorneycroft - wat seker die beste 
sou geweet het - stel die Britse verlies 
daarenteen op ongeveer 10 man gewond. 32 
Volgens Woodgate was die Boere se verlies 1 of 
miskien 2 man gedood en volgens opgawes aan 
Boere kant is ook 'n 6-tal burgers gevange 
geneem." Dit moet egter op 'n misverstand 
berus aangesien dit tog seker in die Britse 
amptelike verslae vermeld sou gewees het as 
hulle enige van die burgers gevange geneem het. 

Hoe die kruin van Spioenkop gelee was en hoe 
dit daar uitgesien het, het Woodgate, Thorney- 
croft en die ander offisiere en troepe nie geweet 
nie aangesien niemand van hulle ooit op die kop 
was of oor betroubare kaarte daarvan beskik het 



p. 173; Du Cane, p. 145; J. H. Cilliers, Die Slag van 
Spioenkop (Argief-jaarboek, 1960, II, p. 20). 

32 Vgl. Cd. 968, pp. 25 en 28. 

33 Sien Cd. 968, p. 26; Penning, De Oorlog in Zuid-Afrika, 
pp. 486-488; en Nierstrasz, II band 3, p. 734. 



nie. Buller se ballonaf deling wat telkens die 
Boere stellings uit lugballonne besigtig het, het 
blykbaar ook niks aan Warren se "right attack" 
oor die formasie van die kruin te vertel gehad 
nie. Die gevolg was dat Woodgate en sy offisiere 
en troepe glad nie seker was van waar die grense 
van die kruin was nie. Teen die tyd wat hulle die 
Boere verdryf en klaar hoera geskreeu gehad het, 
was dit wel lig genoeg om te kan sien maar op 
die kruin van die kop het 'n digte misbank gele 
wat die uitsig tot 'n paar tree beperk het. Dat die 
leer op die kruin was, was egter seker want die 
terrein het na alle kante toe gelyk uitgestrek en 
daarna duidelik na benede begin daal. 

Nadat Woodgate die terrein haastig in alle 
rigtings laat verken het, het hy besluit om 'n 
loopgraaf met front na die noorde dwarsoor die 
tafelland waarop hy horn bevind het, te laat 
uithaal. Aan weerskante daarvan moes kort 
loopgrawe met front na die ooste en weste 
gegrawe word om sy flanke te beskut. Vanuit die 
loopgraaf, so het hy geredeneer, sou die troepe 
langs die helling s van die kop kon afkyk tot 



onder op die vlakte en dus in staat wees om 
enige Boere mag wat dit sou waag om teen die 
helling van die kop te probeer uitstorm, terug te 
skiet. Hy net nl. aangeneem dat die berg soos 
alle berge wat mens gewoonlik sien, geleidelik 
na benede sou bly daal en dat sy troepe dus 'n 
oop skootsveld teen die hele helling van 
Spioenkop af sou he tot waar dit in die vlakte 
doodloop. Daar sou natuurlik slote, rotse en 
klipbanke wees waaragter die vyand sou kon 
skuil maar dit was niks. Sy troepe sou van die 
kant van die tafelland af die hele helling in 
noordelike, oostelike en westelike rigting onder 
observasie he...! So het Woodgate gemeen en 
sonder om verdere ondersoek in te stel na die 
aard van die Spioenkopkruin aan sy genietroepe 
opdrag gegee om voort te gaan met die uithaal 
van die loopgrawe. 

Die genietroepe het dadelik die loopgraaf linie 
wat sowat 300 tot 400 tree lank was, afgepen. 
Daarna het hulle met die uitgrawingswerk begin, 
ondersteun deur die infanterie. Die uithaal van 
die loopgrawe was 'n ontsaglike taak wat veral 



die infanterie tot die dood toe vermoei het. Die 
gereedskap waaroor hulle vir die uitgrawings 
werk beskik het, die sg. "Wallace spade", het op 
die klipharde bodem van Spioenkop nie veel 
beteken nie. Op die diepte van 'n paar duim het 
die soldate op 'n bodem van soliede rots gestuit 
waarop die "Wallace spade" geen indruk 
hoegenaamd gemaak het nie. Al wat die soldate 
met die graaf kon doen, was om vlak, wye vore 
van sowat 18 duim diep op die afgepende terrein 
uit te grawe en lae borswerings voor die slote op 
te stapel met die grond en hope klippe waarmee 
die terrein bestrooi was. Die genietroepe het oor 
beter gereedskap beskik, nl. sowat 200 pikke en 
grawe, waarmee hulle in staat was om die loop- 
grawe dieper en effektiewer te maak, maar die 
was gou stomp. Hulle het nou die gereedskap 
gemis wat hulle met die nagtelike klim teen die 
kop uit laat agterbly het omdat dit te swaar was 
om te vervoer. 

Volgens die Britse amptelike History of the War 
in South Africa en Oliver Ransford is die werk 
dan ook gestaak nadat 'n baie vlak sloot voltooi 



was wat saam met die borswering wat voor die 
sloot opgewerp is, net 18 duim diep was. 
Volgens die Times History het die Engelse 
verskansing bestaan uit 'n lae wal van klippe en 
grond, 12 tot 18 duim hoog, wat voor 'n vlak 
voor opgewerp is. Die Duitse amptelike 
geskiedenis van die oorlog weer praat van "quite 
unserviceable trenches of only about 3 ft. 4 in. to 
4 ft. in height and some 12 in. to 18 in. in 
depth"- wat seker nie 'n vlak loopgraaf genoem 
kan word nie. Blykbaar was sy bedoeling om 
mee te deel dat die loopgrawe 3 vt. 4 duim tot 4 
voet wyd en 18 duim diep was. Volgens Baring 
Pemberton was die dekking wat deur die 
loopgrawe verskaf is, nerens meer as 21 tot 3 
voet diep nie en dikwels veel minder Dit skyn 
dus asof die loopgrawe teen frontvuur altans nie 
sulke slegte dekking gebied het as wat voorgegee 
word nie. Trouens genl. Botha beweer dat die 
troepe goeie loopgrawe gehad het en ook die 
foto's wat van dele van die loopgraaf na die 
geveg geneem is, toon aan dat hulle nie so vlak 



was nie en heeltemal goeie beskutting teen 
frontvuur moes gebied het. 34 

Woodgate was met die loopgrawe dan ook nie 
ontevrede nie en het nadat dit voltooi was en hy 
en a Court saam 'n koppie tee geniet het, 
laasgenoemde na Warren toe gestuur met 'n brief 
waarin hy laasgenoemde in kennis gestel het met 
die gunstige afloop van sy onderneming. Die 
inhoud daarvan was as volg: 

"Dear Sir Charles, We got up about 4 o'clock, 
and rushed the position with three men 
wounded. There were some few Boers, who 
seemed surprised, and bolted after firing a 
round or so, having one man killed. I believe 
there is another somewhere, but have not 
found him in the mist. The latter did us well, 
and I pushed on a bit quicker than I perhaps 
should otherwise have done, lest it should lift 



14 Vgl. Britse amptelike History of the War in South 
Africa, II, pp. 381-382; Times History, III, pp. 251-253; 
Du Cane, pp. 145-146; Nierstrasz, II band 3, p. 734; Ram 
en Thomson (Leyds 779, III), p. 699; Baring Pemberton, p. 
174; O. Ransford, pp. 67-68. 



before we get here. We have entrenched a 
position, and are, I hope, secure; but fog is too 
thick to see, so I retain Thorneycroft' s men 
and Royal Engineers for a bit longer. 
Thorneycroft' s men attacked in fine style. I 
had a noise made later to let you know that 
we had got in. 

Yours &C, E. Woodgate." 35 

Kort nadat a Court en Woodgate hul tee gedrink 
het, het die mis wat die kop die hele oggend 
bedek het terwyl die troepe besig was om 
loopgrawe uit te haal, effens oopgetrek, net 
genoeg om Woodgate te laat bemerk dat sy 
loopgrawe op heeltemal 'n verkeerde plek gelee 
was. Deur die dynserigheid kon hy sien dat die 
helling nie van die kant van die tafelland wat die 
kruin van Spioenkop gevorm het, geleidelik na 
die voet van die kop toe afdaal soos hy gedink 
het nie maar dat dit 200 tree - op een plek selfs 
80 tree - van die plat kruin waarop hy horn 
bevind het, skielik skerp na benede afgebuig het. 



Sy loopgrawe was m.a.w. aan die kant van die 
kruin van 'n bree, plat piek gelee wat van die 
suidelike helling af tot ongeveer in die middel 
van Spioenkop uitgestrek het. Dit het die hoogste 
piek van Spioenkop gevorm maar daarvandaan 
af was slegs die boonste 80 tot 200 tree van die 
hellings sigbaar. Die res van die Spioenkop- 
hellings was vir horn onsigbare terrein wat 
ongehinderd deur die Boere beklim sou kon 
word. Om die hellings van die voet van 
Spioenkop af te beheer tot waar die onsigbare 
terrein ophou, sou die troepe dus 80 tot 200 tree 
verder voorwaarts en na die kante toe verskuif 
moes word anders sou die Boere ongesiens teen 
die noordelike, oostelike en westelike hellings 
van Spioenkop kon uitklim en die Britse stelling 
van drie kante af tot op 'n af stand van sowat 200 
tree kon nader sonder dat die troepe daar iets aan 
kon doen. Vir Woodgate was dit 'n skrikwek- 
kende gedagte en dadelik het hy van die 
genietroepe vorentoe, na die rand van die 
Spioenkop-kruin toe, gestuur om daar ook 
loopgrawe uit te haal waarin troepe geplaas kon 



35 Sien Cd. 968, p. 26, en Symons, p. 215. 



word om die helling s van die kop met geweer- 
vuur tebestryk. 36 

Solank as hy hiermee besig was, het a Court kort 
na 7.15 vm. die kop verlaat en teen die suidelike 
helling daarvan afgedaal om Woodgate se 
rapport aan Warren te gaan oorhandig en by 
laasgenoemde ook om versterkings aansoek te 
doen. Woodgate wou in die eerste plek 'n paar 
van die twaalfponder-skeepskanonne he om die 
Boere van die kruin van Spioenkop af onder die 
bomme te steek en het in die tweede plek verlang 
dat genl. Lyttelton sy operasies met 'n afleidings 
aanval op die Boere stelling sou ondersteun." 
Van die feit dat die Britse loopgraaf verkeerd 
gelee was en dat die Boere dit tot op 'n af stand 
van 200 tree ongesiens kon nader, het a Court 
niks bemerk nie en Woodgate het horn ook niks 
daarvan gese nie. A Court was trouens doodseker 



36 Sien Britse amptelike History of the War in South 
Africa, II, pp. 381-382; Times History, III, pp. 251-254; 
Du Cane, pp. 145-146; Nierstrasz, II band 3, p. 734; Ram 
en Thomson (Leyds 779 (iii)), p. 699. 
" Julian Symons, pp. 215-216. 



dat die kop stewig in Britse hande was en dat die 
Engelse hulle daar teen enige aanval van die 
Boere sou kon handhaaf. ,s 

4. Die optrede van die Boere 

Solank as die Britse troepe besig was om in die 
digte mis loopgrawe op die rand van die plat 
tafelland bo-op Spioenkop te maak, het die 
burgers wat van die kop af gevlug het - sommige 
kaalvoet en kaalkop - die nuus aangaande die 
inname van die kruin deur die Engelse in die 
geledere van die Boere gaan versprei. 

Genl. S. W. Burger wat vir die verdediging van 
die sektor verantwoordelik was waarin Spioen- 
kop geval het, het baie groot geskrik soos blyk 
uit die volgende telegramme wat hy na ontvangs 
van die berig versend het: 

1. Aan kmdt.-genl. P. J. Joubert (voor 
sonsopgang): "Dringend. De vijand heeft een 
onzer posities namelijk de groote kop inge- 
nomen waar de Vrijheid burgers in was. Het 



Baring Pemberton, p. 178. 



is nog te donker de zaak te beoordeel. Zaak is 
ernstig." 39 

2. aan hoofkmdt. Prinsloo (voor 8.25 vm.): 
"Zend alle hulp onmiddellijk hier naar mij. 
Vijand op de kop. Wij zijn te zwak de kop 
weer te nemen en ook onze posities te 
houden." 40 

Nogtans het hy, aangevuur deur kmdt.-genl. P. J. 
Joubert wat aan horn gesein het dat alles gedoen 
moes word om die kop terug te vat/' kmdt. 
Hendrik Prinsloo van die kommando Carolina 
beveel om die kop met geweld te bestorm. 4 " Hy 
was egter daarvan oortuig dat die swak Carolina 
kommando waarvan slegs 84 man aan die 
bestorming van die kop deelgeneem het" nie in 



39 Leyds 715, Telegram no. 2 d.d. 24 Jan. 1900. 

40 Ibid., Telegram no. 5 d.d. 24 Jan. 1900. 

41 Ibid., Telegram no. 4. d.d. 24 Jan. 1900. 

42 Preller 81, Manuskrip oor die Carolina kommando; 
Barnard, p. 95. 

43 Preller 81, Manuskrip oor die Carolina kommando; 
Barnard, pp. 96-97; Davitt (p. 340) se sowat 90 Carolina 
burgers het aan die bestorming van die kop deelgeneem en 
Penning {De Oorlog in Zuid-Afrika, p. 488) se sowat 40. 




Kmdt. H. F. Prinsloo 



staat sou wees om die sterk Engelse leer te 
verdryf nie en het dan ook die volgende 
pessimistiese rapport aan die Kommandant- 
generaal gestuur: 

"Versterking gezonden weer kop te neem. 
Vijand trek nu met kanonnen en troep op ons. 
Toestand ernstig. Geloof nu niet dat wij kop 
weer kan neem. Dringend hulp. Mist nu zoo 
toe op kop en land dat wij niet kunnen zien." 44 

Dit het so pessimisties geklink dat die 
Kommandant-generaal horn gedwonge gevoel 
het om Burger oor sy wankelmoedigheid aan te 
spreek. 

"Het spijt mij", het hy voor 12-uur die middag 
aan horn getelegrafeer, "uw wankelmoedig- 
heid te bespeuren. Vertrouw op den Heer. 
Twee honderd burgers van Rustenburg zijn op 
weg naar u om te helpen. Spant alien te 
zamen en drijft den vijand er weer af! Helpt 
elkander met raad en daad en vereenigde 



krachten en de Heer zal zijn zegen en hulp er 
aan toevoegen."" 

Gelukkig vir die Boere was Hendrik Prinsloo 'n 
man wat nie so gou moedeloos geword het as sy 
generaal nie. Hy het dadelik opgetree en 30 man 
onder korp. A. Smit teen die helling op gestuur 
om die Engelse te probeer teenhou solank as hy 
die res van die burgers waaroor hy beskik het, 
georganiseer het vir 'n aanval op die Britse mag 
bo-op die kruin." 

Smit het haastig gehandel. Hy en sy manskappe 
het vinnig teen die noordoostelike helling van 
die kop uitgeklim en die genietroepe het dan ook 
pas met die maak van die verskansings op die 
rand van die werklike kruin 'n aanvang gemaak 
toe koeels hier en daar tussen hulle begin te klap. 
Voordat die burgers in alle erns kon begin te 
skiet, het die mis egter weer toegeslaan. Die 
wagte van die Britse buiteposte wat die 
genietroepe voor op die rand van die werklike 



Leyds 715, Telegram no. 12 d.d. 24 Jan. 1900. 



45 Ibid., Telegram no. 36 d.d. 25 Jan. 1900. 

46 Vgl. Preller 81, Manuskrip oor die Carolina kommando, 
p. 140. 



kruin van Spioenkop moes beskerm, kon egter 
duidelik mense op die onsigbare helling onder 
hulle hoor praat. Dit was duidelik dat die Boere 
wakker en baie naby was, gereed om tot die 
aanval oor te gaan, en Woodgate het dit dus die 
verstandigste geag om van die maak van 
verskansings op die rand van die werklike kruin 
af te sien. Die grond was daar trouens ook so 
hard dat dit baie tyd sou neem om daar 'n 
loopgraaf uit te haal wat iets werd was. 

Hy het sy troepe dus na die voltooide loopgrawe 
op die kruin van die tafelland teruggetrek en 
hulle daar as volg laat pos neem met die oog op 
die verdediging van sy hoofs telling: Op die 
regterflank in die hoof loopgraaf 4 kompanies 
van die Lancashire Fusiliers met agter hulle in 'n 
kleiner loopgraaf nog 4 kompanies van dieselfde 
regiment om die voorste troepe te onder steun. In 
die sentrum van die hoof loopgraaf het 
Thorneycroft' s Mounted Infantry stelling 
geneem met die Royal Lancaster regiment links 
van hulle; en op die uiterste linkerflank is 2 
kompanies van die South Lancashires in die kort 



loopgraaf wat aan daardie kant na die kruin toe 
ingebuig het, geplaas. 47 Enkele afdelings is ook 
vorentoe gestuur om hulle aan die kant van die 
werklike kruin waar die koeels kort tevore tussen 
die troepe begin val het, agter klippe of ander 
dekking wat hulle kon bekom, tuis te maak. Op 
die linkerflank het hier aan die kant van die 
helling sowat 40 man onder kapt. Bettington en 
luit. Grenfell gele met langs hulle in die sentrum 
20 man onder kapt. Petre, kapt. Knox-Gore en 
luit. Ellis. Regs van hulle was afdelings van die 
Lancashire Fusiliers wat vorentoe gestorm het 
om die burgers digby die kruin te help stuit. 4S 
Van Smit en sy klompie Carolina burgers wat die 
Engelse so die skrik op die lyf gejaag het, was 
egter niks te sien nie. Hulle het hulle intussen tot 
agter 'n lae bankie vlak onder die kruin 



47 Britse amptelike History of the War in South Africa, II, 
p. 382. 

48 Vgl. Times History, III, pp. 254-255; Oppenheim, 
Thorneycroft' s Mounted Infantry on Spion Kop, p. 44; en 
Cilliers (Argiefjaarboek, 1960, II, p. 23). 



teruggetrek en daar op hul kommandant, Hendrik 
Prinsloo, en die res van die kommando gewag. 49 

Prinsloo het deurtastend gehandel. Nadat hy in 
oorleg met die wankelmoedige genl. Burger die 
eerste stappe gedoen het om die Engelse op die 
kop in hul voortgang te stuit, het hy na genl. 
Botha gejaag, klaarblyklik in opdrag van genl. 
Burger, om Botha in kennis te stel van wat daar 
gebeur het en van die stappe wat hy en Burger 
besig was om te doen ten einde die toestand die 
hoof te bied. Ook wou hy hoor welke hulp genl. 
Botha kon verleen en hoe hyself verder moes 
op tree. Teen 6 vm. was hy in die laer terug."' 
Genl. Botha het horn beveel om die kop 
onmiddellik met die burgers van sy kommando 
te bestorm, en horn tewens verseker dat hy aan 
horn versterkings sou stuur en die aanval ook van 



49 Standertonner, Hendrik Prinsloo-Held en Ridder 
(Huisgenoot, 4 Des. 1936). 

50 Standertonner (Huisgenoot 4 Des. 1936); kyk ook 
Preller 81, Manuskrip oor die Carolina kommando; en F. J. 
Grobler, Die Carolina-kommando in die Tweede 
Vryheidsoorlog (manuskrip), pp. 51-52. 



verskillende punte af met geweer- en 
artillerievuur sou ondersteun sodra die kruin wat 
nog altyd in mis gehul was, sigbaar sou word. 5 ' 
Vir dekvuur om die aanval vanuit die ooste en 
noordooste in die rug te ondersteun, moes genl. 
Burger sorg. Hy het daarvoor oor genoeg 
kanonne en burgers beskik. Prinsloo het geen 
oomblik gehuiwer oor hoe hy te werk sou gaan 
nie. Hy het die twee kanonne waaroor Burger 
beskik het, dadelik in geskikte stellings laat 
plaas: die Vrystaatse Krupp teen die 
noordwestelike hang van die Drielingkoppe en 'n 
Pom-pom op 'n rant ten weste daarvan. 
Daarvandaan af kon hulle die kruin van 
Spioenkop op afstande van 2,800 meter en 1,500 
meter (d.i. 3,060 tree en 1,640 tree 
onderskeidelik) onder vuur neem sonder dat die 
Britse kanonniers hulle kon sien. Gedurende die 
verloop van die geveg is die kanonne nader aan 
hul doelwitte geskuif - die Vrystaatse Krupp 



Vgl. Standard and Diggers' News, 3 Feb. 1900, 
Onderhoud met genl. Botha; Du Cane, pp. 147-148; 
Barnard, pp. 95-96. 



selfs tot op 1,700 meter (1,860 tree) - en 
daardeur in staat gestel om die kruin van 
Spioenkop en die hellings waarteen die Engelse 
die kop moes beklim, doeltreffend te 
bombardeer. Voorts het Prinsloo 'n af deling van 
50 Rustenburgers wat die vorige aand onder die 
bevel van vk. P. Steenkamp in die laer opgedaag 
het en deur genl. Burger onder Prinsloo se bevel 
gestel is, aangese om Aalwynkoppie te gaan 
beset om die vyand daarvandaan af onder 'n 
flankvuur te neem. 52 Hierdie piek van Spioenkop 
was sowat 400 tree ten ooste van die sentrale kop 
gelee wat deur die Engelse ingeneem was en is 
nie deur die Engelse beset nie. Daarna het 
Prinsloo met nog 'n afdeling van sy burgers na 
Spioenkop gery. Die res moes op Prinsloo se 
bevel voorlopig nog 'n rukkie in die tent laertjie 
agterbly. 

In die kloof tussen Spioenkop en Aalwynkoppie 
het Prinsloo en sy manne hul perde laat staan en 



die helling te voet uitgeklim. Nadat hulle by die 
korporaalskap van Abram Smit aangekom het, 
het Prinsloo sy manne kortliks toegespreek." 
Volgens "Standertonner" het hy ongeveer die 
volgende gese: 

"Burgers en vriende, die keuse van genl. 
Botha het op ons geval om vandag 'n groot en 
gevaarlike werk te onderneem, nl. om te 
probeer om teen alle koste die vyand te 
verdrywe uit die posisies wat hy van die 
Vryheid se mense geneem het. En dit moet ek 
julle se, ons lewe hang aan 'n draad en dit kan 
wees dat nie een van ons sal terugkeer nie. 
Daarom vra ek julle om my en die ander 
offisiere vrywilliglik te volg. Ons sal nie tyd 
he om julle op te pas nie. Elkeen sal moet veg 
uit pligsgevoel. As daar dus enigeen van julle 



2 Volgens sommige outeurs is Aalwynkoppie deur die 
Heidelbergers beset. Dit word egter nie deur die amptelike 
stukke onderskryf nie. 



53 Sien Barnard, p. 96; Ram en Thomson, pp. 703-704; 
Standard and Diggers' News, 3 Feb. 1900, Onderhoud met 
genl. Botha; Preller 81, Manuskrip oor die Carolina 
kommando; Grobler, Die Carolina-kommando in die 
Tweede Vryheidsoorlog, pp. 51-53; Standertonner (Die 
Huisgenoot, 4 Des. 1936), pp. 14 vv. 



is wat nie bereid is om ons te volg, selfs tot 
die dood toe nie, dan gee ek horn nou die reg 
om om te draai." 

Niemand het omgedraai nie en toe het hy met 'n 
"Kom seuns!" die kop verder begin te beklim. 54 
Oudstryders wat voor die Historiese Komitee 
van Carolina getuig het - almal manne wat saam 
met horn teen die kop uitgeklim het - onthou 
slegs dat hy hulle tot versigtigheid gemaan en 
gese het: "Burgers, ons gaan onder die vyand in 
en sal nie almal terugkom nie. Doen julle plig en 
vertrou op die Here", en met die woorde "Kom 
Burgers!" sy manskappe verder voorwaarts gelei 
het." 

Solank as sy manskappe besig was om in 
oopgespreide formasie van klip tot klip teen die 
boonste gedeelte van die helling op te kruip, het 
genl. Louis Botha sy voorbereidsels vir die slag 
afgerond. Luit. Heinrich Grothaus - of 
Groothuizen soos Botha en die burgers horn 



genoem het - het sy 75 mm-Krupp snelvuurder 
wat anders as Burger se Vrystaatse Krupp met 
rooklose kruit geskiet het, en sy Pom-pom agter 
Langkoppie omgeswaai en op Spioenkop gerig. 
Hulle het sowat 2,900 meter (3,170 tree) van die 
kruin van Spioenkop af gestaan. Ondertussen het 
luit. Friedrich Von Wichmann op Botha se bevel 
sy 2 75mm Creusot-veldkanonne van Acton 
Homes af nader gebring en hulle effens noord 
van Langkoppie op 'n afstand van 4,200 meter 
(4,600 tree) op die Spioenkopkruin ingestel. Die 
Transvaalse Krupp- snelvuurder wat die aand 
tevore aan die voet van Spioenkop gelaat is, is na 
die agterste helling van die koppie waar Botha se 
tent gestaan het, teruggetrek en onder die 
persoonlike toesig van maj. J. F. Wolmarans op 
2,100 meter (2,300 tree) van Spioenkop af in 
posisie geplaas. Botha het die geveg ook van 
hierdie koppie af beheers omdat hy daarvandaan 
af 'n goeie uitsig op die hele gevegsterrein gehad 
het." 



" Die Huisgenoot, 4 Des. 1936. 

" Preller 81, Manuskrip oor die Carolina kommando, p. 

11; Grobler (manuskrip), t.a.p., p. 55. 



' Sien Barnard, p. 96; Ram en Thomson, pp. 703-704; 
Michael Davitt, The Boer Fight for Freedom, pp. 342-343; 



Terwyl die kanonne in posisie getrek is, het 
Botha ook burgers van verskillende kommando's 
uit hul stellings op Tabanyama en elders ten 
ooste van Spioenkop aangese om die klompie 
Carolina burgers te versterk wat besig was om 
die kop te be storm, en om bergpunte in die 
omgewing te beset, van waar die Engelse op die 
kop onder geweervuur geneem sou kon word. 
Daardeur het die getal van diegene wat die kop 
bestyg het, mettertyd aangegroei tot omtrent 400 
man. Hulle het aan verskillende kommando's 
behoort en het in los groepies teen die berg 
uitgeklim. Onder hulle was 30 man van die 
veldkornetskap Pretoriadorp onder vk. 
Zeederberg, 'n klompie uit Pretoria distrik onder 
kmdt. "Rooi" Daniel Opperman en manskappe 
van die Johannesburgse kommando, die Duitse 
korps onder luit. Schmitz-Dumont en die 
kommando Krugersdorp onder vk. J. Kemp. Die 
hoof bevelhebber van hierdie kommando's was 

Standard and Diggers' News, 3 Feb. 1900, Onderhoud met 
genl. Botha; Times History, III, p. 256. Die Boere het nie 
by Spioenkop oor twee Long Toms beskik soos Oliver 
Ransford (p. 79) beweer nie. 



volgens Davitt genl. Tobias Smuts. 57 Volgens 'n 
telegram van genl. T. Smuts wat tussen 1 1 en 12- 
uur die middag versend is, het hy met 'n 
kommando van 100 man, hoofsaaklik burgers 
van Standerton, na die vegterrein opgeruk om 
daar hulp te verleen." Hierdie versterkings het 
die kruin egter lank na die Carolina burgers 
bereik - sommige eers teen die aand - en 
Prinsloo en sy groepie moes dus vir ruim twee 
uur lank alleen veg om Woodgate se troepemag 
van die kruin af te probeer verdryf.™ 

5. Die geveg op Spioenkop tot 9 vm. 

Die burgers van Carolina het die terrein bo-op 
die kruin van Spioenkop nie geken nie. Van die 
200 tree oop terrein waaroor hulle sou moes 
storm om bo-op die piek te kom waar die 
Engelse hoof loopgraaf was, het hulle niks 
geweet nie. Toe hulle bo teen die steil helling 



57 Davitt, p. 342; Vgl. ook Barnard, pp. 97-98; en Leyds 
715, Telegram no. 46 d.d. 25 Jan. 1900. 

58 Leyds 715, Telegramme nos. 13 en 14 d.d. 24 Jan. 1900. 
9 Vgl. F. J. Grobler, Die Carolina kommando in die 

Tweede Vryheidsoorlog, p. 59. 



begin uitklim en aan die voet van die piek 
verskyn, het die koeels dan ook tussen hulle 
begin te reen. Hulle was feitlik tussen die 
Engelse en dekking was daar nie behalwe op die 
linkerflank waar Prinsloo se wakker oe 'n 
klompie groot klippe ontwaar het. Etlike burgers 
het dan ook hier geval, o.a. Willem Prinsloo, 
Jacob Malan, Theunis Breytenbach, Frans van 
Heerden en Christiaan Prinsloo, verskeie dodelik 
gewond. Die burgers het wild teen die kop begin 
afvlug om weer skuiling agter die helling te soek 
voor Prinsloo dit reggekry het om hulle nog eens 
agter 'n bankie byeen te kry en na die linkerkant 
toe te lei waar die klippe voldoende dekking 
gebied het. Tydens hierdie harwar aan die begin 
van die slag was die Boere en Engelse letterlik 
deurmekaar en het hulle handgemeen geraak. 
Sommige van die Boere het van die Engelse se 
geweers uit hul hande uit geruk en daar was 
gevalle waar, van die Boere en Engelse aan 
weerskante van dieselfde klip of rotsblok op 
mekaar gele en vuur het. 60 



° Sien Ibid., pp. 55-58; Preller 81, Manuskrip oor die 



Terwyl die geveg tussen Prinsloo se manskappe 
en die Engelse op die voorkruin van Spioenkop 
aan die gang was, het die mis wat die kruin van 
Spioenkop bedek het, teen 8 vm. oopgetrek en 
het Woodgate 'n onbelemmerde uitsig gehad oor 
die terrein. Vir die eerste maal het hy 'n aanblik 
gekry van die haglike posisie waarin hy horn 
werklik bevind het. Wei was hy in besit van die 
hoogste deel van die kruin van Spioenkop maar 
die was in die front, die flanke en selfs skuins in 
die rug deur 'n reeks hoogtes omring wat in 'n 
boog van sowat 120° om Spioenkop gele het en 
almal deur die vyand beset was. Daar was die 
Drielingkoppe op sy regterflank, 'n myl oos van 
Spioenkop, van waar die Boere die Britse 
loopgraaf op die tafelland van flank tot flank met 
hul Mausers kon bestryk. In dieselfde rigting, net 
400 tree van die Britse posisie af en deur 'n diep 
kloof daarvan geskei, was die Aalwynkoppie, 
een van die spitse van Spioenkop. Hiervandaan 

Carolina kommando, pp. 11-12; Preller 215, Verklarings 
van L. Bothnia en C. J. Davel; Standard and Diggers' 
News, d.d. 3 Feb. 1900, Onderhoud met gent. Botha; 
Barnard, p. 96. 



af kon nie alleen die flank van die hoof loopgraaf 
met geweervuur bestryk word nie maar kon die 
soldate wat op die voorste kruin geplaas was, 
ook in die rug bestook word. Die besit van 
hierdie spitsige knoets was vir die Engelse 
lewensbelangrik as hulle Spioenkop wou behou. 
Voorts was daar Conical Hill, reg voor 
Spioenkop, met Groenkop net links daarvan 
gelee, albei posisies van waar die Britse sterlings 
in die front en ook half in die linkerflank beskiet 
kon word. Van al hierdie hoogtes af het daar na 
die ooptrek van die mis 'n suiwer geweervuur, 
op die Britse stellings losgebars, en dit is spoedig 
aangevul met 'n hewige en besonder akkurate 
vuur uit 3 veldkanonne en 'n Pom-pom. 61 

Met die wegtrek van die mis het kmdt. Hendrik 
Prinsloo vir genl. Botha per heliograaf oor die 
toestand op die kop ingelig. Die heliografis, 



61 Vgl. Britse amptelike History of the War in South 
Africa, II, pp. 382-383; Ram en Thomson, pp. 703-705; 
Cilliers pp. 23-25; Standard and Diggers' News, 3 Feb. 
1900, Verklaring van genl. Botha; Times History, III, pp. 
254-256. 



Louis Bothma, het j are later verklaar dat Prinsloo 
horn opgedra het om te sein dat daar ongeveer 
1,200 Engelse op die kop was en dat hy die 
vyand wat direk voor horn was, verdryf het maar 
dat hy nie oor genoeg burgers beskik het om die 
posisie te hou nie, want sy verliese het elke 
oomblik toegeneem. Ook het hy laat weet waar 
sy eie en die Engelse stellings was sodat die 
artilleriste kon weet waar hulle hul bomme moes 
plant. Botha het volgens Bothma geantwoord dat 
hy reeds 400 man na die kruin gestuur het om 
Prinsloo se burgers te help en dat die kop onder 
geen omstandighede aan die vyand prysgegee 
moes word nie. Dwarsdeur die dag het Prinsloo 
met Botha in heliografiese verbinding gebly en 
telkens aangedui op watter punte die artillerie 
hul vuur moes rig om die nodige effek te bereik. 
Gedurende die middag is die verbinding byna 
ontwrig toe 'n Britse bom digby Bothma ontplof 
en horn met sy heliograaf toestel teen die grond 
geslinger het. Slegs die drievoet van die 
heliograaf was egter afgeruk. Die spieels was 
onbeskadig en Bothma ongedeerd, en hy het dus 
met sy rapporte aan Botha voortgegaan deur die 



heliograaf op 'n plat klip te laat rus. 62 Die 
hewige geweer- en kanonvuur op die Britse 
troepe na die ooptrek van die mis het die soldate 
wat die aanstormende Boere voor en op die 
voorkruin probeer terughou het, gedwing om 
geleidelik na hul hoof loopgraaf op die tafelland 
terug te val. Net 'n klein klompie het nog op die 
voorkruin agter gebly en probeer om die 
vordering van die opdringende burgers te 
vertraag. Die druk op hierdie klompie het by die 
minuut sterker geword namate meer en meer van 
die versterkings wat deur genl. Botha na 
Spioenkop gestuur is, teen die helling uitge- 
klouter en in 'n yl linie langs Prinsloo se 
manskappe ingeval het. 

"The Boers", so vertel 'n ooggetuie, "who 
creeping along the precipitous mountain 
sides, were in complete cover, stalking up to 
the crest line for the Boer fire was so intense 
that it was impossible for any man to stand up 
and look over the edge of the steep hill and 



live. The defenders of the advanced crest line 
were exposed to rifle fire from the green hill, 
from the Knoll and from the slopes which 
stretch towards Brackfontein: that is, from 
their left front, front, right, and right rear."" 

Moedeloos het Woodgate aan sy heliografiste 
wat op die westelike rand van die plat kruin 
gestasioneer was, bevel gegee om die volgende 
boodskap aan genl. Warren te heliografeer: 

"Am exposed to terrible crossfire, especially 
near first dressing station; can barely hold our 
own; water badly needed; help us Woodgate." 

Die heliografiste kon egter nie verder flits as die 
woord "cross-fire" nie; toe is hul instrument deur 
'n Boere granaat verniel en is hulle gedwing om 
na die suidoostekant van die berg toe terug te 
trek. Van daar het hulle die betrokke boodskap 
deur middel van vlagseine aan Buller laat 
toekom vir versending aan genl. Warren op 
Drieboomkop. Regstreekse verbinding tussen 
Warren en sy manskappe op die kop het nou nie 



'" Vgl. Preller 215, Verklaring van L. Bothma d.d. 17 Jun. 
1936; Barnard, p. 97. 



' Aangehaal by Ram en Thomson, pp. 704-705. 



meer bestaan nie en alle verdere boodskappe van 
Spioenkop af is dan ook via Buller aan Warren 
gestuur. 64 

Hoe laat Woodgate opdrag gegee het dat die 
boodskap versend moes word, is nie bekend nie. 
Dit moes egter gewees het voordat hy gewond is 
want dit is baie onwaarskynlik dat iemand wat 
dodelik deur 'n bom aan die hoof verwond is, so 
'n boodskap sou kon dikteer. Tremens hy het glo 
soveel pyn gely dat hy voortdurend net geprewel 
het: "let me alone, let me alone!"" Daar was 
egter heelwat vertraging met die afsending van 
die boodskap ten gevolge van die vernietiging 
van die heliograaf toestel op die westelike deel 
van die kop en die verskuiwing van die Engelse 
seinpos na die suidoostelike deel van die kruin. 
Dit het dus 10-uur geword voordat die boodskap 



** Cilliers, p. 25; Oppenheim, Thorneycroft's Mounted 
Infantry on Spion Kop, pp. 45-46; Times History, III, p. 
257; Ram en Thomson, p. 705. 

65 Vgl. Ransford, p. 78; Dr. Knox (Buller's Campaign, p. 
69), beweer egter dat hy wel die boodskap gedikteer het 
terwyl hy in die verbandpos op die suidelike deel van die 
kruin behandel is. 



in Buller se hoofkwartier by Spearman's Hill 
ontvang en van daar aan Warren oorgesein is." 

Kort na die Boere aanval begin het, het Buller se 
swaar skeepskanonne wat op Mt. Alice geposteer 
was, Aalwynkoppie met liddiet bomme begin te 
beskiet in die hoop om die burgers te verdryf wat 
vir die troepe in die loopgraaf op Spioenkop so 
'n knaende doring in die vlees was. Die poging 
was egter te vergeefs. Die burgers op die 
suidelike en oostelike hange van die koppie wat 
binne die vuurveld van die skeepskanonne gele 
het, het omgekruip na die noordelike helling 
daarvan waar die bomme van die skeepskanonne 
hulle nie kon bereik nie en daarvandaan af die 
vuur op die Britse hoof loopgraaf gehandhaaf. 
Ook die Britse houwitsers en veldkanonne op en 
in die omgewing van Drieboomkop en elders 
langs die Tugela het magteloos teen die Boere se 
kanon- en geweervuur gestaan. Van waar hulle 
geposteer was, kon die Britse kanonniers nie 'n 
enkele Boere kanon sien nie en die seinmanne 



65 Vgl. Cilliers, p. 25; Times History, III, p. 257; Ram en 
Thomson, p. 705. 



bo-op die kop wat met viae aan die kanonniers 
moes beduie waar hulle hul bomme moes plant 
om die vyandelike geskut te tref, het onder die 
swaar geweer- en kanonvuur wat die Britse 
stellings op die kruin bestryk het, die grootste 
moeite gehad om hul boodskappe verstaanbaar te 
maak. Die gevolg was dat die Britse 
artillerievuur hopeloos ondoeltreffend was. Nog 
die Boere kanonne wat buite bereik van die 
Engelse veldkanonne gestaan het, nog die 
burgers teen die hange van Spioenkop of op die 
omliggende hoogtes is deur die bomme getref 
wat skadeloos op die vlakte ten noorde van 
Spioenkop of agter die Tabanyama hoogte 
ontplof het. Dit was - so het genl. Louis Botha 
later aan Michael Davitt verklaar - die 
verbasende ondoeltreffendheid van die Britse 
kanonne in teenstelling met die uitstekende wyse 
waarop die Boere kanonne geplaas en bedien is 
wat in die eerste plek verantwoordelik was vir 
die Boere se oorwinning by Spioenkop. Baie van 
die bomme van die Britse kanonne het tussen hul 
eie mense tereggekom en hulle so verskrik dat 
hulle na die Boere posisies toe gehardloop het 



om daar veiligheid te gaan opsoek teen die swak 
gerigte vuur van hul eie swaargeskut. 67 Die 
enigste Boere stelling waar die Engelse artillerie 
skade aangerig het, was Conical Hill wat die 
oggend deur 'n af deling Boksburgers onder vk. 
Alberts beset is. Dit is so swaar en met soveel 
effek deur die Britse kanonne bestook dat genl. 
Botha horn gedwonge gevoel het om dit te laat 
ontruim." 8 

In die tussentyd het die Boere mag teen die 
helling volgens genl. Botha tot ongeveer 350 
man aangegroei en steeds nader aan die kruin 
gekom. Die versterkings wat vir 'n ruim gedeelte 
uit manne van die kommando Pretoria onder 
wnd. kmdt. "Rooi" Daniel Opperman gestaan 
het, het hulle gedeeltelik by kmdt. Prinsloo se 
burgers gevoeg en origens regs van hulle ingeval 
om die Boere linie so te verleng dat dit die Britse 



67 Vgl. Times History, III, p. 256; Britse amptelike History 
of the War in South Africa, II, p. 383; Du Cane, p. 150; 
Ram en Thomson, pp. 704-705; Michael Davitt, pp. 343- 
344. 

68 Sandberg, Twintig Jaren, p. 266. 



loopgraaf aan die westekant kon omvleuel. Veral 
teen die noordoostelike helling waar hulle deur 
die vuur van Aalwynkoppie af gesteun is, het 
hulle fluks gevorder en kort na 8 vm. was die 
voorste burgers aan hierdie kant binne 50 tree 
van die hoof loopgraaf van die vyand af. 
Woodgate wat besef het dat sy vuurveld vanuit 
die hoof loopgraaf hopeloos ondoeltreffend was, 
het vir horn geen ander weg oopgesien om die 
vyand te stuit as om die wagte buite die 
loopgraaf aan die kant van die kruin te versterk 
nie. Pas na 8 vm. het hy dus sowat 60 man van 
Thorneycroft' s Mounted Infantry vorentoe 
gestuur om die kant van die kruin te gaan beset 
en afdelings van die Lancashire Fusiliers links en 
regs langs hulle ingewerp om met front na die 
ooste, noordooste, weste en noordweste die 
Boere te probeer terugskiet. Die troepe is deur 'n 
swaar vuur begroet maar het tog daarin geslaag 
om in 'n yl halfsirkel om die buitenste rand van 
die kruin stelling te neem. 69 



69 Britse amptelike History of the War in South Africa, II, 
p. 384. 



Die volgehoue vasberade aanval van die Boere 
het vir genl. Woodgate diep verontrus en hy het, 
vergesel van sy staf, op en af langs die Britse 
stellings op die hoogste piek van Spioenkop 
langs beweeg om sy manskappe moed in te praat 
en versterkings na die voorkruin toe te stuur. 
Koeels en bomme het orals op die kop om horn 
neer gespat maar hy het horn daar nie aan gesteur 
nie. Naby die linkerflank van die hoof loopgraaf 
het kol. Blomfield van die Lancashire Fusiliers 
horn tussen 8.30 en 8.45 vm. tot stilstand gebring 
en horn gewys hoe vyandelike versterkings besig 
was om onderkant die Aalwynkoppie teen die 
helling van Spioenkop uit te klim. Hy was nog 
besig om te kyk toe 'n kartets koeel horn bokant 
die regteroog tref en hy inmekaarsak, dodelik 
gewond. Hy is dadelik na die loopgraaf en 'n 
bietjie later na die verband stasie op die 
suidoostelike hoek van die kop gedra terwyl sy 
brigade-majoor, kapt. Vertue, en kol. Blomfield 
na kol. Malby Crofton, die senior offisier op die 
kop, gestap en aan horn meegedeel het dat genl. 
Woodgate gesneuwel het en dat Crofton 
derhalwe die bevel moes oorneem. Inderdaad 



was Woodgate nie dood nie, al het dit ook vir sy 
staf so gelyk. Hy het eers twee maande later aan 
sy wond beswyk maar hy was nietemin vir die 
res van die stryd buite aksie. Kort daarna het ook 
kapt. Vertue geval, op slag gedood, en na horn 
ookkol. Blomfield™ 

Crofton het dadelik nadat Woodgate getref is aan 
een van die offisiere van die seindiens, luit. A. R. 
Martin, instruksie gegee om die volgende 
boodskap aan genl. Warren te sein: "General 
Woodgate dead, reinforcements urgently 
required", en die het een van die vlag seiners, 
manskap Goodyear, daarmee belas. Die 
boodskap is egter nie neergeskryf soos die 
regulasies vereis het nie maar te midde van die 
lawaai en verwarring wat die gonsende koeels en 
barstende bomme veroorsaak het, mondeling van 
die een aan die ander oorgedra met die gevolg 
dat Goodyear die volgende aan Warren via 



Buller se hoofkwartier gesein het: "Reinforce at 
once or all lost. General dead." 7 ' 

6. HOUDING VAN GENL. WARREN 

Tot op die tydstip het Warren geen getroue beeld 
van die verwikkelinge op Spioenkop gehad nie. 
Van vroeg die oggend af was hy baie gretig om 
te verneem hoe sake daar verloop maar afgesien 
van die hoera gebulder wat horn verseker het dat 
die troepe die kop beset het, het hy niks van die 
kruin af verneem nie. Toe hy sy nuuskierigheid 
haas nie meer kon bedwing nie, het hy om 5 vm. 
een van die lede van sy staf, maj. Kelly, van 
Drieboomkop af - waar hy horn met sy staf van 
ongeveer 3 vm. af bevind het - teen Spioenkop 
op gestuur om vas te stel hoe sake daar staan. 'n 
Uur later het hy horn laat opvolg met nog 'n 
boodskapper wat Woodgate moes versoek om 
alle muile wat gespaar kon word, na Warren se 
hoofkwartier toe terug te stuur sodat hulle nog 
water en voorrade na die kop toe kon aanvoer. 



'" Ibid.; Times History, III, pp. 257-258; Cilliers, p. 26. 



71 Sien Cd. 968, pp. 37-38, Briewe van Crofton, Martin en 
Warren, asook Times History, III, p. 258 en Ransford, p. 
78. 



Kelly en die tweede boodskapper het egter 
weggebly en gevolglik het Warren niks van die 
kruin af verneem voor 8.50 vm. nie, toe hy by sy 
terugkeer by sy kamp a Court daar aangetref het 
met die reeds aangehaalde brief van Woodgate. 

a Court wat, soos vermeld, die kop reeds teen 
7 vm. verlaat het, het horn verseker dat die Britse 
troepe in 'n uitstekende posisie op die kruin van 
Spioenkop ingegrawe was en dat hulle daar tot 
die oordeelsdag toe sou kon uithou teen enige 
vyand wat dit sou probeer waag om hulle daar 
aan te val. Daar was dus vir Warren hoegenaamd 
geen rede om horn oor hulle te bekommer nie - 
aldus a Court. 72 

Dit was werklik goeie nuus maar tog het Warren 
horn nie heeltemal op sy gemak gevoel nie. Om 
9 vm. het hy dus aan genl. Coke wat halfpad teen 
die helling op gestasioneer was, laat vra of 
Woodgate nie miskien ondersteuning nodig 
gehad het nie. Coke se antwoord was dat hy 
reeds vir 'n uur lank tevergeefs probeer het om 



met Woodgate in heliografiese of sein 
verbinding te kom. Daar was geen antwoord van 
die kruin af nie; maar, het hy bygevoeg, die 
Imperial Light Infantry het in 'n gunstige posisie 
gele om Woodgate se mag te versterk. Hierop 
het Warren vir Coke om 9.25 vm. gebied om 
Woodgate se mag met 'n bataljon troepe te 
versterk. Vyf minute later, pas nadat Coke die 
Imperial Light Infantry gebied het om langs 
Spioenkop op te beweeg en oos om die kruin te 
trek ten einde die Boere in die linkerflank aan te 
val, het die mis so opgeklaar dat Warren kon sien 
dat die kruin van Spioenkop onder 'n swaar 
kruisvuur van verskillende kanonne gele het. Hy 
het toe na Coke toe gery en horn gebied om nog 
'n bataljon, die Middlesex regiment, as 
versterking teen die helling van die kop op te 
stuur, 'n bevel waaraan Coke dadelik voldoen 
het. 7 ' 

Warren was pas by sy hoofkwartier terug toe hy 
om 9.50 vm. uit Buller se kamp Crofton se 



Vgl. Baring Pemberton, p. 178. 



73 Sien Times History, III, pp. 258-259; Williams, The Life 
of General Sir Charles Warren, 9. 307; Du Cane, p. 152. 



alarmistiese rapport aangaande die "dood" van 
Woodgate ontvang, asook Crofton se dringende 
aansoek om versterkings ten einde die situasie te 
red. Of hy ook die reeds aangehaalde boodskap 
van Woodgate ontvang het waarin die noodroep 
"help us" 74 geuit is, is nie duidelik nie maar hy 
het dadelik gehandel. Eers het hy Crofton se 
rapport aan Buller gesein om dubbel seker te 
maak dat die hoof bevelvoerder in Natal dit 
persoonlik onder oe kry, en toe om 10.6 vm. die 
volgende aan Crofton laat sein: 

"I am sending two battalions and the Imperial 
Light Infantry are on their way up. You must 
hold on to the last. No surrender."" 

Daarna het hy dringend by genl. Lyttelton wat by 
Potgietersdrif gele het, om hulp aangeklop in 'n 
telegram wat as volg gelui het: 



74 Sien paragraaf 8 hierbo hiervoor. Van hierdie boodskap 
word in die amptelike Britse dokumente en publikasies 
geen melding gemaak nie. Volgens nie-amptelike Britse 
bronne is dit egter wel versend en ook volgens Ram en 
Thompson. 

75 Vgl. Williams, p. 309. 



"Give every assistance you can on your side; 
this side is clear, but the enemy is too strong 
on your side, and Crofton telegraphs that if 
assistance is not given at once all is lost. I am 
sending up two battalions, but they will take 
some time to get up." 76 

Vervolgens het hy las gegee dat 'n groot klomp 
sandsakke na die laer plekke van die Middlesex- 
en Dorset regimente geneem moes word, wat 
hulle kan gebruik om vir hulle verskansings te 
stapel wanneer hulle op die kruin van Spioenkop 
sou kom. Verder het hy 'n offisier na 
Trichardtsdrif laat jaag om die bergkanonne 
geleide te doen wat te eniger tyd verwag is, en 
daarna het hy om 10.20 vm. na genl. Coke se 
staanplek vertrek om die toestand met horn te 
bespreek. 77 Hy moes nl. ingevolge sy 
bogenoemde belofte aan Crofton vir Coke 
oorreed om, afgesien van die Imperial Light 
Infantry en die Middlesex regiment, nog 'n 



6 Vgl. Britse amptelike History of the War in South 
Africa, II, p. 639, Bylaag 10 (B). 
77 Sien Times History, III, p. 260. 



bataljon voetvolk na die kruin toe te stuur ten 
einde die troepemag op die kop te versterk. 

Genl. Coke was baie tegemoetkomend en 
behulpsaam. Nie alleen was hy gewillig om ook 
die Dorsets na die kruin toe te stuur nie, maar hy 
net selfs aangebied om ten spyte van sy mank 
been persoonlik na die kruin toe te gaan 
aangesien die grootste deel van sy brigade 
daarheen verskuif was, en self die bevel oor die 
troepe op die kruin te voer. 

Warren het die aanbod met dank aanvaar maar 
het Coke dit op die hart gedruk om die stelling 
teen elke prys te behou. Coke het horn belowe 
dat hy dit sou doen, en met 'n "mind, no 
surrender", het Warren daarop van horn afskeid 
geneem en na sy hoofkwartier teruggekeer om 
daar verdere onheils boodskappe te gaan sit en 
inwag, terwyl Coke om 11.10 vm. die kop begin 
beklim het. 78 

Waarom Warren nie ten minste die nege 
infanteriebataljons van sy "left attack" wat 



Sien Cd. 1791, p. 442, vraag 20210. 



onaktief teen die hange van die Tabanyama gele 
het, 'n afleidings aanval op die agterste kruin van 
die Tabanyama laat doen het om die aandag van 
die Boere van Spioenkop af te lei nie, is 
onbegryplik en toon duidelik aan dat hy groot 
tekortkominge as bevelvoerder gehad het. 
Volgens die Times History het van die junior 
offisiere meer as eenmaal gedurende die oggend 
daarop aangedring dat iets op die Britse 
linkerflank gedoen moes word om die Boere aan 
die Tabanyama te bind, veral nadat berigte 
ontvang is dat die Boere manskappe en kanonne 
daarvandaan af na Spioenkop weggeneem het 
om die Boere aanval op Spioenkop te 
ondersteun. Ook het die troepe op Spioenkop 
volgens die Britse amptelike History o f the War 
in South Africa hul oe voortdurend hoopvol op 
die Tabanyama gerig in die hoop dat Clery 
aldaar tot die aanval sou oorgaan en die Boere 
sou dwing om hul aandag aan die verdediging 
van hul regterflank te wy. Niks het egter van so 
'n aanval tereggekom nie. Daar was glo vae 
gesprekke met Clery en Hildyard oor die 
moontlikheid van 'n aanval op die Tabanyama 



maar nie een van hulle was genee om die aanval 
te onderneem nie. 79 

7. Die houding van genls. Lyttelton en 

BULLER 

Die enigste Britse generaal wat daaraan gedink 
het om die druk op Spioenkop te verlig deur 'n 
afleidings aanval elders aan die front te oorweeg, 
was genl. Lyttelton. Hy was baie begerig om 
hulp aan Warren te verleen en het reeds met 
dagbreek 'n demonstrasie teen die Boere 
stellings op die Brakfonteinhoogtes onder 
dekking van 'n swaar vuur uit die vloot kanonne 
en die 64ste battery laat onderneem. Buller was 
egter glad nie begerig om 'n geveg met die 
Boere op die Brakfonteinhoogtes aan te knoop 
nie en het Lyttelton dus teen 8 vm. gelas om die 
operasie te staak. Lyttelton het dit gedoen maar 
om 9.30 vm. aan Warren laat weet dat hy bereid 
was om op enige punt waar hy van diens kon 
wees teen die Boere stellings te demonstreer. 



79 Times History, III, p. 260; Britse amptelike History of 
the War in South Africa, II, p. 388. 




Lt.-genl. N. G. Lyttelton 



Warren moes dus net laat weet waar sy hulp 
nodig was. 80 Toe hy dus Warren se versoek 
ontvang om tog alle hulp te skenk wat hy 
moontlik van die kant van Potgietersdrif af kon 
verleen, en daarby nog om 10.15 nm. 'n 
boodskap van 'n onbekende heliografis op 
Spioenkop kry waarvan die inhoud was: "We 
occupy all the crest on top of the hill being 
heavily attacked from your side. Help us"/' het 
hy onmiddellik sy troepe voorwaarts gestuur. 

Ten einde Crofton se regtervleuel te ondersteun, 
het hy die Scottish Rifles (wat hy nou van die 
noordelike oewer af teruggetrek het) en twee 
eskadrons van Bethune's Mounted Infantry gelas 
om die Tugela by 'n "kaffer drif" onmiddellik 
suid van Spioenkop oor te steek en die kop 
vanuit die suide te beklim; en om die aandag van 
die Boere na die ooste toe af te wend, het hy die 
3rd King's Royal Rifles beveel om die 



s ° Times History, III, pp. 261-262; Britse amptelike History 
of the War in South Africa, II, p. 385. 

Drielingkoppe te bestorm en aan te val. 82 
Aanvanklik wou hy ook die 3rd King's Royal 
Rifles teen die suidelike helling van Spioenkop 
opstuur, maar hy het bemerk dat daar ook van 
Warren se kant af versterkings op die kop begin 
aankom het, en omdat hy van oordeel was dat te 
veel troepe op die kruin mekaar net sou verdring, 
het hy dit gerade geag om hulle met hul deurtog 
deur die rivier teen 1 nm. liewer teen die 
Drielingkoppe te laat opruk. Immers deur 'n 
afleidings aanval op die belangrike Boere 
stelling kon hulle die druk van die vyand op die 
kruin aanmerklik verlig. 83 

Ook het Lyttelton kort na 10.30 vm. die oostelike 
helling s van Spioenkop en ook die Aalwyn- 
koppie met die 8 12-ponder-skeepskanonne en 
die 2 houwitsers onder vuur geneem en sodoende 
die vuur wat die groot skeepskanonne op Mt. 
Alice van vroeer die oggend af op die 
Aalwynkoppie onderhou het, belangrik versterk. 



i2 Times History, III, p. 261; Vgl. ook Britse amptelike 
History of the War in South Africa, II, pp. 385-386. 
83 Cd. 968 p. 45, Lyttelton se rapport; Cilliers, p. 29. 



Hy was egter nie 'n halfuur met die kanonnade 
besig nie toe Warren verontwaardig aan horn en 
ook aan Buller heliografeer: 

"We occupy the whole summit and I fear you 
are shelling us seriously; cannot you turn your 
guns on the enemy's guns?" 84 

Warren het dus in weerwil van sy onderhoud 
met a Court die oggend nooit besef dat 
Woodgate slegs die westelike, hoogste piek van 
Spioenkop beset het en nie die hele kruin nie. 
Van sy standplaas af kon hy van Aalwynkoppie 
niks sien nie en volgens die Times History het hy 
van die bestaan daarvan ook niks geweet nie. 
Buller kon dit wel sien maar het verkies om horn 
nie met die saak in te meng nie. Die gevolg was 
dat Lyttelton die bombardement om 11 vm. 
gestaak het. 'n Halfuur later, pas nadat a Court 
by Buller opgedaag het om ook aan horn verslag 
te doen van die Britse verowering van die kop, 
het Lyttelton die bombardement hervat maar 
weer het Warren horn versoek om dit te staak; en 



ofskoon die 12-ponder-skeepskanonne die 
Aalwynkoppie en die oostelike deel van Spioen- 
kop telkens daarna op versoek van a Court onder 
vuur geneem het, is daar geen sistematiese 
poging aangewend om die Britse infanterie op 
Spioenkop op effektiewe wyse met kanonvuur te 
steun nie. 8 " 

Wat die opgewonde a Court alles by Buller 
kwytgeraak het, is nie bekend nie. Hy het egter 
baie uit te wei gehad oor die goeie hoedanighede 
van kol. Thorneycroft wat ongetwyfeld 'n baie 
dapper man was. Dit het Buller onder die indruk 
gebring dat hy bekwamer was as enige van die 
bataljon aanvoerders wat op die kop was, en 
miskien selfs dat hy die skoene van 'n brigadier 
sou kon volstaan. Die gevolg was dat Buller wat 
die geveg angsvallig van Mt. Alice af deur sy 
teleskoop dopgehou het, al hoe meer tot die 
slotsom gekom het dat Thorneycroft die bevel op 
die kruin moes oorneem. Toe hy dan ook teen 
11.30 vm. weer gewaar hoe sy troepe van die 
voorkruin af terug vlug en met sy eie oe die 



Sien Times History, III, p. 261. 

reuse figuur van Thorneycroft sien, besig om 
hulle te probeer stuit en aan te spoor om vas te 
staan, het hy aan Warren gesein: 

"Unless you put some really good hard 
fighting man in command on the top you will 
lose the hill. I suggest Thorneycroft." 86 

Warren wat die boodskap om 11.40 vm. ontvang 
het, het hierdie "wenk" soos trouens alle 
"wenke" van Buller as 'n bevel beskou en dus 10 
minute later aan Crofton laat sein: 

"With the approval of the Commander-in- 
Chief, I place Lt. Colonel Thorneycroft in 
command of the summit, with the local rank 
of a Brigadier-General."" 

Hy het egter nagelaat om genl. J. Talbot Coke 
wat toe juis met versterkings na die kruin toe 
onderweg was, gereed om as bevel voerder van 



86 Britse amptelike History of the War in South Africa, II, 
p. 388; Ram en Thomson, p. 706; Times History, III, p. 
263; Cd. 968, p. 23; C. a Court Repington, Vestigia, p. 
223. 

87 Cd. 968, p. 25; Williams, pp. 309-310. 



die "right attack" die bevel oor die troepe aldaar 
te gaan oorneem, van die benoeming te 
verwittig. Inderdaad het ook Thorneycroft wat 
aktief in die frontlinie besig was om die vyand te 
probeer stuit, vir 'n geruime tyd daar onbewus 
van gebly. Die geveg op die kop was nl. teen die 
tyd besonder hewig en die boodskapper wat deur 
Crofton na Thorneycroft gestuur is om horn van 
sy aanstelling as bevelvoerder op die kruin te 
verwittig, is by Thorneycroft doodgeskiet toe hy 
sy mond oopgemaak het om die boodskap aan 
horn oor te dra. Eers heelwat later het luit. Rose 
van Thorneycroft' s Mounted Infantry na horn toe 
gekruip en aan horn geskreeu: "Sir C. Warren 
has heliographed that you are in command; you 
are a general!"" Die seinbeampte wat die 
heliogram ontvang het, het die skriftelike 
boodskap soos deur horn neergeskryf, egter in 
die hitte van die stryd op die kruin verloor en 
Thorneycroft het dus vir die res van die dag 



Oppenheim, Thorneycroft' s Mounted Infantry on Spion 
Kop, p. 48; Times History, III, p. 266; Nierstrasz, II band 

onseker gebly oor wat presies sy rang en posisie 
was. 89 

8. Verloop van die geveg op die kruin 

Op die kruin self het die toestand steeds al hoe 
meer kritiek geword. Stadig maar seker het die 
Boere wat teen die helling uitgeklouter het - 
koes-koes van die een klip na die ander om 
gereeld dekking te verkry - 'n houvas op die 
voorkruin van Spioenkop gekry. Van die boonste 
helling van Spioenkop en van die omliggende 
koppe af het hulle 'n geweldige swaar vuur 
onderhou op die troepe wat hulle op die 
voorkruin bevind het, en hulle geleidelik na agter 
toe terug gedwing. 

Crofton, Blomfield en Thorneycroft het hul 
uiterste bes gedoen om versterkings uit die 
loopgrawe na die voorkruin toe te stuur maar 
skuiling op die voorkruin was skaars en die 
terrein tussen die Engelse loopgrawe op die 
tafelland en die werklike rand van Spioenkop 
deur so 'n hewige geweer- en kanonvuur 



geteister dat geen vlees en bloed dit daar kon 
uithou nie. Die Boere artilleriste het hul bomme 
met volmaakte suiwerheid vlak voor hul burgers 
tussen die troepe wat op die voorkruin was, 
geplant, en onder dekking van die vuur het die 
burgers steeds nader gekom. Hulle het die kuns 
uitmuntend verstaan om hulle so agter die klippe 
en graspolle te versteek dat die Engelse niks van 
hulle kon uitmaak nie, en van daar af elke kakie 
wat sy kop opgelig het, neer te haal. Die hoe 
Engelse helmette het in teenstelling met die plat 
veldhoede wat die Boere gedra het, uitstekende 
skywe uitgemaak. Daarby was die Boere wat 
feitlik sonder uitsondering uitnemende jagters 
was, gewoon en in staat om elkeen individueel 
en op eie inisiatief voorwaarts te kruip, dekking 
te soek en te skiet terwyl die Britse soldate, 
gewoon aan die dril stelsel, nie sonder die 
leiding van hul offisiere kon klaarkom nie.'° 



Oil 



' Cilliers, p. 35, voetnoot 78. 

Boere in aksie op Spioenkop 



Een van die Britse soldate vertel daarvan: 

"The raking fire from the guns on Green Hill 
and the belts of shells from the Pom-poms, 
the rifle fire from the Knoll, from Green Hill, 
from Brakfontein and from the crest line 
itself, made it impossible for any man to live 
except as under cover, and turned the little 
plateau in a terrific fire-zone of such density 
as has never been surpassed in the history of 
war. Only those who were on Spion Kop 
know how ferocious can be the fire of a 
numerous enemy entrenched in commanding 
and enveloping positions, equipped with an 
untouched artillery admirably served, on to an 
open space crowded with defenders who are 
within the most effective range - only those 
men know how nerve- shattering are the 
influences of such a fire when protracted hour 
after hour." 91 

Die geroep van die Engelse op die voorkruin om 
ondersteuning het met die groei van die oggend 



Aangehaal by Ram en Thomson, p. 707. 



toegeneem en steeds dringender geword; en 
steeds dikker het die koeels op hulle gereen 
terwyl bomme met dodelike effek binne in die 
hoof loopgraaf op die tafelland ontplof het. 

Aan die regterkant van die Britse linie waar die 
vuur die swaarste was - hier het die Engelse 
onder 'n kruisvuur gele van Aalwynkoppie in die 
flank en van die voorste helling van Spioenkop 
in die front - het die Boere die kruin die eerste 
bereik en tussen 9.30 en 10.30 vm. die 
oorblyfsels van die vuurlinie van die Lancashire 
Fusiliers op die voorkruin na die hoof loopgraaf 
toe teruggedryf. Kol. Blomfield is hier gewond 
en haastig na die loopgraaf gedra terwyl die 
Boere die voorkruin aan hierdie kant beset het. 
Daarna het hulle hulle teen die seksie van 
Thorneycroft' s Mounted Infantry gerig wat die 
naaste aan hulle gelee was en hulle spoedig 
verdryf of uitgewis. Vervolgens het hulle om die 
regterflank van die volgende seksie van 
Thorneycroft s Mounted Infantry gesluip en die 
ook begin uitwis. So het hulle stadig maar seker 
die Britse vuurlinie op die voorkruin weggevreet 



en terselfdertyd die troepe in die hoof loopgraaf 
op die agterste kruin - d.i. die kruin van die 
tafelland - vasgepen gehou sodat hulle nie 
vorentoe tussen die ontploffende bomme in kon 
storm om die vuurlinie te kom versterk nie. 

Dit was 'n onmoontlike posisie maar Thorney- 
croft het nie moed opgegee nie. Om 10.30 vm. 
het hy luit. Sargeant met 20 man vorentoe laat 
storm na 'n deel van die kop op sy regter front 
wat met groot klippe besaai was, ten einde die 
vyand daarvandaan af te belet om om sy 
regterflank te trek. Die Boere het egter op 
dieselfde oomblik as die Engelse op die punt 
afgestorm en van die anderkant van die rotse af 
dit na 'n paar minute so warm vir Sargeant en sy 
manskappe gemaak dat hulle op die hoof 
loopgraaf moes terugval. Vanuit die verowerde 
stelling het die burgers wat in steeds toenemende 
getalle daar pos geneem het, nou so 'n 
onuithoudbare vuur op die Engelse in die 
loopgraaf onderhou dat Thorneycroft dit sy plig 
geag het om hulle teen elke prys daar te gaan 
verdryf. Aan die hoof van 'n groep van 40 man 



van Thorneycroft' s Mounted Infantry en 
Lancashire Fusiliers wat hy in die loopgraaf 
byeengebring en haastig bajonette laat bevestig 
het, het hy toe op hulle afgestorm in die hoop dat 
die vyand vir die aanstormende troepe sou skrik 
en sou vlug. 

Hy het horn egter vergis. Die burgers het die 
aanstormende troepe met so 'n swaar geweer 
vuur begroet dat hulle moes platval toe hulle 
omtrent halfpad gevorder het en die vuur moes 
beantwoord, Thorneycroft van agter 'n rots met 
'n Mauser pistool. Hulle kon die geveg egter net 
vir 'n paar minute volhou, toe moes hulle na hul 
loopgraaf toe terugvlug om nie deur die suiwer 
vuur van die aanvallers uitgewis te word nie. 
Tydens hierdie beweging het Thorneycroft sy 
knie verswik maar tog die loopgraaf veilig 
bereik. 

Aan die linkerkant van die Britse linie het kol. 
Crofton net so hard ge spook om sy houvas op 
die voorkruin te probeer behou. Die Boere 
afdelings wat die kop aan die noordwestelike 
kant beklim het, het egter bly vorder in weerwil 




Ontploffende ster granate 



van sy taai weerstand. Hulle is van agter af 
gesteun deur die vuur van 'n klompie 
Heidelbergse burgers wat 'n knop ten weste van 
Spioenkop beset het, die burgers op Groenkop en 
die Boere kanonne ten weste van Spioenkop, en 
het weldra ook aan daardie kant die voorkruin 
bereik en die troepe na die hoof loopgraaf toe 
terug gedwing. Slegs op die verste westelike 
spits van die kop waar die troepe goed gedek 
was, het die Engelse standgehou en verhinder dat 
die vyand die hoof loopgraaf aan die westekant 
omvleuel. 92 

Teen 11.45 vm. was die laaste verspreide 
oorblyfsels van die Engelse strydkragte op die 
voorkruin of vernietig of na hul loopgrawe op 
die hoogste spits van Spioenkop teruggedryf en 
het die Boere die voorkruin stewig beset gehad. 
Hier het hul opmars tot 'n stilstand gekom." 
Daar was diegene onder die Boere wat van die 
een klip na die ander voortgekruip het tot op 20 
tree van die vyandelike linie maar die 



Sien Times History, III, pp. 264-265. 

meerderheid het op 'n af stand van 100 tot 150 
tree van die loopgraaf af stelling geneem en 
daarvandaan af die vuur op die vyand hervat. Die 
swaar Lee-Metford vuur wat uit die loopgraaf op 
hulle onderhou is en die aanblik van die 
verskanste stellings op die plat tafelland voor 
hulle wat hulle nog sou moes verower om 
Spioenkop te herwin, het baie moedeloos 
gemaak. Hulle was doodmoeg en dors en het 
meer as eenmaal na die terrein agter hulle 
omgekyk om vas te stel of daar tog nie 
versterkings onderweg was om hulle te kom help 
nie. Al wat hulle egter gewaar het, was die 
liggame van die gesneuweldes en gewondes wat 
tydens die stormloop geval het. Van versterkings 
was daar geen spoor nie. Baie van die burgers 
was dan ook op die punt om pad te gee en teen 
die helling af na veiliger terrein te kruip maar 
dan het hulle die forse stem gehoor van kmdt. 
Daniel Opperman - 'n kragtige persoonlikheid 
wat telkens elke weifelaar wat hy ontwaar het, 
met 'n bulderende stem aangespreek het en die 
mense verseker het dat daar versterkings 
onderweg was om hulle te kom help. Hulle moes 



dus net vas bly staan en nie moed verloor nie. 
Die kragtige leiding van kmdt. "Rooi" Daniel 
Opperman het die regte uitwerking gehad. Dit 
het hulle besiel om weer na die loopgraaf voor 
hulle te kyk en elke kakie wat horn geroer het, 
onder die koeels te steek. 94 

Voor hulle in die Britse stelling was die toestand 
egter baie ernstiger as in hul eie geledere. Die 
Boere was goeie skuts en die loopgraaf het vol 
dooies en gewondes geword. Baie van die troepe 
het nie eers meer probeer om hul koppe op te lig 
om oor die borswering te loer en te vuur nie uit 
vrees vir 'n skoot in die kop. Hulle was twee 
maal so moeg as die burgers na die slaaplose 
nag, die bergklimmery en die uithaal van 
loopgrawe, en baie het sommer in die loopgrawe 
aan die slaap geraak. Daarby was hulle so dors 
dat hulle kon sterf en dood van die honger. Aan 
baie van die troepe is met hul vertrek die vorige 
aand blikkiesvleis verskaf, in blikke van 6 lb. elk 
verpak, met die bedoeling dat hulle dit op die 
kop met hul maats moes deel. Hulle het die 



swaar blikke tydens die bergklimmery in die nag 
egter so 'n las gevind dat baie dit weggegooi het 
met die gevolg dat daar op Spioenkop 'n 
knaende gebrek aan kos was. 

Die metode om water in oop "biscuit boxes" met 
pakmuile teen die steil helling uit na die kruin 
toe te laat aanry, was nie prakties nie aangesien 
meer as die helfte van die water teen die helling 
uitgestort het. Die gevolg was dat die aangeryde 
water tesame met die wat in 'n fontein op die 
suidelike deel van die kruin aangetref is, so min 
was dat dit gereserveer moes word vir die 
gewonde troepe by die verbandpos op die kop. 
Bowendien was die kop so hewig deur die 
burgers beskiet dat daar geen water na die troepe 
in die frontlinie toe aangery kon word nie. 
Afgesien van die gewone dors ten gevolge van 
die hitte het die meerderheid van die troepe wat 
slegs 14 dae tevore die skip verlaat het, ook nog 
te kampe gehad met 'n sgn. "kunsmatige" dors. 
Dit was volgens Britse verslae 'n nagevolg van 
lang seereise of van 'n voortdurende gebruik van 

ingemaakte kossoorte en het bygedra om die 
lyding van die troepe op die kop te vererger. 95 

As die troepe slegs te kampe gehad het met die 
geweervuur voor hulle kon hulle hul nog deeglik 
agter die borswerings van hul loopgrawe 
gehandhaaf het, want die was baie goed teen 
geweervuur bestand. Die Boere kanonniers het 
egter, nadat die voorkruin van die vyand 
gesuiwer was, teen 'n tempo van 10 skote per 
minuut op die Britse hoof loopgraaf losgebrand 
en met bewonderingswaardige suiwerheid hul 
kartetse regoor die Britse loopgrawe tot 
ontploffing gebring. In geen enkele geveg in die 
hele oorlog het die Boere se grofgeskut met 
soveel effek op die vyand gevuur as Botha se 
veldstukke en Pompoms die dag op Spioenkop 
nie. Hulle het die loopgrawe so met dooies, 
sterwendes en gewondes gevul dat die Britse 



95 Vgl. C. E. Vulliamy, Outlanders, p. 327; Times History, 

versterkings wat later opgedaag het, verplig was 
om die lyke van hul gevalle kamerade voor hulle 
op die borswerings op te stapel om self 'n 
skuiling in die loopgrawe te kry.' 6 

Onder die omstandighede het baie van die troepe 
wat in die agterste loopgrawe gele het en nog nie 
vorentoe aangedryf was om die vuurlinie te 
versterk nie, teen die agterste helling van die kop 
begin afstroom om daar dekking te soek teen die 
kartets hael, die ontploffende granate - waarvan 
die effek versterk is deur die stukke klip wat dit 
met elke ontploffing in die lug laat vlieg het - en 
die stringe Pom-pom bomme wat soos 'n sweep 
orals op die kop geklap het. Paniek het die troepe 
begin beetpak, want hulle het telkens doelloos 
van die een deel van die kruin na die ander 
gevlug om doeltreffende skuiling te soek. Ander 
het hulle besig gehou met die gewondes, die haal 
van water of sommer sonder voorwendsel teen 
die helling af gevlug; en hulle het dit op so 'n 
skaal gedoen dat hulle letterlik in die pad was 

van die versterkings wat genl. Coke besig was 
om na die kruin toe aan te voer. 97 

9. Hysing van die wit vlag 

Ook voor in die vuurlinie het die troepe meer en 
meer gedemoraliseerd geraak en teen 1 nm. het 
'n aantal van die Lancashire Fusiliers op die 
Britse regterflank wat die swaarste onder die 
vuur van die Boere gely het, met hul sakdoeke in 
die lug begin waai. Die Boere het aangeneem dat 
hulle hulle wil oorgee en Jan Cilliers van 
Pretoria het die burgers dus toegeroep om vuur te 
staak aangesien die vyand die wit vlag gehys het. 
Toe die burgers ewenwel opstaan om die troepe 
krygsgevange te neem, is daar vanuit die 
loopgraaf op hulle gevuur en 'n paar van die 
Boere gewond. Laasgenoemde het daarop die 
geveg onmiddellik hervat. Weer het die Engelse 
hul sakdoeke in die lug opgesteek as 'n teken 
van oorgawe. Jan Cilliers het daarop met 'n 
klompie burgers oor die borswering in die 
loopgraaf ingespring en aan die Engelse wat hul 

hande in die lug gehou het en daarmee te kenne 
gegee het dat hulle die stryd moeg was, gevra 
wie hul offisier was. Een van die sersante van 
Thorneycroft' s Mounted Infantry wat aangehard- 
loop gekom het om vas te stel wat gaande was, 
se geweer is selfs deur een van die Britse troepe 
uit sy hande geruk wat aan horn geskreeu het: 
"You are a prisoner!" Hierop het die betrokke 
sersant terug gehardloop om Thorneycroft van 
die oorgawe van die Britse troepe te verwittig 
terwyl die Boere die troepe wat gehensop het, 
gevange geneem en teen die helling begin 
afneem het. 

Toe Thorneycroft van die debakel hoor, het hy 
dadelik met 'n klompie van die manskappe in sy 
onmiddellike omgewing vorentoe gestorm en die 
aanvoerder van die Boere driftig toegeskreeu: 
"I'm commandant here; take your men back to 
hell sir! There's no surrender." Die troepe wat 
besig was om hulle oor te gee, wou egter nie sy 
bevel om die geveg te hervat, gehoorsaam nie en 
hy moes dus terughardloop na die rotse op die 
sentrale deel van die tafelland, gevolg deur die 



klompie troepe wat hulle nie wou oorgee nie. 
Van daar af het hy die vuur op die burgers en 
troepe wat in die oostelike deel van die loopgraaf 
deurmekaar was, heropen en die burgers 
gedwing om die geveg te hervat nadat 
laasgenoemde 176 krygsgevangenes ingeoes 
het. 98 

10. Die aanwending van die Britse 
versterkings 

Op die tydstip het die voorste Britse versterkings 
wat uit afdelings van die Middlesex regiment 
bestaan het, juis op die kruin begin aan kom. 
Hulle is dadelik deur Thorneycroft in die stryd 
gestoot om die toestand vir die Engelse te red. 
Die burgers het hulle dapper vanuit die 
verowerde deel van die loopgraaf verweer. Hulle 
het selfs daarin geslaag om 'n seksie van die 

troepe wat onder leiding van maj. Savile vanuit 
'n vervalle kraal ten noordooste van die Britse 
verbandpos met gevelde bajonette op hulle 
afgestorm het, terug te dryf. Maj. Savile is 
tydens die stormloop verwond maar die 
volgehoue pogings van sy troepe om die Boere 
uit die Britse stelling te verdryf, het uiteindelik 
tog die gewenste uitwerking gehad. 

Teen die voortdurende vasberade aanvalle van 
die vars Brits-, troepe was die moee Boere op die 
oostelike deel van die kruin nie baie lank bestand 
nie en vroeg die middag moes hulle weer na die 
voorkruin toe terugval, kranig deur die troepe 
agtervolg wat hulle van die kant van die tafelland 
af hewig beskiet het. Op die tydstip het die Boere 
artilleriste egter die vuur heropen en die troepe 
wat die burgers bestorm het, na hul loopgraaf en 
ander stelling s op die kruin terug gedwing." 

Die ontploffing van die bomme uit die Boere 
kanonne tydens hierdie slag moes iets skouspel- 

agtigs gewees het. 'n Engelse offisier wat dit 
aanskou het, beskryf dit as volg: 

"A boom from the high ground, which ran 
like the crosspiece of a T across the line of the 
kop, a puff of woolly smoke in the air, and a 
shrapnel-shell, timed to a fraction, has swept 
through the pack upon the hill-top. Then the 
rifle-fire began, sharp, angry, incessant, from 
every crevice and every knoll: to us below the 
whole mountain seemed alive with noise. 
Then more shrapnel, strings of it, dotting the 
cobalt sky with balls of smoke as if a giant 
hand were flinging snowballs into the air, 
whilst beneath the mob of tiny figures swayed 
and shook, disintegrated and re-formed into 
packs in a manner terrible to see to one who 
knows what the lash of shrapnel is like. Now 
a trio of shells would burst at the rear end of 
the mob, which appeared to surge forward a 
little, reducing the depth of the target; then 
another placed with diabolical skill in 
advance of the first; the men in rear edged 
still farther forward, until a solid mass of 



humanity stood relieved upon the sky-line. 
Quick as a flash the whole Boer battery was 
upon them, bang! bang! bang! bang! a storm 
of projectiles tore into the black lump, which 
broke up into agitated patches, some edging 
forwards, some back, some disappearing 
altogether, as the men composing them fell 
lifeless below our line of vision." 100 

So het die Boere kanonne die versterkings wat 
op die Britse regterflank ingewerp is, weer na die 
kruin toe terug gedwing. 

Intussen het, net soos kort tevore op die 
regtervleuel, die weerstand van die troepe wat 
die kop gedurende die nag beklim het, ook in die 
sentrum van die loopgraaf vinnig ineen begin te 
stort; en toe teen 1.45 nm. 'n aantal burgers in 
die sektor vasberade vorentoe storm klaarblyklik 
om die loopgraaf te verower, het die kakies 
verskrik uit die loopgraaf uit begin te vlug. Kol. 
Crofton het vorentoe gehardloop om die 

verskrikte troepe te probeer keer en 'n 
beuelenaar, Russell, het die note geblaas wat as 
sein gedien het vir die troepe om te storm. Die 
troepe het egter agtertoe bly beur. Gelukkig vir 
die Engelse was kapt. Dyer met sy kompanie van 
die Middlesex regiment in die nabyheid. Hy het 
dadelik met sy troepe vorentoe gestorm, 
dwarsdeur die geledere van die paniekbevange 
vlugtende troepe heen om die bedreigde 
loopgraaf te herbeset. Hy is spoedig versterk 
deur die res van die Middlesex regiment onder 
maj. Blake en die troepe van die Imperial Light 
Infantry wat nou op die kop begin aankom het, 
en hulle het die stormloop van die Boere 
gestuit. 101 

Die aanvoerder van die versterkings en tremens 
van die hele "right attack", genl. J. Talbot Coke, 
het teen die tyd nog geen juiste beeld gehad van 
wat op die kruin gaande was nie en was dus in 
dieselfde posisie as Warren en Buller wat geen 
helio verbinding of kommunikasie met behulp 
van viae meer met die kop kon kry nie. Coke wat 

'n seinstasie teen die onderste deel van die hang 
van Spioenkop opgerig het, kon met sy mank 
been nie vinnig oor die weg kom nie maar van 
die gewondes, baardraers en ander persone wat 
teen die helling afgestrompel het, het hy verneem 
dat die Britse troepe op die kruin op 'n baie klein 
oppervlakte saamgedrom was. Hulle het dus 'n 
pragtige skyf vir die Boere artilleriste gevorm 
wat 'n slagting onder hulle aangerig het. Dit het 
horn tot die gevolgtrekking gebring dat dit nie in 
belang van die Engelse sou wees om nog meer 
troepe na die kruin toe te stuur nie. Gevolglik het 
hy alle versterkings wat nog nie by horn verby 
was nie, beveel om nie verder in die rigting van 
die kruin op te ruk as waar hy horn op die 
stadium bevind het nie. Ook het hy die volgende 
boodskap om 12.50 nm. aan Warren gestuur wat 
dit teen 2.30 nm. ontvang het: 

"I am now on the plateau of Spion Kop 
slopes. The top of the hill is reported crowded 
with men, and as these are exposed to shell 
fire and suffering, but holding out well, I have 
stopped further reinforcements beyond this 



point, but the troops engaged know that help 
is close at hand. Ammunition is being pushed 
up." 102 

Hy het selfs die agterste half bataljon van die 
Middlesex regiment en vyf kompanies van die 
Imperial Light Infantry teruggehou en eers- 
genoemde aangese om die Boere op Groenkop 
op lang afstand onder vuur te neem. Daarmee het 
hulle aangehou tot kort na 1 nm. toe Coke 'n 
dringende versoek am versterkings van kol. Hill 
op die kruin ontvang het, aangesien van die 
Britse troepe op die kruin besig was om terug te 
val en ander hulle aan die vyand oorgegee het. "" 
Toe het hy vir die eerste maal besef dat die 
toestand ernstiger was as hy gedink en aan 
Warren gerapporteer het. Gevolglik het hy stadig 
verder na die kruin toe opgeklim om horn 
persoonlik te vergewis van wat daar gaande was. 

Onderweg het hy maj. Bayly van Lyttelton se 
staf teengekom en die het horn meegedeel dat 

Bethune's Mounted Infantry en die Scottish 
Rifles deur Lyttelton teen die suidelike hang van 
die kop op gestuur is om die troepe op die kruin 
te versterk. Coke het egter nog nie begryp hoe 
kritiek die toestand vir die Engelse op die kop 
was nie, en het daarom Lyttelton se troepe 
beveel om nie tot op die kruin te gaan nie maar 
net agter die kruin halt te maak en daar te wag 
totdat verdere verwikkelings op die kruin hul 
aanwesigheid op die kop noodsaaklik sou maak. 
Vervolgens het hy verder na die kruin toe aange- 
stryk."'* 

Op die kruin was toestande op die tydstip meer 
kritiek as ooit tevore. Die Britse versterkings wat 
op die kop aangekom het, kon ten spyte van 
herhaalde pogings om die vyand terug te dryf, 
nie daarin slaag om 'n duim veld te wen nie. Van 
die voorkruin en omliggende koppe af het die 
Boere die halwe vierkante myl waarop die troepe 
in groot getalle sigbaar was - hulle het mekaar 
letterlik op die kruin verdring - hewiger as op 
enige tydstip tevore met kanon- en geweervuur 

bestryk. I05 Die wankelmoedigheid wat die 
burgers kort tevore onder die troepe bespeur het 
toe die hul stellings begin verlaat het, het hulle 
met die nodige moed besiel om hul aanval 
heftiger te maak. 

Vir Thorneycroft het dit duidelik geword dat die 
versterkings wat op die kruin aangekom het, dit 
nie sou kon volhou teen die geweldige 
vyandelike vuur nie. Om 2.30 nm. het hy dus die 
volgende nota met 'n rapport ganger aan Warren 
gestuur: 

"To Sir C. Warren. Hung on till last extremity 
with old force. Some of Middlesex here now 
and I fear Dorsets coming up, but force really 
inadequate to hold such a large perimeter. The 
enemy's guns on north-west sweep the whole 
of the top of the hill. They have also guns 
east; cannot you bring artillery fire to bear on 
northwest guns? What reinforcements can you 
send to hold the hill tonight? We are badly in 



need of water. There are many killed and 
wounded. - ALEX. Thorneycroft. 

If you wish to really make a certainty of the 
hill for night, you must send more infantry 
and attack enemy's guns."' 06 

Hierdie boodskap het in die hande van genl. 
Coke gekom wat besig was om die kruin te 
nader. Van die feit dat Thorneycroft deur Warren 
as bevelhebber op die kop met die rang van 
brigadier-generaal benoem is, het Coke niks 
geweet nie. Blykbaar het hy aangeneem dat 
Thorneycroft dit gestuur het omdat hy die senior 
was van die offisiere wat voor die aankoms van 
kol. Hill op die kop in aksie was. Hy het nl. reeds 
verneem dat kol. Crofton gewond geraak het. 
Dat die toestand so kritiek was as wat 
Thorneycroft dit voorgestel het, het hy egter nie 
geglo nie. Hy het Thorneycroft beskou as "a 
junior brevet lieutenant-colonel in command of a 
small unit" - om sy eie woorde te gebruik - en 
het dus klaarblyklik nie veel waarde aan sy 

mening geheg nie. Tremens nadat hy die rapport 
ganger wat die boodskap aan Warren moes 
aflewer en miskien ook ander persone wat van 
die kruin af gekom het, ondervra het, het hy dit 
goed geag om die volgende nota onderaan 
Thorneycroft se rapport te skryf: 

"Spion Kop, 24th January, 1900. 3 p.m. 

I have seen the above, and have ordered the 
Scottish Rifles and King's Royal Rifles to 
reinforce. The Middlesex regiment, Dorset- 
shire regiment, and Imperial Light Infantry 
have also gone up. Bethune's Mounted 
Infantry - 120 strong - also reinforce. We 
appear to be holding our own at present.- 
J. Talbot Coke, Major-General." 107 

Kort daarna het Coke nog 'n rapport uitgeskryf 
en dit om 3.50 nm. aan Warren laat heliografeer 
wat dit om 4 nm. ontvang het, 'n kwartier voor 
die aangehaalde rapport van Thorneycroft met 
Coke se nota onderaan aan horn bestel is. Die 



inhoud daarvan was volgens die German Official 
Account of the War in South Africa as volg: 

"We are suffering heavily under shrapnel fire 
on our left front, coming from the direction of 
Three Tree Hill. We are on the point of 
sweeping the Boers off the hill. The necessary 
reinforcements have been sent forward. The 
Scottish Rifles have just reached the summit. 
Casualties are heavy. We want more doctors, 
food, and especially water." ,oe 

Al drie die bogenoemde rapporte van Coke het 
een uitwerking gehad: hulle het Warren gruwelik 
mislei aangaande die werklike toestand op 
Spioenkop want hulle het horn almal onder die 
indruk gebring dat die geveg besig was om in die 
guns van die Engelse te verloop, dat daar 
voldoende troepe was en dat Warren nie nodig 
gehad het om horn te kwel oor wat op die kop 
aangegaan het nie. As Coke maar persoonlik 
geweet het wat die toestand op die kop was, was 

daar nog verskoning vir sy houding maar hy was 
tot op die tydstip nog glad nie self op die kruin 
nie en het dus persoonlik niks waargeneem van 
wat daar aan die gang was nie. 

Tussen 2.30 en 3 nm. het die Scottish Rifles en 
die 120 man Bethune's Mounted Infantry wat 
deur Coke beveel is om die Britse troepemag op 
die kop te versterk, die kruin bereik. Hulle moes 
een-een agtermekaar ("single file") teen die 
helling uitstorm om tussen die baie baardraers, 
waterdraers, gewondes en vlugtendes deur te 
kom wat teen die suidelike helling afgestrompel 
het. 'n Swaar kartetsvuur het op die agterste deel 
van die bataljon losgebars toe hulle op die kruin 
verskyn. Dit het hulle gedwing om dadelik te 
ontplooi. Toe hulle oor die kruin aangestorm 
gekom het, is hulle in die linkerflank met 'n 
skerp geweervuur begroet. 'n 15-tal uit hul 
geledere het die klompie burgers wat hulle in die 
flank beskiet het, met 'n vinnige bajonet storm- 
loop verdryf maar is tydens die proses self 



uitgewis deur burgers wat die 15-tal troepe van 
elders af onder 'n flankvuur geneem het. 109 

Die af deling s wat in die sentrum en op die 
linkerflank aangestorm gekom het, het die hoof 
loopgraaf net betyds bereik om die ineenstorting 
van die Engelse se weerstand aldaar af te weer. 
Die troepe in die hoof loopgraaf was nl. al weer 
so gedemoraliseer dat baie van hulle hul 
sakdoeke as teken van oorgawe in die lug begin 
hou het. Die Boere was besig om vorentoe te 
storm om hulle gevange te neem toe die manne 
van die Scottish Rifles in die loopgrawe neersak 
en die vyand met 'n skerp geweervuur dwing om 
plat te val en skuiling te soek. Twee kompanies 
het op die verste westelike flank pos geneem en 
daarvandaan af vuur op die burgers aan die 
noordwestekant geopen wat besig was om die 
Britse stelling aan daardie kant te omvleuel. Hul 
vuur was baie effektief en die res van die dag het 

hulle daarin geslaag om die westelike flank van 
die Britse posisie te beveilig. 110 

Ook op die Britse regterflank het die nuwe Britse 
versterkings net betyds opgedaag om die opmars 
van die Boere te stuit wat in die tussentyd na 'n 
taai stryd daarin geslaag het om die Engelse aan 
die oostekant te omvleuel en juis in 'n 
uitstekende posisie verkeer het om Thorneycroft 
se afdelings in die rug aan te val. Dit was 
dieselfde Boere wat vroeer die dag in die Britse 
loopgraaf op hierdie vleuel ingedring en 'n 
aantal van die Britse soldate krygsgevange 
geneem het. Hulle het nl. nadat hulle uit die 
loopgraaf verdryf is, nooit opgehou om die 
Britse regterflank te bly aanval nie, vasberade 
om in besit van die oostelike deel van Spioenkop 
te kom. Hul aanvalle was so aanhoudend dat 
hulle sedert 2 nm. al die aandag van lt.-kol. Hill, 
aanvoerder van die Middlesex regiment, en van 
genl. Coke se stafoffisiere in beslag geneem het, 
met die gevolg dat hierdie offisiere feitlik 
onbewus was van die bitter swaar stryd wat 

Thorneycroft moes stry om die vyand in die front 
en op sy linkerflank van sy lyf af re hou. 

Aan die oostekant van die kop was geen 
loopgrawe wat front na die ooste toe gemaak het 
nie en Hill en sy manskappe het hulle dus in die 
rotsrif tuisgemaak wat tussen die suidoostelike 
rand van die tafelland en die werklike helling 
van Spioenkop gele het. Verskuil agter die klippe 
wat goeie dekking gebied het, het hulle die 
Boere probeer belet om weer die kruin te bereik. 
Die Boere was egter vasberade om aan hierdie 
kant weer bo-op die kruin te kom en het, gesteun 
deur vuur van die Aalwynkoppie af, sedert 2 nm. 
stadig maar seker die weerstand van Hill se 
manne aan skerwe geskiet. Hill wat besef het dat 
dit hier om die besit van 'n baie belangrike 
sleutelpunt gegaan het, het sy uiterste bes gedoen 
om hulle te keer. Hy het selfs van sy troepe teen 
die helling af gestuur om die vyand by te kom en 
eenmaal het maj . Scott- Moncrief ook probeer om 
langs die suidelike kruin van die tafelland langs 
om te kruip om Aalwynkoppie onder 'n 
kruisvuur te probeer bring, dog alles tevergeefs. 



Scott-Moncrief is deur vyf koeels getref en 
diegene van sy manskappe wat nie gedood of 
gewond is nie, is na hul uitgangspunt teruggedryf 
om dekking te gaan soek. 

Ook die troepe van die Middlesex regiment en 
Imperial Light Infantry wat telkens teen die 
helling van die kop af gestuur is om die Boere by 
te kom, het baie swaar verliese gely. Die Boere 
wie se oe beter geoefen was as die van die troepe 
om bewegende voorwerpe te ontdek, het die 
manskappe van die regimen te voortdurend 
teruggeskiet en hulle mettertyd gedwing om die 
hele oostelike helling van die kop prys te gee. 
Die gevolg was dat die burgers mettertyd 
deurgedring het tot in die rotsrif wat deur Hill 
beset was, en daarvandaan oor die kruin begin 
gaan het tot by die oostelike punt van die rotsrif 
wat in die middel van die kruin in die rug van 
Thorneycroft se posisies gele het. Hulle moes 
nog net 'n paar tree vorentoe kom dan sou hulle 
in staat wees om die hele agterste deel van die 
kruin met geweervuur te bestryk en enige 
versterkings wat na die loopgraaf toe sou opruk, 



met vernietigende effek te beskiet. Ook was 
hulle in 'n posisie om, as hulle voldoende 
versterking sou ontvang, Thorneycroft en trouens 
al die troepe in die hoof loopgraaf die terugtog af 
te sny. 

Toe die voorste kompanie van die Scottish Rifles 
oor die bergpiek storm, het hierdie Boere 
opgespring en 'n vinnige vuur op hul geledere 
geopen. Kapt. O'Gowan wat met sy kompanie 
die voorste troepe op 'n kort af stand gevolg het, 
het egter gemerk wat gaande was. Hy het dadelik 
regs geswenk en gevolg deur nog twee 
kompanies van die regiment, die Boere op die 
kruin in die flank en rug aangeval en hulle teen 
3.45 nm. met swaar verliese weer teen die 
helling af gedwing gehad. Afdelings van die 
Scottish Rifles het hulle teen die helling af 
agtervolg en ook na Aalwynkoppie toe probeer 
opruk. Hulle het egter op sulke taai weerstand 
gestuit dat hulle die poging moes laat vaar en 
hulle daarmee tevrede moes stel om 'n stewige 
vuurlinie tussen die rotse aan die kant van die 
kruin te plant. Daarvandaan af het hulle die 



Boere belet om weer op die oostekant van die 
kruin te kom en sodoende die oostelike flank van 
die Britse linie deeglik beskut. Teen 4.30 nm. 
was die geveg aan hierdie kant van die kop 
beperk tot 'n statiese vuurgeveg sonder dat enige 
kant enige vordering van belang kon maak. 111 
Maar ofskoon die Boere geen verdere poging 
aangewend het om die kop te bestorm nie, het 
hulle vanaf 4 nm. tot ongeveer 6.30 nm. 'n baie 
swaar geweer- en geskutsvuur op die kop bly 
handhaaf. Bomme het teen 'n tempo van sewe 
per minuut op die plato geval en aan die vyand 
ernstige verliese bly berokken. " a 

11. Die geveg by Drielingkoppe 

In die tussentyd is die druk op die Britse 
regterflank enigsins verlig toe die 3rd King's 
Royal Rifles die Drielingkoppe verower en die 
Boere gedwing het om die twee kanonne wat 
daarop was, terug te sleep. 



Times History, III, pp. 273-274. 
Ram en Thomson, pp. 709-710. 



Nadat die bataljon die "kafferdrif" oor die 
Tugela oorgesteek het, het hulle versigtig 
noordooswaarts beweeg totdat hulle onder vuur 
gekom het. Toe het hulle in twee afdelings in 
verspreide formasie op die koppe toegesak, van 
agter af gesteun deur vuur van die skeeps- 
kanonne. Die regter half bataljon het onder 
aanvoering van kol. Buchanan-Riddell opgeruk 
teen die oostelike en die linker half bataljon 
onder aanvoering van maj. R. C. A. B. Bewicke- 
Copley teen die westelike van die twee pieke. In 
elkeen van die half bataljons was twee half 
kompanies in die vuurlinie met die manskappe 
18 tree uitmekaar, en twee half kompanies 200 
tree agtertoe in 'n ondersteunings linie met die 
manskappe 15 tree uitmekaar. Die ander twee 
kompanies het, in dieselfde formasie opgestel, 'n 
verdere 200 tree agtertoe gevolg met die 
manskappe 12 tree uitmekaar. 

Die koppe was maar swak beset aangesien die 
meeste burgers wat dit oorspronklik beset gehad 
het, aan die hoofgeveg gaan deelneem het en die 
troepe het dus nie swaar weerstand ondervind 



nie. Genl. Burger het dan ook nadat die aanval 
begin het, 'n dringende versoek aan genl. Botha 
gestuur om horn te help. Laasgenoemde het besef 
dat as die Engelse 'n voet op sy linkerflank sou 
kry, dit sy burgers op Spioenkop in 'n uiters 
gevaarlike posisie kon plaas, en het derhalwe 12 
man wat horn vergesel het, t.w. sy adjudante en 
'n paar lede van Edwards se verkenningskorps, 
na die stelling laat jaag en ook die Utrecht 
burgers op Groenkop beveel om die stelling s wat 
hulle beset het aan die Vrystaters te oorhandig en 
die Drielingkoppe te gaan help verdedig. Ook het 
hy veggenl. Cronje van die Vrystaatse 
kommando's versoek om 'n aantal Vrystaatse 
burgers wat onder 'n rotskrans 'n ent van die 
vegterrein af beskutting geneem het, vorentoe te 
stuur om die besetting van die Drielingkoppe te 
gaan help om die stelling te behou. Cronje het 
egter nie kans gesien om sy manskappe uit hul 
skuilplek uitgewoel te kry nie, aangesien dit al so 
laat was en die burgers weer voor donker na die 
voet van die kop wat hulle snags moes bewaak, 
sou moes terugkeer. Daarom het hy genl. Botha 
versoek om self met die betrokke burgers te gaan 



praat en hulle die nodige bevele te gee. Daarvoor 
het die besige Botha natuurlik nie kans gehad 
nie. Die gevolg was dat die Engelse wat 
aanvanklik in 'n sloot aan die voet van die 
Drielingkoppe skuiling geneem het, die klompie 
verdedigers - manne van die kommando's 
Lydenburg en Carolina - tree vir tree terug 
gedwing en uiteindelik van die pieke af verdryf 
het. 

Die burgers het hul kanonne, nl. die Vrystaatse 
Krupp en die Pompom wat die oostelike flank 
van die Engelse op Spioenkop die hele dag deur 
onder vuur gehou het, met hulle saamgeneem en 
teen 5.15 nm. was die Engelse na 'n swaar klim 
in besit van die pieke. Hulle is egter heftig 
bestook deur klein groepies burgers wat geweier 
het om die koppe te verlaat en wat, van agter die 
rotse verskuil, 'n lastige vuur op die Engelse bly 
onderhou het. 113 



Sien Britse amptelike History of the War in South 

Met die Drielingkoppe in hul besit en genl. 
Burger besig om gedemoraliseerd daarvandaan 
af weg te vlug, kon die Engelse die Boere op die 
Aalwynkoppie en teen die oostelike hange van 
Spioenkop in die rug aangeval en aan Warren die 
oorwinning besorg het. Die moontlikheid is hulle 
egter deur Buller en Lyttelton ontneem. 

Terwyl die King's Royal Rifles die hellings van 
die Drielingkoppe beklim het, het Buller van 
Spearmanskop af bespeur dat hulle in albei 
flanke beskiet word deur burgers wat orals aan 
die kante van die koppe sigbaar was. Die 
kruisvuur het nie veel uitwerking gehad nie maar 
het op Buller die indruk gemaak dat die betrokke 
troepe swaar bedreig was en in 'n lokval kon 
beland. In plaas van hulle te laat versterk, het hy 
derhalwe aan Lyttelton bevel gestuur om die 
bataljon terug te trek. Lyttelton wat om 2.30 nm. 
van maj. A. W. L. Bayly 'n boodskap ontvang 
het dat die Boere so sterk was dat die King's 
Royal Rifles volgens sy oordeel nie in staat sou 
wees om die Drielingkoppe te verower nie, het 
daarop aan lt.-kol. Buchanan-Riddell 'n 



heliogram gestuur om te retireer en die bevel 
voor 3.30 nm. nog twee maal herhaal. Hierdie 
boodskap is aan Buchanan-Riddell oorgedra net 
toe sy manskappe bo-op die pieke was, en hy het 
daarop geantwoord dat "If I can recall the 
leading sections I will do so. But it is difficult to 
get a message to them. The hill is terribly steep." 
Nogtans het hy sy manskappe laat voortgaan om 
die pieke te neem. Pas daarna het hy 'n 
doodskoot deur die kop gekry terwyl hy regop 
gestaan het om na die vlakte onder horn te kyk 
en het kol. R. C. A. B. Bewicke-Copley die bevel 
oorgeneem. Hy het nadat die pieke beset was, 
aan Lyttelton laat weet dat hy daar sou bly tensy 
hy ander bevele ontvang, en het vervolgens die 
nodige voorbereidsels getref om horn op die 
verowerde pieke in te grawe. 

Buller was egter glad nie genee om die kop beset 
te hou nie. Hy het by Lyttelton daarop bly 
aandring om die troepe wat daar was, terug te 
trek. Volgens Amery en Ransford het die 
brigade-majoor, Henry Wilson, die instruksies 
nie versend nie met die gevolg dat die troepe nie 



daaraan gevolg kon gee nie. Toe hulle om 6 nm. 
nog op die pieke was, het Buller Lyttelton 
versoek om te verduidelik waarom sy bataljons 
so wyd versprei was. Ook wou hy kopiee he van 
die bevele wat Lyttelton gedurende die loop van 
die middag uitgereik het. Hierop het Lyttelton 
om 6 nm. 'n laaste bevel aan Bewicke-Copley 
gestuur - wat Wilson nie kon terughou nie - om 
die King's Royal Rifles te laat terugkom en 
tewens aan horn verduidelik dat dit onmoontlik 
was om hulle te ondersteun in die posisie wat 
hulle beset het. Bewicke-Copley het gehoorsaam 
en die troepe kort na 8 nm., toe dit goed donker 
was, laat terugkeer. Hulle het volgens Britse 
gegewens tydens hierdie aanval op die 
Drielingkoppe 'n verlies van 89 man gely, nl. 3 
offisiere en 17 manskappe gedood met insluiting 
van hul aanvoerder en 4 offisiere en 65 
manskappe gewond. 

Die lewens van hierdie manskappe was onnodig 
verspil want van die goeie stelling wat die 
bataljon verower het om die druk op Spioenkop 
te verlig, is geen gebruik gemaak nie. Al die 



moeite wat gedoen is om dit te beset, was dus 'n 
vermorsing van energie wat geen doel gedien het 



nie. 1 " 

12. Die laaste fase van die geveg op 
Spioenkop 

Op die kruin van Spioenkop het die toestand 
ondertussen geen verandering ondergaan nie. 
Genl. J. Talbot Coke het, nadat hy Warren mislei 
het met berigte as sou die Engelse steeds besig 
was om vordering te maak en selfs op die punt 
gestaan het om die Boere van die kop af weg te 
vee, uiteindelik teen 4 nm. tot op die kruin 
gevorder. Daar het hy vir die eerste maal 'n 
getroue beeld gekry van die werklike toestand op 
die kop. Hy was geskok deur die "scene of con- 
siderable confusion" - om sy eie woorde te 
gebruik - wat hy daar aangetref het." 5 Die 
eenhede was deurmekaar, die offisiere geskei 
van hul manskappe, dooies en gewondes het 

orals rondgele, en troepe wat genoeg van die 
geveg gehad het, was besig om van die kruin af 
pad te gee om minder gevaarlike stellings teen 
die suidelike hang te gaan opsoek. Hulle was 
doodmoeg en kon nie meer veg nie. Party het 
geskel en gevloek, ander het bedwelmd 
neergeval, nog ander het dronk gele al het hulle 
niks gedrink nie, en hope het vas geslaap terwyl 
die koeels orals tussen hulle rond gespat het. 
Verder het massas gewondes teen die helling af 
gestroom en die pad na die kruin toe versper. 
Party het alleen geloop of is deur maats 
onderskraag, ander het op hande en voete 
gekruip en nog ander is in kampbedjies 
weggedra. 116 

Van kol. Hill wat met Coke se benoeming tot 
bevelhebber van die "right attack" as tydelike 
aanvoerder van die lOde brigade aangestel is, het 
genl. Coke om 5.5 nm. 'n skriftelike verslag 
ontvang. Hierin het Hill 'n kort opsomming van 
die toestand gegee en die voorneme uitgedruk 



116 Symons, p. 225; Churchill, From London to Ladysmith, 
pp. 308-309. 



om tot donker toe op die kruin uit te hou en dan 
in die donker beter verskan sings aan te le met die 
doel om die geveg die volgende dag vanuit beter 
stellings te hervat. Daarna het Coke na die 
regterflank toe oorgestap om sake persoonlik met 
Hill te bespreek wat volgens sy mening die 
hoofaanvoerder van die Britse magte op die 
kruin was. Van Thorneycroft se aanstelling as 
brigadier-generaal "in command of the summit" 
het hy nl. selfs op die laat uur nog niks geweet 
nie en dus geen moeite gedoen om met horn in 
verbinding te kom nie. 

Hill het haastig aan Coke en so goed as wat dit 
onder die swaar kanon- en geweervuur moontlik 
was, sy planne vir die verbetering van sy stelling 
gedurende die nag uiteengesit en horn ook gese 
dat hy oor genoeg sandsakke vir die doel beskik 
het en ook oor genoeg ammunisie vir die 
voortsetting van die geveg. Coke het gese dat hy 
met Hill se planne saamstem maar in sy siel het 
hy gevoel dat die weerstands vermoe van die 
troepe besig was om ineen te stort en dat dit die 
beste sou wees om gedurende die nag terug te 

trek. Van waar hy was, kon hy duidelik sien hoe 
die Britse vuurlinie op die verste regterflank 
onder die swaar Boere vuur wankel. Teen 5.30 
nm. het hy Hill dus vorentoe gestuur om die 
troepe tot standvastigheid te probeer aanspoor. 
Terwyl Hill daarmee besig was het hy die 
volgende rapport om 5.50 nm. opgestel vir 
ver sending aan Warren: 

"The situation is as follows: The original 
troops are still in position, have suffered 
severely and many dead and wounded are still 
in the trenches. The shell fire is and has been 
very severe. If I hold on to the position all 
night is there any guarantee that our artillery 
can silence the enemy's guns, otherwise 
today's experience will be repeated, and the 
men will not stand another complete day's 
shelling. I have in hand Bethune's Mounted 
Infantry and the Dorset Regiment intact to 
cover a withdrawal. If I remain I will 
endeavour to utilize these units to carry food 
and water up to the firing line. The situation is 
extremely critical. If I charge and take the 



kopje in front the advance is several hundred 
yards in the face of the entrenched enemy in 
strength, and my position as regards the 
quick-firing guns is much worse. Please give 
orders and should you wish me to withdraw 
cover retirement from Connaught's Hill." 117 

Hy het die berig aan Hill gewys wat aanvanklik 
kapsie gemaak het teen die gedagte om te retireer 
maar horn tevrede verklaar het toe Coke die 
woord "retirement" in "withdrawal" verander 
het. Daarna het Coke die berig met kol. Morris 
na Warren gestuur en Morris wat goed op hoogte 
van die toestand was, tewens gelas om Warren 
volledig oor die toestand in te lig. Daarna het hy 
na die seinpos teen die hang vertrek om die berig 
ook aan Warren te sein. ' ,a 

Gesneuwelde Britse troepe in die loopgraaf op Spioenkop 



Terwyl hy teen die helling afgedaal het om die 
boodskap te gaan oorsein, het die bevelhebber 
van die Scottish Rifles, kol. Cooke, in verset 
gekom omdat kol. Thorney croft by wie hy 
intussen uitgekom het, horn as sy ondergeskikte 
behandel het. Hy het nl. gereken dat hy, Cooke, 
as bevelvoerder op die kruin moes op tree 
aangesien hy Thorneycroft se senior was, en het 
horn dus na Coke begewe om by die helderheid 
oor die toestand te kry. Coke se beslissing was 
egter dat Hill as bevelvoerder op die kruin moes 
optree aangesien hy in waarnemende hoedanig- 
heid in Coke se plek oor die hele lOde brigade 
aangestel was. Thorneycroft het horn teen die 
beslissing verset. Hy het horn beroep op die 
boodskap wat die oggend deur Warren aan Crof- 
ton gestuur is, en laasgenoemde het bevestig dat 
Thorneycroft volgens Warren se instruksie 
bevelvoerder op die kruin moes wees met die 
plaaslike rang van brigadier-generaal. 119 



Vir Thorneycroft was dit nou duidelik dat hy en 
niemand anders nie die onbetwiste bevelvoerder 
van die troepe op die kop was, verantwoordelik 
vir die veiligheid van die hele mag. Hy was 
begerig om met Hill in aanraking te kom om die 
hele situasie met horn te bespreek en het selfs 'n 
offisier na die oostelike flank gestuur om horn te 
soek, maar toe die horn nie kry nie het hy 
aangeneem dat hy in die geveg geval het. ,a " 

Op eie houtjie het hy toe as verantwoordelike 
offisier die volgende boodskap om 6.30 nm. 
uitgeskryf en aan Warren gestuur: 

"The troops which marched up here last night 
are quite done up. Lancashire Fusiliers, Royal 
Lancaster regiment, and Thorneycroft' s 
Mounted Infantry. They have had no water, 
and ammunition is running short. I consider 
that, even with reinforcements which have 
arrived, it is impossible to permanently hold 
this place, so long as the enemy's guns can 
play on this hill. They have one long-range 

gun, three of shorter range, and one Maxim- 
Nordenfeldt, which have swept the whole of 
the plateau since 8 a.m. I have not been able 
to ascertain the casualties, but they have been 
very heavy, especially in the regiments which 
came up last night. I request instructions as to 
what course I am to adopt. The enemy at 6.30 
p.m. are firing heavily from both flanks, with 
rifles, shell and Nordenfeldt, while a heavy 
rifle-fire is kept up in front. It is all I can do to 
hold my own. If casualties go on occurring at 
present rate, I shall barely hold out the night. 
A large number of stretcher bearers should be 
sent up, and also all water possible. The 
situation is critical. 

Alex. Thorneycroft, Lt.-Colonel." 121 

Hierdie boodskappe van Coke en Thorneycroft 
aangaande die ware toedrag van sake op 
Spioenkop het Warren nie bereik voor dit te laat 
was nie. Regstreekse helio verbinding tussen 

Warren en sy troepe op die kruin het reeds vroeg 
die oggend ineengestort toe die Engelse 
heliograaf toestel op die westelike deel van die 
kruin stukkend geskiet is. Sedertdien moes alle 
heliografiese boodskappe van die suidelike hang 
van Spioenkop af versend word - egter nie 
regstreeks aan Warren se hoofkwartier nie omdat 
daar hoogtes tussen Warren se hoofkwartier en 
die heliograaf pos teen die helling van 
Spioenkop gele het, maar via Buller se seinpos 
op Spearman's Hill, en gedurende die namiddag 
was heliograaf verbinding tussen Spearman's 
Hill en Spioenkop vanwee swak lig ook 
onmoontlik. Daar moes van toe af van rapport 
gangers gebruik gemaak word om boodskappe 
oor te bring en hulle het sowat 2 uur geneem om 
Warren van Spioenkop af te bereik. 12a 

Warren het baie moeite gedoen om met sy 
troepemag op die kruin in aanraking te kom maar 
tevergeefs. Hy kon natuurlik self gaan kyk het 
wat daar aangaan, maar die boodskappe wat hy 
tot 4.15 die middag van Coke ontvang het, was 

almal gerusstellend en het so 'n stap nie nodig 
gemaak nie. Die enigste boodskap wat nie 
gerusstellend was nie, was die een wat 
Thorneycroft om 2.30 nm. aan Warren gerig het 
en waarin hy gese het dat die troepemagte wat 
die kruin tot dan toe bereik het of daarheen 
onderweg was, te klein was vir die verdediging 
van die kop, dat die kruin ten hewigste deur die 
Boere kanonne beskiet was wat baie ongevalle 
veroorsaak het, en dat daar 'n groot gebrek aan 
water was, en waarin hy tewens gevra het dat 
daar artillerie en infanterie gestuur moes word 
om die Boere kanonne aan te val. By hierdie 
berig wat Warren om 4.15 nm. bereik het, het 
Coke egter 'n gerusstellende nota gevoeg waarin 
vermeld is dat die Britse troepe hulself handhaaf, 
en dit het hy kort daarna opgevolg met 'n berig 
dat "We are on the point of sweeping the Boers 
off the hill." 123 

Ook van Buller het hy teen 4 nm. 'n gerusstel- 
lende boodskap plus 'n aantal wenke gekry. 
Buller het opgetoe geskryf dat ofskoon daar nog 



geen aanval van Britse kant was om die Boere 
van die kruin af te verdryf nie "our Naval gun 
cleared the N.E. shoulder where all the rough 
stones are ... and drove down about 30 Boers." 
Die battery bergkanonne, so het hy verder berig, 
het Springfield om 11 vm. verlaat en Warren 
moes hulle laat rus voor hy hulle na die kruin toe 
stuur, want "They will have a devil of a march". 
Ook kon Buller 2 12ponder-skeepskanonne aan 
horn afstaan om op die kruin te plaas; "the Navy 
say they can get them up" en Warren moes net 
praat as hy hulle wou he. Hy moes ook sorg dat 
Thorneycroft die beheer oor die troepe op die 
kruin kry, omdat "They tell me that Colonel 
Crofton is not much good", en ten slotte moes 
Warren nie vier nie maar hoogstens twee 
bataljons op die kruin hou, want "Too many are 
a mark for shells." Al wat daar meer was as twee 
bataljons moes dus van die kruin af verwyder 
word. Met die Britse bombardement op die 
Boere stellings het dit, so het Buller verder 
meegedeel, voor die wind gegaan. 



Kyk paragraaf 10 hierbo hiervoor. 



"I believe we have just stopped one Boer gun, 
and I telegraphed to the R.A. guns to say we 
thought the other guns were to the left of 
where they were firing, some little way." 124 

Met al die goeie boodskappe voor horn het 
Warren dit nie nodig geag om persoonlik na die 
kruin van Spioenkop toe te gaan nie maar het hy 
verkies om Hewers voorbereidsels te tref om die 
Boere die volgende dag van die kruin af te 
verdryf. Sy plan was om gedurende die loop van 
die nag die bergkanonne en ook 2 12-ponder- 
skeepskanonne in goeie stellings op die kruin te 
plaas ten einde die Boere se artillerievuur te 
beantwoord. Ook wou hy goeie loopgrawe op die 
kruin laat uithaal waarin sy infanterie behoorlik 
teen kartetsvuur beskerm sou wees. Hulle moes 
sowat 4 voet diep wees en die agterste wal moes 
skuins na agter toe afloop, sodat die troepe nie 
alleen deur 'n goeie borswering teen frontvuur 
gedek sou wees nie maar ook deur 'n grond dak 
teen kartets hael. 



Met die oog op die verwesenliking van sy planne 
het Warren die genietroepe waaroor hy beskik 
het, ingespan om allereers 'n rowwe pad teen die 
helling uit te maak sodat die kanonne wat met 
luit. Otto Schwykkard as gids na die kruin 
geneem sou word, redelik maklik met kabels 
teen die helling uitge sleep sou kon word. Om die 
doel te bereik, is die genietroepe aangese om alle 
regaf banke of walle wat die pad van die 
kanonne versper het, skuins af te steek en ook 
alle groot klippe en ander obstruksies in die pad 
van die kanonne te verwyder sodat die kanonne 
sonder onderbreking teen die hang van die kop 
op sou kon vorder tot bo-op die kruin. Na 
voltooiing van die taak moes die genietroepe op 
die plekke wat kapt. Hanwell sou aanwys, goeie 
kanonstellings soos deur Warren vooraf aan 
hulle beskryf is, inrig. Daarna moes hulle 
doeltreffende loopgrawe soos hierbo uiteengesit 
is, op die kruin uithaal. 

Om die artillerievuur des te effektiewer te maak, 
wat hy van die kruin af teen die Boere wou 
ontketen, het Warren aanvanklik ook daaraan 



Sien Williams, p. 314. 



gedink om gewone 15-ponder-veldkononne na 
die kruin toe te laat sleep. Luit. Doomer, R.A., 
het dit egter nie moontlik geag nie en aanbeveel 
dat slegs die 12-ponder-skeepsgeskut en die 
bergkanonne na die kruin toe geneem word om 
die Boere se veldgeskut, veral die Pom-poms, 
die swye op te le. I25 

Met die oog op die verskansings werk het 
Warren elke pik, graaf, koevoet en sandsak 
waaroor hy nog beskik het, na die kruin gestuur 
en om 4.30 nm. ook die 37ste kompanie Royal 
Engineers by Lyttelton laat aanvra om die 17de 
kompanie af te los wat hy die aand na die kruin 
toe wou stuur.'" 

Voorts het Warren 'n spesiale voorraad voedsel 
na die kruin gestuur en ook 'n voorradedepot aan 
die voet van Spioenkop ingerig en voorrade 
waens byeengebring wat moes sorg dat die 
troepe die volgende dag van genoeg kos voorsien 



'" Cd. 1791 pp. 651-652, Verklaring van Warren, en Cd. 
968, Extract from Commanding Royal Engineer' s Diary, 
5th Division, d.d. 24 Jan. 1900. 
126 Ibid. 



word. Van die stafoffisiere is spesiaal aangese 
om sorg te dra vir die opsending van genoeg 
water en ammunisie na die kruin. '" 

Om 6.40 nm. het Warren, ongetwyfeld na 
aanleiding van Buller se "wenke" van vroeer die 
middag, 'n boodskap aan Coke gestuur om te 
verneem of twee bataljons genoeg sou wees om 
die mag op die kop af te los en die kruin te 
behou. Dit het onbeantwoord gebly soos trouens 
al Warren se boodskappe die dag. ,as Dit het 
Warren egter glad nie verontrus nie en toe dit 
aand word, het hy die volgende dag bevel aan al 
die troepe onder sy bevel uitgereik: 

"1. The action of today commenced with the 
surprise of Spion Kop by General Woodgate's 
force, which consisted of: -The Lancashire 
Fusiliers, The Royal Lancaster regiment, 
Thorneycroft' s Mounted Infantry, 2 Co. R.E. 
and detachment R.A. About 8.30 a.m. the 
enemy made a determined attempt to retake 



Times History, III, p. 283. 
Ibid., p. 285. 



the hill, which was gallantly held by our men 
all day, in spite of a damaging shellfire. 

At the close of the day the following 
regiments were occupying Spion Kop, in 
addition to the original force: - The 
Dorsetshire regiment, the Middlesex 
regiment, Part of the Connaught Rangers, 2 
companies Bethune's M.L, The Scottish 
Rifles, The two last operating from 
Potgieter's. The remainder of General 
Lyttelton's brigade also operated on our right. 

The G.O.C. is confident that the spirit of 
gallantry and endurance which has marked 
the conduct of the troops will be continued 
tomorrow. 

2. An issue of rum is sanctioned for all troops. 

3. Captain C. B. Levita, R.A., is appointed 
D.A.A.G. (a) to the force as a temporary 
measure from 23. 1 .00. 

4. The East Surrey and Devonshire regiments 
have been temporarily transferred to the right 
attack. 



The countersign tonight is "Victoria". 129 

Hy moes dit pas klaar uitgereik gehad het toe hy 
om 7.50 nm. 'n geseinde weergawe van die 
neerdrukkende boodskap ontvang wat Coke twee 
uur tevore met kol. Morris aan horn gestuur het 
en waarin die werklike toe stand wat op 
Spioenkop geheers het, aan horn uiteengesit is. 
Pas daarna het ook Morris persoonlik opgedaag 
en aan Warren 'n beskrywing van die toestand 
op die kop gegee. Hy het dit as "most critical" 
bestempel. 

Warren wou die voorstelling nog as alarmisties 
afmaak toe ook Winston Churchill by kapt. 
Levita, een van Warren se stafoffisiere, 
aangedraf kom en horn versoek om Spioenkop 
tog nie in 'n tweede Majuba te laat ontaard nie. 
Levita het horn daarna na Warren persoonlik 
geneem wat volgens Churchill se eie getuienis 
"with great patience and attention" na horn 



129 Britse amptelike History of the War in South Africa, II, 
pp. 641-642, Bylaag 10 (I). 



geluister het. 130 Churchill het aan hom 'n 
ontstellende beeld gegee van die gedemorali- 
seerde toestand van die troepe en het hom 
verseker dat tensy doeltreffende verskansings 
gedurende die nag gemaak en kanonne na die 



13D Aldus Churchill in From London to Ladysmith, p. 309. 
Levita wat van alles ooggetuie was, vertel egter die 
volgende in verband met die saak: "I saw Winston 
Churchill approaching. He was in a somewhat excited 
condition and as he got near, called out: 'For God's sake, 
Levita, don't let this be a second Majuba Hill.' I told him 
what I knew, what we were doing, and that we had done 
all that was humanly possible; I pointed out Sir Charles 
Warren, who was pacing up and down, a little apart, from 
where I was at work, and suggested that he should go to 
him. Churchill immediately went over to Warren and 
began haranguing; I overheard the words 'Majuba Hill ... 
the great British public'. Warren stopped, glared at 
Churchill and shouted to me, 'Who is this man? Take him 
away, put him in arrest', and a few other such remarks. I 
went up to them saying, 'This is Mr. Winston Churchill, 
sir, M.P. and newspaper correspondent!' My irascible 
chief was not to be pacified so I took Churchill back to my 
wagon and told him that I was more than anxious to get a 
message to the top of Spion Kop." (Aangehaal by W. 
Baring Pemberton, p. 194; vgl. ook Julian Symons, p. 
232). 



kruin gestuur kon word om die Boere se artillerie 
te bedwing, die infanterie nie meer lank sou kon 
uithou nie. Hulle het nie die wil gehad om meer 
te verduur nie en het op die punt van 
ineenstorting gestaan. Volgens die Times History 
het hy ook omtrent al die offisiere behalwe 
Thorneycroft as onverskillig en ondoeltreffend 
bestempel.'" 

Die end van die saak was dat Warren Churchill 
om 8.20 nm. weer teen die kop op gestuur het 
met die volgende nota aan Thorneycroft: 

"The General Officer Commanding Force 
would be glad to have your views of the 
situation and measures to be adopted, by Lt. 
Winston Churchill, who takes this note."'" 

Vervolgens het hy lt.-kol. J. H. Sim van die 
Royal Engineers gelas om dadelik kanon skanse 
vir die twee skeepskanonne en die battery 
bergkanonne op die kop te gaan bou en hom ook 



131 Sien Churchill, p. 309, en Times History, III, p. 285. 

132 Britse amptelike History of the War in South Africa, II, 
p. 642, Bylaag 10 (J). 



'n brief aan Thorney croft meegegee waarin 
laasgenoemde verwittig is van die werk wat Sim 
moes gaan doen en tewens gelas is om die kop te 
hou. 133 Daarna het hy aan luit. James wat in 
bevel van die skeepskanonne was, instruksies 
gegee om een van die kanonne teen die helling 
uit te sleep en dit op die kruin in posisie te plaas 
vir die geveg van die volgende oggend. Dit moes 
later deur die ander geskut, t.w. die tweede 
skeepskanon en die battery bergkanonne, gevolg 
word; en ten slotte het hy aan genl. Coke bevel 
gestuur om dadelik na sy hoofkwartier by 
Drieboomkop te kom, want hy wou sake met 
Coke en Clery bespreek. 13 " 

Coke het nie lus gehad om met sy lam been weer 
teen die helling af te sukkel nie en het dus die 
volgende antwoord aan Warren opgestel: 

"Night so dark and country so rough that the 
whole night would be taken up in journey. Is 



it not possible to give orders without my 
presence?"'" 

Die seinlamp se olie het egter opgeraak met die 
gevolg dat die boodskap nie oorgesein kon word 
nie en om 9.30 nm. het Coke dus die moeisame 
tog aangepak, nadat hy bevel gegee het dat die 
Dorset regiment die aftog van die troepe moes 
dek indien dit nodig sou word. "* 

Die geveg op Spioenkop het teen die tyd reeds 
lankal weggesterf. Met sononder het die 
kanonvuur geleidelik opgehou en daarna ook die 
geweervuur. Net tussen 7 en 8 nm. het die 
geweervuur skielik weer opgevlam toe kmdt. 
Prinsloo met 'n klompie manskappe vorentoe 
gestorm het om die lyk van sy broer Willie wat 
vroeer die dag gesneuwel het, van die voorkruin 
af te gaan afhaal om dit te begrawe.'" Hier en 



133 Cd. 968, p. 33. 

134 Cd. 1791, p. 443, Coke se memorandum in verband met 
Spioenkop, en Williams, p. 318. 



135 Cd. 1791, p. 443. 

136 Cd. 1791 p. 443, Coke se memorandum; Cd. 968, Coke 
se rapport, d.d. 25 Jan. 1900; Britse amptelike History of 
the War in South Africa, II, p. 400. 

137 Vgl. Standertonner in Die Huisgenoot van 4 Des. 1938; 
ook Times History, III, p. 283. Volgens laasgenoemde 



daar het daar nog skote op die kop geklap net om 
die Boere te waarsku dat die kop beset was, maar 
van 'n geveg was daar geen sprake meer sedert 
die donker toegeslaan het nie, en die moee man- 
skappe van die twee vegtende partye kon weer 
opstaan en asemhaal sonder om koeels op hulle 
saam te trek. 

13. Die Britse terugtog 

In die geledere van die Engelse bo-op die kruin 
het dit lelik gelyk. Die verskillende troepe- 
eenhede was deurmekaar, verward en deur swaar 
verliese, veral aan offisiere, uitgedun. Die troepe 
wat die heel dag of vir 'n groot gedeelte van die 
dag in die vuurlinie was, was byna doodgemartel 
deur die honger en veral deur die dors en het 
geen kos of water gehad om hulle mee te 
verkwik nie. Groot getalle dooies en gewondes 
het orals op die kruin rond en veral in die 
loopgrawe gele en daar was 'n bloed reuk in die 
lug. Die troepe wat die kruin oorspronklik beset 



publikasie is die aanval deur kmdt. Opperman gedoen. Dit 
is egter klaarblyklik 'n vergissing. 



het, was as gevegseenhede niks meer werd nie en 
selfs die Scottish Rifles, Imperial Light Infantry 
en die Middlesex regiment het 'n goeie rus nodig 
gehad en sou eers in behoorlike formasies 
ingedeel moes word voor hulle weer gereed sou 
wees vir aksie. Net die Dorsets en Bethune's 
Mounted Infantry wat in reserwe gehou is, was 
nog goed bruikbaar. Die groot getalle dooies en 
kermende gewondes wat dig bymekaar op die 
kruin gele het, het egter verdere troepebewegings 
op die kruin versper en meegewerk om die 
troepe te demoraliseer. Baie van die troepe het 
dan ook traak-my-nieagtig en tot sterwens toe 
uitgeput van die kruin na hul basis toe 
afgesukkel. 138 

Thorneycroft, die dapperste van hulle almal, was 
ook moedeloos. "My poor boys ... my poor 
boys", het hy moedeloos gesug toe hy bemerk 
wat oorgebly het van sy dapper regiment en orals 
rondom horn die sterwendes en gewondes 
gewaar wat, gemartel deur die dors, water gevra 
het en wat hy nie kon help nie omdat daar geen 



Vgl. Du Cane, pp. 171-172, en p. 212 hiervoor. 



water was nie. Van die planne wat Warren aan 
die voet van die kop aangewend het om water, 
kos, genietroepe en wat dies meer sy na die kruin 
toe te stuur, het hy niks geweet nie. Hy het 
gehoor dat daar bergkanonne na horn toe gestuur 
sou word maar ... wanneer sou hulle aankom en 
wat sou hulle eintlik beteken teen die Krupps, 
Creusots en Pompoms van die Boere wat sy 
troepe so verskriklik geteister het? Bowendien 
was daar geen skanse vir hulle nie. Sy troepe was 
so uitgeput dat hulle nie eers hul eie loopgrawe 
kon verbeter nie, laat staan nog kanon skanse 
pak, en in die loopgrawe waaroor hulle beskik 
het, sou hulle dit nie nog 'n dag lank onder so 'n 
vreeslike kanon- en geweervuur kon uithou nie. 
Van Warren en Buller en die baie troepe waaroor 
hulle beskik het, het hy geen hulp gekry wat die 
moeite werd was nie. Die hele dag deur het hy 
kort-kort verwagtend in die rigting van die 
Tabanyama gekyk in die hoop dat Warren tog 
ten minste 'n afleidings aanval op die Boere 
stellings daar sou waag maar die troepe van die 
"left attack" het doodstil bly le en net 'n 
ondoeltreffende kanonvuur op die vlaktes en 



koppe onderhou waar daar geen Boere was nie. 
Aan die vernietigende kanonvuur van die Boere 
het hulle in elk geval niks gedoen nie. Van die 
aanval op die Drielingkoppe op sy regterflank 
het Thorneycroft nie eers geweet nie. Van genl. 
Coke, die bevelhebber van die "right attack", het 
hy die ganse dag niks gewaar nie en ewe min van 
kol. Hill, wat op sy boodskappe om horn te kom 
sien glad nie gereageer het nie en miskien reeds 
dood of gewond was. Hy het dus gevoel dat hy 
alleen gestaan het, deur almal in die steek 
gelaat! 139 

Onder die omstandighede het Thorneycroft 
gemeen dat daar vir horn net een weg was om te 
volg, nl. om terug te trek van die kop af wat vir 
horn in elk geval nie na 'n stelling van waarde 
gelyk het met die oog op 'n deurbraak deur die 
Boere linie nie. Hy was immers verantwoordelik 
vir die veiligheid van die troepe want hy was 
onteenseglik die bevelvoerder op die kop al het 
kols. Hill en Cooke ook aanspraak op die 
leiersposisie gemaak. 



Vgl. Pemberton, pp. 191-193. 



Teen 7.30 nm. nadat dit donker geword het, net 
hy dus die senior offisiere wat hy kon bykom, in 
'n laagtetjie naby die verbandpos byeengeroep 
en aan hulle meegedeel dat hy dit onmoontlik ag 
om die kop langer te hou. Hy wou weet wat hul 
mening was. Volgens Knox was almal dit met 
horn eens en volgens Thorneycroft self het 
minstens kol. Crofton en die aanvoerder van die 
Scottish Rifles sy mening gedeel. Die 
byeenkoms het in elk geval net 'n paar minute 
geduur, toe het Thorneycroft die aftog gelas. Van 
die vars troepe wat nog nie swaar onder die 
Boere se vuur deurgeloop het nie, was 
verontwaardig. Hubert Gough het een van die 
soldate bv. hoor se: "What the hell are we 
leaving the bloody hill for?" maar daaraan het 
Thorneycroft horn nie gesteur nie. Hy was 
daarvan oortuig dat hy die regte ding gedoen het. 

"Better six battalions safely off the hill than a 
mop-up in the morning", het hy aan kols. Cooke 
en Crofton en later ook aan Churchill gese, en 
met die Scottish Rifles in die agterhoede die leer 
- wat soveel gewondes met hulle saamgedra het 



as wat hulle kon behartig - teen die suidelike 
helling af laat terugval, agter die vlugtelinge aan 
wat die kop reeds vroeer die dag op eie houtjie 
verlaat het. Die gewondes het hulle reeds vanaf 7 
nm. byeengebring. 140 

Thorneycroft was nog op die kop tussen die 
oorblyfsels van sy regiment en die terugtog reeds 
in voile gang toe Churchill wat in die donker 
tussen die terugtrekkende troepe deur gesukkel 
het, by horn aankom, horn inlig oor die stappe 
wat Warren besig was om te doen om gedurende 
die nag kanonne en verbeterde verskansings op 
die kop te plaas, en Warren se boodskap aan horn 
oorhandig. Volgens Ransford sou Churchill sy 
bes gedoen het om Thorneycroft te beweeg om 
van die terugtog af te sien.'*' Laasgenoemde het 
sy besluit om die kop te ontruim egter 
gehandhaaf en die volgende boodskap met 
Churchill aan Warren teruggestuur: 



140 Cd. 968, pp. 28-29, Thorneycroft se rapport; vgl. verder 
Knox, pp. 85-86 en Baring Pemberton, p. 193. 

141 Churchill, London to Ladysmith, pp. 311-312; vgl. ook 
Ransford, p. 105. 



"Regret to report that I have been obliged to 
abandon Spion Kop, as the position became 
untenable. I have withdrawn the troops in 
regular order, and will come to report as soon 
as possible.- 

ALEX. Thorneycroft, Lt.-Colonel." 142 

Twee van die offisiere wat verder agtertoe of 
teen die helling van die kop was, het probeer om 
die aftog te stuit. Die eerste was kol. Hill wat sy 
standplaas op die oostelike deel van die kruin 
uiteindelik na donker verlaat het om toestande 
vorentoe op die kop te gaan ondersoek. Hy is 
deur Coke onder die indruk gebring dat hy, Hill., 
eintlik die bevelvoerder van die troepemag op 
die kruin was en toe hy 'n kompanie van sy eie 
regiment, die Middlesex, teenkom wat besig was 
om op bevel van Thorneycroft terug te val, het 
hy hulle dadelik tot stilstand gebring en vir 
Thorneycroft gaan opsoek om protes teen die 
ongemagtigde terugtog aan te teken. In die warm 



woordewisseling wat daar tussen die twee gevolg 
het, het Hill egter die slegste daarvan afgekom. 
Thorneycroft het Hill nl. gou laat verstaan dat 
hy, Thorneycroft, as generaal en bevelvoerder op 
die kop aangestel was bokant die koppe van 
enigeen van die ander op die kruin, en dat hy met 
'n voile bewustheid van sy verantwoordelikheid 
as bevelvoerder op tree. Hy was so selfversekerd 
en sy persoonlikheid en groot liggaamsbou so 
imponerend dat die arme Hill verder maar 
geswyg en die terugtog voortgegaan het. "" 

Die volgende offisier wat die terugtog probeer 
keer en 'n deel van die troepe besonder lank 
opgehou het, was maj. H. E. Phillips, brigade- 
majoor van genl. Coke se brigade. Hy het in 
genl. Coke se hoofkwartier naby die seinpos gele 
en wag op die terugkoms van die generaal wat 
om 9.30 nm. ingevolge Warren se bevel na 
laasgenoemde se hoofkwartier toe vertrek het. 
Teen 11.30 nm. is hy uit sy slaap gewek deur die 
lawaai van die terugtrekkende leer waarvan die 
voorhoede toe reeds by die seinstasie verby was. 



I4 " Britse amptelike History of the War in South Africa, II, 
p. 640, Bylaag 10 (F). 



Sien Times History, III, pp. 290-291; Du Cane, p. 174. 



Hy het die terugtog dadelik stopgesit en die 
volgende bevel uitgereik aan al die bevel- 
voerende offisiere van die Dorsets, Middlesex, 
Scottish Rifles en Imperial Light Infantry wat hy 
byeen kon kry: 

"This withdrawal is absolutely without the 
authority of either Major- General Coke or Sir 
Charles Warren. The former was called away 
by the latter a little before 10 a.m. When 
General Coke left the front about 6 p.m. our 
men were holding their own, and he left the 
situation as such, and reported that he could 
hold on. Someone, without authority, has 
given orders to withdraw, and has incurred a 
grave responsibility. Were the General here, 
he would order an instant reoccupation of the 
heights. 

H. E. Phillips, Deputy-Assistant Adjudant- 
General." 144 

Hy het dan ook op eie houtjie probeer om die 
troepe na die kruin toe terug te stuur. Eers het hy 



Sien Cd. 968, p. 32. 



maj. Twyford van die Scottish Rifles gebied om 
die kop weer te beklim, en daarna ook aan kol. 
Cooke, aanvoerder van die regiment, gese dat die 
terugtog in stryd met genl. Coke se bedoeling 
was. Van Thorneycroft se benoeming as generaal 
en aanvoerder op die kruin het hy niks geweet 
nie en sy bevele het hy dus as onwettig beskou. 

Twyford en Cooke was egter nie so maklik oor 
te haal om aan sy bevele gehoor te gee nie. 
Twyford het horn gewillig verklaar om die kop 
weer te beset mits hy vooraf ammunisie en water 
kon kry, en Cooke wou eers definitiewe 
instruksies van Coke persoonlik he wat 
Thorneycroft se bevele sou kanselleer, voor hy 
weer bereid was om sy troepe na die kruin toe 
terug te neem. Hy was nietemin bereid om by die 
seinpos halt te maak ten einde aan Phillips die 
geleentheid te gee om persoonlik met Coke in 
verbinding te tree en sy instruksies te verneem. 
Daar was egter, soos reeds vermeld, geen olie vir 
die seinlamp nie en eers teen 2.30 vm. het 
Phillips daarin geslaag om olie vir die seinlamp 
te kry en sy boodskap aan Coke te versend. Daar 



het egter geen antwoord gekom nie en teen 4 vm. 
het die troepe dus hul terugtog van die seinpos af 
voortgesit. 145 

Inmiddels het Thorneycroft teen middernag vir 
kol. Sim ontmoet wat toe met sy afdeling 
genietroepe 'n kwart van die hang beklim gehad 
het. Sim het aan horn 'n boodskap van Warren 
oorhandig waarin hy gebied is om die kruin beset 
te hou. Thorneycroft se antwoord was dat hy dit 
nie kon doen nie omdat dit te laat was. Hy het 
aan Sim gese dat hy die kop sonder artillerie 
steun nie kon verdedig nie en dat Sim daarom 
maar sy genieafdeling na die voet van die kop 
moes terugneem. Sim het sy manskappe gebied 
om om te draai en nadat hy horn oortuig het dat 
die ontruiming werklik algemeen was, ook die 
kanonne en die 37ste kompanie Royal Engineers 
daarvan verwittig en hulle gewaarsku om nie die 
kop te probeer beset nie maar om terug te keer. ' 46 



145 Cd. 968, p. 30 vv., Rapport van genl. Coke; Times 
History, III, p. 292; Du Cane, p. 175. 

146 Sien Cd. 968, pp. 32-33, Sim se rapport; ook Times 
History, III, p. 291. 



Thorneycroft het horn dadelik na Warren se wa 
begewe om aan horn te vertel dat hy teruggetrek 
het en tewens te verduidelik waarom hy dit 
gedoen het. Die wa moes egter gedurende die 
dag verskuif word van die plek waar dit die 
oggend gestaan het omdat die Boere dit daar 
gebombardeer en 'n ordonnans gewond en 'n 
perd gedood het. Die gevolg was dat offisiere en 
ordonnanse wat van die verskuiwing nie geweet 
het nie, heelwat moes sukkel voordat hulle by 
Warren uitgekom het.'" So bv. het dit die arme 
genl. Coke met sy lam been 42 uur lank geneem 
voor hy by Warren aangeland het. Daar is, pas na 
sy aankoms, die pessimistiese rapport aan horn 
bestel wat Thorneycroft die vorige aand om 6.30 
aan horn gestuur het en waarin 'n duidelike beeld 
gegee is van wat op die kop gaande was.' 48 
Warren het dit skaars deurgelees gehad toe 
Thorneycroft self verskyn en aan horn meedeel 
dat hy die leer laat terugval het. '" Terselfdertyd 



147 Sien Williams, p. 322. 

148 Sien p. 214 hiervoor. 

149 Vgl. Times History, III, pp. 291 en 293-294; Symons, 
pp. 236-237. 



is daar ook van maj. Phillips wat by Coke se 
hoofkwartier was, 'n geseinde berig afgelewer 
waarvan die inhoud as volg was: 

"Summit of Spion Kop evacuated by our 
troops, which still hold lower slopes. An 
unauthorised retirement took place. Naval 
guns cannot reach summit before daylight, 
would be exposed to fire if attempted to do so 
by day." 150 

Vir Warren was dit 'n ontsettende slag. Hy kon 
natuurlik die kop weer laat beset het deur die 
groot getal troepe wat nog teen die helling gele 
het, maar dit sou 'n waagstuk wees wat 'n baie 
swaar verantwoordelikheid op sy skouers sou 
plaas. Immers Thorneycroft wat nie 'n lafaard 
was nie, op Buller se aandrag deur Warren 
benoem is as bevelhebber op die kop en die een 
man was wat geweet het wat op die kop aangaan, 
het horn in baie duidelike taal uitgelaat oor 
waarom hy horn gedwonge gevoel het om die 
kop te ontruim. In die eerste plek was daar die 



voortreflikheid van die Boere kanonne wat so 
geplaas was dat die Britse geskut hulle nie van 
die laer hange naby die kamp "or indeed from 
any other place" kon bykom nie. Tweedens was 
hy onbewus van die stappe wat geneem is om 
horn die volgende dag met enige ander 
swaargeskut op die kruin te voorsien as 
bergkanonne, wat dit in elk geval nie sou kon 
uithou onder die lang afstand vuur van die Boere 
kanonne en die kleingeweervuur van die Boere 
skuts op kort afstand nie. In die derde plek was 
daar 'n algehele gebrek aan water en voorrade. 
Vierdens kon die troepe hulle op die rotsagtige 
bodem nie doeltreffend met die paar grawe 
waaroor hulle beskik het, ingrawe nie en veral 
nie skuilings opwerp teen artillerievuur nie; en 
"Finally, I did not see how the hill could be held 
unless the Boer artillery was silenced, and this 
was impossible."''" 

Onder die omstandighede en aangesien daar geen 
sekerheid bestaan het dat toestande die volgende 
dag anders sou wees nie, het Warren besluit om 



io Cd. 968, p. 32. 



Cd. 968, pp. 28 vv., Thorneycroft se rapport. 



Buller eers te raadpleeg voordat hy enige verdere 
stappe doen. Dit was immers Buller wat wou he 
dat Thorneycroft as bevelvoerder op die kruin 
aangestel word - Thorneycroft wat nou 'n 
handige sondebok geword het om vir die Britse 
neerlaag geblameer te word al het hy hom ook 
die hele dag deur beter as enige ander Britse 
aanvoerder, Buller en Warren inkluis, gedra. 

Om 2.30 vm. het hy dus die volgende boodskap 
per bode aan Buller gestuur aangesien die 
telefoonverbinding tussen hom en Buller ontwrig 
was: 

"Warren, to Chief of Staff; pressing. Colonel 
Thorneycroft has on his own authority 
abandoned the position of Spion Kop, and the 
troops are evacuating the place; can you come at 
once and decide what to do? An immediate 
decision must be arrived at. The line is 
intercepted." 152 

Om 6 vm., 'n uur nadat hy die boodskap van die 
rapport ganger ontvang het wat verdwaal het, 



was Buller by Warren. Laasgenoemde het aan 
hom gese dat daar drie wee was wat hulle kon 
volg. Die eerste was om Spioenkop weer te beset 
as Buller dit sou begeer. Dit kon gedoen word, 
want "We have guns trained on Spion Kop" en 
"The Boers cannot hold our side of the hill." Die 
tweede was om die Boere se linkerflank op die 
Tabanyama aan te val soos Buller op die 23ste 
begeer het dat Warren sou doen; "it is all ready 
now for assault". Die derde weg was om terug te 
trek en as Buller dit begeer het, "we can move 
off our wagons at a moment's notice." '" 

Levita het Buller nog probeer oorhaal om die 
kop weer te laat beset. Hy het aan hom gese dat 
die Boere die kop intussen ook ontruim het. Nie 
alleen het Bantoes dit aan hom gese nie maar 
ook van die patrollies wat hy na die kruin toe 
gestuur het, en daar kon dus nie aan getwyfel 
word nie. Ook het rapporte uit Ladysmith dit 
bevestig. Die Engelse het dus 'n pragtige kans 
gehad om die kop te beset. Hulle kon volgens 
Levita ook oor die Tabanyama na Ladysmith toe 

deurbreek. Buller het egter in die tussentyd 
sowel by Colenso as in die Tabanyama gevegte 
geleer hoe deeglik die Boere hulle kon versteek 
en het derhalwe kortaf "no!" geantwoord. "I 
have got the key to the position", het hy gese. 
"We are going back." 154 

Hy het dus aan Warren die bevel oor die 5de 
divisie teruggegee en self bevel oor die leer 
geneem aan wie hy nou instruksies uitgereik het 
om oor die Tugela terug te val. 

Aan lord Roberts het hy die volgende telegram 
gestuur: 

"Warren's garrison, I am sorry to say I find 
this morning, had in the night abandoned 
Spion Kop. Up there, yesterday, they lost 
General Woodgate, dangerously wounded; 
203 killed, wounded about 300, mostly badly. 
I have gone over and assumed command, and 
am bringing the force back to Potgieter's 



Drift, which I shall reach on the morning of 
the 27th."'" 

In sy amptelike verslag aan die Britse minister 
van Oorlog het hy vier redes genoem vir sy 
besluit om Warren se kontingent terug te trek. In 
die eerste plek was die troepe uitgeput nadat 
hulle vir 'n week lank onophoudelik geveg het 
onder omstandighede wat groot ontberings vir 
hulle meegebring het; in die tweede plek het 
hulle baie swaar verliese gely; derdens het 
Warren met sy reelings al die brigades 
deurmekaar laat raak en ten slotte was die 
stellings wat hy gehou het, "dangerously 
insecure".'" 

Die terugtog het onmiddellik begin en het tot die 
oggend van die 27ste geduur. Eers is die 
kanonne en die konvooi waens wat deur osse en 
muile getrek is, oor die rivier geneem - 'n 
operasie wat tot die middag van die 26ste geduur 



154 Vgl. Williams, pp. 324-325; Baring Pemberton, p. 198. 

het. Dubbele spanne osse het die ossewaens deur 
die drif geneem, 8 per uur, terwyl die muilwaens 
oor die ponton brue gegaan het. Die muile moes 
egter uitgespan en die muilwaens deur die troepe 
oor die brue getrek word terwyl die muile 
afsonderlik oor die brue gelei moes word. Die 
gevolg was dat die laaste ossewa eers teen 2 nm. 
en die laaste muilwa eers teen 11.30 nm. die 
26ste oor die rivier was. Toe eers kon die troepe 
met die oortog begin met die troepe wat van die 
kruin van Spioenkop af teruggeval het, in die 
voorhoede. Hul terugtog is deur die Dorset 
regiment gedek wat om 6 nm. na Trichardtsdrif 
teruggetrek is. Ten einde die Boere besig te hou 
sodat hulle nie die terug trekkende leer molesteer 
nie het die troepe - eenhede wat nog op die 
voorkruin van die Tabanyama gele het, 'n swaar 
geweervuur op die Boere posisies op die agterste 
kruin bly onderhou tot na donker die 26ste toe 
hierdie troepe ook na die brue toe teruggeval het. 

Nadat hulle die kruin ontruim het, het ook die 
troepe op Drieboomkop klaargemaak om pad te 
gee. Die geraas in hul geledere het egter die 



aandag van die burgers getrek wat blykbaar 
bevrees was dat die vyand 'n nagaanval op hulle 
sou doen en derhalwe vuur op hulle geopen het. 
Die Devonshire regiment wat die aftog van die 
troepe van Drieboomkop af moes dek, het 
dadelik met gevelde bajonette op hul kniee 
neergesak, gereed om die vyand te weerstaan as 
die vorentoe sou storm om die terugvallende 
troepe uiteen te probeer jaag. Na 'n kort rukkie 
het die geskiet egter opgehou en kon ook hulle 
na die brue marsjeer. Teen dagbreek het die 
laaste troepe oor die pontonbrug gestap terwyl 'n 
enkele bom wat deur 'n Boere kanon afgevuur is, 
naby hulle in die water neergeplons het. Daarna 
is die pontonbrue opgebreek en teen 10 vm. was 
die troepe op hul nuwe kampeerplek by Hattingh 
se plaas tussen Potgietersdrif en Trichardtsdrif. 157 

14. HOUDING VAN DIE BOERE NA DIE SLAG 

Van die ontruiming van Spioenkop deur die 
Engelse het die Boere niks bemerk voor die 



157 Buller se verslag, d.d. 30 Jan. 1900; Britse amptelike 
History of the War in South Africa, II, p. 402. 



oggend van die 25ste nie. Nadat die donker 'n 
end aan die geveg gemaak het, het byna al die 
burgers wat die dag op die kruin geveg het en 
doodmoeg was, langs die helling van die kop 
afgesak om hul dors te gaan les en hul honger te 
stil. 'n Wag van 47 man het egter onder kmdt. 
"Rooi" Daniel Opperman en vk. Zeederberg tot 
na 10 nm. op die kruin gebly en af en toe 'n 
skoot afgevuur om die vyand te laat verstaan dat 
hulle nog op hul poste was. Hulle was baie naby 
die vyandelike loopgraaf - so naby dat hulle die 
gekerm van die Engelse gewondes en die 
stemme van die soldate bo-op die plato kon 
hoor. 158 Naderhand het hulle ook padgegee om 
lafenis in die laer te gaan soek maar die kruin 
was nog nie onbeset soos deur verskillende 
geskiedskrywers beweer is nie. Genl. Botha het 
nl. laat die middag 'n 50tal burgers van die 
kommando Krugersdorp teen die helling op 
gestuur en hulle het onder aanvoering van vk. J. 



C. G. Kemp die hele nag daar gebly, bygestaan 
deur 'n 30-tal Boksburgers onder vk. Alberts.'" 

Aan die voet van die kop het genl. Louis Botha 
wat daarvan oortuig was dat hy die oorwinning 
behaal het, maatreels getref om die geveg die 
volgende dag voort te sit as dit nodig sou word. 
Hy het egter 'n sterk spesmaas gehad dat die 
Engelse daardie nag sou terugtrek. Hul 
daadloosheid op die Tabanyama, hul huiwerige 
optrede na die verowering van die Drielingkoppe 
en die botte wyse waarop hulle hul straf op 
Spioenkop verduur het sonder enige aggressiewe 
teenmaatreel, aldus Barnard, het alles daarop 
gedui dat die Engelse die geveg moeg was.' 60 
Ewenwel, as hulle nie self gedurende die nag sou 
terugtrek nie moes hulle gedurende die volgende 
dag teruggedryf word, en daarop het Botha horn 
nou voorberei. 



Naude, Vechten en Vluchten, p. 86. 



159 Vgl. Naude, Vechten en Vluchten, p. 86; en Kemp, Vir 
Vryheid en vir Reg, p. 290. Volgens Kemp was daar 60 
Krugersdorpers en 15 Boksburgers op die kop. 

160 Sien Barnard, p. 101. 



Volgens etlike Britse bronne het daar in die 
geledere van die Boere aan die voet van 
Spioenkop chaos geheers en het die burgers, 
volkome ontmoedig deur hul vrugtelose pogings 
van die dag om die kop te verower en deur hul 
swaar verliese, in alle rigtings weggevlug - na 
Colenso, Ladysmith en die Drakensbergpasse, 
gevolg deur lang wa treine, en het hulle so ver as 
hulle gegaan het, nog meer paniek gesaai. 161 

Hierdie bewerings is egter onwaar. Die enigste 
kommando wat werklik gevlug het, was die van 
genl. Schalk Burger. Hy was van vroeg die 
oggend af al mismoedig. Mismoedigheid en 
wankelmoedigheid was een van die kroniese 
kwale waaraan hy gely het, en toe die Engelse 
die Drielingkoppe beset, het hy moedeloos aan 
genl. Botha laat weet dat die verspreide 
burgermag die front nie sou kon hou nie. Daarna 
het hy met sy hele mag asook met die Vrystaatse 



161 Vgl. bv. Times History, III, pp. 292-293; Britse 
amptelike History of the War in South Africa, II, pp. 398- 
399; Pemberton, p. 201; Good-bye Dolly Gray, pp. 197- 
199 en selfs Du Cane, pp. 176-177. 



Krupp en Pom-pom laat spat tot in die laer van 
hoofkmdt. M. Prinsloo digby Ladysmith. 
Prinsloo, ook maar 'n wankelmoedige figuur, 
was hewig ontsteld en het om 2.30 vm. die 25ste 
aan kmdt.-genl. Piet Joubert gesein dat hy die 
ergste vrees. "Wat nu van genl. Cronje's burgers 
zal worden, behoede God."'" 

Botha het egter onmiddellik 'n opbeurende 
boodskap agter Burger aan gestuur van die 
volgende inhoud: 

"Asst. Generaal Burger,-Uw boodschap met 
den Burger Parker mij toegezonden, heb ik 
behoorlijk ontvangen, en ik wensch u op het 
hart te drukken, toch onder geen omstandig- 
heid moed te verliezen en toch vooral uwe 
posities niet op te geven. Laat ons strijden en 
samen sterven, maar Broeder laat ons toch 
geen duim breed wijken voor de Engelschen. 
Er is nog vyftien man van mij in den nek 
rechts van Spioen-kop en van hen krijg ik 
goede rapporten. Zoodra de maan opkomt, zal 



Sien Leyds 779 (iii), p. 724. 



ik sturen naar Wd. Cmdt. Willem Preterms en 
van hem versterking krijgen. Zorg ook dat gij 
vannacht nog honderd man van Vrede en 
Senekal burgers krijgt want zij hebben daar te 
veel menschen in de sloten. Maar bovendien 
is de vijand zoo kopschuw dat als wij maar 
vast gelooven en vertrouwen en niet terug- 
staan dan zal de vijand ingeven. Ik ben vol 
moed en overtuigd dat onze God ons de 
overwinning zal geven als wij slechts 
vaststaan. LOUIS Botha, Ass. Generaal. 

Boven Tugela, 24 Jan. 1900. 163 

Verder was daar in die laer van die Carolina 
burgers wat die dag die spit moes afbyt in die 
stryd op die kruin, 'n aantal burgers van Carolina 
en Pretoria besig om in te span en op te saal met 
die doel om pad te gee. Daar het paniek tussen 
hulle geheers. Toe die voorste waens begin 
wegtrek, het daar egter 'n ruiter tussen hulle 
verskyn en hulle gebied om te stop. 



"Mense, hoekom vlug julle?" het hy gevra. "Die 
vyand vlug vinniger as julle en ons behou die 
slagveld. Dit sal 'n skande wees om nou te vlug 
en te trap op die bloed van ons dapper burgers 
wat vandag sulke groot opofferings gemaak het." 

So vurig was sy beroep op die burgers dat hulle 
baie gou hul waens uitgespan het en terug is na 
hul stellings op Spioenkop. Wie die man was, is 
nie duidelik nie. Sommige meen dat dit kmdt. 
Hendrik Prinsloo was, ander weer het onder die 
indruk verkeer dat dit niemand anders was as 
genl. Louis Botha persoonlik nie.'" Hoe dit ook 
al sy, die betrokke offisier het dadelik die paniek 
wat daar in die geledere van die Pretoria- en 
Carolina burgers ontstaan het, beeindig en hulle 
met nuwe durf en daadkrag besiel. Die enigste 
burgers wat dus werklik van die slagveld af 
gevlug het, was die wat met genl. S. W. Burger 
op Drielingkoppe was. Die res het getrou in hul 
stellings gebly, gereed om die Engelse nogmaals 
aan te val. Genl. Botha het reeds die nodige 

maatreels vir die voortsetting van die aanval op 
die Engelse op die kruin die volgende dag getref 
gehad, en het met die oog daarop aan wnd. kmdt. 
W. Pretorius van die Heidelberg kommando 
instruksies gegee om na die kop toe te kom ten 
einde die geveg teen die Engelse met die 
aanbreek van die dag te hervat indien daar nog 
Engelse op die kop sou wees. 165 

Wat genl. Botha verder die nag gedoen het, is nie 
bekend nie. Reitz glo dat hy van kommando tot 
kommando gery het om met dreigemente en 
smeekbedes die burgers oor te haal "to return to 
the line, thus averting a great disaster."'" Al wat 
in die verband opgemerk kan word, is dat daar 
van so iets as 'n algemene ontruiming van hul 
linies deur die burgers geen sprake was nie en 
dat Botha dus nie nodig gehad het om moeite te 
doen om sy burgers aan die front te hou nie.'" 
Dat hy hier en daar waar dit nodig was burgers 



aangemoedig het met die oog op die geveg van 
die volgende dag is seker waar, maar meer 
waarskynlik is dit dat hy gaan rus het, nadat hy 
die nodige maatreels getref het vir 330 man (nl. 
250 van Heidelberg, 50 van Krugersdorp en 30 
van Pretoria) om die Britse stellings die 
volgende dag te bestorm en te probeer 
verower. '" Hy was volgens sy sekretaris immers 
die aand so uitgeput dat hy by die dikteer van sy 
amptelike rapport oor die gebeurtenisse van die 
24ste telkens aan die slaap geraak het."" Die 
bewering van genl. J. C. G. Kemp is sy werk Vir 
Vryheid en vir Reg as sou hy, Kemp, teen 3 vm. 
die 25ste 'n rapport van genl. Botha gekry het 
om Spioenkop te verlaat sodat hy sy burgers 
veilig kon uitbring voor dit lig word, is beslis in 
stryd met die maatreels wat Botha getref het vir 
die voortsetting van die geveg op die 25ste en 
trouens teen sy hele houding om vas te staan en 

nie te wyk nie, en kan daarom nie aanvaar word 
nie. 170 

Met dagbreek die oggend van die 25ste het vk. 
Kemp met 'n paar van sy burgers die kruin 
verken. Al wat hulle ontdek het, was egter dooies 
en gewondes en 'n 7-tal verdwaalde soldate wat 
hulle gevange geneem het. Van die Britse 
garnisoen was daar geen spoor nie. '" 



170 Kemp, Vir Vryheid en vir Reg, p. 290. In Botha se 
briewe- en telegram kopieboeke kom nie so 'n opdrag voor 
nie. Hierdie werk van genl. Kemp en die vervolg daarop 
bevat nie net Kemp se persoonlike herinnerings nie. Die 
doel was om aan die hand van verskillende bronne 'n 
populere oorsig te gee van die stryd wat die Afrikaner teen 
die Britse imperialisme en almal war die Britse 
imperialisme gedien het (o.a. genls. Louis Botha en Jan 
Smuts wat Suid-Afrika ter wille van Engeland in 
internasionale oorloe gedompel het) moes voer; en die 
opset was om die Afrikaner te besiel om die stryd vir die 
verkryging van 'n eie Republiek voort te sit. Die werke 
moet dus as tendensieus beskou word, geskryf in die eerste 
plek met 'n politieke oogmerk, o.a. om die Verenigde 
Party (en sy voorganger die S.A. Party) en hul leiers af te 
kraak. 

171 Kemp, Vir Vryheid en vir Reg, pp. 290-291. 



Aan die voet van die kop het die burgers in 
spanning gewag, gereed om die stormloop van 
die Krugersdorpers, die 250 Heidelbergers en die 
klompie Pretoria burgers wat teen die tyd 00k op 
hul aangewese plekke sou gewees het, te 
ondersteun sodra die koeels begin te klap. Daar 
het egter geen skoot geval nie. 'n Gespanne stilte 
het oor die slag veld gehang. Dit het voort 
gedraal totdat dit lig was. Toe het hulle twee 
manne aan die kant van die kruin gewaar met hul 
geweers omhoog en besig om met hul hoede te 
wink. Hulle was onteenseglik Boere en hul 
aanwesigheid daar het aangedui dat die Boere 
baas was van Spioenkop. Dadelik het die burgers 
teen die helling begin op stroom en oor die kruin 
gestap waar hulle die vorige dag so hard geveg 
het tot by die Engelse skanse. '" 

Die gesig wat hulle daar aanskou het, was 
ontsettend. Die verminkte Engelse lyke het op 
plekke tot drie diep in die loopgrawe gele en in 
'n sirkel van 500 tree deursnit het die kruin 
besaai gele met dooies en gewondes asof teen en 



: Reitz, Commando, p. 79. 



op mekaar gepak. Die koppe, hande, voete, arms 
en/of bene van party van die gesneuweldes en 
gewondes het 'n paar tree van die verminkte 
liggame af gele, gesaai oor die rotsagtige opper- 
vlakte. Die binnegoed van talle persone is deur 
die bomme uit hul liggame uitgeruk. Daar was 
van die soldate nog in 'n sittende posisie met die 
geweers in hul hande en die vingers op die 
snellers, maar ... morsdood! Ander het gesterf 
met die hande nog om 'n waterkannetjie 
vasgeklem. Die swart-pers gekleurde gesigte van 
die dooies, met bloed bemors en die klere styf 
om die geswelde liggame gespan of ook daarvan 
afgestroop, het afgryslik gelyk, maar nog 
afgrysliker was dit om die gewondes, sommige 
van wie die been of arm heeltemal van die lyf af 
weggeskiet was, te aanskou en hulle te hoor 
kerm van pyn en dors. m 

Die lyke was die beste bewys van hoe effektief 
die vuur van die Boere artillerie was; en die feit 

dat nie minder as 70 gesneuweldes aangetref is 
met koeelwonde aan die regterkant van die kop 
nie, was getuie van die doeltreffendheid van die 
geweervuur wat van Aalwynkoppie af onderhou 

is.'" 

15. Die Britse en Boere verliese 

Oor wat die verliese is wat die Engelse in die 
slag gely het, bestaan daar onsekerheid. Die 
opgawe van 203 gedood en 300 gewond in 
Buller se telegram van 25 Jan. 1900 aan lord 
Roberts was so belaglik laag dat niemand daar 
ooit notisie van geneem het nie. In 'n latere 
amptelike Britse verlies opgawe wat ook deur 
Du Cane aanvaar word, word meegedeel dat die 
totale Britse verlies 1,044 man (onder wie 68 
offisiere) beloop het, as volg: gesneuwel 28 
offisiere en 175 manskappe; gewond 34 offisiere 
en 520 manskappe en vermis 6 offisiere en 281 
manskappe. Volgens 'n Britse dokter is daar 
egter 243 man op die kop begrawe, daarom, so 
word in 'n nota by die amptelike verlieslys ver- 

meld, "no doubt many of those shown missing 
were killed." 175 Die Boere het egter slegs 187 
man gevange geneem. Ruim nog 60 man wat in 
die Britse amptelike opgawes as vermis 
aangegee word, moes dus doodgeskiet gewees 
het, d.w.s. 'n totaal van 303 man. 

Die Times History stel die Britse verlies op 'n 
totaal van 1,185 man van wie 65 offisiere was, as 
volg: gesneuwel 32 offisiere en 290 manskappe, 
gewond. 33 offisiere en 530 manskappe en 
vermis sowat 300 manskappe.' 7 " 

Hierdie opgawes is egter buite alle twyfel te 
laag. Immers kmdt. Pretorius van Heidelberg wat 
deur genl. Botha gelas is om die getal lyke van 
die vyand te tel wat hy op 25 Jan. 1900 op die 
slagveld aangetref het, het aan Botha gerappor- 
teer dat daar op die kruin van Spioenkop alleen 
650 gesneuweldes was.'" Genl. Erasmus het die 
ongevalle van die vyand op die kruin geskat op 
600 tot 700 gesneuweldes en 1,100 tot 1,200 



gewondes terwyl genls. A. P. Cronje en S. W. 
Burger dit geskat het op 1,200 gesneuweldes en 
gewondes.' 78 Hoeveel gewondes gedurende die 
dag en met die Britse terugtog gedurende die nag 
van die kop af verwyder is, is nie bekend nie. Dr. 
Knox van die Britse ambulansdiens meld dat 
"fully 350 wounded and those who had died on 
the way passed through my hands during the 
evening" - en dit afgesien van baie lig gewondes 
wat self langs die kop afgestrompel het en wat 
hy glad nie eers gesien het nie. "" 

Hierdie getalle sluit nie die Engelse in wat in die 
geveg by die Drielingkoppe getref is nie - waar 
volgens Britse amptelike gegewens 89 en 
volgens Nierstrasz 150 offisiere en manskappe 
gedood en gewond is' 8 " en ook nie diegene wat 
teen die helling van Spioenkop af aan die voet 
daarvan of elders getref is nie. Dit lyk dus nie of 
dit oordrewe sal wees om die Britse 
ongevallesyfer in hierdie geveg op sowat 1,800 

Leyds 715, Telegram no. 19 d.d. 26 Jan. 1900. 



; Ibid., Telegramme nos. 19, 42 en 47 d.d. 25 Jan. 1900. 

' Vgl. Knox, Buller's Campaign, pp. 16-11 . 

' Nierstrasz, II band 3, p. 739; en p. 212 hiervoor. 



tot 2,000 man te stel van wie slegs 187 
ongedeerd krygsgevange geneem is nie. 181 'n 
Vergelyking tussen die Britse troepe sterkte by 
Vaalkrans waar die Engelse, nadat hulle 2,400 
man versterking bygekry het oor 24,220 troepe 
moes beskik het en Spioenkop (waar hulle oor 
24,352 man beskik het) toon dat die Britse 
ongevalle tydens die slag sowat 2,532 man moes 
beloop het. 

Aan Boere kant was die verlies 58 man 
gesneuwel en 140 gewond - dus minder as 200 
man altesaam. Van Hendrik Prinsloo se kom- 
mando, Carolina, is 55 persone gedood en 
gewond en van die kommando Pretoria van 
kmdt. "Rooi" Daniel Opperman 16 gedood en 20 
gewond. "" 



181 Nierstrasz (II band 3, p. 740) stel die Engelse verlies op' 
1500 dooies en gewondes waaronder 28 gesneuwelde en 
34 gewonde offisiere en 281 onderoffisiere en manskappe 
wat gevange geneem is. 

Sien Staatscourant der Z.A. Republiek, d.d. 31 Jan., 7 
Feb. en 14 Feb. 1900. Nierstrasz (II band 3, p. 740) stel die 
verliessyfer van die Boere op 53 gedood en 146 gewond; 



16. KONKLUSIE 

Die slag van Spioenkop wat inderdaad met die 
Britse oortog oor die Tugela op 16 Jan. 1900 'n 
aanvang geneem en met die besetting van 
Spioenkop deur die Boere mag op 25 Jan. 1900 
geeindig het, was nie alleen die grootste veldslag 
van die Tweede Vryheidsoorlog nie maar het 
tewens uitgeloop op die swaarste neerlaag wat 
die Britse leer tydens daardie hele bloedige stryd 
gely het. Dit skyn asof die Engelse tydens die 
hele slag 'n totaal van 2,500 tot 2,700 ongevalle 
gely het (10% tot 11% van die troepemag 
waaroor Buller aan die Bo-Tugela beskik het) en 
dat hiervan 1,800 tot 2,000 alleen op die 24ste 
opgedoen is. So swaar was die neerlaag dat die 
verantwoordelike Britse aanvoerders, Buller en 
Warren, die omvang daarvan vir die Britse 
Regering en die Britse publiek verborge probeer 
hou het. Nie alleen het hulle in hul amptelike 



Penning (p. 497) stel dit op 53 gedood en 120 gewond en 
Naude (p. 87) gee dit aan as 55 gedood en 110 gewond. 
Die Times History (III, p. 295) daarenteen se dat daar byna 
300 Boere geval het, gesneuwel of gewond. 



verslae voorgegee dat die totale Britse verlies 
tydens die hele Spioenkop slag van 17 tot 27 Jan. 
slegs 1,620 man (waaronder 100 offisiere) 
beloop het nie, 183 maar die indruk is selfs verwek 
dat die Britse leer inderdaad die oorwinning 
behaal en die Boere op die vlug gedryf gehad het 
toe die oorspanne kol. Thorneycroft die seevier- 
ende Britse troepe gelas het om terug te trek. Ten 
gevolge van die onnodige en ongemagtigde 
terugtog het die Boere toe weer in besit van die 
Spioenkopkruin gekom en is 'n roemryke 
oorwinning in 'n vernederende neerlaag omge- 
skep.'" 

Dat die Engelse met hul groot oorwig aan troepe 
en kanonne die slag kon en moes gewen het, is 
duidelik maar dan moes hul strydkragte mekaar 
behoorlik ondersteun het. Dit is nie gedoen nie 
en wel in die eerste plek omdat daar tussen die 
verskillende offisiere nie die nodige onderlinge 
samewerking was nie. Veral het dit ontbreek aan 



1S3 SienCd. 968, p. 21. 

184 Vgl. die verslae van lord Roberts, d.d. 13 Feb. 1900, en 

van Buller en Warren in Cd. 968, pp. 1-5 en 23 vv. 



die nodige samewerking tussen die opperbevel- 
hebber, genl. sir Redvers Buller, en die bevel- 
voerder van die divisies wat die aanval op 
Spioenkop onderneem het, sir Charles Warren. 

Buller het vir 'n aanval op Spioenkop self geen 
geesdrif gehad nie. Sy idee was dat Warren om 
die Boere se regterflank wat op die Tabanyama 
gerus het, moes trek om die vyand in die flank en 
in die rug by te kom. Hierdie flank was 
aanvanklik swak beset aangesien Buller die 
meerderheid van die burgers voor Potgietersdrif 
en Meuldrif vasgepen gehad het. Warren het 
egter nie vinnig genoeg opgetree nie met die 
gevolg dat die Boere kans gekry het om die 
Tabanyama sterk te beset voordat hy uiteindelik 
tot die aanval oorgegaan het. In plaas van toe ten 
weste van Venterspruit in die rigting van Acton 
Homes op te ruk soos die hoof van sy 
verkenners, die graaf van Dundonald, horn 
aangeraai het om te doen, het hy egter 'n front- 
aanval op die Boere stellings op die Tabanyama 
gewaag, wat onsuksesvol was. Selfs na die 
mislukking van die aanval het Buller nog 



voorgestel dat hy om die vyandelike regterflank 
moes trek ofskoon die toe reeds goed beskut 
was. Warren het daar egter geen sin voor gehad 
nie. Hy het voorgestel dat die Boere op 
Tabanyama vir 'n paar dae lank aan 'n 
intensiewe bombardement van die Engelse 
houwitsers en ander swaar kanonne onderwerp 
word en toe Buller daarmee nie wou instem nie 
en dreig om die mag oor die Tugela terug te trek, 
het hy met die plan voor die dag gekom om 
Spioenkop te verower en die Boere op die 
Tabanyama daarvandaan af in die linkerflank te 
bedreig. 

Buller het daartoe ingestem ofskoon hy geen 
geesdrif vir die onderneming gehad het nie. 
Waarom hy nie op die stadium as opperbevel- 
hebber ingegryp en om die vyandelike regter- 
flank getrek het soos hy wou he dat Warren 
moes doen nie, het hy egter nooit verklaar nie. 
Die feit dat hy dit nie gedoen het nie onthef horn 
dan ook geensins van aanspreeklikheid vir die 
mislukking wat gevolg het nie. Hy was tog 
immers die opperbevelvoerder en het die volste 



reg gehad om sy wil deur te dryf. Trouens dit 
was sy plig nadat dit vir horn duidelik geword 
het dat Warren of onbekwaam of onwillig was 
om sy bevele uit te voer. Mens kan dan ook nie 
aan die gevolgtrekking ontkom dat hy geglo het 
dat Warren sukses sou behaal met die aanval op 
Spioenkop nie. Trouens die plan was glad nie 
onuitvoerbaar of onverstandig nie want die 
Boere het Spioenkop baie swak beset gehad en 
as die Engelse daarin kon slaag om die kruin te 
verower en met swaargeskut te beset, kon hulle 
die Boere op en die Tabanyama en die Brakfon- 
teinhoogtes in die flank bygekom en na 
Ladysmith toe deurgebreek het. Die bewering 
wat jare na die slag soms deur oudstryders 
gemaak word, nl. dat Spioenkop deur die Boere 
as 'n slagyster beskou is vir die Engelse om in te 
trap, is louter onsin. In elk geval het nog genl. 
Botha nog enige ander Boere bevelvoerder 
destyds so gedink. Inteendeel, die besetting van 
Spioenkop gedurende die nag van 23 Jan. 1900 
was vir hulle 'n bitter onaangename verrassing. 



Dat die Engelse die kruin nie behou het nie moet, 
soos reeds vermeld, gewyt word aan 'n gebrek 
aan samewerking tussen die verskillende Britse 
offisiere. In die eerste plek was daar 'n 
onverklaarbare onwil aan die kant van Buller om 
Warren te steun. In plaas van aktiewe steun aan 
Warren te verleen deur die garnisoene by 
Potgietersdrif, Frere en Colenso te gelas om die 
Boere posisies vanaf Potgietersdrif tot by 
Colenso aan te val en die vyand te dwing om ook 
aandag aan die verdediging daarvan te wy, het 
hy verkies om 'n neutrale toeskouer van die 
geveg te wees en Warren slegs af en toe lastig te 
val met berigte en wenke waardeur die 
verdediging van die kruin deur Warren se troepe 
bemoeilik is. Waar hy wel in die geveg ingegryp 
het, het sy optrede slegs tot nadeel van sy eie 
troepe gestrek. So bv. het hy Lyttelton gedwing 
om die aanval af te las wat laasgenoemde op die 
Drielingkoppe onderneem het en wat ten gevolge 
gehad het dat genl. Burger met sy kommando en 
swaargeskut uit die belangrike stelling van waar 
die Aalwynkoppie skoon geskiet kon word, 
gevlug het. So is die een afleidings aanval 



waardeur die troepe op Spioenkop bevoordeel 
kon word, deur die Britse opperbevelhebber self 
in die wiele gery. Ook was die boodskap wat hy 
teen 4 nm. aan Warren gestuur het en waarin hy 
horn op die mou gespeld het dat die Britse 
skeepskanon die noordelike skouer van die kop 
van die vyand gesuiwer gehad het, misleidend; 
en ten slotte was sy raad aan Warren om 
Thorneycroft as opperbevelhebber oor die koppe 
van die meer ervare senior offisiere op die kruin 
aan te stel, seer seker nie in die beste belang van 
die troepe op die kruin nie. Immers, of skoon 
Thorneycroft 'n dapper man was - seker die 
dapperste Engelse vegter wat daar die dag op die 
kruin was - het dit nog nie beteken dat hy 'n 
beter taktikus was as die offisiere wat sy seniors 
op die kruin was nie. 

Wat die Engelse op die kruin nodig gehad het, 
was 'n goeie taktikus wat die Britse strydkragte 
op die kruin onder die omstandighede waarin die 
troepe hulle bevind het tot 'n effektiewe 
verdediging smag kon organiseer, en daarvoor 
was 'n kalmer bevel voerder nodig as Thorney- 



croft - iemand wat nie net deur 'n besielende 
voorbeeld en deur 'n harde stem steeds meer 
troepe in die vuurlinie ingedwing het nie maar 
iemand wat die Boere aanval kon verlam deur 
teenaanvalle op die regte punte te organiseer. 
Deur Thorneycroft se benoeming is die 
harmonieuse samewerking tussen die Britse 
bevelvoerders op die kop belemmer en 
verwarring onder die offisiere gesaai wat nie wis 
wie hulle moes gehoorsaam nie. Die 
beskuldiging van Buller teen Warren dat laasge- 
noemde se reelings "had mixed up all the 
brigades, and the positions he held were 
dangerously insecure" 185 kan met ewe veel reg 
teen Buller se eie hoof geslinger word. Hy was 
aan die ontstaan van die toestand net so skuldig 
as Warren. Hy het geen aktiewe steun aan War- 
ren verleen nie en het meegehelp om horn te 
mislei. 

Maar nie alleen Buller was skuldig aan pligs- 
versuim omdat hy nie met Warren saamgewerk 



Sien Buller se verslag van 30 Jan. 1900 in Cd. 968, p. 



23. 



en versuim het om laasgenoemde se troepemag 
met afleidings aanvalle te onder steun nie. 
Warren het horn presies aan dieselfde misdaad 
skuldig gemaak. Hy het immers oor 'n baie sterk 
"left attack" op die voorkruin van die 
Tabanyama beskik, wat hy kon gebruik het om 
kragdadige afleidings aanvalle op die Boere se 
regterflank uit te voer. As hy dit gedoen het, sou 
genl. Botha nie vry gewees het om al sy aandag 
op die herowering van Spioenkop toe te spits nie 
maar tewens verplig gewees het om horn ook aan 
die verdediging van die Tabanyama te wy. Dan 
kon Warren se troepe hulself met redelike gemak 
op die kruin van Spioenkop gehandhaaf het. 
Deur Warren se versuim om na sy verowering 
van Spioenkop 'n kragdadige aanval op die 
Boere stellings op die Tabanyama te waag en die 
stellings veral met 'n omvleuelings beweging 
aan die westekant te bedreig, is genl. Botha 
vrygelaat om die burgers wat Spioenkop beklim 
het, voortdurend van sy regterflank af te versterk 
en tewens al sy kanonvuur op die kruin van 
Spioenkop te konsentreer. Die troepe op Spioen- 
kop se kruin het die hele dag deur verwag dat die 



soldate van die "left attack" 'n aanval op die 
Tabanyama van stapel sou stuur met die doel om 
die druk van die Boere op die Spioenkopkruin te 
verlig, en die feit dat so 'n aanval nie gedoen is 
nie het meegewerk om hulle te demoraliseer en 
die gevoel by hulle te wek dat hulle in die steek 
gelaat is. 

Mens kan verder aan die indruk nie ontkom dat 
Warren versuim het om aan sy troepe op die 
kruin en aan die versterkings teen die hang van 
Spioenkop die nodige leiding te gee nie. So bv. 
moes hy hulle reeds vroeg in die dag, al was dit 
dan ook deur middel van boodskappers, 
verwittig het van sy voornemens in verband met 
die maak van goeie loopgrawe op en die 
versending van swaargeskut, voedsel en water na 
die kruin gedurende die nag van die 24ste. Hy 
het egter niks van die aard gedoen nie, ja selfs 
nagelaat om genl. Coke te verwittig van die 
aanstelling van Thorneycroft as bevelvoerder op 
die kruin, met die gevolg dat Coke nooit met die 
werklike aanvoerder op die kruin geskakel het 
nie. Die gevolg was dat daar onsekerheid en 



verwarring onder die offisiere op die kruin 
geheers het oor wie inderdaad die verantwoorde- 
like aanvoerder was. 

Ook Woodgate en Coke is nie vry te pleit van 
verantwoordelikheid vir die Britse neerlaag op 
die kruin nie. Eersgenoemde het nadat hy die 
kruin sonder slag of stoot verower het, 
voldoende geleentheid gehad om die terrein 
behoorlik te ondersoek en seker te maak dat hy 
sy verskansings op plekke laat aanle van waar hy 
die helling s kon beheers, al moet ook toegegee 
word dat die mis op die kop sy taak in die 
verband baie bemoeilik het. Hy het van die 
geleentheid egter nie gebruik gemaak nie maar 
op oorhaastige wyse loopgrawe laat uithaal op 
plekke wat met die oog op die verdediging van 
die kruin takties sleg gelee was. Coke aan die 
anderkant het Warren met gerusstellende 
rapporte aangaande die toestand op die kruin 
mislei voordat hy persoonlik vasgestel het wat 
op die kruin aangaan. Dieselfde fout is ook deur 
a Court begaan. 



Ten spyte van die foute wat die Engelse begaan 
het, sou die Boere die kruin egter nooit herower 
het as dit nie was vir die vinnige en deurtastende 
optrede van veral kmdt. Hendrik Prinsloo wat die 
kop met 'n handjievol burgers op die mees 
heldhaftige en vasberade wyse bestorm het, van 
die dapper wyse waarop die versterkings wat 
daarna o.a. onder die wakker kommandant 
"Rooi" Daniel Opperman teen die kop opgestuur 
is, geveg het en van die steun wat genl. Botha 
met klein- en grofgeskut dwarsdeur die dag aan 
sy burgers verleen het nie. Die Engelse op die 
kop was immers 'n geweldige oormag en kon die 
kruin met gemak behou het as hulle hulle op 
intelligente en georganiseerde wyse verdedig het. 
Hulle het egter nie die inisiatief of die vermoe 
gehad om dit te doen nie. Die manskappe self 
kon, anders as die Boere, nie individueel korrek 
optree sonder die leiding van hul offisiere nie. 
Van die kuns van effektief skuiling te neem agter 
die klippe, graspolle en ander natuurlike dekking 
wat die veld gebied het en kalm en suiwer te 
vuur, het hulle maar min begrip gehad en hul 
offisiere kon hulle in die verband nie veel help 



nie. In plaas van die troepe aan die kant van die 
kruin en teen die boonste hellings te laat 
oopsprei om die burgers van agter natuurlike 
dekking af terug te skiet, het hul offisiere hulle in 
digte massas in die loopgrawe en elders op die 
kruin laat saambondel waar hulle vir mekaar 
meer 'n las as 'n steun was en bowendien 'n 
uitstekende skyf gevorm het vir die Boere se 
kleingeweer skuts en artilleriste, wat in die 
toestand dood, verwoesting en verwarring onder 
hulle gesaai en hulle uiteindelik heeltemal 
gedemoraliseer het. Daarby was die Britse 
swaargeskut ellendig sleg opgestel sodat hulle 
nog vir die burgers nog vir die Boere kanonne te 
eniger tyd gedurende die slag 'n bedreiging was. 

Die voorstelling wat deur sommige historici en 
ook in die Britse amptelike stukke gegee word as 
sou die Boere teen die aand gedemoraliseerd van 
die slagveld af begin wegvlug het en dat die kop 
deur die Engelse behou sou gewees het as hulle 
dit nie gedurende die aand en nag vrywillig 
ontruim het nie, is nie in ooreenstemming met 
die ware feite nie. Die Boere was wel uitgeput na 



die geveg van die dag en daar was persone wat 
van die slagveld af weggevlug het maar die 
Boere leer was geensins gedemoraliseerd nie. 
Inteendeel genl. Botha het al die nodige 
maatreels getref gehad om sy aanval ter 
verowering van die kruin die volgende oggend 
voort te sit as daar nog Engelse troepe op die 
kruin sou wees en hy was daarvan oortuig dat hy 
die slag sou wen. 

DIE GEVEGTE BY TABANYAMA EN SPIOENKOP 
(20-24 JAN. 1900) 



Paaie 

Riviere 

Kontoerlyne 

Boerelinie wat voor 1 7 Jan. 1 900 ontstaan het. 

Verlengde Boereiinie sedert 1 8 Jan. 1 900. 

Rigtings waaruit burgers gekom het wat Spioenkop op 24 Jan. 1 900 herower het 

Rigting waarin genl.S.W. Burger op 24 Jan. 1900 gevlug hel 

Boerekanonne ( K=Krupp, OCreusot. P=Pom-pom) op 20 Jan. 1900 en.tensy anders aangedui, 

op 24 Jan. 1900. 

Boerelaers. 

Verste punte tot waar Britse aanval van 20 Jan. 1 900 gevorder het. 

Rigting van Britse omvleuelingsbeweging op 21 Jan. 1900. 

Rigtings waarin Britse kanonne op 21 - 22 Jan. 1 900 verskuif is. 

Britse kanonne op 20 Jan. 1 900 en,tensy anders aangedui, op 24 Jan. 1 900 (R.F.A. = Royal Field 

Artillery, en die nommers van die battery word aangedui. 1 2 -pr.=*l 2 ponder -skeepskanonne en 

HOUW ■= Houwitsers) 

Vertrekpunt, 23 Jan. 1 900, van troepe belas met verowering van Spioenkop. 

Opmars - en terugtogroete van troepe wat Spioenkop op 24 Jan, 1 900 verower het. 

Rigting gevolg deur troepe wat Lyttelton op 24 Jan, 1 900 in die stryd gestoot het, 

2nd Dublin Fusiliers. 

1st Border regiment. 

2nd East Surrey regiment 

3rd King's Royal Rifles. 

2nd Lancashire Fusiliers. 

2nd Queens (Royal West Surrey) regiment. 

2nd Scottish Rifles. 

2nd West Yorkshire regiment. 

1 st York and Lancaster regiment 

Berede troepe 

hoofstuk 7 
Voorspel Tot Die Slag By Vaalkrans 

1. toestande in ladysmith teen 
31 Jan. 1900 

Die vraag wat onmiddellik by almal opgekom 
het na die mislukking van die Britse poging om 
by Spioenkop deur die Boere linie te breek, was: 
"Wat nou van Ladysmith?" Sedert die slag van 
Platrand het toestande daar baie vinnig versleg. 
Noodsaaklike kos was uiters skaars en dinge 
soos groente, drank, tabak en wat dies meer sy 
volstrek onverkrygbaar. Die soldate en die 
burgerlike bevolking van die dorp het vinnig 
agteruitgegaan, en teen die end van Jan. 1900 het 
een van die joernaliste geskryf: 

"I never saw the men look so wretched and 
pinched. When officers in high quarters talk 
magnificently about the excellent spirits of 
the troops I think they do not always realise 
what those excellent spirits imply. I wish they 
had more time to visit the remnants of 
battalions defending the hills - out in cold and 



rain all night, out in the blazing sun all day, 
with nothing to look forward to but a trek-ox 
or a horse stewed in unseasoned water, two 
biscuits or some sour bread, and a tasteless 
tea, generally half cold. No beer, no tobacco, 
no variety at all." 1 

'n Klomp of minstens 'n groepie van die 
offisiere het betyds gesorg dat hulle nie in die 
gebrek deel nie. Een van hulle vertel dat die lede 
van sy menasie nooit sonder 'n repie spek met 
ontbyt was nie en dat daar elke Sondagaand 'n 
bottel wyn die rondte gedoen het sodat hulle uit 
eierkelkies op die gesondheid van "Absent 
Friends" kon drink. Hierdie differensiasie tussen 
offisiere en manskappe in 'n tyd van nood is 
deur laasgenoemde natuurlik met alles behalwe 
'n tevrede gemoed betrag en dit het hulle nog 
meer terneergedruk laat voel. a 

In Deel 2 van hierdie werk is reeds gewys op die 
voedselgebrek en die wanvoeding wat daar in 



1 H. W. Nevinson, Ladysmith, The Diary of a Siege, p. 
270. 

2 Julian Symons, Buller's Campaign, p. 246. 



Lady smith met die aanvang van die nuwe jaar 
geheers het. Dit het gedurende Januarie baie 
vinnig toegeneem en teen die end van die maand 
kon die artikels wat nie daagliks gerantsoeneer is 
nie, slegs deur die klompie ryk mense bekostig 
word. Eiers het gestyg tot R3,05 per dosyn, 'n 
speenvark tot R3,50, 'n hoender tot R2, konfyt 
tot R3 vir 'n 6-lb.-bottel en Engelse tabak tot R3 
vir 4 onse. Die gewone rokers het die klompie 
teeblare gerook wat in hul teeketels was nadat 
hulle die oggend tee gemaak het, en origens 
perskeblare. 3 

Die voedsel wat gerantsoeneer is, was ook van 'n 
swakker kwaliteit. Brood soos die mense dit 
altyd geken het, was daar nie meer nie. Die 
tekort aan boermeel en meelblom was nl. so 
groot dat dit sedert 23 Jan. 1900 met mieliemeel 
en stysel gemeng moes word. Die brood wat van 
die mengsel gebak is, was so onsmaaklik suur 
dat baie mense dit nie kon eet nie en met "army 
biscuits" - d.i. droe klipharde klinkers - wat 



hulle in plaas van die brood kon ontvang, moes 
klaarkom." Ook die vleis was van die treurigste 
gehalte. Die voorraad slagvee waaroor 
Ladysmith beskik het, het op 8 Jan. 1900 
opgeraak en van toe af is die trekosse van die 
garnisoen geslag. Hul vleis was so taai en maer 
dat van die bataljons versoek het om liewers van 
perdevleis voorsien te word. 5 Hul wens is vervul. 
Van die begin van Februarie af was perdevleis of 
liewers perdesop - "chevril" soos dit genoem is 
- die hoofdis van die garnisoen en van die 
inwoners van die dorp. Luit. C. E. I. McNalty 
van die leer diens korps het na dae se werk 'n 
groot ketel ontwerp om 'n gekonsentreerde sop 
van rou perdevleis te kook en het met die 
verskaffing van die konsentraat die vleis 
probleem in 'n groot mate opgelos. Die "chevril" 
wat hy gemaak het, is smaaklik deur die Britse 
troepe verslind wat ook nog die sopvleis en bene 
begeer het, maar die Suid-Afrikaanse troepe en 



3 Vgl. Nevinson, pp. 241-244, 259 en 261; en H. H. S. 
Pearse, Four Months besieged, p. 222. 



'Nevinson, pp. 254-255 en 260-261. 
5 Ibid., p. 234. 



die Bantoes wou dit nie eet nie. 6 Afgesien van 
die sop is daar ook deur verdamping van die 
konsentraat waarvan die sop gemaak is, 'n jellie 
verkry wat aan die siekes en gewondes uitgedeel 
is, asook "chevril paste", 'n smeer gereg, en 
"neats-foot oil" wat gebruik is vir die smeer van 
kanonne en voertuie. Ook is "excellent sausages" 
en biltong gemaak. 7 

Gelukkig vir die eters was daar oorgenoeg perde 
om te slag. Die arme perde van die kavallerie 
was nl. so uitgeteer dat hulle eenvoudig afge- 
maak moes word, want vir krygsdiens het hulle 
heeltemal onbruikbaar geword. Die groot perde 
van die 5th Lancers was so uitgehonger dat hulle 
snags die toue waarmee hulle vasgemaak was en 
ook mekaar se sterte en maanhare afgevreet het. 
Hulle was so swak dat hulle drie- tot vier maal 
per uur geval het as hulle gery is. 8 Ten gevolge 



6 Ibid., pp. 269-278. 

7 Britse amptelike History of the War in South Africa, II, p. 
578. Verslag van genl. White, d.d. 28 Maart 1900, in South 
Africa Despatches, I, p. 236. 

8 Vgl. Nevinson, pp. 254-255. 



van die gebrek aan voer en van die feit dat die 
veld heeltemal afgevreet was, het die perde dan 
ook spoedig begin vrek. 'n Joernalis vertel dat 
hulle met elke tree wat hulle gegee het, gesnak of 
gehoes of hulpeloos omgeval het en uiteindelik 
teen 'n koers van 15 per dag gevrek het. Die 
karkasse van die dooie diere is op die onbeboude 
stuk grond aan die Helpmekaar pad weggegooi 
waar hulle ontbind en die lug vir die Liverpools 
en ander troepe wat daar naby gestasioneer was, 
verpes het. Die stank wat hulle oor die dorp 
versprei het, was onuithoubaar." 

Om van die verhongerde goed ontslae te raak en 
die voer wat nog beskikbaar was, vir die 
kanonperde te bespaar waarsonder die garnisoen 
nie kon klaarkom nie, is uiteindelik teen 29 Jan. 
1900 besluit om al die perde van die kavallerie 
die veld in te jaag om daar 'n heenkome te gaan 
vind of maar te vrek. Hulle het, so vertel die 
bogenoemde joernalis wat van alles ooggetuie 
was, teen die aand self teruggekom en getrag om 
by die vloot brigade verby na die kavallerie 



! Vgl. Nevinson, pp. 234, 260-261. 



kamp te kom ten einde te vreet, geroskam en 
soos gewoonlik geliefkoos te word. Dit was 'n 
patetiese gesig om te aanskou. Hulle is nl. nie in 
die kamp toegelaat nie. Berede Basoeto's het 
hulle met lang swepe verwilder tot by die kaal 
heuwels waar hulle die nag deurgebring het, 
verskrik en verbaas oor die ruwe behandeling 
wat hulle voorwaar nie verdien het nie en 
waarvan hulle niks begryp het nie. 10 Die hele dag 
deur het perde verwilderd orals in Ladysmith 
rondgehol en die strate gevaarlik gemaak om in 
te beweeg. Die troepe het hul hande vol gehad 
om hulle te vang en na die vlaktes anderkant 
Range Post te verdryf. Snags het die arme 
verhongerde goed egter bly terugkom. Radeloos 
het die troepe hulle die dorp ingedryf en party in 
'n draadkamp gejaag maar hulle het bly 
terugdwing na hul gewone kavallerie kamp. Vir 
die gewone kavalleriste was dit iets om van mal 
te word, die aanskouing van hul arme 



uitgehongerde perde wat hulle nie langer kon 
aanhou en versorg nie. ' ' 

Maar nie alleen was die rantsoene wat uitgedeel 
is, van swakker gehalte as voorheen nie. Dit is 
ook van tyd tot tyd verminder en is teen die end 
van Jan. 1900 as volg vasgestel: 

Vir Blankest lb. (454 g,) vars vleis of Vi lb. (227 
g) blikkiesvleis, 1 lb. (454 g) suur brood of Vi lb. 
(227 g) van die klipharde "army biscuits", 6 ons 
(4,7 g) tee of koffie, 12 ons (42,6 g) suiker, 1 ons 
(7,1 g) sout en lx36ste ons (0,8 g) peper daag- 
liks. 

Vir Indiers: Va lb.(113,5 g) "atta", 3 onse (85,2 g) 
rys, 9 onse (225,6 g) mieliemeel, 2 ons (14,2 g) 
sout, \ l A onse (35,5 g) "goor", l A ons (7,1 g) 
"amchur" en aan die wat vleis wou he Vi lb. 
(227 g) twee maal per week in plaas van 
mieliemeel. 

Vir Bantoes:l lb. (454 g) vars vleis, % lb. 
(340,5 g) mieliemeel en Vi ons (14,2 g) sout. 12 



10 Ibid., pp. 260-269. 



Sien Gore, The Green Horse in Ladysmith, pp. 105-106. 



Kinder s het die helfte van die rantsoen gekry. 13 

Op die kos het die mense tot lewendige 
geraamtes weggekwyn en op groot skaal siek 
geword. Daar was feitlik niemand wat nie deur 
een of ander inwendige kwaal gemartel is 
vanwee die gebrek aan goeie voedsel nie, en 
volgens Nevinson het maagsiektes so straf 
geheers dat daar teen 26 Jan. 1900 geen 500 man 
meer byeen gekry kon word wat in staat was om 
5 myl ver onder die wapen te marsjeer nie." 
Sterftes ten gevolge van maagsiektes het met die 
uitgang van Januarie op so 'n groot skaal 
voorgekom dat almal "miserably depressed" was 
en dat dit onmoontlik was om afleiding soos 
sport of konserte gereel te kry. "The laughter has 
gone out of the siege, or remains only as bitter 
laughter when the word relief is spoken." 15 

Honger met sy bondgenote siekte en dood was 
vinnig besig om die laaste weerstand van die 

12 Nevinson, pp. 266-267 en 269-272; Gore, p. 106. 

13 Nevinson, pp. 269-272. 

14 Vgl. Nevinson, pp. 243-244 en 260-261. 

15 Ibid., pp. 272-273. 



Britse garnisoen in Ladysmith af te takel. Op 31 
Jan. 1900 was daar 'n rekordgetal van 2,094 
troepe (van wie 129 offisiere) in die hospitaal 
weens siektes of verwondings en hulle was nie al 
wat siek was nie. Volgens Nevinson was byna al 
die manskappe wat diens gedoen het, siek, al was 
hulle ook nie in die hospitaal nie. Daar het 
gemiddeld 14 per dag gesterf en die toestand was 
so ellendig dat Nevinson op 22 Jan. 1900 
getwyfel het of die Engelse op daardie dag nog 
4,000 man in die veld sou kon stoot. " 

Aller oe was nou op Buller gerig om die troepe 
en die siviele bevolking van Ladysmith te kom 
verlos uit die toestand van ellende waarin 
hulle hulle bevind het. Toe die gevegte wat in die 
vorige twee hoofstukke beskryf is, dan ook in 
alle erns begin losbars het, het die soete 
verwagting by die ingesetenes van Ladysmith en 
by die troepe hoog opgevlam dat hulle weldra uit 
hul ellende verlos sou word. Diegene wat kon, 
het op die hoogtes geboer om te sien hoe Buller 



15 Ibid., pp.25 1 en 262; en South Africa Despatches, II, 
p. 174, Bylaag tot genl. White se verslag. 



se kanonne die verdedigers van die Bo-Tugela 
uitmekaar skiet en na Ladysmith toe deurtrek. 17 
Daar was telkens heliograaf boodskappe tussen 
Buller en White. Op 24 Jan. 1900 het die 
verwagting dat Buller Ladysmith baie gou sou 
binnetrek sy hoogtepunt bereik. Trouens daar is 
duidelik gesien hoe die Boere van Spioenkop af 
wegvlug en volgens Britse getuies hul waens 
inspan en wegtrek. ,s 

Die mense was so seker dat Buller aan kom was 
om Ladysmith uit al sy benoudhede te verlos dat 
die dorpsraad van Ladysmith 'n sieradres, 
onderteken deur die burgemeester en al die lede 
van die dorpsraad, deur Earl Robert, voormalige 
spesiale kunstenaar van die Johannesburgse Star, 
laat maak het om aan hul verlos ser by sy intog in 
die dorp aan te bied. Die inhoud daarvan was as 
volg: 



17 Vgl. Nevinson, p. 247; Gore, p. 214; Donald 
MacDonald, How we kept the Flag Flying, p. 204. 

18 Vgl. Pearse, pp. 214-215; Nevinson, pp. 256-257; en 
Gore, p. 99. 



"To General the Right Hon. Sir Redvers 
Buller, V.C., P.C., G. C. B., K.C.M.G., 

Commander-in-Chief of the Forces in South 
Africa. 

Sir, - We the Mayor and members of the 
Town Council of the borough of Ladysmith, 
Natal, and as such representing the inhabitants 
thereof, beg most respectfully to welcome 
with great joy the arrival of yourself and your 
gallant soldiers, and to express to you our 
most sincere and heartfelt appreciation of 
your capable and courageous efforts in the 
relief of this long beleaguered borough. As 
members of the great British Empire, and 
loyal subjects of Her Majesty the Queen, and 
as colonists of Natal, we beg respectfully to 
tender you our most hearty thanks, realising 
as we do the magnitude and difficulty of the 
work accomplished. At the same time our 
sympathies are great for the heavy losses 
amongst the brave troops that have occurred 
in your successful efforts to relieve us. 



Given under our common seal at Ladysmith, 
this day of 1900." 19 

Toe, op 25 Jan. 1900, het Buller die uitslag van 
sy onderneming om Ladysmith te verlos in die 
volgende bewoording aan White laat oor flits: 

"Warren took Spion Kop the 24th and held it all 
day, but suffered very heavily; General 
Woodgate dangerously wounded, 200 killed and 
300 badly wounded, and his garrison abandoned 
it in great disorder at night. I am withdrawing to 
Potgieter's, and mean to have one fair square try 
to get with you, but my force is not strong 
enough I fear. I shall send particulars 
tomorrow.""' 

Weens bewolkte weer kon die heliogram nie 
dadelik oorgeflits word nie en het die inwoners 
van Ladysmith eers op 27 Jan. 1900 verneem dat 
Buller se poging om die dorp te ontset, misluk 
het. Vir die inwoners en garnisoen van Lady- 
smith was dit die bitterste teleurstelling 



denkbaar. Hul hoop om verlos te word, het soos 
mis voor die moreson verdwyn. En toe, asof dit 
nie genoeg alsem in hul oorvol bitter beker was 
nie, het die een neerdrukkende gerug of berig na 
die ander die dorp bereik. Van die storie wat een 
van die hoof verpleegsters van die Intombi kamp 
versprei het, nl. dat die Boere hul koeels, selfs 
kartets koeels, in 'n vergiftigde vloeistof gedoop 
het en dat die verswering van baie van die wonde 
daaraan toe te skryf was," het hulle blykbaar nie 
veel notisie geneem nie. Toe egter op 30 Jan. 
1900 die berig versprei word dat Buller se 
poging s om deur die Tugelalinie te breek ten 
einde Ladysmith te ontset, gestaak gaan word en 
dat lord Roberts besluit het om liewers direk met 
sy hoofmag teen Bloemfontein op te ruk, het die 
mense in Ladysmith in opstand gekom. Die 
gedagte dat hulle maar aan hul lot oorgelaat kon 
word, was vir hulle te veel en "Like one man we 
lost our spirits, our hopes and our tempers."" 



' Sien T. J. Greenwood, Fighting the Boers, pp. 228-229. 
'Cd. 1791, p. 636, no. 80. 



Nevinson, pp. 266-267. 
; Ibid., pp. 268-269. 



Gerugte van die 31ste as sou die Boere Warren 
se troepe omsingel en Buller se ammunisie 
kolonne uitmekaar geskiet het, het die stemming 
nie verbeter nie en 'n amptelike berig van 1 Feb. 
1900 uit Delagoabaai waarin vermeld is dat 'n 
"German specialist" sy dienste aan die Boere 
kom aanbied het "to dam up Klip River and 
flood Ladysmith out" het paniek onder die 
mense verwek. Van die "loud praises" oor Buller 
se "meesterlike" terugtog oor die Tugela 
"without the loss of a single man" het hulle na 
die gerugte van 31 Jan. 1900 maar min geglo en 
net sinies gevra of Buller dan nie verliese ly 
nie. 23 

Op 2 Feb. 1900 was daar 'n "maak lyn vry" - 
berig en almal het uiters belangrike nuus verwag. 
Al wat die berig egter bevat het, was dat sir 
Stafford Northcote, goewerneur van Bombaai, 
tot 'n edelman verhef is - asof dit nuus was om 
'n beleerde garnisoen en bevolking op te trakteer 



wat besig was om met hul laaste lewenskrag te 
stry!" 

2. mllitere bedrywighede om ladysmith 
7 Jan.-5 Feb. 1900 

Die toestand was werklik baie kritiek en as die 
Boere Ladysmith teen die begin van Februarie 
met dieselfde durf bestorm het as met die slag 
van Platrand op 6 Jan. 1900 sou hulle die dorp 
seker ingeneem het. Van 'n bestorming van 
Ladysmith was daar egter toe geen sprake meer 
nie. Daar is nl. soveel van die Boere strydkragte 
na die Tugela toe verplaas dat daar teen 15 Jan. 
1900 volgens die Kommandant-generaal nie 'n 
enkele plek in die beleerings gordel was "waar ik 
niet elken avond vandaan gewaarschuwd wordt 
dat zij niet voldoende menschen hebben om 
behoorlijk de brandwacht te houden." Engelse 
rapport gangers en spioene het volgens horn 
telkens snags uit die dorp ontsnap omdat hy nie 
genoeg brandwagte gehad het nie." Die toestand 



' Nevinson, pp. 269-273. 



'Ibid., pp. 273-274. 

1 Leyds 714, Telegram no. 29 d.d. 15 Jan. 1900. 



het nog veel slegter geword toe op 2 Feb. 1900 
750 burgers van die kommando Heidelberg van 
Lady smith af weggeneem en na die Oranje- 
Vrystaat toe gestuur is om diens aan die 
suidelike front te verrig. Ten gevolge daarvan het 
die getal burgers wat Ladysmith moes beleer, 
gedaal tot slegs 'n derde van die getal wat 
onmiddellik voor die slag van Platrand aan die 
beleg deelgeneem het. "Waar vroeger 100 man 
de wacht hielden", so het kmdt.-genl. Piet 
Joubert op 4 Feb. 1900 aan pres. Kruger 
gerapporteer, "zijn nu 20 of zelfs 10 in de 
plaats." 26 

Van 'n bestorming van Ladysmith was daar met 
die aanvang van Februarie dus geen sprake meer 
nie. Die dorp kon sedert middel Januarie nie eers 
meer effektief gebombardeer word nie. Daar was 
nl. nog maar net 16 kanonne rondom die dorp en 
daarvan was 'n 5tal Pom-poms wat vir die 
bombardering van vestingwerke nutteloos was. 
Nog vier was 15-ponder-Armstongs waarvoor 
daar min ammunisie beskikbaar was. Hierdie 



kanonne het die bystand geniet van 3 Martini- 
Henry maxims en 'n ou mortier wat op 11 Jan. 
1900 na Ladysmith gestuur is om die vuurkrag 
van die kanonne te probeer versterk. Hierdie 
kanonne en maxims is as volg rondom die dorp 
geplaas: By die Duitse korps agter Platrand 'n 
Krupp en 'n Pom-pom; op Bulwana 'n Creusot 
vesting kanon en 'n Pom-pom; op Lombardskop 
'n Krupp, 'n Pom-pom en 'n Martini-Henry 
maxim; op Pepworth Hill 'n 75 mm-Creusot 
snelvuurder, 2 Armstrong's, 'n Pom-pom en 2 
Martini-Henry maxims; op Vaalkop 'n houwitser 
en 'n 37 mm-maxim kanon; op die "kaal rantjie" 
'n Creusot snelvuurder (kaliber 75 mm) en by 
kmdt. C. Nel van Kroonstad 2 Armstrong's en 'n 
Creusot vesting kanon (wat egter op 4 Feb. 1900 
na Vaalkrans verwyder is)." Die enigste van 
hierdie kanonne wat nog doeltreffend vir die 
bombardering van die Britse verskansings 
ingespan kon word, was die twee Long Toms, 
die Krupp-houwitser en in 'n sekere mate ook 
die twee Krupps en twee Creusot veld kanonne. 



' Leyds 716, Telegram no. 24 d.d. 4 Feb. 1900. 



Sien K.G. 339 (i), p. 87. 



Daar het dan ook geen noemenswaardige 
gevegte na die slag van Platrand by Ladysmith 
voorgekom nie. Die Boere het feitlik elke dag 
behalwe Sondae enkele bomme op die 
vyandelike kampe afgevuur maar net vier keer, 
nl. op 17, 18, 25 en 26 Jan. 1900, het hulle 
soveel met hul kanonne geskiet dat van die 
soldate en joernaliste in die dorp getuig het dat 
die dorp onder 'n "swaar bombardement" 
deurgeloop het. Hier en daar het hierdie 
"bombardemente" aan die Engelse verliese 
berokken maar oor die algemeen was hulle 
skadeloos en nutteloos - so nutteloos dat genl. 
Meyer met reg kon verklaar dat hulle net die 
laglus van die vyand opgewek het. 28 

Solank as hierdie lustelose bombardemente aan 
die gang was, het White wat voortdurend in 
heliografiese verbinding met Buller was, oor- 
weeg of dit nie wenslik sou wees om met sy 
garnisoen uit Ladysmith uit te breek en by Buller 



28 Vgl. bv. Gore, pp. 95 w., Nevinson, pp. 233 w., 
Greenwood, pp. 227 w., Pearse, pp. 211 vv., en Britse 
amptelike History of the War in South Africa, II, p. 527. 



aan te sluit nie. Die feit dat die Boere nie meer 
geveg het nie, ja die dorp nouliks gebombardeer 
het, het horn al hoe meer oortuig dat die sterkte 
van die Boere mag wat Ladysmith nog beleer 
het, maar gering was en dat dit horn nie veel 
moeite sou kos om deur hul geledere te bars nie. 
Die oggend van 24 Jan. 1900 het hy bv. 'n 
demonstrasie teen die vyandelike stellings 
onderneem en slegs met moeite enige reaksie 
uitgelok. Hy het nl. die Boere stellings met sy 
garnisoen genader en met al sy kanonne in alle 
rigtings waar hy gemeen het dat daar Boere 
gestasioneer was, begin vuur sonder dat die 
Boere die vuur beantwoord het. Eers na twee uur 
toe sy troepe reeds weer besig was om na hul 
basis terug te keer, het die Boere lusteloos met 'n 
houwitser van Vaalkop af op hulle losgebrand. 19 
En dit was die reaksie nadat die Kommandant- 
generaal op die 23ste aan die bevel voerder van 
die kommando Pretoria laat weet het om dubbel 
waaksaam te wees, aangesien die vyand die 
voorneme gekoester het om 'n uitval in sy rigting 



'Gore, p. 98. 



te onderneem. Hy moes dus, aldus die Komman- 
dant-generaal, sorg dat all offisiere op hul hoede 
gestel word en dat alle manskappe op hul poste 
gereed staan om die vyand te beveg! 30 

3. Britse operasieplanne vir die ontset 
van ladysmith 

White wis natuurlik niks van die waarskuwing 
wat die kommandant van die Pretoria kommando 
gekry het nie. Dit was egter na die demonstrasie 
vir horn heeltemal duidelik dat die Boere wat 
nog om Ladysmith gele het, glad nie meer lus 
was om te veg nie en gewag het dat gebrek en 
ellende die Britse garnisoen tot oorgawe moes 
dryf. 

Op 27 Jan. 1900, nadat hy van Buller verneem 
het dat die nie daarin geslaag het om deur die 
Boere linie by Spioenkop te breek nie, het hy dus 
die volgende heliogram aan Buller gestuur: 

"Your no. 170 of 25th only received today. We 
must expect to lose heavily in this campaign, and 



1 Leyds 715, Telegram no. 57 d.d. 23 Jan. 1900. 



be prepared to face it. If you try again and fail, 
Ladysmith is doomed. Is not 7th Division avail- 
able to reinforce you? I could feed the men 
another month, but not all the horses, and 
without guns my force could do nothing outside. 
My medical supplies are nearly out, and the 
mortality is 8 to 10 daily already. I put it to you 
and the Government whether I ought not to 
abandon Ladysmith and try to join you. I could, I 
think, throw 7,000 men and 36 guns into the 
fight. If you would commence preparing an 
attack and draw off the enemy, say in the 
afternoon of a day to be settled between us, I 
would attack that night, and do my best to join 
you. The attack from here ought to have great 
effect, but I fear my men are weak, and in some 
instances morally played out. The fall of 
Ladysmith would have a terrible effect, 
especially in India. I am deeply impressed with 
the gravity of the situation, and trust you will 
repeat this to the highest authorities. Deserters 
report Boers lost severely on 24th, and were 
quite disheartened by your Artillery fire. If we 
stick to them we may effect a junction but my 



proposal is a desperate one, and involves aban- 
doning my sick and wounded, Naval guns, and 
railway rolling stock. I could not keep the field 
more than two or three days. I would hold on to 
the last here if political considerations demand it, 
or if there is a prospect of sufficient reinforce- 
ment to relieve us. 31 

Die denkbeeld dat White met so 'n groot deel 
van sy troepemag as wat moontlik was, maar uit 
Ladysmith moes uitbreek en horn by Buller moes 
probeer voeg, het intussen ook by lord Wolseley, 
die Britse opperbevelhebber in Engeland, 
opgekom. Op 26 Jan. 1900 het hy by Buller aan 
die hand gedoen om so 'n wenk aan White te gee 
en horn daarby meegedeel dat die Britse 
Regering by monde van die Minister van Oorlog 
beloof het om aan horn alle steun te verleen as hy 
die wenk wil aanvaar." 

Lord Roberts het horn egter nie daarmee 
vereenselwig nie. So 'n stap, het hy verklaar, sou 



'n wanhoopsgebaar wees, 'n taai klap vir die 
Britse prestige in Suid-Afrika, en dit sou die 
operasies van die Britse leer nie bevorder nie 
maar dit inteendeel in die wiele help ry. As 
White horn in Ladysmith tot die end van 
Februarie sou kon handhaaf in plaas van tot die 
15de sou Roberts aan horn en Buller wesenlike 
hulp kon verleen. Hy het nl. verwag om 
Kimberley teen die tyd ontset te he en naby 
Bloemfontein te wees. Dit sou tot gevolg he dat 
die vyand sy druk in Natal so sou moes verslap 
om Bloemfontein te gaan verdedig dat 
Ladysmith selfs voor die end van Februarie 
ontset kon wees." 

Wolseley wou nie in stryd met Roberts se 
begeertes handel nie en het derhalwe die 
volgende dag aan Buller gesein dat hy sy 
voorstel terugtrek. ** Buller het self ook nie geglo 
dat White deur die Boere linie moes probeer 
breek nie. Hy het sy mag daarvoor te swak 



" Cd. 1791, pp. 636-637, Telegram no. 81. 

52 Cd. 1791, p. 627, Telegram no. 97 d.d. 26 Jan. 1900. 



; Ibid., Telegram no. 52 d.d. 27 Jan. 1900. 

1 Ibid., p. 628, Telegram no. 101 d.d. 27 Jan. 1900. 



geag. 35 Daarom het hy op 28 Jan. 1900 aan horn 
geheliografeer "that breaking out is only a final 
desperate resort". Hy, Buller, sou in elk geval 
probeer om 'n bres in die Boere linie aan die 
Tugela te slaan en dan kon hulle die toestand 
verder oorweeg. Aan Roberts se voorspelling dat 
die druk wat die Boere in Natal uitgeoefen het, 
teen die end van Februarie sou verslap omdat 
Roberts Kimberley dan ontset sou he en digby 
Bloemfontein sou wees, het hy, so het hy White 
verder meegedeel, egter getwyfel. Daartoe het hy 
seker die reg gehad. Het hy dan nie self 
ondervinding gehad van die teleurstellings wat 
op 'n opperbevelhebber wag wat sy taak in 'n 
oor optimistiese gees aanpak nie? Daarom het hy 
dit wenslik geag om nie onaktief te le en wag 
totdat Roberts eendag naby Bloemfontein sou 
wees nie. Dit was beter, aldus sy heliogram aan 
White, dat "I play my hand alone." Sy plan, so 
het hy aan White voor die ontvangs van 
laasgenoemde se heliogram gesein, was om die 
volgende Woensdag, d.w.s. op 4 Feb. 1900, nog 



'n aanval op die Boere te waag, hierdie slag op 
hul linkerflank by Potgietersdrif. Daarna wou hy 
deurdruk na die posisie by Roodepoort, wes van 
Lancer's Hill. Hy sou probeer om die 
Roodepoort stelling te verower en het goeie 
vertroue gehad dat as White terselfdertyd 'n 
aanval op Lancer's Hill sou beproef, hy 
Ladysmith ontset sou kry." 

White was glad nie ingenome met Buller se 
voorneme om nog 'n aanval op die Boere 
stelling s aan die Tugela te onderneem nie. Hy 
het intussen uit Buller se hoofkwartier 'n 
vleiende telegram van lord Roberts ontvang 
waarin Roberts horn en sy medeoffisiere geluk 
gewens het met die "heroic, splendid defence 
you have made", en horn tewens versoek het om 
tog langer uit te hou as die helfte van Februarie 
1900, aangesien Roberts daarvan oortuig was dat 
hy teen die end van Februarie operasies 
uitgevoer sou he wat 'n groot deel van die 
vyandelike mag uit Natal sou dwing." Daarby 



; Ibid., p. 627, Telegram no. 171 d.d. 27 Jan. 1900. 

het Buller se telegram waarin hy aan White op 
die 28ste besonderhede meegedeel het oor die 
Spioenkop slag en o.a. gese het dat "we have 
lost, say, 1,400" nie bemoedigend geklink nie. 38 
White het gevrees dat Buller nog 'n mislukking 
op die lyf sou loop. Hy was ook nie oortuig dat 
die aanval wat hy volgens Buller se voorstel 
vanuit Ladysmith op Lancer's Hill moes doen, 
sou slaag nie. Die Ladysmithse garnisoen was 
trouens so uitgeput dat hulle nie oor veel 
slaankrag meer beskik het nie en dit nie kon 
waag om aanvalle op die vyand te waag tensy 
hulle doodseker van sukses was nie. Lord 
Roberts se plan om deur 'n inval in die Vrystaat 
die Boere mag te dwing om uit Natal uit pad te 
gee, het dus vir White baie voordeliger gelyk as 
die waagstuk wat Buller voorgestel het. 

Op 28 Jan. 1900 het hy dus aan Buller 
geheliografeer dat laasgenoemde sy aktiwiteite 
liewers tot 'n bombardement van die Boere stel- 
lings moes beperk. Daardeur sou die vyandelike 
weerstand geleidelik afgetakel word en Buller 



: Sien Ibid., Telegram no. 82 d.d. 28 Jan. 1900. 



stadig vordering kon maak. Dit was volgens sy 
oordeel beter as om nog 'n aanval op die 
vyandelike stelling te waag. Sy inligting was nl. 
dat die vyand ontmoedig is deur die voor- 
treflikheid van die Britse wapentuig en openlik 
gese het dat hulle dit nie kon verduur nie. 
Daarom moes Buller hulle in hul loopgrawe vas- 
pen deur hulle voortdurend te bedreig en hulle so 
hewig te bombardeer as wat hy enigsins 
moontlik kon. Hy moes egter sorgvuldig sorg dat 
hulle nie inspring en op Ladysmith toesak nie. 
Die vyandelike mag by Potgietersdrif kon 
Ladysmith nl. binne 90 minute bereik en was dus 
in staat om die Ladysmithse garnisoen te eniger 
tyd deur 'n vasberade verrassingsaanval tot 
oorgawe te dwing. 

"In this lies their great strength, you must not 
let them leave you and throw their strength on 
me." 

Ten slotte het White Buller verseker dat die 
vyandelike kanonne rondom Ladysmith deur 
myne en doringdraad versperrings beskut was - 
klaarblyklik om horn te laat verstaan dat die 



troepe in Ladysmith geen aanval op Lancer's 
Hill sou kon onderneem nie. 39 

White het Buller se twyfel aan lord Roberts se 
vermoe om deur 'n inval in die Vrystaat 
Ladysmith teen die end van Februarie ontset te 
he, nie gedeel nie. Hy was inteendeel daarvan 
oortuig dat die nuwe Britse opperbevelhebber 
daarin sou slaag en het Buller dus versoek om 
die volgende aan horn te sein: 

"Many thanks from self and force for message 
and congratulations. By sacrificing rest of my 
horses I can hold out for six weeks keeping 
my guns efficiently horsed and 1,000 men 
mounted on moderately efficient horses. I 
should like to publish your intention to 
advance via Orange Free State as early as you 
can permit me to do so. It will encourage my 
garrison and will be certain to reach and 
discourge Orange Free State men." 40 



Buller was egter vasberade om nog eens 'n 
kragdadige aanval op die vyandelike linie te 
maak met die doel om na Ladysmith toe deur te 
bars en die garnisoen aldaar te gaan ontset. Dit 
het vir horn 'n saak van eer geword. Hy wou die 
eer inoes dat dit hy was wat die dorp ontset het 
en nie lord Roberts of iemand anders nie."' Hy 
het dus 'n wenk wat lord Roberts op 26 Jan. 
1900 aan horn gegee het nie aanvaar nie. Dit was 
om, tensy hy seker was dat sy volgende aanval 
suksesvol sou wees, 'n defensiewe houding in te 
neem totdat die vyand se weerstand in Natal ten 
gevolge van Roberts se operasies in die Vrystaat 
so sou verslap dat hy Ladysmith maklik kon 
bereik." 

Oor hoe hy te werk sou gaan om deur die Boere 
linie te breek, was hy nie heeltemal seker nie. Hy 
het daaroor gepeins terwyl die Britse soldate 
besig was om die lyke van hul gesneuwelde 
kamerade in vlak grafte op die Tabanyama en op 

Spioenkop toe te gooi - 'n werk wat hulle, 
terloops, op besonder ondoeltreffende wyse 
gedoen het. Nie alleen het hulle versuim om die 
lyke wat hulle wel "begrawe" het, behoorlik met 
grond te bedek nie maar tewens talle 
gesneuweldes heeltemal onbegrawe op die 
slag veld agtergelaat, in 'n staat van ontbinding. 
Die reuk was weersinswekkend en die aasvoels 
het oor die slagveld gedraai. Die gevolg was dat 
genl. Burger op die ou end onderneem het om 
die halwe werk van die soldate te voltooi en die 
burgers aangesit het om die Engelse behoorlik te 
begrawe, 43 tot groot ergernis van kmdt.-genl. Piet 
Joubert wat op 2 Feb. 1900 vererg aan horn 
gesein het: 

"Ik zie dat gij nu aangenomen hebt de 
onbegraven lijken te begraven. Ik weet niet of 
gij opnieuw daarom verzocht hebt. Het zou 
mij bitter spijten als dat het geval is dat wij 
gedurig den Engelschman te voet moeten 
vallen en smeeken moeten om zijn dooden te 
begraven en dan nog onder de belofte dat hij 



niet zal schieten. Zelfs al zou hij mij gevraagd 
(hebben) om het nu te doen nadat hij door zijn 
toedoen het een prooi der aasvogels en 
wormen gemaakt heeft, zou ik hem er harte- 
lijk voor bedanken maar natuurlijk gij helpt 
hem nu het spijtgevoel dat daardoor in Enge- 
land verwekt zal worden, te redresseeren."" 

Solank as die begrafnis werk aan die gang was, 
het Buller die Tugela nog eens besigtig en 
gedink oor planne om deur die Boere linie te 
breek. Sy uitstekende plan om die Boere met 'n 
deel van sy troepemag op die Brakfontein- 
hoogtes vas te pen en Warren doodstil met sy 
hoofmag om hul regterflank te laat sluip, het 
deur Warren se stadigheid misluk. Die Boere aan 
daardie kant was nou waaksaam en daar was 
geen kans meer om sonder baie swaar gevegte 
om hul regterflank te kom nie. Die poging om by 
Spioenkop deur die sentrum van die vyandelike 
linie te bars, het ook misluk en so 'n hoe 
bloedprys gekos dat Buller nie van plan was om 
dit te herhaal nie. Daar was dus nog net een plek 

aan die Bo-Tugela waar hy deur of om die 
vyandelike linie kon probeer kom, en dit was aan 
die kant van die vyandelike linkerflank wat oor 
die Brakfonteinhoogtes uitgesprei gele het tot by 
Vaalkrans. 

Voor die Brakfonteinhoogtes het die Tugela, 
soos reeds meegedeel, 'n bree landtong uitgesny 
waarop 'n deel van Lyttelton se brigade tydens 
die gevegte op Tabanyama en Spioenkop 
saamgetrek was, gedek deur die skeepskanonne 
op Mt. Alice en ses houwitsers. 45 Buller kon sy 
hele leer nou via Potgietersdrif teen die 
Brakfonteinhoogtes laat opruk met die doel om 
daar deur die Boere linie te breek, maar dit sou 
neerkom op nog 'n frontaanval op die vyandelike 
posisies. Daarvoor was hy nie lus nie. Hy het 
gevrees dat die Boere die Brakfonteinheuwels 
sterk verskans en met baie manskappe beset 
gehad het en dat sy troepe dus op 'n baie swaar 
geweervuur sou stuit. Die gedagte het toe by 
horn posgevat of hy die vyand nie daar op die 
Brakfonteinhoogtes kon vaspen en dan onver- 

wags en vinnig oos om die hoogtes kon trek ten 
einde die vyand in die linkerflank en rug te 
bedreig nie. Dit sou beteken dat hy die Boere op 
die Brakfonteinhoogtes met 'n frontaanval moes 
bedreig en dan, terwyl hulle hulle daarop 
voorberei, vinnig op hul linkerflank op 
Vaalkrans sou moes toeslaan en Vaalkrans sou 
moes verower. Van die terrein op en agter Vaal- 
krans kon hy die vyand dan in die linkerflank en 
rug aanval en hul posisies in 'n westelike rigting 
oprol. 

Die plan het nie sleg gelyk nie en die loop van 
die rivier en ligging van die terrein het die 
uitvoering daarvan begunstig. Die deel van die 
rivier wat die oostelike sy van die landtong voor 
die Brakfonteinhoogtes gevorm het, was nl. ook 
die westelike sy van 'n groot bog in die Tugela 
wat onmiddellik oos van die landtong gele het. 
Hierdie sy van die landtong en die bog het van 
suid na noord tot teen die Brakfonteinheuwels 
geloop. Daarvandaan af het die rivier vir omtrent 
'n halfmyl ooswaarts gevloei tot teen Vaalkrans, 
'n smal rant wat in 'n suidoostelike rigting 



uitgestrek en die rivier vir 'n paar myl in 'n 
suidelike rigting gedwing het voordat dit weer sy 
normale koers na die ooste hervat het. 'n 
Troepemag wat suid in die bog geplaas was, kon 
die Boere stellings dus uit twee rigtings bedreig. 
Dit kon oor die suidoostelike punt van die 
landtong trek en die Brakfontein stellings 
aandurf, of dit kon oor die oostelike sy van die 
bog trek en Vaalkrans vanuit die suide of, indien 
verkies, ook vanuit die weste aanval. 

Deur 'n sterk troepemag suid in die bog te plaas 
en hulle oor die rivier na die landtong te laat 
beweeg, kon Buller die Boere dus onder die 
indruk bring dat hy Brakfontein wil aanval. Dit 
sou die Boere dwing om feitlik al hul kragte daar 
saam te trek. Wanneer hulle dit gedoen het, kon 
hy sy troepe (of soveel troepe as hy nodig gehad 
het) weer terug oor die rivier trek, vinnig oor die 
smal bog laat gaan en hulle dan op Vaalkrans 
laat toetas. 

Terwyl die plan om weer 'n aanval op die Boere 
te waag, besig was om in Buller tot rypheid te 
kom, het lord Roberts horn op 28 Jan. 1900 



versoek om horn te verwittig hoe hy Ladysmith 
presies wou ontset en wanneer hy daarmee 'n 
aanvang wou maak. Die nuwe Britse opperbevel- 
hebber het Buller verseker dat hy baie gretig na 
die ontset van Ladysmith uitgesien het. Hy het 
egter daarby nog eens met nadruk verklaar dat as 
Buller hierdie slag nie redelik seker van sukses 
was nie dit "for many reasons" beter sou wees 
dat hy agter die Tugela op die verdediging bly le 
totdat Roberts se operasies in die Oranje- 
Vrystaat die Boere sou dwing om 'n groot deel 
van hul krygsmag uit Natal uit terug te trek. 45 

Buller wat, soos reeds vermeld, nie geglo het dat 
Roberts se opmars die druk van die vyand in 
Natal merkbaar sou verlig nie, het op die 29ste 
geantwoord. Met sy volgende poging om 
Ladysmith te ontset, was hy van plan om die 
Tugela drie maal oor te trek. Deur gebruik van 'n 
nuwe drif te maak wat hy pas ontdek het, wou hy 
oos om die Spioenkop stelling trek en die Boere 
dwing om front na die ooste te maak. Deur die 

nuwe drif sou hy 'n stelling kon bereik wat hy tot 
op die tydstip ontoeganklik geag het. Hy het nog 
net op 'n battery berede artillerie van Indie af 
gewag en was voornemens om by die aankoms 
daarvan die volgende Woensdagmiddag (31 Jan. 
1900) onverwyld tot die aanval oor te gaan. Die 
dodetol in Ladysmith was reeds 8 tot 10 per dag, 
die hospitaal voorrade het uitgeput begin raak en 
daar kon dus nie langer met die ontset van die 
dorp getalm word nie. Hy het redelik seker 
gevoel dat hy sukses sou behaal want hy was 
daarvan oortuig dat die Boere baie ontmoedig 
was na hul "severe lesson" die vorige week. "It 
is", so het hy die telegram afgesluit, "never safe 
to attempt to prophesy, but so far as my exertions 
can, humanly speaking, conduce to the desired 
end, I think I can promise you that I shall in no 
case compromise my force." 47 

Of Roberts uit die telegram iets wyser geword 
het van wat Buller presies wou doen, is 
twyfelagtig. In elk geval het hy vertrou dat 



Buller die keer in sy doel sou slaag om Lady- 
smith te ontset, en hy het dit ook aan die Britse 
minister van Oorlog meegedeel/ 8 Hy was egter 
glad nie oortuig dat Buller suksesvol sou wees 
nie en het dus weer by horn aangedring om 
liewers 'n maklik verdedigbare stelling suid van 
die Tugela in te neem - een wat met sowat 
10,000 man gehandhaaf kon word - en die Boere 
vanuit die stelling aan te hou bedreig, sodat hulle 
dit nie kon waag om te 'n groot krygsmag uit 
Natal uit weg te neem ten einde aan lord Roberts 
se leer in die Vrystaat weerstand te bied nie. 4 ' 

Buller, van wie se aanval op die Boere linie op 
31 Jan. 1900 weens ongunstige weer niks tereg- 
gekom het nie, was egter glad nie van plan om 
net die Boere aan die Tugela te le en vaspen 
sodat lord Roberts sy operasieplanne in die 
Vrystaat met groter gemak ten uitvoer kon bring 
nie. Uit Ladysmith het hy intussen twee helio- 
gramme ontvang waarin aan horn meegedeel is 
dat die Boere volgens inligting waaroor White 

beskik het, voornemens was om vroeg in 
Februarie weer eens 'n aanval op Lady smith te 
onderneem. Sowel die Presidente van die twee 
Boere state as kmdt.-genl. Piet Joubert sou die 
gedagte ondersteun het en die aanval kon op of 
kort na 5 Feb. 1900 verwag word. Buller moes 
horn dus klaarmaak om White te hulp te snel en 
die aanvallers te help terugslaan sodra White 
horn deur middel van vuurpyle van die aanvang 
van die aanval verwittig. 50 Hierop het Buller aan 
White belowe dat hy op 5 Feb. 1900 self 'n 
aanval op die vyand sou waag met die doel om 
na die vlakte toe deur te breek - die enigste punt 
van waar hy hulp aan White sou kon verleen." 

Hy het horn dus verbind om White te help. Toe 
hy dan ook op 4 Feb. 1900 'n brief (gedateer 27 
Jan. 1900) van lord Roberts ontvang waarin hy 
nog eens aangemaan is "that if you are not 
confident of forcing your way to Ladysmith it 
would, in my opinion, be better you should 

abandon the attempt until I am in the Orange 
Free State" en gevra is watter hulp Roberts aan 
Buller kon verleen, het hy heftig gereageer: 

"Ladysmith is in a bad way; White keeps a 
stiff upper lip, but some of those under him 
are despondent; he calculates that he has now 
7,000 effectives; his men are dying about 
eight to ten per day, and when he last gave me 
a statement he had 2,400 in hospital; they are 
eating their horses, and have very little else. 
He expects to be attacked in force this week, 
and, though he affects to be confident, I doubt 
if he really is. He has begged me to keep the 
enemy off him as much as I can, and I can 
only do this by pegging away. I am going to 
have a try and get through the mountains here 
tomorrow. The men are keen, and most of the 
officers, when I was explaining my plans last 
night, seemed to think that we ought to 
succeed. I hope we may. If I get through I get 
on to the plain; it is about four miles broad 
and ten miles long; the enemy will be in 
possession of the hills on each side, and 



holding a strong position at the end, and I 
shall have great difficulty about water. Such 
is the position. I do not think a move into the 
Free State will much affect our position here. 
So far as I can make out, the Transvaalers will 
not got into the Free State, and they are our 
main opponents. You ask me how you can 
help me. The only help you could give me 
would be another Division, and that I know 
you cannot spare." 52 

Na die ontvangs van hierdie mededeling het 
Roberts Buller se plan om nog 'n aanval te waag 
ten einde Ladysmith te probeer ontset, nie langer 
teengegaan nie maar geduldig die uitslag van die 
aanval afgewag. 

Buller het ook geen gras onder sy voete laat 
groei nie. Sy leer aan die Bo-Tugela wat intussen 
suid van Spearman's Hill saamgetrek is - met 
uitsondering van Lyttelton se brigade wat 
Eenboomkop beset het - het intussen deur die 
aankoms van versterkings weer tot sy oorspronk- 



like sterkte aangegroei. As versterkings het nl. 
opgedaag 1,200 tot 1,500 reserviste van die 
Infanterie, twee eskadrons van die 14th Hussars, 
'n battery berede artillerie en 'n half kompanie 
van die Royal Garrison Artillery met twee 
kanonne van 5 duim kaliber - 'n totaal van 2,400 
man met 8 kanonne." 

Die troepe was goed georganiseer. Die kavallerie 
is in twee brigades verdeel, nl. die lste brigade 
wat uit die 13th en 14th Hussars en die Royal 
Dragoons bestaan het en tesame met die berede 
battery onder die bevel van kol. J. F. Burn- 
Murdoch geplaas is, en die 2de brigade, saam- 
gestel uit die res van die berede troepe (t.w. die 
South African Light Horse, Thorneycroft' s 
Mounted Infantry, Bethune's Mounted Infantry, 
'n eskadron Imperial Light Horse, 'n eskadron 
Natal Carbineers, 'n afdeling Natalse Polisie, 'n 
berede kompanie van die King's Royal Rifles en 
'n seksie berede infanterie van die Royal Dublin 
Fusiliers) onder die bevel van kol. die graaf van 
Dundonald. Ook die infanterie is gereorganiseer 

en op minstens dieselfde getalsterkte gebring as 
voor die aanvang van die vyandelikhede aan die 
Bo-Tugela. 

Die infanteriste wat gedurende die gevegte sedert 
18 Jan. 1900 buite aksie gestel is, is vervang 
deur die infanteriste wat as versterkings 
opgedaag het. In die plek van genl. Woodgate 
wat gedurende die slag van Spioenkop ernstig 
gewond is, is Buller se stafhoof, kol. A. S. 
Wynne, tot bevelhebber van die llde brigade 
benoem, terwyl laasgenoemde deur kol. H. S. G. 
Miles as stafhoof vervang is. Lyttelton se 4de 
brigade is uit die 5de divisie geneem om alleen 
te opereer en is in die 5de divisie deur genl. 
Coke se brigade vervang. 54 

Solank as hy besig was om sy leer weer 
slagvaardig te maak, het Buller die 
voorbereidsels vir sy aanval op Vaalkrans waar 
hy gemeen het dat die linkervleuel van die Boere 
mag geplaas was, afgerond. Met die oog daarop 

is 'n pontonbrug (nommer 2 genoem) op die 
suidoostelike punt van die landtong wat voor die 
Brakfonteinheuwels gelee was, oor die Tugela 
gebou. Die landtong kon nou oor twee ponton- 
brae bereik word, nl. pontonbrug no. 1 wat by 
Potgietersdrif was en pontonbrug no. 2 wat 
noord van Swartkop gele het." 

Vanaf 27 Jan. 1900 het die genietroepe hulle ook 
ingespan om 'n pad van sowat twee myl lank 
teen die suidelike helling van Swartkop uit te 
maak. Dit sou gebruik word om verdraende 
geskut na die krain toe te vervoer waarmee 
Vaalkrans skuins in die oostelike flank beskiet 
sou kon word. Die baie rowwe pad was teen 
2 Feb. voltooi en daarna is aan It. F. C. A. Ogilvy 
bevel gegee om 6 12-pondervlootkanonne, 2 
vesting kanonne van 5 duim kaliber, 2 kanonne 
van die 64ste veldbattery en 'n battery 
bergkanonne teen die helling te laat uitsleep en 
op die kruin in posisie te plaas. Hulle moes so op 
die kop opgestel word dat die Boere niks van die 
vuurmonde sou bemerk nie. 



Kyk kaart aan die einde van Hoofstuk 8 hieragter. 



Dit was 'n ontsettend moeilike taak wat nog 
moeiliker gemaak is deur 'n swaar donderstorm 
wat alles papnat en die terrein seepglad gemaak 
net. Teen middernag van 2' Feb. 1900 het die ses 
vloot kanonne die nek tussen Signal Hill en 
Swartkop bereik en het die klim werk begin. 
Spanne van 48 osse moes elkeen van die 
kanonne en waens oor die skurwe, hobbelagtige 
nek trek, en kon slegs daarin slaag nadat elke 
manskap wat beskikbaar was, met trektoue 
gehelp het om die swaar vuurmonde vorentoe te 
sleep en regop te hou. Een van die kanonne het 
twee maal binne 50 tree omgeval voordat die 
helling van Swartkop self bereik is. Die was eers 
steil. Van die voet van die kop af was die helling 
omtrent 20 grade. Dit het geleidelik gestyg tot 25 
grade en vir die laaste 100 tree van die kruin af 
tot selfs 40 grade. Op so 'n steilte kon mens 
skaars staan, laat staan nog werk, en die matrose 
moes die kanonne dan ook teen hierdie laaste 
deel van die helling wat bowendien ook met 
groot klippe besaai was, uit op katrol. Ten spyte 
van die kragtigste pogings deur die manne 
aangewend wat elke kanon verge sel en dit aan 



alle kante met toue vasgehou het ten einde te 
belet dat dit tydens die op katrol proses 
omkantel, kon nie voorkom word dat die 
kanonne 'n paar maal omgeval het voordat hulle 
uiteindelik op die kruin was nie. 56 

In weerwil van die moeilikhede het die 
vlootsoldate die ses skeepskanonne en twee 
stukke veldgeskut vroeg die oggend van die 3de 
almal op die kruin gehad en in posisie gestel. Die 
swaar geskut is later ook deur die battery 
bergkanonne gevolg wat lig was en dus nie 
soveel moeite verskaf het nie. Die 2 5-duim- 
vestingkanonne was egter so swaar dat hulle nie 
teen die kop uitgesleep kon word nie en hulle is 
toe maar aan die westekant van Swartkop op 'n 
uitloper daarvan gepo steer. 

Die 14-tal kanonne bo-op die kop is sorgvuldig 
tussen die borne versteek wat aan die noordekant 
van die kruin gegroei het, ten einde te voorkom 
dat die Boere iets van hulle bespeur. Hierdie 

kry George Crowe, The Commission ofH.M.S. "Terrible" 
1899-1902, pp. 161-162. 



borne sou kort voor die aanvang van die 
bombardering van Vaalkrans neergevel en uit die 
pad gesleep word sodat hulle die uitsig van die 
kanonniers nie sou belemmer nie. Ten einde dit 
spoedig te kan doen, is die borne wat die uitsig 
versper het, almal half afgesaag en met toue 
gestut om regop te bly staan totdat dit nodig sou 
word om hulle met die oog op die bombardering 
te verwyder. 'n Swaar misbank op Swartkop die 
oggend van die 3de het verhoed dat die Boere 
iets van die Engelse se bedrywighede ontdek 
het. 57 

Aan die oorkant van die rivier het die Engelse 7 
kanonne bespeur, twee aan die westekant en 
twee aan die oostekant van Brakfontein, een op 
'n uitloper voor Kranskloof, een op Vaalkrans en 
een agter Skietdrif. Voorts kon bemerk word dat 
die Boere besig was om hulle op die hoogtes in 
te grawe en dat 'n vyandelike afdeling Skietdrif 
bewaak het. Laasgenoemde is deur Bethune's 



Mounted Infantry dopgehou. 58 Verder aan in die 
rigting van Colenso was 'n afdeling wat uit 
sowat 300 Boksburgers bestaan het. Hulle het 
egter nie onder die offisiere aan die Bo-Tugela 
geressorteer nie maar is op die 3de deur genl. 
Lucas Meyer daar geplaas om hulp aan genl. 
Smuts se kommando's te verleen indien dit 
nodig sou word. Hulle is die middag van 4 Feb. 
1900 egter weer na Colenso teruggetrek omdat 
Meyer vir 'n aanval by Colenso gevrees het.'" 

4. BULLER SE INSTRUKSIES VIR DIE AANVAL 

Op 3 Feb. 1900 het Buller samesprekings met sy 
offisiere gehou. Sy oogmerk was die verowering 
van Vaalkrans wat hy gemeen het die verste 
vyandelike stelling op die Boere se linkerflank 
aan die Bo-Tugela was en wat, volgens inligting 
deur een van die plaaslike boere verskaf, 'n baie 
goeie artillerie stelling sou wees. As hy die rant 
kon verower en met kanonne beset, kon hy dus 



" Crowe, pp. 161-162; sien verder Du Cane, p. 196; Britse 
amptelike History of the War in South Africa, II, p. 406; 
Times History, III, p. 309; en Nierstrasz, II band 3, p. 752. 



58 Britse amptelike History of the War in South Africa, II, 

59 Vgl. Leyds 716, Telegramme nos. 23 d.d. 4 Feb. en 3, 4, 
12, 22 en 26 d.d. 5 Feb. 1900, asook K.G. 340 (ii), p. 107. 



die paaie na Ladysmith en die vlakte wat suid 
van Ladysmith gele het, met kanonvuur beheers. 
So ten minste het hy gemeen. Hy sou dan tussen 
Vaalkrans en Doringkloof met sy infanterie en 
berede troepe kon deurtrek tot agter die hoogtes 
wat sy weg aan die oorkant van die Tugela 
versper het. Dit sou horn in die rug bring van die 
vyand wat Ladysmith omsingel het, en in die 
linkerflank en rug van die Boere op die 
Brakfonteinhoogtes. 60 

Om Vaalkrans wat maar baie swak beset was, te 
verower - 'n taak wat aan die 4de, 2de en 5de 
brigades opgedra is - het nie moeilik gelyk nie, 
maar dan moes die Boere wat op die hoogtes ten 
weste van Vaalkrans geposteer was, in hul 
stellings vasgepen en verhinder word om aan die 
swak besetting van Vaalkrans hulp te verleen. 
Buller het gereken dat hy dit kon regkry deur die 
Boere met 'n skynaanval op die Brakfontein- 
hoogtes wat wes van Vaalkrans gele het, onder 
die indruk te bring dat hy van plan was om oor 



60 Britse amptelike History of the War in South Africa, II, 
pp. 404 en 407; en Du Cane, pp. 197-198. 



die Brakfonteinheuwels na Ladysmith toe deur te 
breek. Dit kon gedoen word deur 'n regiment 
van die Rooikoppies (00k bekend as die 
Machonkakoppies of sommer as "die Koppies") 
op die landtong voor die Brakfonteinheuwels na 
die Brakfonteinheuwels toe te laat opruk en aan 
hulle dekvuur met al sy artillerie te verskaf. 
Tegelykertyd moes die regimente wat Vaalkrans 
moes verower en in die bog van die rivier ten 
ooste van pontonbrug no. 2 saamgetrek sou 
word, die indruk skep asof hulle voornemens 
was om die Brakfonteinhoogtes vanuit die suid- 
ooste oor pontonbrug no. 2 te bestorm. As die 
Boere se aandag dan volkome op die verdediging 
van die bedreigde Brakfonteinhoogtes toegespits 
was, moes die sappeurs haastig 'n pontonbrug 
(no. 3) aan die oostekant van die nou bog oor die 
rivier bou waaroor die troepe na Vaalkrans toe 
kon opruk. Die 4de brigade, vier kanonne van 
die 64ste battery en 'n veldbattery wat haastig 
van die landtong af na 'n geskikte posisie in die 
bog terug gesleep sou word, moes die sappeurs 
beskerm; en solank as daar aan die brug gewerk 
word, moes die 14 kanonne op Swartkop en die 2 



vesting kanonne op die uitloper daarvan - wat 
nie een aan die bombardering van die 
Brakfonteinhoogtes sou deelneem nie - Vaal- 
krans heftig beskiet om dit van alle vyandelike 
magte te suiwer. Hulle sou na die voltooiing van 
pontonbrug no. 3 ondersteun word deur die 5 
ander veldbatterye en die houwitser battery, wat 
almal van die landtong af terug oor pontonbrug 
no. 2 geneem sou word om dekvuur te verskaf 
aan die regimente wat oor die nuwe pontonbrug 
(no. 3) moes trek om Vaalkrans te verower. 
Dadelik na die verowering moes die Vaalkrans 
kruin met kanonne beset word. Hulle moes 
daarvandaan af onmiddellik op die Brakfontein- 
hoogtes losbrand terwyl die lste berede brigade 
by die eerste die beste geleentheid oos om 
Vaalkrans moes trek na die oop vlakte wat in die 
tug daarvan gele net. 61 

Woordeliks het Buller se instruksies wat op 3 
Feb. 1900 uitgereik is, as volg gelui: 



61 Vgl. Britse amptelike History of the War in South 
Africa, II, pp. 407-408. 



"1. It is the intention of the General 
Commanding to attack the extreme left of the 
enemy's positions and to endeavour to take the 
hill Vaal Krantz. 

2. The attempt will commence by a 
demonstration against the Brakfontein position. 
This will be carried out by the two brigade 
divisions Royal Field artillery and the 61st 
Howitzer battery, covered by the 11th 
(Wynne's) brigade, Vth division, now across at 
Kopje. 

3. During this demonstration the 4th brigade 
(Lyttelton), supported by the Ilnd (Clery, 
Hildyard, Hart) division, the whole under the 
command of General Clery, will be formed in a 
suitable position east of No. 2 Pontoon Bridge, 
the general idea being to cause the enemy to 
think that these troops are about to move from 
east to west across the bridge. The 4 guns 64th 
battery are placed under General Clery' s orders. 

4. After a certain bombardment, sufficient to 
cause the enemy to enter their trenches, the left 



battery of the Field artillery will limber up, and 
retire by No. 2 Pontoon Bridge to its new 
position, covering the throwing of the Pontoon 
Bridge No. 3 at Munger's Drift. 

Simultaneously with this movement, the 4th 
brigade will move out to cover the movement 
and the battery of 14 guns on Zwart Kop and 
the two 5-inch guns under it will open on Vaal 
Krantz and bombard the few trenches there. 
(Underneath Zwart Kop there are two 5-inch 
guns.) 

5. As soon as the Pontoon No. 3 is completed, 
the rest of the six batteries will follow each 
other, passing from left to right, at 10 minutes' 
interval, the whole taking up positions to 
support the attack on Vaal Krantz under the 
orders of Colonel Parsons, R.A., who will 
report to General Clery. 

6. After a sufficient bombardment, the 4th 
(Lyttelton) brigade, supported by the Ilnd 
(Clery, Hildyard, Hart) division, will, under 
General Clery' s orders, attack Vaal Krantz. 



7. As soon as the hill is occupied the artillery 
will ascend it and shell the trenches at 
Brakfontein, doing all they can to enfilade any 
that admit of it. Colonel Parsons will arrange 
that two batteries always watch the hills on the 
right. 

8. The 1st brigade cavalry (Burn-Murdoch's) 
will, when feasible, pass Vaal Krantz, and 
getting into the plain, bring the battery Royal 
Horse artillery into action on any convenient 
target. 

9. The 2nd brigade (Dundonald's) cavalry will 
watch the right and rear throughout the 
operations. 

10. The Officer (Colonel Nutt) Commanding 
Royal artillery will command the 14 guns on 
Zwart Kop and the two 5 -inch below. Their 
duties will be to prevent the enemy receiving 
any reinforcements from our right rear; to shell 
any points whence rifle-fire is brought to bear 
on our advancing infantry; to keep any guns the 
enemy may bring to bear out of action. The 



Royal Scots Fusiliers will be under the orders of 
the Officer Commanding Royal artillery for the 
day - this battalion practically at Zwart Kop. 

1 1 . The Naval guns on Signal Hill and plateau 
below will contribute, their mission being to 
keep the enemy's guns out of action; to stop the 
enemy passing from his right to his left; to shell 
any trenches whence fire is directed on our 
attack. 

12. The Officer Commanding Pontoon Troop 
will arrange to throw No. 3 Bridge at the 
earliest hour possible. Its formation will be 
covered by the 4th (Lyttelton) brigade, the 4 
guns of the 64th battery, and the battery 
mentioned in paragraph 4. 

13. The General Officer Commanding 10th 
(Talbot-Coke) brigade will be responsible for 
the camp at Spearman's Hill and the kopjes at 
Potgieters. 

14. The 61st Howitzer battery will come into 
action in front of The Kopjes, and, under the 
orders of its Commanding Officer, will follow 



the Field artillery to the right, taking up a 
position, to be selected by its Commanding 
Officer, whence it can shell Krantz Kloof, 
Doom Kloof, and the Brakfontein trenches. 

15. The Signalling Officer, Natal, will arrange, 
in communication with Officer Commanding 
Telegraphs, for communication being kept up 
between Signal Hill, Zwart Kop, The Kopjes, 
and General Clery's Headquarters, and, if 
possible, between Signal Hill and the plateau 
where the two 12-pounders are, and between 
Zwart Kop and the two 5-inch guns. 

16. The balloon will ascend and will send 
messages to all batteries whose fire can be 
observed. 

17. The General Officer Commanding Vth 
(Warren) division will superintend the duties 
specified in paragraphs 2 and 13, and will, as 
soon as he thinks it safe, move all or a portion 
of the 1 1th brigade to the right in support of the 
Ilnd division. 



18. The General Commanding will, at the 
commencement of the action, be on the hill, 
where the two 5-inch guns are placed." 62 

5. HOUDING VAN DIE BOERE OFFISIERE 

Die Boere was natuurlik nie op hoogte van 
Buller se planne nie en was na die slag van 
Spioenkop aanvanklik onseker oor hoe die 
Engelse verder sou optree. Buller se terugtog het 
by genl. Louis Botha die indruk gewek dat die 
vyand kopsku geslaan was en dat hy na sy swaar 
neerlae op die kruine van die Tabanyama en 
Spioenkop vir 'n tydjie kopsku sou bly. 
Gevolglik het hy besluit om onmiddellik met 
verlof na Transvaal te vertrek ten einde sy 
persoonlike sake in orde te bring soos hy reeds 
voor die aanvang van die gevegte aan die Bo- 
Tugela gedreig het om te doen. Omstreeks 27 
Jan. 1900 het hy die front verlaat en vroeg die 
oggend van die 28ste in geselskap van sy 
sekretaris, jonkheer C. G. S. Sandberg, per trein 



van Modderspruit stasie na Pretoria vertrek. Hul 
perde het hulle in die hooflaer by Ladysmith 
agtergelaat." 

Baie van die offisiere en burgers aan die Bo- 
Tugela wat ook uitgeput was na die swaar 
gevegte van die voorafgaande week, het Botha se 
voorbeeld gevolg. Hulle het in groot getalle om 
verlof aansoek gedoen of die front eenvoudig 
verlaat. Die gevolg was dat die Boere krygsmag 
aan die Bo-Tugela baie verswak is en dat die 
getal burgers wat op 4 Feb. 1900 nog aan die 
front was om aan die vyand weerstand te bied, 
volgens die Kommandant-generaal onrusbarend 
klein was." Etlike van die gereelde offisiere het 
by hul huise gele en plaasvervangers aangestel 
om hul werk aan die front te doen, en selfs van 
die gewone Vrystaatse burgers wat huis toe 



6 " Britse amptelike History of the War in South Africa, II, 
pp. 643-644, Bylaag 11 A. 



63 Sien Barnard, p. 107. 

64 Vgl. Leyds 715, Telegramme nos. 8 en 16 d.d. 27 Jan. 
1900 en 12 d.d. 28 Jan. 1900; Leyds 716, Telegram no. 24 
d.d. 4 Feb. 1900; en K.G. 339 (viii), pp 11, 99 en 164. 




Pres. Steyn tussen sy burgers voor die slag by Vaalkrans 



gegaan het, het beweer dat hul plekke aan die 
front deur plaasvervangers gevul is. 65 

Die offisiere wat na Botha se vertrek die bevel 
aan die Bo-Tugela moes voer, het die vermoe' 
gemis om sonder kragtige leiding te beslis oor 
hoe daar opgetree moes word om die vyand 
soveel skade as moontlik te berokken of die 
Boere linie doeltreffend teen verdere vyandelike 
aanslae te beveilig. Die weifelendste onder hulle 
was genl. S. W. Burger wat na genl. Botha se 
vertrek as bevelvoerder van die Transvaalse 
strydkragte aan die Bo-Tugela opgetree het 'n 
pos waarvoor hy nie gedeug het nie. Oor die 
eienskappe wat mens van 'n goeie offisier sou 
verwag - die vermoe om sy burgers te besiel of 
'n militere situasie reg te beoordeel en wat dies 
meer sy - het hy nie beskik nie, al het hy ook 
vroeer in die oorlog as waarnemende Kom- 
mandant-generaal opgetree toe kmdt.-genl. Piet 
Joubert buite aksie was. Hy het nie begryp dat 
die Engelse in die gevegte by Tabanyama en 
Spioenkop 'n gevoelige neerlaag gely het nie, dat 



die Boere hulle inderdaad kopsku geslaan het 
nie, en het in 'n kroniese vrees gelewe dat Buller 
se leer baie gou weer nog 'n aanval op die Boere 
se regterflank ten weste van Spioenkop sou 
beproef. Met die oog daarop het hy onmiddellik 
nadat die vyand oor Trichardtsdrif teruggetrek 
het, groot versterkings en baie werkvolk met die 
nodige gereedskap na die Tabanyama gestuur om 
die Boere stellings aldaar so goed te verskans dat 
die vyandelike mag daar met die beste wil ter 
wereld nie sou kon deurbreek nie." 

Aan die Kommandant-generaal het hy gesein dat 
ofskoon die vyandelike konvooi waens in die 
rigting van Potgietersdrif en daarvandaan af na 
"Coventry plaats" geneig het, hul kanonne nog 
op Trichardtsdrif gevuur het. Ook het dit horn 
voorgekom of die vyand sy swaargeskut hoer 
langs die Tugela op in goeie stellings wou plaas 
met die oog op 'n aanslag op die Boere se 
regterflank. Daar was wel afwisselende geweer- 
en kanonvuur by en anderkant Potgietersdrif 



Leyds 716, Telegram no. 24 d.d. 4 Feb. 1900. 

hoorbaar; ja selfs teenoor Vaalkrans op die 
verste Boere linkerflank het die vyand voorposte 
van die Johannesburg kommando beskiet en 
twee van die Boere se perde gedood; maar 
teenoor Trichardtsdrif - aldus Burger in sy 
rapport aan die Kommandant-generaal - het nog 
net soveel van die vyand gele as die vorige dag, 
slaggereed om nog 'n aanval op die Boere se 
regterflank te waag. 67 

Kmdt. C. Nel van die kommando Kroonstad en 
selfs hoofkmdt. M. Prinsloo, die Vrystaatse 
opperbevelvoerder in Natal, het Burger se vrees 
nie gedeel nie. Dit was vir hulle duidelik dat die 
Engelse slegs oor die Tugela teruggetrek het 
omdat hulle 'n gevoelige neerlaag gely het. Hulle 
het dus gewonder of die Boere nie ook oor die 
Tugela moes trek om die vyand in die rug te 
gaan aanval en sy geisoleerde patrollies by en 
wes van Trichardtsdrif te gaan afsny nie." Genl. 
Burger het, nadat hy die slagveld op Spioenkop 
besigtig en persoonlik gesien het watter 



gruwelike slagting daar onder die troepe 
aangerig is, uiteindelik ook saamgestem dat die 
Boere "goede gelegenheid" gehad het om die 
terugtrekkende vyand erens aan te val; maar het 
hy gese, "nu zijn onze burgers uit elkaar en 
afgemat zoodat daar niet aan te denken is". 6 " Aan 
'n aanval op die Engelse het hy dus geen 
oorweging geskenk nie, al was dit ook vir horn 
net so duidelik as vir kmdt. Nel en hoofkmdt. 
Prinsloo dat die Engelse die onderspit gedelf en 
daarom teruggetrek het. Maar nie alleen het hy 
besluit om die Engelse nie in die rug te probeer 
aanval nie. Hy het ook geweier om die sterk 
burgermag waaroor hy op en wes van Spioenkop 
beskik het, ooswaarts te verskuif ter versterking 
van die swak Boere mag wat Potgietersdrif en 
Meuldrif bewaak het, al het hy ook met sy oe 
aanskou dat die Engelse krygsmag reg op 
Potgietersdrif afpyl, klaarblyklik met die doel 
om by Potgietersdrif of Meuldrif deur die Boere 
linie te probeer breek. Hy het blykbaar gevrees 
dat die doel van die Britse troepe konsentrasie 

voor Potgietersdrif slegs was om die Boere uit 
hul goeie stellings op die Tabanyama en 
Spioenkop na Potgietersdrif toe weg te lok en dat 
die vyand weldra weer sou omspring om oor 
Trichardtsdrif na Ladysmith toe deur te trek. 

Dat hy die Britse terugtog nie probeer bemoeilik 
net deur aanvallend op te tree soos hoofkmdt. 
Prinsloo en kmdt. Nel aan die hand gedoen het 
nie, is nog begryplik. Die Engelse het immers 
oor 'n groot oormag beskik, en dit was beslis nie 
wenslik om aan Buller te toon hoe klein die 
Boere mag werklik was wat Warren se duisende 
troepe op die Tabanyama en op die 
Spioenkopkruin gestuit en gedwing het om terug 
te trek nie. Dat hy egter versuim het om sy 
burgers van Tabanyama en Spioenkop af in die 
rigting van Potgietersdrif en Meuldrif te laat trek 
ten einde aan 'n Engelse aanval daar die hoof te 
help bied, was onverskoonbaar en toon duidelik 
aan dat die man nie oor die vermoe beskik het 
om die doel van die vyand se bewegings reg te 
vertolk nie. Hy het geen benul gehad van die 
gevaar wat Buller se beweging in die rigting van 



die Boere se linkerflank vir die Boere geskep het 
nie. In plaas van die kommando's op en wes van 
Spioenkop onmiddellik na die bedreigde punte 
teenoor Potgietersdrif en Meuldrif te verplaas, 
het hy aangehou neul om versterkings vir die 
burgers wat op die Tabanyama en op Spioenkop 
gele het en glad nie bedreig was nie, sodat die 
kommando's sterk genoeg sou wees om die 
Engelse terug te dryf as hulle miskien sou 
omspring om weer in die omgewing van 
Trichardtsdrif deur die Boere linie te probeer 
bars. 

Sy voortdurende geneul om versterkings vir die 
verdediging van stellings wat glad nie bedreig 
was nie, was ergerlik. Dit het veggenl. Tobias 
Smuts wat teenoor Meuldrif, ten ooste van 
Brakfontein, gestasioneer en die een generaal 
aan die Tugela was op wie se oordeel werklik 
peil getrek kon word, so gehinder dat hy horn 
verplig geag het om die aandag van die 
Kommandant-generaal daarop te vestig. 

Soos sake op die stadium verloop het, het Smuts 
die Kommandant-generaal op 27 Jan. 1900 



gewaarsku, het dit op 'n neerlaag vir die Boere 
afstuur en as die Boere die stryd nie wou verloor 
nie, was daar verandering nodig. Hy het gedoen 
wat nodig was om alles agtermekaar te hou maar 
die ander Transvaalse generaals het niks gedoen 
om horn te ondersteun nie. Sy beroepe op 
generaals Meyer en Burger om 'n krygsraads 
vergadering in sy laer te kom hou sodat 
krygsplanne bespreek kon word, het op do we ore 
geval. Burger het net versterking op versterking 
aangevra met die gevolg dat daar voortdurend 
kommando's op en af langs die rivier beweeg 
het. Dit het die perde uitgeput. Persoonlik was hy 
van oordeel dat daar 'n paar kommandantskappe 
permanent in Burger se stellings - d.i. die 
hoogtes teenoor Trichardtsdrif - geplaas moes 
word. Die res moes dan na die bedreigde punte 
toe verskuif word. So sou voorkom kon word dat 
die perde en manskappe van alle kommandant- 
skappe deur die heen en weer gery uitgeput raak. 
Hy het egter nie die bevoegdheid gehad om 
bevele in die verband uit te reik nie. Dit was 
aangeleenthede waaroor slegs 'n krygsraad kon 
beslis, en dit was dus gebiedend dat daar 



onmiddellik 'n krygsraad vergadering bele word 
waarop alle offisiere aan die Tugela sitting moes 
he, want die toestand was baie ernstig en daar 
was deurtastende maatreels nodig. 70 

Genl. Burger het horn aan Smuts se versoek om 
al die offisiere aan die Tugela vir 'n krygsraads 
vergadering byeen te roep ten einde te besluit oor 
hoe opgetree moes word, nie gesteur nie. Wei het 
hy op 27 Jan. 1900 na Smuts se laer toe gery, 
klaarblyklik om te probeer vasstel wat die 
Engelse mag by Potgietersdrif in die skild voer 
en verdedigings maatreels te beraam om hul 
planne te very del, maar hy kon net so wel gebly 
het waar hy was. Hy het nl. ten spyte van sy 
besoek nog nie besef dat die vyand daar by 
Meuldrif maklik deur die Boere linie kon bars en 
ook werklik van plan was om dit te probeer doen 
nie. Trouens na sy besoek het hy aan die 
Kommandant-generaal gerapporteer dat die 
vyand "heen en weer op en af ' langs die Tugela 
getrek het en skynbaar van plan was om 
verskillende punte in die Boere linie gelyktydig 

aan te val ten einde die burgers op die verskil- 
lende aangevalde punte te belet om mekaar te 
help. Daarom het hy dit nie raadsaam geag om 
die burgers op die Boere se regtervleuel - d.w.s. 
die op Spioenkop en Tabanyama - na die ooste 
toe te verskuif nie maar die Kommandant- 
generaal inteendeel versoek om nog meer 
versterkings op die regtervleuel in te werp. Hy 
moes, so het hy beduie, die versterkings he, want 
genl. Lucas Meyer het die Krugersdorpers 
teruggevra wat vroeer in die maand van Colenso 
af na die Bo-Tugela gestuur is, en ook die 
burgers van Heidelberg, Vryheid en kmdt. 
Pretorius was weg. Hy het selfs verlang dat asst.- 
genl. Coenraad Meyer wat saam met asst.-genl. 
Ferreira die grens van Zoeloeland bewaak het, 
met 200 man aan horn gestuur word. Die saak 
was, so het hy vertel, ernstig "en hoe onze 
vertrouwen ook op de Heer is, moeten wij alles 
eerst doen dat wij kunnen." Ten slotte het hy 
meegedeel dat die Boere kanonne so opgestel 
was dat hulle nie veel aan die vyand kon doen 



nie. 71 Waarom hy onder die dringende 
omstandighede nie gevolg wou gee aan genl. 
Smuts se versoek om 'n krygsraad te laat besluit 
oor wat gedoen moes word nie, het hy egter 
verswyg. 

Kmdt.-genl. Piet Joubert was skerpsinnig genoeg 
om te bemerk dat Schalk Burger nie 'n benul 
gehad het van wat Buller se volgende skuif sou 
wees nie, en dat dit dus verkeerd sou wees om sy 
wenke met betrekking tot die verdediging van 
die Boere linie aan die Bo-Tugela net so te 
aanvaar. Dit was vir horn duidelik dat genl. 
Smuts se wenk, nl. om 'n krygsraads vergadering 
van al die offisiere aan die Tugela oor verdere 
verdedigings maatreels te laat besluit, gesond 
was. Hy het egter nie kans gesien om genl. 
Burger, wat ook lid van die Uitvoerende Raad - 
d.i. die Regering van die Republiek - was, direk 
te gelas om so 'n krygsraads vergadering te hou 
nie want dit was vir horn duidelik dat Burger dit 
nie wou doen nie en dat 'n bevel aan Burger in 
die verband net tot rusie sou lei. Gevolglik het hy 

genl. Lucas Meyer versoek om die posisies aan 
die Bo-Tugela te gaan inspekteer en die offisiere 
wat daar was, vir 'n krygsraads vergadering 
byeen te roep om verdere verdedigings maatreels 
teberaam. 72 

Ook pres. Kruger het aangevoel dat Burger glad 
te wankelmoedig was om as bevelvoerder op te 
tree. Gevolglik het hy dit verstandig geag om die 
volgende telegram aan horn te rig, en aan genl. 
Smuts en die ander offisiere kopiee daarvan te 
laat toekom: 

"Ik ziet dat gij alweer aan het wankelen zijt en 
dit veroorzaakt het ongeloof dat gij wankelt. 
Wankelt tog niet maar vertrouw op den Heer. 
Hij is getrouw. Leest Psalm 33 in Rhijm vanaf 
7de vers tot einde toe. Daar zegt de Heer Hij is 
tegenwoordig en Hij doorloopt en vormt alle 
harten. De overwinning is alleen in Zijne hand 
en niet in een overmacht van mannen en 
paarden. En leest Psalm 27 laatste vers. Daar 
zegt Hij: Wacht op den Heer gij godvruchtig 



schaar, Hij is getrouw, Hij zal zijn kracht in uw 
zwakheid volbrengen. Broeders, ongeloof 
maakt lafhartigheid. Staat vast en strijd in den 
naam des Heeren. Hij heeft aan de Tugela door 
mirakelen getoond dat Hij aan uwe zijde staat 
en waarom zult gij dan nog wankelen? Verder 
wijs ik u op 1 Petrie 5 vers 7 en 8. Vers 7 zegt: 
Werpt al uwe kommernissen op Hem. Hij waakt 
voor u. Vers 8 zegt: Weest nuchter en waakt 
want de duivel vliegt rond als een brieschende 
leeuw zoekende om u te verscheuren. Dit is de 
wettige strijd zoowel de uitwendige roeping als 
de inwendige om eenmaal de kroon te 
behalen."" 

Burger het horn heftig verweer omdat die 
President horn verwyt het dat hy "alweer" 
wankel, want "niet tegenstaande mijn wankelen 
ben ik nog hier bij en met de burgers en niet daar 
ver op een af stand". Hy kon die waarheid van 
wat gese is, egter nie betwis nie en het dus baie 
verskonings aangevoer vir sy paniekerige 
houding. Hy was, so het hy gese, morsdood 

uitgeput nadat hy vir meer as 15 dae geen rus 
dag of nag gehad het nie en moes werk met 
klompies mense van verskillende kommando's 
en met offisiere, selfs baie verantwoordelike 
offisiere, wat nie alleen dreig om hul posisies te 
verlaat as hulle geen versterkings kan kry nie 
maar dit ook werklik doen. Verder het die 
Kommandant-generaal horn nie eers geantwoord 
op sy aansoek om bietjie verlof te mag neem nie. 
Hy "hoop getrouw te zijn tot het einde doch wat 
boven mijn krachte zijn, kan ik niet dragen." 74 

Hy het inderdaad ineengestort as militere 
aanvoerder en het gedurende die daaropvolgende 
week baie swak oordeel aan die dag gele oor hoe 
daar opgetree moes word om 'n vyandelike 
deurbraak deur die Boere linies te verhinder. 
Selfs nadat hy teen die aand van 27 Jan. 1900 
doodseker was dat die vyand van Trichardtsdrif 
af padgegee en na Potgietersdrif (en volgens 
horn ook na Colenso) teruggetrek het, kon hy 
nog nie so ver kom as om die burgers op en wes 
van Spioenkop ooswaarts te verskuif om die 



Boere stellings by Potgietersdrif en Meuldrif te 
help verdedig nie. "Hadden wij een goede 
commando", het hy aan die Kommandant- 
generaal gesein, "konden wij de vijand veel 
kwaad doen", natuurlik deur horn in die rug aan 
te pak. Aangesien hy egter nie 'n "goede 
commando" gehad het nie, het hy verkies om die 
burgers waaroor hy wel beskik het op die 
hoogtes teenoor Trichardtsdrif te laat le en 
stellings beset te hou wat glad nie bedreig was 
nie, waarom is onbegryplik." 

6. Maatreels vir die verdediging van die 
b rakfonteinhoogtes 

Op 28 Jan. 1900 het sowel genl. A. P. Cronje; 
aanvoerder van die Vrystaatse burgers aan die 
Bo-Tugela, as genl. Lucas Meyer wat die dag 
ingevolge kmdt.-genl. Joubert se instruksie na 
die Bo-Tugela gegaan het, gerapporteer dat die 
vyandelike mag naby Potgietersdrif saamgetrek 
was. Hierop het die Kommandant-generaal aan 
Meyer gesein dat daar volgens die inligting 



Ibid., Telegram no. 4 d.d. 29 Jan. 1900. 

waaroor hy beskik het oorgenoeg burgers op en 
af langs die Tugela was om die vyand te keer, as 
hulle maar net wou saamwerk en as elkeen sy 
plig sou doen. Wat hul getalsterkte was, wis hy 
nie, maar hy maak daarop staat dat Meyer 
genoeg burgers op die bedreigde punte sou plaas 
om te belet dat die vyand deur die Boere linie 
breek. Hy moes genl. Burger verwittig van die 
reelings wat hy getref het. 76 

Dit skyn egter nie of genl. Meyer presies begryp 
het wat die Kommandant-generaal van horn 
verlang het nie. Kmdt.-genl. Joubert wou in die 
eerste plek he dat hy in oorleg met die offisiere 
aan die Bo-Tugela moes bepaal watter punte in 
die Boere linie deur die Engelse bedreig is. 
Verder moes hy, ook in oorleg met die offisiere, 
vasstel watter posisies beset moes word om die 
Boere linie ten beste te verdedig en watter 
burgers in elkeen van die posisies stelling moes 
neem; en ten slotte moes hy toesien dat die 
burgers in elkeen van die betrokke stellings 
geplaas word. In kort het dit daarop neergekom 



' Leyds 715, Telegram no. 13 d.d. 28 Jan. 1900. 



dat hy alle reelings vir die verdediging van die 
Boere linie aan die Bo-Tugela moes tref in die 
plek van genl. Burger wat in Botha se 
afwesigheid die bevel aan die Bo-Tugela gevoer 
het. Meyer het egter besef dat dit 'n klap in genl. 
Burger se gesig sou wees om so op te tree. Hy 
het dit derhalwe slegs sy taak geag om die 
stellings aan die Bo-Tugela te gaan inspekteer, 
met die offisiere oorleg oor die toestand te pleeg 
en aan die Kommandant-generaal verslag oor sy 
bevindinge te doen. Die beraming van 
krygsplanne en die besetting van die bedreigde 
stellings het hy die verantwoordelikheid van 
genl. Burger en sy krygsraad geag. 

Van Burger se houding, nl. om alle versterkings 
wat by die Bo-Tugela uitkom, in die sektor 
Spioenkop-Tabanyama te plaas, het hy op die 
tydstip niks geweet of vermoed nie. Trouens nog 
op 27 Jan. 1900, die dag voor sy vertrek na die 
Bo-Tugela, het hy die kommando Ermelo, die 
deel van die kommando Heidelberg wat by 
Colenso was, en die Italiaanse korps almal uit 
hul stellings by Colenso geneem en na genl. 



Burger laat vertrek. Sy bedoeling was dat Burger 
die versterkings moes gebruik om die Boere 
stellings in die sektor Vaalkrans-Tabanyama te 
beset wat die meeste deur die vyand bedreig was. 
Hy het geen vermoede gehad dat Burger dit nie 
sou doen nie. Ook het hy nie begryp dat die 
Kommandant-generaal horn spesiaal na die Bo- 
Tugela gestuur het om die broodnodige 
verdedigings maatreels daar te gaan tref wat 
Burger onwillig of onbevoeg was om te tref nie. 
Gevolglik het hy nie eers krygsplanne met die 
offisiere aan die Bo-Tugela bespreek nie, omdat 
hy dit beskou het as die plig van genl. Burger, 
die assistent-generaal verantwoordelik vir die 
hele sektor vanaf Vaalkrans weswaarts. 

Al aanbevelings van die krygsraad wat hy aan 
die Kommandant-generaal oorgedra het, was dat 
die stelsel gehandhaaf moes word om aan 10 
persent van die burgers gereeld verlof te gee, en 
dat een van die vesting kanonne by Ladysmith 
aan genl. S. W. Burger afgestaan moes word vir 
gebruik teen die Engelse wat die Boere linie aan 
die Bo-Tugela bedreig het. Verder het hy 



meegedeel dat die stellings van die Boere nie 
goed was nie en dus verbeter moes word, dat die 
ammunisievoorraad aangevul moes word en dat 
die offisiere en manskappe vol moed was - so 
vol moed dat die vyand geen kans gehad het om 
deur die Boere linie te breek nie. Ten slotte het 
hy gesein dat hy die kommando Ermelo, die 
Heidelbergers waaroor hy beskik het en die 
Italiaanse korps as versterking aan genl. Burger 
gestuur het. Burger sou dus ook oor hulle 
beskikking he om die Engelse te keer wanneer 
laasgenoemde tot die aanval sou oorgaan. 77 
Aanbevelings oor watter stellings beset moes 
word, het hy egter nie gedoen nie en ook geen 
aanduiding gegee van hoe die kommando' s 
verdeel moes word nie. Sy tog na die Bo-Tugela 
was dus feitlik vrugteloos. Trouens hy het nie 
gedoen wat die Kommandant-generaal verwag 
het dat hy moes doen nie. 

Laasgenoemde was met die halwe werk nie 
tevrede nie. Berigte wat hy op 29 Jan. 1900 
ontvang het, het duidelik genoeg aangetoon dat 

die Engelse besig was om hul hele leermag digby 
Potgietersdrif saam te trek vir 'n aanval op die 
Boerestellings by en naby Brakfontein. 78 Daar 
moes dus aandag geskenk word aan die 
verdediging van die Boere posisies op die 
Brakfonteinhoogtes en die in die omgewing van 
Meuldrif wat almal deur genl. Meyer 
geinspekteer en ondoeltreffend bevind is. Ten 
spyte daarvan dat hy siek was en nie kon perdry 
nie het kmdt.-genl. Piet Joubert dus op die 29ste 
persoonlik na Burger se laer afgereis om die 
toestand aan die Bo-Tugela self met die offisiere 
te bespreek. 79 

In die tent van maj. J. F. Wolmarans wat in die 
laer van kmdt. Steenkamp gestaan het, het hy die 
offisiere ontmoet wat hy byeen kon kry, t.w. 
genl. S. W. Burger, kmdte. S. B. Buys, J. N. H. 
Grobler, S. P. E. Trichardt, P. S. Steenkamp en 
Steenkamp, asook 'n paar veldkornette van 
Ermelo en Heidelberg. Oor wat daar alles 
bespreek is, bestaan daar geen verslag nie. Daar 

is egter geen besluite geneem nie en kmdt.-genl. 
Joubert se slotsom was dat die hele sitting "bijna 
als een farce" beskou kon word. Maar al is daar 
ook met die krygsraad sitting niks bereik nie het 
die Kommandant-generaal tog met sy besoek aan 
die Bo-Tugela nuttige inligting ingewin. 

Van die kruin van Spioenkop af het hy die 
Engelse stellings en bewegings in oenskou 
geneem en tot die slotsom gekom dat "als het 
voorgesteld wordt dat de Engelschen nu al hunne 
posities verlaten hebben en terug trekken of het 
opgeven zullen om Ladysmith te verlossen, dan 
schijnt mij dit een jammerlijke vergissing." Sy 
mening was dat die Engelse nou ingesien het dat 
hulle hul krygsmag tot magteloosheid gedoem 
het deur oor so 'n bree front aan te val as wat 
hulle in die gevegte by Tabanyama en Spioenkop 
gedoen het. Immers deur hul troepe oor so 'n 
bree front te versprei, het hulle hul krygsmag so 
verdeel dat die slaankrag daarvan ingeboet is. 
Hulle het nou begryp dat om sukses te behaal, 
hulle die slaankrag van hul hele leer op een punt 
in die Boere linie moes konsentreer. Dit, aldus 



kmdt.-genl. Joubert, was die rede "dat zij hun 
macht in de nabijheid van Pontdrift (d.i. 
Potgietersdrif) bijeenbrengen en de kampen goed 
versteken achter een rand". Hul doel met die 
troepekonsentrasie was "om zooals het schijnt bij 
Pontdrift voor hen een weg trachten door te 
slaan". 

Hy het ook die Boere stellings besigtig en tot die 
slotsom gekom dat die verskansings wat deur die 
Boere op die terrein aangele was waar die vyand 
van plan was om deur te breek, "zeer 
onvoldoende" en "zeer primitief ' was en tewens 
dat die burgermag op die terrein "zeer zwak" 
was. Al die kommando's het ver van die 
bedreigde terrein af in laers gele, en as daar hulp 
op die terrein nodig sou wees wanneer daar 'n 
geveg aan die gang was, "dan vrees ik dat die 
hulp wanneer zij aankomt, een regen van 
bomkogels op haar weg zal ontmoeten die het 
dan voor haar misschien onmogelijk zal maken 
om hulp te bieden." Hy het genl. Burger dus 
aangese om soveel burgers as wat enigsins 
moontlik was na die bedreigde terrein te verskuif 



en dit alle offisiere op die hart gedruk om 
onverwyld aan die werk te spring om die slote en 
skanse so te verbeter dat die Engelse dit nie sou 
kon inneem nie. Om die werk te bespoedig - 
kmdt.-genl. Joubert het nl. terdee besef dat daar 
met spoed te werk gegaan sou moes word - het 
hy 50 Bantoes met grawe en pikke van 
Ladysmith af na die bedreigde terrein gestuur om 
die burgers te help. Ook het hy hoofkmdt. 
Prinsloo versoek om van die Vrystaters daarheen 
te stuur ten einde met die verskansings werk 
behulpsaam te wees. Daar moes minstens drie 
rye loopgrawe met front na die suide op die 
Brakfonteinhoogtes uitgehaal word en die koppe 
aan weerskante van die stelling moes deeglik 
verskans word, sodat die Engelse nie daarin sou 
kon slaag om die stelling - wat van Spioenkop in 
die weste tot by Doringkloof in die ooste 
uitgestrek het - aan die regter - of linkerkant te 
omvleuel nie. 80 

Ongelukkig het hy nagelaat om aan Burger te se 
waar presies hy wou he dat elke kommando 



80 Sien K.G. 349 (iii) pp. 35-37. 



geplaas moes word om die vyand doeltreffend te 
weerstaan. Hy het gemeen dat Burger daaroor 
self kon oordeel. Dit is egter duidelik dat hy 
verwag het dat Burger 'n groot getal burgers van 
die Tabanyama af na Brakfontein en Meuldrif 
sou verplaas. Trouens na sy terugkoms in die 
hooflaer by Ladysmith het hy op 31 Jan. 1900 
nog eens aan genl. Burger en die offisiere by 
Generaal Burgers Lager gesein: 

"Ik vertrouw dat zooals mijn voorstel daar 
gedaan en mijne instructie daar gegeven in de 
eerste plaats de sloot en trenches of schansen 
zoo verbeterd is en wordt zooals door mij is 
voorgesteld. Volgens geheime berichten zullen 
de Engelschen misschien nog deze week 
trachten Ladysmith te ontzetten. Indien de 
forten daar en schansen niet zijn verbeterd en de 
Engelschen daar door mogen komen, zullen de 
verantwoordelijkheid neerkomen op de 
officieren en burgers." 

Hy wou dus weet of vk. Buys of die kommando 
Ermelo reeds "de posities naar onder" (d.i. laer 
langs die Tugela af) ingeneem het en "welke 



schikkingen Comdt. Trichardt voor de kanonnen 
heeft gemaakt"; ook "welke menschen die (na 
die gebied wes van Spioenkop) op gezonden 
waren alleen voor tijdelijke versterking nu 
mogen terugkeeren of hoedanig die zaken 
geregeld zijn." Genl. Tobias Smuts het nl. gekla 
dat daar van sy posisies onhoudbaar word deur 
die terugtrekking van die Wakkerstroom 
kommando na Ladysmith. Ten slotte het hy 
Burger en sy offisiere nog eens aangemaan om 
die skanse met die hoogste spoed te voltooi, 
want die Hoof van Wee wou sy werkvolk en 
gereedskap terughe. 81 

Genl. Burger het geantwoord dat hy die 
Kommandant-generaal se instruksie op die 31ste 
weer aan die offisiere meegedeel het en hulle op 
1 Feb. nog eens aangemaan het om dit uit te 
voer. "Ermelo", so het hy voorts vertel, "is nu 
daar en (wnd. kmdt.) Buis (van Heidelberg) op 
de berg doch laatste nacht kon niet veel 
uitgevoerd worden door de donker en regen." Hy 
het ook die Vrystaters gemaan om die 

verskansings te verbeter maar wis nie of hulle al 
iets gedoen het nie. Hy het die Kommandant- 
generaal verseker dat hy die gevaar begryp, 
"maar het is zwaar de burgers er toe te 
krijgen". 82 

Vir die Kommandant-generaal het dit 
gerusstellend geklink. Trouens uit die telegram 
kon hy niks anders aflei nie as dat genl. Burger, 
net soos hy self, duidelik ingesien het dat die 
vyand van plan was om in die omgewing van 
Potgietersdrif deur die Boere linie te probeer 
breek; verder dat Burger besig was om alles in sy 
vermoe te doen om die stellings van die Boere in 
die sektor Spioenkop-Doringkloof te versterk; en 
ten slotte dat Burger die kommando Ermelo in 
die sektor gestasioneer het. 

Op hierdie tydstip het 'n dringende versoek van 
pres. Kruger die Kommandant-generaal bereik 
om 'n sterk afdeling van byna 1,000 man 
onmiddellik uit Natal uit na die Kaapkolonie te 
verplaas om aan 'n dreigende Britse inval in die 



Vrystaat die hoof te bied. Kmdt.-genl. Joubert 
het horn daarop met hoofkmdt. Prinsloo en genl. 
Burger in verbinding gestel om uitsluitsel te kry 
oor watter kommando' s uit Natal weggeneem 
kon word sonder om die verdediging van die 
Tugelalinie te ontwrig. Aanvanklik is besluit om 
die kommando Winburg, 900 man sterk van wie 
400 aan die Tugela diens gedoen het, na die 
Kaapkolonie toe te stuur en hul plekke aan die 
Tugela en om Ladysmith deur Transvalers te laat 
opvul. Die Kommandant-generaal het na 
oorlegpleging met genl. Burger aan hoofkmdt. 
Prinsloo belowe dat Burger aan horn 400 man 
sou voorsien om die plek van die 400 
Winburgers aan die Tugela in te neem. Hy sou 
persoonlik reelings tref om die 500 burgers wat 
om Ladysmith gele het, te laat vervang deur 
burgers van Wakkerstroom en ander 
kommando' s. Op die laaste nippertjie is egter 
besluit om die Winburgers te laat bly waar hulle 
was en die 750 man van die kommando 
Heidelberg wat om Ladysmith gele het, op 
3 Feb. na die bedreigde Vrystaatse grens toe te 



K.G. 349 (i) p. 30. 



stuur. Op Heidelberg sou hul getal met nog 50 
man aangevul word. Dit is dan ook gedoen. 83 

Met die telegram wisseling tussen die 
Kommandant-generaal en genl. Burger oor 
watter kommando na die Vrystaat toe gestuur 
moes word, het dit geblyk dat Burger glad nie 
soveel erns gemaak het met die versterking van 
die sektor Spioenkop-Doringkloof as wat die 
Kommandant-generaal verlang het nie maar dat 
hy nog steeds 'n sterk kommando op die 
Tabanyama aangehou het. Ofskoon hy nog eens 
vertel het dat "onze zaak hier zeer ernstig" is en 
"dat de vijand met macht hier zal aanval", het hy 
die Kommandant-generaal op 1 Feb. 1900 ook 
meegedeel: "Wij hebben nu op de berg bij(e)en 
800 man om het terrein daar te bewaak van 
Spioenkop tot Drakensberg. Mogelijk kan dit 
getal verminderd wordt, toch geheel open en te 
zwak bewaak kan het ook niet." Hy stel dus voor 
dat "als asst. genl. Meijer toe stem" daar nog 200 



83 Sien Leyds716, Telegramme nos. 26, 28a, 28b, 30, 45, 

man van Colenso af gestuur moes word om die 
terrein by Potgietersdrif en Meuldrif te versterk, 
en dat die Kommandant-generaal ook alle mense 
wat hy nog by Ladysmith kon mis, daarheen 
moes stuur; dan sou hy, Burger, vasstel hoeveel 
van die 800 man op en wes van Spioenkop na die 
bedreigde terrein gestuur kon word. 1 " Met ander 
woorde, ofskoon hy 800 man op Spioenkop en 
die Tabanyama gehad het wat daar dadeloos gele 
het, wou hy he dat die bedreigde terrein by 
Potgietersdrif en Meuldrif versterk moes word 
met manskappe uit Colenso en van Ladysmith af. 
Eers as dit gedoen was en daar nog mense op die 
bedreigde terrein kortkom, sou hy van die 800 
man wat op die Tabanyama was, daarheen 
verplaas. 

7. Die Boere se bedrywighede by 
Meuldrif en Potgietersdrif 

Genl. Lucas Meyer wat gevrees het dat die 
Engelse garnisoene by Chievely en Frere op sy 
burgers by Colenso sou toesak, was nie genee 



K.G. 340 (i) pp. 86-87. 



om nog meer mense na die Bo-Tugela toe te 
stuur nie. Tremens sy mag by Colenso was reeds 
aansienlik verswak deur die voortdurende 
opsending van versterkings na die Bo-Tugela, en 
kort tevore het hy al die burgers van die 
kommando's Ermelo en Heidelberg waaroor hy 
nog beskik het, aan genl. Burger gestuur. Die 
gevolg was dat die Transvaalse krygsmag swak 
gebly het wat onder die bevel van veggenl. 
Tobias Smuts teenoor Meuldrif ten ooste van 
Potgietersdrif gestasioneer was, soos trouens ook 
die Vrystaatse krygsmag op hul regterflank. 

Hierdie Transvaalse en Vrystaatse burgers het 
dadelik begin om doeltreffende loopgrawe in hul 
stellings aan te le soos die Kommandant- 
generaal hulle beveel het. Hulle het fluks 
gewerk, dag en nag, maar ten gevolge van die 
donker, die koue en die reen wat aanhoudend 
geval het, kon hulle nie veel vordering maak nie. 
Teen die middag van 1 Feb. 1900 het genl. 
Burger dit dus sy plig geag om aan kmdt.-genl. 
Joubert te berig dat as die vyand werklik van 
plan was om in die omgewing van Potgietersdrif 



aan te val daar meer manskappe nodig sou wees 
om die stellings teenoor die drif te verdedig. Ook 
moes sandsakke daarheen gestuur word waarmee 
die burgers verskansings kon bou want dit was 
op verskillende plekke moeilik om slote te 
maak. 85 Self het hy egter niks gedoen om 
versterkings of sandsakke na die bedreigde 
sektor toe te stuur nie. Mens kry die indruk dat 
hy onwillig was om die verantwoordelikheid as 
aanvoerder in die sektor oos van Spioenkop in 
genl. Botha se plek te aanvaar en dat hy dit op 
die skouers van die Kommandant-generaal of 
van genl. Lucas Meyer wou afskuif." 

Op 1 Feb. 1900 het genl. A. P. Cronje berig 
ontvang dat die vyand "bij Mooldrift zal 
doortrek met de punt van de rand op die aan de 
rivier schiet bij Commdt. Viljoen" (d.w.s. 
Vaalkrans). Sy informant was 'n betroubare 
Bantoe wat Cronje nog altyd reg ingelig het. 



85 K.G. 340 (i) p. 88. 

86 Vgl. Leyds 715, Telegram no. 4 d.d. 29 Jan. 1900, en 
Leyds 716, Telegram no. 30 d.d. 2 Feb. 1900. Sien ook 
paragraaf 8 hieragter vv. 



Volgens die Bantoe sou hulle van Vaalkrans af 
die Boere stellings op die Brakfonteinhoogtes in 
die linkerflank aanpak en na regs oprol. 87 

Genl. Burger wat volgens sy rapporte op hierdie 
stadium siek was - so siek dat hy nie meer kon 
perdry nie" - het die berig deurgestuur aan die 
Kommandant-generaal, genl. Meyer, genl. 
Tobias Smuts en genl. Louis Botha in Pretoria. 
Ook het hy hulle meegedeel dat die vyand besig 
was om 'n pad teen die nek tussen die twee 
boskoppies uit na die kruin van Swartkop te 
maak, klaarblyklik om swaargeskut op die kruin 
van Swartkop te plaas. Die Boere stellings 
teenoor Meuldrif en ook die op die Brakfontein- 
hoogtes sou daarvandaan af aan 'n swaar kanon- 
vuur onderwerp kon word. Daarom het hy ten 
slotte aan owerste Trichardt las gegee om vas te 
stel of daar geskikte posisies vir 'n kanon was 
om die vyand mee te beskiet. 8 ' Ten spyte van die 



87 Leyds 716, Telegramme nos. 7 en 28 d.d. 1 Feb. en 6 
d.d. 2 Feb. 1900. 

88 Vgl. Ibid., Telegram no. 30 d.d. 2 Feb. 1900. 

89 Ibid., Telegramme nos. 6, 26, 27 en 28 d.d. 2 Feb. 1900. 



berig en die aanduidings dat die vyand genl. 
Smuts se stellings by Meuldrif sou aanval, het hy 
egter niks gedoen om versterkings aan Smuts te 
besorg nie. 

Genl. Smuts wat 'n man van die daad was, het 
alles in sy vermoe gedoen om die Britse 
beweging in die wiele te ry. Reeds voor die 
ontvangs van genl. Cronje se berig aangaande 
die voornemens van die vyand was dit vir horn 
duidelik dat die vyandelike aanval op Meuldrif 
toegespits sou wees. Die feit dat die vyand 
vragte goed na die rivier toe aangery het wat 
moontlik materiaal vir brue kon wees, was vir 
horn voldoende aanduiding dat hulle 'n aanval in 
die skild gevoer het. Hy het aan genl. Meyer en 
aan die Kommandant-generaal daarvan kennis 
gegee en hulle meegedeel dat hy bepaald 
versterkings nodig sou he om die vyand te 
weerstaan, want "wij zijn hier zeer zwak". 
Vervolgens het hy besin of hy die kanonne nie so 
geplaas kon kry dat dit die drif of die nabyheid 
daarvan kon bestryk nie. Ook het hy ernstig by 
die Kommandant-generaal daarop aangedring 



om gereedskap aan horn te stuur sodat hy die 
nodige verbeterings aan sy verskansings kon 
aanbring, want tensy die posisie versterk word, 
sou hy nie in staat wees om dit teen die vyand te 
handhaaf nie. 90 

Vir kmdt.-genl. Piet Joubert kon die nuus van die 
dreigende Britse aanval nie op 'n meer ongelee 
tydstip gekom het nie. Genl. Louis Botha, die 
een generaal wat hy bevoeg geag het om die 
vyand te stuit, was in Pretoria en bowendien 
moes hy haastig 750 man uit Natal uit wegstuur 
om die Vrystaatse grens te gaan help verdedig. 
In die kritieke tyd het hy egter getoon dat hy ten 
spyte van sy ouderdom en siekte nog 'n 
krygsman van die eerste rang was en ook die 
verantwoordelikheid kon neem wat genl. Burger 
nie wou neem nie. Op 2 Feb. 1900 het hy die 
vier veldkornetskappe van die Heidelberg se 
kommando wat na die Vrystaat moes vertrek, uit 
hul stellings onttrek sodat hulle die volgende 
oggend per trein na Pretoria kon afreis." Daarna 



het hy op bemoedigende toon aan veggenl. 
Tobias Smuts gesein: 

"Ik versta dat de Engelschen nu een aanslag 
zullen maken zoowel op Molendrift als op 
Pontdrift om de rand in handen te krijgen om er 
kanonnen op te zetten. Daarom is het de plicht 
der burgers om die beide punten zoo te 
verschansen met slooten en schansen dat het 
menschelijker wijze onmogelijk is die te nemen. 
Daarom verzuim toch niet slooten en schansen 
te maken want wij staan nu voor een 
beslissende slag. Nu moet onze mannen met een 
vast vertrouwen op de hulp van onzen grooten 
en goeden God standvastig en manmoedig 
strijden en vechten om te overwinnen anders zal 
ons volk en land verloren zijn. Daarom, Op 
Mannen broeders, vertrout op den Heer onzen 
God. Zijt sterk en Hij zal u versterken om Zijn 
naam te verheerlijken."" 

Veggenl. Smuts het horn van harte vir die 
telegram bedank en horn meegedeel dat hy dit 



'° Vgl. K.G. 340 (i) pp. 13, 14 en 94. 

" Vgl. K.G. 349 (iii) pp. 65, 71, 87 en 97. 

aan sy burgers voorgelees het wat met blydskap 
van die inhoud kennis geneem het. Hy het egter, 
so het hy voorts meegedeel, te kampe gehad met 
'n groot tekort aan gereedskap om loopgrawe uit 
te haal en verskansings te maak. Die gereedskap 
wat vir die doel aan horn gestuur is, was 
hopeloos onvoldoende. Hy kon nie met 30 grawe 
en pikke so 'n lang posisie behoorlik verskans 
nie. Hy het kans gesien om die bedreigde posisie 
te hou as aan horn genoeg gereedskap, nog 16 
kissies patrone en 'n versterking van 300 tot 400 
man gestuur word. 93 Kort daarna het hy nog 'n 
telegram aan die Kommandant-generaal gestuur 
waarin hy gemeld het dat dit met die oog op die 
behoud van sy stellings noodsaaklik was dat die 
burgers die bosrant aan die oorkant van die 
Tugela (d.i. Swartkop) in besit neem. Hy het 
kans gesien om dit met 'n kommando van 300 
tot 400 man te doen as die nodige gereedskap 
aan horn verskaf word om die stelling, wat die 
sleutel was van die Boere posisie, te verskans. 



Hy het die aangeleentheid reeds met hoofkmdt. 
Prinsloo bespreek." 

Hoofkmdt. Prinsloo het Smuts se versoek om 
versterking s onderskryf in 'n telegram wat hy 
dieselfde dag aan die Kommandant-generaal 
gestuur het en waarvan die inhoud as volg was: 

"Ik (heb) heden de posities aan Tugela bezocht. 
Daar heb ik asst. genl. Smuts ontmoet bij 
Comdt. Vrede. Ik heb aangedrongen op ver- 
betering en uitbreiding van slooten zoodat 
indien versterking moet bij komen de posities 
dan klaar zijn. Genl. Smuts dringt aan op ver- 
sterking van 300 man. Zijn posities zijn 
uitgestrekt en de vijand maak beweging af langs 
Tugela naar de losse boschkop effen bovenkant 
Molendrift. Het schijnt als of de vijand bezig is 
met het maken van een-brug tusschen 
Molendrift en Pontdrift tegenover positie van 
asst. genl. Smuts, dus beschouw ik het hoogst 
wenschelijk dat hij een versterking krijgt. Ik 
was ook bij genl. Burgers en heb hem met 

bovenstaande in kennis gesteld. Ik heb bij hem 
aangedrongen omtrent de 400 man door u 
gisteren genoemd als zijnde gezonden naar hem 
voor versterking in de nek bij Comdt. Schutte's 
menschen. Het zal zeer goed zijn als UEd. genl. 
Burgers opmerkzaam maakt dat het dringend 
noodzakelijk is om deze posities te versterken. 
Ik beveel aan dat kanonnen zoo spoedig 
mogelijk geplaatst worden en de vijand met 
kanon vuur met zijn tenten en lagers aan 
overzijde van rivier verdreven worden voordat 
zij de losse Boschkob ook verschanst en 
kanonnen op geplaatst hebben. Genl. Smuts 
acht het houden van deze losse boskop zoo 
noodzakelijk dat hij zegt als hij versterking van 
400 zou krijgen hij de kop in bezit zou nemen 
en houden." 95 

Die voorstel om Swartkop aan die oorkant van 
die Tugela te verower en met kanonne te beset, 
het dadelik byval by die Kommandant-generaal 
gevind. Hy het dan ook sonder verwyl aan genl. 
Smuts gesein dat hy hoogs ingenome met sy plan 



was, maar dat hy 400 man te min geag het om 
die onderneming deur te voer wat al lank terug 
aangepak moes gewees het. Smuts moes liewers 
800 man neem en die Kommandant-generaal sou 
genls. Meyer en Burger dus vra om dadelik die 
nodige versterking s aan horn te stuur en 
laasgenoemde ook versoek om horn van die 
nodige gereedskap te voorsien. Smuts moes die 
kop egter deeglik laat bespied en versigtig wees 
om nie soos vk. Opperman op 19 Jan. 1900 in 'n 
strik gelei te word nie. Dit was 'n "goede onder- 
neming" wat met beleid en nugterheid deurge- 
voer moes word. Daarom moes genl. Smuts 
voldoende burgers in die rug van die aanvalsmag 
gereed hou om laasgenoemde te hulp te snel 
wanneer dit nodig sou word. Na die inname van 
die kop moes hy onneembare sterk skanse 
daarop maak sodat die veiligheid van die burgers 
verseker sou wees. Genl. Smuts moes laat weet 
of hy die onderneming nog dieselfde nag sou kon 
deurvoer. 36 

Vervolgens het die Kommandant-generaal vol 
geesdrif vir genl. Smuts se plan, genl. Burger 
versoek om Smuts aan gereedskap te help en ook 
die nodige versterkings aan horn te stuur. So bv. 
kon kmdt. Buys in die rigting van Meuldrif 
verskuif word om genl. Smuts in die rug te 
ondersteun. Burger moes Smuts ondersteun met 
alle burgers en hulpmiddele wat nie elders 
broodnodig was nie, en horn desnoods ook gaan 
spreek. 97 

Ook aan genl. Meyer het hy 'n dergelike versoek 
gerig want, het hy gese, die vyand was besig om 
sy hele krygsmag teenoor Meuldrif saam te trek 
en dit was dus noodsaaklik om Swartkop in te 
neem. So bv. kon Meyer 600 man van die 2 000 
wat op Hlangwane was, aan Smuts afstaan. 
Immers met die slag van Colenso was daar maar 
800 man op Hlangwane en aangesien daar nou 
glad nie 'n aanval op Hlangwane verwag is nie 
of hoogstens 'n baie ligte aanval verwag kon 
word, het hy 600 man voldoende beskou om 



Hlangwane te verdedig. Meyer moes horn dus 
laat weet wat hy aan die saak kon doen. 

"Ik denk als u gewaar wordt dat de slag aan den 
gang raakt en u kan het te Colenso bestellen 
onder andere officieren dat u dan ook ter hulp 
zult Snellen met zooveel menschen als u kan 
want dat zal de beslissende slag zyn."" 

Van die aanval op Swartkop het egter niks 
gekom nie. Na 'n noukeurige onder soek het genl. 
Smuts ontdek dat die Engelse hulle reeds deeglik 
op die kop versterk het, o.a. met 4 kanonne. Hy 
en sy offisiere het dus eenparig tot die slotsom 
gekom dat dit die beste sou wees om van die 
onderneming af te sien omdat hulle nie redelik 
seker was dat dit op 'n sukses sou uitloop nie. 

Hulle was nou dood seker dat die vyand Meuldrif 
sy volgende aanvalspunt sou maak, want nie 
alleen was die hele vyandelike mag in die 
omgewing gekonsentreer nie maar die vyand het 
reeds sowat twintig vragte goed, klaarblyklik 
materiaal vir die bou van 'n brug, tussen 

Swartkop en die Tugela afgelaai gehad. Daarom 
het genl. Smuts op 3 Feb. 1900 nog eens by die 
Kommandant-generaal daarop aangedring om te 
sorg dat hy versterk word, want hy kon die 
posisie onmoontlik bewaak en behou met die 
klompie mense waaroor hy beskik het. Hy was 
van oordeel dat genl. Burger horn maklik kon 
versterk en het die Kommandant-generaal gevra 
of hy Burger nie kon beweeg om die hele Ermelo 
kommando aan horn af te staan nie. As hy die 
kommando kon kry, sou hy die posisie kon 
bewaak. Met sy beskikbare strydkragte was hy 
nl. verplig om sommige belangrike punte 
onbewaaktelaat." 

Die Kommandant-generaal het genoeg talent, 
insig en ervaring as krygsman gehad om te besef 
dat genl. Smuts volkome reg was. Van die 
oomblik af wat die Engelse hul strydkragte in die 
omgewing van Potgietersdrif begin saamtrek het, 
het hy begryp dat hul volgende aanval on 
Potgietersdrif en Meuldrif toegespits sou wees, 
en dat dit nodig was om die Boere strydmag daar 

te konsentreer ten einde aan die verwagte aanval 
die hoof te bied. Genl. Burger wat in Botha se 
plek as aanvoerder van die strydmag aan die Bo- 
Tugela waargeneem het, was egter of onwillig of 
onbekwaam om sy kommando' s so te verdeel dat 
die bedreigde punte so deeglik versterk word as 
wat die Kommandant-generaal en die veggene- 
raals teenoor Potgietersdrif en Meuldrif verlang 
het. Daarom het die Kommandant-generaal 
gevoel dat genl. Botha na die front toe moes 
terugkom om die nodige verdedigings maatreels 
te tref. Hy het dus aan die telegraafkantoor 
opdrag gegee om vas te stel waar genl. Botha 
was. 

Na aanleiding van die telegraafkantoor se navrae 
het genl. Botha aan horn laat weet dat hy die dag 
(3 Feb. 1900) in Pretoria sou wees en gevra of 
daar iets belangriks was. Hierop het die 
Kommandant-generaal horn meegedeel dat hy 'n 
paar dae tevore op Spioenkop was en al die 
posisies daarvandaan af besigtig het. Sy 
bevinding was dat die posisie teenoor 
Potgietersdrif met slegs 'n enkele sloot verskans 



was, dat al die posisies te swak bewaak was en 
dat die kommando Ermelo en die Heidelbergers 
onder kmdt. Buys te hoog langs die rivier op 
getrek het en dus te ver van die gevaarpunt af 
verwyder was. Hy het derhalwe las gegee dat die 
stellings teenoor Potgietersdrif dadelik verbeter 
moes word en het met die oog daarop selfs 50 
Bantoes met grawe en pikke daarheen gestuur. 
Voorts het hy in oorleg met genl. Burger die 
offisiere en burgers van die kommando Ermelo 
na Generaal Burgers Lager teruggebring. Nou 
egter het geblyk dat die vyand sy hele mag 
teenoor Potgietersdrif en Meuldrif saamgetrek en 
die Swartkop oorkant en Rooikoppies duskant 
die rivier met kanonne beset en deeglik verskans 
het. Dit wek die vrees dat hulle met hul hele mag 
op die twee punte wil deurdring. Sowel genl. 
Burger as Cronje was siek en Botha se 
teenwoordigheid was dus onmisbaar. Daarom 
versoek die Kommandant-generaal horn om 
sonder versuim na die front terug te keer. Onder 
die skryf van die telegram het daar juis weer 'n 
noodkreet van genl. Smuts om hulp gekom 



aangesien die hele Britse mag volgens horn besig 
was om op Meuldrif af te trek. 10 ° 

8. Wanverhouding tussen die Boere 
generaal s 

Die optrede van die Kommandant-generaal in die 
verband was eerder te laat as te vroeg. Daar het 
nl. op die tydstip reeds 'n ernstige wanver- 
houding tussen genl. S. W. Burger en al die 
ander generaals bestaan. Dit het ontstaan omdat 
Burger bly weier het om die strydmagte waaroor 
hy op en wes van Spioenkop beskik het na die 
Potgietersdrif omgewing te verskuif, ten spyte 
daarvan dat hy bewus was van die gevaar dat die 
vyand by Potgietersdrif of Meuldrif deur die 
Boere linie sou breek en daardie linie van 
Vaalkrans af na regs sou oprol. "" 

Soos reeds gese, lyk dit of daar by Burger 'n 
vrees bestaan het dat die Engelse tog nog op die 



100 Leyds 716, Telegram no. 13 d.d. 3 Feb. 1900. 

101 Sien Burger se telegram aan die Kommandant-generaal 

laaste moment op die Boere se regterflank sou 
toeslaan ten einde regs om die Boere linie te trek 
en dat hy daarom die stellings op die Boere se 
regterflank sterk beset wou hou. Trouens op 
1 Feb. 1900 het hy reguit aan die Kommandant- 
generaal gesein dat hy nie genee gevoel het om 
die stellings wes van Brakfontein tot aan die 
Drakensberge met veel minder as 800 man beset 
te hou nie. 102 Aan genl. Meyer het hy ook so iets 
laat deurskemer toe hy aan horn gesein het dat sy 
strydmag van meer as 1,000 man volstrek 
noodsaaklik en daarby eintlik nog te swak was 
om die terrein van agter Potgieter se plaas af na 
die weste toe te verdedig."" Ongelukkig was 
pres. Kruger op die tydstip ook nog die mening 
toegedaan dat Spioenkop die sleutel van die 
Boere stellings was en het hy sy besorgdheid 
uitgedruk omdat Burger die kop met net 150 man 
beset gehad het. '°* 

Wat Burger se motief ook al was, op 3 Feb. 1900 
toe die Engelse feitlik gereed was om die aanval 
op die Boere stellings teenoor Potgieter sdrif en 
Meuldrif te begin, het hy skielik te kenne gegee 
dat hy geen hulp aan genls. Cronje en Tobias 
Smuts kon verleen om die Engelse terug te slaan 
nie. In plaas van versterkings na die bedreigde 
posisies op sy linkerflank te stuur, het hy aan 
genl. Meyer wat by Colenso was, getelegrafeer 
dat veggenl. Smuts en kmdt. Ben Viljoen, een 
van Smuts se kommandante, eintlik ander Meyer 
se bevel geressorteer het, en dat laasgenoemde 
dus moes sorg dat hulle versterk word. Hy, 
Burger, kon nie die kommando Ermelo daarheen 
stuur soos Smuts horn versoek het om te doen 
nie, want die kommando was in vaste posisies 
geplaas. 

Vir Meyer was dit 'n ontnugtering, en hy het 
Burger se bewering dat hy, Meyer, verant- 
woordelik was vir die verdediging van die 
Tugelalinie van Colenso af tot by Vaalkrans, 
natuurlik betwis. Nogtans het hy horn bereid 
verklaar om die verantwoordelikheid op horn te 



neem, maar dan moes Burger die kommando 
Ermelo wat Meyer na die Bo-Tugela gestuur het 
om te help met die verdediging van Smuts en 
Viljoen se posisies, na Smuts toe terugstuur, 
want genl. Meyer kon nie met meer as 300 man 
van Colenso af in die rigting van Vaalkrans 
beweeg nie. Burger het geweier om dit te doen 
want, het hy nou verklaar, die Ermeloers het die 
posisie waarin hulle by en op Spioenkop geplaas 
was, so uitgestrek geag dat hulle geweier het om 
dit te verlaat. Meyer moes dus op geen hulp van 
Burger se kant vir die verdediging van die 
stellings by Meuldrif en Vaalkrans staatmaak 
nie. Ook het hy nog eens beklemtoon dat dit nog 
altyd sy opvatting was dat Meyer vir die 
verdediging van die sektor Colenso- Vaalkrans 
verantwoordelik was, want die afstand tussen 
Colenso en Vaalkrans was kleiner as die tussen 
Burger se laer en Vaalkrans. Bowendien, so het 
hy voortgegaan, kon Meyer vir Smuts maklik 
vanuit die Colenso posisie versterk want die 
Colenso posisie was, anders as Burger se posisie, 
goed verskans. Bowendien sou daar tog nie 'n 
Engelse aanval by Colenso plaasvind nie maar 



hoogstens 'n skynbeweging. Daarom sou Burger 
geen man stuur om Tobias Smuts te help voordat 
die vyandelike aanval begin en hy duidelik kon 
sien wat die vyand van plan was om te doen nie. 

Vir genl. Meyer was daar onder die omstandig- 
hede geen ander weg oop as om die 
Kommandant-generaal se aandag op Burger se 
onbillike houding te vestig nie. Hy het, daarop 
het hy klem gele, reeds twee van sy 
kommandantskappe uit Colenso aan genl. Burger 
gestuur en grawe en pikke vir horn bestel om 
horn in staat te stel om vir die verdediging van 
Meuldrif en Vaalkrans te sorg, en nou moes hy 
verneem dat Burger geen verantwoordelikheid 
vir die stellings wil aanvaar nie maar dat hy, 
Meyer, vir die verdediging daarvan moes sorg. 
Dit was vir horn byna onmoontlik om die beheer 
daar ook te aanvaar, maar in belang van sy land 
en volk sou hy dit doen. Daarom wou hy ver- 



gunning he om die Duitse korps onder kmdt. 
Krantz na genl. Smuts toe te stuur. 105 

Terwyl genl. Burger besig was om met genl. 
Meyer rusie te maak in plaas van versterkings na 
die bedreigde posisies te stuur, het hoofkmdt. M. 
Prinsloo, wat die bevel oor die Vrystaters op die 
Brakfonteinheuwels moes voer aangesien 
veggenl. A. P. Cronje siek was, ook sy griewe 
teenoor die Kommandant-generaal oor die 
onredelike houding van genl. Burger gelug. 
Volgens 'n ooreenkoms wat Prinsloo twee dae 
tevore met die Kommandant-generaal aangegaan 
het, moes genl. Burger die Vrystaatse stelling in 
die wapadnek teenoor Potgietersdrif met 400 
man versterk. Die het nooit opgedaag nie en toe 
Prinsloo Burger versoek om die 400 man aan 
horn te stuur - 100 man vir plasing in die 
Vrystaatse stelling en 300 vir die versterking van 
genl. Smuts - het Burger daar nie op gereageer 
nie. Verwytend het Prinsloo vir Burger daarop 



105 Sien die betrokke telegramme wat nooit tussen die 
Boere-offisiere versprei is nie, in Leyds 716, Telegram no. 

gewys dat "Toen u mij om versterking vroeg, 
heb ik u mijn laatste 20 man gezonden en nu 
kunt u mij uit de honderden onder u niet 
helpen!" Dat hy baie manskappe gehad het, kon 
Burger nie ontken nie. Immers hy het persoonlik 
aan Prinsloo gese dat hy oor 700 man beskik het, 
afgesien van die wat in die rant was, en daarna 
het Prinsloo nog twee groepe Carolina burgers 
aangetref wat na Burger toe onderweg was. "Hoe 
is het mogelijk dat u onder deze omstandigheden 
geen versterking geven kan?" io6 

Burger se reaksie was die van 'n nors buff el en 
het 'n pynlike indruk op hoofkmdt. Prinsloo 
gemaak. Hy was verwonderd om so 'n telegram 
van Prinsloo te kry, het Burger op gemelike toon 
aan die Kommandant-generaal gesein. Van die 
400 man wat hy aan Prinsloo moes afstaan, wis 
hy niks. Ook wou hy graag weet waar hy die 
verlangde versterkings vandaan moes haal, en 
wie met sekerheid kon voorspel teen welke punt 
in die Boere linie die verwagte Britse aanval 
gerig sou wees. Was dit nie beter dat Prinsloo 

self kom om sy offisiere te kommandeer nie, 
want dit was vir Burger onmoontlik om hulle 
ook nog te bestuur. Hy was so siek dat hy glad 
nie kon perdry nie en slegs met moeite kon skryf, 
en as hy nie beter word nie sou hy alles moes 
opgee. Hy het reeds David Joubert aangestel om 
in sy plek die beheer oor die kommando's waar 
te neem. Dit was moeilik om te bepaal waar 
versterkings nodig was voordat die vyand tot die 
aanval oorgaan. By veggenl. Smuts was beslis 
versterkings nodig maar hy, Burger, kon horn nie 
help nie. Hy het genl. Meyer herhaaldelik gevra 
am die nodige versterkings aan Smuts te verskaf 
maar die weier botweg. Die Kommandant- 
generaal moes Meyer dus maar self vra. 107 

Geen wonder dat Prinsloo onder die 
omstandighede en met die vyand gereed om die 
stellings by Potgietersdrif en Meuldrif aan te val, 
herhaaldelik by kmdt.-genl. Joubert aangedring 
het om Burger eenvoudig te beveel om die 
aangevraagde versterkings aan te stuur nie sodat 
hulle dieselfde nag nog in posisie geplaas kon 



word. Dit sou nl. byna onmoontlik wees om 
versterkings in die bedreigde posisies te kry 
nadat die geveg eers 'n aanvang geneem het. ,os 

Die Kommandant-generaal wat, om alles te 
kroon, skielik deur Burger versoek is om 200 
man van die kommando Pretoria van Ladysmith 
af te stuur tot versterking van die kommando's 
by genl. Smuts - en dit pas nadat hy 750 man 
van Ladysmith af na die suidelike front gestuur 
het en dus geen man meer by Ladysmith kon mis 
nie - het egter begryp dat hy Burger net 
halsstarriger sou maak as hy Prinsloo se advies 
sou opvolg. Dit wou hy nie. Dit was steeds sy 
hoogste strewe om in harmonie met sy generaals 
saam te werk want die ondervinding het horn 
geleer dat 'n haas nie met 'n onwillige hond 
gevang kon word nie. Daarom het hy aan Burger 
gesein dat hy simpatie met horn het en jammer 
was oor sy siekte. Verder het hy op 'n mooi 
manier aan horn verduidelik hoe onmoontlik dit 
was om nog 200 man van Ladysmith af na genl. 
Smuts toe te stuur. Laasgenoemde sou dus 

versterk moes word van plekke af waar daar 
mense gemis kon word of waar daar te veel 
bymekaar was. Nogtans sou hy sien wat hy kon 
doen om hulp te verleen. I09 

Toe het die gryse ou Kommandant-generaal 
maar weer aan sy staatmaker generaal, Louis 
Botha, in Pretoria getelegrafeer, van wie hy 
intussen 'n telegram ontvang het dat hy net op 
perde gewag het en nie later as die volgende 
Maandag of Dinsdag terug na die front toe sou 
vertrek nie. In die telegram het Botha verder ook 
gemeld dat hy genl. Meyer versoek het om genl. 
C. E. Fourie na die bedreigde terrein toe op te 
stuur, en dat daar geen beter man verlang kon 
word as kmdt. Buys nie, maar dan moes die by 
Meuldrif gestasioneer word. By Trichardtsdrif, 
het Botha die Kommandant-generaal ten slotte 
verseker, was daar niks meer te vrees nie. 'n 
Klein gewone wag was voldoende vir die 
bewaking daarvan, en al die boonste (d.w.s. 



Burger se) kommando's kon dus na die sentrum 
by Potgietersdrif en Meuldrif verskuif word. ' "' 

Dit was in ooreenstemming met wat kmdt.-genl. 
Joubert self gedink het maar wat niemand genl. 
Burger aan die verstand gebring kon kry nie en 
wat hy wou he dat Botha moes kom doen. Die 
Kommandant-generaal het dus aan horn gesein 
dat as hy eers die volgende Dinsdag uit Pretoria 
sou vertrek, dit wellig te laat sou wees. Burger 
het siek gele en beduie dat hy dit moet opgee en 
David Joubert in sy plek stel, en die Britse 
aanval word nog dieselfde nag of die volgende 
nag verwag! "Ik vrees dat de heele boel daar te 
zwak is en ik kan geen paard rijden zooals u 
weet, dus onbekwaam om het werk dat vereischt 
wordt persoonlijk te doen, daarom heb ik u 
getelegrafeerd." ' ' ' 

Met hierdie telegram voor horn het Botha gevoel 
dat dit misdadig sou wees om langer in Pretoria 
te vertoef. Hy het horn derhalwe gereed gemaak 

om reeds die volgende dag te vertrek, terug na 
die front. Ten einde op die hoogte te kom van die 
toestand aldaar met die oog op die tref van die 
nodige verdedigings maatreels, het hy dadelik 
aan genls. Tobias Smuts en S. W. Burger getele- 
grafeer om inligting aan horn te verskaf met 
betrekking tot die toestand. Smuts moes 
breedvoerig aan horn sein hoe sake daar staan, of 
hy oor genoeg manskappe beskik het en ook aan 
horn meld watter kommandantskappe en 
kanonne onder sy bevel ge staan het en waar die 
kanonne opgestel was. Ook wou Botha weet op 
watter punte die vyand die meeste sigbaar was, 
of die Tugela leeg of vol was, wanneer Smuts 
verwag het dat die aanval sou plaasvind en wat 
van die plan geword het om Swartkop te 
verower. Ten slotte het hy Smuts verseker dat hy 
horn klaarmaak om ten spoedigste na die front 
toe te vertrek, en het hy horn versoek om niks 
onaangeroerds te laat bly om die Boere stelling 
te versterknie. 112 



Van genl. Burger wou hy presies weet waar elke 
kommando van die boonste posisie aan die Bo- 
Tugela tot by kmdt. Viljoen se stelling by 
Vaalkrans gestasioneer was en hoe sterk elke 
kommando was." 1 

Dieselfde dag nog het genls. Smuts en Burger 
geantwoord en die inligting verskaf wat genl. 
Botha wou he. 

Veggenl. Smuts het gemeld dat die Tugela leeg 
was en dat die vyand sy aanval klaarblyklik op 
Potgietersdrif en Meuldrif sou toespits. Smuts se 
eie posisie was, soos Botha wis, baie swak beset 
en hy kon geen versterking kry nie. Sy mense 
was hard besig om die posisies te versterk met 
die gereedskap wat uiteindelik op die 3de aan- 
gekom het. Hy moes egter sommige posisies 
gedurende die dag byna onbewaak laat om 'n 
platform vir Long Tom te maak wat die nag sou 
aankom. Hy het oor twee Franse kanonne, twee 
Vrystaatse Krupps en 'n maxim beskik, en het 
gevrees dat hy by 'n nagtelike aanval die 

onderspit sou delf indien hy nie versterk word 
nie. Sy vertroue was egter op God en nie op 
groot getalle nie gerig. Hy kon Swartkop nie 
verower nie omdat dit deur die vyand beset was 
en hy ook nie behoorlike ondersteuning kon kry 
nie. Te oordeel na die vyandelike bewegings het 
hy die aanval byna dieselfde nag nog verwag. 
Botha moes dus geen dag langer versuim as wat 
nodig was nie, want hulle het voor 'n groot slag 
gestaan waarvan die welslae van die hele Boere 
saak afgehang het. God sou egter help. 114 

Genl. Burger se uiteensetting van die ligging van 
die Boere posisies was as volg: 

"Comdt. Buis met 500 man op de berg waar 
wagenweg uitkomt en bewaakt terrein op tot 
berg. Comdt. Steenkamp O.V.S. nog in zijn 
positie en bewaakt Trichardsdrift. Vc. 
Breytenbach Ermelo 150 op Spioenkop. Comdt. 
Rustenburg voor Spioenkop, 170 tot nek 
Spitskop. Carolina van daar tot bij nek waar 
mijn tent stond, 200; Ermelo van daar tot 



Vrystaat. Potgieters plaats 450. Verder zooals u 
het hier heeft gelaten, Senekal, Vrede, 
Standerton, Joh'burg." 

Die vyand maak 'n pad tot onder die boskop reg 
voor kmdt. Viljoen se stelling, en dit lyk of die 
pad tussen die los boskop en bosrant uit gemaak 
word. Die punt was swak en gevaarlik, en Smuts 
het hulp gevra maar genl. Meyer het geweier om 
meer hulp van Colenso af daarheen te stuur. Dit 
was vir Burger net so moeilik om versterkings 
uit sy stelling te stuur voordat hy sien in welke 
rigting die vyand aanval. Hy het 100 
Lydenburgers by horn gehad om hulp te verleen 
waar nodig. Hy was reeds twee dae lank te siek 
om perd te ry, "toch loop alles op mij aan en 
moet ik zukkelend alles besturen". Botha moes 
dit aan die President meedeel. '" 

Of genl. Botha die geleentheid gekry het om 
Burger se telegram aan pres. Kruger - wat tog 
insae in alle telegramme gekry het - te gaan 
oordra, is twyfelagtig. Trouens na ontvangs van 

kmdt.-genl. Joubert se reeds aangehaalde 
telegram het hy hom onmiddellik gereed gemaak 
om die volgende dag - Sondag - om 12-uur na 
die front te vertrek om die Kommandant- 
generaal te gaan bystaan. 116 

Solank as hy met die nodige voorbereidsels vir 
sy vertrek besig was, het pres. Kruger aan genl. 
Meyer getelegrafeer om, as dit moontlik was, tog 
asseblief langs die Tugela op te gaan en al die 
Boere stellings te inspekteer aangesien genls. 
Burger en Cronje albei siek was en genl. Smuts 
hom alleen aan die Bo-Tugela bevind het. Veral 
moes die stellings waar die troepe wou deurtrek, 
geinspekteer en versterk word indien nodig. "De 
Heer zij daar tegenwoordig en Hij leide en 
ondersteune u in uw groot taak." Meyer moes 
weer Psalm 33 vanaf vers 7 lees. Daar word 
aangetoon dat die Here teenwoordig is en alle 
harte vorm. Die oorwinning het nie in 'n oormag 
van perde en manskappe gele nie maar alleen in 
Sy hand. Hy moes ook 1 Petr. 5 verse 7 en 8 lees 
waarin die Here se dat hulle al hul bekommer- 



nisse op Hom moes le want Hy sorg vir hulle en 
sal hulle help. Die duiwel het soos 'n briesende 
leeu rondgevlieg en gesoek om hulle te verdelg 
"maar wees gij nuchteren en waakt opdat gij 
wettig strijdt om de kroon zal behalen" ' " 

Hierop het genl. Meyer geantwoord dat hy 
dieselfde nag nog met 300 man na veggenl. 
Smuts sou vertrek. Hy het reelings getref dat die 
vyand ook by Colenso ingewag sou word want 
hy het verwag dat die Engelse sowel by Colenso 
as aan die Bo-Tugela 'n wanhopige aanval sou 
waag om deur die Boere linie te breek. ' ,s 

Teen 12 nm. op 3 Feb. 1900 moes blykens 
telegramme van hoofkmdt. Prinsloo aan die 
Kommandant-generaal en van genl. Smuts aan 
genl. Meyer groot getalle van die vyand deur 
Potgietersdrif opgeruk het, klaarblyklik om die 
Boere stellings op die Brakfonteinhoogtes aan te 
val. Opgewonde het genl. Smuts aan Lucas 
Meyer gesein dat sy posisie "zeer zwak" was en 

dat versterkings en Mauser patrone dringend 
nodig was. Van genl. Burger het hy niks 
verneem nie. Meyer se antwoord was dat hy met 
300 man tot halfpad tussen Colenso en 
Potgietersdrif sou opruk. Daarvandaan af sou hy 
hulp aan genl. Smuts of aan sy eie burgers by 
Colenso verleen wanneer dit nodig word. In 'n 
nog meer opgewonde stemming het Prinsloo die 
Kommandant-generaal verwittig dat hy aan genl. 
Burger gesein het om sy burgers te laat stelling 
neem, ook by die Wapadsnek oor die 
Brakfonteinheuwels. Die Kommandant-generaal 
moes tog bevel gee dat die bedreigde posisies 
dadelik versterk word anders sou die burgers nie 
betyds in hul stelling s kon kom nie. Net so 
opgewonde het genl. Burger aan die 
Kommandant-generaal getelegrafeer: 

"Vijand trek nu weer aan zoowel hier bij Pont 
drift als Molendrift. Volgens beweging is het 
niet onwaarschijnlijk dat zij hun aanval heden 
nacht maak. Gelas asst. genl. Meijer om aan 
Smuts hulp te stuur. Ermelo kan niet. Klaag 



reeds dat zijn positie te zwak is. Baat mij niet 
meer aan Meijer hulp te vraag." 119 

Die Kommandant-generaal vir wie dit teen die 
tyd duidelik was dat die man wat daarvoor 
verantwoordelik was dat veggenl. Smuts nie 
behoorlik versterk was nie, niemand anders was 
as genl. Burger self nie, was egter nie langer 
bereid om na laasgenoemde te luister nie. Om 
12.25 nm. het hy dus dringend aan horn 
getelegrafeer: 

"Op het oogenblik rapport ontvangen dat 
troepen oprukken door Pontdrift naar 
Wagenpadsnek. Roep alle man op hun posities, 
geef elken officier kennis, zend onmiddelijk 
versterking naar waar het zwakste punt is. 
Verzuim geen oogenblik. De zaak schijnt 
volgens rapport zeer ernstig. Misschien is Pont 
drift een blinde aanval om aan te vallen bij 

Molendrift. Daar moet goed op gelet 
worden." 120 

Terselfdertyd het hy regstreeks aan kmdt. Buys 
gesein wat op die tydstip onder Burger 
geressorteer het, om wakker en gereed te wees 
om genl. Tobias Smuts te gaan help as daar 
geveg sou word.' 2 ' 

Gelukkig vir die Boere het die Engelse egter nie 
tot die aanval oorgegaan nie - nie op die 3de nie 
en ook nie op die 4de nie - en het die Boere die 
geleentheid gekry om die laaste voorbereidsels 
vir die komende slag te tref. Vroeg die oggend 
van die 4de het hoofkmdt. Prinsloo die vesting 
kanon waaroor hy beskik het met 102 bomme 
asook die nodige ammunisie vir 'n Pom-pom, na 
die posisies van genl. Tobias Smuts gestuur, wat 
die nag tevore 'n platform en 'n kanonskans vir 
Long Tom opgerig en ook 'n pad vir die vervoer 
daarvan gemaak het. Nog 100 bomme is uit die 
Transvaalse hoofkwartier vir die kanon 



aangevra, en is enige oomblik verwag.'" Ook het 
genl. Lucas Meyer gedurende die nag van die 
4de 300 man naby Skietdrif geplaas en 
daarvandaan af persoonlik na Meuldrif toe 
deurgery om maatreels vir die verdediging van 
genl. Smuts se stellings te tref. Sy bevinding was 
dat sake daar kritiek was. Die kommando's was 
baie ongelyk verdeel en die Britse aanval sou 
seker die volgende dag plaasvind. Hulle sou 
egter hul bes doen om die vyand met Gods hulp 
terug te slaan. As Schalk Burger net nie daar was 
nie, het hy bygevoeg, sou sake seker beter 
gaan.'" 

Staatsprokureur Jan Christiaan Smuts wat 
gedurende die dag ook die posisies van kmdt. B. 
J. Viljoen op Vaalkrans besoek het, het Meyer se 
rapport bevestig. Nadat hy die posisie in oenskou 
geneem het, het hy gedurende die loop van die 
dag die volgende konfidensiele telegram aan die 
Kommandant-generaal gestuur: 

"Ik ben heden naar posities van Commdt. 
Viljoen geweest en heb alles zorgvuldig 
gei'nspecteerd. Recht voor positie zijn twee 
groote Engelsche kampen achter den boschkop. 
De ligging en berging der Engelschen laten 
voor mij geen twijfel dat een aanval nabij de 
Molendrift zal gemaakt worden, zoo niet de 
voornaamste aanval. Met het oog hier op is het 
te betreuren dat op deze posities zoo weinig 
manschappen zijn, niet meer dan 1,000 man 
voor een terrein van bijna 7 mijlen in lengte. De 
kop aan deze zijde der Molendrift die voor de 
Engelschen van nog grooter strategisch belang 
is dan Spioenkop, wordt bewaakt door slechts 
200 man en kan wegens de uitgestrektheid van 
het terrein gemakkelijk door 10,000 man aan- 
gevallen worden. Op deze kop zal nu de groot 
kanon geplaatst worden en (die) zal dus ook in 
gevaar zijn. Ik kan UEd. gestr. niet ernstig 
genoeg verzoeken genl. Burger te gelasten de 
400 Heidelbergers onder Commdt. Buijs achter 
Spioenkop onmiddelijk naar Molendrift te 
zenden. Een versterking van Boksburg van 
Colenso die van ochtend aankwam, is namiddag 



tot mijne verbazing weer terug getrokken naar 
Colenso. De officieren zijn niet moedeloos 
maar zij gevoelen diep dat het een part (lees: 
fout) is dat betreurenswaardige gevolgen kan 
hebben dat genl. Burgers posities door meer dan 
twee maal zoo veel manschappen bewaakt 
worden bestaande uit de uitgelezendste 
commando's zooals Carolina, Rustenburg, 
Lijdenburg en Senekal. Heilbron is sterk genoeg 
om Trichardtsdrift te bewaken en kunnen de 
Heidelbergers dus redelijkerwijze naar 
Molendrift afkomen. De zaak is zeer ernstig en 
kan geen uitstel lijden. Ik ga morgen naar vecht 
genl. Smuts om hem bij te staan." 124 

Die Kommandant-generaal het genl. Meyer 
aangespreek omdat hy die 300 man wat hy na 
Meuldrif gebring het, volgens die Staats- 
prokureur se telegram weer na Colenso terug- 
getrek en dit aan veggenl. Smuts alleen oorgelaat 
het om 'n front van meer as 7 myl lank met slegs 
1,000 man uit verskillende distrikte te beskerm. 
Trouens by Colenso was tog meer as 3,000 man 



Leyds 716, Telegram no. 23 d.d. 4 Feb. 1900. 



om stellings wat nie bedreig was nie, te 
bewaak. 125 Ongelukkig het hy die res van die 
inhoud van die Staatsprokureur se telegram 
verswyg. Die gevolg was dat Meyer dit die 
Kommandant-generaal erg kwalik geneem het 
omdat hy horn gesteur het aan berigte van mense 
soos staatsprokureur Smuts wat kersvers op die 
front aangekom en oor sake probeer oordeel het 
wat hulle volgens Meyer se mening nie 
ondersoek en derhalwe nie begryp het nie. Hy 
het toe verduidelik dat hy die 300 man maar net 
halfpad tussen Meuldrif en Colenso in so 'n 
posisie geplaas gehad het dat hulle hulp by of 
Meuldrif of Colenso sou kon verleen. 
Daarvandaan af het hy met 'n paar offisiere na 
genl. Smuts gery en met die ooreengekom dat 
Smuts aan horn sou laat weet wanneer 'n aanval 
by Meuldrif op hande was. Hy het egter kort 
tevore 'n telegram ontvang dat die vyand besig 
was om na Colenso op te ruk en ook Hlangwane 
bedreig. Dit was afkomstig van vk. J. C. Emmett 
wat by Colenso in die stelling geplaas was waar 



die Ermelo kommando vroeer was, en dit het dus 
vir Meyer gelyk asof sy teenwoordigheid en die 
van sy reserwe kommando by Colenso dringend 
vereis word.' 26 Daarom het hy die 300 man weer 
na Colenso gestuur. 

9. HOOFKMDT. PRINSLOO SE BENOEMING AS 
BEVELHEBBER AAN DIE TUGELA 

Die onwilligheid van asst.-genl. Burger om vir 
die verdediging van die bedreigde punte by 
Potgietersdrif en Meuldrif voorsiening te maak 
en die wanverhouding wat ten gevolge daarvan 
tussen die Boere aanvoerders ontstaan het, het op 
pres. Steyn en ook op ander persone 'n baie 
ongunstige indruk gemaak. Vir pres. Steyn, 
blykbaar aangevuur deur staatsprokureur Smuts 
of deur een van die Vrystaatse offisiere, het daar 
net een uitweg moontlik gelyk om te voorkom 
dat Buller na Ladysmith toe deurbreek: die bevel 
aan die Bo-Tugela moes geplaas word in die 
hande van iemand wat die nodige gesag en ook 
die nodige durf sou he om die burgers langs die 

Tugelalinie so te verdeel dat die Boere mag op 
die bedreigde punte sterk genoeg sou wees om 
aan 'n Britse aanval die hoof te bied. 

Met die oog daarop het pres. Steyn op 4 Feb. 
1900 die volgende telegram aan pres. Kruger 
gestuur: 

"Volgende telegram zooeven ontvangen, begint: 
Privaat en confidentieel. Onze beide generaals 
zitten nu bij Ladysmith. Het gevolg is dat van 
wege te veel hoofden bij de Tugela er groote 
verwarring aldaar kunnen ontstaan en sommige 
genera(a)ls zitten aldaar in eene veilige positie 
met veel manschappen en weigeren versterking 
te zenden naar het vermoedelijk punt van 
aanval. Zou het niet wenschelijk zijn generaal 
Prinsloo het oppergeneraalschap over al de 
burgers aan de Tugela te geven zoodat hij op 
zijne verantwoordelijkheid de burgers kan 
plaatsen zooals het hem het meest doelmatig 
voorkomt? Daar de zaak spoed vereischt, zou 
het goed zijn dit dadelijk te bewerkstelligen 
daar er een aanval elk oogenblik verwacht 
wordt. Eindigt. Het spijt mij van die toestand te 



vernemen. Ook mij komt het voor dat het goed 
zal zijn indien er een hoofd is om zaken te 
besturen. Ik zal derhalve verblijd zijn indien 
UHEd. eenige stappen kunt nemen om aan die 
treurige toestand een einde te maken. Het zal 
mij aangenaam zijn om uwe zienswijze verder 
over deze zaak te vernemen." 127 

In plaas van te antwoord dat genl. Louis Botha 
onderweg was na die front om die bevel aan die 
Tugela te voer, het pres. Kruger die telegram aan 
kmdt.-genl. Joubert oorgesein en horn tewens 
gevra om tog, as sy gesondheid dit toelaat, na die 
Tugela te gaan en die bevel daar te gaan 
oorneem. Hoofkmdt. Prinsloo wat saam met horn 
die bevel by Ladysmith gevoer het, kon dan in 
bevel van die Boere mag by Ladysmith gelaat 
word. Die Tugela was immers nou die plek waar 
die grootste gevaar gedreig het en dit was dus 
noodsaaklik dat sake daar behoorlik gereel en 
toegesien word dat daar nie op die een punt aan 
die rivier te veel en op die ander te min burgers 
gestasioneer word nie. As sy gesondheid horn 

belet het, moes hy hoofkmdt. Prinsloo vra of die 
gewillig sou wees om die opperbevel aan die 
Tugela oor te neem. I28 

Waarom kmdt.-genl. Piet Joubert nie aan die 
President se versoek gehoor gegee het soos 
laasgenoemde blykbaar verwag het dat hy sou 
doen nie, kon nie vasgestel word nie. Al was hy 
ook nie gesond nie wis hy tog dat Louis Botha, 
sy staatmaker generaal, binne twee dae aan die 
Tugela terug sou wees, gereed om horn van alle 
verantwoordelikheid vir die Tugelalinie te 
verlos. Verder het hy sy generaals - Burger, 
Meyer en Tobias Smuts - goed genoeg geken om 
te weet dat hulle altyd opstandig sou voel onder 
die opperbevel van 'n swak aanvoerder soos 
Marthinus Prinsloo wat minder op hoogte van 
die situasie aan die Tugela was as enigeen van 
hulle, en dat hulle hulle aan Prinsloo se bevele 
nie sou steur nie; en ten slotte moes hy begryp 
het dat dit onmoontlik was om te verwag dat 
Louis Botha wat die Tugelalinie tot op die 
tydstip so deeglik georganiseer het dat die keur 



28 Leyds 716, Telegram no. 8a d.d. 4 Feb. 1900. 



van die Britse strydkragte daar nie kon deurbreek 
nie, en wat hy spesiaal inderhaas uit Pretoria laat 
terugkom het om die bevel oor die Boere 
strydmag aan die Tugela te neem, onder die 
bevel van 'n man soos Prinsloo sou moes veg. 
Tog, ten spyte van die feit dat hy dit alles wis, 
het hy besluit om Prinsloo met die reeling van 
sake aan die Tugela te belas. Om homself te 
vrywaar van verwyte van sy generaals, het hy sy 
opdrag aan Prinsloo as volg ingeklee: 

"Ik heb zoo even de vraag ontvangen van Staats 
presdt. Kruger op gemaakt voorstel van Presdt. 
Steijn of ik zou toestemmen dat aan u wordt 
opgedragen de macht en de regeling der zaken 
aan Tugela zoodat u daar zal gaan ten einde te 
zien dat niet eenige Genls. aldaar met een 
groote macht zich in een veilige plaats bijeen 
verschuild houden. Het spijt mij dat een 
zoodanig vermoeden bestaat en beschuldiging 
geopperd wordt maar ik denk eenige tele- 
grammen en ook wet bijzonder die van Vecht 
Gent. Smuts en die tusschen ons gewisseld over 
de 400 man versterking heeft presdt. Steijn tot 



die opmerking gebracht dat wij beide hier te 
Ladysmith zijn; en daar zijn vraag is aan u het 
opperbestuur te Tugela op te dragen, wil ik er 
volstrekt geen objectie tegen maken en verzoek 
UEd. derhalve of u, zijnde zooveel nader dan ik 
zelf en ook bekwaam om te paard te rijden, 
onmiddelijk te gaan en die officieren, hetzij 
asst. genls., vecht genls. of welke andere 
officier ook die in staat is versterking te geven, 
onmiddelijk daartoe te gelasten als op de 
uitgedrukte wensch van de beide presidenten 
nun te wijzen en zoodoende te zien dat onze 
zaken daar goed bestuurd worden. Dit telegram 
dient van mijnentwege als volkome instructie 
en toestemming en ik vertrouw dat u zonder 
aanzien des persoons zult handelen en 
uitvoering zult geven aan bovenstaande. Vraag 
mij maar wat gij wilt en ik zal bereid wezen te 
doenwatikkan." 129 

Prinsloo wie se eersug deur die benoeming 
gestreel was, het die uitnodiging of opdrag 
dadelik aanvaar. "Ik neem aan dat u bedoeld alle 



zaken bij Tugela onder mijne regeling te stellen, 
ook wat kanonnen betreft", het hy opgetoe aan 
die Kommandant-generaal gesein en daarby 
vermeld dat hy die volgende oggend na die 
Tugela sou vertrek om sy pligte te aanvaar. "° 

Die aanstelling van Prinsloo het 'n storm van 
verontwaardiging onder die Transvaalse offisiere 
verwek. Louis Botha het aan die Kommandant- 
generaal uit Germiston gesein dat die benoeming 
van 'n opperbevelhebber vir die Tugela in oorleg 
met die offisiere aan die Tugela gereel moes 
word, en het sarkasties gevra of hy horn nou ook 
vir sy instruksies tot Prinsloo sou moes wend wat 
niks van die Tugela stellings begryp het nie. 
Lucas Meyer het regstreeks aan pres. Kruger 
gesein dat hy sy pos as offisier na afloop van die 
geveg sou neerle terwyl Burger Prinsloo 
eenvoudig geignoreer het.'" 'n Poging van 
kmdt.-genl. Piet Joubert om die ontevredenheid 
te besweer met beroepe op sy offisiere om met 



Leyds 716, Telegram no. 14 d.d. 4 Feb. 1900. 



130 Ibid., Telegram no. 19 d.d. 4 Feb. 1900. 

131 Sien Ibid., Telegramme nos. 26 d.d. 4 Feb. en 39 d.d. 5 
Feb. 1900, en K.G. 340 (ii) p. 108. 



Prinsloo saam te werk, het niks gehelp nie en die 
vuur eerder aangeblaas as geblus. Sy versekering 
dat hy net in belang van die land se 
onafhanklikheid opgetree het en dat hy op elke 
wyse soveel as in sy vermoe was, wou saamwerk 
tot die behoud van eendrag, liefde, tevredenheid 
en tot aanmoediging van die burgers, het werklik 
op niemand 'n indruk gemaak nie. I32 

Gelukkig vir die Boere het Prinsloo niks gedoen 
om sy gesag te laat geld nie. Hy het eers die 
oggend van die 5de, na 'n aanmaning van pres. 
Kruger om na die front toe te gaan, uit sy laer by 
Ladysmith vertrek en die Tugela nie bereik voor 
die geveg aan die gang was nie.'" Van genl. 
Botha het genls. Burger, Smuts en Meyer egter 
op die 4de telegramme ontvang waarin aan hulle 
meegedeel is dat hy dieselfde dag nog met 'n 
spesiale trein na die front toe sou terugkom. 
Verder het hy die wens uitgedruk dat of die 



132 Leyds 716, Telegramme nos. 18 d.d. 4 Feb. en 22 d.d. 5 
Feb. 1900. 

133 Ibid., Telegramme nos. 19 d.d. 4 Feb. en 1A d.d. 5 Feb. 
1900. 



kommando Ermelo of die kommando Heidelberg 
by Meuldrif geplaas moes word want as die 
vyand eers in besit van die koppies was, sou 
geen versterking meer help nie. Bowendien, so 
het hy konfidensieel daaraan toegevoeg, kon 
daar nie op al die Johannesburgers gereken word 
nie. "Dit wetende is het ons plicht de noodige 
voorziening te maken."'" 

Die berig dat Botha terugkeer en reeds om 5-uur 
die volgende oggend Charlestown sou deur- 
gaan,'" het 'n weldadige invloed op die 
twistende generaals uitgeoefen. Hulle het dadelik 
verslag aan horn gedoen oor die toestande aan 
die front en die maatreels wat hulle besig was 
om te tref om die vyand die hoof te bied. 

Genl. Meyer het vermeld - en sy berig is deur 
regter Kock bevestig - dat hy met 300 man na 
die Bo-Tugela opgeruk het om genl. Smuts te 
gaan versterk, terwyl genl. Burger meegedeel het 
dat aangesien die vyandelike front van 



' Ibid., Telegramme nos. 4d en 4e d.d. 4 Feb. 1900. 
Leyds 716, Telegram no. 5a d.d. 4 Feb. 1900. 



Potgietersdrif af tot by Meuldrif uitgestrek het, 
hy aan kmdt. Buys van die kommando 
Heidelberg opgedra het om die aand met 150 van 
sy manskappe daarheen te vertrek. Hy kon die 
Ermeloers nie beweeg kry om daarheen te gaan 
nie, maar hulle was tremens ook nodig om die 
Senekal burgers te versterk, iets wat hy 
herhaaldelik gevra is om te doen en waaroor 
hoofkmdt. Prinsloo horn reeds bitter verwyt 
het. 136 

Uit die berigte van veggenl. Smuts en andere 
was dit vir genl. Botha duidelik dat die toestand 
by Meuldrif uiters gevaarlik was en dat die 
Engelse op die punt gestaan het om daar deur te 
breek. Smuts het nl. aan Botha gesein dat sy 
posisie baie swak was en dat hy geen versterking 
kon kry of verder op versterking sou aandring 
nie, want dit lyk of die Kommandant-generaal 
meen dat hy uit kleingelowigheid of 
lafhartigheid om versterking vra. Hy en sy 
klompie burgers sou dus maar hul bes doen en 
op Gods hulp hoop. Die vyand was reeds besig 



om in groot getalle na die rivier toe te trek en 'n 
aanval was dus te eniger tyd te wagte. Die 
toestand was des te onrusbarender omdat kmdt. 
Hattingh van Vrede 'nog 'n stelling ontruim het. 
Kmdt. J. T. Kelly se posisie waar Hattingh se 
manskappe ook was, was dus feitlik ontbloot. 
Kelly moes nou vier posisies met slegs 50 man 
bewaak, sodat elke burger ses uur wagdiens in 
die nag moes verrig, afgesien van gewone 
dagdiens. Hy was dus magteloos, veral teen 'n 
nagaanval.'" 

Toe pres. Kruger die telegram lees, het hy die 
Kommandant-generaal se aandag daarop 
gevestig en gevra of dit nie moontlik was om die 
vereiste versterkings dieselfde aand nog aan 
genl. Smuts te stuur nie. As daar burgers uit die 
stellings van genl. Burger gemis kon word soos 
die President uit die telegramme aflei, moes 
Burger formeel gelas word om die burgers te 
stuur om genl. Smuts te gaan help. " B 



' Ibid, Telegramme nos. 6, 7a en 11 d.d. 4 Feb. 1900. 



"' Ibid., Telegramme nos. 8 en 21 d.d. 4 Feb. 1900; K.G. 

340 (ii) p. 121. 

138 Ibid., Telegram no. 12 d.d. 4 Feb. 1900. 



Die Kommandant-generaal, wat intussen ook van 
genl. Burger 'n berig ontvang het dat die vyand 
nog na Swartkop toe trek en besig was om hul 
kamp agter die kop te verplaas, was self 
deurdronge van die noodsaaklikheid om die 
nodige versterkings vir genl. Smuts te verseker. 
Burger het horn gevra vir 'n skotskar en muile 
met die oog op die vervoer van ammunisie van 
die een punt na die ander, en dit was dus duidelik 
dat 'n aanval op hande was. 139 Net soos die 
President was hy ook daarvan oortuig dat die 
nodige versterkings uit genl. Burger se stellings 
sou moes kom maar Burger het so 'n halsstarrige 
houding in verband met die verskaffing van 
versterkings ingeneem dat hy gehuiwer het om 
verdere instruksies in die verband aan horn te 
gee. Trouens die oggend nog het hy 'n telegram 
van horn ontvang waarin hy gekla het dat daar 
voortdurend versterkings van horn gevra word en 
dat hy nie weet waar om dit vandaan te kry nie 
aangesien elkeen van sy kommandantskappe 'n 
vaste posisie gehad het om te bewaak. Hy wou 



sommer ook weet of die Kommandant-generaal 
al aan genl. Meyer las gegee het om van Colenso 
af hulp aan genl. Smuts te verleen soos hy, 
Burger, die vorige aand aan die hand gedoen het. 
Meyer kon bv. die Boksburgers of 'n 
veldkornetskap van Krugersdorp na Meuldrif toe 
opstuur, en dan was daar ook nog die Soutpans- 
berg en Swaziland kommando's. Ten slotte het 
hy meegedeel dat die kommando Vrede horn ook 
om hulp gevra het en dat kmdt. Buys se houding 
was dat hy geen hulp by Meuldrif kon verleen 
voordat daar werklik geveg word nie. Burger 
wou dus weet wat horn te doen staan. | 

Met hierdie telegram voor horn was dit vir die 
Kommandant-generaal baie moeilik om Burger 
sommer te gelas om versterkings na genl. Smuts 
te stuur soos die President verlang het. Die 
aandrang op versterkings vir Smuts se posisies 
het egter steeds dringender geword. Om 12.15 
nm. het Smuts aan die Kommandant-generaal 
berig dat genl. Meyer by horn was en die 
Kommandant-generaal op hoogte sou stel van 



' Leyds 716, Telegram no. 22 d.d. 4 Feb. 1900. 



' K.G. 340 (ii) p. 153. 



die toestand in sy sektor; dan kon die 
Kommandant-generaal sien dat hy nie uit 
lafhartigheid op versterking aangedring het nie. 
Hy het reeds 8 dae tevore 30 kiste patrone 
aangevra. Daarvan het hy die vorige dag slegs 16 
ontvang. 'n Beskuldiging wat teen horn 
ingebring is, nl. dat hy die vorige aand eers 
uitgevind het dat hy te min ammunisie gehad het, 
was dus vals. 141 

Kort daarna het genl. Meyer aan die 
Kommandant-generaal gerapporteer dat sake by 
Meuldrif baie ernstig was. Die stellings van die 
kommandante Johannesburg en Standerton was 
slegs deur 'n geringe aantal burgers beset. Meyer 
het 300 man van Colenso af in die omgewing 
gehad maar hulle kon nie vaste posisies inneem 
nie, want Meyer moes hulle los hou met die oog 
op 'n moontlike Engelse aanval op Colenso. 
Ammunisie soos op 28 Jan. 1900 deur Smuts 
aangevra, was dringend nodig. Ook moes meer 
Wakkerstroom burgers gestuur word want die 



Wakkerstroomers het 'n baie belangrike stelling 
beset gehad. "" 

Onder die omstandighede het daar vir die 
Kommandant-generaal geen ander weg 
oopgestaan as om die bevel uit te reik wat pres. 
Kruger verlang het nie. Om Burger egter tot 
inskiklikheid te probeer beweeg, het hy dit baie 
taktvol gestel. Hy wis nie oor hoeveel en oor 
watter burgers Burger beskik het nie, het hy 
gesein, maar by genl. Smuts waar dit gelyk het 
of die swaarste aanval sou plaasvind, was daar 
glo slegs 1,000 man om 'n terrein van meer as 7 
myl lank te bewaak. Volgens sy opvatting, so het 
hy voortgegaan, was die kommando Heilbron 
alleen sterk genoeg om Trichardtsdrif te bewaak. 
Kmdt. Buys van die kommando Heidelberg kon 
dus met sy hele mag by genl. Smuts aansluit. 
Burger moes horn onmiddellik instruksie gee om 
dit te doen. Dit sou tog nie help om een posisie te 
le en bewaak terwyl 'n aangelee posisie deur die 
vyand verower word nie. Trouens Burger het self 
gese dat die Engelse besig was om hulle teenoor 



Ibid.. 



114. 

Meuldrif te konsentreer en wat sou al die ander 
besette posisies die Boere baat as die Engelse 
daar sou deurbreek. Daarom moes die 
Heidelbergers onmiddellik na genl. Smuts 
vertrek. Dit was dringend noodsaaklik. As die 
Engelse eers met die aanval besig was, sou dit 
onmoontlik wees om voor hul kanonne verby te 
kom ten einde hulp te gaan verleen. Die Boere 
moes sorg dat hulle hul sterkste mag voortdurend 
voor die punt hou waar die sterkste Engelse 
krygsmag gekonsentreerd was. Hy sou probeer 
om 'n skotskar soos aangevra aan Burger te 
verskaf maar het oor geen muile beskik nie. 
Burger sou dus maar met osse moes klaarkom. 143 

Vervolgens het hy ook aan hoofkmdt. Prinsloo 
gesein oor kmdt. Hattingh se ontruiming van die 
stellings by Meuldrif en horn gevra om bevel te 
gee dat die stellings weer beset word. '" 

Van genl. Burger wat baie vies was oor Prinsloo 
se benoeming as opperbevelhebber, het hy 'n 



■ Leyds 716, Telegram no. 29 d.d. 4 Feb. 1900. 
1 Ibid., Telegram no. 30 d.d. 4 Feb. 1900. 



afsnouende antwoord gekry van die volgende 
inhoud: 

"Re uw telegram. Het spijt mij dat ik nog geen 
antwoord van u heeft van waar ik die 
versterking moet halen en ik heb UEd. reeds 
twee maal gevraag Asst. Gen. Meyer te gelasten 
aan Smuts versterking te verleen. Ik meen dus 
dat UEd. (en) Meijer in deze het meest 
verantwoordelijk is. Ik heb gister nacht de 
geheele nacht rond gestuur. Mijn een adjudant 
komt nu van Buis. Ik heb u gezeg ik ben te ziek 
om te rij. Mijn broeder heb ik naar Smuts 
gestuur en ik heb gedacht u zou de President 
zeggen. Gij kunt mij niet gelasten, ik vraag 
geen versterking, dit is andere, ik zal mij 
help."'" 

Die halsstarrige houding van genl. Burger en sy 
weiering om aan die Kommandant-generaal se 
bevele gehoor te gee, het laasgenoemde verbitter. 

Op pessimistiese toon het die Kommandant- 
generaal die aand. aan pres. Kruger gesein dat dit 



K.G. 340 (ii) p. 109. 



horn spyt dat die telegramme van die offisiere 'n 
bitter toon begin aanneem, "De een vraagt hulp 
en de andere weet niet waar dit te halen." Die 
toestand was egter kritiek. Twee derdes van die 
mag wat Ladysmith beleer het, was weg, en van 
Ladysmith af kon dus niemand meer na die 
Tugela gestuur word nie. Hy stem toe dat genl. 
Smuts se mag nietig was in vergelyking met die 
van die Engelse en dat ook die ander posisies in 
verhouding tot die Britse mag swak beset was, 
maar hulle moes veg met die klompie mense 
waaroor hulle beskik het. Daarvan gee die 
Staatsalmanak nie 'n getroue weergawe nie want 
"het getal daar opgebracht sluiten vele menschen 
in die uit het land gevlucht zijn en waarvan 
sornmigen tegen ons vechten". Bowendien was 
baie burgers met verlof sodat hy nie kon vasstel 
hoeveel aan die Tugela en in die veld in die 
algemeen was nie. Prinsloo sou in elk geval die 
volgende dag na die Tugela gaan om sake daar te 
reel. 146 



In 'n ander telegram het hy gekla oor die 
houding van die Soutpansbergers. Hy dag hulle 
is vuur en vlam en wou "als per telefoon naar 
hier ... vliegen", en nou moes hy verneem dat 
hulle eers die volgende Woensdag sou vertrek. 
Miskien sou hulle dan kan kom kyk hoe dit 
afgeloop het, anders sou hy Buller moes vra om 
met sy aanval te wag totdat hulle daar aangekom 
het.'" Hy sou egter nog steeds soos in die 
verlede sy uiterste bes doen om die bedreigde 
stellings versterk te kry! 

10. Die houding van genl. Botha 

Terwyl die Kommandant-generaal besig was om 
sy gemoed in die verbitterde trant jeens die 
President te lug, het genl. Louis Botha, man van 
die daad, die laaste nodige voorbereidsels getref 
om die vyand te kom stuit. Aan die Resident- 
Vrederegter by Charlestown het hy getelegrafeer 
om vier van die beste perde vir sy persoonlike 
gebruik uit te soek en gereed te hou sodat hulle 
sonder verwyl in sy trein gelaai kon word 

wanneer die die oggend op Charlestown aankom. aan te brengen. Vertrouw op God en doet uw 

Verder het hy aan P. F. Henderson van Vryheid best."'"* 

gesein om die nodige kosware vir horn te kry en 

Yoni of Mpepa na Elandslaagte toe saam te bring 

om horn as agterryer te vergesel. Aan die 

Kommandant-generaal het hy berig dat hy die 

volgende dag direk van Elandslaagte af na 

Viljoens Lager (by Meuldrif) sou vertrek en dat 

die Kommandant-generaal dus alle berigte vir 

horn na Elandslaagte moes stuur. 148 Ten slotte het 

hy aan genl. Burger en aan genl. Smuts gesein: 

"Houd goede moed, ik ben er van diep 
doordrongen dat gij uw plicht tot het uiterste 
doen zult. Terwijl ik nu versta dat de vijand met 
zijn geheele macht bij Pont - en Molendrift is, 
acht ik het noodzaakelijk dat de menschen uit 
de bovenste posities naar u afkomen en waar 
versterkt moet worden, moet zulks snachts 
geschieden daar onze posities van dien aard zijn 
dat de vijand ons beletten kan met zijn 
kanonnen om gedurende den dag versterking 



148 Ibid., Telegramme nos. 3a, 4c, 5a, 25 en 26 d.d. 4 Feb. 

1900. m Leyds 716, Telegram no. 27 d.d. 4 Feb. 1900. 



hoofstuk 8 
Die Slag By Vaalkrans 

1. Sterkte van Britse en Boere 
strydmagte 

Teen 6 vm. op 5 Feb. 1900 het Buller sy troepe 
wat die slag by Vaalkrans met 'n skynaanval op 
die Boere stellings teenoor Potgietersdrif moes 
begin, in beweging gebring. 1 Hy het oor 'n 
ontsaglike leer van sowat 24,500 man met 72 
kanonne beskik, as volg saamgestel: 

(a) 'n Staf van 34 offisiere en 132 onderoffisiere 
en manskappe met 123 perde. 

(b) 'n Vloot brigade van 25 offisiere en 208 
onderoffisiere en manskappe met 6 perde en 10 
skeepskanonne. Twee hiervan was van 'n kaliber 
van 4,7 duim (11,75 cm) en agt was 
twaalf ponders. 

(c) 'n Artillerieafdeling van 64 offisiere en 1,815 
onderoffisiere en manskappe met 1,535 perde en 



56 kanonne. Twee hiervan was swaar kanonne 
van 'n kaliber van 5 duim (12,5 cm), ses was 
houwitsers en ses bergkanonne van 'n kaliber 
van 2,5 duim (6,25 cm). Die res het uit 15- 
ponder-Armstrongs bestaan, in sewe batterye 
ingedeel. 

(d) Twee berede brigades van 87 offisiere en 
2,666 onderoffisiere en manskappe met 2,798 
perde, 6 kanonne van A battery Royal Horse 
Artillery en 3 masjiengewere. 

(e) Vyf infanterie brigades van altesaam sowat 
488 offisiere en 17,655 onderoffisiere en 
manskappe, t.w. die 2de onder genl.-maj. H. J. T. 
Hildyard, die 4de onder genl.-maj. N. G. 
Lyttelton, die 5de onder genl.-maj. A. FitzRoy 
Hart, die lOde onder genl.-maj. J. Talbot Coke 
en die llde onder genl.-maj. A. S. Wynne. 3 



1 Britse amptelike History of the War in South Africa, II, p. 
408. 



In die opgawe van die Britse amptelike History of the 
War in South Africa (II, p. 598) van Buller se strydkragte 
word die lOde brigade buite rekening gelaat omdat dit nie 
aan die geveg deelgeneem het nie Dit neem egter nie weg 
dat hierdie brigade - waarvan die getalsterkte volgens die 
Britse amptelike History of the War in South Africa (II, p. 



Hulle het oor 908 perde en 16 masjiengewere 
beskik. 

(f) 'n Genieafdeling van 23 offisiere en 711 
onderoffisiere en manskappe met 376 perde. 

(g) 202 man van die leer diens korps troepe, 
onder wie 14 offisiere met 436 perde. 

(h) 'n Royal Army Medical Corps van 29 
offisiere en 385 onderoffisiere en manskappe 
met 336 perde. 3 

Altesaam kon Buller dus volgens Britse 
amptelike gegewens 24,220 man (onder wie 764 
offisiere) met 6,518 perde, 72 kanonne en 19 
masjiengewere in die veld stoot, en volgens 
opgawes van die Duitse attache by Buller se leer 



428) 81 offisiere en 3,041 onderoffisiere en manskappe 

was - deel van Buller se troepemag aan die Bo-Tugela was 

en daarom in berekening behoort gebring te word soos 

deur skrywer hier gedoen is nie. 

3 Britse amptelike History of the War in South Africa, II, p. 

598. 



het hy oor nog meer, nl. 26,000 tot 27,000 
soldate, beskik.* 

Teenoor hierdie geweldige leer kon die Boere 
altesaam nouliks 3,600 man monster. Dit het 
bestaan uit 420 man van die kommando 
Heidelberg onder kmdt. S. B. Buys,' 600 tot 650 
man van die kommando Ermelo," 200 man van 
die kommando Carolina onder kmdt. H. F. 
Prinsloo, 'n veldkornetskap van die Soutpans- 
berg kommando, 50 man sterk, die kommando 



4 Du Cane, p. 187. 

5 In 'n opgawe van 3 Feb. 1900 (Leyds 716, Telegram no. 
37 d.d. 3 Feb. 1900) meld genl. Burger dat die kommando 
uit 500 man bestaan het maar op 6 Feb. 1900 gee hy die 
juiste sterkte van die kommando aan as 420 man (K.G. 340 
(hi), p. 163). Skrywer glo dat die telegram (Leyds 716, 
Telegram no. 37 d.d. 5 Feb. 1900) waarin hoofkmdt. 
Prinsloo vermeld dat hy van Burger verneem het dat die 
kommando slegs 350 man sterk sou wees, op 'n 
misverstand berus. 

6 Op 3 Feb. 1900 het genl. Burger aan genl. Botha gesein 
dat die kommando 600 man sterk was (Leyds 716, 
Telegram no. 37 d.d. 3 Feb. 1900). Op 5 Feb. her hy 
ewenwel aan hoofkmdt. Prinsloo berig dat die sterkte 
daarvan 650 man was (Ibid., no. 37 d.d. 5 Feb. 1900). 



Johannesburg van kmdt. B. J. Viljoen en die 
kommando Standerton, tesame sowat 800 man 
sterk, 350 man van die kommando Heilbron 7 
onder kmdt. Lucas Steenkamp, die kommando 
Senekal van 250 man, die kommando Vrede van 
650 man, 40 man van die kommando' s Winburg 
en Harrismith wat die aand van 4 Feb. 1900 van 
Ladysmith af na die Tugela gestuur is, 40 man 
van die Duitse korps, 170 man van die 
kommando Rustenburg en 'n klompie burgers 
van die kommando Lydenburg. s 

Hulle was die aand voor die slag oor 'n front van 
nagenoeg 20 myl van Doringkloof ten ooste van 
Vaalkrans af tot verby die Tabanyama uitgesprei 
en wel as volg: Op die linkerflank in die sektor 
Kranskloof tot by Doringkloof waarop die Britse 
aanslag toegespits sou wees, was onder die bevel 



7 Dit is nie duidelik of die 75 man van die kommando 
Heilbron wat die aand van 4 Feb. 1900 van Ladysmith af 
na die Bo-Tugela gestuur is, hierby ingesluit is nie (sien 
Leyds 716, Telegram no. 37 d.d. 5 Feb. 1900). 
s Sien Leyds 716, Telegramme nos. 37 d.d. 3 Feb. en 37 
d.d. 5 Feb. 1900; K.G. 340 (iii), p. 163, Barnard, pp. 112- 
113 en pp. 308-309 hieragter. 



van veggenl. Smuts die kommando' s Soutpans- 
berg, Standerton en Johannesburg gestasioneer, 
altesaam 850 man sterk. Genl. Meyer het belowe 
dat hy Smuts in geval van 'n aanval met 200 
burgers uit Colenso sou versterk mits Colenso 
nie ondertussen ook aangeval word nie en het 
met die oog daarop met 'n "los" kommando 
tussen Colenso en Smuts se sektor pos geneem. 
Hy was baie bang dat die Engelse 'n aanval op 
Colenso wat nie meer sterk beset was nie, sou 
onderneem en wou die 200 man dus nie tot in 
veggenl. Smuts se sektor verskuif nie. Ook het 
Smuts versterkings van die Boere se regterflank 
af verwag, in die eerste plek die kommando 
Heidelberg wat genl. Burger ingevolge die 
instruksies van pres. Kruger en die 
Kommandant-generaal aan horn moes stuur. 

In die sentrum op die Brakfonteinhoogtes aan 
weerskante van die pad na Potgietersdrif was 
940 man van die kommando' s Senekal, Vrede, 
Winburg en Harrismith. Hulle is in die 
regterflank deur 450 of 500 man van die Ermelo 
kommando ondersteun wat deel gevorm het van 



die kommando's op die regterflank, t.w. die 
kommando's Rustenburg, Lydenburg Carolina, 
Heidelberg, Heilbron, die Duitse korps en nog 'n 
afdeling van die Ermelo kommando, 150 man 
sterk, onder vk. N. J. Breytenbach. Hulle het 
saam met die reeds genoemde 450 of 500 man 
van die Ermelo kommando uitgesprei gele vanaf 
die aansluiting van Spioenkop by die 
Brakfonteinhoogtes oor Spioenkop en die 
Tabanyama en het die hele gebied tot aan die 
Drakensberge bewaak. Altesaam was daar die 
aand van die 4de 1,780 tot 1,830 man in hierdie 
sektor onder die aanvoering van genl. S. W. 
Burger versprei maar met die aanvang van die 
vyandelikhede op die 5de was die 420 
Heidelbergers onder kmdt. Buys reeds besig om 
na die linkervleuel oor te skuif ten einde bystand 
aan genl. Smuts te gaan verleen. 9 

Oor hoeveel kanonne die Boere beskik het en 
waar presies hulle geplaas was, is daar nie 
volkome duidelikheid nie. Volgens 'n telegram 



wat hy die aand van 3 Feb. 1900 aan genl. Louis 
Botha gestuur het, het veggenl. Smuts op daardie 
tydstip oar 2 75-mm-Creusotsnelvuurders, 2 
Vrystaatse Krupps en 'n Pom-pom in sy sektor 
beskik. '° Dit skyn egter of hy voor die 5de nog 
'n Pom-pom moes bygekry het want volgens 
Britse bronne is die Engelse tydens die 
bestorming van Vaalkrans met minstens twee 
Pom-poms in Smuts se sektor beskiet. Ten weste 
van Smuts se sektor was op die 
Brakfonteinhoogtes en die oostelike uitlopers 
van Spioenkop volgens Ram en Thomson 6 
kanonne geposteer, nl. 2 75-mm-Krupp 
snelvuurders, 2 75-mm-Creusot snelvuurders, 'n 
Pom-pom en 'n Vrystaatse Krupp veldkanon. 
Laasgenoemde was in 'n sloot in die sentrum 
opgestel." Verder was daar op Doringkop in 



9 Vgl. Leyds 716, Telegramme nos. 37 d.d. 3 Feb. en 37 
d.d. 5 Feb. 1900; K.G. 340 (iii), p. 163, en Barnard, p. 112. 



10 Leyds 716, Telegram no. 39 d.d. 3 Feb. 1900. 

11 Sien Leyds 779 (iii), p. 752. Volgens lt.-kol. S. P. E. 
Trichardt (Preller 44, p. 211) het die Boere by Vaalkrans 
oor net 8 veldkanonne beskik, nl. 3 Creusot snelvuurders, 
'n 12,5 cm.-houwitser en 4 Pom-poms. Volgens Nierstrasz 
(II band 3, p. 754) was daar in die sektor wes van 
Brakfontein 2 Creusot- en 2 Krupp snelvuurders asook 2 



veggenl. Smuts se sektor 'n skans opgerig vir 'n 
155-mm Creusot vesting kanon wat van 
Ladysmith af daarheen geneem moes word. Die 
mure daarvan moes volgens instruksies van die 
Kommandant-generaal minstens 20 voet dik 
wees. 12 

2. Die Britse skynaanval 

Terwyl om 6 vm. die berede troepe volgens hul 
instruksies ontplooi en stelling geneem het - 
Burn-Murdoch se brigade op die regterflank 
naby Swartkop en Dundonald s'n naby 
Potgietersdrif - het die Engelse hul skynaanval 
op die Brakfonteinhoogtes van stapel gestuur." 
Die Vrystaatse burgers het van opgewondenheid 
gelewe toe hulle met die ooptrek van die mis wat 



Pom-poms, op die Brakfonteinhoogtes 'n Krupp 
veldkanon en 'n Pom-pom en in Smuts se sektor net 'n 
Pom-pom. Du Cane (p. 203) beweer dat die Boere 
aanvanklik net 6 kanonne gehad het: 2 Krupps en 2 Pom- 
poms naby die Drielingkoppe, 'n Krupp op die 
Brakfonteinhoogtes en 'n Pom-pom of Vaalkrans. 

12 Leyds 716, Telegram no. 18 d.d. 4 Feb. 1900. 

13 Sien Bennett Burleigh, p. 370. 



vroeg die oggend oor die landskap gehang het, 
genl. Wynne se brigade ontwaar, besig om voor 
die Rooikoppies te ontplooi waaragter die 
brigade twee dae tevore stelling geneem het. 

In Wynne se frontlinie wat 'n goeie halfmyl 
breed was, was links die 1st York and Lancaster 
regiment en regs die 1st South Lancashires. 
Agter hulle het die 2nd Royal Lane asters 'n 
tweede linie gevorm. Die vierde bataljon van die 
brigade het op die koppies as reserwe agtergebly. 
Ses veldbatterye het onder aanvoering van kol. 
L. W. Parsons die oprukkende troepe gevolg tot 
op die vlakte tussen die koppies en die 
Brakfonteinhoogtes. Daar is die kanonne in 'n 
lang, reguit linie wat in 'n suidoostelike rigting 
geloop het, afgehak om dekvuur aan die storm- 
troepe te verskaf - die 63ste battery links met 
regs daarvan die 28ste, 19de, 78ste, 73ste en 7de 
batterye in die volgorde genoem. Hulle is links 
in die rug deur die battery houwitsers ondersteun 
wat op die westelike punt van die koppies 



opgestel was. 14 Die posisie van die kanonne en 
die rigting waarin die troepe beweeg het, het 
dadelik die indruk geskep dat hulle voornemens 
was om Brakfontein aan die oostekant te 
omvleuel." 

Ongeveer 7 vm. (7.9 vm. volgens Churchill maar 
reeds 6.55 vm. volgens die telegrafis in die 
Boere laer) het 'n enkele kanonskoot uit een van 
die 4,7-duim-skeepskanonne op Mt. Alice 
aangekondig dat die bombardement moes begin 
en onmiddellik daarna het ook sy maat, die twee 
12-ponder-vlootkanonne op Gun Plateau en die 
42-tal veldkanonne en houwitsers op en voor die 
Rooikoppies 'n swaar vuur op die Brakfontein- 
hoogtes geopen. Groot stof- en rookwolke het 
met die ontploffing van die baie projektiele op 
die rante ontstaan en ook die gras is aan brand 
geskiet maar op die hoogtes was geen teken van 
lewe sigbaar nie. Die 900-tal Vrystaters het 
instruksies gekry om geen skoot te skiet voordat 



die troepe sowat 400 tree van hul stellings af sou 
wees nie en het dus nie op die kanonnade 
gereageer nie. | 

Die bombardement het maar min ongevalle 
veroorsaak ten spyte van die feit dat die vuur 
gerig was op die plekke waar die burgers volgens 
rapporte uit 'n Britse lugballon die digste 
gekonsentreer was. Tog het die kanonnade 
dermate in die doel geslaag wat Buller daarmee 
beoog het, dat dit die Vrystaters in hul stellings 
vasgepen het. Hierdie bombardement en die 
nadering van Wynne se brigade het ook die 
aandag van die Vrystaatse burgers, half deur die 
stof en rook verblind, so in beslag geneem dat 
Buller die 63ste veldbattery wat op die 
linkerflank van sy veldartillerie voor die koppies 
gestaan het, teen 9.35 vm. teruggetrek het sonder 



14 Britse amptelike History of the War in South Africa, II, 
p. 408. 

15 Bennett Burleigh, p. 371. 



16 Sien Britse amptelike History of the War in South 
Africa, II, pp. 408-409; Times History, III, p. 315; 
Churchill, pp. 353-354; Atkins, pp. 248-251; Burleigh, pp. 
370-372; Knox, p. 99; Leyds 716, Telegram no. 16 d.d. 5 
Feb. 1900. Nierstrasz (II band 3, pp. 754-755) se bewering 
as sou die bombardement reeds om 5 vm. begin het, berus 
klaarblyklik op 'n misverstand. 



dat die Vrystaters iets daarvan bemerk het. Die 
battery is toe oor pontonbrug no. 2 geneem en 
teen 10.15 vm. digby die oostelike voet van die 
bog geplaas wat oos langs die landtong gele het 
waarop die Rooikoppies was. Van die posisie af 
moes hierdie battery en die vier kanonne van die 
64ste battery dekvuur verskaf aan die 
genietroepe wat pontonbrug no. 3 oor die rivier 
aan die oostekant van die bog moes bou. Dit was 
die brug waaroor Lyttelton, Hildyard en Hart se 
brigades sou moes gaan om Vaalkrans te 
verower en dit was byna reg teenoor pontonbrug 
no. 2 gelee. 

Terwyl die demonstrasie aan die gang was, het 
die twee Britse vesting kanonne op die uitloper 
wes van Swartkop teen 9.15 vm. ingevolge 'n 
bevel van Buller Vaalkrans begin beskiet en 'n 
rukkie later het die 14-tal kanonne op Swartkop 
hul voorbeeld gevolg. 'n Uur later was ook die 
63ste battery in sy nuwe posisie gereed om vuur 
te open en toe het, teen 10.25 vm., ponton troep 
A, bygestaan deur die 17de en die helfte van die 
37ste kompanie Royal Engineers, onder die 



bevel van maj. J. L. Irvine weggeval met die bou 
van pontonbrug no. 3. 17 

Die Vrystaters op die Brakfonteinhoogtes was so 
beetgeneem deur die bombardering van hul eie 
stellings en deur die nadering van Wynne se 
infanterie dat hulle blykbaar niks van die 
bedrywighede op hul oostelike flank gewaar het 
nie. Ook die burgers op die hoogtes ten weste 
van Brakfontein het net oe vir die Britse 
demonstrasie voor die Vrystaters se stellings 
gehad. Die manewales van die Engelse offisiere 
op die vlakte voor die Rooikoppies het na alles 
behalwe toneelspel gelyk. Telkens het hulle op 
hul fluitjies skel geblaas, met hul arms vir die 
infanterie beduie om hul geledere verder oop te 
sprei en alles gedoen wat moontlik was om die 
indruk te verwek dat hulle hulle gereed gemaak 
het om die rante voor hulle te bestorm. Niemand 
op Brakfontein en die hoogtes ten weste daarvan 
het dan ook getwyfel dat die vyand vasberade 
was om by Brakfontein deur die Boere linie te 



17 Britse amptelike History of the War in South Africa, II, 
p. 410; Bennett Burleigh, p. 372. 



bars nie. Op 'n waarskuwing wat die Komman- 
dant-generaal twee dae tevore aan genl. Burger 
gerig het, nl. om op sy hoede te wees vir 'n 
vyandelike skynaanval by Potgietersdrif wat net 
ten doel sou he om die aandag af te lei van 'n 
werklike aanval by Meuldrif, 18 het Burger en die 
ander offisiere buite Smuts se sektor geen ag 
geslaan nie. 

Tot op 1,000 tree van die Brakfonteinhoogtes af 
het die vyand gekom, toe het die Vrystaatse 
Krupp op hulle losgebrand, ywerig ondersteun 
deur die 4 75-mm-kanonne en die Pom-pom van 
die Boere wat wes van die Brakfonteinhoogtes 
opgestel was. Oor hoe laat dit was, is die 
verskillende bronne dit nie eens nie. Burleigh se 

9 vm., Churchill praat van 10 vm., Atkins van na 

10 vm., Du Cane van 10.30 vm., die telegrafis by 
Generaal Burgers Lager van 10.50 vm. en die 
Britse amptelike History of the War in South 
Africa en Times History van 11.45 en 11.40 vm. 
onderskeidelik. Dadelik het die infanterie, wie se 
taak nou inderdaad, volbring was, platgeval en 



: Sien Leyds 716, Telegram no. 24 d.d. 3 Feb. 1900. 



dit aan hul artillerie oorgelaat om die vyandelike 
kanonne die swye te probeer ople. Die Boere se 
kanonvuur was egter uitstekend gerig en ofskoon 
die Vrystaatse Krupp wat met swart kruit geskiet 
het, baie gou deur die Britse kanonniers ontdek 
en buite aksie gestel is, het die Boere in die 
artillerie tweegeveg ongetwyfeld die beste 
daarvan afgekom. 

Die paar Boere veldstukke was so uitstekend op 
die hoogtes geposteer dat die Engelse 
swaargeskut hulle op die afstand (5,000 tot 7,000 
tree) nie kon bykom nie terwyl die Boere 
artilleriste die een granaat na die ander tussen die 
Britse batterye geplant en hulle selfs met sukses 
onder kartetsvuur geneem het - voorwaar 'n 
uitstekende bewys van die voortreflikheid van 
die Boere se artillerie. 

Toe het kol. Parsons besluit om, aangesien die 
demonstrasie beantwoord het aan die doel 
waarvoor dit onderneem was, sy batterye na die 
terrein teenoor Vaalkrans te verplaas ten einde 
die Britse hoofaanval te ondersteun wat die 
middag sou plaasvind. Hy het pas aan die 28ste 



battery wat toe op sy linkerflank was, bevel 
gegee om oor pontonbrug no. 2 na die bog voor 
Vaalkrans toe terug te val, toe hy om 12.20 nm. 
berig ontvang dat pontonbrug no. 3 klaar was. 
Dit was die sein dat al die kanonne wat die 
skynaanval ondersteun het, na die artillerie 
stelling voor Vaalkrans verplaas moes word met 
die oog op die Britse hoofaanval. Gevolglik het 
hy elke 10 minute 'n battery na die nuwe 
artillerie stelling verplaas totdat die terrein voor 
en op die koppies verlate, sonder artillerie was. 

By die terugtog van elke battery het die Boere 
die swaargeskut wat op die landtong oorgebly 
het, met groter heftigheid as tevore met bomme 
bestook en die Britse kanonne was soms deur 
sulke digte stof- en rookdampe omhul wat deur 
die ontploffende bomme uit die Boere geskut 
verwek is, dat die Boere artilleriste hulle glad nie 
kon sien nie. Ten spyte van die swaar vuur het 
die batterye volgens Britse bronne maar min 
ongevalle gely en is die kanonne met gemak ver- 
wyder. Die bespanning van een van die kanonne 
van die 78ste battery is darem deur 'n bom 



uitgewis sodat die kanon agtergelaat moes word 
en eers later saam met die 7de battery 
weggesleep is. Hierdie battery het die langste op 
die vlakte agtergebly om die terugtog van 
Wynne se manskappe te dek. 

Laasgenoemde het teen 1 nm. op die 
Rooikoppies begin terug val. Toe hulle van die 
grond af opstaan en begin te retireer, kon die 
burgers wat tot op die tydstip doodstil in hul 
skanse bly le het sonder om te skiet, hulle nie 
langer bedwing nie. Hulle het geesdriftig met hul 
Mausers op die troepe begin losbrand - ten spyte 
van instruksies om nie te vuur voordat die 
Engelse 400 tree van hulle af was nie - en 
sommige het selfs regop in hul loopgrawe 
gestaan in die hoop om in die posisie beter te kan 
skiet. 19 Op die afstand kon niemand egter suiwer 



Volgens die German Official Account of the War in 
South Africa het die burgers reeds vroeg die oggend, 
terwyl die troepe besig was om in die rigting van die 
Brakfonteinhoogtes op te ruk, met die Mausers op hulle 
begin te skiet (sien Du Cane, p. 205). Alle ander bronne is 
dit egter eens dat die burgers nie begin skiet het voordat 
die troepe begin terugval het nie. 



vuur nie en die verliese van die Engelse wat in 'n 
yl linie teruggetrek het, was derhalwe nie swaar 
nie. Volgens Britse amptelike syfers is tydens die 
hele duur van die skynaanval slegs een van die 
infanteriste gedood en 27 gewond terwyl 10 
artilleriste (onder wie 2 offisiere) gewond is. 

Die Vrystaatse aanvoerder in die sektor het nie 
besef dat hy slegs met 'n skynaanval te doen 
gehad het en dat Buller sy artillerie en infanterie 
opsetlik van die gebied voor die Brakfontein- 
hoogtes teruggetrek het omdat hy die skynaanval 
wou beeindig nie. Hy was onder die indruk dat 
hy die Engelse op die vlug gedryf het en het dan 
ook kort na die Engelse terugtog opgetoe aan 
pres. Steyn gesein: 

"Na een uur bombardement onzer kanonnen is 
vijand met 36 kanonnen gevlucht en daarna 
manschappen in groote wanorde. Geen Senekal- 
lers bezeerd: Een onzer Krupp kanonnen is in 
stuk geschoten. Vrede en Senekal burgers nog 
vol moed in hunne posities. Bij genl. Smuts gaat 



het vechten nog voort. Hoofd Comdt. Prinsloo is 
zelf tegenwoordig bij het gevecht." 20 

Hy het skynbaar nie daaraan gedink dat die 
infanterie slegs teruggetrek is om die hoofmag 
verder as reserwe te dien en die artillerie om die 
Britse hoofaanval op Vaalkrans te ondersteun 
nie."' 

Ook genl. S. W. Burger wie se aandag net op die 
Britse skynaanval toegespits was, het nie besef 
dat Buller se eintlike doelwit Vaalkrans was nie, 
en het aan die Kommandant-generaal gesein dat 
die kanonvuur van die Boere die Britse troepe en 
kanonne wat by Potgietersdrif tot die aanval 



20 Leyds 716, Telegram no. 40 d.d. 5 Feb. 1900. 

21 Sien in verband met die skynaanval: Britse amptelike 
History of the War in South Africa, II, pp. 408-410; Times 
History, III, pp. 315-317; Du Cane, pp. 204-206; 
Nierstrasz, II band 3, pp. 754-755; Penning, De Oorlog in 
Zuid-Afrika, pp. 505-508; Churchill, pp. 353-355; Atkins, 
pp. 251-255; Burleigh, pp. 371-374; Knox, pp. 99-108; 
Julian Symons, pp. 249-250; en Leyds 716, Telegramme 
nos. 15, 16 en 40 d.d. 5 Feb. 1900. 



oorgegaan het, in wanorde teruggedryf net. 22 
Daarmee het hy blykbaar die hele Engelse 
aanslag afgeweer geag en daar geen gedagte aan 
gegee dat swak burgermag op Vaalkrans en in 
die omgewing daarvan op die punt gestaan het 
om bestorm te word nie, al het hy ook geweet dat 
die verdraende Engelse swaargeskut besig was 
om Vaalkrans te bombardeer. 

3. Die Britse beweging by Colenso 

Solank as die skynaanval op die Brakfontein- 
hoogtes aan die gang was, het die Engelse 
garnisoene by Chievely en Frere na Colenso 
beweeg met die doel om die burgermag van 
minder as 3,000 man wat daar oor 'n front van 
ongeveer 12 myl breed versprei was en onder die 
bevel van genl. Lucas Meyer gestaan het," ook 
in hul sterlings te hou. Dit was noodsaaklik want 
as die Boere hul krygsmag by Colenso - of 'n 
groot gedeelte daarvan - tydens die Engelse 
aanval op Vaalkrans na Doringkloof sou 



verskuif, kon hulle die Britse stormtroepe in die 
regterflank en rug aanpak en die aanslag op 
Vaalkrans verongeluk. Dat hulle so iets in die sin 
gehad het, was duidelik want reeds op 4 Feb. 
1900 het genl. Lucas Meyer met 'n paar honderd 
man halfpad tussen Colenso en Meuldrif stelling 
geneem, klaarblyklik om veggenl. Smuts te help 
wanneer die Engelse laasgenoemde se stellings 
teenoor Meuldrif sou probeer aanval." 

Gedurende die voormiddag van die 5de het die 
troepe uit Chievely en Frere die Boere stellings 
by Colenso met kanonne genader. Dit het vk. 
Emmett wat in sy stelling oor slegs 120 man 
beskik het, so die skrik op die lyf gejaag dat hy 
om 10.40 vm. in hoe nood aan genl. Meyer berig 
het dat die Britse krygsmag besig was om op te 
ruk, gedeeltelik teen sy eie stelling en gedeeltelik 
teen Hlangwane." Dit het Meyer wat nie ver van 
Doringkloof af met sy "los" kommando pos 
geneem het nie, gereed om veggenl. Smuts te 



2 Vgl. Leyds 716, Telegramme nos. 46 en 56 d.d. 5 
Feb. 1900, en K.G. 340 (iii), p. 7. 
23 Vgl. Leyds 716, Telegram no. 4 d.d. 5 Feb. 1900. 



14 Sien hoofstuk 7, paragraaf 7 hiervoor. 

25 K.G. 340 (iii), p. 102; Leyds 716, Telegram no. 26 d.d. 5 

Feb. 1900. 



hulp te kom, gedwing om na Colenso toe terug te 
jaag ten einde sy eie stellings te gaan verdedig. 

Vir die Boere was dit egter baie gou duidelik dat 
hulle van die krygsmag teenoor Colenso niks te 
vrees gehad het nie, ook nie nadat daar later nog 
2,000 troepe vergesel van 'n groot kanon in twee 
troepetreine opgedaag het nie. Die Engelse het 
nl. niks meer gedoen as om verskillende punte in 
die Boere linie op lang afstand te bombardeer en 
hier en daar 'n skadelose vuurgeveg met maxims 
en kleingewere met die vyand aan te knoop nie. 
Daarna het hulle hul treine, troepe en kanonne 
onder beskerming van hul skeepskanon 
teruggetrek. Regter A. F. Kock het 'n paar 
kanonskote op die terug stomende treine laat 
afvuur en rapport oor die voorval aan die 
Regering gedoen. 26 

Die hele demonstrasie was so futloos dat dit 
genl. Meyer oortuig het dat die vyand geen 
aanval op Colenso sou doen nie. Hy het 



derhalwe gedurende die middag van die 5de 200 
man uit die stellings by Colenso geneem en na 
genl. Smuts se sektor gestuur om laasgenoemde 
te versterk en hulle vroeg die aand persoonlik 
met nog 200 man gevolg." 

4. Die aanslag op Vaalkrans 

Om 7 vm., 'n uur nadat genl. Wynne die 
skynaanval op die Brakfonteinhoogtes ontketen 
het, het die brigades wat Vaalkrans moes 
verower, hul kampe aan die voet van Mount 
Alice en Signal Hill verlaat en met die pad langs 
opgeruk na die smal bog wat die Tugela tussen 
Vaalkrans en die Brakfonteinhoogtes gemaak 
het. Hulle het by Harding se opstal verbygetrek 
en volgens instruksies op so 'n wyse ten ooste 
van pontonbrug no. 2 stelling geneem dat die 
Boere die indruk moes kry dat hulle gereed was 
om oor die pontonbrug op die Brakfontein- 
hoogtes af te storm met die doel om Wynne se 



" 6 Sien Leyds 716, Telegram no. 30 d.d. 6 Feb. 1900 en 
K.G. 340 (iii), pp. 135 en 138. 



' Leyds 716, Telegram no. 58 d.d. 5 Feb. 1900. 




Die Britse kanonne op Swartkop opgestel vir die aanval op Vaalkrans 



troepe wat voor die hoogtes uitgesprei gele het, 
teondersteun. 28 

Die brigades het egter nie daarin geslaag om 
veggenl. Tobias Smuts te mislei nie. Smuts het 
reeds genoeg ervaring van Britse krygstaktiek 
gehad om 'n skynbeweging van 'n voorgenome 
aanval te onderskei en toe hy die troepe na die 
bog toe sien opruk, het hy begryp dat die aanslag 
op Vaalkrans waarop hy horn so lank reeds 
voorberei het, binne enkele ure sou begin. Hy het 
genl. Meyer wat met 'n "los" kommando van 
sowat 300 man op sy linkerflank halfpad tussen 
Colenso en Meuldrif stelling geneem het, dan 
ook dadelik daarvan verwittig en die Boere 
kanonne beveel om die vyand die oortog oor die 
rivier te belet. aa 

Genl. Burger wat deur die vyandelike skyn- 
aanval op die Brakfonteinhoogtes verskalk is en 
blykbaar nie besef het dat Vaalkrans aangeval 
sou word nie, het egter voor 8 vm. aan veggenl. 



Sien Britse amptelike History of the War in South 
Africa, II, p. 410. 
29 Leyds 716, Telegram no. 13 d.d. 5 Feb. 1900. 



Smuts laat weet dat daar nie geskiet moes word 
nie, waarop laasgenoemde om 8 vm. aan horn 
gesein het: 

"Waarom moet er niet geschoten worden? Wij 
(hebben) ons bijna dood gewerkt om klaar (te) 
komen en nu moeten wij niet schieten. Als 
vijand dan alle gelegenheid moet worden 
gegeven zich tegenover ons te versterken, moet 
ik nogmaals aandringen op een versterking van 
zes of acht honderd man. Heliograaf kan niet 
werken. Denkt vijand te beschieten met 
kanonnen die ik hier heb. Antwoord dadelijk."™ 

Voordat 'n antwoord van genl. Burger ontvang 
is, het die Engelse op onmiskenbare wyse 
aangedui dat genl. Smuts se veronderstelling 
aangaande hul planne reg was. Die troepe was 
nog nie behoorlik in die bog ten ooste van 
pontonbrug no. 2 gemonster nie toe teen 9.15 
vm. die twee swaar Britse vesting kanonne op 
die westelike uitloper van Swartkop Vaalkrans 
onder die bomme begin te steek en kort daarna 



'Ibid., Telegram no. 14 d.d. 5 Feb. 1900. 



het ook die vloot- en veldgeskut op Swartkop dit 
ten heftigste begin te beskiet. Die vuur was baie 
swaar en het na 'n uur aanmerklik in geweld 
toegeneem toe ook die ses kanonne van die 63ste 
battery uit die Brakfonteinse omgewing 
teruggetrek en by die 64ste battery in die bog 
voor Vaalkrans geplaas is, van waar dit op 
Vaalkrans losgebrand het met die doel om 
beskerming te verleen aan die sappeurs wat met 
die bou van pontonbrug no. 3 belas was. Daarna 
het dit telkens swaarder geword namate die een 
battery na die ander van voor Brakfontein af 
terug gesleep is om die Britse infanterieaanval 
op Vaalkrans te ondersteun, en met die aanbreek 
van die middag het die Boere op Vaalkrans die 
swaarste bombardement van die hele oorlog 
belewe toe al Buller se kanonne hul aandag 
uitsluitlik op die bombardering van die lang- 
werpige rant toegespits het. Omtrent elke ses 
sekondes het daar 'n bom op die rant ontplof wat 
spoedig na 'n vulkaan gelyk het vanwee die digte 



rook- en stofdampe wat deur die baie barstende 
bomme veroorsaak is. 31 

Gelukkig vir die Boere was Vaalkrans baie yl 
beman. Altesaam het kmdt. Ben Viljoen op die 
deel van die kruin van Vaalkrans wat die 
swaarste beskiet is, net ongeveer 95 burgers 
gehad. Van hulle was slegs 40 of 50 by horn 
persoonlik waar hy op die suidoostelike piek, 
naaste aan die Britse pontonbrug, met 'n bom- 
maxim stelling geneem het. Die ander 45 of 55 
was agter op die sentrale deel van die kruin. Die 
res van die Johannesburgers, 300 of 400 man 
sterk, het oos agter Vaalkrans op Groenkop gele 
en hul linkervleuel het uitgestrek in die rigting 
van Doringkloof. Hulle is aangevoer deur asst.- 
kmdt. Japie du Preez." 



11 Vgl. Britse amptelike History of the War in South 

Africa, II, pp. 410-411; Times History, III, pp. 315-317 en 

319. 

,2 In 'n skriftelike verslag aan genl. Botha, d.d. 8 Feb. 

1900, meld Viljoen dat sy kommando altesaam 500 man 

sterk was en dat hy oor 70 of 80 man op Vaalkrans beskik 

het (sien Preller 1, pp. 69 vv.). In sy herinneringe wat 



Toe kmdt. Ben Viljoen die vyandelike sappeurs 
en waens belaai met skuite en materiaal vir die 
bou van 'n pontonbrug pas na 10 vm. oor die 
kaal vlakte na die rivier toe sien afdaal, moes sy 
moed seker tot in sy skoene gesink het. Met sy 
Pom-pom kon hy niks teen al die Britse batterye 
vermag nie en dit het nie gelyk of genl. Burger 
van plan was om versterkings aan horn te stuur 
nie. Hy en genl. Tobias Smuts, sy bevelvoerder, 
sou dus alleen die intensiteit van die hele Britse 
aanval moes verduur en dit met 850 man! Om 
10.25 vm. het hy dus dringend aan genl. Burger 
gesein en horn meegedeel dat die Engelse in 
aantog was met materiaal om 'n pontonbrug 
teenoor Vaalkrans oor die rivier te bou. "Ik 
wordt in de dwarste in de posities geschoten 
(lees: beschoten) uit boschrand," het hy daaraan 



onmiddellik na die oorlog te boek gestel is, se hy dat sy 
kommando uit 400 man bestaan het en dat hy oor ongeveer 
95 man op Vaalkrans beskik het (B. J. Viljoen, p. 52). 
Laasgenoemde syfer word deur skrywer as die 
betroubaarste aanvaar. Uit sy telegramme tydens die slag 
blyk dat slegs 40 of 50 van hierdie getal by Viljoen self op 
die suidoostelike pick naaste aan die pontonbrug was. 



toegevoeg, dus "Zend dadelijk een of meer 
kanonnen om, anders vrees ik ik kan geen kop 
uitsteken en is al de sloten vergruisd door 
bommen." 33 

Genl. Tobias Smuts het weer dadelik 
versterkings by genl. Meyer aangevra. Om 10.30 
vm. het hy aan Meyer gesein: "Spoed. Duizen- 
den voetgangers komen achter wagen de rivier in 
en hevig aanval zeker. Groote versterking 
noodig," en tien minute later het hy dit opgevolg 
met: 

"Vijand tracht nu met alle kracht schuiten en 
bruggen te leggen tegenover Viljoens positie 
vlak voor kanonnen van Boschrand. Ik heb 
reeds lang order gegeven aan Fransche 
kanonnen om dit te beletten maar tot nog toe 
schieten zij niet. Wat hiervan de rede is, weet 
ikniet."" 



' Leyds 716, Telegram no. 20 d.d. 5 Feb. 1900. 
1 Leyds 716, Telegram no. 21 d.d. 5 Feb. 1900. 




Boere in aksie op Vaalkrans 



Meyer se antwoord was dat die troepe by 
Colenso ook besig was om teen Hlangwane en 
vk. Emmett se stelling wat voorheen deur die 
Ermeloers beset was, op te ruk. Dit het dus gelyk 
of sy aanwesigheid dringend by Colenso vereis 
word ofskoon hy gereed was om Smuts te hulp te 
snel. 35 Van die kant van Colenso af kon daar dus 
nie onmiddellik versterkings verwag word nie, 
en van Spioenkop se kant af, waar almal se 
aandag op die tydstip op die Engelse skynaanval 
op Brakfontein toegespits was, het ten spyte van 
Viljoen se dringende versoek ook niemand 
opgedaag nie. Dit is dan ook twyfelagtig of daar 
uit die oord enige versterkings in die rigting van 
Vaalkrans sou gegaan het as pres. Kruger nie 
persoonlik ingegryp en toegesien het dat daar 
gevolg gegee word aan die instruksies wat die 
Kommandant-generaal die aand tevore op 
aandrang van die President aan genl. Burger 
uitgereik het nie." 



Ibid,, Telegram no. 27 d.d. 5 Feb. 1900. 
Sien hoofstuk 7, paragraaf 9 hiervoor. 



'n Halfuur na middernag die oggend van die 5de 
het die President nl. aan Burger getelegrafeer om 
te verneem of laasgenoemde alreeds gevolg 
gegee het aan die bevel om kmdt. Buys met al sy 
manskappe as versterking aan veggenl. Smuts te 
stuur. Hy het horn daarby laat verstaan dat dit 
onmiddellik moes geskied want die saak kon 
geen uitstel ly nie." 

Burger wat besef het dat hy nie die President se 
bevele kon verontagsaam nie, het toe - blykbaar 
eers teen sonop - aan Buys bevel gegee om met 
sy hele kommando na Vaalkrans te vertrek. Hy 
was egter vies en het aan die President en die 
Kommandant-generaal getelegrafeer dat dit 'n 
"verkeerde set" was om Buys te verskuif want 
nou sou sy doel verydel word om die vyand in 
die rug aan te val. Veggenl. Smuts kon maklik 
uit Colenso versterk gewees het waar meer as 
3,000 man was, in "goede vaste posities die 
een(s) beproefd is". Tewens het hy sy spyt 
daaroor uitgedruk omdat daar van die front af by 
die President gekla is. "Ik dacht de genl. is 



Leyds 716, Telegram no. 2 d.d. 5 Feb. 1900. 



opperbevelhebber hier en hij moet op eigen 
verantwoordelijkheid handelen." Hy wou dan 
ook weet waarom Smuts nie uit Colenso versterk 
kon word nie. 38 

Nog pres. Kruger nog kmdt.-genl. Joubert net 
Burger se telegramme van protes 'n antwoord 
waardig geag en gespanne die uitslag van die 
Britse aanval op die Boere stellings teenoor 
Meuldrif afgewag. 

5. Die verloop van die geveg op 
5 Feb. 1900 

Ofskoon kmdt. Viljoen maar oor 'n klein 
klompie burgers beskik het - manne met 'n swak 
rekord omdat hulle op 21 Okt. 1899 by 
Elandslaagte vir die Engelse gevlug het - het 
hulle baie gou getoon dat hulle nie bang was nie 
en alleen kon veg teen 'n hele Britse divisie met 
72 kanonne as dit moes. 




38 Vgl. Ibid., Telegram no. 11 d.d. 5 Feb. 1900, en K. G. 
350 (iii), p. 87. 



Kmdt. B. J. Viljoen 



Terwyl die Engelse sappeurs die rivier genader 
het, het asst.-kmdt. Japie du Preez sy burgers in 
'n mielieland en in die slote wat die terrein ten 
ooste van Meuldrif deurkruis het, laat oopsprei. 
Groepies van die burgers het die vyand selfs 
tussen die mielies deur bekruip en ongesiens 
gevorder tot op ongeveer 600 of 800 tree van die 
punt af waar die Engelse teen 10.25 vm. die brug 
oor die rivier begin bou het. Daarvandaan af het 
hulle 'n skerp vuur op die sappeurs onderhou, 
geesdriftig ondersteun deur die burgers wat in 
die slote verder agtertoe gele het, en deur Viljoen 
se Pom-pom op die suidoostelike punt van 
Vaalkrans. Die vuur het die werkers baie 
gehinder en nog die kanonne van die 63ste en 
64ste batterye wat dekvuur aan die sappeurs 
moes verskaf, nog die pogings van die 2nd 
Scottish Rifles (wat die kanonne bewaak het) om 
die burgers met hul Lee-Metfords te verdryf, kon 
hierdie lastige vuur stilmaak. Die burgers het dan 
ook etlike ongevalle (volgens die Britse 
amptelike History of the War sowat 10 man) 
onder die sappeurs veroorsaak voordat hulle die 
brug van sowat 70 tree lank na 50 minute voltooi 



gehad het. Die ongevalle syfer sou ongetwyfeld 
hoer gewees het as die walle van die moot 
waarin die rivier gevloei het, nie die Boere se 
uitsig so versper het dat hulle maar min van die 
sappeurs te sien gekry het nie. 39 

Die vuur van die Boere het soveel indruk op 
genl. Lyttelton gemaak, wie se brigade met die 
verowering van Vaalkrans belas was, dat hy dit 
die verstandigste geag het om nie sy troepe oor 
die rivier te probeer stuur voordat al die 
veldbatterye van die Brakfontein omgewing af 
na die bog voor Vaalkrans verplaas en daar 
gereed was om dekvuur aan sy troepe te verskaf 
nie. Ten spyte daarvan dat die aanvoerder van 
die genietroepe, maj. Irvine, reeds om 11.15 vm. 
laat weet het dat die brug klaar was, het hy sy 
troepe suid van die rivier bly hou onderwyl die 
bombardement op Vaalkrans voortdurend bly 
aanswel het. Daardeur het hy aan die Boere ruim 
geleentheid verskaf om te begryp teen watter 



39 Britse amptelike History of the War in South Africa, II, 
p. 410; Times History, III, p. 316; Du Cane, pp. 206-207; 
Nierstrasz, II band 3, p. 755; Knox, p. 111. 



deel van hul linie die Britse aanslag eintlik 
gemik was en is die doel wat die afleidings 
aanval moes dien, nl. om die Boere onder die 
indruk te bring dat die Engelse by Brakfontein 
sou probeer deurbreek en dat die Boere hulle op 
die verdediging van die hoogtes aldaar moes 
inrig, very del. 40 

Eers teen 2 nm., nadat die groot getal Britse 
kanonne die kruin van Vaalkrans vir byna vyf 
uur lank letterlik in 'n hel van barstende bomme 
omskep het, het twee van Lyttelton se bataljons, 
die 1st Durham Light Infantry en die 1st Rifle 
Brigade, op Buller se bevel na die brug toe 
afgedaal en dit in groepies met kort, vinnige 
stormlope oorgesteek. Hulle is hewig bestook 
deur die manskappe van asst.-kmdt. Du Preez 
wat in die mielieland en slote ten suide en 
suidweste van Vaalkrans geposteer was. Die 
vuur het die troepe gedeeltelik in die flank getref 
en om aan die flankvuur te ontkom, het die 
agterste kompanies, nadat hulle oor die brug 



40 Vgl. Times History, III, pp. 316-317; en Du Cane, p. 
207. 



was, links in die rivier moot opgeswenk en, 
bedek deur die hoe walle van die moot, vir sowat 
100 tree of meer in gelid met die rivier op 
beweeg voordat hulle teen die walle uitgeklim en 
na regs ontplooi het. 

Dadelik het die koeels van alle kante af op hulle 
gereen. Volgens Britse bronne het 00k al die 
Boere kanonne op die Drielingkoppe, Kranskloof 
en Vaalkrans op hulle losgebrand, en volgens 
Churchill 00k die by Doringkloof. Laas 
genoemde kanonne het volgens Churchill 'n 
besonder suiwer kartetsvuur op 'n af stand van 
7,000 tree op die troepe onderhou. Kmdt. Ben 
Viljoen verklaar egter in sy verslag van 8 Feb. 
1900 aan genl. Botha "dat door onze kanonnen 
niet een enkele schot gevuurd werd". Net hy en 
sy klompie burgers op Vaalkrans moes die vyand 
in die front weerstaan met 'n enkele Pom-pom en 
hul Mausers en dit terwyl die bomme van sowat 
30-inderdaad was dit 72-Britse kanonne orals 
tussen hulle ontplof het! Die Boere het egter so 
vinnig en so suiwer geskiet dat die troepe nie 
met die stormloop kon volhou nie en weldra 



weer terug gesteier het tot in die moot van die 
rivier waar daar skuiling was. Hulle het 
verskillende dooies en gewondes tussen die 
mielies agtergelaat, o.a. een van hul offisiere, 
kapt. Johnson-Smyth. 

In die moot het kol. A. L. Woodland sy 
manskappe hergroepeer en weer met die nodige 
moed vir die bestorming van Vaalkrans besiel. 
Die pogings van 'n Boere kanon - klaarblyklik 
Viljoen se Pompom - om die troepe agter die 
hoe wal van die moot by te kom en verskrikking 
onder hulle te saai, was vrugteloos. Die bomme 
het oor die koppe van die troepe heen getrek en 
in die rivier geval, en weldra was Lyttelton se 
stormtroepe gereed om die aanval te hervat. 
Hulle het vir nog 'n halfmyl verder in die moot 
opgedraf waar die Boere hulle nie kon sien nie 
en toe oor 'n wye front op Vaalkrans afgestorm - 
die Durham Light Infantry links teen die steil 
helling op en die Rifle Brigade regs oor Munger 
se plaas om 'n aantal burgers van asst.-kmdt. Du 



Preez wat die aanval van Munger se opstal af 
bemoeilik het, te verdryf. 41 

Die Johannesburgers het soos leeus geveg en 
deur hul dapper gedrag die smet volkome 
uitgewis wat hulle sedert die slag by Elands- 
laagte aangekleef het. Toe die Engelse uit die 
rivier moot uitkom, het die klompie burgers op 
Vaalkrans met 'n geweldige frontvuur uit hul 
maxim kanon en Mauser op hulle losgebrand, 
vasberade om hulle terug te werp. Die een na die 
ander van die burgers is buite aksie gestel deur 
die oorweldigende kanonvuur wat die Engelse op 
Vaalkrans onderhou het, maar aan padgee het die 
oorlewendes nie gedink nie. Hulle is dapper van 
die linkerflank af ondersteun deur die manne van 
asst.-kmdt. Du Preez en veggenl. Smuts wat die 
Britse troepe in die regterflank en in die rug 
beskiet het, nie alleen met hul Mausers nie maar 
ook met 'n Pom-pom. Laasgenoemde was op 'n 
koppie onderkant Doringkloof opgestel. Hierdie 



41 Vgl. Britse amptelike History of the War in South 
Africa, II, p. 411; Du Cane, p. 209; Times History, III, pp. 
317-318; Churchill, p. 356; Preller 1, pp. 69 vv. 




Britse geweer skuts besig om steun vuur aan die stormtroepe te verleen 



vuur in die Britse flank en rug was so lastig dat 
Lyttelton al die maxims van sy brigade by die 
pontonbrug saamgetrek en daarmee op die 
vyandelike stellings ten ooste van Vaalkrans 
losgebrand het. 

Die poging om Du Preez en Smuts se manne 
deur die gekonsentreerde maxim vuur die swye 
op te le, was egter tevergeefs. Die enigste sukses 
op hierdie flank is dan ook deur die manne van 
die regterhandse half bataljon van die Rifle 
Brigade behaal wat Munger se opstal met 'n 
bajonet stormloop verower en die Boere aldaar 
in die rigting van Groenkop teruggedryf het. Die 
troepe het dit egter nie gewaag om hulle te 
probeer agtervolg nie. Van Munger se opstal af 
het hulle slegs 'n vuurgeveg met die burgers in 
die omgewing van Groenkop onderhou. 

Die verbete teenstand van die Boere wat 
Lyttelton se troepe, besig om Vaalkrans te 
bestorm, vir 'n tweede en ook 'n derde maal in 



die rigting van die rivier teruggedryf het, 42 het 
Buller onder die indruk gebring dat die mag wat 
die Boere stellings verdedig het, besonder sterk 
en goed verskans was. Hy het derhalwe 'n 
opdrag wat hy voor die aanvang van die geveg 
aan genl. Hildyard uitgereik het, nl. om met die 
oog op die beskerming van Lyttelton se 
regterflank Groenkop te bestorm en te beset, 
verander. Hy het Hildyard, wie se voorste 
bataljon, die Devons, reeds oor die rivier was, 
vergesel van twee kompanies van die East 
Surrey, gereed om Groenkop te bestorm, nl. nou 
beveel om van die verowering van Groenkop af 
te sien. Die deel van sy brigade wat reeds oor die 
rivier was, moes nou maar die agterste twee 
bataljons van Lyttelton se brigade (die 3rd 
King's Royal Rifles en die 2nd Scottish Rifles) 



42 Sien berigte in die Standard and Diggers' News van 12 
en 13 Feb. 1900 asook Ben Viljoen se rapport d.d. 8 Feb. 
1900 aan genl. Botha (Preller 1, pp. 69 vv.) en B. J. 
Viljoen, Mine Herinneringen uit den Anglo-Boerenoorlog, 
p. 52. Die Britse bronne verswyg die feit dat die 
stormtroepe drie maal van Vaalkrans af teruggedryf is. 



help om Lyttelton se voorste twee bataljons te 
ondersteun met die verowering van Vaalkrans. 43 

Die verandering van die instruksie het Lyttelton, 
wie se voorste bataljon op die tydstip in 'n laagte 
aan die voet van Vaalkrans platgeval en 
ondersteuning bitter nodig gehad het," byna in 
'n groot verleentheid laat beland. Hildyard het 
nl. na die ontvangs van Buller se instruksies aan 
sy manne gese dat "the attack was off. Dit het 
Lyttelton se agterste bataljons ter ore gekom en 
onder die indruk gebring dat die aanval op 
Vaalkrans afgelas was met die gevolg dat hulle 
stil aan die rivier bly le het in plaas van vorentoe 
te storm om die twee voorste bataljons te 
ondersteun. Eers nadat Lyttelton aan Buller laat 
weet het dat hy die twee bataljons dringend 
nodig gehad het om met die aanval behulpsaam 



43 Vgl. Britse amptelike History of the War in South 
Africa, II, pp. 411-412; Times History, III, pp. 318-319; 
Du Cane, p. 209; E. Blake Knox, pp. 112-113; Davitt, pp. 
367-368; B. J. Viljoen, pp. 52-53. 

44 Du Cane, p. 209 



te wees, het Buller hulle vorentoe laat storm. 
Hulle is gevolg deur die Devons." 

Die stormloop van die versterkings het dadelik 
die aandag van die groepie verdedigers van 
Vaalkrans - wat nou heftiger as ooit tevore 
gebombardeer is - in beslag geneem. Die gevolg 
was dat die twee bataljons aan die voet van 
Vaalkrans die geleentheid gekry het om uit hul 
rusplek aan die voet van die rant op te spring en 
teen die helling uit te storm. Die oormag was 
groot en die Britse bomme het in groot getalle op 
die Vaalkrans kruin ontplof maar die 95-tal 
Johannesburgers, van wie gedurende die geveg 
29 gesneuwel het en 24 - een waarvan later 
beswyk het - gewond is, het met die grootste 
vasberadenheid bly vuur in 'n verbete poging om 
die vyand wat reeds 400 tree van Viljoen se 
stelling af was, terug te dryf. Toe, aldus kmdt. 
Ben Viljoen, 

"barstte een lyddietbom vlak boven onze 
hoofden, vier der burgers langs mij werden 



Sien Times History, III, pp. 318-319. 



verpletterd en mijn geweer werd aan stukken 
geslagen. Het was alsof er een pot kokend vet 
uit elkaar sprang en gedurende eenige 
oogenblikken was ik bewusteloos. Men bracht 
mij met een teug cognac en water, wat ik 
steeds in een veldflesch bij mij droeg, spoedig 
weder bij, en toen ik rondkeek, was de vijand 
bezig om van drie kanten het kopje te 
beklimmen" 46 

Daar was net een uitkoms as Viljoen en die paar 
man wat hy nog by horn gehad het, nie almal 
krygsgevangenes wou word nie en dit was om 
baie vinnig terug te val na waar daar weer 
skuiling te kry was. Hy was egter vasberade om 
nie sy Pom-pom in die hande van die vyand te 
laat val nie. Dit het vinnige dinkwerk vereis te 
midde van die ontploffende Britse projektiele 
maar in die situasie het Viljoen getoon dat hy 
een van die voortreflikste Boere offisiere was. 
Ten spyte daarvan dat hy nog nie van die 
bomskok herstel het wat hy kort tevore opgedoen 
het nie, het hy korrek geoordeel oor hoe daar 



onder die moeilike omstandighede opgetree 
moes word. 

Hy het die oorblyfsels van sy groepie beveel om 
'n gekonsentreerde vuur op die kakies te open 
wat die naaste was aan die roete wat hy moes 
volg om sy Pom-pom buite gevaar te kry, en toe, 
so vertel Michael Davitt, 

"at the given signal out dashed the limber, 
with horses lashed into a furious gallop, 
tearing over the open space, in a wild and 
frantic rush for safety". 

Bomme het links en regs, voor en agter, random 
die span perde met die kanon ontplof en die 
drywers en bediening van die kanon is letterlik 
gedra deur die koeels wat van alle kante af op 
hulle afgevuur is, maar soos blits was hulle 
onder die Engelse uit. Die toneel was 
onvergeetlik. Dit het herinner aan die renjaers 
van die Romeinse tydperk war met geboe rue op 
hul karre gestaan het met die perde in voile vaart 
op weg na die wenpaal. 



B. J. Viljoen, pp. 53-54. 



Die kanon het egter nie ver gejaag nie. Agter die 
naaste beskutte koppie het Viljoen die stuk laat 
afhaak en op 'n af stand van 1,700 tree weer vuur 
daarmee op die Engelse geopen om ook die 
burgers wat nog op Vaalkrans was, se terugtog te 
dek. Die dapper optrede van Viljoen en sy 
manne het so 'n indruk op die vyand gemaak dat 
van die tommies wat dit aanskou het, nie kon 
nalaat om die Boere toe te juig nie. 47 

Toe die voorste bataljons van Lyttelton se 
brigade tussen 4 en 4.30 nm. juigend op die 
kruin van Vaalkrans verskyn, was die Boere 
weg. Net 'n vyftal van die Johannesburgers wat 
die aftog van hul maats tot op die laaste sekonde 
verdedig het, was nog daar aanwesig in die 
omgewing waar die gesneuweldes, sterwendes 
en gewondes van Viljoen se manskappe gele het, 
en hulle is onmiddellik gevange geneem. 

Buller meld in sy amptelike verslag oor die 
geveg; 



"that among the men on the hill were several 
armed kaffirs. Lieutenant Lamb ton of the 
Durham Light Infantry was wounded by one 
and during the day we had ocular 
demonstration that the stories we had heard of 
the enemy arming natives to fight against us 
are not untrue";* 8 

en Churchill meld in die verband dat "Among 
those who remained to fight to the last were five 
or six armed Kaffirs, one of whom shot an 
officer of the Durhams. To these no quarter was 
given"/' 

Die Boere het dwarsdeur die oorlog volgehou 
om te ontken dat hulle ooit Bantoes bewapen het 
en dit was ook in stryd met hul wette en hul 
beleid. Hulle het die Bantoes nooit opgelei in die 
gebruik van vuurwapens nie en ook nooit 
vuurwapens aan hulle uitgereik nie. Bantoes is in 
die oorlog wel deur die Boere gebruik om slote 
te grawe, verskansings te help bou en die Boere 



47 Vgl. o.a. Michael Davitt, p. 368; Knox, p. Ill; en A. 
Conan Doyle, The Great Boer War, p. 270. 



' South Africa Despatches, Supplementary, p. 4. 
' Churchill, p. 357; vgl. ook Knox, p. 114. 



as persoonlike bediendes of agterryers te 
vergesel. Dit wil skrywer voorkom of 'n paar 
van die agterryers na die vlug van die Boere van 
hul base se gewere opgetel het om die Boere 
daarmee te volg, dat hulle daarmee deur die 
Engelse betrap is en dat luit. Lambton gewond is 
deur een van die inboorlinge wat hy glo wou 
help. 50 Uit die dokumente in die Transvaalse 
argief kon in elk geval geen aanduiding gevind 
word dat die Boere gewapende inboorlinge teen 
die Engelse by Vaalkrans of elders gebruik het 
nie. 

Die offers wat die aanval die Engelse gekos het, 
was veel swaarder as die ongevalle wat die 
Boere gely het. Sowat 160 man van die Durham 
Light Infantry en Rifle Brigade het volgens 
Britse amptelike gegewens gedood, sterwende of 
gewond op die slagveld agtertoe gele en 
ondertussen was asst.-kmdt. Japie du Preez en sy 
manskappe nog steeds besig om te maai onder 
die drietal bataljons wat op die voetspore van die 



veroweraars van Vaalkrans op die rant afgepyl 
het om hulp te gaan verleen." 

Vir 'n halfmyl het die twee voorste bataljons oor 
die kruin ooswaarts gestorm, die Durham Light 
Infantry links en die Rifle Brigade regs, toe kon 
hulle nie meer nie. Vanaf 'n hoogte op hul 
linkerflank het die Standertonners en Johannes- 
burgers wat daar geposteer was, skielik ten 
heftigste op hulle begin skiet terwyl hulle 
onverwags reg in die front op 2,000 tree af stand 
met 'n swaar en suiwer maxim vuur begroet is. 
Dit was so hewig en so goed gemik dat hulle 
dadelik moes terugval tot agter die kruin wat 
hulle pas tevore met juigkrete bestyg het, en bo 
teen die helling skuiling agter die klippe moes 
soek. Hierdie swaar frontvuur was afkomstig van 
niemand anders nie as van Ben Viljoen wat in 'n 
sloot digby Groenkop weer 'n goeie stelling vir 
sy Pom-pom ontdek en besluit het om sy 
agtervolgers daarvandaan af weer te probeer 
terugskiet. Hy is geesdriftig ondersteun deur die 



1 Burleigh, p. 378. 



51 Vgl. Britse amptelike History of the War in South 
Africa, II, pp. 411-412; en Times History, III, pp. 319-320. 



Boere artilleriste op Spioenkop (eintlik die 
Drielingkoppe), Brakfontein en Groenkop en 
deur die Boere skerpskutters op en voor 
Groenkop. 52 

Vir Lyttelton was daar onder die omstandighede 
geen ander weg oop as om alle verdere aanvals 
bewegings te staak en sy troepe op Vaalkrans te 
gebruik om die verowerde gebied te verdedig 
nie. Hy het sy voorste twee bataljons dus so goed 
as wat hy kon agter die rotsige kruin van die 
suidwestelike helfte van Vaalkrans laat oopsprei 
met front na die ooste - buite gesig van Viljoen 
se gevaarlike maxim - en hulle aangese om hulle 
gedurende die nag daar in te grawe, die Durham 
Light Infantry op die linker- en die Rifle Brigade 
op die regterflank. Die twee agterste bataljons 
wat intussen ook die rant bereik het, het hy met 
front na die noorde in twee linies links in die rug 
van die Rifle Brigade gestasioneer. Hulle moes 
hulle daar deeglik verskans om die linkerflank 



van die Rifle Brigade (waarvan die noordelik 
punt front na die noorde gemaak het) te 
ondersteun as die Boere op die noordoostelike 
piek van Vaalkrans dit in die sin sou kry om 
Vaalkrans van die noordekant af te probeer 
herower. In die voorste linie, direk agter die 
troepe van die Rifle Brigade, was die King's 
Royal Rifles en 'n ent agter hulle die Scottish 
Rifles. 

Die bataljon Devons van Hildyard se brigade het 
Lyttelton gebruik om die regterflank van die 
Rifle Brigade in 'n suidelike rigting te verleng 
ten einde sy posisie te beskerm teen aanvalle van 
die kant van Doringkop, Skietdrif en die 
suidelike deel van Groenkop. Hul linie het dus 
uitgestrek vanaf die suidoostelike voet van 
Vaalkrans deur 'n sloot tot verby die opstal op 
Munger se plaas, en het front na die ooste en 
suidooste gemaak." 



52 Vgl. Times History, III, p. 320; Viljoen se verslag, d.d. 8 
Feb. 1900, in Preller 1, pp. 69 vv.; en Britse amptelike 
History of the War in South Africa, II, p. 412. 



Britse amptelike History of the War in South Africa, II, 
pp. 412-413. 



Kmdt. Ben Viljoen was hoogs verontwaardig 
omdat hy deur die Britse oormag gedwing is om 
die kruin van Vaalkrans te ontruim. Tremens die 
Boere mag was volgens sy mening heeltemal 
sterk genoeg om die Engelse te keer as elke man 
maar net sy plig gedoen het en aan horn die 
ondersteuning gegee is waarvoor veggenl. Smuts 
reeds dae lank en hy persoonlik reeds sedert die 
oggend gepleit het. Om 5.15 nm. het hy dan ook 
verontwaardig aan genl. Meyer en aan die 
Kommandant-generaal getelegrafeer: 

"Sedert daglicht vanochtend is mijn posities 
gebombardeerd en de vijand ongestoord 
toegelaten rondom mij heen te trekken met 
kanonneri en mij van de zijde en van achter te 
schieten en de meeste mijner burgers te 
dooden en wonden. Ik vraagde tevergeefs dat 
kanonnen mij moet helpen. Ik helpte de 
Fransche en groote kanon te plaatsen en de 
andere kanonnen die bijkwam, bleef op mijlen 
afstand staan. Ik was eindelijk verplicht met 
groot maxim te retireeren en van een verder 
plaats heb ik vijand over de rand gejaagd die 



zij van ons genomen hadden, hoewel zij er 
nog in zijn aan andere kant. Ook werd een 
brug voor de oogen der kanonnen gebouwd. 
Dit is behandeling die ik krijgt en dan wordt 
vaak Johannesburg uitgekreet voor lafhartig. 
Mijne dooden en gewonden is in de handen 
der vijand." 54 

In 'n ander kort verslag wat hy die aand om 
10.35 nm. aan die Kommandant-generaal gesein 
het, het hy gemeld: 

"Vijand is deze kant en nog in bezit van twee 
kopjes. Zij komen in groote macht steeds door 
rivier en ik weet niet hoe het morgen zal 
lijken. Ons zal best doen. ... Tot op dit 
oogenblik krijg ik geen versterking. Die 
aankomende ligt boven op de bergen. Zend 
toch dadelijk een dokter. Dr. Shaw is alleen 
en kan niet alles behartigen. Er zijn treurige 
en akelige wonden."" 



Leyds 716, Telegram no. 49 d.d. 5 Feb. 1900. 
K. G. 340 (iii), p. 110. 



Veggenl. Smuts was net so vies soos blyk uit die 
telegramme wat hy aan genl. Meyer gestuur het. 
Die eerste wat om 4.35 nm. afgesend is, het 
gelui: 

"Vijand heeft ronde kopje bij Standerton 
positie genomen. Versterking te laat 
aangekomen. Weet niet of ik het weer zal 
kunnen terug nemen. Kanonnen bij genl. 
Burger doen niets zoover ik kan uitvinden. De 
geheele vijandelijke macht valt op mij aan en 
ik krijg geen versterking. Ik zal mijn plicht 
doen, broeder, en God helpe mij . Indien ik het 
verliest, is het niet mijne schult. Gedenk wat 
ik heb gezegt." 56 

Om 5.10 nm. het hy dit opgevolg met die 
volgende berig: 

"Vijand een groot gedeelte van onze posities 
genomen. Ik heb te vergeefs versterking 
gevraagd en gesmeekt. ... Vijand trekt nog 
steeds om mij aan en ik heb geen hulp. 
Boomkopje waar Viljoens maxim stond, in 



genomen. Onze menschen vechten nog maar 
zij zijn weiniger."" 

Toe genl. S. W. Burger, wat daarvoor 
verantwoordelik was dat Smuts se stellings nie 
tydig versterk is nie, die berig ontvang dat die 
Boere uit die suidelike deel van hul stellings op 
Vaalkrans verjaag is en dat die stellings nou in 
Britse hande was, het hy dadelik 'n telegram aan 
die Kommandant-generaal gestuur om horn te 
probeer wysmaak dat dit nie sy skuld was dat 
sake so 'n wending geneem het nie. Hy het, so 
het hy beduie, kmdt. Buys reeds vroeg die 
oggend met al sy manskappe na Smuts se stelling 
laat vertrek en later die dag ook 45 manskappe 
van die kommando Lydenburg en 100 van die 
kommando Ermelo daarheen gestuur. Die laaste 
twee groepe is egter te laat weg nieteenstaande 
Burger reeds om 11 vm. aan kmdt. D. Joubert 
bevel gestuur het om versterking s na Vaalkrans 
te stuur. Die skuld vir die feit dat die versterk- 
ings nie betyds aangekom het nie moes dus nie 
op sy, Burger, se skouers geplaas word nie maar 



Leyds 716, Telegram no. 42 d.d. 5 Feb. 1900. 



' Ibid., Telegram no. 45 d.d. 5 Feb. 1900. 



wel op die van die kommandant want hy was te 
stadig. 58 

Die Kommandant-generaal wat na afloop van die 
Britse skynaanval die oggend van genl. Burger 
'n telegram ontvang het waarin berig is dat die 
vyand by Potgietersdrif deur Burger se swaar- 
geskut teruggedryf is, was nie in 'n luim om met 
die halsstarrige generaal te argumenteer oor wie 
die skuldige was vir die ontstaan van die kritieke 
toestand nie. Hy wou weet hoekom Burger se 
kommando's nie by die sg. vlug van die Engelse 
dadelik opgeruk het om Viljoen en Smuts te gaan 
help om hul stellings te behou nie en waar 
hoofkmdt. Prinsloo en die kommando's Heilbron 
en Senekal was dat hulle nie help nie. Trouens as 
die Engelse by Vaalkrans sou deurbreek en die 
burgers daar sou moes vlug soos reeds gedeel- 
telik die geval was, sou al die ander Boere 
stellings tog ook onhoudbaar word. Daarom 
moes alle hulp wat moontlik gemis kon word, 
dadelik opruk om Vaalkrans te herower. Die 
Engelse moes van die rant af verdryf word. Dit 



was "spytig genoeg" dat die Boere se gesneuwel- 
des en gewondes reeds in vyandelike hande was. 
Dus, het hy sy telegram aan genl. Burger 
afgesluit, "laat toch all hulp gaan. De positie 
moet teruggenomen worden of onze zaak gaat 
verloren want de vijand zal vannacht met al zijn 
macht door stroomen ziende dat daar zijn beste 
kans is." 50 

Aan genl. Smuts het hy gesein dat hy uit 
vertroubare bron verneem het dat die Engelse die 
nag 'n aanval op sy stellings sou doen. 

"Daarom, weest toch op uwe hoed(e). Weest 
erop bedacht en laat uw posities sterker dan 
ooit des nachts bewaakt wezen. Roep toch 
onze burgers tot de woorden van onzen Heer: 
Waak, waak opdat gij niet in verzoeking 
komt. Zeg ook aan hen Genl. Botha zal ook 
nog heden avond bij u komen." 6 " 

Ten slotte het hy aan hoofkmdt. Prinsloo 
getelegrafeer dat as die verlore stellings nie 



: Ibid., Telegram no. 57 d.d. 5 Feb. 1900. 



' Leyds 716, Telegram no. 56 d.d. 5 Feb. 1900. 

dieselfde dag nog herower word nie die Engelse 
troepe wat nog steeds daarheen toestroom, dit die 
volgende oggend so sterk beset sou he dat die 
Boere langs die hele linie sou moes terugval en 
wat sou dan van die groot kanon word? Prinsloo 
moes dus alle moontlike versterkings in die stryd 
werp en die groot kanon probeer red sodat dit nie 
in die hande van die vyand val nie. 61 

Pres. Kruger het sy ou krygsmakker kragdadig 
ondersteun en om 7.57 nm. kort en bondig aan 
genls. Cronje, Prinsloo, Burger en Meyer gesein: 

"Ik heb telegram van Genl. Smuts aan Genl. 
Meijer gezien. Een ieder moet toch zooveel 
en zoo spoedig mogelijk Smuts ter hulpe 
Snellen."" 

6. Bedrywighede gedurende die nag van 
5 Feb. 1900 

Van die Britse aanval gedurende die nag 
waarvoor die Kommandant-generaal gevrees het, 
het egter niks gekom nie. Trouens die 



Ibid., Telegram no. 53 d.d. 5 Feb. 1900. 
' Ibid., Telegram no. 54A d.d. 5 Feb. 1900. 



Johannesburgers in die front en op die 
linkerflank van Lyttelton se troepe was so 
bedrywig dat Lyttelton die indruk gekry het dat 
die Boere voornemens was om Vaalkrans 
gedurende die nag te probeer herower. 

Telkens na sononder het Ben Viljoen se Pom- 
pom wat ingestel was op die suidelike deel van 
Vaalkrans waar Lyttelton se troepe was, sy 
eenponder bommetjies tussen die troepe geplant 
en later in die nag het ook van die burgers op die 
noordelike deel van Vaalkrans die Britse 
stellings genader en dit met hul Mausers onder 
vuur geneem. Volgens Bennett Burleigh het die 
burgers die gras op die deel van Vaalkrans waar 
die Engelse was aan brand gesteek sodat hulle 
die troepe in die vuurgloed kon sien. Die pogings 
van die Engelse om die Boere met hul Lee- 
Metfords terug te skiet, was vrugteloos en het 
Lyttelton gedwing om sy manskappe behoorlik 
te verskans sodat hulle in staat sou wees om die 
kruin teen 'n vyandelike aanval te verdedig. Die 
troepe is dus aangese om orals loopgrawe op die 
kruin uit te haal en dwarswalle te pak wat aan 



hulle doeltreffende skuiling sou bied om die 
Boere terug te skiet as hulle die rant sou probeer 
bestorm - 'n taak wat die troepe die hele nag 
besig gehou het. Dit was harde werk wat nog 
moeiliker gemaak is deur die feit dat die 
tommies se ingrawings gereedskap - die Wallace 
spade - ondoeltreffende was vir werk op 
bergagtige terrein. Bowendien is die soldate 
voortdurend deur 'n onsigbare vyand beskiet en 
die offisiere het dus ontsaglik veel moeite gehad 
om hul manskappe wat reeds uitgeput was na die 
harde geveg van die dag, te beweeg om die hele 
nag deur wakker te bly om verskansings te 
maak. 63 

Solank as wat die Engelse besig was om hulle op 
die verowerde deel van Vaalkrans in te grawe, is 
die Boere kommando's in die bedreigde sektor 
ten ooste van Brakfontein aansienlik versterk. 
Om 2.10 nm. het die voorhoede van die 
versterkings war deur genl. Burger uit die gebied 
ten weste van Brakfontein gestuur is - t.w. kmdt. 



Buys met 100 man van die kommando 
Heidelberg - hulle by veggenl. Smuts aangemeld 
en gedurende die nag het ook die ander burgers 
uit die sektor - bestaande uit 320 Heidelbergers 
en 145 burgers van die kommando's Lydenburg 
en Ermelo - in die omgewing aangekom. Hoe 
laat en waar presies hulle stelling geneem het, is 
uit die dokumente nie duidelik nie maar om 
10.35 nm. was hulle nog nie by veggenl. Smuts 
nie." 

Van die kant van Colenso af het genl. Lucas 
Meyer gedurende die loop van die middag 200 
man na genl. Smuts gestuur en hulle met die 
aanbreek van die aand persoonlik met nog 200 
man gevolg." Ook het wn. kmdt. Uys van die 
Pretoria laer by Ladysmith 200 en die 
waarnemende kommandant van Utrecht 40 tot 50 
man na die Tugela gestuur." 



63 Britse amptelike History of the War in South Africa, II, 
p. 413; Du Cane, p. 212; Burleigh, p. 381. 



64 Sien Leyds 716, Telegram no. 37 d.d.5 Feb. 1900; en 
K.G. 340 (iii), p. 107. 

65 Leyds 716, Telegram no. 58 d.d. 5 Feb. 1900. 

66 K.G. 350 (iii), pp. 36 en 68. 



Die twee Franse veldkanonne wat genl. Burger 
onder bevel van maj. J. F. Wolmarans uit sy 
stellings geneem en aan genl. Smuts gestuur het, 
het reeds voor 1.10 nm. by hul bestemming 
aangekom maar kon nie onmiddellik in posisie 
geplaas word nie aangesien daar nog eers 
geskikte posisies vir hulle gesoek moes word. 67 
Hulle is uiteindelik op die westelike punt van 
Doringkloof, noord van Groenkop, opgestel. Ben 
Viljoen se Pom-pom is in 'n beter posisie op die 
oostelike punt van Kranskloof (of teen die 
noordelike helling van Groenkop) geplaas terwyl 
die volgende dag nog 'n Krupp van die Boere se 
regterflank af verskuif is na 'n stelling 3,000 tree 
noord van Vaalkrans." Ten slotte kon 'n vesting 
kanon van 155 mm kaliber wat die vorige aand 
deur hoofkmdt. Prinsloo na die gevegsterrein 



67 Leyds 716, Telegram no. 34 d.d. 5 Feb. 1900. 
8 Vgl. Britse amptelike History of the War in South 
Africa, II, pp. 413-414; Times History, III, pp. 321-322; 
Du Cane, p. 212; en Nierstrasz, II band 3, p. 756. Die 
verskillende bronne is dit nie met mekaar eens en ook nie 
heeltemal duidelik oor hoe die Beerekanonne geposteer 
was nie. 



gestuur is, uiteindelik in posisie geplaas word. 
Die kanon het betyds in veggenl. Smuts se 
hoofkwartier by Doringkloof aangekom om aan 
die geveg van die 5de deel te neem maar dit kon 
nie gedurende die dag tydens die geveg teen die 
helling van Doringkop uitgesleep en in die 
kanonskans wat op die kruin van die kop opgerig 
was, geplaas word nie. Nie alleen was dit te 
swaar om met die nodige spoed na sy skans 
vervoer te word nie maar een van sy wiele was 
bowendien ook nog stukkend en moes eers 
herstel word. Nadat dit donker geword en die 
geveg weggesterf het, het die Boere egter aan die 
werk gespring en voor 9.30 die aand was Long 
Tom in sy nuwe skans, gereed om die vyand op 
onaangename wyse te verras. 6 " 

Toe die 6de aanbreek, was die Boere mag wat 
die Engelse by Vaalkrans moes keer, dus ruim 
1,000 man sterker as die aand tevore en het hulle 
ook oor minstens drie kanonne meer beskik, 
waaronder 'n swaar vesting kanon. Hulle is in 'n 



69 Nierstrasz, II band 3, p. 756; Times History, III, p. 321; 
Leyds 716, Telegram no. 34 d.d. 5 Feb. 1900. 



halwe sirkel rondom die verowerde deel van 
Vaalkrans opgestel in 'n uitstekende posisie om 
die vyand baie swaar te teister. 

Teen dagbreek het ook genl. Louis Botha in 
veggenl. Smuts se laer aangery gekom en die 
bevel oor die Boere mag aan die Tugela oor- 
geneem. 70 

As Viljoen nie sulke verbete teenstand gebied 
het aan die troepe wat Vaalkrans bestorm het nie, 
sou die Engelse miskien nog op die 5de daarin 
geslaag het om deur die Boere linie na 
Ladysmith toe deur te breek. Trouens voor die 
aanvang van die geveg het, soos bo vermeld, 
Buller aan Hildyard opdrag gegee om Groenkop, 
ten ooste van Vaalkrans gelee, stormenderhand 
deur die Devons te laat verower ten einde 
Lyttelton se regterflank daarvandaan af te 
beskerm en die poort tussen Vaalkrans en 
Groenkop oop te hou sodat die lste kavallerie 
brigade onder kol. J. F. Burn-Murdoch en genl. 
Hart se brigade daar kon deurtrek na die vlakte 



agter die heuwelketting waarop die Boere 
stellings gelee was. 7 ' Daardeur sou hy in die rug 
van die Boere stellings gekom het. 

Toe Buller egter bespeur teen watter swaar vuur 
Lyttelton se troepe hulle vasloop en dat die vuur 
nie alleen van Vaalkrans self af kom nie maar 
dat die verdedigers van Vaalkrans baie sterk van 
die kant van Groenkop en Doringkloof af 
ondersteun word, het hy tot die slotsom gekom 
dat die gebied ten ooste van Vaalkrans deur 
swaar vyandelike magte beset was. Hy het 
gevrees dat die mag so sterk en so goed verskans 
was dat hulle Hildyard se frontaanval op 
Groenkop met groot verlies sou terugslaan en dat 
hy, Buller, daarna weer eens deur die Britse pers 
en publiek gekritiseer sou word omdat hy 'n 
bataljon of brigade teen 'n verskanste Boere 
stelling laat opruk het wat hy nie vooraf verken 
het nie en wat hy ook nie doeltreffend met sy 
veldartillerie kon beskiet nie. Dit het dus vir 
Buller verstandig gelyk om eers Vaalkrans te 



'" Sien Barnard, p. 115. 



Britse amptelike History of the War in South Africa, II, 
p. 412; Times History, III, pp. 318-319. 



verower en met swaargeskut te beset voordat hy 
daartoe oorgaan om Groenkop aan te val. Dit sou 
tremens ook in ooreenstemming wees met die 
instruksies wat hy op 3 Feb. 1900 uitgereik het. 
Daarom het hy Hildyard, toe laasgenoemde besig 
was om die Devon's oor die pontonbrug te laat 
gaan vir die bestorming van Groenkop, gelas om 
die bataljon regstreeks teen Vaalkrans in te werp 
en van die aanval op Groenkop af te sien. 72 

Na die verowering van die suidelike deel van 
Vaalkrans het daar egter by Buller twyfel 
opgekom oor die wenslikheid om vervolgens op 
Groenkop toe te tas. Die aanwesigheid van die 
Boere op die noordelike piek van Vaalkrans het 
'n bedreiging vir sy troepe op die suidelike deel 
van die rant gevorm en dit wenslik gemaak om 
die Militere situasie nog eens te oorweeg. 
Gevolglik het hy lt.-kol. C. a Court teen son- 
onder na Vaalkrans toe gestuur om die kop te 
besigtig en aanbevelings te doen oor hoe verder 
opgetree moes word. 



A Court het die kruin met donker bereik en na 
samesprekings met Lyttelton aan Buller 
gerapporteer. Hy het aanbeveel dat noudat die 
suidelike deel van Vaalkrans in Britse hande 
was, Buller horn ook moes toespits op die 
verowering van Groenkop soos die plan oor- 
spronklik was ten einde aan die troepe die nodige 
beweegruimte te verskaf. Groenkop moes dus 
bestorm word sodra die oggend aanbreek. Verder 
het hy aanbeveel dat daar kanonne oor die rivier 
gebring moes word om die besetting van 
Vaalkrans beter te ondersteun en ten slotte dat 
daar nog 'n pontonbrug (no. 4) onmiddellik aan 
die voet van Vaalkrans oor die rivier gebou 
word." 

Buller wou egter nie instem met die plan om 
verder teen Groenkop op te ruk voordat hy seker 
was dat so 'n aanval nie op 'n fiasko soos by 
Colenso of Spioenkop sou uitloop nie en het 
derhalwe besluit om die dag af te wag voordat hy 
verdere aanvalsplanne oorweeg." Gevolglik het 



7 " Sien hierdie hoofstuk in die gedeelte voor paragraaf 6 
hiervoor. 

hy gedurende die nag niks meer gedoen as om 
twee 12ponder-vlootkanonne van Potgietersdrif 
af te laat kom en hulle saam met sy twee 5-duim- 
vestingkanonne teen 'n noordelike uitloper van 
Swartkop in posisie te plaas met die oog op 'n 
kragtiger bombardering van die Boere stelling 
nie. 

Sy huiwering om a Court se wenk op te volg en 
Groenkop aan te val, is begryplik. Immers dit 
was vir Lyttelton en sy troepe gou duidelik dat 
Vaalkrans nie die goeie en veilige artillerie 
stelling was wat Buller geglo het dat dit sou 
wees op grond van die inligting wat vooraf aan 
horn verskaf is nie. Die hellings van die rant was 
so steil en rotsagtig dat daar geen kanonne teen 
uitgesleep kon word nie en bo-op die verowerde 
deel van die kruin was daar nie 'n enkele 
kanonstelling van enige praktiese waarde nie. 76 
Die verowerde deel van Vaalkrans het dus nie 



75 Britse amptelike History of the War in South Africa, II, 

5 Vgl. Britse amptelike History of the War in South 

aan die doel beantwoord waarvoor Buller dit 
wou he nie. 

Sy doel met die verowering van die rant was nl. 
enkel en alleen om 'n goeie kanonstelling te kry 
van waar hy 'n aanval op die Boere stellings 
agtertoe met kanonvuur kon steun en sonder so 
'n kanonstelling kon hy dit nie waag om verder 
vorentoe deur te druk nie. Hy kon tog nie die 
Boere stellings oos agter Vaalkrans blindweg 
sonder behoorlike artillerie steun laat bestorm in 
die hoop dat die Boere sou wyk nie. Bowendien 
was die deel van Vaalkrans wat deur Lyttelton 
beset is, gedurig deur die Boere bedreig en hoogs 
onveilig gemaak. Nie alleen kon die Boere die 
Britse troepe van die bergpiek wat aan die 
noordekant van die verowerde gedeelte gele het 
en deur 'n nou nek daarvan geskei is, gedurig 
met hul Mausers beskiet nie. Hulle het die 
verowerde gedeelte tewens van die Drieling- 
koppe, Brakfontein en Groenkop af met 
kanonvuur bestryk en kon dit ook van Doring- 
kloof af doen. Om onder die omstandighede 
dieper tussen die Boere stellings te probeer 



indring, het uiters gewaag gelyk. Daarom het 
Buller besluit om die volgende oggend af te wag 
voordat hy oor sy verdere bewegings beslis en 
om sy troepe die geleentheid te gee om hulle 
intussen deeglik op die verowerde gedeelte van 
Vaalkrans te verskans. 

As hy geweet het wat sy baie kritici na die slag 
wel geweet het, nl. dat die stellings by Groenkop 
maar deur 'n klein burgermag beset was, sou hy 
seker nie gehuiwer het om dit onmiddellik te laat 
bestorm nie. Na die ondervindings wat hy by 
Colenso en Spioenkop opgedoen het, kan dit 
horn egter seker nie kwalik geneem word dat hy 
gemeen het dat dit sterk beset was nie en dat dit 
derhalwe verstandig was om Groenkop nie 
sonder verdere ondersoek en goeie artillerie 
voorbereiding te laat bestorm nie. Daarom het hy 
besluit om die volgende oggend af te wag 
voordat hy beslissings neem en om sy troepe 
ondertussen op die verowerde deel van 
Vaalkrans goed te verskans. 

Nog 'n oorweging wat horn laat besluit het om 
Groenkop nie dadelik te laat bestorm nie, was 



dat die noordelike deel van Vaalkrans nog altyd 
in die hande van die Boere was. Hulle het in 'n 
goeie posisie verkeer om troepe wat op 
Groenkop sou afstorm, links in die rug met 
geweer- en kanonvuur te teister en kon dus 'n 
verdere Britse voort mars in die rigting van 
Groenkop verlam. Vaalkrans moes in sy geheel 
in Britse hande wees voordat dit aangewend kon 
word as 'n veilige basis met die oog op 'n 
verdere opmars teen die vyandelike stellings. So 
ten minste het Buller geredeneer en daarom het 
hy voor dagbreek die 6de besluit om eers die 
noordelike deel van Vaalkrans te verower 
voordat hy teen Groenkop probeer opruk. As die 
noordelike deel van die rant nie verower kon 
word nie moes die aanval afgelas en die troepe 
maar teruggetrek word. 

Om 4.30 vm. het Buller aan Lyttelton die nodige 
instruksies vir die verowering van die noordelike 
deel van Vaalkrans gegee. Buller sou die aanval 
met 'n swaar artillerie vuur op die betrokke Boere 
stellings open en wanneer die Boere deeglik deur 
die vuur gedemoraliseer was, moes Lyttelton die 



noordelike deel van die rant deur sy infanterie 
laat bestorm en dit beset. As die aanval egter sou 
misluk en Lyttelton teen 10 vm. nog steeds 
swaar deur die Boere in die sektor beskiet word, 
moes hy terugval. 77 

7. Gevegs bedrywighede 6 Feb. 1900 

Teen 5 vm. toe dit begin lig word, het die Britse 
artillerie op die noordelike deel van Vaalkrans 
begin vuur. Die Engelse is egter bitter onaange- 
naam verras toe die Boere kanonne wat 
gedurende die nag in 'n halfsirkel rondom 
Vaalkrans opgestel is, met 'n heftige vuur op die 
Britse stellings op die suidelike deel van 
Vaalkrans met sy halfklaar verdediging stellings 
begin losbrand het. Die Boere se kanonne was 
uitstekend gepo steer en het Lyttelton se stellings 
aan alle kante bygekom. Die front, die rug en 
albei Lyttelton se flanke was aan die vuur van 
die een of ander Boere kanon blootgestel en dele 
daarvan sommer aan die vuur van al die 

kanonne. Uit elke hoek is die Britse verskansings 
beskiet. Die manne in die vuurlinie is telkens in 
die rug bestook deur bomme wat na die reserwes 
gemik is, die regterkant van die linie deur 
bomme wat oor die linkerkant getrek het en die 
reserwes deur bomme wat oor die kruin getrek 
en aan die ander kant daarvan grondgevat het. 
Geen hoekie is nie beskiet nie en as dit nie vir 
die verskansings was nie sou dit vir die Engelse 
op die rant onhoudbaar gewees het. Die ergste 
was dat die Engelse artillerie magteloos was om 
hierdie kanonnade te beteuel. 

Om 5.15 vm. het Long Tom van uit sy skans op 
Doringkop ook sy stem verhef en die terrein 
binne die bog van die rivier wat van Engelse 
bataljons en batterye gewemel het, onder vuur 
geneem. Dit het konsternasie verwek en die 
Engelse gedwing om al hul vloot- en vesting- 
geskut op Swartkop sowel as die swaar vloot 
kanonne op Signal Hill teen Long Tom in te span 
om horn te probeer stukkend skiet. Doringkop is 
verskriklik gebombardeer maar Long Tom kon 
nie tot swye gebring word nie. Telkens as die 



Engelse gedink het dat hulle sy skans deurdring 
en horn getref het, het die groot kanon weer 
geblaf en sy reuse projektiele erens tussen die 
kakies geplant, op Lyttelton se bataljons op 
Vaalkrans of op die Engelse troepe en 
veldbatterye in die bog van die Tugela of op 
Swartkop of Mount Alice tussen die swaar Britse 
kanonne. Altyd wanneer hulle dit die minste 
verwag het, het die groot Boere kanon weer 
gevuur. 78 

By een geleentheid gedurende die dag het die 
Engelse daarin geslaag om sy kruit voorraad aan 
die brand te skiet. Dit het die kanon tydelik tot 
swye gedwing maar toe die aand aanbreek, was 
hy al weer lustig aan die bombardeer en het hy 
o.a. 'n gat in die pontonbrug geskiet.™ Een van 
sy bomme het volgens Churchill gevaarlik naby 



8 Vgl. Romer and Mainwaring, The Second Battalion 
Royal Dublin Fusiliers in the South African War, p. 58; 
Britse amptelike History of the War in South Africa, II, p. 
415; en E. Blake Knox, pp. 118-119. 
79 Vgl. Leyds 716, Telegram no. 45 d.d. 6 Feb. 1900; en 
Romer en Mainwaring, p. 58. 



sir Redvers Buller ontplof maar laasgenoemde 
het gelukkig niks oorgekom nie. 

Die effektiewe bombardement wat die Boere op 
6 Feb. 1900 op die Britse stellings gehandhaaf 
het, het 'n demoraliserende uitwerking op die 
troepe gehad. Die Boere het met tien veldstukke 
en Pom-poms hul bomme geplant net waar hulle 
wou en "To this bombardment", aldus Churchill, 
"the Field Artillery and the naval guns-seventy - 
two pieces in all, both big and little - made a 
noisy but futile response." 00 

Die Boere het egter nie besef dat hulle deur net 
vas in hul stellings te bly staan en die Engelse op 
vasberade wyse te bombardeer, besig was om 
Buller se weerstand af te takel nie. Die 
Kommandant-generaal en pres. Kruger was van 
oordeel dat as die Boere die suidelike deel van 
Vaalkrans nie herower nie alles verlore sou 
wees, en hulle het dus by genl. Botha en die 
ander offisiere daarop aangedring om alles in die 



' Churchill, London to Ladysmith, p. 359. 



stryd te werp om die suidelike gedeelte van 
Vaalkrans terug te wen. 

Kmdt.-genl. Piet Joubert het gevrees dat die 
Engelse van die suidelike gedeelte van Vaalkrans 
af nog meer van die Boere stellings sou 
bemeester en naderhand so 'n groot bres in die 
Tugelalinie sou slaan dat die Boere sou moes 
padgee. Hy het dus sowel by genl. Botha as 
hoofkmdt. Prinsloo gepleit en ook agter die 
vyand te probeer inkom en horn van twee kante 
af aan te val en te verdryf . 

"Als daar niet spoedig met alle macht hulp 
verleend wordt", het hy aan hoofkmdt. 
Prinsloo gesein, "dan loopen onze zaken 
verkeerd. Daarom doe toch met genl. Burger 
en officieren uw best. De vijand moet er 
teruggeslagen worden of hij zal ons uit al 
onze posities lichten." 81 

Pres. Kruger het horn volkome met die 
Kommandant-generaal vereenselwig. Eers het hy 



by genl. Botha aan die hand gedoen om die rant 
met Long Tom te probeer skoon skiet en toe uit 
die berigte van die verskillende offisiere dit vir 
horn duidelik geword het dat die rant so stewig 
beset was dat Long Tom alleen nie daartoe in 
staat sou wees nie, het hy 'n ander plan aan die 
hand gedoen. Genl. Botha moes, so het hy om 
4.20 nm. aan horn gesein, daaroor dink of dit nie 
goed sou wees om al die Boere kanonne teen die 
aand op Vaalkrans in te stel en dan gedurende 
die nag 'n swaar kanonvuur van alle kante af op 
die kop te ontketen nie. Trouens die Engelse sou 
liewers gedurende die nag van die kop af padgee 
as gedurende die dag. Ondertussen moes die 
burgers Vaalkrans gedurende die donker nader 
en met hul Mausers daarop losbrand. Die 
bombardement moes veral na middernag en kort 
voor die aanbreek van die dag besonder heftig 
wees. So 'n nagtelike bombardement sou die 
troepe heelnag uit die slaap hou sodat hulle 
ongeskik sou wees vir 'n geveg die volgende 



81 K.G. 349 (iv), p. 80; vgl. ook Leyds 716, Telegram no. 

dag. Dit sou Buller ook verhinder 
versterkings na die rant toe aan te voer. 82 



om 



Genl. Botha wat eers met daglig die 6de die 
situasie in oenskou kon neem, het met die 
aanbreek van die dag nog geen juiste idee gehad 
van watter maatreels getref moes word om die 
vyand te verdryf nie. Die bombardement was so 
hewig dat dit vir horn onmoontlik was om by die 
verskillende plekke te kom waar hy moes wees 
om 'n juiste oordeel te vel, maar uit genl. Smuts 
se stelling kon hy teen 8.45 vm. duidelik genoeg 
bespeur dat die vyand die suidelike deel van 
Vaalkrans deeglik verskans gehad het en dat dit 
vir die burgers wat in natuurlike slote gele het, 
baie moeilik sou wees om die Engelse te verdryf, 
want daar was geen skuiling waarvan hulle 
gebruik kon maak om naby die vyandelike 
stellings te kom nie." 

Sy eerste indrukke is bevestig nadat hy die 
stellings van sowel die Engelse as die Boere 



s " Leyds 716, Telegramme nos. 28 en 39 d.d. 6 Feb. 1900; 

noukeuriger van uit verskillende punte in die 
Boere linie betrag het. Die Britse stelling, het hy 
teen 12-uur die middag aan die Kommandant- 
generaal getelegrafeer, "is een langwerpige rand 
zeer ongemakkelijk te nemen van ons kant" want 
dit het vas teen die rivier gele en dit was vir die 
burgers onmoontlik om dit by te kom. Nogtans 
sou hy en sy burgers hul bes doen om die vyand 
"uit en terug te drijven want de kop is de sleutel 
voor hen om verder in te komen en ligt midden 
tusschen onze posities."" 

Dit het dan ook allengs vir horn duidelik geword 
dat daar net een manier was om die vyand van 
Vaalkrans af te verdryf en dit was deur die kop 
van alle kante af met alle mag te bombardeer. 
Daartoe sou hy die volgende dag oorgaan. Hy 
kon die rant nl. nie die self de dag nog onder so 'n 
swaar kanonvuur plaas as wat nodig was om die 
vyand op die vlug te dryf nie aangesien Long 
Tom se kruit aan brand geskiet was en die 
posisies van so 'n aard was dat die Boere 
gedurende die dag geen ammunisie na die 

verskillende kanonne toe kon aanvoer nie. Dit 
sou egter gedurende die nag gedoen word. 
Intussen sou Botha alles in sy vermoe' doen om 
die Boere stellings te versterk en met die oog 
daarop het hy genl. Burger versoek om aan horn 
25 Bantoe arbeiders te stuur met die nodige 
gereedskap. 85 

Solank as wat genl. Botha besig was om planne 
te bedink om Vaalkrans te herower, het die 
Engelse vanuit hul skanse op die suidelike deel 
van die rant die Boere stellings he wig met hul 
Lee-Metfords beskiet. Aangesien die vyand dit 
egter verstandig geag het om hulle agter hul 
skans muurtjies verskuil te hou, het die Boere die 
vuur nie beantwoord nie. Net af en toe wanneer 
hulle 'n kakie gewaar het, het hulle met hul 
Mausers op horn losgebrand." 

Met sy voorbereidsels om die Engelse terug te 
dryf, het Botha die steun van al die offisiere aan 
die Tugela geniet. Niemand was egter so ywerig 



' Ibid., Telegram no. 45 d.d. 6 Feb. 1900. 

om te help as genl. S. W. Burger nie. Laasge- 
noemde het deeglik besef dat dit sy skuld was 
dat die Engelse Vaalkrans verower het en nou in 
'n baie gunstige posisie verkeer het om na 
Ladysmith toe deur te breek. Trouens as hy nie 
so hardkoppig was nie en betyds genoeg burgers 
gestuur het om die bedreigde Boere stellings 
teenoor Meuldrif te beset, sou die Engelse 
Vaalkrans nie in hande gekry het nie. Om horn 
teenoor genl. Botha - in wie se plek hy ageer het 
tydens laasgenoemde se verlof - te regverdig vir 
die gemors waarin hy die seevierende Boere leer 
van die week tevore laat beland het, was 'n 
onmoontlike taak en hy het dus van die oomblik 
van Botha se aankoms aan die front alles in sy 
vermoe gedoen om vir sy versuim te vergoed en 
die bedreigde posisie te probeer red. 

In die eerste plek het hy die een groep 
versterkings na die ander na veggenl. Smuts se 
stellings toe gestuur want, het hy teen die aand 
van die 6de aan genl. Botha gesein: "Het schijnt 
of vijand met alle macht de kop (d.i. die 
verowerde gedeelte van Vaalkrans) wil houden 



en trachten een kanon er op te brengen. Dus is 
dit de punt die het sterkste moet zijn." 87 Sy eie 
posisies op die hoogtes teenoor Trichardtsdrif het 
hy baie verswak om genoeg burgers op die 
vegterrein by Vaalkrans te kry. Afgesien van die 
420 Heidelbergers en 175 man van die 
kommando's Ermelo en Lydenburg wat hy 
gedurende die nag van die 5de na genl. Smuts se 
stellings toe gestuur het, het hy ook gedurende 
die loop van die 6de etlike kommando's aangese 
om daarheen te gaan: 150 man van die 
kommando's Rustenburg en Ermelo en 'n aantal 
Carolina burgers, asook 200 van die Colenso 
burgers waaroor hy beskik het. 88 

Vervolgens het hy met die grootste ywer aan die 
werk gespring om die Boere stellings met 
loopgrawe en skanse te versterk en ten slotte het 
hy na oorleg met hoofkmdt. Prinsloo en genl. 
Botha besluit om gedurende die nag van die 6de 
ook 'n Krupp en 'n Pom-pom ooswaarts na die 



bedreigde posisies te verplaas sodat Vaalkrans 
die volgende oggend des te heftiger 
gebombardeer kon word. 8 " Hy wou graag nog 
meer versterkings stuur maar, het hy aan die 
Kommandant-generaal berig, die posisies ten 
weste van Potgietersdrif was reeds so verswak 
dat die verskillende kommandante geweier het 
om nog meer van hul mense weg te stuur. As 
kmdte. Buys en Joubert maar net betyds aan sy 
bevele gevolg gegee het, so het hy die 
Kommandant-generaal verseker en daarmee die 
gevoel van skuld van sy skouers probeer afskuif, 
sou sake seker nie so sleg gestaan het nie. 
Nogtans sou hy nie moed opgee nie en al die 
Kommandant-generaal se bevele uitvoer. "Ik 
hoop nog dat wij met Gods hulp morgen al is 
(het) dan met zware opoffering zal staande 
blijven."" 

Die aankoms van die versterkings in veggenl. 
Smuts se sektor het die skaal steeds meer en 

meer in die guns van die Boere laat swaai en teen 
11.30 vm. het Burger aan die Kommandant- 
generaal laat weet dat die posisie by genl. Smuts 
volgens vk. Joubert en hoofkmdt. Prinsloo nou 
so stewig beset was dat daar geen nood meer was 
nie. Die kanonne het goed gewerk en die "eenige 
moeilijke punt" was by die Standerton burgers 
op die noordelike piek van Vaalkrans. Dit het 
Burger so optimisties gestem dat hy horn bereid 
verklaar het om as hy oor nog 'n kanon en 500 
man beskik het, van Trichardtsdrif af 'n aanval 
op die Engelse te waag ten einde die vyandelike 
druk op Vaalkrans te verlig. 91 

Teen die aand het Burger uitgevind dat die 
voorstelling wat aan horn gegee is, as sou daar 
geen nood meer in Smuts se sektor geheers het 
nie, oordrewe optimisties was. Trouens die 
Engelse was nog altyd in besit van die suidelike 
deel van Vaalkrans en was nog steeds besig om 
hul stellings daar te versterk." Dit was egter ook 
duidelik dat dit nutteloos sou wees om die 

Engelse te probeer verdryf deur nog meer 
burgers na die gebied rondom Vaalkrans te stuur. 
Trouens die Boere kon nie na genoeg aan die 
suidelike deel van Vaalkrans kom om die vyand 
met hul Mausers uit hul verskansings te probeer 
skiet nie. Dit was werk wat die kanonne moes 
doen; en om steeds meer burgers op die 
omliggende hoogtes in ontoereikende verskans- 
ings onder 'n swaar Britse artillerievuur op te 
hoop totdat die Engelse eendag sou storm en 
daar weer werk vir die Mausers sou wees, het 
onwenslik gelyk." 

Of Lyttelton bemerk het dat die Boere 
versterkings ontvang het en of die swaar 
bombardement wat sy troepe op die suidelike 
deel van Vaalkrans moes verduur, horn ontwrig 
het, is nie duidelik nie. Aan Buller se instruksie 
om die noordelike piek van Vaalkrans te bestorm 
en dit te verower, het hy egter geen uitvoering 
gegee nie. Nadat hy vir 'n tyd lank 'n ondoel- 
treffende geweervuur op die Boere stellings 
gehandhaaf het 'n vuur waarop die Boere nie 

geantwoord het nie 94 - het hy om 6.40 vm. aan 
Buller gesein dat hy ten spyte van die steun van 
die Britse artillerie nie kans gesien het om die 
onderneming te waag nie. 

Buller wat ondertussen pontonbrug no. 2. op 
versoek van Lyttelton laat afbreek en sy 
genietroepe gelas om dit digby Vaalkrans oor die 
rivier te bou ten einde Lyttelton se terugtog te 
vergemaklik, het daarop teen 7.15 vm. aan 
Lyttelton gevra of die betrokke piek nie deur 'n 
brigade wes van Vaalkrans met welslae aangeval 
kon word nie. Lyttelton se antwoord was dat so 
'n aanval min kans op welslae gehad het. Die 
sterk Boere mag op Kranskloof sou dit stuit. 'n 
Opmars "by the east of Vaalkrans" sou beter 
wees, 'n Uur later het Buller aan Lyttelton gevra 
of hy horn in sy stelling sou kon handhaaf totdat 
hy teen sononder afgelos sou word. Sy antwoord 
was ja, mits die vyand nie nog kanonne links in 
sy rug opstel nie. Tewens het hy aan Buller laat 
weet dat dit onmoontlik was om selfs twee 



veldkanonne op die verowerde deel van 
Vaalkrans op te stel." 

Vir Buller het dit nou duidelik begin word dat 
die Engelse met die verowering van Vaalkrans in 
'n slagyster getrap het. Wei het hulle 'n wig in 
die Boere linie ingedryf maar aan alle kante van 
die punt van die wig was sterk Boere magte in 
goeie stellings uitgesprei en op Vaalkrans self 
kon geen geskut geplaas word om die wig wyer 
te maak nie. 

Anders as Buller en Lyttelton het veggenl. Smuts 
en genl. A. P. Cronje weer nuwe moed begin 
skep, al was die Engelse nog stewig in besit van 
die suidelike deel van Vaalkrans. Daar het 
immers geen verdere troepe deur die rivier 
probeer trek nie en die wat op Vaalkrans was, het 
geen poging aangewend om hul voordeel op te 
volg en verder op die Boere stellings te probeer 

toetas nie. Hulle het net doelloos le en skiet asof 
hulle baie senuweeagtig en uitgeput was! 96 

Vir Buller het daar as hy deur die Boere linie 
wou breek, een van twee wee oopgestaan. Hy 
moes of op die noordelike punt van Vaalkrans 
toetas, die Boere magte wat daar geplaas was 
met geweld verdryf en die Boere linie verder in 
'n westelike rigting oprol - iets waarvoor 
Lyttelton nie kans gesien het nie - of anders 
moes hy Groenkop aanval en die Boere linie wat 
oos agter Vaalkrans gele het, uit sy pad stoot. So 
'n beweging sou hy egter nie met artillerievuur 
van Vaalkrans af kon ondersteun soos hy 
gemeen het om te doen toe hy Vaalkrans laat 
verower het nie, want op Vaalkrans was daar, 
soos Lyttelton na die verowering van die 
suidelike deel van die rant ontdek het, nie 'n 
enkele geskikte kanonstelling nie. Bowendien 
sou die troepe wat Groenkop moes bestorm, nie 
alleen in die front deur die Boere beskiet word 
nie maar ook in albei flanke en in die rug: in die 



96 Vgl. Leyds 716, Telegramme nos. 20 en 42 d.d. 6 Feb. 

linkerflank en rug deur die Boere op die 
noordelike punt van Vaalkrans en in die 
regterflank en rug deur die Boere by 
Doringkloof. Onder die omstandighede het 
Buller gevoel dat dit die beste sou wees om van 
'n verdere aanval op die Boere stellings in die 
omgewing van Vaalkrans af te sien, sy troepe 
terug te trek en elders 'n beter pad te soek om na 
Ladysmith toe deur te breek. 

Hy het egter nie kans gesien om sonder die 
goedkeuring van lord Roberts so 'n stap te doen 
nie en het derhalwe teen die aand die volgende 
telegram aan die Britse opperbevelhebber in 
Suid-Afrika gestuur: 

"I have pierced the enemy's line after a fight 
lasting all of yesterday, without many 
casualties, and I now hold the hill which 
divides their position, and which will give me 
access to Ladysmith plain if I can advance. I 
shall then be 10 miles from White, while the 
enemy will have only one place beyond to 
stand. I must, however, drive back enemy 
either on my right or left to get my artillery 



and stores on to the plain. This operation will 
cost from 2,000 to 3,000 men, and I am 
hopeful but not confident of success. Do you 
think the chance of relieving Ladysmith worth 
the risk, and how would such a loss affect 
your plans? This is the only possible way of 
relieving Ladysmith, and I know of no other if 
I give up this." 97 

As Buller gereken het om Roberts se instemming 
tot die staking van die aanval te verkry deur horn 
wys te maak dat moontlike sukses die lewens 
van 2,000 tot 3,000 Britse soldate sou eis, het hy 
horn terdee vergis. Die Britse opperbevelhebber 
was wel van die staanspoor af teen nog 'n 
aanslag op die Tugelalinie gekant maar nou dat 
dit eenmaal aangepak was, wou hy dit 
deurgevoer he. Die gedagte aan 'n derde swaar 
Britse neerlaag aan die Tugela was vir horn te 
veel om te sluk. Hy was bereid om 2,000 of 
3,000 Britse troepe se lewens op te offer om dit 



af te wend en daarom het hy dieselfde dag nog 
geantwoord: 

"Ladysmith must be relieved even at the loss 
you expect. I should certainly persevere, and 
my hope is that enemy will be so severely 
punished as to enable you to withdraw 
White's garrison without great difficulty. Let 
troops know that in their hands is the honour 
of the Empire, and that of their success I have 
no possible doubt."" 8 

Buller het egter glad nie lus gehad om verder 
vorentoe te probeer deurdring en sy kop dieper in 
die bynes te steek nie. Sy troepe was uitgeput na 
die verowering van die suidelike deel van 
Vaalkrans op die 5de, die harde werk wat hulle 
gedurende die nag van die 5de moes doen om die 
verowerde gebied te verskans en die swaar 
bombardement wat hulle op die 6de moes 
verduur, en volgens alle aanduidings was die 
Boere strydmag besig om vinnig op die hoogtes 
random Vaalkrans aan te groei. Hulle was teen 

die middag reeds so sterk dat hulle aanvallend 
begin optree het, klaarblyklik vasbeslote om die 
dood vermoeide troepe met vasberade stormlope 
van Vaalkrans af te verdryf. 

Pas na 3 nm. het 'n aantal burgers die Britse 
stellings op Vaalkrans vanuit die noorde bekruip 
onder dekking van 'n rookwolk wat 300 of 400 
tree voor die Britse frontlinie ontstaan het, waar 
'n kanon die gras aan brand geskiet het. Die 
Durham Light Infantry wat die deel van die rant 
beset het, het niks van hulle gewaar voordat die 
Boere met 'n skerp geweervuur op hulle 
losgebrand het nie, kragdadig deur hul Pom- 
poms ondersteun. Die vuur was goed gerig en 
het die Durhams weldra in voile vlug oor die 
kruin van die heuwel gedryf gehad. Die situasie 
is slegs vir die Engelse gered deur die vinnige 
optrede van die King's Royal Rifles wat agtertoe 
as reserwe geposteer was met front na die 
noorde. Toe hulle die Britse frontlinie sien 
beswyk, het hulle dadelik opgespring, bajonette 
bevestig en onder leiding van kol. Fitzgerald 
(wat tydens die stormloop ernstig gewond is) 



met 'n gejuig voorwaarts gestorm. Daarop het 
die Boere teruggeval en teen 3.30 nm., na 'n kort 
geveg van sowat 10 minute, was die ontruimde 
gebied weer in Britse hande." 

Die feit dat die Durhams so maklik deur 'n klein 
klompie Boere op loop gejaag kon word, was 
aanduiding genoeg dat die troepe op Vaalkrans 
se blus uit was. Nadat die verplasing van 
pontonbrug no. 2 na sy nuwe posisie onder 
Vaalkrans die middag om vyfuur afgehandel 
was, het Buller dus teen die aand Lyttelton se 
uitgeputte brigade op Vaalkrans deur Hildyard se 
brigade laat vervang. Bo-op die kruin het die 
Royal West Surrey regiment die plek van die 
Durham Light Infantry op die linkerflank 
ingeneem. Die 2nd East Surrey regiment het die 
linie na regs verleng terwyl die 2nd West 
Yorkshires die stellings van die 1st Rifle Brigade 
op die suidelike knop en skouer van die heuwel 
ingeneem het. Die Devons is by Munger se plaas 



9 Sien Britse amptelike History of the War in South 
Africa, II, p. 416; Times History, III, pp. 324-325; 
Churchill, pp. 359-360; en Atkins, p. 262. 



deur die 1st Connaught Rangers vervang en is 
self as reserwe agter die noordelike knoppie van 
die deel van Vaalkrans wat in Engelse hande 
was, geplaas. Die aflossing is deur 'n rond- en 
bont kanonvuur uit die Boere stellings bemoeilik 
wat tot na donker aangehou het. 10 ° 

Met hul swaar bombardering van Vaalkrans 
gedurende die dag het die Boere die Engelse so 
geteister dat Hildyard horn verplig gevoel het om 
sy troepe in te span om hul verskansings op 
Vaalkrans gedurende die nag te versterk en uit te 
brei. Dit het noodsaaklik gelyk met die oog op 
die aggressiewe houding van die Boere se 
geweer skuts wat aangemoedig deur hul poging 
van die middag, gedurende die aand en nag met 
groter mening op die Engelse toegetas het. Hulle 
het die Britse voorposte gedurende die donker 
genader en hulle telkens op kort af- stand heftig 
beskiet-soms so heftig dat die troepe hul 
ingrawings werk moes staak om die lastige 
vyandelike geweer skuts wat in die donker 



onsigbaar was, eers terug te skiet. Teen 
middernag het die Boere op so 'n groot skaal op 
die Engelse gevuur dat Churchill onder die 
indruk gekom het dat hulle die rant bestorm. Die 
aanval is egter, berig hy, maklik afgeslaan." 5 ' Of 
hierdie "aanvalle" van die Boere op die kakies 
veel ongevalle veroorsaak het, is te betwyfel. Dit 
het die Engelse egter byna heelnag wakker 
gehou en hul vermoe om te veg dus aansienlik 
benadeel. 

8. MlLITERE BEDRYWIGHEDE 7 FEB. 1900 

Die aggressiewe houding van die Boere het 
Buller se weerstand vinnig ondermyn en toe die 
oggend van die 7de aanbreek en die Boere nog 
geen teken van padgee toon nie maar inteendeel 
'n fris bombardement op sy troepe op Vaalkrans 
open, was hy moedeloos. Die Boere het uit 
verskeie nuwe posisies met kanonne losgebrand 
en die bombardement was baie swaarder as die 
vorige dag. Die Boere artilleriste het hul bomme 

geplant net waar hulle wou op die deel van 
Vaalkrans wat deur die Engelse beset was en die 
troepe was verplig om doodstil in hul skanse te 
bly le, gemartel deur die hitte, honger en dors, 
want elke beweging van troepe om kos en water 
te gaan haal, het net 'n nog swaarder 
artillerievuur uitgelok. Van die noordelike deel 
van Vaalkrans af het ook voortdurend geweer 
koeels tussen die Britse troepe bly gons waarteen 
die Engelse magteloos gestaan het. Om die deel 
van die heuwel te verower, so het Hildyard na 'n 
persoonlike verkenning van die posisie 
gerapporteer, sou nl. baie lewens verg en ten 
slotte sou die posisie van die Engelse nie deur 
die besit daarvan beter wees nie. Die heuwel kon 
miskien teen skemer deur twee bataljons bestorm 
en verower word maar bo-op die heuwel sou die 
troepe van twee kante af deur die vyand beskiet 
kon word en wel op 'n af stand wat 1,000 tree 
nader sou wees as die waarop hulle hulle op die 
suidelike punt van Vaalkrans bevind het. 102 



Wat Buller die moedeloosste gemaak het, was 
dat sy artillerie volstrek magteloos geblyk het 
om iets aan die Boere se kanonne te doen, ten 
spyte van die oormag kanonne waaroor hy 
beskik het. Hy het altesaam 9,599 bomme tydens 
die geveg afgevuur sonder om 'n enkele Boere 
kanon buite aksie te kon stel. Trouens sy 
artilleriste het die posisies van die Boere geskut 
- behalwe die van Long Tom - nooit eers ontdek 
nie en die Boere artilleriste so min gehinder dat 
hulle maar net af en toe op die Britse 
swaargeskut gevuur het. Hul vuur was in 
hoofsaak gerig op die Britse troepe massas op 
Vaalkrans en in die bog van die rivier, of waar 
hulle ook al troepe aangetref het. "" 

Buller was egter nie die enigste wat moedeloos 
geword het nie. Ook die Boere het die effek van 
die swaar Britse bombardement wat van 5.30 
vm. af onafgebroke voortgewoed het, deeglik 
begin voel. Gemiddeld vier bomme het elke 
minuut erens in die Boere stellings gebars en 



Sien Britse amptelike History of the War in South 
Africa, II, pp. 417-418; en Churchill, p. 361. 



103 Britse amptelike History of the War in South Africa, II, 
pp. 417-418; Churchill, London to Ladysmith, p. 361. 



ofskoon nie een van die Boere kanonne getref is 
nie en laasgenoemde inderdaad die botoon bly 
voer het, het die baie ontploffende bomme die 
weerstandsvermoe van die burgers geleidelik aan 
skerwe geskiet. 104 

Uit die enkele berigte wat hy van sy generaals 
aan die front ontvang het, het dit vir die 
oorspanne Kommandant-generaal geleidelik 
duidelik begin word dat hulle besig was om 
moed te verloor. Om 2.15 nm. het genl. Burger 
op pessimistiese toon berig dat die vyand die 
kruin van die deel van Vaalkrans wat hulle beset 
gehad het, ontruim en teen die agterste helling 
pos geneem het, maar dat dit die Boere niks 
gehelp het nie want "kop staat zoo onder vuur 
van vijands grofgeschut dat het voor ons even 
moeilijk zal zijn er op te blijven.""" Genl. Botha 
se kommentaar daarop was dat Burger of 
verkeerd ingelig of te ver van die kruin af was 
om korrek te oordeel. Vaalkrans was nie deur die 



vyand ontruim nie en die Engelse was nog steeds 
besig om op die Boere te vuur soos hulle trouens 
die hele dag deur gedoen het. ,06 Van kmdt. Ben 
Viljoen weer was daar 'n telegram aan vk. Van 
der Byl in Johannesburg waarin laasgenoemde 
gelas is om alle burgers wat met verlof in 
Johannesburg was, met die hoogste spoed en 
sonder verwyl na die front te bring want die 
burgers was uitgeput en hul verliese baie 
swaar. "" 'n Berig van genl. Botha dat die hele 
vyandelike mag voor die nuwe pontonbrug by 
Vaalkrans met kanonne gele het maar dat die 
burgers darem nog hul posisies behou, het ook 
alles behalwe bemoedigend geklink. ,os 

Die kroon is egter gespan deur 'n alarmistiese 
telegram wat genl. Burger gedurende die oggend 
aan die Kommandant-generaal gestuur het. 
Hierin hy laasgenoemde reguit gevra wat hy van 
plan was om te doen as die vyand by Vaalkrans 
sou deurbreek en die Boere mag by Ladysmith in 

die rug aanval. Die toestand by Vaalkrans was, 
so het hy die Kommandant-generaal verseker, so 
ernstig dat dit hoog tyd vir die Boere geword het 
om hulle op enige gebeurlikheid - dus ook vir so 
iets - voor te berei. Die Boere het by Vaalkrans 
wel alles gedoen wat moontlik was, om hul 
stellings te verbeter en te verdedig, maar dit was 
vir hulle onmoontlik om dag en nag met die 
wapen in die hand te staan, vir hul eie voedsel te 
sorg en dan nog boonop snags "bandietewerk" 
ook te doen - d.w.s. loopgrawe uit te haal en 
verskansings te bou. Daarom moes kmdt.-genl. 
Joubert die baie werkvolk wat besig was om by 
Ladysmith "tegen de natuur te strijden en de' 
stille water van Kliprivier op te dammen" 
liewers na die Tugela toe stuur om verskansings 
te kom maak, want die Engelse het op die punt 
gestaan om by Vaalkrans deur die Boere linie te 
breek. 109 

Kmdt.-genl. Joubert is nie alleen deur die berig 
erg ontstel nie maar hy het horn tewens gruwelik 
vererg omdat Burger probeer insinueer het dat 

dit aan die Kommandant-generaal te wyte was 
dat daar nie genoeg ve stings werke op en om 
Vaalkrans aangebring is om die vyand 'n deur- 
braak na Ladysmith te belet nie aangesien die 
Kommandant-generaal die werkvolk en gereed- 
skap wat nodig was om die nodige verskansings 
te bou, gebruik het om by Ladysmith 'n stryd 
teen die natuur te voer. Trouens was dit dan nie 
juis aan Burger se hardkoppigheid te wyte dat 
die stellings in genl. Smuts se sektor nie betyds 
van die nodige strydkragte voorsien is om dit te 
verdedig en genoeg loopgrawe aldaar uit te haal 
om die vyand te belet om besit van Vaalkrans te 
neem nie? Om nou die insinuasie te maak dat die 
Kommandant-generaal die werkvolk en gereed- 
skap gebruik het om stryd teen die natuur te voer 
in plaas van die sektor van die Tugelalinie te 
verskans wat Burger self onwillig was om te 
verdedig, was darem eens te erg. 

Hy het genl. Botha dus versoek om 'n behoorlike 
ondersoek te laat instel na die ontstaan van die 
kritieke toestand by Vaalkrans en aan te toon wie 
daarvoor verantwoordelik was dat daar so 'n 



toestand ontwikkel het. Ook het hy kapsie 
gemaak teen teenstrydige berigte wat hy oor die 
toestand aldaar ontvang het en teen pessimistiese 
boodskappe wat die indruk wek asof die Boere 
se weerstand te eniger tyd ineen sou stort. Hy het 
Botha ten slotte om 'n vertroubare verslag oor 
die situasie gevra. 110 

Die verslag wat genl. Botha in antwoord op die 
versoek aan horn gestuur het, het maar bra 
pessimisties geklink. Hy het die Kommandant- 
generaal verseker dat die Britse bombardement 
so hewig was dat die Boere geen beweging kon 
waag om die deel van Vaalkrans wat deur die 
Engelse beset was, te herower nie; "... schieten 
wij een schot met het kanon dan beantwoord de 
vijand met dertig of veertig." Daarby was die 
stellings wat die Boere teenoor en om Vaalkrans 
beset gehad het, baie swak, seker die swakste aan 
die hele Tugela, terwyl die vyandelike sterling op 
Swartkop een van die sterktes aan die rivier was. 
Botha se oordeel oor die waarde van sy stellings 
en die van die vyand, was dus presies die 



teenoorgestelde van die van sir Redvers Buller. 
Verder het hy die Kommandant-generaal 
ontnugter met die melding dat die getal burgers 
waaroor hy beskik het, so klein was dat hulle nie 
in staat sou wees om aan 'n verdere vyandelike 
aanval die hoof te bied nie en dat hy dus 
versterkings dringend nodig gehad het. Dit het 
vreemd geklink, want nog die vorige dag was 
genl. Meyer se oordeel dat daar voldoende 
mense in genl. Smuts se sektor was om die 
vyand te beteuel en het hy selfs 'n versterking 
van 38 man wat van Lady smith af gekom het, na 
Colenso toe gestuur om liewers die kommando's 
daar te gaan versterk. 1 1 1 

Ten slotte het genl. Botha gemeld dat, omdat hy 
gevrees het dat die vyand daardie nag nog 'n 
aanval op sy stellings sou beproef, hy die 
offisiere gelas het om hul mense maar loopgrawe 
te laat maak. Hulle was egter so uitgeput dat dit 
baie moeilik gegaan het om hulle aan die werk te 
kry. Die gebrek aan genoeg skanse en loopgrawe 

het hy toegeskryf aan die feit dat die terrein so 
uitgestrek en die verdedigers se getalle so klein 
was. Daarby het die offisiere gereken dat daar 
soveel natuurlike slote was dat dit onnodig was 
om nog meer verskansings te bou. 112 

Wat die ondersoek betref wat die Kommandant- 
generaal horn versoek het om in te stel, was sy 
mening dat dit gedoen kon word wanneer 
omstandighede dit sou toelaat. Die Komman- 
dant-generaal moes dit egter self onderneem 
want hy, Botha, was nie aan die front toe sake 'n 
verkeerde wending geneem het nie en kon dus 
niks daaromtrent se nie. 

Dit blyk dus dat nie alleen Buller nie maar ook 
genl. Botha teen die middag van 7 Feb. 1900 
naby moedverloor se vlak was. 

Om 4.50 nm. het genl. Botha aan die 
Kommandant-generaal, hoofkmdt. Prinsloo, 
genl. Burger, genl. Meyer en genl. Cronje 



versoek om horn die volgende oggend te ontmoet 
met die oog op 'n krygsraads vergadering "want 
zaken gaan niet als gewenscht en het is onze 
plicht afdoende maatregelen teg en den vijand te 
nemen."" 4 Aan die Staatsekretaris het hy 
daarvan kennis gegee want, het hy gese, sake 
verloop nie na sy sin nie. Hy het die Regering 
egter verseker dat hy alles in sy vermoe sou doen 
om die vyand te stuit. Oor die verrigtinge van die 
dag kon hy niks meer se as dat die Boere 
kanonne blykbaar uitstekende werk gedoen het 
nie, want die Engelse Rooi Kruis waens was baie 
bedrywig op die deel van Vaalkrans wat deur die 
Engelse beset was en wat die dag baie swaar 
deur die Boere artillerie beskiet is. ' " 

9. Die Britse terugtog 

Die nagtelike aanval wat genl. Botha verwag en 
waarop hy horn voorberei het, het nie 
plaasgevind nie. Om 4 nm. het Buller sy gene- 
raals byeengeroep vir 'n krygsraads vergadering 

in genl. Clery se kamp. Dis bygewoon deur 
genls. Buller, Warren, Clery, Lyttelton, Hart, en 
Wynne. Buller het die vergadering van sy 
telegram aan lord Roberts en van laasgenoemde 
se antwoord daarop verwittig en die generaals 
gevra wat hul mening was. Moes daar met die 
poging om by Vaalkrans deur te breek, voortge- 
gaan word ongeag die prys wat dit sou kos, ja of 
nee. Alleen Hart en Warren was ten gunste van 
'n voortsetting van die aanval en Hart het 
aangebied om Doringkop en Groenkop met sy 
brigade van die vyand te suiwer. Warren se hou- 
ding was dat hulle met die aanval moes 
voortgaan tensy Buller 'n beter opmarsroete aan 
die hand kon doen. Daarop het laasgenoemde 
aan Warren gevra of hy van 'n beter opmarsroete 
weet, en toe Warren "By Hlangwane" se, het 
almal met horn saamgestem. Buller het toe aan 
hulle uiteengesit dat hy ook voorkeur aan die 
roete oor Hlangwane gee. Hy het, so het hy 
vertel, daardie opmarsroete gedurende Desember 
sorgvuldig bestudeer en ag dit nou veilig om sy 
troepe, na al die oefening wat hulle in die 




Genl.-maj. A. S. Wynne 



vegkuns gehad het, met die taak te belas om 
Ladysmith via die roete te ontset. Die offisiere 
het gese dat hulle die roete nie geken het nie 
maar vertroue in Buller se oordeel het. In elk 
geval het hulle geglo dat "as long as we should 
fight somewhere, there was hardly a place which 
might not offer better promise of success than 
that wherein we now found ourselves 
engaged." 116 

So lank as wat Buller en sy generaals met hul 
vergadering besig was, het a Court en die jonger 
stafoffisiere informeel met mekaar oorleg 
gepleeg oor wat gedoen moes word en eenparig 
tot die besluit gekom dat die aanval voortgesit 
moes word. Hulle was dus met stomme 
verbasing vervul toe hulle verneem dat die 
generaals anders beslis het." T 

Daar was egter niks aan die saak te doen nie en 
om 7.12 nm. het Buller die bevel om Vaalkrans 
dieselfde nag nog te ontruim, aan sy troepe 



uitgereik. Een seksie uit elke kompanie moes in 
die vuurlinie op die rant agterbly en die res van 
die troepe ongemerk terugval en sorg dat hulle 
om 9 nm. aan die westelike voet van die rant is. 
Daarvandaan af moes hulle na pontonbrug no. 4 
terugtrek en dit oorsteek. 'n Half bataljon van die 
Devons moes tydens die oortog op die 
noordelike oewer van die rivier stelling neem om 
vyandelike aanvalle op die terugtrekkende troepe 
af te slaan. Hulle moes die brug nie oorsteek 
voordat ook die "vuurlinie" van Vaalkrans af 
teruggeval het en veilig op die suidelike oewer 
was nie. Die ander half bataljon Devons moes op 
die suidelike oewer van die rivier pos neem en 
die genietroepe beskerm wat die pontonbrug na 
die terugtog moes afbreek. ' ,e 

Terwyl die Engelse besig was om terug te val, 
het die Boere wat niks van die terugtog af wis 
nie, teen 9 nm. 'n swaar vuur op die kruin van 
Vaalkrans geopen. Dit is heftig deur die dun 
Britse vuurlinie beantwoord wat op die kop 



"" Sien Times History, III, pp. 325-326; Williams, pp. 

339-340; en Cd. 1791, p. 180. 

117 C. a Court Repington, Vestigia, p. 230. 



118 Britse amptelike History of the War in South Africa, II, 

agtergelaat is en die Boere onder die indruk wou 
bring dat die kop nog sterk beset was. Vir 'n 
kwartier het die hewige geskiet geduur, toe het 
dit opgehou en het die laaste be setting stroepe 
Vaalkrans ontruim en die hoofmag gevolg wat 
teen die tyd reeds grotendeels op die suidelike 
oewer van die Tugela was. Teen 9.55 nm. was 
die hele Britse mag wat Vaalkrans beset het, oor 
die rivier terug en is die pontonbrug haastig 
afgebreek en na die kamp verwyder: Die 
Connaught Rangers wat by Munger se opstal 
was, is nie oor pontonbrug no. 4 teruggetrek nie 
maar oor pontonbrug no. 3 en teen middernag 
was daar geen enkele Britse soldaat meer noord 
van die Tugela nie. 119 

Om 11.20 nm. het Buller die volgende telegram 
aan die Minister van Oorlog en aan lord Roberts 
gestuur: 

"I was so outclassed by the enemy's big guns 
which I could not silence, and I found their 
positions on my right and left so superior to 



mine, that I have decided it would be 
uselessly wasting life to try and force a 
passage which, even in the event of success, 
would not leave me a free road to Ladysmith. 
I propose to try, by a forced march, to get 
back east of Colenso and to seize the Boer 
position south of the Tugela, whence I mean 
to make a desperate effort to take Bulwana. 
The garrison there has been much weakened, 
at least so my informant says. My view is that 
I have a forlorn hope at both places, but, if I 
get through, I relieve Ladysmith, whereas, if I 
got through here I am not at Ladysmith by a 
long way; I do not believe I can have more 
than 5,000 now to meet on the other side, 
there are 16,000 of them here."' 20 

Aan sir George White in Ladysmith het hy 
gesien: 

"The enemy is too strong for me here, and 
though I could force the position it would be 



'Ibid., pp. 419-420. 



South African War, 1899-1902, Confidential 
Telegrams, Telegram no. 147A. 121 Cd. 1791, p. 638, 
Telegram no. 99. 



at great loss. The Bulwana big gun is here, 
and a large force. My plan is to slip back to 
Chievely, take Hlangwane, the Boer position 
south of the Tugela and east of Colenso, and 
the next night try and take Bulwana Hill from 
the south. Can you think of anything better? I 
find I cannot get my guns and trains through 
these mountains. I hope to be at Hlangwane 
on Saturday; keep it dark." 121 

10. Britse en Boere verliese 

Die Boere het van die Engelse terugtog 
gedurende die nag niks bemerk nie maar toe alles 
stil geword het na die nagtelike geskiet en nadat 
die Engelse vuurlinie die rant ontruim het, het dr. 
Shaw wie se ambulans aan die kommando 
Johannesburg verbonde was, 'n gekerm en 
geroep naby die Engelse voorposte gehoor. 
Enkele burgers het daarop behoedsaam vorentoe 
gesluip om vas te stel of hulle hulp aan die 
kermende gewondes kon verleen. In 'n sloot het 



hulle sewe gewonde burgers aangetref en na hul 
laer verwyder. Onder hulle was Alexander 
Brand, seun van oud-pres. J. H. Brand, van wie 
'n arm en been verbrysel was, en 'n sekere 
Liebenberg wat in die dy gewond was. Die 
Engelse het aan hierdie sewe gewondes geen 
mediese sorg bestee nie, ja, nie eers kos of water 
aan hulle gegee nie en die wonde van Brand en 
Liebenberg, so vertel kmdt. Ben Viljoen, 
"krioelden reeds van ongedierte". Genl. Botha 
het dan ook in sy amptelike verslag oor die 
geveg sy "innige en hewige verontwaardiging" 
uitgedruk oor die wyse waarop die vyand "met 
onze arme gewonden ... gehandeld heeft".'" 

Vroeg die oggend van die 8ste het die Boere 
ontdek dat Vaalkrans ontruim was en het hulle 
dit self beset. Op die rant het hulle die lyke van 
22 gesneuwelde burgers en 5 Britse soldate 
onbegrawe aangetref. Hulle het reeds drie dae op 
Vaalkrans gele en het 'n aaklige reuk versprei. 
Voorts was daar 'n aantal grafte waarin die 



Sien B. J. Viljoen, Mine Herinneringen uit die Anglo- 
Boeren-Oorlog, p. 57; R.K. 120; en Leyds 716, Telegram 
no. 8 d.d. 8 Feb. 1900, amptelike verslag van genl. Botha. 

Engelse die res van hul eie gesneuweldes 
weggele het wat op Vaalkrans geval het en wat 
hulle nie weggevoer het nie. Vaalkrans self het al 
die letsels vertoon van die verskriklike 
bombardement waaraan eers die Engelse en 
daarna die Boere dit onderwerp het. "Al die 
boomen waren stuk gescheurd en verpletterd 
door de bommen. Groote klippen waren los- 
gerukt en geel gekleurd door de 
lijddietbommen." 123 

Oor wat die juiste totale Britse verlies tydens die 
slag was, is die verskillende bronne dit nie eens 
nie. Volgens amptelike Britse opgawes het 
Buller tydens die duur van die gevegte by 
Brakfontein en Vaalkrans 'n totale verlies van 
333 man (onder wie 20 offisiere) gely. Van hulle 
is 2 offisiere en 25 onderoffisiere en manskappe 
gedood, 18 Offisiere en 282 onderoffisiere en 



manskappe gewond en 6 onderoffisiere en 
manskappe as vermis aangegee.'" 

Hierdie amptelike opgawe word egter deur geen 
gesaghebbende outeur aanvaar nie. Volgens die 
Times History moet daar nog 36 man by die 
amptelike opgawe gevoeg en die Britse verlies 
op 'n totaal van 369 man gestel word van wie 33 
(waaronder 2 offisiere) gesneuwel het, 337 
(waaronder 18 offisiere) gewond is en 5 vermis 
geraakhet.'" 

Die mees aanvaarde en blykbaar ook die 
betroubaarste syfer word egter verskaf deur luit. 
E. Blake Knox van die Royal Army Medical 
Corps wat met die gewondes gewerk het. Hy 
vermeld - en sy syfers word ook deur die 
opsteller van die German Official Account of the 
War in South Africa en deur Wilson aanvaar - 
dat Buller 'n totale verlies van 374 man gely het, 
van wie 2 offisiere en 23 onderoffisiere en 



123 B. J. Viljoen, t.a.p., pp. 55-57; Genl. Botha se amptelike 

manskappe gesneuwel het, 18 offisiere en 326 
onderoffisiere en manskappe gewond is en 5 van 
die onderoffisiere en manskappe vermis geraak 
het. Van Everdingen aanvaar ook hierdie totaal 
maar meld dat die aantal gesneuweldes 32 man 
beloop het en nie 23 nie. 126 

Volgens Nierstrasz was die totale Britse verlies 
375 man - 33 gesneuweldes (onder wie 2 
offisiere), 337 gewondes (onder wie 18 offisiere) 
en 5 vermistes - en volgens Julian Symons het 
dit sowat 380 man beloop van wie 30 gedood en 
350 gewond is.'" Die swaarste verlies is deur 
Lyttelton se brigade met die bestorming van 
Vaalkrans op 5 Feb. 1900 gely. 

Die verlies van die Boere was buitengewoon 
swaar. Terwyl Buller net sowat 1,5 persent van 
sy leermag met die geveg by Vaalkrans verloor 
het, het die Boere volgens amptelike gegewens 
'n verlies van 89 man gely (d.w.s. sowat 2,2 



136 E. Blake Knox, p. 132; Du Cane, p. 355; Wilson, With 
the Flag to Pretoria, I, p. 319; en W. van Everdingen, De 
Oorlog in Zuid-Afrika, Eerste Tijdvak, p. 227n. 
127 Vgl. Nierstrasz, II band 3, p. 759; en Symons, p. 257. 



persent van hul strydkragte). 38 persone het 
gesneuwel, 45 is gewond en 4 het vermis geraak. 
Die Johannesburgse kommando onder kmdt. B. 
J. Viljoen (wat self bomskok opgedoen het) het 
die swaarste offers gebring. Dit het nie minder as 
67 man verloor nie van wie 30 gesneuwel het, 23 
gewond is en 4 man vermis geraak het. "" 

11. KONKLUSIE 

Die Boere se oorwinning by Vaalkrans moet 
veral aan vier oorsake gewyt word, nl. die dapper 
optrede van die Johannesburg kommando op 
5 Feb. 1900, die kranige optrede van veral die 
Boere artilleriste op 6 en 7 Feb. 1900, Buller se 
kleinmoedigheid en ten slotte Buller se gebrek 
aan kennis oor hoe die Boere kommando 's ten 
noorde van die Tugela versprei was. 

Deur die dappere en vasberade wyse waarop die 
Johannesburgers Lyttelton se brigade tydens die 



128 Staatscourant der Zuid-Afrikaansche Republiek, d.d. 14 
Feb. 1900, pp. 122-123 en 138-139 (Verlieslyste nos. 42, 
43 en 47); en Verslag van kmdt. B. J. Viljoen aan genl. 
Botha. 



bestorming van Vaalkrans in die front en in die 
flank beskiet het, het hulle die Engelse en in die 
eerste plek vir Buller self onder die indruk 
gebring dat die omgewing van Vaalkrans deur 'n 
geweldige sterk Boere mag beset was. Churchill 
het bv. op grond van die taai weer stand wat 
kmdt. Ben Viljoen en asst. -kmdt. Japie Du Preez 
aan Lyttelton gebied het, tot die slotsom gekom 
dat daar in die sektor Spioenkop-Doringkloof 
minstens 12,000 Boere met 'n dosyn uitstekende 
kanonne gele het en dat Buller dus volgens 
Europese opvattinge dit nie kon waag om met 
minder as 36,000 man deur die vyandelike linie 
te probeer breek nie. 129 Buller het blykbaar tot 
dieselfde konklusie gekom. Daarom het hy dit 
verstandig geag om die aanval af te las wat 
Hildyard tydens die verowering van Vaalkrans 
op Groenkop moes onderneem ten einde die 
poort tussen Groenkop en Vaalkrans vir Hart en 
Burn-Murdoch se troepe oop te hou, totdat hy 
gedurende die nag in die geleentheid sou wees 
om Vaalkrans met swaargeskut te beset waarmee 



Churchill, p. 363. 



hy die infanterieaanval op Groenkop kon 
voorberei en onder steun. 

Die berig wat Buller na die besetting van die 
suidelike deel van Vaalkrans van Lyttelton 
ontvang het, nl. dat daar op Vaalkrans nie 'n 
enkele geskikte artillerie stelling was nie en dat 
hy 'n aanval op Groenkop dus nie met 
artillerievuur sou kon voorberei en ondersteun 
nie, het die Britse bevelvoerder laat besluit om 
finaal van die verowering van Groenkop af te 
sien. Hy het nl. nou tot die slotsom gekom dat dit 
te veel van 'n waagstuk sou wees om die kop wat 
wellig stewig beset was en in die rug en flanke 
deur die Boere met geweer- en kanonvuur 
beskerm kon word, sonder artillerie steun te laat 
bestorm. 

Met die aflas van sy beplande aanval op 
Groenkop het Buller sy eie krygsplan in die 
wiele gery en die verowering van Vaalkrans 
sinloos gemaak. Die besit van die verowerde 
deel van Vaalkrans het dan ook nou vir horn 
nutteloos gelyk want die rant het nie beantwoord 
aan die doel waarvoor hy dit verower het, nl. om 



as artillerie stelling te dien van waar hy die 
Boere stellings met artillerievuur kon bestook 
nie. Dog nie alleen het dit nutteloos gelyk nie 
maar sedert die oggend van die 6de ook 
gevaarlik toe dit aan alle kante deur Boere 
kanonne en selfs deur groepies burgers met 
Mausers beskiet is. Hierdie kanonne geweervuur 
op die 6de en 7de het by horn die indruk gewek 
dat Vaalkrans inderdaad 'n lokval was waarin 
die Boere sy troepe baie graag wou he om hulle 
te kan afmaak. Hy moes dus of die gevaarlike 
stelling ontruim of dit vir 'n ander doel gebruik 
as wat hy met die opstel van sy aanvalsplanne in 
gedagte gehad het. 

Aanvanklik het hy daaraan gedink om dit as 
basis te gebruik om die Boere se linie na links te 
begin oprol en het hy Lyttelton dan ook gelas om 
die Boere op sy linkerflank aan te val. Toe 
Lyttelton egter rapporteer dat hy daarvoor nie 
kans gesien het nie en dat so 'n aanval nie met 
welslae onderneem sou kon word nie, het hy 
moedeloos geword en besluit om Vaalkrans maar 
te ontruim en terug te trek, in weerwil van 



Roberts se opdrag om met sy beplande aanval 
voort te gaan en van Hart se bereidwilligheid om 
Groenkop te bestorm. 

Dat dit vir die Engelse 'n baie ongelukkige 
besluit was, is duidelik. Trouens die Boere was 
reeds byna volkome gedemoraliseer ten gevolge 
van die swaar, aanhoudende bombardement 
waaraan hulle veral van Swartkop af onderwerp 
is. Hul getalle was gering en as Buller net 
voortgegaan het om hul stellings onder 
kanonvuur te hou, is dit twyfelagtig of hulle aan 
'n infanterieaanval weerstand sou kon bied soos 
wat Hart bereid was om teen Groenkop te 
onderneem. Dit blyk duidelik genoeg uit die 
rapport wat genl. Louis Botha die middag van 7 
Feb. 1900 aan kmdt.-genl. Piet Joubert gestuur 
het. 

Dat die Engelse nie by Vaalkrans deurgebreek 
het nie moet dus nie aan Buller se beplanning 
van die aanval gewyt word nie. Sy aanvalsplanne 
was goed en het alle kans op welslae gehad. Die 
skynaanval wat die werklike aanval voorafge- 
gaan het, het die doel gedien wat Buller daarmee 



beoog het. Dit het die Boere offisiere ten weste 
van Meuldrif onder die indruk gebring dat Buller 
sy pad by Brakfontein deur die Boere linie sou 
slaan. Veral die Vrystaatse kommando's wat die 
Brakfonteinhoogtes moes verdedig, was daarvan 
vas oortuig en het gevolglik niks gedoen om die 
klompie burgers by Vaalkrans te help nie. 

Buller sou dan ook seker by Vaalkrans deurge- 
breek het as hy net sy oorspronklike aanvalsplan 
gehandhaaf en na die verowering van Vaalkrans 
op Groenkop toegetas het. Trouens met 
Vaalkrans en Groenkop in sy besit was daar niks 
wat sy troepe verhinder het om tot op die vlakte 
agter Vaalkrans deur te druk en die Boere 
daarvandaan af in die rug en flanke te bestook 
nie. Daardeur kon hy al hul stellings tot by 
Spioenkop onhoudbaar gemaak het. 

Buller was egter te bang om die risiko wat aan so 
'n aanval verbonde was, te neem. Hy het 
blykbaar nie begryp dat geen krygsman op 
sukses kon hoop as hy nie bereid was om sy 
aanvalsplanne kragdadig toe te pas nie, al sou dit 
horn ook 'n aansienlike persentasie van sy leer 



aan dooies en gewondes kos. Sy soldate was 
geesdriftig genoeg om van die aanval 'n sukses 
te maak en met sy aanvalsplanne het daar niks 
geskeel nie maar dit het Buller aan die nodige 
moed en deurdrywingskrag ontbreek om sy 
aanvalsplanne in toespassing te bring. Die vuur 
van 400 burgers en 'n tiental Boere kanonne het 
die moed en vertroue wat hy in homself en sy 
leer nodig gehad het om na Ladysmith toe deur 
te breek, volkome vernietig. 

Dat dit so was, moet aan die swaar neerlae wat 
aan sy leer in die gevegte by Colenso, die 
Tabanyama en Spioenkop toegedien is, toe- 
geskryf word. 

Die grondoorsaak van Buller se neerlaag was dat 
hy nie geweet het hoe die Boere strydkragte 
verspreid was toe hy die aanval begin het nie. Dit 
was te wyte aan sy versuim om die vyandelike 
stellings voor die aanval te laat verken - iets 
waarvoor daar geen verskoning was nie. As hy 
die Boere stellings voor die aanval laat verken 
het, sou hy seker nie die fout begaan het om sy 
instruksies aan Hildyard terug te trek, nl. om 



Groenkop aan te val nie. Hy sou dan moes 
ontdek het dat genl. S. W. Burger klaarblyklik 
weer 'n aanval op die Boere se regterflank 
verwag het en dat hy daarom die groot getal 
burgers wat vir die verdediging van die gebied 
op en om Vaalkrans nodig was, op die hoogtes 
ten weste van Brakfontein saamgetrek het met 
die gevolg dat Vaalkrans en trouens al die 
heuwels oos van Brakfontein maar baie swak 
beset was. 

Buller het egter nie begryp dat die Boere aan die 
Tugela tydens genl. Botha se afwesigheid onder 
die bevel gestaan het van 'n generaal wat so min 
insig in die planne van sy teenstander gehad het 
dat hy die sektor van die Boere linie wat werklik 
bedreig was, byna onbeset gelaat het en sy 
strydkragte saamgetrek gehou het op punte wat 
glad nie bedreig was nie en waar Buller die 
burgers juis graag wou he met die oog op sy 
aanval op Vaalkrans en Groenkop. Hy het ten 
gevolge van sy ondervindings by Colenso en 
Spioenkop so 'n oordrewe hoe agting vir die 
taktiese vermoens van die Boere generaals aan 



die Tugela ontwikkel dat hy nooit kon dink dat 
enigeen van hulle werklik so in sy hande sou kon 
speel nie. As hy liewers aanvaar het dat sy 
teenstanders geen benul van sy planne gehad het 
nie en nie daarop voorbereid was om dit te 
dwarsboom nie - iets wat so was en wat hy deur 
verkenning kon vasgestel het - sou hy veel beter 
gedoen het as om te veronderstel dat die deel van 
die Boere linie waarop sy aanval toegespits was 
en waar hy maklik kon deurbreek, deur baie 
sterk Boere magte beset was. Mens kry egter die 
indruk dat hy ten spyte van die welslae van sy 
pogings om die Boere op die 5de by Brakfontein 
en ook by Colenso vas te pen, geen geloof gehad 
het in sy eie vermoe en die van sy troepe om die 
vyand in die sektor Vaalkrans-Doringkloof te 
verras en te oorrompel nie en dat hy daarom die 
aanval afgelas het voordat dit werklik ontwikkel 
het, en dit net omdat hy teenstand begin 
ondervind het. Dit was dus nie die Engelse leer 
wat by Vaalkrans verslaan is nie maar hul 
bevelvoerder wat ineengestort het. As hy maar 
net met krag voortgegaan het om sy aanvalsplan 
ten uitvoer te bring, bestaan daar min twyfel dat 



hy daarin sou geslaag het om by Vaalkrans deur 
die Boere linie te breek. 

hoofstuk 9 

Voorspel Tot Die Britse Aanval Op 

Hlangwane 

1 . Verskuiwing van die Britse 
troepemag na chievely 

Buller het nie getalm met die verskuiwing van sy 
krygsmag na Chievely van waar hy via Hlang- 
wane 'n pad na Ladysmith toe wou oopslaan nie. 

Toe die oggend van 8 Feb. 1900 aanbreek, was 
nog net die agterhoede van die troepe wat op 
Vaalkrans geveg het, van die Boere stellings af 
sigbaar, op mars na Springfield. Long Tom en 
die kanonne op die Drielingkoppe en by 
Brakfontein het hulle onverwyld onder vuur 
geneem in die hoop om verskrikking onder hulle 
te saai, maar daarin is nie geslaag nie. Die kakies 
het net hul pas versnel en gemaak dat hulle 
vinniger wegkom, onder die Boere se kanonvuur 
uit. 1 



Dr. E. Blake Knox vertel dat die troepe in die 
veldhospitaal wat nie baie siek of ernstig gewond 
was nie, aanvanklik nie 'n voet wou versit toe 
hulle aangese is om agter die ambulanswaens 
aan te stap nie. Hulle wou in die ambulanswaens 
ry en het heftig geprotesteer toe hulle aangese is 
om te stap. "Why foot-slog," het een veront- 
waardig gemurmureer, 'when you can get a ride 
in a blooming 'bus'?" "Penny all the way to 
'Ampstead'," was 'n ander se opmerking. "Any 
ansoms?" het 'n derde gese, en so het hulle 
nukkerig gesit en protesteer teen die bevel om te 
loop. Toe meteens bars daar 'n bom van Long 
Tom naby hulle, binne die hospitaal terrein. 
Onmiddellik was die protesterende tommies in 'n 
ander stemming. "Guess, chum, we'd better 
start," het een van hulle opgemerk. "You bet 
chum," het 'n ander een dit beaam. "The 
blooming bloke says walk: let's walk," het dit 
van 'n derde gekom, en toe, nadat hulle nog 'n 
maal hunkerend na die ambulanswaens gekyk 



1 Vgl. Barnard, pp. 117-118; Britse amptelike History of 
the War in South Africa, II, pp. 420-421; Times History, 
III, pp. 327-328. 



het waarin hulle so graag sou wou ry, het hulle 
flink begin aanstap. 2 

Terwyl Long Tom en die ander Boere kanonne 
gevuur het, het die 4,7-duim-skeepskanonne op 
die boskoppe suid van die rivier nors terug 
geblaf om die Boere te laat verstaan dat hulle 
met strawwe weerstand te doen sou kry as hulle 
die Tugela sou probeer oorsteek. Dit was vir die 
terugvallende tommies wat geen verliese gely het 
ten gevolge van die vyandelike bombardement 
nie, nie veel van 'n troos nie. Hulle was moeg, 
nukkerig en ontmoedigde omdat hulle gedwing 
was om nog eens hul rug vir die vyand te wys, en 
in hul geledere was daar al baie wat met 
veragting van sir Redvers Buller gepraat het as 
"sir Reverse Buller". 

Teen 8 vm. was die agterhoede van die afdelings 
wat op Vaalkrans geveg het, egter reeds buite 
bereik van die Boere kanonne en teen 4.30 nm. 
was hulle op Springfield gelaer, waar hulle hul 
vermoeienis en teleurstelling na hartelus in die 



2 E. Blake Knox, Buller's Campaign, pp. 12-13. 



heerlike koel waters van die Klein Tugela kon 
afspoel en hulle met nuwe moed kon verfris. 

Solank as die hoofmag teruggeval het, het 
Warren wat met die 5de divisie die aftog moes 
dek, gesorg vir die ontruiming van die terrein 
teenoor die Brakfonteinhoogtes, die afbreek van 
pontonbrug no. 1 by Potgietersdrif, die 
verwydering van die 509 wavragte ammunisie en 
leer voorrade by Spearman's Hill en die 
verwydering van die Britse artillerie wat op 
Swartkop opgestel was - 'n operasie wat laat die 
aand van 9 Feb. 1900 voltooi was. Dit het 
heelwat moeiliker gegaan om die swaar kanonne 
aan die voet van die helling te kry as wat dit was 
om hulle teen die helling uit te sleep, maar 
gelukkig vir Warren het die Boere geen ernstige 
poging aangewend om sy werk te bemoeilik nie. 
Hulle het oorbluf sit en toekyk hoe hy al die leer 
voorrade onder hul neus uit verwyder en, na die 
afbreek van die pontonbrug gedurende die nag 
van die 8ste en die verwydering van Swartkop se 
kanonne die aand van die 9de, na Springfield toe 
wegtrek, sonder dat hulle iets tasbaars gedoen 



het om sy bewegings in die wiele te probeer ry. 
Al waarvoor hulle onmiddellik kans gesien het, 
was om die 2nd Somerset Light Infantry en die 
2nd Dorset regiment aan 'n trae bombardement 
te onderwerp terwyl die besig was om die 
brughoof by die Rooikoppies te help bewaak - 
niks meer nie; en so het ook Warren se divisie 
ongestoord weggekom, 'n dag na die hoofmag 
wat op Vaalkrans geveg het. Die lOde die nag 
het hulle op Springfield oornag - Buller was met 
die hoofmag toe alreeds op Pretorius se plaas - 
daarvandaan af het hulle oor Pretorius se plaas 
agter die hoofmag aan getrek en op die 12de het 
hulle op Chievely by Buller aangesluit. 

Al wat van die hele Britse krygsmag aan die Bo- 
Tugela oorgebly het, was die kavallerie brigade, 
die York and Lancaster regiment, die Imperial 
Light Infantry, 'n battery (t.w. battery A) berede 
artillerie en 2 twaalfponder-skeepskanonne, alles 
onder bevel van lt.-kol. J. F. Burn-Murdoch. 3 



2. Die Boere se houding 

Die Boere het nie besef dat die stryd aan die Bo- 
Tugela verby was met die terugtog van die 
Engelse van Vaalkrans af nie. Die Kommandant- 
generaal het verwag dat die oorlog in die sektor 
nog lank sou voortduur. Op ontvangs van die 
berig aangaande die Britse ontruiming van 
Vaalkrans het hy genl. Botha dan ook 
onmiddellik gelas om verdere defensiewe 
maatreels te neem ten einde aan nog Britse 
aanvalle die hoof te bied. In die verband het hy 
aan die hand gedoen dat die Boere linie aan die 
Bo-Tugela so sterk verskans moes word as wat 
enigsins moontlik was. Daar moes o.m. 
ondergrondse tonnels of "bakoonde" uitgegrawe 
word wat elkeen drie, vier of vyf man kon bevat, 
sodat die burgers deeglik beskut sou wees teen 
kartetsvuur. Ook moes daar loopgrawe aan die 
voet en halfweg teen die helling s van die koppe 
op so 'n wyse uitgehaal word dat die burgers 



3 Sien in verband met die Britse terugtog:Britse amptelike 
History of the War in South Africa, II, pp. 420-421; Times 
History, III, pp. 327-328; Barnard, pp. 117-118; en Leyds 



716, Telegramme nos. 4 en 8 d.d. 8 Feb. 1900; vgl. ook 
K.G. 340 (v) p. 18. 



"veilig van de een en de andere kunnen komen". 4 
Die Kommandant-generaal was dus van oordeel 
dat die Boere hulle tot suiwer defensiewe 
maatreels moes beperk met die doel om verdere 
pogings wat die vyand sou aanwend om aan die 
Bo-Tugela deur die Boere linie te breek, met 
sukses te weerstaan. 

Nog minder het die Boere verwag dat die 
Engelse vinnig na Chievely sou terugtrek en 
daarvandaan af onmiddellik op die Boere linie in 
die omgewing van Hlangwane sou toetas. Buller 
het die Boere aan die Bo-Tugela met sy vinnige 
terugtog na Chievely op die verkeerde voet 
betrap en hulle vir die volgende paar dae in die 
grootste onsekerheid gelaat oor wat sy volgende 
stap sou wees. Daaroor en oor hoe hulle moes 
optree om horn te dwarsboom, kon die Boere 
alleen gis. 

Vir 'n oomblik het dit tot genl. Schalk Burger 
deurgedring dat die vyand besig was om te vlug 
en dat die aangewese weg vir die Boere onder 



Leyds 716, Telegram no. 37 d.d. 8 Feb. 1900. 



die omstandighede sou wees om die inisiatief te 
neem en die kakies in die rug aan te pak. "Het 
was vandaag ons tijd de vijand van twee punten 
op te vatten", het hy die aand van die 8ste aan 
die Kommandant-generaal gesein, maar, het hy 
onmiddellik bygevoeg, die burgers se perde was 
vir so 'n onderneming te swak. Ook was die 
burgers afgemat en diegene wat as versterkings 
na Vaalkrans gekom het, wou teruggaan, 
klaarblyklik na die stellings wat hulle voor die 
aanvang van die slag beset gehad het. 

Waarheen die terugvallende vyand onderweg 
was, het hy nie geweet nie; maar omdat die 
Engelse byna drie weke tevore deur Trichardts- 
drif getrek en op die Boere se regterflank 
toegesak het, het hy die indruk gekry dat Buller 
vasbeslote was om om die Boere se regtervleuel 
te trek en agter die Tabanyama om na Ladysmith 
toe deur te dring. Die denkbeeld het hy bly 
troetel, selfs op die vooraand van die slag by 
Vaalkrans, en toe hy die Engelse van Vaalkrans 
af sien terugtrek, het die gedagte dadelik weer by 
horn begin spook dat die vyand op pad was na 



Trichardtsdrif met die doel om, terwyl die Boere 
krygsmag by Vaalkrans en Brakfontein 
gekonsentreerd was, om hul regtervleuel te glip. 
Die inbeelding het so sterk by horn gespook dat 
hy dit dieselfde dag nog by kmdt.-genl. Piet 
Joubert (en daarmee ook by pres. Kruger, wat 
insae in alle telegramme gehad het) laat ontstaan 
het. Om 10.45 die oggend en weer om 6.05 die 
aand het hy nl. aan die Kommandant-generaal 
gemeld dat die vyand na Trichardtsdrif toe trek. 5 

Wat horn eintlik daartoe beweeg het om so 'n 
ongegronde berig aan die Kommandant-generaal 
te laat toekom, is nie bekend nie. Op 'n 
krygsraads vergadering wat daar om 11 vm. 
onder voorsitterskap van hoofkmdt. M. Prinsloo 
naby veggenl. Smuts se laer gehou is en waarop 
afgesien van etlike kommandante en 
veldkornette ook genls. Botha, Burger, Meyer en 
Tobias Smuts aanwesig was, het hy immers 
blykens die Krygsraads notule geen woord gerep 
van die vyand se veronderstelde beweging na 
Trichardtsdrif nie. 



Die betrokke krygsraads vergadering is gehou 
om te besluit hoe die Boere moes optree noudat 
die Engelse hul aanval gestaak het en besig was 
om op Springfield terug te val. Die offisiere kon 
oor die aangeleentheid egter nie tot finaliteit kom 
nie. Genl. Botha was van oordeel dat die 
Engelse, indien hulle weer tot offensiewe 
optrede sou oorgaan, hul aanval op die een of 
ander punt in die Boere linie ten ooste van 
Vaalkrans (d.w.s. laer langs die Tugela af) sou 
beproef omdat daardie sektor nie deur sterk 
Boere magte beset was nie. Sy standpunt was dat 
die Boere die Engelse nie die geleentheid moes 
gee om hulle vir so 'n aanval reg te ruk nie maar 
dat die burgers self die inisiatief moes neem en 
Buller se terugvallende leer net so veel skade 
moes berokken as wat in hul vermoe was. Hy het 
dus voorgestel dat die burgers die rivier moes 
oorsteek en die hoogtes aan die oorkant daarvan 
in besit neem. Sy doel met die voorgestelde 
beweging was volgens die German Official 
Account of the War in South Africa om Swartkop 



Leyds 716, Telegramme nos. 15 en 45 d.d. 8 Feb. 1900. 



te beset, die Engelse in die regterflank by te kom 
en hulle die terugtog na Chievely af te sny. 6 

Gen. Tobias Smuts het die voorstel gesteun op 
die uitdruklike voorwaarde dat diegene wat met 
die bestorming van Swartkop belas sou word, 
gelyk moes optree en dat die een kommando die 
ander nie in die steek moes laat by die 
verowering van die Britse stellings nie. Hy het 
dus verwag dat die Engelse taai weerstand in die 
koppe aan die oorkant van die rivier sou bied en 
die vooruitsig het by die offisiere wat nie lus was 
om onmiddellik weer 'n swaar geveg te ontketen 
nie, alle geesdrif vir genl. Botha se voorstel 
gedemp. Smuts het toe aan die hand gedoen dat 
die Boere die Tugela naby Colenso met 'n perde- 
kommando moes oorsteek en met die Bloukrans- 
rivier op na Frere moes trek om die spoorweg na 
Durban in die rug van die Engelse op te breek en 
Buller van sy basis af te sny. Toe daar ook vir 
die voorstel nie voldoende geesdrif was nie, het 
Burger oplaas voorgestel dat daar om 10 vm. op 



10 Feb. 1900 'n bree krygsraads vergadering in 
die Harrismith laer gehou moes word waarop 
ook die Kommandant-generaal en die offisiere 
van die leermag by Ladysmith teenwoordig moes 
wees, en dat die bree krygsraad oor verdere 
krygsplanne moes beslis. Dit is algemeen 
aanvaar. 7 

Vir die Boere was dit 'n ramp dat Botha se plan 
om die Tugela oor te steek en die Britse leer in 
die rug aan te tas, deur die krygsraad verwerp is. 
Trouens as hulle op daardie dag of op die 9de 
aanvallend opgetree het, kon hulle aan die 
Engelse ontsaglike skade berokken het deur ten 
minste laasgenoemde se konvooi waens en 'n 
groot deel van hul agterhoede af te sny. Sir 
Redvers Buller se pit was nl. uit soos blyk uit die 
volgende telegramme wat hy op 9 Feb. 1900 van 
Springfield af aan lord Roberts gestuur het. Die 
eerste daarvan het as volg gelui: 

"The operations of the past 3 weeks have 
borne in upon me the fact that I had seriously 



6 K.G. 353, Krygsraads notule d.d. 8 Feb. 1900, en Du 
Cane, p. 219. 



7 K.G. 353, Krygsraads notule d.d. 8 Feb. 1900. 



miscalculated the retentive power of the 
Ladysmith garrison. I now find the enemy can 
practically neglect that and turn their whole 
force on me. I am not consequently strong 
enough te relieve Ladysmith. If you could 
send me reinforcements, and if White can 
hold out until they arrive, I think it might be 
done; but with a single column I believe it to 
be almost an impossibility. I shall continue 
attacking it, as it keeps the enemy off Lady- 
smith, but I think the prospects of success are 
very small. Can you send me the other half 
batteries of 5-inch guns. I have two here, and 
should like the full batteries available." 8 

In die tweede het hy beduie dat tensy hy "baie 
aansienlik" versterk sou word, Ladysmith binne 
'n paar dae sou moes oorgee. 

"Where I go the enemy can anticipate me in 
superior force ... the enemy have left Vaal 
Krantz and are now at Colenso. They do in 6 



South African War, Confidential Telegrams, no. 150A 
d.d. 10 Feb. 1900. 



hours and 7 miles what takes me 3 days and 
26 miles. When I said that I should try and 
save Ladysmith the 5th Division had arrived 
at the Cape, and the 6th and 7th were likely to 
come and were expected to be at my disposal; 
but 2 days after you were appointed, and 
directed that all troops arriving after that date 
were to be kept at Cape: I understand from 
you that you expect to occupy Bloemfontein 
by end of February, and so relieve the 
pressure on Ladysmith. I hope the forecast 
will prove correct, but I cannot help feeling 
that to leave Ladysmith as it is for such a 
chance is a great risk, and it is right I should 
say so. As for myself, I am doing all I can, 
and certainly have reason to think that I retain 
the confidence of all who know my 
difficulties; but if it is thought anyone else 
can do better, I would far rather be sacrificed 
than run the risk of losing Ladysmith. I should 
like you to forward this to the Secretary of 
State.'" 



Ibid. 



Volgens Buller se beskouing was die Britse 
neerlae by Tabanyama, Spioenkop en Vaalkrans 
dus nie te wyte aan die onbevoegdheid van 
homself en sy offisiere nie maar aan genl. sir 
George White en veldmaarskalk lord Roberts. 
Eersgenoemde was nie in staat om deur aan- 
vallende optrede 'n groot gedeelte van die Boere 
mag wat aan die Tugela geveg het, by Ladysmith 
saamgetrek te hou nie, terwyl lord Roberts die 
divisies wat Buller nodig gehad het om in Natal 
deur die Boere linie te breek, in Kaapland 
agtergehou het. 

Met Buller in so 'n pessimistiese gemoeds- 
toestand en die Boere leer in 'n roes van vreugde 
na die behaalde oorwinning, was die aangewese 
weg vir genl. Botha die een wat hy aanvanklik 
wou volg, nl. om die Tugela oor te steek en sy 
teenstanders met die een mokerhou na die ander 
verder te verlam. 

As hy en die ander Boere offisiere insae sou kon 
he in die Britse bevelvoerder se moedelose 
telegramme aan lord Roberts, sou hulle seker 
ook nie gehuiwer het om dit te doen nie. Die 



houding van Botha se krygsoffisiere wat teen 
aanvallende optrede besluit het, het die Boere 
egter tot dadeloosheid gedoem op die moment 
toe hulle op Buller se agterhoede moes toegetas 
het; en hulle sou dadeloos moes bly le en toekyk 
hoe die Engelse terugtrek tot op die lOde, 
wanneer 'n bree krygsraad sou vergader om oor 
verdere optrede te beslis. Daardeur het hulle die 
Engelse bevoordeel; want toe die seevierende 
Boere mag eers eenmaal die geveg gestaak het, 
is die lus om die Engelse oorkant die rivier te 
gaan aanval by die burgers geblus. Almal wou 
nou rus en het dan ook op groot skaal 
teruggekeer na die stellings waar hulle vandaan 
gekom het om by Vaalkrans hulp te kom bied. 
Hulle is weg aangesien daar vir hulle niks meer 
by Vaalkrans te doen was nie, en die oggend van 
die 9de was daar van al die versterkings wat na 
Vaalkrans toe gekom het, nog net 200 man van 
die kommando Pretoria oor; en ook hulle het 
daarop aangedring om na hul vorige posisie by 
Ladysmith terug te keer. Botha moes dringend 
vra vir 200 man uit die kommando Pretoria om 
hulle te kom aflos, ander s - so het hy self getuig 



- sou daar by Vaalkrans niemand oorbly van al 
die burgers wat van elders gestuur is om die 
Britse aanval by Vaalkrans af te slaan nie. 10 

Die grootskaalse wegtrek van burgers van 
Vaalkrans af het 'n gevaarlike toestand geskep. 
Die Boere linie tussen Vaalkrans en Colenso was 
nl. swak beset. Vir 'n strook van 9 myl lank was 
dit glad nie eers beman nie en as Buller daarvan 
berig sou kry, kon hy maklik op een van die 
swak punte in die Boere linie toe slaan en daar 
deurbreek. Daarom het Botha aanbeveel dat alle 
Bantoes aan die Tugela aangese moes word om 
binne 24 uur pad te gee na 'n terrein weg van die 
Tugela af en vir die duur van die stryd aan die 
Tugela op die nuwe terrein te bly woon, en dat 
diegene wat met rapporte aan Engelse in hul 
besit betrap sou word, summier doodgeskiet 
moes word. Hy was nl. daarvan oortuig dat die 
Bantoes gereeld aan die Engelse berig het waar 
die swak punte in die Boere linie was. Daarom 
het die Engelse steeds geweet om hul aanvalle op 



die punte in die Boere linie te rig." Oor wat 
Buller se planne was, was Botha onseker. Hy het 
in elk geval geen vermoede gehad dat hy 
vasbeslote was om by of anderkant Hlangwane 
deur die Boere linie te breek nie. Die bewegings 
van Buller se leer wat hy nie alleen deur sy 
verkenners laat dophou het nie maar ook 
persoonlik bespied het, was vir horn tot die aand 
van die 9deso het hy self getuig - "geheel 
onverklaarbaar". Die Engelse het met hul swaar 
kanonne nog steeds van die "lang rant" af op die 
Boere gevuur, het hy aan kmdt.-genl. Joubert 
gerapporteer, en dit het gelyk of hul voetvolk 
nog in die "bosrant" was, maar die doel van 
hierdie voetvolk en kanonne was klaarblyklik 
slegs om die agterhoede van die terugvallende 
hoofmag te beskerm en die Boere te belet om die 
Britse leer te probeer agtervolg. Immers van die 
hoofmag kon hy geen ander indruk kry as dat 
hulle "tamelijk kopschuw" en aan die terugtrek 
was nie. Vir Long Tom het hulle 'n ontsettende 
vrees gekoester en waar die groot Boerekanon sy 



° Sien K.G. 340 (v) p. 18. 

projektiele in hul omgewing geplant het, het 
hulle gemaak dat hulle baie vinnig wegkom. Toe 
Long Tom bv. die Britse veldgeskut onder vuur 
geneem het wat, verskuil agter die Bosrant naby 
die samevloeiing van die Groot- en Klein 
Tugela, die lewe vir die Boere versuur het, het 
die kakies die Armstrong's oorhaastig ingespan 
en daarmee weggejaag. Die gevolg van hul 
vinnige padgee was dat die Boere nou weer 
bietjie rus geniet het. 

Botha se eie plan soos deur horn aan die 
Kommandant-generaal geopenbaar, was om die 
Tugela oor te steek en die koppe aan die oorkant 
daarvan te beset die moment waarop die Britse 
mag verder na die vlakte toe begin padgee, en hy 
het gehoop dat die krygsraad wat die volgende 
dag sitting sou neem, dit sou goedkeur. 12 Die 
rede waarom hy dit wou doen, het hy nie 
vermeld nie maar dit is duidelik. Van die koppe 
af kon hy immers die Engelse in die rug bly 
teister en flank aanvalle op hulle uitvoer as hulle 



die rivier by Skietdrif of Porritsdrif of selfs laer 
af in die rigting van Colenso sou probeer 
oorsteek. Bowendien was die pad vir die Engelse 
na Trichardtsdrif en ander driwwe hoer op 
versper solank as hy die koppe in besit gehad 
het. Intussen sou hy 'n patrollie oor die rivier 
stuur om meer van die vyand se bewegings en 
planne te wete te probeer kom. " 

Botha was blykbaar seker dat die Kommandant- 
generaal sy voorstel om die koppe oorkant die 
Tugela te gaan beset, in die krygsraad sou 
ondersteun. Helaas, genl. Burger se paniekerige 
telegram van die 8ste waarin hy beduie het dat 
die Engelse weer na Trichardtsdrif toe opruk, het 
intussen by die oorversigtige genl. Piet Joubert 
in vrugbare aarde geval en tot voile wasdom 
gekom. Die moontlikheid dat Buller so 'n 
beweging kon beproef, het so 'n diep indruk op 
horn gemaak dat hy maar min waarde geheg het 
aan die gerusstellende berigte van genl. Botha en 
ander offisiere aan die Tugela oor die Engelse 
terugtog. Selfs 'n berig (gedateer 9 Feb. 1900) 



12 Leyds 716, Telegram no. 32 d.d. 9 Feb. 1900, en K.G. 
340 (v) p. 18. 



; Ibid. 



van Burger persoonlik dat daar nog net 'n klein 
getal troepe by Potgietersdrif was wat nog slegs 
enkele skote met hul swaar kanonne op die 
Boere afgevuur het en dat die res nog steeds 
besig was om oor die "bosrant" terug te trek, 14 
kon horn nie gerusstel nie, klaarblyklik omdat 
Burger nie uitdruklik daarin vermeld het dat die 
troepe nie op trek was na Trichardtsdrif nie. Ewe 
min het hy notisie geneem van 'n opgetoe 
telegram van veggenl. C. Fourie wat op die 9de 
afgesend is en waarvan die strekking as volg 
was: 

"Gevecht te Boven Tugela afgeloopen. Vijand 
is teruggetrokken, heeft ook zijn bruggen over 
Tugela opgebroken. Verlies onzen kant 25 
gesneuveld en 20 gewond. Van vijand verlies 
onbekend. het was een gevecht met kanonnen 
doch volgens mondelinge berichten, heeft 
vijand groote verlies geleden. Long Tom 
speelde met hem bal." " 



K.G. 340 (v) p. 58. 

Die vrees wat Burger by horn geplant het vir 'n 
Britse beweging na Trichardtsdrif van waar die 
Boere maklik aan die regterkant omvleuel kon 
word, kon hy nie van horn afgeskud kry nie. 
Hoogs verontrus het hy gedurende die voormid- 
dag van 9 Feb. 1900 aan genl. Botha gesein dat 
hy van genl. Burger verneem het dat die Engelse 
met die Tugela op na Trichardtsdrif beweeg. Sy 
eie vermoede was dat hulle die "oor sprang" van 
Venterspruit met 'n vliegende kolonne wou 
bereik, want daar was geen skuiling waarvan die 
Boere gebruik kon maak om so 'n kolonne te 
keer nie; en as die troepe eers aan die oorsprong 
van Venterspruit was, kon hulle oor 'n baie vlak 
nek langs die Sandspruit af na Ladysmith toe 
trek.' 6 

Pres. Kruger het horn hierby aangesluit en op die 
lOde regstreeks aan genl. Botha gesein dat 
laasgenoemde nie so seker moes wees dat die 
vyand werklik aan die terugtrek was soos Botha 
berig het nie. "Ik vrees dat zij zoo direct 
terugtrekken met het doel om ons gerust te 



' Ibid., Telegram no. 9 d.d. 9 Feb. 1900. 



stellen en te misleiden en dat zij een vliegende 
colonne zullen zenden om onverwacht boven- 
kant Tugela om te komen." Daarom wou hy weet 
of dit nie wenslik sou wees om 'n burgermag 
met die Tugela op te stuur om aan die Bo-Tugela 
te gaan waak nie. Botha moes horn laat weet hoe 
sake staan. I7 

Die aanhoudende pleidooie van die President en 
die Kommandant-generaal oor die beskerming 
van stellings aan die Bo-Tugela wat hoegenaamd 
nie bedreig was nie, moes 'n sonderlinge indruk 
op genl. Botha gemaak het. In sy eie rapporte het 
hy trouens duidelik genoeg aangetoon dat die 
vyand besig was om ooswaarts terug te trek, en 
waarom hulle verkies het om soveel waarde te 
heg aan 'n valse berig van genl. Burger oor 'n 
saak waarmee laasgenoemde beslis nie op hoogte 
was nie, was onbegryplik. Dit het die indruk 
geskep dat hulle hul vertroue in horn, Botha, 
verloor het. Hy het horn dit egter nie aangetrek 
nie maar op kalme en waardige wyse aan die 
President en Kommandant-generaal nogmaals 



die versekering gegee dat hul vrees vir 'n Britse 
beweging na Trichardtsdrif volstrek ongegrond 
was. Trouens Buller se eie rapport oor die geveg 
op die plaat naby Acton Homes het - dit het hy 
hulle verseker - duidelik blyk gegee van die 
Britse bevelvoerder se vrees vir die Boere mag 
aan die Bo-Tugela. Dit kon dus as seker aanvaar 
word dat hy nie weer sou probeer om die Tugela 
hoer op, d.w.s. ten weste van Vaalkrans, oor te 
steek nie. Botha het hulle verder die versekering 
gegee dat hy die grootste waaksaamheid betrag 
en die vyand noukeurig dopgehou het ten einde 
op hoogte met sy beweging s en bedrywighede te 
bly. Ondertussen het sy burgers dag en nag 
gearbei om hul stellings nog sterker te maak. ' 8 

Die aand van die lOde het hy verdere inligting 
oor die bewegings van die Engelse verstrek. Dit 
was duidelik dat die vyand besig was om te 
retireer en wel teen 'n hoe spoed, het hy berig. 
Hul voorpunt was reeds om die boskop en aan 
die Klein Tugela was nog net drie klein troepe 
kampies van 20 of 30 tente elk. Al wat nog van 



Ibid., Telegram no. 19 d.d. 10 Feb. 1900. 



: Leyds 716, Telegram no. 42 d.d. 10 Feb. 1900. 



die hele vyandelike mag naby die Boere stellings 
oorgebly het, was 'n perdekommando met 4 of 5 
batterye groot kanonne. Telkens het daar wel lee 
waens opgedaag maar die was net bedoel om die 
Britse agterhoede te kom haal. Volgens Botha 
was dit duidelik dat Buller nou besluit het om sy 
operasieplan heeltemal te verander. Wat hy 
presies wou doen, kon Botha nie met sekerheid 
se nie. Volgens berigte van Bantoes wat op die 
suidelike oewer van die Tugela gewoon het, was 
hy voornemens om die ontset van Ladysmith 
maar te laat vaar aangesien hy nerens deur die 
Tugela kon kom nie, en sou die garnisoen in 
Ladysmith horn binnekort aan die Boere oorgee. 
Dit kon dus wees dat Buller voornemens was om 
horn op die een of ander punt te gaan vas grawe 
en dan die grootste deel van sy mag na die 
Kaapkolonie te stuur. Botha se verkenners was 
egter voortdurend aan die oorkant van die rivier 
op die vyand se spoor, besig om sy bewegings te 
bespied en Botha daarvan op die hoogte te hou. 
Sy burgers het die dag tot by Potgietersdrif 
gegaan, waar hulle onder die vuur van 'n groot 
Britse kanon gekom het. Die hele vlakte oorkant 



die rivier het in die rigting van Colenso gewemel 
van klompies vyandelike perderuiters. 19 

Sy gerusstellende berig is bevestig deur die 
kommandant van Standerton wat die Tugela die 
oggend oorgesteek en tot agter die berge teenoor 
Vaalkrans en Potgietersdrif gegaan het. Na sy 
terugkoms het hy om 5.45 nm. aan die President 
en die Kommandant-generaal gesein: 

"De vijand trekt weg van waar hij laatsten 
nacht gekampeerd had. De voetgangers en 
wagens trekken in de richting van Chievely 
station of Frere station. De voorpunt is reeds 
achter Doornkop en de voetgangers en 
wagens zijn uitgespannen rechts van Doorn- 
kop. Waar zij laatsten nacht gekampeerd 
hadden, staan nog 3 kleine kampen apart van 
15 tot 30 tenten in elk kamp. Paarden 
kommando zijn nog bij de kampen en naar het 
mij schijnt, zijn 3 of 4 batterijen naby die 
paardencommando, terwijl sommige wagens 
weder teruggegaan (is) naar Wagenpadsnek 



'Ibid., Telegram no. 41 d.d. 10 Feb. 1900. 



nabij Pontdrift, waarschijnlijk om achter 
blijvende goederen te halen. Het schijnt mij of 
de groote kanonnen niet meer op den berg 
zijn. Toch zijn er nog eenige tenten zichtbaar 
... Hunne patrouilles zijn overal zichtbaar aan 
de overzijde der rivier." 20 

Die berigte waarin definitief vermeld is dat die 
Engelse van Springfield af na Frere en Chievely 
toe terugtrek, het genl. Botha en die ander 
offisiere wat om 10 vm. in die laer van kmdt. C. 
J. de Villiers byeengekom het vir die bree 
krygsraads vergadering, eers teen die einde van 
die vergadering bereik. Die gevolg was dat daar 
die hele sitting deur by die offisiere twyfel 
bestaan het oor wat die mees doeltreffende wyse 
van optrede teen die Britse leer sou wees. 

Daar was verskillende gedagte rigtings. Slegs 
genl. Louis Botha, ondersteun deur vk. Sarel 
Oosthuizen en genl. Lucas Meyer, was ten 
gunste daarvan om die rivier dadelik oor te steek 
en vanaf die goeie stellings ten suide daarvan op 



1 Leyds 716, Telegram no. 29 d.d. 10 Feb. 1900. 



Buller se leer toe te tas. Hulle het geglo dat dit 
noodsaaklik was om die Britse leer aan te val 
solank as dit besig was om te retireer en dit 
sodoende vir Buller onmoontlik te maak om horn 
vir nog 'n aanval op die Boere mag reg te ruk. 

Genl. Schalk Burger, vader van die vrees vir nog 
'n Britse verrassingsaanval op die Boere se 
regterflank by Trichardtsdrif, wou ook dat die 
Boere die Tugela oorsteek - egter nie by 
Meuldrif of Potgietersdrif of enige ander drif van 
waar hulle die Engelse direk in die rug kon 
bykom nie, maar by Trichardtsdrif, waar hy 
gevrees het dat die Engelse met 'n vliegende 
kolonne op die Boere sou toeslaan. Daarvandaan 
af moes die Engelse dan ooswaarts gedwing 
word - asof die Engelse wat reeds sedert twee 
dae tevore besig was om uit eie beweging oos- 
waarts te trek, dwang nodig gehad het om te 
doen wat hulle besig was om te doen. Hy is 
ondersteun deur vk. Z. de Jager wat net 'n 
skynbeweging teen die Engelse uitgevoer wou he 
om hulle af te skrik en deur kmdt. C. J. de 
Villiers. Laasgenoemde het Burger ondersteun 



omdat die Tugela makliker in die Trichardtsdrif 
omgewing as laer af oorgesteek kon word - iets 
wat die Boere voordelig sou vind as hulle 
miskien deur die Engelse teruggedryf sou word. 

'n Derde gedagte, geopper deur vk. A. J. 
Dercksen, was dat Buller se leer van die Bo- 
Tugela af weg gedwing moes word deur die 
verwoesting van sy verbindingslinie met Durban. 
Dit moes gedoen word deur 'n kommando wat 
van die omgewing van Colenso af moes opereer. 
Uiteindelik is, na 'n hele dag se samesprekings, 
op voorstel van vk. Wessels besluit dat die Boere 
geen offensiewe beweging sou waag nie maar 
slegs hul posisies ten noorde van die Tugela sou 
versterk sodat hulle gereed kon wees om enige 
verdere vyandelike aanvalle af te weer. Dit het 
kmdt.-genl. Piet Joubert se hartlike goedkeuring 
weggedra. Hy was, soos reeds meermale tevore 
aangetoon, 'n sterk voorstander van 'n defen- 
siewe taktiek en het horn dan ook nou weer die 
mening laat ontval dat hy nie met die gedagte 
kon instem om die Tugela op enige plek oor te 
steek voordat alle punte in die Boere linie aan 



die Tugela so sterk verskans was dat die vyand 
daar nie kon deurbreek nie. Dit het nie alleen die 
gebied ten ooste van Vaalkrans gegeld nie maar 
ook die ten weste daarvan. Insonderheid moes 
daar gewaak word dat die vyand nie by die 
oorsprong van Venterspruit digby Trichardsdrif 
deurkom en om die Boere se regterflank sluip 
nie. As die Engelse op die punt nl. deur 'n enkele 
poort kon kom, sou hulle op die oop vlakte wees 
en sou die Boere hulle nie meer kon keer nie. 
Daarom moes die betrokke poort baie goed 
verskans word. 

Die besprekings wat byna die hele dag geduur 
het, was byna afgesluit - kmdt. L. Steenkamp het 
juis voorgestel dat genl. Botha se plan om 
Swartkop te beset, verwerp word - toe die berig 
binnekom dat die vyand deur die Klein Tugela 
trek en in die rigting van Frere en Chievely 
terugval. Genl. Meyer het nou aangedring op die 
onmiddellike besetting van Swartkop aangesien 
dit die beste stelling was, maar die krygsraad 
wou dit nie goedkeur nie. Die offisiere het 
blykbaar na die lang dag se sitting nie lus gehad 



om weer te redeneer oor watter voorwaartse 
beweging die beste sou wees nie en daar is dus 
by die besluit gebly om die Boere linie aan die 
Tugela so met loopgrawe, slote en forte te 
versterk dat die Engelse daar nie sou kon 
deurbreek nie. 'n Kommissie wat deur die 
generaals aan die Bo-Tugela benoem moes word 
en in oorleg met die kommandante moes handel, 
moes daarna omsien. 21 

Vir genl. Botha moes die uitslag van die 
vergadering teleurstellend gewees het. Hy is 
byna twee maande tevore deur die President 
kwalik geneem omdat hy nie na die slag van 
Colenso - toe dit vir horn onmoontlik was - die 
Tugela oorgesteek het om Buller in die rug aan 
te val nie; en nou dat hy daarvoor kans gesien het 
en dit graag wou doen, is hy verhinder deur 'n 
klomp swak offisiere wat maar nie besef het dat 
Buller alles behalwe begerig was om nog 'n 
aanval op die Boere magte aan die Bo-Tugela te 
waag nie maar inteendeel baie haastig was om 
van die Bo-Tugela af weg te kom, en dat die tyd 



vir die Boere meer as ryp was om groot skade 
aan sy leer te probeer berokken. 

Botha het egter gevoel dat hy horn nie deur die 
krygsraads besluit mag laat verhinder om die 
Tugela oor te trek ten einde Buller nog 'n laaste 
opstopper te gee nie, al was dit dan ook maar net 
met 'n ligte patrollie. Op 11 Feb. 1900 wou hy 
dit nie doen nie aangesien dit 'n Sondag was, 
maar toe die oggend van die 12de aanbreek, het 
hy met 'n paar veldkornetskappe uit die 
kommando's Heidelberg, Johannesburg en 
Standerton deur die Tugela by Meuldrif getrek 
en deurgedruk tot op die suidelikste punt van die 
"bosrant". Hier het die Johannesburgers op 'n 
eskadron van Burn-Murdoch se berede troepe 
onder kapt. Hardman gestuit en hulle na 'n kort 
skermutseling na hul kamp by die Klein Tugela 
brag verdryf. Van die burgers is slegs 'n perd 
beseer terwyl van die Engelse volgens genl. 
Botha 26 man in die slag gebly het, nl. 13 
gesneuweldes, 4 gewondes en 9 krygs 
gevangenes. Hieronder was twee offisiere, nl. 



21 Sien K.G. 353, Krygsraads notule d.d. 10 Feb. 1900. 



kapt. Hamilton Russell (gewond) en luit. Pilking- 
ton (gevange geneem). 

Die Engelse het met 'n sterk mag, vergesel van 
kanonne, uit hul kamp teruggekeer dog toe hulle 
aankom op die terrein waar die skermutseling 
plaasgevind het, was die Boere reeds weg na hul 
eie laer op die noordelike oewer van die Tugela, 
egter nie voordat genl. Botha horn daarvan 
vergewis het dat die hele "bosrant" en Swartkop 
verlate was en dat Burn-Murdoch se troepe al 
was wat nog in die omgewing oorgebly het van 
Buller se hele leermag nie. 22 Toe hy daarvan 
oortuig was, het hy dadelik voorbereidsels begin 
tref vir die besetting van die hoogtes teenoor 
Meuldrif en Potgietersdrif ten einde te voorkom 
dat daardie stellings ooit weer in Britse hande 



22 Leyds 716, Telegramme nos. 30 en 36 d.d. 12 Feb. 1900 
en CO. 179/210 pp. 490-491; volgens Burn-Murdoch se 
telegrafiese verslag (South African War, Confidential 
Telegrams, no. 157A d.d. 13 Feb. 1900) is 6 man gewond 
en 7 krygsgevange geneem, maar toe was "Casualties not 
yet reported". Skrywer sien egter geen rede om die 
gegewens van genl. Botha wat meester van die slagveld 
was, te betwyfel nie. 



val. Daardeur sou die pad na die Bo-Tugela vir 
die Engelse vir goed geblokkeer wees. Hy het 
egter pas aan die saak aandag begin gee toe 
hoogs verontrustende berigte uit die omgewing 
van Colenso horn bereik, wat baie gou al sy 
aandag in beslag geneem het. 

Reeds op 11 Feb. 1900 het genl. Lucas Meyer - 
wat drie dae tevore van Vaalkrans af na sy 
vorige laerplek by Colenso teruggegaan het - 
aan die Kommandant-generaal gesein dat dit vir 
horn lyk asof die vyand besig was om in groot 
getalle by Chievely saam te pak. Hul kampe het 
vinnig gegroei;" en op die 12de het hy gemeld 
dat 'n groot Britse mag al met Bloukransrivier 
langs af getrek het in die rig ting van die Tugela. 
Hul voorposte het met die Boere se brandwagte 
gebots maar na 'n kort geweer geveg terug 
getrek. Daar was 'n massale troepemag by 
Chievely saamgetrek en dit het gelyk of 



K.G. 340 (vi) p. 36. 



hulle hulle gereed maak vir 'n wanhopige aanval 
wat enige oomblik kon plaasvind. 24 

Meyer het dadelik voorbereidsels getref vir die 
verdediging van sy stellings wat veral in die 
omgewing van Hlangwane ernstig bedreig was 
deur swaar troepemagte. Met die oog daarop het 
hy dadelik waens na Vaalkrans gestuur om die 
platform van die Long Tom wat tydens die geveg 
van die vorige week daar diens gedoen het, te 
laat haal. Aan genl. Botha het hy daarvan berig 
gedoen en gevra of dit nie raadsaam sou wees 
om ook die groot kanon self na Hlangwane te 
laat verplaas ten einde die groot vyandelike 
krygsmag terug te skiet wat besig was om in die 
rigting van die bosrant uit te trek nie." 

'n Paar uur later, nog voordat hy antwoord 
ontvang het, het hy aan genl. Botha getelegrafeer 
dat die verskuiwing van Long Tom 'n dringende 
aangeleentheid was wat hoe spoed vereis het, 
want dit het gelyk of die Engelse gereed was om 



elke oomblik tot die aanval oor te gaan. Daarom 
moes Botha die kanon vanuit die posisie waar dit 
opgestel was, onmiddellik na die Heidelberg laer 
laat vervoer. Meyer sou die aand 25 man met 'n 
goeie span osse na die Heidelberg laer stuur om 
die kanon daarvandaan af na Colenso toe te 
bring. Ook wou Meyer weet of 'n Franse 
veldkanon wat hy vroeer aangevra het, nog nie 
aangekom het nie." 

Meyer se verontrustende berigte met betrekking 
tot die vyandelike troepebewegings in die rigting 
van die Boere stellings by Colenso en op 
Hlangwane is bevestig deur veggenl. Tobias 
Smuts en wnd. kmdt. J. C. G. Kemp van die 
kommando Krugersdorp. Laasgenoemde het op 
die llde 'n Bantoe na die vyandelike kamp 
gestuur om dit te bespied, en die het teruggekeer 
met die berig dat die Engelse na die ou drif by 
Colenso trek. Hulle was volgens die Bantoe 



"Leyds 716, Telegram no. 44 d.d. 12 Feb. 1900; K.G. 340 

(vi)pp. 107 en 115; en CO. 179/210 p. 491. 

25 Leyds 716, Telegram no. 13 d.d. 12 Feb. 1900. 



'Ibid., Telegram no. 43 d.d. 12 Feb. 1900. 



voornemens om hul volgende aanval op die drif 
toe te spits, blykbaar op 17 Feb. 1900. 27 

3. Die Britse krygsmag 

Meyer, Smuts en Kemp se vrees vir 'n spoedige 
aanval op die Boere se linkervleuel was nie 
sonder grond nie. Tremens toe 12 Feb. aanbreek, 
was Buller se hele hoofmag reeds weer by 
Chievely gekonsentreer, kant en klaar om op 
Meyer se sterlings toe te tas. Al wat mens 
verwonder, is dat Meyer nie onmiddellik op 
groot versterkings aangedring het nie. Die 
troepemag wat sy stellings bedreig het, was nl. 
geweldig sterk, sterker nog as die waarteen die 
Boere aan die Bo-Tugela geveg het. Dit het uit 
altesaam 25,338 man (van wie 831 offisiere was) 
bestaan en hulle het oor 22 masjiengewere en 70 
stukke swaargeskut beskik, t.w. 2 swaar vesting 
kanonne van 'n kaliber van 5 duim (125 mm), 14 
skeepskanonne waaronder een van 'n kaliber van 
6 duim (150 mm) en drie van 'n kaliber van 4,7 



duim (117,5 mm), 6 houwitsers (kaliber 125 
mm), 42 veldkanonne en 6 bergkanonne. Hierdie 
krygsmag was saamgestel uit; 

(a) 'n Vloot brigade (Naval Brigade) van 30 
offisiere en 305 ondergeskiktes met een 6-duim- 
kanon, 3 kanonne van 4,7 duim kaliber en 10 12- 
ponder-vlootkanonne, aangevoer deur kapt. E. P. 
Jones. 

(b) Die korps troepe wat, hoofkwartier staf 
bygereken, 69 offisiere en 1,105 ondergeskiktes 
gemonster het met 20 kanonne en bestaan het uit 
die 19de battery Royal Field Artillery van 6 15- 
ponder- Armstrongs, die 61ste battery van 6 
houwitsers (ook bekend as die houwitser 
battery), 2 kanonne van 5 duim kaliber van die 
16th company southern division Royal Garrison 
Artillery, 'n battery van 6 bergkanonne (t.w. no. 
4 Mountain battery Royal Garrison Artillery), 'n 
ammunisie kolonne en drie afdelings genie- 
troepe, t.w. 'n telegraaf afdeling, A Pontoon 
Troop en 'n ballon seksie. 



27 Ibid., Telegram no. 26 d.d. 12 Feb. 1900. Vgl. ook K.G. 
340 (vi), p. 58. 



(c) Die 2de berede brigade van 53 offisiere en 
1,033 onderoffisiere en manskappe. Dit is 
aangevoer deur die graaf van Dundonald en was 
saamgestel uit die sg. "Composite regiment" van 
berede infanterie onder kapt. H. De la P. Gouch 
van die 16th Lancers, die South African Light 
Horse onder lt.-kol. J. H. G. Byng van die 10th 
Hussars en Thorneycroft' s Mounted Infantry 
onder lt.-kol. A. Thorneycroft van die Royal 
Scots Fusiliers. 

(d) Die 2de Infanteriedivisie van 260 offisiere en 
7,965 onderoffisiere en manskappe met 18 
veldkanonne aangevoer deur genl.-maj. N. G. 
Lyttelton en ingedeel in: 

1. 53 offisiere en 977 man divisie troepe met 
18 veldkanonne, nl. 'n afdeling 13th 
Hussars, die 17de kompanie Royal 
Engineers en die 7de, 63ste en 64ste veld 
batterye met 'n ammunisie kolonne. 

2. Die 2de brigade van 110 offisiere en 3,647 
onderoffisiere en manskappe aangevoer 
deur genl.-maj. H. J. T. Hildyard. Dit het 



bestaan uit die 2nd West Surrey (Queen's) 
regiment van lt.-kol. E. O. F. Hamilton, 
die 2nd Devonshire regiment van maj. H. 
Batson, die 2nd West Yorkshire regiment 
van kol. F. W. Kitchener en die 2nd East 
Surrey regiment van lt.-kol. R. H. W. H. 
Harris; en 

3. Die 4de brigade van 97 offisiere en 3,341 
ondergeskiktes wat deur kol. C. H. B. 
Northcott, plaasvervanger van genl.-maj. 
N. G. Lyttelton, aangevoer is en bestaan 
het uit die 2nd Scottish Rifles van lt.-kol. 
E. Cooke, die 3rd King's Royal Rifles van 
maj. R. C. A. B. Bewicke-Copley, die 1st 
Durham Light Infantry van lt.-kol. A. L. 
Woodland en die 1st Rifle Brigade van 
maj. C. A. Lamb. 

(e) Die 5de Infanteriedivisie van 327 offisiere en 
10,490 onderoffisiere en manskappe met 18 
veldkanonne onder lt.-genl. sir Charles Warren, 
as volg saamgestel: 



1. 56 offisiere en 1,025 man divisie troepe 
met 18 Armstrong-veldkanonne. Die 
afdelings wat hieronder geressorteer het, 
was 'n troep Royal Dragoons, 'n groep 
koloniale verkenners, die 28ste, 73ste en 
78ste veldbatterye (onder maj. W. Apsley 
Smith) met 'n ammunisie kolonne, en die 
37ste kompanie Royal Engineers. 

2. Die lOde brigade voetvolk van 81 offisiere 

en 3,041 ondergeskiktes onder die bevel 
van genl.-maj. J. Talbot-Coke. Dit het 
bestaan uit die 2nd Somerset Light 
Infantry van lt.-kol. E. J. Gallwey, die 2nd 
Dorset regiment van lt.-kol. C. H. Law en 
die 2nd Middlesex regiment van lt.-kol. A. 
W. Hill. 

3. Die llde infanteriebrigade van 60 
offisiere en 2,350 onderoffisiere en 
manskappe aangevoer deur genl.-maj. A. 
S. Wynne. Die volgende bataljons het 
hieronder geressorteer: die 2nd King's 
Own (Royal Lancaster) regiment van kol. 
M. E. Crofton, die 1st South Lancashire 



regiment van lt.-kol. W. McCarthy- 
O'Leary en die Rifle Reserve battalion 
van maj. E. J. Montagu- Stuart- Wortley; en 

4. Die 6de brigade wat tydelik aan die 5de 
divisie toegevoeg en onder die bevel van 
genl.-maj. G. Barton gestaan het. Dit was 
130 offisiere en 4,074 onderoffisiere en 
manskappe sterk, en het bestaan uit die 
2nd Royal Fusiliers van lt.-kol. C. G. 
Donald, die 2nd Royal Scots Fusiliers van 
It. -kol. E. E. Carr, die 1st Royal Welsh 
Fusiliers van lt.-kol. C. C. H. Thorold en 
die 2nd Royal Irish Fusiliers van kol. J. 
Reeves. 

(f) Die 5de brigade voetvolk van genl.-maj. A. F. 
Hart (sterkte 92 offisiere en 3,609 onderoffisiere 
en manskappe). Dit het bestaan uit lt.-kol. T. M. 
G. Thackeray se 1st Royal Inniskilling Fusiliers, 
maj. J. S. Pelly se 1st Border regiment, kol. L. G. 
Brooke se 1st Connaught Rangers en kol. C. D. 



Cooper se 2nd Dublin Fusiliers en was nie aan 'n 
divisie verbind nie. 28 

Hierdie reuse leer is gedurende die volgende 
paar dae met nog 3 skeepskanonne van 4,7 duim 
en 2 vesting kanonne van 5 duim kaliber 
versterk, sodat Buller by Chievely uiteindelik 
oor 75 kanonne beskik net. 39 Daarby het lt.-kol. 
Burn-Murdoch se af deling van sowat 106 offi- 
siere en 2,680 onderoffisiere en manskappe met 
8 kanonne nog steeds Botha se aandag by 
Springfield in beslag gehou terwyl op Greytown, 
op die regterflank van die hoofmag, 460 man van 
Bethune's Mounted Infantry, die Natalse Polisie, 
die Umvoti Mounted Rifles en die Natalse 
veldartillerie, alles onder aanvoering van lt.-kol. 
E. C. Bethune, Buller se regterflank met 2 sewe- 
ponder-veldkanonne bewaak het, met regs van 
hulle in Zoeloeland nog 'n klein af deling berede 
infanterie met 2 12-ponder-skeepskanonne. 3 ° 



8 Sien Britse amptelike History of the War in South 
Africa, II, pp. 426-429. 
""Ibid., pp. 426 en 427. 
30 Ibid., p. 426. 



Ook was daar by Frere, direk in die rug van die 
hoofmag, die 2nd Lancashire Fusiliers (8 
offisiere en 662 onderoffisiere en manskappe 
sterk) met 2 12-ponder-skeepskanonne om die 
spoorweg tot by Pietermaritzburg te bewaak. 3 ' 
As al hierdie troepe bygereken word, het Buller 
by en digby Chievely oor 'n leer van meer as 
29,254 man met 87 kanonne beskik. 

4. Die houding van lord Roberts 

Ten spyte van hierdie geweldige groot leer is 
Buller se plan om oos om die Boere se 
linkerflank by Hlangwane te trek en daarvandaan 
af na Ladysmith toe deur te druk, byna 
verongeluk, en dit deur niemand minder as lord 
Roberts self nie. 

Weens die mislukking van sy poging om by 
Vaalkrans deur die Boere linie te breek, het 
Buller baie van die bietjie vertroue wat die nuwe 
Britse opperbevelvoerder nog in horn gestel het, 
verbeur. Hy het die aanval op Vaalkrans immers 
onderneem ten spyte daarvan dat Roberts horn 



Ibid., p. 429. 



geadviseer het om dit te laat. Toe het hy dit 
gestaak in weerwil van die Britse opperbevel- 
hebber se raad dat hy daarmee moes voortgaan, 
ongeag sy verliese; en toe hy dit gestaak en 
teruggetrek het, het hy waarlikwaar nie 
geskroom om sir George White en lord Roberts 
vir sy neerlaag te blameer nie - eersgenoemde 
omdat hy nie 'n veel groter deel van die Boere 
magte deur aanvallende optrede by Ladysmith 
vasgehou het nie, en laasgenoemde omdat hy nie 
van die divisies wat hy in Kaapland gebruik het, 
aan Buller gestuur het om sy geweldige oormag 
nog groter te maak nie. 

Lord Roberts het sy wantroue in Buller dan ook 
nie onder stoele en banke weggesteek nie. In 
antwoord op Buller se pessimistiese telegramme 
van die 9de wat reeds aangehaal is, 32 het die 
Britse opperbevelhebber sonder veel omhaal van 
woorde aangetoon dat Buller en niemand anders 
as Buller nie, verantwoordelik was vir die 
vernederende Britse neerlaag by Vaalkrans en 
dat dit onsinnig was om die blaam daarvoor op 



1 Sien hierdie hoofstuk by voetnotas 8 en 9 hiervoor. 



White of die Britse opperbevelhebber se skouers 
te probeer plaas. Trouens - so het hy gesein - 
Buller het nooit te kenne gegee dat hy 
versterkings nodig gehad het om die Boere by 
Vaalkrans uit sy pad te stoot nie. Hy het hulle 
aangedurf met die voile wete dat White aan horn 
geen hulp sou kon verskaf nie en in weerwil van 
lord Roberts se uitdruklike wens dat hy geen 
aanval op hulle moes waag nie, maar 'n 
defensiewe houding moes Inneem totdat Roberts 
met sy operasies in Kaapland die Boere sou 
dwing om 'n groot deel van hul strydkragte uit 
Natal uit terug te trek ten einde aan Roberts se 
hoofmag weerstand te gaan bied. 

Daar was na die slag van Spioenkop geen 
noodsaak vir enige verdere Britse aanval op die 
Tugelalinie nie. Niemand behalwe Buller self het 
so 'n aanval verlang met die oog op die ontset 
van Ladysmith nie, allermins genl. White. 
Laasgenoemde was doodtevrede om te wag 
totdat Roberts met sy veldtog deur Kaapland en 
die Oranje-Vrystaat die Boere sou verplig om 
soveel van hul strydmagte uit Natal uit terug te 



trek dat die druk op Ladysmith aansienlik ligter 
sou word. Hy het dit self aan lord Roberts gesein 
- Buller het nog die heliogram ontvang - en horn 
daarby verseker dat hy horn en sy garnisoen vir 
nog ses weke in Ladysmith sou kon handhaaf. 33 
Die hele Vaalkrans debakel was dus Buller se 
skuld en niemand anders s'n nie; en aangesien 
Buller in een van sy pessimistiese telegramme 
van die 9de rondborstig erken het dat sy mag te 
swak was om Ladysmith te ontset, het lord 
Roberts nou gevoel dat dit misdadig sou wees 
om Buller toe te laat om met sy aanvalsplanne op 
die Boere voort te gaan en die risiko te loop van 
nog 'n neerlaag te ly. 

Hy het derhalwe verder aan Buller getelegrafeer 
dat hy aan horn geen groter versterkings kon laat 
toekom as nog 2 5-duim-kanonne nie, want hy 
het die 6de en 7de divisies wat Buller volgens 
een van sy telegramme van die vorige dag in 
Natal wou gebruik, nodig gehad vir die 
verwesenliking van sy eie krygsplan, nl. om deur 
die Kaapkolonie na die Vrystaat toe op te ruk. 



Daarom kon hy Buller se plan om die Boere by 
Hlangwane aan te val nie goedkeur nie. 

"I must therefore request that while 
maintaining a bold front, you will act strictly 
on the defensive, until I have had time to see 
whether the operation I am undertaking 
produces the effect I hope for. The repeated 
loss of men on the Tugela river without satis- 
factory result is that which our small army 
cannot aim at."" 

Aan Buller se bewering dat die Ladysmithse 
garnisoen genoop sou wees om horn binne 'n 
paar dae aan die Boere oor te gee as Buller se 
mag nie aanmerklik versterk sou word nie, het 
lord Roberts geen geloof geheg nie. Buller het nl. 
uitgemunt in die vermoe om verkeerd te oordeel 
en daarby het White horn verseker dat hy vir nog 
6 weke na 28 Jan. sou kon uithou ... ! Daarom 
het die opperbevelhebber op 11 Feb. 1900 aan 
Buller gesein dat hy ook die sienswyse van 



Sien hoofstuk 7, paragraaf 3 hiervoor. 



34 Sien lord Roberts se telegram in South African War, 
Confidential Tefegrams, no. 150B d.d. 10 Feb. 1900. 



laasgenoemde se onderbevelhebber, sir Charles 
Warren, oor die saak wou verneem. Met die oog 
daarop moes Buller alle telegramme wat oor die 
saak gewissel is, aan Warren ter insae gee. Ook 
moes Buller verduidelik waarom hy dit nodig 
geag het om self die bevel te neem oor die 
operasies wat uitgeloop het op die terugtog van 
Spioenkop af. 35 

Die onmiskenbare blyke van lord Roberts se 
wantroue in horn as aanvoerder, en veral Roberts 
se bevel dat hy nie nog 'n aanval op die Boere 
stellings moes waag nie maar streng defensief 
moes optree, het Buller diep ter harte gegaan. Hy 
kon lord Roberts se argument - dat hy, Buller, 
alleen verantwoordelik was vir die mislukking 
van die aanval op Vaalkrans - nie weerle nie, en 
het dan ook nie nog 'n poging aangewend om die 
skuld daarvoor op iemand anders se skouers te 
probeer afskuif nie. In plaas van 'n verwytende 
het hy nou 'n smekende toon aangeslaan ten 
einde die opperbevelhebber te oorreed om tog 
aan horn vergunning te verleen om met sy 



Ibid., no. 156D, d.d. 12 Feb. 1900. 



beplande aanval op Hlangwane voort te gaan. 
Hierdie slag het die argumente wat hy vir sy 
standpunt aangevoer het, iets om die lyf gehad 
en Roberts tot nadenke gestem. 

Allereers het hy aangetoon dat dit vir die 
Ladysmithse garnisoen wat teen nouliks 2,000 
burgers by Ladysmith moes veg, noodlottig sou 
wees as die gedugte Boere krygsmag wat aan die 
Tugela al sy krag moes inspan om aan Buller se 
aanvalle die hoof te bied, vrygelaat sou word om 
sy voile gewig teen Ladysmith in te werp; en dit 
sou gewis gebeur as Buller sy aanvalle op die 
Tugelalinie sou staak en tot defensiewe optrede 
oorgaan soos lord Roberts verlang het. Dan sou 
Ladysmith moes kapituleer. White was self vir 
so 'n moontlikheid bevrees soos uit sy 
telegramme aan Buller blyk - by name uit die 
antwoord wat hy aan Buller gestuur het toe 
laasgenoemde sy plan om oos van Hlangwane 
deur die Boere linie te breek, aan horn geopen- 
baar het. Hy het toe - dit was op 8 Feb. 1900 - 
aan Buller gesein: "The closer to Ladysmith you 
can establish yourself the better chance we shall 



have here" en het ook sy samewerking beloof 
wanneer Buller se mag Bulwana sou nader. 36 

In die tweede plek het hy aangetoon dat 
Ladysmith baie gebaat het by die aanvalle wat 
Buller sedert die aanvang van die stryd aan die 
Bo-Tugela op die Boere onderneem het, al het 
daardie aanvalle ook misluk. Die Boere is nl. 
daardeur verplig om al hul strydkragte op 'n 
luttele 2,000 man na, van Ladysmith af na die 
Tugela terug te trek en het Ladysmith vir die 
hele drie weke wat die aanvalle gewoed het, haas 
glad nie gebombardeer nie. Bowendien het die 
Boere baie manskappe verloor in hul pogings om 
die Britse aanvalle af te slaan - ruim twee maal 
soveel as die Engelse volgens Buller. 

Dit alles het Buller tot die oortuiging gebring dat 
daar net een regte weg was om te volg. Hy moes 
aanvallend optree en nader aan Ladysmith 
beweeg soos White horn op 8 Feb. versoek het 
om te doen. Daarom versoek hy lord Roberts 



dringend om tog nie van horn te verwag om stil 
te le en Ladysmith aan sy lot oor te laat nie. As 
die Britse opperbevelhebber sy versoek sou 
toestaan om met sy beplande aanval op 
Hlangwane voort te gaan, sou hy alles doen wat 
hy moontlik kon om sukses te behaal, en kon hy 
die opperbevelhebber die versekering gee "that I 
will not compromise my force"." 

In sy versoek om aanvallend teen die Boere mag 
by Hlangwane te mag optree, is hy hartlik deur 
genl. Warren ondersteun. Laasgenoemde het in 
antwoord op lord Roberts se telegram van die 
llde die volgende uiteensetting van sy 
beskouings gegee: 

(a) Die Britse mag in Natal was nie sterk genoeg 
om Ladysmith met goeie gevolg te ontset as die 
Boere verdraende geskut besit het wat goed gerig 
en van goeie bomme voorsien was nie, tensy die 
Engelse 'n stelling kon kry van waar hulle die 
Boere in hul loopgrawe met swaargeskut kon 



36 Sien White se telegram, d.d. 8 Feb. 1900, in Cd.1791, 
Appendix E, Telegram no. 100. 

bestook en aanhou teister totdat hulle uitgeput 
was. 

(b) 'n Britse aanval op Bloemfontein en die 
besetting van die Oranje-Vrystaat sou wesenlik 
tot die ontset van Ladysmith bydra, want 
onmiddellik nadat die Oranje-Vrystaat tot Britse 
gebied verklaar is, sou die Vrystaatse burgers uit 
Natal na hul plase terugkeer ten einde te 
voorkom dat hulle die plase verbeur. 

(c) Dit sou noodlottig vir Ladysmith wees as 
Buller 'n defensiewe houding sou moes inneem 
totdat daar in die Vrystaat geveg word. Daarom 
was dit gebiedend noodsaaklik dat die Natalse 
leer die Boere skerp sou bly aanval soos sowel 
White as Buller begeer het, al wis Buller ook dat 
hy nie na Ladysmith toe sou kon deurbreek nie, 
mits hy natuurlik sorg dat hy sy verliese so laag 
as moontlik hou. 

(d) Die doeltreffendste wyse van optrede sou dus 
volgens Warren die volgende wees: Die Britse 
krygsmag in Natal moes met artillerie op die 
Boere bly toeslaan ten einde laasgenoemde 



soveel as moontlik uit te put, terwyl lord Roberts 
met sy leermag terselfdertyd vinnig via 
Bloemfontein moes opruk met die doel om 
Harrismith en Vanreenenspas te beset. Tydens sy 
opmars deur die Vrystaat moes hy 'n prokla- 
masie uitvaardig waarin hy die Oranje-Vrystaat 
tot Britse gebied verklaar en die Vrystaatse 
burgers kennis gee dat aangesien die Vrystaat 
nou Britse gebied was, die grond onteien sou 
word van almal wat nie dadelik na hul plase 
terugkeer nie. 

(e) Ten slotte het Warren lord Roberts verseker 
dat hy horn volkome vereenselwig met Buller se 
planne vir die aanval by Hlangwane. Hy het 
geglo dat dit genl. White baie sou help en dat as 
genoeg verdraende geskut verkry kon word, dit 
moontlik sou wees om die Boere met artillerie te 
teister totdat 'n pad na Ladysmith toe oop 
gedwing was. In elk geval was die aanval 
noodsaaklik om die Boere van Ladysmith af weg 
te hou totdat lord Roberts hulle met sy opmars na 
die Vrystaat toe sou terugdwing. Al wenk wat hy 
wou gee, is dat waar 'n frontaanval nodig was, 



dit so ver as moontlik deur sappeurs uitgevoer 
moes word ten einde lewensverlies te voorkom; 
maar, het hy daaraan toegevoeg, "I have not met 
with a place in the recent operations where a 
sapper would be useful as the Boers dread being 
killed in anything like equal proportion to our 
men". 38 

Na aanleiding van Buller se dringende versoek 
om toegelaat te word om die Boere by 
Hlangwane te mag aanval en die vurige wyse 
waarop dit deur Warren ondersteun is, het lord 
Roberts sy vorige instruksie herroep. Op 15 Feb. 
1900 het hy aan Buller gesein: 

"My reason for asking you to maintain strictly 
defensive attitude while still showing bold 
front was because you informed me that you 
felt yourself too weak to relieve Ladysmith 
without reinforcement, and considered its fall 
merely a question of days. As I am unable to 
spare reinforcements for Natal, it appears to 



me to involve useless waste of life for you to 
again undertake an enterprise which you 
regarded as hopeless until it could be seen 
whether my operation in Orange Free State 
would lessen forces opposed to you and make 
your task easier. At the same time I have no 
wish that you should adhere to a passive 
defence, provided that care is taken to avoid 
complications which may result in heavy loss 
of life. Subject to this condition I abundantly 
agree that the more you can harass the Boers 
the better. I therefore leave it to you to do 
what you think best, and rely on your 
assurance that you will not compromise your 
force ... As regards Warren's telegram, I am 
glad to find that his views coincide in the 
main with yours ..."" 

Buller en Warren het gejuig. Die Britse 
bevelvoerder in Natal was ten minste nou vry om 
sy belofte gestand te doen wat hy op die 7de aan 
White gedoen het, nl. om op Hlangwane toe te 

slaan en Lady smith daarvandaan te ontset. 40 Hy 
het horn verplig geag om aanvallend te bly 
optree nie alleen omdat sy militere reputasie 
heeltemal vernietig sou wees as hy, na drie 
maande se voortdurende pogings om Ladysmith 
te verlos, meteens sou gaan stil le en die taak aan 
lord Roberts se hoofmag sou oorlaat nie, maar 
ook omdat hy eerlik daarvan oortuig was dat 
White gedwonge sou wees om te kapituleer as 
die Boere toegelaat sou word om nog een aanval 
met 'n sterk mag op die dorp te doen. 

5. Die beleg van Ladysmith, Feb. 1900 

Buller se oordeel dat Ladysmith tot 'n val 
gebring sou word as die Britse mag aan die 
Tugela tot defensiewe optrede sou oorgaan, was 
nie sonder grond nie. Teen die begin van 
Februarie 1900 het Ladysmith werklik op sy 
laaste bene gewaggel. Dit het toe geen groot mag 
meer geverg om die dorp tot oorgawe te dwing 
nie en as 'n deel van die Boere mag wat die 
Tugelalinie teen Buller se voortdurende aanslae 



1 Sien hoofstuk 8, net voor paragraaf 10 hiervoor. 



moes verdedig, net vir 'n dag of wat sou 
loskom om op Ladysmith toe te sak, sou dit 
ikabod met White se garnisoen gewees het. Alle 
getuies is dit eens dat die troepe in Ladysmith 
volkome uitgeput was weens gebrek, honger en 
siekte. 

Na Buller se mislukte aanval by Vaalkrans het 
White die uiters skraal rantsoen waarna in 'n 
vorige hoofstuk verwys is, verder ingekrimp in 
'n poging om met sy beskikbare voedselvoorrade 
tot die end van Maart toe uit te kom. Die brood 
rantsoen is bv. met die helfte verminder terwyl 
ook minder koffie en suiker uitgedeel is. Daarna 
is daar telkens wanneer die owerheid dit nodig 
geag het verdere besnoeiings aangebring, totdat 
op 27 Feb. 1900 slegs die volgende uitgereik is - 
die kleinste rantsoen wat die inwoners van 
Ladysmith gedurende die oorlog ontvang het: 

Aan Blankes: 1 lb. (455 gram) perdevleis, Vi lb. 
(114 gram) "army biscuits", 3 onse (85 gram) 
mieliemeel, 2 ons (2,35 gram) peper, 1/12 ons 
(9,4 gram) sout, 1 ons (28,4 gram) suiker, 1/20 
ons (1,42 gram) mosterd en 1/12 "gill" asyn. 



Aan Bantoes: V-A lb. (568 gram) perdevleis en 
Vi lb. (227 gram) mieliemeel; en aan Indiers (wat 
die vleis nie wou eet nie): Vi lb. (227 gram) 
mieliemeel en 'n bietjie rys. 41 

Die inwoners van Ladysmith en veral die soldate 
wat die vestings en loopgrawe moes beman en 
verbeter, kon op die skraal rantsoene nie lewe 
nie. Honger het hulle letterlik verteer. Hulle het 
veral gesmag na groente om die eentonige dieet 
van perdevleis en klipharde klinkers tog bietjie 
smaakliker te maak, en dit was nie 'n seldsame 
gesig om hulle te sien, besig om graswortels, 
gewone veldgras wortels, uit te grawe ten einde 
daarvan 'n soort van groente te berei nie; maar, 
so vertel Greenwood, 

"The pangs of hunger were so acute that one 
could almost have eaten a glass bottle ... We 
began to grow stupid with starvation."" 2 

Die mense - veral Indiers - wat in hul erwe 
tabak, groente en vrugte gekweek of hoenders 



" Vgl. Gore, p. 117, en Nevinson, p. 306. 
42 T. J. Greenwood, pp. 248-249. 



aangehou het, of wat met die oog op winsbejag 
gesorg het dat hulle betyds genoeg voorrade 
konfyt, ingemaakte vrugte, blikkiesmelk, tabak 
en wat dies meer sy, byeensamel en opberg om 
later te versmous, se dag om ryk te word, het 
aangebreek. Hulle het hul produkte op die 
openbare mark teen rowers pryse verkoop en 
nadat sir George White dit sy plig geag het om 
ter beskerming van die publiek die mark 
verkopings tot 'n verbode praktyk te verklaar - 
dit was op 13 Feb. 1900 - het hulle dit op die 
swart mark teen nog hoer pryse verkwansel. Die 
pryse wat op die ope mark betaal is, was soos 
volg: vir ordentlike pyptabak R15 per lb. (455 
gram); vir slegte blaartabak R6,50 tot R9 per lb.; 
vir 10 sigarette (gewone prys 3c) R2,50; vir 50 
sigare R13 tot R18,50; vir 'n l-lb.-blik 
gekondenseerde melk (normale prys 5c) 75c tot 
Rl; vir vet beesvleis Rl,10 per lb.; vir koffie 
Rl,70 per lb.; vir 'n 2.-lb.-blik ingemaakte tong 
R2,60; vir eiers 40c stuk; vir 'n hoender Rl,80; 
vir vier klein komkommers Rl,50; vir 
groenmielies 38c per kop; vir 'n klein klompie 
druiwe R2,50; vir 'n bord tamaties Rl,80 tot 



Rl,90; vir 'n murgpampoen R2,80; vir twee 
klein bossies wortels 90c; vir 'n glas jellie 
Rl,80; vir 'n l-lb.-bottel konfyt R3,10; vir klein 
potjies konfyt 60c stuk; vir 'n l-lb.-blik 
marmelade R2,10; vir 'n dosyn vuurhoutjies 
R 1,3 6 en vir ertappels 10c stuk. 43 

Nadat White die gereelde mark verbode verklaar 
het, het hy alles in sy vermoe gedoen om die 
bergplekke van opgehoopte voorrade op te spoor 
ten einde die voorrade in beslag te neem en teen 
billike pryse te versprei. Veel verligting in die 
toestand het dit egter nie gebring nie. Die 
handelaars, meestal Indiers, was slinks en 
geslepe en het hul voorrade meesterlik 
weggesteek, al is daar ook hier en daar van die 
voorrade ontdek. Terwyl hul winkels deurgesoek 
is 

"the owners stood by and smiled, and called 
their own particular gods to witness that 
everything had been delivered up to their 



highnesses of the army. 'Just slit that canvas 
ceiling up and above your head through, 
corporal,' said the provost. The corporal did 
so, and inside the canvas were heard words 
that might be a song of joy and triumph, 
mixed with a condemnation in army terms of 
all the coloured races on earth. 'Ten bags of 
rice and two bales of tobacco leaf,' was the 
announcement' ' . | 

In die tussentyd het ook die verskaffing van 
drinkwater probleme opgelewer wat gedurende 
Februarie ernstige hoofbrekens aan genl. White 
besorg het. Die Boere het Ladysmith vroeg in die 
beleg van sy gewone waterbronne afgesny en 
van toe af moes die troepe en die inwoners wat 
nie boorgate of putte in hul erwe gehad het nie, 
hul dors les met die water van die Kliprivier. 
Hierdie water was egter feitlik ondrinkbaar 
omdat dit so vuil en modderig was. Dit moes 
eers deur Berkefeld-filtreerders gesuiwer word 
voordat dit geskik was vir gebruik. 



* 3 Sien T. Coates, Sir George White, V.C., p. 266; 
MacDonald, pp. 242 en 251-252; Greenwood, p. 253; 
Pearse, p. 226; en Gore, p. 128. 



1 MacDonald, pp. 242-243; vgl. ook Pearse, p. 222. 




Mortier van die Boeremagte by Ladysmith 



Die filtreerders het goed gewerk solank as 
Ladysmith se voorraad aluin gehou het wat die 
modder in die water laat afsak het voordat dit 
deur die filtreerders gegaan het. Toe dit egter 
opgeraak het, het die baie modder in die water 
die filtreerders verstop en toe moes ander 
metodes bedink word om die modder van die 
water af te skei. Nie alleen is daar toe drie 
kondensators onder leiding van die vloot- 
ingenieur C. C. Sheen deur mnr. Binnie van die 
Natalse Spoorwee vervaardig om die water deur 
kondensasie te suiwer nie, maar daar is tewens 
uit die barakke barak baai (barrack-sheeting) wat 
met houtas bestrooi en op hout staanders geplaas 
is, gebruik om die water deur te syg. Die 
deurgesygde water is dan verder deur die 
Berkefeld-filtreerders gesuiwer. 

Solank as Ladysmith se steenkoolvoorraad 
gehou het, is minstens 12,000 gallon (54,500 
liter) gekonsentreerde of gefiltreerde water 
daagliks verkry. Op 25 Jan. 1900 was die 



steenkoolvoorraad egter so uitgeput dat die 
kondensators nie langer gebruik kon word nie. 45 

Die gevolg van die toestand hierbo en in 
hoofstuk 7 geskets, was dat gebrek en ellende 
wat siektes in die hand gewerk het, die weer- 
stand van die troepe en van Ladysmith se 
burgerlike bevolking stukkie vir stukkie 
afgetakel het. Die troepe - en met die gewone 
burgerlike inwoners van die dorp het dit maar net 
so sleg gegaan - het vervalle, maer en somber 
daar uitgesien. Hulle was afgetob weens gebrek 
aan behoorlike en genoeg voedsel en die 
voortdurende gele in die loopgrawe. Baie se 
klere was aan flarde en etlike was sonder skoene. 
Talle van die troepe was inderdaad pasiente wat 
weens maagkoors, disenterie of ander siekte of 
ten gevolge van wonde wat hulle opgedoen het, 
tot die hospitaal toegelaat is en nadat hulle 
gesond genoeg was, weer ontslaan is. 



45 White se verslag, d.d. 23 Maart 1900, pat. 40, in South 
Africa Despatches, I, p. 236; Britse amptelike History of 
the War in South Africa, II, p. 557. 



Watter persentasie troepe inderdaad half siek 
was, word duidelik as in ag geneem word dat 
daar gedurende die hele beleg 10,688 gevalle uit 
die geledere van die troepe alleen in die hospitaal 
opgeneem is. Party soldate sou miskien twee of 
drie maal weens die een of ander kwaal in die 
hospitaal beland het maar met die meerderheid 
was dit seker nie die geval nie. In elke geval as 
elke soldaat wat die een of ander tyd ongesteld 
was, twee maal gedurende die beleg 'n 
bedleende pasient in die hospitaal was - en dit 
was tog seker nie die geval nie - het dit beteken 
dat 5,344 soldate tydens die beleg in die 
hospitaal verpleeg is. Daar kan dus met 
veiligheid aanvaar word dat minstens 40% van 
White se garnisoen op die een of ander tydstip in 
die hospitaal opgeneem was. Van die gevalle wat 
tot die hospitaal toegelaat is, is 1,766 behandel 
vir maagkoors, 1,857 vir disenterie, 524 vir 
wonde en 6,541 vir ander siektes. 46 



Voor 15 Des. 1899 was die getal troepe wat in 
die hospitaal behandel is, maar gering. Op 2 
Nov. 1899 teen die aanvang van die beleg was 
daar slegs 166 (van wie 19 offisiere), op 15 Nov. 
374 (van wie 27 offisiere), op 30 Nov. 475 (van 
wie 28 offisiere), en op 15 Des. 874 (van wie 43 
offisiere). Daarna het dit egter skerp gestyg. So 
was daar op 31 Des. 1899 1 558 man (van wie 85 
offisiere) in die hospitaal, op 15 Jan. 1900 2,323 
(van wie 114 offisiere), op 31 Jan. 2,470 (van 
wie 129 offisiere), op 14 Feb. 2,229 (van wie 
135 offisiere) en op 28 Feb. teen die end van die 
beleg 1,996 (van wie 132 offisiere)/ 7 

Die gevolgtrekking is dus geregverdig dat die 
grootste massa van die troepe wat gedurende 
Februarie uit die hospitaal ontslaan is en toe 
weer moes veg, mense was wat gedurende 
Januarie en selfs gedurende Februarie nog 
bedleende pasiente was. In die hospitaal het hulle 
rantsoene ontvang wat melk en al die ander 



46 Vgl. Bylaag D ("Disease, &c, statistics") by sir George 
White se verslag van 23 Maart 1900 in South Africa 
Despatches, II, p. 180. 



47 Vgl. Bylaag C ("Summary of Hospital States") by White 
se verslag van 23 Maart 1900, in South Africa Despatches, 
II, p. 174. 



"luukse kosse" ingesluit het wat daar nog in 
Ladysmith was, maar buite die hospitaal moes 
hulle klaarkom met die gewone soldate rantsoene 
en daarop kon hulle onmoontlik aansterk. Die 
gevolg was dat 'n aansienlike deel van die leer 
feitlik nie meer in staat was om te veg nie 
aangesien die soldate te swak was. Van die 
so wat 7,000 man wat gedurende die laaste dae 
van die beleg geskik vir diens verklaar is, was 
nie een meer in staat om 5 myl te marsjeer nie. 
Die joernalis T. J. Greenwood se: "They could 
just about pull a trigger and that was all." 48 

'n Ruim gedeelte van hierdie troepemag was ook 
nie vertroud met die wapens waarmee hulle 
moes veg nie. Soos reeds vermeld, was White 
verplig om ten gevolge van die gebrek aan voer 
op 29 Jan. alle kavallerieperde (met uitsondering 
van 75 vir elke regiment) die veld in te dryf ten 
einde van hulle ontslae te raak. Daardeur het 
85% van sy meer as 2,000 kavalleriste uit hul 
perde geraak. Ten einde verder van diens te 
wees, moes hierdie onberede kavalleriste toe 



maar hul lanse, swaarde en karabyne - die 
wapentuig waarmee hulle gewoon was om te veg 
en in die gebruik waarvan hulle geoefen was - 
inruil vir gewere en bajonette en verder as 
voetsoldate diens doen. Hulle was egter nie 
geoefen in die gebruik van infanteriewapens nie 
en kon dit nie op doeltreffende wyse hanteer nie, 
en dit het die leer se weerbaarheid verder laat 
afneem." 9 

Die aftakeling van die troepe en van die 
burgerlike bevolking op fisiese gebied het nie 
sonder uitwerking op die gees van die mense 
gebly nie. Stadig maar seker het hulle al hoe 
meer gedemoraliseerd geraak. Die feit dat die 
Boere na wie hulle in die begin van die beleg 
altyd met veragting verwys het as lafaards, 
"ignorant brutes" en wat dies meer sy, dit 
reggekry het om Buller se magtige leer die een 
swaar neerlaag na die ander toe te dien, kon nie 
anders as om hul geloof in die Britse krygsmag - 
van wie hulle aanvanklik verwag het dat dit die 



: Greenwood, p. 246. 



49 Vgl. hierbo 239, asook Britse amptelike History of the 
War in South Africa, II, pp. 577-578. 



Boere binne veertien dae sou verpletter - te 
vernietig en hulle met oordrewe respek vir die 
eenmaal so veragte vyand te vul nie. Hul moed 
het so 'n laagtepunt bereik dat H. W. Nevinson, 
een van die vasgekeerde Britse joernaliste in 
Ladysmith, openlik bely het dat die geluid van 
die skote in die geveg by Vaalkrans - wat 
aangetoon het dat Buller nog steeds ywerig besig 
was om na Ladysmith toe te probeer deurbreek 
ten einde die dorp te ontset - horn nie eers meer 
opgewonde gemaak het nie. Hy het sy geloof 
dermate in die Britse leer en Britse veldheerskap 
verloor dat hy begin glo het dat die Engelse die 
Boere nie kon wen nie. In plaas van opgewonde 
te raak oor die vooruitsig op moontlike 
verlossing, "I seemed only to see our country- 
men throwing away their lives in vain against the 
defences of a gallant people fighting for their 
liberty". En Nevinson was geen uitsondering nie. 
Inteendeel, al die grootpraters wat vroeg in die 
beleg altyd met veragting van die Boere gepraat 
het en so lustig beduie het hoe maklik Buller die 
ou klomp takhare sou kafdraf, het verdwyn en 



"The Boers, instead of being spoken of as 
'ignorant brutes' and 'cowards' have become 
'splendid fellows', admirable alike for 
strategy and courage." 50 

Die "hangers-on of Johannesburg capitalism" 
wat altyd die meeste te se gehad het om die 
Boere veragtelik voor te stel, "have to keep their 
abusive contempt to themselves now", skryf 
Nevinson, maar, voeg hy daaraan toe, "happily 
only one or two of them have cared to remain in 
the beleaguered town"." 

Nevinson vertel verder - en dit op 6 Feb. 1900, 
meer as twee weke voor die ontset van 
Ladysmith: 

"At a mess where I was tonight, all the 
officers but one agreed that there was not 
much glory in this war for the British soldier. 
It would only be remembered as the fine 
struggle of an untrained people for their 
liberty against an overwhelming power ... The 



50 Nevinson, p. 283. 
31 Ibid. 



Colonel, it is true, pathetically anxious to 
justify everything to his mind and conscience, 
and trying to hate the enemy he was fighting, 
stuck to his patriotic protests; but he was 
alone, and the conversation was significant of 
a very general change." 52 

Die weerstand van Ladysmith het dus inderdaad 
op die punt van ineenstorting gestaan. "The 
strain," aldus Donald MacDonald, "could not 
continue much longer - the breaking stage was 
almost reached. It was only a question of a few 
days, and then - surrender?" Dit was egter die 
een woord wat nooit geuiter is nie. Elkeen wat 
nog die krag daartoe gehad het, was vasberade 
om liewers uit die Boere kordon te probeer 
uitbreek, al moes hulle dan ook die siekes, 
gewondes en sterwendes in die hande van die 
vyand agterlaat." 

Die Boere was nie oningelig oor die treurige 
toestand wat daar in Ladysmith geheers het nie. 



Nevinson, pp. 283-284. 
MacDonald, p. 233. 



Op 8 Feb. 1900 het die hoof van die Rapport 
gangers die volgende inligting verstrek: 

"A deserter who appears to be reliable and 
who is kept under strict watch, reports that 
Ladysmith is on its last legs and that the 
troops are receiving half a pound of 
horseflesh and one biscuit each per day. They 
are famished and depressed, their oxen are 
sick and the beef has been condemned by the 
doctors. The British forces were 12,500 
strong at the commencement of the siege. Of 
the 7,500 now remaining about 200 are 
suffering from fever and dysentery and 1,200 
are wounded. They expect to be relieved by 
the 10th of this month and if they are 
disappointed in this they will try force their 
way. General White is down with fever and 
Hamilton is now in command. There are 40 
cannon and 16 maxims. After 6th January 
dynamite mines were laid around the town in 
holes a hundred yards apart and these are 
connected by electric wires. At the storming 
of the Platrand the loss of the English was 570 



killed and between 700 and 800 wounded. 
The casualties include 44 officers killed and 
wounded. Dr. Jameson, Colonel Rhodes and 
Willoughby are still in Ladysmith." 54 

Die Kommandant-generaal het aan hierdie berig 
en aan aanvullende berigte wat horn op of voor 8 
Feb. 1900 bereik het, besondere waarde geheg en 
dadelik instruksies gegee dat die nodige 
defensiewe maatreels getref moes word om te 
verhinder dat die vasgekeerde troepe 'n nagtelike 
aanval op die een of ander punt van die Boere 
linie om Ladysmith doen en uit die dorp 
uitbreek. Met die oog daarop het hy aan owerste 
Trichardt bevel gegee om al sy kanonne rondom 
Ladysmith te inspekteer of te laat inspekteer ten 
einde seker te maak dat hulle in behoorlike orde 
en gereed is om te eniger tyd in aksie te kan tree. 
Long Tom moes elke aand met skroot gelaai 
word en by elke ander kanon moes snags 
toereikende hoeveelhede skroot gereed le vir 
onmiddellike gebruik wanneer nodig. Dit was 
dringend noodsaaklik aangesien die troepe, deur 



wanhoop daartoe gedryf, druk besig was om 
planne te beraam om in die nag uit die Boere se 
beleerings gordel te probeer uitbreek. Alles moes 
dus gereed gehou word om so 'n nagtelike uitval 
te belet. Daar was nog 5,750 gesonde troepe in 
Ladysmith, gereed om die uitval te waag, 
afgesien van die siekes. Trichardt moes aan die 
Kommandant-generaal laat weet of elke kanon 
"op snel en sprong" klaar staan om te doen wat 
vereis word en of die bemanning daarvan op elke 
plek op en wakker is. Hy moes waaksaam wees, 
waaksamer as ooit tevore, en die boodskap om te 
waak en meer as ooit te bly waak, moes aan alle 
offisiere en na alle forte rondom Ladysmith 
oorgedra word." 

Die feit dat die Kommandant-generaal, ten spyte 
van die sekerheid dat die Britse garnisoen in 
Ladysmith haas op die rand van ineenstorting 
gestaan het, sy leer steeds op verdedigende 
optrede bly voorberei het en nie liewers probeer 
het om nog een vasberade aanval op Ladysmith 
te waag met al die strydkragte wat hy byeen kon 



Leyds 716, Telegram no. 72 d.d. 14 Feb. 1900. 



Preller 41, pp. 338-340. 



kry nie, was 'n militere flater wat 'n vraagteken 
oor sy bekwaamhede as krygsman plaas. 
Tremens as hy Ladysmith na afloop van die slag 
by Vaalkrans laat bestorm en inneem het, sou die 
hele Boere mag wat op die tydstip heelwat 
tekens getoon het dat hulle moeg begin word het 
vir die oorlog, weer met nuwe lewe besiel kon 
gewees het. 

Sy optrede is egter verklaarbaar hoewel dit nie 
verskoon kan word nie. Hy was nl. 'n baie 
versigtige krygsman wat sy burgers nie onnodig 
wou laat doodskiet nie, en die berig aangaande 
die baie dinamiet myne wat op afstande van 100 
tree van mekaar af random Ladysmith geplaas en 
deur middel van elektrisiteit tot ontploffing 
gebring kon word, het horn moontlik vir so 'n 
aanval laat huiwer. Wat egter ongetwyfeld die 
deurslag gegee het, was dat hy ten gevolge van 
Buller se optrede oor so 'n geringe burgermag by 
Ladysmith beskik het dat hy bevrees was dat 
hulle nie met enige hoop op sukses 'n aanval op 
White se garnisoen sou kon onderneem nie. 



Met sy voortdurende aanvalle op die Boere linie 
aan die Tugela het Buller die Boere verplig om 
voortdurend versterkings van Ladysmith af na 
die Tugela te stuur. Daardeur is die Boere mag 
wat Ladysmith beleer het, nie alleen geleidelik 
verswak totdat daar uiteindelik kwalik 2,000 
man oorgebly het - te min selfs om al die 
wagposte in die beleerings gordel te beman nie - 
maar is daardie ontoereikende getal burgers ook 
gedwing om gedurig gereed te wees om die een 
of ander bedreigde punt in die Tugelalinie op 
kort kennisgewing te versterk. Die Boere mag 
om Ladysmith het ten gevolge van Buller se 
swaar aanvalle op die Tugela inderdaad net 'n 
reserwe geword van die Boere strydmag aan die 
Tugela. Hulle moes hul oe voortdurend op die 
Tugela gevestig hou waarheen kommando's te 
eniger tyd ontbied kon word om aan Buller se 
aanslae die hoof te bied, en kon dit dus baie 
moeilik waag veral onder 'n bevel voerder wat 
bang was vir waagstukke - om enige ekspedisie 
teen Ladysmith te onderneem solank as Buller se 
leer aanvallend bly optree het. Gevolglik was 
hulle verplig om - ten minste totdat Buller sy 



aanvalle sou staak en hulle sou vrylaat om hul 
aandag weer in hoofsaak op Ladysmith toe te 
spits - hul aktiwiteite by Ladysmith te beperk tot 
die bewaking en die bombardering van die dorp 
met die kanonne wat nog om Ladysmith opgestel 
was. 

Van gevegte by Ladysmith was daar dan ook 
geen sprake meer nie. Af en toe het goeie skuts 
onder die Boere op lang afstand losgebrand op 
troepe wat hulle gewaar het, en het hulle hier en 
daar iemand getref, maar veel sukses kon hulle 
nie inoes nie. Die troepe wat tot 'n paar dae voor 
die ontset van die dorp net so onaktief as die 
Boere was, was nl. deeglik verskans en versigtig 
genoeg om hulle nie in die nabyheid van die 
Boere stellings te waag nie. Hulle was egter baie 
waaksaam, bedug dat die vyand hulle 
onverhoeds sou probeer oorval, en waar hulle 
vermoed het dat 'n terrein in die omgewing van 
hul skanse deur Boere beset was, het hulle die 
terrein dadelik onder vuur geneem. Selfs die 
klippe waaragter Boere op so 'n terrein moontlik 



verskuil kon le, is deeglik met Lee-Metford 
koeels bestook. 

Ook die bombardemente wat die Boere nog 
daagliks behalwe Sondae op Ladysmith 
onderhou het, was lusteloos en sonder uitwer- 
king, so asof die mense geen geesdrif meer besit 
het om die Engelse troepe langer te beveg of hul 
vestings te vernietig nie, en is ewe traag deur die 
garnisoen beantwoord. Tot 20 Feb. 1900 het die 
Boere net een bombardement op die dorp 
onderhou wat vermelding verdien. Dit was kort 
na middernag op 9 Feb. 1900 toe die Boere 
skielik hul soeklig van Bulwana af op die dorp 
laat skyn en in die dowwe skynsel daarvan met 
al hul kanonne op die dorp losgebrand het. Die 
arme inwoners en soldate het hulle dood verskrik 
na hul ondergrondse skuilings gehaas maar voor 
hulle hulle daarin behoorlik kon tuismaak, was 
alles reeds verby. Die Boere wou die mense in 
Ladysmith met die skielike kanonnade maar net 



daarvan verwittig dat hulle Buller se mag by 
Vaalkrans teruggeslaan het. 56 

Hoe onaktief sowel die Boere as die Engelse by 
Ladysmith tydens die eerste drie weke van 
Februarie was, blyk duidelik uit White se 
opgawe van die ammunisie wat sy troepe 
gedurende die tydperk verbruik het. 

Gedurende die hele beleg (2 Nov. 1899-28 Feb. 
1900) is deur White se garnisoen altesaam 6,033 
bomme (nl. 514 deur 4,7-duim-skeepskanonne, 
784 deur 12-ponder-vlootgeskut, 776 deur 
houwitsers, 3,705 deur 15-ponder-veldkanonne, 
25 deur 9-ponders, 101 deur 2,5-duim- 
bergkanonne, 48 deur Maxim-Nordenfeldt 
kanonne en 80 deur Hotchkiss-geskut) en 
213,500 Lee-Metford patrone op die Boere 
afgevuur. Hiervan is gedurende die tydperk 1 tot 
20 Feb. slegs 262 bomme en 4,938 Lee-Metford 
skote op die Boere gelos - 'n gemiddeld van 
slegs 13 bomme en 247 geweer skote per dag. 



Die verdraende geskut, nl. die vloot kanonne en 
houwitsers, het gedurende die 20 dae net sewe 
maal gevuur, nl. op 1 en 2 Feb. toe onder- 
skeidelik 15 en 7 bomme met die houwitsers 
afgevuur is, 6 Feb. toe die 12-ponder-vlootgeskut 
6 maal geblaf het, 10 en 11 Feb. toe die 
houwitsers onderskeidelik 24 en 5 bomme 
afgevuur het, 18 Feb. toe 2 bomme deur die 12- 
ponder-skeepskanonne gelos is en 19 Feb. toe 
die artilleriste 3 skote met 12-ponder- 
vlootkanonne en een met 'n houwitser geskiet 
het. Die ander bomme is almal afgevuur deur 
ligter geskut wat nie so ver kon skiet nie - 184 
deur veldkanonne en 17 deur bergkanonne. 

Die volgende tabel van ammunisie wat deur 
genl. White se leer volgens laasgenoemde se 
amptelike opgawe verbruik is, toon aan hoeveel 
skote daar deur die Engelse garnisoen gedurende 
verskillende tydperke van die beleg van 
Ladysmith met die verskillende tipes grofgeskut 
en met Lee-Metfords afgevuur is, en dit gee 
mens ook 'n idee van wanneer die Boere om 



56 Pearse, p. 225; Britse amptelike History of the War in 
South Africa, IT, p. 580. 



Kanon ammunisie 

4,7-duim-vlootgeskut 

1 2-ponder-vlootkanonne 

6,3-duim-houwitsers 

1 5-ponder-Armstrongs 

9-ponder-kanonne 

2,5-duim-bergkanonne 

Maxim-Nordenfeldts 

Hotchkiss-geskut 

Bomme, Totaal 



1899 1899 1900 1900 1900 1900 1900 1900 

Nov. Des. Jan. Jan. Jan. Feb. Feb. Feb. Totaal 

2-30 1-31 1-5 6 7-31 1-20 21-27 28 


228 


172 


12 


29 


25 


- 


10 


38 


514 


241 


181 


49 


39 


168 

44 


53 


784 


69 


317 


17 


23 


246 


52 


41 


11 


776 


1,893 


155 


67 


744 


364 


184 


257 


41 


3,705 


25 

25 





- 

62 


17 


- 


22 


101 


24 


4 


- 


20 


- 


- 


- 


- 


48 


44 


36 


- 


- 


- 


- 


- 


- 


80 


2,524 


865 


145 


855 


865 


262 


352 


165 


6,033 



Geweerpatrone (Lee- 
Metford) 



40,484 



20,215 



4,576 



127,210 



12,194 



4,938 



2,196 



1,681 



213,494 



Ladysmith die aktiefste was en wanneer hulle 
Ladysmith die minste geteister het. 

Gedurende die hele eerste drie weke van Feb. 
1900 het die Boere se geweer skuts en 
kanonniers dan ook nie 'n enkele lid van White 
se garnisoen gedood nie en net 25 man (onder 
wie 1 offisier) gewond. Van die totaal van 850 
ongevalle wat White volgens sy amptelike 
opgawe ten gevolge van gevegs operasies 
gedurende die beleg gely het (nl. 18 offisiere en 
193 manskappe gesneuwel, 70 offisiere en 559 
manskappe gewond - van wie 8 offisiere en 51 
manskappe aan wonde oorlede is - en 10 
manskappe vermis) is net 3,976 gedurende die 
tydperk 1-20 Feb. 1900 veroorsaak. 57 

6. Die poging om Ladysmith onder water 
tesit 

Nog 'n rede waarom die Boere sedert 6 Jan. 
1900 nagenoeg doodstil rondom Ladysmith bly 



le en rus het in plaas van die Engelse deur 
voortdurende aktiewe optrede te bly teister totdat 
hulle kapituleer, was dat die leer leiding van die 
Republieke besig was om 'n plan in toepassing te 
bring om die dorp sonder verdere gevegte te 
verower. 

Die plan was volgens pres. Steyn die resultaat 
van die dinkwerk van 'n sekere Krause, blykbaar 
'n Vrystaatse burger.' 8 Dit het Krause opgeval 
dat Ladysmith nie veel hoer as die watervlak van 
die Kliprivier gelee was nie, en toe het hy 
geredeneer dat as die Boere dit kon regkry om 
die watervlak van die Kliprivier hoog genoeg te 
laat styg, Ladysmith weldra heeltemal onder 
water sou staan. Hy het horn dadelik - dit moes 



57 Sien Bylaag E (Summary of Casualties and Ammunition 
expended) by White se verslag van 23 Maart 1900, in 
South Africa Despatches, II, pp. 181-184. 



8 Volgens die Britse amptelike History of the War in 
South Africa (II, p. 579) sou die plan eintlik by kmdt. Paul 
Krantz van die Duitse korps ontstaan het. Dit is egter in 
stryd met die getuienis van pres. Steyn wat vir skrywer die 
betroubaarste voorkom. Trouens as Krantz wat onder die 
Transvaalse kommando's geressorteer het, die plan 
uitgewerk het, is dit eienaardig dat hy sy plan aan 
hoofkmdt. Prinsloo en nie aan kmdt.-genl. Joubert nie gaan 
voorle het. 



kort voor of op 13 Jan. 1900 gewees het - na 
hoofkmdt. Prinsloo begewe en by die die 
denkbeeld geplant dat Ladysmith "die in een 
holte ligt", maklik sonder verdere gevegte tot 
oorgawe gedwing kon word as die Kliprivier 
opgedam sou word op die punt waar dit ten 
suidweste van Bulwana deur 'n nou poort na die 
Tugela vloei. As dit gedoen sou word, so het 
Krause die hoofkommandant verseker, sou "de 
geheele holte van Ladysmith" binne twee dae na 
die voltooiing van die damwal deur die Klip- 
rivier oorstroom wees. Dan sou man en muis 
verplig wees om uit die dorp uit te vlug. 
"Generaal water" sou hulle dan dwing om hulle 
aan die Boere te kom oorgee. 59 

Vir die pak van die sandwal wat volgens die 
Times History sowat 30 voet en volgens Van 
Everdingen sowat 46 voet hoog moes wees, het 
Krause 20,000 mudsakke en 500 werkliede - 
liefs Bantoes - nodig geag. Mudsakke om die 
sand in te gooi, kon van die Nederlands-Suid- 



39 Leyds 714, Telegram no. 4 d.d. 13 Jan. 1900, en Leyds 
716, Telegram no. 23 d.d. 3 Feb. 1900. 



Afrikaanse Spoorwegmaatskappy verkry word, 
en as die nie oor genoeg mudsakke beskik het 
nie, kon ook wolsakke - elkeen waarvan die plek 
van 3 mudsakke kon neem - gebruik word. 

Prinsloo het die goeie tyding dadelik aan pres. 
Steyn gesein en horn voorts meegedeel dat hy 
oor twee ingenieurs - A. Diamant en Oudkerk 
het hulle blykens die telegramme wat oor die 
saak gewissel is, geheet - beskik het wat Krause 
se blink gedagte in 'n daad kon omsit. Pres. 
Steyn moes net die benodigde aantal sakke van 
die Transvaalse Regering probeer verkry. Verder 
het Prinsloo die President meegedeel dat hy 
reeds met kmdt.-genl. Piet Joubert oor die aange- 
leentheid in verbinding was, en dat die vuur en 
vlam vir die plan was en aan Prinsloo alle steun 
wat binne sy vermoe was, beloof het. Ten slotte 
het hy gemeld dat daar ook timmerhout en ander 
boumateriaal nodig sou wees om die dam te bou 
maar, het hy besluit, die kon maar deur een van 
die ingenieurs aangekoop word of anders kon die 
Transvaalse Regering dit voorsien. Aangesien 
die skitterende gedagte om Ladysmith tot 



oorgawe te dwing by die Vrystaters ontstaan het, 
het Prinsloo egter verlang dat die werk onder sy 
bevel as Vrystaatse aanvoerder uitgevoer sou 
word en dat kmdt.-genl. Joubert net die nodige 
hulp en bystand aan horn sou verskaf. 

Pres. Steyn het die voorstel dadelik aan pres. 
Kruger oorgedra en horn gevra wat hy van die 
plan dink en of die sakke en ander materiaal 
verkrygbaar was. 60 

Op 16 Jan. 1900 het Prinsloo aan kmdt.-genl. 
Joubert berig dat pres. Steyn sy seen aan die 
onderneming gee dog verlang dat Prinsloo alles 
in oorleg met die Kommandant-generaal moes 
reel. Verder het hy gemeld dat sy twee 
ingenieurs - wat twee dae tevore ook persoonlik 
met kmdt.-genl. Joubert oor die projek gepraat 
het - onderneem het om die werk binne 8 dae te 
voltooi as die benodigdhede en arbeidskragte wat 
hulle aangevra het, aan hulle verskaf sou word, 
nl. 20,000 mudsakke, 500 werksliede - liefs nie- 
blankes - 1,000 stukke hout en ander 



kleinighede. Die trein wat tussen Colenso en die 
Boere laers by Ladysmith geloop het, kon ook 
van groot nut wees om die vol sandsakke te 
vervoer. Prinsloo wou graag verneem wat die 
Kommandant-generaal se sienswyse oor die saak 
was en enige voorstelle ontvang wat hy oor die 
aangeleentheid wou doen."" 

Die Kommandant-generaal het reeds onmiddellik 
nadat hy van die plan gehoor het, deskundige 
advies by sy eie ingenieurs en landmeters - die 
name van ene Schmitz-Dumont en ene kapt. 
Haider word deur die Times History as sy 
raadgewers in die verband genoem" - oor die 
voorgestelde projek ingewin en op grond 
daarvan besluit dat aan Krause se idee uitvoering 
gegee moes word. Hy het Prinsloo dus geant- 
woord dat hy reeds aan die twee ingenieurs wat 
deur Prinsloo na horn gestuur is, gese het dat hy 
van sy kant alles in sy vermoe sou doen om hulp 
en materiaal te verskaf indien daar tot die bou 
van die dam oorgegaan word. Hy was net 



"' Leyds 714, Telegram no. 4 d.d. 13 Jan. 1900. 



Ibid., Telegram no. 28 (a) d.d. 16 Jan. 1900. 
: Sien Times History, IV, p. 525. 



"Jammer dat ze maar niet eerder begonnen zijn 
als zij denken eenige succes te hebben. Iedere 
dag verzuim is verloren." 63 

Hierop het Prinsloo onderneem om sy twee 
ingenieurs weer na die Kommandant-generaal 
toe te stuur ten einde laasgenoemde op hoogte te 
stel van wat alles nodig sou wees vir die 
voltooiing van die dam. 

Die moes hulle dan - indien dit nodig sou blyk - 
na die Suid-Afrikaanse Republiek laat afreis om 
die vereiste materiaal en gereedskap daar te gaan 
haal." 

Die volgende dag het een van die ingenieurs, A. 
Diamant, dan ook sy opwagting by die 
Kommandant-generaal gemaak met die volgende 
introduksiebrief, gedateer 17 Jan. 1900, van 
hoofkmdt. M. Prinsloo aan kmdt.-genl. Joubert: 

"Naar aanleiding van UEds. telegram van 
gisteren heb ik de eer aan Ued. voor te stellen 



63 Leyds 714, Telegram no. 28 (b) d.d. 16 Jan. 1900, en 
K.G. 348 (v) p. 97. 

64 Leyds 714, Telegram no. 37 d.d. 16 Jan. 1900. 



de Heer A. Diamant, mijn Ingenieur, die de 
dam over de Kliprivier wil maken. Ik zou 
voorstellen dat UEd. Gestr. ook een 
deskundige zend om over deze zaak te 
rapporteeren, indien zulk een persoon zonder 
tijd verzuim kan gekregen worden. UEd. 
Gestrenge kunt zelf de Heer Diamant 
ondervragen omtrent het werk en natuurlijk 
dan zelf oordelen of het wenschelijk is of niet. 
Indien UEd, het goed vindt zou ik aanbevelen 
dat UEd. Gestrenge de Heer Diamant de 
noodige autorisatie en instructies geven om 
het vereischte materiaal zonder eenig verzuim 
aan te koopen en te laten komen. Ik mag ook 
opmerken dat de Heer Diamant lang in de 
Z.A.S.M. was en goed weet waar materiaal 
kan verkregen worden, en is ook zoover mij 
bekend een zeer vertrouwbaar persoon." 65 

Die Kommandant-generaal het Prinsloo se wenk 
opgevolg en op 18 Jan. 1900 aan landmeter E. J. 
P. Jorissen wat by Colenso was, opdrag gegee 
om, vergesel van die ingenieur De Villiers van 



K.G. 345 (i) p. 223. 



die Telegraaf departement, na die Kliprivierdrif 
by Bulwana te kom ten einde die Transvaalse 
hoof van Wee "en anderen" wat hul deskundige 
advies nodig gehad het, daar te ontmoet. Hy 
moes sy landmetersinstrumente saambring ten 
einde enige opmetings wat vereis sou word, te 
doen. 66 

Daar bestaan in die argiewe geen verslag van wat 
die dag daar by Kliprivier gebeur het nie; maar 
volgens die Britse amptelike History of the War 
in South Africa het landmeters van kmdt.-genl. 
Joubert reeds op die 13de gerapporteer dat as die 
voorgestelde wal in die Kliprivier gebou sou 
word, dit tot groot voordeel van die Republieke 
sou strek. Wei sou die hele Ladysmith nie onder 
water kom soos Krause verwag het nie, maar 
daar sou tog genoeg water in die dal waarin 
Ladysmith gelee was, instroom om die Engelse 
in Ladysmith volkome van Bulwana, Lombard- 
skop en Platrand af af te sny. 'n Groot persen- 
tasie van die burgers wat om Ladysmith gele het 
om die Boere kanonne op Bulwana en Lombard- 



skop te bewaak en die Boere se beleerings gordel 
aan die suidekant van die dorp te voltooi, sou dus 
weggeneem kon word om elders, waar versterk- 
ings dringend noodsaaklik was, te gaan veg. 
Voorts sou die opgedamde water al die Britse 
ammunisie magasyne in Ladysmith oorstroom; 
en ten slotte sou, as die beleg opgehef sou moes 
word, die Kliprivier vir die Britse troepe on- 
deurwaadbaar gemaak kon word deur die 
damwal te breek en 'n kunsmatige vloed te laat 
ontstaan. Dit sou Buller se strydmag verhinder 
om horn met die van White te verenig." 



K.G. 349 (i) p. 53. 



Britse amptelike History of the War in South Africa, II, 
pp. 579-580. Dit skyn dus asof die Kommandant-generaal 
onmiddellik nadat Prinsloo horn vir die eerste maal van die 
plan verwittig het (nl. op 12 of 13 Jan. 1900) die 
deskundige mening van landmeters oor die aangeleentheid 
ingewin het, en of die landmeter en ingenieur wat hy op 
die 18de ontbied het, aan die Transvaalse hoof van Wee, 
A. Diamant "en anderen", slegs deskundige advies moes 
gee aangaande sake waaroor hulle advies verlang het, bv. 
die hoogte van die wal, die juiste plek waar dit opgerig 
moes word, ens. Die rapport waarvan hier sprake is, kon 
egter nie teruggevind word nie. 



Die gunstige rapporte van sy eie landmeters en 
Diamant se versekering dat hy die werk binne 8 
dae sou kon voltooi, het die Kommandant- 
generaal met soveel geesdrif vir die onderneming 
vervul dat hy dieselfde dag nog (18 Jan. 1900) 
aan die Resident- Vrederegter in Dundee gesein 
het om alle lee wolbale en graansakke waarop hy 
die hand kon le, aan horn te stuur, en die 
Superintendent van Naturellesake in Pretoria 
gelas het om onverwyld 400 Bantoes van 
verskillende Bantoe kapteins in die Republiek te 
laat opkommandeer om aan die dam te kom 
werk. 68 Vir Diamant het hy na Pretoria laat gaan 
om die timmergereedskap te gaan aankoop wat 
vir die uitvoering van die werk nodig was. 6 ' 

Hoofkmdt. Prinsloo se droom om met die bevel 
oor die bou van die dam belas te word en net 
bystand van die kant van die Transvalers te 
ontvang, het egter net 'n droom gebly. Diamant 
was pas weg Pretoria toe om timmergereedskap 
te gaan aankoop toe P. J. Malan, die hoof van 



Vgl. K.G. 349 (i) pp. 55 en 73. 
' Vgl. C.R. 795/00 en K.G. 349 (iv) p. 20. 



Wee in die Suid-Afrikaanse Republiek en 'n man 
wat van geesdrif oorgeloop het vir die nuwe plan 
om die Engelse in Ladysmith tot oorgawe te 
dwing, die hele onderneming op sy skouers 
neem. 

As hoof van Wee het hy oor voldoende 
werkkragte, veral Bantoes, tegnici en 
gereedskap, beskik om die werk te doen en was 
hy ongetwyfeld die aangewese persoon om dit 
aan op te dra. Daar sou dan ook seker geen 
onaangenaamhede voorgekom het nie as die 
Kommandant-generaal van die begin af aan met 
Prinsloo oop kaarte gespeel en horn laat verstaan 
het dat dit, uit praktiese oogpunt beskou, die 
beste sou wees om Malan aan die hoof van die 
onderneming te plaas aangesien hy oor al die 
hulpmiddele beskik het, en Diamant dan aan te 
stel as opsigter oor die tegniese werk of as 
hoofingenieur. Hy het dit egter nie gedoen nie en 
sonder hoofkmdt. Prinsloo of Diamant te raad- 
pleeg aan Malan vergunning gegee om met die 
werk voort te gaan. 



Laasgenoemde het geen aanmoediging nodig 
gehad nie. Hy het dadelik 'n landmeter en 'n 
ingenieur oor wie se dienste hy beskik het die 
nodige opmetings laat maak en planne laat opstel 
vir die bou van die wal, en toe Diamant 
uiteindelik aan die begin van Februarie terug- 
keer, tref hy Malan en 'n paar honderd Bantoes 
by die aangewese plek in die Kliprivier aan, druk 
besig met die maak van die uitgrawings en die 
opvul van sakke met sand om die wal te bou.™ 

Dadelik was daar onaangenaamheid. Malan het 
aan Diamant duidelik gemaak dat hy, Malan, die 
aangewese persoon was om aan die hoof van die 
hele werkstalligheid te staan aangesien hy oor al 
die werkvolk en gereedskap beskik het om die 
onderneming deur te voer, en het aan Diamant 
die betrekking van hoof ingenieur aangebied. 
Laasgenoemde was hiermee nie tevrede nie. Sy 
oordeel was dat nie Malan nie maar hyself aan 
die hoof van die werk moes staan, "aangezien ik 
het voorstel deed en het geheel uitwerkte." Hy 
was daar met al die materiaal, gereedskap en 



werkvolk wat hy vir die onderneming nodig geag 
het, gereed om op Maandag, 5 Feb. 1900, te 
begin, en het net op instruksies van kmdt.-genl. 
Joubert gewag. 7 ' 

Pres. Steyn het goed begryp dat Diamant en ook 
hoofkmdt. Prinsloo alle rede gehad het om 
gegriefd te voel oor die wyse waarop hulle 
behandel is. Hulle was veronreg en hy kon dus 
nie nalaat om pres. Kruger se aandag daarop te 
vestig nie. Hy het laasgenoemde vriendelik 
daarop gewys dat die hele opdammings plan by 
hoofkmdt. Prinsloo ontstaan het wat deur sekere 
Krause daartoe geadviseer was, en het sy 
verbasing uitgedruk "om te zien dat ambtenaren 
van de Z.A.R. in die zaak zooals in meer anderen 
handelen zonder genl. Prinsloo er in te kennen". 
Sy standpunt was dat pres. Kruger die 
Kommandant-generaal moes gelas om in 
verband met die dam bouery in oorleg met 
hoofkmdt. Prinsloo te handel, want laasge- 
noemde was bitter ontevrede oor die wyse 



' K.G. 349 (iv) p. 20. 



71 Sien Leyds 716, Telegramme nos. 8 en 26 d.d. 3 Feb. 
1900. 



waarop hy behandel is. Later die middag het hy 
pres. Kruger weer versoek om 'n instruksie aan 
die Kommandant-generaal oor die aangeleent- 
heid te gee ten einde misverstand en verwarring 
te voorkom. 72 

Die Transvaalse President en ander lede van die 
Regering wou nie ingryp in sake waaroor die 
Kommandant-generaal en sy krygsoffisiere moes 
beslis nie en het aan die Kommandant-generaal 
opdrag gegee om die saak te skik. Hy moes 
Diamant meedeel wie die werksaamhede moes 
lei en vir die maak van die dam verantwoordelik 
was, en sake so probeer reel dat daar nie 
tweedrag nie maar samewerking tussen Malan en 
Diamant sou wees. 7 ' 

'n Onbevoegder persoon om die geskil 
vreedsaam op te los as die Kommandant- 
generaal kon die Regering nie gekies het nie. Hy 
het, nadat hy Diamant van die toneel af 
weggestuur het na Pretoria om gereedskap te 



7 " Ibid., Telegramme nos. 23 en 29 d.d. 3 Feb. 1900. 
73 Ibid., Telegram no. 27 (a) d.d. 7 Feb. 1900. 



gaan koop, aan Malan opdrag gegee om die dam 
te bou, en dit sonder om Prinsloo te raadpleeg. 
Hy was dus inderdaad verantwoordelik vir die 
onaangenaamheid wat ontstaan het. Hy het dan 
ook nie eers probeer om die geskil op vreedsame 
wyse by te le deur in oorleg met Prinsloo 'n 
oplossing te probeer vind wat vir sowel Diamant 
as die Vrystaatse hoofkommandant aanneemlik 
sou wees nie. Inteendeel, toe Prinsloo by horn 
kla oor wat laasgenoemde as die eiemagtige 
optrede van Malan beskou het, het hy Malan met 
vuur verdedig in 'n telegram van die volgende 
inhoud. 

"Uw telegram re maken van een dam 
ontvangen. De zaak is zoo. Ik wil erkennen 
dat Diamant hier is gekomen mij voorstel- 
lende het maken van zulk een dam. Ik had 
reeds van te voren van menschen gehoord die 
spraken over het maken van zoo 'n dam. Toen 
echter Diamant hier kwam als komende van 
uwe zijde en mij vertelde dat hij last kreeg tot 
het maken van dien dam, zou hij binnen 8 
dagen zoo 'n dam maken. Ik zeide dat het 



goed was en dat ik doen zou wat ik kon om te 
helpen. Hij ging weg om de noodige dingen te 
halen. Toen kwam Malan, hoofd van wegen, 
en die vertelde dat hij een dam kon maken. Ik 
vermeende dat hij Diamant had geraadpleegd 
of iets van dien aard. Diamant bleef weg 
totdat Malan met een ingenieur en een 
landmeter peilingen gemaakt had en met het 
plan voor het maken van dien dam verder 
voor den dag kwam. Malan ging aan, bracht 
kaffers en ging aan het werken. Nu kwam 
Diamant terug en wenscht nu niet te helpen en 
het werk te maken maar te commandeeren en 
Malan te gebruiken als handlanger. Malan 
daarentegen wenscht hem te gebruiken als een 
technische ingenieur, en zoo strijden zij nu 
om de eer en het meesterschap en het werk 
kan daardoor niet bevorderd worden. Zou 
Malan weg gaan en met al zijn 
werkopzichters dan zou Diamant daar staan 
en aan mij vragen om zijn pot te kooken. Ik 
zou dus wenschen om hoegenaamd niets meer 
van die zaak te hooren want mij is het niet te 
doen om eer of roem. Ik werk voor de 



onafhankelijkheid van ons Land en Volk en ik 
geef niet om wat mijn werk is zoolang ik 
maar ook kan bijdragen, ja hoe en op welke 
wijze ook, als ik maar de zaak kan 
bevorderen. De eer en roem kan dan blijven 
voor wie het hebben wil en als Diamant en 
Malan niet kunne samen werken dan moeten 
wij het werk opdragen aan wie het kan 
uitvoeren. Ik heb geen kaffers. Malan met zijn 
kaffers heeft reeds 15,000 zakken vol zand 
gemaakt. Wat Diamant tot nu toe gedaan 
heeft, weet ik niet." 74 

Sy beslissing was dan ook dat die Regering aan 
Diamant moes se dat hy as ingenieur en nie as 
hoofamptenaar nie aan die dam moes werk, 
"zoodanig dat hij Malan helpt den dam te 
voltooien". Malan het immers met sy werkvolk 
meer as 'n week aan die dam gewerk en 30,000 
sakke met sand gevul voordat Diamant daar 
aangekom het. Malan was ook bereid om selfs 
sonder Diamant se medewerking die werk te 
voltooi maar het beslis geweier om onder 



K.G. 349 (iv) pp. 20-22. 




Boere offisiere by Kliprivier: 
1. Kmdt. C. Nel. 2. genl. D. J. E. Erasmus metkol. Blake voor hom. 3. hoof kmdt. M. Prinsloo en 

4. kmdt. B. J. Viljoen 



Diamant te werk. Hy was selfs bereid om pad te 
gee en die werk heeltemal aan Diamant oor te 
laat as die Regering kans gesien het om Diamant 
van die nodige Ban toe arbeiders te voorsien. "Ik 
zie geen kans om die twee personen wier koppen 
even hard zijn, met elkaar te doen samenwer- 
ken," het hy besluit. 75 

Pres. Kruger het pres. Steyn van sy opdrag aan 
die Kommandant-generaal en van laasgenoemde 
se antwoord verwittig, en sy spyt uitgedruk 
omdat die saak die wending geneem het. Daarna 
het hy die vraag gestel of Diamant in staat sou 
wees om met 'n aantal Bantoes as hulp die groot 
werk te voltooi indien Malan wat reeds so ver 
daarmee gevorder het, sou moes weggaan. Die 
oordeel van die Transvaalse Regering, so het hy 
besluit, was dat Malan as hoof benoem moes 
word aangesien hy oor soveel hulpmiddele kon 
beskik en reeds soveel gedoen het, en dat 
Diamant tegniese hulp moes verskaf, anders sou 



die onderneming skipbreuk ly, want die werk- 
volk sou nie na Diamant luister nie. 7 " 

Pres. Steyn - wat altyd 'n toonbeeld van self op- 
offering was waar dit die belange van sy volk 
gegeld het - het geantwoord dat dit horn 
onverskillig was wie aan die hoof van die 
onderneming geplaas word solank die dam maar 
gebou word, en dat pres. Kruger maar in die saak 
moes beslis." Hierop het die Staatsekretaris aan 
die Kommandant-generaal gesein dat Malan aan 
die hoof van die projek moes staan en dat 
Diamant aangestel moes word as hoof oor die 
tegniese arbeid, ondergeskik aan Malan. Die 
Kommandant-generaal moes die nodige 
instruksies in die verband uitreik/ 8 

Diamant was egter nie bereid om tweede viool te 
speel in verband met die uitvoering van 'n 
onderneming wat die Kommandant-generaal in 
die begin self onderneem het om aan horn op te 
dra nie, en het op astrante toon aan laasge- 



Leyds 716, Telegram no. 56 d.d. 7 Feb. 1900. 



'Ibid., Telegram no. 27 d.d. 8 Feb. 1900. 
' Ibid., Telegram no. 31 d.d. 8 Feb. 1900. 
K.G. 340 (iv) p. 43. 



noemde laat weet dat hy self die hoof wou wees. 
"Beslist verwacht ik totaal geen orders of iets 
dergelijks van anderen," het hy aan die 
Kommandant-generaal gesein. 79 Op die llde het 
hy en Oudkerk deur bemiddeling van hoofkmdt. 
Prinsloo geeis dat die Kommandant-generaal 'n 
skriftelike bevel aan hulle uitreik om met die 
maak van die dam voort te gaan. Daarin moes 
uitdruklik vermeld word dat alle materiaal en 
gereedskap wat deur hulle aangekoop is, 
uitsluitlik bedoel was vir die werk aan die dam, 
verder dat werklui soos timmermans wat 
tegniese werk gedoen het, 'n bepaalde loon vir 
hul arbeid sou ontvang, en ten slotte dat die 
uitvoering van die werk aan Diamant en 
Oudkerk opgedra sou word. Prinsloo het 
aanbeveel dat die versoek toegestaan word, 
anders weet hy nie wat van die projek sal word 
nie en sou die Kommandant-generaal ander 
maatreels moes tref om die dam voltooi te kry. 8 ° 



Die Kommandant-generaal wat die hoogste 
bevelvoerder van die Boere magte by Ladysmith 
was, was nou warm. Hy was nie van plan om sy 
gesag deur Diamant, oor wie hy nie meer verlee 
was, te laat uittart nie en het dus bondig aan 
hoofkmdt. Prinsloo gesein: 

"Uw telegram ontvangen re Diamant. Van 
gisteren af reeds is Malan bezig om dam te 
pakken. Ik heb gezegd dat indien Diamant als 
tegnische werker onder orders en instruktie 
van Malan het werk wil voortzetten, hij het 
dan doen kan. Dat Malan de verantwoor- 
delijke persoon praktisch is. Wil Diamant dit 
niet doen, met andere wo(o)rden wil hij de 
baas wezen dan kan hij voor hem maar een 
andere plek zoeken om een dam te bouwen." 8 ' 

Daarmee was die saak afgehandel. Diamant het, 
diep beledig, die werk nog die self de aand 
gestaak en padgegee, en dit aan die hoof van 
Wee oorgelaat om met sy Ban toe werkers en 
Diamant se timmerlui met die werk voort te 



" Ibid., p. 132. 

! ° Sien K.G. 340 (vi) p. 97. 



K.G. 350 (i), p. 85, Telegram d.d. 11 Feb. 1900. 



gaan. 82 Die saak het egter 'n onaangename 
smaak by die Vrystaters gelaat, soos blyk uit die 
feit dat Jacob de Villiers op 13 Feb. 1900 uit 
Prinsloo se laer na Ladysmith gestuur is om die 
Diamant saak te ondersoek." 

Die poging om Ladysmith deur opdamming van 
die Kliprivier ten minste gedeeltelik deur water 
te laat oorstroom, het op 'n klaaglike mislukking 
uitgeloop. Dit het nie beantwoord aan die 
verwagtings wat die Boere gekoester het nie en 
was inderdaad niks anders as 'n verspilling van 
energie nie. 

Aan die hoof van Wee, P. J. Malan, het dit nie 
geskeel nie. Hy het met die grootste geesdrif 
gearbei. Op 3 Feb. 1900 het hy reeds 15,000 
sakke met sand gevul gehad en op die 7de 
30,000 sakke. Dit was egter baie gou duidelik dat 
dit baie meer sand en arbeid sou vereis om die 
projek te voltooi as wat Krause en Diamant 
gereken het toe hulle met die voorstel om die 



dam te bou, voor die dag gekom het. Trouens op 
2 Feb. 1900 - nadat Malan byna 15,000 sakke 
volgemaak gehad het en daar nog baie lee sakke 
voorradig was wat hy moes vul - het die 
Kommandant-generaal dit nodig geag om 'n 
bestelling vir nog 50,000 lee sakke by die krygs 
kommissaris in Glencoe te plaas met die oog op 
die voltooiing van die wal. B * En selfs die groot 
aantal sakke sou te min wees. 

Malan wou die watervlak van die dam nl. 14 
meter lig. Dit was die hoogte wat volgens sy 
ingenieurs en landmeters nodig sou wees om 'n 
watermassa van 8 meter diep oor die aanliggende 
gebied te laat stroom en die inwoners van 
Ladysmith te laat verdrink. Daarvoor sou die wal 
(wat 3 meter breed sou wees) op die bodem van 
die rivier 40 meter en op sy boonste vlak 100 tot 
140 meter lank moes wees; en om so 'n wal te 
bou, was nodig nie 30,000 sandsakke soos 
Krause en Diamant gemeen het nie, maar 
160,000. 



82 K.G. 340 (vi) p. 97. 

83 Leyds 716, Telegram no. 55 d.d. 12 Feb. 1900. 



K.G. 349 (iii) p. 75; vgl. ook p. 57. 




Bou van die dam in Kliprivier 



As die water normaalweg sou bly stroom, sou dit 
3 weke duur voor die water 1 meter hoog sou 
staan oor 'n oppervlakte van 10,000,000 vk. km 
langs die rivier, m.a.w. voor 'n strook van 1 km 
breed te langs die rivier 1 meter diep onder water 
sou wees, want die rivier het maar 400,000 
kubieke meter water elke 24 uur aangevoer. Dit 
sou dus 'n ontsaglike lang tydperk neem voordat 
die aanliggende gebied die beoogde 8 km diep 
onder water sou wees. Die Boere het egter 
gehoop dat daar swaar stortreens in die opvang- 
gebied van die rivier sou val en dat dit die 
toevloei van water tot die dam geweldig sou 
vermeerder. 85 

Die ontdekking dat die maak van die damwal 'n 
veel groter taak sou wees as wat die Vrystaatse 
ingenieurs en hy persoonlik aanvanklik gemeen 
het, het Malan se geesdrif om die werk te doen 
nie gedemp nie. Hy het met toewyding gearbei 
maar moes teen groot moeilikhede oproei. 



85 Sien Dr. W. Van Everdingen, De Oorlog in Zuid-Afrika, 
Eerste Tijdvak, pp. 228-229. 



In die eerste plek was daar byna voortdurend 'n 
tekort aan blanke personeel - tegnici en opsigters 
- en aan werkvolk. Telkens moes hy van die 
werkvolk, pikke en grawe waaroor hy vir die 
werk aan die dam beskik het, aan die 
bevelvoerders aan die Tugela afstaan ten einde 
loopgrawe en ander verskansings aan die Tugela 
te gaan maak. Ook het klompies van die 
werkvolk voortdurend hul werk verlaat en stil- 
stil na hul wonings verdwyn. Hulle het trouens 
geen belang by die val van Ladysmith gehad nie 
en dit was vir hulle om 't ewe of die Boere die 
oorlog sou wen of verloor. Die werkvolk het ook 
nie die maksimum hoeveelheid werk verrig 
waartoe hulle in staat was nie. Uit vrees dat 
bombardemente vanuit Ladysmith sy werkvolk 
kon verongeluk of heeltemal op die vlug kon 
dryf na hul woongebiede het Malan dit nl. sy 
beleid gemaak om die volk slegs gedurende die 
nag aan die dam te laat werk, wanneer die 
Engelse hulle nie kon sien en doeltreffend kon 
beskiet nie, en die beleid is gevolg tot omstreeks 
17 Feb. 1900. Die beleid het egter ook die Boere 
tot nadeel gestrek, want gedurende die nag kon 



die opsigters nie toesien dat elke werker 
voortdurend bly werk nie. 86 

Ten einde die werkers aan die dam teen sluip 
aanvalle uit Ladysmith te beskerm - iets wat 
maklik kon plaasvind, veral snags - het die 
Kommandant-generaal die kommandante van 
Utrecht en Krugersdorp op 28 Jan. 1900 gelas 
om in oorleg met die hoof van Wee "de wachten 
zoo te regelen dat het werk ten alien tijde zoowel 
bij nacht als bij dag veilig kan doorgaan". Daar 
moes ook, indien nodig geag, "twee forten 
gemaakt worden aan weerszijden der rivier van 
waar uit de voortzetting van dat werk beschermd 
kan worden"." Dit lyk nie of die Utrechtse 
kommandant sy pligte in die verband behoorlik 
nagekom het nie, want op 5 Feb. 1900 het die 



86 Vgl. K.G. 340 (v) p. 151; K.G. 340 (vi) p. 41; K.G. 349 
(iv) p. 20; K.G. 350 (i) pp. 20 en 186; K.G. 350 (ii) p. 82; 
Leyds 716, Telegramme nos. 18 en 27 (a) d.d. 2 Feb., 25 
(a) d.d. 3 Feb., en 4 d.d. 4 Feb. 1900; Leyds 717, 
Telegramme nos. 31 en 43 d.d. 21 Feb. 1900; Penning, De 
Oorlog in Zuid-Afrika, p. 542; en Britse amptelike History 
of the War in South Africa, II, p. 580. 

87 K.G. 349 (iii) p. 13. 



Kommandant-generaal dit nodig geag om horn 
daarop te wys dat vyandelike perderuiters reeds 
by twee geleenthede, nl. op 1 en op 3 Feb. uit 
Ladysmith gekom en langs die spoorlyn opgeruk 
het tot digby die dam. Hy moes toesien dat sy 
wagte beter waak, het die Kommandant-generaal 
dit horn ten slotte op die hart gedruk, anders sou 
hulle ten strengste gestraf moes word."" 

Gelukkig vir die Boere het White geen nagtelike 
sluip aanvalle op die werkers by die dam probeer 
uitvoer nie en die werk kon dus snags 
ononderbroke voortgesit word. 

'n Tweede groot moeilikheid waarmee Malan tot 
teen die helfte van Februarie 1900 te kampe 
gehad het, was die vervoer van die groot aantal 
vol gemaakte sakke sand van die plek waar hulle 
gevul is - 'n redelike bomvrye terrein sowat 400 
meter van die dam af - na die plek waar die 
damwal opgestapel moes word. Om die groot 
menigte swaar sakke sand met ossewaens aan te 
karwei, sou 'n onbegonne taak wees. Die 



K.G. 349 (iv) p. 76. 




Die Kliprivier dam 



vervoer sou per trein moes geskied en daar moes 
dus uit die Ladysmith-Colenso spoorweg waarop 
die Boere 'n paar treine gehad het, eers 'n 
spoorlyn aangele word wat die damwal sou ver- 
bind met die plek waar die sandsakke gevul is. 
Hierdie spoorlyn was eers op 10 Feb. 1900 
gereed, ten spyte daarvan dat Malan reeds op die 
2de daarop gewys het dat hy vanaf 7 Feb. 'n 
trein nodig sou he om die vol sakke sand na die 
damwal toe aan te ry. 89 

Toe die treinspoor uiteindelik klaar was, was 
daar nog 'n werksweek se onbegryplike opont- 
houd voordat daar uiteindelik 'n trein bestaande 
uit 'n lokomotief en vier goederetrokke tot 
Malan se beskikking gestel is. Hierdie opont- 
houd was nie die skuld van Malan of van kmdt.- 
genl. Piet Joubert nie. Trouens reeds op die 1 lde, 
die dag na die voltooiing van die spoorweg, het 
die Kommandant-generaal, ongetwyfeld op 



89 Vgl. K.G. 340 (vi) pp. 97 en 157; K.G. 349 (iii) p. 85; 
K.G. 350 (i) pp 3-4; en Leyds 716, Telegramme nos. 36 
d.d. 9 Feb. 1900 en 70 d.d. 14 Feb. 1900; Britse amptelike 
History of the War in South Africa, II, p. 580. 



aansporing van Malan, aan die Nederlands-Suid- 
Afrikaanse Spoorwegmaatskappy opdrag gegee 
"zoo spoedig mogelijk den trein voor dat werk 
(aan die dam) te laten loopen en minstens 14 
dagen uitsluitend voor dat doel te gebruiken". 
Die maatskappy het egter-nugter weet waarom 
eers na die 14de aan die opdrag gevolg gegee. | 

Die vurige Malan het nie op die trein gewag voor 
hy met die bouwerk aan die wal begin het nie. 
Reeds op die 9de het hy begin met die 
opstapeling van die sakke sand - wat hy 
blykbaar met ossewaens laat aanry het - in die 
rivierbedding. Die water is voorlopig deur 'n 
hout pyp - 'n "houten koker" soos Penning en 
Van Everdingen dit noem - afgelei ten einde die 
rivierbedding droog te le op die plekke waar die 
sakke op die bodem geplaas is, en te verhinder 



90 Vgl. K.G. 340 (vi) pp. 97 en 157; K.G. 349 (iii) p. 85; 
K.G. 350 (i) pp, 3-4, 84 en 89; K.G. 350 (ii) p. 82; Leyds 
716, Telegramme nos. 18 d.d. 2 Feb., 36 d.d. 9 Feb. en 70 
d.d. 14 Feb. 1900; Leyds 717, Telegramme nos. 31 d.d. 20 
Feb. en 43 d.d. 21 Feb. 1900; Britse amptelike History of 
the War in South Africa, II, p 580, en Penning, De Oorlog 
in Zuid-Afrika, p. 542. 



dat die wal oorstroom word. 91 Solank as hy met 
ossewaens moes sukkel, het die werk baie stadig 
gevorder maar toe hy eers oor 'n trein beskik het, 
het dit vinnig gegaan en op 17 Feb. was die 
Kommandant-generaal gedwonge om die Spoor- 
wegmaatskappy te gelas om "aangezien het 
water in den dam zeer snel begint te stijgen en 
ook des daags gepakt moet worden ... nog eene 
locomotief ter beschikking te stellen van het 
Hoofd van Wegen zoodat ook des daags 
zandzakken kunnen worden aangevoerd"" 

Aanvanklik het die Engelse die werk ongemoeid 
gelaat ofskoon dit binne trefafstand van hul 
kanonne uitgevoer is, maar vanaf die 21ste het 
hulle die werkers onder vuur gehou met een van 
hul 12-ponderskeepskanonne wat hulle die 
oggend op Platrand opgestel het. Die Long Tom 
van die Boere op Bulwana het die kanon egter 



telkens wanneer dit begin skiet het, onder vuur 
geneem en na enkele skote tot swye gebring."' 

Malan het verwag dat die Engelse sy werkers sou 
beskiet en daarom het hy aan die Ladysmithse 
kant van die rivier die wal so gebou dat dit die 
vorm van 'n skans, vier sandsakke dik, 
aangeneem het, waaragter sy werkers kon skuil 
as daar met kanonne op hulle gevuur word. Op 
hierdie skans het hy 'n wag geplaas wat 'n sein 
moes gee om die werkers te waarsku telkens as 
hy die skeepskanon op Platrand sien flits. Op 
ontvangs van die waarsku wing sein van die wag 
moes die werkers hulle baie vinnig haas om agter 
die sandsak verskansing in te spring waar hulle 
veilig was, want die bom het sowat 15 sekondes 
nadat dit op Platrand afgevuur is by die dam 
grondgevat. Die bomme het egter meestal in die 



91 Sien Leyds 716, Telegramme nos. 36 d.d. 9 Feb. en 70 
d.d. 14 Feb. 1900; Penning, De Oorlog in Zuid-Afrika, pp. 
541-542; Van Everdingen, I, p. 229. 

92 K.G. 350 (i) p. 186. 



93 Vgl. Britse amptelike History of the War in South 
Africa, II, p. 582, en Preller 41, Telegram van Kmdt.-genl. 
aan Owerste, d.d. 21 Feb. 1900, tesame met Trichardt se 
antwoord daarop in Preller 42, p. 638. 



water neergeplons soos reusagtige watervoels en 
het in die reel nie veel skade aangerig nie. 94 

Heeltemal onskadelik was die Engelse kanon- 
vuur egter nie. Die bemanning van die trein kon 
bv. nie van die bomskuiling gebruik maak nie. 
Die Boere kon dit nie bekostig om hul trein te 
laat stukkend skiet nie dog die spoorlyn was so 
gebou dat die trein oor 'n lengte van 350 meter 
altyd in voile sig van die vyand was, wat die 
versoeking nie kon weerstaan om die trein met 
granate te bestook as dit op daardie gedeelte van 
die trajek verskyn nie - soms uit verskillende 
kanonne. Die bomme het dan ook gevaarlik naby 
rondom die trein ontplof as dit om die hoek op 
die blootgestelde gedeelte van die trajek verskyn 
het en het soms selfs tot 3 tree van die lokomo- 
tief af ontplof, wat die Engelse kanonniers se 
doelwit was. Daar was egter vir die masjinis 
geen ander genade as om tot by die damwal deur 
te druk waar hy 'n vol vrag moes afhaak of 'n 
stel lee goederetrokke moes aanhaak voordat hy 
tussen die rond spattende bomme deur agteruit 



kon terug stoom na die laaiplek toe waar hy weer 
veilig was nie. 

Om die lokomotief te beveilig en veral die 
masjinis te beskerm, is om die dom van die 
lokomotief en die hokkie van die masjinis sand- 
sakke gepak. Dit het goeie beskutting gebied en 
toe op Sondag, 25 Feb. 1900, 'n paar rond 
vliegende granaat koeels die lokomotief getref 
her, is slegs 'n lamp verniel. Om die lokomotief 
nog beter te verskans, is daar toe op een van die 
Natalse goederetrokke 'n hoe skans van 
sandsakke gebou en voor aan die lokomotief 
gekoppel. Dit het goeie dekking verskaf en die 
lokomotief is sedertdien nooit weer getref nie, 
hoe flink dit ook al gebombardeer is. Wei het 'n 
bom die volgende dag, die 26ste, op een van die 
volgelaaide trokke tereggekom en daar ontplof, 
maar die ontploffing tussen die sandsakke het die 
Boere nie benadeel en die werk aan die dam nie 
in die minste belemmer nie. Die opsigters het 
dan ook verwag om die reuse wal waaragter die 



Penning, De Oorlog in Zuid-Afrika, pp. 541-542. 



water vinnig begin styg het, binne nog 20 dae 
voltooi te he. 95 

Namate die water in die dam stadig - byna 
onmerkbaar stadig hoer gestyg het, het White die 
werkers aan die wal met steeds groter erns en 
met verskeie kanonne beskiet. Op 23 Feb. het die 
hoof van Wee berig dat die Engelse sy werkers 
vanuit Ladysmith gereeld met bomme bestook, 
en ofskoon slegs een Bantoe werker en 3 perde 
gewond is, was die bombardement teen 2 vm. so 
hewig dat Malan die werk moes staak en moes 
padgee omdat sy werkvolk onder die bombarde- 
ment onregeerbaar paniekerig geword het. Eers 
die oggend nadat Long Tom die Engelse geskut 
onder vuur geneem het en ook 'n 100-tal burgers 
van die Lydenburg kommando onder kmdt. 
David Schoeman Malan te hulp gekom het, kon 
die werk weer hervat word.' 6 

Die Engelse wat intussen meer kanonne op 
Platrand geplaas het, was egter nou vasbeslote 



" Penning, De Oorlog in Zuid-Afrika, pp. 542-543. 

96 Leyds 717, Telegramme nos. 46 d.d. 23 Feb. en 8 d.d. 24 

Feb. 1900. 



om 'n end aan die werkstalligheid by die damwal 
te maak. Malan het skaars die werk hervat of 
hulle brand met 'n viertal kanonne op horn los. 
Met behulp van die Lydenburgers het hy daarin 
geslaag om sy werkvolk gedurende die dag in 
toom te hou en tot laat toe te laat bly werk maar 
teen die aand is sy kamp so heftig gebombardeer 
dat hy verplig was om na 'n veiliger plek toe pad 
te gee. Ook die nag het die Engelse sy kamp 
onder vuur gehou."' 

In weerwil van die hewige bombardemente het 
Malan nog nie daaraan gedink om die werk maar 
te staak nie. Wei het hy teen die tyd blykbaar 
besef dat hy, ten spyte van die hoe wal deur horn 
beplan, nie in staat sou wees om die rivier so 
hoog op te dam dat dit Ladysmith sou oorspoel 
soos die plan aanvanklik was nie, aangesien daar 
geen stortreens in die opvanggebied van die dam 
geval het wat Kliprivier laat afkom het nie. Hy 
was egter daarvan oortuig dat as hy die wal 
enigsins hoer kon maak as wat dit op die tydstip 
was, die water so hoog in die rivier sou opstoot 



' Ibid., Telegram no. 8 d.d. 24 Feb. 1900. 



dat die hele oostekant van Ladysmith van die 
buitewereld afgesny sou wees. Dan sou drie 
kwart van die burgers wat Ladysmith beleer het, 
van die dorp af weggeneem kon word om elders 
diens te doen - miskien onder aan die Tugela 
waar genls. Botha en Lucas Meyer besig was om 
al hul kragte in te span om Buller se reuse leer te 
probeer verhinder om na Ladysmith toe deur te 
breek, en waar versterkings broodnodig was. 

In plaas van die werk aan die dam te laat vaar, 
het hy dus sy uiterste bes gedoen om dit te 
bespoedig en met die oog daarop aan die Onder 
staatsekretaris in Pretoria, Piet Grobler, op 24 
Feb. gesein om alle beskikbare Ban toes wat hy 
as werkvolk kon gebruik, aan horn te stuur - 
egter nie meer as 500 nie, 98 klaarblyklik omdat 
hy nie meer as die getal sou kon besig hou nie. 

Sy arbeid en opoffering was egter tevergeefs. 
Die wal is nooit voltooi nie en die water het geen 
ongerief hoegenaamd aan Ladysmith se 



garnisoen en inwoners verskaf nie omdat die 
toevloei tot die dam so stadig was dat die water 
nie hoog genoeg gestyg het om die dal binne te 
vloei waarin Ladysmith gelee was nie. Die 
onvoltooide dam het na die ontset van Ladysmith 
daar gestaan as 'n baken van die Boere se 
mislukking om Ladysmith tot 'n val te bring 
totdat die Engelse die wal later gebreek het." 

7. KONKLUSIE 

Die feit dat Ladysmith nie voor die end van 
Februarie 1900 tot 'n val gebring is nie en 
uiteindelik deur Buller ontset kon word, moet 
aan drie faktore toegeskryf word. 

In die eerste plek was daar die taaie volharding 
waarmee sir George White aan die vyandelike 
krygsmag weer stand gebied het en sy 
vasberadenheid om horn te handhaaf, selfs toe sy 
troepe en die burgerlike bevolking volkome deur 
ontberings en siekte uitgeput was en werklik nie 
meer in staat was om te veg nie. Hy het 



98 Leyds 717, Telegramme nos. 46 d.d. 23 Feb. en 8 d.d. 24 
Feb. 1900. 



9 Vgl. Britse amptelike History of the War in South 
Africa, II, p. 580, en Times History, IV, pp. 525-526. 



onwrikbaar vas bly glo - selfs na Buller se 
herhaalde mislukkings om horn te probeer ontset 
- dat lord Roberts uiteindelik sukses sou behaal 
en met sy kryg bedrywighede in die Vrystaat die 
Boere sou dwing om die beleg te laat vaar. In die 
geloof het hy die rantsoene waaroor hy beskik 
het in uiters beperkte hoeveelhede daagliks aan 
die soldate en die ingesetenes van Ladysmith laat 
uitdeel ten einde te verseker dat hy met sy 
voedselvoorrade tot teen die helfte van Maart 
sou uitkom, en het hy, ten spyte daarvan dat sy 
troepe reeds tot die dood toe uitgeput was, hulle 
geen oomblik toegelaat om in waaksaamheid te 
verslap nie. Gedurigdeur tot aan die einde van 
die beleg moes hulle wakker en waaksaam op 
hul poste bly en hul stellings steeds beter 
verskans sodat hulle aan 'n onverwagte vyande- 
like aanval die hoof kon bied. Daarby het hy die 
Boere nooit volkome met rus gelaat nie. As hulle 
met kanonne op sy stellings losgebrand het, het 
hy die vuur beantwoord ten einde hulle te laat 
begryp dat hy nie slapende was nie, en waar hy 
kans gesien het om aan die vyand afbreuk te 
doen, het hy die kans nie onbenut verby laat gaan 



nie. Selfs teen die end van die beleg het hy nog 
die inisiatief geneem en die dam werkers gereeld 
met kanonvuur bestook in die hoop om daardeur 
die Boere se kaarte deurmekaar te krap. So 'n 
wakker bevel voerder moes bepaald 'n besieling 
vir die uitgeputte Britse garnisoen gewees het! 

'n Tweede faktor wat Ladysmith op sy bene 
gehou het, was die volgehoue pogings van Buller 
om ten spyte van mislukkings deur die Boere 
linie aan die Tugela te breek. Daardeur het hy die 
Boere verplig om die keur van hul strydkragte in 
Natal en hul beste bevelvoerders van Ladysmith 
af weg te neem en aan die Tugela gekonsentreer 
te hou ten einde aan Buller se krygsmag 
weerstand te bied. As die kommando's en 
offisiere wat Buller by Colenso, Tabanyama, 
Spioenkop en Vaalkrans sulke klinkende neerlae 
toegedien het, vry sou gewees het om Ladysmith 
aan te durf, sou White nie lank staande kon gebly 
het nie. Sy leer het trouens ternouernood die 
aanval op Platrand op 6 Jan. 1900 oorleef en was 
beslis nie in staat om aan nog so 'n aanval, 
indien dit 14 dae of 'n maand later sou plaasge- 



vind het, weerstand te bied nie. Buller en Warren 
se oordeel na die slag van Spioenkop dat hulle 
gebonde was om die Boere krygsmag aan die 
Tugela te bly aanval as Ladysmith gered moes 
word, was dus volkome korrek. As hulle die 
advies van lord Roberts opgevolg en 'n bloot 
defensiewe houding na die geveg by Spioenkop 
en selfs na die slag van Vaalkrans ingeneem het, 
sou Ladysmith se lot beseel gewees het; want 
dan sou 'n groot deel van die strydmagte aan die 
Tugela vry gewees het om op Ladysmith toe te 
tas. 

Ten slotte moet die feit dat Ladysmith staande 
gebly het aan die lamlendigheid van die Boere 
self gewyt word wat, afgesien van die aanval van 
6 Jan. 1900 op Platrand, nie 'n enkele poging 
aangewend het om Ladysmith deur aanvallende 
optrede te bemeester nie. Hulle het die dorp wel 
so goed bewaak dat honger, gebrek en siekte die 
garnisoen naderhand op die rand van ineen- 
storting gehad het en dit origens tydsaam 
gebombardeer; maar gedurende die laaste maand 
van die beleg toe hulle die vrugte van hul arbeid 



moes gepluk en die laaste veg krag van die 
uitgeputte garnisoen met aanhoudende aanvalle 
en lewendige bombardemente moes vernietig 
het, het hulle hul energie vermors met 'n 
fantastiese skema soos die opdamming van die 
Kliprivier ten einde gevegte te vermy. As hulle 
minder bang was vir gevegte en met volharding 
op White se garnisoen bly toetas het - al was dit 
dan ook net met die geringe getal burgers wat toe 
om Ladysmith le en niks doen het nie - het hulle 
ongetwyfeld in 'n uitstekende kans gestaan om 
die Engelse gedurende Februarie tot kapitulasie 
te dwing. Immers met die slag van Platrand het 
daar ook maar net 'n handjievol burgers geveg 
en hulle het Ladysmith byna tot 'n val gebring. 

Dat die Boere nie gedurende Februarie aktief 
teen Ladysmith opgetree het soos hulle moes 
gedoen het nie, moet gewyt word aan die swak 
offisiere wat die burgermagte om Ladysmith 
moes aanvoer. Die opperbevelhebber, kmdt.- 
genl. Piet Joubert, was 'n siek grysaard wat nie 
vir die taak opgewasse was nie. Hy kon nie eers 
meer perdry nie en moes bowendien as opper 



bevelhebber van die Transvaalse weermag sy 
aandag voortdurend wy aan die militere 
verwikkelinge aan die Tugela en elders in Suid- 
Afrika waar Transvaalse kommando's geplaas 
was. Hy kon dus self geen aanvalle op Lady- 
smith beplan of lei nie. Hoofkmdt. M. Prinsloo 
van die Oranje-Vrystaat was 'n man met min 
krygsmans vernuf of inisiatief en genl. Daniel 
Erasmus - Maroela soos hy in die omgang 
bekend was - was ook alles behalwe 'n krygs- 
man, al het hy ook die rang van assistent- 
generaal beklee. Die kommandante wat hulself 
gedurende die kryg onderskei het, was byna 
almal aan die Tugela en die wat by Ladysmith 
oorgebly het, is deur die aksie loosheid van hul 
leiers gedemoraliseer. Die gevolg was dat die 
burgermag by Ladysmith horn op die ou end net 
beskou het as 'n polisiemag wat die Boere 
kanonne moes bewaak teen sluip aanvalle deur 
die vyand en wat moes keer dat niemand 
Ladysmith verlaat of binnekom nie. Dit was 
werk wat hulle bitterlik verveel het en hulle het 
dan ook daarna gesmag om na gevegsterreine 



verplaas te word waar daar werklik iets te doen 
was. 

As hulle oor 'n enkele aanvoerder met 
waagmoed en inisiatief beskik het wat horn 
daarop sou toegespits het om aktief teen 
Ladysmith op te tree met die ernstige voorneme 
om dit tot 'n val te bring, sou hulle die 
uitgehongerde en gedemoraliseerde soldate teen 
die middel van Februarie 1900 sonder moeite 
kon verslaan het. Trouens honger het daardie 
soldate reeds op die rand van ineenstorting 
gebring gehad en al wat nodig was om die 
weerstand te vernietig wat hulle nog gehad het, 
was 'n vasberade aanval van 'n klompie manne 
wat met die durf geveg het wat die Carolina 
burgers by Spioenkop of die Johannesburgers by 
Vaalkrans aan die dag gele het. 



hoofstuk 10 
Die Militere Situasie Op Die Boere Se 

LlNKERFLANK 

1. Duller se planne en probleme 

Buller het langer getalm om met die gevegs 
bedrywighede vir die ontset van Ladysmith via 
Hlangwane te begin as wat sy bedoeling was toe 
hy die geveg by Vaalkrans afgebreek het. 
Volgens sy telegram van die 7de aan genl. White 
het hy gehoop om reeds die volgende Saterdag 
(10 Feb. 1900) sy mags verskyning by 
Hlangwane te maak, en was hy van plan om die 
dag daarop sy pad oop te slaan na Bulwana. 
Reeds op die 8ste het hy egter begryp dat hy die 
togsnelheid van sy leer hopeloos oorskat het en 
daarom het hy op die dag aan White 
geheliografeer om die "Saturday" in sy vorige 
heliogram deur "Monday" te vervang. 1 White het 
dus alle rede gehad om te verwag dat hy op die 
13de die gedreun en gedawer van swaar kanonne 
by Hlangwane sou hoor en teen die middag of 




Cd. 1791, Appendix K, Telegram no. 101. 



Genl.-maj. G. Barton 



aand Buller se leer agter Bulwana sou gewaar, 
gereed om die Boere om Ladysmith uiteen te 
jaag. Hy het dit egter verstandig geag om na al 
die teleurs tellings wat hy reeds met Buller se 
deurbreek pogings beleef het, die goeie tyding 
Hewers nie rugbaar te maak nie en eers te kyk 
wat gebeur. 

Dit was verstandig. Trouens op die lOde het lord 
Roberts Buller belet om die offensief te hervat en 
laasgenoemde kon dus nie aanvallend optree 
voor die 15de toe Roberts sy instruksie in die 
verband herroep het nie. 

In die tussentyd het Buller met sy generaals - 
insonderheid met genl. Barton wat tydens die 
gevegte aan die Bo-Tugela die vyandelike magte 
by Colenso moes vashou en dus die beste 
inligting sou kon verstrek oor die ligging en 
uitgestrektheid van die Boere posisies - gedagtes 
gewissel oor hoe die Boere ten ooste van 
Colenso verdryf moes word. Van Barton het hy 
toe die verstandige raad gekry om, onder 
dekking van 'n skynaanval op Hlangwane, 
sonder versuim op die hoogtes Cingolo en Monte 



Cristo, waarop die verste punt van die Boere se 
linkervleuel gerus het, toe te tas. 2 

Buller was nie ongenee om die betrokke hoogtes 
aan te val nie. Trouens hy het die geveg by 
Vaalkrans juis afgebreek met die bedoeling 
om om die oostelike flank van die Boere te 
beweeg. Hy was egter nie genee om sy mag 
dadelik blindelings oor 'n terrein te stoot wat hy 
nie geken het nie - 'n terrein wat deur 'n 
onbekende getal Boere met 'n onbekende getal 
kanonne beset was - en dit nogal in stryd met die 
instruksies van sy opperbevelhebber, nl. om sy 
offensiewe bedrywighede te staak nie. Bowen- 
dien was hy nie seker dat hy om die Boere se 
linkerflank sou kom as hy Barton se wenk sou 
opvolg nie. Die gevaar was nl. nie uitgeslote dat 
hy onverwags deur Boere aan die ooste omvleuel 
en in 'n onbenydenswaardige posisie geplaas kon 
word nie. Daarteen moes gewaak word. 

Hy was nl. daarvan bewus dat daar links van 
Lucas Meyer se linkerflank 'n burgermag 



Times History, III, pp. 496-497. 



gestasioneer was wat twee weke tevore die 
Anglo-Zoeloe reserwe binnegeval en Nqutu 
verower het; en daar was dus goeie rede om 
onrustig te voel oor die veiligheid van sy regter- 
flank tydens sy voorgenome maneuvers teen 
Lucas Meyer se linkervleuel. 

2. Bedrywighede van die Boere magte 
aan die zoeloe grens 

Die krygsmag op Meyer se linkerflank waarvoor 
Buller soveel ontsag gekoester het, het bestaan 
uit 'n aantal burgers wat voor en kort na die 
uitbreek van die oorlog in die gebied tussen die 
Bloukrans- en Buffelsrivier en op die grens 
tussen Zoeloeland en die Suid-Afrikaanse 
Republiek geplaas is om die rug van die Boere 
leer wat Natal binnegeval het, te beskerm teen 
aanvalle vanuit Zoeloeland en die deel van Natal 
wat wes aan Zoeloeland gegrens het. 

Om teen invalle vanuit Zoeloeland te waak, is 
daar reeds voor die uitbreek van die oorlog deur 
die Boere 'n aantal wagte langs die Zoeloe grens 



geplaas wat dit moes patrolleer; 3 en om die 
gebied tussen die Buffels- en Bloukransrivier te 
bewaak, het genl. Lucas Meyer na die inname 
van Dundee twee van sy kommando's, nl. Piet 
Retief onder kmdt. C. L. Engelbrecht en Bethal 
onder kmdt. P. J. Greyling, naby Helpmekaar 
gestasioneer. Hulle moes die Umvoti Mounted 
Rifles dophou wat op Helpmekaar pos geneem 
het, asook ander troepemagte wat miskien met 
die paaie tussen Greytown en Helpmekaar of 
Weenen en Ladysmith sou opruk om die Boere 
in die rug aan te val." Voorts moes hulle 'n oog 
hou op Buffelsrivier - die grens tussen Zoeloe- 
land en die deel van Natal wat deur die Boere 
beset is. 

Ten einde hul werk op doeltreffende wyse te kon 
verrig, het die kommando's Piet Retief en Bethal 
op 31 Okt. 1899 die troepe van Helpmekaar af 
tot oor die Tugela verdryf en die hele gebied 



3 Vgl. Deel I hoofstuk 5 by voetnota 32 van hierdie werk. 

4 Vgl. Deel I Hoofstuk 9 van hierdie werk, by voetnota 29, 
asook Deel II, Hoofstuk 9 na voetnota 58., en Leyds 710, 
p. 457. 



tussen die Bloukrans-, die Buffels- en die 
Tugelarivier van die vyand gesuiwer. Hierby het 
hulle slegs 2 man verloor, nl. Louis van Rooyen, 
'n seun van die veldkornet, en Salomon Maritz. 
Albei is gevange geneem toe hulle met 'n wit 
vlag na Pomeroy gegaan het om die oorgawe 
daarvan te eis. 5 

In plaas van die verskrikte Umvoti Mounted 
Rifles agterna te sit en uit te wis, het die twee 
kommando's na Helpmekaar - waar toe 'n 
telegraafkantoor ingerig is - teruggekeer en daar 
gaan le en wag op 'n kanon wat genl. S. W. 
Burger beloof het om aan hulle te laat toekom. 
Toe eers het hulle na die Tugela opgeruk om die 
troepe wat hulle aan die oorkant van die rivier by 
Tugela Ferry in 'n fort tuis gemaak en hulle 
intussen deeglik ingegrawe het, met hul Mausers 
tegaan aanpak." 



3 Leyds 710, Telegram no.l d.d. 1 Nov.1899, en K.G. 335 
p. 286. 

6 Leyds 710, Telegramme nos. 33 d.d. 14 Nov., en 3 en 9 
d.d. 17 Nov. 1899. 



Die Britse mag was - nadat 120 man van die 
Umvoti Mounted Rifles op 19 Nov. op bevel van 
genl. Clery na Grey town teruggeval het - slegs 
140 man sterk. Dit het bestaan uit 'n klompie van 
die Umvoti Mounted Rifles onder maj. Leuchars 
en 'n klein groepie Natalse Polisie onder sub 
inspekteur Maxwell. 7 Hul opdrag was om die 
pont by die drif te verwoes, 'n wakende oog oor 
die pad tussen die Tugela en Mooirivier te hou 
en die pad tussen die riviere en Keatesdrif te 
verniel wanneer hul bevelhebber dit wenslik sou 
ag. Wanneer dit nodig sou word, moes hulle 
verder terugval. 8 

Met 'n vol rivier tussen hulle en die 300-tal 
burgers van Piet Retief en Bethal wat op 23 Nov. 
1899 op hulle toegetas het, was die klompie 
troepe egter seker dat hulle nie oorrompel sou 
word nie en dat dit dus onnodig was om uit hul 
posisie terug te val. Die Boere het hulle eers op 
200 tree van agter 'n paar huise af beskiet. Toe 



7 CO. 179/207 (5), leer no. 32659, p. 939. 

8 CO. 179/207 (6), leer no. 35069, p: 1045, en leer no. 
35070, p. 1061. 



hulle daarvandaan niks uitgerig kry nie het hulle 
na die Umsingaberg versit en die Britse vesting 
daarvandaan af bestook; en toe hulle na twee uur 
se nodelose ammunisie vermorsing steeds nie 
daarin kon slaag om die kakies op die vlug te 
dryf nie het hulle maar self geretireer, vas onder 
die indruk dat daar darem 'n paar van die vyand 
gesneuwel het en dat enkele ook gewond is. 
Inderdaad is slegs een onderoffisier, sers.-maj. 
Ferguson, tydens die hewige oor- en weer 
skietery ernstig gewond terwyl aan Boere kant 
een burger, Piet Delport van Bethal, lig in die 
hand gewond is. Vir Engelbrecht was dit 
duidelik dat hy die vyand wat oor 'n maxim- 
kanon beskik het, net sou kon vernietig as hy 
hulle sou kon omsingel - iets wat hy onmoontlik 
geag het aangesien die Tugela ondeurwaadbaar 
en die omgewing te ruig was. 9 



Die weerstand van die klompie vrywilligers 
moes nogal 'n diep indruk op die Boere gemaak 
het. Laasgenoemde het nl. nooit weer 'n poging 
aangewend om hulle te verdryf nie en net 
eenmaal na 23 Nov. het 'n Boere patrollie dit in 
daglig binne trefaf stand van hul kamp af gewaag, 
nl. op 23 Jan. 1900. Die Natalse Vrywilligers 
was egter wakker op hul pos en het die Boere na 
'n kort, bloedlose skermutseling teruggedryf.' 

Aan die krygsmag wat die Zoeloe grens in die 
streek tussen die Bloukrans- en Buffelsrivier 
moes bewaak, is gedurende Des. 1899 'n kom- 
mando Natalse "rebelle" onder Lodewyk de 
Jager as provisionele kommandant toegevoeg. 
Dit het bestaan uit sowat die helfte van die 560 
Natalse Afrikaners wat in die distrikte Newcastle 
(waar Thomas Joubert tot veldkornet verkies is) 
en Dundee deur die Boere aangewerf en 



9 Sien Leyds 711, Telegramme nos. 11 en 28 d.d. 23 Nov., 
en 6 en 7 d.d. 24 Nov. 1899; en CO. 179/207 (5), leer no. 
32659, p. 939. Die bewering van wnd. kmdt. Grobler van 
Bethal dat slegs 170 burgers aan die ekspedisie 



deelgeneem het, lyk onaanneemlik in die lig van al die 

ander getuienis. 

'° Leyds 715, Telegram no. 21 d.d. 17 Jan. 1900. 



bewapen is. 11 Waarom slegs die helfte opgeroep 
is, is nie heeltemal duidelik nie. Alleen moet 
opgemerk word dat 'n ruim persentasie van 
hierdie Natalse Afrikaners nie vrywillig by die 
Boere magte aangesluit het nie. Hulle wou 
neutraal bly en met hul boerdery voortgaan dog 
is eenvoudig teen hul sin en wil deur die Boere 
gekommandeer en gedwing om aan te sluit, 
skynbaar om te voorkom dat hulle later in 
hoogverraad sake teen werklike vrywilligers 
getuienis sou afle.' = Hulle was dus nie heeltemal 
te vertrou nie. Die kommando Bethal is daarna 
teen 28 Des. 1899 van die Onder-Tugela 
verwyder en op Hlangwane geplaas," sodat slegs 
die kommando Piet Retief en 'n klompie Natalse 
Vrywilligers op Helpmekaar agtergebly het. 

Aangesien die grens wat bewaak moes word, so 
geweldig lank was - dit het uitgestrek van 



" Sien Leyds 712, Telegramme nos. 4 en 5 d.d. 1 Des. 
1899, en K.G. 346, Telegram d.d. 14 Nov. 1899. 

12 Vgl. K.G. 353, Notule van krygsraads vergadering op 
Helpmekaar, d.d. 13 Feb. 1900. 

13 Sien hoofstuk 1 by voetnota 11 hiervoor. 



Sambaansland af tot by die samevloeiing van die 
Tugela - en Buffelsrivier en daarvandaan met 
die Tugelarivier op tot aan die Bloukransrivier - 
het die Kommandant-generaal dit verstandig 
geag om die Boere mag wat met die bewaking 
daarvan belas is, met die aanvang van die tweede 
week van Desember 1899 onder twee assistent- 
generaals in te deel, elkeen waarvan 'n deeglike 
kennis van die Zoeloes besit en ook hul vertroue 
geniet het. 

Die burgers wat die grens van die distrik Vryheid 
bewaak het, d.w.s. die gebied wat oos aan die 
Anglo-Zoeloe reserwe gegrens en tot aan die 
Pongola rivier geloop het, is geplaas onder asst.- 
genl. Coenraad F. Meyer. Hy het sy hoofkwartier 
op Vryheid gehad en het op 16 Jan. 1900 oor 
slegs sowat 150 burgers beskik van wie minstens 
50 op wag was." Meyer het egter op 15 Jan. 
1900 van die Kommandant-generaal magtiging 
ontvang om ook alle burgers van Vryheid en Piet 
Retief wat nog nie opgekommandeer was nie of 



14 Sien Leyds 712, Telegramme nos. 42 en 58 d.d. 9 Des. 
1899, en Leyds 715, Telegram no. 2B d.d. 16 Jan. 1900. 



wat met verlof tuis vertoef het, in geval van nood 
op te kommandeer en by sy krygsmag te voeg. 
Hoeveel burgers hy uit die distrikte tot sy 
krygsmag sou kon toevoeg, is onbekend. 
Volgens die Kommandant-generaal was daar 
egter op 15 Jan. so wat twee derdes van die 
dienspligtige burgers van Vryheid nie aan die 
front nie en dus tot Coenraad Meyer se 
beskikking. 15 

Die ander deel van die burgermag wat die Boere 
in die rug moes beskerm, is gestel onder die 
bevel van asst.-genl. Joachim Ferreira wat sy 
hoofkwartier by Helpmekaar gehad het. Hy was 
verantwoordelik vir die bewaking van die 
westelike grens van die Anglo-Zoeloe reserwe 
(d.w.s. Bloedrivier en Buffelsrivier) en van die 
Tugela tussen die Buffelsrivier en Bloukrans- 
rivier. Hy het op 2 Des. 1899 oor altesaam 600 
burgers beskik, t.w. die kommando's Piet Retief 
en Bethal en 'n klompie Natalse "rebelle".' 6 Van 
hulle het hy 'n sterk brandwag by Rorkes drif 



Leyds 714, Telegram no. 40 d.d. 15 Jan. 1900. 
Leyds 712, Telegram no. 32 d.d. 2 Des. 1899. 



geplaas en 'n wag van 50 man - wat tot 100 
versterk kon word - by die voetpad drif ten 
noorde van Weenen, dus reeds wes van die 
Bloukransrivier digby genl. Lucas Meyer se 
kommando's.' 7 

Ferreira en Meyer was nie manne wat oor veel 
krygsvernuf of inisiatief beskik het nie. Afgesien 
van die skermutselings by Helpmekaar en by die 
Britse fort aan die Tugela op 23 Nov. 1899 en 17 
Jan. 1900 waarna reeds verwys is, het hierdie 
kommando's geen wapenfeite van betekenis 
verrig nie en slegs die grens gepatrolleer. Die 
gevegte van 23 Nov. 1899 en 17 Jan. 1900 teen 
die klompie Natalse Vrywilligers by die fort aan 
die Tugela het hulle so sterk onder die indruk 
van die mag van die Engelse gebring dat hulle 
nie eers genoeg moed byeen kon skraap om die 
Engelse aan die Tugela te gaan verjaag nie. Tog 
kon hierdie kommando's ook nie van die grens 
af weggeneem word nie aangesien daar 'n 
toestand van spanning geheers het en die gevaar 
van 'n inval in die Republieke of die besette deel 



' Leyds 713, Telegram no. 28 d.d. 15 Des. 1899. 



van Natal deur of die Engelse of die Zoeloes of 
albei dreigend gebly het. 

Vir hierdie toestand van spanning was die Boere 
medeverantwoordelik. Daagliks het daar klagtes 
by die Resident-vrederegter wat deur die 
Transvaalse Regering op Newcastle aangestel is, 
ingekom dat blanke persone, waaronder 
Republikeinse burgers uit die Transvaal, die 
Oranje-Vrystaat en Natal, die grens van 
Zoeloeland oorskry en van die Zoeloes se vee 
geroof het. Dit het soveel las gegee dat die 
Resident vrederegter die Kommandant-generaal 
versoek het om gewone polisie op die grens te 
plaas om die veediewe te arre steer en die euwel 
tebekamp. 18 

Hierdie gedrag van skelms onder die Boere het 
daartoe gelei dat daar 'n gees van verset by baie 
van die Zoeloes verwek is en dat etlike van hulle, 
met asgaaie bewapen, 'n dreigende houding op 
die grens ingeneem en selfs met asgaaie oor die 



grens gekom het - iets wat sonder twyfel deur 
die Britse amptenare en polisie in Zoeloeland 
aangemoedig is.'" 'n Uittartende houding deur 
die inboorlinge was iets wat die Boere weer nie 
kon verdra nie, en dit het van die 
onverantwoordelike elemente onder die burgers 
in haat laat ontvlam. Hier en daar is daar om 
onbenullige redes selfs deur enkelinge op die 
Zoeloes gevuur. So bv. het Evert Potgieter op 'n 
Zoeloe geskiet omdat hy twee asgaaie by horn 
gehad het, en verskeie burgers het lustig beduie 
dat hulle "die kaffers onder die koeels gaan 
steek"" 

Die toestand van spanning wat op die wyse op 
die grens ontstaan het, het weer aanleiding gegee 
tot talle gerugte oor dreigende Zoeloe-invalle in 
die Boere gebied en dit het soms paniek verwek. 
Een van die gerugte wat teen die tweede week 
van Nov. 1899 versprei is, het bv. daartoe gelei 
dat die telegrafis en al die spoorwegamptenare 
by Wasbank hul werk net so laat le en na 



ls Leyds 710, Telegram no. 3 d.d. 15 Nov. 1899; vgl. oor 
die aangeleentheid ook CO. 179/207 (5), leer no. 31985, 
p. 810. 



19 Leyds 712, Telegram no. 21 d.d. 1 Des. 1899. 

20 Vgl. Leyds 712, Telegram no. 23 d.d. 1 Des. 1899. 



Elandslaagte gevlug het. Na ondersoek is egter 
bevind dat daar geen grond vir die gerug bestaan 
het wat hulle op die vlug gedryf het nie, nl. dat 
die Zoeloes besig was om in gewapende bendes 
byeen te kom. 21 Op 9 Des. 1899 is weer vertel 
dat die Zoeloes in groot getalle gemonster was, 
gereed om onder leiding van Engelse offisiere 
die distrik Dundee dieselfde nag nog binne te 
val. Nadat alle veiligheidsmaatreels getref was 
om die inval te weerstaan, het dit egter geblyk 
dat die versamelde Zoeloes almal ongewapend 
en met 'n bierparty besig was ter viering van 'n 
bruilof." 

Kmdt.-genl. Piet Joubert het horn nie deur 
hierdie en talle ander gerugte aangaande 'n 
dreigende Zoeloe-inval van stryk laat bring nie. 
Hy was, so het hy aan die landdros van Vryheid 
en aan die aanvoerder van die Boere by 



21 K.G. 335, pp. 55 en 59, en Leyds 710, Telegramme nos. 
3 d.d. 16 Nov., 9 d.d. 17 Nov., en 13 en 15 d.d. 18 Nov. 
1899. 

22 Leyds 712, Telegramme nos. 30, 42, 58 en 62 d.d. 9 
Des., en 3 en 21 d.d. 10 Des. 1899. 



Helpmekaar gesein, daarvan oortuig dat die 
Zoeloes die Boere nie sou molesteer as 
laasgenoemde nie in Zoeloeland ingaan en die 
Zoeloes se vee steel nie. Daar moes dus 
toegesien word dat die Zoeloes nie gemolesteer 
word solank as hulle hulle vreedsaam gedra 
nie." 

Ook genl. Lucas Meyer en genl. Louis Botha wat 
die Zoeloes albei goed geken het, was daarvan 
oortuig dat die Zoeloes nie die Boere sou aanval 
nie. Die Zoeloe-opperhoof, Dinizulu, kon dit nie 
waag om van sy leers die Republiek binne te 
stuur en sy krygsmag te verswak solank as sy 
teenstander, Usibepu, soos 'n tier op horn le en 
loer het en vir die eerste die beste geleentheid 
gewag het om self hoofman te word nie. Hul 
oordeel was dan ook dat die gerugte as sou die 
Zoeloes die Boere wil aanval, versin en versprei 
is deur persone in die distrik Vryheid wat te bang 
was om na die front te kom en die dreigende 



23 Sien die betrokke telegramme, d.d. 2 Des. 1899, en gerig 
aan die Landdros, Vryheid, en aan asst.-genl. J. Ferreira, 
Helpmekaar, in K.G. 346. 



Zoeloe-inval as voorwendsel gebruik het om tuis 
te bly "ten einde hul families te beskerm" in 
plaas van hul plig aan die front te kom betrag: 
Daardeur is die Boere mag wat by Ladysmith, 
Colenso en elders teen die Engelse moes veg, 
aansienlik verswak. 24 

'n Gevaar waarmee wel rekening gehou moes 
word, was die klompie Natalse Vrywilligers aan 
die Tugela met wie kmdt. Engelbrecht van Piet 
Retief reeds slaags was, 'n Britse garnisoen by 
Greytown en 'n aantal Britse troepe en/of polisie 
in Zoeloeland self. Hoe sterk die Britse mag in 
Zoeloeland was, het die Boere nie geweet nie. 
Volgens berigte wat hulle van hul Bantoe 
spioene gekry het, was daar teen die end van 
Nov. 1899 150 blanke Natalse polisiemanne by 
Nongoma, 700 by Eshowe (wat gewag het op 
bevele om na Nqutu te vertrek), 200 (later is 
vermeld 800) by Melmoth en 40 by Nqutu, en 



~* Leyds 711, Telegramme nos.17 en 68 d.d. 29 Nov. en 
no. 17 d.d. 30 Nov. 1899; Leyds 712, Telegram no. 54 d.d. 
1 Des. 1899, en Leyds 714, Telegram no. 11 d.d. 1 Jan. 
1900. 



het hulle ook oor grofgeskut beskik." Hierdie 
polisie kon maklik ook nog 'n aantal Zoeloes 
aanwerf en bewapen om die Republiek op 'n 
onbedagte moment binne te val en die Boere 
leers in die rug aan te pak. Die Kommandant- 
generaal het dit dus verstandig geag om sy twee 
generaals in die gebied aan te maan om die 
grense deeglik te patrolleer, die vrouens en 
kinders wat naby die grense aan gevaar 
blootgestel was, na veilige plekke te verskuif of 
in laers byeen te bring, en alle vyandelike 
afdelings op die grens uit te wis sonder nogtans 
die Zoeloes teen die Boere in die harnas te 
jaag." 



25 Vgl. Leyds 711, Telegram no. 17 d.d. 29 Nov. 1899; 
Leyds 712, Telegram no. 44 d.d. 2 Des. 1899; Leyds 714, 
Telegramme nos. 7 d.d. 2 Jan 1900, 16 d.d. 9 Jan. 1900 en 
36 d.d. 15 Jan. 1900. Al die syfers wat later verstrek is, 
word hier nie genoem nie, aangesien dit van geen belang is 
nie. 

26 Sien Leyds712,Telegramme nos. 53 d.d. 2 Des. En 24 
d.d. 3 Des. 1899, en K.G. 346, Telegramme van 
Kommandant-generaal aan Landdr., Vryheid, en genl. 
Ferreira, d.d. 2 Des. 1899. 



Oor hoe daar opgetree moes word teen die troepe 
en/of polisie wat die Republiek vanuit 
Zoeloeland bedreig het, was die verskillende 
Boere offisiere dit nie eens nie. Ferreira het 
gevoel dat Zoeloeland binnegeval en die Britse 
troepe en polisie aldaar uitgewis moes word, en 
het op 7 Des. 1899 die waarnemende Komman- 
dant-generaal, S. W. Burger, asook die 
Kommandant-generaal wat op Volksrust siek 
gele het, vergunning gevra om dit te mag doen. 
Laasgenoemde was genee om horn vergunning 
daartoe te gee, mits Ferreira kans gesien het om 
die hele Britse besetting uit die Anglo-Zoeloe 
reserwe weg te vee met die mag waaroor hy 
beskik het, en die Zoeloes vreedsaam te hou deur 
hulle te verseker dat sy aanval slegs teen die 
Engelse gemunt was en nie teen die Zoeloes nie. 
Burger aan die ander kant het 'n inval in 
Zoeloeland ten strengste belet. Hy het Ferreira 
meegedeel dat dit in stryd sou wees met die 
beleid van die Regering om vrede met die 
Zoeloes te handhaaf, want dit sou dadelik die 
vuur in die Britse reserwe aan die brand steek. 
Bowendien was die reeling van sake in Brits- 



Zoeloeland aan C. F. Meyer opgedra wat in die 
verband instruksies van die Regering en die 
Kommandant-generaal gehad het. Ten slotte het 
hy Ferreira meegedeel dat die kommando Piet 
Retief dringend aan die gevegsfront nodig was 
en dat Ferreira die kommando dus na Colenso 
moes stuur sodra die burgers van die 
veldkornetskap Dundee hulle by Ferreira sou 
voeg. 27 Van die voorgenome inval het dan ook 
niks tereggekom nie. 'n Deel van die kommando 
Piet Retief is later na Ladysmith en van daar 
weer gedeeltelik na die Bo-Tugela verskuif. 

Op 15 Jan. 1900 het daar vir die burgers wat 
hulle by Helpmekaar en op die Zoeloe grens le 
en verveel het, uiteindelik 'n bietjie op winding 
gekom toe 'n berig hulle bereik het dat 'n mag 
van 800 georganiseerde troepe in die Anglo- 
Zoeloe reserwe besig was om hulle gereed te 
maak om, vergesel van 'n onbekende aantal 
voetgangers, dieselfde week nog 'n inval in die 
distrik Vryheid te doen. Terselfdertyd het 'n 



27 Sien Leyds 712, Telegram no. 14 d.d. 7 Des. 1899, en 
K.G. 336, p. 406. 




Boere laer by Platkop, digby Tugela 



berig Ferreira bereik dat die Natalse Vrywilligers 
met wie sy burgers op 23 Nov. 1899 slaags was, 
die Tugela oorgesteek het en horn ook wil aan- 
val. 

In plaas van dankbaar te wees vir die vooruitsig 
om uiteindelik 'n geveg met die een of ander 
Britse mag te kan aanknoop, het Ferreira in 'n 
moedelose trant aan die Kommandant-generaal 
gesein dat hy met die paar honderd burgers 
waaroor hy beskik het 'n deel van die kommando 
Piet Retief en die klompie Natalse "rebelle"- 
onmoontlik stand sou kon hou teen die sterk 
Britse mag wat besig was om horn te nader. 
Hulle sou sy paar honderd man wellig oorrompel 
en die Kommandant-generaal moes dus dadelik 
versterkings aan horn stuur. 28 

Hierop het die Kommandant-generaal alle 
burgers wat op Laingsnek byeen geraap kon 
word - meestal burgers wat besig was om met 
verlof huis toe te gaan - aan Ferreira as 
versterking gestuur en ook genl. Coenraad 



Meyer gelas om dadelik met die beste 
perderuiters van sy afdeling op te ruk ten einde 
Ferreira te gaan bystaan." 

Hy kon sy verbasing oor Ferreira se pap houding 
egter nie onder stoele en banke verberg nie en 
het horn gevra of hy dan geen geloof in God en 
in homself gehad het deur sommer te praat van 
oorrompel te word nie. Hy moes as aanvoerder 
sy burgers bemoedig en sy man staan. Hy moes 
let op die voorbeelde van Gideon wat met 300 
man die hele Mideanitiese leer vernietig het, op 
die 600 Vrystaters wat 6,000 tot 8,000 Engelse 
troepe by Modderspruit kafgedraf het en op die 
12 koloniale burgers wat die hele Britse mag by 
Colesberg op loop gejaag het.™ 

Ferreira het skaam-skaam geantwoord dat hy tot 
op die laaste oomblik sou vas staan maar as hy 
van twee kante af aangeval sou word, wis hy nie 
hoe hy dit op die uitgebreide terrein sou uithou 
nie. Hy het die Kommandant-generaal egter 



Leyds 714, Telegram no. 38 d.d. 15 Jan. 1900. 



19 Ibid., Telegramme nos. 45 en 46 d.d. 15 Jan. 1900. 
30 Ibid., Telegram no. 47 d.d. 15 Jan. 1900. 



belowe dat hy nie sou wankel nie en dat die 
Engelse horn nie maklik oorrompel sou kry nie. 
Hy het reeds die beste stellings ingeneem en die 
Engelse sou bars om dit te verower tensy hulle 
met 'n oormag kom, want hy was vasberade om 
daardie stellings met Gods hulp tot die bitter 
einde toe te verdedig. Dit kon natuurlik ook wees 
- het hy lakoniek laat volg - dat die vyand weer 
terugtrek sonder om horn aan te val. 31 

Coenraad Meyer het nog swakker as Ferreira 
opgetree. In plaas van dadelik versterkings aan 
Ferreira te stuur soos die Kommandant-generaal 
horn beveel het om te doen, het hy op die 16de 
geantwoord dat dit vir horn onmoontlik was om 
Ferreira te help." Hy wou inteendeel he dat die 
Kommandant-generaal Ferreira se kommando 
moes gelas om na Vryheid toe op te ruk wanneer 
sake by Vryheid "seer ernstig" sou word, indien 
moontlik met grofgeskut, ten einde horn te kom 
bystaan. Intussen het hy ook alle burgers in die 
distrik Vryheid laat opkommandeer om die 



" Ibid., Telegram no. 49 d.d. 15 Jan. 1900. 

" Leyds 715, Telegram no. 2B d.d. 16 Jan. 1900. 



volgende dag gereed te wees vir enige gebeur- 
likheid. Sy plan was, so het hy ten slotte gemeld, 
om horn slegs op defensiewe optrede toe te spits 
en nie om die vyand aan te val nie." 

Dit was vir die Kommandant-generaal - wat nie 
met 'n oormaat geduld bedeel was nie - te veel. 
Van die kommando Vryheid was maar een derde 
op kommando. Twee derdes moes hulle dus in 
die distrik Vryheid tot Meyer se beskikking of by 
Meyer op kommando bevind het. Dan was daar 
op Coenraad Meyer se kommando ook nog 'n 
aantal Natalse "rebelle". As al daardie burgers, 
tesame met burgers van Carolina en Piet Retief 
waaroor Meyer volgens die Kommandant- 
generaal beskikking gehad het, nie in staat was 
om die grens van Vryheid teen 'n duisendtal 
Engelse en verskrikte Zoeloes te verdedig nie - 
aldus die Kommandant-generaal aan Coenraad 
Meyer - dan moet hulle baie ongelowig en 
sonder vertroue op God wees. Meyer moes al die 
burgers wat in die distrikte Vryheid en Piet 
Retief was, oproep, hulle organiseer, die grens 



; Leyds 714, Telegram no. 8 d.d. 15 Jan. 1900. 



deur goeie patrollies laat bly bewaak, en die 
vyand op 'n goed gekose plek voorstaan en 
sonder kanonne maar met moed en vertroue 
beveg, dan sou hy nie beskaamd daarvan afkom 
nie. By Colesberg is die Britse mag deur net 
twaalf koloniale burgers verdryf en Meyer net 
tog seker meer as twaalf gehad wat op God kon 
vertrou en die vyand kon verjaag. 34 

Toe daar teen die middag van die 16de nog geen 
berig was dat die Engelse Ferreira aangeval het 
nie, het die Kommandant-generaal aan genl. 
Ferreira gevra of hy nie met die samewerking 
van genl. Coenraad Meyer en ander burgers 'n 
geslaagde aanval op die Engelse kon onderneem 
eer laasgenoemde hulle sodanig kon versterk dat 
hulle op die Boere by Helpmekaar en Vryheid 
tegelyk kon toetas nie." 

Ferreira was nie ongenee om saam met Meyer 
teen die vyand op te ruk nie maar het aan die 
Kommandant-generaal laat weet dat sy krygs- 



mag te swak vir so 'n onderneming was. Hy sou 
nl. minstens 600 man nodig he, 400 om mee op 
te ruk en 200 om Helpmekaar teen 'n vyandelike 
aanval uit die fort by Tugela te beskerm, en oor 
soveel man het hy nie beskik nie. Nogtans sou hy 
met genl. Coenraad Meyer in verbinding tree en 
in oorleg met horn vasstel in hoeverre aan die 
Kommandant-generaal se voorstel uitvoering 
gegee kon word." 

Van die verwagte Britse aanval op Ferreira en 
Coenraad Meyer se afdelings het intussen niks 
tereggekom nie. Die gerugte wat in verband met 
die nadering van die Britse magte na die grense 
van die Anglo-Zoeloe reservaat versprei is, was 
vals, net soos al die ander gerugte wat tot op die 
tydstip versprei is aangaande voornemens aan 
die kant van die vyand om die Republiek of die 
Natalse gebied wat deur die Boere beset is, deur 
Zoeloeland of oor die Natalse gebied ten weste 
daarvan binne te val." Vir die Kommandant- 

generaal was dit duidelik dat al die gerugte slegs 
versprei is deur mense wat liewer veilig by hul 
huise wou woon as om diens aan die front te 
doen en dat daar van die kant van Zoeloeland af 
niks te dug was nie. Die toestand daar was nog 
net so vreedsaam soos in Augustus en September 
1899, kort voor die uitbreek van die oorlog, het 
hy op 27 Jan. 1900 aan pres Kruger gesein. 38 

Gevolglik het hy op 19 Jan. 1900 toe die gevegte 
aan die Bo-Tugela alle mannekrag vereis het, aan 
kmdt. C. L. Engelbrecht bevel gegee om alle 
burgers wat nog in die distrik Piet Retief was, te 
laat opkommandeer en met hulle, sowel as met 
die Piet Retief burgers wat hulle nog op 
Helpmekaar bevind het, na Ladysmith te kom. 
Die plek van die Piet Retief burgers by 
Helpmekaar moes gevul word deur 200 man van 
die kommando Vryheid wat dadelik opgekom- 
mandeer moes word en wat moes bestaan uit 
Afrikaners op wie volstrek gereken kon word. 
Ook moes die burgers wat 'n paar dae tevore van 



Volksrust af ter versterking aan Ferreira gestuur 
is, na Ladysmith toe versend word." 

Aan die instruksie om die hele Piet Retief 
kommando na Ladysmith toe te verplaas, is nie 
gevolg gegee nie. Die wenk van die Komman- 
dant-generaal aan Ferreira om met behulp van 
Coenraad Meyer aanvallend op te tree en die 
Britse magte uit te wis wat die Boere bedreig het, 
het nl. nie op onvrugbare aarde geval nie. 

Reeds op 16 Jan. 1900 het Ferreira met Coenraad 
Meyer gedagtes begin wissel oor waar en hoe 
hulle Zoeloeland moes binneval,** 5 en toe daar op 
20 Jan. 1900 berig is dat 'n berede af deling van 
600 tot 700 man besig was om van Eshowe af na 
Nqutu op te ruk, dat 200 voetgangers van 
Melmoth af na Nongoma onderweg was en dat 
500 of 600 troepe hulle by James Evans se huis 
net oorkant die grens in die Anglo-Zoeloe 
reserwe bevind het, gereed om 'n strooptog in 

39 Vgl. Ibid., Telegramme nos. 16, 18, 30 en 48 d.d. 19 Jan. 

die distrik Vryheid te doen, het die twee 
generaals besluit om toe te tas. 41 En ofskoon dit 
reeds op 24 en 25 Jan. 1900 duidelik was dat die 
berigte hopeloos oordrewe en daar maar baie 
min troepe naby die grens was, het hulle hul 
besluit deurgevoer. Hulle het die reserwe met 'n 
gedeelte van hul gesamentlike krygsmag van 700 
man binnegeval en Nqutu op 31 Jan. 1900 
verower. 43 Die klompie Engelse en Bantoes wat 
die fort beman het, het 'n halfuur lank weerstand 
gebied en nadat hulle 10 van die burgers se perde 
gedood of gewond het, die wit vlag gehys. 22 
blankes, waaronder die magistraat en sy vrou en 
kind, en 50 Nie-blankes is deur die Boere 
krygsgevange geneem, wat voorts 295 gewere, 
65 kiste ammunisie, 20 perde asook 'n 
hoeveelheid kamp gerei en kos gebuit het.*' 



41 Ibid., Telegramme nos. 12 d.d. 20 Jan. 1900, 9 d.d. 21 
Jan. 1900 en 37 d.d. 22 Jan. 1900. 

42 Leyds 715, Telegramme nos. 15 d.d. 24 Jan., 21 d.d. 25 
Jan, en 19 d.d. 29 Jan. 1900, en Leyds 716, Telegram no. 6 
d.d. 1 Feb. 1900. 

43 Sien Leyds 716, Telegramme nos. 6, 8 en 31 d.d. 1 Feb. 
en 1 d.d. 2 Feb. 1900. 



Die magistraat het teen die Boere se optrede 
geprotesteer en hulle gewaarsku dat hul inval in 
die reserwe 'n "most disturbing effect" op die 
Zoeloes sou he en tot onluste sou lei waarvoor 
die Boere die verantwoordelikheid sou moes 
dra. 44 Meyer en Ferreira het hulle daaraan egter 
nie gesteur nie. Hulle het planne beraam om 
verder deur te druk na Melmoth en selfs na die 
sameloop van die Tugela- en Buffelsrivier, en 
het met die oog daarop kmdt. Engelbrecht wat by 
Helpmekaar agtergebly het, versoek om sonder 
versuim 'n kanon en nog 200 man aan hulle te 
stuur. 4 ' 

Hoer gesag het egter 'n dieper in tog in die 
reserwe verbied. Pres. Kruger, die Kommandant- 
generaal en genl. Lucas Meyer was trouens almal 
vies omdat die twee generaals dit gewaag het om 
die grens van die reserwe te oorskry. Genl. 
Burger was van oordeel dat hulle die gebied net 
binnegetrek het om te roof. Van 'n Duitser het hy 



44 Ibid., Telegram no. 40B d.d. 3 Feb. 1900. 

45 Ibid., Telegramme nos. 6 d.d. 1 Feb., 1 d.d. 2 Feb. en 38 

verneem dat hulle reeds 'n winkel binne 
Zoeloegebied beroof het en hy was dan ook 
daarvan oortuig dat die vyand wraak sou neem 
vir die aanval wat op horn gedoen is. 46 Vir pres. 
Kruger was dit 'n ontstellende gedagte dat 'n 
groot deel van die Zoeloe volk teen die Boere in 
die harnas gejaag kon word ten gevolge van 
roofsug onder die burgers. Hy het derhalwe 
voorgestel dat van die Nie-blankes wat by Nqutu 
gevange geneem is, deur die Kommandant- 
generaal persoonlik losgelaat en die Zoeloe 
reserwe binne gestuur moes word met 'n 
boodskap aan alle Zoeloes in die gebied dat as 
die Boere van die eiendom van die inboorlinge 
gevat het, dit teruggegee sou word/ 7 

Ferreira het daarteen geprotesteer. Hy het daarop 
gewys dat die reserwe net nominaal 
Zoeloegebied was maar in werklikheid deur die 
Engelse beheer is en juis daarom 'n kookpot van 
onrus was; voorts dat die krygsgevange Bantoes 
nie permanente inwoners van die reserwe nie 



' Ibid., Telegram no. 6 d.d. 2 Feb. 1900. 
' Ibid., Telegram no. 40B d.d. 3 Feb. 1900. 



maar rondlopers was wat deur die Engelse in 
diens geneem is om teen die Boere te veg." B Sy 
protes was egter tevergeefs. Die Kommandant- 
generaal het die President se voorstel ondersteun 
en persoonlik na Dundee gekom om van die 
krygsgevange Bantoes wat van Pretoria af terug- 
gestuur is, te ontmoet en hulle die Zoeloegebied 
binne te stuur met die bogenoemde boodskap. 

Aan die President het die Kommandant-generaal 
verduidelik dat die inval in die Zoeloe reserwe 
nie sy skuld was nie. Hy was van die begin van 
die oorlog af van oordeel dat al wat daar aan die 
Zoeloe grens nodig was, 'n wag was van 30 of 
50 man wat die grens moes beskerm totdat die 
oorlog oor was. Nooit was hy van plan om 'n 
kommando daar te plaas nie, die gerugte 
aangaande 'n dreigende Zoeloe-inval - wat s.i. 
slegs versin en versprei is deur burgers wat in 
Vryheid, weg van die front af, wou bly - ten 
spyt. Deur hul inval in die reserwe het Ferreira 
en Coenraad Meyer egter al sy planne 
deurmekaar gekrap; want - so het hy aan die 



: Ibid., Telegram no. 36 d.d. 5 Feb. 1900. 



President beduie - nou sou hy gedwonge wees 
om ook daar 'n sterk krygsmag te plaas, in plaas 
van 'n gewone grenswag van 30 of 50 man soos 
hy oorspronklik beplan net. 49 

Hy het Ferreira en Coenraad Meyer dan ook 
ernstig oor hul optrede betig en daarby uit die 
oog verloor dat hy twee weke tevore self by 
hulle aan die hand gedoen het om aanvallend op 
te tree en die vyandelike magte wat hulle bedreig 
het, te gaan uitwis. Hy wis nie wat hulle by 
Nqutu wou gaan doen nie, het hy aan hulle 
gesein. Die Boere het reeds verskillende plekke 
beset wat hulle met groot getalle burgers moes 
beskerm sonder juis daarby te baat, en waarom 
Nqutu nou aan die lys toegevoeg moes word 
terwyl daar ternouernood genoeg burgers was 
om die wag by Helpmekaar en op die Vryheid 
grens te hou, was vir horn onbegryplik. Die 
funksie van die klompies Engelse troepe en 
polisie in Zoeloeland was - aldus die Komman- 
dant-generaal - slegs om die Britse gesag en rus 
en orde in Zoeloeland te handhaaf, nie om die 



Republiek binne te val nie. Daarom moes die 
troepe en Britse amptenare in die gebied nie 
gesteur word nie. Die burgers van die kommando 
Piet Retief en ook 'n 50-tal Swazilanders wat 
deur Ferreira agtergehou is, moes dus sonder 
versuim na Colenso gestuur word waar die 
kommando Swaziland gestasioneer was. Daar 
sou net vrede heers as die Boere weg van die 
Bantoes af bly. Daarom moes toegesien word dat 
die Boere magte nie in hul onmiddellike 
nabyheid kom nie. 5 " 

Die krygsraad van Ferreira en Coenraad Meyer 
se kommando 's het die Kommandant-generaal 
verseker dat die besetting van Nqutu slegs 
voordele aan die Boere besorg het en geen 
nadele nie. Nie alleen het die Zoeloes meer 
tevrede gevoel as wat hulle voorheen was nie 
maar ook die verbindingslinie tussen Meyer en 
Ferreira se kommando' s is daardeur aansienlik 
verkort. Dit was egter alles tevergeefs. Die 
Kommandant-generaal het nukkerig gebly en het 
op die 9de selfs aan Coenraad Meyer instruksie 



Leyds 716, Telegram no. 2 d.d. 4 Feb. 1900. 

gegee om die Britse fort by Nqutu te vernietig, 
na die grens toe terug te trek en al sy burgers na 
die front te stuur - 'n bevel waaraan Meyer geen 
gevolg gegee het nie. 51 

Eers nadat die Kommandant-generaal Helpme- 
kaar op 13 Feb. 1900 persoonlik besoek en alles 
self ondersoek het, het hy oortuig geraak dat die 
inname van Nqutu werklik in belang van die 
Boere saak was. Dit was vir horn duidelik, het hy 
nou aan die President gesein, dat 'n wag by 
Nqutu twintig maal meer kon doen ter 
beskerming van die Vryheid grens as 'n wag op 
die grens self. Daarom en omdat die verbind- 
ingslinie tussen Bohingo en Helpmekaar nou 
korter was, kon daar groot getalle van Ferreira en 
Coenraad Meyer se burgers weggeneem word 
om elders te gaan veg. Die enigste burgers wat 
sedertdien dan ook in die gebied gelaat is om die 
rug van die Boere kommando's teen 'n inval via 
Zoeloeland te beskerm, was die Natalse "rebelle" 
uit Newcastle en die van een wyk van die distrik 
Vryheid. Die res van die burgers - t.w. die van 



Piet Retief en Vryheid wat nog op die Zoeloe 
grens was - is weswaarts verskuif na Ladysmith 
en na die omgewing van Colenso." 

3. buller se verkenningstog, 
12 Feb. 1900 

Gelukkig vir die Boere het Buller nie geweet hoe 
gering die krygsmag van Coenraad Meyer en 
Ferreira was nie. Hy het, soos reeds gese, geglo 
dat hulle by magte was om sy eie leer met 'n 
sterk mag aan die oostekant te omvleuel en in die 
rug aan te pak sodra sy regterflank front na die 
weste sou maak om Lucas Meyer se krygsmag in 
die linkerflank by te kom. Gevolglik het hy 
uiters stadig en behoedsaam beweeg op 'n 
tydstip toe hy Lucas Meyer se hele leermag op 
die suidelike oewer van die Tugela met 'n paar 
vinnige bewegings kon verpletter het. 

Allereers wou hy die terrein waaroor sy troepe 
sou moes gaan om Lucas Meyer se burgers in die 
linkerflank aan te pak van naby af persoonlik 



51 Leyds 716, Telegram no. 3 d.d. 9 Feb. 1900. 

besigtig en vir horn tegelykertyd ook goeie 
kanonstellings uitsoek van waar hy die 
bewegings van sy troepe met artillerievuur sou 
kon steun. 

Sowat 3 myl suidoos van Hlangwane het daar 'n 
gei'soleerde koppie gestaan waaraan die Engelse 
die naam Hussar Hill gegee het omdat daar ses 
weke tevore 'n botsing tussen die Boere en 'n 
wagpos van die Hussars plaasgevind het. Van die 
koppie af - so het Buller gemeen - sou hy die 
terrein waarop die Boere se linkervleuel 
geposteer was, goed deur 'n teleskoop kon bekyk 
en kon vasstel hoe sy troepe sou moes beweeg 
om die vyand te omvleuel en terug te dryf. 
Daarom het hy op 11 Feb. 1900 die aand aan die 
graaf van Dundonald instruksie gegee om Hussar 
Hill die volgende dag te verower en met 
kanonne, voetvolk en ruitery te beset. 53 

Dundonald wat die kavallerie kamp by Stuart se 
plaas om 8 nm. die 12de verlaat het, het met die 



oormag waaroor hy beskik het - 700 berede 
troepe, die 1st Royal Welsh Fusiliers, die 64ste 
veldbattery en 'n maxim battery - die koppie 
maklik bemeester. Die groepie Boere 
brandwagte op die heuwel het soos in die vorige 
hoof stuk vermeld, 'n paar skote op die kakies 
geskiet en toe gevlug om skuiling in die slote te 
gaan soek wat orals op die vlakte ten noorde, ten 
ooste en ten weste van die heuwel gele het. 

Burgers van die kommando Middelburg en 'n 
60-tal Boksburgers onder aanvoering van vk. A. 
J. Dercksen het die troepe wat Hussar Hill en die 
terrein aan die voet daarvan beset het, vanuit die 
slote op lang afstand bly beskiet en met 
omsingeling bedreig dog sonder gevolg. Die 
Engelse was blykbaar vasbeslote om die 
verowerde terrein nie weer prys te gee nie. Die 
Britse wagte wat rondom die kop opgestel was, 
het met 'n Ms vuur uit hul Lee-Metfords en 
maxims die Middelburgers en Boksburgers op 'n 
veilige afstand gehou. Buller wat teen die 



33 Britse amptelike History of the War in South Africa, II, 

middag opgedaag het, kon die hele omgewing 
dus rustig deur sy teleskoop bestudeer. 54 

4. Die terrein suid van die Tugela 

Voor horn het - grotendeels binne trefafstand 
van grofgeskut op Hussar Hill - 'n kring heuwels 
in die vorm van 'n hoefyster met die toon na die 
noorde rondom 'n hoogland uitgestrek. Hierdie 
heuwel kring het die Tugela 'n halfmyl ten ooste 
van Colenso in sy ooswaartse gang gestuit en dit 
vir byna 5 myl in 'n noordelike rigting gedwing, 
waar die rivier om Clump Hill, die toon van die 
hoefyster, 4,050 voet bo seevlak gelee, 
gekronkel en weer ooswaarts gevloei het. 

Van die westelike voet van Clump Hill af het 
drie aaneen liggende berge in 'n geboe linie 
suidwaarts uitgestrek en die westelike sy van die 
hoefyster gevorm. Op die suidelike punt was 
Hlangwane, 3,700 voet bo seevlak en dus 544 
voet hoer as Colenso gelee. Die ander twee berge 

wat aan hierdie kant tussen Hlangwane en 
Clump Hill gele het, het van die Engelse die 
name Naval Hill en Fuzzy Hill ontvang. Die 
eerste was omtrent 250 voet laer as Hlangwane 
en het enigsins noordwes daarvan gele. Die 
tweede het Naval Hill en Clump Hill met mekaar 
verbind en was omtrent 100 voet laer as 
Hlangwane. Ten suidooste van Clump Hill het 
twee berge die oostelike sy van die hoefyster 
gevorm, nl. Monte Cristo, 'n lang berg waarvan 
die hoogste punt 4,200 voet bo seespieel 
uitgetroon het, en Groenkop, suid van Monte 
Cristo. 

Enigsins noordoos van Groenkop en oos van die 
suidelike voet van Monte Cristo het, los van die 
hoefyster wat hierbo beskryf is, nog 'n berg 
uitgetroon. Sy naam was Cingolo. Hy was 
ongeveer 200 voet laer as die suidelikste of 
hoogste piek van Monte Cristo en was deur 'n 
nek van bietjie meer as 'n halfmyl breed van die 
suidelike voet van Monte Cristo geskei. Suid van 
die nek, d.w.s. tussen Cingolo en Groenkop, het 
'n vlakte van so wat 2 myl breed uitgedy. 



Ofskoon Cingolo los van die hoefystervormige 
reeks berge gele het, was dit nie moeilik om die 
berge van Cingolo af te bereik nie. Al wat mens 
moes doen, was om oor die smal Cingolonek te 
trek, dan het jy aan die suidelike voet van Monte 
Cristo tereggekom. 

Om Cingolonek te bemeester, sou waarskynlik 
hoe offers eis, veral as die Boere Cingolo en 
Groenkop met 'n sterk mag beset gehad het. Tog 
het dit gelyk of 'n aanval van daardie kant af 
baie beter kanse op welslae gehad het as 'n 
aanval vanuit die Suide, d.w.s. van Hussar Hill 
se kant af . 

Een blik op die Boere stelling vanaf Hussar Hill, 
reg agter die oop kant van die hoefyster, was 
voldoende om Buller te oortuig dat 'n aanval op 
die hoogland vanuit die suide, selfs met 'n swaar 
oormag, 'n haas onbegonne taak sou wees. Die 
terrein was te veel in die guns van die 
verdedigers. Die hoogland self wat sowat 32 myl 
breed van oos na wes en sowat 4 myl diep van 
suid na noord uitgestrek het, was nl. byna orals 
met doringbome en struike oortrek. Die was 



plek-plek so ruig dat 'n leer onmoontlik daar sou 
kon beweeg tensy hulle vir hulle 'n pad deur die 
bosse sou oopkap. Aan die Boere daarenteen het 
die ruigtes uitstekende skuiling gebied van 
waaruit hulle die Britse troepe op groot skaal kon 
afmaai. Afgesien van hierdie uitstekende natuur- 
like skuiling het die Boere tussen Hlangwane en 
Monte Cristo ook loopgrawe uitgehaal en 
klipskanse gebou gehad wat front na die suide 
gemaak het en wat hy deur sy teleskoop duidelik 
kon sien. Dit het hul posisie nog meer versterk. 
Ten slotte sou sy troepe - indien hulle op die 
hoogland sou voet vat - voortdurend onderhewig 
wees aan 'n kruisvuur vanaf die berge wat die 
hoogland omsoom het. 

Maar nie alleen was die terrein op die hoogland 
self so in die guns van die verdedigers dat daar 
aan 'n frontaanval vanuit die suide nie gedink 
kon word nie. Ook die terrein tussen Hussar Hill 
en die hoogland het soveel dekking aan die 
Boere gebied dat laasgenoemde die troepe sou 
kon belet om selfs die voet van die hoogland te 
bereik. Die vlakte ten noorde, ten ooste en ten 



weste van Hussar Hill was nl. deurklief met 
spoelslote; en veral die ruig begroeide moot van 
Gomba spruit wat ten ooste van Hlangwane in 
die hoogland ontspring en van oos na wes voor 
die hoogland verby gevloei het tot in die 
Bloukransrivier, het met sy verskillende sytakke 
vir Buller na 'n uitstekende loopgraaf gelyk 
waarvan die Boere beslis gebruik sou maak om 
die opmars van sy leer vanuit die suide te 
bemoeilik. Hierdie natuurlike loopgraaf het 
Hussar Hill - wat tussen die Bloukransrivier en 
Gomba spruit gelee was - volkome van die 
hoogland, van Groenkop en van Cingolo 
afgesny. 

Hoe sterk die Boere krygsmag in die moot van 
Gomba spruit en elders op en om die hoogland 
was, het Buller nie geweet nie. Die geweervuur 
waaronder veral Dercksen se Boksburgers die 
Britse troepemag op Hussar Hill gehou het, het 
egter aangedui dat daar 'n sterk Boere mag in die 
gebied was. Dit het Buller daarvan oortuig dat hy 
baie versigtig te werk sou moes gaan as hy nie 
weer 'n bloutjie wou loop soos by Colenso, 



Spioenkop en Vaalkrans nie. Op grond van wat 
hy self waargeneem het, was dit vir horn duidelik 
dat 'n aanval op die Boere stellings vanuit die 
suide groot verliese aan horn sou berokken en dat 
Barton se wenk opgevolg sou moes word om die 
vyandelike stelling te omvleuel en vanuit die 
ooste daarop toe te tas. Dit was trouens ook in 
ooreenstemming met die planne wat hy reeds 
voor die aankoms van sy leer by Chievely in 
gedagte gehad het, nl. om nie weer 'n 
frontaanval op die Boere te waag nie maar 
om om hul oostelike flank na Ladysmith te 
beweeg. 

Vir 'n onmiddellike aanval vanuit die rigting 
soos deur Barton aan die hand gedoen, het hy 
egter nie kans gesien nie. Hy moes trouens nog 
eers lord Roberts se vergunning afwag om 
aanvallend te mag optree. Gevolglik het hy 
besluit om met al sy troepe van Hussar Hill af 
terug te trek en eers grondig te oorweeg hoe hy 
sy leer sou moes laat beweeg ten einde sukses vir 
horn te verseker. Teen 1 nm. het hy Dundonald 



dus beveel om Hussar Hill te ontruim en die 
troepe na hul basis toe te laat terugval. 55 

5. Die Britse ontruiming van Hussar 
Hill, 12 Feb. 1900 

Die Boere het Dundonald nie kans gegee om 
ongemolesteerd van Hussar Hill af weg te kom 
nie. Die Middelburgers, Boksburgers en ook 'n 
aantal Bethallers wat die Britse troepe tydens 
laasgenoemde se besetting van die heuwel van 
ver af bly beskiet het sonder om nogtans iemand 
te tref, het nader gedu toe hulle bemerk dat die 
Engelse begin padgee en die terugvallende wagte 
om die kop onder 'n swaar geweervuur geneem. 
Die woeste geskiet het dit volgens Churchill 'n 
"difficult task" gemaak om die verste wagte na 
die kop toe teruggetrek te kry maar desnieteen- 
staande het die Britse voorhoede wat uit die 
voetvolk en swaar kanonne bestaan het, begelei 
deur 'n klein klompie ruiters, sonder ongevalle 
weggekom. Die agterhoede wat saamgestel was 



Vgl. Britse amptelike History of the War in South 
Africa, II, p. 433; en Churchill, From London to 
Ladysmith, p. 372. 



uit die res van die ruitery, vergesel van die 
maxim battery, was egter skaars van Hussar Hill 
af weg en besig om in geslote formasie op 'n 
stap na hul basis te ry toe die Boere die kop beset 
en op 'n af stand van sowat 2,000 tree met hul 
Mausers op hulle losbrand. Dadelik het die 
ruiters uitmekaar gespat en begin te jaag om 
ander die koeels uit weg te kom wat, gelukkig vir 
die Engelse, meestal te kort geval het. 

Om onder die Boere se koeels te probeer uitjaag, 
het aan Dundonald se manskappe geen voordeel 
besorg nie. Dit het die burgers inteendeel onder 
die indruk gebring dat hulle met 'n vlugtende 
leer te doen het wat hulle moes opvolg. In steeds 
groter getalle het hulle nou op die Engelse 
afgestorm en by die eerste rantjie wat goeie 
dekking gebied het, was Dundonald genoodsaak 
om vas te skop en sy agterhoede te gelas om die 
vyand terug te skiet. 'n Swaar vuur uit sowat 400 
Lee-Metfords, die vier kanonne van die maxim 
battery en 2 drievoet Maxims is nou op die 
Boere geopen sonder nogtans verligting te bring. 
Die vyandelike koeels het orals in die Britse 



posisie bly rond spat, veral rondom die bediening 
van die maxim battery, en die toestand het so 
gevaarlik geword dat Dundonald horn genood- 
saak geag het om aan die 64ste battery in die 
voorhoede wat toe reeds in veiligheid was, bevel 
te stuur om af te haak en die vyand te help 
verdryf. Aan die bevel is onmiddellik gehoor 
gegee terwyl ook die infanterie en berede troepe 
wat by die kanonne was, op eie inisiatief 
omgespring het om te kyk waar hulle 'n handjie 
kon bysit om die vyand te stuit en dit vir hul 
maats moontlik te maak om terug te trek. 56 

Die skielike Britse "teenaanval" het die Boere 
spoedig oortuig dat hulle beslis nie met 'n 
vlugtende troepeafdeling te doen gehad het nie 
en dat dit die verstandigste sou wees om 
Dundonald met rus te laat. Nie alleen het die 
kanonne hulle alle verdere voortgang belet nie 
maar van die troepe wat teruggekeer het om hul 
maats te kom help, het die burgers met 
omsingeling bedreig. Na 'n warm vuurgeveg van 
'n halfuur lank het hulle dus padgegee. Terwyl 



hulle vinnig na hul perde 200 tree agtertoe 
gehardloop het om weg te jaag, gedek deur 'n 
klein brandwag, het die Engelse geweer skuts 
opnuut op hulle losgebrand en aan etlike van die 
burgers noue ontkomings besorg. So bv. het die 
twaalfjarige seuntjie van vk. A. J. Dercksen 'n 
skoot deur sy loshangende baadjie gekry sonder 
dat hy self getref is." 

Nadat die burgers padgegee het, het Dundonald 
sy troepe onder dekking van die 64ste battery 
wat Hussar Hill bly beskiet het, na sy kamp toe 
teruggetrek. Aan Boere kant is tydens die geveg 
van die dag 3 van die Middelburgers swaar en 
twee baie lig gewond terwyl volgens Britse 
gegewens daar ook die lyk van 'n gesneuwelde 
burger twee dae later deur die Britse troepe op 
die terrein gevind is. Die Britse verlies was 1 
offisier (luit. John Churchill) en 11 manskappe 
gewond. 8 van hulle was lede van die South 



' Churchill, London to Ladysmith, pp. 372-377. 

African Light Horse, 2 van Thorneycroft' s 
Mounted Infantry en 2 van die maxim battery. 58 

6. BULLER SE VELDTOGPLAN EN INSTRUKSIES 

Die middag na sy terugkeer van Hussar Hill af 
het Buller sy krygsplan kortliks aan sy generaals 
verduidelik. Dit was om die linkerflank van die 
Boere mag, geplaas op die bergagtige terrein 
suid van die Tugela, vanuit die ooste tot oor die 
Tugela te verdryf en daarna sy eie krygsmag op 
'n geskikte plek - wat gedurende die krygs 
operasies van die volgende paar dae bepaal sou 
word - oor pontonbriie na die noordelike oewer 



58 Sien oor die geveg Churchill, London to Lady smith, pp. 
372-377; E. Blake Knox, p. 134; Penning, De Oorlog in 
Zuid-Afrika, pp. 521-522; Atkins, The Relief of Ladysmith, 
p. 270; De Volksstem, d.d. 17 en 26 Feb. 1900; 
Staatscourant, d.d. 7 Maart 1900; en die amptelike bronne 
vermeld in voetnoot 24 op p. 342 hiervoor. Volgens 
amptelike Britse opgawes is slegs 6 troepe gewond. By 
Knox en Churchill, albei gesaghebbende Britse ooggetuies 
van die geveg, heers daar egter geen twyfel dat die Britse 
verlies 12 man was nie. 



te verplaas, van waar dit moontlik was om reg- 
streeks na Ladysmith toe deur te druk." 

Om die plan te verwesenlik, sou Hussar Hill eers 
verower moes word, want dit was die enigste 
geskikte stelling in die omgewing waar genoeg 
swaargeskut geplaas kon word om die Boere 
posisies tussen Hlangwane en Monte Crista 
onder 'n swaar bombardement te hou ter 
ondersteuning van Buller se aanval vanuit die 
ooste. Die wyse waarop die klein groepie Boere 
op en om Hussar Hill hulle die dag tevore teen 
Dundonald se troepe verweer het, het Buller 
egter laat besluit om die kop nie weer deur slegs 
'n vooruitgeskowe patrollie te laat beset wat 
miskien nie sterk genoeg sou wees om die 
kanonne wat hy daar wou plaas, teen 'n 
verrassingsaanval van die vyand te beskerm nie. 
Hy kon sy kanonne aan geen risiko's blootstel 
nie want dan sou lord Roberts aan horn nie die 
vergunning - waarop hy nog altyd gewag het - 
verleen om die aanval te mag hervat wat hy by 



9 Vgl. Britse amptelike History of the War in South 

Vaalkrans afgebreek het nie. Gevolglik het hy, 
onder die voorwendsel dat dit te warm was om te 
veg, sy leer op die 13de doodstil laat bly le, in 
weerwil van sy belofte aan genl. White om 
daardie dag op die Boere stellings ten ooste van 
Colenso toe te tas. 

Die Britse bevelvoerder in Ladysmith het met 
die aanbreek van die dag sy ore gespits, vol 
verwagting om te eniger tyd die Britse bomme 
op groot skaal op Hlangwane en die daaraan 
gelee hoogtes te hoor bars, maar toe daar teen die 
middag nog steeds 'n vreedsame stilte in die lug 
hang, was dit vir horn duidelik dat Buller alweer 
versuim het om sy woord gestand te doen. Hy 
kon daar natuurlik niks aan doen nie maar het dit 
tog wenslik geag om Buller te laat verstaan dat 
Louis Botha met die helde van Spioenkop en 
Vaalkrans nie aan die Bo-Tugela vasgegroei was 
nie en dat dit ongerade was om stil te bly le 
totdat daardie mense wat Buller se leer reeds 
soveel maal gestuit het, na Hlangwane sou 
vertrek om dit nog 'n maal te kom doen. Dit het 



hy gedoen in 'n heliogram waarvan die inhoud as 
volg was: 

"Considerable movement yesterday along 
Boer camps. All those north of Potgieter's 
moved, some towards Potgieter's Drift and 
some eastward. We anxiously await news 
from you." 60 

In antwoord hierop het Buller, ten einde White 
stil te hou, aan horn 'n berig geflits wat hy van 
veldmaarskalk lord Roberts ontvang het en 
waarin voorspel is dat die Boere se druk op 
Ladysmith ten gevolge van Roberts se 
maneuvers in die Vrystaat binne 'n paar dae 
aansienlik sou afneem. Dit het as volg gelui : 

"I have entered Orange Free State with a large 
force, specially strong in Cavalry, Artillery 
and Mounted Infantry. Inform your troops of 
this, and tell them from me I hope the result 
of next few days may lead to pressure on 
Ladysmith being materially lessened.""" 



' Cd. 1791, Appendix K, Telegram no. 104. 

White het dan ook verniet ongeduldig geword. 
Buller het die 13de nie op onvrugbare wyse 
deurgebring nie, al het hy die Boere stellings ook 
nie aangeval soos hy beloof het nie. Hy het egter 
besef dat sy deurbreek planne nie weer op 'n 
mislukking mag uitloop nie. Daarom het hy 
besluit om sy krygsmag nie, weer halsoorkop op 
die Boere te werp nie maar om elke verdere 
beweging wat hy teen die vyand waag, vooraf 
deeglik te beplan, al sou dit ook tyd in beslag 
neem. 

Van sy assistent-adjudant-generaal vir Inligting, 
lt.-kol. A. E. Sandbach, het hy 'n rapport 
ontvang wat horn oortuig het dat die vyand 
voorbereid en in staat was om gedugte weerstand 
aan sy leer te bied en dat versigtigheid dus sy 
wagwoord moes wees. 

In die verslag is vermeld dat daar, afgesien van 
'n aantal "dummy tents" wat spesiaal opgeslaan 
was om die Britse artilleriste se aandag te trek, 'n 
vyftal vyandelike kampe suid van die Tugela 
binne 3 myl van Hlangwane af gestaan het - 
getuie dat die gebied deur 'n aansienlike aantal 



burgers beset moes gewees het. Die Boere het op 
Hlangwane oor minstens 'n Creusot veldkanon 
en 'n Pom-pom beskik terwyl daar ook 'n 
veldkanon op 'n koppie ten noord-weste van A. 
Pretorius se plaas digby Moordkraal 
waargeneem is, en hierdie grofgeskut op die 
suidelike oewer is van die noordelike oewer af 
deur 6 veldstukke en 2 maxims ondersteun. 
Voorts kon die vyandelike mag op die hoogland 
van die noordelike oewer af maklik met 
manskappe of artillerie versterk word, want nie 
alleen het die Boere agter Hlangwane buite sig 
van die Engelse 'n stewige voetbrug oor die 
Tugela gebou gehad waaroor twee mans of perde 
met gemak langs mekaar kon loop nie, maar 
hulle het tewens oor 'n sterk pont beskik wat 'n 
vrag van sowat 20 man kon dra. 

Die mag op die suidelike oewer was ook deeglik 
verskuil, nie alleen in die moot van Gombaspruit 
wat uitstekende dekking aan hulle gebied het nie, 
maar ook in loopgrawe en skanse wat besonder 
vernuftig gebou was. Die grond wat uit die 
loopgrawe gehaal is, is nl. gebruik om lae 



borswerings sowat 20 tree voor die werklike 
loopgrawe te bou met die op set om by die 
Engelse die indruk te wek dat die rye loopgrawe 
sowat 20 tree nader aan die Britse stellings gele 
het as wat werklik die geval was. Waar presies 
orals loopgrawe gelee was, word in die verslag 
nie vermeld nie; slegs dat daar op A. Pretorius se 
plaas naby Moordkraal 'n lang loopgraaf 
uitgehaal is ter beskerming van die Boere se 
linkerflank, dat daar sowat 30 skanse noord van 
Gombaspruit opgerig is, en dat volgens berigte 
die Boere hulle kort tevore ook teen die hang van 
Cingolo ingegrawe het met die oog op 'n aanval 
vanuit die suide. 62 

Nadat Buller oorweging aan die verslag gegee 
het, het hy besluit om sy hele leer reeds vroeg 
die volgende dag vorentoe te skuif en stelling te 
laat neem vir sy voorgenome aanval vanuit die 
ooste. Gedurende die middag het hy die 
bevelvoerders van sy twee divisies, genl. sir 
Charles Warren en genl. N. G. Lyttelton - 

laasgenoemde het opgetree in die plek van genl. 
C. F. Clery wat siek was - gelas om hul troepe 
vroeg die volgende oggend tot by Hussar Hill te 
laat opruk en hulle dan in 'n lang linie voor die 
Boere stelling te laat oopsprei, waar hulle hulle 
moes ingrawe. 

Die westelike gedeelte van die linie wat van 'n 
lae, bosagtige hoogtetjie ten ooste van Hussar 
Hill tot teen die grootpad na Colenso in die 
weste sou uitstrek, moes deur Warren met die 
5de divisie beset word. Dit het Hussar Hill 
ingesluit waarop die artillerie geplaas moes word 
waarmee Buller sy aanval wou voorberei en 
ondersteun, en wat bestaan het uit 48 
veldkanonne waaronder 6 houwitsers, alles onder 
bevel van kol. L. W. Parsons, 2 5-duim-kanonne 
en 4 12-ponder-vlootkanonne. Lyttelton moes 
die oostelike deel van die linie wat tot aan die 
Bloukransrivier teenoor Cingolo sou uitstrek, 
met die 2de divisie beset. Die oprukkende troepe 
sou begelei en in die flanke beskerm word deur 
Dundonald se berede brigade en sou in die rug 
gesteun word deur die 6-duim-kanon, 3 4,7- 



duim-skeepskanonne, 6 12-pondervlootkanonne 
en 6 bergkanonne wat onder beskerming van 
genl. Hart se brigade op Gun Hill sou agterbly. 63 

Oor hoe die troepe moes beweeg nadat die linie 
tot teen die Bloukransrivier uitgestrek was, bevat 
die instruksies geen aanduidings nie. Buller het 
dit ongetwyfeld met sy generaals bespreek maar 
hy het dit onwenslik geag om dit reeds op die 
tydstip op skrif te stel. Daar sou trouens eers 
vasgestel moes word hoe sterk Cingolo en 
Cingolonek verdedig was voor hy finaal kon 
besluit oor die wenslikheid om vanuit die ooste 
op die Boere stelling toe te tas. 

Vroeg die oggend van die 14de het Buller nog 
eens persoonlik aan die aanvoerders van sy twee 
divisies verduidelik hoe hulle moes opruk en 
watter stelling s hulle moes beset. Warren (wat 
die artillerie met horn moes meevoer) moes 
eerste opruk en die aan horn toegewese westelike 
deel van die linie beset. Genl. Barton se troepe 



moes op sy oostelike vleuel geplaas word, d.w.s. 
op die oostelike punt van Hussar Hill en verder 
regs tot op die beboste hoogtetjie oos van Hussar 
Hill. Daarna moes die 2de divisie na die beboste 
hoogtetjie beweeg, waar verdere bevele aan hulle 
gegee sou word in verband met hul opmars in die 
rigting van die Boere se regtervleuel op Cingolo 
en die sterlings wat hulle moes inneem." 

7. Sterkte van genl. Meyer se 
krygsmag, 14 feb. 1900 

Buller het die beste tydstip uitgekies wat hy 
moontlik kon om sy offensief teen die Boere 
mag by Hlangwane van stapel te stuur. Dit was 
die tydstip waarop lord Roberts besig was om die 
Oranje-Vrystaat met 'n oorweldigende oormag 
vanuit die weste binne te val en waarop elke 
Vrystaatse burger wat moontlik elders gespaar 
kon word, na die westelike front gehaas moes 
word ten einde te probeer keer dat die Britse 

opperbevelhebber nie na Bloemfontein toe 
deurdruk nie. 

Ten gevolge van pres. Steyn se dringende 
aanvrae om versterkings ten einde Roberts te 
help keer, is die Boere strydkragte in Natal aan- 
sienlik verswak. Sedert die aanvang van die 
tweede Britse offensief onder lord Roberts is 'n 
begin gemaak met die onttrekking van burger- 
kommando's uit Natal om in die Weste te gaan 
help wal gooi, en toe Buller met sy opmars teen 
die Boere magte oos van Hlangwane begin het, 
het daar 'n dringende versoek van pres. Steyn 
gekom om die hele Winburgse kommando, 
sowat 850 man sterk, onmiddellik met die 
hoogste spoed van Ladysmith en elders waar 
hulle in Natal gestasioneer was, na Bloemfontein 
te stuur ten einde lord Roberts te help stuit. 
Kmdt.-genl. Piet Joubert het nog probeer 
verduidelik hoe volstrek onmoontlik dit was om 
met die tussen 800 en 900 man minder in Natal 
die mas te kan opkom, maar daar was niks aan te 
doen nie. Die Winburgers moes weg en het die 
14de die aand uit Natal begin te vertrek. Om hul 



plekke veral by Ladysmith gevul te kry, was 'n 
bitter moeilike taak. Hoofkmdt. Prinsloo het aan 
die Kommandant-generaal kennis gegee dat hy 
nie oor die burgers beskik het om dit te doen nie 
en laasgenoemde moes maar self daarvoor 
sorg. 65 

Daarby was die Boere strydkragte in Natal op die 
tydstip uiters ongunstig versprei met die oog op 
die verdediging van die terrein ten ooste van 
Colenso waar Buller wou deurbreek. 

Die Boere krygsmag was in Natal op die tydstip 
oor die volgende vier punte versprei: 

(a) Om Ladysmith was die Boere strydmag wat 
Ladysmith moes beleer. Met die aanvang van die 
beleg het die mag bestaan uit sowat 5,100 
Transvalers - saamgestel uit die gekomman- 
deerde burgers van die kommando 's Pretoria, 



65 Sien die telegramme op 13 en 14 Feb. 1900 oor di6 
aangeleentheid gewissel in Leyds 716, K.G. 340 (vii) en 

Ermelo, Lydenburg, Heidelberg, Standerton, 
Krugersdorp, Middelburg, Utrecht, Vryheid, 
Wakkerstroom, die Duitse korps onder kmdt. P. 
Krantz, die Ierse korps en 320 man van die korps 
Staatsartillerie - en 4,800 Vry staters - saamge- 
stel uit die kommando's Bethlehem, Harrismith, 
Heilbron, Kroonstad, Vrede en Winburg. Hierby 
is later ook die Transvaalse kommando's Bethal, 
Carolina en Piet Retief asook 'n paar honderd 
man van Rustenburg gevoeg. 

Met die tog na Estcourt en die besetting van die 
Tugelalinie is etlike van die kommando's in hul 
geheel of gedeeltelik van Ladysmith af na die 
Tugela verplaas, terwyl aan die end van Nov. 
1899 ook 'n 550-tal Vrystaters (nl. die 
kommando Bethlehem) na die westelike front 
verskuif is, en met die slag van Platrand op 6 
Jan. 1900 was nog net die volgende kommando's 
by Ladysmith: Uit Transvaal die kommando's 
Pretoria, Lydenburg, Utrecht, die Ierse korps en 
die Duitse korps, ongeveer 700 man van 
Heidelberg, een veldkornetskap van Krugersdorp 
en afdelings van die kommando's Carolina, 



Vryheid en Wakkerstroom, en uit die Vrystaat 
ongeveer die helfte van die Harrismithse, 
Heilbronse, Kroonstadse, Vredese en Winburgse 
burgers. Die res was reeds aan die Tugela 
saamgetrek, hoofsaaklik by Colenso en digby 
Potgietersdrif. 

Na die Britse opmars na die Bo-Tugela is die 
Boere krygsmag om Ladysmith nog verder 
verswak. Nie alleen is nog meer van die Vry- 
staatse strydkragte en ook die hele Carolina 
kommando na die Bo-Tugela gestuur om aan 
Buller se aanslae aldaar die hoof te bied nie maar 
ook sowat 850 man van Pretoria (waarvan 650 
na die slag van Vaalkrans na Ladysmith toe terug 
is), 200 van Wakkerstroom, 100 van Lydenburg, 
'n gedeelte van die kommando Piet Retief en 'n 
afdeling van die Duitse korps. Daarby is al die 
Heidelbergers by Ladysmith (sowat 700 man 
sterk) op 2 Feb. 1900 en al die Winburgers in 
Natal met insluiting van die burgers van Senekal 
wat indertyd aan die Bo-Tugela geplaas was, op 
14 Feb. 1900 na die westelike front verplaas. 



Die enigste Boere magte wat ten tyde van die 
aanvang van Buller se aanvalle op genl. Lucas 
Meyer se stellings nog om Ladysmith aanwesig 
was, was dus: uit Transvaal die kommando 
Utrecht en die Ierse korps, die kommando 
Pretoria op 200 man na, en af deling s van die 
kommando' s Krugersdorp, Lydenburg, Piet 
Retief, Vryheid, Wakkerstroom en die Duitse 
korps; en uit die Vrystaat afdelings van die 
kommando' s Harrismith, Heilbron, Kroonstad en 
Vrede. 

(b) Die tweede punt waar 'n Boere mag gele het, 
was in die omgewing van Helpmekaar en Nqutu 
en op die grens tussen Zoeloeland en die distrik 
Vryheid - dus in 'n goeie posisie om die Tugela 
ten ooste van sy samevloeiing met die 
Bloukransrivier dop te hou. Aanvanklik het 
hierdie mag wat deur genls. Coenraad Meyer en 
Joachim Ferreira aangevoer is, uit die 
kommando' s Bethal, Piet Retief, die Natalse 
"rebelle" en 'n deel van Vryheid bestaan. Die 
Bethallers is egter pas na 20 Des. 1899 almal na 
Hlangwane verplaas - met insluiting van enkele 



afdelings wat reeds vroeg in Nov. 1899 na 
Ladysmith teruggetrek is - terwyl al die Piet 
Retief - en Vryheid burgers (met uitsondering 
van een veldkornetskap van Vryheid) voor of 
vroeg in Feb. 1900 na Ladysmith teruggebring 
en daarvandaan gedeeltelik na die Bo-Tugela 
verskuif is. 

Die hele krygsmag in hierdie sektor het dus teen 
die helfte van Feb. 1900 uit slegs die Natalse 
"rebelle" en van veldkornetskap van die 
kommando Vryheid bestaan. 

(c) Aan die Bo-Tugela tussen Doringkop en 
Trichardtsdrif was die krygsmag van Louis 
Botha en A. P. Cronje saamgetrek wat Buller by 
Tabanyama, Spioenkop en Vaalkrans verslaan 
het. Aanvanklik was in hierdie sektor slegs die 
kommando Johannesburg en afdelings van die 
Vrystaatse kommando' s Heilbron, Harrismith, 
Kroonstad, Vrede en Winburg gestasioneer. 
Hulle is egter sedert die Britse opmars na die Bo- 
Tugela geweldig vanuit Ladysmith en Colenso 
versterk en na die slag van Vaalkrans was aldaar 
aanwesig die Transvaalse kommando' s Carolina, 



Ermelo, Johannesburg, Standerton en die 
Italiaanse korps, en afdelings van Bethal, 
Krugersdorp, Heidelberg, Lydenburg, Middel- 
burg, Piet Retief, Pretoria, Rustenburg, 
Soutpansberg, Wakkerstroom en die Duitse 
korps asook meer as die helfte van die Vrystaatse 
kommando's Harrismith, Heilbron, Kroonstad, 
Vrede en Winburg (waaronder ook die 
Senekallers gereken is). Die kommando Winburg 
met inbegrip van die Senekallers is egter op 14 
Feb. 1900 na die westelike front verplaas terwyl 
die burgers van Bethal en Middelburg op of 
onmiddellik na 8 Feb. na Colenso en 650 van 
Pretoria na Ladysmith toe terug is. 

Toe Buller met sy aanvalle op genl. Lucas Meyer 
se stellings begin het, was die keur van die Boere 
krygsmag in Natal dus nog aan die Bo-Tugela 
tussen Vaalkrans en Trichardtsdrif saamgetrek. 
Dit het bestaan uit al die kommando's hierbo 
genoem, met uitsondering van Winburg, die 
klompie Bethallers en die Middelburgers wat na 
Colenso terug is, en die Pretoria burgers wat na 
hul stellings by Ladysmith teruggegaan het. 



(d) Die vierde punt waar 'n Boere krygsmag 
saamgetrek was, was Colenso waar tydens die 
stryd aan die Bo-Tugela 'n paar duisend man 
onder aanvoering van genl. Lucas Meyer gelaat 
is om 'n oog te hou op die Britse magte wat by 
Chievely en Frere agtergebly het. Toe Colenso 
die brandpunt was van die stryd teen Buller 
gedurende die tweede week van Des. 1899 was 
daar 'n sterk krygsmag saamgetrek, bestaande uit 
die kommando's Ermelo, Standerton, Swaziland, 
Middelburg, Krugersdorp - op een veldkornet- 
skap na wat by Ladysmith gebly het - en sowat 
500 man van Heidelberg, asook afdelings van 
Soutpansberg, Wakkerstroom, Vryheid en die 
Z.A.R.-polisie. Hieraan is sedertdien ook die 
kommando Bethal en die Italiaanse korps toege- 
voeg. Tydens die gevegte aan die Bo-Tugela is 
'n baie groot deel van die Boere krygsmag by 
Colenso na die Bo-Tugela verskuif, t.w. die 
burgers van Ermelo, Standerton en Heidelberg 
en afdelings van Krugersdorp, Soutpansberg, 
Vryheid, Middelburg en Bethal. Die burgers van 
laasgenoemde twee kommando's was egter terug 
voor Buller sy aanval van stapel gestuur het. 



Die enigste strydkragte waaroor genl. Meyer dus 
beskik het om Buller se mag te keer toe dit op 12 
Feb. 1900 na Hussar Hill opgeruk het, was die 
kommando's Bethal, Middelburg en Swaziland, 
en afdelings van Piet Retief, Soutpansberg, 
Vryheid, Wakkerstroom, Krugersdorp - onder 
hulle was die Boksburgers - en die Z.A.R.- 
polisie, alles tesaam minder as 3,000 man sterk, 
en hulle was versprei oor 'n front van sowat 12 
myl breed. 66 



66 Dit is die syfer wat deur Meyer self verstrek is nadat hy 
kort voor die slag van Vaalkrans die laaste groep 
versterkings van Colenso af na die Bo-Tugela gestuur het 
(sien Leyds 716, Telegram no. 4 d.d. 5 Feb. 1900, asook 
Barnard, p. 122, en p. 295 hiervoor). Du Cane (p. 227) en 
Nierstrasz (II band 3, p. 778) beweer selfs dat Meyer oor 
slegs 2,000 man beskik het. Daarvoor skyn daar goeie 
grond te wees as in aanmerking geneem word dat Meyer - 
nadat genl. Botha voor die slag van Spioenkop 1,825 man 
uit die stellings by Colenso na die Bo-Tugela verskuif het 
(sien hoofstuk 3 by voetnota 81 hiervoor) - nog 'n paar 
honderd burgers na die Bo-Tugela gestuur het om die 
Boere krygsmag in die omgewing van Vaalkrans te 
verstrek (sien hoofstuk 7 by voetnota 123 en hoofstuk 8 by 
voetnota 27 hiervoor) en dat 'n ruim persentasie van die 



Van hierdie minder as 3,000 burgers was die 
meerderheid in die stellings geplaas wat genl. 
Louis Botha tydens die slag van Colenso (15 
Des. 1899) op die noordelike oewer van die 
Tugela beset gehad het - dus heeltemal wes van 
die gebied waarop Buller se aanval toegespits 
sou wees. Dit word ook bevestig deur E. J. 
Weeber, een van die Middelburgers wat aan die 
slag deelgeneem het. Hy verseker ons dat Meyer 
se "hoof mag" op die noordelike oewer 
gestasioneer was," en dit is haas ondenkbaar dat 
Lucas Meyer die stellings wat genl. Botha op 15 
Des. 1899 met soveel sukses verdedig het, 
anders as Botha sou beset het. 

Op die suidelike oewer moes dus minder as 
1,500 man posisie geneem het, nl. die 

burgers nie aan die front was nie maar huis toe gegaan het, 
met of sonder verlof. Die bewerings van die Britse 
amptelike History of the War in South Africa en van 
verskeie ander Britse skrywers dat Meyer oor 7,000 (of 
inderdaad oor enige getal bo 3,000) burgers beskik het toe 
Buller tot die aanval oorgegaan het, kan genegeer word as 
in stryd met die werklikheid. 
67 Weeber, Op die Natalse Front, p. 168. 



kommando's Middelburg en Bethal - wat op 20 
Des. 1899 daar geplaas is ten getalle van 1,800 
man en sedertdien aanmerklik gekrimp het - en 
'n 60-tal Boksburgers. 68 

Oor hoeveel kanonne genl. Meyer beskik het, 
bestaan daar geen sekerheid nie. Met die slag 
van Colenso op 15 Des. 1899 het die Boere oor 5 
kanonne - 'n houwitser, 'n Krupp, 2 Franse 
veldkanonne en 'n Pom-pom-beskik. Hiervan is 
blykens die amptelike dokumente van die 
Regering en die Kommandant-generaal van die 
Suid-Afrikaanse Republiek twee na die Bo- 
Tugela verplaas: een, blykbaar 'n Krupp, voor 11 
Jan. 1900 en die tweede, 'n Franse veldkanon, op 



68 Du Cane (p. 228) se bewering dat die burgermag 1,800 
man sterk was toe Buller met sy aanvalle begin het, berus 
ongetwyfeld op 'n vergissing. Du Cane neem klaarblyklik 
nie in ag dat die mag wat op 20 Des. 1899 1,800 man sterk 
was, intussen nie toegeneem het nie maar aanmerklik 
gekrimp het. Trouens volgens Weeber (Op die Natalse 
Front, p. 168) was daar minder as 1,000 man op die 
suidelike oewer. Vgl. ook Barnard, p. 122. 



18 Jan. 1900. " Meyer het dus oor blykbaar slegs 
3 veldstukke - 'n houwitser, 'n Franse veldkanon 
en 'n Maxim kanon - beskik uit die geskut 
waarmee by Colenso geveg is, en hieraan is 
sedert die slag nog 'n Pompom toegevoeg en op 
Hlangwane geplaas,™ en moontlik ook een of 
meer van die Armstrong's wat by Colenso 
verower is. 

Genl. Botha het sedert 18 Des. 1899 daarop 
aangedring dat 'n vesting kanon by Colenso 
geplaas word, maar dit is nie toegestaan nie. 
Maj. Pretorius was nl. van oordeel dat 'n Pom- 
pom van meer praktiese nut sou wees, maar dit 
lyk nie of daar nog so 'n kanon geplaas is nie. 
Ook genl. Meyer se versoeke later om van 
verdraende geskut voorsien te word, is van die 
hand gewys. 7 ' Meyer het dus met die aanvang 
van Buller se veldtog op 12 Jan. 1900 oor slegs 
'n Krupp houwitser, 'n Franse veldkanon en 



69 Sien hoofstuk 3 by voetnota 83 en hoofstuk 4 by 

voetnota 68. 

70 K.G. 337 (vi) p. 88. 

71 Sien hoofstuk 3 by voetnotas 47 tot 52. 



twee Pom-poms - en miskien 'n paar 
Armstrong's beskik, versprei oor die hele front 
vanaf Rooikop in die weste tot by Groenkop in 
die ooste, en oor hoogstens 3,000 man van wie 
minder as 1,500 op die suidelike oewer van die 
rivier gestaan het. Van hulle was 'n gedeelte op 
Hlangwane en die res versprei in die rigting van 
Cingolo waarop Buller wou afstuur. 

Buller het dus inderdaad in 'n beter kans gestaan 
om om die Boere flank te glip en na Ladysmith 
toe deur te druk as Warren by Trichardtsdrif 'n 
maand tevore. Daar was geen noemenswaardige 
mag om sy geweldige leer te keer nie en as hy 
maar net vinnig wou opruk, kon hy in Ladysmith 
en in die rug van al die vyandelike stellings 
gewees het lank voordat die Boere hul oe kon 
uitvryf. Net soos Warren het hy egter verkies om 
van 'n eenvoudige operasie 'n baie ingewikkelde 
te maak en die tyd van sy leer verskriklik te 
vermors. 



hoofstuk 11 

Die Omvleueling Van Die Boere stellings 

Suid Van Die Tugela 

1. Die houding van genl. Louis Botha 

Nog 'n omstandigheid wat Buller begunstig het, 
was dat genl. Louis Botha op die tydstip siek was 
- "zeer onwel", soos hy aan die Kommandant- 
generaal berig het - en dus nie met die vuur en 
ywer opgetree het wat sy optrede gewoonlik 
gekenmerk het nie. 1 Die siekte moes sy 
oordeelsvermoe belemmer het, want in plaas van 
onmiddellik nagenoeg die hele Boere mag aan 
die Bo-Tugela ooswaarts na Colenso te verskuif 
ten einde Buller te keer of die rivier oor te steek 
en die Engelse in die linkerflank en rug aan te 
val - iets waarvoor Buller gevrees het - het hy 
horn blind gestaar teen die troepeafdeling wat 
Buller onder Burn-Murdoch se bevel aan die 
Klein Tugela agtergelaat het juis met die op set 
om 'n groot gedeelte van die Boere krygsmag 



aan die Bo-Tugela vas te pen solank Buller met 
sy hoofmag om die Boere se linkerflank glip. 

Burn-Murdoch het horn goed van die taak wat 
horn opgele is, gekwyt. Vanuit sy kamp 6 myl 
onderkant die Klein Tugela, het hy voortdurend 
patrollies oor die Klein Tugela gestuur om die 
Boere se aandag in beslag te hou; en al het 
hierdie patrollies ook geen geneentheid getoon 
om te veg nie, was hulle tog telkens in 
skermutselings met die Boere betrokke en so 
bedrywig dat Botha dit onwenslik geag het om 
sy mag aan die Bo-Tugela te verswak - altans 
nie voordat hy die regterflank van die Boere linie 
heeltemal beveilig gehad het nie. 

Dat Colenso versterk sou moes word wanneer 
Buller daar tot die aanval sou oor gaan, het hy 
wel begryp maar hy het geglo dat Buller na die 
debakel by Vaalkrans 'n goeie rus nodig sou he 
voordat hy in staat sou wees om weer op die 
Boere linie toe te tas en dat hy, Botha, horn dus 
die weelde kon veroorloof om op sy gemak 



1 Vgl. K.G. 340 (vii) p. 169. 



maatreels te tref vir die beveiliging van die 
Boere se regterflank. 2 

In die geloof is hy gesterk deur die bevindings 
van 'n sterk Boere mag van 1,000 man wat hy op 
14 Feb. 1900 onder leiding van kmdte. David 
Joubert en C. J. de Villiers oor die Tugela 
gestuur het om Swartkop en die ander stellings 
wat hy teenoor Vaalkrans en Potgietersdrif wou 
beset (Mt. Alice en Spearman's Hill), te 
inspekteer. 3 

Hulle het tot verby Burn-Murdoch se kamp 
gegaan, die koppe en rante oorkant die Tugela 
kruis en dwars gery en die aand by hul 
terugkoms aan Botha gerapporteer dat hulle 
etlike massagrafte op die terrein aangetref het 
waarin soldate weggele is wat tydens die slag by 
Vaalkrans aan hul wonde beswyk het, asook baie 
enkelgrafte waarin offisiere begrawe is. Op een 
plek was daar nie minder as 45 grafte van 



3 Vgl. Leyds 716, Telegram no. 78 d.d. 14 Feb. 1900 en 
K.G. 340 (vii) pp. 169 en 219. 

3 Leyds 716, Telegramme nos. 25 en 78 d.d. 14 Feb. 1900; 
K.G. 340 (vii) pp. 169 en 219; en Preller 11, p. 14. 



offisiere nie. Die enigste Britse troepe wat hulle 
tussen die Groot en Klein Tugela aangetref het, 
was perderuiters en brandwagte." 

Die rapport aangaande die talle grafte wat die 
patrollie oorkant die Tugela aangetref het, het 
Botha tot die oortuiging gebring dat Buller met 
sy leer in die eerste plek na Chievely toe 
padgegee het omdat hy sulke ontsettende verliese 
in die gevegte aan die Bo-Tugela gely het, en dat 
daar geen gevaar was dat hy by Colenso of in die 
omgewing daarvan tot die aanval sou oorgaan 
voordat sy leer geleentheid gehad het om deeglik 
van sy wonde te herstel nie. Daar was dus, so het 
Botha geoordeel, geen dringende noodsaak om 
die burgermag aan die Bo-Tugela onmiddellik na 
Colenso te verskuif nie. Eers wou hy die hoogtes 
wat op die suidelike oewer van die Tugela 
teenoor Vaalkrans en Brakfontein gele het, met 
'n sterk Boere mag beset en dit daardeur vir 
Burn-Murdoch en Buller onmoontlik maak om 
weer na sy regterflank toe op te ruk/ Eers daarna 



4 Leyds 716, Telegramme nos. 52 en 77 d.d. 15 Feb. 1900. 

5 Ibid., Telegram no. 52 d.d. 15 Feb. 1900. 



- wanneer sy regterflank behoorlik beskerm was 
deur 'n mag wat tewens Buller se krygsmag in 
die linkerflank kon aantas wanneer nodig - wou 
hy die burgers wat nie meer aan die Bo-Tugela 
nodig sou wees nie, na Colenso stuur om teen 'n 
aanval van die Engelse in Meyer se sektor te 
help waak. 

Op 'n krygsraads vergadering wat die oggend 
van 15 Feb. 1900 gehou is, is Botha se plan om 
die Tugela onmiddellik oor te steek en die 
hoogtes aan die oorkant daarvan met 2,000 man 
te beset egter op die lange baan geskuif. Die 
verskillende krygsoffisiere wou 'n voorstel wat 
genl. Botha en genl. De Villiers van die Oranje- 
Vrystaat in die verband ingedien het, nie aanvaar 
nie, aangesien daar 'n groot gebrek aan water op 
die terrein oorkant die rivier was en die gras 
bowendien totaal deur Buller se groot leer 
vertrap was. Die krygsraad het dus op voorstel 
van kmdt. Prinsloo van Carolina besluit om met 
die besetting van die terrein te wag totdat daar 
voldoende voorsiening gemaak sou wees vir 
waterkarre, watervate en wat verder op die ter- 



rein nodig was, en daar tewens twee groot 
stewige ponte - een by Meuldrif en een by 
Pontdrif - aangele sou wees ten einde aan die 
burgermag op die suidelike oewer 'n goeie 
verbinding met die noordelike oewer te verskaf. 
Eers dan kon die hoogtes oorkant die Tugela 
deur 2,000 man beset word. 6 

Vir die Boere was dit 'n baie gelukkige 
beslissing. Immers alle strydkragte was op die 
tydstip dringend naby Colenso nodig waar Buller 
se leer intussen met sy opmars begin het. 

2. Die opmars na Hussar Hill 

Vroeg die oggend van 14 Feb. 1900 het die 
Britse leer in beweging gekom en in die rigting 
van Hussar Hill begin opruk soos Buller hulle 
beveel het. Voor was afdelings van Dundonald 
se berede brigade en 'n hele ent agtertoe het die 
voetvolk gevolg - in eindelose lang linies, aan 
elke kant deur sterk berede afdelings beskerm. 
Warren se divisie was links met Barton se 
brigade op sy linkerflank, die van Coke in sy 



Ibid. 



sentrum en die van Wynne op sy regterflank. 
Regs van hulle het Lyttelton se divisie getrek 
met die brigade van genl. Hildyard langs die van 
genl. Wynne en genl. Norcott se brigade op die 
regterflank. 

Toe die Boere die kakies bemerk, het hulle 
dadelik met 'n drietal kanonne op hulle begin 
vuur in die hoop om hul voortgang te vertraag 
totdat daar genoeg versterkings van Hlangwane 
af sou kon opdaag om die swak Boere voorpos 
op en by die kop met die verdediging van die 
kop te help. Die paar Boere veldstukke is egter 
spoedig deur die oormag swaar Britse artillerie 
op Gun Hill die swye opgele en die Britse 
opmars het dus ongerep voortgegaan. Ook die 
skerp geweervuur wat die swak Boere voorpos 
op die ruitery in die voorhoede geopen het, het 
nie veel indruk op Dundonald se manne gemaak 
nie. Hulle het van hul perde afgespring en, in die 
rug gesteun deur die maxim battery, dit vir die 
klompie Boere so warm gemaak dat hulle weldra 
moes terugvlug na 'n sloot wat Hussar Hill met 



Hlangwane verbind het. Teen 8.30 vm. was die 
Engelse dus volledig in besit van die kop. 

In die sloot het die terugvallende burgers 
aansienlike versterkings aangetref wat van 
Hlangwane gekom het om hulle te help, en van- 
uit die sloot het die koeels dan ook spoedig weer 
op Hussar Hill gereen ten einde te belet dat die 
Engelse verder na Hlangwane toe opruk. Toe dit 
egter blyk dat die Engelse wat, agter die baie 
klippe op Hussar Hill genestel, die skerp vuur 
beantwoord het, nie van plan was om op 
Hlangwane toe te tas nie, het die burgers die 
vuur gestaak en besluit om Hussar Hill maar prys 
te gee. Hulle was immers nie sterk genoeg om dit 
te herower nie en die vyand op die kop het sulke 
goeie dekking gehad dat die geskiet van die 
burgers 'n blote verspilling was van ammunisie - 
iets wat skaars begin word het en wat die Boere 
dus nie kon bekostig om te vermors nie. Trouens 
reeds etlike male is hulle gevra om versigtig met 
hul ammunisie om te gaan en geen skoot 
onnodig af te vuur nie. Hussar Hill is gevolglik 
sonder verdere weerstand van die kant van die 



Boere deur die 5de divisie beset terwyl die 
berede troepe ooswaarts geswenk het om die 
terrein langs die Bloukransrivier van die vyand 
te gaan suiwer. 7 

3. Versterking van genl. Meyer se 
krygsmag 

Die berig van die Engelse aantog het soos 'n 
veldbrand versprei. Genl. Meyer en ook regter A. 
F. Kock het egter nie besef dat Hlangwane nie 
die Engelse se onmiddellike doelwit was nie. 
Toe hulle die massas troepe die oggend uit hul 
kamp noordwaarts sien opruk, het hulle vas 
geglo dat Buller voornemens was om Hlangwane 
daardie oggend vanuit die suide aan te val. 



7 Du Cane, p. 232; Britse amptelike History of the War in 
South Africa, II, p. 437; Penning, De Oorlog in Zuid- 
Afrika, p. 522; Churchill, London to Ladysmith, pp. 383- 
384; Atkins, pp. 270-271; Staff Diary, Natal Army 
(aangehaal in Journal of the Principal Events, 2, p. 77). Die 
bewering van die Britse amptelike History of the War in 
South Africa dat die Boere met 'n 94-ponder-kanon op die 
troepe gevuur het, is onjuis. Die Boere het nl. op die 
tydstip nie oor 'n Long Tom in die gebied beskik nie, 
hoogstens oor 'n Houwitser. 



Meyer het dan ook onmiddellik na die Bosrant 
toe gery om persoonlik bystand aan sy 
veggeneraal in die sektor suid van die Tugela, C. 
E. Fourie, te gaan verleen en het regter Kock by 
die kanonne wat op die noordelike oewer van die 
Tugela was, agtergelaat. Voor sy vertrek het hy 
aan genl. Botha by Vaalkrans gesein dat dit lyk 
of die hele vyandelike mag in die rigting van 
Hlangwane uittrek en dat hy daarom persoonlik 
daarheen gaan. B 

Toe die Kommandant-generaal Meyer se 
telegram aan Botha sien, het hy dadelik aan 
laasgenoemde getelegrafeer: 

"Ik zie uit telegram van Genl. Meijer dat 
vijand met gansche macht op Boschkop wil 
stormen. Ik weet niet hoe sterk onze men- 
schen daar zijn. Zend toch alle mogelijke 
versterking daarheen. Spoed." 9 



Leyds 716, Telegramme nos. 24, 31 en 50 d.d. 14 Feb. 
1900. 
"K.G. 350 (i) p. 107. 



Die bevel was nie oorbodig nie, want Botha het 
op die tydstip nog nie besef hoe gevaarlik die 
toestand werklik was nie. Hy was druk besig om 
planne te beraam vir die besetting van die gebied 
aan die oorkant van die Bo-Tugela en het dus 
onmiddellik na die ontvangs van Meyer se 
telegram van die 12de - waarin meegedeel is dat 
Buller in die rigting van Meyer se stellings 
opgeruk het en gevra is of dit nie wenslik was 
om Long Tom aan Meyer te stuur nie" 10 - slegs 
enkele versterkings na sy wapenbroeder en 
mede-Volksraadslid begin stuur. 

Die eerste hiervan was 'n Franse veldkanon en 
100 Bantoes wat gebruik kon word om 
verskansings te help maak. Hierdie Bantoes is 
tydens die stryd aan die Bo-Tugela deur die 
Kommandant-generaal aan genls. Burger en 
Tobias Smuts afgestaan om hulle te help met die 
maak van loopgrawe, dog is met Buller se 
tydelike besetting van Hussar Hill op 12 Feb. 
deur die Kommandant-generaal teruggevra om 
aan die stellings in Meyer se sektor te werk, waar 



"betere slooten moeten gemaakt worden."" 
Hierdie versterkings het Botha op die 12de of 
13de laat opvolg deur nog 5 kanonne, nl. 'n 
Franse veldkanon, 'n vesting kanon (Long Tom), 
'n Krupp en 2 Pom-poms, asook 2 hand maxims 
en die deel van die kommando Heidelberg wat 
onder kmdt. Fanie Buys by Vaalkrans was. Buys 
moes volgens Botha se instruksies die stellings 
beset wat die kommando Ermelo vroeer by 
Colenso gehou het. Al hierdie versterkings - met 
uitsondering van die Heidelbergers - was vroeg 
die 14de by Colenso maar Long Tom kon die 
dag nog nie opgestel word nie. '* 

Daarby het Botha dit voorlopig gelaat. Die berig 
wat hy die 14de die oggend van genl. Meyer 
ontvang het en die instruksie van kmdt.-genl. 
Joubert na aanleiding daarvan, asook verdere 
berigte in verband met die stryd wat hy die dag 



" Sien Deel 3, hoofstuk 9 omliggend voetnotas 24 tot 26 



11 Sien Preller 11, p. 17; K.G. 350 (i) p. 102 en K.G. 340 
(vii),p. 219. 

12 Sien Leyds 716, Telegram no. 78 d.d. 14 Feb. 1900; 
K.G. 340 (vii) pp. 169 en 219; K.G. 350 (i) p. Ill; en 
Preller 41, p. 375. 



van Colenso ontvang het, het horn egter genoop 
om nog op die 14de ook aan die kommandante 
van Standerton, Rustenburg en Ermelo bevel te 
gee om onmiddellik na Meyer se stellings toe op 
te ruk ten einde dit te gaan help verdedig. | 

Kmdt. David Joubert wat in genl. S. W. Burger 
se plek oor die kommando's naby Trichardtsdrif 
bevel gevoer het en onder wie ook die Ermeloers 
geplaas was, was van oordeel dat hy nie sonder 
die kommando aan die Bo-Tugela sou kon 
klaarkom nie. Die burgers van Senekal was reeds 
'n dag tevore uit hul stellings aan die Bo-Tugela 
verwyder vir verplasing na die westelike front en 
as die Ermeloers ook sou moes weggaan, sou die 
Boere linie in die omgewing van Spioenkop 
volgens sy beskouing te yl beman wees om 'n 
Britse deurbraak in die gebied te belet. Hy het 
derhalwe teen die verskuiwing van die Ermeloers 
beswaar gemaak en aan genl. Botha gevra wat 
die bedoeling daarvan was, waarop laasge- 
noemde op die 14de aan horn geskryf het: 



"Wat ik bedoel in mijn brief van heden is dit: 
dat gij van daar minstens 600 man heden 
moet verzenden naar Colenso zoodat zij voor 
zonop nog daar aankomen. Het is niet juist 
noodig dat Ermelo Burgers moeten gaan, 
zoolang het 600 man is die aldaar blijven 
moeten tot de verwachte slag zal zijn 
afgeloopen; en als dit kan plaats vinden door 
een Commandantschap des te beter. Alle 
andere burgers zoowel die van O.V.S. als van 
Transvaal moeten zich nu dag en nacht gereed 
houden voor eenige oogenblikkelijke op- 
roeping."'* 

Al hierdie versterkings het egter nie van die Bo- 
Tugela vertrek nie. Genl. Botha het by nadere 
oorweging besluit dat in die lig van kmdt.-genl. 
Joubert se bevel om 'n sterk burgermag naby 
Trichardtsdrif in die omgewing van Venterspruit 
aan te hou ten einde teen omvleueling van die 
Boere stellings aan die westekant te waak, dit 
ongerade sou wees om soveel burgers van die 



13 Preller 11, p 27, Brief van Botha aan Kommandant, 
Standerton. 



1 Ibid., p. 26. 



Bo-Tugela af weg te neem. Op 15 Feb. 1900 het 
hy dus aan genl. Meyer gesein: 

"Wat van hier gezonden is, zijn Comdt. 
Ermelo met ongeveer zes tot zeven honderd 
man en Comdt. Buis met ongeveer 500 man. 
Dan verstond ik dat het lager van Comdt. Buis 
reeds was waar Ermelo lager vroeger stond. 
Verder gaf ik Cronje, Rustenburg, met zijn 
menschen last te vertrekken doch cancelleerde 
dit besluit weder daar Senekal, dat zijn 300 
man, verleden nacht opgeroepen werden naar 
Kolonie op te trekken." 15 

4. Lyttelton se beweging na 
moord kraal 

Dit was gou duidelik dat die Engelse nie van 
plan was om van Hussar Hill af dadelik reguit na 
Hlangwane toe op te ruk soos genl. Meyer 
aanvanklik gedink het nie. Reeds die wyse 
waarop hulle hul swaargeskut gedurende die 
middag op die heuwel opgestel het - waarheen 
Buller nou ook sy hoofkwartier verplaas het - 



het daarop gedui. Slegs 'n deel van die veldge- 
skut en 4 12-ponder-vlootkanonne is teen die 
noordelike en noordoostelike hange opgestel, 
van waar hulle nie alleen op Hlangwane nie maar 
ook op die hele Boere linie tussen Hlangwane en 
Groenkop losgebrand het. Die battery houwitsers 
het van Hussar Hill se suidwestekant af slegs 
vuur op Groenkop gespoeg en 2 5-duim-kanonne 
is aan die suidekant van die heuwel in posisie 
geplaas. Ten einde Hussar Hill aan die westekant 
deeglik te bewaak, het Warren 'n deel van sy 
troepe weswaarts laat oopsprei tot oos van die 
pad na Colenso en hulle hulle daar laat 
ingrawe." 1 

Nadat die 5de divisie Hussar Hill en die streek 
ten weste daarvan beset het, het dit vinnig 
duidelik geword wat die Engelse se mikpunt 
was. Dundonald het sy berede brigade wat nie 
meer op Hussar Hill nodig was nadat die 5de 
divisie dit beset het nie, regs laat swaai met 



Preller 13, Telegram kopieboek B, p. 2. 



15 Britse amptelike History of the War in South Africa, II, 
p. 438. 



Bloukransrivier af om die pad skoon te maak vir 
die 2de divisie wat die berede troepe gevolg het. 

Van Hlangwane af het Meyer 'n goeie blik op 
die Britse bewegings gehad. Toe hy bemerk dat 
die vyand van Hussar Hill af nie noordwaarts na 
Hlangwane opruk nie maar ooswaarts na sy 
linkerflank, het hy geweldig geskrik en benoud 
aan die Kommandant-generaal gemeld dat die 
vyand sy veglinie so ver ooswaarts uitrek "dat 
het bijna niet mogelijk is alle posities hier op te 
houden en vijand vooruitgang langs Blaauw- 
krans af te stoppen." 17 Daarop het die Komman- 
dant-generaal dringend aan genl. Botha gevra 
wat hy, Botha, kon doen om die vyand te help 
keer, of moes die Boere mag aan die Tugela ook 
soos genl. Piet Cronje se krygsmag omvleuel 
word?' 8 'n Rukkie later het Meyer berig dat die 
hele Britse krygsmag met waens en perderuiters 
langs die Bloukransrivier af trek, klaarblyklik 
om daar erens skuiling te neem, en dat Long 
Tom wat saam met 'n paar ander kanonne van 



die Bo-Tugela af aan horn gestuur is, nog nie 
vuur gereed was nie. " 

Genl. Meyer het dadelik maatreels getref om 
Lyttelton se opmars na sy linkerflank te stuit. Hy 
het 'n dringende oproep op hoofkmdt. Prinsloo 
gedoen om horn met 1,000 man te kom help 30 en 
vervolgens uit die burgers waaroor hy op 
Hlangwane en naby Colenso beskik het, "een 
geheel nieuw commando" saamgestel om in 
samewerking met die klompie burgers wat op sy 
linkerflank was, die vyand terug te skiet. Sterk 
kon die kommando nie gewees het nie. Trouens 
hy kon dit nie waag om sy stellings op 
Hlangwane en naby Colenso veel te verswak nie 
want dan sou die vyand in staat wees om met 'n 
frontaanval by Colenso deur die Boere linie te 
breek. Die "nuwe" kommando wat volgens Du 
Cane ook van 'n paar kanonne vergesel was, het 
horn egter goed van sy taak gekwyt. 2 ' Sy 



l7 K.G. 340 (vii), p. 238. 

18 Leyds 716, Telegram no. 51 d.d. 14 Feb. 1900. 



19 Ibid., Telegram no. 53 d.d. 14 Feb. 1900. 

20 Leyds 716, Telegram no. 85 d.d. 14 Feb. 1900. 

21 Ibid., Telegram no. 86 d.d. 14 Feb. 1900; Du Cane, p. 

233. 



voorhoede, bestaande uit burgers op die Boere 
linkerflank, het die Britse troepe dadelik onder 
die lood gesteek toe hulle Moordkraal nader en 
hul voortgang ernstig belemmer. Laat die 
middag het Meyer die volgende verslag oor die 
geveg aan pres. Kruger gesein: 

"Wij vechten nu al reeds tot onder aan 
Blaauwkrantz rivier. De vechtlinie is zoo 
uitgestrekt dat wij maar met een gering aantal 
burgers de vijand kunnen bestrijden daar het 
gevecht plaats vindt geheel en al buiten onze 
posities en de posities moeten ook bemand 
blijven aangezien de vijand die reeds 
bombardeert. Geen versterking nog 
opgedaagt. Wij hopen dat de Heer ons ook 
ditmaal zijn zegen zal schenken opdat wij ook 
ditmaal die overwinning behalen." 22 

Die weerstand wat die Boere aan die voorhoede 
van Lyttelton se divisie - die bataljon King's 
Royal Rifles - gebied het, het Buller laat skrik. 
Hy het, aangesien die Boere hulle goed in die 



slote van en ruigtes langs die oostelike sytakke 
van Gombaspruit versteek het, geen benul gehad 
van hoe swak die mag was wat op sy divisie 
gevuur het nie en het ernstig gevrees dat daar 
duisende burgers die troepe le en inwag het, 
gereed om hulle op die regte moment te 
omvleuel en af te sny. Dit sou 'n ramp afgee wat 
al sy planne kon verongeluk. Hy het nl. nog geen 
magtiging van lord Roberts ontvang om weer tot 
die aanval oor te gaan nie en as 'n ramp weer sy 
leer sommer aan die begin van sy opmars sou 
moes tref, sou hy die vergunning ook nooit kry 
nie. Gevolglik het hy besluit om die opmars 
langs Bloukransrivier af te staak totdat hy meer 
sekerheid oor die sterkte van die Boere in die 
gebied kon kry. Laat die middag het hy sy 
voorhoede dus gebied om die geveg af te breek 
en tot op 'n veilige af stand van die Boere af 
terug te val." 

Lucas Meyer het gejuig. Hy was onder die 
indruk dat sy burgers die Britse aanval op die 



Leyds 716, Telegram no. 71 d.d. 14 Feb. 1900. 



73 Britse amptelike History of the War in South Africa, II, 
p. 438; Times History, III, p. 498. 



swak besette Boere stellings afgeslaan het en het 
dan ook opgetoe die aand aan pres. Kruger 
gerapporteer: 

"Wij hebben alweer een groote reden tot 
dankbaarheid aan den God onzer vaderen, die 
ons ook weder vandaag op een wonderbare 
wijze heeft geholpen. Juist met zonsonder- 
gang trok de vijand terug met al zijn 
grofgeschut. Onze mannen die zeer afgemat 
en vermoeid waren, kon den vijand niet 
vervolgen, omdat het te laat was en zij ook 
maar blij waren dat de vijand terugtrok. Het is 
bijna ongelooflijk dat zoo een groote macht 
terugdeinsde voor zoo een geringe macht als 
wij. De reden waarom wij geen groot 
commando in het veld konden brengen, is 
deze: De vijand viel geen een onzer posities 
aan, ook niet Boschrand, maar trokken met de 
Blaauwkrantzrivier af. Wij waren toen 
verplicht niet alleen onze posities te bewaken, 
maar ook een geheel nieuw commando 
optemaken om den vijand op zijn nieuw 



vechtterrein te bestrijden. Slechts 3 onzer 
mannen licht gewond." 24 

Teenoor die Kommandant-generaal wat meer 
besonderhede oor die "klinkende" Boere oorwin- 
ning verlang het, moes hy egter bely dat hy nie 
seker was dat die vyand wel "de geheele slag veld 
hebben opgegeven."" 

Spoedig was dit dan ook duidelik dat die Engelse 
troepe niks anders gedoen het as om hulle op die 
Boere se linkerflank tot buite trefafstand te 
verwyder nie. Van 'n ontruiming van die slag- 
veld was daar geen sprake nie en reeds 
gedurende die nag het die 4,7-duim skeeps 
kanonne wat op Gun Hill was, skielik bomme 
oor die agterste helling van Hlangwane begin 
strooi, waar volgens verslae van die Britse 
Inligtingsdiens 'n Boere laer gestaan het." 



24 Leyds 716, Telegram no. 86 d.d. 14 Feb. 1900. 
23 K.G. 341 (i) p. 33. 

26 Britse amptelike History of the War in South Africa, II, 
p. 438. 



5. Genl. Meyer se verdedigings 
maatreels, 15-16 feb. 1900 

Met die aanbreek van die oggend van 15 Feb. 
1900 kon genl. Meyer die Britse troepe duidelik 
sien, ingegrawe in 'n lang, aaneenlopende linie 
wat van Hussar Hill af tot op 'n doring rug naby 
Moordkraal uitgestrek het. Hy het die sterkte van 
die Britse mag op grond van die grootte van hul 
kampe op tussen 30,000 en 40,000 man geskat, 
die troepe aan die Klein Tugela inbegrepe. 
Geleentheid om hulle te verdryf, het hy aan pres. 
Kruger gesein, was daar nie. Hussar Hill, waarop 
die vyand sy kanonne geplaas het, was so 
gevorm en so gelee dat dit nie met welslae 
bestorm kon word nie. Dit was "een eentoonig 
rond oploopende heuvel zonder eenige positie of 
beschutting voor hem die stormen moet." Daarby 
het die vyand oor soveel soldate beskik dat hulle 
in een nag meer as genoeg slote kon grawe en 
skanse kon bou om hulle deeglik te beskerm. Vir 
Meyer was dit duidelik dat die Engelse van plan 




Genl. C. E. Fourie 



was om Hlangwane in besit te neem. Dit het wel 
nie gelyk of hulle voornemens was om 
onmiddellik op die Boere stellings toe te tas nie 
maar dat 'n aanval nie ver was nie - so het hy die 
Kommandant-generaal verseker - was ook 
duidelik. Die Engelse het tremens die hele dag 
deur 'n stadige bombardement op al die Boere 
stellings tussen Hlangwane en Groenkop onder- 
hou, klaarblyklik om die Boere af te mat. 27 

Al wat Meyer onder die omstandighede kon 
doen, was om horn op defensiewe optrede voor 
te berei en om met die oog daarop die stellings 
wat deur die vyand bedreig is, soveel te versterk 
as wat enigsins in sy vermoe was. Van die twee 
dae wat Buller horn gegun het om dit te doen, het 
hy en sy veggeneraal egter nie goed gebruik 
gemaak nie. Die gevolg was dat toe die Britse 
aanval op 17 Feb. 1900 in alle erns begin het, 
daardie bedreigde stellings nog steeds baie swak 
beset was. Daarvoor was net twee mense 



aanspreeklik: Lucas Meyer en sy veggeneraal C. 
E. Fourie. 

Die Britse opmars van die 14de en veral die 
wyse waarop die troepe die oggend van die 15de 
versprei was, moes Meyer en Fourie se aandag 
gevestig het op die groot gevaar dat Buller die 
stellings wat die Boere ten suide van die Tugela 
beset gehad het en wat almal front na die suide 
gemaak het, aan die oostekant kon omvleuel met 
die doel om dit onder 'n kruisvuur vanuit die 
suide en die ooste te bring en die Boere linie 
onder die kruisvuur weswaarts op te rol. Ook die 
enigste beweging wat die troepe op die 15de 
gewaag het - toe Lyttelton sy regtervleuel nog 'n 
myl verder ooswaarts uitgestoot en Moordkraal 
asook 'n rantjie ten noordweste daarvan beset 
het 2B - het daarop gedui. Die regterflank van die 
Britse infanterie linie het immers nou ver verby 
Groenkop - die eindpunt van die Boere 
loopgrawe tussen Hlangwane en Groenkop- 
uitgestrek, terwyl die Britse berede troepe op die 



27 Sien Leyds 716, Telegramme nos. 11 en 27 d.d. 15 Feb. 
1900; K.G. 341 (i) p. 105; en Britse amptelike History of 
the War in South Africa, II, pp. 438-439 en 647-648. 



8 Vgl. Britse amptelike History of the War in South 

regterflank van die voetvolk reeds teenoor 
Cingoloberg gele het. 

Wat Meyer en Fourie dus in die eerste plek moes 
gedoen het, was om 'n Britse omvleuelings 
poging toe probeer dwarsboom; en om dit reg te 
kry, moes hulle al die hoogtes op die linkerflank 
van die Boere stelling baie sterk laat beset het, 
veral Cingolo, Groenkop en die deel van Monte 
Cristo wat tussen Groenkop en Cingolonek gele 
het. Die burgers wat die hoogtes moes beskerm, 
moes dan front na die ooste maak om enige 
aanval vanuit die rigting af te slaan. Dit kon 
maklik gedoen gewees het en as dit gedoen is, 
kon Buller se aanval vanuit die ooste 
teruggeslaan gewees het, sy groot oormag ten 
spyt. 

Genl. Meyer, die algemene bevelvoerder, en sy 
veggeneraal, Fourie aanvoerder van die burgers 
suid van die Tugela, was egter nie met veel 
militere vernuf bedeel nie. Hulle het skynbaar 
nie begryp dat die Engelse hulle kon en wou 
omvleuel nie. Al waarvoor hulle gevrees het, 
was nog 'n Britse frontaanval vanuit die suide 



oor die lengte van die hele linie wat deur die 5de 
en 2de divisies gevorm is. Die Britse troepe het 
immers in een reguit linie met front na die 
noorde teenoor die Boere stellings gele en die 
twee Boere aanvoerders kon blykbaar nie insien 
dat die oostelike punt van die linie kon ombuig 
en die Boere stellings van die oostekant af kon 
aanval nie. Daarom het hulle slegs hul eie linie 
verder ooswaarts langs die Tugela af uitgerek tot 
by die samevloeiing van die Tugela - en 
Bloukransrivier met die doel om aan 'n 
frontaanval vanuit die suide die hoof te bied. 29 
Die feit dat die Engelse die hele Boere linie van 
Hlangwane in die weste tot by Groenkop en 
Cingolo in die ooste gebombardeer het, het hulle 
ongetwyfeld onder die indruk gebring dat die 
Engelse voornemens was om oor die hele bree 
front op die Boere stellings af te storm en dat die 
swaartepunt van die aanval teen Hlangwane en 
die loopgrawe tussen Hlangwane en Groenkop 
gerig sou wees. Gevolglik het Meyer en Fourie 



" 9 Leyds 716, Telegram no. 27 d.d. 15 Feb. 1900; vgl. ook 
Du Cane, pp. 228-229. 



dit nie eers die moeite werd geag om Cingolo en 
Monte Crista te laat beset voor na die aankoms 
van versterkings van die Bo-Tugela af nie. 
Tremens genl. Fourie het die stellings so veilig 
geag dat hy sy hoofkwartier - "Fourie se skuilte" 
soos die Soutpansbergers dit genoem het - agter 
'n koppie in die omgewing van Cingolo opgerig 
het, en Fourie was, volgens 'n lid van die 
Soutpansberge kommando, iemand wat horn nie 
onnodig in 'n gevaarlike omgewing sou vestig 
nie. 30 

Cingolo is dan ook eers op 16 Feb. 1900 beset en 
wel deur burgers van die Heidelberg kommando 
onder kmdt. S. B. Buys wat van genl. Botha by 
hul vertrek van die Bo-Tugela af instruksies 
gekry het om die stellings aan die noordelike 
oewer van die Tugela te beset wat voorheen deur 
die kommando Ermelo bewaak was."" Buys, 
wie se kommando 500 man sterk was, het met 
slegs 'n luttele 200 man op Cingolo - 'n ruig 



begroeide berg van oor die 2 myl lank - gaan 
stelling neem. Meyer en Fourie was egter onder 
die indruk dat hy die berg met 500 man bewaak 
het. 32 Wat van die ander 300 man van Buys se 
kommando geword het, is onbekend. 

Nadat sy manskappe op die berg was, het Buys 
tot die oortuiging gekom dat hy oor te min 
burgers en ook oor te min ammunisie by horn 
beskik het om dit doeltreffend teen die 
vyandelike oormag te verdedig. Dit was die 
eerste maal dat hy en sy burgers met die 
bosagtige wereld kennis gemaak het en na 'n 
inspeksie van die terrein het hy volgens sy eie 
getuienis - wat nogtans nooit weerle is nie - 
probeer om met een van die generaals, Meyer of 
Fourie, in aanraking te kom om die toestand met 
die te bespreek, egter sonder sukses. Hulle was 
nerens te kry nie. Ook het sy herhaalde aanvrae 
om meer ammunisie niks opgelewer nie." 



30 Sien L. E. Krause (in Preller 80), p. 100. 

31 Sien pp. 402-403 hiervoor, asook K.G. 340 (vii) p. 219 
en Preller 13, Telegram kopieboek B, p. 2. 

In die tussentyd het genl. Meyer besluit om die 
stellings op die suidelike oewer van die Tugela te 
versterk en het hy met die oog daarop aan kmdt. 
H. C. J. van Rensburg van Soutpansberg bevel 
gegee om die Tugela met 100 man oor te steek 
en horn by genl. C. Fourie te gaan aanmeld, wat 
die bevel op die suidelike oewer gevoer het. 

Die kommando het baie vroeg die oggend van 
die 16de vertrek, die voetbrug agter Hlangwane 
oorgesteek en langs 'n spruitjie by Fourie se 
skuilte afgesaal. Op bevel van genl. Fourie het 
hulle die dag daar gebly maar toe die skemer die 
aand toeslaan, het hy hulle beveel om dadelik na 
Cingolonek te trek waar hulle moes oornag. 
Voor dagbreek die volgende oggend moes hulle 
egter sorg dat hulle op die buitenste rand van die 
kruin van Cingolo was waar hulle 500 
Heidelbergers sou aantref en van waar hulle die 
vyandelike bewegings moes dophou en gereeld 
rapport daaroor moes doen. Hulle sou daar vroeg 
die volgende oggend - die 17de - versterk word 



deur nog 'n kommando van 700 man en ook 
voldoende slagvee ontvang. 34 

Krause, een van die lede van die kommando wat 
glad nie seker was dat Cingolo nie reeds in die 
hande van die vyand was nie, het daarop 'n paar 
vrae aan Fourie gestel, wie se antwoorde hier 
weergegee word omdat dit duidelik aantoon dat 
Fourie glad nie op hoogte was van die toestand 
op Cingolo - deur Krause per abuis Monte Cristo 
genoem - nie. 

Toe Krause die moontlikheid opper dat die 
vyand reeds op Cingolo was, het Fourie horn nog 
eens verseker dat kmdt. Buys in voile besit van 
die berg was met 500 man en daaraan toegevoeg 



34 Sien manuskrip van L. E. Krause (in Prellervers. 80), pp. 
99-103. Volgens Krause sou Fourie gese het dat die 
versterking sou bestaan uit 700 man van die kommando 
Middelburg. Dit is moontlik 'n vergissing. Die Mid- 
delburgers was immers op die stadium reeds op en om 
Groenkop (vgl. o.a. Weeber, Op die Natalse Front, p. 
168), deur Weeber verkeerdelik "die Bosrant" 
(Hlangwane) genoem. Meyer en Fourie het egter wel te 
eniger tyd die kommando Ermelo, 600-700 man sterk, van 
die Bo-Tugela af verwag. 



dat hy die noukeurigste rapporte van horn oor die 
vyand se doen en late ontvang het, en dat die 
vyand op geen punt naby die plek is nie. "En 
moreoggend vroeg" - so gee Krause, Fourie se 
woorde weer - "Kry u groot versterkings; en as 
die vyand in baie groot getalle sou aanval, ek het 
baie manskappe hier wat julle in 'n baie kort 
tydjie kan bereik." 

"Generaal," was Krause wat die vrede nog nie 
vertrou het nie, se antwoord, "was u self oor die 
terrein? Is daar enige poging aangewend om die 
plek te verskans of selfs om klein skansies op te 
rig?" 

Hierop moes genl. Fourie erken dat hy 
persoonlik nog nooit op Cingolo was nie, 
"maar", het hy bygevoeg, "dit is soos ek gese het 
en jy kan my woord daarvoor neem". 

Van Rensburg en sy 100 man is daarop voort na 
Cingolonek. Hulle was glad nie gerus nie maar 
het tog oortuig gevoel dat hulle, die 500 
Heidelbergers en die 700 man wat vroeg die 
volgende oggend sou aankom om hul geledere te 



versterk - 'n krygsmag van 1 300 man altesaam 
- in staat sou wees om hulle teen die vyand te 
handhaaf. 

Die aand en voornag het hulle in gehoor- 
saamheid aan genl. Fourie se bevel op 
Cingolonek gerus en vroeg die oggend van die 
17de in twee afdelings van 50 man elk na 
Cingolo self opgeruk. Voor daglig was die eerste 
afdeling op hul plek aan die kant van die kruin - 
die burgers baie honger, want die slagvee wat 
aan hulle beloof is, het nog nie opgedaag nie en 
slegs enkele persone het 'n bietjie beskuit, 
biltong, blikkiesvleis en koffie in hul saalsakke 
gehad. Die res was totaal sonder kos en kon dus 
vir hulle geen ontbyt maak nie. Op die voorkruin 
het hulle kmdt. Buys en 'n paar manskappe 
aangetref. Van horn moes hulle toe tot hul 
ontnugtering verneem dat hy nie oor 500 man 
beskik het soos genl. Fourie hulle ingeprent het 
nie maar oor skaars 150, en dat van die getal baie 
min ooit op die berg was of geweet het hoe dit 
lyk. Buys het daaroor egter nie besonder ontsteld 



gelyk nie want hy het dit nie waarskynlik geag 
dat die vyand Cingolo ooit sou aanval nie. 

Diep geskok, het die Soutpansbergse komman- 
dant dadelik rapport aan genl. Fourie oor die 
toestand gestuur en by horn daarop aangedring 
om onverwyld die beloofde slagvee en veral die 
700 man versterking na die berg toe te stuur. 35 

Toe Buller op die 17de met sy aanval begin het, 
was Cingolo dus deur minder as 300 burgers 
beset - nl. minder as 200 Heidelbergers en 100 
Soutpansbergers - en nie deur 1,300 soos genl. 
Fourie in die vooruitsig gestel het nie. 

Die ander Boere kommando's ten suide van die 
Tugela het as volg stelling geneem: Middelburg 
op Groenkop en die res van die burgers - 
bestaande uit afdelings van Swaziland onder 
kmdt. Chris Botha, Krugersdorp onder vk. J. 



33 L. E. Krause (in Prellervers. 80), p. 103. Krause se 
manuskrip is in Engels geskrywe. Aangesien hy en Fourie 
egter Afrikaans gepraat het, gee ons die gesprek wat hy 
met Fourie gevoer het in Afrikaans weer en nie in Engels 
soos deur horn opgeteken nie. 



Kemp en Boksburg onder vk. A. J. Dercksen - in 
die loopgrawe wat met front na die suide tussen 
Hlangwane en Groenkop uitgehaal was. Op 
Hlangwane self was die kommando Bethal." 

In die posisies suid van die Tugela het die Boere 
oor slegs enkele kanonne beskik. Penning en 
Wilson maak melding van slegs 3 Boere 
kanonne; Du Cane van 4 kanonne en 2 maxims 
as volg gestasioneer: 2 kanonne op Hlangwane, 2 
Krupps en 'n maxim op Groenkop en 'n maxim 
op Platkop tussen Hlangwane en Monte Cristo; 
en Nierstrasz van 3 kanonne en 3 maxims as 
volg geplaas: Op Hlangwane 'n Krupp en 'n 
maxim, en op Groenkop, Platkop en Monte 
Cristo 'n Creusot veldkanon, 'n Krupp en 2 



36 Vgl. Barnard, p. 123 en p. 396 hiervoor. Volgens Du 
Cane was tot 14 Feb. op Hlangwane die kommando 
Wakkerstroom en tussen Hlangwane en Monte Cristo dele 
van die kommando's Standerton, Bethal, Middelburg, 
Swaziland en Krugersdorp aanwesig terwyl op Cingolo 'n 
wag van Swazilanders en Middelburg ers geplaas was. Dit 
kom egter nie ooreen met die gegewens in die amptelike 
dokumente van die Boere nie. 



maxims. 37 Ook die Britse amptelike History of 
the War in South Africa vermeld dat daar slegs 3 
Boere kanonne ten suide van die Tugela was: een 
op die noordelike hang van Hlangwane, 'n 
tweede enigsins noord van Groenkop en 'n derde 
wat gedurende die nag van die 16de op 
Hlangwane geplaas is." 5 Daar kan dus aange- 
neem word dat die Boere op die suidelike oewer 
van die Tugela ten tyde van die Britse aanval oor 
slegs drie kanonne en twee of drie hand maxims 
beskik het, wat egter ook deur die kanonne op 
die noordelike oewer, waaronder 'n Long Tom, 
ondersteun kon word. 

6. BULLER SE OPTREDE, 15-16 FEB. 1900 

Ten spyte daarvan dat sy leer reeds teen die aand 
van 14 Feb. 1900 gereed gele het vir die aanval 
op en omvleueling van Meyer se stellings en dat 
lord Roberts op die 15de aan horn die groen lig 



37 Penning, De Oorlog in Zuid-Afrika, p. 522; Du Cane, pp. 
228 en 232; Nierstrasz, II band 3, p. 778; en Wilson, With 
the Flag, p. 449. 

38 Britse amptelike History of the War in South Africa, II, 
pp. 437 en 443. 



gegee het om via Hlangwane na Ladysmith toe 
deur te druk, het Buller nog twee voile dae 
gewag voor hy tot die aanval oorgegaan het. Hy 
het die klimaat te uitputtend warm vir sy troepe 
geag en wou eers toereikende hoeveelhede water 
laat aanvoer om te voorkom dat die soldate in die 
barre streek waarop hulle hulle tussen 
Bloukransrivier en Gombaspruit bevind het, van 
dors versmag. Die water is van Chievely af per 
ossewa na die troepe stellings aangekarwei in 
tenks van 200 gallon elk wat genl. Barton in 
Pietermaritzburg laat opkommandeer het toe dit 
vir horn duidelik geword het dat Buller se leer 
besig was om van die Bo-Tugela af na Colenso 
terug te keer." 

Nog 'n oorsaak van Buller se traagheid om tot 
die aanval oor te gaan, was dat hy bang was dat 
die Boere wat sy leer reeds drie maal 
teruggeslaan het, weer die een of ander slagyster 
vir horn gestel gehad het. Selfs nadat hy op 14 
Feb. 1900 berig ontvang het van kol. E. C. 
Bethune - wat die Benede-Tugela vanuit 



'Ibid., p. 441. 



Greytown gepatrolleer het en moes waak teen 
Boere aanvalle op Buller se regter vleuel - dat 
Bethune se patrollies in beheer was van al die 
driwwe in die Tugela ten ooste van laasge- 
noemde se samevloeiing met Bloukransrivier 40 
was Buller nog nie seker dat dit veilig was om op 
die vyandelike linkerflank toe te tas nie. Hy was 
inteendeel so bang dat hy selfs huiwerig was om 
aan genl. Lyttelton, wie se divisie op die Boere 
by Cingolo moes toeslaan, vergunning te verleen 
om die gebied aan en oorkant Gombaspruit te 
gaan verken - 'n gebied wat vir die Engelse 
onbekende terrein was. 

Toe Lyttelton om 11.20 vm. die 15de aan Buller 
laat weet het dat hy 'n sterk patrollie, oor 'n 
redelik bree front versprei, in die rigting van die 
spruit wou stuur ten einde die Boere te dwing om 
op die troepe te skiet en daardeur die ligging van 
hul stellings te verraai, het Buller dadelik koue 
water op sy plan gegooi in plaas van horn aan te 
moedig. Hy moes, so het Buller geantwoord, tog 
uiters versigtig wees en vooraf baie goeie 



verkenningswerk laat doen voordat hy sy troepe 
in enige gevegte oorkant Gombaspruit laat 
beland. As hy die onderneming moeilik geag het, 
moes hy dit liewers glad nie aandurf nie. 
Trouens "We are holding a large number of 
Boers off Ladysmith, which is, after all, all we 
can expect to do."*' 

Die gevolg was dat Lyttelton se troepe op die 
dag toe hulle Cingolo sonder enige weerstand 
kon beset het - die Heidelbergers was nl. toe nog 
nie op die berg nie - doodstil in die son gele en 
bak het en net hul linie 'n myl verder ooswaarts 
uitgerek het. Hulle het hulle origens vergenoeg 
net te sit en kyk hoe die Britse bomme oor die 
gebied wat deur die Boere beset was, ontplof. 

Reeds onmiddellik nadat hy Hussar Hill beset 
het, het Buller se artilleriste hulle nl. daarop 
toegele om die Boere met 'n aanhoudende 
bombardement te demoraliseer. Daarmee is die 
nag van die 14de begin toe die Britse geskut wat 



' Ibid. 



Britse amptelike History of the War in South Africa, II, 
p. 439. 



op Gun Hill was, op Hlangwane losgebrand het. 
Met daglumier die 15de, toe dit lig genoeg was 
om te sien, het die swaargeskut op Hussar Hill 
ook begin te vuur en die hele dag lank is 
Groenkop, Monte Cristo, Cingolo en die Boere 
loopgrawe tussen Groenkop en Hlangwane aan 
'n gestadige bombardement van 72 Britse 
kanonne onderwerp, t.w. 'n 6-duim-kanon, 3 4,7- 
duimkanonne van die vloot, 6 12-ponder- 
skeepskanonne en 6 bergkanonne wat op Gun 
Hill geposteer was, en 4 5-duim-kanonne (2 
waarvan op die 15de aangekom het), 4 12 
ponder-vloot kanonne, 6 houwitsers en 42 
veldkanonne wat op Hussar Hill gestaan het. Die 
Boere artilleriste het die vuur beantwoord met 2 
veldkanonne en 'n Pom-pom. 42 



42 Vgl. Wilson, With the Flag to Pretoria, II, p. 449; Britse 
amptelike History of the War in South Africa, II, p. 437; en 
Penning, De Oorlog in Zuid-Afrika, pp. 522-523. Die 
bewering van die Britse amptelike History of the War in 
South Africa dat een van die Boerekanonne 'n 94-ponder 
(d.w.s. 'n Long Tom) was, is onjuis. Long Tom is eers 
gedurende die 15de die dag opgestel. 



Aangesien die Boere kanonne met rooklose kruit 
geskiet het, kon die Engelse hulle nie opgespoor 
kry nie en die wyse waarop die Boere artilleriste 
hulle met die drietal veldstukke teen die 
geweldige Britse oormag die hele dag lank 
gehandhaaf het, kan nie anders as bewondering 
af te dwing nie. Telkens het hulle 'n ander 
doelwit onder vuur geneem en sodoende hul 
bomme orals oor die slagveld om en tussen die 
Britse troepe en kanonne gestrooi - nou tussen 
die voetvolk, pas daarna weer tussen die Engelse 
konvooi waens, en dan weer tussen die Britse 
batterye of tussen die artillerie perde. Die indruk 
van J. B. Atkins was dat; 

"The Boers must have been bewildered by the 
very number of targets ... And we! Why, on 
those rare occasions when we see a gun or a 
few Boers we are only for one moment 
relieved from the constant puzzle of having 
nothing to fire at."" 



" Atkins, The Relief of Ladysmith, p. 272; Vgl. verder oor 
die bombardement Wilson, With the Flag to Pretoria, II, p. 
449 en Penning, De Oorlog in Zuid-Afrika, pp. 522-523. 



Die Boere artilleriste het hulle geen oomblik 
deur die Britse kanonvuur van stryk laat bring 
nie en het die hele dag deur knap bly skier. Veral 
Hussar Hill is voortdurend deur hul bomme 
geteister en as die Britse swaar kanonne daar nie 
so deeglik agter sandsakke verskans was nie sou 
hulle ongetwyfeld swaar verliese gely het, want 
talle van die Boere se bomme het net kort voor 
of agter die Britse kanonstellings ontplof en 
party het selfs die sandsakke wat die stellings 
omring het, oopgeskeur. 44 

Deur dors gekwel in die moordende somerhitte 
het, volgens Penning, afdelings van die Royal 
West Surreys deur die digte struikgewas aan die 
noordelike hang van Hussar Hill probeer 
deurdring na Gombaspruit om water te soek. 
Boere skerpskutters het egter die spruit beheers 



en hulle met geweervuur teruggedryf sonder dat 
hulle hul dors kon les. 4 ' 

Op 16 Feb. 1900 het die Engelse die 
bombardement hervat en al die Boere stellings 
met die uitsondering van Cingolo heelwat 
swaarder onder die bomme laat deurloop as die 
dag tevore. 46 Cingolo is kennelik oorgeslaan 
omdat die Engelse by die Boere die indruk wou 
verwek dat hulle Cingolo nie as van waarde 
beskou nie maar wel die gebied vanaf Groenkop 
tot by Hlangwane en dat hulle die gebied deur 'n 
frontaanval vanuit die suide wou bemeester. 255 
bomme is volgens Britse amptelike gegewens die 
dag oor die Boere stellings gestrooi - 73 meer as 
die dag tevore. 47 



44 G. Crowe, The Commission of H. M.S. Terrible, pp. 172- 
173. 



Penning, De Oorlog in Zuid-Afrika, p. 523; Volgens 
Wilson {With the Flag to Pretoria, II, p. 450) is hulle deur 
Buller teruggeroep. 

46 Krause (in Prellervers. 80), p. 588. 

47 Vgl. Britse amptelike History of the War in South 
Africa, II, pp. 647-648. Die statistiek aangaande die Britse 
ammunisie verbruik, is egter onbetroubaar. Volgens alle 
getuienis moes die Engelse die dag veel meer bomme 



Ten spyte van die aanhoudende bombardement 
het die kanonvuur, net soos die vorige dag, maar 
min materiele skade aan die Boere berokken en 
is dit soos die vorige dag flink deur die paar 
Boere kanonne beantwoord. Die rede waarom 
die talle ontploffende bomme so min ongevalle 
vir die burgers veroorsaak het, was dat 
laasgenoemde in uitstekende stellings verskuil 
was. Sedert die slag van Colenso het die Boere 
hul loopgrawe op die ou Colenso slagveld baie 
verbeter en ook tussen Hlangwane en Groenkop 
en ook om Groenkop loopgrawe uitgehaal wat 
hulle besonder goed teen kanonvuur beskut het. 
Hulle was diep en baie nou sodat die Boere 
regop daarin moes staan met net soveel van die 
bolyf bo die grond as wat volstrek noodsaaklik 
was vir die doeltreffende hantering van die 
geweer. Die hele onderlyf was dus bedek. Aan 
die voorkant was 'n lae borswering opgewerp 
met skietgate daardeur sodat die skuts ook 
deeglik teen frontvuur beskut was en hierdie 



borswering s was so goed met klippe, 
struikgewas en wat dies meer sy gekamoefleer 
dat die vyand hulle slegs, selfs op kort afstand, 
met die allergrootste moeite kon ontdek. Verder 
was daar orals skyn stellings aangebring, heelwat 
beter sigbaar as die gewone loopgrawe, juis met 
die opset om die vyand te mislei. Die enigste 
groot nadeel van die loopgrawe was dat hulle op 
enkele uitsonderings na ingerig was met die oog 
op 'n Britse aanval vanuit 'n suidelike rigting en 
nie voldoende teen flank aanvalle beskerm was 
nie. 48 

Hier en daar was daar ook "bakoond"-stellings, 
d.w.s. skutters kuile met 'n ronde dak soos 'n 
miershoop, aan die kante waarvan skietgate 
uitgehaal was. Beter skuilings as wat die 
loopgrawe gebied het, kon geen mens verlang 
nie en dit is duidelik op 14, 15 en 16 Feb. bewys 
toe baie Britse bomme op die terrein ontplof het 
sonder om noemenswaardige skade aan te rig. 



afgevuur het as wat in die amptelike opgawes aangedui 
word. Vgl. ook voetnoot 59 hieragter. 



Vgl. Barnard, p. 123. 



Om te verwag dat geen loopgraaf onder die 
aanhoudende swaar Engelse bomme hael deur 'n 
voltreffer getref kon word nie, was egter 
onrealisties. Dit het dan ook gebeur. Net soos 'n 
boogskutter eeue tevore sy boog gespan en 'n pyl 
afgeskiet het wat koning Agab van Israel 
toevallig tussen die aanhegsel en die pantser 
getref het sonder dat die skutter dit wis, so het 'n 
artilleris by een van die swaar Britse kanonne 'n 
bom afgevuur wat een van die loopgrawe waarin 
'n klompie Swazilanders en Middelburgers 
verskuil was, vol in die dwarste getref het, met 
noodlottige gevolg. 7 burgers is gedood en 7 
gewond, terwyl die aanvoerder van die 
Swazilanders, kmdt. Chris Botha, en sy 
veldkornet, Koot Opperman, deur swaar 
bomskok vir 'n dag of twee buite aksie gestel 



is 



49 



Ofskoon hierdie voltreffer 'n uitsondering was, 
het dit, soos dr. Barnard tereg opmerk, 
ongetwyfeld meegewerk om die gevoel van 



naderende onheil wat daar op die tydstip onder 
die burgers begin posvat het, te bevorder.'" 

7. HOUDING VAN DIE BURGERS 

Dit lyk dus asof die Britse bombardement, al het 
dit ook weinig materiele skade veroorsaak, die 
moreel van die burgers na twee dae ernstig begin 
aantas het. Daar het by die burgers oor die 
algemeen 'n ongerustheid begin heers wat 
maklik in paniek kon oorslaan. Die krygsraad 
was self onder die indruk en die gesig sedert die 
14de van digte stofwolke agter die oprukkende 
troepe massas het aan meer as een Boere 
kommandant die moed ontneem sodat daar selfs 
in die krygsraad voorgestel is om al die stellings 
suid van die Tugela te ontruim en na die 
noordelike oewer terug te trek." 

Hierdie gees was egter m.i. nie soseer die gevolg 
van die bombardement nie maar wel 'n 
simptoom dat baie burgers na vier maande oor- 
logsmoeg was. Toe hulle uit Transvaal na die 



49 Vgl. Leyds 717, Telegram no. 10 d.d. 17 Feb. 1900, en 
Barnard, pp. 123-124. 



' Barnard, p. 124. 
Vgl. Penning, De Oorlog in Zuid-Afrika, p. 523. 



front vertrek het en daar selfs heethoofde was 
wat opgetoe vertel het dat hulle die "Engelse in 
die see sou jaag" of "die Engelse met sewe 
geweers sou skiet", het die mense wat so gepraat 
het, nie 'n benul gehad van die oormag waarteen 
hulle sou moes veg of van die vasberadenheid 
van Engeland om die land te verower nie. Hulle 
het gedink dat Engeland weer soos met die 
Eerste Vryheidsoorlog na 'n paar neerlae vrede 
sou maak, en die vasberade wyse waarop die 
vyand ten spyte van die een neerlaag na die 
ander steeds bly aanval het, altyd met swaarder 
magte, het die gevoel geleidelik by hulle laat 
posvat dat dit tog tevergeefs was om teenstand te 
bied en dat dit dus beter was om liewers maar 
alle teenstand te laat vaar en huis toe te gaan, 
terug na hul boerderye en hul dierbares na wie 
hulle verlang het. Hierdie gevoel is versterk deur 
die ontstellende gerugte wat hulle van die 
westelike front af bereik het, en die feit dat groot 
getalle burgers uit Natal teruggetrek moes word 
om die toestand daar die hoof te gaan bied. Die 
Kommandant-generaal het hierdie neiging betyds 



bespeur en daarom steeds sterker by pres. Kruger 
daarop aangedring om vrede te probeer maak. 52 

Wat sake vererger het, was dat genl. Lucas 
Meyer op die tydstip bevelvoerder oor die 
kommando's by en oos van Colenso was - 'n 
man wat nie veel vertroue ingeboesem het nie 
en, anders as Louis Botha, sy manskappe nie 
deur woord en voorbeeld kon aanvuur nie; en hy 
is in die streek suid van die Tugela bygestaan 
deur veggenl. Christian E. Fourie wat reeds met 
die slag van Colenso getoon het dat hy 'n swak 
bevelvoerder was! Waarom kmdt.-genl. Piet 
Joubert nie vir Botha - die een offisier in wie hy 
persoonlik vertroue gehad het - op die kritieke 
tydstip met die bevel oor die burgers op die 
suidelike Tugela-oewer belas het nie is 
onbegryplik, want wat op die tydstip meer as 
enigiets anders daar nodig was, was wakker 
offisiere, in die eerste plek 'n wakker 
bevelhebber wat sy burgers kon besiel. Weens 
die gebrek daaraan, so vertel L. E. Krause, 



52 Sy telegramme in die verband en die vredes pogings wat 
aangewend is, sal later behandel word. 



"The spirits of the men sank. Confidence in 
our officers was undermined. I noticed with 
apprehension that the old spirit of courage and 
determination was oozing out and that it 
would not require much to demoralise the 
men." 53 

Maar ofskoon baie van die Boere oorlog moeg 
begin raak en na vrede verlang het, was daar ook 
onder die burgers 'n harde kern wat aan ingee 
nie gedink het nie en met die verdere verloop 
van die oorlog steeds sterker op die voorgrond 
gekom het. Hulle was die manne wat later die 
siel geword het van die sg. guerrillakryg. Hulle 
het nie op bevele van offisiere gewag of in hul 
stellings stil bly le nie maar op eie inisiatief 
gehandel, gewoonlik met net een doel voor oe, 
nl. om die vyand af te mat en te demoraliseer 
deur horn net so veel skade te berokken as wat in 
hul vermoe was. 

Dat daar ook in genl. Lucas Meyer se kommando 
sulke persone was, het bv. reeds die aand van 16 



Feb. 1900 geblyk toe 'n drietal Swazilandse 
burgers koelbloedig in die maanlig na een van 
die Engelse kampe gery, 18 osse uit een van die 
Engelse kamp krale gejaag en bowendien ook 
nog 'n perd van die Britse ruitery gebuit het. Toe 
die vyftal vyandelike skildwagte onraad merk en 
begin te skiet, was dit reeds te laat. Hulle het 
slegs 'n os gewond. Met die res van hul buit - 17 
osse en 'n perd - het die drie man veilig na hul 
laer teruggekeer." Daar het die berig van hul 
"heldedaad" natuurlik nie verborge gebly nie en 
vir ander vasberade burgers tot aansporing 
gedien om ook so op te tree. 

Manne wat met die gees besiel was, was egter in 
die minderheid. Die meeste burgers het na vrede 
verlang en was nie meer so vasberade om die 
aanstaande Britse aanval af te slaan as twee 
maande tevore nie. Van baie van hul offisiere - 
veral van hul twee aanvoerders, genls. Meyer en 
Fourie - het geen besieling uitgegaan nie, 
aangesien die self getwyfel het aan hul vermoe 
om die geweldige Britse oormag terug te slaan 



Manuskrip L. E. Krause (Prellervers. 80), p. 99. 



Volksstem, 19 Feb. 1900. 



en meer genee was om te wyk as om vas te staan. 
Die vooruitsig op nog 'n oorwinning oor die 
groot Britse oormag was dus inderdaad somber. 

8. Britse posisies, 16 Feb. 1900 

Met dagluimer die 16de het Lyttelton twee 
bataljons - die 2nd Scottish Rifles (4de brigade) 
en die 2nd West Surreys (2de brigade) - in die 
rigting van Gombaspruit laat opruk ten einde die 
Boere te dwing om te vuur sodat hy die ligging 
van hul stellings kon vasstel en kon bepaal hoe 
sterk hulle beset was. 

Terwyl die voetvolk bang-bang en baie stadig 
die moot van die spruit genader het, het 
Dundonald - die een van Buller se offisiere wat 
nie bang vir sy bas was nie - ongeerg na Cingolo 
deurgedruk. En toe die voetvolk die spruit begin 
oorsukkel, huiwerig asof hulle elke oomblik 
swaar beskiet sou word, was die voorste van 
Dundonald se ruiters reeds teen die berg, ywerig 
besig om dit van twee kante af te beklim. Die 
"Composite" regiment het selfs heeltemal om die 
suidoostelike voet van die berg getrek en die laer 



hellings aan daardie kant bestyg, natuurlik om te 
toets of die Boere gereed was vir 'n aanval 
vanuit die ooste. Nie 'n skoot is op hulle geskiet 
nie. Die enigste van die ruiters wat onder vuur 
gekom het, was 'n patrollie gereelde Britse 
ruitery wat onder aanvoering van kapt. R. N. 
Smyth van die 21st Lancers die suidwestelike 
hang beklim en tot bo-op die kruin gevorder het. 
Hulle is uit die digte struikgewas deur 'n 
klompie Boere skerpskutters beskiet maar op 
swaar weerstand het hulle nerens gestuit nie. 
Gevolglik kon Dundonald se troepe met hul 
verkenningswerk voortgaan en vasstel dat 
Cingolo maar swak beset was en dat die Boere 
wat daar wel op die kruin was, nie eers 
ingegrawe was nie. Dieselfde middag het 
Lyttelton dus geweet dat die kruin van Cingolo 
baie swak beset was, dat daar geen loopgrawe 
was nie en dat die burgers daar 'n aanval vanuit 
die suide verwag het en glad nie op die loer was 
vir 'n aanval vanuit die ooste nie. Hy sou die kop 
dus ongesiens van die oostekant af kon inneem. 



Intussen het Lyttelton se voetvolk stadig vanuit 
die suide oor die ongelyke terrein opgeruk 
gekom tot binne 'n myl en 'n half van die voet 
van Cingolo sonder dat daar op hulle gevuur is. 
Eers toe hulle omdraai, is hulle taamlik hewig 
deur skerpskutters beskiet wat tussen die bosse 
geskuil en blykbaar gehoop het dat die troepe 
nader sou kom. Groepies burgers het die Engelse 
kragdadig agtervolg tot op 'n af stand van 500 
meter dog is toe so hewig deur die Britse 
artilleriste met granate en granaat-kartetse 
bestook dat hulle dit nie verder kon waag nie en 
hulle maar moes vergenoeg met 'n skadelose 
vuur op die terugvallende troepe wat baie gou 
buite trefaf stand was. 55 

Teen 11 vm. is alle Britse troepe na hul 
kampplekke teruggetrek en toe die aand 
aanbreek, was hulle as volg gelaer in 'n lang 
linie teenoor die Boere stellings met front na die 
noorde: Teenoor Cingoloberg op en in die 



omgewing van Moordkraal was Lyttelton se 2de 
divisie uitgestrek met die 4de brigade links en 
die 2de regs, in die regterflank gedek deur een 
van Dundonald se berede afdelings, die 
"Composite" regiment. Links van die 2de divisie 
het genl. Barton se brigade (die 6de) die skakel 
tussen die 2de en 5de divisies gevorm. 
Laasgenoemde het met die lOde brigade regs en 
die llde links op Hussar Hill by die 5de brigade 
aangesluit wat op Chievely en Gun Hill was. Die 
linkerflank is bewaak deur Thorneycroft' s 
Mounted Infantry, en die South African Light 
Horse het as reserwe in die middel agter die 
voetvolk pos geneem." 

9. BULLER SE INSTRUKSIES VIR DIE AANVAL 

Nadat Buller die middag van Lyttelton se 
patrollies verneem het dat Cingoloberg self haas 
onbeset was en dat daar slegs 'n klein klompie 
burgers aan die kant van Cingolonek op 
Dundonald se berede troepe gevuur het, het hy 



5 Vgl. Britse amptelike History of the War in South 
Africa, II, p. 440; en Penning, De Oorlog in Zuid-Afrika, p. 
523. 



55 Britse amptelike History of the War in South Africa, II, 
pp. 440-441. 



planne beraam vir die verowering op die 
volgende dag van die verste oostelike Boere 
stellings wat van Cingolonek af tot by Groenkop 
uitgestrek het. 

Aangesien Cingoloberg so swak beset was, het 
hy besluit om sy troepe die vermoeienis te spaar 
van 'n lang trek oos om die berg en van 'n steil 
klim teen die oostelike helling uit om in die 
linkerflank van die Boere op Cingolonek te kom. 
In plaas daarvan het hy nou aan Lyttelton - wat 
die aanval moes doen met die 2de divisie, 
bygestaan deur die 6de en lOde brigades - bevel 
gegee om vanuit die suide regstreeks na 
Cingolonek toe op te ruk en na die verowering 
daarvan suidwaarts te swaai en op Groenkop toe 
te tas. Die regterflank van die troepe met die 
aanval belas, sou beskerm word deur die helfte 
van Dundonald se berede brigade wie se taak dit 
sou wees om elke afdeling burgers te omvleuel 
wat die infanterie in die regterflank sou probeer 
aanval, en om die terrein regs van die infanterie 
mettertyd te beset. Die aanval sou ondersteun 
word deur 6 veldbatterye en 'n battery 



houwitsers onder aanvoering van kol. L. W. 
Parsons. Die troepe en kanonne wat nie aan die 
aanval deelgeneem het nie, moes die Boere ten 
weste van Cingolonek in hul stellings vaspen 
deur vuur vanuit die suide. 

Watter mondelinge verduidelikings en bevele 
Buller aan sy troepe gegee het, is nie bekend nie. 
Volgens die Duitse amptelike geskiedenis van 
die oorlog sou sy plan in kort gewees het dat 
"while Warren's Division was to remain 
stationary on Hussar Hill, opposite the Enemy's 
front, Lyttelton' s Division and Dundonald' s 
Mounted Brigade were to move forward to make 
the enveloping attack on Cingolo Nek and Monte 
Cristo" en dat "Barton's Brigade was to join in 
with this movement on the left, but for the 
moment was not to cross the Gomba." 57 

Volgens die werk moes die berede brigade dus, 
met die omswaai van Lyttelton se divisie vir die 
aanval op Groenkop na die verowering van 
Cingolo, horn op Monte Cristo tuisgemaak het en 



57 Du Cane, p. 234. 



die regterflank van Lyttelton se divisie daarvan- 
daan af gedek het. Dit kon moontlik Buller se 
bedoeling gewees het ofskoon dit nie uitdruklik 
in die instruksies vermeld word nie. 58 

Dit was van die staanspoor af vir Lyttelton 
duidelik dat as hy sou opruk soos in die 
instruksie voorgeskryf, nl. reg op Cingolonek af, 
hy sy divisie aan vernietiging kon blootstel, want 
dan sou sy troepe dadelik onder 'n kruisvuur 
kom sowel van die kant van Cingoloberg as van 
Monte Cristo af. Hy het blykbaar nie te veel 
vertroue in die bevinding van die berede troepe 
gestel dat Cingoloberg baie swak beset was nie 
en het bowendien met die moontlikheid rekening 
gehou dat die Boere hul posisie op die berg 
gedurende die nag kon versterk het. Dus het hy 
besluit om nie tussen twee moontlike Boere 
magte in te stap nie maar om Cingoloberg 
liewers eers vanuit die ooste te verower en van 



'n Volledige teks van die instruksie aan Warren, 
Dundonald en Lyttelton verskyn in Britse amptelike 
History of the War in South Africa, II, pp. 442-443. 



die vyand te suiwer en daarna oor Cingoloberg 
na Cingolonek toe op te ruk. 

10. Die verowering van Cingolo 

Met dagbreek die 17de het die 4,7-duim- 
skeepskanonne op Gun Hill vuur geopen op die 
lae hoogtes tussen Hlangwane en Groenkop en 
op 'n Boere kanon op Hlangwane, en teen 6 vm. 
was die res van die Britse swaargeskut - nl. die 
kanonne op Hussar Hill en die wat deur Parsons 
vroeg die oggend in 'n lang linie tussen Hussar 
Hill en Moordkraal opgestel is - ook teen die 
Boere stellings in aksie. 

Al die Boere stellings tussen Hlangwane en 
Groenkop asook Cingolonek, Monte Cristo en 
Groenkop self het op die een dag heftiger onder 
die bomme deurgeloop as gedurende die hele 
voorafgaande drie dae tesaam. Volgens Britse 
amptelike statistiek - wat egter nie as betroubaar 
beskou moet word nie - is daar op die een dag 
956 bomme op die Boere stellings afgevuur, 
d.w.s. 45 meer as gedurende die hele tydperk 14 



tot 16 Feb. 1900. 59 Dit was 'n onvergeetlike 
gesig om te aanskou hoe die stadig opstygende 
geel rook van die liddiet bomme saamsmelt met 
die skitterende wit rook wolkies deur die 
ontploffende granaatkartetse in die lug veroor- 
saak, en hoe hulle meng met die swaar, bruin 
stofwolke wat deur die bomme uit die aarde 
opgeskop is. Opmerklik genoeg is Cingolo self 
egter volgens 'n ooggetuie aan Boere kant glad 
nie gebombardeer nie. Die Engelse wou die 
Boere klaarblyklik onder die indruk bring dat 
hulle in Cingolo glad nie belangstel nie. Deur die 
optrede het die Engelse kmdt. Buys dan ook 
volgens die ooggetuie heeltemal verskalk sodat 
hy vas geglo het dat Cingolo glad nie aangeval 
sou word nie - selfs nie die oggend van die 17de 



59 Vgl. Britse amptelike History of the War in South 
Africa, II, pp. 647-648. Dat die statistiek nie betroubaar is 
nie blyk uit die feit dat volgens die statistiek die 6-duim- 
en 5-duim-kanonne op bv. 15 Feb. 1900 geen ammunisie 
verbruik het nie terwyl hulle tog op die datum in aksie was 
en die Boerestellings gebombardeer het. (Vgl. hierdie 
hoofstuk voorafgaande voetnota 42 hiervoor.) 



terwyl die Engelse besig was om die kop te 
nader nie. 60 

Die berge en bulte het op die vreeslike lawaai 
wat deur die ontploffende bomme veroorsaak is, 
met 'n doodse stilte gereageer, asof elke Boer 
reeds doodgeskiet was of padgegee het. Die 
Boere het doodstil bly le om aan die Britse 
voetvolk wat teen dagbreek ook begin beweeg 
het, die geleentheid te gee om eers nader te kom. 
Eers na sowat 'n uur het hulle skielik met hul 
paar kanonne op die Britse geskut wat op Hussar 
Hill gestaan het, losgebrand. Die Britse geskut 
was deeglik agter skanse van sandsakke verskuil, 
behalwe een 5-duimkanon wat om die een of 
ander rede nie verskans was nie en dit ook 
dadelik moes ontgeld. 'n Goed gemikte kartets 
het reg bokant die kanon ontplof en die hele 
bediening daarvan buite aksie gestel. 2 van sy 
artilleriste is op slag gedood en nie minder as 4 
gewond nie." 



6U Vgl. L. E. Krause (in Prellervers. 80), pp. 102-104. 

61 Vgl. Crowe, pp. 173-174; Knox, p. 142; Atkins, The 

Relief of Ladysmith, pp. 272-273; Penning, De Oorlog in 



Die kanonnade het pas begin toe die voorste 
afdeling van 50 Soutpansbergers die oostelike 
kruin van Cingolo bereik waar hulle kmdt. Buys 
aangetref het wat egter toe nog vas geglo het dat 
die Engelse Cingolo glad nie sou aanval nie. Vir 
kmdt. Van Rensburg het die bombardement egter 
aangedui dat die vyand op die punt was om 
Cingolo aan te val en daarom het hy, soos reeds 
vermeld, onmiddellik 'n rapport ganger na genl. 
Fourie gestuur on horn te verwittig dat daar 
ternouernood 150 Heidelbergers op die kop was 
en dat Fourie dus dadelik die beloofde versterk. 
ing van 700 man na die berg moes stuur om dit 
te help verdedig asook die slagvee vir sy 
kommando. 

Die tweede afdeling van 50 Soutpansbergers was 
op die tydstip nog op Cingolonek maar die 
veldkornette wat by die afdeling was, het dadelik 
by die aanvang van die bombardement die 



Zuid-Afrika, p. 525; W. H. Wilson, With the Flag to 
Pretoria, II, pp. 452-453; Churchill, From London to 
Lady smith, p. 387; en Britse amptelike History of the War 
in South Africa, II, pp. 443-444. 



afdeling aangese om horn gereed te hou om 
enige oomblik in aksie te tree. 62 

Solank as die Britse artilleriste besig was om die 
moreel van die burgers met hul bomme te 
probeer aftakel, het Lyttelton se troepe met die 
regterflank ver uitgestoot oor 'n front van sowat 
3 myl breed opgeruk gekom na Cingoloberg. Op 
die regterflank was Hildyard se brigade en op hul 
linkerflank, skuins in hul rug, Norcott se brigade. 
Barton se brigade is suid van Gombaspruit 
gelaat. Regs van Hildyard se brigade het die 
berede troepe van die graaf van Dundonald 
beweeg wat die regterflank van die oprukkende 
troepe moes beskerm. 

Lyttelton was blykbaar baie bang dat die Boere 
horn in die bosagtige gebied oorkant Gomba- 
spruit sou verras en het sy troepe dus laat 
ontplooi onmiddellik nadat hulle hul laer plekke 
verlaat het en terwyl hulle nog sowat 3,000 tree 
van die vyandelike stelling af was wat hulle 
moes verower. Die gevolg was dat die voetvolk, 



62 L. E. Krause (Prellervers. 80), pp. 103-104. 



oor 'n wye gebied versprei, baie langsaam oor 
die bergagtige terrein, wat met bossies en borne 
oortrek en met slote deurklief was, gevorder het. 
Eers teen 9 vm. het hulle die voet van Cingolo 
genader. 

Ten gevolge van die stadige vordering van die 
infanterie het van die Heidelbergers wat die 
suidelike kruin van Cingolo bewaak het, vol- 
doende geleentheid gekry om teen die suidelike 
hang van die berg af te sak en 'n vuurlinie laag 
teen die helling te vorm, en hulle is versterk deur 
burgers van die kommando's Middelburg en 
Swaziland wat van Groenkop en die stellings ten 
weste daarvan gekom en 'n vuurlinie aan die 
suidelike voet van Cingolo gevorm het, waar 
daar goeie stellings was om 'n aanval vanuit die 
suide af te slaan. Die gevolg was dat toe Norcott 
en Hildyard weer hul oe uitvryf, hul troepe so 
swaar deur geweer skuts in die front beskiet is 
dat hulle geen vordering kon maak nie, in 
weerwil van die swaar bombardement wat deur 
die Britse kanonne op die Boere stellings onder- 
hou is. 



Gelukkig vir die Engelse het die Boere 
oorhaastig begin te vuur, terwyl die oprukkende 
infanterie 800 tot 900 tree van hul stellings af 
was en het die geskiet die troepe net gewaarsku 
om nie nader te gaan nie maar die vyandelike 
vuurlinie eers deur 'n omvleuelings beweging te 
verdryf. Norcott wat die swaarste weerstand 
ondervind het, het sy troepe dus laat platval en 
hulle vanuit stellings waar hulle goed teen die 
Boere se vuur gedek was, 'n vuurgeveg met die 
vyand laat aanknoop, terwyl hy 'n boodskapper 
na Dundonald gestuur het met die bevel om die 
burgers wat sy opmars gestuit het, aan die 
oostekant te omvleuel en deur 'n aanval in die 
flank en rug te verdryf. Van Dundonald was daar 
egter geen spoor nie en die taak om die Boere te 
omvleuel, is toe deur Hildyard onderneem wie se 
brigade op Norcott se regterflank nie so hewig 
beskiet was nie. Hildyard het die taak opgedra 
aan die Royal West Surrey bataljon - deur die 
6de brigade aan horn afgestaan om horn as 



reserwe te dien - en die het na sowat 'n uur se 
trek die oostelike voet van Cingolo bereik. 53 

Intussen het lord Dundonald met sy berede 
brigade nie in die niet verdwyn nie. Die vurige 
Dundonald wat die regterflank van die voetvolk 
moes beskerm, was egter nie genee om op 
dieselfde slakkegang as die voetvolk te beweeg 
nie. Dundonald het reeds baie vroeg die oggend 
vasgestel dat die regterflank van die infanterie 
volkome veilig was, toe met 'n wye draai om die 
suidelike helling van die berg gery wat volgens 
sy oortuiging maar baie swak beset was, en toe 
op die oostelike helling afgepyl, vasberade om 
die berg vanuit die ooste te verower. 

Die agterste afdeling van kmdt. Van Rensburg se 
Soutpansbergers was juis besig om Cingolonek 
te bestyg toe teen 6 vm. iemand van die 
kommando se voorste afdeling wat op Cingolo 
was, by hulle aangehardloop kom met die nuus 
dat die vyand reeds aan die voet en teen die 
oostelike helling van die berg was en dat die 



Du Cane, pp. 2 34 w. 



voorste 50-tal Soutpansbergers in 'n geveg op 
lewe en dood met die Engelse gewikkel was. Een 
van die Soutpansbergse korporaals het reeds 
geval met die sterf kreet op sy lippe dat sy 
manskappe moes veg en nie moes ingee nie. 

Die agterste afdeling het dadelik 'n boodskapper 
na genl. Fourie gestuur met die nuus en met 'n 
dringende versoek om tog onmiddellik die 
beloofde versterking van 700 man na die berg 
toe te stuur, en toe self na die kruin van Cingolo 
gejaag. Aan die westekant daarvan het hulle hul 
perde aan die sorg van 'n paar manskappe en 
agterryers toevertrou en te voet na die oostekant 
van die kruin gehardloop, tussen die vyandelike 
koeels deur wat soos swerms bye oor hul koppe 
gegons het. 

Aangesien die kruin van Cingolo kaal was en 
min skuiling gebied het, het van die Soutpans- 
bergers 'n entjie teen die oostelike helling 
afgedaal en daar vir hulle hier en daar klein klip 
skansies opgewerp wat aan hulle skuiling teen 
die swaar vyandelike geweervuur kon verskaf. 
Vanuit hierdie skansies en ander dekking wat 



hulle kon bekom, het hulle 'n swaar geweervuur 
op die troepe in die digte bosse onderhou. Die 
troepe het die vuur beantwoord met 'n hewige 
geskiet wat teen 11 vm. baie swaar geword het 
toe die infanterie wat die Boere moes omvleuel, 
die oostelike voet van die berg begin beklim het. 

Hierdie infanterie wat moeisaam tussen die bosse 
teen die helling uit beweeg het en vir hulle 'n 
pad na die kruin moes oopkap, het steeds meer 
en meer die aandag van die Soutpansbergers in 
beslag geneem met die gevolg dat Dundonald se 
miters - wat regs van die voetvolk teen die 
helling uit gesukkel het - met al hoe minder 
weerstand te doen gekry en voor 12-uur die 
middag die noordelike punt van die kruin bereik 
het, van waar hulle die Soutpansbergers in die 
linkerflank en rug beskiet het, o.a. met 'n maxim. 
Dit het die lede van die Soutpansbergse 
kommando wat nog bo teen die oostelike helling 
was, gedwing om onmiddellik na die kruin en 
van daar na hul perde - toe reeds swaar beskiet 
- pad te gee om daarvandaan af 'n laaste poging 
aan te wend om die troepe teen te hou. 



Kmdt. Van Rensburg het dadelik 'n boodskapper 
na die suidelike kruin van die kop laat jaag om 
die Heidelbergers wat die berg aan die kant 
verdedig het, te waarsku dat hulle afgesny sou 
word en hulle te versoek om 50 man op die kruin 
te laat terugval ten einde Van Rensburg te help 
om die troepe terug te skiet totdat die 700 man 
wat gent. Fourie sou stuur en waarvoor nou weer 
dringend aanvraag gedoen is, sou opdaag om die 
berg te herower. 

Al wat die boodskapper op die suidelike kruin 
aangetref het, was kmdt. Buys met sowat 15 
man. Buys het aan horn gese dat die res van die 
manskappe hul perde gaan water gee het. Toe die 
boodskapper egter omdraai, sien hy dat hulle in 
voile vlug is na die koppies onderkant die nek. 
Hy het daarop teruggejaag om Van Rensburg 
daarvan te verwittig maar die was toe ook reeds 
besig om na 'n laaste weerstand teen die nek af 
te vlug. Die boodskapper het horn en sy 
manskappe dadelik gevolg terwyl agter horn die 
juigkrete "Amajuba, Amajuba!" weerklink het 
van die kakies wat die kruin nou beset en wild op 



die burgers met hul kleingewere en 'n hand 
maxim losgebrand net. 64 

Teen 2 nm. was ook die voetvolk wat deur 
Hildyard gelas is om die berg aan die oostekant 
uit te klim, bo-op die kruin, verbaas om Dun- 
donald met sy berede troepe van wie se 
bewegings hulle sedert vroeg die oggend totaal 
onbewus was, daar aan te tref. 

Die burgers wat Norcott se brigade aan die 
suidelike voet van Cingolo gestuit het, het nou 
tussen twee vure gele. In die front is hulle deur 
Norcott se troepe beskiet en in die rug deur die 
Royal West Surrey en deur Dundonald se ruiters 
wat dadelik van die bergkruin af op hulle begin 
vuur het, terwyl ook 'n battery veldkanonne oor 
die Gomba gesleep is om hulle op kort afstand te 
bombardeer. Ook het Barton se brigade nou 
vorentoe gekom om hulle te help verdryf. Daar 
was dus ook vir die burgers geen ander genade 
as om vinnig pad te gee en die hele Cingolo en 
Cingolonek in Buller se hande te laat nie. Laas- 



genoemde se troepe was nou gereed en blykbaar 
ook begerig om verder op te ruk. Buller het sy 
troepe egter te afgemat geag om sy oorwinning 
in die kwaai hitte op te volg. Gevolglik het hy 
horn maar vergenoeg met die besetting van die 
verowerde terrein deur die 2de divisie en het hy 
Barton se brigade na die se kampplek ten suide 
van Gombaspruit teruggetrek. Hy was egter 
vasberade om die volgende dag voort te gaan 
met die verowering van die Boere stellings op 
die suidelike oewer van die Tugela." Hy was nl. 
bevrees dat Monte Cristo en Groenkop deur sterk 
Boere magte beset sou wees en dat as hy die 
stellings onmiddellik sou laat bestorm, sy troepe 
moontlik 'n neerlaag kon ly wat ten gevolge kon 
he dat ook Cingolo deur die Boere herower 
word. Daarom het hy dit verstandig geag om 
liewers die verowerde terrein goed te beset en te 
verskans voordat hy verdere vyandelike stellings 
probeer aandurf . 

Die totale Britse verlies vir die dag het volgens 
amptelike Britse opgawes slegs 36 man beloop, 



L. E. Krause (Prellervers. 80), pp. 105-109. 



' Vgl. Du Cane, pp. 235-237. 



nl. 4 manskappe gedood en 1 offisier en 31 
manskappe gewond. Hierteenoor het die Boere 
volgens gepubliseerde ongevallelyste 'n verlies 
van 9 man gely, nl. 1 gesneuwel en 8 gewond. 66 

11. KONKLUSIE 

Met die verowering van Cingolo het die Engelse 
met die geweldige oormag waaroor hulle beskik 
het, die Boere in 'n uiters netelige posisie 
geplaas. Hulle was nou in 'n goeie, sterk stelling, 
halfpad om die linkerflank van die Boere en in 
staat om al die Boere stellings suid van die 
Tugela vanuit nie alleen die suide in die front nie 
maar ook die ooste in die dwarste aan te val en 
daardie stellings op te rol tot by Hlangwane. 
Daarby was hulle in staat om na die verdrywing 
van die Boere van die suidelike oewer af die 
Tugela op enige plek ten ooste van Hlangwane 
oor te steek en na Ladysmith toe deur te trek. 



66 Britse amptelike History of the War in South Africa, II, 
p. 599; en Staatscourant, Z.A. Republiek, d.d. 21 Feb. 1900, 
Verlieslys no. 50. 



Genl. Meyer het die skuld vir die verowering van 
Cingolo vierkantig op die skouers van die 
klompie verdedigers van die kop geplaas, veral 
op die van kmdt. Buys en sy Heidelbergers wat 
volgens horn nie hul plig gedoen het nie, en wou 
dat die saak aan 'n streng ondersoek onderwerp 
word. Nogtans het hy toegegee dat die terrein so 
dig met struike en lang gras begroei was dat 'n 
aanvaller wat behoedsaam sou opruk, ongesiens 
in die Boere stelling op en by die berg kon kom 
en dat die kop dus moeilik verdedigbaar was." 
Die feit dat die verliese aan albei kante so klein 
was, skyn sy beskuldiging te bevestig dat die 
burgers op die berg hul plig nie behoorlik betrag 
het nie. Aan die ander kant moet in aanmerking 
geneem word dat in die ruig begroeide gebied 
aanvallers en verdedigers mekaar nie kon sien 
voor hulle baie dig by mekaar was nie en dat die 
verdedigers onmoontlik in hul stellings kon bly 
totdat die oormag troepe op hulle was of hulle 
volledig omsingel gehad het, want dan sou hulle 
almal krygsgevangenes geword het. 



' Leyds 717, Telegram no. 62 d.d. 17 Feb. 1900. 



Dat die Engelse Cingolo bemeester het, moet dus 
nie uitsluitlik of selfs in die eerste plek op die 
skouers van die klompie verdedigers van die kop 
geplaas word nie. Genl. Louis Botha het die 
spyker op die kop geslaan toe hy die volgende 
dag, na sy aankoms by genl. Meyer, verklaar het 
dat die beste stellings op die Boere se linkerflank 
deur die vyand in besit geneem is "doordat hier 
te min menschen zijn" 68 As daar 'n sterk mag 
van 1,500 man of meer op en om Cingolo 
geplaas was, so versprei dat hulle nie alleen front 
na die suide nie maar ook na die ooste gemaak 
het, sou hulle in staat gewees het om die Engelse 
oormag te stuit soos hulle gedoen het by 
Colenso, Tabanyama, Spioenkop en Vaalkrans. 
Dat daar nie so 'n mag was nie, was die skuld in 
die eerste plek van genl. Lucas Meyer en sy 
veggeneraal C. E. Fourie. Hulle was albei swak 
aanvoerders en het nie die militere vernuf gehad 
om te begryp dat Buller hulle aan die oostekant 
wou en kon omvleuel nie. Gevolglik het hulle 
Cingolo onbeset gelaat tot 'n dag voor die geveg 



Ibid., Telegram no. 3 d.d. 18 Feb. 1900. 



en toe aan die Heidelbergse kommandant opdrag 
gegee om dit te gaan beset sonder nogtans toe te 
sien dat hy dit doeltreffend en met sy hele 
kommando van 500 man doen. Die gevolg was 
dat Buys dit met 200 man gedoen het wat hul 
aandag so op die suidelike helling toegespits het 
dat Dundonald die kop op die 16de ongemerk 
met 'n aantal ruiters in hul rug beklim en 
vasgestel het dat dit nie verskans was nie en 
slegs deur 'n klein aantal burgers beset was, wat 
front na die suide in plaas van na die ooste 
gemaak het. 

'n Wakker generaal met 'n goeie insig in krygs- 
taktiek sou die hange en kruin van Cingolo nie 
alleen deur die 500 man laat beset het waarmee 
kmdt. Buys van die Bo-Tugela af gekom het nie 
maar minstens nog 1,000 burgers uit die stellings 
noord van die Tugela - wat glad nie bedreig was 
nie - en elders geneem het vir die doeltreffende 
bewaking van Cingolo aan die ooste- en 
suidekant. Genls. Meyer en Fourie wis immers 
dat die kommando Ermelo van 700 man van die 
Bo-Tugela af onderweg was en beskikbaar sou 



wees om die posisies te beset wat noord van die 
rivier ontruim sou moes word met die oog op die 
beskerming van Cingolo. As Cingolo aan die 
oostekant deur 'n sterk mag bewaak was wat 
desnoods al vegtende teen die helling op kon 
terugval, sou die Britse verowering van Cingolo 
vanuit die ooste net so moeilik gewees het as 
vanuit die suide en alleen na 'n baie swaar geveg 
kon slaag. Buller sou, as die berg toereikend 
beset was, dit in elk geval nie byna sonder slag 
of stoot met 'n regiment berede troepe en een 
bataljon infanterie verower het nie. Trouens 
Buller was soos reeds aangetoon baie lugtig vir 
die Boere en dit is nie onwaarskynlik dat hy sou 
teruggeval het as sy troepe wat die kop moes 
omvleuel, op taai weerstand gestuit het nie; en 
die ruig begroeide terrein was sodanig dat, al het 
die Boere geen loopgrawe aan daardie kant 
gehad nie, hulle 'n oprukkende Britse troepemag 
aan daardie kant baie swaar verliese kon 
toegedien het, want die Britse soldate was nie 
gewoon om op so 'n terrein te veg nie. 



Dat die Boere sulke swak bevelvoerders by 
Colenso en ten ooste daarvan gehad het, was die 
skuld van kmdt.-genl. Piet Joubert wat ten spyte 
van tydige waarsku wings van manne soos die 
hoof van Wee - om nie toe te laat dat Meyer die 
bevel daar neem nie aangesien genl. Botha nie 
genee sou wees om Meyer as bevelhebber te 
verdring nie - en in weerwil van 'n instruksie 
van pres. Kruger om genl. Meyer met die bevel 
oor die kommando's op die Zoeloe grens en by 
Helpmekaar te belas, toegelaat het dat Meyer by 
Colenso as bevelvoerder bly ageer. 

As hy 'n gebore krygsman soos Louis Botha daar 
in bevel gehad het, is dit ongetwyfeld seker dat 
daar toereikende maatreels getref sou gewees het 
om te voorkom dat die Engelse Cingolo verower. 
Trouens met burgers wat reeds oorlogsmoeg 
begin word het, was 'n goeie bevelvoerder wat 
nie alleen die regte verdedigings maatreels kon 
tref nie maar tewens die burgers met vertroue en 
geesdrif kon besiel, onmisbaar. 

Nog 'n rede waarom Botha nie tydig by Colenso 
was om dan ten minste aan Meyer ge sonde raad 



te gee - aangesien hy horn nie as bevelhebber 
wou verdring nie - was dat hy op die tydstip siek 
was en dus nie voor die 17de op Colenso 
aangekom het, nadat Cingolo reeds verower was 
nie. Ten gevolge van sy siekte het hy nie besef 
dat die toestand oos van Colenso so ernstig was 
as wat inderdaad die geval was nie. Hy het 
gemeen dat Buller se leer 'n paar dae se rus 
nodig sou he voor dit weer slaggereed sou wees 
en het Meyer se telegramme van sedert die 12de 
as alarmisties beskou. Gevolglik het hy horn die 
weelde veroorloof om eers op sy gemak 
voorbereidsels te tref teen 'n hernieude Britse 
aanval aan die Bo-Tugela, nie alleen omdat die 
aanwesigheid van Burn-Murdoch se troepemag 
horn verontrus het nie maar ook omdat kmdt.- 
genl. Piet Joubert en selfs pres. Kruger horn na 
aanleiding van 'n alarmistiese telegram van S. 
W. Burger - dit op die hart gedruk het om tog 
baie goed te waak dat die Engelse nie by 
Venterspruit aan die Bo-Tugela kom, van waar 
hulle na Ladysmith toe kon deurdruk nie. 
Gevolglik het hy onnodig tyd vermors met die 
tref van maatreels vir die verdediging van 'n 



gebied wat in werklikheid glad nie bedreig was 
nie en met 'n geringe mag verdedig kon word, in 
plaas van dadelik nagenoeg sy hele strydmag by 
en ten ooste van Colenso in die stryd te werp. 

Sutler se opmarsroete na Hussar Hill 1 2 en 1 4 Feb. 1 900 

Britse frontlinie voor 1 7 Feb. 1900 

Opmarsroete van 2de divisie (Ola datum dui aan waar ilia troepa nulla alka sand bevtnd hat) 
Opmarsroete van 2de brigade I Die datum dui aan wear dla treepe nulla alka aand bevtnd hat I 

Britse artilleriesteunpunte en -stellings soos op 1 8 Feb. 1 900 

f V/r latere artlllartesteilings sien kaart no. 7) 

Boerekamp deur Engelse verower, 

Frontlinie van die Boere suid van die Tugela voor die Britse ornvleueling van Cingolo. 

Frontlinie van die Boere suid van die Tugela na die Britse verowering van Monte Cristo,- 



Frontlinie van die Boere noord van die Tugeta. 
^m^ammamawmmawawaam Frontlinie van die Boere sedert 20 Feb. 1 900. 



N.8. Die burgers en die troepe net natuurlik nie in suiwer reguit linies posgeneem of opgeruk nie maar orals van dekking 
gebruik gemaak. Die reguit lyne dui dus slegs die gebied aan waaroor die burgers of troepe versprei was of opgeruk hat 
en nie die juiste stellings wat beset is nie. 

hoofstuk 12 
Buller Se Verowering Van Hlangwane 

1. Botha se verdedigings maatreels 

Deur die verowering van Cingolo het Buller die 
Boere in 'n benarde posisie geplaas, en niemand 
het dit beter begryp as genl. Louis Botha wat die 
oggend van 17 Feb. 1900 by genl. Lucas Meyer 
se hoofkwartier opgedaag het - nog glad nie 
gesond nie - om horn persoonlik op hoogte te 
stel van die militere toestand aldaar nie. | 

Hy het die situasie baie gevaarlik geag, nie 
alleen omdat die Boerestellings op die suidelike 
Tugela oewer aan die oostekant omvleuel was en 
onder 'n kruisvuur gebring kon word nie maar 
ook omdat Meyer se krygsmag op die oewer 
ontstellend klein en sy burgers so gedemo- 
raliseerd was dat baie van hulle na die noordelike 
oewer toe padgegee het, in weerwil van bevele 
om hul sterlings te handhaaf. Botha was juis 
besig om met genl. Fourie samesprekings te hou 
oor verdedigings maatreels toe iemand aan horn 



berig dat hy minstens 200 man teengekom het 
wat aan terugtrek was. Terselfdertyd is rapport 
ontvang. dat kmdt. Buys die Ermelose 
kommandant verwittig het dat hy die stellings 
wat hy tussen Monte Cristo en die Tugela op die 
Ermeloers se linkerflank moes bewaak, gaan 
ontruim en terugval. 

Die verdediging van die terrein wat op die 
suidelike oewer nog in besit van die Boere was, 
is verder bemoeilik omdat daar nie goeie 
kanonstellings was van waar die vyand effektief 
met kanonvuur teruggehou kon word nie en 
omdat die terrein so ruig was dat die Engelse die 
Boerestellings vanuit sowel die ooste as die 
suide ongesiens kon nader. 3 

Ten spyte van die benarde militere posisie was 
Botha nogtans vasberade om die vyand te belet 
om die terrein suid van die Tugela verder te 
vermeester. Hy het vas geglo dat die kakies nie 
alleen gekeer nie maar ook teruggeslaan kon 



Vgl. Leyds 717, Telegram no. 14 d.d. 17 Feb. 1900. 



2 Vgl. Ibid., Telegram no. 57 d.d. 17 Feb. 1900; en 
Prellervers. no. 13, Telegram kopieboek B, pp. 12-13. 



word, maar daarvoor het hy vier maatreels 
noodsaaklik geag: 

In die eerste plek moes die burgermag op die 
suidelike oewer baie versterk word. Met die oog 
daarop het hy 400 man - afgesien van die 
kommando Rustenburg - van die Bo-Tugela af 
bestel: 200 man uit wnd. genl. David Joubert se 
stellings naby Trichardtsdrif van waar hy ook die 
kommando Rustenburg verwag het, en 200 
burgers uit die Standerton kommando wat onder 
kmdt. J. A. Muller by Vaalkrans gestasioneer 
was. Die Standertonners moes, elkeen van 300 
patrone voorsien, dieselfde nag nog na die 
bedreigde stellings oos van Colenso deurdruk. 
Botha sou ongetwyfeld 'n groter mag van die 
Bo-Tugela af wou laat kom het maar kon die 
Boeremag in daardie gebied nie te veel verswak 
nie want daar moes gekeer word dat Burn- 
Murdoch nie met sy divisie om die Boere se 
regtervleuel sou glip en na Ladysmith toe sou 
deurdruk nie. Daarom het hy dan ook hoofkmdt. 
Prinsloo versoek om die plekke wat in David 
Joubert se posisies sou oopval van wee die 



verskuiwing van burgers na die gebied oos van 
Colenso, deur Vrystaters te laat opvul. 3 Verdere 
versterkings het hy van die noordelike oewer van 
die Tugela probeer verkry, uit die geledere van 
diegene wat uit hul stellings op die suidelike 
oewer gevlug het of van kommando's wat veilige 
stellings aan die noordelike oewer beman het. 
Genl. Meyer moes sulke persone opspoor en 
laasgenoemde het elke man wat hy kon bykom, 
na Botha laat stuur - nie slegs vlugtelinge nie 
maar ook burgers wat pas terug van verlof op 
Modderspruit stasie afgeklim het, ja, selfs van 
die Krugersdorpers wat doenig was aan die maak 
van die dam om Ladysmith onder water te sit/ 

'n Tweede maatreel wat Botha noodsaaklik geag 
het om Buller te stuit, was dat die mees 
beproefde burgers wat reeds in vorige gevegte 
getoon het dat hulle uit die hardste staal gemaak 



3 Vgl. Leyds 717, Telegramme nos. 58-60 d.d. 17 Feb. 
1900. 

4 Sien Prellervers. 13, Telegram kopieboek B, pp. 12-13; 
Leyds 717, Telegram no. 62 d.d. 17 Feb. 1900; en K.G. 
341 (ii), p. 50. 



is, in die posisies suid van die Tugela ingestoot 
moes word, klaarblyklik om deur hul voorbeeld 
die weifelaars te besiel om vas te staan. 5 

Derdens het hy dit noodsaaklik geag dat die 
Boere hulle nie net daarop toespits om hul 
stellings te verdedig nie. Sodra die aangevraagde 
versterkings opdaag, moes hulle ook 'n 
kommando saamstel wat horn daarop moes toele 
om telkens as 'n gunstige geleentheid sou 
opdoem, "den vijand in de zijde aan te vallen en 
af te snijden". Sulke teenaanvalle sou Buller se 
aanvalle verlam en sy veldtog planne dwars- 
boom." 

Ten slotte het hy, aangesien hy bevrees was dat 
die vyand die Tugela by sy samevloeiing met 
Bloukransrivier kon oorsteek en na Elandslaagte 
toe kon deurdruk om daarvandaan af al die Boere 
strydmagte in Natal in die rug te bedreig, die 
Kommandant-generaal versoek om 'n sterk wag 
van Ladysmith af na die samevloeiing van die 



twee riviere toe te stuur om dit te bewaak. 7 Hy 
het ongetwyfeld gehoop dat die Engelse hulle in 
die rug bedreig sou voel as hulle gewapende bur- 
gers daar sou opmerk en dat dit Buller se verdere 
opmars in 'n westelike rigting sou vertraag. 

Ondertussen het genl. Lucas Meyer by die 
Kommandant-generaal en owerste Trichardt 
daarop aangedring om toereikende hoeveelhede 
ammunisie aan sy leermag te besorg, want hy 
wou nie he dat sy leermag ten gevolge van 'n 
ammunisie tekort genoodsaak sou word om 
verder vir die Engelse pad te gee nie." 

2. Die Boere se sterkte en stellings 

Die maatreels wat Botha wou tref om Buller se 
leer suid van die Tugela te stuit, kon nie toegepas 
word nie omdat die offisiere aan die Bo-Tugela 
nagelaat het om betyds die versterkings aan horn 
te besorg wat hy nodig gehad het om daardie 
maatreels in toepassing te bring. 



Prellervers. 13, Telegram kopieboek B, p. 12. 
Ibid. 



1 Leyds 717, Telegram no. 57 d.d. 17 Feb. 1900. 

8 Prellervers. 39, Telegramme d.d. 17 Feb. 1900 ontvang 

van genl. Meyer; en K.G. 341 (ii), p. 26. 



Dit lyk of die Boere offisiere wat nie op die 
toneel was nie, geen benul gehad het van hoe 
kritiek die situasie op die suidelike oewer van die 
Tugela was nie. Selfs kmdt.-genl. Piet Joubert 
het die bedreiging wat Burn-Murdoch met sy 
minder as 3,000 man vir die Boere aan die Bo- 
Tugela gevorm het, net so ernstig geag as die wat 
Buller met sy meer as 25,000 man vir Meyer se 
kommando's was. Op 18 Feb. nadat Buller sy 
aanval hervat het, het hy trouens nog aan pres. 
Kruger gesein dat die situasie aan die Tugela 
aller ellendigs was want 

"De Engelsche krijgsmacht is zoo groot, 
strekt zich uit van Drakensberg, Venterspruit 
tot waar Blaauwkrantz in Tugela loopt en 
onze menschen weten niet wanneer of waar 
de eergste en gevaarlijkste aanval zal wezen 

"9 

Wnd. genl. David Joubert het die erns van die 
toestand net so min begryp en in plaas van 
dadelik gevolg aan Botha se bevel te gee, het hy 



op die 18de geantwoord dat hy nie 200 man uit 
sy stellings kon afstaan nie want die was reeds so 
swak beset dat vyandelike verkenners die vorige 
dag na die samevloeiing van die Tugela en 
Venterspruit gegaan het. Daarom moes Botha 
maar van Colenso of Ladysmith af versterkings 
probeer kry.'° 

Botha het vererg geantwoord dat 'n klomp 
burgers aan die Bo-Tugela nutteloos sou wees na 
'n Britse deurbraak by Hlangwane wat dood- 
seker sou plaasvind as daar nie voldoende hulp 
opdaag nie en dat Joubert die versterkings dus 
onmiddellik moes laat vertrek. Hy het dit betyds 
aangevra en daarom sou hy en Meyer nie 
aanspreeklik wees as Buller se deurbreek poging 
met sukses bekroon word nie." Eers na die 
ontvangs van die telegram is die Rustenburgers 
en nog 60 ander burgers uit Joubert se laer na 
genl. Meyer se sektor gestuur. ' 3 



' Leyds 717, Telegram no. 9 d.d. 18 Feb. 1900. 



lu Vgl. K.G. 341 (ii)p. 136. 

11 Leyds 717, Telegram no. 3 d.d. 18 Feb. 1900. 

12 K.G. 341 (ii)p. 41. 



Hierdie versterkings, sowel as die 200 
Standertonners wat van Vaalkrans af moes kom, 
het egter te laat op die toneel verskyn om die 
Boere stellings suid van die Tugela te help 
verdedig. Die gevolg was dat die Boere linie wat 
van die Tugelarivier af suidwaarts oor Monte 
Cristo tot by die suidelike voet van Groenkop en 
van daar weswaarts na Hlangwane uitgestrek het, 
op die 18de maar yl beman was. Dit was so yl 
beman dat Botha van die plan moes afsien om 'n 
mag op te bou ten einde die vyand in die flank te 
probeer aanval. Alle manskappe wat gespaar kon 
word, is deur horn en genl. Meyer na genl. 
Fourie gestuur ter verdediging van die Boerelinie 
op die suidelike oewer wat die aand van die 17de 
as volg beset was: Van die noordelike punt van 
Monte Cristo tot aan die Tugela het op die 
linkervleuel die kommando Heidelberg onder 
kmdt. Buys gele. Hulle het 500 man gemonster 
toe hulle van die Bo-Tugela af weg is maar het 
Cingolo - en moontlik ook die stellings tussen 
die Tugela en Monte Cristo - met slegs 200 man 
beset. Regs van hulle op die kruin en teen die 
hange van Monte Cristo was 'n burgermag van 



725 man, saamgestel uit die kommando's Ermelo 
(sowat 500 man), Boksburg (ongeveer 100 man), 
50 Swazilanders en 50 Krugersdorpers. Nog 
verder regs in die slote tussen Monte Cristo en 
Groenkop en op Groenkop self was die komman- 
do Middelburg. 13 Hoe sterk die kommando op 
die stadium was, is uit die amptelike stukke nie 
duidelik nie. Die res van die burgers op die 
suidelike oewer het Hlangwane en die slote 
tussen Hlangwane en Groenkop beset. 

Gedurende die aand van die 17de is die 
Boerelinie heelwat verswak toe kmdt. Buys aan 
die Ermelose kommandant kennis gegee het dat 
hy voornemens was om uit sy posisie pad te gee 
aangesien hy nie kans gesien het om horn daar 
teen die vyand te handhaaf nie. Dit het so 'n 
neerdrukkende uitwerking op kmdt. Grobler van 
Ermelo gehad dat gent Botha ernstig gevrees het 
dat ook die Ermeloers die deel van die linie wat 
hulle moes bewaak, sou ontruim." Sy vrees is 



13 Leyds 717, Telegramme nos. 4, 5 en 48 d.d. 18 Feb. 
1900; en Du Cane, p. 237. 

14 Prellervers. 13, Telegram kopieboek B, p. 13. 



nie bewaarheid nie. Die Ermeloers het in hul 
stellings gebly maar die Heidelbergers het 
dieselfde nag padgegee en daardeur 'n gaping 
tussen die Tugela en die Ermelose kommando 
geskep waar die regterflank van die vyand kon 
deurglip om die Ermeloers aan die noordekant te 
omvleuel. 15 Pogings deur genl. Meyer op 
versoek van genl. Botha aangewend om die 
Heidelbergse kommandant wat na sy laer by 
Onderbroekspruit getrek het, te beweeg om die 
ontruimde gebied te herbeset, was vrugteloos. '" 
Toe die oggend van die 18de aanbreek, was die 
hele oostelike deel van die Boerelinie wat 
daardie dag deur Buller aangeval is, dus slegs 
verdedig deur 500 man van Ermelo, sowat 100 
van Boksburg, 50 van Swaziland en 50 van 
Krugersdorp wat almal op Monte Cristo geplaas 
was, en die kommando Middelburg wat 
Groenkop en die slote tussen Groenkop en 
Monte Cristo moes verdedig. 



3. Britse maatreels vir die aanval 

Terwyl die Boere generaals planne bedink het 
om 'n verdere Britse opmars te stuit, het Buller 
voorbereidsels getref vir die hervatting van die 
aanval wat na die verowering van Cingolo 
tydelik deur horn gestaak is. Sy onmiddellike 
doelwitte was Monte Cristo - waarheen volgens 
genl. Hildyard se rapporte die verdedigers van 
Cingolo teruggeval het - en Groenkop ten suide 
daarvan, regoor Cingolo. 

Daar was etlike moeilikhede aan die aanval 
verbonde. Die eerste was dat die noordelike punt 
van die langwerpig gevormde Monte Cristo buite 
bereik was van die Britse veldkanonne wat suid 
van Gombaspruit gestaan het. Dit is maklik 
oorbrug deur die 64ste battery gedurende die nag 
van die 17de en later ook ander veldbatterye oor 
die Gomba te bring en op die helling van 
Cingolo te plant, binne trefafstand van die 
stelling.' 7 'n Tweede moeilikheid was dat troepe 



15 Leyds 717, Telegramme nos. 4 en 22 d.d. 18 Feb. 1900. 

16 Vgl. Preller 13, Telegram kopieboek B, p. 13; en Leyds 
717, Telegramme nos. 4 en 45 d.d. 18 Feb. 1900. 



17 Vgl. Britse amptelike History of the War in South 
Africa, IT, p. 445. 



wat vanuit die ooste teen Groenkop sou opruk, 
van Monte Crista af in die flank en selfs in die 
rug beskiet kon word. Die moeilikheid sou egter 
voorkom word as Groenkop en Monte Crista 
gelyktydig aangeval sou word, want dan sou die 
burgers op Monte Crista hul hande so vol he met 
die troepe wat hulle in die front bedreig het dat 
hulle geen aandag sou kon bestee aan die troepe 
wat teen Groenkop sou opruk nie. 

Die derde moeilikheid was van 'n ernstiger aard. 
Die voetvolk wat Monte Crista sou moes 
verower, sou nl. van Cingolo af oor Cingolonek 
moes kom, waarvan die middelste gedeelte 
feitlik 'n kaal grasveld was, en sou op die 
grasveld baie effektief deur die Boere beskiet 
kon word. Al wat hierteen gedoen kon word, 
was om die burgers op die kruin en teen die 
hange van Monte Crista vooraf in so 'n mate met 
'n aanhoudende geweer - en kanonvuur uit te put 
dat hulle nie in staat sou wees om 'n effektiewe 
vuur op die aanstormende troepe te onderhou 
wanneer die stormloop plaasvind nie. 



Die Britse troepe was op die vooraand van die 
aanval as volg gestasioneer: Op die regterflank 
teen die noordoostelike hang van Cingolo was 
Dundonald se berede troepe met links daarvan 
op Cingolo se kruin die voorhoede van die 2de 
brigade met die Royal West Surreys regs en die 
West Yorks links. Agter hulle, verskuil agter die 
berg se kruin, was die ander twee bataljons van 
die brigade, nl. die Devons en die Royal East 
Surreys. Links agter die 2de brigade het die 4de 
brigade gele wat bestem was om Groenkop 
vanuit die ooste aan te val. Links van die 4de 
brigade, suid van Gombaspruit, het Barton se 
6de brigade Groenkop vanuit die suidooste 
bedreig en verder wes met front na die noorde 
het Warren se divisie uitgestrek gele met die 
lOde brigade op die regter- en die llde brigade 
op die linkerflank. Op die verste Britse 
linkerflank by Chievely en Gun Hill was die 5de 
brigade, in die linkerflank bewaak deur 
Thorneycroft' s Mounted Infantry. 18 Buller se 



18 Vgl. Ibid., Sien hierdie hoofstuk omliggend voetnotas 46 
en 48. Sien ook hoofstuk 11, paragraaf 9. 



linie het dus in 'n wye boog om die Boere 
stellings uitgestrek en hulle vanuit sowel die 
ooste as die suide bedreig. 

Vroeg die oggend van die 18de het Buller 
instruksies uitgereik oor hoe Lyttelton die aanval 
op die Boere stellings moes voortsit. Om 5.30 
vm. moes die 2de brigade na Cingolonek 
beweeg, vanaf 'n geskikte stelling aldaar die 
Boere op die suidelike en suidoostelike hange 
van Monte Cristo met infanterie vuur uitput en 
die kop daarna vanuit die suide bestorm en 
inneem. Links van die 2de brigade moes die 4de 
brigade die 2de brigade se aanval help voorberei, 
daarna die terrein tussen Groenkop en Monte 
Cristo van die vyand suiwer en uiteindelik op 
Groenkop toetas. Dundonald se berede troepe - 
wat met die noordelike hang van Cingolo langs 
na Monte Cristo moes opruk - moes die 2de 
brigade in die regterflank ondersteun en 
beskerm, en genl. Barton wat Groenkop met die 
6de brigade vanuit die suide moes bedreig, die 
linkerflank van die 4de brigade. Die aanval sou 
voorberei word deur die swaar kanonne ten suide 



van Gombaspruit en in die rug gesteun word 
deur die 64ste veldbattery wat teen die hang van 
Cingolo gestaan het. 

Warren se divisie sou - met uitsondering van die 
6de brigade wat tydelik aan die divisie 
toegevoeg was - die aanval nie ondersteun nie 
maar die Boere wes van Monte Cristo in hul 
stellings vaspen deur hulle vanuit die suide te 
bedreig. Sy regterhandse brigade - die lOde van 
genl. Coke - moes egter as reserwe beskikbaar 
wees en die stellings waarin hy geplaas was, in 
mobiele formasie beset. 19 

Volgens Britse bronne was genl. Lyttelton voor- 
nemens om die vyandelike stellings wat hy wou 
inneem, nie met kanonne te laat beskiet voor sy 
voetvolk met die Boere gebots en laasgenoemde 
tydens die geveg aangedui het presies waar hul 
stellings gelee was nie. Eers dan, wanneer hy 
presies geweet het waar die Boere was, wou hy 
die kanonne op hulle laat losbrand ter onder- 



19 Die volledige teks van die instruksies word weergegee in 
Britse amptelike History of the War in South Africa, II, pp. 
447-448. 



steuning van die infanterieaanval. Dit het horn 
doeltreffender voorgekom as om die Boere te 
verwittig dat die Engelse op die punt gestaan het 
om hul opmars te hervat deur 'n swaar 
bombardering vooraf van 'n terrein waarvan 
groot gedeeltes wellig glad nie deur die vyand 
beset was nie. 

4. Die Britse aanval 

Dit skyn nie of aan die taktiek uitvoering gegee 
is nie. Immers reeds voor daar sprake was van 'n 
infanteriegeveg het die Britse kanonne - veral 
die veldbatterye suid van Gombaspruit - op die 
Boere stellings losgebrand en Monte Cristo en 
Groenkop besonder heftig beskiet, egter sonder 
veel effek. Die afstand wat die kanonne moes 
vuur, was te groot en net twee veldbatterye - nl. 
die 64ste wat gedurende die nag op die westelike 
hang van Cingolo geplaas is en die 7de wat in 
die nek tussen Groenkop en Cingolo in posisie 
gebring is - het hulle enigsins laat geld. Op 
Groenkop is die gras deur die baie bomme aan 
brand geskiet, tog, "all this day", so vertel 



Atkins, "never a Boer stirred on Green Hill that I 
could see". 20 

Die swaar kanonnade was vir die Boere die teken 
om hul oe oop te hou vir die Britse voetvolk wat 
dadelik volgens hul instruksies vorentoe begin 
opruk het. Die arendsoe van die Boere artilleriste 
het hulle spoedig ontdek en toe die voorhoede 
van Hildyard se brigade Cingolonek nader, is 
hulle meteens heftig bestook deur Boere kanonne 
wat op Hlangwane, op Pietershoogte en in 'n 
stelling noord van Groenkop gestaan en verskeie 
voltreffers onder die troepe in gestuur het. Veral 
die Royal West Surrey regiment wat die kruin 
van Cingolo beset en goeie dekking agter die 
groot rotse gehad het, moes dit ontgeld. Die 
burgers wat op Groenkop en teen die laer 
hellings van Monte Cristo geplaas was, het die 



20 Vgl. Britse amptelike History of the War in South 
Africa, II, p. 448; Times History, III, p. 502; Du Cane, p. 
240; Nierstrasz, II band 3, p. 792; Penning, De Oorlog in 
Zuid-Afrika, p. 526; Wilson, With the Flag to Pretoria, IT, 
p. 454; Crowe, p. 173; Burne, p. 43; Atkins, p. 274; 
Weeber, Op die Natalse Front, pp. 170-171. 



artilleriste se voorbeeld gevolg en die naderende 
troepe op lang afstand onder die koeels begin 
steek, egter slegs teen nadele van hulself. 21 Die 
troepe was nl. nog so ver weg dat dit onmoontlik 
was om hulle effektief te beskiet en al wat die 
burgers met die ontydige geweervuur bereik het, 
was om die ligging en omvang van hul stellings 
aan Lyttelton bloot te le. Laasgenoemde was nou 
gewaarsku om sy troepe nie oor die stuk oop 
veld teen Cingolonek te laat gaan voordat die 
burgers wat so ontydig op die voetvolk 
losgebrand het, deeglik met kanon- en 
geweervuur uitgeput was nie. 

Gevolglik het hy die voorste bataljons van die 
2de brigade net laat opruk tot aan die ruig 
begroeide suidekant van die oop terrein waar 
hulle 'n vuurlinie gevorm het, en hulle daarvan- 
daan af op 'n afstand van 600 tot 800 tree 'n 
snelvuur met hul Lee-Metfords op die Boere 
stellings laat open. Terselfdertyd het hy die 
artillerie wat hul vuur in die tussentyd gestaak 



Britse amptelike History of the War in South Africa, II, 
p. 448; Churchill, p. 393. 



het omdat die kanonniers gemeen het dat die 
Britse stormtroepe haas aan die voet van Monte 
Cristo met die vyand slaags was en dus deur hul 
bomme getref sou word, versoek om hul vuur te 
hervat en die vyand met 'n heftige bombarde- 
ment uit sy stellings te help verjaag - 'n versoek 
waaraan die artillerie uiteindelik na herhaalde 
versoeke teen 8 vm. gevolg gegee het. 

Solank as die Boere in staat was om 'n kruisvuur 
op Hildyard se troepe te onderhou, kon 
laasgenoemde nie daaraan dink om die lieflike 
skuiling wat hulle tussen die bosse en agter die 
klippe in die ruie terrein suidoos van die oop 
stuk veld op Cingolonek geniet het, te verlaat 
nie. Trouens selfs in die verskuilde posisie van 
waar hulle die Boere stellings teen die hang van 
Monte Cristo beskiet het, het hulle heelwat 
swaarder as die Boere gely. Nie alleen was 
laasgenoemde beter skuts as die kakies en as 
ervare jagters met beter oe bedeel om 'n vyand 
in sy skuilplek raak te sien nie maar hulle was in 
die gerieflike posisie dat hulle die Engelse nie 
alleen vanuit die noordweste in die front nie 



maar hulle ook vanuit die weste in die flank 
beskiet het. Lyttelton was, as hy sy aanval wou 
laat slaag, dus eers verplig om die flankvuur van 
die 2de brigade af te lei. 

Met die oog daarop het hy Norcott en Barton se 
brigades teen die Boere stellings op Hildyard se 
linkerflank laat opruk. Terwyl Barton se brigade 
vanuit die suide met die Royal Scots en Royal 
Irish in die frontlinie reguit na Groenkop toe 
opgeruk het, het Norcott se brigade in 'n diep 
formasie van drie linies nader gekom en met die 
Rifle brigade vooraan teen die ruig begroeide 
westelike helling van Cingolo ontplooi vir 'n 
frontaanval op die Boere stellings tussen Monte 
Cristo en Groenkop. Die Boere in laasgenoemde 
stelling het dadelik hul vuur van Hildyard se 
flank afgewend om die troepe in hul front te 
beskiet wat op 700 tot 800 tree afstand op hul 
stelling begin vuur het. 

Die enigste burgers wat nog op Hildyard se 
troepe geskiet het, was diegene wat in 'n sloot 
teen die suidelike helling van Monte Cristo 
gestasioneer was en wie se weerstand geleidelik 



deur die swaar Britse artillerievuur en die 
onafgebroke stroom koeels uit Hildyard se stel- 
ling afgetakel is; want al het daardie vuur nie 
materiele skade van belang aangerig nie, het die 
voortdurende ontploffing van bomme en gefluit 
van koeels tussen hulle die verdedigers tog 
afgemat. 22 

Ook het die aanblik van die naderende troepe op 
hul regterflank die aandag van baie van die 
burgers op die suidelike hang van Monte Cristo 
in beslag geneem en dit afgelei van die gevaar 
wat hulle in die front bedreig het. Gevolglik het 
die geweervuur wat die burgers op die troepe 
agter die oop stuk veld op die nek in hul front 
onderhou het en waarmee hulle aanvanklik ook 
die oop terrein self bestryk het, geleidelik 
verswak; en teen 10 vm. was dit so flou dat 
Hildyard sy twee voorste bataljons kon gebied 
om vinnig oor die oop terrein voor hulle te storm 



" Vgl. Du Cane, pp. 240-241; en Britse amptelike History 
of the War in South Africa, II, p. 448. 



en hul vuurlinie in die ruie gebied aan die 
anderkant daarvan te gaan plant. 23 

Toe die Boere bemerk dat die troepe storm, het 
hulle dadelik met hul Mausers dood en verderf 
op die oop terrein begin saai, maar nie gou 
genoeg om die twee aanstormende bataljons te 
keer nie. Die was oor die terrein en in die ruigtes 
aan die noordekant daarvan voordat die burgers 
kans gekry het om weer behoorlik tot verhaal te 
kom. 

Vanuit hul nuwe stelling het die troepe van die 
Royal West Surrey en die West York-bataljons 
dadelik weer 'n baie swaar vuur op die Boere 
voor hulle, wat nou 'n paar honderd tree nader 
was en dus met groter effek as voorheen beskiet 
kon word, onderhou. Hulle is geesdriftig onder- 
steun deur die 4,7-duim-skeepsgeskut en die 5- 
duim vesting kanonne op Hussar Hill, deur die 
twee veldbatterye wat teen die Cingolohang en 
op die nek tussen Groenkop en Cingolo geplant 



is, en deur al die maxims van die brigade. 
Hierdie vuur was so doeltreffend dat die Boere 
teen die suidelike hang van Monte Cristo weldra 
al hul aandag op die nuutgevormde Britse 
vuurlinie ten noorde van die oop stuk veld teen 
Cingolonek toegespits het. Hulle het verwag om 
te eniger tyd deur die troepe bestorm te word en 
het die Britse vuurlinie dus so goed dopgehou 
dat hulle weldra vergeet het om ook 'n oog op 
die oop stuk veld agter die troepe te hou waar die 
Devons en East Surreys was. Die gevolg was dat 
toe hulle weer hul oe uitvryf, Hildyard ook die 
Devons en East Surreys oor die oop terrein 
geskuif het sonder dat die burgers van die 
geleentheid gebruik gemaak het om die troepe 
tydens hul oortog oor die kaal stuk veld soos 
koringhalms af te maai. Deur die digte bos 
begunstig, kon Hildyard sy vuurlinie nou al hoe 
verder vorentoe skuif tot aan die voet van Monte 
Cristo. 



23 Du Cane, pp. 240-241; Britse amptelike History of the 
War in South Africa, II, p. 448. 



5. Verowering van Monte Cristo en 
Groenkop 

Die Boere het geen ernstige poging aangewend 
om hul stellings aan die voet en teen die hang 
van Monte Cristo te verdedig nie. Hulle was 
blykbaar bang dat die vyand van die baie bos 
klofies wat van die voet van die kop na die kruin 
geloop het, gebruik sou maak om hulle te 
omsingel en het dus sonder veel weerstand teen 
die helling uit geretireer met die gevolg dat die 
Engelse spoedig die onbetwiste besitters was van 
die ruie terrein aan die voet van die kop waar 
hulle volkome veilig was, aangesien die terrein 
vir die burgers hoer teen die helling en op die 
kruin van die kop onsigbare terrein was wat hulle 
nie met geweervuur kon bestryk nie. Slegs 'n 
agterhoede het die troepe verder weerstaan wat 
op die terrein aan die voet van Monte Cristo 
weer in formasie opgestel is met die oog op die 
verdere opmars en die verowering van die kop. 24 



Dit het met die weerstand wat Hildyard se troepe 
in agterhoede gevegte van die Boere gekry het, 
die 2de brigade meer as 'n uur geneem om die 
suidelike hang van Monte Cristo - waar hulle 
maklik gestuit kon gewees het - te bestyg, maar 
teen 12-uur die middag het sy voorste bataljon, 
die West Yorks met kapt. T. H. Berney aan die 
spits, die kruin juigend bestyg. Dadelik het die 
Boere wat enigsins verder na die noorde toe op 
die kruin gele het, 'n swaar geweervuur geopen. 
Met 'n koeel in die kop het Berney neergesyg 
maar dit het die troepe geensins van stryk 
gebring nie. In steeds toenemende getalle het 
hulle op die kruin verskyn en die burgers stadig 
maar seker steeds verder noordwaarts terug 
gedryf. Die getal burgers wat vasberade geveg 
het, vasberade om die vyand teen te hou, was 
egter 'n skrale minderheid. Die oorgrote meer- 
derheid het die stelling reeds verlore geag en 
gedemoraliseerd teen die westelike hang van die 
kop af begin vlug. Die troepe het dus redelik 



" 4 Du Cane, pp. 240-241; Britse amptelike History of the 

vinnig meester van die eerste 100 tree van die 
kruin geword. 25 

Die weerstand van die Boere op die kruin het 
haas op die rand van ineenstorting gestaan toe 
daar skielik van Groenkop af 'n vernietigende 
vuur uit twee Krupps en 'n Maxim-Nordenfeldt 
op die troepe losbars. Dit is gesteun deur 'n 
swaar geweervuur uit die self de rigting en het die 
juigende troepe soos 'n knuppelhou tussen die oe 
getref. In wanorde het hulle teen die oostelike 
kruin begin af saai om skuiling te soek, lustig in 
die rug beskiet deur die burgers op Monte Cristo 
wat die suidelike deel van die kruin weer 
onmiddellik beset het." 

Toe Lyttelton wat op 'n heuwel suid van 
Cingolonek was, die debakel sien, het hy Norcott 
en Barton se brigades beveel om die Boere 
stellings by Groenkop met alle mag aan te val: 
Barton vanuit die suide en suidooste en Norcott 
vanuit die ooste en noordooste. Die opmars van 



" Buller se verslag, d.d. 14 Maart 1900, in South Africa 

laasgenoemde brigade het reeds kort voor 10 vm. 
begin toe die brigade beveel is om teen die Boere 
loopgrawe tussen Groenkop en Monte Cristo op 
te ruk ten einde die kruisvuur van Hildyard se 
brigade af te lei wat toe nog teen Cingolonek 
gele het. Die Boere in die loopgrawe tussen 
Groenkop en Monte Cristo het Norcott se troepe 
egter so effektief beskiet dat hy maar baie stadig 
gevorder het. Met Barton se troepe wat 
Groenkop vanuit die suide genader het met die 
Royal Scots en Royal Irish in die eerste linie, het 
dit nie veel beter gegaan nie en toe die bevel 
kom dat die twee brigades Groenkop met alle 
mag moes aanval en die vyand daarvandaan 
moes verdryf, was hulle nie veel nader as 700 
tree van die beoogde doelwit af nie. 

Die skielike kragdadige stormloop waartoe hulle 
op Lyttelton se bevel oorgegaan het, het die 
gewenste uitwerking gehad. Die burgers op 
Groenkop was nou verplig om die vuur op 
Hildyard se bataljons teen die boonste helling 
van Monte Cristo te staak en al hul aandag op 
Norcott en Barton se brigades te konsentreer, wat 



Groenkop nou vinnig vanuit die ooste en veral 
vanuit die suide genader het. Hier het die stryd 
teen 1.30 nm. sy krisis oomblik bereik toe een 
van Barton se bataljons, die Royal Scots 
Fusiliers, die oostelike uitloper van Groenkop 
bedreig het en die ander een, die Royal Irish 
Fusiliers, selfs die westelike uitloper wat half in 
die rug van die Boere gelee was. 

Toe die burgers op Groenkop hul vuur van sy 
troepe afwend, het Hildyard dadelik sy vlugtende 
bataljons teen die helling van Monte Cristo tot 
stilstand gebring en, nadat hy hulle gereorgani- 
seer het weer eens die kruin van Monte Cristo 
laat bestorm. Die burgers wat nog op die 
suidelike kruin van die kop was, het nie veel 
teenstand gebied nie. Hulle het na 'n halfhartige 
weerstand teruggewyk en toe die aanval op 
Groenkop sy krisis oomblik nader, was die 2de 
brigade reeds weer in voile besit van die 
suidelike deel van die Monte Cristo kruin, in 'n 
uitstekende posisie om die burgers wat hulle met 
die aanbreek van die middag van Groenkop af in 



die rug beskiet en van die kruin van Monte 
Cristo verdryf het, in gelyke munt terug te betaal. 

Die burgers op Groenkop was juis besig om 
hulle met alle mag te verdedig teen die aanval 
van Norcott se troepe vanuit die ooste en Barton 
se bataljons wat, ondersteun deur 'n swaar vuur 
uit die Britse veldbatterye op Hussar Hill en die 
Cingolohang, besig was om die oostelike en 
westelike uitlopers van Groenkop te bestorm, toe 
daar me teens 'n swaar geweervuur van die kruin 
en suidelike hellings van Monte Cristo af in hul 
rug losbars. Dit het hul weerstand onmiddellik 
gebreek. Hulle was nagenoeg aan alle kante deur 
groot getalle vyandelike troepe omring en het 
begryp dat hulle baie haastig moes vlug as hulle 
nie almal krygsgevangenes wou word nie. Hulle 
het dan ook onmiddellik op hul perde ge spring 
en noordweswaarts uitgewyk terwyl die Scots 
Fusiliers en Irish Fusiliers die dig beboste 
Groenkop beklim het. Op die kruin van die 
heuwel aangekom, het die twee bataljons 
bajonette bevestig ten einde daarmee aan die 
Britse kanonniers wat Groenkop nog steeds 



onder vuur gehou het, kennis te gee dat die 
kanonvuur gestaak moes word. 

Toe die Boere wat van Groenkop af met hul 
kanonne gevlug het, eers op die vlakte was, het 
hulle op so 'n rustige en tydsame wyse terug 
getrek dat die Britse kanonniers wat Groenkop 
met die 7de battery beset het, hulle vir 
Dundonald se manskappe aangesien en derhalwe 
nagelaat het om hulle te beskiet. 27 

Van Groenkop af - deur E. J. Weeber verkeerde- 
lik die bosrant (Hlangwane) genoem - het die 
6de brigade in die flank toegetas op die Boere 
loopgraaf tussen Groenkop en Monte Cristo en 
die Boere wat die 4de brigade daar in die 
tussentyd teengehou het, verdryf. Die vlugtende 
burgers - deur die 4de en 6de brigades agtervolg 
en steeds deur die 2de brigade van Monte Cristo 
af beskiet - het net betyds van Groenkop en 
veral uit die sloot tussen Groenkop en Monte 
Cristo padgegee. "As ons vyf minute langer 



gewag het," so vertel E. J. Weeber wat in die 
sloot was, "sou nie een van ons ontsnap het 
nie" as 

Die 6de brigade het na die vlug van die Boere 
Groenkop en die sloot tussen Groenkop en 
Monte Cristo beset. Daarna het hulle volgens 
Britse getuienis 'n laer van een van die Middel- 
burgse veldkornetskappe wat agter die loopgraaf 
gestaan het, ingeneem en die verdere agter- 
volging van die Boere aan die 4de brigade 
oorgelaat. Laasgenoemde brigade het met die 1st 
Rifle brigade in die voorhoede dadelik verder 
noordwaarts opgeruk, al met die voet van die 
westelike hang van Monte Cristo langs in die 
rigting van Bloy se plaas, waar 'n groot Boere 
laer ontwaar is waarheen baie van die Middel- 
burgers padgegee het. Vinnig kon Norcott nie 
vorder nie want hy is voortdurend deur groepies 
burgers weerstaan wat telkens vasgeskop en sy 
troepe terug geskiet het, en digby die laer het hy 
op sulke taai weerstand gestuit van burgers wat 

daar in goeie stellings posgeneem het, dat hy 
glad nie vooruit kon kom nie. Hy kon die laer 
dan ook nie bemeester kry voordat hy steun van 
die 2de brigade op sy regterflank ontvang het 
nie. 

Die 2de brigade het, nadat al sy bataljons op 
Monte Cristo was met uitsondering van 'n 
halfbataljon East Surreys wat teen Cingolonek 
agtergelaat is om as reserwe te dien, die Boere 
stadig noordwaarts teruggedwing, ondersteun 
deur die swaar Britse geskut op Hussar Hill en 
die twee veldbatterye teen die hang van Cingolo 
asook deur Dundonald se berede troepe wat die 
Britse regterflank bewaak het en uiteindelik om 
die Boere se linkerflank wou trek. Met die West 
Yorks in die voorhoede het die 2de brigade baie 
stadig teen die vuur opgeroei wat die burgers 
verder noord op die kruin van Monte Cristo op 
die brigade onderhou het, op baie doeltreffende 
wyse uit die rigting van Hlangwane ondersteun. 
Hulle is gehelp deur 'n stortreen wat oor die 
slagveld uitgesak en dir vir die Boere onmoont- 
lik gemaak het om suiwer te skiet. 



Toe die brigade uiteindelik teenoor die Boere 
kamp op Bloy se plaas aan die voet van Monte 
Cristo kom, het hulle die verdere agtervolging 
van die Boere op die Monte Cristokruin aan 
Dundonald se berede brigade oorgelaat en self 
op die oostelike flank van die burgers toegetas 
wat die kamp met soveel sukses teen die swaar 
aanvalle van Norcott se brigade vanuit die suide 
gehandhaaf het. Die swaar vuur van die Rifle 
brigade in hul front en van die West Yorks in hul 
linkerflank was vir die half gedemoraliseerde 
burgers te veel. Na enkele minute het hulle hul 
stellings ontruim en op Hlangwane teruggeval, 
en hul laer in die hande van die Engelse 
agtergelaat. 29 

Met die verowering van Groenkop, die suidelike 
deel van Monte Cristo en van die Boere laers 
agter Groenkop en wes van Monte Cristo het 
paniek onder die burgers op die suidelike oewer 
van die Tugela ontstaan. Baie het nie meer kans 



9 Vgl. Britse amptelike History of the War in South 

gesien om hulle op die oewer teen die Britse 
oormag te handhaaf nie en het op onbeteuelde 
wyse van die noordelike kruin van Monte Cristo 
en selfs van Hlangwane af na die noordelike 
oewer van die rivier begin vlug. Buller het in 'n 
uitstekende geleentheid verkeer om hulle te 
agtervolg en uiteen te slaan maar het dit nie 
gerade geag om 'n poging daartoe aan te wend 
nie. Sy neerlae vroeer in die oorlog het horn 
oorversigtig gemaak en horn met vrees vervul 
om die ruie hoogtes te probeer betree voordat hy 
die terrein vooraf deeglik verken en met artillerie 
beset het. 

Hy het dus onmiddellik na die verowering van 
Groenkop en die suidelike deel van Monte Cristo 
aan sy verskillende troepeaf deling s gesein om 
die Boere nie te probeer agtervolg nie maar te 
laer waar hulle hulle bevind het: die 2de brigade 
op Monte Cristo en die 6de en 4de brigades by 
die verowerde vyandelike kampe agter Groenkop 
en wes van Monte Cristo. Daarna het hy die 
noordelike punt van Monte Cristo en ook die 
omgewing van Groenkop waar daar nie troepe 



was nie, swaar laat bombardeer met die 5-duim- 
kanonne en 12-ponder-vlootgeskut op Hussar 
Hill en sewe batterye veldgeskut - nl. die 28ste, 
61ste, 63ste, 73ste en 78ste wat hy op die 
hoogland suid van Bloy se plaas laat opstel het, 
en die 7de en 64ste wat hy van Cingolonek na 
Bloy se plaas laat aankarwei het. Die 4,7-duim- 
vloot kanonne op Gun Hill is ingespan om die 
Boere kanonne op Hlangwane en ten noorde van 
die Tugela te beskiet en het volgens Britse 
getuienis daarin geslaag om 'n Long Tom wat 
teen 2 nm. op die Rooirantjies (Colenso koppies) 
in aksie getree het, na 7 skote die swye op te le. 30 

6. Bedrywighede van die Boere 
generaals, 19 feb. 1900 

Na die verowering van Groenkop en Monte 
Cristo en die hoogland noord van Groenkop en 
wes van Monte Cristo tot by Bloy se plaas was 
die gebied op die suidelike Tugela oewer wat 
nog in besit van die Boere was, beperk tot 



30 Britse amptelike History of the War in South Africa, II, 
pp. 450-452; Leyds 717, Telegram no. 8 d.d. 19 Feb. 1900. 



Hlangwane en die paar hoogtes wat oos van 
Hlangwane vas teen die Tugela gele het. 

Anders as die burgers wat geen kans gesien het 
om die beperkte gebied met sukses teen 'n 
hernieude aanval te verdedig van die geweldige 
Britse oormag wat dit aan die ooste-, suidooste- 
en suidekant omsingel het nie en wat daarom in 
groot getalle na die noordelike oewer gevlug het, 
het genls. Botha en Meyer geglo dat Hlangwane 
tot elke prys verdedig moes word. Dit was 
noodsaaklik, want as Hlangwane in Britse hande 
sou val, sou al die Boere stellings noord van die 
Tugela op die ou slagveld van 15 Des. 1899 
onmiddellik in die linkerflank bedreig en vir die 
Boere onhoudbaar gemaak word. Om dit te 
voorkom het Botha alles gedoen wat in sy 
vermoe was om die Boere krygsmag op 
Hlangwane te versterk. Hy het selfs persoonlik 
die Tugela oorgesteek om van die vlugtende 
burgers te oorreed om terug te kom en het 
volgens genl. Meyer soveel sukses behaal dat 
daar teen die aand van die 18de reeds weer 'n 
redelik stewige burgermag op die suidelike 



oewer was, gereed om aan die Engelse weerstand 
te bied as hulle teen Hlangwane sou opruk. 31 

Solank as genl. Botha besig was om horn in te 
rig vir die verdediging van Hlangwane het 'n 
berig, afkomstig van msk. J. van Pesch, van 
Edwards se Verkenningskorps, die hoofkwartier 
bereik dat daar 'n sterk af deling Britse voetvolk 
en ruitery op die koppe oos van Pieters stasie 
naby die sameloop van die Kliprivier en die 
Tugela saamgetrek was en dat aan hulle indien 
hulle die Tugela daar wou oorsteek, slegs 
weerstand gebied kon word deur 'n deel van die 
kommando Piet Retief wat hulle van die 
noordelike oewer af dopgehou het." 

Die berig het die moontlikheid dat die Engelse 
die Tugela op enige punt ten ooste van Monte 
Cristo kon oorsteek en reguit na Elandslaagte 
kon trek waar dit in die rug van al die Boere 
magte in Natal tereg sou kom, pertinent onder 



31 Leyds 717, Telegram no. 30 d.d. 18 Feb. 1900; en K.G. 
341 (ii) p. 88. 

32 K.G. 341 (ii) p. 96; en Leyds 717, Telegram no. 46 d.d. 
18 Feb. 1900. 



die aandag van die verskillende bevelhebbers 
van die Boere leer in Natal gebring wat dadelik 
gereageer het. Genl. Meyer het die Komman- 
dant-generaal versoek om 'n sterk patrollie met 
die rivier langs af te stuur om die troepemag te 
bespied, en die het die enigste assistent-generaal 
waaroor hy by Lady smith beskik het, D. J. E. 
Erasmus, daarmee belas. Hy moes nie alleen 
vasstel of die berig korrek was nie dog ook 
nagaan of die vyand op enige plek tot by die 
samevloeiing van Bloukransrivier deur die 
Tugela sou kon kom. 33 

Genl. Botha was hiermee egter nie tevrede nie. 
Die waarskynlikheid dat Buller horn by 
Hlangwane kon besig hou en intussen die hele 
Boere krygsmag van die Benede-Tugela af kon 
omvleuel, het horn so verontrus dat hy besluit het 
om persoonlik te gaan vasstel of daar wel 'n 
moontlikheid bestaan het dat die Engelse die 
Benede-Tugela met 'n groot mag sou kon 
oorsteek. Nadat hy die Kommandant-generaal 
van sy voorneme verwittig het, het hy dus vroeg 



die oggend van die 19de met die noordelike 
oewer van die rivier begin afry ten einde die 
Britse bewegings oos van Monte Cristo tot by 
die samevloeiing van die Bloukrans- en Tugela 
riviere persoonlik te verken. Die verdere 
verdediging van Hlangwane en die ander Boere 
stellings suid van die Tugela het hy in die hande 
van genls. Meyer en Fourie gelaat." Hy het dit 
met teensin gedoen want hy het besef dat die 
vyand na die verowering van Monte Cristo en 
Groenkop op die punt gestaan het om 
Hlangwane, "de sleutel der positie" te verower," 
maar hy het geglo dat Meyer en Fourie ten 
minste in staat sou wees om Hlangwane vir die 
een dag sonder sy hulp teen Buller se mag te 
handhaaf. Dit sou immers niks help om 
Hlangwane te verdedig as die Engelse besig was 
om langs 'n ander roete om die Boere stellings te 
trek nie ! 

Sy verkenningstog het horn oortuig dat die vrees 
dat Buller die Tugela ten ooste van Monte Cristo 



Leyds 717, Telegramme nos. 4 en 5 d.d. 18 Feb. 1900. 



1 Ibid., Telegram no. 54 d.d. 18 Feb. 1900. 
' Preller 13, Telegram kopieboek B, p. 19. 



sou oorsteek en daarvandaan af reguit na Elands- 
laagte sou deurstoot - 'n beweging waardeur hy 
die hele Boere krygsmag in Natal (d.w.s. sowel 
die burgers aan die Tugela as die om Ladysmith) 
van Transvaal sou afsny - ongegrond was. Die 
vyand kon, so het hy na sy terugkeer na 
sonsondergang die 19de aan die Kommandant- 
generaal berig, die Tugela wel orals met 
infanterie oorsteek deur 'n pontonbrug oor die 
rivier te slaan, maar die kranse aan albei oewers 
was so steil en so hoog dat 'n leer, vergesel van 
kanonne en 'n konvooi, 'n goeie 5 of 6 dae langs 
die Tugela sou moes aftrek voordat hulle 'n 
geskikte plek sou kry om oor die rivier te gaan, 
en om die punt te bereik, sou hulle gedwonge 
wees om vir hulle voortdurend 'n pad deur die 
bosse tekap. 36 

Sy rapport is deur genl. Erasmus bevestig wat na 
inspeksie van die terrein op die 20ste aan die 
Kommandant-generaal laat weet het dat hy niks 
van die vyand gewaar het nie en dat die terrein 
oorkant die rivier so bergagtig en vol klowe en 



kranse was dat slegs 'n perdekommando dit 
desnoods sou kon oorsteek maar beslis nie 'n 
leer vergesel van kanonne of waens nie. 37 

7. Die verowering van Hlangwane 

Terwyl genl. Botha afwesig was op sy 
verkenningstog na die Benede-Tugela het die 
Engelse op die Boere stellings op Hlangwane 
toegetas en wel volgens 'n krygsplan wat genl. 
Warren kort voor middernag die 18de in oorleg 
met genl. Lyttelton beraam en aan Buller 
voorgestel het. 

Die aanval sou vanuit die suide deur Warren se 
divisie onderneem word maar Lyttelton moes sy 
regterflank beskerm deur vooraf die hele hoog- 
land oos van Hlangwane wat sy troepe reeds op 
die 18de gedeeltelik beset gehad het, in besit te 
neem en van die vyand te suiwer. Die geveg 
moes dus ingelui word met 'n aanval vroeg die 
oggend van Lyttelton se divisie op die Boere wat 
nog op die noordelike deel van Monte Cristo met 
die daaraan gelee Clump Hill en die hoogland 



' Leyds 717, Telegram no. 1 d.d. 20 Feb. 1900. 



SienK.G. 341 (iii) p. 190. 



ten weste daarvan tot by Hlangwane was, en sou 
in die rug deur twee veldbatterye, die 7de en 
64ste, ondersteun word. Hildyard se brigade, in 
die regterflank deur Dundonald se berede 
brigade beskerm, sou teen die noordelike deel 
van Monte Cristo en teen Clump Hill opruk en 
Norcott se 4de brigade teen die hoogland ten 
weste daarvan. 

Terwyl Lyttelton die Boere se oostelike flank uit 
die pad sou stoot, moes al die kanonne op Hussar 
Hill en Gun Hill Hlangwane bombardeer. 
Hierdie bombardement moes reeds met dagbreek 
'n aanvang neem sodat die Boere se weerstands 
vermoe in hul hoofstelling feitlik afgetakel sou 
wees as Warren se troepe hul opmars begin. 

Warren sou met sy aanval op die Boere se 
hoofstelling op Hlangwane wag totdat die gebied 
ten ooste daarvan so seer deur Lyttleton se divisie 
van die vyand gesuiwer sou wees dat daar geen 
gevaar meer sou bestaan dat Warren se troepe in 
die regterflank aangeval sou kon word nie. 
Daarna sou hy Barton se 6de brigade vanuit die 
suidooste op Hlangwane laat toetas en die Boere 



linie noordweswaarts laat oprol, in die regter- 
flank gesteun deur Norcott se brigade en in die 
rug deur die veldbatterye op Bloy se plaas. Ten 
einde te voorkom dat hy van die oorkantste wal 
van die rivier af deur die burgers op die 
noordelike oewer beskiet word, moes Barton nie 
op die rug van Hlangwane nie maar langs die 
suidoostelike hang daarvan opruk, sodat die 
heuwelkruin skuiling aan sy troepe sou bied. 38 

Ten spyte daarvan dat die Boere op die suidelike 
oewer meer geneig was om te vlug as om te veg, 
het dit Buller 'n voile dag gekos om al die Boere 
stellings ten suide van die Tugela te bemeester. 

Hildyard se troepe wat op die regterflank die 
noordelike deel van Monte Cristo moes verower, 
het nl. nie ver gevorder nie toe hulle hulle in so 
'n swaar kanonvuur vasloop wat die Boere 
artilleriste van veral Grobbelaarsberg en 
Pietershoogte af op hulle geopen het, dat hulle 
nie kon vorder nie. Hulle moes eers wag op 



38 Vgl. Britse amptelik History of the War in South Africa, 
II, pp. 453-454. 



verdraende geskut wat die Boere kanonne die 
swye kon ople voor hulle kon probeer 
vooruitgaan. 

Intussen het die Britse veldbatterye wat die aand 
tevore deur kol. Parsons ten noorde van 
Gombaspruit opgestel is, die Boere artillerie by 
Pietershoogte sonder merkbare effek beskiet en 
ook die hoogland ten noorde en noordweste van 
Bloy se plaas onder vuur gehou om die Boere 
wat hulle geglo het dit beset het, terug te dryf. 
Die Boere het die hele hoogland ten noorde en 
noordweste van Bloy se plaas egter reeds 
gedurende die aand van die 18de ontruim en 
teruggeval, gedeeltelik na die noordelike rivier- 
oewer waar hulle in gunstig gelee posisies aan 
die rivier stelling geneem het ten einde die Britse 
opmars in die rigting van Hlangwane daarvan- 
daan te probeer vertraag, en origens na 
Hlangwane. Ook die burgers op Hlangwane het 
sedert die vertrek van genl. Botha en in stryd met 
sy bevel na die noordelike oewer begin padgee 
en al wat ten tyde van die Britse aanval nog op 
die suidelike oewer was, was 'n agterhoede uit 



die kommando Bethal wat hulself op die 
noordelike punt van Hlangwane teen die rivier 
probeer ingrawe het. Die kommando Heidelberg 
wat aangese is om hulle te kom help, het nooit 
opgedaag nie. 

Die bombardering van die vermeende Boere 
stellings ten suide van die rivier was dan ook 
inderdaad net 'n vermorsing van ammunisie en 
as Warren en Lyttelton slegs hul voetvolk en 
berede troepe laat deurdruk het sonder enige 
tydrowende bombardemente vooraf, kon hulle 
reeds vroeg die oggend in besit van die suidelike 
oewer gewees het. Hulle het dit egter gerade 
geag om besonder behoedsaam op te ruk en 
waagstukke te vermy. Gevolglik het die opmars 
besonder stadig gevorder. Die van Dundonald se 
ruitery wat om die noordelike punt van Monte 
Cristo getrek het om Hildyard se brigade in die 
regterflank te beskerm, het vir 'n tydjie selfs 
heeltemal tot stilstand gekom toe die groepies 
Boere skuts aan die noordelike oewer die troepe 
met geweervuur begin peper het. Dundonald het 
die vuur so lastig gevind dat hy sowel sy ruitery 



as 5 kompanies van die East Surrey regiment 
nodig geag het om die lastige Boere skuts te 
verdryf. Eers daarna is die streek tussen Monte 
Cristo en Hlangwane deur die 2de en 4de 
brigades beset. 

Ten weste van die 2de en 4de brigades het 
Warren die 6de brigade vanuit die suide op 
Hlangwane afgestuur. Die geweervuur waarmee 
die Bethallers op die noordelike punt van 
Hlangwane die brigade se opmars probeer stuit 
het, het nie veel indruk op die troepe gemaak nie 
en die kanonvuur waarmee die burgers van die 
Rooirantjies en die hoogtes oorkant die 
watervalle die Bethallers probeer ondersteun het, 
was, ofskoon lastig, nie swaar genoeg om die 
troepe teen te hou nie. Teen 11 vm. was Barton 
se troepe dus in voile besit van Hlangwane met 
uitsondering van die noordelike uitloper daarvan 
waar die Bethallers hulle probeer verskans het. 
Bo-op die kruin het die troepe 'n verlate Boere 
laer aangetref en dadelik besit daarvan geneem. 
Onder die buit wat hulle daar aangetref het, was 
volgens Wilson 'n groot hoeveelheid ammunisie 



"of Dum-Dum pattern, soft-nosed or splitnosed, 
the employment of which is contrary to the 
conventions of civilized war." 39 



39 Sien Wilson, With the Flag to Pretoria, II, pp. 456-457. 
Dat daar onder die burgers enkelinge was wat hul Mauser 
patrone in dum-dums verander het deur die voorste deel 
van die staalpunt af te saag, word bevestig deur Churchill 
(London to Ladysmith, pp. 456-457) wat na die inname 
van Ladysmith daarvan gesien het. 'n Offisier het aan horn 
vertel dat een uit elke vyf koeels van die Boere 'n dum- 
dum was. "Soft-nosed" Mauser-patrone - d.w.s. in die 
fabriek vervaardigde dum-dums - is nooit in die 
Republieke ingevoer nie. Baie Lee-Metford gewere en 
groot hoeveelhede merk IV dum-dum patrone is egter in 
die voorafgaande gevegte aan die Tugela en elders deur die 
Boere van die Engelse gebuit en waar die Mauser 
ammunisie begin ingee het, deur die Boere gebruik. Dit 
was al "soft-nosed" patrone waaroor die Boere beskik het 
- patrone uit die Britse arsenaal (vgl. Deel I, pp. 282, 298- 
299, 390, 421, 424 en 468; en Deel II, p. 315. Sien verder 
ook H. j. Ogden, pp. 124-131, 145 en 146). Eienaardig 
genoeg maak Buller in sy amptelike verslag geen melding 
van die dum-dum koeels nie dog vermeld alleen dat hy 
wavragte ammunisie gebuit het. Ook die Britse amptelike 
History of the War in South Africa maak geen melding van 
die dum-dum koeels wat in die laers gevind is nie. 



Ondertussen het die Engelse hul swaar kanonne 
op die hoogland ten ooste van Hlangwane 
geplant - maj. C. E. Cadwell se 4 5-duim- 
kanonne digby Bloy se plaas en It. Ogilvy se 12- 
ponder-vlootgeskut op die noordwestelike rand 
van Clump Hill - en daarmee vuur op die Boere 
geskut geopen wat hardnekkig op die troepe op 
Hlangwane bly skiet het. Hulle was egter nie in 
staat om die Boere artilleriste die swye op te le 
nie en gevolglik is ook 2 vloot kanonne van 4,7 
duim kaliber gedurende die middag onder 
kommandoor A. Limpus van Gun Hill af na Bloy 
se opstal verskuif om krag by die bombardement 
te sit. Hierdie kanonne is aanvanklik deur osse 
getrek maar die het ingegee en toe moes die 
matrose en voetvolk hulle verder met die hand 
pak en na hul stellings toe aansleep waar hulle 
dieselfde middag nog teen 3 Boere kanonne in 
aksie getree het wat die Engelse van Pieters- 
hoogte af onder vuur geneem het, klaarblyklik 
om die terugtog van die lang toue vyandelike 
waens te dek. Van Bloy se plaas af kon hulle die 
Boere kanonne egter nie effektief beskiet nie en 
daarom is hulle vroeg die volgende oggend na 'n 



hoogte op die noordwestelike helling van Clump 
Hill verskuif. 

Die weerstand wat die burgers onder die 
aanvoering van genls. Meyer en Fourie aan die 
Engelse gebied het, was baie flou soos blyk uit 
die feit dat die Engelse die hele dag deur volgens 
Britse amptelike opgawes 'n verlies gely het van 
slegs 4 troepe gesneuwel en 26 gewond. 40 

Nadat die Engelse Monte Cristo verower het, het 
die Boere hulle op die suidelike oewer onveilig 
gevoel en in weerwil van die instruksies van 
genl. Meyer dat hulle hul posisies wes van 
Monte Cristo moes handhaaf, het honderde soos 
reeds vermeld oor die rivier na die noordelike 
oewer toe weggesluip waar hulle buite bereik 
van die vyandelike troepe was/' Aan die 
noordelike oewer was hulle nog bereid om te veg 
maar die vooruitsig om deur die geweldige 
vyandelike oormag teen die rivier vasgedruk en 



40 Sien i.v.m. die verowering van Hlangwane Britse 
amptelike History of the War in South Africa, II, pp. 453- 
455. 

41 Leyds 717, Telegram no. 30 d.d. 19 Feb. 1900. 



almal of doodgeskiet of krygsgevange geneem te 
word, het hulle nie aangestaan nie. Deur die 
wegsluipery van die front af en die onwil van die 
burgers om die suidelike oewer langer te 
verdedig, het die Boere linie so yl geword dat die 
vooruitsig vir die Boere om hulle daar te 
handhaaf werklik hopeloos geword het. 

Die aanwesige offisiere het die middag laat 'n 
krygsraads vergadering gehou om die toestand te 
oorweeg. Louis Botha kon die vergadering nie 
bywoon nie, aangesien hy nog nie teruggekeer 
het van sy tog langs die Tugela af om die terrein 
te verken ten einde vas te stel of die vyand die 
Tugela erens ten ooste van Monte Cristo kon 
oorsteek nie. In plaas van sy terugkoms af te wag 
en sy advies in te win oor wat daar verder 
gedoen moes word of ten minste die Komman- 
dant-generaal te raadpleeg, het die krygsraad 
eenvoudig besluit om alle stellings suid van die 
Tugela te ontruim aangesien hulle as onhoudbaar 
beskou is en nuwe posisies aan die noordelike 
oewer in te neem. Meyer het dadelik daartoe 
oorgegaan om "alles dienooreenkomstig te 



regelen". 42 Die besluit het natuurlik meegebring 
dat ook al die Boere stellings wat Louis Botha 
met die slag van Colenso ten noorde van die 
Tugela in die Rooirantjies beset gehad het, 
prysgegee moes word aangesien daardie stellings 
vanaf Hlangwane in die linkerflank aangeval kon 
word. 

Toe Louis Botha kort na sonsondergang 
terugkeer en verneem "dat de krijgsraad besloot 
de posities aan overzijde te verlaten en nieuwe 
posities te nemen in rechtte lijn al aan deze zijde 
van Tugela" het hy horn dadelik na die 
verskillende offisiere gehaas om hulle te probeer 
oorreed om hul besluit in hersiening te neem. 
Hulle was daartoe onder geen omstandighede 
bereid nie, o.a. omdat al die burgers hulle reeds 
aan die noordelike oewer bevind het. Hulle het 
so haastig padgegee dat baie van hul tente en 
ander toerusting - selfs ammunisie - in die 
hande van die vyand agtergelaat is. J ' 



; Ibid., Telegram no. 2 d.d. 20 Feb. 1900. 

' Vgl. Wilson, With the Flag to Pretoria, II, pp. 456-457. 



"Alhoewel ek mij met het genamen besluit niet 
kan en mag vereenigen," het Botha dieselfde 
aand aan die Kommandant-generaal getelegra- 
feer "staat mij nu niets anders of dan te trachten 
de nieuwe posities zoo goed mogelijk te maken 
en die te handhaven want ik verwacht stellig dat 
gevecht nog zal aanhouden en nieuwe posities 
moeten nog alien verbeterd worden." Die tyd sou 
moes leer, het hy vervolg, of die verandering 'n 
verbetering was. Hy self het dit betwyfel soos 
blyk uit sy poging om die offisiere te oorreed om 
hul besluit in hersiening te neem. Hy het die 
Kommandant-generaal egter beloof dat hy sy bes 
sou doen om die vyandelike opmars van die 
noordelike oewer af te probeer stuit. Die 
Kommandant-generaal moes horn net ondersteun 
deur toe te sien "dat de laatste paardenruiter naar 
(hier) toe wordt teruggestuurd". Voetgangers 
moes maar gebruik word om die beleg van 
Ladysmith te handhaaf sodat perderuiters kon 
loskom vir die verdediging van die Tugela "want 
zaken zijn zeer ernstig en dringend". 44 



Kmdt.-genl. Joubert was diep teleurgesteld 
omdat "een krijgsraad kon besluiten om de deur 
voor den vijand open te maken en een beginsel 
neer te leggen van ontmoediging onzer burgers 
en den vij and den moed te hergeven die hij 
verloren had" en het besluit om die volgende dag 
persoonlik na die Tugela te gaan ten einde die 
laers wat deur Kliprivier getrek het, met nuwe 
moed te besiel en genl. Botha en die ander 
offisiere te spreek. Ook het hy besluit om Botha 
se wenk op te volg, nl. om die beleg van 
Ladysmith met slegs voetgangers te handhaaf en 
alle perderuiters by Ladysmith na die Tugela te 
stuur. Genl. Erasmus is met die uitvoering 
daarvan belas en die het dieselfde dag reeds 300 
man na die Tugela gestuur." 5 

8. Aktiwiteite van Buller se troepemag, 
20 Feb. 1900 

Buller het geen poging aangewend om die 
vlugtende Boere te agtervolg nie, nie op die 19de 
nie en ook nie op die 20ste nie. In plaas van sy 



Vgl. Leyds 717, Telegram no. 1 d.d. 20 Feb. 1900. 

beslissende oorwinnings op te volg en die 
gedemoraliseerde burgermag uiteen te slaan en te 
probeer vernietig, het hy sy leer op die 20ste met 
allerhande onnodige bewegings gerem ter 
konsolidasie van sy eie posisie op die suidelike 
oewer. Hy het blykbaar in 'n kroniese vrees 
gelewe dat die Boere mag kon omspring om die 
verowerde stellings weer te vermeester en het dit 
derhalwe noodsaaklik geag om sy troepemag 
eers in 'n defensiewe posisie in die stellings te 
laat posneem, gereed om te eniger tyd aan 'n 
vyandelike aanval die hoof te bied, totdat hy sy 
planne vir 'n verdere opmars agtermekaar kon 
kry. 

Met die oog daarop het hy om 4.15 vm. op die 
20ste aan sy generaals bevele uitgereik oor hoe 
hulle hul troepe moes laat stelling neem om aan 
die gevreesde Boere aanval die hoof te bied 
totdat hy oor verdere optrede sou besluit. 

Warren, aanvoerder van die 5de divisie, moes 
die gebied tussen Bouman se opstal op die 
hoogland wes van Monte Cristo en Hlangwane 
deur genoeg troepe poste laat beset om die Britse 



front deeglik te beveilig teen enige vyandelike 
aanval vanuit die noorde en teen sluipskietery. 
Verder moes hy die Britse linkerflank en rug 
beskerm teen aanvalle vanuit die weste deur te 
sorg dat die gebied tussen Hlangwane en Hussar 
Hill stewig beset bly en deur kanonstellings in 
die beste posisies op sy linkerflank in te rig vir 4 
12-ponder-skeepskanonne wat Buller van 
Chievely af na Hussar Hill bestel het vir plasing 
in die stellings. Ten slotte moes hy al die 
beskikbare manskappe van sy divisie gebruik om 
'n beter pad tussen Hussar Hill en Bouman se 
plaas aan te le, asook om groter hoeveelhede 
water vir sy divisie te verkry. Lord Dundonald, 
aanvoerder van die berede troepe, moes deur 
genl. Hildyard gelas word om te sorg vir die 
veiligheid van die Britse regterflank op Monte 
Cristo wat deur net die East Surrey regiment met 
2 masjiengewere beset gehou moes word, en vir 
die beskerming van Cingolonek teen moontlike 
vyandelike aanvalle vanuit die ooste. Daarna 
moes Hildyard met die ander drie bataljons van 
sy brigade na Lyttelton se hoofkwartier kom wat 
twee bataljons van sy divisie 'n ent voor die 



Britse wagpos linie moes laat stelling neem, 
ondersteun deur soveel kanonne as Lyttelton 
nodig sou ag om die kamp teen sluipskutters te 
vrywaar en enige poging van die vyand om met 
die Britse troepe slaags te raak, te fnuik. Uit die 
res van Lyttelton se troepe moes so 'n sterk 
werkspan as die divisie kon oplewer, ingespan 
word om onder die bevel van die divisie se hoof 
genieoffisier 'n goeie slingerpad wat nie steil 
moes wees nie, teen die helling van die kloof uit 
op te maak waarteen die 12-ponder-skeeps- 
kanonne die vorige dag uitgesleep is, en verder 
al teen die westelike helling van Monte Cristo 
op. Die troepe wat nie in die werkspan ingesluit 
of met die taak van wagstaan belas is nie, moes 
deur Lyttelton aangewend word om die 
ingrawings gereedskap van die vyand wat orals 
op die terrein verspreid rondgele het, byeen te 
samel. 46 



46 Die volledige teks van die instruksies is weergegee in 
Britse amptelike History of the War in South Africa, II, pp. 
457-458. 



Die verskillende Britse bevelvoerders het dadelik 
met die uitvoering van die instruksies begin. 
Nadat die dag aangebreek het, het hulle egter 
ontdek dat die Boere van die suidelike oewer af 
padgegee het en dat Buller se vrees vir 'n Boere 
aanval oorbodig was. Net op die verste 
noordelike punt van die westelike uitloper van 
Hlangwane, naaste aan die brug, was daar nog 'n 
klompie burgers wat blykbaar moes waak dat die 
Engelse nie oor die brug na die noordelike oewer 
toe trek nie. Hierdie burgers het egter nie lank 
weerstand gebied nie, toe het hulle oor die brug 
na die noordelike oewer gevlug en die hele 
Hlangwane in Warren se hande gelaat. Nadat 
almal veilig aan die noordelike oewer was, het 
hulle die brug en pont probeer verwoes maar die 
Engelse het dit vir hulle so warm gemaak dat 
hulle moes padgee voordat hulle veel sukses kon 
behaal. 

Warren het die terrein wat deur hulle ontruim is, 
dadelik deur die Royal Scots Fusiliers - 'n 
bataljon van die 6de brigade - laat beset en om 
hulle te ondersteun die Royal Welsh Fusiliers- 



nog 'n bataljon van die 6de brigade - regs agter 
hulle op Hlangwane self geplaas terwyl die res 
van die 6de brigade driekwart myl agtertoe teen 
die helling van Hlangwane pos geneem het om in 
geval van nood bystand aan die twee voorste 
bataljons te verleen. Die res van Warren se 
divisie het met Buller se goedkeuring as volg 
posisie geneem: Hussar Hill is deur Wynne met 
die llde brigade gehou terwyl Coke met die 
lOde brigade die ruimte tussen Hussar Hill en 
Hlangwane gevul het. Later die dag toe dit 
duidelik geword het dat die gebied tussen Hussar 
Hill en Hlangwane veilig was, is Coke met sy 
hele brigade na Groenkop verskuif om as 
reserwe diens te doen op een bataljon na wat na 
Hlangwane gestuur is. Wynne het sy brigade wat 
aanvanklik front na die suide gemaak het, toe 
omgeswaai om met front na die ooste die ruimte 
tussen Hussar Hill en Hlangwane te vul. 

Die bewegings van Lyttelton se divisie het nie 
presies verloop soos Buller dit die oggend beplan 
het nie. Ingevolge instruksies wat later die dag 
deur Buller uitgereik is, het Lyttelton se divisie 



gedurende die dag as volg stelling geneem: Een 
bataljon, die East Surreys, het in twee verskanste 
posisies op die noordelike punt van Monte Cristo 
met twee masjiengewere stelling geneem. Hulle 
moes alle vyandelike verkenners op die 
noordelike oewer van die rivier verdryf en 
tewens die twee swaar skeepskanonne op Clump 
Hill bewaak. Norcott het met die 4de brigade op 
Bloy se plaas stelling geneem en net twee van sy 
bataljons, die Durham Light Infantry en die 1st 
Rifle brigade vorentoe geskuif tot teenaan die 
rivier by Fuzzy Hill. Hildyard het met die troepe 
van die 2de brigade aanvanklik in Lyttelton se 
hoofkwartier gebly en Norcott se 4de brigade as 
reserwe gedien maar teen 1 nm. is hulle na die 
oostelike helling van Hlangwane verskuif om die 
hand aan die 5de divisie te reik. 

Die berede brigade het, nadat Dundonald horn 
daarvan vergewis het dat daar geen gevaar uit die 
ooste dreig nie, regs agter die infanterie op 
Hlangwane stelling geneem en slegs sterk 
patrollies op Monte Cristo en langs die Tugela af 
tot met sy samevloeiing met Bloukransrivier 



geposteer, terwyl Thorneycroft's Mounted 
Infantry op die linkerflank van die leer stelling 
geneem het. 

Toe die aand daal, het die Engelse dus 'n stewige 
linie langs die Tugela af gevorm gehad, waarvan 
veral die linker front en -flank baie sterk deur 
infanterie beset was van sowel die 5de as 2de 
divisies. Die troepe was toe as volg geplaas: 
Links was Warren se 5de divisie met Wynne se 
1 lde brigade in die linie vanaf Hussar Hill tot by 
Hlangwane en Coke se lOde brigade op 
Groenkop met uitsondering van een bataljon wat 
op Hlangwane geplaas is. In die sentrum op 
Hlangwane met front na die rivier (d.w.s. 
gedeeltelik oos en origens noord) was Barton se 
6de brigade wat op die 20ste van Warren se 
divisie afgeskei is ten einde diens te doen as 
korpstroepe. Lyttelton se 2de divisie was regs 
met die 2de brigade teen die oostelike hang van 
Hlangwane op een bataljon na wat die 
noordelike punt van Monte Cristo beset het. 
Twee bataljons van die 4de brigade het by Fuzzy 
Hill aan die Tugela stelling geneem en twee het 



op Bloy se plaas as reserwe gele. Hart se 5de 
brigade het die kamp en kanonne by Chievely 
bewaak en Dundonald se berede brigade het regs 
agter die infanterie op Hlangwane gekampeer. 
Afdelings van die brigade was egter regs van die 
infanterie langs die Tugela versprei tot by sy 
samevloeiing met Bloukransrivier terwyl 
Thorneycroft's Mounted Infantry links van die 
infanterie langs die Tugela op diens gedoen het. 

Die Britse kanonne was ongeveer as volg 
random Hlangwane in posisie geplaas: die 7de, 
63ste en 64ste batterye op die kruin van Fuzzy 
Hill en die 61ste battery houwitsers regs in hul 
rug. Die 19de veldbattery is van Hussar Hill af 
na Hlangwane verplaas maar die aand weer 
teruggetrek. Die 28ste, 73ste en 78ste veld- 
batterye en no. 4 bergbattery was tussen Naval 
Hill en Hlangwane digby die dowwe veld 
paadjie opgestel. Die swaar 5-duim-kanonne was 
op die hoogland oos van Hlangwane. Die 2 12- 
ponder-vlootkanonne wat om 4 nm. na Hlang- 
wane bestel is, het teen middernag die oostelike 
helling s van die rant onder aanvoering van luit. 



Ogilvy bereik waar 6 dergelike kanonne by hulle 
aangesluit het, twee waarvan onder bevel van 
kanonnier J. Wright van Hussar Hill af gekom 
het en vier waarvan onder luite. F. W. Melvill en 
H. W. James van Gun Hill af gestuur is. Die 2 
4,7duim-vlootkanonne het op Clump Hill bly 
staan en het volgens Britse getuienis gedurende 
die middag 'n Boere kanon wat noord van Ter- 
race Hill gestaan het, die swye opgele. 47 

Solank as die verskillende Engelse generaals 
besig was om hul troepe in posisie te plaas vir 
die beskerming van die verowerde terrein het 
Buller sit en oorweeg waar hy die Tugela moes 
oorsteek om met sy leer verder na Ladysmith toe 
deur te druk. Met die oog daarop het hy nie 
alleen verkenners op en af langs die rivier 
gestuur om 'n geskikte plek vir die oortog van sy 
leer te soek nie maar gedurende die voormiddag 
van die 20ste Monte Cristo persoonlik uitgeklim 
ten einde van die kruin van die kop af die hele 



47 Sien Britse amptelike History of the War in South 
Africa, II, pp. 458-462. 



omgewing te verken so goed as hy dit deur sy 
verkyker kon doen. 

Na die oostekant toe het die terrein baie 
ongunstig gelyk vir 'n swaar leer om die rivier 
oor te steek. Ook het hy 'n rapport ontvang van 
sy hoof inligtings offisier, lt.-kol. Sandbach wat 
die Tugela tot met sy samevloeiing met 
Kliprivier gepatrolleer het, dat die pad wat van 
Cingolonek af oos van Pietershoek oor die rivier 
gegaan het, in 'n hopelose toestand verkeer het 
en dat dit 'n baie lang tyd in beslag sou neem en 
geweldig baie arbeid sou vereis om dit weer 
begaanbaar te maak. Teen die tyd dat die arbeid 
voltooi sou wees, sou almal in Ladysmith reeds 
van honger dood wees. 

Na die noorde- en noordwestekant toe het die 
terrein sover as hy dit deur die teleskoop kon 
betrag ook vir Buller onbegaanbaar gelyk. Die 
walle van die moot van die rivier tussen Fuzzy 
Hill en Monte Cristo het uit sulke hoe regaf 
kranse bestaan dat dit onmoontlik gelyk het om 
'n leer daar oor die rivier te kry. Anderkant 
Fuzzy Hill tot waar Onderbroekspruit in die 



Tugela invloei, het die rivier passabel genoeg 
gelyk maar die terrein was beheers deur Hedge 
Hill van waar die vyand dit vir die troepe 
onmoontlik kon maak om 'n pontonbrug in die 
gebied oor die rivier te bou. Inderdaad was daar 
twee koppe, Hedge Hill en Horseshoe Hill, 
waarvan die Boere gebruik kon maak om die bou 
van 'n pontonbrug te bemoeilik maar die twee 
het van Monte Cristo af na een kop gelyk. 

Na wik en weeg het Buller dan ook tot die 
slotsom gekom dat hy die gedagte moes laat vaar 
om 'n deurkomplek oos van Fuzzy Hill te soek 
of om Bulwana van die oostekant af te bereik en 
het hy besluit dat die geskikste plek vir die bou 
van 'n pontonbrug by Hlangwane was. 

Om te voorkom dat die Boere die bou van die 
brug by Hlangwane van die kruin van Hedge Hill 
af onmoontlik maak, het hy besluit om Colenso 
eers te beset en Hedge Hill dan daarvandaan af 
in te neem. Voor die Royal Commission het hy 
later verklaar dat hy van Monte Cristo af 
waargeneem het dat minstens die helfte van die 
nuwe posisie wat die Boere ingeneem het en 



waar hulle besig was om hulle in te grawe, net 
vanuit die suidweste, d.w.s. van Colenso se kant 
af, ingeneem kon word. Dit lyk twyfelagtig of hy 
iets van die nuwe Boere linie gesien het. Die 
trosse waens wat hy van Monte Cristo af noord- 
waarts sien beweeg het, het horn inteendeel 
onder die indruk gebring dat die Boere leer in 
voile vlug was en dat hy met niks meer as die 
weer stand van 'n agterhoede te doen sou kry nie. 
Dat die Boere 'n nuwe verdedigingslinie tussen 
horn en Ladysmith opgebou het, het hy op die 
20ste nie geweet of vermoed nie. 48 

Gedurende die middag het genl.-maj. Hart met 'n 
bataljon 2nd Royal Dublin Fusiliers van 
Chievely af opgeruk en Colenso beset. Hulle het 
geweet dat hulle geen weerstand sou ondervind 
nie, want reeds die oggend het een van die Britse 
verkenningspatrollies wat met die Tugela opge- 



4S Britse amptelike History of the War in South Africa, II, 
p. 460; en Cd. 1791 p. 181. 



gaan het, ontdek dat Colenso deur die vyand 
ontruim is en dit aan Buller gerapporteer. 49 

Nadat Hart die Britse vlag in Colenso gehys het, 
het hy aan 'n af deling van Thorneycroft' s 
Mounted Infantry wat met verkenningswerk aan 
die Tugela besig was, op hul versoek vergunning 
verleen om die Tugela oor te steek ten einde was 
te stel of die Rooirantjies wat die Boere tydens 
die groot slag van 15 Des. 1899 beset gehad het, 
nog deur vyandelike strydkragte beset was. 50 

Vanuit die nuwe posisies wat hy besig was om 
aan die noordelike oewer van die rivier te 
versterk, kon genl. Louis Botha Thorneycroft se 
ruiters duidelik sien, besig om, nadat hulle 
vasgestel het dat die Boere gewyk het, in die 
stellings rond te stap waaraan Botha so hard 
gewerk het om die Engelse te stuit. Dit het horn 
gepynig om dit te aanskou en dieselfde aand het 
hy dan ook aan pres. Kruger - in antwoord op 



laasgenoemde se navraag of Hlangwane dan 
geheel en al deur die burgers ontruim is - gesein: 

"Spoed, Confidentieel. Ongelukkig ja. Al 
onze posities aan over zijde Tugela, Boschkop 
ingesloten, zijn thans in bezit van vijand, ook 
de posities aan deze zijde die in termen van 
krijgsraads besluit van gisteren avond en 
welke gehouden werd in mijne afwezigheid, 
opgegeven werden doordat officieren meende 
de posities onhoudbaar waren geworden sinds 
de Boschkop in handen van den vijand is. Ik 
kan niet nalaten UH-Ed. ronduit te verklaren 
dat het hart mij heden bloedde en erg zeer 
deed toen ik moest zien dat de posities die ik 
zoo zorgvuldig uitgedacht, opgebouwd en 
bewaard had, al dien tijd nu in bezit waren 
van onze vijand, ja te moeten zien dat zij in 
die posities rondliepen."' i, 

Nadat die troepe vir 'n tyd lank in die posisies by 
die Rooirantjies rondgeluier en doodseker 



Sien Britse amptelike History of the War in South 
Africa, II, p. 458. 
5 " Ibid., p. 461. 



51 Sien Leyds 717, Telegramme nos. 42 en 66 d.d. 20 Feb. 
1900. 



gemaak het dat die Boere dit ontruim het, het 
hulle noordweswaarts in die rigting van 
Grobbelaar kloof en Rooikop gery om vas te stel 
of die Boere daar ook padgegee het uit die 
stellings wat hulle met die slag van Colenso 
beset gehad het en, indien wel, om ook daar 'n 
bietjie in die Boere stellings te gaan rondkuier 
wat hulle so swaar gesukkel het om te verower. 
Hulle het hulle in die rigting egter in 'n skerp 
geweervuur vasgeloop wat die Boere se 
voorposte van die voorheuwels van Grobbelaar 
kloof af op hulle geopen het en dit het hulle 
holder stebolder teruggejaag. 52 

Vir Buller het die geweervuur egter geen onheil 
gespel nie. Die Boere moes tog erens 'n 
agterhoede he om hul aftog te dek, want dat hulle 
in voile vlug was om aan sy magtige leer te 
ontkom, daaraan het hy nie die minste getwyfel 
nie. Die stringe ossewaens wat noordwaarts bly 
koers het, was daarvan voldoende getuienis. 



Met 'n baie tevrede gemoed het hy derhalwe die 
ponton afdeling van die Royal Engineers van 
Chievely af na sy hoofkwartier bestel, bevel 
gegee dat die spoorweg tussen Chievely en 
Colenso onmiddellik herstel word en toe gaan 
rus. Hy het die volste reg gehad om baie lekker 
te slaap want hy het die hele gebied suid van die 
Tugela van die vyand gesuiwer en die vyand 
noord van die Tugela reeds aan die weghol 
gehad; en dit het hy volgens Britse amptelike 
syfers reggekry met 'n globale verlies van slegs 
305 man gedurende die tydperk 14 tot 20 Feb. 
1900, t.w. gesneuwel 2 offisiere en 23 
manskappe, gewond 14 offisiere en 262 
manskappe en vermis 4 manskappe." 

Die totale verlies aan Boere kant was volgens 
naamlyste wat in die Staats Courant gepubliseer 
is vanaf 12 tot 20 Feb. 1900, 95 man van wie 17 
gesneuwel het (2 ten gevolge van ongelukke) en 
78 gewond is (7 ten gevolge van ongelukke) - 



Sien Britse amptelike History of the War in South 
Africa, II, p. 461; Leyds 717, Telegramme nos. 61 en 65 

53 Britse amptelike History of the War in South Africa, II, 

getuie van die feit dat die burgers die terrein 
maar halfhartig verdedig net. 54 

9. KONKLUSIE 

Met die Britse verowering van Cingolo het die 
weerstands vermoe' van die burgers dermate 
ineengestort dat hulle die vertroue in hulself 
verloor het om hul uitstekende stellings op 
Groenkop en Monte Crista teen die vyandelike 
oormag wat hulle van twee kante af bedreig het, 
te handhaaf - iets wat wel kon geskied het as 
hulle met die durf en uithou vermoe geveg het 
wat hulle by Colenso, Tabanyama, Spioenkop en 
Vaalkrans geopenbaar het. Daardie durf was 
egter uit hulle uit met die gevolg dat die Engelse 
troepe wat nou al hoe meer moed geskep het, 
Monte Crista en Groenkop sonder veel 
weerstand bemeester het. Die Boere het veral 
Monte Crista baie swak verdedig. 



34 Vgl. verlieslyste nos. 50, 53, 54 en 57 in Staatscourant 
der Z.A. Republiek, 21 Feb. tot 7 Maart 1900. Nierstrasz 
(II band 3, p. 794) stel die Boere verlies vir die tydperk 15- 
18 Feb. 1900 op slegs 12 gesneuwel en 45 gewond, wat 
beslis te laag is. 



Toe die Engelse die twee punte op 18 Feb. 1900 
bemagtig het, het die weerstand van die Boere 
mag ten suide van die Tugela heeltemal ineen 
getuimel en was Buller in 'n uitstekende posisie 
om die hele Boere leer wat horn op die suidelike 
oewer bevind het, so genadeloos uiteen te slaan 
dat hy dit vir Botha volstrek onmoontlik kon 
gemaak het om nog 'n weerstands linie teen horn 
op te bou. Die Boere wat reeds oorlogsmoeg 
was, was aan die vlug en wel op so 'n skaal dat 
hulle nie eers meer omgegee het om hul laers en 
voorrade in die hand van die vyand te laat val 
nie, en al wat Buller nodig gehad het om te doen, 
was om hulle te agtervolg en aan te hou teister en 
verder buite geveg te stel. Hy het oor 'n 
geweldige oormag troepe en swaargeskut beskik 
om dit met gemak te kon doen. 

Buller het egter blykbaar vas begin glo dat die 
sukses wat hy behaal het, aan een feit te danke 
was, nl. dat hy die gevegs operasies wat tot sy 
sukses gelei het, almal vooraf tydsaam beplan 
het en nooit toegelaat het dat sy troepe 
bewegings waag wat hy nie vooraf versigtig 



deurdink het nie. Hy wou nie die risiko loop van 
enige van sy afdelings deur impulsiewe of 
oorhaastige optrede in die een of ander strik te 
laat loop wat die vyand moontlik vir horn gespan 
het nie. Hy het gevoel dat enige swaar terugslag 
wat sy leer sou ly, rampsalige gevolge kon he en 
het daarom geweier om enige afdeling toe te laat 
om die vyand - wie se mag hy nog altyd oorskat 
het vinnig te agtervolg en te vernietig. In plaas 
van dit te doen het hy verkies om sy posisies op 
die verowerde gebied suid van die Tugela eers 
deeglik te konsolideer alvorens die vyand op die 
noordelike oewer te gaan aanpak. Ten gevolge 
daarvan het hy aan die Boere voldoende 
geleentheid gebied om in 'n nuwe weerstands 
linie ten noorde van die Tugela vas te skop en 
hulle deeglik in te rig om die Engelse 
daarvandaan af te probeer terugslaan. 



hoofstuk 13 
Die Nuwe Boere lime 

1 . Holding van die blrgers en km dt. - 
genl. p. j. jolbert 

Solank as Buller op die 20ste sy tyd op die 
suidelike oewer verspeel het met onnodige 
troepe bewegings ter verdediging van die 
verowerde terrein aldaar, was genls. Louis Botha 
en Lucas Meyer druk in die weer om doeltref- 
fende verdediging stellings aan die noordelike 
oewer te laat beset en ten beste te verskans ten 
einde die Britse leer toegang tot Ladysmith te 
belet. 

Dit was 'n byna bomenslike taak want die 
burgers was so volkome moedeloos dat hulle nie 
meer wou veg nie. 'n "Verkeerde en wankel- 
moedige geest" het in hulle ingevaar met die 
gevolg dat dit die grootste moeite gekos het om 
hulle te laat stelling neem in die nuwe verdedi- 
ging slinie wat genl. Botha vir hulle uitgestippel 
het en waar nog loopgrawe uitgehaal moes word. 
Gelukkig was dit werk wat deur die Bantoe 



arbeiders - waaraan daar nie 'n tekort was nie - 
gedoen kon word. As die burgers dit alleen moes 
doen, sou daar seker baie min loopgrawe 
uitgehaal gewees het. Hulle wou net vlug, nugter 
alleen weet tot waar, en het hulle nie gesteur aan 
hul offisiere se oproepe om in die nuwe linie vas 
te skop nie. Die feit dat hulle deur die Engelse 
verdryf is uit die pragtige berg stellings oorkant 
die Tugela waar hulle hulle volkome veilig 
gewaan het, het hulle van alle moed en lus om 
verder te veg, ontroof. Dit het hul selfvertroue 
volkome vernietig. Baie van hulle se geloof en 
vertroue in God is selfs so deur Buller se oormag 
soldate en kanonne aan skerwe geskiet dat hulle 
naas hul ammunisie selfs hul, Bybels en 
Psalmboeke in hul verlate laers oorkant die 
Tugela vir die Engelse as buit agtergelaat het. 1 
Talle het blykbaar nie meer geglo dat God nog in 
staat was om hulle teen die geweldige oormag 
staande te hou nie en het op ongedissiplineerde 
wyse van die front af padgegee. 



Vgl. Wilson, With the Flag to Pretoria, II, p. 495. 



Reeds die aand van die 19de het die laers van 
Bethal en Middelburg sonder enige bevel of 
magtiging tot oorkant Kliprivier teruggetrek, en 
kort daarna was genl. Louis Botha gedwonge om 
die Kommandant-generaal te vra om die paniek 
bevange burgers voor te keer en na die front 
terug te stuur. "Het schijnt dat de burgers geen 
lust meer hebben om te vechten", het genl. Lucas 
Meyer moedeloos aan pres. Kruger gesein. "Ik 
begin bevreesd te worden dat indien de groote 
God ons niet tot hulp komt en onze burgers meer 
moed schenken, de zaak voor ons zeer ernstig zal 
worden:" 2 

Ook die Boere se opperbevelvoerder, kmdt.-genl. 
P. J. Joubert wat ingevolge Botha se versoek die 
oggend van 20 Feb. 1900 van Lady smith af 
vertrek het om die kommando's Bethal en 
Middelburg weer vorentoe te du en verdere 
verdedigings maatreels met genls. Botha en 



Meyer te bespreek," se moed het tot 'n 
laagtepunt gedaal toe hy met sy eie oe aanskou 
het hoe gedemoraliseerd die burgers was van wie 
hy verwag het om te keer dat Buller Ladysmith 
nie ontset nie. So na aan ineenstorting het hy die 
Boere krygsmag nog nooit gesien nie. Dit was 
vir horn duidelik dat as daar nie 'n wonderwerk 
gebeur nie die hele Boere krygsmag in Natal 
weldra deur Buller se oormag uiteengedryf sou 
wees. Aan Pres. Kruger het hy na sy terugkoms 
van die front laat die aand van die 20ste dan ook 
die versekering gegee dat die toe stand aan die 
front "ernstig" was. Die vyandelike oormag, 
gewapen met "zulke vreeslijke groote kanonnen" 
waarmee hulle die Boere stellings dag en nag 
onophoudelik gebombardeer het, was skrik- 
wekkend.* 

Onder die burgers, so het hy aan genl. Louis 
Botha gesein, na sy vlugtige besoek aan die 
terugtrekkende kommando's, het hy "een soort 
van paniek" aangetref. Die burgers was deurtrek 



2 Sien Leyds 717, Telegramme d.d. 19 en 20 Feb. 1900 van 
genls. Botha en Meyer, veral nos. 30 d.d. 19 Feb. en 1, 66 
en 67 d.d. 20 Feb. 1900. 



3 K.G. 350 (ii) p. 60. 

4 Leyds 717, Telegram no. 73 d.d. 20 Feb. 1900. 



van 'n "geest van ontevredenheid" veral oor die 
gedrag van hul offisiere en het die name van 
offisiere met bitterheid genoem. Hulle het gekla 
dat hulle van hul offisiere geen leiding of 
besieling gekry het nie. Volgens hulle is hulle 
deur hul offisiere op die brandpunte van die stryd 
in die loopgrawe en ander stellings in posisie 
geplaas en daar vir 5 of 6 dae in die steek gelaat 
sonder byna weer 'n enkele offisier te hoor of te 
sien. Gevolglik wis hulle nie dat hulle die 
stellings waarin hulle geplaas was, moes verlaat 
of wanneer hulle dit moes doen nie, en is 
sommige van hulle byna omsingel. 5 Wie die 
skuldige offisiere was, is deur kmdt.-genl. 
Joubert nie vermeld nie maar na aanleiding van 
wat by Cingolo gebeur het, lyk dit of hy naas die 
plaaslike kommandante en veldkornette veral 
gedink het aan genl. Fourie en in 'n mate ook 
aan genl. Meyer van wie die burgers werklik 
geen besieling of leiding gekry het nie. 

Uit wat hy self aanskou het en uit genls. Botha 
en Meyer se rapporte oor die verwikkelinge het 



dit vir horn so duidelik geword dat die weerstand 
van die Boere aan die Natalse front op die rand 
van ineenstorting gestaan het dat hy dit wenslik 
geag het om hoofkmdt. Prinsloo daarvan op die 
20ste te verwittig in 'n telegram van die vol- 
gende inhoud: 

"U zal nu wel weten dat de Boschkop aan Tugela 
door onze menschen verlaten is waardoor de 
posities zoo al niet geheel onhoudbaar dan toch 
veel slechter zijn dan ze geweest waren en offi- 
cieren vreezen het ergste. Ik mag u dus niet 
onbekend laten dat het wel gebeuren kan dat een 
spoedig opbreken onzer krijgsmacht niet tot het 
onmogelijke behoort." 6 

Tog het die Kommandant-generaal geen steen 
onaangeroerd gelaat om genls. Botha en Meyer 
met alle mag te steun in hul poging om Buller te 
keer nie. Nie alleen het hy deur woorde van 
bemoediging die burgers van Bethal en 
Middelburg opgebeur en hulle op die ou end 
oorgehaal om na die nuwe veglinie terug te keer 



K.G. 350 (ii) pp. 73-74. 



' K.G. 350 (ii) p. 76. 



nie maar hy het tewens die linie so ver moontlik 
met addisionele strydkragte probeer versterk. 
Met die oog daarop het hy besluit om die beleg 
van Ladysmith uitsluitlik met voetgangers voort 
te sit en het hy alle perderuiters van Ladysmith 
af aan genls. Botha en Meyer gestuur. Die berede 
burgers van Wakkerstroom wat die swaargeskut 
op Bulwana beskerm het, is dadelik deur 
voetgangers vervang en na die nuwe linie ten 
noorde van die Tugela gestuur. Hulle is die 
volgende dag deur meer as 300 burgers van die 
kommando Pretoria gevolg. 7 

Vervolgens het die Kommandant-generaal die 
grootste deel van die Boere mag wat aan die Bo- 
Tugela onder aanvoering van genl. David 
Joubert Burn-Murdoch se troepemag in bedwang 
moes hou sodat hulle nie om die Boere se 
regterflank trek nie, na die nuwe Boere linie 
ontbied. 

Hierdie Boere mag het sedert die verwerping van 
genl. Botha se voorstel om die Tugela oor te 



steek en deur die besetting van die hoogtes ten 
suide daarvan Buller se hele leer in die rug en 
linkerflank te bedreig, inderdaad niks gedoen om 
Burn-Murdoch te verdryf nie. 8 Nadat die 
brandpunt van Buller se aanval na die gebied oos 
van Colenso verskuif en genl. Botha self 
daarheen vertrek het, is die Boere mag aan die 
Bo-Tugela aanmerklik verswak deur die 
verplasing van die kommando' s Heidelberg, 
Ermelo, Rustenburg en 'n deel van die 
kommando Standerton na die bedreigde terrein 
om Buller te help keer. Die gevolg was dat 
weens swak bewaking van die stellings aan die 
Bo-Tugela Britse verkenners tot by die mond 
van Venterspruit deurgedring het, tot groot 
ontsteltenis van die Kommandant-generaal wat 
'n swaar aanval op David Joubert se stellings 
gevrees en die situasie aan die Bo-Tugela net so 
ernstig geag het as by Hlangwane." 



7 Vgl. Ibid., pp. 61, 67, 73-74, en K.G. 341 (iv) p. 131. 



Sien hoofstuk 9 omliggend voetnota 6 hiervoor. 
* K.G. 341 (ii) p. 136; en Leyds 717, Telegram no. 9 d.d. 
18 Feb. 1900. 



'n Sterk patrollie wat op 18 Feb. 1900 deur 
David Joubert oor die rivier gestuur is om die 
vyandelike bewegings te verken, het die 
Kommandant-generaal egter gerus gestel met die 
versekering dat daar op die hoogtes van waar die 
Engelse aanval verwag is, slegs 300 troepe was 
en dat Burn-Murdoch se hoofmag steeds doodstil 
aan die Klein Tugela gele het. David Joubert het 
egter die vrees gekoester dat die Engelse dit 
miskien in die sin kon kry om weer kanonne op 
die hoogtes te plant met die doel om sy eie en die 
Vrystaatse magte aan die Bo-Tugela uiteen te 
skiet. 10 Daarom het hy 'n sterk burgermag aan 
die Bo-Tugela noodsaaklik bly ag selfs toe die 
Boere oos van Colenso in 'n stryd op lewe en 
dood met Buller se hoofmag gewikkeld was. 
Hoofkmdt. Prinsloo was die aangestelde 
aanvoerder van die hele Boere mag aan die 
Tugela. Hy het egter sy lyf op die werklike 
gevaarpunt oos van Colenso buite gevaar gehou 
deur genl. Louis Botha aan te stel "om in mijne 



plaats aan Tugela zaken te regelen" en sy eie 
aktiwiteite tot die Bo-Tugela beperk waar alles 
veilig was. In plaas van toe te sien dat daar 
onmiddellik gevolg gegee word aan die 
Kommandant-generaal se bevel - het hy met 
David Joubert ooreengekom om die hoogtes 
waarop die Engelse aan die oorkant van die 
rivier kanonne kon plaas, deur 'n perde komman- 
do te laat beset. Dit sou deur veggenl. De Villiers 
en wnd. genl. David Joubert gelei word en sou 
vertrek sodra as die weer gunstig en die rivier 
leeg genoeg was. 'n Krygsraads vergadering het 
die besluit bekragtig. 

Intussen sou berede patrollies - die eerste waar- 
van sou bestaan uit burgers van Carolina, Lyden- 
burg, Vrede en Frankfort en wat onder die bevel 
sou staan van wnd. veggenl. Gert Beukes van 
Vrede - die Tugela reeds van die volgende dag 
af weer oorskry om die toe stand oorkant die 
rivier dop te hou. | ' 



10 K.G. 341 (iii) pp. 25, 41 en 47; en Leyds 717, Telegram 
no. 43 d.d. 21 Feb. 1900. 



K.G. 341 (iv) p. 47. 



Vir die Kommandant-generaal was dit teen die 
tyd duidelik dat hoofkmdt. Prinsloo en David 
Joubert net besig was om mannekrag wat 
dringend by genls. Botha en Meyer nodig was 
ten einde Buller se opmars te probeer stuit, met 
allerlei nodelose bewegings aan die Bo-Tugela te 
vermors. Daarom het hy, toe hy die middag van 
die 21ste van David Joubert berig ontvang het 
dat Burn-Murdoch sy kamp opgebreek het en 
met sy hele mag onderweg was na Colenso, 
hoofkmdt. Prinsloo op die 22ste versoek om alle 
strydkragte wat hy byeen kon kry, onder leiding 
van genl. De Villiers na die nuwe gevegslinie 
teenoor Colenso te stuur om Buller te help stuit. 
Aangesien daar geen troepemag meer aan die 
Bo-Tugela was nie het die Boere mag aldaar 
trouens grotendeels oorbodig geword. 12 

Ten slotte het die Kommandant-generaal alles in 
sy vermoe gedoen om die vlug van die burgers te 
help stuit. Hy het die vlugtende burgers laat 
voorkeer of agternasit en terugge stuur, self 



simpatieke aandag aan griewe van die burgers 
geskenk en pogings wat aangewend is om die 
gevegslinie te verswak, kragdadig bestry. Die 
spoorwegpersoneel is belet om gesonde burgers 
per trein te laat vervoer en selfs versoeke van 
etlike kommandante om hul laers tot oorkant 
Kliprivier te mag verplaas, wou hy nie toestaan 
nie omdat genl. Meyer horn verseker het dat dit 
net 'n drostery van burgers uit hul stellings in die 
hand sou werk. Die burgers sou nl. in groot 
getalle die front verlaat onder voorwendsel dat 
hulle klere, skoene of kos by die laer moes gaan 
haal." 

2. HOUDING VAN GENL. LOUIS BOTHA 

In die donker uur toe dit gelyk het of alles 
inmekaar gaan stort, was daar aan die front een 
man wat nie moed verloor het nie, die 37jarige 
genl. Louis Botha. Hy het die terrein noord van 
die Tugela met 'n kennersoog opgeneem en 
besluit dat daar nog 'n baie goeie verdedigings 



12 Ibid., p. 169; en Leyds 717, Telegram no. 57 d.d. 22 
Feb. 1900. 



13 Sien K.G. 341 (iv) pp. 67 en 115, en K.G. 350 (ii) pp. 90 
en 101. 



linie tussen die Tugela en Ladysmith gele het 
waar Buller se leer, hoe groot ook al, tog deur 
die burgermag gestuit kon word - die "Kameel- 
doringrante" soos hy dit genoem het. Dit het 
bestaan uit 'n byna aaneenlopende rante ketting 
wat van die Tugela af rondom die Rooirantjies of 
Colenso koppies in 'n halfsirkel geloop en die 
hele vlakte aan die Tugela vanaf Rooikop in die 
ooste tot by Pietershoogte in die weste beheers 
het. Enige leer wat die Tugela dus by Hlangwane 
of by Colenso sou oorsteek, sou dus op 'n vlakte 
teregkom wat aan alle kante deur 'n halfsirkel 
aaneenlopende heuwels beheers was, en sou 
sowel in die front as in die flanke beskiet kon 
word. 

Botha se waarnemings tydens sy verkenningstog 
van die 19de het horn oortuig dat Buller nie 
sonder ontsaglike moeite ten ooste van Hlang- 
wane oor die Tugela met sy hele leer sou kon 
kom nie en dus gedwonge sou wees om die 
terrein binne te trek wat deur die heuwels 
beheers was. Daar sou dit met sy leer sleg 
afloop. As die vlugtende burgers net beweeg kon 



word om die heuwels rondom die Tugela vlakte 
te beset en hulle daar so deeglik as moontlik in te 
grawe, kon Buller dus wel met groot verliese 
teruggejaag word. 

Terwyl die Kommandant-generaal sit en treur het 
oor die "vreeslike groot" Britse kanonne en die 
volslae hopeloosheid van die Boere posisie het 
Botha horn die aand van die 20ste verras met 'n 
telegram waarin hy meegedeel het dat hy in vaste 
vertroue op die hulp en bystand van die 
"Allemachtige" sou doen wat hy kon om die 
nuwe linie te versterk en te handhaaf. Aan pres. 
Kruger wat op die stadium onder die indruk 
moes verkeer het dat alles met die Boere 
naastenby gedaan was, het hy die versekering 
gegee dat, as die burgers net in die nuwe 
sterlings wou vasstaan en nie nogmaals sou 
retireer nie, "wij met de hulp des Allerhoogsten 
de vijand weder zullen kunnen terugslaan al 
hebben zijn ook onze vorige posities." Met ander 
woorde hy was vol moed dat hy horn nie alleen 
in die nuwe stellings sou kon handhaaf nie maar 
dat hy selfs die vyand uit sy ou stellings wat 



Buller verower het, sou kon gaan verdryf. Die 
burgers moes net vasstaan en hul plig doen. 

Dit was by Louis Botha ook nie 'n saak van 
ydele bluf of lee woorde nie. Hy was vas daarvan 
oortuig dat Buller se oormag in die Kameel- 
doringrante deur sy nietige burgermag gestuit en 
teruggewerp kon word, en het alles in sy vermoe 
gedoen om sy onwillige, gedemoraliseerde 
burgers na die nuwe linie terug te dwing. Daar 
moes hulle die diens volk help om loopgrawe uit 
te haal op die plekke wat hy aangewys het. Die 
maak van die loopgrawe was 'n uiters moeilike 
taak want die grond was so hard en so klipperig 
dat dit die grootste inspanning geverg het om die 
koevoete daar in die aarde te laat indring; en die 
werk moes vinnig gedoen word want die groot 
Engelse krygsmag oorkant die rivier kon te 
eniger tyd opruk en dan moes daar geveg word. 14 

Afgesien van die broodnodige loopgrawe moes 
daar ook nog die nodige geesdrif by die burgers 



14 Leyds 717, Telegramme nos. 1, 66, 67 en 68 d.d. 20 Feb. 
1900. 



ingepomp word om hul nuwe linie kragdadig te 
verdedig, want hulle was op die tydstip met net 
een ambisie vervul en dit was om alles te laat 
vaar en huis toe te vlug, na hul boerderye en 
families. Louis Botha het dit geweet maar ook 
dit het horn nie laat tou opgooi nie. Op en af 
langs die linie van so wat 'n uur te perd lank het 
hy gery, dag en nag, nie alleen om toesig oor die 
maak van die loopgrawe te hou nie maar veral 
om deur woord en voorbeeld sy mense te 
inspireer wat dag en nag aan die loopgrawe moes 
werk en bowendien ook nog te eniger tyd sonder 
voorafgaande kennisgewing na die geweer sou 
moes gryp om die kakies terug te skiet as hulle 
sou opruk. Hy het sy burgers geken en geweet 
wat om te se of te doen om die moedelose 
manskappe weer met moed en daadkrag te 
besiel. Op en af het hy gery om as instrument in 
Gods hand 'n bron van hoop, vertroue en 
geesdrif vir sy gedemoraliseerde burgers te wees, 
wat mettertyd die koevoete al hoe geesdriftiger 
in die harde, klipperige bodem laat wegsink het, 
besiel met 'n nuwe vasberadenheid. 



Hy was so besig met die taak dat die 
Kommandant-generaal wat laat die middag van 
die 20ste persoonlik van Ladysmith af by die 
front aangekom het om die toestand persoonlik 
te ondersoek, horn nie eers te spreek kon kry nie. 
Toe die gryse ou Kommandant-generaal genl. 
Botha teen 5 nm. telegrafies laat verwittig het dat 
laasgenoemde horn moes kom spreek, het Botha 
slegs kortaf geantwoord dat hy nie kon nie maar 
teen die aand 'n rapport aan die Kommandant- 
generaal sou stuur. I5 Hy het dit gedoen ten spyte 
van die feit dat hy wis dat kmdt.-genl. Piet 
Joubert oud en siek was en horn veel moeite 
moes getroos om met kar en perde na die front te 
kom. Hy was egter so besig om gedurende die 
kort tydjie wat Buller horn sou vergun om horn 
weer eens vir die verdediging in te rig, sy 
burgers met moed te besiel en die nodige 
defensiewe maatreels te tref dat hy geweier het 
om 'n minuut te vermors, al wou hy self die 
Kommandant-generaal baie graag spreek. Sy 



houding en onblusbare ywer het so 'n diep 
indruk op die Kommandant-generaal gemaak dat 
laasgenoemde daardie aand om 8.30, na sy 
terugkoms by Ladysmith, aan pres. Kruger 
getelegrafeer het: "Ik wensch dat elke officier zo 
deed, zoo werkte en zoo dacht."' 6 

Botha se opofferings was dan ook nie tevergeefs 
nie. Die moed het uiteindelik weer teruggekeer 
maar baie stadig, en toe hy teen die aand van die 
20ste doodmoeg by genl. Meyer se staanplek 
aankom waar hy blykbaar ook sy eie hoof- 
kwartier ingerig gehad het, kon hy nog nie 
melding maak van selfs 'n bietjie groter 
gewilligheid by die burgers om vas te trap en hul 
erenaam as Boere te handhaaf nie. Die burgers 
was soos 'n klomp onwillige honde, so bang dat 
hulle eerder geneig was om hul baas te byt as om 
die haas te jaag wat hulle moes vang. Vir Botha 
was dit bitter. Hy het gedurende die dag met die 
op- en afgaan langs die linie vaster as ooit 
daarvan oortuig geraak dat die verdedigingslinie 
wat hy daar in die Kameeldoringrante uitgestip- 



15 Ibid., Telegram no. 73 d.d. 20 Feb. 1900, en K.G. 341 
(iii)p. 125. 



' Leyds 717, Telegram no. 73 d.d. 20 Feb. 1900 



pel het, 'n ideale stelling was en dat Buller met 
sy oormag soldate, swaargeskut en al daar nie 
sou kan deurbreek nie as die burgers net 
oorgehaal kon word om vas te trap en die 
ellendige neiging om weg te hoi, wou laat vaar. 

Hy het dan ook onmiddellik na sy aankoms by 
genl. Meyer se staanplek om 7.55 nm. die 
rapport aan die Kommandant-generaal gesein 
wat hy die middag beloof het om aan horn te laat 
toekom. Dit het as volg gelui: 

"Spoed. Net te laat hier bij asst.-genl. Meyers 
wagens aangekomen en dat spijt mij zeer daar 
ik u persoonlijk had willen zien over de ernst 
van zaken want onze menschen wankelen en 
de officieren gaven mij heden weder kennis 
dat zij hunne burgers niet in hunne posities 
kunnen houden. Echter ben ik overtuigd dat 
als de burgers slechts hun plicht willen doen, 
de vijand nu zelfs nog met geen mogelijkheid 
door kunnen breken. Ben persoonlijk heden 
van positie tot positie gereden om alles na te 
gaan en ik kan u nogmaals verzekeren dat ik 
alles wat in mijn vermogen is, zal aanwenden 



om zaken hier in orde te brengen en te houden 
en dat ik vast zal blijven staan tot het uiterste, 
vertrouwende op God den Heer en ons heilig 
recht." 17 

3. Genl. Botha se voorstel vir 'n 
algehele terugtog 

Die gekombineerde pogings van genl. Botha en 
die Kommandant-generaal om die nuwe linie 
beset te kry, was egter vrugteloos. Daardie aand 
nadat Botha die boaangehaalde verslag aan die 
Kommandant-generaal versend het, het die 
offisiere, self ook reeds moedeloos na al die 
gespook om die burgers te laat stelling neem, 
afgeslof by genl. Louis Botha se tent opgedaag 
en soos 'n klomp jobstroosters eenstemmig 
verklaar dat hul burgers so moedeloos was dat 
dit bykans onmoontlik was om iets met hulle uit 
te rig. 'n Ruim persentasie van hul manskappe 
het glo botweg geweier om in die linie stelling te 
neem. Die res wat wel stelling geneem het, was 
so halfhartig dat die offisiere daarvan oortuig 



17 Leyds 717, Telegram no. 68 d.d. 20 Feb. 1900. 



was dat hulle geen ernstige poging sou aanwend 
om die Britse oormag te weerstaan nie. Hulle sou 
vlug sodra die Engelse tot die aanval oorgaan. 
Was dit nie beter om die feit nou maar eenmaal 
te aanvaar, die beleg van Ladysmith maar te 
staak en met die hele Boere mag in Natal die bes 
verdedigbare stellings in die Biggarsberge of die 
Drakensberge te gaan inneem om van daar die 
Engelse leer die toegang tot die Republieke self 
te probeer betwis nie? 

Hoe lank genl. Botha met die offisiere geworstel 
het om hulle tot 'n ander insig te bring en hulle 
te beweeg om nog eens die burgers te probeer 
oorhaal om in die Kameeldoringrante te gaan 
stelling neem, van waar hy seker was dat hy 
Buller se leer sou kon terugslaan as die burgers 
net hul plig wou doen, is nie bekend nie. Dit was 
egter moeite tevergeefs. Die offisiere het soveel 
teenstand teen die gedagte gebied om in die linie 
wat Botha uitgekies het, stelling te neem dat ook 
genl. Botha naderhand daaraan gewanhoop het 
om daardie linie met welslae te verdedig. 
Trouens as 'n groot gedeelte van die klein Boere 



leermag - baie klein in vergelyking met Buller se 
oorweldigende oormag - nie eers stelling wou 
neem nie en die wat wel stelling geneem het, 
sommer op die vlug sou slaan as die Engelse 
soldate in alle erns sou begin aanval soos sy 
offisiere horn eenstemmig verseker het en soos 
hy self ook geglo het dat baie sou doen, hoe 
moes hy die linie dan verdedig? Dan was dit 
beter om maar na die Transvaalse en Vrystaatse 
oosgrens of na die Biggarsberge te retireer 
voordat die Engelse sy klein leermag nogmaals 
verdryf. Daar sou hy hopelik voldoende 
geleentheid he om weer die nodige veglus en 
waagmoed in sy gedemoraliseerde, oorlogsmoee 
burgers in te pomp. Nog 'n neerlaag naby die 
Tugela vanwee lafhartigheid aan die kant van sy 
burgers sou immers die einde wees van alle 
weer stand teen Buller se oormag. 

Laat die aand - hoe laat is onbekend - het hy dus 
besluit om die Kommandant-generaal wat met 'n 
swak leermag - meestal voetgangers - die beleg 
van Ladysmith gehandhaaf het, oor die aange- 



leentheid te raadpleeg. Hy het dit gedoen in 'n 
telegram van die volgende inhoud. 

"Heb pas officieren ontmoet en zaken zijn 
uiterst ernstig en ik vrees voor het ergste daar 
de officieren mij zeggen dat zij een groot deel 
hunner burgers niet in positie kunnen krijgen 
en ik vrees dat de burgers niet in hunne 
positie s zullen blijven. Is de tijd daarom nu 
niet aangebroken om een radicale verandering 
te maken in onze positie s al zouden wij 
daardoor Ladysmith moeten prijs geven? 
Raadpleeg de Regeering en ook de andere 
officieren want wij mogen onze groote zaak 
geen schipbreuk laten lijden." 18 

Die telegram het die terneergedrukte kmdt.-genl. 
Piet Joubert soos 'n uitklophou teen die kaak 
getref en hy het dit onmiddellik, voor middernag 
die 20ste, in kode aan pres. Kruger gesein, 



sonder enige kommentaar hoegenaamd. '" Eers 
die volgende oggend om 8.40 het die 



18 Sien S. P. Engelbrecht-versameling, afdeling pres. 
Kruger, no. 24, leer no. 60, p. 159, waar die volledige teks 
van die telegram aangehaal word. 



19 Sien Ibid. Oor die datum waarop hierdie telegram 
versend is, bestaan daar menings verskil. Volgens die 
Times History en dr. Bakkes is dit op 19 Feb. 1900 
versend, en volgens prof. Barnard op 21 Feb. 1900. Die 
oorspronklike telegram wat deur genl. Botha aan die 
Kommandant-generaal versend is en waarop die datum 
stempel en die uur van afsending en ontvangs verskyn, het 
verlore gegaan, soos tremens ook die weergawe daarvan in 
kodeskrif van die Kommandant-generaal aan pres. Kruger. 
Al wat in die Argiewe berus, is 'n ontsyferde weergawe 
van die teks van die kodetelegram van die Kommandant- 
generaal aan pres. Kruger, waarin die volledige teks van 
genl. Botha se telegram soos hierbo aangehaal, vervat is. 
Hierdie ontsyferde afskrif - wat tussen pres. Kruger se 
oorlogs telegramme in die S. P. Engelbrecht versameling 
berus - is in die handskrif van R. J. H. Fortuyn, sekretaris 
van die "Kabinet" (d.w.s. die afdeling "Geheime Dienst" 
van die Staatsekretaris) maar ongelukkig kom daarop geen 
datum voor nie. Skrywer is egter daarvan oortuig dat die 
stuk voor middernag op 20 Feb. deur die Kommandant- 
generaal ontvang en onmiddellik daarna - kort voor 
middernag - deur laasgenoemde aan pres. Kruger 
oorgesein is, aan wie dit gedurende die vroee oggendure 
van die 21ste bestel is. Hy baseer sy gevolgtrekking nie 
alleen op die gebeurtenisse wat kort daarna plaasgevind 



Kommandant-generaal kommentaar op genl. 



het en wat hierbo verder beskryf word nie maar ook op 'n 
inskrywing in die Register van die Staatsekretaris 
(Afdeling gemerk "Oorlog stukke", S.S. 8552) in wie se 
kantoor alle telegramme en korrespondensie met 
betrekking tot die oorlog in leers opgeberg is. Volgens die 
inskrywing is daar 'n telegram "Re verandering van 
positien", gedateer 20 Feb. 1900 en afkomstig van die 
"Asst. Comm. Genl.", Ladysmith, op 26 Feb. 1900 deur 
die Staatsekretaris ontvang en in leer no. R.5393/00x opge- 
berg. Hierdie leer is blykens die Kontroleboek gevoeg by 
leer no. R.498/00x - 'n leer vol oorlogs berigte uit Natal. 
Skrywer het die betrokke leers en ook die leers van die 
sekretaris van die Kabinet gefynkam, dog kon die betrokke 
leer no. R.5393/00x waarin die betrokke kode telegram 
geberg is, nie terugvind nie. Dit is klaarblyklik uit die 
Argief van die Staatsekretaris verwyder, wanneer en deur 
wie, is onbekend. Die rede waarom die telegram wat op 20 
Feb. 1900 van die Trans vaalse telegraafkantoor by 
Ladysmith (d.i. die Modderspruit se kantoor) versend is, 
eers op 26 Feb. 1900 (volgens die Register) in die 
Staatsekretaris se kantoor tereggekom het, is duidelik. Dit 
is nl. regstreeks aan die Staatspresident gerig en is dus by 
ontvangs by pres. Kruger se huis (of kantoor) bestel, waar 
dit 'n paar dae bly le het vir afhandeling deur die President 
persoonlik voor dit na die Staatsekretaris se kantoor vir 
opberging gestuur is. 



Botha se verpletterende telegram gelewer en wel 
as volg: 

"Ik heb goed gedacht telegram van Genl. 
Botha aan UHEd. in code te zenden. Ik 
wensch echter op te merken dat ik niet geheel 
en al instem met dat telegram maar ik acht het 
noodzakelijk dat er menschen opkomen 
bijtijds om als het moet wezen Langsnek en 
Drakensberg te beschermen want de paniek 
kan verschrikkelijk wezen. Daarom is het 
noodig elken man die gemist kan worden en 
gevonden kan worden opteroepen van 
Middelburg, Heidelberg, Pretoria en alle 
middel distrikten van de Republiek." 20 

4. HOUDING VAN PRES. KRUGER 

Pres. Kruger het nie die kommentaar van die 
Kommandant-generaal afgewag voor hy opge- 
tree het nie. Nadat die ontsyferde telegram van 
die Kommandant-generaal aan horn oorhandig is 
en hy dit bestudeer en die implikasies van Botha 
se voorgestelde stap deurdink het, het hy besluit 



' Leyds 717, Telegram no. 10 d.d. 21 Feb. 1900. 



dat daar geen oorweging gegee kon word aan 
Botha se voorstel om aan die Engelse vrye 
toegang tot Ladysmith te gee en die hele Boere 
mag in Natal elders heen te verskuif om Buller 
se oormag te probeer stuit nie. Dit sou die einde 
van die Boere republieke beteken. Daarom het 
hy dadelik begin werk aan 'n kragtige boodskap 
om die burgers weer op te beur. Die boodskap 
het hy om 6.17 vm., dus 22 uur voor die 
ontvangs van genl. Joubert se kommentaar, aan 
genls. Botha en Meyer "en alle aadere offisieren 
en Burgers" by Colenso gesein. Die inhoud 
daarvan word hier in sy geheel weergegee omdat 
dit een van die kragtigste boodskappe is wat 
Kruger ooit tot sy volk gerig het. Dit was as 
volg: 

"Re uwe telegrammen omtrent toestand ten 
uwent. Waarde Heeren en Broeders, Hoe 
komt het mij voor als of het geloof van u en 
uwe burgers door het ongeloof is vervangen? 
Zoodra als u niet meer in den naam des 
Heeren vasstaat en strijd, dan is het ongeloof 
daar en zoodra het ongeloof daar is, dan volgt 



lafhartigheid en wanneer gij dan den vijand de 
rug toekeert, dan blijft er geen plaats over om 
bescherming te krijgen want dan hebben wij 
het vertrouwen op den Heer verlaten. Neen, 
neen, Broeders, zoo tog niet! Heeft de Heer 
ons niet tot nu toe dubbel bewijs gegeven dat 
Hij aan onze zijde staan? Waar ook onze 
burgers vast gestaan hebben, hoe zwaar ook 
al, heeft de Heer de vijand door een weinig 
getal onzer burgers doen terug slaan. 
Broeders, is het niet nog dezelfde Heer die de 
Roode zee deed kleven en Farao met al de 
straffen sloeg toen Mozes vast stond in het 
geloof? Is het niet nog dezelfde Heer die een 
stroom water waarvan duizenden dronken uit 
de steenrots deed springen? Is het niet nog 
dezelfde Heer die daar op de zee wandelde en 
de baren der zee en de winden belette en zij 
waren hem gehoorzaam? Is het niet nog 
dezelfde Heer die Petrus uit het schip roepte 
op de baren der zee en hij door het geloof op 
de zee wandelde en toen hij op de zee vreesde 
en zijn geloof wankelde, wou hij zinken en 
dat de Heer hem aan de hand greep en hem 



bestrafde voor zijn ongeloof? Is het niet 
dezelfde Heer die ons beloofde op de 
stammen van Juda waar Christus uit geboren 
is en al diegenen die waarlijk in hem geloof 
die troost geeft: Gijlieden gelooft in God, 
geloof ook in mij ! Ik zal u niet verlaten nog 
begeven tot de einden der aarde want ik heb 
de wereld overwonnen?' 

Het komt mij voor volgens Gods Woord dat 
wij leven in een punt des tijds waar 
Openbaring gezegd heeft dat de beest macht 
gekregen heeft om de kerk van Christus te 
vervolgen om haar te louteren als goud 
beproeft komende uit het vuur want het loopt 
in de tijd van de heerlijke kerkstaat en de 
groote macht van den vijand heeft niet de 
overwinning in zijne hand maar de 
overwinning is in de hand van den Heer. Tot 
hier toe heeft de Heer getoond dat Hij aan 
onze zijde staat daar Hij ons al de over- 
winnings gegeven heeft waar wij vaststaan in 
het geloof. Neen, neen, Broeders, laten wij nu 
niet in ongeloof vallen om den Heer te 



verlaten, maar staat vast in het geloof tot den 
dood toe. De Heer zegt dat diegene die door 
het geloof in Zijne naam vechten en op het 
zwaard vallen hun dood dierbaar is in Zijne 
oogen en het een offer is op het altaar. Dit is 
de wettige strijd om de kroon te behalen 
zoowel in de uitwendige roeping als in de 
inwendige. Leest Psalm 27 vers 7. Daar zegt 
de 

Heer: 'Houd moed gij godvruchtige schaar. 
De Heer is getrouw, in uwe zwakheid zal Hij 
zijn kracht volbrengen! Leest Psalm 33 van 
vers 7 tot einde toe, waar het zegt de 
overwinning is alleen in de hand des Heeren 
en niet in de groote overmacht van paarden of 
wagens. Leest Psalm 108 alles in rhijm de 
twee laatste verzen, die zegt, die in den naam 
des Heer strijd zal kloeke daden doen en de 
vijand zal vernietigd worden. Leest Psalm 
118. Zij hebben ons als bijen omringd maar ik 
sloeg haar in den naam des Heeren en zij zijn 
als doornen voor het vuur vergaan. Leest ook 
de tiende vers van zelfde Psalm. Dit is de 



poorten des Heeren. Daar moet de recht- 
vaardig volk door om hun God ootmoedig te 
eeren voor het smaken zijner saligheid. Neen 
Broeders, laten wij niet ons geheele 
nageslacht in een algeheele verwoesting 
brengen, maar staan vast in het geloof om te 
strijden en gij zult overtuigd zijn dat de Heer 
zal opstaan tot den strijd en Hij zal zijne 
haters wijd en zijd verjagen. Psalm 68. Het 
geloof is nu op het uiterste punt en de Heer 
zal nu binnen kort toonen dat alleen Hij leeft 
en regeert. De jongelingen verkiezen liever 
den dood in de gloeiende oven eer zij van het 
geloof afzien. Onze voorouders verkozen 
liever de brandstapels eer zij van het geloof 
afzien en de kerk die blijft bewaard en al 
diegenen die liever den dood gekozen hebben 
dan van het geloof af te zien, zijn een offer op 
het altaar. Leest dit aan al de officieren en 
burgers voor en mijn geloof en gebeden zijn 
in het vaste vertrouwen dat de Heer zijn volk 
zal versterken in het geloof al hebben zij geen 
aardsche rots om achter te schuilen maar op 
de open vlakte zullen overwinnen. Te 



Modderrivier vechten onze broeders tegen 
duizenden die hun omringen bijna op de open 
vlakte, doch hebben steeds de vijand 
teruggeslagen en honderden ter neer 
geveld." 21 

Hierdie soort vermaninge en vertroostinge uit die 
Bybel - nagenoeg die enigste boek wat die Boer 
destyds gelees het - was die taal wat die Boer 
van daardie tyd verstaan het; en daarom het die 
President hierdie lang telegram aan sy 
gedemoraliseerde offisiere en burgers aan die 
Tugela gestuur. As dit hulle nie weer met genoeg 
moed sou besiel om te veg nie, so het hy 
geredeneer, sou niks hulle besiel nie en dan was 
die stryd verlore. 

Nadat hy hierdie telegram versend het en ook 
kmdt.-genl. Joubert se kommentaar op genl. 
Louis Botha se telegram van daardie nag om 
8.50 die oggend van 21 Feb. 1900 ontvang het, 
het die President dit begin oorweeg om aan die 
landdroste van Pretoria, Heidelberg, Boksburg, 



Leyds 717, Telegram no. 3 d.d. 21 Feb. 1900. 



Johannesburg, Krugersdorp, Standerton, 
Wakkerstroom, Utrecht, Vryheid, Bethal, Piet 
Retief, Ermelo, Carolina, Lydenburg en Middel- 
burg te laat telegrafeer om alle burgers wat maar 
enigsins kon gaan, met insluiting van diegene 
wat met verlof was, onmiddellik na hul offisiere 
in Natal te laat vertrek, aangesien die toestand 
daar baie ernstig was en die teenwoordigheid van 
elke burger dus dringend noodsaaklik aan die 
front geword het. Slegs ou mense moes gebruik 
word om noodsaaklike dienste in die Republiek 
soos die verskaffing van kos aan armes te 
behartig. 22 

Daarna het hy om 12-uur die middag 'n 
telegrafiese gesprek met kmdt.-genl. Piet Joubert 
oor die toestand aangeknoop." 



22 Vgl. Ibid., Telegram no. 44 d.d. 21 Feb. 1900. 

23 Uit die telegramme waarin die telegrafiese gesprek 
opgeteken is self is dit baie moeilik om vas te stel of die 
telegrafiese gesprek gedurende die middag of nag gevoer 
is. Sommige outeurs meen dat dit gedurende die nag 
gevoer is. Die eerste telegram van die Kommandant- 
generaal aan pres. Kruger is deur die telegrafis gemerk 



21.2.00 12 nm., en lui slegs : "ZHEd., genl. zegt groete, 
g.m. - d.w.s. 'goede morgen' of 'goede middag'. Dis die 
enigste van al die telegramme wat 'n datum en 'n tyds 
aanduiding bevat, nl. 12 nm., wat kan beteken 12-uur 
middag of 12-uur middernag, ofskoon volgens ander 
telegramme die telegrafiste daarmee gewoonlik 12-uur 
middag bedoel het. As die gesprek om 12-uur middernag 
van 21-22 Feb. gevoer is, dan moes die telegramme waarin 
dit opgeteken staan onder die stukke van 22 Feb. 1900 
geberg gewees en gemerk gewees het no. 1 van 22 Feb., 
want dan het die gesprek tussen 12-uur middernag en die 
vroee oggendure van 22 Feb. geduur. Dit kon nie geduur 
het van 12-uur middernag die 20ste tot die vroee 
oggendure van 21 Feb. 1900 nie want reeds in die eerste 
telegram van pres. Kruger aan die Kommandant-generaal 
word verwys na kmdt.-genl. Joubert se voorstel 'om de 
overige burgers in de door u genoemde districten op te 
commandeeren voor een achterlaag' - 'n voorstel wat die 
Kommandant-generaal eers om 8.40 vm. die 21ste gedoen 
het en wat eers 10 minute daarna aan die President bestel 
is. Die gesprek moes dus die middag van 21 Feb. begin 
het, d.w.s. nadat die President die Kommandant-generaal 
se voorstel in die verband ontvang het. Dit is ook 
twyfelagtig of die President of Kommandant-generaal om 
12-uur die nag mekaar met 'n 'g(oede) m(orgen)' sou 
begroet het. Die instruksie tydens die telegrafiese gesprek 
deur die President aan die Kommandant-generaal gegee 
om persoonlik na die Tugela te gaan om die mense te 



Sommer by die aanknoop van die gesprek het 
pres. Kruger gese dat hy genl. Botha se voorstel 
om van stelling te verander "voor het 
tegenswoordige" nie kon aanvaar nie, want 'n 
terugtog van die Tugela af sou die Boere saak 
geweldig benadeel solank as die toestand aan die 
Wesgrens kritiek bly, en die enigste ander 
posisie tussen Ladysmith en die Transvaalse 
grens waar die Boere weer sou kon vasskop, nl. 
Biggarsberg, was ondoeltreffend. Nie alleen sou 
die burgers daar te ver uiteen geplaas moes word 
om die verskillende poorte in die berge te 
beskerm nie maar die hele gebied ten ooste van 
Dundee sou onbeskermd wees en die vyand sou 
die distrikte Vryheid en Utrecht dus sonder 
weerstand kon binneval. Dit was dus veel beter 
dat die Boere die linie voor die Tugela handhaaf 
waar die burgers naby mekaar kon stelling neem. 
Die President sou dadelik ernstige oorweging 

bemoedig 'en dan bij terugkomst met ons weder een 
telegrafisch gesprek te hebben al zou het dan snachts zijn' 
dui ook daarop dat die telegrafiese gesprek waarmee hulle 
toe besig was, in die dag plaasgevind het, nl. vanaf 12-uur 
die middag van 21 Feb. 1900." 



aan die Kommandant-generaal se versoek skenk 
om die burgers wat nog in die sentrale distrikte 
van die Republiek was, op te kommandeer om as 
agterlaag - d.i. as reserwe - te dien. 

Kmdt.-genl. Piet Joubert het hierop verduidelik 
dat daar nie 'n enkele "overweging of zwarig- 
heid" was wat hy nie self oorweeg het nie, en dat 
hy met die President saamstem, mits die Boere 
hulle net in hul stelling s kon bly handhaaf of die 
Engelse kon terugdryf. Hulle was egter reeds 
verdryf uit die stelling s wat hulle oorkant die 
Tugela oninneembaar gewaan het met agterlating 
van tente en kamp, ja selfs ammunisie en sowat 
100 perde, en was op die vlug. Hul brug en pont 
was vernietig terwyl die vyand net soveel brue 
oor die rivier kon bou as hy wou en selfs 
ongehinderd by Colenso kon deurkom. Dit was 
die probleme van genl. Botha en dit moes in die 
oe gestaar word. Hy, die Kommandant-generaal, 
het die offisiere en burgers die vorige dag 
persoonlik aangese om in die nuwe linie vas te 
skop en dit te verskans en te versterk "maar of 
dit zal behouden blijven, hangt af van wat de 



Heer voor ons doet en wat de burgers zelf doen 
willen." 

Hierop het die President sy gryse ou 
wapenbroeder probeer versterk met die gedagte 
dat die lafhartige burgers in die slag van 
Modderrivier (Tweeriviere) ook gevlug het, tog 
het God die klompie getroues bygestaan sodat 
hulle die oorwinning behaal het. Die Komman- 
dant-generaal aan wie dadelik versterkings 
gestuur sou word, moes dus maar persoonlik na 
die front gaan, sake daar reel en die mense 
bemoedig, o.a. deur hulle op die hart te druk dat 
as hulle aan die Tugela sou opgee, die stryd vir 
die Republieke 'n verlore stryd kon word. By sy 
terugkoms moes hy weer 'n telegrafiese gesprek 
met die President aanknoop, al sou dit dan ook 
nag wees. 

"President", het die Kommandant-generaal 
geantwoord, "ek weet nie wat ek sou kon byvoeg 
by wat ek gister aan die publiek in die laers van 
Bethal en Middelburg gese het nie. Onder die 
praat was daar blykbaar 'n verbetering te bespeur 
en tog kom die burgers maar nie voorwaarts nie. 



So is hul gees geskok, ook deur wat hulle van 
elders aangaande die toestand op die Wesgrens 
hoor." Tog sou die Kommandant-generaal alles 
doen wat hy kon. Hy kon dit nie waag om te perd 
te ry nie en was dus nie op die slagveld nie maar 
hy het dag en nag gewerk, met mond en pen, om 
die offisiere en burgers aan te moedig en die 
publiek op die erns van die saak te wys. 300 
Pretorianers is die oggend na die slagveld maar 
die Britse grofgeskut wat van vroeg die oggend 
af gebulder het, het hulle gedwing om so ver van 
die Britse stellings af te bly dat hulle die troepe 
nie onder skoot kon kry nie. Die troepe sou eers 
moes nader storm voor hulle beskiet sou kon 
word. 

Die President het sy blydskap daaroor 
uitgespreek omdat sy ou wapenbroeder na sy 
besoek aan die Middelburg- en Bethal laers ook 
die ander laers sou toespreek en die stellings 
persoonlik sou besigtig. Sy advies was dat die 
burgers stelling moes neem "van af Spioenkop 
met Tugela af tot waar het wagenpad van 
Ladysmith naar Colenso de rand afgaat en van 



daar met de rand tot ongeveer waar genl. 
Meyer's kamp stond en vandaar de hoogste 
randjes achter de lagerplaats van V. C. Dercksen 
tot op den nek waar de wagenpad over gaat naar 
Nelthorpe stn. en van daar de hoogste randjes 
wederom onder aan Tugela onderkant de 
Boschrand." 24 Met die slag van Magersfontein is 
op dergelike wyse stelling geneem. Daarna is die 
troepe toegelaat om Modderrivier oor te steek 
met die gevolg dat hulle 'n verpletterende 
neerlaag gely het. 

Na nog 'n versekering van die Kommandant- 
generaal dat laasgenoemde alle bereikbare 
offisiere en burgers sou besoek en moed sou 
probeer inpraat, en dat volgens genl. Botha die 
ingenome stellings redelik goed sou wees as die 
burgers die posisies enigsins wou verbeter en hul 
bes wou doen, het die President horn dit ten 



24 Die verdedigings linie wat pres. Kruger hier voorgestel 
het, al was hy persoonlik myle van die oorlogstoneel af 
verwyderd, was presies dieselfde as wat Botha in die oog 
gehad het, en toon onteenseglik dat hy oor 'n 
buitengewone Militere talent beskik het. 



slotte op die hart gedruk om die burgers dit goed 
aan die verstand te bring dat hulle, indien hulle 
nie kloekmoedig bly veg nie, vir altyd slawe van 
Engeland sou word soos die Iere. Die oueres sou 
ontwapen en die jongeres weggevoer word as 
soldate of self uit die land uit padgee, en die wat 
oorbly, sou houthakkers en waterdraers van die 
vreemdeling word. 

Voor die beeindiging van die telegrafiese 
gesprek het die President die Kommandant- 
generaal meegedeel dat daar tog 'n sprankie 
hoop op die spoedige beeindiging van die oorlog 
bestaan. Nie alleen was die Regerings van die 
twee Republieke besig om regstreeks met lord 
Salisbury oor vrede te onderhandel nie maar ook 
Rusland en Frankryk het blykens berigte stappe 
oorweeg wat Engeland in so 'n moeilike posisie 
sou plaas dat hy vrede sou moes sluit. Daarom 
moes die Kommandant-generaal desnoods met 



'n kar die verskillende kommando's aan die 
Tugela besoek en opbeur. 25 

Nadat die President daarvan oortuig was dat die 
Kommandant-generaal horn sou steun, het hy om 
1 nm. persoonlik aan genl. Botha laat sein dat die 
Regering die voorstel om die stellings voor die 
Tugela te ontruim, nie kon goedkeur nie en dat 
daardie stellings "voor dood en leven" 
gehandhaaf moes word. Botha moes laat weet of 
hy die President se lang telegram van die oggend 
ontvang en dit aan die burgers laat voorlees het. 
Dit moes nogmaals gedoen word, het die Presi- 
dent beveel wat oortuig was dat sy boodskap 'n 
gunstige uitwerking op die burgers sou he. 

"Broeder;' het hy voortgegaan, "in ons 
donkerste uur zal de Heer opstaan tot den 



25 Hierdie telegrafiese gesprek is te vinde in Leyds 717, 
Telegram no. 27 d.d. 21 Feb. 1900 en K.G. 341 (i) pp. 
116-125. Laasgenoemde bron bevat die telegramme van 
die President aan die Kommandant-generaal en eersge- 
noemde die van die Kommandant-generaal aan die 
President. Vgl. ook S. P. Engelbrecht-vers. no. 24, pp. 
148-158 en 198-206. 



strijd en den vijand gelijk kaf verstrooien. 
Druk officieren en burgers op het hart dat zij 
niet door ongeloof en wankelmoedigheid de 
hulp en bij stand des Heeren verbeuren. Sta 
vast in den Heer en Hij zal ons vertrouwen 
niet beschamen." 

Die burgers, het die President voortgegaan, was 
in staat om die posisie te handhaaf. Trouens aan 
die Wesgrens waar die stellings baie slegter was, 
het die burgers met moed en vertroue geveg en 
die geweldige vyandelike oormag groot verliese 
toegebring." 

Intussen het die President aan die landdroste 
reeds genoem, instruksie gegee om alle diens- 
pligtige burgers in hul distrikte te laat opkom- 
mandeer om aan die Tugela te gaan help wal 
gooi teen die Britse vloedgolf, en toe in spanning 
gewag op 'n berig van kmdt.-genl. Joubert of van 
genl. Botha wat sou aandui dat die burgers voor 
die Tugela stelling geneem het, gereed om die 
vyand te weerstaan. Toe hy na sononder nog niks 



' Leyds 717, Telegram no. 40 d.d. 21 Feb. 1900. 



verneem het nie, het hy om 7.48 nm. by die 
Kommandant-generaal navraag daaromtrent 
gedoen en uiteindelik om 9.10 nm. van laasge- 
noemde die blye tyding gekry dat die burgers die 
Kameeldoringrante beset het, ongeveer in 'n 
linie soos deur pres. Kruger tydens hul 
telegrafiese gesprek van die middag voorgestel. 
Die voorposte van die Boere- en Britse magte 
was volgens genl. Meyer alreeds besig om op 
mekaar te vuur en dit was dus baie waarskynlik 
dat daar die volgende oggend reeds weer 'n 
geveg sou losbars soortgelyk aan die wat op 15 
Des. 1899 by Colenso op dieselfde terrein, net 'n 
paar duisend tree nader aan die rivier, gewoed 
het. 

Meyer se telegram in die verband is reeds om 
5.35 nm. van Nelthorpe af ook aan David Joubert 
wat aan die Bo-Tugela was, versend sodat die 
ook hulp kon kom verleen. 27 



27 Ibid., Telegram no. 61 d.d. 21 Feb. 1900. 



5. BULLER SE PLANNE, 20-21 FEB. 1900 

Tot die nag van 20 Feb. 1900 was Buller by 
magte om sonder groot verliese die gedemorali- 
seerde Boere leer uiteen te slaan, Ladysmith te 
ontset en daarna na die Transvaalse of Vrystaatse 
grens toe op te ruk ... as hy maar net sy 
oorwinnings vinnig wou opvolg. Hy het egter 
soveel ontsag vir die Boere in die gevegte by 
Colenso, Tabanyama, Spioenkop en Vaalkrans 
leer kry dat hy nie kon glo dat hy die Boere leer 
in die gevegte ten ooste van Colenso 'n 
uitklophou toegedien het nie. Gevolglik het hy 
dit verstandig geag om horn langsaam te haas 
sonder om daaraan te dink dat 'n man wat 'n 
uitklophou ontvang het, redelik vinnig sy krag 
kan herwin. 

Reeds terwyl hy besig was om die wereld van 
die kruin van Monte Cristo af deur 'n teleskoop 
te besigtig ten einde sy verdere bewegings te 
beplan, het minstens twee van sy offisiere, lt.- 
kol. Charles a Court en genl.-maj. G. Barton by 
horn daarop aangedring om die Tugela erens 
tussen Monte Cristo en Cingolo oor te steek ten 



einde die Boere mag aan die oostekant te 
omvleuel en weswaarts op te rol. Dit sou Buller 
in besit stel van die pad wat oos van 
Pietershoogte verby na Ladysmith geloop het, 
sowel as van die spoorweg en hoofpad wat oor 
Pieters stasie gegaan het, en sy leer in die rug 
laat teregkom van die aaneenlopende reeks rante 
wat die Tugela vlakte beheers het. Daardie rante, 
dit kon hulle sien, sou aan die Boere uitstekende 
stellings verskaf teen 'n vyand wat van die 
Tugela vlakte af sou probeer opruk. Gevolglik 
was hulle gekant teen 'n opmars oor die Tugela 
vlakte. 28 

Toe Buller egter die hoe, byna regaf walle van 
die rivier in daardie omgewing voor horn sien en 
bowendien lt.-kol. A. E. Sandbach se reeds 
vermelde rapport ontvang oor die onbegaan- 
baarheid van die pad wat oor Cingolonek na die 
Tugela gegaan het, het hy hul voorstel verwerp 



28 Vgl. Du Cane, pp. 248-249, en C. M. Bakkes, Die 
Militere Situasie aan die Benede-Tugela op die vooraand 
van die Britse deurbraak by Pietershoogte (Argiefjaarboek, 
1967 (i)) p. 3. 



sonder om die rivieroewer in daardie omgewing 
deeglik vir 'n geskikte oortog plek te fynkam. 
Hy het die terrein ten ooste van Hlangwane 
onmiddellik afgeskryf as ongeskik vir 'n leer wat 
sterk genoeg moes wees om die Boere te 
verslaan en na heelwat wik en weeg besluit om 
die Tugela tussen Hlangwane en die Rooirantjies 
oor te steek. Daarna wou hy tussen die 
Rooirantjies (wat op die Tugela vlakte gestaan 
het) deur opruk na Hedge Hill en verder met die 
spoorweg langs oor Terrace Hill, Spoorwegkop 
en Pietershoogte tot by Ladysmith, wat hy 
gemeen het om reeds die aand van die 22ste te 
bereik. Wei sou sy leer, as dit sou opruk soos hy 
dit beplan het, op 'n vlakte teregkom wat soos 'n 
amfiteater aan drie kante deur 'n kring heuwels 
ingesluit was wat daardie vlakte beheers het. Van 
wes na oos was daar, feitlik vas teen mekaar 
gelee, Rooikop (ook genoem Vertrekrand), 
Grobbelaarsberg, Horseshoe Hill, Hedge Hill 
wat tot feitlik teen die Tugela geloop het, 
Terrace Hill, Spoorwegkop en Pietershoogte, 
maar dit het horn nie veel gehinder nie. Sy plan 
was mos nie om vir dae in die amfiteater te le en 



vertoef totdat die Boere hulle op die heuwels sou 
kon ingrawe nie. Reeds onmiddellik nadat hulle 
die rivier oor was, wou hy he dat sy troepe regs 
moes swaai om Horseshoe Hill te bemeester 
onder wie se skaduwee hulle die nag lekker by 
die samevloeiing van die Tugela en Onderbroek- 
spruit kon rus. Die volgende dag kon hulle 
maklik met die pad en spoorweg langs oor 
Terrace Hill en Spoorwegkop, heeltemal links 
van Pietershoogte, na Ladysmith toe deurstoot en 
die aand daar gaan afsaal. 29 

Dat Horseshoe Hill en trouens al die hoogtes ten 
ooste en ten weste daarvan vanaf Pietershoogte 
tot by Rooikop reeds deur 'n gedetermineerde 
Boere mag beset kon wees, het hy glad nie 
vermoed nie. Trouens hy, Buller, het op die 
20ste tog met eie oe aanskou hoe stringe Boere 
waens noordwaarts beweeg - 'n gewisse teken 
dat die Boere op vlug was - en hy was nie die 
enigste wat daarvan bewus was nie. Ook sir 
George White het op die 19de uit Ladysmith aan 



horn geflits dat die Boere in voile vlug was en 
dat hy 160 waens getel het wat van die Tugela se 
kant af noordwaarts beweeg het. White het 
doodseker van sy saak geklink en wou net 
dringend weet wanneer Buller die Boere op die 
noordelike oewer van die Tugela sou aanval. Hy 
wou dit noodsaaklik weet en ook of Buller met 
die Bulwana pad of die pad deur Colenso na 
Ladysmith sou trek sodat hy met 'n uitval uit 
Ladysmith Buller sou kon help." 

Daarop het Buller kordaat en vol selfvertroue op 
die 21ste die oggend aan genl. White 
geheliografeer: 

"I am now engaged in pushing my way 
through by Pieters. I think there is only a 
rearguard in front of me. The large Boer 
laager under Bulwana was removed last night. 
I hope to be with you tomorrow night. You 
might help by working north and stopping 
some of the enemy getting away. A large 



9 Cd. 1791, Bylaag K, no. 116, en Britse amptelike 
History of the War in South Africa, II, pp. 460 en 463-464. 



'Cd. 1791, Bylaag K, no. 114. 



camp has been moved today from the hill 
between the station and Caesar's Camp." 31 

Kort voor die ontvangs van hierdie heliogram het 
White tot die ontdekking gekom dat sy eie 
opvatting en die van Buller as sou die Boere in 
voile vlug wees, verkeerd was. Hy het dit 
derhalwe sy plig geag om Buller te waarsku dat 
vyandelike versterkings besig was om by 
Modderspruit stasie uit die trein te klim en dat 
sowat 750 berede burgers gedurende die vooraf- 
gaande twee dae via Bulwana suidwaarts beweeg 
het. Na die ontvangs van Buller se heliogram het 
hy horn weer gewaarsku: 

"We can detect no signs of enemy retreating; 
all indications point the other way."" 

Buller het horn egter nie daaraan gesteur nie. 
Reeds vroeg die oggend van die 21ste het hy sy 
bevele uitgereik gehad. Om 5.30 vm. is genl. 
Barton gelas om sy 6de brigade digby die rivier 
te laat oopsprei ten einde dekking aan die 



" Ibid., no. 116. 

" Ibid., no. 117; vgl. ook Ibid., no. 115. 



genietroepe te verleen wat die swaar pontonbrug 
van 110 tree lank wes van Hlangwane oor die 
Tugela moes bou. Ondertussen moes Warren die 
5de divisie gereed hou vir die hervatting van die 
opmars. Warren moes onmiddellik na die 
voltooiing van die brug die rivier oorskry en na 
Horseshoe Hill beweeg. Die 2de divisie moes op 
die suidelike rivieroewer agterbly en die 38-tal 
kanonne beskerm wat op en in die omgewing 
van Hlangwane as volg stelling geneem het en 
reeds sedert vroeg die oggend besig was om op 
die veronderstelde Boere stelling voor hulle te 
vuur: 4 5-duimkanonne en 8 12-ponder vloot 
kanonne op die uitloper van Hlangwane; die 
64ste veldbattery op sy noordelike punt en die 
7de, 19de en 63ste veldbatterye aan sy voet, 
digby die rivier; die 61ste houwitser battery agter 
Fuzzy Hill en 2 4,7-duim-vloot kanonne op 
Clump Hill. Laasgenoemde het eers 'n 5-tal 
Boere kanonne en 2 Pom-poms beskiet wat deur 
die vlootoffisier op die pad tussen Spoorwegkop 
en Pieters gewaar is, en daarna 'n Boere laer 
naby Pieters stasie uiteengedryf . 



Kort nadat hy die bevel ontvang het om die 
genietroepe te gaan beskerm wat die pontonbrug 
moes bou, het Barton sy troepe laat stelling 
neem: die Royal Fusiliers op die laaggelee 
terrein digby die rivieroewer, die Royal Scots 
teen die rant suid van die brug wat die Boere na 
Hlangwane aangele het, en die res agter hierdie 
twee bataljons as reserwe. 33 

Sowat 'n uur later het die bevelhebber van die 
5de divisie, lt.-genl. Warren, aan genl.-maj. Coke 
las gegee om die lOde brigade agter Hlangwane 
gereed te hou om na die voltooiing van die brug 
voor te gaan in die oortog van die leer oor die 
rivier. Op die oorkantste wal aangekom, moes 
hulle dadelik regs swenk en na Horseshoe Hill 
toe koersvat. Kort op hul hakke sou die llde 
brigade volg. 

Solank as die genietroepe besig was om die lang 
pontonbrug oor die rivier te bou, het bomme uit 
'n paar Boere kanonne orals rondom hulle geval 



" Britse amptelike History of the War in South Africa, II, 
pp. 463-464. 



- nogtans sonder om skade aan te rig - en 
duidelik genoeg aangetoon dat die omgewing nie 
honderd per sent veilig was nie. Ook van 
Hlangwane af kon deur verkykers gesien word 
dat die Boere besig was om in die rigting van 
Grobbelaars kloof te werskaf . Hierdie aktiwiteite 
van wat hy 'n vyandelike agterhoede geag het, 
het Buller egter nie verontrus voordat, na die 
suksesvolle voltooiing van die pontonbrug en 
juis op die tydstip toe Coke se brigade op die 
punt was om die oortog oor die rivier te begin, 
boodskappers uit die geledere van Thorney- 
croft' s Mounted Infantry by horn opdaag met die 
berig dat Thorneycroft se troepe op swaar 
weerstand gestuit het nie. Thorneycroft se manne 
het nl. soos vroeer vermeld die Tugela by 
Colenso oorgesteek en noordwaarts getrek. By 
Grobbelaarsberg het hulle hulle in 'n swaar vuur 
vasgeloop van burgers wat in 'n baie gunstige 
posisie geplaas was om die 5de divisie in die 
flank en rug aan te val sodra die na Horseshoe 
Hill sou opruk. Dit was dus duidelik dat die 
Boere baie naby was, ten spyte daarvan dat 'n 
deel van die Boere mag wat suid van die Tugela 



geveg het, weggestuur is om aan lord Roberts 
weerstand te bied en ten spyte van die groot vlug 
van die vyand noordwaarts wat Buller met sy eie 
twee oe aanskou het. 34 

Buller het daarop dadelik aan Warren bevel 
gegee om sodra sy divisie oor die pontonbrug 
was, nie meer regs te swaai en met die rivier af 
in die rigting van Pieters te beweeg soos hy 
oorspronklik wou doen nie. In plaas daarvan 
moes hulle na hul oortog oor die rivier links 
swaai om eers die Boere mag uiteen te gaan 
slaan wat Thorneycroft' s Mounted Infantry 
gestuit het. Volgens die veranderde instruksies 
moes die 5de divisie dus oor die terrein van die 
Rooirantjies trek, reg in die sentrum, van die 
amfiteater in wat aan die noordekant deur 
Pietershoogte en aan die suidwestekant deur 
Rooikop begrens was. Wanneer die troepe tussen 
die Rooirantjies deur was, sou hulle 'n gelykte 
bereik wat Buller in sy skriftelike instruksies die 
"Tugeladrift" genoem het. Daarvandaan af moes 



hulle die vlakte waardeur Onderbroekspruit vloei 
en die agterkant van die koppies wat die vlakte 
aan die noordekant omsirkel het, onder 'n swaar 
kanonvuur neem en die Boere uit die gebied 
verdryf. Veral die lang kloof wat aan die 
westekant ewewydig met die Colenso-Ladysmith 
pad geloop het (nl. Grobbelaarskloof) moes baie 
swaar bestook word. Buller was nl. daarvan 
oortuig dat die Boere wat nog nie gevlug het nie, 
in daardie kloof genestel was en dat as hulle 
toegelaat sou word om daar te bly, hulle 'n bron 
van ergernis vir sy seevierende leer kon word. 
Vanuit Grobbelaarskloof kon hulle bv. maklik 
die hoogtes beset waaroor hy wou trek 
Ladysmith toe. 'n Aanval om hulle te verdryf 
met veral 'n swaar bombardement gedurende die 
nag was dus noodsaaklik. Buller was nou nie 
meer voornemens om op die 21ste enigiets meer 
te doen as om die Boere te verdryf en sy leer 
gerieflik in die "Colenso sterlings" - d.i. die 
sterlings wat die Boere op 15 Des. 1899 beset 
gehad het - te vestig nie. 



34 Vgl. Ibid., p. 464; Times History, III, p. 514 en 
Nierstrasz, II band 2, p. 803. 



Met die oog op die bombardement van die 
aangewese stellings het Buller Warren gelas om 
sy hele brigade-divisie artillerie met horn saam 
tussen die Rooirantjies deur te neem. 'n Battery 
bergkanonne wat Buller blykbaar voorheen aan 
Warren beloof het, sou egter nie op die tydstip 
aan Warren afgestaan kon word nie. 35 

Ingevolge die gewysigde bevel, het genl.-maj. 
Coke sy brigade om 1.30 nm. die 21ste gebied 
om die brug in drie linies oor te steek: die 
voorste, nl. die Somerset Light Infantry, moes in 
aanvals formasie reguit weswaarts trek na die 
oop vlakte wat deur Buffer die "Tugela drift" 
genoem is. Hulle moes gevolg word deur die 2nd 
Dorset-regiment wat die 2de linie sou vorm, en 
die 2nd Middlesex wat Coke as algemene 
reserwe sou dien. Die "General Officer Com- 
manding" sou die Somerset Light Infantry 
volg. 36 



Die troepe sou dus presies beweeg soos genl. 
Botha wou he dat hulle moes beweeg, nl. reg op 
die sentrum van sy stellings af. 

6. Die Boere krygsmag, 21 Feb. 1900 

Deur sy getoef om sy opmars te hervat, het 
Buller aan genls. Louis Botha, Lucas Meyer en 
Piet Joubert voldoende geleentheid gegee om die 
vlug van hul burgers te stuit en hulle deur middel 
van kragtige taal en met behulp van pres. Kruger 
se bemoedigings boodskap oor te haal om die 
aangewese linie in die Kameeldoringrante te 
beset. 

In hierdie rante linie was die Boere kommando's 
teen die middag van 21 Feb. 1900 as volg van 
links na regs uitgesprei: Krugersdorp, Rusten- 
burg, Boksburg, Middelburg, Ermelo, Swazi- 
land, Soutpansberg en Heidelberg." 

Wat die getalsterkte was van die burgermag wat 
hier pos geneem het na al die bemoedigings 
werk van pres. Kruger, die Kommandant- 



35 Britse amptelike History of the War in South Africa, II, 
pp. 464-465. 

36 Ibid., v . 465. 

generaal, die Boere generaals, kommandante en 
veldkornette is nie duidelik nie. Voltallige 
kommando's was dit in elk geval nie. Die Duitse 
amptelike geskiedenis van die oorlog stel hul 
getalsterkte op tussen 4,000 en 5,000 en die 
Times History op sowat 5,000 man. 38 maar albei 
bring ten minste vier kommando's (Lydenburg, 
Standerton, Carolina en Johannesburg) in 
berekening wat tussen 21 en 27 Feb. in die linie 
geplaas is, en een (Piet Retief) wat buite die 
gevegslinie gele het. As dit in ag geneem word, 
asook die feit dat baie burgers so 
gedemoraliseerd was dat hulle aanvanklik glad 
nie wou stelling neem nie, is dit te betwyfel of 
daar op die 21ste 3,000 man in die gevegslinie 
was. Waar presies elkeen van die betrokke 
kommando's in die linie stelling geneem het, is 
uit die bronne nie af te lei nie. 

Volgens die Britse amptelike History of the War 
in South Africa, wie se getuienis in die verband 
die betroubaarste lyk, het die Boere slegs enkele 
kanonne in aksie gehad, almal gerig op die vlak- 



te voor die Rooirantjies. Volgens die bron het die 
Boere van slegs 6 kanonne gebruik gemaak 
(waaronder 'n Pom-pom) as volg opgestel: Op 
Rooikop was een kanon versteek; 'n tweede en 
'n Pom-pom was in die nek tussen Rooikop en 
Grobbelaarskop; 'n derde was op die hoogtes 
noord van Langverwachtspruit en nog twee op 
die rotsagtige kruine van Onderbroekberg en 
Grobbelaarsberg. " 

7. Die geveg van 21 Feb. 1900 

Na 'n baie hewige bombardement wat die hele 
oggend lank geduur het sonder nogtans enige 
skade van betekenis aan te rig - slegs 4 burgers 
is lig gewond en 2 perde gedood"" - het genl.- 
maj. Coke uiteindelik met die lOde brigade - die 
2nd Somerset Light Infantry in die voorhoede - 
die pontonbrug gedurende die middag oorge- 
steek. Toe het hy in 'n westelike rigting oor die 
terrein van die Rooirantjies getrek waarop hy sy 
18 veldkanonne wou plant wat die Boere uit die 



: Du Cane, p. 247, en Times History, III, p. 513. 

rante en klowe om die stroomgebied van 
Onderbroekspruit met hul bomme moes verjaag. 

Die Boere op die rante rondom die vlakte waarop 
die Rooirantjies gelee was, kan elke beweging 
van die troepe sien, en toe die Britse voorhoede 
teen 2 nm. oor die brug begin stroom, is hulle 
verwelkom met bomme wat Boere kanonne uit 
die rigting van Grobbelaarskop en Pietershoogte 
op hulle gelas het. Die kanonne was egter te ver 
om aan die troepe veel skade te doen en die 
oortog het dus sonder ongevalle van betekenis 
voortgegaan. 41 

Pas na 5.35 nm. was alle Boere generaals aan die 
Natalse front in besit van 'n telegrafiese berig 
van genl. Meyer dat die vyand die rivier oor was 
en dat die Boere voorposte reeds besig was om 
op hulle te vuur." 



41 Vgl. Britse amptelike History of the War in South 
Africa, II, p. 465; Times History. Ill, p. 514; en Du Cane, 
p. 251. 

42 Leyds 717, Telegram no. 61 d.d. 21 Feb. 1900. 



Genls. Botha en Meyer het die bevel oor die 
nuwe linie aan die Tugela tussen hulle verdeel en 
dit so gereel dat Meyer die kommando's oos van 
Langverwachtspruit en Botha die ten weste 
daarvan sou aanvoer, maar hulle het mekaar 
blykbaar voortdurend gaan help. 

Genl. Botha, in wie se sektor die vyand beweeg 
het, het aan sy burgers bevel gegee om nie op die 
vyand te vuur voor hulle digby die Boere linie 
was nie. Ongelukkig vir horn was daar 'n klomp 
senuweeagtige kerels wat toe die Britse voor- 
hoede - voetgangers van die Somerset Light 
Infantry - oor die Rooirantjies kom en op die 
vlakte verskyn, die versoeking nie kon weerstaan 
om vanuit hul stellings op 1,100 tree afstand op 
hulle te vuur nie. As die Engelse toe maar hul 
verstand gebruik en nie nader gegaan het nie 
maar die Boere slegs van die Rooirantjies af 
onder 'n baie swaar kanonvuur geneem het, kon 
hulle hulself baie verdriet bespaar en Botha se 
plan om hulle vlak voor die rante op die oop 
vlakte aan flarde te skiet, gedwarsboom het. 



Die Britse voetvolk het egter in die geloof 
gelewe dat 'n bajonet 'n baie gevaarliker wapen 
was as 'n geweer. Die troepe moes, so het die 
Engelse gereken, die Boere net met hul bajonette 
bykom, dan sou laasgenoemde vinnig op die 
vlug slaan. Tremens volgens Buller was dit mos 
maar net 'n agterhoede waarmee hulle te doen 
gehad het. Ten spyte van die vuur van die 
senuweeagtige burgers het hulle dus rustig 
voortmarsjeer: 6 kompanies van die Somerset 
Light Infantry, wyd uiteen gesprei in die front, 
deur hul verkenners voorafgegaan, en 'n gedeelte 
van die Dorset- regiment in 'n tweede linie. Hulle 
het reguit op Grobbelaarskloof afgepyl, die laer 
hange waarvan deur die Soutpansbergers beset 
was by wie genl. Botha horn bevind het. Op hul 
linkerflank was die kommando Swaziland en ook 
'n klompie burgers van Bethal. 

Die Boere het die troepe toegelaat om nog 600 
tree nader te kom en hulle toe nie alleen in die 
front nie maar ook van Horseshoe Hill af in die 
rug en vanaf Grobbelaarsberg in die flank skielik 
met so 'n skerp geweervuur begroet dat hulle 



niks anders kon doen as om gedemoraliseerd plat 
te val en skuiling te soek nie. Tevergeefs het hul 
offisiere die bevel uitgeskreeu om te storm. 
Hulle het bly le sonder om die vyandelike vuur 
selfs te probeer beantwoord, want van die Boere 
was niks te sien nie. 

Coke het daarop 4 kompanies van die Borsets 
beveel om 'n paar rantjies regs van die 
Somersets te bestorm en die Boere wat besig was 
om van hul regterflank af nader te kom ten einde 
die troepe beter onder skoot te kry, te probeer 
terugskiet. Hulle het daarin geslaag om twee 
hoogtetjies regs van die Somersets te beset en die 
Boere daarvandaan te verhinder om nader te 
kom, maar dit het die lot van die vasgepende 
troepe net so min verlig as die drie batterye 
kanonne wat teen 4 nm. van die Rooirantjies af 
op die Boere losgebrand het. Laasgenoemde se 
koeels het ononderbroke op die kakies bly reen 
en luidkeels verkondig dat die bomme geen 
uitwerking op die burgers gehad het nie. 

Raadop het Coke twee kompanies van die 
Somersets en vier van die Dorsets nog 300 tree 



nader laat storm na waar hy gemeen het dekking 
aan die voet van die hange van Grobbelaarskloof 
was. Dit het net so min gehelp. Die troepe wat 
daar platgeval het, het onder net so 'n hewige 
vuur gebly as hul maats agter hulle - net hulle is 
nou op 300 tree visier deur die Boere beskiet en 
was dus aan soveel swaarder lyding onderworpe. 

Coke was totaal oorweldig en het dit dus wenslik 
geag om nie sy reserwe bataljon - die 
Middlesex-regiment - in die stryd te probeer 
stoot nie. Hy het die maar op die Rooirantjies 
gehou om die kanonne te bewaak. Ook Warren 
het dit die verstandigste geag om sy ander 
brigade - die llde - maar agter die Rooirantjies 
te hou en dit nie te probeer aanwend om Coke se 
troepe uit hul verknorsing te probeer red nie. 
Daar was immers maar nog net 'n paar uur 
daglig oor en vir die paar uur sou die Somersets 
en Dorsets dit wel kon uithou. Nadat die donker 
toegeslaan het, kon hulle ongemerk uit die 
benarde posisie teruggetrek word waarin 
hulle hulle bevind het. 



Die poging om die "agterhoede" van die Boere 
uit Grobbelaarskloof en aangelee rante 
gedurende die middag van 21 Feb. 1900 te 
verdryf, het op 'n volslae mislukking uitgeloop 
en het die Engelse 'n verlies van nie minder nie 
as 111 man aan dooies en gewondes gekos 
terwyl die Boere 'n verlies gely het van slegs 1 
burger gesneuwel en 7 lig gewond. 43 

Vir die Britse bevel voerder was dit nou duidelik 
dat hy nog swaar gevegte sou moes voer om 
Ladysmith ontset te kry en dat hy beslis nie met 
'n gedemoraliseerde, vlugtende leer te doen 



43 Die besonderhede oor hierdie geveg is ontleen aan Britse 
amptelike History of the War in South Africa, II, pp. 463- 
466 en p. 599; Times History, III, pp. 514-515; Du Cane, 
pp. 251-253; Nierstrasz, II band 3, pp. 803-805; Knox, pp. 
154-158; Atkins, pp. 286-287; Wilson With the Flag to 
Pretoria, II, pp. 460-461; Penning, De Oorlog in Zuid- 
Afrika, pp. 533-534; Leyds 717, Telegramme nos. 1 en 2 
d.d. 22 Feb. 1900; K.G. 341 (iv), p. 130. Merkwaardig 
genoeg het Buller oor hierdie harde geveg geen behoorlike 
amptelike verslag nagelaat nie, blykbaar omdat hy die 
Britse neerlaag as te vernederend beskou het. 



gehad het soos hy gemeen het na hy Hlangwane 
ingeneem het nie. 

8. Versterking van die Boere linie 

Danksy die oorwinning het daar 'n nuwe 
stemming onder die burgers posgevat soos 
duidelik blyk uit die volgende amptelike verslag 
wat genl. Louis Botha daardie nag aan die 
Kommandant-generaal en die Staatspresident 
gestuur het: 

"Vijand trok heden middag uit vanaf onze 
oude posities deze zijde van Tugela al langs 
de beste weg recht op posities van Zout- 
pansberg af alwaar ik persoonlijk ben, dit 
zijnde ook naar mijn oordeel het hoofd punt. 
Vijand kon echter niet ver indringen daar wij 
hem van onze posities in Onderbroekspruit 
van alle kante beschoten als ook van de 
Zoutpansberg posities. Vijand heeft ook reeds 
18 kanonnen aan deze zijde van Tugela. Wij 
hebben alles in ons vermogen gedaan om de 
officieren en burgers moed in te praten. Ik ben 
vol moed en ga gedetermineerde stand maken. 



Dank zij onze Vader hebben de burgers heden 
middag ook reeds moed geschept toen zij de 
vijand prachtig beschoten met Mauser en 
onder 300 treden vizier. Zoodra de maan 
opkomt, ga ik onze geheele positie langs van 
de eene tot de andere om officieren en burgers 
zoo noodig nog verder op te beuren. Ik 
verwacht een hevig gevecht want vijand ligt 
nu met zijn geheele macht aan deze zijde en 
aan die overzijde van de rivier waarover ook 
een pontoon brug is geslagen. Het bombarde- 
ment van heden was hevig. Een trek met 
kanon is heden ook gezien van vijands kamp 
van Klein Tugela naar hier van ongeveer 500 
paardenruiters en het schijnt of de groote 
macht van daar ook hierheen zal worden 
gezonden. Met de hulp van den Heere 
verwacht ik dat als de geest der burgers blijft 
zooals vandaag de vijand hier een groote 
nederlaag zal lijden. Het telegraafkantoor is 
nu zoo ver verwijderd dat ik tot mijn spijt niet 
elk oogenblik een rapport kan maken omtrent 



de stand van zaken doch zal mijn best doen u 
op de hoogte te houden." 44 

Sedert die geveg van die 21ste is die Boere linie 
voortdurend versterk. Nie alleen uit Ladysmith 
nie maar ook van die Bo-Tugela af het steeds 
burgers aangekom. Hul getalle is van agter af 
aangevul deur burgers wat ingevolge pres. 
Kruger se instruksies in die Transvaalse 
Republiek gekommandeer en met die hoogste 
spoed na die front vervoer is, en ook deur 
vlugtelinge wat voorgekeer is. 

Onder die telegramme van 21 Feb. 1900 kom 
daar een voor van genl. S. W. Burger aan die 
Kommandant-generaal wat pas na 7 vm. van 
Volksrust af versend is en lui: "Vertrek nu hier 
groote aantal burgers van verschillende 
plekken." Dit kon onmoontlik nuut gekom- 
mandeerde burgers wees aangesien pres. Kruger 
se bevel om alle burgers te kommandeer eers 
later die dag gegee is. Moontlik was dit 
voorgekeerde vlugtelinge. Die moontlikheid is 



Leyds 717, Telegram no. 1 d.d. 22 Feb. 1900. 



ook nie uitgesluit dat Burger se mededeling 
behels dat 'n groot aantal burgers van Volksrust 
af terug na die Republiek vertrek het nie. 

Hoe dit ook sy, die Boere linie is sedert die 
geveg van die 21ste voortdurend versterk en teen 
die aand van 26 Feb. 1900 was dit as volg beset: 
op die verste westelike flank teen die oostelike 
helling van Rooikop was die Italiaanse korps met 
sy regtervleuel op die suidwestelike helling van 
Rooikop en kmdt. Buys se Heidelbergers ten 
noordooste daarvan. Ten noordooste van die 
Heidelbergers in die nek aan weerskante van die 
hoofpad na Ladysmith was kmdt. Van Rensburg 
met die kommando Soutpansberg. Verder 
noordoos teen die onder ste hange van Grobbe- 
laarskop was onderskeidelik die Swazilanders, 
kmdt. H. F. Prinsloo se kommando Carolina, 
afdelings van die kommando Pretoria en die 
kommando Bethal onder kmdt. D. J. J. Breyten- 
bach. Verder noordoos was op Horseshoe Hill 
kmdt. Hans Grobler se Ermeloers bygestaan deur 
die Ierse korps en op Hedge Hill (later Wynne's 
Hill) die kommando Middelburg van kmdt. Piet 



Trichardt bygestaan deur 'n veldkornetskap uit 
Standerton. Hul linkerflank het teen die oostelike 
oewer van Langverwachtspruit doodgeloop. 'n 
Halfmyl skuins in die rug van die Middelburgers 
maar aan die anderkant van Langverwachtspruit 
was teen die westelike voet van Terrace Hill 
(later Hart's Hill) die Boksburgers en moontlik 
ook 'n aantal berede burgers van die kommando 
Wakkerstroom wat op 20 Feb. 1900 deur kmdt.- 
genl. Joubert na die Benede-Tugela gestuur is. 
Links langs hulle, teen die westelike hang en 
miskien ook gedeeltelik op die kruin van Terrace 
Hill, was kmdt. P. S. Steenkamp met die 
kommando Rustenburg terwyl die res van 
Terrace Hill en ook Spoorwegkop, ten noord- 
ooste daarvan, beset is deur die kommando 
Krugersdorp, bygestaan deur burgers uit 
Johannesburg en Pretoria. Hulle is regs in die rug 
gesteun deur die kommando Vryheid en links in 
die rug deur die kommando Standerton wat albei 
so geplaas was dat hulle die nek tussen Terrace 
Hill en Spoorwegkop deur 'n kruisvuur onbe- 
gaanbaar vir die vyand kon maak as hy miskien 
in die front sou deurbreek. Op Meyer se linker- 



flank het die kommando Piet Retief die yl 
hoogtes oos van die spoorlyn tot by Intaba ka 
Renga bewaak. 45 

Dit moet egter beklemtoon word dat die Boere 
mag in hierdie linie geleidelik aangegroei het 
nadat die burgers se oorwinning van die 21ste en 
hul offisiere die Boere weer met nuwe moed 
besiel het en dat die burgermagte wat op die 
22ste en 23ste geveg het, veel kleiner was as die 
wat op die 26ste in die linie saamgetrek was. 

9. KONKLUSIE 

Die mislukking van Buller se eerste poging om 
na die suiwering van die suidelike oewer van die 
Tugela die Boere uit die stellings ten noorde van 
die rivier te verdryf, moet in die eerste plek aan 
die Britse aanvoerder se stadigheid gewyt word. 
Op die oomblik toe hy, nadat hy die Boere van 
die suidelike oewer verdryf het, die rivier op 
enige plek kon oorgesteek het om die vlugtende 
en heeltemal gedemoraliseerde burgers volkome 
te verdryf, het hy sy tyd met allerlei onnodige 



Vgl. Bakkes, pp. 7-15; en Barnard, Kaart op p. 130. 



bewegings verspeel. Daardeur het hy aan Botha 
en Meyer die kans gegee om hulle weer in 'n 
sterk linie in te grawe, hul gedemoraliseerde 
burger te hergroepeer en, gesteun deur pres. 
Kruger en kmdt.-genl. Joubert, hulle weer met 
nuwe moed te besiel. 

Buller het dit gedoen omdat hy sorgvuldig alle 
strikke wat die Boere moontlik vir horn kon stel, 
wou ontwyk. Toe begaan hy egter die fout om - 
ten spyte van waarskuwings van genl. White - 
die slaankrag van die Boere hopeloos te 
onderskat en oop oe byna die helfte van sy 
infanterie in een van die netjiesste strikke in te 
stuur wat die Boere ooit vir horn gestel het. Hy 
het Warren nl. toegelaat om met 'n deel van sy 
divisie 'n oop vlakte in te trek wat aan drie kante 
deur dominerende hoogtes, beset deur die Boere, 
omring was. Die gevolg was dat die Boere die 
deel van Warren se divisie wat hulle in die strik 
gewaag het, met 'n skielike geweervuur in die 
front, rug en flank verras en tot magteloosheid 
gedoem het. Die avontuur het Warren volgens 
Britse amptelike opgawes 'n verlies van 111 man 



aan dooies en gewondes besorg en onmiddellik 
die moreel van die Boere mag herstel. Laasge- 
noemde was nou gereed om met geesdrif in die 
Kameeldoringrante aan die Engelse weerstand te 
bied. Dit was die Engelse se geluk dat hul troepe 
eers die middag die strik in gestuur is en nie 
vroeg die oggend nie, anders sou hul verliese 
baie swaarder gewees het. 

Hierdie Boere sukses het die stryd verder langs 
die Tugela merkwaardig beinvloed. Die Boere 
wat die vorige dag so gedemoraliseerd was dat 
hulle net aan vlug gedink het en wel op so 'n 
skaal dat selfs genl. Botha en die Kommandant- 
generaal daaraan gewanhoop het om nog met 
enige mate van sukses aan Buller se oormag 
weerstand te bied, ja selfs voorgestel het om die 
beleg van Ladysmith te laat vaar en met die hele 
Boere mag in Natal na die grens terug te val, is 
deur die oorwinning met nuwe weerstandskrag 
gestaal. Hul sukses was vir hulle so besielend dat 
hulle dadelik in toenemende getalle na die nuwe 
linie teruggekeer het, met 'n nuwe geloof in 
hulself, hul aanvoerders en hul leiers, en 'n 



hernieude vasberadenheid om die Britse leer daar 
by die Tugela te stuit. Die krediet hiervoor moet 
in die eerste plek gegee word aan pres. Kruger. 
Toe almal gewankel het, was dit hy wat met die 
grootste krag daarop aangedring het dat die linie 
ten alle koste beset en gehandhaaf moes word. 
Hy het nie alleen die burgers met 'n kragtige 
boodskap so besiel dat hulle weer bereid was om 
aan Buller weer stand te bied nie maar ook deur 
telegramme en deur 'n draad gesprek die 
Kommandant-generaal en genl. Louis Botha 
daarvan oortuig dat daar op die stadium nie 
gedink kon word aan die ontruiming van die 
stellings in die Kameeldoringrante en rondom 
Ladysmith nie. Die gevolg was dat die stellings 
wat die burgers op die 20ste reeds besig was om 
te ontruim, sterk genoeg herbeset kon word om 
aan Buller die neerlaag te besorg wat hy op die 
21ste gely het, en daardie oorwinning het die 
nodige durf en wil by die burgers geskep om vir 
die volgende paar dae Buller in een van die 
swaarste gevegte van die hele oorlog so toe te 
takel dat sy pogings om Ladysmith te ontset, 
byna ineen getuimel het. 



HOOFSTUK 14 

Die Britse Aanval Op Wynne' S Hill 

1. Die Britse en Boeremagte, 22 Feb. 
1900 

Coke se eerste stap nadat die donker dit die aand 
van die 21ste vir die Boere onmoontlik gemaak 
het om die Somersets en Dorsets langer te 
beskiet, was om die twee bataljons na die 
Rooirantjies terug te trek en hulle daar in 'n 
veilige posisie agter die Middlesex-regiment te 
plaas om te rus. Die bataljons van die llde 
brigade het op hul regterflank pos geneem. | 

Die neerlaag van die twee bataljons het Buller 
nie verontrus nie. Al wat hy daaruit afgelei het, 
was dat die Boere die pad via Rooikop na 
Ladysmith baie goed beheers gehad het en dat sy 
beslissing om met die spoorweg langs na 
Ladysmith toe op te ruk, korrek was. Gevolglik 
het hy gedurende die nag van die 21ste en die 
oggend van die 22ste voortgegaan met die 



verplasing van sy leer van die suidelike na die 
noordelike oewer. Reeds vroeg die 22ste was 
daar op die noordelike oewer sowat 15 bataljons 
voetvolk - die ses van die 5de divisie, die vier 
van die 2de brigade, twee (die 2nd Scottish 
Rifles en die 3rd King's Royal Rifles) van die 
4de brigade en twee (die 2nd Royal Dublin Fusi- 
liers en die 1st Connaught Rangers) van die 5de 
brigade. Al die troepe het met die pontonbrug die 
rivier oorgesteek behalwe die Connaught 
Rangers. Hulle is met 'n pont net noord van 
Colenso oor die rivier geroei nadat 'n af deling 
van Thorney croft's Mounted Infantry 'n groepie 
burgers, verskuil in rantjies aan die noordelike 
rivieroewer, na Grobbelaarskloof verdryf het. 3 

Oor die sterkte van die Britse artillerie wat oor 
die rivier gebring is, is die betroubare bronne dit 
nie eens nie. Die opstellers van die Britse 
amptelike History o f the War in South Africa 
meld dat sedert Coke se oortog tot vroeg die 
oggend van die 22ste slegs 14 kanonne na die 



1 Britse amptelike History of the War in South Africa, II, p. 
467; Nierstrasz, II band 3, p. 804. 



7 Vgl. Britse amptelike History of the War in South Africa, 

II, p. 469. 



noordelike oewer verplaas is en dat daar nadat 
hulle opgestel was 32 kanonne uit die Rooirant- 
jies na die Boerestellings geloer het, t.w. van 
links na regs die 73ste battery, die 28ste battery, 
2 12-pondervlootkanonne, die houwitser battery 
wat 'n halfmyl wes van die pontonbrug gestaan 
het, die 7de battery en die 78ste battery. Hierdie 
32-tal kanonne sou van die suidelike oewer af 
deur 3 1 kanonne ondersteun gewees het, as volg 
opgestel: op Hlangwane 4 5-duim-kanonne en 
die 64ste battery; 'n halfmyl noord van die 
pontonbrug 2 4,7-duim vloot kanonne; op die 
uitloper van Hlangwane wat ten ooste van die 
Boere se brug teen die rivier gele het, die 63ste 
battery en 6 12-ponder vloot kanonne, en op Gun 
Hill by Chievely 'n 6-duim-kanon. 3 Volgens 
hierdie gegewens is 16 kanonne (2 van 4,7 duim 
kaliber, 2 12-ponder skeeps kanonne, die 19de 
veldbattery en no. 4 battery bergkanonne) dus 
nie opgestel om die aanval te ondersteun nie. 



Nierstrasz sowel as die opstellers van die Duitse 
amptelike oorlogsgeskiedenis en die van die 
Times History is dit egter eens dat daar met die 
aanbreek van die oggend die 22ste altesaam 40 
Britse kanonne op die noordelike oewer gereed 
gestaan het vir die aanval op die Boerestellings: 
Warren se brigade-divisie (die 28ste, 73ste en 
78ste batterye), die 7de en 63ste batterye, die 
61ste battery houwitsers en 4 12-ponder-skeeps 
kanonne. Hulle was saamgedrom in die beperkte 
ruimte tussen die pontonbrug en Fort Wylie, of 
ten hoogste die gebied deur die Rooirantjies 
begrens. Die swaargeskut op en om Hlangwane 
op die suidelike oewer, en selfs die op Gun Hill 
naby Chievely, was almal in staat om hulle in die 
rug te steun." 

Teenoor hierdie magtige krygsmag kon die 
Boere nie meer monster as die luttele burgermag 
in die linie waarteen Warren horn die dag tevore 
bloedneus geloop het nie, tesame met enkele 
versterkings war gedurende die nag opgedaag 



3 Britse amptelike History of the War in South Africa, II, p. 
471. 



4 Du Cane, p. 253; Times History, III, p. 515; en 
Nierstrasz, II band 34 p. 805. 



het. Hieronder was daar volgens die Britse 
amptelike History of the War in South Africa 2 
maxim-kanonne wat deur die Boere teen die 
hange van die hoogtes noord van Langverwacht- 
spruit sowat 1,000 tree wes van Spoorwegkop 
opgestel was. 

2. Britse planne 

Buller het oor die 21ste se geveg geen rapport 
ingedien nie. Inteendeel oor sy bedrywighede die 
dag het hy lord Roberts en die War Office mislei 
met die leuenagtige bewering dat hy die 
vyandelike "agterhoede" verder teruggedryf en 
hul kanonne die swye opgele het. 5 Warren 
daarenteen is deur die geveg so geskok dat hy 
nie kans gesien het om nog 'n aanval op die punt 
in die Boerelinie te waag nie. Trouens sy berede 
verkenners het horn na die geveg verseker dat sy 
aanval sowel as die swaar kanonvuur waarmee 
hy die Boere probeer demoraliseer het, geen 
indruk op hulle gemaak het nie, en dat hulle in 
groot getalle in Grobbelaarskloof en op die 



hoogtes gereed gele het om sy troepe die 
volgende dag weer net so skandelik terug te dryf . 
Om 6.10 nm. het hy dit aan Buller laat weet en 
daarby aan die hand gedoen dat die hoogland ten 
noorde van Onderbroekspruit wat hy blykbaar 
swak beset geag het, eers ingeneem moes word 
voordat die opmars hervat word. As rede vir sy 
voorstel het hy aangevoer dat sy troepe vanuit 
die noordweste in die flank beskiet is met 
verdraende geskut waarvan hy die stellings nie 
kon bepaal nie. 

Solank hy 'n antwoord afgewag het, het hy aan 
die aanvoerders van sy twee brigades, genls.- 
maj . Coke en Wynne, bevel gegee om die aanval 
wat die vorige dag misluk het, die oggend van 
die 22ste te hervat. Hulle sou die steun van die 
bergkanonne op Hlangwane en van die 12- 
ponder-vlootgeskut geniet. Coke het egter so 
sterk teen die bevel geprotesteer omdat so 'n 
aanval baie swaar verliese aan sy brigade sou 



Vgl. Confidential Telegrams, no. 166A d.d. 21 Feb. 1900. 



besorg en boonop nog kon misluk, dat Warren 
dit gekanselleer het. 6 

Laat die aand van die 21ste het hy dus aan Buller 
laat weet dat die "right centre" van genl. Coke se 
voorhoede volgens Coke se getuienis geweldig 
swaar gely het onder vuur uit die Boerestelling. 
Die Tugela vlakte was kaal en het geen skuiling 
gebied nie. Voetvolk wat die Boerestellings oor 
die vlakte sou bestorm, sou dus geweldige ver- 
liese ly. Daarom was dit noodsaaklik om die 
Boere eers vir 'n paar uur lank met liddiet- en 
ander bomme deur die swaar, verdraende Britse 
geskut te laat beskiet voordat daar weer 'n aanval 
gewaag word op die Boerestellings wat deur 
Onderbroekberg beheers word. Die gewone 
veldbatterye alleen was immers "very inopera- 
tive" teen die goed geboude Boere loopgrawe. 
Hy trek sy vorige voorstel dus terug om eers die 
hoogland ten noorde van Onderbroekspruit deur 
infanterie te laat inneem, want dit was onraad- 
saam om so 'n aanval te waag voor daar seker- 



heid verkry is oor die omvang van die vyande- 
like strydmag op daardie hoogtes. In plaas van 
nog 'n infanterieaanval moes daar liewers 'n 
terrein gesoek word van waar die houwitsers en 
vloot kanonne die Boere loopgrawe die volgende 
dag effektief kon bombardeer. Ondertussen sou 
Warren ook die veldbatterye in goeie stellings 
probeer opstel sodat dit nie vir die voetvolk 
nodig sou wees om sonder dekking onder die 
vyandelike koeels in te stap wanneer hulle die 
opmars sou hervat nie. 7 

Die geveg van die 21ste het dus so gunstig vir 
die Boere afgeloop dat Warren tot laat die aand 
van die 21ste teen nog 'n infanterieaanval op die 
Boere stellings geskop het en nog slegs gehoop 
het om die Boere met swaar liddietbomme uit 
hul stellings te verdryf - gewis 'n kompliment 
vir die wyse waarop die verdedigers van daardie 
stellings die Engelse laat les opse het. 

Toe Warren egter vroeg die oggend van die 22ste 
verfris ontwaak en die baie kanonne en meer as 



Britse amptelike History of the War in South Africa, II, 
pp. 467-468. 



7 7fcW.,p.468. 



20,000 soldate aan die noordelike oewer tussen 
die Rooirantjies gewaar, gereed om vir "Queen 
en Empire" die dood te trotseer, was hy dadelik 
weer vuur en vlam om die Boere sommer 
onmiddellik uit hul stellings te gaan verjaag. Nie 
lank daarna nie was Buller dan ook in besit van 
'n geskrif waarin sy nuwe aanvalsplan uiteen- 
gesit is - volledig met 'n skets. 

Dit was om Hedge Hill - 'n lae, plat rant wat 
noord van die Rooirantjies en van Onderbroek- 
spruit wes langs die spoorweg gele het teen 1.15 
nm. deur die llde brigade, ondersteun deur 'n 
bataljon van die lOde brigade, te laat bestorm en 
beset. Horseshoe Hill, ten suidweste van Hedge 
Hill gelee, moes intussen en totdat die aanval 
van stapel gestuur sou word, swaar gebombar- 
deer word ten einde dit van burgers te suiwer wat 
die llde brigade daarvandaan af in die linker- 
flank kon beskiet. So 'n kanonnade sou ook 
verhinder dat versterkings vir die Boere van 
Grobbelaarskloof se kant af na Hedge Hill toe 
deurkom. By die aanvang van die Britse 
infanterie aanval op Hedge Hill moes die 



bombardering van Horseshoe Hill gestaak en die 
Boere loopgrawe op Terrace Hill, noordoos van 
Hedge Hill, deur die verdraende Britse swaar 
geskut onder 'n hewige bomme reen geplaas 
word wat sou verhinder dat burgers van Terrace 
Hill se kant af die Boeremag op Hedge Hill 
versterk. Om dit des te effektiewer te doen, moes 
die Royal Fusiliers en Durham Light Infantry die 
stroom gebied van Langverwachtspruit wat 
Hedge Hill aan die ooste- en noordoostekant 
begrens het, met geweer- en masjien geweervuur 
bestryk. 8 

Buller wat Warren se voorstel van laat die vorige 
aand, nl. om 'n verdere infanterieaanval op te 
skort totdat die Boere met liddietbomme uitgeput 
of verdryf sou wees, nie wou aanvaar nie en juis 
'n boodskap aan horn gestuur het om die 
infanterie aanval te hervat, was ingenome met 
Warren se jongste voorstel vir 'n aanval op 
Hedge Hill. Dat die burgermag in Grobbelaars- 
kloof en elders ten suide van Onderbroekspruit 



8 Britse amptelike History of the War in South Africa, II, p. 
468. 



sy stormloop deur 'n aanval in die rug kon 
dwarsboom, het horn nie verontrus nie aangesien 
hy oor meer as genoeg troepe beskik het om 
daardie burgermag dop te hou en terug te dryf as 
dit sou roer. Teenoor Colenso was daar op die 
noordelike oewer die 1st Connaught Rangers wat 
nie aan die aanval op Hedge Hill sou deelneem 
nie en hulle is van die suidelike oewer af in die 
rug ondersteun deur die res van die 5de brigade, 
deur Dundonald se ruitery wat in Colenso stel- 
ling geneem het, en deur Burn-Murdoch se 
troepe wat van die Bo-Tugela af gekom en 3 myl 
ten suidweste van Hlangwane tent opgeslaan het. 
Desnoods kon die twee bataljons van die 4de 
brigade wat teenoor Hedge Hill en Terrace Hill 
gele het (die 1st Durham Light Infantry en die 1st 
Rifle brigade), ingespan word om hulle te help 
terwyl ook al die Britse swaargeskut op die 
suidelike oewer, met die uitsondering van 4 12- 
ponder-vloot kanonne en 'n battery houwitsers, 
in 'n gunstige posisie opgestel was om die 
stormtroepe in die rug en linkerflank te beskerm. 



Dit was egter reeds 1 nm. toe Warren by Buller 
se hoofkwartier aangery gekom en vergunning 
gekry het om sy plan van vroeg daardie oggend 
deur te voer. 9 

3. HOUDING VAN DIE BOERE 

Die suksesvolle wyse waarop die burgers Warren 
se aanval op die 21ste afgeslaan het, het soos 
gese die gees om vas te trap en te veg by die 
burgers laat herleef. Die Kommandant-generaal 
het egter getwyfel of die skielike herlewing van 
moed by die burgers van blywende aard sou 
wees en het daarom nie gehuiwer om genls. 
Botha en Meyer dit op die hart te druk dat hulle 
"en andere hooge officieren" die mense in die 
verskillende stellings maar moes bly besoek nie, 
veral die Krugersdorpers wat gekla het dat hulle 
nie besoek word nie. Bloot die aanvoerders se 
teenwoordigheid by 'n kommando het die 
burgers in daardie kommando opgebeur en tot 
nuwe daadkrag gespier, en waar hulle versuim 



' Vgl. Ibid., pp. 468-470; en Du Cane, p. 253. 



het om 'n kommando te besoek, is daar spoedig 
oor gekla en gemor. 10 

Ook was die Kommandant-generaal alles 
behalwe oortuig dat Buller weer eens sy kop teen 
die vaste verdedigings muur in die Kameel- 
doringrante sou gaan stamp. Die mislukte aanval 
van die 21ste moes immers aan horn gewys het 
dat die burgers in 'n haas ondeurdringbare 
stelling gele het. Komdt.-genl. Piet Joubert het 
dus ernstig gevrees dat die Engelse se volgende 
stap sou wees om die linie voor die Tugela aan 
die westekant te omvleuel deur die Tugela laer af 
- miskien in die omgewing van Aasvoelkrans - 
oor te steek ten einde in die rug van die 
Boerelinie te kom. Sowel genl. Botha as genl. 
Erasmus het, soos reeds aangetoon, die oordeel 
uitgespreek dat dit vir 'n groot leer onmoontlik 
sou wees om die Tugela tot onder aan 
Bloukransrivier te oorskry, ' ' maar die Komman- 
dant-generaal was daar glad nie oortuig van nie. 



'n Gerug dat die vyand wel van plan was om dit 
te doen, het horn blykbaar gedurende die nag van 
die 21ste ter ore gekom en so 'n indruk op horn 
gemaak dat hy genl. Joachim Ferreira en die 
offisiere by Helpmekaar se aandag daarop 
gevestig en hulle ook daarop gewys het dat een 
van die grootste Britse kampe aan die Tugela 
langs Bloukransrivier gestaan het. Dit sou 
immers baie goeie taktiek van Buller wees om 
die burgers in die Kameeldoringrante met 'n deel 
van sy mag deur bombardemente en aanvalle vas 
te pen en dan met die res van sy mag om hul 
linkerflank te glip wat swak beset was, en hulle 
in die rug aan te val. Met die oog op so 'n 
moontlikheid wat vir die Boere rampsalige 
gevolge sou he, het hy Ferreira gelas om die 
driwwe in die Laer- Tugela asook die Umvoti pad 
deeglik te laat bespied deur sowel Blanke ver- 
kenners as betroubare Bantoe spioene en self 'n 
goeie stelling uit te soek waar hy die vyand kon 
keer. Hy moes waak dat hy nie verras word nie, 
horn gereed hou om 'n aanval te weerstaan en 



'°Vgl. K.G. 350 (ii), p. 118. 
11 Ibi 



spoedig rapport oor die toestand aan die 
Kommandant-generaal stuur. 12 

Van kmdt. Pieterse wat by Nqutu opgetree het in 
die plek van genl. Coenraad Meyer, wat siek 
was, het hy ook 'n rapport aangevra." Pieterse 
het die Kommandant-generaal gerus gestel met 
die versekering dat die naaste troepeafdeling - 
slegs 300 man sterk - 5 uur te perd van horn af 
was, ' J maar kmdt. Engelbrecht wat in Ferreira se 
laer was, het gemeld dat 'n sterk mag voetvolk 
en ruitery, vergesel van kanonne en 'n paar 
honderd waens, onderweg was na Tugeladrif - 
d.w.s. die drif naby Pommerey - en het dadelik 
versterkings aangevra. As hy oor 'n kanon 
beskik het, het hy bygevoeg, kon hy die Engelse 
maklik in hul skuilplekke beskiet. 

Die Kommandant-generaal het genls. Meyer en 
Botha daarvan verwittig, gevra of die berig waar 
was en wat hulle gedoen het om die troepe te 



12 Sien Leyds 717, Telegram no. 38 d.d. q2 Feb. 1900, en 
K.G. 350 (ii), p. 116. 

13 K.G. 350 (ii), p. 108. 

14 K.G. 341 (iv),p. 156. 



keer, en hulle gelas om versterkings aan Ferreira 
te stuur. Aan Engelbrecht het hy gesein dat 
versterkings onderweg was en horn gelas om die 
troepe ten alle koste te stuit sodat hulle nie bo die 
Boere linie kom nie." Kort daarna het Ferreira 
horn egter gerus gestel met die tyding dat die 
Engelse tot 1,000 tree van die rivieroewer af 
teruggetrek het en dat versterking dus nie meer 
nodig was nie.' 6 Daarmee het die Kommandant- 
generaal se vrees vir 'n Britse omvleuelings 
beweging verdwyn. Hy het nou soos die meeste 
ander offisiere met wie hy gepraat het, geglo dat 
die vyand sou trag om met die wapad oor die nek 
na Ladysmith toe deur te kom. Daarom moes, so 
het hy nou aan genls. Botha en Meyer laat weet, 
die posisies op die punt versterk en verbeter 
word. Die twee generaals moes hul bes doen en 
horn vra wat hulle wou. Hy sou sy bes doen om 
hulle te help al het die posisie by Ladysmith, ten 
gevolge van die verswakking van die beleerings 
mag, so kritiek geword dat hy gevrees het dat die 



' K.G. 350 (ii), pp. 104 en 105. 

' Leyds 717, Telegram no. 23 d.d. 22 Feb. 1900. 



Engelse uit Lady smith sou uitbreek. 'n Engelse 
patrollie het immers net die nag tevore reeds tot 
op die "boskop" by Ladysmith gekom, waar eers 
die oggend op hulle gevuur en 2 perde en saals 
deur die Lydenburgers gebuit is. Hy was bly dat 
die burgers wat Buller moes keer, weer vol moed 
was. "Laat ons maar op onzen Heer vertrouwen. 
Hij kan helpen en Hij alleen." 17 

4. Die Britse aanvalsplan 

Hedge Hill, 'n hoogte wat van oos na wes 'n myl 
ver uitgestrek het en op sy plat, bree rug net 300 
tot 400 tree breed was, het maar 200 voet bo die 
Tugela uitgetroon, was nerens baie steil nie en 
die verowering daarvan het na kinderspeletjies 
gelyk, veral aangesien die rant oor so 'n bree 
front aangeval kon word. Suidwes daarvan het 
op die noordelike oewer van Onderbroekspruit 
Horseshoe Hill gele wat aan die oostekant deur 
'n lae nek aan Hedge Hill verbind was en aan die 



17 K.G. 350 (ii), p. 118. Water "boskop" by Ladysmith 
hier bedoel word, is uit die bronne nie duidelik nie. 



westekant deur 'n soortgelyke nek aan Grobbe- 
laarsberg. 

Warren wou Hedge Hill deur 'n frontaanval 
verower vanaf die nek wat dit met Horseshoe 
Hill verbind het tot op sy oostelike punt wat aan 
Langverwachtspruit doodgeloop het, en het genl.- 
maj. A. S. Wynne se llde brigade daarmee belas. 
Wynne was gewillig maar het Warren tog laat 
verstaan dat hy nie met die gedagte kon saamstem 
om met 'n hele brigade sommer goedsmoeds in 
die vyandelike linie in te breek nie, en dit nogal 
op 'n punt waar sy troepe nie alleen in die front 
nie maar ook in die linkerflank en rug deur die 
vyand beskiet sou word - in die linkerflank en rug 
veral van Grobbelaarsberg af wat sowat 800 voet 
hoer as Wynne's Hill gele en die terrein dus 
gedomineer het. Sy standpunt was dat 
Grobbelaarsberg, ten weste van Hedge Hill gelee, 
eers van die vyand gesuiwer sou moes word 
voordat die Engelse Hedge Hill met vrug kon 
beset. 

Warren, oorgeesdriftig om die aanval van stapel 
te stuur, het Wynne se beswaar uit die weg gevee 



met die versekering dat daar gesorg sou word vir 
deeglike beskerming van die llde brigade se 
linkerflank. Hy het belowe dat hy sou toesien dat 
Horseshoe Hill, links van Hedge Hill, deur 'n 
brigade beset word wat die Boere op 
Grobbelaarsberg so besig sou hou dat hulle 
nagenoeg geen aandag aan Wynne se stormtroepe 
sou kon bestee nie. 

Deur die versekering gepaai, het Wynne, nadat hy 
en sy bataljons aanvoerders Hedge Hill van die 
verste noordelike Rooirantjie af noukeurig deur 
teleskope besigtig het, kort voor 2 nm. sy brigade 
aangese om op te ruk, die Rifle Reserve battalion 
na die westelike gedeelte, die 2nd Royal 
Lancasters in die sentrum na die middel en die 
South Lancashires op die regterflank na die 
oostelike gedeelte van die rant. Lyttelton se 
divisie moes met die uitsondering van twee 
bataljons van die 4de brigade wat nog op die 
suidelike oewer was, die aanval ondersteun, veral 
aan die westekant van waar die Rifle Reserve 
battalion in die linkerflank beskiet kon word, en 
moes daarom die bataljon volg. Norcott se twee 



bataljons moes die Rifle Reserve battalion op 100 
tree af stand volg, met die 2de brigade op hul 
linkerflank as reserwe. 18 

5. Die aanval op 22 Feb. 1900 

Kort na 2 nm. het Wynne se brigade tussen die 
Rooirantjies uitgekom met die South Lancashires 
in die voorhoede, onderskeidelik gevolg deur die 
Royal Lancasters en die Rifle Reserve battalion. 
Van Lyttelton se divisie het op 'n baie ver af stand 
net die 2de brigade gevolg. Die twee bataljons 
van die 4de brigade was nerens te sien nie. Hulle 
was, ten spyte van die feit dat Wynne 'n half-uur 
tevore aan Lyttelton kennis gegee het van die 
aanvang van sy opmars, nog teenoor die 
pontonbrug tussen die Rooirantjies besig om oor 
die veldbatterye in hul rug te waak. 

Vir Warren was die feit dat Lyttelton se divisie so 
ver agter Wynne se troepe was en gedeeltelik glad 
nie te bespeur was nie, geen bron van kommer 



ls Britse amptelike History of the War in South Africa, II, 
pp. 472-473. 



nie. 19 Trouens in die rug van die oprukkende 
kolonne het die skote gedawer van al die verdra- 
ende Britse kanonne en gewone veldgeskut wat 
reeds sedert vroeg die oggend op die Boerelinie 
losgebrand het en besig was om die hele gebied 
van Grobbelaarskloof af tot by Hedge Hill met 
bomme te besaai. Hul skrikwekkende gedawer 
het die huise in Colenso so geskud dat van die 
inwoners verskrik na buite gevlug het, vas onder 
die indruk dat die Britse kanonne die dorp om 
die een of ander rede onder vuur geneem het. 20 
So 'n swaar vuur, het Warren geredeneer, moes 
noodwendig dood, verderf en verskrikking onder 
die burgers op die rante saai en dit vir hulle 
onmoontlik maak om van Grobbelaarsberg en 
Horseshoe Hill af op Wynne se linkervleuel los 
te brand. Wei kon hulle nie 'n paar lastige Boere 
kanonne stil geskiet kry wat deurentyd bly vuur 
het nie, maar dit was net omdat hulle nie 
vasgestel kon kry waar die Boere kanonne wat 



19 Ibid., p. 474; Du Cane, p. 254. 

20 Vgl. Wilson, With the Flag to Pretoria, I, pp. 461- 
462; en K.G. 341 (iv), pp. 133 en 162. 



met rooklose kruit geskiet het, geplaas was nie. 
Dat hulle die Boere op die rante swaar geteister 
het, daarvan was Warren in elk geval baie seker, 
en daarom het hy dit ook nie nodig geag om 
Wynne tot halt te roep totdat Lyttelton se troepe 
op hul aangewese plekke sou wees om horn te 
onder steun nie. 

Die burgers op Hedge Hill - lede van die 
kommando Middelburg onder kmdt. P. F. 
Trichardt, later bygestaan deur 'n veldkornetskap 
Standertonners onder vk. G. J. Boshoff - se 
verskansings was op die noordelike of hoogste 
deel van die rant gelee, en die troepe sou dus 
onder vuur dwarsoor die bree rug van die rant 
moes storm om hulle by te kom. Sterk burger 
afdelings het hulle egter reeds vroeg die oggend 
ook op die suidelike kim tuisgemaak van waar 
hulle die vlakte tot by die Rooirantjies en die 
helling van die heuwel wat die troepe moes 
bestyg, met hul Mausers kon beheers. Ook van 
die rante op hul regterflank - Horseshoe Hill en 
Grobbelaarsberg - het die burgers die vlakte 



onder observasie gehou, gereed vir aksie, ten 
spyte van die swaar Britse bombardement. 21 

Die Boere het aan die Engelse kans gegee om op 
die vlakte te ontplooi maar toe die verskillende 
kolonnes Onderbroekspruit begin oorsteek, is 
hulle skielik in die front en op die linkerflank 
deur 'n swaar geweervuur met verwoestende 
uitwerking begroet. Onder diegene wat geval het, 
was genl.-maj. Wynne self, wat so ernstig in die 
been gewond is dat hy die bevel oor die brigade 
aan kol. Crofton van die Wynne's Hill. Crofton, 
vasgetrap in die slagyster waarteen Wynne vir 
Warren gewaarsku het, kon die brigade op die 
stadium onmoontlik terugtrek en die troepe is 
dus voort teen die helling op, in die front, flank 
en rug beskiet, o.a. ook deur die Boerekanonne. 
Baie van die Engelse was onder die indruk dat 
die Boerekanonne reeds byna almal buite aksie 
gestel was en dit was dus vir hulle 'n baie 
onaangename ontnugtering toe die kanonne weer 
begin vuur en hul bomme geplant het net waar 
hulle wou - tussen die stormtroepe, die huise in 



Vgl. hiervoor, p. 474; en Barnard, pp. 134-135. 



Colenso, die konvooiwaens op en aan albei kante 
van die pontonbrug, en die Britse kanonne. 

Die South Lancashires op die regterflank wat 
Green Hill - soos die Engelse die oostelike deel 
van Wynne's Hill genoem het - moes beset en 
nie deur die vuur van Grobbelaarsberg en 
Horseshoe Hill af geteister is nie, het maklik teen 
die Boere se frontvuur opgeroei tot op die 
suidelike kim van Green Hill maar daar is hulle 
gestuit. Die twee bataljons op hul linkerflank het 
egter baie stadig gevorder. Van drie kante - in 
die front, die linkerflank en skuins in die rug - 
deur goeie skuts beskiet, het hulle soveel 
ongevalle gely dat die moed om vorentoe te 
dwing die troepe vinnig verlaat het. Bowendien 
is die manne van die Royal Lancaster regiment 
deur 'n spoorweg deurgrawing, waar hulle slegs 
in klein groepies kon deurgaan, in hul gang 
gestuit en verplig om saam te drom. Die gevolg 
was dat hulle langer onder vuur gebly en dus 
heelwat swaarder as die ander bataljons gely het 
voor hulle die voet van die rant bereik het. Daar 
het hulle agter die klippe en in slote skuiling 



geneem en heelwat beskutting gekry teen die 
Middelburgers se koeels in hul front maar helaas 
nie teen die van die burgers wat op hul 
linkerflank op Horseshoe Hill, Grobbelaarsberg 
en in die gebroke terrein aan Langverwachtspruit 
geposteer was nie. Inteendeel, met elke tree wat 
hulle teen die helling op na die suidelike kruin 
gekruip het, het hulle vir die burgers op hul flank 
sigbaarder geword en meer koeels uit die rigting 
op hulle saamgetrek. Met die grootste inspanning 
het hulle ten spyte van swaar verliese 
deurgedring tot op die suidelike kim van die rant 
maar verder kon hulle nie. 

Die Rifle Reserve battalion op die linkerflank, 
wat die meeste blootgestel was aan die Boere se 
flankvuur, het inderdaad bedroewend stadig 
gevorder. Aan die bataljon se slaankrag is 
sommer aan die begin van die aanval 'n ernstige 
knou toegedien toe Wynne wat van die 
staanspoor af op 'n flankvuur bedug was, pas 
voor sy verwonding 'n deel van die bataljon op 
Horseshoe Hill laat toesak het. Die swaar 
flankvuur van die Ermeloers op die heuwel het 



horn daartoe verplig omdat die beloofde brigade 
wat sy troepe in die linkerflank volgens Warren 
se belofte sou beskerm, nooit opgedaag het nie 
en die swaar flankvuur gedreig het om die aanval 
ineen te laat stort. Die gevolg was dat die deel 
van die Rifle Reserve battalion wat die westelike 
deel van Wynne's Hill moes bestorm, ook op die 
suidelike kim van die rant gestuit is en daar moes 
stil le totdat Horseshoe Hill eendag verower sou 
wees. Trouens die troepe kon dit nie waag om 
onder die kruisvuur wat die Boere in die front en 
flank op hulle onderhou het, oor die rug van die 
rant te probeer storm nie. Dit sou selfvernietiging 
wees. 22 

Ofskoon dit die toestand was, het Warren tot 
3.30 nm. in die waan gelewe dat sy troepe 
Wynne's Hill feitlik verower gehad het en het hy 
geesdriftig planne beraam oor hoe die leer die 
volgende dag moes beweeg. Onder andere wou 



22 Vgl. Britse amptelike History of South Africa, II, pp. 
474-475; Times History, III, pp. 516-518; Wilson, With the 
Flag to Pretoria, II, pp. 461-463; Du Cane, pp. 254-255; 
Nierstrasz II band 3, pp. 806-807; Atkins, pp. 287-290. 



hy Terrace Hill verower en sy troepe hulle vir 
die nag daar laat ingrawe. Verder wou hy 4 vloot 
kanonne wat Buller dieselfde middag nog van 
die suidelike oewer af aan horn moes stuur, op 
Wynne's Hill, plant, "the position just taken" 
blykens sy verslag aan Buller, of hulle anders op 
die mees noordelik gelee Rooirantjie plaas. Hy 
het reeds 'n veldbattery op 'n heuwel aan die 
oorkant van die Tugela opgestel gehad om hulle 
te ondersteun. 23 

Terwyl hy die aangevraagde kanonne se offisiere 
afgewag het om die beste stellings vir die vloot 
kanonne te kom bepaal, het dit horn egter 
opgeval dat die vuur waarmee sy troepe by die 
aanvang van die opmars begroet is, eerder toe- 
as afgeneem het. Toe het dit horn bygeval dat hy 
troepe aan Wynne beloof het - 'n hele brigade - 
ter beskerming van die se linkerflank en nooit 
die belofte nagekom het nie. Die troepe van 
Norcott se halwe brigade wat in die tussentyd op 
die toneel verskyn en in die rante aan Onder- 



broekspruit stelling geneem het, kon daarvan- 
daan af die flankvuur op Wynne se troepe nie 
bedwing nie. Daar was dus net een genade. Die 
reserwes - d.w.s. die 2de brigade wat nog ver 
agter tussen die Rooirantjies was - moes in die 
stryd gewerp word. 

Teen 3 nm. het Warren die bevelhebber van die 
2de divisie, genl.maj. Lyttelton, versoek om die 
troepe op Wynne's Hill met een van die 2de 
divisie se bataljons te versterk, want sy eie 
troepe het ten gevolge van 'n kruisvuur "some 
difficulty" ondervind om te vorder. Lyttelton 
moes asseblief ook sommer Horseshoe Hill, 
"now lightly occupied by Major Stuart- 
Wortley's Rifle Reserve battalion", deur nog 'n 
bataljon van sy 2de divisie laat beset." 

Lyttelton het dadelik aan sy naaste troepe, nl. 
gen. Hildyard se 2de brigade, laat weet om tot 
minstens by die noordelike Rooirantjie op te ruk 
maar dit het taamlik lank geduur voor die bevel 
oorgedra en uitgevoer was, en intussen het die 



23 Britse amptelike History of the War in South Africa, II, 
p. 475. 

Boere se front- en flankvuur op Wynne se troepe 
dit vir vlees en bloed op Wynne's Hill onuit- 
houbaar gemaak. Nie net die troepe op die linker 
flank en in die sentrum wat onder 'n kruisvuur 
gele het, het swaar gely nie maar ook die op 
Green Hill. Toe laasgenoemde troepe oor die rug 
van die kruin probeer gaan het, is hulle deur so 
'n suiwer vuur uit die Boere loopgrawe begroet 
dat hulle tot onder die suidelike kim van die rant 
moes terugval en daar skuiling agter die klippe 
moes soek. Hulle het dus inderdaad terrein 
verloor toe hulle op die Boere loopgrawe probeer 
toetas het. 'n Poging van die bataljon wat links 
langs hulle in die sentrum gele het om oor die 
rug van die kop te kom, het nog wranger vrugte 
gedra. Die meeste van die bataljon se offisiere 
het in die poging geval, o.a. hul bevelhebber, 
maj. E. W. Yeatherd, wat Crofton as bataljons 
bevelvoerder opgevolg het en dodelik gewond is. 
Die hele bataljon moes daarna voor die hewige 
frontvuur van die Boere oor die kruin terugwyk 
tot aan die boonste hang van die rant waar hulle 
teen die frontvuur gedek was. In die nuwe 
stelling teen die hang van die rant was hulle 



egter duidelik van Horseshoe Hill en Grobbe- 
laarsberg af sigbaar, van waar die Boere hulle so 
swaar in die linkerflank en skuins in die rug 
beskiet het, dat hulle vir hulle skans muurtjies 
moes oprig om hulle teen die vuur te dek. Die 
Britse poging om Horseshoe Hill met 'n deel van 
die Rifle Reserve battalion te verower ten einde 
die Boere se flankvuur aan bande te le, is nl. deur 
die Ermeloers wat die rant verdedig het, 
verongeluk. Hulle het die aanstormende troepe 
gestuit voor die die westelike kim van die rant 
kon bereik. Daarna het hulle Wynne se hele 
brigade, in 'n lang linie teen Horseshoe Hill af en 
al met die suidelike kim van Wynne's Hill langs 
uitgestrek, die hele middag onder so 'n swaar 
flankvuur gehou dat die troepe teen sononder 
uitgeput was. 

Die verdedigers het dit bemerk en namate die 
skemer toegeneem het, in 'n halfmaan ongesiens 
nader oor die rug van die rant aangekruip om hul 
aanvallers op kort afstand by te kom. Hulle het 
vinnig gevorder aangesien die Britse kanonne 
met sononder vuur gestaak het, en kort voor 



donker die Lancasters wat nog besig was om 
skansies te bou, met 'n skielike swaar vuur in die 
front en flanke oorweldig. Die onverwagte 
teenaanval was vir die reeds oorspanne troepe 
van die bataljon in die sentrum te veel. Verward 
en verstrooid het hulle teen die hang van 
Wynne's Hill af gevlug, terug in die rigting van 
Onderbroekspruit. 25 

Vir die Boere was dit die regte oomblik om die 
vlugtende troepe in die donker te agtervolg en 
die Rifle Reserve battalion op die Britse 
linkerflank van die brigade af te sny of hulle ten 
minste deur 'n aanval in die regtervleuel en rug 
ook in 'n wilde, ordelose vlug te laat oorslaan. 
Die getal burgers wat die stellings op die kop 
moes beskerm, is egter te klein geag vir so 'n 
onderneming in die nag, en die burgers het die 
pragtige geleentheid om Warren se brigade 
uiteen te slaan dus deur die vingers laat glip. In 

plaas van 'n vlugtende vyand vinnig te agtervolg, 
het hulle hulle daarmee tevrede gestel om in die 
donker peilskote op horn te los. 

Die skielike ineen storting van die Britse weer- 
stand in die sentrum het die Engelse gedwing om 
dadelik vars troepe van agter af in die stryd te 
stoot om die verlore stellings te gaan herower. 
Nie alleen het Hildyard wat kort tevore met die 
reserwemag (die 2de brigade) die noordelikste 
Rooirantjie bereik het, die East Surreys onder lt.- 
kol. R. H. W. H. Harris na die verlore posisie 
laat opruk, kort daarna deur die Devons gevolg 
nie, maar ook uit die 4de brigade het verskeie 
kompanies, lede van die 3rd King's Royal Rifles, 
op die ontruimde deel van die Britse linie 
afgestorm. Selfs uit die Lancashires se agter- 
hoede teen Green Hill het versterkings aangedraf 
gekom om die stellings in die sentrum te help 
beskerm. 

6. Die geveg gedurende die nag 

Die voorste versterkings, kompanie F van die 3rd 
King's Royal Rifles, het hulle op die kim van die 



kruin in 'n haelbui koeels vasgeloop. Dit net 
hulle egter nie gestuit nie. Vasberade om die 
kruin te verower, het hulle met gevelde bajonette 
op die klompie burgers wat hulle voor hulle kon 
sien, ingespring en toe die op hul loopgrawe 
terugval, hulle agternagesit, onbewus van die 
Boere verskansings agter op die kruin. 

Die Boere het hulle laat aanstorm tot op 70-150 
tree van die loopgrawe af en hulle toe met 'n 
skielike swaar geweervuur in die front en flanke 
oorweldig en net daar op die onherbergsame 
vlakte voor die loopgrawe vasgepen, magteloos 
en nie in staat om te beweeg nie. In 'n poging om 
sy manskappe byeen te kry met die oog op 'n 
onmiddellike terugtog is hul bevelvoerder, kapt. 
R. Cathcart, gedood en sy opvolger, luit. D. H. 
Blundell-Hollinshead-Blundell, het dit die beste 
geag om hulle gedurende die nag stil te laat le in 
'n skuilplek wat hulle intussen ontdek het - 'n 
vervalle veekraal met klipmure - met die oog op 
die aanhoudende geweervuur. Hy was daartoe 
gedwonge, want sowel die Boere as die Engelse 
op die suidelike kruin wat nog 'n teenaanval 



gevrees het, het in die duisternis losgebrand op 
elke verdagte voorwerp of geluid op die rant se 
rug en 'n terugtog in die nag kon dus die 
uitwissing van die troepe beteken. Daar in die 
kraal moes hulle heelnag deur le en luister na die 
gesteun, gekerm en hulpgeroep van die 
sterwendes en gewondes in hul omgewing, 
magteloos om hulle te help. 26 

Die ander versterkings wat in hul rug posgeneem 
het, kon geen hulp aan hulle verleen nie. Die 
troepe uit hul brigade wat hulle gevolg het, het in 
die donker vermeng geraak met die South 
Lancashires wat van die regterflank af dwarsdeur 
die geledere van die vlugtende Lancasters 
gestorm en baie van laasgenoemde regiment met 
hulle saam gesleur het. Die gevolg was dat daar 
in die sentrum teen die helling van die rant 'n 
mengelmoes ontstaan het van drie brigades wat 

aan twee verskillende divisies behoort het, en 
alle tug en orde in die sentrum het dan ook 
volkome verdwyn. Die troepe was so vermeng 
dat hulle nie in die nag onderskei of geskei kon 
word nie en dat niemand wis na wie van die baie 
offisiere wat teenstrydige bevele uitgeskreeu het, 
geluister moes word nie. Volslae wanorde het 
gevolglik geheers. Van alle kante af is daar 
geskreeu, gevloek en rondgehol sonder dat 
iemand kon begryp wat hy moes doen of waar- 
heen hy moes gaan; en bo die lawaai uit het die 
demoraliserende geroep geklink van gewondes en 
sterwendes wat water of hulp verlang het. 

Dit sou maar 'n klein klompie burgers vereis het 
om onder die omstandighede die deel van die 
Britse mag wat in die sentrum was, uiteen te jaag 
en baie groot verwarring ook onder die ander 
Britse afdelings te stig. Die Boere wat oor die hele 
kruin versprei was, het egter nie in die donker 
besef hoe groot die omvang van hul sukses was 
nie. Hulle was trouens self ook moeg. Bowendien 
kon geen groep dit op eie houtjie waag om sonder 
die wete van die ander verspreide burgers so 'n 



aanval te doen nie omdat hulle dan onmiddellik 
van agter af deur die res van die burgers beskiet 
sou word wat op elke verdagte beweging of 
geluid voor hulle gevuur het. Genl. Botha het nl. 
versuim om vooraf reelings te tref vir die 
opvolging van sy oorwinning. 

Almal het dus maar doodstil le en wag op 'n 
hervatting van die aanval deur die vyand. 27 

Terwyl die chaos teen die helling van Wynne's 
Hill aan die gang was, het die eerste troepe van 
die reserwe brigade (d.i. Hildyard se brigade) op 
die toneel verskyn. Die voorste bataljon, die East 
Surrey regiment onder lt.-kol. R. H. W. H. Harris, 
het by sy aankoms by die nek tussen Horseshoe 
Hill en Wynne's Hill van 'n soldaat verneem dat 
die hele Britse vuurlinie van Horseshoe Hill af 
ooswaarts - dus aan albei kante van die nek - 
versterk moes word en dat die ammunisie 
voorraad in die vuurlinie begin opraak het. 
Gevolglik het hy sy bataljon in twee verdeel 
waarvan een helfte onder leiding van maj. H. W. 

Pearse die troepe op en wes van die nek moes 
ondersteun terwyl hy self met die ander helfte 
horn op die terrein oos van die nek, insonderheid 
die sentrum wat ineengestort het, sou toespits. 'n 
Ent regs van horn in die rigting van Green Hill het 
die tweede bataljon uit Hildyard se brigade, die 
Devonshire regiment, aangetref, in die rug 
gesteun deur die deel van die Royal Lancasters 
wat van die slagveld ontkom het en sedert die 
dodelike verwonding van die bataljons aanvoer- 
der, maj. Yeatherd, deur maj. F. B. Matthews 
aangevoer is. 

Terwyl Harris besig was om Wynne's Hill te 
bestyg ten einde by die Britse frontlinie uit te 
kom, het hy op kol. Crofton - aanvoerder van die 
llde brigade in die plek van die gewonde genl. 
Wynne - afgekom wat aan horn gese het dat hy 
die vuurlinie 150 tree vorentoe sou aantref. 
Gedurende sy kort opmars daarheen het twee van 
sy vier kompanies East Surreys egter in die 
pikdonker en in die verwarring wat daar hier teen 
die helling geheers het, verband met horn verloor 
en in 'n oostelike rigting afgedwaal met die 



gevolg dat Harris met slegs 2 kompaniee die punt 
aangekom het waar hy verwag het om die Britse 
vuurlinie te kry. Die ander twee - wat uiteindelik 
by kol. Crofron op die verste oostelike punt van 
Wynne' s Hill aangekom het - was nerens te vinde 
nie. Van 'n vuurlinie was daar ook geen teken nie. 
Al wat hy wel op die veronderstelde vuurlinie se 
plek aangetref het, was sowat 150 verwarde 
troepe van die 1 lde brigade sonder offisiere. Hul 
offisiere het reeds almal geval en die troepe wat 
nie her- of derwaarts wis nie, het dus op jammer- 
like wyse om Harris saamgedrom vir leiding. 

Laasgenoemde het besluit om met die sowat 350 
man waaroor hy nou altesaam beskik het, darem 
'n stukkie weerstand linie op te bou, in die hoop 
dat sy twee afgedwaalde kompaniee weer by horn 
sou aansluit, en miskien ook ander afgedwaalde 
groepies wat besig was om van die kruin af terug 
te val. Hy het die 150 man wat hy op elke flank 
met 'n kompanie van sy eie troepe beskut het, 
asook sy eie troepe gevolglik gelas om klipskanse 
te bou met front in die rigting van waar hy die 
Boere verwag het. Daaragter moes hulle stil le en 



geen skoot skiet nie aangesien hy van oordeel was 
dat daar voor hulle, nader aan die Boerestelling, 
nog troepe van die llde brigade was wat 
moontlik deur hul vuur getref kon word. Enige 
vyandelike aanval moes slegs met bajonette 
afgeslaanword. 28 

Terwyl die troepe besig was met die pak van 
skanse het Harris, vergesel van 'n paar man, 
verder oor die kim van die rant waar sy linie was, 
gestap om na die vuurlinie te soek waarvan 
Crofton gepraat het. Sy soektog was egter 
tevergeefs. Voor horn het hy geen troepe aange- 
tref nie. Van die klompie troepe van die King's 
Royal Rifles wat na sononder met soveel 
doodsveragting oor die rant se rug agter die 
"vlugtende" burgers aan gestorm en nou onder 
luit. Blundell in die veekraal vlak voor die Boere 
loopgrawe vasgepen was en reg voor horn gele 
het, het hy niks geweet nie. Hy het trouens nie oor 
die rant se rug gegaan om daar troepe te gaan 



soek nie. Nadat hy 'n rukkie op die suidelike 
helling rondgedwaal en horn daarvan vergewis het 
dat daar geen Britse weerstands linie erens in sy 
front was nie, het hy dus maar omgedraai, horn by 
sy klompie troepe in hul klip skansies gevoeg en 
die dag afgewag. Inderdaad was die vuurlinie 
waarvan Crofton gepraat het, heeltemal regs in sy 
front teen Green hill gelee. 3 " 

Die nag was egter nie alleen vir kompanie F van 
die King's Royal Rifles en vir kol. Harris 'n nag 
van beproewing nie; byna al die troepe wat 
daardie nag op Wynne's Hill en Horseshoe Fill 
die Britse stellings moes handhaaf, is tot die 
uiterste toe gemartel. Vir ure lank het die Boere 
telkens tot digby die Britse linie gekruip, 'n swaar 
vuur daarop geopen en dan weer net so geruisloos 
teruggeval terwyl die Engelse doodverskrik met 
bajonette op hulle afgestorm het om hulle terug te 
dryf. Sodra die rus herstel was, is die proses 
herhaal en so is die troepe rusteloos en in 
verwarring gehou tot met die aanbreek van die 

volgende dag. 30 Veel ongevalle is deur die optrede 
bepaald nie veroorsaak nie maar dat die troepe 
baie daardeur gedemoraliseer is, is seker. Hierdie 
taktiek is veral op die Britse linkerflank toegepas. 
Dit het die Rifle Reserve battalion en die vier 
kompanies East Surreys onder maj. Pearse so 
uitgeput en die toe stand so gevaarlik gemaak dat 
die een aanvraag na die ander aan Lyttelton 
gestuur is om versterkings en dat laasgenoemde 
ten slotte genoodsaak was om uiteindelik ook die 
bataljon Royal West Surreys daarheen te stuur ." 

7. BULLER SE HOUDING 

Van die uiters benarde posisie waarin sy 
stormtroepe en hul reserwe verkeer het, was 
Buller wat sy hoofkwartier intussen na die 
noordelike oewer verplaas het, tot laat die aand 
toe heeltemal onbewus. Warren se rapport van 
die middag het horn onder die indruk gebring dat 
Wynne's Hill toe reeds in Britse besit was en dat 
Warren dit met 4 vloot kanonne wou beset met 

die oog op die voortsetting van die opmars die 
volgende dag. Buller het dan ook dadelik na 
aanleiding van die rapport die verdere bewegings 
van sy leer beplan en die self de aand nog 
instruksies in die verband uitgereik. 

Volgens die instruksies moes alle troepe wat nog 
suid van die Tugela was, oor die pontonbrug 
kom en net 4 12-ponder vloot kanonne op die 
noordelike deel van Hlangwane onder die 
bewaking van 'n bataljon van die 6de brigade 
agterlaat. Die 4,7-duim-vlootkanonne wat tot op 
die tydstip op Groenkop was, moes tesame met 
die 5-duim geskut en onder bewaking van 'n 
tweede bataljon van die 6de brigade voor 
dagbreek op die Rooirantjies opgestel word om 
die vuurkrag van die geskut op die noordelike 
oewer in die rug van die stormtroepe te versterk, 
terwyl die 19de veldbatterye en die houwitsers 
gereed moes wees om wanneer nodig vanuit die 
Rooirantjies die stormtroepe te versterk. 

Die voetvolk moes volgens Buller se bevele as 
volg verdeel word: Die stormtroepe wat verder 
met die spoorweg langs in die rigting van 



Ladysmith moes opruk, sou uit twee divisies 
bestaan, die 5de van Warren wat links van die 
spoorlyn op die regterflank moes opruk, 
ondersteun deur die 2de van Lyttelton wat op 
Warren se linkerflank moes beweeg en die 
verband met Warren se divisie moes handhaaf. 
Elkeen van die twee divisies moes self bepaal 
hoe hy sy veldartillerie wou aanwend maar waar 
moontlik moes 'n veldbattery in die rug van die 
voorste divisie en die ander twee veldbatterye 
van die betrokke brigade-divisie tussen die twee 
divisies opgestel word. Ten einde die slaankrag 
van die 5de divisie te verhoog, moes Coke se 
brigade wat nog nie herstel het van die opstopper 
wat hulle die vorige middag voor Grobbelaars- 
kloof gekry het nie, deur 3 bataljons van Hart se 
brigade - wat by Colenso was - vervang word. 
Coke se brigade moes na Colenso verplaas word 
om die leer in die rug te bewaak. Die 6de brigade 
moes, op die twee bataljons na waarvan reeds 
melding gemaak is, as agterhoede dien. Met die 
oog op die opmars moes Norcott se twee 
bataljons - die 3rd King's Royal Rifles en die 1st 
Rifle brigade - wat volgens Buller se 



veronderstelling op Green Hill was, teen 2 vm. 
van die rant af na Onderbroekspruit teruggetrek 
word, om by die res van die brigade aan te sluit. 
Buller self sou teen 5 vm. aan die spoorlyn by 
Onderbroekspruit wees. 32 

Gedurende die aand en nag het berigte van 
Lyttelton en Warren Buller egter bereik wat 
duidelik aangetoon het dat Buller se veronder- 
stelling as sou die troepe Wynne's Hill verower 
het - die veronderstelling waaronder hy die 
instruksies uitgereik het - vals was. Die berigte 
het nl. duidelik genoeg aangetoon dat die Boere 
die Britse stormloop nie alleen orals gestuit het 
nie maar inderdaad besig was om soveel druk op 
die troepe uit te oefen dat laasgenoemde in 
verwarring verkeer het en hulle slegs met baie 
groot moeite op die deel van die terrein kon 
handhaaf wat hulle wel beset gehad het. 

Om 9.50 nm. het Lyttelton gemeld dat Wynne's 
Hill en Horseshoe Hill nooit werklik deur die 
Engelse ingeneem is nie. Net gedeeltes van die 

twee heuwels was verower en die Boere het nog 
steeds orals in hul eie posisies vasgestaan, sowel 
in die front as op die flanke. Kort voor donker, 
so het sy berig verder gelui, is die Britse linie so 
vasberade deur die Boere aangeval dat dit gelyk 
het of 'n deel daarvan beswyk het - hoewel 
volgens Warren die troepe tog hul stellings 
behou het - en dat Lyttelton twee van sy 
bataljons as versterkings moes inwerp. Hy het 
nog net twee bataljons voorhande gehad om in 
geval van nood in die stryd te werp, en die Britse 
linkerflank was nie danig sterk nie terwyl die 
troepe-eenhede orals in die linie deurmekaar 
was. Na hy verneem het, was daar baie ongevalle 
onder die troepe. 33 

Om 11-uur, pas nadat Warren Buller se 
instruksies ontvang het, oor hoe die leer op die 
23ste moes beweeg, het Warren aan Buller se 
hoofkwartier berig dat die instruksies "a little 
advanced" was "for the position we are in at 
present unless the enemy retire during the night", 

en daarby 'n uiteensetting van die toestand 
gegee. 

Daar was volgens sy rapport altesaam 7 bataljons 
ten ooste en ten weste van Green Hill, nl. drie 
van die 1 lde brigade en vier van die 2de divisie, 
wat nog net 2 bataljons suid van Onderbroek- 
spruit in reserwe gehad het, "and yet constant 
requests for reinforcements keep coming in". 
Aan die versoeke om versterkings kon nie 
gevolg gegee word nie want in die donker sou dit 
net daartoe lei dat die troepe mekaar beskiet. 
Bowendien was Warren daarvan oortuig dat 
daglig sou aantoon dat daar voldoende troepe 
was om die terrein te behou as hulle reg 
gestasioneer word. Met daglig sou hy met 
Lyttelton en Hildyard se hulp die swakpunte 
probeer versterk. Voordat die 1 lde brigade weer 
doeltreffend sou kon fungeer, moes kol. Walter 
Kitchener van die West Yorks egter tot 
bevelhebber daarvan benoem word. Daartoe wou 
Warren nou magtiging he. 

Dat die geveg die volgende dag baie swaar sou 
wees, daarvan was Warren oortuig, en hy het 



Buller dit dan ook ingeskerp dat as die Boere in 
net sulke groot getalle en met dieselfde geesdrif 
sou veg as met sonsondergang, dit alle Britse 
kanonne in goeie posisies sou vereis "to keep the 
fire of the enemy down sufficiently to enable us 
to hold the positions we have taken without 
considerable loss." 

Sy voorstel was dat terwyl die troepe hulle met 
alle mag moes handhaaf in die stellings waarin 
hulle was, die Engelse ook Terrace Hill, "a very 
high hill entrenched which I had hoped to have 
taken to-night," asook die bruin koppies tussen 
die heuwel en die rivier "which I thought had 
been cleared of Boers by the recent shelling", 
moes beset. Vanuit die gebied Hlangwane-Monte 
Cristo kon die vuur van die Boere op die bruin 
koppies in bedwang gehou word. As die twee 
stellings verower word, "I think we can hold the 
position we have taken today satisfactorily." 34 



34 Britse amptelike History of the War in South Africa, 
II, p. 480. 



Op Buller wat om 7 nm. nog vas oortuig was dat 
Wynne's Hill in sy geheel verower en die Boere 
teruggedryf was, moes die rapport omtrent 'n 
somber indruk gemaak het. Trouens wat kon hy 
anders daaruit aflei as dat byna een en 'n halwe 
divisie van sy leer in so 'n benarde posisie deur 
die Boere geplaas was dat dit die vuur van al sy 
kanonne asook die verowering van Terrace Hill 
en die rantjies ten ooste daarvan tot teen aan die 
rivier sou vereis om te verhoed dat sy troepe met 
swaar verliese van Horseshoe Hill en Wynne's 
Hill af teruggejaag word? Hy sou dus 'n swaar 
aanval op Terrace Hill moes doen, nie in die 
eerste plek om daarvandaan vinnig verder met 
die spoorlyn op na Ladysmith toe deur te druk 
nie maar wel om sy troepe op Wynne's Hill te 
beskerm. 

Om 'n verpletterende neerlaag af te weer, was 
daar egter geen ander genade as om Terrace Hill 
te probeer verower nie. Vir die verowering 
daarvan het hy Hart se brigade uitgekies, en dit 
die oggend van die 23ste versterk met die twee 
bataljons van Norcott se brigade wat nog nie 



geveg het nie, nl. die Rifle brigade en die 
Durham Light Infantry. 

Terwyl Buller besig was om planne te bedink vir 
'n hernieude aanval die volgende dag, het 'n deel 
van die Devons die Britse regterflank op Green 
Hill bereik. Ten spyte daarvan dat hulle beveel is 
om gedurende die opmars aan mekaar se klere 
vas te hou, het hulle tog van mekaar los geraak 
met die gevolg dat die agterste seksies in die 
donker van die voorste afgedwaal geraak het. 
Daardeur is die bataljon se slaankrag baie 
verswak. Die gedeelte daarvan wat wel die 
oostelike flank bereik het, is in reserwe agter die 
South Lancashires geplaas wat hul stellings op 
Green Hill dwarsdeur die nag gehandhaaf het. 

Elders in die linie het die Britse troepe 
gedurende die loop van die nag deurmekaarder 
as ooit tevore geraak omdat kompanies en selfs 
seksies van die versterkings wat in die pikdonker 
van mekaar afgedwaal het, sommer orals in die 
frontlinie tussen die troepe van 'n ander brigade 
ingestop is ten einde 'n min of meer 
aaneenlopende linie van Horseshoe Hill af op die 



linkerflank tot by Green Hill op die regterflank te 
vorm. Ten gevolge daarvan is die wanorde 
tussen die troepe in die frontlinie vergroot en is 
baie afbreuk aan die slaankrag van die storm- 
troepe gedoen. 35 

8. Gevegs bedrywighede oggend van 
23 Feb. 1900 

Hoe nader die dag gekom het, hoe benouder het 
luit. Blundell met die oorlewendes van die 3rd 
King's Royal Rifles, in die veekraal vlak voor 
die Boere linie saamgedryf, geword. Gedurende 
die nag het hy gesante agtertoe gestuur om vas te 
stel of daar nie Britse troepe van agter af aan 
kom was om hulle uit die slagyster waarin hulle 
vasgevang was, te kom verlos nie. Hulp was 
dringend noodsaaklik want sy troepemag is 
gedurende die stormloop baie verswak en sy 
ammunisievoorraad was boomskraap. Met daglig 
sou die Boere hulle beslis agter die vervalle kraal 
mure betrap en dan sou hul lot beseel wees. 

Dit was dus vir Blundell 'n groot verlossing toe 
luit. H. Wake - een van die vrywilligers wat 
Blundell gedurende die nag gestuur het om na 
die Britse frontlinie terug te sluip ten einde daar 
hulp te gaan soek - teen dagbreek weer in die 
kraal opdaag met die blye boodskap dat hulp op 
hande was. Ten spyte van die feit dat sowel die 
Boere as die Engelse dit haas vir enigiemand 
onmoontlik gemaak het om in die nagstilte 
ongedeerd oor die bergrug te kom en dat mens in 
die pikdonker maklik kon verdwaal en in 
vyandelike hande val, het Wake dit tog reggekry 
om geruisloos oor die kruin te kom tot by die 
stukkie vuurlinie wat lt.-kol. Harris digby die 
suidelike kruin opgestel gehad het. 

Harris het onverwyld gereageer. Wake is dadelik 
na die kraal teruggestuur met 'n boodskap aan 
Blundell om sy troepe drupsgewys en onopge- 
merk na die suidelike kim te laat terugval terwyl 
die twee kompanies van die East Surreys op die 
suidelike kruin posgeneem het om hulle in die 
rug met geweervuur te dek indien dit nodig sou 
word. Aanvanklik het dit goed gegaan, veral 



solank dit nog donker was. Groepies van twee en 
drie het onopgemerk uit die kraal probeer 
terugval maar, soos 'n ooggetuie vertel, "the 
movement of a finger, even in that half-light, 
brought a devastating fire from the Mausers in 
front, and, it is more than probable, from the 
Lee-Metfords in the rear." Hoeveel troepe 
telkens in die skemerlig getref is, wis niemand 
nie maar met die vinnige nadering van die dag 
het Blundell gevoel dat dit onmoontlik so kon 
voortgaan want met daglig sou die groot 
meerderheid van sy troepe nog in die slagyster 
sit en sou hulle hulle gewis moes oorgee. Toe het 
hy die reste van sy hele kompanie laat opspring 
en in wanorde vinnig terug oor die bergrug laat 
vlug, dwarsdeur die geledere van die East 
Surreys. Hulle is met die beweging ten heftigste 
deur die Boere beskiet wat hulle warm agtervolg 
en ruim die helfte van hul getalle afgemaai het, 
dood of gewond, voor hulle uiteindelik tot 
stilstand gebring is. 

Terwyl die King's Royal Rifles deur die East 
Surreys se geledere vlug, het laasgenoemde 'n 



swaar geweervuur op die aanstormende burgers 
en op die Boerestellings geopen. Toe dit die 
Boere se stormloop nie kon stuit nie, het lt.-kol. 
Harris en een kompanie van sy troepe met 
gevelde bajonette vorentoe gestorm, reg in die 
rigting van die Middelburgers se stellings, ten 
einde die Boere deur 'n teenaanval terug te dryf. 
Dit was 'n noodlottige beweging. Harris het 
geval, deur 10 koeels deurboor, luit. Hinton is 
gedood en die hele kompanie, wat nou deur sers. 
F. C. Leaves aangevoer is, is gedwing om nadat 
hulle 'n klein entjie gevorder het plat te val en 
skuiling te soek. Eers teen die aand kon hulle 
teruggetrek word, nadat die kompanie volgens 
Britse opgawes 'n verlies gely het van 13 man 
gedood en 21 gewond. 36 

Ondertussen het die ander kompanie van die East 
Surreys onder leiding van maj. H. L. Smith hul 



36 Wilson, With the Flag to Pretoria, II, p. 463; Britse 
amptelike History of the War in South Africa, II, pp. 481- 
483; Nierstrasz, II band 3, pp. 808-809; Leyds 717, 
Telegramme nos. 4 en 10 d.d. 23 Feb. 1900 en K.G. 341 
(v),p.45. 



uiterste bes betrag om die naderende burgers en 
die burgers in hul stellings agter op die rant met 
geweervuur in bedwang te hou. Koeels het orals 
tussen die burgers rond gespat en genl. Meyer 
wat die aanvoerder van die Boeremag oos van 
Langverwachtspruit was dog horn die oggend ten 
suide van die rivier op Wynne's Hill bevind het, 
is byna getref toe 'n koeel sy verkyker wat oor sy 
skouer gehang was, getref en aan flenters geskiet 
het. 37 Die burgers het egter met soveel geesdrif 
geveg en aan Smith se kompanie soveel verliese 
berokken dat laasgenoemde dit nie kon volhou 
nie en saam met die troepe van die Royal 
Lancasters wat nog in die sentrum was, in 
wanorde na die voet van die heuwel moes 
terug vlug. 

Die beweging het aansteeklik gewerk op die 
troepe op albei flanke. Die South Lancashires 
wat Green Hill sonder veel weerstand beset het 
maar uitgeput was deur die Boere se nagtelike 
aanvalle, het nou paniekbevange teen die helling 
begin afstroom en alle pogings van hul offisiere 



' Leyds 717, Telegram no. 10 d.d. 23 Feb. 1900. 



om hulle te probeer keer, was hopeloos. Hulle 
was in voile vlug en is nie gestuit voor teen die 
Tugela aan die voet van die rant nie. Gelukkig 
vir die Engelse kon die Devons wat agter hulle 
as reserwe gele het, versterk deur die twee 
kompanies East Surreys wat in die nag van 
Harris afgedwaal het, in hul plek in die frontlinie 
ingestoot word, nie alleen op die oostelike flank 
nie maar ook in die sentrum. Die posisie het dus 
nie verander ten gevolge van die vlug van die 
Lancashires, Lancasters en East Surreys nie. Die 
Boere wat gedurende die nag baie ammunisie 
weggeskiet het, kon die Devons nie verhinder 
om die frontlinie te beset nie aangesien hulle 
begin kort raak het aan ammunisie. 38 

Aan die westekant was Lyttelton verplig om ten 
gevolge van die paniek wat weens die vlug van 
Smith se East Surreys daar ontstaan het, 'n half 
bataljon van die Royal West Surrey, gesteun 



,s Britse amptelike History of the War in South Africa, II, 
p. 483; Du Cane, p. 259; Times History, III, p. 522; K.G. 
341 (v), pp. 45 en 58; K.G. 350 (ii), p. 135, en Leyds 717, 
Telegram no. 58 d.d. 23 Feb. 1900. 



deur 2 maxims, teen die helling van Wynne's 
Hill op te stuur ten einde die Royal Reserve 
battalion te help om hul stellings te handhaaf. 
Die ander halfbataljon is voorlopig suid van 
Onderbroekspruit op die koppies naby die groot 
draai in die spruit gehou, maar ook hulle moes 
mettertyd vorentoe gestoot word om hul maats in 
die frontlinie te help om staande te bly." 

Die hele Britse vuurlinie wat op die 22ste op 
Wynne's Hill geplant was, was op een bataljon 
na dus die oggend van die 23ste deur vars troepe 
beset. Dit het gestrek van die oostelike helling 
van Horseshoe Hill af oor die nek en die boonste 
gedeeltes van die suidelike hange en gedeeltelik 
ook van die suidelike kruine van Wynne's Hill 
tot by Green Hill. Daar is dit deur die Ermeloers 
en die Middelburgers vasgepen gehou, voort- 
durend en swaar deur die Boerekanonne bestook 
en telkens in die front en flank deur die 
Boereskuts beskiet; in die front deur burgers wat 
in hul loopgrawe of voor hul loopgrawe agter 



39 Britse amptelike History of the War in South Africa, II, p 
483. 



klippe en ander goeie dekking gele het, en in die 
flank en half in die rug deur die manne op 
Grobbelaarsberg. 

Al die troepe wat die Boere op die 22ste in die 
sentrum en op die oostelike flank aangeval het, 
was dus teruggedryf asook sommige van die op 
die westelike flank, en het aan die voet van 
Wynne's Hill en Horseshoe Hill agter die beste 
skuiling war hulle kon kry, gele. 

Dit was die toestand toe Buller die 5de brigade 
gelas het om Terrace Hill wat agter Wynne's Hill 
- d.w.s. ten noorde daarvan - gelee was, te 
gaan verower. 

9. UlTWERKING VAN DIE AANVAL OP DIE 
BOERE 

Die feit dat die Engelse nie daarin kon slaag om 
die kruine van Wynne's Hill en Horseshoe Hill 
te verower nie maar deur net twee Boere 
kommando's (Middelburg en Ermelo) volkome 
gestuit is, het die burgers wat drie dae tevore 
volkome gedemoraliseer was, met soveel nuwe 
moed besiel dat genl. Lucas Meyer gedurende 



die dag aan die Kommandant-generaal kon 
rapporteer: 

"Ik heb de beste hoop dat de Heere onze God 
ons hier zoo zal helpen dat de vijand een 
geduchte pak slaag zal krijgen. Burgers 
schijnen nu tamelijk gedetermineerd te zijn 
om de vijand te bestrijden." 40 

Genl. Botha was ook optimisties. Nadat hy die 
nag van die 21ste persoonlik alle offisiere en 
burgers in hul posisies besoek, opgebeur en 
aangemoedig het, was dit vir horn duidelik dat 
daar "een meet gedetermineerde geest" onder die 
burgers geheers het. 

Om hulle verder te probeer bemoedig, het 
staatsprokureur Smuts gedurende die loop van die 
middag aan genl. Botha gesein dat hy 
"goedsmoeds" moes wees en moes volhard, want 
volgens 'n berig van 'n Britse korrespondent in 
Natal was die Britse infanterie volkome 
gedemoraliseerd na hul herhaalde neerlae. Die 
soldate het volgens die berig vertroue in hul 



K.G. 341 (iv),p. 133. 



offisiere en hul bajonette verloor en die offisiere 
in hulself. Daarby moes hulle 'n voortdurende 
gebrek aan water ly en was hulle nie bestand teen 
die uitputtende klimaat met sy brandende dae en 
yskoue nagte nie. Veral was hulle volgens die 
korrespondent bang om die Boereloopgrawe te 
bestorm - insonderheid as daar doringdraad voor 
was. 41 

Al wat nodig was om die vyand teen te hou, dit 
het die onderskeie Boeregeneraals gevoel, was 
nog meer manskappe en kanonne. Met die oog 
daarop het genl. Meyer aan genl. Botha laat weet 
dat, aangesien dit geskyn het asof die vyand veral 
hul aanval langs die spoorweg op die 
Middelburgse en Ermelose stellings op Wynne's 
Hill en Horseshoe Hill sou rig, dit wenslik sou 
wees om ook die burgers van Vryheid en 
Standerton daarheen as versterking te stuur. Ook 
moes die terrein tot so na as moontlik aan die 
Ermelo- en Middelburg stellings met kanonne 
bestook word want die vyand was besig om daar 
skanse te bou, o.a. op die rantjie aan die voet 



waarvan Meyer se laer voor die aanval gestaan 
het en langs Onderbroekspruit." 

Ingevolge die versoek is die Standerton 
kommando na Wynne's Hill verskuif om die 
Engelse daar te help teenhou. Nadat die Britse 
aanval daar afgeslaan is, is die aand 200 man van 
die kommando na Terrace Hill gestuur ter 
versterking van die Krugerdorpers op die kop." 
Die verskuiwing van die Vryheid burgers uit hul 
stellings ten weste van Pietershoogte is egter deur 
genl. Botha onraadsaam geag. Hy het inteendeel 
reeds op die 22ste by die Kommandant-generaal 
aanbeveel dat die kommando se stellings nog 
meer versterk moes word sodat die Boere ook in 
staat sou wees om die nek tussen Pietershoogte en 
Spoorwegkop waaroor die spoorweg geloop het, 
met sukses te verdedig as dit nodig sou word." 
Ofskoon Botha tot die aand van die 22ste nog 
gevrees het dat Buller met die pad deur 



*' Leyds 717, Telegram no. 24 d.d. 22 Feb. 1900. 



42 K.G. 363, Oorlogs brieweboek van genl. Meyer, 
21/10/1899-11/3/1900, p. 1. 

43 K.G. 341 (v), P. 220 

44 Vgl. Leyds 717, Telegram no. 9 d.d. 23 Feb. 1900. 



Grobbelaarskloof na Ladysmith toe sou probeer 
deurdruk, was hy teen die middag van die 23ste 
redelik seker dat die Britse aanvoerder die 
spoorweg tot opmarsroete sou kies. Om 2.45 nm. 
hy dan ook aan die Kommandant-generaal en 
pres. Kruger gesein: 

"Het blijkt dat vijand temporaire brag over 
Tugela gelegd heeft daar gepantserde trein nu 
tot deze kant der rivier stoomt. Groote trek van 
wagens vandaag te zien van Chievely naar 
Colenso. Nu dat de trein doorloopt, zal het 
doortrekkings plan van den vijand waarschijn- 
lijk zijn al met den spoor op." 45 

Ook genl. Meyer het enigsins later bevestig dat 
daar afgesien van honderde waens oor die 
pontonbrug ook 'n gepantserde trein, waarskynlik 
oor 'n tydelike spoorwegbrug, oor die Tugela 
gekom het." 6 

Dit het die Kommandant-generaal diep verontrus. 
Hy het ernstig gevrees dat die Engelse Ladysmith 



met treine wat nie deur geweervuur beskadig kon 
word nie, sou probeer binnestoom en het daarom 
genls. Botha en Meyer gebied om die spoorweg 
veral in die omgewing van Pieters stasie totaal te 
verniel, en om hul grofgeskut so op te stel dat die 
treine daarmee gestuit sou kon word. Soos die 
kanonne geplaas was, was hulle nl. nie in staat om 
die treine erens op die spoorbaan teen te hou nie. 
Die enigste kanon wat dit wel sou kon doen, het 
reg in die front van die Engelse geskut gestaan en 
sou dus gou buite aksie gestel kon word. Oor 
waar Long Tom deur genl. Burger en maj. 
Wolmarans geplaas sou word, het hy nog geen 
berig ontvang nie.* 7 Eers later die middag het hy 
van maj. Wolmarans verneem dat hulle tot op die 
tydstip geen geskikte posisie vir Long Tom gekry 
het nie en gevolglik besluit het om die kanon 
voorlopig op Modderspruit agter te laat met die 
oog op die herstel van sy voorwa. 2 Franse 
kanonne het egter reeds van die Bo-Tugela na die 
gevegsterrein naby Colenso vertrek en sou 
dieselfde aand of vroeg die volgende oggend deur 



Leyds 717, Telegram no. 47 d.d. 23 Feb. 1900. 
Ibid., Telegram no. 58 d.d. 23 Feb. 1900. 



K.G.350(ii), pp.137 enl42. 



'n maxim-kanon en 'n Martini Henry-maxim 
gevolg word. Die kanonne sou volgens maj. 
Wolmarans wat van oordeel was dat die Boere 
nou oor genoeg grofgeskut beskik het, dieselfde 
nag nog opgestel word. 48 

Vervolgens het die Kommandant-generaal die 
burgermag in die bedreigde posisies sover as 
moontlik probeer versterk. Almal het gevoel dat 
met die vertrek van Burn-Murdoch se troepe van 
die Bo-Tugela af die aanwesigheid van 'n Boere 
kommando in daardie gebied oorbodig geword 
het. Kapt. De Villiers van die Vrystaatse rapport- 
gangers het op 23 Feb. aan pres. Steyn gesein dat 
kmdt. Steenkamp die vorige dag met 500 man 
deur Pontdrif getrek het om doodseker te gaan 
maak dat Burn-Murdoch met sy hele troepemag 
van die Bo-Tugela af gewyk het, en dat hy buite 
twyfel vasgestel het dat daar geen enkele Britse 
soldaat aan die Bo-Tugela agtergebly het nie. "Er 
is dus nu geen reden eene sterke macht boven aan 
de rivier te houden en de dappere burgers van 



Heilbron en Carolina kunnen dus daar goed 
gemist worden," het hy besluit." 

Na aanleiding hiervan het die Kommandant- 
generaal dieselfde dag aan genl. Burger en sy 
offisiere en burgers by Burgers laer gesein dat 
aangesien daar geen Engelse meer aan die Bo- 
Tugela was nie, "bijna alien indien niet alien 
burgers" daar gemis kon word. "Alle verster- 
kingen die mogelijk gevonden kunnen worden" 
moes dus dieselfde nag nog na Terrace Hill, die 
Krugersdorpers se posisie agter Wynne's Hill, 
gestuur word wat reeds deur 'n groot perde- 
kommando en 8 bataljons voetvolk bedreig is en 
waar die Kommandant-generaal die volgende 
dag 'n baie swaar geveg verwag het. Dit was 
noodsaaklik "want breken de Engelschen daar 
door dan zal niets hun hinderen Ladysmith 
binnen te gaan" 50 



K.G. 341 (v),p. 33. 



49 Leyds 717, Telegram no. 27 d.d. 23 Feb. 1900. 

50 K.G. 350 (ii), p. 145. Die berig omtrent die 8V2 
bataljons voetvolk was afkomstig van 'n Duitse offisier 
wat op die 23ste aan die geveg op Terrace Hill deelgeneem 
het (sien Leyds 717, Telegram no. 65 d.d. 23 Feb. 1900). 



Ten spyte van die Kommandant-generaal se 
uiters dringende oproep, het Burger stadig gerea- 
geer. Om 12.20 vm. het hy berig dat hy 
versterking gestuur het en ook die 2 Franse 
kanonne daarheen laat vertrek. 51 

Die versterking het egter nie uit al sy burgers 
bestaan nie maar slegs uit 'n gedeelte van die 
kommando's Carolina en Lydenburg. Genl. 
Burger se oordeel nadat hy horn die weelde van 
'n inspeksiereis na die bedreigde stellings 
veroorloof het, was op die 24ste dat die hele 
Carolina kommando daarheen verplaas moes 
word maar dat die stellings aan die Bo-Tugela 
tog bewaak moes bly, anders kon die Boere 
miskien aan die regterkant omvleuel word en in 
dieselfde posisie as genl. Cronje beland." 
Gevolglik het hy nie al die burgers waaroor hy 
aan die Bo-Tugela beskik het, daarheen verplaas 
nie. Die Kommandant-generaal het egter vir sy 
versuim probeer vergoed deur elke groepie 
burgers wat hy nie aan die Tugelalinie aangetref 



het nie, asook die wat hy nie vir die beleg van 
Ladysmith nodig gehad het nie, daarheen aan te 
stuur, en deur die toekenning van verlof aan 
enige gesonde offisier of burger tot 'n strafbare 
misdaad te verklaar." 

10. KONKLUSIE 

Die hoofoorsaak van die mislukking van die 
Britse aanval op Wynne's Hill was Buller se 
oorhaastigheid op 'n tydstip toe hy met groot 
omsigtigheid moes opgetree het. Aan die troepe 
het dit nie geskeel nie. Hulle het baie hard geveg 
soos blyk uit hul amptelike verliesopgawes wat 
verre van volledig is. Net op die 22ste het hulle 
'n verlies gely van 114 man (gedood 2 offisiere 
en 20 manskappe en gewond 5 offisiere en 87 
onderoffisiere en manskappe) en op die 23ste 
was hul to tale verlies (saam met die wat Hart se 
brigade op Terrace Hill gely het) 313 man 
(gedood 4 offisiere en 55 onderoffisiere en 
manskappe, gewond 13 offisiere en 225 



5, K.G. 341 (v),p. 67. 
52 Ibid., p. 208. 



' Vgl. K.G. 350 (ii), pp. 132 en 127. 



onderoffisiere en manskappe en vermis 16 
manskappe). 54 

Buller het egter ten spyte van die feit dat hy 
reeds op die 21ste ontdek het dat die Boere die 
rante ketting stewig beset gehad het wat die 
Rooirantjies omsirkel het, horn nie eers 
verwerdig om Wynne's Hill behoorlik te laat 
verken voordat hy tot die aanval daarop toe- 
gestem het nie. Hy het eenvoudig Warren se 
onbekookte plan om dit met sy hele divisie te 
gaan aanval, goedgekeur sonder om met die 
moontlikheid van 'n mislukking rekening te hou. 
Die noodsaaklikheid van verkenning het selfs na 
al die dure lesse wat hy aan die Tugela geleer 
het, nooit tot horn deurgedring nie. Dit skyn asof 
hy 'n stelling behoorlik verken geag het as hy en 
'n paar medeoffisiere dit op 'n veilige afstand 
deur 'n verkyker of teleskoop besigtig het. 



34 Vgl. Britse amptelike History of the War in South 
Africa, II, p. 599. Dit moet egter beklemtoon word dat 
hierdie syfer, al is dit ook amptelik, nie 'n ware beeld gee 
van die werklike Engelse verliese nie. 



Oor een ding kon hy juig en dit is dat die Boere 
nie van die pragtige geleenthede wat hulle gekry 
het, gebruik gemaak en sy verwarde troepe teen 
die berghang deur 'n kragdadige teenaanval 
totaal vernietig of verjaag het nie. In die 
verwarring waarin sy troepe na die mislukking 
van die aanval verkeer het, sou dit net 'n klein 
kommando vereis het om honderde van die 
kakies met 'n vinnige teenaanval neer te skiet, 
nog meer honderde tot oorgawe te dwing en die 
res in 'n wilde vlug oor die vlakte te verstrooi. 
Dat genls. Botha en Meyer die geleentheid deur 
hul vingers laat glip en nie so 'n teenaanval 
georganiseer het nie was een van die onvergeef- 
likste flaters wat hulle gedurende die hele oorlog 
begaan het. As hulle hul prag oorwinning wou 
opvolg, kon hulle die Engelse met 'n ontsaglike 
verlies oor die Tugela teruggewerp en weer op 
die verdediging geplaas het, en daarby miskien 
selfs etlike van die Britse kanonne verower het. 
Aangesien hulle die troepe doelbewus in die 
uitstekende slagyster in gelok het, moes hulle 
vooraf gesorg het dat daar 'n kommando gereed 
gestaan het om op 'n gegewe sein onder die 



verwarde troepe in te spring en die pragtige 
Boere oorwinning te vervolmaak. Daar was 
oorgenoeg burgers wat die dag nie 'n enkele 
skoot afgevuur het nie en daarvoor gebruik kon 
word. 



hoofstuk 15 
Hart's Hill 

1. voorbereidsels vir die aanval 

Ten spyte van die mislukking van sy pogings op 
die 21ste en 22ste om op twee verskillende punte 
deur die Boere linie te breek, kon Buller 
blykbaar nie insien dat sy taktiek om deur swaar 
front aanvalle 'n bres in die Boere linie te slaan, 
verkeerd was nie. In plaas van ruiterlik te erken 
dat sy aanval op Wynne's Hill 'n flater was en sy 
troepe gedurende die nag van die 22ste daar 
vandaan af terug te trek ten einde erens om die 
Boere se flanke te gaan, het hy besluit dat hulle 
die besette terrein op die kruin en teen die hange 
van Wynne's Hill ten alle koste moes handhaaf. 
Hulle moes dit doen - ofskoon hulle nie daartoe 
in staat was nie - alleen omdat Buller nie aan 
lord Roberts, die Engelse volk en die wereld wou 
openbaar dat hy nog 'n neerlaag gely het nie. 
Buller het goed geweet dat sy troepe nie in staat 
was om hul stellings daar lank te bly behou nie. 
Warren het horn dit die aand van die 22ste 
trouens meegedeel. Daarom het hy besluit om 



Warren se dwase ad vies te aanvaar, nl. om die 
kop oos langs Wynne's Hill, bekend as Terrace 
Hill, ook te gaan aanval ten einde die Boere wat 
sy troepe op Wynne's Hill so geteister het, in die 
flank by te kom. Van Terrace Hill af sou hy die 
verdedigers van Wynne's Hill onder so 'n swaar 
flankvuur kon neem dat hulle sou moes padgee 
en dan sou sy voetvolk op die voorkruin en teen 
die boonste hange van Wynne's Hill in staat 
wees om oor die rug van die heuwel te kom en 
hul pad na Ladysmith toe oop te slaan. Deur 
Terrace Hill te verower, sou hy dus die hek vir sy 
troepe op Wynne's Hill kon ontsluit om na 
Ladysmith deur te trek. 

Die veronderstelling was volkome juis maar op 
grond waarvan Buller en Warren gemeen het dat 
hulle Terrace Hill - wat vir die Boere 'n baie 
sterker stelling as Wynne's Hill was - deur 'n 
front aanval sou kon bemeester, is onbegryplik. 
Nie een van hulle of van hul verkenners was ooit 
op die rant nie. Hoe sterk dit beset was, hoe die 
kruin daar uitgesien het en hoe die Boere se 
loopgrawe op die heuwel gelee was, het hulle nie 




Blik op Hart's Hill 



geweet nie. Al wat hulle met sekerheid wis, was 
dat daar wel Boere op die rant was. Hul 
artilleriste en ook van die ander troepe het tydens 
die bombardering van die heuwel hier en daar 'n 
vaal slap hoedjie van 'n Boere krygsman gewaar 
- 'n gewisse teken dat die rant wel beset was. Dit 
was egter - so het Buller geredeneer - noodsaak- 
lik dat die druk wat die Boere op Wynne's Hill 
op sy troepe uitgeoefen het, verlig word en 
daarom moes Terrace Hill aangeval word. | 

Troepe en wapentuig vir die aanval op Terrace 
Hill was daar oorgenoeg en Buller het dan ook 
51 bataljons van sy beste troepe daarvoor 
uitgekies: die drie bataljons van die Ierse brigade 
van genl.-maj. A. FitzRoy-Hart, twee bataljons 
van die 4de brigade (die 1st Rifle Brigade en die 
1st Durham Light Infantry) en 'n half bataljon 
van die Imperial Light Infantry wat aan die llde 
brigade behoort het, sowat 5,000 man altesaam. 
Meer voetvolk het hy waarlik nie nodig gehad 
om die paar honderd burgers van die kruin van 



Terrace Hill af te verdryf nie. Die aanval van 
hierdie voetvolk sou in die rug en van die linker- 
flank af deur meer as 70 kanonne voorberei en 
ondersteun word. 2 

Daar was uitstekende artillerie stellings op die 
hoe rante suid van die Tugela gelee wat Terrace 
Hill volkome beheers het en waarvandaan die 
Boere stellings op die rant baie effektief gebom- 
bardeer kon gewees het. Tog het Buller dit om 
die een of ander onbegryplike rede nodig geag 
om die meerderheid van die kanonne wat hy vir 
die voorbereiding en ondersteuning van die 
aanval wou inspan, gedurende die nag van die 
22ste na die noordelike oewer te verplaas en 
hulle daar, heeltemal in die flank van die posisie 
wat deur die voetvolk in die front aangeval moes 
word, in twee linies agter mekaar tussen die 
Rooirantjies oop te sprei, op 'n terrein heelwat 
laer as Terrace Hill gelee. 



1 Vgl. Du Cane, p. 263; en Churchill, From London to 
Ladysmith, p. 416. 



2 Vgl. Britse amptelike History of the War in South Africa, 
II, p. 486; Times History, III, p. 523; Nierstrasz, II band 3, 
p. 809; en Wilson, With the Flag to Pretoria, II, p. 464. 



Die verplasing van die kanonne oor die rivier 
was 'n reuse taak wat die kanonniers en diegene 
wat verder daarmee belas was, uitgeput het. Die 
twee 4,7-duim-skeepskanonne wat 61 ton elk 
geweeg het, was so geweldig swaar dat hulle nie 
op hul affuite oor die pontonbrug vervoer kon 
word nie. Hulle moes van hul affuite, elkeen 
waarvan die skaal op twee ton getrek het, geskei 
en los oor die rivier gedra word voordat hulle op 
die noordelike oewer weer op hul affuite in 
posisie gestel kon word. Dit was nie nodig om 
die 5-duim- en ander ligter kanonne op die self de 
wyse oor die pontonbrug te laat gaan nie maar 
dit neem nie weg dat dit harde arbeid geverg het 
voordat die sowat 40 kanonne uiteindelik vuur 
gereed tussen die Rooirantjies gestaan het nie. 3 
Daarby was dit uiters gevaarlike werk want die 
Boere het blykbaar alles van die Britse 
bewegings geweet en het elke kanon of battery 
onder 'n swaar en besonder suiwer geskutsvuur 
geneem, nie alleen op die brug nie maar ook 



nadat dit stelling begin neem het 'n vuur waar- 
teen die Engelse magteloos was." 

Met die plasing van die batterye in die stellings 
wat vooraf vir hulle uitgekies was, het die 28ste 
battery op 'n nippertjie na in die hande van die 
Boere geval. Die battery was nl. onderweg na 'n 
posisie wat Warren die aand tevore aan die 
bevelvoerder van die battery, maj. Apsley Smith, 
aangewys het en wat met dagbreek beset moes 
word. Ondertussen het die Boere gedurende die 
nag die Britse troepe wat met die bewaking van 
die swaargeskut belas was, met geweervuur terug 
gedryf en self besit van die betrokke posisie 
geneem. Apsley Smith was met sy battery reeds 
nader aan die Boere stelling as kol. Long op 15 
Des. 1899, nl. sowat 1,000 tree, toe Warren tot 
die ontdekking kom dat die betrokke posisie 
gedurende die nag in vyandelike hande geval het 
en dat hy dus inderdaad besig was om 'n sestal 
15-ponder- Armstrongs met bediening aan die 
vyand present te stuur. Dadelik het hy aan 



1 Vgl. Britse amptelike History of the War in South Africa, 
II, p. 484. 



Vgl. Crowe, p. 179. 



Apsley Smith laat weet om onmiddellik om te 
draai. 

Toe die burgers wat Smith doodstil ingewag en 
reeds hul lippe afgelek het vir die heerlike buit, 
die kanonne sien omspring, het hulle onverwyld 
op hulle begin vuur. In die oggendskemer het 
hulle egter net 5 van die 36 kanonperde getref en 
die kanonne kon dus onbeskadigd in 'n rotskloof, 
minder as 1,000 tree van die Boere sterling af, in 
vlug. Daar was hulle veilig teen verdere vuur van 
die burgers wat nie die moed gehad het om die 
rotskloof te be storm nie. Die gevolg was dat die 
Engelse die geleentheid gekry het om onder 
dekking van swaar geweervuur waarmee Britse 
voorposte die toegang tot die kloof versper het, 
hul veldstukke aan die anderkant van die kloof 
uit te sleep en hulle in veilige posisies binne die 
Engelse linie op te stel met die oog op die 
bombardering van Terrace Hill. 5 



5 Britse amptelike History of the War in South Africa, II, 
pp. 484-485. 



Die Britse kanonne ten noorde van die Tugela is 
in twee linies tussen die Rooirantjies opgestel. In 
die voorste linie is die battery houwitsers en drie 
veldbatterye geplant, die houwitsers in die 
sentrum met die 28ste battery op sy linkerflank 
en die 64ste en 78ste batterye op sy regterflank, 
feitlik teen die Tugela - die eerste skuins in die 
houwitsers se front en die ander een skuins in hul 
rug. Hierdie kanonne het op die Rooirantjies 
onmiddellik suid van Onderbroekspruit gestaan. 
Agter hulle, regoor die pontonbrug, was die 
tweede linie uitgesprei. Dit het bestaan uit die 
73ste veldbattery op die linkerflank, 4 12- 
ponderskeepskanonne regs langs hulle, 2 4,7- 
duim skeeps kanonne in die sentrum en 3 5-duim 
kanonne op die regterflank (waarvan een op die 
suidelike oewer van die Tugela geplaas moes 
word) - 'n totaal van 15 kanonne. Met inbegrip 
van die een 5-duim-kanon op die suidelike oewer 
het Buller dus in die gebied tussen die 
Rooirantjies oor 39 kanonne beskik. 

Hulle is van die suidelike rivieroewer af gesteun 
deur die 2 12ponder-skeepskanonne op Cavalry 



Hill en nog twee op Gun Hill, die 2 4,7-duim 
skeeps kanonne en 1 6-duim-kanon op Gun Hill, 
die 4 12ponder-skeepskanonne en die 7de en 
63ste veldbatterye op Naval Hill asook die 19de 
veldbattery en battery bergkanonne op Naval 
Hill - 'n totaal van sowat 35 kanonne. Altesaam 
het die Engelse dus oor 74 kanonne vir die 
bombardering van Terrace Hill beskik, 
waaronder 4 4,7-duim skeeps kanonne van die 
swaarste kaliber, 10 12-ponder skeeps kanonne, 
'n 6-duim-kanon, 3 5-duim-kanonne en 'n 6-tal 
houwitsers. 6 

2. Die terrein 

Terrace Hill, 'n rant wat noordoos van Wynne's 
Hill gelee en daarvan deur Langverwachtspruit 
geskei is, is 'n hoe, langwerpige rant waar die 
spoorweg en pad na Ladysmith in die vorm van 
'n gekromde elmboog om geloop het met die 
hoek suidoos van Terrace Hill gelee. Die 
suidelike aansig van die rant le sowat 'n myl weg 
van die Tugela wat van Onderbroekspruit af 



Vgl. Nierstrasz, II band 3, p. 



reguit van wes na oos parallel met Terrace Hill 
loop om dan weer teenoor Terrace Hill se 
suidoostelike voet noordooswaarts te swaai in 
die rigting van Pietershoogte. 

Die afstand tussen Terrace Hill se smal oostelike 
aansig en die Tugela is sowat 'n halfmyl maar dit 
was vir 'n leer onmoontlik om Terrace Hill van 
die oostekant af aan te val, aangesien Terrace 
Hill met sy rug vas gele het teen Spoorwegkop, 
wat noordoos langs Terrace Hill gele het en 'n 
hoogte was waarvandaan Terrace Hill se hele 
oostelike flank en selfs sy suidoostelike punt 
uitstekend beskerm kon word, 'n Aanval op 
Terrace Hill kon dus alleen reg vanuit die suide 
uit sy front onderneem word. Aan die oostekant 
was hy volkome beskut deur Spoorwegkop en 
aan die westekant weer deur Wynne's Hill. Selfs 
'n frontaanval op Terrace Hill vanuit die suide 
sou voortdurend onderworpe wees aan 'n 
kruisvuur vanaf die twee heuwels. 

Reg in die front van Terrace Hill ten suide van 
die spoorweg was daar 'n taamlike ruig beboste 
lae rantjie en tussen die rantjie en die Tugela 'n 



duik wat vir die burgers op Terrace Hill en 
Spoorwegkop onsigbaar was en deur die Engelse 
met die naam Hart's Hollow vereer is. Daarvan- 
daan in die rigting van Terrace Hill was die 
vlakte gebroke en rantagtig sodat Terrace Hill 
vanuit die suide onder goeie dekking genader 
kon word. Aan die oostekant het daar bowendien 
ook nog 'n diep spoelsloot van die Tugela af teen 
die helling van Terrace Hill uit gekronkel, wat 
met voordeel benut kon word vir 'n aanval op 
die heuwel. Die spoorweg, aan elke kant deur 'n 
goeie draadheining afgekamp, het nie ver van die 
voet van Terrace Hill af verby geloop nie, aan 
die oostekant deur 'n diep deurgrawing en naby 
die sentrum oor 'n spoorwegbruggie. 

Om Hart's Hollow van die Rooirantjies af met 
die noordelike oewer van die Tugela langs te 
bereik, was 'n uiters moeilike taak, aangesien die 
terrein tussen die Tugela aan die een kant en 
Horseshoe Hill en Wynne's Hill - wat albei deur 
die Boere beset was - aan die ander kant so smal 
was. Dit was niks anders as 'n drukgang nie en 
troepe wat daardeur sou probeer beweeg, sou nie 



alleen op baie kort af stand aan 'n flankvuur van 
Horseshoe Hill en Wynne's Hill af blootgestel 
wees nie maar tewens aan 'n frontvuur van die 
kant van Terrace Hill af. Die aangewese 
opmarsroete vir 'n troepemag wat in die front 
van Terrace Hill wou kom, was dan ook nie met 
die noordelike oewer langs nie maar wel met die 
suidelike tot voor Hart's Hollow waar die troepe 
oor 'n pontonbrug oor die rivier gestuur kon 
word. 

3. Die Boere stelling 

Generaals Meyer en Botha was, sedert dit vir 
hulle duidelik geword het dat Buller die 
spoorweg as opmarsroete na Ladysmith sou kies, 
daarvan oortuig dat die vyand Terrace Hill sou 
aanval en hulle het die heuwel en die omliggende 
terrein derhalwe sterk laat beset deur die 
kommando's Krugersdorp, Boksburg, Rusten- 
burg en die deel van die kommando Wakker- 
stroom wat deur kmdt.-genl. Piet Joubert van 
Bulwana af daarheen gestuur is. Hierdie 
kommando's is op 24 Feb. 1900 deur genl. 
Meyer geplaas onder die bevel van vk. Sarel 



Oosthuizen van Krugersdorp wat op daardie dag 
deur Meyer tot veggeneraal benoem is. 7 

Die stellings is uitstekend deur genl. Meyer beset 
met die oog op 'n aanval vanuit Hart's Hollow 
en die aanliggende gebroke terrein. Op sy 
regtervleuel het Meyer die Boksburgers onder 
vk. A. J. Dercksen aan die Langverwachtspruit 
laat posneem, blykbaar bygestaan deur die 
klompie burgers van Wakkerstroom wat hulle in 
die omgewing bevind het. Links langs hulle teen 
die westelike hang en miskien ook deels op die 
kruin van Terrace Hill was die Rustenburgers 
onder aanvoering van kmdt. P. S. Steenkamp 
geplaas en nog verder links het die Kruger- 
dorpers onder kmdt. F. J. Potgieter posisie 
geneem. 

Die burgers het bo-op Terrace Hill-'n rant 
waarvan die kruin nie plat nie maar skuins gele 
het met die noordelike kim heelwat hoer as die 
suidelike wat van die Tugela af sigbaar was - 



7 Sien K.G. 363, Oorlogs brieweboek van genl. Meyer, 21 
Okt.1899- 1 1 Maart 1900, pp., 15 en 19. 



twee goeie loopgrawe uitgehaal en ten beste 
gekamoefleer. Die eerste, sowat 150 tree lank en 
in die flanke deur ander kort loopgrawe gedek, 
het ewewydig met die suidelike kim en sowat 
200 tree daarvandaan verwyder, van oos na wes 
uitgestrek. Dit was besonder goed gelee, ietwat 
hoer as die suidelike kim, en troepe wat oor die 
suidelike kim gekom en noordwaarts oor die 
kruin gestorm het, sou besonder effektief daaruit 
beskiet kon word. Dit was die hoofstelling van 
die Boere van waar hulle gemeen het om 'n 
vyandelike aanval te stuit. Die tweede loopgraaf 
wat maar vlak was en slegs dekking teen vuur 
vanuit die suide verskaf het, het met die 
suidelike kim van die heuwel en op die rand 
daarvan langs geloop. Dit is beset deur voorposte 
van die kommando wat die vyand teen die 
helling moes beskiet en hulle as't ware moes 
aanlok om oor die kruin te storm deur op die 
laaste moment uit hierdie loopgraaf na agtertoe 
te vlug. Daardeur sou die vyand onder die indruk 
gebring word dat die verdedigers van die kruin in 
voile vlug was, vinnig oor die kruin storm om 
hulle te agtervolg, en hulle dan vasloop in die 



vuur wat die burgers uit die agterste loopgraaf op 
minder as 200 tree afstand op hulle sou open. 

Ten einde te verhinder dat die Engelse 6m die 
Boere op Terrace Hill se linkerflank trek en die 
heuwel van die oostekant af bestorm, is daar in 
dieselfde linie as die hoof loopgraaf op Terrace 
Hill 'n loopgraaf van 150 tree lank teen die 
suidwestelike helling van Spoorwegkop uitge- 
haal en deur 'n aantal Krugersdorpers beset. 500 
tree agter die loopgraaf was daar nog 'n 
loopgraaf van 200 tree lank waarin reserwe 
burgers gehuisves kon word en waarop in geval 
van die hoogste nood teruggeval kon word. 8 

Terrace Hill was dus deeglik en vernuftig deur 
die Boere beset met die oog op 'n Britse aanval; 
maar nie alleen op Terrace Hill en in die flanke 
daarvan was daar Boere magte nie. Ook digby 
die spoorweg en in die rantagtige terrein ten 
suide daarvan wat gebruik kon word as aanval 
basis met die oog op die bestorming van Terrace 
Hill (d.w.s. Hart's Hollow), het Meyer voorposte 



uitgestel gehad. Hul getalle was egter gering en 
nie in staat om swaar weerstand teen die vyand 
tebied nie.° 

4. Die artillerie voorbereiding en 
Britse aanvalsplan 

Baie vroeg die oggend van 23 Feb. 1900 het die 
meer as 70 Britse kanonne wat die hele Boere 
stelling toe reeds vir etlike dae gebombardeer 
het, met 'n gekonsentreerde vuur op Wynne's 
Hill, Terrace Hill en Spoorwegkop losgebrand. 
Hul vuur was insonderheid op Terrace Hill gerig, 
die heuwel wat Buller voornemens was om aan 
te val. Dit moes 'n verskriklike gesig gewees het. 
Julian Symons se dat die bombardement 
"tremendous" was. 

"Again and again whole sections of the 
entrenchments vanished in an awful uprush of 
black earth and smoke, smothering the fierce 
blaze of the lyddite shells from the howitzers 



Vgl. Bakkes, (Argief-Jaarboek, 1967, 1, pp. 11-14). 

and heavy artillery. The cannonade grew to a 
tremendous thundering hum." 10 

Genl. Meyer weer het beweer dat die kanonnade 
van so 'n aard was dat niemand sonder groot 
lewensgevaar van die een stelling na die ander 
kon beweeg nie. Later het hy berig dat dit 
verskriklik was om te aanskou hoe die Krugers- 
dorpers se stelling met liddietbomme omgedolwe 
was. Die verdedigers was geel gekleur deur die 
liddiet. ' ' 

Buller het dan ook die volste reg gehad om te 
vermoed dat die Boere se blus op Terrace Hill 
goed uit gebombardeer was toe hy teen die 
middag na die mees noordelik gelee Rooirantjie 
toe gery het om nog eens aan Hart te gaan 
verduidelik wat presies van sy kolonne verwag 
word. Wei was daar minstens een ongunstige 
teken - die lewendige vuur van die Boere 
kanonne wat vanuit Grobbelaarskloof se rigting 
nie alleen op Hart se troepe losgebrand het nie 



maar tewens 'n baie effektiewe vuur teen die 
Britse artillerie ontketen het. Die vuur was so 
akkuraat dat Buller gedwonge was om al 15 
kanonne wat in sy tweede linie tussen die 
Rooirantjies gestaan het, teen hulle in te span en 
die se vuur weldra ook nog aan te vul met die 
van 'n 4,7-duim vloot kanon en 'n 6-duim kanon 
op Gun Hill ten einde die Boere artillerie die 
swye te probeer ople. Ten gevolge daarvan kon 
die Krugersdorpers op Terrace Hill en Spoor- 
wegkop weer asemhaal. Hulle moes nou immers 
die vuur trotseer van slegs tussen 50 en 60 
kanonne en nie meer van oor die 70 nie. | 

Op die vlakte tussen die Rooirantjies was die 
Britse kanonne baie ongunstig gestasioneer met 
die oog op 'n tweegeveg met die Boere geskut 
wat op die omliggende terrein sorgvuldig op 
dominerende hoogtes buite trefafstand van die 
Britse artillerie opgestel was. Die gevolg was dat 
Buller ten spyte van sy groot getalsoorwig aan 
artillerie die Boere artillerie nie die swye kon 



"' Symons, p. 267. 

1 ' Vgl. K.G. 341 (v) p. 58, en Leyds 717, Telegram no. 20 

d.d. 24 Feb. 1900. 

ople nie, en dat die Boere artilleriste wat suiwer 
geskiet het en hul doelwitte van die hoogtes af 
goed kon sien, deurentyd die oorhand behou en 
die Britse artillerie swaar bly teister het. Nie 
alleen is etlike van die Engelse artilleriste getref 
nie 13 maar die bomme wat orals op die terrein, 
soms gevaarlik naby aan Buller se stafoffisiere, 
ontplof het, het hul senuwees so uit rat gegooi 
dat Warren dit nie kon help om in 'n hartlike 
lagbui uit te bars nie. Toe Buller wou weet 
waaroor hy eintlik so onbedaarlik lag, het Warren 
Buller geroep en aan horn gese om sy staf so 'n 
bietjie dop te hou; en ... ja, waarlik, elke slag as 
daar 'n bom van die omliggende rante af oor hul 
koppe getrek het, het die dapper offisiere hul 
koppe verskrik omlaag geruk soos iemand wat 
koets vir 'n voorwerp wat horn gaan tref. Dit was 
waarlik lagwekkend; en nog lagwekkender was 
die situasie toe Buller hulle in alle erns gebied 
het om op te hou koets. "* 



13 Vgl. Volksstem, 8 Maart 1900; en Romer & Mainwaring, 
p. 62. 

14 Symons, pp. 267-268. 



Dit het reeds middag se kant toe gestaan toe 
Buller uiteindelik Hart en sy offisiere wat reeds 
geruime tyd besig was om van die mees noor- 
delik gelee Rooirantjie af met teleskope na 
Terrace Hill te kyk ten einde 'n op mars linie 
daarheen te bepaal en 'n aanvalsplan uit te werk, 
by die rantjie byeengeroep het om aan hulle te 
beduie hoe hulle presies te werk moes gaan. Hy 
het eers alle offisiere en bevelvoerders van 
seksies gebied om nog eens baie goed na Terrace 
Hill te kyk. Toe hulle daarmee klaar was, het hy 
aan hulle gese dat die heuwel die verste 
linkerflank van die Boere linie vorm en dat die 
verowering daarvan die ontset van Ladysmith 
sou beteken. Hierdie heuwel moes nou vanuit die 
suide in sowel die front as die regterflank 
aangeval word met twee bataljons, nl. die 
Inniskilling Fusiliers op die linkerflank en die 
Connaught Rangers regs van hulle, en in die 
regterflank deur die halfbataljon Imperial Light 
Infantry. Laasgenoemde moes goed om die 
oostelike voet van die rant trek sodat hulle die 
Boere stellings in die dwarste kon beskiet solank 
as wat die ander twee bataljons besig was om dit 



oor sy hele lengte in die front te bestorm. Op 
hierdie frontlinie se hakke moes die Royal 
Dublin Fusiliers, in 'n tweede linie uitgesprei, 
volg, en agter hulle moes die 1st Rifle brigade en 
die Durham Light Infantry 'n derde linie vorm. 15 

Die bevel toon duidelik hoe min Buller van die 
ligging van die Boere stellings op Terrace Hill 
wis. As hy die terrein behoorlik laat verken het, 
sou by immers geweet het dat Terrace Hill so 
goed deur Spoorwegkop in die regterflank beskut 
was dat dit onmoontlik sou wees om die rant 
vanuit die drukgang tussen die rivier en die 
heuwel in die oostelike flank te probeer aanval. 

5. Die Britse opmars na Hart's Hollow 

Om sy troepemag van die Rooirantjies af in die 
nou drukgang tussen die rivier en die heuwels op 
sy linkerflank deur te bring tot voor Terrace Hill 
waar hulle moes ontplooi, sou - dit het Hart van 
die staanspoor af besef - 'n gefoeter afgee. Die 
Boere sou die troepemag gedurende hul trek oor 



15 Sien Britse amptelike History of the War in South 
Africa, II, p. 486. 



die smal strokie grond noord van die Tugela nie 
alleen voortdurend in die linkerflank kon aanval 
nie maar ook van Terrace Hill se kant af in die 
front, en hulle uiteen kon dryf nog voordat hulle 
die aanval begin het. Hy het egter daarop 
staatgemaak dat die troepemagte op die 
westelike en suidwestelike punte van Green Hill 
(die naam van die punt van Wynne's Hill wat die 
naaste aan die Tugela was) sterk genoeg was om 
die burgers op Wynne's Hill in bedwang te hou - 
al was die Boere ook daar besig om die botoon te 
voer. Die Boere wat van Terrace Hill se kant af 
vorentoe kon kom om sy kolonne gedurende sy 
trek deur die drukgang in die front te beskiet, sou 
wel - so het hy gereken - in bedwang gehou kon 
word deur die Royal Fusiliers en die Royal Scots 
Fusiliers, twee bataljons van die 6de brigade wat 
op Naval Hill aan die oorkantste oewer van die 
Tugela teenoor die suidelike aansig van Terrace 
Hill gele het en wat deur die 7de en 63ste 
veldbatterye en 'n battery bergartillerie op Naval 
Hill en Fuzzy Hill gesteun is. Voorts sou die 
swaar Britse bombardement van Wynne's Hill en 



Terrace Hill die Boere ook verhinder om in 
beduidende getalle vorentoe te kom. 

Al was Hart en Buller egter ook redelik oortuig 
daarvan dat hulle die Boere kon belet om Hart se 
troepemag deur 'n aanval uiteen te dryf, was dit 
egter vir hulle ewe duidelik dat die mag in die 
drukgang voortdurend van Wynne's Hill af in die 
flank en van Terrace Hill af skuins in die front 
beskiet sou word. Om aan die moeilikheid te 
ontkom, het hulle besluit om die troepe nie op 
die smal stukkie vlakte aan die voet van Wynne's 
Hill te laat beweeg nie maar wel in die moot van 
die Tugela, suid van die stukkie vlakte. Die walle 
van die moot was hier immers baie hoog en het 
doeltreffende skuiling teen vuur van Wynne's 
Hill af gebied. 

Die ruimte tussen die linkeroewer van die Tugela 
en die linker wal van die moot was egter so nou 
dat die soldate daarop slegs twee-twee langs 
mekaar kon opruk; en selfs dit was 'n moeilike 
onderneming aangesien die terrein aan die rivier 
plek-plek baie nat was sodat die troepe deur die 



modder moes ploeter, soms selfs kniediep - iets 
wat hul trae gang nog verder vertraag het. 

Om 'n leermag van 51 bataljons in 'n lang linie 
van twee agter mekaar van die noordelike 
Rooirantjie af in die moot van die rivier tot by 
Hart's Hollow te laat opruk, was onder normale 
omstandighede reeds 'n tydsame onderneming. 
Tog het Buller, ofskoon hy dit wis en daarom 
moes begryp het dat sy troepe nie voor baie laat 
die middag voor Terrace Hill gekonsentreer sou 
kon word nie, die opmars nie uitgestel tot die nag 
of vroeg die volgende oggend nie maar die 
troepe teen 12-uur dieselfde middag nog van die 
mees noordelik gelee Rooirantjie af laat vertrek. 
Voor was die Royal Inniskilling Fusiliers wat die 
rant links in die front moes aanval, gevolg deur 
die Connaught Rangers wat dit regs in die front 
moes doen, en die Dublin Fusiliers wat as 
reserwe agter die twee bataljons moes plek 
inneem. Hulle is gevolg deur die halfbataljon 
Imperial Light Infantry wat die rant oos in die 
flank moes bestorm, en die 1st Rifle Brigade en 



Durham Light Infantry wat die stormtroepe as 
algemene reserwe moes dien. 

Tot op die oostelike oewer van Onderbroekspruit 
het die lang tou troepe al met die spoorweg langs 
getrek, toe regs geswenk rivier toe en in die moot 
van die Tugela wat deur die burgers van Wynne's 
Hill af met 'n skadelose geweervuur bestryk is, 
verdwyn. Agter die hoe wal van die moot was 
hulle - afgesien van kort entjies hier en daar 
waar die wal van die moot nie so hoog was nie - 
vir die burgers op Wynne's Hill onsigbaar en dus 
volkome veilig. Arendsoe het van Wynne's Hill 
af die moot egter sorgvuldig dopgehou en die 
troepe op elke punt waar hulle gewaar is, met 'n 
haelbui koeels en Pom-pom bomme begroet. Die 
troepe wat hul pas dan aanmerklik versnel het, 
was egter gou by die blootgestelde plekke verby 
en weer veilig agter die moot se hoe wal onder 
die koeels uit. 

Die voorpunt van die kolonne was feitlik deur 
die nou gang tussen Wynne's Hill en die Tugela 
toe hulle hulle op die oostelike punt van die gang 
teen Langverwachtspruit vasloop wat op die punt 



in die Tugela invloei. Die spruit was hier by sy 
mond 'n goeie 20 tree breed en so diep dat dit vir 
Hart se kolonne onmoontlik was om dit oor te 
steek. Hul pad was dus versper en om oor die 
versperring te kom, was daar net een genade. Die 
troepe sou hier uit die moot van die Tugela wat 
hulle so goed beskut het, moes uitspring ten 
einde oor die smal spoorwegbrug, sowat 150 tree 
noord van die moot gelee, die spruit oor te steek. 
Daarna sou hulle van Langverwachtspruit se oos- 
telike oewer af weer 150 tree suidwaarts moes 
hardloop om weer onder die dekking van die 
Tugela moot in te kom. Vir meer as 300 tree sou 
hulle dus in voile sig van die Boere wees wat 
hulle van Wynne's Hill af skuins in die rug, van 
Terrace Hill af skuins in die front en van die 
rante aan die oewer van Langverwachtspruit reg 
in die linkerflank kon beskiet - en dit op kort 
af stand. 

Die opmars tot voor die versperring het reeds 
baie stadiger gegaan as Hart en Buller gereken 
het. Die ruimte tussen die rivieroewer en die wal 
van die moot was so modderig en plek-plek so 



nou en met riete begroei dat die troepe teen die 
wal saamgepers was en somtyds 'n entjie teen 
die wal op 'n paadjie moes soek waarin hulle 
kon beweeg. Die gevolg was dat die troepe eers 
teen 1 nm. by Langverwachtspruit begin aankom 
het. Hier was daar 'n lang vertraging. Die voor- 
ste troepe wat agter die riviermoot uitgespring 
het om oor die brug te storm, is met so 'n swaar 
vuur uit die Boere se Mausers, masjiengewere en 
'n Pom-pom begroet dat hulle die Tugela moot 
aan die oorkant slegs bereik het nadat hulle baie 
swaar verliese gely het. Hart het besef dat hy met 
die oortog oor die brug inderdaad met 'n dobbel- 
spel besig was wat sy leer kon uitput nog voordat 
hulle Terrace Hill aangeval het. Veral op die brug 
waarop die Boere hul gewere ingestel gehad het, 
het die troepe baie ongevalle te betreur gehad. 
Gevolglik het hy 'n paar lae sandsakke teen die 
linkerhandse traliewerk van die sowat 20 voet 
lange brug laat stapel - 'n operasie wat heelwat 
lewens geeis het - en toe dit uiteindelik voltooi 
was sy troepe een-een oor die verskanste brug 
gestuur. Die troepe kon nie regop oor die brug 
hardloop nie, maar moes daaroor kruip, 



aangesien hul bolywe aan vyandelike vuur 
onderhewig sou wees as hulle regop daaroor sou 
probeer gaan. Elkeen wat Langverwachtspruit se 
oostelike oewer lewendig bereik, moes horn daar 
eers agter die bes verkrygbare dekking tuismaak 
om eers te rus voordat hy oor die laaste entjie na 
die dekking van die Tugela moot kon storm ten 
einde die verdere opmars ooswaarts voort te sit. 

Die versending van troepe vanuit die riviermoot 
na die brug moes egter herhaaldelik onderbreek 
word want die Boere het die roete telkens met 
swaar koeel viae bestryk. Eers as die geskiet 
bedaar het, kon die opmars weer hervat word. 
Die gevolg was dat Hart se kolonne besonder 
stadig van die westelike na die oostelike oewer 
van Langverwachtspruit gevorder en horn ten 
minste 50 ongevalle gekos het. Die Boere het die 
brug en die terrein ten ooste en ten weste 
daarvan so dikwels met hul Mausers, masjien- 
gewere en veral 'n Pom-pom beskiet dat dit die 
naam Pom-pom brug van die Engelse gekry het. 
As die Boere in beduidende getalle op die terrein 
ten ooste van Pom-pom brug stelling geneem 



het, kon hulle die Britse ongevalle by die brug 
vertienvoudig en Hart se kolonne maklik die 
opmars na die rantagtige gebied voor Terrace 
Hill belet het. Die gebied reg voor die inloop van 
Langverwachtspruit in die Tugela was egter 
deeglik beskut deur die Royal Scots Fusiliers en 
die Royal Fusiliers wat aan die oorkant van die 
Tugela teenoor die mond van Langverwacht- 
spruit gele het en kon dus nie in beduidende 
getalle deur die Boere beset word nie. 

Afgesien van die ernstige vertraging wat in Hart 
se opmars ontstaan het ten gevolge van die feit 
dat hy sy soldate drupsgewys en nie in 'n 
gereelde stroom nie oor Pom-pom brug moes 
stuur, het daar 'n lang oponthoud voorgekom toe 
die pakmuile van die Inniskilling Fusiliers en 
Connaught Rangers wat met ammunisie vir die 
twee bataljons belaai was, voor die brug steeks 
geword het en met die beste wil ter wereld nie 
oor die brug gedryf kon word nie. Daar was vir 
die troepe geen ander genade as om die muile 
van hul vragte te verlos en self die kiste reserwe 
ammunisie oor die brug te dra nie, swaar deur 



die burgers beskiet. Eers toe kon die muile een- 
een oor die brug gelei word en was hulle 
gewillig om hul laste verder te dra. 

Die Tugela moot het aan die oostekant van 
Langverwachtspruit nie naastenby sulke goeie 
dekking aan die troepe gebied as aan die weste- 
kant daarvan nie. Vanuit hul stellings op Hart's 
Hill en die hoogland tussen Hart's Hill en 
Wynne's Hill het die burgers die troepe telkens 
agter die moot se wal - wat hier nie so hoog was 
nie - gewaar en baie van hulle gedood of 
gewond. Die wat neergeskiet is, is eenvoudig laat 
le soos hulle geval het, die voete meestal in die 
modder en die koppe in die water, vir die res van 
die troepe om oor te stap. 

Teenoor die brug wat die Boere tydens hul 
besetting van Hlangwane oor die Tugela gebou 
het, het die voorpunt van Hart se kolonne laat die 
middag noordwaarts weggeswaai na Hart's 
Hollow, die gebied voor Terrace Hill wat genl. 
Hart as basis vir sy aanval gekies het. Sy troepe 
was doodmoeg ten gevolge van hul gesukkel 
deur die modder en riete langs die rivier en van 



die senuweetergende ondervinding om oor Pom- 
pom brug te kom. 16 

6. Die ontplooiing van die Ierse brigade 

Met 'n onverwoesbare geduld het genl.-maj. A. 
F. Hart, aanvoerder van die troepe aan wie die 
verowering van Terrace Hill opgedra was, in 'n 
duikie agter 'n koppie voor Hart's Hill waar sy 
voorste troepe reeds was, sy regimente afgewag 
wat drupsgewys om horn versamel het. Solank as 
hy gewag het, het die swaar, geel rookwolke 
deur die liddiet gas van die vragte ontploffende 
liddietbomme uit die menigte Britse kanonne oor 
die Boere stellings gestrooi, steeds digter 
saamgepak. Daardie gas, so het die Engelse 
geredeneer, sou die Boere se weerstand weldra 
volkome uitput en die taak van die voetvolk om 
Terrace Hill te verower, baie vergemaklik. 
Gedurende die middag het die Boere kanonne 



16 Vgl. oor die Britse opmars Britse amptelike History of 
the War in South Africa, II, pp. 486-488; Times History, 
III, pp. 523-524; Du Cane, pp. 264-265; Nierstrasz, II band 
3, pp. 809-810; Romer & Mainwaring, pp. 62-63; Knox, p. 
177. 



die Britse artillerie tussen die Rooirantjies blyk- 
baar minder las gegee met die gevolg dat die 
Engelse 'n baie swaar, gekonsentreerde bombar- 
dement uit meer as 70 kanonne op die Boere 
stelling kon handhaaf. " 

Die plek waar Hart en sy troepe hulle bevind het, 
was volkome veilig. 'n Klompie burgers wat die 
terrein voor Hart se aankoms beset gehad het - 
voorposte van die kommando Krugersdorp - is 
met gemak deur die Royal Fusiliers en die Royal 
Scots Fusiliers wat albei teenoor Hart's Hollow 
aan die suidelike oewer van die Tugela 
gestasioneer was en die steun van die 7de, 19de 
en 63ste veldbatterye en 'n battery bergkanonne 
in die rug geniet het, noordwaarts na Terrace Hill 
self verjaag. Hart was dus in staat om sy troepe 
sonder weerstand in die duik en voor Terrace 
Hill in slagorde op te stel met die oog op die 
bestorming van Terrace Hill. | 



17 Vgl. Leyds 717, Telegram no. 65 d.d. 23 Feb. 1900; 
Britse amptelike History of the War in South Africa, II, p. 
490; J. F. Naude, Vechten en Vluchten, pp. 90-91. 

18 Vgl. DuCane, p. 265. 



Die trae tempo waarmee sy troepe van Pom-pom 
brag af in Hart's Hollow aangekom het, het Hart 
gedwing om die aanval op Terrace Hill met slegs 
'n gedeelte van sy troepemag uit te voer. Anders 
sou hy die aanval moes uitstel totdat sy leer 
voltallig sou wees, d.w.s. tot laat die aand of 
vroeg die volgende oggend. Dit het hy onwenslik 
geag. Trouens om sy troepemag gedurende die 
nag in Hart's Hollow te laat bly le, aan drie kante 
byna volledig deur die vyand omsingel van wie 
se getalsterkte hy niks wis nie, het darem te 
gevaarlik gelyk. Gevolglik het hy besluit om die 
aanval sowat twee uur voor sononder van stapel 
te stuur met die troepe waaroor hy toe in Hart's 
Hollow beskik het, nl. die drie bataljons van sy 
eie brigade en die halfbataljon Imperial Light 
Infantry 19 Die twee bataljons van die 4de 
brigade was nog ver agter en het eers teen 9 nm. 
in Hart's Hollow opgedaag. 

Aangesien dit so laat geword het, het hy die 
bataljons van sy eie brigade elkeen onmiddellik 
na aankoms opgestel met die oog op die aanval. 



Op die linkerflank wat uitgestrek het oor 
nagenoeg die hele lengte van Terrace Hill, het hy 
met front na die noorde die Inniskilling Fusiliers 
geplaas. Hulle moes met vier kompanies in die 
frontlinie die rant in die front bestorm, van agter 
af gesteun deur die res van die bataljon, in twee 
linies agter mekaar geplaas. Regs van hulle, met 
front na die noordweste, was die Connaught 
Rangers wat met slegs een kompanie in die 
frontlinie en die res van die kolonne in hul rug 
die suidoostelike punt van die rant moes bestorm 
om die Boere in die linker front en -flank by te 
kom. Die Dublin Fusiliers wat om 5 nm. pas in 
die riviermoot teenoor Terrace Hill aangekom 
het, moes die stormtroepe as reserwemag dien 
terwyl die halfbataljon Imperial Light Infantry 
links langs die Dublin Fusiliers moes posneem. 
Gedurende die stormloop moes die halfbataljon 
egter na die regterflank toe oorskuif - dit altans 
volgens Britse bronne - ten einde die regterflank 



Vgl. Times History, III, pp. 524-525. 



van die stormtroepe teen aanvalle van die 
oostekant af te beskerm. 20 

7. Die Britse aanval op 23 Feb. 1900 

Kort na 5 nm., toe die voorste kompanie 
Connaught Rangers in linie was met die vier 
front kompanies van die Inniskilling Fusiliers op 
hul linkerflank, het Hart die aanval van stapel 
gestuur, vasberade om Terrace Hill - waarvan uit 
Hart's Hollow slegs die suidelike kim gesien kon 
word - voor donker te bemeester, d.w.s. binne 2 
uur. Hy het blykbaar gereken dat as hy sy troepe 
net oor die suidelike kim van die rant kon kry, 
die taak om die kruin te beset gou afgehandel 
sou wees. Van die feit dat die hoogste punt van 
die kruin verder agtertoe gelee was en die 
suidelike kim volkome beheers het, het hy niks 
geweet of vermoed nie - ten spyte van die dure 



20 Vgl. Britse amptelike History of the War in South 
Africa, II, pp. 488-489 en 491; Du Cane, p. 265; 
Nierstrasz, II band 3, p. 810; Churchill, London to 

Mainwaring, p. 62. Volgens Du Cane en Nierstrasz is die 
Imperial Light Infantry op die Britse linkerflank geplaas. 



ondervinding wat die Engelse reeds by Taban- 
yama en Wynne's Hill opgedoen het. Bowendien 
was hy daarvan oortuig dat die swaar artillerie- 
vuur waarmee die rant die hele oggend lank 
geteister is en wat sedert die opmars van sy 
troepe uit Hart's Hollow geweldig verhewig is, 
die verdedigers van die rant op die kruin spoedig 
volkome gedemoraliseer sou he. 

Die wyse waarop die burgers hulle by die 
aanvang van die stormloop verweer het, het 
hierdie mening bevestig. Hart se troepe wat van 
rantjie na rantjie vorentoe gestorm het, op 
Terrace Hill af, en telkens swaar sarsies op die 
suidelike kim daarvan afgevuur het in 'n poging 
om die Boere vrees aan te jaag, het nl. geen 
weerstand hoegenaamd in die front ondervind 
nie. Slegs op elke Britse flank het daar met die 
aanvang van die stormloop geweervuur losge- 
bars en steeds swaarder en effektiewer geword 
namate die troepe gevorder het. Hierdie vuur was 
egter nie afkomstig van Terrace Hill self wat 
verlate gelyk het nie. Aan die westekant was dit 
die burgers op Wynne's Hill en die manne van 



Boksburg en Wakkerstroom aan die oewers van 
Langverwachtspruit wat sy stormtroepe geteister 
het en in sy regterflank die Boere op 
Spoorwegkop. 

Veral die vuur in Hart se regterflank was lastig 
en dit het immer lastiger geword namate die 
troepe die spoorweg genader het. Die Imperial 
Light Infantry wat dwarsoor Hart's Hollow na 
die oostekant toe gestorm het om die Britse 
regterflank te beskut en vervolgens Spoor- 
wegkop probeer bedreig het, was hopeloos te 
swak om iets teen die Boere op die kop te 
vermag. Gevolglik het Hart horn genoodsaak 
geag om ook die helfte van die Connaught 
Rangers wat met die bestorming van die 
suidoostelike hoek van Terrace Hill opeen 
gebondel geraak het, teen Spoorwegkop op te 
stuur om die burgers wat die wereld vir sy troepe 
van daardie kant af so lastig gemaak het, deur 'n 
frontaanval te gaan verdryf. 

Ten spyte van die flankvuur het die Engelse nie 
veel ongevalle gely solank as hulle in die rant- 
agtige gebied ten suide van die spoorweg was 



nie. Toe hulle die vlakte waaroor die spoorweg 
geloop het egter vat om na die voet van Terrace 
Hill te storm, het hulle die krag van die Boere se 
weerstand terdee begin voel. Voorposte van die 
Krugersdorpers het 'n entjie ten noorde van die 
spoorweg agter goeie dekking teen Terrace Hill 
se hang skuiling geneem en toe die troepe teen 
die twee draadheinings aan elke kant van die 
spoorweg stuit en daar deur klim, het hulle 
skielik op kort afstand in die front op hulle 
losgebrand. Dit het die troepe wat nou van drie 
kante af beskiet is - in die front en op albei 
vleuels - baie ongevalle gekos voor hulle deur 
die draadheinings en aan die voet van die heuwel 
was, van waar die Boere voorposte wat hulle in 
die front beskiet het, in die tussentyd sonder 
ongevalle na die suidelike kim van die rant 
teruggeval het. Ondertussen het ook die Boere 
artilleriste wat hul aandag gedurende die 
voormiddag op die Britse kanonne toegespits 
het, op die stormtroepe begin losbrand en die 
hele terrein aan die voet en teen die helling van 
Terrace Hill met ontploffende granate en kartetse 



besaai ten einde die terugtog van die Boere 
voorposte teen die heuwel op te dek. 21 

Toe genl. Hart bemerk dat sy troepe se vordering 
afneem en dat hulle die rant nie meer so 
geesdriftig bestorm as met die wegspringslag nie 
het hy besluit om sy reserwemag - die Royal 
Dublin Fusiliers - as versterkings in die stryd te 
stoot. Met die oog daarop het hy 'n half bataljon 
Royal Dublin Fusiliers onder die bataljons- 
luitenant-kolonel gelas om vorentoe te storm ten 
einde 'n "fillip" aan die finale aanval te gaan 
gee. Vervolgens het hy sy beuelblaser beveel om 
die Inniskilling Fusiliers en die Connaught 
Rangers tot groter daadkrag op te skerp deur 
telkens die note wat die bevele "Advance", 
"Double" en "Charge" aandui, te blaas. 

Die laaste opdrag het die aanval egter nie 
bevorder nie maar dit inteendeel belemmer. Die 
aanhoor telkemale van hierdie bevele het die 
troepe van die twee bataljons wat tot op die 

stadium nog heeltemal goed op dreef was om hul 
mikpunt, die suidelike kim van Terrace Hill, te 
bereik, onder die indruk gebring dat die brigade 
se aanvoerder met hul vordering ontevrede was. 
Senuweeagtig het elke soldaat nou vinniger 
vorentoe gedu sonder om horn aan die res van sy 
seksie of aan die bevelhebber daarvan te steur 
met die gevolg dat die verskillende seksies en 
kompanies verband met mekaar begin verloor 
het. 

In vinnige stormlope wat aanvanklik taamlik 
lank was dog steeds korter geword het namate 
die Boere se weerstand toegeneem en die troepe 
uitgeput het, het die Engelse op die heuwel kim 
afgepyl in verskillende yl, uitgestrekte skermut- 
selings linies. Hulle was so oorhaastig om hul 
doelwit te bereik dat hulle haas geen skoot meer 
afgevuur het nie terwyl die Boere hulle 
voortdurend bly peper het, nie alleen van die 
flanke - veral die westelike flank af - nie maar 
ook van die suidelike kim van Terrace Hill af in 
die front. Agter die aanstormende troepe en ver 
op hul linkerflank het minstens 70 Britse 



kanonne met steeds toenemende heftigheid op 
die Boere kanonne en op die Boere stellings op 
die kruin bly vuur. 22 

Tevrede maar tog vreesbevange het die burgers 
op die voorpunt van die rant bemerk hoe die 
Britse stormtroepe hul skanse nader, in weerwil 
van die burgers se geweervuur in hul front en op 
hul flanke en van die Boere se ontploffende 
bomme teen die helling van die rant, en 
ondertussen het die baie ontploffende Britse 
liddiet- en ander bomme die kruin in 'n ware hel 
omskep. Die kakies was juis digby die kruin toe 
'n voltreffer die Boere loopgraaf aan die kant 
van die kruin tref. Vk. Jan Kemp se adjudant, 
Pieter du Toit, is ernstig gewond en Kemp self 
byna bewusteloos teen die grond geslinger. Vir 
die burgers was dit te veel. Verskrik het sommige 
opgespring en begin te vlug terwyl talle gereed 
was om hul voorbeeld te volg. Kemp, wat slegs 
'n paar skrapies opgedoen het, het hulle egter 



dadelik gestuit met die bevel om te bly staan en 
die Engelse terug te skiet wat reeds tot vlak voor 
die suidelike kim gevorder het." 

Die son het haas begin ondergaan toe die voorste 
kompanie Royal Dublin Fusiliers met lt.-kol. C. 
G. H. Sitwell aan die spits langs die Inniskilling 
Fusiliers posneem wat besig was om digby die 
suidelike kim teen 'n swaar frontvuur van die 
Krugersdorpers na die kruin toe op te roei. 
Gedurende sy stormloop teen die helling op 
moes die half bataljon 'n swaar flankvuur van 
veral Spoorwegkop se kant af verduur. Etlike van 
die Fusiliers is gedood of gewond - o.a. 2de luit. 
Lane wat gewond is - maar die vuur kon nie 
verhinder dat die halfbataljon sy doelwit langs 
die Inniskilling Fusiliers bereik nie. Hier het 
Sitwell aan die bevelvoerder van laasgenoemde 
bataljon, lt.-kol. T. M. G. Thackeray, gese dat 
Hart laat weet het dat hy die rant voor sononder 
moes verower. Daarna het hy die deel van sy 
troepe wat nog agter was, afgewag. 

Vir Thackeray was Hart se boodskap 'n 
aansporing om sy pas na die kruin te versnel. Die 
geweervuur wat hom die hele stormloop deur 
van Spoorwegkop se kant af in die regterflank 
geteister het, het intussen afgebreek omdat die 
burgers op daardie kop op die tydstip besig was 
om hulle teen die Connaught Rangers te 
verdedig wat hul sterling op Spoorwegkop in die 
front aangeval het. Dit het dus na 'n gelee tyd 
gelyk om die burgers in die loopgraaf op die 
suidelike kim van Terrace Hill wat sy troepe so 
swaar in die front beskiet het, met 'n laaste reuse 
poging uit die pad te probeer stoot en self 
meester van die kruin te word. 

Toe het Thackeray al sy kragte ingespan en, ja 
waarlik, toe sy troepe die laaste stormloop waag 
met die deel van die Connaught Rangers wat nie 
by die frontaanval op Spoorwegkop betrokke 
was nie regs van hom, vlug die burgers op die 
suidelike kruin rand holderstebolder terug en laat 
aan die Britse troepe die geleentheid om met 
gevelde bajonette juigend oor die kim te storm, 
vas onder die indruk dat hulle Terrace Hill 



verower het en vasberade om die vlugtende 
burgers te agtervolg en met bajonette af te maak. 

Ook die Britse artilleriste het gesien hoe die 
burgers padgee en hoe die troepe oor die kim 
beur om die vlugtende vyand te agtervolg, en het 
dus dadelik hul vuur gestaak om nie hul eie 
troepe in die skemerlig te tref nie. 

Vir die Boere wat die hele dag deur in hul 
loopgraaf 200 tree agter die suidelike kim op die 
kruin deur die massas ontploffende liddiet- en 
ander bomme geteister is en in die digte wolke 
verstikkende liddiet gas byna geen asem kon kry 
nie, was die staking van die bombardement 'n 
heerlike verligting. Hulle het die aanstormende 
Britse bataljons wat niks van die ligging van hul 
hoofstelling vermoed het nie, die geleentheid 
gegee om in die aandskemer goed oor die kim 
van die rant te kom en hulle op die voorkruin te 
begin tuismaak. Toe het hulle met 'n vernietig- 
ende geweervuur op Thackeray se troepe losge- 
brand en hulle gedwing om dadelik skuiling te 
soek of te vlug, sonder om selfs te probeer terug 
vuur. Talle uit die Britse geledere het dood of 



gewond op die voorkruin van Terrace Hill gele. 
Onder hulle was die aanvoerder van die 
Inniskilling Fusiliers, lt.-kol. T. M. G. 
Thackeray. 24 

Met die halfbataljon Connaught Rangers wat 
teen die suidoostelike helling van die rant 
uitgestorm het - die ander half bataljon was besig 
om Spoorwegkop in die front aan te val - het dit 
nog slegter afgeloop. Reeds met sy oortog oor 
die spoorweg is hierdie bataljon se geledere deur 
'n aanhoudende flankvuur van Spoorwegkop se 
kant af uitgedun, en toe hulle in dieselfde linie as 
die Inniskilling Fusiliers oor die suidoostelike 
kim van die rant kom, het die Boere in die hoof 
loopgraaf hulle so geweldig swaar in die front 
bestook dat hulle onmiddellik en met baie swaar 
verliese tot 100 tree onderkant die kim moes 
terugval waar 'n lae muurtjie wat hulle inderhaas 
gebou het, beskutting aan hulle gebied het. Hier 



24 Britse amptelike History of the War in South Africa, II, 
p. 490; Times History, III, pp. 525-526; Wilson, With the 
Flag to Pretoria, II, pp. 465-466; Du Cane, pp. 266-267; 
Nierstrasz, II band 3, pp. 810-811; Naude, p. 91. 



is hulle versterk deur 'n paar kompanies uit hul 
eie bataljon wie se aanval op Spoorwegkop 
misluk het, en deur twee kompanies Royal 
Dublin Fusiliers. 25 

Die vernietigende vuur waarmee die troepe 
begroet is wat oor die heuwel kim gestorm het, 
het lt.-kol. Sitwell wat met 'n halfbataljon Royal 
Dublin Fusiliers nog teen die boonste hang van 
Terrace Hill links van die Inniskilling Fusiliers 
gele het, gewaarsku om nie ook soos die 
Inniskilling Fusiliers holderstebolder oor die 
suidelike kim te storm nie. Nadat sy troepe 
voltallig was, het hy dus versigtig en feitlik 
ongemerk oor die kim gekruip en met die bevel- 
voerder van die Inniskilling Fusiliers afgespreek 
om weer 'n aanval op die Boere se hoofstelling, 
wat intussen weer ten heftigste deur die Britse 
artillerie en handmaxims beskiet is, te beproef. 
Die Inniskillings moes die aanval lei omdat hulle 
eerste op die kruin was. 



75 Britse amptelike History of the War in South Africa, II, 
pp. 490-491. 



Die son was reeds heeltemal onder en die sterre 
het hier en daar begin sigbaar word toe die sein 
vir die stormloop gegee word. Met 'n harde 
gebrul het die troepe - ook die Connaught 
Rangers wat agter die klipmuur op die 
regterflank gele het - opgespring en voorwaarts 
gestorm, vasberade om die Boere uit hul 
loopgraaf uit weg te vee. Dit was egter vir hulle 
'n noodlottige gebaar. Uit die loopgraaf het 'n 
verpletterende geweervuur op hulle losgebars 
wat hulle soos koringhalms afgemaai het. 
Moedig het die troepe egter deurgedruk, party tot 
op ongeveer 30 tree van die loopgraaf af, maar 
toe moes hulle vlug. Die Boere het reeds in 
beduidende getalle regop in hul loopgraaf gaan 
staan om makliker te kan skiet, onbevrees vir die 
stormloop, en het so 'n verwoesting in die Britse 
geledere aangerig dat die troepe in groot getalle 
oorhaastig van die kruin af weggevlug het om 
skuiling teen die rant se hang te gaan soek. Hul 
pas is verhaas toe van die burgers uit hul 
loopgraaf uit vorentoe gekom en hulle oor die 
kruin begin agtervolg het. Diegene wat nie 
dadelik oor die kim teruggevlug het nie, het op 



die kruin platgeval om skuiling te soek totdat 
hulle onder die genadige dekking van die donker 
oor die kim kon terug sluip. Immers die vuur van 
die Boere was swaarder en doeltreffender as met 
die slag van Colenso op 15 Des. 1899. In so 'n 
fyn gespande valstrik het die Engelse nog nooit 
geloop nie. 26 

8. Gevegs bedrywighede gedurende die 
nag van 23 Feb. 1900 

'n Paar honderd tree onderkant die suidelike kim 
het lt.-kol. Sitwell en lt.-kol. L. G. Brooke, 
aanvoerder van die Connaught Rangers, die 
voorpunt van die vlugtende troepe gestuit gekry 
en hulle gelas om 'n goeie klipmuur ter 
beskerming van die troepe op te stapel, op wie 
die koeels van die kruin af bly reen het. Sowat 
500 of 600 soldate het volgens die Times History 
aan hierdie taak gespring terwyl klein groepe 
offisiere en manskappe dekvuur verskaf het om 



26 Vgl. Wilson, With the Flag to Pretoria, II, pp. 405-406; 
Britse amptelike History of the War in South Africa, II, pp. 
490-491; Times History, III, pp. 525-526; Romer & 
Mainwaring, p. 65. 



ook die troepe wat op die kruin platgeval het 
waar 'n aanhoudende geskiet bly voortduur het, 
na die muur toe teruggetrek te kry. Nadat hulle 
uiteindelik na baie gesukkel die verspreide 
groepe wat hulle op die kruin kon bykom, tot 
agter die klipmuur teruggetrek het, het ook die 
offisiere en manskappe wat dekvuur aan die 
troepe verleen het, stadig na die muur toe 
teruggekruip, nog steeds swaar deur die burgers 
op die kruin beskiet. 27 

Agter die muur het ook die halfbataljon 
Connaught Rangers en die halfbataljon Imperial 
Light Infantry wat die Boere se linkerflank op 
Spoorwegkop gedurende die middag aangeval 
het dog teruggedryf is, by hulle aangesluit. Die 
troepe was moeg, honger en veral baie dors na 
die uitputtende geveg van die middag en het 
gretig op voedsel en water le en wag onderwyl 
hulle weer in die donker sover as moontlik in 
formasie opgestel is. Vir verversings wat die 
troepe na die bitter vermoeiende dag kon opfris, 



" 7 Sien Britse amptelike History of the War in South 
Africa, II, pp. 491-492; Times History, III, p. 527. 



is egter blykbaar geen voorsorg getref nie. Hulle 
moes ure wag voordat water en kos uiteindelik 
aan hulle verskaf is. Ook het hulle baie min rus 
gekry - iets wat hulle brood nodig gehad het - 
aangesien hulle in verspreide groepies agter die 
muur aangeland het en hul formasies eers herstel 
moes word sodat hulle slagvaardig kon wees as 
die Boere 'n teenaanval op hulle sou waag. 
Daarby het die hele helling en voorkruin van die 
heuwel besaai gele met gewondes wie se 
gekerm, gesug en geroep om hulp hartver- 
skeurend was en alle slaap verdryf het. Van hulle 
kon slegs aan enkelinge hulp verleen word wat 
digby die nuwe Britse stellings gele het. Diegene 
hoer teen die heuwel op en nader aan die Boere 
linie moes aan hul lot oorgelaat word aangesien 
die Boere die helling met geweervuur bly 
bestryk het. 

Lt.-kol. L. G. Brooke, die senior offisier op die 
rant, het ernstig gevrees dat die Boere wat 
volkome meester van die slagveld was, hul 
oorwinning sou opvolg en van albei vleuels af op 
sy troepe agter die muur byeen gedrom, sou 



toetas. Dit sou 'n ramp afgee wat tot die verniet- 
iging van die hele 5de brigade kon lei. Daarom 
het hy die twee kompanies Connaught Rangers 
wat Terrace Hill aan die oostekant in 'n diep 
sloot beklim het, teruggetrek en hulle in die diep 
spoorweg deurgrawing regs in sy rug geplaas om 
die regterflank van die troepe van daar af te 
beskerm. Ten einde sy blootgestelde linkerflank 
te beskut, het hy 'n deel van die Imperial Light 
Infantry wat die hele dag deur op die Britse 
regterflank geveg het, aangese om met die 
spoorweg langs in die rigting van Pom-pom brug 
te beweeg en 'n geskikte posisie erens links in sy 
rug in te neem van waar vyandelike aanvalle op 
Brooke se linkerflank gestuit kon word. 28 

Genl. Hart, wat voordat hy volkome op hoogte 
was van die volslae mislukking van die aanval 
blykbaar optimisties was dat die rant nog 



28 Sien Britse amptelike History of the War in South 
Africa, II, p. 492. Volgens Du Cane en Nierstrasz het 
Brooke sy troepemag tot agter die spoorweg teruggetrek en 
nie slegs 'n paar honderd tree van die suidelike kim van 
Terrace Hill nie. 



verower sou kon word, het teen middernag aan 
Brooke laat weet dat die soldate hulle op die 
verowerde terrein moes handhaaf en met 
dagbreek deur 'n kompanie en 'n half vars troepe 
versterk sou word." Nadat hy egter kort daarna 
uitvoerige verslae van Brooke en waarskynlik 
ook ander offisiere ontvang het aangaande die 
omvang van die mislukking het hy sy brigade- 
majoor, maj. C. R. R. McGrigor, teen die helling 
uit opgestuur om die toestand persoonlik te gaan 
ondersoek en ook aan Brooke te se dat versterk- 
ings horn spoedig sou bereik.'° 

9. Gevegs bedrywighede 24 Feb. 1900 

Maj. McGrigor se verslag het aan Hart getoon 
dat Brooke se posisie uiters kritiek was en dat 
die troepe nie in staat was om hulle teen die hang 
van die rant te handhaaf nie. Dit is ook baie gou 
deur die optrede van die Boere bevestig. Terwyl 
die rooidag besig was om te breek, het groepies 



29 Times History, III, p. 527; Du Cane, p. 268. 
311 Britse amptelike History of the War in South Africa, II, 
p. 495; Times History, III, p. 528; en Nierstrasz, 11 band 3, 

Die Boerestelling op die kruin van Hart's Hill 



van die burgers op die Boere flanke wat intussen 
verneem het in watter wanorde Hart se troepe in 
die sentrum teruggeslaan is, op eie inisiatief 
besluit om die troepe agter die muur in die rug 
aan te val en te probeer afsny. 31 

Genl. Hart was nog besig om voorbereidsels vir 
die versterking van sy bataljons teen die helling 
agter die muur te tref, toe daar uit die omgewing 
van die spoorweg deurgrawing op sy linkerflank 
wat kragtens Brooke se bevele van die nag deur 
die Imperial Light Infantry beskerm moes 
gewees het, 'n swaar en baie effektiewe geweer- 
vuur links in die rug en linkerflank van sy troepe 
losbars. Van die Imperial Light Infantry wat 
hierdie flank moes beskerm het, was niks te sien 
nie. Byna terselfdertyd is die troepe agter die 
muur van die regterflank af skuins in die rug 
begroet deur geweervuur van burgers wat van 
Spoorwegkop tot by die spoorweg gekruip het. 
Hierop het die Britse artilleriste op die suidelike 
rivieroewer, oorgretig om die vyand op Hart se 



flanke te verdryf, kartetsvuur geopen dog hul 
kanonne so sleg gerig dat baie van hul kartetse 
nie oor die burgers ontplof het nie maar oor hul 
eie troepe en die lewe agter die muur vir hulle 
nog meer onhoudbaar gemaak het. Hierdie 
skielike swaar vuur het die troepe wie se uithou 
vermoe die dag tevore tot die uiterste toe beproef 
is, dadelik op die vlug gedryf met agterlating van 
al hul dooies (waaronder ook lt.-kol. Sitwell) en 
gewondes. Eers nadat hulle oor die spoorweg in 
Hart's Hollow was waar daar skuiling was, het 
die troepe weer tot stilstand gekom en is hul 
formasie herstel." 

Op die kruin van Terrace Hill het daar op die 
tydstip nog 'n groepie van 23 Britse troepe, 
waaronder 'n tweede luitenant, gele wat die aand 
tevore nie na die beskutting van die muur toe 
teruggetrek kon word nie en die nag toe maar 
vlak voor die Boere se hoofs telling deurgebring 
het. Die skielike swaar Mauservuur in die rug 
van Brooke se troepe moes hulle ongetwyfeld 



31 Vgl. K.G. 341 (v) p. 195, Rapport van vk. A. J. 
Dercksen, d.d. 24 Feb. 1900; en Du Cane, pp. 268-269. 



32 Vgl. Nierstrasz, II band 3, p. 814; en Du Cane, pp. 268- 
269. 



onder die indruk gebring het dat die Boere die 
Britse leer ingesluit het en besig was om dit uit te 
wis. Aangesien hulle nie vir verdere weerstand 
kans gesien het nie, het hulle hulle toe maar aan 
twee Krugersdorpse burgers wat hulle in hul 
nabyheid gewaar het, krygsgevange gegee. 33 

Hart het onverwyld maatreels getref om die 
groepe burgers wat sy leer in die flanke bedreig 
en soveel konsternasie verwek het, te verjaag. 
Op sy regterflank waar die Connaught Rangers 
digby was, het dit maklik gegaan. Die 
Connaught Rangers het slegs hul linie aan die 
spoorweg na regs verleng en kon gou enige 
vyandelike beweging in die sloot wat aan die 
suidoostelike hang van Terrace Hill af na die 
Tugela geloop het en waarvan die burgers 
gebruik gemaak het om ongesiens in die Britse 
regterflank te kom, aan bande le. 

Dit het egter 'n taai stryd gekos om die Boks- 
burgers uit die spoorweg deurgrawing aan die 



oostekant te verdryf van waar hulle al Hart se 
troepe eers agter die muur en toe in Hart's 
Hollow bly beskiet het. Die troepe wat daardie 
flank moes beskerm, was nie op hul pos nie en 
kapt. W. J. Venour moes met die halfbataljon 
Dublin Fusiliers wat nog in Hart's Hollow was, 
daarheen jaag om die Boksburgers uit die spoor- 
weg deurgrawing te verjaag. Onderweg het 'n 
aantal van die Imperial Light Infantry by hulle 
aangesluit en eers na 'n langdurige geveg het 
hulle daarin geslaag om die deurgrawing te 
bemeester. "Wij hebben veel van den vijand 
dood geschoten," het vk. Dercksen aan die 
Kommandant-generaal gerapporteer, maar sy 
veldkornetskap het self ook gevoelige verliese 
gely. Die assistent-veldkornet, J. F. Coetzee, het 
nl. gesneuwel terwyl die veldkornet en 
aanvoerder, A. J. Dercksen, in die arm gewond 
en tydelik buite aksie gestel is." 



" Vgl. Leyds 717, Telegramme nos. 20 en 26 d.d. 24 Feb. 
1900, en K.G. 363, Oorlogs brieweboek van genl. Meyer, 
21 Okt. 1899-1 1 Maart 1900, p. 17. 

Terwyl sy flanke beveilig is, het genl. Hart die 
stellings agter die klipmuur van die afgetobde 
Ierse brigade wat tot agter die spoorweg 
teruggevlug het, weer behoorlik laat beset. Dit is 
deur die Durham Light Infantry en die 1st Rifle 
brigade gedoen. Toe die 5de brigade vlug, het die 
twee bataljons onder dekking van die 5de 
brigade se masjiengewere wat op 'n hoogtetjie 
suid van die spoorweg gestaan het, na die muur 
gestorm en daarvandaan af tot die aand toe 'n 
statiese geweervuur met die Boere se voorposte 
gewissel, toe hulle tot suid van die spoorweg 
teruggetrek is. Om hulle te ondersteun, het die 
troepe in hul rug oor hulle heen geweervuur op 
die kruin onderhou en het al die Britse kanonne 
van die vorige dag weer met 'n heftige bombar- 
dering van die rant begin, sonder dat daar aan die 
baie Britse gewondes gedink is wat op die kruin 
gele het en aan wie die Boere onder die swaar 
artillerievuur natuurlik geen hulp kon gaan 
verleen nie. Hierdie kanonvuur is met goeie 
effek deur die Boere artilleriste beantwoord wat 
intussen nog 'n paar kanonne - volgens die 



Times History drie - van die Bo-Tugela af gekry 
en in dominerende posisies opgestel het. 

Vroeg die oggend reeds het verskillende 
versterkings by Hart opgedaag - 'n bataljon East 
Surreys, 'n half bataljon West Yorks en 'n half 
bataljon Scottish Rifles. Hart het dit egter 
verstandig geag om hulle as reserwes in Hart's 
Hollow te laat bly en op daardie dag nie nog 'n 
frontaanval op die rant te waag nie. 35 

Teen die aand het die Boere konsternasie onder 
die Britse troepe in Hart's Hollow en tussen 
Hart's Hill en die spoorweg verwek, wat gedur- 
ende die dag nog baie versterk is met die oog op 
'n hernieude aanval op Hart's Hill - soos Terrace 
Hill na Hart se mislukte aanval van die 23ste 
algemeen genoem is. Daar was altesaam 8 
bataljons wat die volgende oggend deur genl. 
Charles Warren aangewend moes word vir die 
aanval, nl. die reste van die 5de brigade 
(Inniskilling Fusiliers, Dublin Fusiliers en 



33 Vgl. Britse amptelike History of the War in South 
Africa, II, pp. 495-496; Times History, III, pp. 527-528; 
Nierstrasz, II band 3, p. 814; Du Cane, pp. 268-269. 



Connaught Rangers), die West Yorkshires en die 
East Surreys (uit die 2de brigade), die 1st Rifle 
brigade, Durham Light Infantry en halfbataljon 
Scottish Rifles (uit die 4de brigade) en die half 
bataljon Imperial Light Infantry in die beperkte 
ruimte tussen die spoorweg en Hart's Hollow 
saam gedrom, houtgerus en gereed om die 
swaard die volgende dag weer met die vyand te 
gaan kruis, toe daar meteens 'n baie hewige 
snelvuur asof afkomstig van duisende krygers in 
hul flanke losbars. 

Dit was maar 'n klein klompie burgers op Spoor- 
wegkop wat op die gedagte gekom het om 'n 
soort verrassingsaanval op die Engelse voor 
Hart's Hill te gaan beproef maar die sukses wat 
hulle behaal het, was baie groot. Volslae paniek 
het horn van 'n baie groot deel van die Britse 
troepemag wat net besig was om 'n aangename 
nagrus te begin geniet, meester gemaak. 'n 
Gedeelte van die troepe het sommer na die rivier 
toe weggehol, sonder om aan weer stand bied te 
dink. Die res het uit hul slaap opgespring en wild 
en doelloos in alle rigtings begin skiet. Genl. 



Hart self was glad nie te vind nie en dit sou 
onder die omstandighede die Boere beslis geen 
moeite gekos het om die troepe in 'n hals-oor- 
kop vlug in alle rigtings te verdryf as daar maar 
net burgers in gereedheid gehou is om die aanval 
te gaan ondersteun nie. 36 

Die Times History druk o.i. dan ook tereg die 
mening uit dat die Boere op 24 Feb. 1900 'n 
"unequalled opportunity" gehad het "for para- 
lysing the British advance, even for breaking up 
the whole British force". Hulle kon, aldus die 
opsteller van die werk, selfs sonder moeite die 
Tugela oorgesteek en die hoogtes ten suide 
daarvan, d.w.s. van Cingolo tot by Hlangwane, 
van die klompie Britse troepe aldaar gesuiwer 
het terwyl afdelings burgers die Engelse by 
Wynne's Hill en Hart's Hill beveg het. 

"The confusion at daylight in the acres of 
closely packed wagons, artillery and troops 
would have been indescribable. The recapture 



36 Vgl. Britse amptelike History of the War in South 
Africa, II, pp. 498-499; Times History, III, p. 530; Du 
Cane, p. 271; en Nierstrasz, II band 3, p. 514. 



of Hlangwane in the teeth of a converging fire 
from several hundred rifles directed upon the 
narrow pontoon bridge, with the Boers 
pressing in from the rear and shelling from all 
the heights, might well have proved 
impossible. All that would then have 
remained would have been for the troops 
south of the Onderbroek to fall back on the 
Colenso Kopjes and make their way across 
the drifts at Colenso, abandoning most of 
their guns and baggage and leaving the rest of 
the force to its fate. Apart from such a 
crowning disaster the mere appearance of the 
Boers on the right bank in any strength would 
have forced Buller to extricate his troops and 
abandon the attempt to squeeze his way 
through the Boer positions." 37 

'n Duitse offisier wat in die geledere van die 
Boere geveg het, het reeds gedurende die middag 
tot die oortuiging gekom dat die Engelse 
verslaan was, en dat die tyd vir die burgers 
aangebreek het om die inisiatief te neem en hul 



oorwinning te gaan vervolmaak. Hy het 
derhalwe by genl. Botha daarop gaan aandring 
om dadelik 'n aanval vanuit die ooste op die 
saam gedromde troepe in Hart's Hollow te 
onderneem. Botha het egter geweier omdat dit 
volgens sy oordeel te veel menselewens sou kos. 
Die Duitser se antwoord was dat die oorlog die 
Boere uiteindelik baie meer lewens sou kos as 
die burgers sou bly weier om die voordele op te 
volg wat hul oorwinning s aan hulle gebied het en 
hulle tevrede sou bly stel met die passiewe 
verdediging van stellings in plaas van die vyand 
te agtervolg en te vernietig. Hy kon Botha egter 
nie beweeg kry om die Britse troepe aan te val 
toe laasgenoemde in 'n uiters benarde toestand 
verkeer het nie. 3S 

Dit skyn of generaals Botha en Meyer nie besef 
het dat hulle die Engelse by Wynne's Hill en 
Hart's Hill so 'n swaar neerlaag toegedien het dat 
hulle werklik in staat was om Buller se veldtog 
deur 'n vinnige teenaanval totaal te verlam nie. 
Die aanwesigheid van die groot getal troepe in 



Times History, III, p. 531. 



1 Du Cane, pp. 269-270. 



en voor Hart's Hollow waarmee Warren volgens 
Buller se instruksies die volgende dag (die 25ste) 
op Hart's Hill moes toetas, het inteendeel op 
Meyer die indruk gestempel dat daar nog 'n 
aanval gedurende die nag of vroeg die volgende 
dag op die Krugersdorpers se stelling gemaak 
sou word en dat hy horn dus vir defensiewe 
optrede moes voorberei. Met die oog daarop en 
ten gevolge van die feit dat 'n aantal Krugers- 
dorpse burgers na afloop van die slag sonder 
toestemming na hul laer oorkant Kliprivier 
getrek het om te gaan rus, het hy aan die 
adjudant van die Kommandant-generaal gesein 
om die manskappe dadelik na hul stellings terug 
te stuur en horn bowendien ook nog te versterk 
met 100 man van Krugersdorp wat Lady smith 
help beleer het. Hulle moes dadelik vertrek. In 
rail vir die versterking sou hy 100 burgers van 
die kommando Pretoria na Ladysmith stuur. 
Voorts het hy 100 man van die kommando 
Johannesburg by wnd. kmdt. Japie du Preez 
aangevra om as aflossing vir die burgers in die 
frontlinie te gebruik. Die versterkings het vinnig 
opgedaag en nog die self de aand kon Meyer aan 



die Kommandant-generaal berig dat hy reeds 300 
man as versterking na die Krugersdorp se stelling 
gestuur het en nog 150 man in gereedheid hou 
om hulle te volg, indien nodig met 'n maxim- 
kanon. 39 

Van die gevreesde aanval het egter niks tereg 
gekom nie. Wei het die Engelse volgens 'n berig 
van Boere kant teen 11 nm. nog 'n mislukte 
aanval op die Krugersdorpse posisie probeer 
waag JO maar Buller het intussen besluit om die 
poging om by Hart's Hill of Wynne's Hill deur 
die vyandelike linie te probeer breek, te staak en 
het sy instraksie aan Warren, nl. om Hart's Hill 
op die 25ste aan te val, derhalwe herroep. 
Sondag oggend, 25 Feb. 1900, het dus kalm 
aangebreek. Die Boere wat Sondag altyd indien 
enigsins moontlik as 'n Sabbatdag gevier het, 
kon dus ongehinderd uit hul skuilplekke kom en 
'n behoorlike blik werp op die verwoesting wat 



39 Sien K.G. 341 (v) pp. 187 en 218; vgl. ook K.G. 363, 
Oorlogs brieweboek van genl. Meyer, 21 Okt. 1899-11 
Maart 1900, pp. 16 en 20. 

40 Vgl. K.G. 341 (vi)p. 18. 



hulle in die Britse geledere aangerig het. Die 
voorkruin en helling van Hart's Hill was sover as 
die oog kon speur, besaai met gesneuwelde en 
gewonde troepe wat Hart se bataljons tydens hul 
vlug net so laat le het. Die gekerm van die 
gewondes was hartverskeurend. Reeds op die 
24ste was die burgers so aangegryp deur die 
gewondes se geroep om hulp en hul hopelose 
pogings om van die plekke waar hulle 
neergeskiet is en onder 'n aanhoudende geweer- 
vuur bly le het, na veiliger plekke te probeer 
kruip dat 'n groep burgers onder die beskerming 
van 'n Rooi Kruis-vlag uit hul loopgraaf gekom 
het om hulp aan die gewondes te verleen. Hulle 
is egter nie lank toegelaat om dit te doen nie toe 
die Engelse met geweervuur op hulle losbars, in 
weerwil van die Rooi Kruis-vlag, volgens 
Churchill omdat hulle die gesneuwelde soldate 
begin beroof het, "taking off their boots and 
turning out their pockets". Die gevolg was dat 
hulle na hul loopgrawe moes terugval vir 
skuiling en die gewondes verder aan hul lot moes 
oorlaat. 



Volgens Britse bronne was die Boere oor hierdie 
behandeling so gebelgd dat hulle doelbewus van 
die gewonde soldate voor hul stellings dood 
geskiet het wanneer die oor die slagveld na 
veiliger plekkies probeer kruip het. 41 In hierdie 
verband moet egter opgemerk word dat daar ook 
nog ongewonde soldate was wat op die slagveld 
platgeval en probeer terugkruip het en dat die 
Boere dus hul vuur moes bly handhaaf teen alle 
bewegende persone op die slagveld. Die 
insinuasie dat die Boere hier koelbloedig moord 
op gewondes gepleeg het, lyk dus onsinnig. In 
elk geval het nog Buller nog lord Roberts dit die 
moeite werd geag om by genl. Botha, genl. 
Meyer of die Kommandant-generaal oor die 
berowing van gesneuwelde soldate of die 
doodskiet van gewondes te remonstreer. 



41 Vgl. Churchill, From London to Ladysmith, pp. 424- 
425; Sien ook South Africa Despatches, Bylaag B by genl. 
Buller se verslag, d.d. 14 Maart 1900. 



10. Die wapenstilstand van die 25ste en 
die ongevallelyste 

Ondertussen het Buller besluit dat dit in die 
"interests of humanity" sou wees om 'n wapen 
stilstand met die Boere aan te gaan sodat hy in 
die geleentheid gestel kon word om sy talle 
gewondes op Hart's Hill en Wynne's Hill te laat 
versorg. Genls. Botha en Meyer het geen trek vir 
die aangaan van 'n wapenstilstand gevoel nie en 
het selfs beveel dat daar op Britse ambulans 
waens gevuur moes word wat op die slagveld 
verskyn. Net 'n bode van die Britse bevelvoerder 
wat onder 'n wit vlag op die slagveld verskyn, 
moes toegelaat en dadelik na genl. Meyer 
gebring word. In stryd met hierdie instruksie het 
genls. Fourie en Oosthuizen egter die Sondag 
oggend op eie houtjie 'n wapenstilstand aan die 
vyand toegestaan tot die aand toe ten einde hul 
gesneuweldes te begrawe, wat reeds 'n onaange- 
name reuk begin te versprei het, en hul 
gewondes te versorg. Troepe wat nie ernstig 



gewond was nie, moes egter as krygsgevangenes 
aan die Boere oorhandig word. 42 

Pas het die Britse artse met hul personeel op die 
voorkruin van Hart's Hill en Wynne's Hill 
verskyn om met die treurige werk te begin of die 
goedhartige "slough-hatted Boers, with unkempt 
beards and ragged, faded civilian clothes" was 
by om met die barmhartigheidswerk tog maar 'n 
handjie by te sit waar hulle moontlik kon. Dit het 
dan ook nie lank geduur nie of die barmhartige 
burgers was soos groot vriende in gesprek met 
"our helmeted, khaki-clothed officers and men" 
wat duidelik die ligging en omvang van die 
Boere loopgrawe op die rant kon waarneem. 

Onder diegene wat so vriendelik besig was om 'n 
pyp tabak saam met die burgers te stop en links 
en regs met hulle te gesels en te korswel, was 
genl. Lyttelton self. Aan horn het een van die 
burgers openhartig gese dat die Britse stormloop 
aan die Boere 'n "rough time" besorg het. 



42 Vgl. K.G. 341 (vi), p. 150; E. Blake Knox, p. 194; Du 
Cane, p. 272; en Britse amptelike History of the War in 
South Africa, II, pp. 501-502. 



"A rough time?" was sy antwoord. "Yes - I 
suppose so. But for us, of course, it is nothing. 
We are used to it, and we are well-paid for it. 
This is what we are paid for. This is the life we 
lead always - you understand." 

"Great God! " het die Boere verwonderd gese. 

"Why not?" het hy voortgegaan. "This is our life 
whether we are at Aldershot, or in India, or 
wherever we are. We are just to settle down to 
this campaign." 

So iets kon die Boere nooit dink nie. "Great 
God", was al wat hulle verslae kon se. Sulke 
gesprekke kon nie anders as om baie burgers 
terneer te druk nie. 43 

Maar nie alleen het offisiere soos genl. Lyttelton 
van die gasvryheid en hulpvaardigheid van die 
Boere misbruik gemaak deur hulle in gesprekke 
te ontmoedig tydens 'n wapenstilstand wat die 



43 Vgl. Du Cane, p. 272; Nierstrasz, II band 3, p. 816; 
Times History, III, p. 532; Knox, pp. 194-195; Penning, De 
Oorlog in Zuid-Afrika, pp. 539-541; Atkins, pp. 301-302; 
Weeber, Op die Natalse Front, pp. 193-197. 



Engelse verlang het, en nie die Boere nie. Hulle 
het selfs die eenvoudige burgers wysgemaak dat 
hulle geen gewere of patrone op die slagveld kon 
optel aangesien die slagveld nie aan hulle 
"oorgegee" was nie. 

Die Kommandant-generaal het dit dan ook sy 
plig geag om sy afkeur jeens genl. Botha te lug 
omdat die Engelse toegelaat is om tot by die 
loopgraaf van die Krugersdorpers te kom, daar 
alles af te kyk en uit te vis en die burgers te 
demoraliseer." 

Die kruin van die rant het 'n sonderlinge beeld 
gebied. Alles daar was geel van die liddiet, die 
gras, water en die burgers - nie alleen hul klere 
nie maar selfs hul baarde en winkbroue. Dit het 
gelyk of 'n mens deur 'n geel gekleurde glas na 
alles behalwe die blou hemel kyk.*" 

Die Britse verlies was ontsaglik. Volgens hul eie 
amptelike syfer wat beslis ver te laag is, het hulle 
op 23 en 24 Feb. 1900 1,158 soldate op Wynne's 



Sien Leyds 717, Telegram no. 62 d.d. 25 Feb. 1900. 
Penning, De Oorlog in Zuid-Afrika, p. 539. 



Hill en Hart's Hill verloor en wel as volg: Op die 
23ste het gesneuwel 4 offisiere en 55 manskappe 
en op die 24ste 7 offisiere en 108 manskappe. 
Gewond is op die 23ste 13 offisiere en 225 
manskappe en op die 24ste 35 offisiere en 647 
manskappe, terwyl op die 23ste ook nog 16 en 
op die 24ste 58 manskappe hulle ongedeerd as 
krygsgevangenes aan die Boere oorgegee het. 46 

Dat hierdie en trouens alle Britse amptelike 
gegewens met betrekking tot die Britse verliese 
aan die Tugela baie onbetroubaar is, blyk uit die 
feit dat die Suid-Afrikaanse Oorlogs grafte raad 
by die opgrawing van die stoflike oorskot van 
gesneuweldes in hierdie omgewing etlike grafte 
aangetref het waarby 'n kruis aangetref is met 
die bewoording "Here rests a brave burgher" en 
dan binne in die grafte die oorskot aangetref het 
van Britse troepe. In ander grafte weer waar 
volgens die aanduiding op die graf 'n enkele 
soldaat begrawe sou gewees het, is die oorskot 



aangetref van twee en soms meer soldate. 47 E. 
Blake Knox, een van die Britse dokters wat 
Buller se leer vergesel het, meld dat daar by 
Pom-pom brug alleen 50 man geval het en 
volgens die gegewens deur horn verskaf, moes 
die Engelse groter verliese gely het as in die 
amptelike gegewens weerspieel. 48 

Die totale verlies van die Boere gedurende die 
twee dae het blykens die gepubliseerde 
amptelike verlieslys 102 man beloop, van wie 22 
gesneuwel het en aan wonde oorlede is. Onder 
hulle was egter ook kmdt. F. J. Potgieter, die 
dapper aanvoerder van die Krugersdorpse 
kommando wat so swaar in die bors verwond is 
dat Botha gemeen het dat hy sou beswyk. 4 " Hy 
het egter uiteindelik tog herstel. 



46 Vgl. Britse amptelike History of the War in South 
Africa, II, p. 599. 



47 Vgl. verklaring no. 7/6/2/5 d.d. 12 Nov. 1971 van mnr. 
K. Geertsema van die Oorlogs grafte raad insake 
Opgrawings Burgers te Pieters, Hartshill en omgewing. 

48 Vgl. Knox, pp. 170, 180, 184 e.v. 

49 Sien Staatscourant der Zuid-Afrikaansche Republiek, 
1900,Verlieslyste nos. 57, 60 en 65; Volksstem, 8 Maart 
1900; Van Everdingen, De Oorlog in Zuid-Afrika, I, pp. 



11. KONKLUSIE 

Vir die feit dat die Engelse Hart's Hill nie kon 
verower nie, kan genl. Hart se optrede of die van 
sy leer beslis nie aanspreeklik gehou word nie. 
Die troepe is goed aangevoer en het met die 
grootste dapperheid geveg. Ook is die feit dat 
Hart die aanval twee uur voor sononder van 
stapel gestuur het - d.w.s. voor die aankoms van 
die twee bataljons van die 4de brigade in Hart's 
Hollow - nie vir die mislukking verantwoordelik 
nie. Die getal troepe wat teen die hang uit 
gestorm het, was immers meer as toereikend om 
die Boere te verdryf en 'n toevoeging tot hul 
getalle sou die Britse verliese net baie groter 
gemaak het. Aan 'n goeie artillerie voorbereiding 
en genoegsame artillerie steun het dit ook nie 
geskeel nie. 

Die mislukking van die Britse aanval moet veral 
toegeskryf word aan die vernuftige wyse waarop 
die Boere die terrein beset het. Nie alleen het 

323-324; Davitt, The Boer Fight for Freedom, pp. 378- 
379; en Leyds 717, Telegramme nos. 7, 20 en 31 d.d. 24 
Feb., asook 31 d.d. 25 Feb. 1900. 



hulle hul eie vleuels deeglik beskerm en gesorg 
dat hulle die van die vyand voortdurend onder 'n 
skerp geweervuur kon hou deur Spoorwegkop 
aan die oostekant en die terrein aan 
Langverwachtspruit aan die westekant te beset 
nie, maar hulle het gesorg dat hul frontlinie horn 
op verrassende wyse baie skerp kon laat geld juis 
op die moment toe die Engelse gemeen het dat 
dit ineengestort het. Die wyse waarop hulle hul 
hoof loopgraaf op Hart's Hill se kruin in 'n 
dominerende posisie uitgehaal en beset het, 
sowat 200 tree agter die suidelike kruin 
verborge, en die wyse waarop hulle die hele 
vyandelike aanvalsmag na taai weerstand oor die 
heuwel kim tot op baie kort afstand van die 
loopgraaf af gelok het, was 'n taktiese meester- 
stuk. Toe die troepe in daardie posisie, waar geen 
artillerie steun aan hulle verleen kon word nie, 
deur 'n baie skerp en effektiewe geweervuur in 
die front verras is, was hul lot beseel. Buller se 
poging om deur 'n swaar aanval met 'n oormag 
iewers deur die sentrum van die nuwe Boere 
linie te bars, was daarmee finaal gefnuik. 



Die inisiatief is met die mislukking van die 
aanval dadelik weer in die hande van die Boere 
geplaas wat nou in 'n uitstekende posisie verkeer 
het nie alleen om Buller se offensief lam te le nie 
maar selfs om sy leer te vernietig. Genl. Botha 
het die ideale geleentheid - die laaste wat hy sou 
kry - egter deur sy vingers laat glip en daardeur 
aan die Boere op die Natalse front die 
geleentheid ontneem om 'n heugliker Majubadag 
te vier as ooit te vore. Hy het dit gedoen omdat 
hy volgens die verklaring van 'n Duitse 
ooggetuie die getal burgers waaroor hy beskik 
het, te gering vir so 'n onderneming geag het, en 
dit terwyl inderdaad net die kommando's 
Krugersdorp, Rustenburg, Wakkerstroom, 
Boksburg, Middelburg en Ermelo in die vuur- 
linie was en die res (Utrecht, Vryheid, Piet 
Retief, Standerton, Soutpansberg en Carolina 
benewens die Duitse en Italiaanse korpse) op die 
rante leeggele het en vir 'n kragdadige 
teenaanval ingespan kon word. 

In plaas van die inisiatief waaroor hulle sedert 
die aand van 23 Feb. 1900 beskik het, te gebruik 



om op Buller se gedemoraliseerde troepe toe te 
tas, het die Boere op 25 Feb. aan die Engelse 'n 
wapenstilstand toegestaan en tydens die wapen 
stilstand selfs Britse offisiere soos genl. Lyttelton 
toegelaat om tot by hul stellings te kom en die 
aard en ligging daarvan noukeurig te bepaal - 
iets wat vir die Engelse baie voordelig was in 
verband met die opstel van die aanvalsplan wat 
uiteindelik tot die finale Britse deurbraak gelei 
het. 



hoofstuk 16 
Die Britse Deurbraak By Pietershoogte 

1. nuwe vergesigte 

Die herhaaldelike mislukking van Buller se 
pogings om deur middel van gekonsentreerde 
aanvalle op die een of ander punt in die sterk 
Boere linie wat horn van Ladysmith geskei het, 
te bars, het horn laat besluit om van taktiek te 
verander. Die gekonsentreerde aanvalle waar- 
voor die Engelse vanwee die beperkte aanvals- 
front telkens hoogstens 'n brigade voetvolk kon 
inspan terwyl die Boere in staat was om al hul 
krag op die aangevalde punt te konsentreer, moes 
laat vaar en vervang word deur 'n kragdadige 
aanval van die hele Britse leer oor 'n bree front 
wat die Boere sou verplig om hul strydkragte oor 
die hele breedte van die aangevalde terrein te 
verdeel. As die Britse leer bv. op die hele Boere 
linie tussen Wynne's Hill en Pietershoogte sou 
kon toetas, sou, daarvan was Buller oortuig, die 
Boere krygsmag wat oor die uitgestrekte linie 
versprei was, iewers moes swig en aan horn 
ruimte verskaf om na Ladysmith deur te druk. 




Genl. A. P. Cronje 



Om die hele Britse leer in die linie opgestel te 
kry, was egter 'n onoorkomelike probleem. 
Aangesien daar geen oorgang oor die Tugela ten 
ooste van die bestaande pontonbrug was waarvan 
die troepe gebruik kon maak om van die 
suidelike oewer af teenoor die linie te kom nie, 
sou die soldate van die Rooirantjies af met die 
noordelike oewer langs daarheen moes beweeg, 
d.w.s. deur die nou drukgang tussen die Boere 
stellings en die Tugela waarin die Boere hul 
beweging sou kon lamle en die troepe uiteen sou 
kon skiet. Dit kon nie gewaag word nie. 

Die probleem om die leer vir die aanval opgestel 
te kry, het so moeilik gelyk dat kol. a Court 
voorgestel het dat die frontaanval laat vaar en die 
Boere linie aan die oostekant omvleuel moes 
word deur 'n troepemag wat by Cingolonek met 
'n pontonbrug oor die rivier geplaas en dan met 
'n wye draai met Kliprivier op na Elandslaagte 
moes gaan. | 



Buller wou dit egter nie doen nie omdat kol. 
Sandbach horn voorheen reeds verseker het dat 
dit onmoontlik was om sonder baie tydverlies en 
ontsaglike moeite 'n brug daar te bou en het 
Warren gevolglik beveel om die aanval op Hart's 
Hill op 24 Feb. 1900 met vars troepe te hervat. 
Op Warren se versoek het hy toegestem dat die 
aanval tot die 25ste uitgestel word en horn toe 
maar na sy hoofkwartier teruggetrek in die hoop 
dat Warren sou kon vergoed vir Hart se 
mislukking. 2 

Onderwyl Warren besig was om 'n aanvalsplan 
vir die volgende dag te bedink, het kol. Sandbach 
Buller egter laat die middag van die 24ste met 
die nuus verras dat hy sowat 500 tree onderkant 
die Tugela waterval 'n baie geskikte punt, buite 
sig van die Boere, ontdek het vir die aanle van 'n 
pontonbrug waaroor 'n swaar leer van die 
suidelike na die noordelike Tugela oewer 
verplaas sou kon word sonder gevaar om deur 
die Boere ontdek en beskiet te word, 'n Veld 
paadjie wat teen Naval Hill af tot in die rivier 



1 C. a Court Repington, Vestigia, pp. 234-235. 



Sien Du Cane, p. 270. 



geloop het, het Sandbach op die plek laat afkom. 
Op die noordelike oewer aangekom, sou die 
troepe in die moot van die rivier wat aan die 
noordekant deur besondere hoe walle beskut 
was, langs die rivier af gestuur kon word om die 
Britse front tot voor Pietershoogte te verbreed. 

Buller, hoogs ingenome met die ontdekking, het, 
nadat die offisier in bevel van die ponton 
afdeling, maj. J. L. Irvine, ook geraadpleeg is oor 
die verplasing van die bestaande pontonbrug na 
die punt toe - iets wat noodsaaklik was aange- 
sien daar nie voldoende materiaal voorhande was 
om 'n tweede pontonbrug oor die Tugela te bou 
nie - daarop besluit om 'n groot deel van sy leer 
na die suidelike oewer oor die bestaande 
pontonbrug terug te trek, die pontonbrug dan af 
te breek en na die nuwe posisie te verplaas. Al sy 
voetvolk wat nie op die suidelike oewer nodig 
was nie kon dan oor die nuwe pontonbrug na die 
noordelike oewer verplaas word met die oog op 
'n aanval op die Boere stellings oor die hele bree 
front vanaf Hart's Hill tot by Pietershoogte. 



Sy gedagte was om, nadat sy troepe op die 
noordelike oewer opgestel was, die Boere linie 
agtereenvolgens deur drie afdelings te laat 
bestorm: eers Hart's Hill deur die westelike 
afdeling, dan, terwyl die geveg daar besig was 
om te ontwikkel, Spoorwegkop deur die afdeling 
in die sentrum en sodra die geveg daar goed 
vlam gevat het, uiteindelik Pietershoogte deur 
die oostelike afdeling. Hy was daarvan oortuig 
dat die Boere linie voor so 'n aanval oor so 'n 
bree terrein sou moes swig en het gevolglik die 
aanval wat Warren op die 25ste op Hart's Hill 
moes waag, afgelas. 3 

Tydens besprekings met Warren van sy nuwe 
plan gedurende 'n verkenningstog op die 25ste 
en 26ste het Warren egter die mening uitgespreek 
dat 'n bestorming van die Boere se linkerflank 
op Pietershoogte, gevolg deur swaar aanvalle op 
Spoorwegkop en Hart's Hill onderskeidelik, 
beter vrugte sou afwerp. Dit sou die Engelse 



3 Britse amptelike History of the War in South Africa, II, p. 
497; Bakkes, Die Militere Situasie (Argief-jaarboek, 1967, 
I, p. 26). 



minder aan kruisvuur blootstel en hulle 
bowendien in staat stel om die hele Boere linie 
na die verowering van Pietershoogte van die 
oostekant af onder 'n dwarsvuur te plaas en 
weswaarts op te rol. Daarom het hy begeer dat 
die pontonbrug teenoor Pietershoogte opgerig 
moes word. 4 

Buller en ook a Court het dadelik die voordele 
van Warren se plan gesnap en besluit om dit te 
aanvaar. Sandbach kon wel nie 'n geskikte plek 
teenoor Pietershoogte kry vir die bou van die 
pontonbrug nie, maar hy het Warren en Buller 
daarvan oortuig dat 'n troepemag wat die rivier 
teenoor Naval Hill sou oorsteek, met 'n groot 
mate van veiligheid in die rivier moot af gelei 
sou kon word tot voor Pietershoogte. Burgers 
wat dit sou waag om uit hul stellings ten ooste 
van Wynne's Hill na die rivier moot te probeer 
afdaal om die troepe aan te val, kon trouens 
maklik van die hoogtes op die suidelike oewer 
van die Tugela met kanon- en selfs geweervuur 
teruggedryf word. 



Met groot geesdrif en selfvertroue het Buller 
dadelik sy bevele vir die aanval aan a Court 
begin dikteer en met sy terugkoms by sy hoof- 
kwartier dit dadelik aan sy generaals en 
stafoffisiere geopenbaar. 5 

Hy sou, so het hy beduie, sy voetvolk in twee 
divisies indeel, die een om onder Lyttelton se 
aanvoering die Boere in hul linie ten weste van 
Langverwachtspruit so vas te pen dat geen 
versterkings van daar ooswaarts na die aangeval- 
de terrein gestuur sou kon word nie, en die ander 
om die vyandelike linie ten ooste van Langver- 
wachtspruit oor sy hele breedte in die front met 
drie kolonnes aan te val: eers Pietershoogte op 
die Boere linkerflank deur sy regterhandse 
kolonne. Wanneer die aanval op Pietershoogte 
goed op dreef was, sou die kolonne in sy sentrum 
op Spoorwegkop toetas; en sodra die aanval 
momentum kry, sou die linkerhandse kolonne 
Hart's Hill bestorm. 



Williams, p. 364. 



5 Williams, p. 364; a Court, Vestigia, pp. 238-239; Bakkes, 
Die Militere Situasie (Argief-jaarboek, 1967, 1, pp. 27-28). 



Die aanvallers sou deurentyd ondersteun word 
met geweervuur en veral artillerievuur vanaf die 
dominerende hoogtes wat suid langs die Tugela 
uitgestrek het. Hierdie artillerievuur moes nooit 
gestaak word nie maar voortduur totdat die 
troepe volledig in besit van die Boere stellings 
was. Ten einde te voorkom dat die troepe tydens 
die geveg deur hul eie bomme getref word, moes 
die kanonne se lope gelig word wanneer die 
aanvallers die kruine bereik, sodat hulle hul 
bomme bo-oor die koppe van die troepe op die 
Boere sou bly werp, selfs wanneer laasgenoemde 
besig was om teen die agterste helling s af te 
vlug. Die twee berede brigades moes die Boere 
se terugtog afsny. 6 

2. VOORBEREIDSEL S VIR DIE AANVAL 

Onmiddellik nadat Buller besluit het om die 
pontonbrug na die voet van Naval Hill te 
verskuif, het hy die kanonne, konvooi waens en 
troepe eenhede wat hy met die oog op die 



Sien Bakkes, Die Militere Situasie (Argief-jaarboek, 
1967, 1, pp. 27-30); Britse amptelike History of the War in 
South Africa, II, pp. 508-509. 



vaspennings aanval in die weste en die operasie 
teen Hart's Hill aan die noordelike oewer 
oorbodig geag het, oor die bestaande pontonbrug 
na die suidelike oewer gebring, waar hulle in 
posisie geplaas moes word vir die aanval wat hy 
op Majubadag, 27 Feb. 1900, teen die hele 
oostelike deel van die Boere linie van stapel wou 
stuur. 

Eerstens het al die Britse kanonne met uitsonder- 
ing van die 73ste veldbattery wat tussen die 
Rooirantjies onder die sorg van die lOde brigade 
agtergelaat is, hul stellings teen sononder 
ontruim en op die pontonbrug afgepyl, waar 
hulle die aand en nag van die 24ste in 'n weer- 
lose toestand saamgedrom was - 'n maklike 
prooi vir die Boere. Laasgenoemde het egter vas 
in hul stellings le en slaap, salig onbewus van die 
weerlose posisie waarin die Britse artillerie 
verkeer het. Die aarde was nl. deurnat ten 
gevolge van swaar reens daardie middag en die 
brug het met die trek van die eerste kanonne en 
waens na die noordelike oewer so met modder 
bemors geraak dat kol. Irvine verplig was om die 



beweging van kanonne oor die brug met die 
aanbreek van die aand te belet, omdat die gevaar 
groot was dat hulle met hul bespannings of 
drywers gedurende die nag kon gly en in die 
rivier beland. 

Eers die oggend van die 25ste kon die kanonne 
oor die brug getrek en na hul nuwe stellings 
verplaas word - 'n werk wat nie deur die Boere 
versteur is nie omdat dit wapen stilstand was en 
die Boere, wat tewens altyd begeer het om 'n 
Sondag stil deur te bring, blykbaar onder "wapen 
stilstand" slegs 'n vuurstaking verstaan het, en 
nie begryp het dat enige Militere beweging 
tydens 'n wapen stilstand verbode was nie. Hulle 
het trouens self voortgegaan met die maak van 
loopgrawe en die troepe toegelaat om ongehind- 
erd paaie vir die kanonne te maak, asook die 
paaie wat nodig was om die pontonne en ander 
benodigdhede vir die bou van die brug, van voor 
die Rooirantjies af weg te neem en na Naval Hill 
toe aan te karwei. 7 Ook het baie Boere 



Britse amptelike History of the War in South Africa, II, 
pp. 501-502; Van Everdingen, De Oorlog in Zuid-Afrika, 



ongetwyfeld die mening gehuldig dat Buller 
besig was om die aftog te blaas toe hulle die 
troepe oor die brug sien terugtrek, en dit wou 
hulle nie verhinder nie aangesien hulle self moeg 
geveg was en lus was om te gaan rus. 

Teen 10 vm. die 25ste was al die kanonne reeds 
oor die brug en met die verstryking van die 
wapen stilstand in hul nuwe stellings op die 
hoogtes langs die suidelike oewer van waar hulle 
die Boere stellings in die Kameeldoringrante 
volkome beheers het. Hier is hulle as volg 
opgestel: Op die regterflank op Clump Hill 4 12- 
ponder-skeepskanonne, aan elke kant deur 2 5- 
duim-kanonne ondersteun. Hulle is die oggend 
van die 27ste met 2 bergkanonne versterk wat 
van Naval Hill af gebring is. Op 'n koppie oos 
aan Fuzzy Hill was die battery houwitsers (61ste 
battery), in die rug gesteun deur die 19de veld- 
battery en 2 4,7-duim skeeps kanonne. Laasge- 
noemde is van Chievely af daarheen gebring en 
eers op die 27ste opgestel. Op Fuzzy Hill self het 

Eerste Tydvak, p. 328; en Penning, De Oorlog in Zuid- 
Afrika, p. 539n. 



die 63ste veldbattery gestaan, aan elke kant deur 
2 5-duim kanonne ondersteun, en op Naval Hill 
was 36 kanonne geplant: 2 4,7-duim vloot 
kanonne bo-op die kruin, 4 12-ponder skeeps 
kanonne links in hul front, 'n entjie teen die 
helling af, die 64ste veldbattery nog laer teen die 
helling af, en links in hul front, nog laer teen die 
helling af, 6 berg kanonne - waarvan twee die 
27ste na Clump Hill verskuif is. Links in die rug 
van al hierdie kanonne, op Naval Hill se weste- 
like uitloper, was die 7de, 78ste en 28ste veld- 
batterye, eersgenoemde op die regter- en laasge- 
noemde op die linkerflank, digby die brug wat 
die Boere oor die Tugela gehad het. Op die 
verste Britse linkerflank het die 6 veldstukke van 
die 73ste battery van die noordelike oewer af die 
burgers op Grobbelaarskop in bedwang gehou, 
en in die rug van hierdie 76-tal kanonne in die 
frontlinie het nog 9 verdraende kanonne gereed 
gestaan om die aanval te ondersteun: 2 12- 
ponder skeeps kanonne teenoor Fort Wylie, 'n 
4,7-duim vloot kanon wes aan die spoorweg 
halfpad tussen Colenso en Gun Hill, en 4 12- 
ponder skeeps kanonne, 'n 4,7-duimvloot kanon 



en 'n 6-duim kanon. Hulle kon nie alleen die 
afbreek van die pontonbrug beskerm nie maar 
die Boere oor die hele breedte van hul linie bom- 
bardeer. 8 

Die res van die swaargeskut waaroor Buller 
beskik het, was ingedeel by die afdeling van sy 
leer wat verder na die ooste toe die Boere 
strydkragte by Helpmekaar en die grense van die 
Suid-Afrikaanse Republiek vanuit Zoeloeland 
bedreig het." 

Nadat hy die gedeelte van sy leer wat hy op die 
noordelike Tugela oewer oorbodig geag het, oor 
die bestaande pontonbrug na die suidelike oewer 
teruggetrek het, het Buller maj. Irvine gelas om 
die brug die aand van 26 Feb. 1900 af te breek en 
na die nuwe sterling te verplaas. Dit was 'n 
tydrowende taak aangesien die ponton skuite met 
'n dik laag modder besmeer was wat eers 



8 Vgl. Britse amptelike History of the War in South Africa, 
II, pp. 502-503 en kaart no. 30 (d) van die publikasie; en 
Bakkes, Die Militere Situasie (Argiefjaarboek, 1967, I, 
pp. 20-21). 

9 Sien hoofstuk 9 omliggend voetnota 28 hiervoor. 



afgeskraap moes word voordat die skuite na hul 
nuwe bestemming vervoer kon word. Gevolglik 
het hulle eers die oggend van die 27ste op die 
aangewese plek aan die voet van Naval Hill 
aangekom nadat die waens gedurende die nag 
die veld paadjie teen die hang van Naval Hill 
byster geraak het. 10 

Van gevegte was daar op 25 en 26 Feb. 1900 
haas geen sprake nie. Die skiet stilstand is op die 
25ste deur sowel die Boere as die Engelse geeer- 
biedig en eers die aand na die verstryking 
daarvan het die Boere hewig met hul Mausers 
losgebrand op ligte wat hulle naby hul stellings 
bespeur het. Volgens Britse amptelike getuienis 
was die vuur gerig op Hart se brigade en die 
troepe op Wynne's Hill en aan Onderbroekspruit, 
en het 'n aantal burgers selfs vorentoe gekom om 
blykbaar vas te stel of die troepe daar al begin 
terugval het. Die geskiet het egter slegs enkele 



ongevalle onder die troepe veroorsaak en die 
burgers is maklik terug gedryf. ' ' 

Volgens die Britse amptelike History of the War 
in South Africa het daar ook 'n botsing plaasge- 
vind tussen 600-700 Pretoria burgers wat van 
Ladysmith af onder genl. Erasmus uitgestuur is 
om die Engelse verbindings linies in Buller se 
rug te verwoes en 'n afdeling Britse kavallerie 
wat by Bloukransrivier op Erasmus afgekom het, 
van wie enkele verkenners in Weenen betrap is. 
Erasmus sou geen poging aangewend het om die 
Britse ruiters te verdryf of die troepe in die rug 
aan te val of op hul verbindings linies vaardig te 
raak nie, maar sommer holderstebolder na 
Ladysmith toe terug gevlug het toe hy op die 
berede troepe gestuit het. ,= 

Uit die amptelike oorlog stukke aan Boere kant 
word egter geen melding van so 'n ekspedisie of 
van enige offensiewe beweging aan Boere kant 



111 Britse amptelike History of the War in South Africa, II, 
p. 507; Bakkes, Die Britse Deurbraak (manuskrip), p. 16. 



11 Leyds 717, Telegram no. 17 d.d. 26 Feb. 1900; Britse 

amptelike History of the War in South Africa, II, p. 503. 

12 Britse amptelike History of the War in South Africa, II, 
pp. 503-504. 



gemaak nie. Wat wel duidelik blyk, is dat genl. 
Erasmus op die 25ste met 'n uiters konfidensiele 
boodskap - waarop later teruggekom word - 
deur die Kommandant-generaal van Ladysmith 
af na die verskillende generaals aan die Tugela 
gestuur is. Hy moes die boodskap - waarvan die 
inhoud so vertroulik was dat die Kommandant- 
generaal dit nie eers in kode aan die generaals 
wou sein nie - persoonlik aan elkeen gaan oordra 
en die Kommandant-generaal persoonlik van 
elkeen se antwoord kom verwittig. Die taak het 
Erasmus die hele dag besig gehou en hy kon dus 
onmoontlik op 25 Feb. 'n ekspedisie langs 
Bloukransrivier af gelei het. 13 Die getuienis van 
die Britse amptelike History of the War in South 
Africa in verband met die ekspedisie kan dus nie 
aanvaar word nie. 

Die 26ste het net so stil verloop. Die Boere 
stellings is nie eers aan 'n swaar bombardement 
onderwerp nie. Die Britse kanonniers het hulle 
slegs daarop toegespits om hul kanonne in te 
skiet op die stellings wat hulle tydens die slag 



onder vuur sou moes hou, en die Boere kanonne 
het op 'n trae trant geantwoord. Hul ammunisie 
voorrade was byna uitgeput ten spyte daarvan 
dat daar met die hoogste spoed in die ammunisie 
fabriek in Johannesburg gespook is om voor te 
bly met die verskaffing van voorrade, en daar 
moes dus suinig met die ammunisie omgegaan 
word. ,J 

Slegs enkele verskuiwings van troepe eenhede is 
op die 26ste deur Buller gemaak. Die 1st Border 
regiment (5de brigade) en die 1st York and 
Lancaster (llde brigade) is van Chievely af na 
die front verskuif en by Chievely deur die 2nd 
Lancashire Fusiliers vervang wat van Frere af 
gekom het. Die 2de berede brigade wat reeds 
voorposte langs die Tugela af tot by Bloukrans- 
rivier uitgestel gehad het, het van Cingolonek af 
na die Tugela opgeruk en die South African 
Light Horse wat die terrein ten weste van Frere 



Vgl. K.G. 341 (vi)p. 139. 



14 Sien Britse amptelike History of the War in South 
Africa, II, pp. 506-507; K.G. 352 (ii) p. 171; K.G. 341 (vi) 
pp. 40, 45, 77, 121, 180 en 193; en Leyds 717, Telegram 
no. 6 d.d. 26 Feb. 1900. 



gepatrolleer het, het horn weer by Dundonald se 
hoofmag gevoeg. 15 

Teen die aand het Buller sy planne agtermekaar 
en sy instruksies uitgereik gehad. Aangesien sy 
troepe gedurende die gevegte van die vooraf- 
gaande paar dae so uiteen geplaas geraak het dat 
die bataljons van die verskillende brigades nie 
sonder gevaar en veel moeite en tydverlies 
byeengebring kon word om binne hul gewone 
brigade verband aan te val nie, het Buller sy 
stormtroepe in drie kolonnes ingedeel, elkeen 
onder 'n brigadier of plaasbekledende brigadier, 
en wel as volg: 

Genl. Barton, bevelvoerder van die 6de brigade, 
sou oor twee bataljons (die Royal Irish Fusiliers 
van kol. J. Reeves en die 2nd Royal Scots 
Fusiliers van lt.-kol. E. E. Carr) van sy eie en die 
2nd Royal Dublin Fusiliers (bevelvoerder kol. C. 
D. Cooper) van die 5de brigade beskik vir die 
aanval op Pietershoogte. 



15 Britse amptelike History of the War in South Africa, II, 
p. 507. 



Kol. F. W. Kitchener, aanvoerder van die llde 
brigade in die plek van genl.-maj. A. S. Wynne 
wat by Wynne's Hill gewond is, moes met drie 
bataljons van sy eie brigade (lt.-kol. W. 
McCarthy O'Leary se 1st South Lancashires, lt.- 
kol. J. W Kirkpatrick se 1st York and Lancasters 
en maj. F. B. Mathews se Royal Lancasters) en 6 
kompanies van maj. W Fry se 2nd West Yorks 
(2de brigade) Spoorwegkop bestorm; en 

Kol. C. H. B. Norcott, waarnemende aanvoerder 
van die 4de brigade, moes Hart's Hill aanval met 
2Vi bataljons van sy eie brigade (die 1st Durham 
Light Infantry van lt.-kol. A. L. Woodland, maj. 
C. A. Lamb se 1st Rifle brigade en 4 kompanies 
van lt.-kol. E. Cooke se 2nd Scottish Rifles) en 6 
kompanies van maj. H. W Pearse se 2nd East 
Surrey regiment (2de brigade). 

Die stormtroepe wat op die hele lange Boere 
linie tussen Pietershoogte en Hart's Hill moes 
toetas, was dus sowat 10 bataljons (ongeveer 
8,000 - 10,000 man) sterk. Hulle sou onder 
Buller se persoonlike bevel staan, wat deur 
middel van Warren, die 5de divisie se bevel- 



hebber, met hulle sou skakel. Hierdie Britse 
stormtroepe sou in die rug nie alleen deur al die 
Britse masjiengewere en kanonne - op een veld- 
battery na - gesteun word nie maar tewens deur 
die geweervuur van albei berede brigades wat 
ten suide van die rivier gereed gehou is om die 
Boere se terugtog af te sny, asook deur die van 
2V2 bataljons infanterie (die 1st Royal Innis- 
killing Fusiliers, die 1st Connaught Rangers en 
die half bataljon Imperial Light Infantry) wat 
onder Hart se bevel die verbinding tussen die 
pontonbrug en Buller se bevel pos op Hlangwane 
moes bewaak. 

Ten weste van Langverwachtspruit moes genl. 
Lyttelton die Boere in die linie tussen Wynne's 
Hill en Rooikop deur gevegs demonstrasies en 
selfs aanvalle, indien nodig, so vaspen dat hulle 
geen versterkings na die aangevalde gebied 00s 
van Langverwachtspruit kon stuur nie. Daarvoor 
het hy 92 bataljons voetvolk gekry van wie 
sommige reeds vir etlike dae op Wynne's Hill 
aan die veg was, nl. 2 bataljons (lt.kol. E. O. F. 
Hamilton se 2nd Royal West Surreys en maj. H. 



Batson se 2nd Devonshires) van die 2de brigade, 
een (maj. R. C. A. B.. Bewicke-Copley se 3rd 
King's Royal Rifles) en 'n halwe (lt.-kol. E. 
Cooke se 2nd Scottish Rifles) van die 4de 
brigade, twee van die 6de brigade (lt.-kol. C. G. 
Donald se 2nd Royal Fusiliers en lt.-kol. C. C. H. 
Thorold se 1st Royal Welsh Fusiliers), maj. E. J. 
Montagu-Stuart-Wortley se Rifle Reserve 
battalion van die llde brigade, en al die 
bataljons van die lOde brigade (lt.-kol. E. J. 
Gallwey se Somerset Light Infantry, lt.-kol. C. 
H. Law se 2nd Dorsets en lt.-kol. A. W Hill se 
2nd Middlesex). Colenso is bewaak deur maj. J. 
S. Pelly met die 1st Border regiment (5de 
brigade) en die kamp by Chievely deur die 2nd 
Lancashire Fusiliers en die ander half bataljon 
Imperial Light Infantry. 16 

Aan weerskante van sy hoofmag dog heeltemal 
buite die vegterrein, nl. wes aan die Bo-Tugela 
en 00s teenoor Helpmekaar en in Zoeloeland, het 



16 Vgl. Bakkes, Die Britse Deurbraak (manuskrip), pp. 1-7 
en 26 w.; Du Cane, pp. 274-276; en Britse amptelike 
History of the War in South Africa, II, pp. 505-509. 



'n geringe aantal Britse troepe geopereer asof 
hulle die uiterste regter- en linkerflanke van die 
Boere mag in Natal en die grense van die 
Republieke bedreig, met die doel om die Boere 
se aandag soveel as moontlik in die rigtings af te 
lei. 

3. Bedrywighede teenoor Helpmekaar 
en op die vryheid grens 

Van hulle was die lewendigste die troepe wat op 
Buller se regterflank buite die vegterrein geplaas 
was. Hulle het op 24 Feb. 1900 met maneuvers 
begin wat die Boere in die linie tussen Pieters- 
hoogte en Hart's Hill onrustig in hul rigting laat 
opkyk het. 

Op 24 Feb. 1900 het die Kommandant-generaal 
'n dringende bevel onder oe gekry van genl. J. 
Ferreira aan die Vrederegter op Dundee om 
dadelik alle Dundee burgers onder vk. T. Joubert 
na Helpmekaar te stuur want 'n berede Britse 



afdeling het Pommeroy ingeneem en was 
onderweg na Helpmekaar. " 

Dit het die Kommandant-generaal wat al so 
houtgerus oor die toestand in die gebied was dat 
hy nog die oggend een van Ferreira se twee 
kanonne bestel het vir versending na die Oranje- 
Vrystaat, uit sy stoel gelig van skrik. Dadelik het 
hy die Dundee se Vrederegter gelas om ook 35 
Vryheid burgers wat gekommandeer was om 
Lucas Meyer se stellings te kom versterk, na 
Ferreira te stuur en voorts sy bevel in verband 
met die opsending van die kanon gekanselleer. 1 " 
Toe hy ewenwel by Ferreira oor die toestand in 
die gebied navraag doen, het die horn verseker 
dat daar niks was om oor onrustig te voel nie en 
dat Ferreira die 35 Vryheid burgers nie nodig 
gehad het nie. Hy het die Dundee burgers laat 
oproep want sy kommando was baie swak 
aangesien hy 61 burgers na Bloukransrivier en 
ook 'n patrollie na die Tugeladrif gestuur het. Hy 
het, so het hy die Kommandant-generaal 



17 Leyds 717, Telegram no. 43 d.d. 24 Feb. 1900. 

18 K.G. 350 (ii) pp. 148, 158, 161 en 166. 



verseker, horn volkome in staat geag om met sy 
eie burgers, die Maxim-Nordenfeldt, die 75 mm.- 
Skoda kanon en die hand maxim waaroor hy by 
Helpmekaar beskik het, die vyand te stuit as 
hulle horn sou probeer aanval, want sy stellings 
was goed, en by Nqutu was daar nog 'n maxim. 
Eers die aand van die volgende dag het dit 
geblyk dat daar tog 'n patrollie van 30 of 40 
Natalse Vrywilligers die Tugela naby Jobskop 
oorgesteek het, blykbaar om die brug oor die 
Sondagsrivier te vernietig, maar dat hulle 
onverrigter sake moes terugkeer. 19 

Die Kommandant-generaal het pas van die skrik 
bekom toe die Transvaalse krygs offisiere by 
Nqutu en Babanango op 25 Feb. 1900 meld dat 
'n vyandelike mag van 1,300 man met kanonne 
die grens van die distrik Vryheid oorskry en die 
Boere se brandwag by J. L. Vermaak se plaas, 
Wonderdraai, na 'n hewige skermutseling 
verdryf het. Alle burgers van wyk IV, Vryheid, 
moes dus ten spoedigste daarheen gestuur en die 



veldkornet beveel word om alle persone wat in 
die distrik te vinde was - met insluiting van die 
Duitsers en "neutrales" - op te kommandeer. Wat 
sake vererger het, was dat genl. Coenraad Meyer, 
die artillerie lui tenant, kmdt. Joubert en vke. Van 
den Berg en Moolman nie op hul poste was om 
leiding te gee nie maar op hul plase of elders 
rondgele het. Die kommando-organisasie was 
dus so gebrekkig dat van die offisiere en die 
landdros dringend versoek het dat of genl. Lucas 
Meyer of genl. Louis Botha of Hans Davel 
tydelik daarheen verplaas moes word om sake te 
bestuur want "Zooals ze nu zijn, kan het niet 
berusten terwijl hier zoovele families ongered 
zijn."- 

Die Kommandant-generaal het dadelik die 
landdroste van Wakkerstroom, Vryheid, Utrecht 
en Piet Retief gelas om alle burgers wat 'n 
geweer kon dra in hul distrikte op te roep om die 
vyand die hoof te gaan bied, genls. Meyer en 
Botha daarvan verwittig en die landdroste voorts 



19 K.G. 341 (vi) pp. 140, 146 en 219; en Leyds 717, 
Telegram no. 80 d.d. 26 Feb. 1900. 



20 Leyds 717, Telegramme nos. 3, 5, 20, 21 en 56 d.d. 25 
Feb. en 6 en 10 d.d. 26 Feb. 1900. 



aangese om die toestand te gaan ondersoek en 
aan horn verslag daaroor te doen. 21 

Genl. Lucas Meyer het hom nie aan die berig 
gesteur nie aangesien hy dit as die werk van 
gerugmakers beskou het, en het geantwoord dat 
hy en Botha hul stellings nie kon verlaat nie en 
dat Hans Davel nie by hom was nie." Genl. 
Louis Botha het dit egter in 'n baie ernstige lig 
beskou. Trouens, as die berig waar was, sou die 
Engelse nie alleen die verste Boere linkerflank 
uit die pad kon stoot en groot getalle Bantoes 
kon opstook om die distrikte Vryheid, Utrecht en 
Piet Retief te verwoes nie, maar sou dit 'n uiters 
demoraliserende effek op die kommando's 
Vryheid, Utrecht en Piet Retief he. Daarom het 
hy voorgestel dat die sowat 200 burgers van 
Vryheid wat naby Platrand gele het, dadelik na 
Vryheid verskuif en deur 200 van die Vrystaatse 
burgers aan die Bo-Tugela vervang word, en dat 



21 Ibid., Telegramme nos. 31, 45-47, 53, 58 en 61 d.d. 25 
Feb. 1900. 

22 Ibid., Telegram no. 26 d.d. 23 Feb. 1900 en K.G. 341 
(vi)pp. 168 en 201. 



hy self na die distrik Vryheid gaan om sake daar 
te reel." 

Pres. Kruger en kmdt.-genl. Joubert het Botha 
egter onmisbaar geag in die linie wat deur Buller 
se hoofmag bedreig is en wou graag he dat hy 
daar as hoogste bevel voerder ageer, nie alleen in 
die gebied wes van Langverwachtspruit nie maar 
ook die ten ooste daarvan waar genl. Lucas 
Meyer die bevel gevoer het. Gevolglik het die 
Kommandant-generaal, na oorlegpleging met 
pres. Kruger, Lucas Meyer op die 26ste gelas om 
dadelik na Vryheid te vertrek en die bevel daar 
van genl. Coenraad Meyer te gaan oorneem inge- 
volge 'n bevel wat pres. Kruger reeds in Jan. 
1900 aan hom gegee het en waaraan hy nooit 
gevolg gegee het nie." 

Sy poging om Meyer voor Buller se hoofmag 
weg na Vryheid te verskuif te kry sodat Botha 



23 Ibid., Telegram no. 44 d.d. 26 Feb. 1900. 

24 Leyds 717, Telegram no. 61 d.d. 26 Feb. 1900; K.G. 341 
(vi) p. 147; en K.3. 350 (ii) p. 198. Vir die President se 
bevel waarna hier verwys word, sien hoofstuk 3 voetnota 
86 hierbo. 



die bevel daar kon oorneem, het egter nie 
geslaag nie aangesien daar teen die aand van die 
26ste berig van wnd. genl. C. Birkenstock - wat 
in genl. Coen Meyer se afwesigheid die bevel in 
die gebied gevoer het - ontvang is dat daar 
hoegenaamd geen rede tot kommer bestaan het 
nie. Die Engelse was nog steeds by Melmoth en 
slegs 'n Britse patrollie kon oor die grens gekom 
het om die burgers die skrik op die lyf te jaag. 'n 
Patrollie van 80 burgers was in elk geval 
daarheen onderweg om die saak te ondersoek. 
Genl. Coen Meyer se mag van 150 man op die 
Vryheid grens oor wie laasgenoemde na 'n 
afwesigheid vanwee siekte pas weer die bevel 
geneem het, en 70 man by Nqutu wat tot 150 
uitgebrei sou kon word, was toereikend om aan 
die Engelse die hoof te bied as hulle werklik 'n 
inval in die Republiek sou waag. 25 

Ten spyte van die gerusstelling het kmdt.-genl. 
Joubert egter onrustig gebly en genl. Coenraad 



Meyer - aan wie hy meteens ook kennis gegee 
het van Lucas Meyer se benoeming tot opper- 
bevelhebber in die gebied - versoek om horn 'n 
verslag te stuur oor wat presies gebeur het." 

4. Stemming en bedrywighede van die 
boere in die kameeldoringrante 

Berigte oor die Britse "inval" in die distrik 
Vryheid het na die kommando's in Botha en 
Meyer se gevegslinie deurgelek en groot opskud- 
ding onder die burgers van Vryheid, Piet Retief, 
Utrecht en Wakkerstroom verwek." Hulle wou 
nou net huis toe gaan om hul eiendomme te gaan 
verdedig en het op groot skaal van die front af 
verdwyn, waar hulle broodnodig was. Terselfder- 
tyd het berigte uit die distrik Rustenburg die 
burgers bereik dat Bantoes die distrik binnegeval 
en van die families daar vermoor het. Dit het 
kmdt. P. Steenkamp se burgers wat uit die distrik 
gekom het, net soseer verontrus en huis toe laat 
dwing. 



15 Leyds 717, Telegramme nos. 19 en 80 d.d. 26 Feb. 
1900; K.G. 350 (iii) pp. 5-6; en K.G. 341 (vi) pp. 19, 160 
en 183. 



26 Leyds 717, Telegram no. 66 d.d. 26 Feb. 1900. 

27 Ibid., Telegram no. 66 d.d. 26 Feb. 1900; en K.G. 350 
(iii) pp. 5-6. 



Daarby moet onthou word dat die burgers wat 
Botha en Meyer se stellings beman het, slegs na 
baie mooipraat en gesukkel beweeg is om 
nogeens in 'n verdedigingslinie voor die vyand 
vas te skop. Hulle was oorlogsmoeg soos reeds 
aangetoon is, en het daarna uitgesien om hul 
militere lewe weer vir hul gewone burgerlike 
lewe te verruil. As hulle daarvan oortuig kon 
word dat hul oorwinnings oor die Engelse ten 
minste die dag sou verhaas dat hulle weer huis 
toe sou kon gaan, sou hulle seker geesdriftig 
aangehou het met veg, maar die indruk het al hoe 
meer by hulle posgevat dat hul oorwinnings en 
die opofferings wat dit hulle gekos het om 
daardie oorwinnings te behaal, hulle niks gebaat 
het nie. Die feit dat die Boere offisiere hul 
oorwinnings nie opgevolg en die vyand deur 
offensiewe optrede probeer verdryf of vernietig 
het nie maar slegs van die burgers verwag het om 
te keer dat die vyand nie op die een of ander plek 
deur die Boere linie breek nie, het sy uitwerking 
begin toon. Immers - so het die burgers gerede- 
neer - Engeland het 'n onbeperkte getal gereel- 
de soldate be sit wat niks anders te doen gehad 



het as om te veg nie en tot in ewigheid kon bly 
aanval, terwyl die Boere mense met burgerlike 
verpligtings was wat nie vir altyd verwaarloos 
kon word nie. 

Die gevolg van die feite bo genoem, was dat talle 
burgers hul laers sonder verlof verlaat of 'n 
heeltemal onverskillige houding ingeneem het, in 
weerwil van die bemoedigings boodskappe van 
pres. Kruger en die ernstigste vermanings van 
hul offisiere. Dit het op sy beurt weer tot 
moedeloosheid onder die offisiere gelei. Selfs die 
Kommandant-generaal was moedeloos. 

"Ik kan misschien voor minuten als ik niet 
mogen zeggen uren lang rondjagen en 
schreeuwen en laten schreeuwen, 'Opzaal', 
'Opzaal' en dan nog zie ik hier een staan te 
kijken, te eten of te wasschen en mijn werk 
schijnt bijna bespot te worden," 

hethy gekla. 28 



K.G. 345 (v)pp. 129-130. 



Daarby het die offisiere geweet dat daar vir hul 
swaargeskut haas geen ammunisie meer voor- 
hande was nie. Vir die maxim-kanonne was daar 
nie 'n enkele bom meer in die magasyn op 
Pretoria beskikbaar nie. In die Boere se 
ammunisiefabriek op Johannesburg was net 400 
bomme vir Krupp- en 10 vir Armstrong kanonne 
gereed, en hulle was van swakker kwaliteit as die 
waaroor die Boere tot op die tydstip beskik het 
en was bowendien vir verspreiding aan al die 
gevegsfronte bedoel. In hul linie voor die Tugela 
sou die Boere dus feitlik aangewese wees op die 
bietjie ammunisie waaroor hulle nog in Natal 
beskik het. 29 

Ten slotte het daar by almal onsekerheid geheers 
oor wat Buller in die skild gevoer het. Toe hulle 
bemerk dat die Britse kanonne, konvooi waens 
en selfs baie troepe oor die pontonbrug na die 
suidelike oewer terugbeweeg, het daar onder die 
burgers ongetwyfeld die indruk posgevat dat 
Buller van plan was om terug te trek soos hy na 



sy neerlae by Spioenkop en Vaalkrans gedoen 
het, en dat hy van die suidelike oewer af die 
terugtog van die troepe wat nog op Wynne's Hill, 
voor Hart's Hill en tussen die Rooirantjies gele 
het, sou dek. Selfs genl. Botha het aanvanklik die 
afleiding gemaak, ofskoon hy bely het dat hy 
daarvan nie seker was nie. 30 By die burgers het 
die afleiding dat Buller aan terugtrek was, weg 
uit die gebied ten ooste van Colenso, die 
gevolgtrekking laat ontstaan dat die gebied 
binnekort nie meer verdedig sou hoef te word nie 
en dat hulle dus maar huis toe kon begin gaan 
om bietjie te gaan rus. Die gevolg was dat die 
burgermag in genls. Botha en Meyer se stellings 
volgens een van die offisiere van die Duitse 
korps tot sowat 1,200 man op die oggend van 27 
Feb. 1900 geslink het. 3 ' 

By die Kommandant-generaal was daar geen 
twyfel dat die Engelse nie aan terugtrek gedink 
het nie maar met voorbereidsels vir 'n baie swaar 
aanval op die Boere linie besig was, 'n vasberade 



29 Vgl. Leyds 717, Telegram no. 62 d.d. 26 Feb. 1900; 
K.G. 341 (vi) pp. 75, 77, 121 en 193. 



' Leyds 717, Telegram no. 75 d.d. 26 Feb. 1900. 
R. Runck, Aus dem Freiheitskampfe der Buren, p. 196. 



aanval wat daarop bereken was om die Boere 
mag voor hulle weg te vee en na Ladysmith toe 
deur te bars: 'n Krygsgevange Britse Untenant, J. 
Best, het horn tremens die versekering gegee dat 
die aanslae op Wynne's Hill en Hart's Hill slegs 
beskou moes word as ligte skermutselings met 
geringe voorposte van die Britse leer. Hart's Hill 
is bv. volgens Best deur slegs 'n 1,000-tal troepe 
aangeval, in die een flank deur 400 en in die 
ander deur 200 man ondersteun, en dit het slegs 
misluk omdat Buller Hart's Hill se besetting 
onderskat het. Agter daardie 1,600 man het 
Buller met nog 35,000 troepe gele wat volgens 
Best se mening almal by 'n finale swaar aanval 
gebruik sou word. 32 

Wanneer die finale aanval sou plaasvind, kon hy 
nie se nie maar op die 26ste het Bantoes aan die 
Kommandant-generaal kom vertel dat Buller 
hulle gelas het om pad te gee uit die gebied aan 
die Tugela ten ooste van Hlangwane aangesien 
hy daardie selfde nag nog "onderkant waar zijn 
lager (d.w.s. sy hoofkwartier op Hlangwane) nu 



staat een pontonbrug over Tugela zal slaan" en 
op twee plekke onder aan Tugela wou deurbreek. 
Daarom moes daar, aldus die Kommandant- 
generaal aan genls. Meyer en Botha, in die 
rigting maar goed gewaak word." 

As genls. Meyer en Botha die instruksie maar ter 
harte geneem en die rivieroewer onderkant 
Buller se hoofkwartier, d.w.s. vanaf ongeveer die 
voet van Naval Hill, goed bewaak het, sou hulle 
die Britse bedrywighede in verband met die 
oprigting van die pontonbrug aan Naval Hill se 
westelike voet tydig ontdek het. Dit sou hulle in 
staat gestel het om Buller se aanvalsplan te 
dwarsboom. Ongelukkig is hulle verwar deur 'n 
ander telegram van die Kommandant-generaal 
waarin meegedeel is dat volgens berigte van die 
Bantoes wat aangese is om die Tugela oewer te 
verlaat, die Engelse "met een groote paardecom- 
mando waar Kliprivier in Tugela loopt en een 
ander commando verder naar onder" wou 
deurtrek" - 'n beweging waarvoor Botha geen 



: Leyds 717, Telegram no. 47 d.d. 25 Feb. 1900. 



1 1bid., Telegram no. 62 d.d. 26 Feb. 1900. 
1 K.G. 350 (ii) p. 191. 



vrees gekoester het nie aangesien daar volgens 
sy mening geen swaar Britse leer in die gebied 
oor die Tugela sou kon kom nie. 

Kmdt.-genl. Piet Joubert het hierdie berigte in 'n 
baie ernstige lig beskou, want dit was vir horn 
duidelik dat as Buller met sy hele leermag van 
35,000 man - soos luit. Best gese het - op 
verskeie punte op die verswakte Boere linie sou 
toetas, dit 'n wonder sou wees as die weerstand 
van die Boere nie ineen sou stort nie. Daar moes 
dus onmiddellik maatreels beraam word om te 
voorkom dat die Boere laers, ammunisie, 
kanonne en ander toerusting en miskien selfs 
groot getalle burgers in Britse hande val as die 
gedemoraliseerde Boere mag miskien in 
wanorde van die slagveld af sou vlug. 

Daarby het daar op die 24ste 'n uiters dringende 
noodoproep van pres. Steyn gekom vir groot 
versterkings - o.a. vir feitlik al die kanonne wat 
gebruik is om Ladysmith mee te beleer - ten 
einde die Vrystaatse westelike grens te kom help 
verdedig sodat die vyand Bloemfontein nie 
bereik nie, want dit was vir pres. Steyn duidelik 



dat genl. Piet Cronje op die punt gestaan het om 
te kapituleer en dat die twee Republieke dan by 
verre die grootste deel van hul strydkragte daar 
sou moes inwerp om lord Roberts te stuit sodat 
Bloemfontein nie in Britse hande val nie. 35 

Met die oog daarop het die Kommandant- 
generaal genl. D. J. E. Erasmus, vergesel van 
kmdt. D. J. Schoeman, die oggend van die 25ste 
na die verskillende generaals aan die Tugela - nl. 
genls. Botha, Meyer en Burger oos van Colenso 
en hoofkmdt. Prinsloo aan die Bo-Tugela - 
gestuur om sy sienswyse aan hulle uiteen te sit, 
nl. dat onder die heersende omstandighede 
"partsgewijze en tijdelijke (lees tydige) terug- 
trekking noodzakelijk was" 36 en hul sienswyse 
oor die aangeleentheid aan horn te kom 
meedeel." 



35 Sien die betrokke telegramme van Staatspres., 
Bloemfontein, aan Staatspres., Pretoria, in die prof. S. P. 
Engelbrecht-versameling no. 24. 
36 K.G. 345 (v)p. 128. 
"K.G. 341 (vi)p. 139. 



Die skielike voorstel van die Kommandant- 
generaal dat daar "partsgewijze" uit hul goeie 
stellings en van Ladysmith af teruggetrek moes 
word - klaarblyklik na die grens - sodat daar 
onmiddellik genoeg burgers en swaargeskut in 
Natal kon loskom om lord Roberts te stuit voor- 
dat hy Bloemfontein sou kon bereik, was vir die 
generaals wat naarstiglik met voorbereidsels in 
hul linie voor die Tugela besig was om Buller te 
keer, 'n baie harde slag. Genls. Botha, Meyer en 
Burger wou dan ook eers gedurende die nag met 
mekaar beraadslaag voordat hulle kommentaar 
oor die voorstel lewer, en selfs hoofkmdt. 
Prinsloo wou die aangeleentheid eers met genl. 
De Villiers bespreek. Daarna sou hy sy mening 
om 2 nm. die 26ste persoonlik aan die Komman- 
dant-generaal kom meedeel. Erasmus self kon 
horn ook nie met die gedagte vereenselwig nie en 
het die Kommandant-generaal tot ander insigte 
probeer bring deur horn na sy besoek aan die 
generaals voor die Tugela te verseker dat die 



toestand voor die Tugela baie gunstig vir die 
Boere was. 38 

Nadat hulle gedurende die nag met mekaar 
oorleg gepleeg het, het genl. Lucas Meyer op die 
26ste namens homself, genl. Botha en genl. 
Burger streng konfidensieel aan die Komman- 
dant-generaal gesein dat hul stellings nog heelte- 
mal goed was en dat hulle alle hoop gekoester 
het om met Gods hulp die vyand te oorwin. 
Aangesien hulle egter nie so volledig bekend 
was met die algemene militere toestand as die 
Regering en Kommandant-generaal nie moes die 
oordeel oor wat gedoen moes word en slegs 
instruksies aan hulle gee. Hulle wou egter die 
Kommandant-generaal se aandag daarop vestig 
dat die burgers lont sou ruik sodra daar met 'n 
verskuiwing van laers, voetgangers en wat dies 
meer sy na agtertoe begin word en dit kon 
moontlik paniek verwek. Daarom was hulle van 
mening dat "indien er nog eenige kans bestaan 
dat de vijand nog kan tegen gehouden worden 
om niet Bloemfontein te bereiken, dan nog een 



K.G. 341 (vi)p. 139. 



haar dagen de zaak in handen van ons 
albestierende God te laten om te zien of er geen 
uitredding komt." Die Regering moes egter die 
beste planne beraam. 39 

Dit was volkome in die gees van pres. Kruger 
gesproke wat bitter teen 'n terugtog uit Natal 
gekant was omdat dit paniek onder die burgers 
kon verwek en die vyand met nuwe moed sou 
besiel, met die gevolg dat die toestand vir die 
Boere in die Ooste net so donker sou word as in 
die Weste. Hy het nog vas geglo dat genl. Piet 
Cronje ontset sou word en dat sake weer 'n 
gunstige wending vir die Boere sou neem. 
Daarom was hy van oordeel dat die beleg van 
Ladysmith wat die Boere reeds soveel dure 
offers gekos het, nie laat vaar kon word nie. Die 
Kommandant-generaal moes die burgers maar 
bemoedig om vas te bly staan en slegs op God te 
vertrou. Hy sou hulle nie verlaat nie. "Broeder", 
het hy sy telegram gesluit, 



"wij zijn nu in het donkerste van den nacht en 
ik ben zeker God zal den dag spoedig doen 
aanbreken en ons eene heerlijke uitkomst 
schenken, maar wij moeten getrouw blijven 
en onze plicht doen. De Heer zegt: Roept mij 
aan in den dag der benauwdheid en ik zal u er 
uit helpen. Vertrouw dus op den Heer, ik ben 
zeker dat Hij ons roepen en smeeken zal 
verhooren."*" 

Onderwyl die vertroulike gedagtewisseling oor 
die terugtrekking van die Boere magte in Natal 
aan die gang was, het genls. Lucas Meyer en 
Botha die laaste maatreels getref wat hulle nodig 
geag het om aan 'n hernieude Britse aanval die 
hoof te bied. 

Genl. Meyer was op die 26ste redelik seker 
daarvan dat die Engelse die Boere stellings die 
volgende dag, Majubadag, sou aanval, want dit 
was "natuurlijk een belangrijken dag". As hulle 
dit nie op Majubadag waag nie "dan twijfel ik of 
zij het spoedig hier weder zal doen." Gevolglik 



' Leyds 717, Telegram no. 7 d.d. 26 Feb. 1900. 



'K.G.341 (vi) pp. 4 en 99. 



het hy die Kommandant-generaal versoek om 
Long Tom nog dieselfde nag te laat deurkom na 
die Ermelo laer vir opstelling in 'n stelling wat 
die Boere daarvoor gebou het en waarin hulle 
ywerig besig was om 'n platform vir die kanon te 
maak. 41 Met die oog op die bou van 'n skans vir 
die kanon het hy gedurende die dag 800 sand- 
sakke by die hoof van Wee wat die opsig oor die 
opdamming van Kliprivier gehou het, P. J. 
Malan, aangevra." 

Die Kommandant-generaal wat gevrees het dat 
die Engelse hut aanval nog daardie selfde nag 
sou hervat, was egter nie bereid om die groot 
kanon gedurende die nag op die pad te plaas nie, 
aangesien die aarde deurnat was van die baie 
reen en die voorstel en een van die agterwiele 
van die kanon ernstig beskadig geraak het toe dit 
met 'n verplasing omgeval het. Ook was die 
klein personeel wat daarmee kon werk, uitgeput 
deur die vrugtelose heen en weer gekarwei van 



41 Leyds 717, Telegram no. 73 d.d. 26 Feb. 1900. 

42 K.G. 363, Oorlogs briewekopieboek van genl. L. Meyer, 
21 Okt.189911 Maart 1900, pp. 33 en 38. 



Long Tom gedurende die vorige paar dae. Hy het 
Meyer dus laat weet dat hy die kanon wat in die 
Wakkerstroom laer op die nek gestaan het, wel 
kon kry, maar dan moes hy self mense stuur om 
dit te laat haal." Die gevolg was dat Meyer - nie 
seker of die Boere dieselfde nag nog miskien die 
bevel sou kry om terug te val nie - die kanon ge- 
laat het waar hy was en dat Long Tom nie aan 
die slag van Pietershoogte deelgeneem het nie, 
ten spyte daarvan dat hy baie goeie werk tydens 
die slag sou kon verrig het. 

Waar die Engelse sou aanval, was natuurlik 
onbekend. Aan die Bantoes se berigte dat Buller 
"onderkant waar zijn lager nu staat" (dus aan die 
voet van Naval Hill) 'n pontonbrug sou bou en 
die Boere linie met die troepe wat hy daar oor 
die rivier sou stuur, op twee punte sou aanval, 
het genls. Botha en Meyer hulle tot hul verdriet 
nie gesteur nie. Meyer was daarvan oortuig dat 
Buller horn weer met alle mag op Hart's Hill sou 
toespits en het dus sedert 24 Feb. alle strydkragte 
wat hy byeen kon kry, daar ingewerp. Op die 



K.G. 350 (iii) p. 7. 



24ste het hy 300 man daarheen gestuur en nog 
150 gereed gehou vir versending daarheen. Hulle 
sou indien nodig van 'n maxim-kanon vergesel 
gaan. 44 

Hierdie versterkings is natuurlik nie almal op die 
kruin van Hart's Hill saamgedrom nie maar ook 
aan weerskante daarvan geplaas sodat hulle die 
bestorming van die kop deur flankvuur kon 
bemoeilik. Ten einde te verhinder dat die 
Engelse die burgers op Hart's Hill aan die ooste- 
kant omtrek en in die rug bestook, is aan die 
kommando Standerton, sowat 180 man sterk, 
opdrag gegee om Pietershoogte - wat front na 
die ooste toe gemaak het - te beset en hulle daar 
in te grawe. Op die 25ste was hulle egter nog nie 
in die stelling nie en moes hulle deur genl. 
Meyer aangespreek word om onverwyld stelling 
te neem, loopgrawe uit te haal en skanse te bou, 
nie alleen vir hulself nie maar ook vir eventuele 
versterkings wat Meyer nou orals gesoek het. Op 



die 25ste het hy 100 Pretoria burgers uit genl. 
Botha se sektor aangevra asook 'n Pom-pom met 
ammunisie en bediening uit die Johannesburgse 
laer, en op die 27ste ook 100 van die 
Heidelbergers en 100 van die Soutpansbergers 
wat in genl. Botha se sektor was.*" 

Toe Buller sy aanval op die 27ste van stapel 
gestuur het, was die Boere linie dus as volg 
beset: Op die linkerflank vanaf Aasvoelkrans tot 
aan Pieters spruit was kmdt. C. L. Engelbrecht 
met die kommando Piet Retief - een van die 
kommando 's wat van wee die gerugte aangaande 
'n Britse inval in Vryheid huis toe bly dwing het 
sodat Engelbrecht oor slegs 80 man beskik het. 
Regs van hulle op Pietershoogte was die 
kommando Standerton onder kmdt. J. A. Muller. 
Verder regs op Spoorwegkop en Hart's Hill was 
die Krugersdorpers onder genl. S. Oosthuizen en 
die Rustenburgers onder kmdt. Steenkamp met 
agter hulle op die nek tussen Hart's Hill en 
Spoorwegkop vk. J. C. J. Emmett se burgers uit 



44 K.G. 341 (v) p. 218; vgl. ook p. 220 en K.G. 363, 
Oorlogs briewekopieboek van genl. Meyer, 21 Okt. .1899- 
HMaartl900,p. 20. 



45 K.G. 363, Oorlogs briewekopieboek van genl. Meyer, 21 

die distrik Vryheid. Hierdie laaste twee 
kommando's wou ook net huis toe om hulle 
eiendomme in hul tuis distrikte te gaan beskerm. 
Hierdie kommando's is sedert die slag van die 
23ste versterk deur 'n 150-tal Johannesburgers 
onder wnd. kmdt. Japie du Preez en sowat 100 
Pretoria burgers onder asst. vk. Willie Nel. Regs 
van Hart's Hill het tot aan Langverwachtspruit 
wnd. vk. D. J. Dercksen se Boksburgers en 'n 
deel van die kommando Wakkerstroom by die 
Rustenburgers aangesluit en verder regs, ten 
ooste van Langverwachtspruit, was genl. Botha 
se burgers versprei soos reeds uiteengesit: Op 
Wynne's Hill vk. G. J. Boshoff met 'n veld- 
kornetskap Standertonners en die kommando 
Middelburg onder kmdt. Piet Trichardt; op 
Horseshoe Hill die kommando Ermelo van kmdt. 
Hans Grobler bygestaan deur maj . John McBride 
se Ierse korps; verder weswaarts tot by Rooikop 
was onderskeidelik die kommando's Bethal 
(kmdt. D. J. J. Breytenbach), Pretoria (kmdt. S. 
P. Erasmus), Carolina (kmdt. H. F. Prinsloo), 
Swaziland (kmdt. Chris Botha), Soutpansberg 
(kmdt. H. C. J. van Rensburg), Heidelberg 



(kmdt. S. B. Buys) en die Italiaanse korps (kapt. 
Cammilo Ricchiardi). 46 

Sowat 12 kanonne was oor die hele front 
versprei: op Rooikop 2, op Grobbelaarsberg 3, in 
die omgewing van Hart's Hill en Spoorwegkop 
4, in die omgewing van Pieters stasie 2 en op 
Aasvoelkrans." 

In die bogenoemde stellings het die Boere 
krygsmag gedurende die oggend van 27 Feb. 
1900 houtgerus gele en wag vir die Engelse om 
weer tot die aanval oor te gaan. Die Boere was 
op hierdie Majubadag nie in 'n feestelike 
stemming nie maar in 'n stemming van veroot- 
moediging. Die Regerings van albei Republieke 
het nl. bepaal dat die dag as 'n dag van veroot- 
moediging in gebed deurgebring moes word en, 
waar enigsins moontlik, is dit dan ook gedoen. 48 
Die burgers in die linie op die Kameeldoring- 



46 Sien pp. 473-474 hiervoor, en Bakkes, Die Militere 
Situasie {Argief-jaarboek, 1967 ', I, pp. 8-14). 

47 Vgl. Bakkes, Die Britse Deurbraak (manuskrip), p. 10. 

48 Vgl. Bakkes, Die Britse Deurbraak (manuskrip), pp. 39- 
40. 



rante was dus geensins in 'n stemming om aktief 
op te tree en te probeer vasstel wat die vyand 
doen nie, en dit in weerwil van die Komman- 
dant-generaal se instruksie aan genls. Botha en 
Meyer om die rivier ten ooste van Buller se laer 
nougeset dop te hou ten einde te voorkom dat die 
vyand daar 'n pontonbrug oor die rivier bou 
waaroor 'n sterk troepemag gestuur sou kon 
word om die Boere aan te val. 49 

Afgesien van 'n swaar bombardement op al die 
Boere stellings sedert vroeg die oggend was die 
enigste vyandelike aktiwiteite wat die aandag 
van die Boere daardie oggend in beslag geneem 
het, die van die Britse troepeaf deling s wat op die 
verste linkerflank van die Boere gestasioneer 
was, heeltemal buite die terrein wat deur Buller 
bedreig is en van waar sowel op die 24ste as op 
die 25ste die geroep "wolf! wolf!" uit die Boere 
geledere weerklink het. 

Gedurende die oggend van die 27ste is daar berig 
van genl. Coen Meyer ontvang dat volgens 'n 



rapport van die Vryheid grens 400 Engelse 
troepe en 600 Bantoes uit Melmoth die grens 
oorskry het en na Nqutu onderweg was. Hulle 
was volgens die berig reeds op Wonderdraai 'n 
uur te perd binne die Republiek, en in hul rug het 
nog 'n groot mag gevolg. Die vyandelike mag 
was in besit van hand maxims maar dit was nie 
bekend of hulle kanonne by hulle gehad het nie. 
Genl. Coen Meyer was met die burgers wat hy 
by Nqutu kon afstaan, onderweg om hulle te 
gaan probeer stuit en het ook die gekomman- 
deerde burgers van Wakkerstroom, Vryheid en 
Piet Retief beveel om in die rigting te trek ten 
einde sy mag te versterk. 5 " 

Hierdie berig het die Vryheid burgers in die nek 
tussen Hart's Hill en Spoorwegkop byna 
onmiddellik bereik en daar die "huis toe" - vuur 
aan brand gesteek. Oor die verdediging van die 
linie voor hulle het hulle hulle nou nie meer 



' Sien p. 537 hierbo. 



50 Sien K.G. 341 (vii) p. 42, asook pp. 74, 110 en 112, en 
Leyds 718, Telegram no. 39 d.d. 27 Feb. 1900. 



gekwel nie maar op groot skaal uit hul stellings 
gedros. 51 

5. Die bestorming van Pietershoogte 

Dit was die toestand toe die Engelse genietroepe 
die nuwe pontonbrug van 95 tree lank op die 
oggend van 27 Feb. 1900 aan die voet van Naval 
Hill oor die Tugela gebou het - 'n werk wat teen 
9 vm. voltooi was sonder dat die Boere iets 
daarvan bemerk het, aangesien die plek van hul 
stellings af onsigbaar was." Bowendien is die 
burgers sedert 8 vm. deur 'n hewige vuur uit al 
die Britse kanonne gedwing om in hul loopgrawe 
en skuilings te bly en het hulle die Tugela dus nie 
voortdurend onder observasie gehou nie. Hierdie 
swaar kanonvuur is des te effektiewer gemaak 
deur die 22 masjiengewere van die infanterie wat 
op die suidelike oewer soos in 'n battery 
saamgetrek was, en deur al die Britse geweer 
skuts - voetvolk sowel as ruitery - op die 
suidelike oewer. Hulle het 'n snelvuur op die 

Boere stellings voor hulle onderhou en die hele 
omgewing van die Boere linie met geweer koeels 
bestrooi sodat dit gelyk het asof daar 'n haelbui 
van staal oor die Boere stellings losgebars het." 

Onderwyl op die voltooiing van die brug gewag 
is, het Barton sy aanvalsplan verduidelik aan kol. 
J. Reeves en lt.-kol. E. E. Carr, aanvoerders van 
die Irish Fusiliers en Scots Fusiliers onder- 
skeidelik, wat sy frontlinie sou vorm. Nadat 
hulle die brug oor was, moes Carr se bataljon, 
agter die linker wal van die Tugela moot 
verskuil, ooswaarts opruk tot by 'n diep sloot 
wat anderkant die skerp draai van die rivier in 'n 
noordoostelike rigting geloop het, en sy troepe 
daar ontplooi om Pietershoogte vanuit die ooste 
in die front aan te val. Sy hoofoogmerk moes 
wees om die Boere op die hoogte aan die 
noordekant te omvleuel en hul hele linie wat 
front na die ooste gemaak het, suidweswaarts 
terug te druk. Dit sou hulle in die arms laat 
beland van Reeves se bataljon wat links van Carr 
se bataljon die suidelike gedeelte van Pieters 

Pietershoogte vanuit die Britse stellings gedurende die bombardement van 27 Feb. 1900 besien 



hoogte vanuit die suidooste moes inneem, en van 
die troepe op Spoorwegkop. Aangesien daar 
egter gevaar bestaan het dat Carr tydens sy 
aanval op Pietershoogte in die rug aangeval sou 
kon word deur burgers wat tussen Aasvoelkrans 
en Pietershoogte versprei was, moes hy 'n deel 
van sy bataljon (3 kompanies sterk) in 'n 
geskikte defensiewe posisie laat stelling neem 
ten einde die regterflank en rug van sy bataljon 
tydens die aanval op Pietershoogte te beskerm. 
Hulle sou dus nie aan die aanval kon deelneem 
nie. Die omvleueling van Pietershoogte - dit het 
hy sy troepe op die hart gedruk - moes vinnig 
geskied ten einde die Boere effektief te verras. 54 

Hoe nader die brag aan voltooiing gekom het, 
hoe hewiger het die Britse bombardement 
geword, veral op Pietershoogte wat deur 32 
kanonne fel en aanhoudend vanaf Naval Hill en 
Clump Hill beskiet is, nl. deur 2 4,7-duim skeeps 
kanonne, 4 12-ponder skeeps kanonne, 2 berg 



kanonne, 3 veld batterye en 'n berede battery." 
Die klompie Standertonners se uithouvermoe 
was dus reeds tot die uiterste toe beproef toe 
Barton se troepemag teen 10.30 oor die brag 
begin marsjeer het. Op die brag is die verskil- 
lende eenhede deur die welkome nuus begroet 
dat genl. Cronje daardie oggend met sy hele leer- 
mag gekapituleer het. 'n Beter inspuiting om 
gevegs drif by die troepe op te wek, kon nie 
gevind word nie. Hulle het die nuus met 'n 
geesdriftige gejuig begroet, vasberade om 
daardie dag te toon dat hulle nie 'n duim vir lord 
Roberts se soldate agteruit hoef te staan nie." 

Op die noordelike oewer het Barton se kolonne 
regs geswenk en in die rivier moot na Pieters- 
hoogte opgeruk, in die rag deur Kitchener se 
kolonne gevolg wat teenoor Spoorwegkop 
stelling moes neem. Voor Hart's Hill het Norcott 
se kolonne, wat ook van genl. Cronje se oorgawe 
verwittig is, gele, gereed om op die regte 

oomblik vir die aanval op die heuwel voor hulle 
te ontplooi. 

Die Boere het van die Britse opmars, die bou van 
die pontonbrug en die oortog van die troepe niks 
bespeur nie. Owerste Trichardt beweer dat hy die 
Engelse wel sien opruk en genls. Botha en 
Meyer daarvan verwittig het maar dat hulle geen 
notisie daarvan geneem het nie. 57 Amptelike 
bevestiging daarvoor kon nie verkry word nie 
maar dat die twee Boere aanvoerders wel nalatig 
was, blyk genoegsaam uit hul versuim om aan 
die Kommandant-generaal se opdrag van die 
vorige dag uitvoering te gee, nl. om die terrein 
onderkant Buller se laer goed te laat bewaak 
aangesien die Engelse daar 'n pontonbrug wou 
bou. 

Die gevolg was dat Barton se kolonne reeds 
digby hul bestemming was voordat die klompie 
Piet Retief burgers by Aasvoelkrans hulle in die 
oog gekry en 'n paar kanonskote - wat egter 



geen uitwerking gehad het nie - op hulle gelos 
het. Kort daarna het die kolonne teenoor 
Pietershoogte ontplooi, he wig deur die 80 man 
van kmdt. C. L. Engelbrecht beskiet, wat teen 2 
nm. benoud aan die Kommandant-generaal 
gesein het: 

"Vijand trek bij Aasvogel Kranz door en heeft 
positie deze kant gevat. Als mogelijk stuur 
versterking. Ons is 80 man. Hunne (lees: 
Hulle) trek Krugersdorpers om." 

Hierdie berig is aangevul deur 'n berig van die 
telegrafis by Nelthorpe waarin vermeld is dat 
daar 'n hewige geskiet in die rigting van 
Aasvoelkrans gehoor is. 58 

Die berigte het die verskillende Boere 
aanvoerders uit hul slaap laat wakker skrik. 
Kmdt.-genl. Joubert het genl. Botha dadelik 
daarvan verwittig en horn tewens laat weet dat 
die sterkte van die vyandelike mag 4 bataljons 
voetvolk en 'n bataljon berede troepe was. Hy 

Britse liddietbom ontplof vlak voor 'n Boere kanon 



sou versterkings van Ladysmith af probeer stuur, 
maar dit was baie ver. 59 

Genl. Botha het by die ontvangs van die berig 
vertrek om persoonlik versterkings te gaan haal 
ten einde met die verdediging van Pietershoogte 
te help waar die vyand intussen vanaf die terrein 
tussen Pietershoogte en Aasvoelkrans - eintlik 
die terrein ten weste van Pietersspruit - tot die 
aanval oorgegaan het. 

Pietershoogte is 'n lang hoogte, met gras bedek, 
wat agter Spoorwegkop van noord na suid 
uitstrek en dus front na die ooste maak. Drie 
rotsagtige pieke - twee in die noorde en een in 
die suide - het die verdedigers in staat gestel om 
'n vyand wat die hoogte vanuit die ooste aanval, 
egter nie slegs onder 'n voortdurende frontvuur 
nie maar ook onder 'n dwarsvuur te hou, en dit 
het die taak van 'n aanvaller wat die hoogte 
vanuit die ooste sou bestorm, baie bemoeilik. 
Daarby het 'n uitloper van die hoogte met twee 
pieke vanuit die sentrum van die kop noordwes- 



waarts agter Spoorwegkop in geswaai, van waar 
daar ook dwarsvuur op die ry van drie pieke, pas 
genoem, onderhou kon word, sodat 'n aanvaller 
altyd onder dwarsvuur sou bly, selfs as hy daarin 
kon slaag om die voorste ry pieke of koppies te 
bemeester. Die verowering van die hoogte was 
dus 'n oneindig moeiliker saak as wat Barton 
gemeen het toe hy Pietershoogte van die 
suidelike oewer af besigtig het. 

Barton se plan vir die verowering van die hoogte 
is reeds uiteengesit: terwyl die Irish Fusiliers op 
die linkerflank die mees suidelike gelee van die 
drie koppe sou verower, sou 5 kompanies van die 
Scots Fusiliers op die regterflank van die Britse 
frontlinie in die rug en regterflank deur die ander 
3 kompanies beskerm, die Boere deur 'n wye 
swaaibeweging na links van die noordelike kop 
af suidooswaarts dryf tot teen Spoorwegkop en 
hulle daar vasdruk. 60 Dit het egter vanwee die 
rotsvaste verdediging van die burgers op 'n 

mislukking uitgeloop. Slegs die Irish Fusiliers op 
die linkerflank het daarin geslaag om die 
suidelike piek van Pietershoogte na 'n kort geveg 
teen 1 nm. in besit te neem en van daar 'n 
vuurgeveg met die burgers op Spoorwegkop aan 
te knoop. Die Scots Fusiliers op die regterflank 
kon hul regterflank nie ver genoeg uitgestoot kry 
om met die voorgeskrewe omswaai beweging na 
links ook die noordelike piek van Pietershoogte 
raakgevat te kry nie. Hulle is nl. deur 'n aantal 
burgers wat in die moot van Pieters spruit stelling 
geneem het vanuit die noordooste so swaar 
beskiet, dat hulle hul regterflank nie durf uitstoot 
het nie, ten spyte van die "beskerming" van die 
drie kompanies wat spesiaal met die taak belas 
was om die regterflank en rug van die kolonne te 
beskerm. Die gevolg was dat met sy swaai na 
links die bataljon onder 'n swaar en meer 
effektiewe kruisvuur ingeswaai het as wat horn 
pas tevore vanuit Pietersspruit se moot geteister 
het. 

Nie alleen is hulle in die front beskiet nie maar 
veral vanaf die mees noordelik gelee piek van 



Pietershoogte wat regs van hulle gele het; en die 
geweervuur daarvandaan af is deur 2 kanonne 
(waarvan een 'n Pom-pom was) ondersteun. 
Daarby moes hulle nog kanonvuur in die rug van 
Aasvoelkrans af verduur. Onder die vuur van 
drie kante af kon geen vlees en bloed dit hou nie. 
Veral die vuur van die regterhandse koppie af - 
wat aangegroei het namate die Boere steeds 
groter versterkings op die punt ingewerp het, was 
lastig. 

Dit het die troepe op Carr se regterflank na links 
op 'n bondel gedryf sodat die linie op die 
regterflank geleidelik korter geword het in plaas 
van langer. 

'n Poging om die bewuste koppie deur die drie 
kompanies Scots Fusiliers te laat verower wat tot 
op die stadium met hul rug na Pietershoogte die 
brigade se regterflank moes beskerm - 'n taak 
wat toe aan die helfte van die bataljon Dublin 
Fusiliers in Barton se tweede linie opgedra is - 
het misluk. Die gevolg was dat Barton se front- 
linie aan die linkerkant op die suidelike helfte 
van Pietershoogte vasgepen is en aan die regter- 



kant voortdurend blootgestel is aan vyandelike 
geweer- en kanonvuur wat sy manne vinnig 
uitgedun het. In die ongemaklike en gevaarlike 
posisie het hy gretig le en wag vir die uur 
wanneer Kitchener Spoorwegkop sou aanval en 
verligting vir sy geteisterde af deling sou bring. 
Hy was verplig om ook sy laaste reserwe - 4 
kompanies Dublin Fusiliers - in die vuurlinie te 
stoot, want artillerie steun het hy nie meer geniet 
nie. Die kanonne wat sy aanval voorberei en 
aanvanklik ondersteun het, was nou nl. almal op 
Spoorwegkop gerig ter voorbereiding van die 
aanval van Kitchener se kolonne. 

Die Boere se geweervuur van die noordelike 
koppie af het egter voortdurend bly aanswel en 
Barton se troepe so geteister dat Barton net een 
uitweg gesien het om 'n ramp te voorkom: die 
Boere moes verdryf en die koppie ten alle koste 
verower word. Met die oog daarop het hy teen 
2.30 nm. 2 kompanies van die Dublin Fusiliers 
en een van die Scots Fusiliers onder toesig van 
kapt. J. A. E. McBean daarop laat toetas. Hul 
stormloop het egter op 'n rotsvaste verdediging 



afgestuit en op 300 tree van die koppie af moes 
die troepe platval en naarstiglik skuiling tussen 
die rotse soek om nie uitgewis te raak nie. Dit 
het genl. Botha aangemoedig om nog meer 
burgers uit sy stellings agter die Boere linie om 
te bring en met die moot van Pieters spruit af teen 
Barton se geteisterde regterflank in die stryd te 
stoot. 

Daardeur is Barton genoodsaak om, nadat 
Kitchener se aanval op Spoorwegkop die Boere 
se aandag grotendeels in beslag geneem het, nog 
'n aanval op die noordelike koppie te 
onderneem, hierdie slag met 3 kompanies van 
die Irish Fusiliers onder aanvoering van maj. F 
F. Hill, ondersteun deur die 3 kompanies wat met 
die vorige aanval gestuit is. Hierdie aanval was 
dermate suksesvol dat die 6 kompanies troepe 
die koppie self verower het. Die Boere linie het 
egter anderkant die koppie oor skerp, rotsagtige 
terrein uitgestrek en dit kon Hill met sy so wat 
driekwart bataljon troepe eenvoudig nie verower 
kry nie. Sy poging om dit wel te doen, het op 'n 
volslae mislukking uitgeloop. Nadat baie troepe 



en al die offisiere van die 6 kompanies tydens die 
aanval doodgeskiet of gewond is met 
uitsondering van kapt. Venour, moes die af deling 
op die noordelike koppie terugval, en moes 
Barton die poging laat vaar om die Boere aan die 
noordekant te omvleuel. 61 

6. Die aanvalle op Spoorwegkop en 
Hart's Hill 

Solank Barton aan sukkel was om die Boere 
stelling by Pietershoogte omvleuel te kry, het 
Kitchener - wie se kolonne dadelik na Barton s'n 
oor die pontonbrug getrek het tot teenoor 
Spoorwegkop - sy troepe vir die aanval op 
Spoorwegkop laat ontplooi. 

'n Frontaanval op Spoorwegkop soos Kitchener 
moes onderneem, sou aan 'n voortdurende flank- 
vuur van die Boere op Hart's Hill blootgestel 

wees en kon dus maklik deur 'n kruisvuur - in 
die front van Spoorwegkop en in die linkerflank 
van Hart's Hill af - in die wiele gery word. 
Daarom het Kitchener besluit om sy troepe 
behoedsaam te laat opruk en soveel as moontlik 
gebruik te maak van die dekking wat die moot 
van Kruger spruit aan horn gebied het - 'n sprui- 
tjie wat agter Spoorwegkop ontspring en in 'n 
diep kloof ten ooste daarvan na die Tugela 
gevloei het. In hierdie kloof was hy nl. goed teen 
'n flankvuur van Hart's Hill af en selfs van die 
kant van Pietershoogte af beskut. 

Om 2 nm. het hy van Buller bevel gekry om die 
aanval van stapel te stuur en 'n uur later het sy 
troepe die kop begin beklim, behoedsaam en in 
verspreide orde, op so 'n netjiese wyse dat Buller 
nie kon help om teen kol. Parsons op te merk 
nie: "I think we shall do it now"; waarop 
laasgenoemde geantwoord het: "Yes Sir, because 
we have attacked an a broad front."" 



Bakkes, Die Britse Deurbraak, p. 74. 



Op Kitchener se linkerflank in die front het die 
Royal Lancasters opgeruk met 2 kompanies in 
die frontlinie en die res agtertoe in nog drie 
aanvalslinies verdeel, en op sy regterflank maj. 
Fry se West Yorkshires. Op die hakke van 
eersgenoemde het die South Lancashires gevolg 
en agter die West Yorkshires die bataljon York 
and Lancasters. 

Tot by die spoorweg het alles goed gegaan. Die 
burgers op die kruin het onder so 'n swaar 
kanonvuur gele dat hulle niks van Kitchener se 
opmars bemerk het nie. Grond en klippe uit die 
Boere stelling het hoog in die lug in gevlieg. 

"Shells crashed and exploded into their stone 
breastworks, making huge gaps, throwing the 
debris and possibly humanity, high into space. 
Trench after trench was swept out by lyddite 
and shrapnel. Shells could be seen, as it were 
sucked into them, the brown earth and shell 
dust blotting out their existence for many 
seconds at a time. These Boers must have 
thought their cause almost a holy one to 
withstand such an inferno of fire from 70 



guns; and no feelings but that of admiration 
could be felt for an enemy possessed of such 
demon courage", aldus 'n Britse ooggetuie 
van die geveg. 63 

Toe die Royal Lancasters wat Kitchener se 
linkerflank uitgemaak het en dus in voile sig van 
die Boere moes opruk, die spoorweg oorsteek en 
op die Boere loopgrawe op Spoorwegkop 
af storm, het hulle onder 'n geweldige kruisvuur 
- van Spoorwegkop in die front en van Hart's 
Hill in die linkerflank - beland, wat hulle 
gedwing het om plat te val, skuiling te soek en 
die vyandelike vuur te beantwoord. Veral van 
Hart's Hill af is hulle woes beskiet, so woes dat 
die bataljon verplig was om half links te swaai 
ten einde die burgers wat hulle van Hart's Hill se 
kant af so geteister het in die front by te kom en 
die swye op te le. By gebrek aan ervare offisiere 
wat hul bewegings behoorlik kon beheer - baie 
van die bataljon se offisiere en onderoffisiere is 
nl. tydens die gevegte op en om Spioenkop buite 

aksie gestel - het hulle nou heeltemal 
weggestorm van die doelwit waarop Kitchener 
hulle afgestuur het en wel tot oor die kloof wat 
Hart's Hill en Spoorwegkop van mekaar geskei 
het; dus in die terrein in wat Norcott nog moes 
aanval. 

Die gevolg was dat daar 'n yslike gaping tussen 
Kitchener se linker- en regterflank ontstaan het, 
en weldra het dit gelyk of die aanval gaan 
misluk. Met hul stormloop noordweswaarts in 
plaas van noordwaarts het die bataljon nl. onder 
'n swaarder kruisvuur ingestorm as die wat hulle 
tevore geteister het. Hul regterflank het nl. nou 
onder die Boere vuur van Spoorwegkop - wat 
hulle voorheen in die front getref het - beland en 
hul front asook 'n deel van hul linkerflank onder 
die Boere vuur van Hart's Hill wat hulle 
voorheen net in die linkerflank geteister het. 
Onder die geweldige vuur kon hulle dit 
eenvoudig nie uithou nie en spoedig het hulle 
begin terugval. Die Boere het so hard soos nog 
nooit tevore nie geveg. Dit het gelyk of die 



geweldige vuur van Buller se 85 kanonne geen 
indruk op hulle gemaak het nie. 54 

"Through the whirling smoke of the shells the 
slouch hats could be seen bobbing up and 
down, some bending for ammunition, some 
ducking involuntarily in front of an explosion, 
some smitten down, others rising in their 
places. Never had the burghers been so sorely 
pressed, but their better men never flinched, 
and so sustained was their fire that the fate of 
Ladysmith trembled in the balance". 63 

Buller het begin ys, soos Bakkes dit uitdruk, toe 
Kitchener meteens verligting bring deur 
versterkings voorwaarts te stuur - die South 
Lancashires om die gaping tussen sy twee 
vleuels te vul, en 'n half bataljon York and 
Lancasters om die plek van die Royal Lancasters 
te vul wat na hul terugtog gehergroepeer en teen 
4 nm. weer in die stryd gestoot is. Hulle is swaar 

en besonder suiwer beskiet terwyl hulle deur die 
draadheinings aan weerskante van die spoorweg 
geklim het, maar is aan die ander kant baie goed 
deur die skeepskanonne naby Buller se bevels 
pos ondersteun, asook van die regterflank af deur 
die manne van die West Yorkshires. Laasge- 
noemde het ongemerk met die moot van Kruger- 
spruit langs op gekruip om in die linkerflank en 
uiteindelik in die rug van die Boere stellings op 
Spoorwegkop te probeer kom. 

Ten spyte van die dekvuur was die vordering van 
die troepe in die sentrum en op die regterflank 
egter so stadig dat Kitchener uiteindelik ook die 
half bataljon reserwe troepe waaroor hy nog 
beskik het (nl. die York en Lancasters wat nog 
nie in aksie was nie) ook in die vuurlinie moes 
instoot om teen die swaar geweervuur van die 
burgers in sy sentrum en op sy regterflank te kan 
oproei. Net op die regterflank het maj. Fry se 
troepe sonder noemenswaardige weerstand 
gevorder en sy linie teen die kop uit op gestoot, 
tot om die oostelike flank van die verdedigers 
van die kop, gereed om hulle in die linkerflank 



en in die rug aan te tas. 'n Klompie burgers wat 
hul weg versper het, het hulle sonder opsien 
verras en gevange geneem. 66 

Ondertussen is Norcott op versoek van Kitchener 
ook aangese om sy troepe te ontplooi. Hy het 
hulle om 2.45 nm. tot teen die spoorweg gebring, 
die 1st Rifle brigade op die linker- en die 2nd 
East Surreys op die regterflank, in die rug 
gesteun deur die Scottish Rifles en die Durham 
Light Infantry. Die ses kompanies van die 3rd 
King's Royal Rifles is volgens Bakkes - wat sy 
inligting in die verband aan die dagboek van 
Norcott se brigade-majoor, kapt. H. Wilson, 
ontleen - as algemene reserwe agtergehou. Van 
agter die spoorweg het hulle 'n vuurgeveg met 
die Boere aangeknoop en vir die volgende 2 uur 
lank gehandhaaf, in afwagting van die oomblik 

waarop hulle die bevel sou kry om Hart's Hill te 
bestorm. 67 

Die hele Britse aanvalsmag was nou ontplooi en 
die front het sy voile breedte bereik. 

Met 'n gevoel van beklemming het die Boere 
aanvoerders dit aanskou en alle strydmagte wat 
elders op die gevegsterrein en by Ladysmith 
gespaar kon word, na die bedreigde sektor 
oorgeplaas om veral die stellings van die 
Krugersdorpers op Hart's Hill en op Spoor- 
wegkop te kom beskerm waarheen genl. Meyer 
benard versterkings ontbied het." Die 
versterkings sou egter baie tyd in beslag neem 
om op die terrein te kom en tot oormaat van 
ramp het die Boere se ammunisie begin ingee - 

nie alleen die van die burgers in die sleutel- 
stellings nie maar ook die van die kanonne wat 
die vyand met taaie volharding bly bombardeer 
het. 

Teen 2.50 nm. moes 'n Krupp sy vuur staak 
omdat hy oor geen enkele bom meer beskik het 
nie terwyl ook die artilleris by die Franse kanon 
op Aasvoelkrans teen 5.26 nm. laat weet het dat 
daar onmiddellik ammunisie vir horn gestuur 
moes word anders sou ook hy nie meer kon vuur 
nie. 69 

Dit het die Engelse begunstig wat stadig maar 
seker teen die helling uit gebeur het, ondersteun 
deur die geweldige artillerievuur oorkant die 
Tugela. Net vir een man was die vordering nie 
vinnig genoeg nie, en dit was vir Buller wat uit 
sy hoofkwartier alles dopgehou het. Sy oe was 
gevestig op die South Lancashires wat die Boere 
stellings op Spoorwegkop in die front moes 
aanval en baie stadig vooruitgekom het, ten spyte 



69 Sien K.G. 341 (vi) pp. 85 en 91 en K.G. 341 (vii) pp. 5, 
10 en 48. 



van die warm ondersteuning van die 22 masjien 
gewere op Hlangwane wat die Boere se loop- 
grawe geesdriftig gepeper het. Dwarsvuur van 
die kant van Hart's Hill af het die South Lanca- 
shires byna tot stilstand gebring en Buller het vir 
nog 'n mislukking begin vrees. Hy het nie 
bespeur dat maj. Fry met sy West Yorks 
ongesiens deur die Boere om laasgenoemde se 
linkerflank op Spoorwegkop getrek het nie. Eers 
nadat Fry die artillerie deur 'n afgesproke sein 
tot swye gebring het sodat hy oor terrein wat nie 
beskiet is nie, 6m die skouer van Spoorwegkop 
kon gaan om in die rug van die Boere te kom en 
toe die burgers begin vlug, het hy besef wat 
gebeur het. 

Toe die burgers wat al hul aandag op die South 
Lancashires in hul front toegespits gehad het, 
meteens die vyand op hul linkerflank en skuins 
in hul rug gewaar, het hulle op groot skaal 
weswaarts in die rigting van Langverwachtspruit 
begin vlug. Dit het die South Lancashires met 
nuwe moed besiel. Begeesterd het hulle voor- 
waarts gestorm met O'Leary aan die spits wat 



duidelik hoorbaar bo die geklap van die geweer- 
skote geskreeu het: "Remember men, the eyes of 
Lancashire are watching you!" Op die tydstip het 
'n geweer koeel horn in die been verwond maar 
hy het opgespring en kruppel-kruppel voor sy 
manne uit op sy doelwit afgepyl wat onder luide 
uitroepe van "Remember Majuba!" deur sy 
troepe beset is. Pogings van die burgers om hulle 
van Hart's Hill se kant af met snelvuur te 
verwilder, het in die sand verloop aangesien die 
burgers daar ook voor die hewige flankvuur van 
die West Yorks begin beswyk het. 

Die South Lancashires wat vlak voor die Boere 
loopgrawe weer onder 'n hewige vuur beland het 
van burgers in die loopgrawe wat nie wou oorgee 
nie en soos besetenes geveg het, se geledere is 
spoedig van agter af versterk deur die York and 
Lancasters. Teen hierdie geweldige oormag in 
hul front en die West Yorks op hul linkerflank 
kon die burgers op Spoorwegkop hulle nie langer 



handhaaf nie. Baie het geval, 'n groot aantal is 
gevange geneem en die res het gevlug. 70 

Solank as die burgers op Spoorwegkop besig 
was om 'n laaste weerstand aan Kitchener se 
kolonne te bied, het Norcott se kolonne die 
helling van Hart's Hill beklim - die Rifle brigade 
op die linkerflank, in die rug deur die Durham 
Light Infantry gevolg, en die East Surreys op die 
regterflank, gevolg deur die Scottish Rifles. 
Hulle is in die front swaar beskiet deur burgers 
van Krugersdorp, Rustenburg, Wakkerstroom en 
'n 30-tal Boksburgers onder asst.-vk. C. H. 
Muller, terwyl die linkerflank bowendien ook die 
flankvuur moes verduur van die res van die 
Boksburgers aan Langverwachtspruit en die 
kommando's op Wynne's Hill en Horseshoe Hill, 
bygestaan deur 'n Pom-pom. In hierdie kruisvuur 
het Norcott se linkerflank stadig gevorder ten 
spyte van die steun van die Britse artillerie wat 



70 Bakkes, Die Britse Deurbraak, pp. 96-105; Britse 
amptelike History of the War in South Africa, II, pp. 5 17- 
519; Times History, III, p. 540; en Nierstrasz, II band 3, p. 
822. 



Hart's Hill baie swaar beskiet en die borswerings 
van die Boere loopgrawe - waarvan die juiste 
ligging tydens die wapen stilstand van die 25ste 
aan die Engelse geopenbaar is - plek-plek 
heeltemal weggeblaas het. Die regterflank het 
egter goed gevorder en was weldra naby hul 
doelwit. Hier het 'n berig Norcott bereik om die 
East Surreys en Scottish Rifles na Spoorwegkop 
te stuur om bystand aan Kitchener se kolonne te 
gaan verleen, met die gevolg dat Norcott die 
kruin en die Boere loopgrawe met slegs die twee 
front bataljons van sy kolonne moes bestorm. Sy 
taak is egter vergemaklik deur die geweldige 
vuur van die Britse swaargeskut en veral deur die 
flankvuur wat dip West Yorks na die verowering 
van Spoorwegkop op die verdedigers van Hart's 
Hill se linkerflank onderhou het, o.a. met 'n 
masjiengeweer van die York and Lancaster 
regiment. 

Die burgers op Hart's Hill het hul stellings op 
heroiese wyse verdedig. Toe die vyand oor die 
kim kom en hul loopgrawe begin stormloop, het 
hulle selfs regop in hul loopgrawe gaan staan om 



soveel beter op die vyandelike voetvolk te kan 
vuur wat hul skanse geleidelik van drie kante 
begin insluit net. 71 Teen die oormag kon 
hulle hulle egter nie handhaaf nie, hoe moedig 
hulle ook al geveg het. Namate steeds groter 
gedeeltes van hul stellings oorrompel is, het al 
hoe meer burgers uit hul stellings weggevlug 
totdat die agterhoede wat die aftog gedek het, so 
swak geword het dat genl. Oosthuizen 
uiteindelik ook aan die laaste moedige stryders 
die bevel moes gee om te wyk voor 'n verwoede 
Britse bajonet stormloop en hul stellings in 
Britse hande te laat. Slegs hier en daar het van 
die dapperste burgers nog bly vasskop, en in hul 
verwoeste loopgrawe in 'n handgemeen met die 
stormtroepe betrokke geraak wat teen 5 nm. in 
besit van Hart's Hill en Spoorwegkop was." 



71 Bakkes, Die Britse Deurbraak, pp. 1 10-111. 

72 Ibid., pp. 111-112; D. Reitz, Commando, pp. 87-88; Earl 
of Rosslyn, Twice Captured, p. 131. Du Cane en 
Nierstrasz stel die tyd van die verowering van die Boere 
stellings op 6 nm. Uit die amptelike telegramme van die 
Boere blyk egter dat dit 5 nm. was (Sien Leyds 718, 
Telegram no. 49 d.d. 27 Feb. 1900). 



Die verowering van die Boere stellings op Hart's 
Hill en Spoorwegkop is met 'n luide gejuig deur 
die Britse regimente op die hoogtes aan die 
suidelike Tugela oewer - van waar alle 
bewegings op die noordelike oewers gesien kon 
word - aangekondig, en dit is deur die voetvolk 
wat die heuwels verower het, met 'n gejuig 
bevestig." 

Die luide geskreeu het dadelik die aandag van 
die Boere strydmagte op Wynne's Hill en 
Horseshoe Hill getrek. Hier en op die rante wat 
verder weswaarts tot by Rooikop uitgestrek het, 
het Lyttelton se divisie sedert 2 nm. 'n baie 
swaar geweervuur op die burgers onderhou met 
die doel om hulle so in hul stellings vas te pen 
dat hulle geen versterkings na die aangevalde 
terrein ten ooste van Langverwachtspruit sou kon 
stuur om die burgermag aldaar te versterk nie. 
Lyttelton se troepe is ondersteun deur die swaar 
skeepskanonne op Naval Hill, die 6-duim kanon 
op Gun Hill en 'n 4,7-duim skeeps kanon wat op 



73 Britse amptelike History of the War in South Africa, II, 
p. 113. 



'n spoorwegtrok geplaas en by Chievely gestaan 
het. Hierdie kanonne is ingespan om veral die 
vuur van die paar Boere veldstukke te bedwing 
wat Hildyard en Coke se brigades asook die 
Natalse veld genie wat die brug oor die Tugela 
moes herbou, beskiet het. 

Gedurende die namiddag het Buller aan Lyttelton 
bevel gestuur om na die verowering van die 
Boere stellings op te ruk en op die burgers wes 
van Langverwachtspruit toe te tas, maar die 
bevel het horn nooit bereik nie. Gevolglik het sy 
troepe stil bly le en hulle daarmee vergenoeg om 
slegs 'n vuurgeveg met die vyand te onderhou. 74 

Toe die burgers op Wynne's Hill en Hart's Hill 
die oor-en-weer gejuig van die troepe op hul 
oostelike flank en die anderkant die rivier hoor 
en die burgers van Hart's Hill en Spoorwegkop 
af sien vlug, het hulle dadelik vuur op die troepe 
op die laasgenoemde twee koppe gerig om die 
vlugtende burgers se terugtog te dek totdat die 
die gebroke terrein aan Langverwachtspruit kon 



bereik. Daar het Meyer se vlugtende 
kommando's weer vasgeskop en hul agtervolgers 
so swaar beskiet dat hulle geen vordering verder 
weswaarts kon maak om die kommando's te 
agtervolg wat geleidelik in die rigting van 
Onderbroekberg en Davelshoek teruggeval het 
nie." 

Die geweldige weerstand wat die Boere in 
hierdie agterhoedegevegte gebied het, het Buller 
laat besluit om die terugtrekkende Boeremag nie 
te probeer agtervolg soos hy by die beplanning 
van die geveg gemeen het om te doen nie. Hy 
was inteendeel bevrees dat die Boere die gier sou 
kry om die so duur verowerde posisies 
gedurende die nag te probeer herower. Gevolglik 
het hy sy uitgeputte regimente bevel gegee om 
hulle in die verowerde stellings in te grawe en te 
waak teen 'n vyandelike aanval gedurende die 
nag. Die gevolg was dat die Boere ongemoles- 
teerd ontkom het. 



1 Ibid., pp. 520-521. 



75 Bakkes, Die Britse Deurbraak, pp. 1 13-114; Du Cane, p. 
282. 



Die vurige Dundonald wie se berede troepe die 
hele dag niks anders gedoen het as om die 
vyandelike stellings oorkant die rivier met 
geweer koeels te bestrooi nie, wou baie graag die 
pontonbrug oorsteek om die vyand te agtervolg. 
Buller het horn egter belet om dit te doen omdat 
dit so laat was en hy dit onwaarskynlik geag het 
dat hy in die nag enige voordeel op die moeilike 
terrein tussen die Tugela en Kliprivier sou 
behaal. 76 Hy wou na sy behaalde sukses niks 
waag wat moontlik die vreugde van die 
Majubadag vir die Engelse kon verdonker nie. 

7. Britse en Boere verliese 

Die prys wat Buller vir sy oorwinning van die 
27ste moes betaal, was hoog. Volgens Britse 
amptelike syfers het dit 503 man beloop, nl. 8 
offisiere en 59 onderoffisiere en manskappe 
gedood, 28 offisiere en 399 manskappe gewond 
en 9 manskappe vermis." Uit die register van 



76 Sien Du Cane, p. 284; Bakkes, Die Britse Deurbraak 
(manuskrip), pp. 132-136. 

77 Britse amptelike History of the War in South Africa, II, 
p. 521. 



grafte wat deur die Suid-Afrikaanse Oorlogs- 
grafteraad versorg word, blyk dit egter dat daar 
grafte bestaan van 87 Britse soldate wat op 27 
Feb. aan die Tugela gesneuwel het 7 " - dus 30% 
meer as volgens die Britse amptelike syfers. 
Daarby moet nog in aanmerking geneem word 
dat, soos reeds vermeld, die Engelse soms meer 
as een persoon begrawe het in grafte waarop net 
een naam verskyn en dat daar in grafte waarop 
geskryf gestaan het "Here lies a brave burgher" 
soms Engelse begrawe was. Die amptelike Britse 
syfers kan dus nie as korrek aanvaar word nie. 

Hierdie feit geld die amptelike verlies opgawes 
wat verstrek is oor al die gevegte wat Buller 
gevoer het om Ladysmith te ontset. Die ongeval- 
lesyfer deur die Britse amptelike History of the 
War in South Africa verstrek van 2,259 man wat 
Buller se leer altesaam tydens die gevegte vanaf 
14 tot 27 Feb. 1900 gely het (nl. 27 offisiere en 
280 manskappe gedood, 100 offisiere en 1,762 
manskappe gewond, en 1 offisier en 89 



78 Register of Graves in Natal, 1904 (S.A. 
Oorlogsgrafteraad). 



manskappe vermis) 79 moet dus as ver te laag 
beskou word. 

Oor die verlies aan Boere kant bestaan daar baie 
gissings. In 'n lys wat deur dr. Bakkes uit die 
amptelike opgawes uit telegramme en uit die 
Staatskoerant van die Suid-Afrikaanse Republiek 
opgestel is, kom die name van 30 persone voor 
wat gesneuwel het, 117 wat gewond dog nie 
gevange geneem is nie, 83 wat krygsgevange 
geneem is - onder hulle was sowat 50 burgers 
wat gewond is maar wie se name nie bekend is 
nie - en 3 wat vermis geraak het, 'n totaal dus 
van 323 man. so 

Ook hierdie opgawe is nie korrek nie. s ' Daar het 
meer persone gesneuwel as wat deur Bakkes 
vermeld word. 



79 Britse amptelike History of the War in South Africa, II, 
p. 599. Sien verder die opmerkings in die Voorwoord oor 
hierdie aangeleentheid. 

Sien Bakkes, Die Britse Deurbraak (manuskrip), pp. 
230-234. 
81 Kyk Bylaag hieragter, asook opmerkings in Voorwoord. 



'n Juister opgawe van die verliese wat die Boere 
tydens die slag gely het, moet dus wees: 
Gesneuwel en aan wonde oorlede minstens 34 
burgers; gewond en deur die Boere van die 
slagveld verwyder minstens 115 man; en 
krygsgevange geneem sowat 83 man, van wie 
etlike in 'n gewonde toestand." 

8. Reaksie van die Boere op die neerlaag 

Die Kommandant-generaal wie se hoofkwartier 
by Ladysmith was, was na 26 Feb. 1900 redelik 
seker daarvan dat die Boere in staat sou wees om 
hul linie op die Kameeldoringrante teen 'n Britse 
aanval op die 27ste te handhaaf. Trouens toe hy 
op die 25ste aan die generaals in die sektor 
voorgestel het dat die Boere leer in Natal na 
sterker stellings noord van Ladysmith moes 
begin terugtrek waar hulle beslis in staat sou 
wees om Buller se leer met 'n kleiner getal 
burgers teen te hou sodat hy nie na die Transvaal 
en Vrystaat toe kon deurbreek nie, het hulle horn 



s2 Sien die opmerkings in die Voorwoord oor hierdie 
aangeleentheid. 



almal weerstaan. Genls. Erasmus, Botha, Meyer 
en Burger het horn toe almal verseker dat hul 
stellings in die gebied aan die Benede-Tugela 
goed was en dat hulle alle hoop gekoester het om 
die vyand te oorwin as hy daar sou probeer 
deurbreek. 83 

Die eerste berigte wat die Kommandant-generaal 
aangaande die gevegte bereik het, was dan ook 
nie ongunstig nie, ten spyte daarvan dat daar teen 
3 nm. gemeld is dat een van die Krupp kanonne 
weens gebrek aan ammunisie vuur gestaak het en 
dat ook Mauser patrone dringend in die 
aangevalde stellings nodig was. 8 " 'n Halfuur later 
was daar 'n dringende aanvraag namens genl. 
Botha om versterkings en om 5.15 nm. het 
Meyer berig dat die stelling van die Krugers- 
dorpers ingeneem was." 



83 Sien hierdie hoofstuk omliggend voetnotas 36 tot 38 
hiervoor. 

84 Leyds 718, Telegram no. 33 d.d. 27 Feb. 1900, en K.G. 
341 (vii) p. 48, asook p. 23. 

85 Sien K.G. 341 (vii) p. 6, en Leyds 718, Telegram no. 49 
d.d. 27 Feb. 1900. 



Die Kommandant-generaal het egter uit die 
berigte van die volgende uur en 'n kwart waarin 
vermeld is dat die burgers nog hard veg en dat 
die hewige geweervuur nog voortduur," afgelei 
dat die burgers steeds in die veglinie was en dat 
die stellings nog nie verlore was nie, maar teen 
8.30 nm. en kort daarna het berigte van genl. 
Meyer en owerste Trichardt horn bereik wat 
onteenseglik daarop gedui het dat alles verlore 
was. 

Meyer het gesein dat die geveg nog steeds hewig 
was maar dat die Krugersdorpers hul stelling 
verlaat het en dat Long Tom nie meer na die 
Boere linie gestuur moes word nie terwyl 
Trichardt berig het dat die vyand deur die 
Krugersdorpse posisie gebreek en die Boere 
stellings dus in die rug bedreig het, sodat hulle 
almal onhoudbaar geword het. Gevolglik het 
Trichardt dit nodig geag om sy kanonne maar uit 
hul stellings terug te trek. Sake was dus uiters 



85 Sien Leyds 718, Telegramme nos. 51 en 54 d.d. 27 Feb. 
1900. 



kritiek. 87 Van genl. Burger was daar egter 'n 
dringende aanvraag om versterkings na die nek 
te stuur om die posisies van Vryheid en Utrecht 
te handhaaf." Dit het by die Kommandant- 
generaal die hoop gewek dat alles nog nie ver- 
lore was nie en daarom het hy om 8.55 nm. aan 
genls. Botha en Meyer gesein: 

"Posities moeten gehouden en desnoods 
hernomen worden. Ik hoop dat gij de 
menschen zult aanmoedigen en er geen 
ontmoediging zal zijn. Gij moet in vertrouwen 
op den Heer trachten voorwaarts te 
dringen."" 9 

Die wanhopigheid onder die burgers na hul 
neerlaag was egter so groot dat die Boere 
offisiere wat daardie aand vir 'n krygsraad sitting 
in genl. Meyer se laer byeengekom het, nie kans 
gesien het om aan die opdrag uitvoering te gee 
nie. Die taak het nou op hulle gerus om die 
Kommandant-generaal mee te deel dat hul 



Ibid., Telegramme nos. 63 en 65 d.d. 27 Feb. 1900. 
' Leyds 718, Telegram no. 63 d.d. 27 Feb. 1900. 
' Ibid., Telegram no. 69 d.d. 27 Feb. 1900. 



posisies onherroepelik verlore gegaan het, dat 
die pad na Ladysmith vir Buller oopgele het en 
dat daar vir die Boere net een uitweg was, nl. om 
onmiddellik in die rigting van die grens te 
retireer en die beleg van Ladysmith te laat vaar. 

Aan genl. Botha is die taak opgedra om die nuus 
aan die Kommandant-generaal mee te deel. Hy 
het dit in 'n telegrafiese gesprek gedoen wat die 
krygsraad daardie nag met die Kommandant- 
generaal aangeknoop het. 

Hy het die Kommandant-generaal meegedeel dat 
die Engelse na die inname van die Krugers- 
dorpse sterlings in die posisie gekom het om 
Bulwana en die kloof waarin die dam gemaak 
word, alles te beskiet en vir die kommando aan 
die Tugela die pad na Modderspruit gedurende 
die dag heeltemal af te sny. Al wat Botha en sy 
offisiere nog kon doen, was om Buller se leer vir 
nog 'n dag of twee van die lyf van die burgermag 
om Ladysmith af te hou, d.w.s. as die kom- 
mando 's nie dieselfde nag nog oor Kliprivier sou 
vlug nie, 'n moontlikheid waarvoor hy ernstig 
gevrees het. Sy oordeel was dus dat al die laers 



dieselfde nag nog versit moes word ten einde te 
voorkom dat hulle in Britse hande val. Om die 
posisies - waarvan die sleutel in vyandelike 
hande was - te probeer herower, was onmoont- 
lik, want die vyand was nou in die rug van die 
stelling op die Kameeldoringrante. "Daarom 
geeft ons uw advies en raad"! 

Genl. Meyer het vervolgens gesein dat die 
burgers verplig was om die hele Tugelalinie te 
ontruim ten einde nie in die rug aangeval te word 
nie maar dat die offisiere nuwe stellings probeer 
inneem, egter slegs met die oogmerk om die 
vyandelike opmars na Ladysmith vir enkele dae 
te vertraag sodat die burgers met hul laers van 
Ladysmith af teruggetrek kon word. Daar het 
egter 'n gees van wanhoop onder die burgers 
geheers en dit het herowering van die verlore 
stellings onmoontlik gemaak tensy versterkings 
van elders af ingewerp kon word. Vir die 
Kommandant-generaal was dit 'n bittere 
ontnugtering. Hy het geantwoord dat hy van 'n 
rapport ganger wat van Aasvoelkrans af gekom 
het, pas berig gekry het dat die Engelse daar 



(d.w.s. by Pietershoogte) met groot verliese 
teruggeskiet is en dat die burgers nog goed kans 
gesien het om die vyand te weerstaan, ten spyte 
van die Britse verowering van die Krugers- 
dorpers se posisie. Ook 'n predikant wat 
daarvandaan kom, verseker horn dat die posisie 
nie so sleg was nie al was die Engelse ook in 
besit van die Krugersdorpers se stelling. 
"Daarom bedroeft het mij nu van u zoo 'n 
wanhopig rapport en taal te hooren." 

"Ik ben bevreesd dat terugtrekking der lagers 
misschien zoo wanordelijk zal geschieden dat 
het een paniek kan veroorzaken. Daarom had 
ik gedacht zooals door mij aan genl. Erasmus 
gezegd, dat partsgewijze en tijdelijke (lees: 
tijdige) terugtrekking noodzakelijk was maar 
nu moet ik de zaak in u handen laten; maar gij 
moet bepaald alle burgers oproepen om 
posities te houden en niet te verlaten totdat 
alles behoorlijk in order kan gered worden, 
niets van onze dingen mag verloren gaan en 
waakt bovenal voor onze kanonnen. Om onze 



ammunitie en gereedschap in handen van 
vijand te laten, zou zelf moord wesen." 

Uit verdere gedagtewisseling tydens die 
telegrafiese gesprek het geblyk dat die toestand 
hopeloos was en dat daar geen oomblik gewag 
kon word om van Ladysmith af terug te val nie. 
Die kanon wat by Aasvoelkrans in aksie was en 
wat van daar af "meer kon doen dan 10 
kanonnen van hier" was oor Kliprivier gerug 
getrek, wat 'n aanduiding was dat die Piet 
Retiefse kommando en die Lydenburgers wat dit 
versterk het, uit hul stellings "weggeschrikt" is, 
sodat die Engelse nou daarvandaan af reguit na 
Ladysmith sou kon trek. Ben Viljoen se 
kommando was volgens 'n berig - wat later vals 
geblyk te wees het - feitlik deur die Engelse 
omsingel en geen telegrafiese verbinding kon 
daarmee gemaak word nie; en die ander laers 
(Boksburg, Heidelberg, Ermelo en Soutpansberg) 
sou onmiddellik verskuif moes word om te 



voorkom dat hulle deur die Engelse in die rug 
aangeval word. 90 

Nadat hy aan hoofkmdt. Prinsloo laat weet het 
om Viljoen se laer te ontset en Botha en Meyer 
dit nog eens op die hart gedruk het om te waak 
teen 'n onordelike vlug waardeur Boere laers in 
vyandelike hande kon val soos met die 
verowering van Monte Cristo en die verdrywing 
van die Boere van die suidelike Tugela oewer 'n 
week tevore gebeur het, het hy dus sy aandag 
gewy aan die noordwaartse verskuiwing van die 
Boere kommando 's wat Ladysmith beleer het, in 
die vaste vertroue dat die perdekommando's 
waaroor die generaals aan die Tugela beskik het, 
die Britse opmars so sou vertraag dat laasge- 
noemde nie in staat sou wees om die Boere 
konvooie en kanonne vas te trap en daardeur die 
hele Boere leer te vernietig of op 'n onordelike 
vlug te dryf nie. 



90 Sien die telegrafiese gesprek in K.G. 341 (vii) pp. 100- 
109, en aanvullend K.G. 345 (v) p. 128. 



Hy het dit so onopgemerk gedoen dat die 
verhongerde Engelse garnisoen en die deur 
ontberings uitgeputte burgerlike bevolking van 
Ladysmith nie eers ontdek het dat die beleg 
opgehef is nie. 

9. Die opheffing van die beleg van 
Ladysmith 

Toe genl. sir George White, bevelhebber van die 
Ladysmithse garnisoen, op 21 Feb. 1900 berig 
van Buller ontvang dat "I am now engaged in 
pushing my way through by Pieters" en "hope to 
be with you tomorrow night" het hy sy kop 
ongelowig geskud. 91 Buller het die ellendige 
manier gehad om ooroptimistiese verklarings te 
doen oor sy voornemens, en White het horn 
derhalwe nie gesteur aan die opdrag by Buller se 
verklaring, nl. om horn behulpsaam te wees "by 
working north and stopping some of the enemy 
getting away" nie." Nietemin het sy hoop op 
bevryding tog so hoog opgevlam dat hy die 



bevolking van die volgende dag af op voile 
rantsoene laat plaas en dieselfde dag nog met 
lewendiger gevegs aktiwiteite begin het. 

Terwyl die Boere wat Ladysmith daagliks met 'n 
bietjie kanonvuur bly teister het, weer besig was 
met hul gewone bombardement wat daardie 
oggend volgens die Britse amptelike History of 
the War in South Africa "numerous casualties" in 
die Britse kamp op Observation Hill veroorsaak 
het, het White skielik met 'n 12-ponder vloot 
kanon of meer van Caesar's Camp af laat 
losbrand op P. J. Malan se werkvolk wat besig 
was met die opdamming van Kliprivier, en het 
hy hulle met 'n besonder suiwer kartetsvuur 
uiteengedryf." 

Malan het dadelik by die Kommandant-generaal 
gekla en laasgenoemde het owerste Trichardt 
onmiddellik aangespreek omdat hy toegelaat het 
dat daar, onder die neuse van sy kanonne, troepe 
op Caesar's Camp byeenkom en artillerie in 



Cd. 1791, Appendix K, nos. 116-117. 

Sien Britse amptelike History of the War in South 

Africa, II, p. 582 en K.G. 341 (iv) p. 123, asook hoofstuk 9 
omliggend voetnota 93 hiervoor. 



posisie plaas om die werkvolk mee te beskiet. 
Die troepe moes deur Trichardt weggeblaas 
gewees het voordat hulle hul vlootgeskut kon 
opstel, het hy gese. Die feit dat hulle toegelaat is 
om 5 skote op die damwal te vuur en met suiwer 
gerigte kartetse wat regoor die wal ontplof het, 
die Bantoe werkers oor die vlakte te verstrooi 
voordat 'n Long Tom op die kanonne begin skiet 
het, was vir die Kommandant-generaal 'n bewys 
dat die kanonniers wat altyd wakker moes wees, 
vas aan die slaap was. 

Trichardt het geantwoord dat die Kommandant- 
generaal verkeerd ingelig was. Die vyand het net 
3 skote gevuur, toe het Long Tom die vuur 
beantwoord en die Britse kanonne die swye 
opgele. 94 

Hiermee is 'n kanon geveg ingelui wat tot die 
einde van die beleg voortgeduur het en waarin 
die Engelse na dit voorkom tot op 24 Feb. 1900 
die botoon gevoer het. Hulle het selfs dwarsdeur 



die nag van die 22ste op die werkterrein by die 
damwal bly vuur en wel met soveel effek dat 
daar niks deur die werkvolk gedoen kon word 
nie. Volgens wagte van die Utrechtse komman- 
dant is met "spiegels of iets dergelijks uit het 
hospitaal (blykbaar die Intombikamp) des nachts 
aan de kanonniers op den Platrand teekens 
(ge)geven waarop deze dan op den dam 
schieten."" 

Aan die noordekant van die dorp waar die Boere 
op die 21ste "numerous casualties" volgens 
Britse amptelike getuienis aan die Engelse op 
Observation Hill met kanonvuur vanaf Vaalkop 
veroorsaak het, het die Engelse op die 23ste ook 
geesdriftig met 'n nuwe groot kanon - blykbaar 
die een wat vroeer uit die nek oorkant Platrand 
met die sg. "Vrystaatse" Long Tom geveg het - 
op "de oude pot" ('n mortier) en die houwitsers 



'* Sien K.G. 341 (iv) p. 123; K.G. 350 (ii) p. 90; en Preller 
41, Telegram d.d. 21 Feb. 1900 van Kommandant-generaal 
aan It.-kol. S. P. E. Trichardt. 



95 Leyds 717, Telegram no. 46 d.d. 23 Feb. 1900; en K.G. 

by die Pretoria laer op Vaalkop losgebrand, 
sonder om egter skade aan te rig. 96 

Ook het groepies troepe hulle digby Bulwana 
begin vertoon sonder hulle nogtans binne bereik 
van die Boere se masjien geweer en Mausers te 
waag, ongetwyfeld om te kyk of hulle nie iets 
van Buller kon gewaar wie se mag nou te eniger 
tyd in Ladysmith verwag is nie. Die verskyning 
van die groepies het die Wakkerstroomse 
kommandant op Bulwana so die skrik op die lyf 
gejaag dat by sommer 10 snelvuurkanonne by 
die Kommandant-generaal aangevra bet om hulle 
mee te verdryf want, het hy gese, met Long Tom 
kon darem nie op sulke klein groepies 
losgebrand word nie." 

Die paar tekens van nuwe lewe by die troepe wat 
in Ladysmith werklik tot lewendige geraamtes 
uitgeteer het, het selfs genl. Lucas Meyer 
hoendervleis laat kry. Hy was bang dat White 
met sy verhongerde garnisoen - so verhonger dat 



hulle hulle slegs met die uiterste inspanning sou 
kon voortsleep - dit dalk in die kop kon kry om 
'n uitval uit Ladysmith te waag ten einde die 
Boere linie in die Kameeldoringrante in die rug 
aan te val. Hy het dus op die 23ste aan die 
Kommandant-generaal gesein om tog te sorg dat 
die Boere wagte aan die suidekant van 
Ladysmith sterk genoeg gemaak word om so 'n 
beweging te verhoed.' 8 

Die verlewendiging van die Britse kanonvuur op 
hul beleeraars was egter maar net 'n simptoom 
van die nuwe lewe wat White gekry het toe 
Buller die moontlikheid genoem het dat by die 
volgende aand in Ladysmith sou wees. Namate 
daardie hoop verflou het, het die geskiet van die 
Engelse kanonne weggesterf en na 3 dae feitlik 
opgehou. 

Reeds na sy neerlaag van die 22ste by Wynne's 
Hill het Buller op die 23ste geheliografeer dat hy 
voorbarig was met sy voorspelling dat hy 
Ladysmith op die 22ste sou bereik, want hy stuit 



Leyds 717, Telegramme nos. 37 en 42 d.d. 23 Feb. 1900. 
K.G. 341 (v)p. 72. 

op stewiger weerstand as by verwag het; nogtans 
"I am progressing". Dit is gevolg deur 'n 
heliogram waarvan die inhoud besonder swaar- 
moedig geklink het: "Can only hold Monte 
Christo temporarily. Shall endeavour to open 
communication with you further on". 99 Toe het 
alles stil geword en stil gebly, en dit ten spyte 
van twee baie bemoedigende boodskappe wat 
White op die 22ste aan Buller geflits het om horn 
aan te moedig om die vyand te bly aanval totdat 
hy deurgebreek het. Dit het as volg gelui: 

(a) "Reliable native scout reports all Free 
State Boers gone. Transvaal Boers chiefly 
collected at Woodhouse's Farm, two miles 
west of Pieters. Three guns on Table Hill, two 
miles west of Woodhouse's. Effect of your 
guns described as very great." 

(b) "Your no. 208 of today. I know you are 
beating the enemy, stick to them. I carried out 
a small operation this morning; but my men 
are so weak from insufficient and inferior 



food that they are unfit for the field, horses 
more so."' 00 

Ten spyte van die bemoedigende boodskappe 
was daar egter geen enkele flits van Buller of 
enige tyding hoegenaamd nie. Net die geweldige 
geskiet van kanonne en kleingewere was 
hoorbaar - eers op Wynne's Hill, toe op Hart's 
Hill, en toe het op die oggend van die 25ste ook 
die geveg seine verstom. Stadig het dit vir almal, 
die troepe sowel as die burgerlike bevolking, 
duidelik geword dat Buller se pogings sedert 12 
Feb. 1900 om deur die Boere linie te breek nog 
eens misluk het, soos inderdaad ook die geval 
was. Die offisiere het in hul menasie verbitterd 
en sarkasties gepraat nie meer van "Sir Redvers 
Buller" nie maar van "Sir Reverse Buller". Sir 
George White, hoogs verontrus oor die uiters 
beperkte hoeveelheid kosvoorrade wat daar nog 
was en onseker wanneer daar eendag verlossing 
sou kom, het horn gedwonge geag om sy bevel 
waarkragtens die garnisoen van die 22ste af voile 
rantsoene ontvang het, te kanselleer en op die 



' SienCd. 1791, Bylaag K, nos. 118 en 121. 



' Ibid. ,nos. 119-120. 



27ste te gelas dat almal maar weer op die honger 
skaal geplaas moes word - nou kwart skaal. 101 

Toe White tot op die 26ste nog niks weer van 
Buller gehoor het nie het hy laasgenoemde weer 
tot aanvallende optrede probeer aanspoor deur op 
die 26ste aan horn te heliografeer dat hy, White, 
'n 4,7-duim skeeps kanon en ook 'n 12-ponder 
vloot geskut in so 'n posisie op Caesar's Camp 
opgestel het dat die een Table Hill en die ander 
Grobbelaarskloof onder vuur sou kon neem. Hy 
wou dus weet of hy Buller se maneuvers kon 
steun deur hulle te gebruik. Al antwoord wat hy 
ontvang het - en dit eers op 27 Feb. 1900 - was: 

"Your no. 77P, 26th February. I think you will 
be able to help me, but I am not close enough 



101 Bakkes, Die Britse Deurbraak (manuskrip), pp. 140- 
141; Britse amptelike History of the War in South Africa, 
II, p. 583; Jackson, The Record of a Regiment on the Line, 
p. 96. Sien ook o.a. Dagboek van Bella Craw, in deel II 
van die Ladysmith Historical Society se publikasies, pp. 
65-68, vir die gewaarwordings van 'n burgerlike inwoner. 



to you yet. I shall communicate with you later 
on."'" 

Volgens die Britse amptelike History of the War 
in South Africa het Buller op die 27ste die berig 
oor genl. Piet Cronje se oorgawe aan genl. White 
oorgesein en is dit met 'n "burst of cheering from 
every camp and sanger around the town" 
ontvang. Die berig sou die troepe met soveel 
geesdrif besiel het dat 'n af deling Gloucesters 
gedurende die nag van die 27ste paniek onder die 
beleeraars van Ladysmith gestig het deur die 
Boere se versperrings om Gun Hill, 'n uitloper 
van Lombardskop, te probeer vernietig. Dit het 
'n "furious discharge of rifles, beginning at 
midnight" afgegee en spoedig uitgebrei na al die 
stellings rondom Ladysmith - "completely 
around the investing lines", soos die opstellers 
van die publikasie dit uitdruk. Na 'n halfuur was 
alles egter verby. 

"It was the farewell from the besieging forces. 
When dawn broke on the 28th, every road 



'Cd. 1791,BylaagK, no. 123. 



leading northward was rising in dust over 
retreating artillery, transport, cattle and horse- 
men, and the soldiers gazing from their 
trenches, lamented that their enfeelbed limbs 
condemned them only to watch instead of 
falling upon the fugitives and destroying 
them"- 

aldus die Britse amptelike History of the War in 
South Africa. 103 

Ander amptelike stukke aan Boere- en Britse 
kant vertel egter 'n heeltemal ander verhaal. 
Volgens die oggend berigte van die Boere se 
telegrafiste by Modderspruit en by Prinsloos 
Lager is daar teen 11.55 nm. (die 27ste) en weer 
teen 1.5 vm. (die 28ste) geweervuur en ook 
verskeie kanonskote in die rigting van 
Lombardskop gehoor - nie "completely around 
the investing lines" nie;"" en toe die son op die 
28ste reeds weer so helder geskyn het dat die 
heliograaf kon werk, het genl. White en sy 



soldate nog nie geweet of vermoed dat hul 
beleeraars aan die padgee was - en reeds 
grotendeels verdwyn het - nie maar het hy in 'n 
baie neerslagtige stemming aan Buller geflits: 

"28th February. I am now issuing only 2-lb. 
bread stuff daily. It is of a very inferior mealie 
meal. At this rate I can hold on till 1st April; 
not longer. Report to Roberts if you think 
necessary. I have 21,000 mouths to feed, 
counting children half rations.""" 

Na sonop die 28ste het hy dit dus nodig gevind 
om aan Buller te heliografeer en dat hy 
Ladysmith nie langer as 1 April teen die Boere 
wat dit beleer het, sou kon handhaaf nie, en dat 
as Buller nie kans gesien het om horn te kom 
ontset nie, hy aan lord Roberts - wie se hande na 
Cronje se kapitulasie los was - kennis moes gee 
van die benarde toestand waarin Ladysmith horn 
bevind het, klaarblyklik in die hoop dat die 
Britse opperbevelhebber dan self afdoende 



"" Britse amptelike History of the War in South Africa, II, 

pp. 583-584. 

104 Sien Leyds 718, Telegram no. 11 d.d. 28 Feb. 1900. 

maatreels sou tref om deur die Boere kordon om 
Ladysmith te kom breek. 

Eers die middag van die 28ste het White van 
Buller verneem dat laasgenoemde die Boere 'n 
volslae neerlaag toegedien het en berede troepe 
uitgestuur het om vas te stel in watter rigting 
hulle padgegee het. Selfs toe het White nog nie 
geweet of vermoed dat die Boere van Ladysmith 
af padgegee het nie en het hy Buller probeer help 
in die se poging om vas te stel waarheen die 
Boere besig was om van die Tugela af te retireer 
deur aan horn te flits: 

"Following Boer movements observed 
between dawn and noon today: From 
direction of Pieters to behind Bulwana, five 
guns, 20 wagons, 300 men; from Underbrook 
to Roodepo(o)rt, and on to north-west, five 
guns, 140 wagons, 350 men." 106 

Dat niemand in Ladysmith voor teen sononder 
die 28ste bemerk het dat die Boere padgegee en 
dat hulle uiteindelik vry was nie, blyk uit die 



geskrifte van en die offisiere en burgerlike 
persone in Ladysmith. So bv. vertel kol. M. 
Jackson van die 1st Devons dat "on the 28th 
rations were further cut down to one biscuit and 
three ounces of mealies, with one pound of horse 
as before per man" en dat dit die "most 
depressing effect" gehad het. Almal het gevra 
waarom dit gedoen word "and it gave rise to 
conjectures, the chief being that Buller had again 
failed, and could not get through". Die bevel wat 
deur White op die 27ste in die verband uitgereik 
is, het as volg gelui: 

"Highly satisfactory reports have been sent 
from general Buller as to his advance, but the 
country is difficult and progress slow, there- 
fore I am obliged to reduce the ration etc.""" 

Om die stemming op die dag waarop hierdie 
bevel uitgereik is (nl. 27 Feb. 1900) nog verder 
te versomber, het Long Tom met sukses van 
Bulwana af op die Britse sterlings op Obser- 

vation Hill begin losbrand en "many shells" 
daarin geplant. Ook op Wagon Hill het hy gevuur 
dog ofskoon hy daarin geslaag het om van sy 
projektiele op die rekordaf stand van 11,560 tree 
- d.i. ses myl en 1,000 tree - ver te plant, kon hy 
nie daarin slaag om die Britse artillerie op die 
kop te tref nie. Hulle het 'n paar honderd tree te 
ver weg gestaan. 108 

Hoeveel skote Long Tom op Majubadag 
af gevuur het, word nie deur ooggetuies vermeld 
nie. Saluut vuur om Majubadag aan te kondig 
soos die Times History beweer, was dit egter 
nie."" Majubadag is in 1900 deur die Boere as 'n 
dag van verootmoediging en waar moontlik in 
gebed deurgebring, en die bomme wat eers 
sedert 10 vm. afgevuur is, is afgevuur met die 
doel om die Britse kanonne te verdryf wat soos 
reeds vermeld die Boere op Vaalkop en by die 
damwal sedert 21 Feb. lastig geval het. 



28 Februarie, 'n besonder warm en drukkende 
dag, het die Ladysmithse garnisoen en bevolking 
in 'n baie terneergedrukte stemming aangetref. 
Almal was besig om te gis waarom hulle weer op 
skraal rantsoen geplaas is en almal kon maar net 
tot een gevolgtrekking kom: Buller is ouder 
gewoonte teruggeslaan. 

Teen 2 nm. het kol. Knox se brigade-majoor, 
maj. Riddell die offisiersmenasie stralend binne 
gekom en gese dat uitstekende nuus ontvang is, 
"the very best", maar "it is confidential, and I am 
not allowed to say what it is." Dit was die berig 
wat reeds genoem is en wat as gevolg gelui het: 

"Have thoroughly beaten enemy, belief them 
to be in full retreat. Have sent cavalry to 
ascertain which way they have gone."'" 5 

Knox kon natuurlik nie die inhoud daarvan 
openbaar nie aangesien White horn dit verbied 
het. Trouens die woorde "belief them to be in full 
retreat" het duidelik genoeg aangedui dat Buller 



Jackson, p. 97; vgl. ook Gore, pp. 133-135. 
' Times History, IV, p. 528. 

glad nie seker was of hy hulle werklik op die 
vlug gedryf het nie. Ondervinding het nl. geleer 
dat die mense die ellendige gewoonte gehad het 
om skielik op die mees onverwagte plek vas te 
skop en as jy dan weer jou oe uitvryf dan was 
jou eie leer op die vlug en nie hulle s'n nie. 
Daarom het hy eers ruitery uitgestuur "to 
ascertain which way they have gone." Al wat 
Knox kom vra het, was vrywilligers wat gewillig 
en in staat was om 7 myl ver op te ruk en dan 
nog te veg! Al die Devons het hulle aangemeld 
maar na mediese ondersoek is net 100 man vir 
die taak geskik geag. | 

Almal was egter nie so gehoorsaam aan White se 
bevel as kol. Knox nie. In die kamp van die 5th 
Dragoon Guards was almal na die smaaklose 
middagmaal van perdevleis ens. reeds in hul 
warm, stowwerige tente aan die slaap of in 'n 
lustelose "klaar met die wereld" stemming toe 
luit. Abadie, Adjunk-assistent-adjudant-generaal 
belas met die taak om na die voorsiening van 



water om te sien, by die kamp aangery kom en 
voor een van die offisiere se tente aangekondig: 
"Have you heard the news? Buller gave the 
Boers a Hell of a licking yesterday, and they are 
now in full retreat!" 

Die offisier het dit dadelik aan sy maat vertel en 
die aan syne en weldra het, soos met 'n 
towerslag, die hele kamp in beroering gekom. 
Soldate het in alle rigtings begin hardloop om - 
versigtig om nie te vergroot nie - die wonderlike 
nuus te versprei: "Buller gave the Boers a HELL 
of a licking!" Harper, bediende van die bataljon 
se bevelvoerder, het sommer ongevraagd by 
laasgenoemde se tent ingebars en dit uitgeskreeu: 
"Buller's given the Boers a ... a devil of a 
licking!"" 3 

'n Kneg kan tog nie baie lelike woorde voor sy 
baas besig nie. 

Van die opheffing van die beleg het niemand 
egter nog iets geweet of vermoed nie. Vroeer die 
dag nog (nl. 10 vm.) het Long Tom 'n bom van 



Sien Jackson, The Record of a Regiment on the Line, p. 

Bulwana af gevuur - nie om dag te se nie maar 
ongetwyfeld om die indruk by die vyand te plant 
dat 'n kanonnade van die kant van die beleeraars 
verwag kan word en dat dit dus gerade was om 
skuilkelders toe pad te gee. Om 4 nm. is 'n 
hyskraan bokant die Boere se Long Tom op 
Bulwana gewaar. Dadelik is met 'n 4,7-duim 
skeeps kanon en 2 12-ponder vloot kanonne 
daarop losgebrand sonder egter enige skade aan 
te rig. Die Boere het, aangesien die Engelse nie 
wis dat hulle reeds ontset was nie, Long Tom uit 
sy posisie gelig en noordwaarts weggevoer 
sonder dat die Engelse dit kon verhinder. " 3 

Nog het niemand geweet dat Ladysmith ontset 
was nie. Eers met aandete toe die Britse troepe al 
aan tafel was (6.20 nm. volgens Jackson en 6 
nm. volgens die Britse amptelike History of the 



"" Donald MacDonald, How we kept the Flag flying, pp. 
276-277; Jackson, pp. 97-98; en Gore, pp. 137-138. Die 
verhaal van die joernalis Nevinson (p. 293) wat navertel 
word in die Britse amptelike History of the War in South 
Africa (II, p. 584) as sou die Engelse darem die hyskraan 
stukkend geskiet het, word nie deur ander bronne bevestig 
nie en lyk onwaarskynlik. 



War in South Africa) het die verrassende kreet 
opgeklink: "Buller's cavalry are in sight; they are 
coming across the flats". 

Dadelik het almal van alle kleure en geure in 
Ladysmith wat die jubel boodskap verneem het, 
opgespring - selfs die siekes en gewondes in die 
hospitaal wat nog kon roer - en in die rigting van 
die troepe voortgedu wat duidelik sigbaar was 
nadat hulle oor Bulwananek gery gekom het en 
reeds besig was om die Intombispruit oor te 
steek, onderweg na die dorp. Die laaste strale 
van die ondergaande son was juis besig om 
Bulwananek te verf. Vrouens en mans het 
sommer deur waterpoele gehardloop wat te groot 
was om oor te spring. Aan die donderweer en 
swaar druppels reen wat reeds weer begin val het 
na 'n goeie reen vroeer die dag, het niemand 
horn gesteur nie. "The hour of our deliverance 
has come", het een joernalis geskryf. 

Gillend en juigend het almal in een bont massa 
om hul verlossers saamgedrom wat hul rugsakke 
afgehaal en mildelik begin uitdeel het van alles 
wat hulle by hulle gehad het en wat die inwoners 



van Lady smith vir 'n baie lang tyd moes ontbeer. 
Almal in Ladysmith het letterlik mal van 
vreugde geword. Pearse vertel daarvan: 

"The voices of strong men break into childish 
treble as they try to cheer, women laugh and 
cry by turns, and all crowd about the troopers 
of Lord Dundonald's escort, giving them such 
a welcome as few visitors from the battlefield 
have ever known. The hour of our deliverance 
has come. After a hundred and twenty-two 
days of bombardment - a hundred and nine- 
teen of close investment - the Siege of 
Ladysmith is at an end. What a hero our 
gallant old general is to all of us, when he 
rides forward to greet Lord Dundonald, and 
how voices tremble with deep thankfulness 
while we sing v God Save the Queen!" 114 



Dieselfde aand nog is die honger rantsoen skaal 
opgehef en 'n "tot of rum" aan die troepe 
verskaf." 5 

Tydens die oorwinningsroes wat die volgende 
dag voortgesit is toe Buller self Ladysmith 
binnegery gekom het, het die Boere maklik weg- 
gekom na Elandslaagte wat vlak voor die 
Biggarsberge gele het. Buller het nl. besluit om 
hulle nie deur sy berede troepe te probeer 
agtervolg nie - hoewel Burn-Murdoch dit bitter 
graag wou doen - aangesien dit net tot 'n 
nodelose verkwisting van menselewens kon ly, 
en het dus voorkeur daaraan gegee om liewers 
voorrade na die uitgehongerde Ladysmithse 
bevolking toe aan te ry. ' " 



114 Pearse, p. 238. Sien voorts o.a. MacDonald, pp. 279- 
282; Nevinson, pp. 293-295; en mej. Bella Craw se 
dagboek oor die beleg (Ladysmith Historical Society, Vol. 
II, pp. 67-68). 



Sien Letters by Lieut.-Colonel C. W. Park of the 

3, p. 50). 

116 Sien Barnard, pp. 144-145; en Britse amptelike History 
of the War in South Africa, II, pp. 526-528. 



10. KONKLUSIE 

In weerwil van die feit dat die Engelse die Boere 
linie op 27 Feb. 1900 oor 'n bree front, wat 
uitgestrek het vanaf Langverwachtspruit tot op 
Pietershoogte, na 'n lang artillerie voorbereiding 
met sowat 'n divisie en 'n half aangeval het, deur 
die dekvuur van 2 berede brigades, 3 infanterie 
bataljons en 85 Britse kanonne in die rug onder- 
steun, en dat hulle die aanval op 'n swak 
verdedigde punt begin het waar die Boere dit nie 
verwag het nie, het Buller se deurbreek poging 
op Majubadag 1900 op 'n nippertjie na misluk; 
en dit ten spyte van die feit dat die Britse troepe, 
besiel deur die nuus aangaande genl. Cronje se 
oorgawe, met groter vasberadenheid, moed en 
deursettingsvermoe geveg het as ooit tevore. 

Die afleidings aanvalle van Lyttelton se divisie 
wat die Boere kommando's op en wes van 
Wynne's Hill so moes vaspen dat geen burgers 
uit die gebied weggeneem kon word om die 
hoofaanval te gaan help weerstaan nie, het 
inderdaad op 'n fiasko uitgeloop. Die aktiwiteite 
van Lyttelton se divisie het die Boere nie 



verhinder om net so veel man as hulle verkies 
het uit hul geveg stellings wes van Langver- 
wachtspruit weg te neem en teen die troepe, 
belas met die hoofaanval, in die stryd te stoot 
nie. Hierdie aktiwiteite was so futloos dat hulle 
net so wel gelaat kon gewees het. 

Wat die hoofaanval self betref: Dit het soos reeds 
vermeld byna op 'n mislukking uitgeloop. Ten 
spyte daarvan dat die Boere reeds oorlogsmoeg 
was, dat hulle suinig met hul ammunisie - veral 
kanon ammunisie wat heeltemal uitgeput was, 
sodat twee kanonne vuur moes staak - moes 
omgaan, dat die burgers van 4 kommando's 
(Vryheid, Wakkerstroom, Piet Retief en 
Rustenburg) so verontrus is deur gerugte 
aangaande invalle van Engelse en Bantoes in hul 
eie distrikte dat hulle die front op groot skaal 
verlaat het en dat ook ander burgers op groot 
skaal van die front af weggeloop het, het die 
Boere nogtans sulke verbete weerstand gebied 
dat hulle Barton se aanval op Pietershoogte 
heeltemal afgeslaan, die linkerflank van 
Kitchener se kolonne - die aanvallers van Spoor- 



wegkop - op die vlug gedryf, en Norcott se 
kolonne wat Hart's Hill moes verower, volledig 
teen die boonste hange van die kop gestuit het. 

Die Britse oorwinning moet dan ook uitsluitlik 
toegeskryf word aan die onwaaksaamheid van 
die burgers op een enkele baie smal gedeelte van 
die front, nl. die moot van Kruger spruit wat agter 
Spoorwegkop ontspring en tussen Spoorwegkop 
en Pietershoogte deur na die Tugela vloei. 
Hierdie nou maar tewens baie belangrike 
toegangsweg vir enige aanvaller tot die linker 
flank van die verdedigers van Spoorwegkop en 
daarvandaan af tot die rug van die hele Boere 
linie op die Kameeldoringrante is blykbaar glad 
nie deur die Boere bevelvoerders opgemerk nie, 
en as hulle dit opgemerk het, is die waarde 
daarvan as toegangsweg tot in die rug van hul 
hele linie nie besef nie. Die gevolg was dat die 
maklik verdedigbare toegangsweg tot hul rug of 
glad nie of so swak beset was dat Kitchener sy 
regterhandse bataljon onopgemerk langs die 
toegangsweg op gestuur het solank as die burgers 
besig was om al hul kragte aan te wend om 



Kitchener se linkerhandse bataljon wat hulle in 
die front bestorm het, terug te skiet. Hulle is 
daartoe des te sterker aangemoedig deur die 
sukses waarmee hulle die bataljon wat 
oorspronklik Kitchener se linkerflank uitgemaak 
het, heeltemal van die kop af verjaag het. 

Hul versuim om hierdie onopvallende toegangs- 
weg te laat beset - al was dit ook slegs deur 
wakker verkenners wat hulle tydig kon waarsku 
as hulle sou bespeur dat die Engelse in 
beduidende getalle in die moot die kop bestyg - 
het die burgers duur te staan gekom. Toe hulle nl. 
skielik in die laat namiddag op Spoorwegkop in 
die rug verras word deur troepe wat blykbaar uit 
die lug geval het, het hul weerstandsvermoe 
ineengestort en het hulle verward weswaarts 
begin vlug, onmiddellik gevolg deur die 
verdedigers van Hart's Hill. Die Boere generaals 
was deur die skielike ineenstorting van die 
verdedigende mag so uit die veld geslaan dat 
hulle nie eers daaraan gedink het om die posisie 
te herower nie - iets wat nie onmoontlik was nie 



- maar die self de aand nog op 'n algehele 
terugtog, ook van Ladysmith af, besluit het. 

Tot die neem van hierdie besluit is hulle 
ongetwyfeld beinvloed deur die Kommandant- 
generaal se boodskap van twee dae tevore, nl. dat 
dit noodsaaklik vir die Boere was om tydig uit 
Natal te begin padgee sodat daar 'n ruim aantal 
burgers en baie kanonne kon loskom met die oog 
op die verdediging van die Vrystaatse gebied en 
hoofstad deur lord Roberts, wat gereed was om 
met die opmars na Bloemfontein te begin sodra 
as genl. Cronje sou kapituleer - iets wat te eniger 
tyd verwag is en inderdaad ook op 27 Feb. 
plaasgevind het. 

Die eerste berig hiervan het die Regering egter 
eers om 10.55 vm. op 28 Feb. 1900 bereik. 117 

Die aanval wat tot die deurbraak gelei het, kon 
deur die Boere afgeweer gewees het as genls. 
Meyer en Botha ag geslaan het op die berig deur 
die Kommandant-generaal van Bantoes ontvang, 
nl. dat Buller voornemens was om die Tugela net 



1,7 Sien Leyds 718, Telegram no. 27 d.d. 28 Feb. 1900. 



"onderkant waar zijn lager (bedoel word sy 
bevelpos) nu staat" - d.w.s. aan die voet van 
Naval Hill - met 'n pontonbrug oor te steek ten 
einde die Boere volgens verklaring van die 
krygsgevange luitenant J. Best oor 'n bree front 
met sy hele krygsmag aan te val, en na sy bevel 
geluister het om die plek te bewaak. Of hulle 
presies geweet het waar Buller se laer (of 
hoofkwartier) was, is onbekend, maar die berig 
en die instruksie moes hulle op hul hoede gestel 
het om die hele omgewing aan die rivier ten 
ooste van Hlangwane dop te hou en te verhinder 
dat die vyand 'n pontonbrug aldaar bou. As hulle 
dit gedoen het, kon hulle verhinder het dat die 
Britse mag sonder enige weerstand oor die 
Tugela kom en ongehinderd opgestel word vir 
die aanval op Pietershoogte, Spoorwegkop en 
Hart's Hill. 

Die wyse waarop die burgers, ten spyte daarvan 
dat hulle erg gedemoraliseer was, in die 
agterhoedegevegte die Britse leer teengehou het, 
het Buller nie alleen so verontrus dat hy 
uiteindelik geweier het om sy berede brigades 



aan te wend om die vyand in die pan te probeer 
hak of minstens oor die vlaktes te verstrooi soos 
hy oorspronklik beplan het nie, maar het horn 
tewens 'n defensiewe houding laat inneem op die 
moment toe hy sy oorwinning moes opgevolg 
het. Hy het dit gedoen omdat hy nie heeltemal 
oortuig was dat die Boere werklik verslaan was 
nie en gevrees het dat hulle weer besig was om 
die een of ander slagyster vir sy leer te stel. 
Daarom het hy sy berede troepe liewers 
uitgestuur om vas te stel waarheen die Boere leer 
besig was om terug te trek as om hul terugtog te 
bemoeilik. 

Die gevolg van sy stadige optrede was dat nie 
alleen die hele Transvaalse en Vrystaatse leer 
met al hul kanonne en konvooie ongedeerd uit 
hul stellings aan die Tugela ontkom het nie maar 
dat ook die hele Boere leer om Ladysmith met al 
hul kanonne en konvooie onopgemerk en in 
goeie orde van hul posisies af terug gesluip het, 
en wel op so 'n wyse dat genl. White, sy leer en 
die burgerlike bevolking niks van hul terugtog 
ontwaar het voordat hulle veilig, buite Britse 



bereik was nie. Hiertoe het die agterhoede van 
Botha en Meyer se leers bygedra deur Buller se 
opmars na Ladysmith in agterhoedegevegte teen 
te hou. 

Eers teen 4 nm. die 28ste het die Engelse in 
Ladysmith, wat nog teen 10 vm. deur 'n bom uit 
Long Tom onder die indruk gebring is dat daar 
weer 'n nuwe bombardement op hande was, 
gewaar dat Long Tom met 'n hyskraan uit sy 
posisie gelig word en vuur op sy stelling geopen. 
Nogtans het hulle nie besef dat die beleg opgehef 
was nie. Dit het eers die aand teen sononder tot 
hulle deurgedring toe Dundonald met 'n af deling 
berede troepe die dorp binnegery het. 

Dat die burgermag om Ladysmith dit kon regkry 
om sak en pak so onopgemerk weg te sluip, was 
'n kompliment vir kmdt.-genl. P. J. Joubert, die 
waaksaamste van alle Boere aanvoerders en 'n 
man met 'n baie goeie begrip van hoe in kritieke 
militere situasies opgetree moes word - 'n 
Kommandant-generaal wat, al was hy oud, die 
hoogste agting van sy ondergeskikte generaals 
geniet het, wat in horn 'n uitstekende 



Kommandant-generaal ontwaar het in wie se se ontset gevolg het, as om deur onbesonne 

oordeel voile vertroue gestel kon word. optrede 'n lanfer kleed oor almal se fees vreugde 

Dit was egter nie uitsluitlik aan sy knap optrede ^' 

te danke dat die Boere leermag om Ladysmith so 

onopgemerk ontkom het nie maar ook aan die 

feit dat die Britse garnisoen in Ladysmith so 

uitgeput en so moedeloos was dat hulle geen 

verkenningswerk meer gedoen het nie. Bowen- 

dien was hulle so afgetob deur honger en siektes 

dat hulle ternouernood nog kon loop - laat staan 

nog 'n Boere leer wat onder leiding van 'n knap 

opperbevelhebber gestaan het, te probeer agter- 

volg en afsny - en dit sonder swaargeskut, want 

daar was geen perde meer om hul kanonne te 

trek nie. Wei het kol. Knox uiteindelik met 'n 

aantal manskappe probeer opruk om die Boere 

die aftog te bemoeilik, maar sorgvuldig vermy 

om met hulle in botsing te kom. As hy dit 

probeer doen het, sou dit horn ongetwyfeld baie 

suur bekom het. Genl. White wat self 'n baie 

versigtige krygsman was, het dit besef en sy 

groot getal troepe dus daarom toegelaat om 

liewers te deel in die fanfares wat op Ladysmith 

Britse brughoof in die Rooirantjies, Suid van die Tugela 
Buller se hoofkwartier 

. ._» Rigting van eerste Britse aanval ( 21 Feb. 1900 I 



•" * Rigting van Britse aanval op horseshoe Hill en Wynne's Hill, 22 Feb. 1900 

Britse opmarslinie en aanval op Hart's Hill, 23-24 Feb. 1 900 

Rigting van Britse aanval op die sektor Hart's Hill - Ptetershoogte op 27 Feb. 1 900. B = Barton se 

Kontingent,K - Kitchener se Kontingent, N = Norcott se Kontingent. 

Pontonbrug (No 1 toon die ppsisie waar dit op 21 Feb. opgerig is en tot 26 Feb. gestaan het en 
No. 2 die posisie waarheen dit verskuif is met die oog op die aanval van 27 Feb. 1900) 

Britse ffontlinie op Wynne's Hill en Horseshoe Hill na 22 Feb. 1900 

Posisie van infanterie suid van die Tugela wat die aanval op die 27ste met geweer- en 
masjiengeweervuur ondersteun het 

Posisie van Britse artillerie 21 Feb. 1900 (6dm.= 6-duim-vlootkanon, 4,7dm = 4,7 -duim- 
vlootkanonne, 1 2-pr.= 1 2- ponder- vlootkanonne, 5dm. = 5-doim-vestmgkanonne, R,H.A. = "A" 
battery berede artillerie en R.F.A.= Royal Field Artillery- van wie die 61 ate battery uit 6 

houwitsers beStaan Y\e\\AengesiBn die ertilterie seder! die aanval van die 2 tsle 'n pear meat van posisie verandar hat 
sedert die aanval van dia 2 tste word slags die stand van die kanonna aengeloon sons dit op 27 Feb 1900 was 
Britse artillenebasis gedurende die gaveg by Hart's Hill (23 Feb. 1900) beset deur 6 Houwitsers, 
4 5-dutm-kanonne,2 4,7 -duim -vlootkanonne, 4 1 2- ponder -skeapkanonne en 4 veldbatterye 
(nl.die 28ste, 64ste, 73ste an 78ste R.F.A).Die res van die swaargeskut was suid van die Tugela en 
het die aanval ondersteun 

KONKLUSIE 

Die lang reeks swaar gevegte wat dit die Natal 
Field Army gekos het om Ladysmith ontset te 
kry, het Groot-Brittanje duur te staan gekom. 
Afgesien van 'n to tale ongevallesyfer van 
minstens 6,000 man vir die ontsettingsmag 
alleen en baie wapentuig - waaronder 10 
Armstrong veldkanonne wat by Colenso verower 
is - ammunisie en kommissariaat wat in die 
hande van die Boere geval het, is die aansien en 
reputasie van etlike Britse generaals - o.a. die 
van sir Redvers Buller, die eerste Britse opper- 
bevelvoerder, en die van sir Charles Warren wat 
destyds tweede in bevel in Suid-Afrika gestaan 
het - ernstig geskend en die hoe aansien wat die 
Britse leer by die Regerings en volkere in Europa 
en elders in die wereld geniet het, aan skerwe 
geskiet in die swaar neerlae wat die leer in die 
gevegte aan die Tugela teen die soveel kleiner 
Boere magte gely het. Die manne wat die 
bewondering van die hele beskaafde wereld en 
selfs talle persone in Engeland afgedwing het, 
was die Boere en insonderheid hul generaals wat 



aan die magtige Britse leer daardie neerlae 
toegedien het. Hulle is byna geroem as engele 
wat immuun was vir menslike swakhede en 
gebreke. 

Die skuld vir hierdie toe stand moet vierkantig op 
die skouers van die Britse opperbevelhebber in 
Suid-Afrika - sedert die einde van 1899 lord 
Roberts - geplaas word. Hy het die verkeerde 
beleid van sy voorganger bestendig toe hy die 
toegelaat het om voort te gaan met die poging 
om Ladysmith deur swaar, direkte aanvalle te 
probeer ontset 'n taak wat ewe maklik en met 
baie geringer verlies uitgevoer kon gewees het as 
hy Buller se afdeling - of altans die grootste 
gedeelte daarvan - sonder banieropskrifte na 
Kaapland teruggetrek en direk kragdadig op die 
Vrystaatse hoofstad aangestuur het. So 'n inval 
sou die Boere baie gou gedwing het om al hul 
burgers en wapentuig van Ladysmith en elders te 
onttrek ter verdediging van die eie bodem. 
Kmdt.-genl. Piet Joubert se geheime boodskap 
van 25 Feb. 1900 aan die generaals aan die 
Tugela toe dit duidelik begin word het dat genl. 



Piet Cronje tot kapitulasie gedwing sou word en 
dat dit derhalwe nodig geword het om in weerwil 
van die Boere se pragoorwinnings aan die 
Tugela on groot skaal te begin terugval ter 
verdediging van die Vrystaatse bodem, is 
hiervan afdoende bewys. 

Lord Roberts het goed begryp dat 'n Britse inval 
in die Vrystaat die uitwerking sou he en het 
daarom dan ook aan Buller gesein om sy offen- 
siewe beleid te staak. Tog het by in plaas van 
Buller tot gehoorsaamheid aan sy instruksies te 
dwing deur die Natal Field Army grotendeels na 
Kaapland te begin terugtrek, horn deur Buller en 
Warren laat verlok om daardie instruksies in 
weerwil van sy eie oortuiging te herroep en hul 
leer te versterk met die doel om weereens teen 
die Boere linie in Natal te begin stamp. Daarmee 
het hy in die hande van die Boere gespeel wat 
baie goed geweet het dat die Engelse nie veel 
moeite sou he om deur die Kaapkolonie oor die 
Vrystaatse grens te kom nie en ernstig gevrees 
het dat die Natal Field Army daarheen verskuif 
wou word. Hulle het dan ook gejuig toe dit nie 



geskied nie en die Engelse voortgaan met hul 
aanvalle op die Tugela linie. Hulle was volstrek 
oortuig dat hulle hulle in die linie sou kon bly 
handhaaf omdat die Engelse nie die sleutel 
daartoe kon ontdek nie en genl. Botha was erg 
ontstemd toe die Franse koerant, Le Matin, in 
die publikasie op 5 Feb. 1900 van luit. Galopaud 
se verslag oor die slag van Colenso van 15 Des. 
1899 die belangrikheid van Hlangwane as sleutel 
stelling vir die behoud van al die Boere stellings 
aan die Tugela aan die groot klok gaan hang het. 
Immers 'n week daarna het Buller met sy aan- 
valle ter verowering van Hlangwane begin. 
Sandberg, Botha se militere sekretaris, het dan 
ook by Le Matin teen die publikasie van die 
berig geprote steer. | 

Botha se opvatting dat die berig die sleutel van 
die Boere se stellings aan die Tugela aan Buller 
geopenbaar het, is moontlik korrek, maar om die 



1 Jhr. dr. C. G. S. Sandberg, Twintig Jaren onder Kruger's 
Boeren, pp. 282-285; vgl. verder Michael Davitt, The Boor 
Fight for Freedom, pp. 266-267. 



Britse deurbraak uitsluitlik daaraan te wyt, kan 
nie gebillik word nie. 

Vir Buller en Warren het die ontset van Lady- 
smith deur hul eie aktiwiteit nl. 'n persoonlike 
ambisie geword. Hulle wou hul eie reputasie wat 
by Colenso en Spioenkop verwoes is, red, en dit 
kon hulle alleen regkry deur deur die Boere linie 
te breek en Ladysmith te ontset voordat Roberts 
daarin sou slaag om met sy inval in die Oranje- 
Vrystaat die Boere strydmag uit Natal onttrek te 
kry, want dan sou hulle en nie lord Roberts nie 
aangeprys word as, die verlossers van Lady- 
smith. Daarom het hulle op die Boere linie bly 
aanval, altyd met groter magte. Deur hul 
voortdurende aanvalle op die Tugelalinie, vasbe- 
rade om ten alle koste na Ladysmith toe deur te 
breek, het hulle die gees van die Boere om op 
gedetermineerde wyse weerstand te bly bied, 
geleidelik geknak. Dit het duidelik sigbaar tot 
uiting begin kom in die wyse waarop die Boere 
hul sleutelstelling, Hlangwane en die hoogtes ten 
ooste daarvan, waar mense sou verwag het dat 
hulle harder sou veg as ooit tevore, verdedig het. 



Ofskoon die Boere in die besit van al die 
dominerende hoogtes en wel in uitstekende 
loopgrawe geplaas was, het hulle nie naby die 
geesdriftige weerstand as vroeer gebied nie en 
het die Engelse redelik maklik daarin geslaag om 
die sleutelstelling te vermeester. 

Die saak wat aan die wortel van die Boere se 
neerlaag le, was die feit dat hulle nie gereelde 
soldate was wat niks anders te doen gehad het as 
om te veg nie. Hulle was mense met burgerlike 
nerings wat met groot geesdrif na die oorlogs 
veld gegaan het omdat hulle vas geglo het dat 
hulle met die genadige bystand van hul God die 
Engelse wat hul land bedreig het, soos in die 
Eerste Vryheidsoorlog na 'n klompie sty we 
neerlae sou dwing om vrede te maak. Hulle - d.i. 
die gewone burgers en selfs baie van hul 
offisiere - was voorbereid vir 'n stryd van 3 
maande, nie vir een van 3 jaar nie. Namate die 
oortuiging by hulle gegroei het dat Engeland wat 
oor onuitputlike reserwes aan troepe, wapentuig 
en ammunisie beskik het, sou aanhou veg totdat 
hy die oorwinning behaal het en dit ook kon 



doen omdat sy troepe niks anders te doen gehad 
het as om te veg nie, het hulle die front op al hoe 
groter skaal begin te verlaat en na hul tuistes 
terug gesluip waar baie mettertyd 'n "neutrale" - 
en selfs vyandige - houding begin inneem het 
teenoor die wat in die stryd volhard het. Hulle 
het m.a.w. oorlogsmoeg geraak en het dit na 
so wat 4 maande begin toon. 

Die rede hiervoor moet veral gesoek word in die 
houding van die Boere aanvoerders wat nie die 
vyandelike leers deur aanvallende optrede 
probeer vernietig het telkens wanneer die 
geleentheid daarvoor gunstig was nie, maar wat 
dit hul enigste roeping geag het om 'n aantal 
goeie defensiewe stellings te handhaaf en dit aan 
die vyand oorgelaat het om daardie stellings te 
probeer verower. Daardeur is die Engelse in staat 
gestel om telkens na die mislukking van 'n 
aanval hul leers ongehinderd te reorganiseer en 
te versterk met die oog op 'n nuwe aanval, in 
plaas van in wanorde verstrooi en neergeskiet of 
gevange geneem te word. Dit het dus vir die 
burgers begin lyk of daar nie van hulle verlang 



word om die Britse leers te probeer vernietig nie 
maar slegs om te keer dat die Engelse nie die een 
of ander stelling in hul linie aan die Tugela - 
later die Kameeldoringrante - in hande kry nie. 
Sover dit hulle betref, het die oorlog dus ontaard 
in 'n stryd om die besit van 'n aantal heuwel 
stellings in Natal - 'n land wat hulle nie wou 
verower nie en in wie se berge hulle nie belang 
gestel het nie - en nie in 'n stryd waarvan die 
primere oogmerk was om die vyand so ver as 
moontlik van hul eie grense af te verdryf en te 
vernietig sodat hy nie in staat sou wees om hul 
vaderland aan te val nie. 

Vir die Boere aanvoerders se houding in die 
verband was daar goeie verskonings, bv. dat die 
vyand sy vlug sou staak en sy aanval sou hervat 
as hy sou bemerk hoe klein die Boere mag was 
wat horn op die vlug gedryf het, of dat die 
burgers na elke slag so uitgeput was dat hulle nie 
tot offensiewe optrede in staat was nie. Die 
besware kon egter oorkom gewees het as die 
Boere aanvoerders die Kommandant-generaal se 
advies gevolg en telkens "agterlae" (d.i. reser- 



wes) buite geveg gehou en spesiaal afgesonder 
het om die vyand in sy vlug net so veel kwaad 
aan te doen as wat enigsins moontlik was. 
Hierdie reserwemagte hoef nie getalsterk te 
gewees het om die vyand, as hy gedemoraliseerd 
aan vlug was, vinnig in die rug aan te val, vasbe- 
rade om horn te vernietig nie. Die gevegte 
gedurende die latere stadia van die stryd het dit 
bewys. 

Nog 'n offensiewe metode waarvan die Boere 
gebruik kon maak om Buller se leer te vernietig, 
was aanvalle op sy spoorweg verbinding met die 
Natalse hawe, Durban, van waar Buller se leer al 
sy voorrade gekry het. As die Boere op die 
spoorlyn toegetas en dit deeglik ontwrig het, sou 
dit vir Buller se leer katastrofale gevolge gehad 
het. Na die slag van Spioenkop het die Boere 
daaraan gedink om dit te doen en die Britse leer 
deur offensiewe optrede in sowel die linkerflank 
as in die rug te verlam. Waarom hulle dit nie 
gedoen het nie, is onbegryplik. 

Immers dat die Boere nie net goeie verdedigers 
nie maar ook uitmuntende aanvallers was wat die 



kuns verstaan het om die vyand met klein 
kommando-afdelings suksesvol aan te val sonder 
swaar verliese te ly, het duidelik geblyk uit die 
gevegte van Platrand (6 Jan. 1900) en Spioenkop 
(24 Jan. 1900). Hierdie was die enigste twee 
gevegte van betekenis waarin die Boere sedert 
die totstandkoming van die Tugela linie 
aanvallend opgetree het en die suksesse wat 
hulle daarin, soos in trouens al die vroeere 
gevegte waarin hulle sedert die aanvang van die 
oorlog aanvallend opgetree het (Dundee, 
Nicholsonsnek, Frere, Willow Grange en die 
geveg van 9 Nov. 1899 by Ladysmith) behaal 
het, was merkwaardig. In al daardie gevegte was 
hul verliese baie kleiner as (en soms werklik 
onbeduidend in vergelyking met) die van die 
vyand, ten spyte daarvan dat in enige geveg die 
aanvallers gewoonlik baie swaarder as die 
verdedigers ly. In hierdie gevegte het die Engelse 
altesaam 'n verlies van sowat 3,600 man gely en 
die Boere slegs sowat 560. 

Dit was vir die Boere 'n heelwat gunstiger 
verhouding as die waarin die Engelse die 



aanvallers en die Boere die verdedigers was, nl. 
Elandslaagte, Modderspruit, Colenso, Vaalkrans, 
Wynne's Hill en die geveg van die 20ste wat dit 
voorafgegaan het, Hart's Hill en Pietershoogte. 
Selfs waar die Boere se aanvalle nie geslaag het 
nie, bv. by Platrand op 6 Jan. 1900, het hulle nie 
alleen aan die Engelse groot verliese berokken 
nie maar die se krygs moreel geweldig afgetakel. 

Om aanvallend op te tree, was ongetwyfeld die 
Boere se beste wyse van verweer en as hulle dit 
indertyd besef het, kon hulle nie alleen 
Ladysmith wat sedert die einde van Januarie 
1900 op sy laaste bene gewaggel het, tot oor- 
gawe gedwing en al sy wapentuig verower het 
nie, maar tewens Buller se hele leer op die vlug 
gedryf het. Goeie geleentheid daartoe het hulle 
herhaaldelik gekry - selfs nog op 24 Feb. 1900. 

Die vraag kan met reg gestel word of die 
aanhouding van die "Natal Field Army" in Natal 
- 'n leer van sowat 30,000 man - geregverdig 
was vir die verlossing van die 12,000 man wat 
deur die Engelse in Ladysmith geplaas is met die 
op set om 'n groot gedeelte van die Boere stryd 



kragte daarheen aan te suig, weg van die opmars 
roete waarmee die Engelse voornemens was om 
die Republieke binne te val. Skrywer glo dat dit 
onnodig was want dit was voor die hand liggend 
dat die Boere self van Ladysmith af sou padgee 
wanneer 'n sterk Britse mag die Republiekeinse 
bodem vanuit 'n ander rigting sou betree. Sir 
George White se garnisoen in Ladysmith was 
heeltemal toereikend en het ook volkome in die 
oogmerk geslaag om die keur van die Boere 
strydkragte daarheen aan te suig en daar vas te 
pen totdat die Britse opperbevelhebber gereed 
was om met sy hoofmag die Oranje-Vrystaat 
binne te dring op mars na Bloemfontein en 
Pretoria. Daarby was White se mag sterk genoeg 
en van genoeg voorrade voorsien om nie alleen 
'n beleg van 4 maande te verduur nie maar 
tewens deur aktiewe optrede die Boere in 'n 
voortdurende vrees vir 'n uitval uit Ladysmith te 
laat leef, en dit op so 'n skaal dat hoofkmdt. 
Prinsloo geweier het om meer as 90 man na die 
Tabanyama te stuur toe Buller gedreig het om 
daar deur te breek, omdat hy vir 'n Britse uitval 
uit Ladysmith gevrees het; en hierdie sukses het 



White behaal met 'n to tale verlies van 1,818 man 
aan dooies, gewondes en krygsgevangenes - 
afgesien van 541 wat aan siektes oorlede is en 
waarvan 'n aantal sou gesterf het al was daar ook 
geen beleg nie. 

Die hele "Natal Field Force" kon dus op ander 
fronte ingewerp gewees het met uitsondering van 
hoogstens 10,000 man wat deur lewendige 
gevegs demonstrasies die Boere moes dwing om 
hul linie aan die Tugela sterk beset te hou en 
White op die wyse moes ondersteun. 

Die Britse War Office en die Britse publiek het 
dit blykbaar uit die oog verloor toe hulle lord 
Buller van Colenso - soos die Boere horn 
spottend in een van hul oorlogs liedjies genoem 
het, om horn darem op dieselfde rang te plaas as 
die ander Britse opperbevelhebbers - so skerp 
gekritiseer het oor sy mislukkings om deur die 
Boere linie te breek. Hulle was egter slegs kwaad 
omdat sy pogings om na Ladysmith toe deur te 
breek, so dikwels misluk het - nie omdat 6,000 
Britse troepe en baie wapentuig opgeoffer was 
om 'n garnisoen van 12,000 man te gaan ontset 



wat in staat was om homself te handhaaf totdat 
die Boere deur bedreiging van die eie bodem 
gedwonge sou wees om die beleg op te hef nie. 
As hulle daaroor kwaad wou wees - en dit was 
inderdaad die saak waaroor hulle rede gehad het 
om gebelgd te wees - dan was die man wat in 
die eerste plek gekritiseer moes gewees het, lord 
Roberts van Kandahar, die Britse opper bevel- 
hebber sedert die end van 1899. Dit was immers 
hy wat teen sy eie beterwete toegelaat het dat die 
Boere - wat volgens die Britse oorlogsplan deur 
White se garnisoen na Ladysmith toe aangesuig 
is, heeltemal uit die pad van die voorgenome 
Britse aanvals roete na die Republieke - 'n leer 
van 30,000 Britse soldate wat onmiddellik op 
daardie aanvals roete geplaas kon gewees het 
dog deur Buller se dwaasheid na Natal toe 
weggelok is om Ladysmith te ontset, in Natal 
met voortdurende aanvalle op die Boere linie 
voortgaan ten einde die reputasie van Buller en 
van die Britse leer te probeer herstel - aanvalle 
waardeur die Britse leer se reputasie nog verder 
geskend is, al het die leer ook op die ou end 



daarin geslaag om na Ladysmith toe deur te 
breek. 



Bylaag 

Lys van Boere wat gesneuwel het of aan wonde oorlede is in die slag van Pietershoogte (27 Feb. 1900). 

N.B. Die name van die kommando's waaronder die burgers geressorteer het, word in hakies aangedui. 
Persone teenoor wie se name 'n sterretjie verskyn, is aan hul wonde oorlede. Persone wie se name kursief 
gedruk is, kom nie in die amptelike ongevallelyste (nos. 57-84) voor nie. 

Burgert, A. J., Witbank (Standerton) 

* Bijleveld, G. D., Burgersdorp 
(Krugersdorp) 


3 


Cloete, J. P., Roodepoort (Krugersdorp) 


4 


Du Plessis, D. S., Fordsburg 
(Johannesburg) 


5 


Du Plooy, R., Krugersdorp (Krugersdorp) 


6 


Du Preez, H. L., Hartbeesfontein 
(Krugersdorp) 


7 


Du Preez, J. W. 0., Nooitgedacht 
(Rustenburg) 


8 


Du Toit, S. F., Brandvlei (Krugersdorp) 


9 


Ehlers, L. F., Rietvlei (Krugersdorp) 


10 


Fourie, D. H, Driefontein (Krugersdorp) 



11 Harmse, D. P., Krugersdorp 
(Krugersdorp) 



12 Hattingh, J. H., Rietvlei (Krugersdorp) 



13 * Jooste, J. C, Tweefontein (Krugersdorp) 



14 Joubert, B. A., Witbank (Standerton) 



15 Katzkie, A., Misgund (Krugersdorp) 



16 Kloppers, C. C, Remhoogte 
(Krugersdorp) 



17 Kock, B. F., Doringfontein (Krugersdorp) 



18 * Kruger, J. A. C, Welgevonden 
(Middelburg) 



19 * Leonard, E. J., Grootfontein 
(Wakkerstroom) 

21 



22 



J>3 
24 

~25 



26 



27 



28 



29 



_30 
31 



32 



33 



* Le Roux, G. S., Krugersdorp 
(Krugersdorp) 



Lombard, J. J. A., Johannesburg 
(Johannesburg) 



Lotter, B. C, Honingvlei (Krugersdorp) 



Luttig, J. H., Pretoria (Pretoria) 
* Malan, D. A., Mapochsgronde 
(Z.A.R.P.) 

Malherbe, I. J., Pretoria (Pretoria) 



McCallum, D., Jeppestown 
(Johannesburg) 



McCallum, J. D., St. Clair (Middelburg) 



Oberholster, A. J., Vrededorp 
(Johannesburg) 



* Prinsloo, N., Mooimeisjesfontein 
(Standerton) 



* Roos, P. P., Holfontein (Krugersdorp) 
Roux, D., Eikenhof (Krugersdorp) 



Senekal, P. W., Bultfontein (Krugersdorp) 



Snyman, J. T., Rietvlei (Krugersdorp) 



34 Strauss, J., Weltevreden (Standerton) 

35 Swart, C, Krugersdorp (Krugersdorp) 

36 Swarts, C, Kaalspruit (Standerton) 

37 * Swarts, S. J., Krugersdorp 
(Krugersdorp) 

38 * Van Aswegen, I. G. J., Fordsburg 
(Krugersdorp) 

39 Van der Berg, J. P. L., Bloubank 
(Krugersdorp) 

40 * Van der Merwe, H. F., Pretoria 
(Pretoria) 

41 Van der Merwe, L., Olifantsvlei 
(Krugersdorp) 

42 Van Vuuren, J. J. , Braklaagte 
(Heidelberg) 

43 Visagie, R. G., Witbank (Wakkerstroom) 

44 Visser, R. F., Constantia (Vryheid) 

45 Willemsen, A. , Hekpoort (Pretoria) 

46 Wolters, A. H., Brakfontein (Pretoria) 

47 Theron, A. M., Greylingstad (Heidelberg) 



Register 



1. Met die verwerking van hierdie boek na 'n e-boek het al die bladsy nommers verander en is in hierdie register weggelaat. 
Gebruik asseblief u rekenaar se soek funksie om die items genoem in die Register op daardie manier te vind. 

2. Die name van die verskillende kommando's, korpse, regimente, ens. en trouens alles wat op die Britse of Boere krygsmag 
betrekking het, word alfabeties onder die hoof "Krygsmag" geplaas. 



Aalwynkoppie 



Aasvoelkrans 



Abadie, luit. 



Abdy, maj. A. J. 



Acton Homes 



A Court, lt.-kol. C. 



Adams, luit. 



Addison, kol. F. 



Adres (konsep) van Ladysmith aan Buller 



Afrikaners, Afrikanervolk ens. 



Alberts, vk. (Boksburg) 



Albrecht, troeper H. 



Amery, L. S. 



Ammunisie: Kyk onder Krygsmag. 



Ammunisiefabriek, Johannesburg 



Anglo-Zoeloereserwe: Kyk onder 
Zoeloeland. 



Anneksasie, voorgestelde, van Oranje- 
Vrystaat 



"Army biscuits" en "Army biscuit" -blikke 



Atkins, J. B. 



Ava, lord 



Babanango 



Badenhorst, vk. B. J. de L, 



Baden-Powell, kol. R. S. S. 



Bakkes, dr. C. M. 



Ballonne 



Bantoes, Bantoekrale ens. Kyk ook onder 
Werkvolk. 



Barnard, dr. C. J. 



Barton, genl.-maj. G. 



Bastion Hill 



Batson, maj. H. 



Bayly, maj. A. W. L. 



Beaumont, kapt.: (3rd King's Royal Rifles) 



Begrafnisse: Kyk onder Gewondes en 
Gesneuweldes, en ook onder Grafte. 



Bellamy, kapt. (1st Border regt.) 



Bellskop 



Bemoedigings boodskappe van pres. Kruger 
e.a. 



Berney, kapt. T. H. 



Bester, kmdt. A. J. 



Bestersvallei 



Bethal. Kyk onder Krygsmag, Boere vir 
kommando Bethal. 



Bethune, lt.-kol. E. C. 



Bettington, kapt. 



Beukes, vk. (later wnd. veggenl.) G. J. 



Bewicke-Copley, maj. R. C. A. B. 



Bidure en dae van Verootmoediging, Boere 



Biggarsberge 



Birkenstock, wnd. genl. C. 



Blake, maj. (Middlesex regt.) 



Blagrove, lt.-kol. 



Blewitt, maj . W. E. 



Bloedrivier 



Bloemfontein 



Blomfield, kol. 



Bloubank 



Bloukransrivier 



Bloy se plaas 



Blundell-Hollinshead-Blundell, luit. D. H. 



Bohingo 



Boksburg. Kyk onder Krygsmag, Boere, vir 
Kommando Boksburg. 

Boere, vir Kommando Boksburg. 

Bombaai 

Bombardemente: deur Boere 

Bombardemente deur Engelse 

Boshoff, vk. G. J. 



Boskop (ook genoem Bosrant), Bo-Tugela: 
Kyk ook onder Mount Alice en Spearman's 
Hill. 



Bosrant (Hlangwane): Kyk onder Hlangwane. 



Botha, kmdt. C. 



Botha (vk., vk. D., vk. Manie) 



Botha, genl. L. 



Bothma, Louis 



Bo-Tugela 



Bouman se opstal 



Bowen, maj. R. S. 



Braamfontein 



Brakfontein, dist. Pretoria 



Brakfontein(hoogtes) 



Braklaagte 



Brand (A., pres. J. H.) 



Brandvlei 



Breytenbach, kmdt. D. J. J. 



Breytenbach, vk. N. J. 



Breytenbach, Theunis 



Briel, vk. A. Z. A. 



Brink, vk. 



Britse amptelike History of the War in South 
Africa 



Britse amptenare, pers, publiek en/of 
Regering 



Kyk ook onder Engeland en Minister van 
Oorlog. 



Bronkhorstspruit 



Brooke kol. L. G. 



Brue, vlotte; lugtrems, ens. (met uitsluiting 
van pontonbriie) 



Boere brug oor Tugela 



Brug oor Sondagsrivier 



Brug oor Tugela 



Pom-pom brug 



Buchanan-Riddell, lt.-kol. 



Buffelsrivier 



Buller, sir Redvers 



Bultfontein 



Bulwana 



Bulwananek 



Burgemeester, Ladysmith 



Burger, genl. S. W. 



Burgerlike bevolking, Ladysmith 



Burgersdorp 



Burgers Lager 



Burgert, A. J. 



Burleigh, Bennett 



Burn-Murdoch, kol. J. F. 



Buys, kmdt. S. B. 



Bijleveld, G. D. 



Byng, lt.-kol. J. H. G. 



Cadwell, maj. C. E. 



Caesars Camp 



Caesars Point 



Campbell, Harry 



Campbell, maj . W. P. 



Carlisle, luit. 



Carnegie, kapt. R. F. 



Carolina: Kyk onder Krygsmag, Boere vir 
kommando Carolina. 



Carr, lt.-kol. E. E. 



Cathcart, kapt. R. 



Cavalry Hill 



Charlestown: Vrederegter van: 



"Chevril" 



Chievely 



Childe, maj. (S,A. Light Horse) 



Churchill, luit. John 



Churchill, W. S. 



Cilliers, vk. Jan 



Cilliers, Jan 



Cingolo 



Cingolonek 



Clery, lt.-genl. sir C. F. 



Cloete, J. P. 



Clump Hill 



Clydesdale 



Codrington, kapt. 



Coetzee, (C. J., J. H., P. J.) 



Coetzee, asst.-vk. J. F. 



Coke, genl.-maj. J. Talbot 



Colenso 



Colensokoppies: Kyk onder Rooirantjies. 



Colesberg 



Conical Hill 



Connaught's Hill 



Constantia 



Convent Hill 



Cooke, lt.-kol. E. 



Cooper, lt.-kol. C. D. 



Coventry plaas 



Crockwood, kapt. 



Crofton, kol. M. E. 



Cronje, genl. A. P. 



Cronje, kmdt. (Rustenburg) 



Cronje, genl. P. A. 



Cronje' s Lager 



Crow's Nest 



Curran, lt.-kol. A. E. R. 



Davel, Hans 



Davelshoek 



Davies, maj. Karri 



Davitt, M. 



De Beer, vk. Z. 



Deeldrif 



De Jager, L. 



De Jager, vk. Z. 



Delagoabaai: Kyk ook onder Lourenco 
Marques. 



Delport, Piet 



Denniss, 2de luit. G. B. E. 



Dercksen, vk. A. J. 



Dercksen, wnd. vk. D. J. 



De Roos, H. 



De Villiers, genl. C. J. 



De Villiers, Ingenieur 



De Villiers, Jacob 



De Villiers, kapt., Rapportgangers 



De Villiers, vk. Japie 
Dewdrop 



De Wet, kmdt. H. 



Diamant, A. 



Dick-Cunnyngham, kol. W. H. 



Dinamietmyne 



Dinizulu 



Dokters 



Donald, lt.-kol. C. G. 



Doomer, luit. (R.F.A.) 



Doringfontein 



Doringkloof 



Doringkloof 



Doringkop 



Dorpsraad, Ladysmith 



Doveton, maj. 



Drakensberge 



Drieboomkop 



Driefontein 



Drostery van kommando's 



Du Cane, kol. H. 



Dum-dumkoeels 



Dundee 



Dunn, korp. 



Dundonald, kol. lord D. M. B. H. 



Du Plessis, D. S. 



Du Plooy, R. 



Du Preez, H. L. 



Du Preez, kmdt. Japie 



Du Preez, J. W. O. 



Durban 



Du Toit, F. 



Du Toit, vk. L. J. C. 



Du Toit, Pieter 



Dyer, kapt. 



Earthcote 



Edwards, lt.-kol. A. H. M. 



Edwards, W. M. 



Eenboomkop 



Eerste Vryheidsoorlog 



Ehlers, L. F. 



Eikenhof 



Elandslaagte 



Ellis, luit. 



Emmett, vk. J. C. 



Endwange 



Engeland 



Kyk ook onder Britse amptenare, Pers, 
publiek en/of Regering 



Engelbrecht, kmdt. C. L. 



Erasmus, genl. D. J. E. 



Erasmus, kmdt. S. P. 



Ermelo 



Kyk ook onder Krygsmag, Boere vir 
kommando Ermelo. 



Ernst, vk. F. W. 



Eshowe 



Estcourt 



Esterhuysen, vk. F. C. 



Europa 



Evans, J., se huis 



Fairview 



Farquhar, luit. 



"Federal Flag" 



Ferreira, genl. L 



Ferguson, sers.-maj. 



Field, luit. 



Fitzgerald luit. P. D. 



Fitzgerald, kol. 



Flag stone spruit 



Fly Kraal 



Forbes, luit. Gordon 



Fordsburg 



Fore stier- Walker, lt.-genl. sir F.W. E. F. 
Forte, skanse ens. Kyk onder Verskansings 



Fortuyn, R. J. H. 



Fort Wylie 



Fourie, genl. C. E. 



Fourie, D. H. 



Fourie se skuilte 



Fourie spruit 



Frankryk 



Frere 



Fry, maj. W. 



Fuzzy Hill 



Gallwey, lt.-kol. E. J. 



Galopaud, luit. 



Generaal Burger's / Prinsloo's / Viljoen's e.a. 
Lager 



Kyk onder Burger's / Prinsloo's, Viljoen's 
Lager ens. 



German Official Account of the War 



Kyk ook onder Du Cane. 



Germiston 



Gerugte 



Gewondes en gesneuweldes 



Kyk ook onder Ongevalle. 



Ghandi, Mohandas 



Glas, vk. H. J. H. 



Glencoe 



Godsvertroue van Boere 



Gombaspruit 



Goodyear, msk. 



Gore-Browne, maj. H. 



Gough, kapt. H. de la P. 



Grafte 

Graham, maj. H. W. G. 



Green Hill (deel van Wynne's Hill) 



Greenwood, T. J. 



Grenfell luit. 



Grense, Republieke 



Greyling, kmdt. A. 



Greyling, kmdt. P. J. 



Greytown 



Grobbelaarsberg/kop 



Grobbelaarskloof 



Grobler, kmdt. J. L. 



Grobler, kmdt. J. N. H. 



Grobler, P. J. 



Grobler, kmdt. S. 



Groenkop (Bo-Tugela) 



Greenkop (Onder- Tugela) 



Grootfontein 



Groot-Brittanje: Kyk onder Engeland. 



Grothaus, luit. H. 



Guerillakryg 



Gun Hill 



Gun Plateau 



Haider, kapt. 



Hamilton, lt.-kol.- E. O. F. 



Hamilton, kol. Ian 



Hanwell, kapt. 



Harding se opstal 



Hardman, kapt. 



Harmse, D. P. 



Harper, bediende 



Harris, lt.-kol. R. H. W. H. 



Harrismith Kyk ook onder Krygsmag, Boere 
vir kommando Harrismith. 



Hartbeesfontein 



Hart, genl.-maj. 



Hart's (Terrace) Hill 



Geveg by, 23 Feb. 1900 



Hart's Hollow 



Hattingh, kmdt. B.C. 



Hattingh, J. H. 



Hattingh, kmdt. (Vrede) 



Hattingh se plaas 



Hedge Hill: Kyk onder Wynne's Hill. 
Heidelberg: Kyk onder Krygsmag, Boere, vir 
Kornmando Heidelberg. 

Heilbron: Kyk onder Krygsmag, Boere vir 
Kommando Heilbron. 

Hekpoort 

"Hell Clock" 

Helpmekaar 

Helpmekaarrant 

Henderson, P.F. 

Highlander's Post 

Hildyard, genl.-maj. H. J. T. 

Hill, lt.-kol. A. W. 

Hill, maj. F. F. 

Hindon, Jack 

Hinton, luit. 

Historiese komitee, Carolina 

Hlangwane (Bosrant) 

Holfontein 

Honingvlei 



Horseshoe Hill 



Howard, sers. G. 



Hussar Hill 



Imperial Light Horse Fort 



Indie en Indiers 



Intaba Ka Renga 



Intombispruit en -kamp 



Irvine, maj . J. L. 



Jackson, kol. M. 



James, luit. H. W. 



Jameson dr. L. S. 



Jannasch, H. 



Jeppestown 



Jobskop 



Johannesburg 



Kyk onder Krygsmag, Boere, vir 
Kommando Johannesburg. 



Johnson-Smyth, kapt. 



Jones, kapt. E. P. 



Jones, luit. R. J. T. Digby 



Jooste, J. C. 



Jorissen, landmeter E. J. P. 



Joubert, B. A. 



Joubert, kmdt. D. 



Joubert, kmdt: genl. P. J. 



Kyk voorts onder Kommandant generaal 
(opgeneem onder Krygsmag, Boere, 
offisiere). 



Joubert, mev. P. J. 



Joubert, kmdt. Thomas 



Kaalspruit 



Kaapkolonie 



Kaapstad 



Kaarte 



Kameeldoringrante 



Katzkie, A. 



Keatesdrif. 



Kelly, maj . 



Kelly, vk. J. T. 



Kemp, vk. J. C. G. 



Kestell, ds. J. D. 



Kimberley 



Kirkpatrick, lt.-kol. J. W. 



Kitchener, veldm. lord H. H. 



Kitchener, kol. F. W. 



Klimaatstoestande en -faktore 



Klip rivier 



Opdamming van, en dam in 



Kloppers, C. C. 



"Knoll", the: Kyk onder Aalwynkoppie. 



Knox, E. Blake 



Knox, kol. W. G. 



Knox-Gore, kapt. 



Kock, regter A. F. 



Kock, B. F. 



Kock, vk. 



Kommandant-generaal 



Kyk onder Krygsmag, Boere, offisiere en 
onder Joubert, kmdt.-genl. P. J. 



Kommandolewe 



Konvensies van Den Haag en Geneve, 
skendings van 



Kranskloof 



Krantz, kmdt. P. 



Krause, burger 



Krause, L. E. 



Krieger, dr. 



Kruger, pres. S. J. P. 



Kyk ook onder Suid-Afrikaanse Republiek, 
Staats-president, en Republieke, Presidente 
van. 



Krugersdorp. 



Kyk onder Krygsmag, Boere, vir 
Kommando Krugersdorp. 



Krugerspruit 



Krygsgevange Engelse, Spioenkop 



KRYGSMAG, BOERE 



Algemeen en Natal 



Afdelings van die Krygsmag Bo-Tugela 
(Acton Homes, Brakfontein, Spioenkop, 
Tabanyama en Vaalkrans) 



Colenso en Hlangwane 



Colesberg en Kaapland 



Drakensberge 



Helpmekaar en Vryheidgrens 



Ladysmith 



Kameeldoringrante 



Tugelalinie: Kyk onder Tugela (Groot). 



Vrystaatse krygsmag 



Agterryers 



Ammunisie 



Artillerie, artilleriste en kanonne 



Araistrongkanonne 



Bommaxims (Maxim-Nordenfeldt en 
Vickers-Maximkanonne) 



Creusot-veldgeskut 



Creusot-vestingkanonne (Long Toms) 



Krupp-houwitsers 



Krapp-veldgeskut 



Masjiengewere: Kyk onder Handmaxims. 



Mortier 



Skoda-Pilsenkanon 



Handmaxims 



Kampe, laers, kampgerei, ens. 



Kommando's, berede 



Kommando's, korpse en veldkornetskappe 



Bethal 



Bethlehem 



Blesbokspruit 



Boksburg 



Carolina 



Duitse korps 



Edward's Scouts 



Elandsrivier, wyk 



Ermelo 



Frankfort 



Harrismith 



Heidelberg 



Heilbron 



Ierse Korps 



Italiaanse korps 



Johannesburg 



Kaapse Rebelle 



Kroonstad 



Krugersdorp 



Lydenburg 



Middelburg 



Natalse Rebelle (Dundee burgers, 
Newcastle burgers, ens.) 



Piet Retief 



Pretoria 



Rustenburg 



Senekal 



Soutpansberg 



Standerton 



Swaziland 



Utrecht 



Vrede 



Vryheid 



Wakkerstroom 



Winburg 



Witwatersrand, wyk 



Z.A.R.-Polisie 



Kommissariaat, konvooie, ens. Kyk ook 
onder waens, walaers, ens. 



Offisiere (generaals, kommandante, adju- 
dante, ens.), algemeen. Kyk ook hieronder 
onder Krygsrade. 



Offsiere (Kommandant-generaal). Kyk ook 
onder kmdt.-genl. Joubert, P. J. 



Krygsrade 



Leerleiding 



Mediese versorging: Kyk onder Rooi Kruis 



Opkommandering van burgers 



Patrollies, voorposte en wagposte 



Rapportgangers 



Telegrafiste, Boere 



Terugtog uit Natal 



Voetgangers 



Waens, walaers, ens. 



Kyk ook onder Kommissariaat, konvooie, 
ens., hierbo. 



KRYGSMAG, BRITSE 



Algemeen, Natal en elders 



Ammunisie, ammunisiekolonnes, 



Artillerie 



Berede 



Bergartillerie. No. 4 battery 



Bommaxim 



Hotchkiss 



Houwitsers (61ste battery R.F.A.) 



Natalse veldartillerie 



Royal Field Artillery (algemeen) 



7de Battery 



19de Battery 



2 lste Battery 



28ste Battery 



42ste Battery 



53ste Battery 



6 lste Battery: Kyk onder Houwitsers. 



63ste Battery 



64ste Battery 



66ste Battery 



73ste Battery 



78ste Battery 



Royal Garrison Artillery (16th Coy., 
Southern division), 5-duim-kanonne 

Vlootbrigade en vlootkanonne (algemeen) 
Vlootkanonne 6-duim 
Vlootkanonne, 4,7-duim 
Vlootkanonne, 12-ponders 



Beuelenaars 



Dienskorpstroepe 



Garnisoene, laers en kampe 



Bo-Tugela, algemeen 



Burn-Murdoch se kontingent 



Clery (d.i. Buller) se kontingent 



Warren se kontingent 



Chievely 



Kyk verder onder Wynne's Hill, Hart's 
Hill en Pietershoogte hieronder. 



Colenso 



Kyk verder onder Chievely hierbo. 
Frere 



Helpmekaar en Zoeloeland 



Ladysmith 



Wynne's Hill, Hart's Hill en Pietershoogte 



Genietroepe en sappeurs (algemeen) 



17de Kompanie 



23ste Kompanie 



37ste Kompanie 



Ballonseksie 



Natalse 



Pontonseksie 



Telegraafafdeling 



Gidse 



Infanterie, algemeen 



Infanteriebatalj ons 



Border, regt., 1st. 



Connaught Rangers, 1st. 



Devonshire regt, 1st. 



Devonshire regt., 2nd 



Dorset regt., 2nd. 



Durham Light Infantry, 1st. 



East Surrey, 2nd. 



Gloucester regt, 1st. 



Gordon Highlanders, 1st. 



Imperial Light Infantry 



King's Own: Kyk onder Royal Lancaster. 



King's Royal Rifles, 1st. 



King's Royal Rifles, 2nd. 



King's Royal Rifles, 3rd. 



Lancashire Fusiliers, 2nd. 



Lancasters, 5th 



Liverpools, 1st. 



Manchester regt, 1st. 



Middlesex regt., 2nd. 



Queen's: Kyk onder Royal West Surrey 



Rifle brigade, 1st. 



Rifle brigade, 2nd. 



Rifle Reserve battalion 



Royal Dublin Fusiliers, 2nd. 



Royal Fusiliers, 2nd. 



Royal Inniskilling Fusiliers, 1st. 



Royal Irish Fusiliers, 2nd. 



Royal Lancaster regt., 2nd. 



Royal Scots Fusiliers, 2nd. 



Royal Welsh Fusiliers, 1st. 



Royal West Surrey, 2nd. 



Scottish Rifles, 2nd. 



West Yorkshire regt., 2nd 



York and Lancaster regt., 1st 



Infanteriebrigades 



2de (genl. Hildyard) 



4de (genl. Lyttelton, later Norcott) 



5de (genl. Hart) 



6de (genl. Barton) 



lOde (genl. Coke) 



1 lde (genl. Woodgate, later Wynne, 
opgevolg deur F. W. Kitchener) 



Infanteriedivisies 



2de (genl. Clery, later genl. Lyttelton) 



5de (genl. Warren) 



6de 



7de 



Infanterie, Reserviste van die 



Kavallerie en Berede Infanterie (Algemeen 
en brigades van BurnMurdoch en 
Dundonald) 



Kavallerieregimente 



Composite regiment 



Dragoon Guards, 5th 



Hussars, 10th 



13th 



14th 



18th 



19th 



Lancers, 5th 



16th 



21st 



Royal Dragoons 



Koloniale Troepe (S.A.) 



Bethune's Mounted Infantry 



Border Mounted Rifles 



Imperial Light Horse 



Natal Carbineers 



Natal Naval Volunteers 



Natalse Polisie 



Natalse Vrywilligers (Algemeen) 



South African Light Horse 



Thorneycroft's Mounted Infantry 



Umvoti Mounted Rifles 



Konvooie, konvooiwaens, voorrade en 
voorrade depots 



Maxims en Maximbattery 



Maxim- Nordenfeldt: Kyk onder Artillerie. 



Offisiere (insluitend Stafoffisiere) 



Opperbevelhebber. Kyk verder onder 
Roberts, veldmaarskalk lord. 



Royal Army Medical Corps 



Ambulanse, baardraers, dokters, 
verpleers, hospitale en verbandposte 



Verkenners: Kyk agtertoe onder V. 



Verskansing: Kyk agtertoe onder V. 



Wagte, patrollies, ens. 



Krygsplanne, -beleid en -taktiek, Boere 



Krygsplanne, -beleid en -taktiek, Britse 



Kunsmatige dors 



Ladysmith 



Lafonne, kapt. 



Laingsnek 



Lamb, maj. C. A. 



Lambton, luit. 



Lancashire 



Lancer's Hill 



Landdroste, S. A. Republiek 



Landsdowne, lord 



Lane, 2de luit. 



Langkoppie 



Langverwachtspruit 



Law, lt-kol. C. H. 



Leaves, sers. F. C. 



Le Matin 



Leonard, E. J. 



Le Roux, G. S. 



Leuchars, maj. 



Le vita, kapt. C. B. 



Liddiet 



Liebenberg, burger 



Limpus, kommandoor A 



Lombard, J. J. A. 



Lombardskop 



Londen 



Long, kol. C. J. 



Long Tom: Kyk onder Krygsmag, Boere 
artillerie, Creusot vesting kanonne. 



Loopgrawe: Kyk onder Verskansings. 



Lourenco Marques. Kyk ook onder 
Delagoabaai. 



Lotter, B. C. 



Luttig, J. H. 



Lydenburg. Kyk onder Krygsmag, Boere, vir 
kommando Lydenburg. 



Lyon, vk. Jan 



Lyttelton, genl.-maj. (later lt.-genl.) N.G. 



Macadam, msk. 



MacDonald, Donald 



Macnaghten, luit. 



Mac worth, maj. D. 



Mafeking 



Magersfontein 



Magistrate, Natal 



Maiden Castle 



Majuba en Majubadag 



Makonkiekoppies: Kyk onder Rooikoppies. 



Malan, D. A. 



Malan, Jacob 



Malan, P. J. Kyk ook onder Suid-Afrikaanse 
Republiek, Hoof van Wee. 



Malherbe, I. J. 



Manchesterfort 



Manchester Guardian 



Mapochsgronde 



Maritz, Salomon 



Masterson, luit. J. E. L. 



Mathias, kapt. G. 



Matthews, maj., F. B. 



Maxwell, sub-inspr., Natalse Polisie 



McBean, kapt, J. A. E. 



McBride, maj. John 



McCarthy-OLeary, lt.-kol. W. 



McGregor, luit. 



McGrigor, maj. C. R. R. 



McCallum, D., en J. D. 



McKenzie, maj. D. 



McNalty, luit. C. E. 



Mediese versorging: Kyk onder Rooi Kruis 
en Britse leer, Royal Army Medical Corps. 



Melmoth 



Melvill, luit. F. W. 



Mentz, vk. N.. J. 



Menzies, kapt. A. 



Metcalfe, kol. 



Meuldrif 



Meyer, genl. C. F. 



Meyer, vk. J. G. (Org.) 



Meyer, genl. Lucas J. 



Middelburg. Kyk onder Krygsmag, Boere, vir 
Kommando Middelburg. 



Middeldrif(brug) 



Middle Hill 



Miles, kol. H. S. G. 



Miller- Wallnut, maj. C. C. 



Mills, kapt. 



Minister van Oorlog, Britse. Kyk ook onder 
Wolseley, lord. 

Mis: Kyk onder klimaats toestande en - 
faktore. 

Misgund 
Modderrivier 



Modderspruit 



Montagu-Stuart- Wortley, maj. E. J. 



Monte Crista 



Montgomery, luit. (Artillerie) 



Mooimeisjesfontein 



Mooirivier 



Moolman, vk. F. D. 



Moordkraal 



Morris, kol. 



Mount Alice. Kyk ook onder Boskop. 



Mounted Infantry Hill 



Mpepa 



Muller, asst.-vk. C. H. 



Muller, kmdt. J. A. 



Mungersdrif : Kyk onder Meuldrif 



Munger se plaas 



Natal 



Wetgewende vergadering van 



Natal Mercury 



Natalse Afrikaners 



Kyk ook onder Krygsmag, Boere 
kommandos, Natalse Rebelle. 



Naude, J. F. 



Naval Hill 



"Neats-foot oil" 



Nederland- Suid- Afrikaanse Spoorweg 
maatskappy (N.Z.A.S.M.) 



Neethling, vk. Z. 



Nel, kmdt. C. 



Nel, asst.-vk. Willie 



Nel, vk. (Vryheid) 



Nelthorpe 



"Neutrale" persone 



Ne Vinson, H. W. 



Newcastle 



Nicholsonsnek 



Nie-blankes. Kyk verder onder Bantoes. 



Nierstrasz, P. A. 



Nongoma 



Nooitgedacht 



Norcott, kol. C. H. B. 



Normand, luit. 



Northcote, sir Stafford 



Nqutu 



Nutt, kol. 



Oberholster, A. J. 



Observation Hill 



Odendaal, vk. 



Ogilvy, luit. F. C. A. 



O'Gowan, kapt. W. 



Olifantsvlei 



Oliviershoek 



Onderbroekberg 



Onderbroekspruit 



Onder Tugela 



Ongevalle 



Kyk ook in Voorwoord. 



Oosthuizen, kmdt. (later genl.) S. F. 



Opperman, vk. (later kmdt.) D. J. E. 



Opperman, vk. Koot 



Oranje-Vrystaat 



Kyk ook onder Republieke. 



Staatspresident van 



Kyk verder onder Steyn, pres. M. T. 



Onteiening van Boereplase, voorstel vir 



Oudkerk, Ingenieur. 



Padlokomotiewe 



Pakeman, luit. 



Park, maj.C. W. 



Parker, burger 



Parsons, kol. L. W. 



Pearse, maj. H. W. 



Pelly, maj. J. S. 



Pemberton, W. Baring 



Penning, L. 



Pepworth Hill 



Perde: Kyk onder Ry-, trek- en pakdiere. 



Petre, kapt. 



Phillips, kapt. (Ballonseksie) 



Phillips, maj. H. E. 



Pietermaritzburg 



Pieterse, kmdt. 



Pietershoogte, Pietershoek en Pieters stasie 



Britse deurbraak by 



Pietersspruit 



Piet Retief. Kyk onder Krygsmag, Boere, vir 
kommando Piet Retief. 



Pilkington, luit. 



Piquet Hill 



Pistorius, wnd. kmdt. 



Platkop 



Platrand. Slag van 



Polisie, Z.A. Republiek. 



Pomeroy 



Pom-pombrug: Kyk onder Brue. 



Pongolarivier 



Pontdrif Kyk onder Potgietersdrif . 
Ponte, vlotte, lugtrems, ens. 



Pontonbrue, pontons en pontontroepe. 



Porritsdrif 



Potgieter, Evert 



Potgieter, kmdt. F. J. 



Potgietersdrif 



Potgieter se plaas 



Powerful, oorlogskip 



Pretoria. Kyk onder Krygsmag, Boere 
kommando's, vir kommando Pretoria. 



Pretorius, A., se plaas 



Pretorius, vk. G. P. 



Pretorius, maj. J. L. 



Pretorius, wnd, kmdt. W. 



Pretorius se plaas (Bo-Tugela) 



Prinsloo, (C, W.) 



Prinsloo, kmdt. H. F. 



Prinsloo, hoofkmdt. M. 



Prinsloo, N. 



Prinsloo's Lager 



Produktepryse, Ladysmith 



Rabe, vk. B. E. A. 



Raikes, luit. 



Ram en Thomson 



Range Post 



Ransford, Oliver 



Rantsoene, Britse 



Reens, donderstorms, ens.: Kyk onder 
Klimaatstoestande en -faktore. 



Reeves, kol. J. 



Reitz, D. 



Remhoogte 



Republieke. leerleiding van; Presidente en/of 
Regerings van. Kyk ook onder Oranje 
Vrystaat en Suid-Afrikaanse Republiek. 



Rethman, maj . 



Retief, vk. F. 



Rhodes, kol. F. 



Ricchiardi, kapt. C. 



Richardson, kapt. J. J. 



Riddell, maj . 



Rietvlei 



Rifleman's Ridge 



Robert, Earl 



Roberts, veldm. lord F. S. 



Robinsonsdrif 



Roodepoort 



Rooi Kruis, Rooi Kruisvlag en Mediese 
versorging 



Boere 



Engelse: Kyk onder Britse leer, Royal 
Army, Medical Corps. 



Rooikop 



Rooikoppies (Makonkiekoppies of Koppies 



"Rooirandje" (Kliprivier) 



Rooirantjies 



Rooi skans 



Roos, P. P. 



Rosalie 



Rose, luit. 



Roux, D. 



Roux, vk. 



Rowery 



Royal Commission 



Royston, kol. W. 



Rusland 



Russell, beuelenaar 



Russell, kapt. Hamilton 



Rustenburg. Kyk onder Krygsmag, Boere, vir 
kommando Rustenburg. 



Ry-, trek- en pakdiere 



Van Boere 



Van Engelse 



Salisbury, lord 



Sambaansland 



Sandbach, lt.-kol. A. E. 



Sandberg, jnr. C. G. S. 



Sandspruit 



Sargeant, luit. 



Saville, maj. 



Schmitz-Dumont, luit. 



Schoeman, kmdt. D. J. 



Schutte, kmdt. 



Schwykkard, luit. 



Scott-Moncrief, maj. W. 



Seindiens, -poste, -instrumente en 
verbindings. Boere; Britse 



Senekal, P. W. 



Shaw, dr. 



Shaw, manskap 



Sheen, C. C. 



Siektes, Ladysmith 



Signal Hill 



Sign Post Ridge 



Sim, lt.-kol. J. H. 



Simms, kanonnier W. 



Simpson, maj. 



Sitwell, lt.-kol. C. G. H. 



Skietdrif. 



SLAE, GEVEGTE, SKERMUTSELINGS, 

ENS.) * Gevegte waarteenoor 'n sterretjie 
geplaas is, is reeds in Dele I en II behandel.) 



Acton Homes, 18 Jan. 1900 



Bastion Hill, 21 Jan. 1900 



Chievely, 21 Des. 1899 



Cingolo, 17 Feb. 1900 



*Colenso, 16 Des. 1899 



* Dundee, 20 Okt. 1899 



Elandslaagte, 21 Okt. 1899 



* Frere, 15 Nov. 1899 



Grobbelaarskloof, 21 Feb. 1900 

Groenkop, Monte Crista en Hlangwane, 18- 
20 Feb. 1900 

Hart's Hill, 23 Feb. 1900 



Helpmekaar, Nov. -Des. 1899 



Hussar Hill, 12 Feb. 1900 



Magersfontein, 11 Des. 1899 



* Modderspruit en Nicholsonsnek, 30 Okt. 
1899 



Nqutu, 31 Jan. 1900 



Pietershoogte, 27 Feb, 1900 



Platrand, 6 Jan. 1900 



Spioenkop, 24 Jan. 1900 



Tabanyama, 21-23 Jan. 1900 



Aan Tugela, Des. 1899-Jan, 1900; 14 Feb. 
1900 



* Tweeriviere, 28 Nov. 1899 



Vaalkrans, 5-7 Feb. 1900 



Willow Grange, 23 Nov. 1899 



Slegtkamp, H. 



Smut, korp. A. 



Smith, vk. (Heidelberg) 



Smith, maj . H. L. 



Smith, maj. W. Apsley 



Smuts, staatsprok. J. C. 



Smuts, genl. T. 



Smyth, kapt. R. N. 



Snyman, genl. J. P. 



Snyman, J. T. 



Sondagsrivier 



Spearman's Hill. Kyk ook onder Boskop. 



Spioenkop 



Spitskop 



Spoorwee en spoorwegamptenare 



Kyk verder onder Verbindingswee en 
Nederlands- Suid-Afrikaanse Spoorweg 
maatskappy. (N.ZA.S.M.) 

Spoorwegkop 
Springfield 



Spruyt, (vk. C, vk. Dolf) 



Spruyt, kmdt. C. J. 



Staatsalmanak, S.A. Republiek. 
Staatacourant, S.A. Republiek. 
Staatsdrukkery, Pretoria 
Staatspresident, Staatsprokureur, ens. 

Kyk onder Oranje-Vrystaat, S.A. Republiek 

en Republieke. 

Standerton. Kyk onder Krygsmag, Boere, vir 
Kommando Standerton. 

Star, The. 

Steenkamp, kmdt. L. 
Steenkamp, kmdt. P. S. 
Sterftesyfer, Ladysmith 
Stergranate 
Steyn, pres. M. T. 



Steyn, S. J. 
Strauss, J. 



Stuart se plaas 



Sugar Loaf Hill 



Suid-Afrika 



Suid-AfrikaanseOorlogsgrafteraad 



Suid-Afrikaanse Party 



Suid-Afrikaanse Republiek 



Hoof van Wee van. Kyk ook onder Malan, 
P.J. 



Landdroste 



Regering, Uitvoerende Raad en/of 
Volksraad van 



Staatsprokureur. Kyk ook onder Smuts, J. 
C. 



Staatsekretaris en Onderstaatsekretaris 



Staatspresident van. Kyk ook onder Kruger, 
pres. S. J. P. 



Superintendent van Naturelle 



Telegraafdep artement 



Swart, vk. 



Swart, C. 
Swartkop 



Swarts, (C, S. J.) 



Symons, Julian 



Tabanyama 



Table Hill 



Taute, kmdt. M. P. 



Telegrafiese gesprekke 



Telegraph Ridge 



Terrace Hill: Kyk onder Hart's Hill. 



Thackeray, lt.-kol. T. M. G. 



Theunissen, kmdt. H. 



Thorneycroft, lt.-kol. A. W. 



Thorold, lt.-kol. C. C. H. 



Thring, vk. A. L. 



Times History of the War in South Africa 



Tobin, korp. (S.A. Light Horse) 



Tod, luit. N. M. 



Transvaal. Kyk verder onder Suid-Afrikaanse 
Republiek. 



Transvaalse Argief 



Treine 



Trichardt, kmdt. P. F. 



Trichardt, lt.-kol. S. P. E. 



Trichardtsdrif 



Truter (kmdt. H. A., kmdt. W. J. P.) 



"Tugela drift" 



"Tugela Ferry" 



Tugela (Groot) en Tugelalinie 



Tugela Klein 



Tunnel Hill 



Tweefontein 



Tweeriviere 



Twyford, maj. (Scottish Rifles) 



Umsingaberg 



Umvoti 



Union Jack 



Usibepu 



Utrecht. Kyk onder Krygsmag, Boere, vir 
kommando Utrecht. 



Uys, vk. P. L. 



Vaalkop 



Vaalkrans 



Slag by 



Vallentin, dr. W. 



Van Aswegen, I. G. J. 



Van den Berg, vk. 



Van den Berg, J. P. L. 



Van der Byl, vk. 



Van der Merwe, (H. F., L.) 



Van der Westhuizen, vk. D. 



Van Everdingen, W. 



Van Heerden, Frans A. 



Van Pesch, msk. J. 



Vanreenenspas 



Van Rensburg, vk. 



Van Rensburg, kmdt. H. C. J. 



Van Rooyen, (vk. J., Louis) 



Van Vuuren, J. J. 



Van Wyk, wnd. kmdt. 



Veediewery 



Venour, kapt. W. J. 



"Venters Laager" 



Venterspruit 



Verbindingswee en -middele. Helio. Kyk ook 
onder Seindiens en Vlag verbindings. 



Verenigde Party 



Verkeerswee: Kyk onder Verbindingswee. 



Verkenners, verkenningswerk, ens., Boere, 
Britse 



Verlof 



Vermaak, L 



Vermaak, J. L., se plaas 



Verskansings (d.i, loopgrawe, skanse, forte, 
ens.), verskansings gereedskap en -toerustmg 



Boere 



Britse 



Vertekrand: Kyk onder Rooikop. 



Vertue, kapt. 



Vierkleur. Transvaalse 



Viljoen, (vk. A. J. en vk., Lydenburg) 
Viljoen, kmdt. B. J. 
Viljoen, P. R. 



Viljoen' s Lager 



Visagie, R. G. 



Visser, R. F. 



Viviers, vk. H. J. 



"Vlag van Vereenigd, Zuid-Afrika" 
Vlag verbindings en vlag seiners 
Voedsel- en Watervoorsiening 

Boere 

Engelse 
Volksrust 
Volksstem, De 
Von Wichman, luit. F. 
Vrede: Kyk onder Krygsmag, Boere, vir 
Kommando Vrede. 

Vrede, pogings tot 

Vrededorp 

Vryheid. Kyk onder Krygsmag, Boere, vir 

Kommando Vryheid. 



Vuurpyle 



Vyfkleur 



Wagon Hill 



Wagon Point 



Wake, luit. H. 



Wakkerstroom. Kyk onder Krygsmag, Boere, 
vir Kommando Wakkerstroom. 



Walker, luit. E. N. W. 



'Wallace Spade" 



Wapadsnek 



Wapenstilstand 



'War Office". Britse 



Warren, lt.-genl. sir Charles 



Wasbank 



Weeber, E. J. 



Weltevreden 



Werkvolk en werklui 



Wessels, (G., vk. B.) 



Wessels, vk. M. 



Westelike front 



White, lt.-genl, sir George S. 



Willow Grange 



Willemsen, A. 



Willemse, Johannes 



Willoughby, kapt. 



Wilson, brig.-maj. H. 



Wilson, W. H. 



Winburg: Kyk onder Krygsmag, Boere, vir 
Kommando Winburg. 



Witbank 



Wit vlag 



Wolmarans, maj. J. F. 



Wolseley, lord 



Wolters, A. H. 



Wonderdraai 



Woodgate, genl.-maj. E. R. P. 



Woodhouse se plaas 



Woodland, lt.-kol. A. L. 



Wright, kanonnier J. 



Wynne, genl.-maj. A. S. 



Wynne's (Hedge) Hill 



Yeatherd, maj . E. W. 



Yoni 



Z.A.S.M.: Kyk onder Nederlands-Suid- 
Afrikaanse Spoorweg maatskappy. 



Zeederberg, vk. P.F. 



Zoeloeland, Anglo-Zoeloe reserwe, Zoeloe 
grens en Zoeloes 



